
éhány  évvel  ezelőtt  egy  igen  érdekes  és  becses 
irodalmi  ereklye  jutott  birtokomba :  az  1 807-iki 
kiadású  Himfy  Szerelmeinek  első  kis  kötete, 
a  Kesergő  Szerelem,  melyet  Bacsányi  János 
magyar  költő,  spielbergi  fogságának  magányában 
lelkiismeretes  gonddal  átjavított  s  linzi  száműzetése  előtt 
a  szerzőnek,  Kisfaludy  Sándornak,  a  kis  kötet  belső  cím- 
lapjára írott  meleg  baráti  sorok  kíséretében,  visszaküldött. 
Ezen  becses  kis  irodalmi  ritkaság  nemcsak  ama  szívélyes 
baráti  viszonyra  vet  érdekes  világosságot,  mely  Himfy  íróját  a 
szerencsétlen  magyar  költővel  egybefűzé,  bizonyítéka  ez  egyút- 
tal Bacsányi  elismert  irodalmi  tekintélyének,  kire  még  a  leg- 
ünnepeltebb magyar  lyrikus  is  reá  bízza  műveinek  bírálatát 
és  átjavítását  S  ami  Bacsányi  ezen  biráló  szerepének  külö- 
nösen súlyt  kölcsönöz,  az,  hogy  Kisfaludy  mindezen  javí- 
tásokat és  változtatásokat  el  is  fogadja,  műveinek  újabb 
kiadásait  ezeknek  nyomán  átdolgozza,  úgy  hogy  Himfy 
Szerelmeinek  1833-iki  kiadása  óta  már  ebben  az  alakban 
ismerjük  és  élvezzük  a  magyar  szerelmi  lyra  e  soha  nem 
múló  remekét 

Az  úttörés  korszakának  ezt  az  érdekes  ereklyéjét  néhány 
irodalmi  férfiúnak  is  bemutattam,  kik  méltányolva  annak 
kiváló  jelentőségét,  arra  buzdítottak,  hogy  azt  alapos  ismer- 
tetéssel ellátva,  irodalmunk  számára  feldolgozzam.1  így 
jutott  e  munkácska  Thaly  Kálmán  nagyérdemű  történet- 
írónk kezébe,  ki  ugyanezen  véleményének  adván  kifejezést, 
felhívta  egyúttal  figyelmemet  arra  a  körülményre,  hogy  a 
bécsi  levéltárakban  nagy  tömege  lehet  még  elrejtve  a 
Bacsányi  Jánosra  vonatkozó  adatoknak,  melyeknek  feldol- 
gozása a  sorsüldözött  költő  viszontagságos  életének  számos, 
eddig  fel  nem  derített  homályos  pontját  megvilágítaná.  Külö- 
nösen fontos  volna  azon  vizsgálatnak  iratait  felkutatni,  melyet 
a  spielbergi  bíróság  folytatott  ellene,  mert  ezen  fontos  adatok 
nagyban  hozzájárulnának  azon  sokat  vitatott,  de  mindeddig 
el  nem  döntött  kérdés  végleges  tisztázásához,  vájjon  tényleg 
Bacsányi  János  volt-e  ama  híres  kiáltvány  fordítója,  melyet 
Napóleon  császár  1809-ben  a  magyar  nemzethez  intézett. 

Ezen  figyelmeztetésre  Thallóczy  Lajos  osztályfőnök 
úrhoz,  a  bécsi  cs.  és  kir.  közös  pénzügyi  levéltár  igaz- 
gatójához fordultam  felvilágosításért  és  megkértem  őt, 
hogy  legyen  segítségemre  az  említett  levéltári  adatok  felkuta- 
tásában. Ő  készséggel  teljesíté  óhajtásomat  s  rövid  idő  múlva 
a  cs.  kir.  osztrák  belügyminisztérium  levéltárában2  teljesen 
egybegyűjtve  rendelkezésemre  bocsátotta  a  Bacsányi  Jánosra 
vonatkozó  ott  talált  gazdag  anyagot,  mely  nemcsak  a  spiel- 
bergi vizsgálat  iratait,  hanem  a  költőnek  és  nejének  majdnem 
két  évtizedre   kiterjedő    nagybecsű    levelezéseit  és  egyéb 


1  Ezen  ismertetést  külön  fejezetben  a  munka  végén  közlöm. 
1  Ebbe  a  levéltárba  vannak  beosztva  a  régi  Oberste  Polizei-  und  Censurs- 
Hofstelle  iratai. 

iratait  is  magában  foglalta.  Már  az  iratok  futólagos  átvizs- 
gálásánál tisztába  jöttem  azzal,  hogy  a  periratokhoz  csatolt 
anyag  nem  más,  mint  azon  leveleknek,  és  egyéb  iratoknak 
nagy  tömege,  melyet  a  költő  Parisban  történt  elfogatása 
alkalmával  lefoglaltak  s  később  az  ellene  folytatott  vizsgálat 
irataihoz  csatoltak. 

Midőn  e  nagyterjedelmű  anyag  beható  tanulmányo- 
zásába fogtam  s  átvizsgáltam  a  spielbergi  vizsgálat  iratait, 
Bacsányi  Jánosnak  a  bíróság  előtt  tett  nagyhorderejű 
vallomásait  s  azon  hivatalos  iratokat  és  jelentéseket, 
melyek  a  költő  végső  katasztrófájának  valódi  okait  feltárják 
s  átnéztem  azt  a  nagybecsű  levelezést,  mely  Bacsányi  Jánosnak 
különben  is  érdekes  egyéniségét  eddig  nem  is  ismert  vilá- 
gításban állítja  elénk,  meggyőződtem  arról,  hogy  hazafias 
kötelességet  teljesítek,  ha  ezt  a  páratlanul  becses  anyagot 
megfelelő  keretében  a  kornak,  hazai  történelmünk  és  iro- 
dalmunk számára  feldolgozom. 

Hogy  azonban  a  munkámhoz  szükséges  anyagot  még- 
jobban  kibővíthessem,  más  irányban  is  végeztem  kutatásokat 
s  fáradozásom  nem  volt  hiábavaló,  mert  tígy  a  cs.  és  kir. 
közös  pénzügyi,  mint  a  házi,  udvari  és  állami  levél- 
tárban e  korszak  viszonyaira  és  mozgalmaira  vonatkozó 
űjabbi  fontos  és  érdekes  adatokat  találtam.  Úgyszintén  Bécs 
város  levéltárában  is  szép  anyagot  gyűjtöttem  egybe,  mely 
érdekesen  világítja  meg  a  József-féle  felvilágosodás  kor- 
szakának pezsgő  szellemi  életét  s  egyáltalában  azt  az  érdekes 
kort,  mely  a  Bécsben  élő  úttörő  magyar  írók  lelkes  törek- 
véseinek is  oly  hatalmas  lökést  adott. 

Természetes,  hogy  ezenkívül  munkámban  mindazon 
forrásokat  is  felhasználtam,  melyek  úgy  az  egész  korszakra, 

mint  Bacsányi  János  életére  és  irodalmi  működésére  fontos 
vonatkozással  bírnak.  Ez  utóbbi  tekintetben,  különösen 
dr.  Szinnyey  Ferencnek  Bacsányi  Jánosról  írt  komoly  és 
lelkiismeretes  tanulmánya  sokban  vezérfonál  gyanánt  szolgált 
nékem  s  én  ezen  alapos  munkával  csak  annyiban  jöhetek 
összeütközésbe,  amennyiben  újabbi  adataimmal  mégjobban 
megvilágíthatom  és  kibővíthetem  e  munkának  nem  a  szerző 
hibájából  származó  hézagait. 

Mielőtt  azonban  az  egész  anyag  feldolgozásához  fogtam, 
szükségesnek  láttam,  hogy  rövid  visszapillantást  vessek  az 
előző  század  küzdelmeire  s  néhány  újabb  adattal  kibővít- 
sem  azon  korszak  történetét,  mely  az  úttörés  bajnokainak 
nemzetfeltámasztó  munkáját  megelőzi.  Tudom,  hogy  itt 
erősen  taposott  ösvényen  jártam,  de  csakis  ezen  korszak- 
nak vázolásával  lehet  teljes  a  kép,  mely  az  alapvetés  küz- 
delmeinek jelentőségét  a  maga  egészében  tárja  elénk. 

így  jött  létre  e  munka,  mely  kiváló  szakférfiak  nemes 
buzdításának  és  támogatásának  sokat  köszönhet.  Különösen 
hálára  vagyok  kötelezve  Thallóczy  Lajos  kiváló  történet- 
írónknak, ki  a  munkám  feldolgozásához  szükséges  nagy- 
becsű anyagot  rendelkezésemre  bocsátotta  s  kinek  befo- 
lyása kutatásaim  számára  az  ajtót  mindenütt  megnyi- 
totta. De  hálával  kell  megemlékeznem  dr.  Károlyi  Árpád 
úrról,  a  házi  udvari  és  állami  levéltár  igazgatójáról  és 
dr.  Kretschmayer  Henrik  úrról,  az  osztrák  belügyi  levél- 
tár igazgatójáról,  valamint  dr.  Takáts  Sándor  és  dr.  Hodinka 
Antal  tisztelt  barátaimról  is,  kik  a  legnagyobb  előzékeny- 
séggel és  baráti  szívességgel  szolgáltak  útmutatással  a 
levéltári  kutatás  sokszor  nehéz  munkájában.  Köszönetet 
mondok  egyúttal  az  Országos  Levéltár,  valamint  a  Magyar 

Nemzeti  Múzeum  kiváló  vezetőinek  és  kitűnő  tisztviselői 
karának  azért  a  szívességért,  mellyel  részükről  minden 
alkalommal  találkoztam.  Itt  rovom  le  egyúttal  hálám  adóját 
Kroll  Rudolf  kegyesrendi  tanár  úr,  kedves  barátom  iránt 
is,  ki  számomra  azt  a  becses  kis  irodalmi  ereklyét  meg- 
szerezte, melynek  e  munka  úgyszólván  létét  köszöni. 

S  most  nyugodt  lélekkel  bocsátom  útjára  munkámat. 
Lehet,  hogy  a  cél,  melyet  magam  elé  tűztem,  felülhaladta 
erőmet,  de  bízom  abban,  hogy  a  legszigorúbb  bírálat  is 
méltányolni  fogja  a  hazafias  igyekezet  s  egy  becsületes, 
komoly  törekvés  jószándékát. 

Balatonfüred,  1907.  szeptember  hóban. 

Horánszky  Lajos. 

gy  másfélszáz  éves  török  uralom  súlyos  nyomása  alatt 

If^S  s  a  tizenhetedik  század  sorvasztó  vallásharcai  után, 
■  r— -Jjn     melyek  a  magyar  nemzet  erejét   szétforgácsolják  és 

I  fy^/\     kimerítik,  Magyarország  a  végső  elgyengülésnek  oly 

U^^^  állapotába  jut,  midőn  nemcsak  saját  sorsának  inté- 
ü  zésére  válik  képtelenné,  hanem  alkotmányos  fennmara- 
dásának létét  is  alig  képes  biztosítani.  Minél  inkább  csökken  a 
nemzet  ellenállóképességének  ereje,  annál  jobban  előtérbe  lép  az 
idegen  uralkodóház  összbirodalmi  törekvéseinek  hagyományos  poli- 
tikája, mely  végre  elérkezettnek  látja  az  időt  arra,  hogy  Magyar- 
ország állami  önállóságára  végső  halálos  csapást  mérjen. 

Midőn  Magyarország  1686-ban  nem  saját  erejéből  a  hosszú 
török  uralom  nyomása  alól  felszabadul,  az  összbirodalmi  politika 
ezt  oly  ténynek  minősíti,  melyből  Magyarország  állami  önállóságá- 
nak megsemmisülése  önként  folyik.  Az  ellenséges  uralkodóház  nem 
ismeri  el  többé  annak  jogosultságát,  hogy  a  magyar  nemzet,  mely 
saját  erejéből  még  a  teljesen  meggyengült  félhold  igáját  sem  volt 
képes  magáról  lerázni,  továbbra  is  intézője  lehetne  saját  sorsának. 

Ezen  az  alapon  indul  meg  az  a  negyedszázados  élethalálharc, 
melyben  a  legsúlyosabb  viszonyok  dacára  is  a  nemzet  szívós  élet- 
ereje diadalmaskodik  egy  minden  eszközre  kész  rövidlátó  hatalmi 
politika  ellenséges  törekvéseivel  szemben. 

A  végveszély  nehéz  pillanatában  II.  Rákóczi  Ferenc  áll  a  küz- 
delem élére,  s  harcba  szólítva  a  nemzet  jobbjait  az  ősi  szabadság 
védelmére,  elszántan  ragad  fegyvert  e  politika  megtörésére. 

Alig  lehet  kétség,  hogy  egy  társadalmilag  egységes  s  a  veszély 
tudatában  erősen  összeforrott  nemzet  eredménnyel  vívta  volna  meg 

e  harcot  a  különben  sem  kedvező  viszonyok  között  levő  uralkodó- 
házzal szemben.  De  kétszáz  évnek  nehéz  küzdelmei  és  szenvedései, 
a  vallásháborúk  sorvasztó  harcai  s  a  leghatalmasabb  társadalmi 
tényezőknek  Önzése  és  gyűlölködése  megzsibbasztották  a  küzdő 
nemzet  erejét  s  lehetetlenné  tették  a  független  Magyarországért  folyó 
harc  sikerét. 

A  főnemesek  között  számosan  vannak,  kik  a  hazafias  felbuzdu- 
lás nemes  elszántságával  a  küzdők  mellé  sorakoznak  s  a  főurak 
között  egy  Bercsényi,  Eszterházy,  Csáky,  Vay,  Forgách  nemes  példái 
e  korban  az  önzetlen  hazafias  áldozatkészségnek.  A  főpapság  azon- 
ban merev  álláspontot  foglal  el  a  nemzeti  ügygyei  szemben  s  a 
hazafias  lelkű  egri  püspök,  Telekessy  István,  ki  Rákóczi  mellé  áll, 
nem  talál  követőkre.  Egyáltalában  nem  jelentéktelen  azoknak  száma 
sem,  kik  az  udvar  kegyét  hajhászva,  labanc  táborban  küzdenek 
hazájuk  s  a  nemzet  igaz  ügye  ellen.  Ellenállás  itt  csak  addig  van, 
míg  felülről  meg  nem  nyitják  a  kegyek  forrását  azok  számára, 
kiket  a  kuruckodás  politikájában  is  csak  az  önzés  rút  szempontjai 
vezérelnek. 

A  köznemesség  azonban,  melynek  karja  és  lelke  meg  van 
edzve  a  vallásszabadság  küzdelmeiben  s  a  föld  népe,  melynek 
nyomorúságos  jobbágyi  sorsában  nincs  veszteni  valója,  mindvégig 
odaadó  hűséggel  és  kitartással  megállják  helyüket  Rákóczi  oldala 
mellett. 

De  a  sikertelenség  dacára  is,  e  küzdelem  nem  zajlott  le  ered- 
mények nélkül  s  habár  a  nemzet  kénytelen  volt  elismerni  a  Habs- 
burgok örökös  jogát  Szent  István  koronájára,  az  ellenállásnak 
kitartó  harca  megakasztotta  útjában  az  uralkodóház  törekvéseit, 
mely  a  küzdelemben  szintén  kimerülve,  kezdi  belátni,  hogy  egy 
örökké  forrongó,  elégedetlen  Magyarországban  nem  bírhatja  egy 
békés  fejlődés  s  a  trón  erejének  biztosítékait.  Viszont  a  nemzet  e 
hosszú  küzdelemben  beigazolta,  hogy  megvan  még  benne  a  tör- 
hetetlen ragaszkodás   régi  jogához  s  önállóságának  létfeltételeihez. 

így  tűnik  el  a  lelkes  Rákóczi-kor  ábrándjaival,  tüzes  lelkesedé- 
sével s  azon  szép  reményekkel,  melyek  hozzáfűződtek  s  bekövet- 
kezik a  szatmári  béke,  mely  számolni  kénytelen  a  körülményekkel, 
főleg  egy  sikeres  küzdelem  folytatásának  teljes  lehetetlenségével. 
Szüksége  van  a   békére   nemzetnek  s  uralkodó  háznak  egyaránt, 

mely  körülmény  a  békekötés  eléggé  kedvező  feltételeiben  is  kifeje- 
zésre jut. 

Vannak  ugyan,  kik  a  harc  folytatását  többre  becsülik,  mint  a 
békét  a  gyűlölt  német  iga  alatt  s  rossz  szemmel  nézik  azokat,  kik 
egykoron  a  szabadság  zászlaja  alatt  küzdve,  most  az  ország 
rettenetes  közállapotainak  hatása  alatt  a  béke   művén  fáradoznak. 

Maga  a  főpacifikátor,  az  egykori  kurucgenerális,  Károlyi  Sándor, 
ki  egy  későbbi  folyamodásában  a  számára  megállapított  50  ezer 
forintnyi  gracionális  összegnél  jóval  nagyobb  jutalmazást  kér  Károly 
királytól,  elmondja,  hogy  minő  nehézségekkel  kellett  megküzdenie 
ép  honfitársaival  szemben,  hogy  a  béke  művét  biztosítsa. 

„Mihelyt  én  Pálffy  János  gróf  Ö  Excellenciájától  —  írja  folya- 
modásában Károlyi  —  mint  teljhatalmú  megbízottól  alázatosan 
tudomásul  vettem  (előbb  az  ügyben  senki  sem  tett  semmit),  hogy 
Felségednek  boldog  emlékezetű  fivére  és  előde,  József  császár,  a 
Magyarországban  akkor  uralkodó  mozgalmakat  lecsillapítani  szán- 
dékozik, azonnal  az  első  buzdításra  minden  magánhaszonról  lemond- 
ván, igyekeztem  nemcsak  saját  személyemet  alávetni,  hanem  az 
egész  felkelő  és  az  igaz  hűségtől  eltévelyedett  népet  visszatéríteni 
s  így  a  békét  és  nyugalmat  elősegítvén,  azt  csász.  kir.  Felséged- 
nek ausztriai  háza  hűségéhez  visszaterelni.  Mely  alkalommal  egyedül 
a  köteles  hűséghez  való  visszatérésemért  nemcsak  életem  és  vagyo- 
nom, hanem  még  bőségesebb  kegyelmek  ajánltattak  fel  nékem. 
Mindezekért  legalázatosabb  köszönetet  mondva,  nem  saját  magán- 
érdekeimet kerestem,  hanem  magamat  önként  az  ügyeknek  szen- 
telvén, a  mozgalmak  teljes  lecsendesítésére  köteleztem  magamat ;  s 
mikor  újabb  bizalmatlanságok  merültek  fel,  s  maga  Rákóczi  az 
országból  távozott  s  nagyobb  tűz  kezdett  támadni,  mely  folyton 
nagyobbodott,  életemet  és  véremet  csász.  kir.  Felséged  ausztriai 
házáért,  a  király  és  az  ország  javára  szerzendő  békességért  kocz- 
kára  tévén,  mikor  még  nagyon  csekély  vagy  semmi  remény  sem 
mutatkozott  a  békesség  létrehozására,  hogy  legalább  a  támadt  bizal- 
matlanságok megszűnjenek,  a  teljhatalmú  megbízottak  előtt  Debre- 
cenben 1711  március  14-én  hűségeskümet  Felséged  ausztriai  háza 
iránt  teljes  készséggel  letettem  s  magamat  szorosan  lekötöttem,  hogy 
ha  a  többiek  az  akkor  tárgyalt  békességet  nem  fogadnák  el,  én  a 
jóságos  Isten  segítségével  azoknak  egész  katonaságát  a  felséges 
ausztriai  ház  hűségére  és  engedelmességére  visszatérítem  s  minden 

támadt  mozgalmat  lecsillapítani  kész  vagyok.  Mindezek  óhajtott 
megtartására  a  felséges  ausztriai  ház  iránt  érzett  tiszta  lelkesedés- 
ből nemcsak  életemet  és  véremet  feláldozni  elhatároztam,  hanem 
nyílt  ellenségeim  közepett  József  császár  Ő  Felsége  említett  végzé- 
sével Lengyelországba  mentem;  ugyanakkor  ugyanazon  császár 
plenipotentiájánál  fogva  a  teljhatalmú  megbízottak  nékem,  mint 
természetes  Uram  hívének,  sok  különféle  javakat  önkényt  felaján- 
lottak, de  az  előbbiekhez  ragaszkodván,  semmiféle  magánjavat  nem 
óhajtottam,  azokat  az  ügyek  bevégzéséig  visszautasítottam  és 
egyedül  csak  a  hódoló  kötelezettségről  és  a  letett  esküről  kaptam 
bizonyító  levelet. 

Végre  a  veszedelmes  lengyel  száműzetésből  visszatérvén,  a  foly- 
tonos bizalmatlanságok  miatt  tárgyalásaink  odáig  jutottak,  hogy 
minden  nyilvánosságra  került  és  semmi  remény  sem  volt  többé  az 
ügyek  összeegyeztetésére,  mert  akiknek  ezen  óhajtott  törekvéseket 
támogatni  kellett  volna,  ugyanazok  az  egész  katonaságot  az  én  vesze- 
delmemre felizgatták  és  elhatározták,  hogy  engem  ezer  darabra  vágat- 
nak, feleségemet  Munkácson  megöletik,  fiamat  pedig  ágyúból  kilövetni 
rendelték.  Mindezek  meg  is  történtek  volna,  ha  Isten  különös  irgal- 
mából ezen  cselszövények  idejében  tudomásomra  nem  jutnak  s  ha 
rokonaim  s  néhány  jóakaróm  a  felkelő  zavargókat  le  nem  csillapítják. 

Én  pedig,  Felséges  Császár,  a  történt  dolgoknak  eme  szeren- 
csétlen és  borzasztó  körülményei  között  is  emlékezvén  hódolatos 
kötelezettségemre,  bátor  lélekkel  és  lelkes  buzgalommal  a  meg- 
kezdett és  folytatott  munkának  adván  magamat  Ő  Felsége  háza  és 
az  ország  nyugalmának  helyreállításáról  gondoskodtam  és  a  jó 
Isten  kegyelméből  ugyanazon  időben,  mikor  József  császár  Ő  Fel- 
sége váratlan  halála  miatt  még  nagyobb  tűz  támadhatott  volna, 
minden  fegyvert  halomba  rakatván  és  összegyűjtvén  a  felkelőket, 
a  vezetők  és  a  fők  akarata  ellenére  ígéretem  szerint  Felséged  és 
császári  háza  hűségére  visszavezettem,  a  felvett  fegyverekből  kivetkőz- 
tettem, az  egész  országot  és  nemzetet  Felséged  háza  és  az  akkor 
uralkodó  királynő  Ő  Felsége  békés  kormánya  alá  adtam  magammal 
együtt,  sőt  ugyanazokat  az  eskü  letételére  köteleztem,  Felséged,  mint 
I.  József  utódja  iránt.  „ x 


1  Károlyi   Sándor  folyamodása   III.   Károly  királyhoz.   Cs.  és  kir.  közös 
pénzügyi  levéltár,  Bécs. 

Mint  látjuk  tehát,  a  küzdő  nemzet  széles  rétegeiben  nem  kelt 
megnyugvást  a  békekötés  ténye,  mely  egy  csapással  annyi  szép 
reményt  dönt  romba.  De  mindhiába,  számot  kellett  vetni  a  rideg 
valóval,  főleg  pedig  az  ország  ijesztően  nyomorúságos  közállapotai- 
val, melyek  egy  tízéves  nehéz  harc  minden  pusztításainak  és  szen- 
vedéseinek bélyegét  viselik  magukon.  A  földek  parlagon  heverve, 
a  városok  és  falvak  rombadőlve,  a  gyér  lakosság  még  a  pestisjár- 
vány által  is  megtizedelve,  a  Tiszamente  árvizektől,  szárazságtól 
sújtva,  oly  képét  mutatja  egy  pusztuló  országnak,  mely  a  tatárjárás 
csapásaira  emlékeztet.  Az  idegen  katonaság  is  rabolja,  pusztítja  a 
népet  s  a  beszállásolt  ezredek  bitorolják  a  vámszedést,  a  hús-  és 
bormérést 

A  nemzeti  küzdelem  elsimította  a  vallási  ellentéteket,  de  a  béke- 
kötés után  újra  megindulnak  az  elkeseredett  vallási  harcok,  még 
jobban  szétforgácsolva  a  számban  és  erőben  meggyöngült  magyar- 
ságot. Az  elégedetlenkedő  hazafiak  malmára  hajtja  a  vizet  ama 
körülmény  is,  hogy  a  visszatérő  bujdosóknak  a  béke  ellenére  üldöz- 
tetés, börtön  járt  osztályrészül ;  a  tűzhelyeikre  hazatérő  kurucoknak 
sem  jobb  semmivel  a  sorsuk,  mint  volt  a  fölkelés  előtt. 

Károlyi  Sándor  generális,  ki  sokkal  nagyobbnak  bizonyul  az 
újraépítés  munkájában,  mint  a  kuruc  vezérkedés  és  a  pacifikátor 
épen  nem  önzetlen  szerepében,  leányával,  a  fenkölt  lelkű  Klára  gróf- 
nővel egyetemben,  a  hol  csak  teheti,  védelmébe  veszi  Rákóczi 
üldözött  bujdosó  kurucait.1  Az  országgyűlés  aulikus  főurait  azonban 
inkább  elfoglalja  a  kapzsi  marakodás  a  konc  felett,  mintsem  hogy 
elsősorban  a  sérelmekkel  s  az  ország  zilált  közállapotainak  rende- 
zésével foglalkoznának.  Maga  a  volt  kuruc  generális,  Károlyi  is 
elborul  e  csúnya  kapzsiság  láttára,  mely  még  attól  sem  riad  vissza, 
hogy  megbélyegezze  a  nemzeti  küzdelemben  elbukottakat,  közöttük 
elsősorban  annak  eszményi  vezérét,  a  bujdosó  fejedelmet,  kinek 
országot  érő  vagyonán  egy  gyalázatos  aulikus  szolgahad  vet  kockát 

Maga  Károlyi  Sándor,  habár  távol  áll  a  marakodók  versen- 
gésétől, szintén  nem  mintaképe  az  önzetlenségnek.  Mint  a  béke- 
szerzés fejét,  mint  nemzetének  későbbi  bölcs  regenerátorát,  elismerés 
illeti,  mert,  számolva  a  viszonyok  parancsoló  szükségével,  útját  állotta 

1  Dr.  Takáts  Sándor :  Kelemen  Didák  és  Károlyi  Sándor  családja.  Katho- 
likus  Szemle  1892.  évf.  395.  lap. 

egy  további  pusztító  harcnak,  melyben  a  nemzet  életereje  végleg  elvér- 
zett volna.  De  békeszerző  munkájának  a  valódi  erkölcsi  alapot  csak 
a  legtisztább  önzetlenség  adhatta  volna  meg,  mellyel  főleg  azok- 
nak kell  számolniok,  kiket  a  viszonyok  oly  időkben  tolnak  az  ese- 
mények élére,  midőn  a  közérdek  a  közhangulattal  súlyos  ellentétbe 
kerül,  s  midőn  Kemény  Zsigmond  szerint  csakis  önfeláldozással 
lehet  betölteni  az  igazság  és  népszerűség  között  támadó  hézagot.1 

Lehet,  hogy  a  kor  viszonyai  más  keretben  tüntetik  fel  az 
akkori  idők  erkölcsi  felfogásait,  de  ha  viszont  azt  látjuk,  hogy 
ép  e  korszak  hagyja  reánk  a  legnagyobb  önfeláldozásnak,  a  párat- 
lan önzetlenségnek  oly  ragyogó  példáját,  minővel  történelmünk 
évlapjai  sem  előbb,  sem  később  beszámolni  nem  tudnak,  úgy  jog- 
gal mérhetünk  hasonló  erkölcsi  mértékkel  a  másik  irányzat  vezér- 
férfiának  megítélésénél,  kinek  nehéz  s  a  történelemmel  szemben 
felelősségteljes  szerepéhez  csakis  a  minden  egyéni  érdektől  távol 
eső  önzetlenség  adhatná  meg  az  egyedüli  tiszta  erkölcsi  alapot. 

Az  alkudozó  kuruc  generális  már  a  békekötés  tárgyalásainak 
kezdetén  előtérbe  tolja  saját  érdekeinek  kielégítését,  mint  a  hogy 
mindezen  körülményekről  Károly  királyhoz  intézett  fenti  folya- 
modásában ő  maga  beszámol. 

„Míg  a  jó  Isten  segítségével  mindezek  sikerültek  —  írja  foly- 
tatólag Károlyi  —  s  én  is  Debrecenben  tett  Ígéreteimet  örömemre 
s  egyúttal  szerencsésen  beváltottam,  az  említett  teljhatalmú  meg- 
bízottakat Ő  Felségének,  I.  Józsefnek,  a  személyem  részére  tett  bősé- 
ges ajánlatára  és  gráciájára  figyelmeztettem.  Ezt  a  bőkezűséget, 
más  békekötések  példájára,  betétethettem  volna  a  közhittel  tárgyalt 
pacifikatió  pontjai  közé,  de  nehogy  a  legkevésbbé  is  bizalmatlan- 
kodónak  látszassam  Ő  Felsége  plenipotenciájában  és  szent  királyi 
szavában,  az  egész  pacifikació  szövegében  (bár  teljhatalmú  meg- 
bízott voltam)  még  nevemről  sem  tettem  említést. 

Ugyanezek  a  megbízottak  megismervén  az  O  Felsége  császári 
háza  iránt  érzett  nem  színlelő,  hanem  szívbeli  hűségemet  és  lelke- 
sedésemet I.  József  császár  Ó  Felsége  említett  plenipotentiáját,  a 
szatmári  fiskalitást  (amit  Rákóczi  már  előbb  nekem  adott),  kezeim 
között  hagyták  a  szigethi  porcióval  együtt.  Azonkívül  a  huszti  domi- 
niumot,  a  Barát  és  Deák  nevű  tarcali  szőlőkkel  kezeimre  bocsátották. 

1  Kemény  Zsigmond:  Forradalom  után.  Pest,  1850.  4.  1. 

A  háborúk  és  mozgalmak  ily  módon  elcsendesedvén,  Ö  Felsége 
a  királynő  is  látván,  hogy  Magyarországot  és  egész  Erdélyt  az  ő 
császári  békés  kormányzása  alá  visszanyerte  s  különféle  Rákóczi- 
uradalmakat és  a  pártütéshez  tovább  is  ragaszkodóknak  uradal- 
mait a  kir.  kamara  lefoglalta  és  hogy  az  én  csekély,  de  minden 
lehető  igyekezettel,  törekvéssel  és  lelkesedéssel  végrehajtott  mun- 
kám megtermi  gyümölcseit,  az  egész  minisztérium  jóváhagyásával 
dicső  emlékű  József  császár  említett  plenipotentiáját  és  a  plenipo- 
tentiáriusoknak  tetteit,  tárgyalásait,  Ígéreteit  és  végzéseit  kegyesen 
megerősítette  s  megígérte,  hogy  Felséged  által  is  megerősítteti  és 
az  érintett  csekély  fiskális  javakat,  melyeket  részben  nekem  ren- 
deltek, részben  már  előbb  is  bírtam,  Felségednek  a  távoli  orszá- 
gokból való  megérkezéséig  birtoklásul  és  bírásul  kegyesen  átengedi 
azzal  a  kikötéssel,  hogy  ha  a  huszti  dominiumot,  mint  amely  a 
sóbányákhoz  szükséges,  azok  részére  bírásul  és  birtoklásul  átenged- 
ném, helyette  bizton  egyenértéket  fogok  kapni. 

Hogy  mindezeket  egyenkint  oly  hosszasan  előadom  Felségednek, 
nem  azért  történik  (távol  legyen  tőlem),  mintha  én  az  előadottak- 
ból roppant  érdemeket  igyekeznék  magam  számára  kovácsolni,  vagy 
pedig  mintha  az  eddig  irányomban  mint  legméltatlanabb  szolga 
és  alattvaló  iránt  tanúsított  csász.  kir.  kegyelmeket  és  Felségednek 
atyai  jóinulatát  semmibe  sem  venném  s  magamat  sértve  érezném 
vagy  megcsalatottnak  tartanám,  ellenkezőleg  alázatosan  hivatkozom 
Felségednek  megérkezése  után,  egy  évvel  ezelőtt  benyújtott  kérvé- 
nyemre, abban  röviden  előrebocsátván  a  plenipotentiárius  uraknak 
boldog  emlékű  József  császár  teljhatalma  mellett  irányomban  tanú- 
sított kegyességét,  annak  megerősítése  Felséged  megérkezésére  volt 
kitűzve ;  de  mielőtt  Felségednek  kegyes  végzését  megkaptam  volna, 
az  egész  huszti  dominiumról,  mint  amely  a  sóbányákhoz  szükséges, 
a  Felséged  által  nekem  kegyesen  engedélyezett  audiencián  lemon- 
dottam s  azt  az  udvari  kamara  kezeire  bocsátottam. 

S  bár  Felséges  Császár  azon  domínium  fejében  úgy  a  királynő 
Ö  Felsége,  mint  az  egész  minisztérium  nekem  kárpótlást  ígértek,  ha 
Felséged  élőszóval  nem  biztatott  volna,  Felségednek  kegyes  szavai- 
tól indíttatva,  a  tényleg  üresedésben  levő  máramarosi  főispánsággal 
állottam  elő  és  Felséged  kegyesen  azt  resolválta,  hogy  írásban 
tegyem  azt  és  csak  akkor  s  nem  előbb,  Pozsonyban  határoztam 
el,  hogy  erre  nézve  folyamodom. 


Horánszky :  Bacsányi  János  és  kora.  17 

Mivel  azonban  már  Felségednek  tetszett  veleszületett  osztrák 
kegyességénél  fogva  részemre  50  ezer  forintnyi  gracionaliát  ren- 
delni s  Felségednek  udv.  kamarája  ezt  végrehajtani  is  törekszik, 
mivel  azonban  Felséged  ezen  kegyelméhez  több  oly  feltételt  fűztek, 
melyek  Magyarországban  hallatlanok  s  eddig  gyakorlatban  soha- 
sem voltak,  a  többi  között  nevezett  50  ezer  forintnyi  grácia  csak 
a  férfiágat  illeti  s  az  kihalván,  a  nekem  adott  javakat  egyszerűen 
visszaveszik,  sőt  ha  valamelyek  az  idők  folyamán  elvonatnának, 
elidegeníttetnének  vagy  silányabbakká  lennének,  utódaim  azok  fejé- 
ben Felséged  kamarájának  kárpótlással  tartoznak.  így  ezáltal  tőlem 
a  rendelkezés  teljes  szabadsága  elvétetik  és  semmi  fiskális  kezes- 
ség, legfeljebb  a  nevezett  összegig  adatnék  nékem.  Ezenkívül 
Felséged  ezen  gráciájába  igyekeznek  bevenni  a  kétezer  aranyat  is, 
az  én  magánszerzeményemet  és  tulajdonomat,  melyet  Rákóczinak 
kölcsön  adtam  s  mely  fölött  szabad  rendelkezési  jogom  van,  hogy 
azt  ezentúl  ne  követelhessem  s  az  a  nevezett  50  ezer  forintban 
megfizetettnek  vétessék  és  a  férfiág  kihaltával  Felséged  kamará- 
jára szálljon. 

Térden  állva  legalázatosabban  könyörgök  tehát  Felséged  előtt, 
hogy  a  már  resolvált  50  ezer  forint  compensatióba  először  a  szat- 
mári majorsági  kúriát  az  ugyanezen  városban  és  területen  levő 
fiskalitással  és  annak  minden  tartozékaival  együtt  kegyesen  ado- 
mányozni méltóztassék.  Felséged  ezen  kegyes  intézkedése  a  szat- 
márnémeti lakosoknak  nem  lesz  kárára,  mivel  ugyanazok  a  húsz- 
ezer forintért,  ugyanott  más  és  értékesebb  fiskalitást  vehetnek  s 
Felségednek  e  részben  irányukban  támasztott  kegyelmével  bőségesen 
megelégedhetnek. 

Másodszor  kérem  a  Drághfy-család  magvaszakadtával  fiskalitássá 
lett  erdődi  dominiumot  a  romban  levő  várral,  községgel,  falvakkal, 
birtokokkal  és  részjószágokkal,  valamint  az  összes  hozzátarto- 
zókkal. 

Végül  harmadszor  a  Tarcal  községben  levő  Szuhay-féle  fiská- 
lis kúriát  a  Barát,  Nagy-  és  Kis-Deák  nevű  szőlőkkel  az  én  előbbi 
alázatos  kérvényem  szerint  a  férfiág  részére  Felséged  kegyelméből 
örökjoggal,  a  női  ág  részére  pedig  a  már  kegyesen  elrendelt 
50  ezer  forintnyi  összegben  és  összegért  szolgált  birtokadási  joggal 
az  én  és  az  enyéim  szabad  rendelkezésére  és  az  épületek  értéké- 
nek kárpótlása,  valamint  Felséged  fiskussának  kezessége  alatt. 

Ezenkívül  negyedszer:  a  saját  szerzeményű  2000  aranyamért, 
mely  semmi  összefüggésben  nincs  a  gráciával,  kérem  Rákóczinak 
a  mondott  Király-Gály  nevű  hegyen  levő  szőlőjét  zálogba  átadni. 

S  még  ötödször  kérem  megerősítésemet  régi  szatmári  kúriám 
birtokában,  mely  egykor  a  Dóczy  családé  volt,  azután  a  Sennyey 
és  Paczol  családokra  szállt,  honnan  vérbeli  leszármazás  jogán  és 
II.  Ferdinándnak,  Felséged  elődjének  donációja  s  birtokba  iktatása 
által  a  Károlyi-családra  szállott  szabad  borkiméréssel  és  két  kőre 
járó  malommal  együtt,  mely  mintegy  hatvan  év  óta  birtokunkban 
van  és  tényleg  kezeim  között  tartom ;  a  különféle  igénylőket  pedig 
a  táblai  végzés  és  a  királyi  fiskus  véleménye  alapján  kegyeskedjék 
Felséged  a  jog  rendes  útjára  terelni. 

Hatodszor  a  huszti  uradalomért  egyenértékül  kegyeskedjék  Fel- 
séged a  mármarosvármegyei  főispánságot  a  királyi  jog  áthelye- 
zésével Csenger  községében  és  várában  a  falvakkal  és  részjószá- 
gokkal, melyek  részint  a  Briberi  Melith  család  magvaszakadtával 
részint  a  Sulyok  család  hűtlensége  révén  a  királyi  fiskusra  szállot- 
tak Szathmár  vármegyében,  vagy  pedig  a  szigethi  kőből  épült 
kúriát  és  részjószágokat  Máramaros  vármegyében  kegyesen  nekem 
adományozni  és  átengedni.  Felségednek  ezen  veleszületett  osztrák 
jóságát  én  késő  utódaimmal  együtt  utolsó  csepp  vérünk  kiontásával 
igyekezünk  megérdemelni.  Császári  Felségednek  legalázatosabb 
örökké  hű  alattvalója  és  jobbágya 

Gróf  Károlyi  Sándor. 

Maga  Károlyi  ezen  folyamodásához  csatolt  jegyzékében  fel- 
sorolja mindazon  javakat,  melyek  a  szatmári  pacifikáció  alapján 
neki  adattak  illetve  birtokában  hagyattak.  Ezen  okmányból  is  ki- 
világlik, hogy  már  a  békekötés  tárgyalásaival  kapcsolatosan  szóba 
került  Károlyi  kuruc  generális  gratifikációjának  ügye. 

.  „Ö  Felsége  kegyes  levele  alapján  Pálffy  János  gróf  parancsnokló 
tábornok  és  teljhatalmú  megbízott  közreműködésével  megköttetvén 
a  szathmári  pacifikáció  —  írja  Károlyi  — ,  az  alább  felsorolt  javak: 
(melyeket  már  azelőtt  is  bírtam)  hagyattak  birtokomban,  részben 
királyi  fiskus  segítségével  bizottságilag  kezeimhez  adattak  és  0 
Felségének,  VI.  Károly  császárnak  és  királynak  szerencsés  meg- 
érkezéséig birtoklásomra  hagyattak,  még  pedig: 

A  szathmári  fiskálitás  egy  nemesi  udvarházzal,  malmokkal  és 
egyéb  hozzátartozókkal. 

19  v 


BACSÁNYI  JÁNOS   ÉS   KORA 


Erdőd  teljes  uradalmával,  a  lerombolt  várral  és  az  ahhoz  tartozó 
javakkal,  melyek  tényleg  kezeimben  voltak,  birtokomban  hagyattak. 

Huszt  domínium  öt  községgel  és  öt  faluval  és  a  hozzátartozók- 
kal, valamint  a  Sziget  városában  levő  kőből  épült  kúria  a  birtok- 
részekkel, négy  faluban  és  a  hozzátartozókkal. 

Végül  a  Szuhay-féle  Barát  és  Deák  nevű  két  fiskális  szőlő, 
melyek  a  tarcali  szőlőhegyen  feküsznek."  x 

Maga  a  császári  felhatalmazás,  mely  jóval  a  békekötés  előtt 
1710  december  22-én  Bécsben  kelt,  felhatalmazást  ad  grófErdődi 
Pálffy  Jánosnak,thogy  nevezett  Károlyival,  „ki  néhány  éve  Rákóczit 
követvén,  ellenünk  igazi  és  természetes  ura  és  királya  ellen  fegy- 
vert fogott,  de  megbánástól  vezetve  megtért  s  a  köteles  engedel- 
mességnek magát  alávetni  igyekszik,  csak  a  mi  császári  és  királyi 
gráciánk  megszerezhetésének  reménye  lévén  előtte  biztos,  hogy 
vele  visszatérése  felől  tárgyaljon  s  egyúttal  neki  ami  nevünkben 
megígérheti  amit  tenni  lehetséges,  királyi  szavunkkal  fogadván, 
hogy  mi  mindazt,  amit  ez  ügyben  vele  elvégzett,  néki  megígért  és 
keresztülvitt,  elfogadjuk  és  megerősítjük,  nemkülönben,  mintha  a 
kibékítés  eme  cselekményénél  saját  magunk  jelen  lennénk  és 
császári,  királyi  hitünket  nyíltan  közbevetnénk."2 

Pálffy  Debrecenben  1711.  március  14-én  Károlyi  Sándornak 
hűségi  esküjével  kapcsolatosan  kiadja  a  kegyelem  levelet,  mely- 
nek értelmében  „Ö  Felsége  kegyességének  bőséges  ösztönéből, 
főleg  pedig  régi  családjára  való  tekintetből,  érdeme  jeléül  általunk 
életére  és  minden  javaira  nézve  amnestiális  gráciát  és  a  szathmári 
főispánság  tisztébe  való  visszahelyezését  elrendelte,  abban  a 
kegyes  reményben,  hogy  ugyanez  a  Károlyi  azokat  fogja  csele- 
kedni és  úgy  fog  viselkedni,  mint  ahogy  arra  nézve  a  letett  hűségi 
eskü  erejénél  fogva  magát  lekötötte"?  Károlyi  az  udvari  kamará- 
hoz intézett  kérvényében  is  hivatkozik  a  néki  tett  Ígéretekre, 
melyeknek  beváltását  annál  inkább  is  sürgeti,  mivel  az  ő  közben- 
járása nélkül  nem  vezetett  volna  sikerre  a  pacifikáció  ügye.  E  téren 

1  Károlyi  Sándornak  előbbi  folyamodványához  csatolt  memoranduma. 
Kelt  Károlyban,  1711  július  16.  Cs.  és  kir.  közös  pénzügyi  levéltár  Bécs. 

1  I.  József  felhatalmazó  levele  Erdődi  gróf  Pálffy  János  tábornokhoz. 
Cs.  és  kir.  közös  pénzügyi  levéltár,  Bécs. 

3  Gróf  Erdődi  Pálffy  János  kegyelemlevele.  Cs.  és  kir.  közös  pénzügyi 
levéltár  Bécs. 

saját  maga  felsorolja  érdemeit,  mely  szerint  a  magyarországi  moz- 
galmak lecsillapítására  szorgalmasan  igyekezett  és  az  ország  nyu- 
galmának helyreállítására  oly  törekvéssel  fáradozott,  hogyha  Pálffy 
gróf  tábornok  az  ő  munkásságát  (amit  kétkedés  nélkül  óhajt  meg- 
említeni) fel  nem  használta  volna,  nem  következhetett  volna  be  a 
kívánt  eredmény,  melyre  annyival  nagyobb  hűséggel  és  készséggel 
törekedett,  mivel  ő  a  boldog  emlékű  I.  József  császár  úrnak  buzdí- 
tására cselekedett. 

Bár  mindenféle  ellenséges,  bűnös  nehézségek  akadályozták,  mégis 
sokáig  télen  át  éjjeli  utazásokkal  életének  kétségtelen  veszélyeztetésé- 
vel folytatta  az  ügyet  s  nevezett  császár  halála  után  az  ügy  kívánt 
módon  véghezvitetett  az  ő  nem  csekély  izzadásával  és  fáradozásával. 

A  magyar  katona  az  ő  rábeszélésére  rakta  le  a  fegyvert. 

Huszt,  Kővár  és  Kassa  erősségei  és  más  várak  —  őrségük 
kivezettetvén  —  a  törvényes  király  hűségére  és  a  köteles  engedel- 
mességre visszatéríttettek. 

Ezáltal  a  többi  vérontás,  valamint  a  császári  katonaság  hányat- 
tatása s  az  országnak  súlyos  pusztulása  Isten  jóvoltából  megszűnt 
és  a  nyugalom  az  országnak  visszaadatott. 

Az  elhunyt  császári  Felség  királyi  plenipotenciája  mellett  éle- 
tének és  javainak  teljes  amnestiáján  kívül  az  említett  Pálffy  János 
gróf  által  még  az  előbbi  javak  is  megígértettek. 

Mindezeket  a  maga  és  férfiutódai  részére  örök  joggal,  a  női 
leszármazottaknak  pedig  zálogtulajdon  címén  100,000  forintban 
óhajtaná  bírni,  úgy  hogy  a  visszaváltás  a  férfiág  életében  ne 
legyen  megengedve.  Hallja,  hogy  ebben  a  kérdésben  az  udvari 
kamara  azért  támaszt  nehézségeket,  mivel  ezekről  a  pacifikációban 
említés  nincs,  amit  maga  a  folyamodó  sem  tagad  ugyan,  de  hivat- 
kozik az  előbbi  császár  végzésére  és  az  akkor  uralkodó  királynő 
megerősítésére,  mely  szerint  a  császári  udvar  meghatalmazottai 
részéről  engedélyezett  és  elhatározott  dolgok  elfogadottaknak  tekin- 
tetnek és  ugyanazt  a  felséges  uralkodónőt  Pálffy  gróf  megkér- 
dezte a  fentartás  felől.1 

Az  udvari  kamara  azonban  több   oknál  fogva  nem  javasolja  a 

1  Az  udvari  kamara  referádája  Károly  királyhoz  „Károlyi  Sándor  ügyében 
bizonyos  sómennyiség  visszaállításáról  és  azon  javaknak  megerősítéséről, 
melyeket  Pálffy  János  tábornok,  mint  királyi  plenipotentiárius  közvetlen  Károlyi- 
nak adott".  Bécs,  17 J 2.  április  21.  Cs.  és  kir.  közös  pénzügyi  levéltár,  Bécs. 

császárnak,  hogy  Károlyi  kérelmét  teljesítse  s  maga  Starhemberg 
véleményét  abban  fejezi  ki,  hogy  „az  50,000  forintnyi  összeg  ren- 
delését nevezett  gróf  részére  az  udvari  kamara  azért  is  elégséges- 
nek tartja,  mivel  ha  magának  Pálffy  János  grófnak,  Felséged 
tábornokának  100,000  forint  rendeltetett,  úgy  Károlyi  gróf  meg 
lehet  elégedve  az  50,000  forinttal  is.u  1 

Bizonyos  tehát,  hogy  Károlyi  a  békeszerzés  munkáját  erősen 
kihasználja  anyagi  előnyeire,  mely  körülmény  annál  inkább  esik 
súlyos  beszámítás  alá,  mivel  a  béke  létrejövetelének  és  a  magyar 
csapatok  leszerelésének  az  ő  személyében  van  legnagyobb  bizto- 
sítéka, aki  nélkül  —  mint  ő  maga  is  mondja  —  a  béke  meg- 
teremtése nehezen  ment  volna. 

Különben  az  egykori  kuruc  generális  sohasem  volt  erős  érzés- 
sel egybeforrva  azon  küzdelemmel,  melyben  Rákóczi  a  magyar 
ügyért  zászlót  bontott.  Ő  maga  öreg  korában,  midőn  a  vallás  áhíta- 
tosságaiba  merülve  számot  ad  keresztényi  cselekedeteiről  s  egyút- 
tal halála  utánra  is  intézkedéseket  tesz  mindarra  nézve,  amit  Isten 
dicsőségére  egyházának  áldozni  óhajt,  erre  vonatkozó  hátrahagyott 
emlékirataiban  röviden  érinti  a  lezajlott  kuruc  küzdelmek  ese- 
ményeit, oly  megjegyzésekkel  kisérve,  melyek  a  leglelkesebb  labanc 
vezérnek  is  becsületére  válnának. 

Providentia  dei  című  végrendeletszerű  naplójában  írja  a  karlo- 
vici  béke  után: 

„De  nem  sokáig  tárta  csendességünk,  mert  Isten  sok  bűneinkért 
magunk  felekezetibal  támaszta  ellenséget,  csakhamar  1703.  eszten- 
dőben Rákóczi  Ferenc  és  Bercsényi  felhaihászta  az  adózás  által 
elnyomattatott  népet  sok  külömbféle  hitegetésekkel,  csalárd  igi- 
retekkel  és  biztatásokkal  felzendítek  és  támasztók  a  sok  gonosz 
népet,  ki  még  hamvában  Providentia  Dei  által  alkalmasint  eltemet- 
tetett vala,  de  akiben  állott  continuatiója,  nem  hittek  és  úgy  jártak 
vele,  hid  el  magadat,  ha  szégyent  akarsz  vallani,  amint  lángot 
vetvén  a  szikra,  oly  tűz  támoda  belőle,  hogy  kilenc  esztendeig 
folyó  Siralmas  Körösztény  vérontás  sem  szakaszthatta  végét  hamar, 
hanem  a  Főknek  elugrásával  a  Providentia  Dei  csendesítette  le, 
kiért  áldott  légyen  szent  neve  mind  örökké." 


1  Az  udvari  kamara  jelentése  Károly  királyhoz.  Bécs,  1712.  november  17. 
Cs.  és  kir.  közös  pénzügyi  levéltár  Bécs. 

, Annak  vezérlő  szent  kegyelméből  megérvén  ezen  keserves,  el- 
felejthetetlen  háborúnak  is  békességes  lecsöndesítését,  annyival 
inkább  continuáltam  a  főjebb  deciaráit  Sz.  Háromság  tiszteletire 
csinált  cápolnát,  és  a  Szentség  Pápáktúl  Indulgentiákat  hozván,  el- 
rendeltem, hogy  minden  esztendőben  Szent  Háromság  napján 
Károlybul  processio  menvén  ki,  ottan  énekes  mise  és  Praedikatio 
légyen  lelki  oktatásokkal  és  tanításokkal  hálaadásul,  hogy  az  Isten 
mindkét  háborút  lecsendesítette  és  adgyon  a  Keresztény  Fejedel- 
meknek egyességet  és  az  eltévelyedetteket  hozza  világosságra  s  az 
igaz  hitre." * 

Nem  csoda,  ha  ily  körülmények  között  a  tűzhelyeikre  hazatérő 
honfiak  lelkében  mindjobban  fokozódik  a  rajongás  és  szeretet  a 
meg  nem  alkuvó  bujdosók  iránt  s  a  honfibánat  sóhajtásai  száll- 
nak azok  felé,  kikben  a  messze  távolban  is  a  nemzet  reménye 
összpontosul.  De  mindhiába,  az  ábrándképeket  eloszlatja  a  rideg 
való  s  a  mérhetlen  szenvedés,  mely  a  népre  borul,  hosszú  időkre 
lenyűgözi  a  minden  ellenállásra  képtelen  nemzet  életerejét  Amellett 
alig  akad  valaki,  ki  a  terhek  alatt  roskadozó  nép  súlyos  helyze- 
tének érdekében  közbenjárna.  Károlyi  megkísérti,  de  siker  nélkül. 
Pálffy  János  azt  feleli  Károlyinak,  „hogy  tudva  van  előttem  jól 
szegény  hazánknak  iszonyú  insége,  de  mihaszna!  sub  rosa  írha- 
tom, hogy  akinek  róla  tenni  illenék,  vállat  vonyít.  Az  egyik  Ratis- 
bonában  fütyül,  a  másik  mint  a  borz  Csábrág  várában"  (az  eszter- 
gomi érsek  és  az  országbiró).2 

Maga  Csáky  bíbornok  a  női  ág  örökösödésének  kimondása 
után  kétévi  adómentességet  sürget  az  elnyomott  nép  számára,  de 
mindhiába,  ily  kérelmek  mint  kiáltó  szó  hangzanak  el  a  pusz- 
tában. 

Az  ország  rendéi  különben  is  fontos  dolgokkal  vannak  elfog- 
iaiva.  A  Habsburgok  női  ágának  örökösödése,  a  helytartótanács  és 
a  kormányhivatalok  szervezése,  a  komissziók  munkái  háttérbe 
szorítják  a  szegény  nép  súlyos  sérelmeit,  melyekre  orvoslás  nincs. 
Ily  viszonyok  között  találja  az  országot  a  pragmatika  sanctio, 
mely  egyidőre  biztosítani  látszik  az  uralkodóház  jóindulatát,  de 
amidőn  létrejő   az  a  szerződés,   mely  a  magyar   korona   országait 

1  Egykorú  kézirat  a  Kegyesrend  budapesti  könyvtárában. 
s  Károlyi-család  levéltára,  Budapest. 

elválhatatlanul  a  Habsburg-dinasztia  birtoklásához  fűzi,  ismét  elő- 
térbe lép  az  a  politika,  mely  Magyarország  állami  önállósága  árán 
akarja  megvalósítani  összbirodalmi  törekvéseinek  sikerét. 


Az  idegen  uralkodóház  nemzetellenes  törekvéseinek  erős  tápot 
nyújt  e  korban  a  magyar  főnemesség  meggyengülése  és  erkölcste- 
lensége, mely  a  szathmári  békekötés  körülményeiben  is  jellemző 
kifejezésre  jut.  A  magyar  főurak  aljas  szolgalelküsége  és  kapzsi 
önzése  csak  bátorítja  az  udvart  a  nemzet  kívánságainak  rideg  mel- 
lőzésére, így  következik  be  lassankint  az  az  átalakulás,  midőn  az 
osztrák  örökös  tartományokhoz  való  kapocs  mindjobban  erősödik 
s  a  Magyarország  önálló  államiságához  való  ragaszkodás  érzete 
folyvást  lazul.  A  monarchia  hatalmi  állásával  szemben  Magyar- 
ország önállóságának  jellege  semmivé  törpül  s  ennek  dacára  a 
magyar  államférfiak  állásaikat  és  méltóságaikat  továbbra  is  meg- 
tartják, mitsem  törődvén  azzal,  hogy  elsősorban  ők  maguk  szol- 
gálnak legfőbb  eszközül  az  összbirodalmi  politika  céljainak. 

A  magyar  nemzet  összeroskadva  a  multak  csapásai  alatt,  teljes 
letargiába  esik  s  végül  lemond  arról,  hogy  nemzeti  létének  nagy 
kérdéseivel  foglalkozzék.  Tápot  ad  ezen  állapotnak  az  ország  kul- 
turális és  gazdasági  elmaradottsága  is.  Az  ország  távol  esik  a 
nyugati  műveltség  nemzeteitől  s  alig  van  módja  és  alkalma,  hogy 
tanuja  és  részese  legyen  az  akkor  útra  induló  világműveltségi 
eszmék  felfrissítő  áramlatának. 

Ipara,  kereskedése  nincs  s  megélhetésének  alapját  csak  a  közép- 
kori gazdasági  rendszer  kezdetleges  eszközei  képezik.  Az  ország- 
nak nincs  életerős  központja,  mely  kifejezője  volna  a  nemzet 
társadalmi  és  kulturális  életének  s  mely  gyfilhelye  volna  azon 
eszméknek  és  törekvéseknek,  melyek  a  nemzeti  kiépítés  munkáját 
jótékonyan  irányítják. 

Végül  ez  a  sülyedés  a  nemzeti  élet  egészséges  vérkeringését 
is  végleg  lenyűgözi  s  beáll  lassacskán  az  a  helyzet,  midőn  ez  az 
életrendszer  a  nemzet  közkincsévé  válik  s  a  nemzeti  társadalom 
ezen  állapot  fentartásához  fűzi  a  nemzeti  lét  és  fejlődés  legfőbb 
biztosítékait.  A  haladás  és  fejlődés  nagy  intézményeit  szánalmas 
lenézésben  részesítik,  annak  előnyeiben  részesülni  nem  óhajtanak 
s  az   ősi   restség    sybarita   kényelmeiben,  a   nemtörődömség  s  a 

nemtudni  vágyás  minden  szellemi  s  erkölcsi  tartalmat  nélkülöző 
világának  lentartásában  látják  példányképét  az  ősi  virtus  magasz- 
tosságának.  így  vesz  ki  a  nemzetből  teljesen  a  haza  iránt  tartozó 
nagy  kötelességek  teljesítésének  nemes  érzése  s  így  fogamzik  meg 
a  pusztulás  csírája  a  hazafiság  megromlott  fogalmában,  midőn  a 
nemzet  ereje  a  meddő  tétlenségben  s  nem  az  állami  élet  minden 
ágazatára  kiható  áldásos  munkában   és  alkotásban  jut   kifejezésre. 

Ez  a  helyzet  adja  meg  alapját  egy  hosszú  évszázados  korszak 
meddőségének,  midőn  az  egyén  kifejlődése  lehetetlenné  válik, 
mert  hiányzik  a  tér  a  tehetségek  érvényesítésére  s  hiányzik  a  cél, 
mely  az  államférfiú  küzdelmét  és  munkásságát,  valamint  a  tehet- 
ségek kiforradását  nemesen  irányítaná. 

Azért  találóan  írja  Grünwald  Béla  e  korról :  „Az  önálló  nem- 
zeti és  állami  lét  nagy  viszonyai  és  céljai  megszűntek  s  ezzel 
kiszáradt  az  a  forrás,  mely  egyedüli  éltetője  az  államférfiúi  nagy- 
ságnak. Valamint  az  ember  a  nagy  célokkal  nő,  úgy  törpül  a 
kisszerűekkel. 

Azért  e  korszak  nem  adhatott  a  hazának  nagy  férfiakat,  nagy 
szellemeket. 

Nincs  az  akkori  szereplők  között  egy  kimagasló  alak,  jelenté- 
keny eszméket  képviselő  egyéniség,  akin  megakadna  a  történetíró 
szeme,  akire  bámulattal  tekinthetne  a  nemzet  s  kinek  emléke 
mélyen  vésődnék  a  késő  nemzedékek  képzeletébe.  Nevöket  csak 
az  iratok  őrizték  meg  s  nem  a  nemzet  hagyományai,  mert  csak 
nagy  családi  nevek  viselői  voltak  egyéni  nagyság  nélkül".  x 

Különösen  nagy  csapás  volt  a  nemzetre  a  polgári  élet 
hiánya,  mely  épúgy  mint  ma,  akkor  is  a  legsúlyosabb  jelensége 
volt  az  ország  közállapotainak.  Főképen  ez  a  jelenség  támaszt 
nagy  különbséget  hazánk  és  más  országok  viszonyai  között,  hol 
a  rendi  állapotok  jogrendje  ugyanaz  volt,  mint  nálunk.  Igaz,  hogy 
a  XVIII.  század  folyamán  mélyen  alászáll  a  polgárság  jelentősége 
s  a  fejedelmi  önkény  zsarnoksága  békót  ver  a  polgári  szellem 
kifejlődésére.  A  polgárság  azonban  nem  semmisül  meg  s  habár 
szabad  intézményeitől  meg  van  fosztva,  műhelyeiben  visszavonulva, 
csendesen  él  és  munkálkodik.  A  polgári  öntudat  tüze  hamu  alatt 
lappang  és  szítva  az  újkor    eszméinek    kohójából,  később    lángra 

1  Grünwald  Béla:  A  régi  Magyarország.  13.  lap. 

25 


BACSÁNYI  JÁNOS   ÉS   KORA 


gyúl  s  új  életre  támadva,  dicsőségesen  megvívja  harcát  a  kivált- 
ságok megvénhedt  rendszerével. 

Magyarország  szerencsétlensége  tehát  e  korban  nem  annyira  a 
rendi  kiváltságok  fentartásában  —  melyek  máshol  is  megvoltak  — , 
hanem  a  polgári  élet  hiányában  jut  legfőbb  kifejezésre.  A  polgár- 
ság munkája,  mely  az  ipar  és  kereskedelem  fellendülésével  jár  s 
mely  elsősorban  a  városi  élet  kifejlődésének  legfőbb  éltető  forrása, 
nálunk  hiányzik.  A  városok  fejlődése  pedig  e  korban  nem  más, 
mint  a  nemzeti  kultúra  kifejlődésének  életereje.  E  korban  a  kul- 
túrát nem  a  főnemesség,  nem  a  nemesség  és  a  parasztosztály  tartja 
fenn  s  az  előbbi  osztályok  legfeljebb  akkor  állanak  hivatásuk 
magaslatán,  ha  mint  a  tudományok  és  művészetek  pártfogói,  elő- 
mozdítják a  művelődés  fejlődését. 

A  kultúra  munkájának  az  iparos  a  legfőbb  előharcosa,  mun- 
kája nyomán  a  kereskedelem  és  gazdasági  élet  magasabb  fellen- 
dülése jár.  Ez  képezi  egyedül  alapját  a  polgári  vagyonszerzés 
lehetőségének,  mely  viszont  a  magasabb  művelődés  eszközeit 
teremti  meg.  A  kereskedelem  fejlődésének  nyomán  a  művelődés 
népei  állandó  összeköttetésbe  jutnak,  megismerik  egymás  szokásait 
és  intézményeit  s  betekintést  nyerhetnek  a  műveltség  azon  eszkö- 
zeibe, melyek  a  magasabb  fejlődést  előmozdítják.  így  jönnek  létre 
Olasz,  Német,  Francia  és  Angolország  hatalmas  városai,  melyek  e 
korban  a  művészet,  tudomány  és  művelődés  fáklyavivői. 

Mindezzel  szemben  hazánknak  e  korban  nincs  egyetlen  számba- 
vehető szellemi  vagy  gazdasági  központja.  Van  ugyan  polgárság 
itt-ott  elszórva  az  ország  területén,  de  ez  inkább  kárára,  mint 
hasznára  van  a  nemzeti  kultúrának.  A  polgárság  nálunk  ide- 
gen telepítések  alkotása,  melyeket  árpádházi  királyaink  bölcses- 
sége hoz  létre,  de  ezek  fentartják  idegen  jellemöket  s  a  nemzeti 
életbe  beolvadni  nem  tudnak.  Maga  az  ország  fővárosa  nem  köz- 
pontja a  nemzeti  élet  lüktető  erejének  s  idegen  polgárság  tartja  azt 

megszállva,  mely  szokásaiban  és  nyelvében  idegen  jellemét  meg- 
tartja. 

Igaz,  hogy  a  kor  iránya  sem  kedvez  a  nemzeti  szellem  ápolá- 
sának és  fentartásának.  Európaszerte  szunnyad  a  nemzeti  öntudat 
ereje  s  e  század  nem  a  nemzeti  állameszme  ideális  fogalmának 
korszaka.  Maguk  az  uralkodó  családok  nyelvben  és  szokásokban 
nincsenek  összeforrva  a  nemzeti  élettel.   Idegen  befolyás  és  irány 

uralkodik  mindenütt  irodalomban,  tudományban  egyaránt,  s  idegen 
tudósok  és  írók  lepik  el  a  nyugateurópai  udvarokat.  A  hatalmas 
porosz  királynak,  Nagy  Frigyesnek,  egy  Voltaire  a  bizalmasa.  Saját 
nemzetének  szellemi  fejlődéséről  tudomást  sem  vesz.  Lessing,  a 
nagy  német  költő  évek  hosszú  során  át  él  és  munkálkodik,  anél- 
kül, hogy  fejedelme  még  csak  észrevételre  is  méltatná.  A  francia 
szellem  világa  uralkodik  e  korban  Európa  műveltségén. 

Azért  nincs  igazuk  azoknak,  kik  kizárólag  a  nemesség  bűnéül 
tudják  be  a  nemzeti  életnek  ezt  a  sülyedését,  s  habár  a  magyar 
főnemesség  más  országok  viszonyaihoz  képest  még  kevésbbé  van 
hivatásának  és  feladatának  magaslatán,  e  viszonyokért  egyedül  fele- 
lősségre nem  vonható.  Bizonyára  nem  fordult  volna  el  a  nemzeti 
élettől,  ha  az  országnak  lett  volna  kultúrája  s  hogy  pedig  ez  nem 
volt,  az  nem  kizárólag  a  nemesség  hibája. 

Ily  viszonyok  között  találja  a  nemzetet  Mária  Terézia,  midőn 
népeinek  kormányzását  átveszi.  Az  udvarba  édesgetett  magyar 
főnemességnek  semmiféle  lelki  áldozatot  nem  kell  hoznia  azért, 
hogy  hazáját  elhagyva,  a  császárvárosba  menjen  az  udvari  élet 
fényében  sütkérezni.  Ép  ellenkezőleg  örömmel  megy  oda,  hol  a 
fénynek,  ragyogásnak  és  élvezeteknek  annyi  alkalma  kínálkozik 
számára.  Hol  élvezhetné  a  kultúra  gyümölcseit  hazájában  ?  A  csá- 
szárváros fénykora  most  kezd  ragyogni  s  úgy  a  léha  főnemesnek, 
ki  sivár  életét  könnyelmű  élvhajhászatok  között  tölti  el,  mint  ma- 
gasabb műveltségű  lelkek  számára,  minden  irányban  tér  nyílik  az 
igények  kielégítésére.  Színház,  zene,  művészek  és  tudósok  társa- 
sága, a  szórakozásnak  állandóan  ezer  német  nyújtja  s  ami  fő,  az 
udvari  kegynek  kiapadhatatlan  forrása  bőven  osztja  jutalmait  min- 
denfelé. Természetes,  hogy  a  nemzeti  jellemből  való  kivetkőzés 
szolgalelkűségének  még  könnyebb  elnyerni  a  jutalom  gyümölcseit. 

De  nemcsak  a  léha  élvhajhászat  hozza  a  magyar  főurakat 
Bécsbe,  épúgy  szükségük  van  azoknak  is  a  császárvárosra,  kiknek 
legcsekélyebb  céljaik  és  törekvéseik  vannak,  mert  az  udvar  pártfo- 
gása nélkül  elérni  semmit  nem  lehet. 

Az  uralkodónő  ifjú  ragyogó  szépsége,  elbájoló  szeretetreméltó- 
sága, az  udvar  fényének  bódító  világa  még  jobban  az  udvar  bűv- 
körébe vonja  a  főnemességet,  mely  később  az  idegen  áramlat 
hatásának  képtelen  ellentállani.  így  vetkőzik  ki  teljesen  a  magyar 
főnemes  ősi,  nemzeti  jellegéből,   műveltségének,   gondolkozásának 

irányát  idegen  kultúra  világa   szabja   meg  s  végül  még  nyelvét  is 
elfelejti. 

így  a  nemzeti  visszahatásnak  nyomasztó  súlyát  elsősorban  a 
nemzet  nyelve  érzi  meg,  mely  nemcsak  a  közélet,  hanem  a  társa- 
dalmi élet  teréről  is  végkép  leszorul. 

Az  uralkodóház  főhercegei  a  magyar  nyelvet  nem  tanulják  és 
Mária  Terézia  gyermekei  csak  a  német,  francia,  olasz  és  cseh 
nyelvben  nyernek  oktatást ;  magyar  nyelvről  szó  sincs  többé.  Maga  a 
nemzet  ezt  természetes  állapotnak  tekinti,  hiszen  főnemessége  egy  árva 
szót  sem  ért  már  magyarul  és  a  falusi  kúriáján  begubózott  magyar 
nemest  mit  érdekelnék  a  nemzeti  élet  fejlődésének  nagy  kérdései? 

így  Mária  Terézia  politikája  lassanként  teljesen  az  udvar 
körébe  vonja  a  főnemességet  a  nemzeti  kultúra  roppant  hátrányára. 

Maga  a  középnemesség  teljes  tétlenségbe  sülyedve  szintén  nem 
tényezője  az  egészséges  nemzeti  élet  kifejlődésének.  Egyrésze  a  kor 
igényei  szerint  kiemelkedve  állást  nyer,  vagy  nagyobb  földbirto- 
kokra tesz  szert,  melynek  következménye  az,  hogy  ezek  lassacskán 
átmennek  a  főnemesség  osztályába. 

A  köznemes,  kinek  birtoka  csekélyebb  és  társadalmi  állása 
nincs,  magasabb  állások  betöltésére  pedig  tehetségtelen,  otthon  ül 
kis  birtokán,  vályogból  készült  nemesi  portáján  és  a  világtól  telje- 
sen elzárkózva,  az  egyik  napról  a  másikra  való  tengődés  prózai 
tunyaságában  él  és  középkori  gazdasági  rendszerben  kezeli  birto- 
kát. Ideális  megtestesülése  az  extra  Hungáriám  non  est  vita 
fogalmának,  anélkül,  hogy  a  műveltség  iránt  való  érzék,  a  ma- 
gasabb eszmékre  való  fogékonyság,  avagy  a  haza  iránt  tartozó 
kötelességek  legcsekélyebb  tudata  is  élne  lelkében.  Különben 
életmódja  egyszerű,  igényei  nincsenek  s  a  fényűzést  nem  ismeri, 
hacsak  a  testi  kényelemnek  kielégítését  nem  nevezzük  annak. 
Otthon  ül,  nem  utazik  s  még  arra  is  alig  van  módja,  hogy  a 
külvilág  eseményeiről  tudomást  szerezzen.  Akadályozza  ezt  külön- 
ben a  közlekedési  viszonyok  rettenetes  állapota  is,  mely  őt  a  kül- 
világtól, különösen  télvíz  idején  teljesen  elzárja.  Különben  saját 
maga  nem  is  képes  megítélni  elmaradottságát  s  műveltségének 
alacsony  színvonala  kizárta,  hogy  képes  lett  volna  megbírálni  saját 
helyzetének  és  az  ország  szomorú  közállapotainak  okait.  Egyedül 
a  kiváltságos  állapotokhoz  való  szívós  ragaszkodás  az,  mely  némi 
életet  ad  azon  eszmekörnek,  amelyben  mozgott. 

Maga  a  vármegyei  élet  sem  szintere  a  nemzet  életére  jóté- 
konyan kiható  magasabb  eszmék  nemes  elvi  harcainak.  Nem 
egyéb  az,  mint  a  személyes  érdekek  küzdelmének  s  ama  vissza- 
éléseknek szintere,  melyeknek  a  rendi  állapot  valóságos  meleg- 
ágya volt.  A  magyar  nyelvet  végleg  kiszorítja  itt  is  a  latin  nyelv, 
mely  a  társalgásnak  és  a  családi  tűzhelynek  válik  nyelvévé.  E  sze- 
rencsétlen helyzetnek  különösen  a  felvidéki  nemességre  van  káros 
hatása,  mely  idegen  ajkú  népek  közé  ékelve,  az  elmúlt  századok- 
ban a  magyarságnak  erős  védbástyája  volt.  Ép  egyik  nagy  szeren- 
csétlensége a  régi  latin  világnak,  hogy  a  nyelvéből  kivetkőzött 
magyar  nemesség  annak  az  idegen  ajkú  népnek  nyelvét  veszi  fel, 
mellyel  folytonos  érintkezésben  van  s  melyhez  némileg  érdekei  is 
kötik.  így  szlávosodnak  el  tömegesen  a  Felvidék  ősrégi  nemes 
családai  s  így  semmisül  meg  nemcsak  nyelvileg,  de  fajilag  is  Erdély- 
ben az  oláhság  közé  ékelt  magyarság  nagy  része. 

Szerencse,  hogy  számos  felvidéki  magyar  nemes  család  a  szat- 
mári békekötés  után,  ősi  lakhelyét  otthagyva,  lassacskán  lehúzódik 
a  magyarságlakta  vidékekre  s  így  azok  megőrzik  magyarságukat 
és  később  az  alföldi  magyarsággal  összeolvadva,  tényezőjévé 
válnak  a  megújhodó  nemzeti  élet  munkájának. 

Tagadhatatlan  azonban,  hogy  az  elszigetelt  köznemességnek  is 
megvolt  nemzeti  szempontból  az  az  előnye,  hogy  teljesen  el  lévén 
zárva  az  udvari  befolyástól,  függetlenebbül  megőrizhette  nemzeti 
érzését  s  így  később,  midőn  életre  kel  a  nemzeti  öntudat  tüze, 
megvan  az  ősanyag,  melyből  a  nemzeti  kiépítés  munkájának 
egyik  hatalmas  erőtényezője  egészségesen  kiválik. 

A  jövő  következményei  igazolják,  hogy  ez  az  anyag  alapjában 
megromolva  nincs  s  a  nemesség  főhibája  a  kor  viszonyaiban 
rejlik,  midőn  az  egy  európaszerte  megzsibbadt  korszellem  s  a 
rendi  állapotok  önző  világának  hatása  alatt  áll. 

A  XVIII.  század  sülyedt  viszonyai  között  a  magyar  nemes  tel- 
jes joggal  hihette,  hogy  az  ő  felfogása  az  eszményi  hazafiság  meg- 
testesülése s  nem  lehetett  képes  felemelkedni  arra  a  magaslatra, 
hogy  meglássa  a  valódi  nemzeti  politika  nagy  szempontjait  akkor, 
amidőn  mindenütt  a  rendi  állapotok  fentartása  volt  a  jogállapotok 
alapja. 

A  főpapság,  mely  vagyonánál  és  hatalmánál  fogva  époly  sze- 
repre   lett    volna  hivatva    a    nemzeti  kultúra  munkájában,  mint  a 

főnemesség,  e  korban  épúgy  nincs  hivatásának  és  feladatának  magas- 
latán. Pedig  ők  foglalják  el  az  ország  rendéi  között  az  első  helyet, 
vagyonban  és  lelkiekben  egyaránt.  Természetes,  hogy  hatalmuk 
óriási  ép  a  XVIII.  század  kiváltságos  viszonyai  között.  Ehhez  járul 
még  a  római  katholikus  egyház  nemzeti  szervezetének  hiánya, 
mely  a  nemzetiségre  való  eltagoltságot  nem  ismeri.  A  katholikus 
vallásnak  nem  célja  a  nemzetiségi  politika  ápolása,  mert  Róma 
hatalma  az  egész  világra  kiterjed  s  politikájának  alapja  az  összes 
emberiség  ama  birodalma,  mely  a  krisztusi  szeretet  hatalmán 
épül.  Ahol  az  egyház  érdekei  ellentétbe  jutnak  a  nemzeti  szem- 
pontokkal, ott  nem  kétséges,  hogy  a  papság  az  egyház  érdekeinek 
ad  előnyt. 

A  reformáció  által  felidézett  vallási  harcok  viharai  erősen  meg- 
rázkódtatják Magyarországot  is.  A  protestantizmus  a  XVI.  század- 
ban érzékeny  csorbát  üt  a  magyar  katholikus  egyházon,  de  hatal- 
mas segítséget  nyer  ez  a  katholikus  uralkodóház  erős  vallásos 
érzületében,  mely  a  kath.  főpapság  számára  minden  eszközt  megad 
a  protestantizmus  üldözésére  és  kiirtására. 

Pázmány  Péter  hatalmas  szellemének  katholizáló  ereje  még 
nem  jut  összeütközésbe  a  nemzeti  szempontokkal  s  az  ellenrefor- 
máció jórészt  az  ő  szellemi  hatalmának  roppant  eredménye.  Rend- 
kívüli egyénisége,  reformátori  nagy  ereje  nem  szorul  az  idegen 
uralkodóház  támogatására.  Hódításának  fegyvere  a  szellem  hatalma 
s  a  katholikus  egyház  küzdelme  az  ő  vezérlete  alatt  nincs  meg- 
fosztva a  nemzeti  tartalomtól. 

Máskép  áll  azonban  a  helyzet  a  XVIII.  században,  midőn  egy 
szellemileg  alacsony,  nemzeti  érzésében  megromlott  főpapság  csak 
az  uralkodóház  erőszakosságának  és  hatalmának  támogatásával 
képes  megvédeni  a  katholikus  egyház  érdekeit.  Ez  a  lejtő  az, 
melyen  a  katholikus  egyház  nagy  nemzeti  jelentősége  mélyen  alá- 
száll,  midőn  ez  a  korszak  üti  reá  az  egyházra  a  nemzetellenes 
politika  bélyegét. 

Az  egyház  emez  összeütközése  a  nemzeti  szempontokkal  az 
akkori  idők  kivételes  viszonyaiban  rejlik.  Ha  az  uralkodóház 
protestáns  lett  volna,  bizonyára  a  katholikus  egyház  vallásának 
fentartásáért  ugyanazt  a  nemzeti  küzdelmet  folytatta  volna,  mint 
aminőt  a  protestantizmus  megvívott  közvetve  a  nemzeti  állam  lét- 
fentartásának  nagy  érdekeiért. 

így  magyarázható  meg  az,  hogy  a  nemzeti  ügy  legeszményibb 
harcosa,  a  katholikus  Rákóczi  lelkesen  védi  a  vallásszabadság 
ügyét,  mely  e  korban  a  nemzeti  ügygyei  szoros  kapcsolatban  áll. 
A  hazafiatlan  katholikus  főpapság  nem  tud  e  korban  a  magasabb 
nemzeti  szempontok  magaslatára  emelkedni,  hol  a  nemzeti  érdekek 
nagy  veszélyeit  meglátva,  ezúttal  a  nemzeti  ügynek  előnyt  adjon 
az  egyház  érdekeivel  szemben. 

Nincs  azonban  igazuk  azoknak,  kik  a  katholikus  egyháztól  a 
magyar  nemzeti  kultúra  körül  folyó  áldásos  munka  érdemeit 
elvitatják,  mert  épp  a  magyar  nemzet  történelme  igazolja,  hogy 
nemcsak  az  államalkotás  alapvető  munkáját  végezte  a  katholikus 
egyház  a  múltban,  hanem  egyúttal  a  nemzeti  létfenntartás  körül 
folyó  harcnak  is  hosszú  évszázadokon  át  a  katholicizmus  volt 
legfőbb  őre  és  előharcosa. 

Ezen  nagy  történelmi  tradícióknak  fonala  azonban  kiesett  a 
katholikus  egyház  kezéből  akkor,  midőn  Mohácsnál  a  nemzeti 
önállóság  ügye  is  elbukott.  Ez  időtől  kezdve  mélyen  alászáll  a 
katholikus  főpapság  nemzeti  jelentősége,  mert  főleg  amidőn  a 
reformáció  hatása  Magyarországon  is  veszélyeztetni  kezdi  a  hét- 
százéves katholikus  egyház  érdekeit,  az  európaszerte  hatalmában 
és  tekintélyében  megrendült  papság  főleg  Magyarországon  az 
idegen  hitbuzgó  katholikus  dinasztiában  keresi  az  egyház  meg- 
mentőjét. 

Ezért  a  támogatásért  azonban  a  főpapság  rettenetes  árt  ad  az 
uralkodóháznak,  mert  tekintélyével  és  befolyásával  nem  állhat 
többé  ama  nemzeti  törekvések  oldalán,  melyeknek  leverésére  a  bécsi 
politika  a  legaljasabb  eszközök  felhasználásával  szívósan  törekszik. 

A  nemzeti  létfenntartás  hatalmas  missziója  így  kerül  a  protes- 
tantizmus kezébe  s  így  válik  nemzeti  ügygyé  a  vallás  ügye.  E 
harcban  a  katholikus  főpapság  egyesülve  a  katholikus  főurakkal 
a  dinasztia  oldalán  áll  s  részese  annak  az  üldöző  politikának, 
melyet  az  uralkodóház  a  nemzeti  törvések  ellen  folytat.  így  lesz  a 
nemzet  ereje  széttagolva  és  megbénítva,  midőn  végül  alig  képes 
ellenállani  a  Habsburgok  beolvasztó  törekvéseinek.  A  rút  önzés 
anyagi  érdekeinek  itt  is  szomorú  szerep  jut  s  a  protestantizmus 
főurai  sem  képesek  azoknak  ellentállani,  úgy  hogy  a  XVII.  század 
végén  már  alig  van  protestáns  magyar  főúr,  ki  hitéből  újra  ki  ne 
vetkőzött  volna. 

Itt  is  csak  az  alsóbb  osztályok  szolgáltatják  példáját  a  szívós 
kitartásnak.  A  köznemességet  és  a  parasztságot  csak  a  durva  erő- 
szak képes  kitépni  a  protestantizmus  karjaiból  s  így  ragaszkodik 
főleg  vallásához  az  igazi  magyarság  népe,  melynek  jobbágyi  sor- 
sában alig  van  veszíteni  valója.  Nincs  a  zaklatásnak  az  a  neme, 
melyen  e  vallásfelekezet  hívei  keresztül  nem  mennek;  sérelmeikre 
orvoslás  nincs  és  a  hatalmi  tényezők  teljes  erejével  kell  megküz- 
deniök  az  egész  vonalon.  A  bécsi  és  linzi  béke  egyelőre  könnyít 
ugyan  helyzetükön,  de  a  protestáns  főurak  áttérése  folytán  mind- 
inkább szomorúbb  lesz  helyzetük,  míg  végre  Rákóczi  bukásával 
s  a  szatmári  békekötéssel  végkép  letűnik  a  protestánsok  csillaga.  S 
míg  a  nemzeti  küzdelem  ledönti  a  válaszfalat  a  vallásfelekezetek 
között,  a  vallási  villongások  gyűlölettel  telve  újra  megindulnak, 
ezerfelé  forgácsolva  ismét  az  enyészet  szélén  álló  nemzet  pusztuló 
életerejét.  Újra  elkövetkezik  az  a  szomorú  korszak,  midőn  a  nemzet 
fiai  a  legádázabb  gyűlölettel  telve  törnek  egymásra,  vallásuk  külön- 
bözősége miatt. 

A  főpapsággal  ellentétben  annál  szívósabban  megőrzi  lelkében 
a  hazafiság  tüzét  az  alsó  papság,  különösen  pedig  a  szerzetes 
rendek,  melyek  múltjokhoz  híven,  most  is  nemes  munkásai  a 
nemzeti  kultúrának.  Ezeknek  soraiból  támadnak  a  sötétség  kor- 
szakában oly  férfiak,  kiknek  lelkét  eltölti  a  nemzet  szomorú  köz- 
állapotainak tudata,  s  kik  látják  a  veszélyt,  mely  előtt  a  nemzet 
áll  s  az  igazi  hazafiság  szorongó  aggodalmával  féltik  a  nemzetet, 
melynek  fáklyája  kialvóban  van. 

Különösen  a  magyar  kegyes  tanítórend  az,  mely  a  nemzeti 
művelődés  nemes  munkájában  halhatatlan  érdemeket  szerez  magá- 
nak s  melynek  gondviselésszerű  hivatása  akkor  jut  legnagyobb 
jelentőségre,  midőn  a  kialvó  nemzeti  öntudat  ébrentartásában  leg- 
inkább van  szükség  magas  műveltségű,  erős  hazafias  lelkek  nem 
csüggedő  munkásságára  és  buzdítására. 

Természetes,  hogy  e  munkában  mindenekfelett  az  oktatás  kér- 
dése jut  a  legnagyobb  jelentőségre,  mert  ez  van  hívatva  beleoltani 
az  ifjú  nemzedék  lelkületébe  a  műveltség  és  a  nemzeti  érzés 
csíráit. 

A  XVIII.  században  a  kegyes-tanitórend  látja  el  tanárokkal 
iskoláinkat.  Munkásságukat  szerény  körben  kezdik,  s  midőn  egy 
kis    határszéli    nem    magyar    helyen    először  letelepednek,    bizo- 

nyara  nem  gondol  senki  arra,  hogy  minő  hatalmas  fává  fog  nőni 
az  a  szerény  magocska,  melyet  Kalasanzi  József  nemes  munkásai 
a  hazai  földbe  elvetnek.  S  tették  ezt  abban  a  korban,  midőn  egy 
hatalmas,  gazdag  virágzó  renddel,  a  jezsuita-renddel  kellett  ver- 
senyre kelniök  műveltségterjesztő  munkájukban.  Épp  ezen  tulaj- 
donságokkal ellentétben  a  kegyes-rend  szervezete  és  hivatása  az 
örök  szegénység  fogadalmán  s  a  szereteten  épül.  Tanítási  rend- 
szerük mellőzi  a  rideg  fegyelem  szigorát  s  a  társadalom  és  a  kor 
szelleméhez  alkalmazkodva  a  szeretet  bensőségével  óhajtja  magá- 
hoz láncolni  az  ifjú  nemzedéket,  melynek  nevelése,  idomítása  reá 
van  bízva.  A  rideg  elzárkózottságot  szabadabb  szellem  váltja  fel  s 
számolva  a  kor  szellemének,  a  műveltség  haladásának  viszonyaival, 
a  romlottságot  és  erkölcstelenséget  azáltal  vélik  megakadályozni, 
ha  folytonos  tanítással  és  műveléssel  csiszolják  az  emberi  lelkü- 
letet, melynek  a  tudatlanság  a  legfőbb  veszélye. 

Nemes  hivatásuk  munkájában  széttépnek  minden  világi  köte- 
léket, mely  őket  hivatásuk  teljesítésében  megakadályozná.  Vagyont, 
gazdagságot  s  az  élet  hiú  külső  csillogásait  megvetik,  s  nem 
ismernek  más  életcélt  és  kötelességet,  minthogy  lelkük  és  művelt- 
ségük dús  kincseit  beoltsák  az  ifjú  nemzedék  lelkületébe.  Különö- 
sen hivatásukhoz  tartozik,  hogy  első  sorban  a  leggyengébbeket 
istápoljak.  Azért  a  szegény,  elhagyott  gyermekek  nevelése  és  taní- 
tása képezi  rendi  hivatásuknak  legfőbb  célját.  Nem  mindennapi 
felfogása  ez  a  magasabb  hivatásnak  oly  korban,  midőn  a  modern 
felvilágosodás  szelleme  messze  van  az  érvényesüléstől  az  állam- 
fenntartás munkájában. 

Épp  ezen  nagy  tulajdonságok  folytán  annál  hamarabb  gyökeret 
ver  a  rend  úgy  a  nemzeti  művelődés  talajában,  mint  a  nemzeti 
társadalom  lelkületében.  A  felvidéki  kis  város  iskoláját  messze 
földről  kezdik  felkeresni,  s  a  kis  Podolint  és  Privigyét  elözönli 
nemsokára  a  diákok  serege.  Az  intéző  körök  figyelmét  is  felkölti 
e  jelenség  s  nemsokára  a  kegyes-rendiek  vezetésére  bízzák  az 
újonnan  alapított  iskolákat.  Alig  néhány  évtized  alatt  a  viszonyok- 
hoz képest  igen  nagy  tért  hódítanak,  s  csak  egy  évtized  leforgása 
alatt  (1710 — 1720)  hét  új  gimnáziumot  bíznak  vezetésükre.  Külö- 
nösen hazafiasabb  érzelmű  főuraink  nézik  jó  szemmel  a  rend 
terjeszkedését  és  gyermekeik  nevelését  piaristák  kezeire  bízzák.  Az 
egykori  kuruc  generális,  Károlyi  Sándor,  különösen  hazafias  lelkű, 

fennkölt  érzelmű  hitvese,  Barkóczy  Krisztina  grófnő  bíztatására, 
Károlyban  iskolát  alapít,  a  piaristák  számára  s  unokáit,  a  Haller 
grófokat  már  ott  taníttatja.  Még  az  uralkodó  figyelmét  is  felkölti 
munkásságuk  s  maga  Károly  király  bármiféle  ügyüket  jószíwel 
intézi  el,  ha  hozzá  fordulnak. 

A  főrangú  családok  versengenek  abban,  hogy  a  rend  tanárait 
megnyerjék  gyermekeik  neveltetésére.  Maga  a  nép  is  annyira  meg- 
kedveli őket,  hogy  valóságos  lázadás  van,  ha  valamelyik  városból 
egy-egy  közkedveltségnek  örvendő  atyát  máshova  akarnak  elhe- 
lyezni. Benyák  Bernátért  Szeged  városa  számtalanszor  a  rend- 
főnökhöz folyamodik,  hogy  közöttük  maradhasson,  Dugonics 
Andrást  püspöke  semmi  áron  nem  akarja  elengedni  Nyitráról, 
Horányit,  a  kiváló  tudóst,  Batthyányi  erdélyi  püspök  valósággal 
erőszakkal  viszi  el  Gyulafehérvárra  s  három  hónapig  nem  ereszti 
el  magától.  Mindenüvé  piarista  tanárokat  óhajtanak  úgy  egyházi, 
mint  világi  részről,  s  valósággal  csapás  számba  megy,  ha  vala- 
melyik város  piaristát  kérő  folyamodása  nem  nyer  kedvező 
elintézést. 

Még  a  protestáns  tanárokat  és  tudósokat  is  a  nemes  barátság 
őszinte  viszonya  fűzi  a  piarista  rend  tagjaihoz.  Losonczy  István 
azt  írja  Horányinak,  hogy  a  piaristák  „  életükkel  és  működésükkel 
azt  hirdetik,  hogy  a  legnemesebb  humanizmus  szolgálatában  álla- 
nak", s  Rumi  Károly  azt  mondja,  hogy  „a  német  Pesten  a  ma- 
gyarság vára  a  piaristák  háza". 

A  kálvinista  Rómát,  Debrecen  városát,  az  ott  tanító  kegyes- 
rendiek egészen  megnyerik  maguknak. 

Máramarosszigeten  a  reformátusok  Virág  Jácint  atya  felgyógyu- 
lásáért nyilvános  könyörgéseket  mondanak,  s  midőn  a  rend  házát 
tűzvész  pusztítja  el,  a  reformátusok  felajánlják  templomukat,  isko- 
láikat, harangjaikat,  hogy  segítsék  a  rendet.  A  református  ifjak 
nem  átalják,  hogy  meghallgassák  Simoncsics  Imre  szent  beszédeit, 
míg  viszont  a  piarista  tanárok  tanítványaikkal  együtt  megjelennek 
Háry  Péter  református  lyceumi  igazgató  beszédeinek  meghallgatá- 
sára. A  sorvasztó  vallási  harcok  sötét  világában  valóságos  fény- 
sugár a  kölcsönös  szeretet  és  felekezeti  béke  érzelmeinek  ez  a 
szép  megnyilatkozása. 

Tudományos  jelentőség  szempontjából  is  nagy  hírre  tesz  szert 
a  kegyes  tanítórend.  Orosz  Zsigmond,  Bajtay,  József  császár  későbbi 

híres  nevelője,  Cörver  János  s  Horányi  nevei  túlterjednek  az 
ország  határain.  Bajtayt  II.  Frigyes  porosz  király  arra  szólítja  fel, 
hogy  maradjon  udvarában,  s  midőn  Cörver  János  hazájába  vissza- 
tér, azt  írják  Rómából  a  rendfőnöknek,  hogy  „csillagot  küldünk 
néktek". 

S  mindezt  a  munkásságot  a  kegyes  tanitórend  a  legsúlyosabb 
anyagi  küzdelmek  terhei  alatt  végzi.  De  ők  nem  hogy  csügged- 
nének, sőt  ellenkezőleg,  megvetve  minden  földi  jót,  fáradhatatlan 
kitartással,  nem  lankadó  munkássággal  szolgálják  nemes  hivatá- 
sukat. Agyuk,  lelkük  egy  percig  sem  pihen,  magukat  folytonos 
önműveléssel  foglalják  el  s  úgy  szóval,  mint  írásban  szolgálják  a 
tudomány  és  művelődés  ügyét.  A  napi  politika  kérdéseivel  nem 
foglalkoznak,  de  a  nemzeti  műveltséggel  összefüggő  nagy  és  fon- 
tos kérdések  elől  nem  zárkóznak  el.  Különösen  az  irodalom  s  a 
nemzeti  nyelv  mostoha  ügye  állandó  tárgya  gondoskodásuknak 
és  munkásságuknak.  Egész  halmaza  van  a  piarista  levéltárakban 
a  tudományos  és  irodalmi  munkásság  ily  termékeinek,  melyek  a 
rend  tagjainak  lázas  tevékenységét  hirdetik  e  korból,  de  amelyek 
a  rend  szegénysége  folytán  napvilágot  nem  láttak. 

S  ami  a  nemzeti  művelődés  szempontjából  a  kegyes  tanító- 
rend hivatását  és  munkásságát  e  korban  mindenek  fölé  helyezi,  az 
a  mindjobban  fejlődő  hazafias  érzés,  mely  folyvást  duzzad  és  izmo- 
sodik a  kegyes  tanítórend  terjeszkedésével.  Alig  mérlegelhető  hal- 
hatatlan érdemük,  hogy  épp  a  nemzeti  öntudat  sülyedésének  szo- 
morú korszakában  a  viszonyokkal  ellentétben  felemelkednek  arra 
a  magas  színvonalra,  hol  az  iskola  és  a  tanítás  jelentőségét  min- 
denek felett  nemzeti  szempontból  mérlegelik.  Első  sorban  ez  a 
rend  jut  annak  a  belátására,  hogy  csakis  a  tanitás  és  nevelés 
hazafias  iránya  ébresztheti  fel  az  ifjabb  nemzedék  lelkületében  a 
nemzeti  érzést,  s  ezen  szempontnak  kell  első  sorban  érvényesülni 
abban  a  munkában,  mely  a  műveltség  csíráit  oltja  be  egy  szelle- 
mileg is  tespedt  nemzet  lelkületébe. 

A  tanítás  hivatásában  nemcsak  a  kötelesség  súlyos  terhét, 
hanem  a  legnemesebb  hivatás  magasztosságát  látják,  s  mindennél 
jobban  meg  vannak  jutalmazva,  ha  azt  látják,  hogy  életképes 
talajra  talált  a  mag,  melyet  elvetettek,  ha  fejlődni,  izmosodni  lát- 
ják műveltségben,  tudományban  az  ifjúságot,  mely  eszméiket  meg- 
értve, tanaikat  felfogva,  tanításaikat  követve,  a  tudományok  vérte- 

35  3» 


BACSÁNY1  JÁNOS  ÉS   KORA 


zett  fegyverével  s  a  beléjök  oltott  hazafiság  szent  hevületével  megy 
ki  az  életbe,  hogy  áldásos  tényezőjévé  váljék  a  nemzeti  kultúra 
gyümölcshozó  munkájának. 

De  épp  ezen  szeretettől  áthatott  törekvéseik  biztosítják  legjob- 
ban önfeláldozó  tanítói  munkásságuk  sikerét,  mert  ezáltal  nyerik 
meg  az  ifjúság  lelkét,  mely,  mint  viasz,  a  kölcsönös  érzelmek  mele- 
gében könnyen  és  nemesen  idomíthatóvá  válik.  Annyira  megy  az 
ifjúság  vonzódása  és  szeretete  a  rend  iránt,  hogy  még  főúri  csalá- 
dok tagjainak  lelkét  is  megszállja  a  vágy,  hogy  a  szegény  tanító- 
rend nemes  tagjainak  sorába  lépjenek.  Bizonyára  nem  a  világi 
kényelem  előnyei,  hanem  a  piarista  rend  lelki  kincseinek  nagy 
tulajdonai  voltak  egyedül  azok,  melyek  ily  lelkekben  a  nemes 
önfeláldozás  és  szent  lelkesedés  érzelmeit  felköltötték.  Aki  kényel- 
mes életmód,  munkátlanság,  vagy  a  vagyonszerzés  előnyeit 
kereste,  annak  bizonyára  nem  volt  helye  a  kegyes  tanítórend 
soraiban,  mert  hiszen  alig  volt  testület,  mely  nagyobb  szegény- 
séggel küzdött  volna,  mint  épp  ez  a  rend  a  XVIII.  században.  De 
dacára  nyomorult  anyagi  viszonyaiknak,  az  elégedetlenségnek  és 
zúgolódásnak  legcsekélyebb  jeleit  sem  tapasztaljuk.  S  ha  e  tekin- 
tetben egy-két  panasz  felmerül,  az  inkább  sajnálatának  ad  kifeje- 
zést a  felett,  hogy  a  rend  szegénysége  folytán  a  művelődés  szük- 
séges eszközeit  nem  szaporíthatja  úgy,  mint  szeretné. 

„Mily  örömmel  gyarapítanánk  könyvtárainkat  —  írja  Pállya 
István  a  XVIII.  század  utolsó  éveiben  —  mennyiségtani  és  fizikai 
múzeumainkat,  de  szomorúan  kell  bevallanunk,  hogy  nincs  miből. 
Izzadnak,  fáradnak  tanáraink  s  még  annyijuk  sincs,  hogy  ele- 
gendő számú  könyvet  vehetnének  maguknak.  De  bár  így  állnak 
dolgaink,  álljon  elő  az,  akinél  valaha  alkalmatlankodtunk,  vagy 
segélyért  könyörögtünk.  Valóban  alapítónk  szelleme  lebeg  felet- 
tünk, s  őrködik,  hogy  kétségbe  ne  essünk." 

Velük  szemben  is  érvényesülnek  a  korszak  felfogásának  önző 
szempontjai.  Kitüntetéssel,  dicséretekkel  elhalmozzák,  de  anyagi 
segítségben  még  az  a  gazdag  főúri  társadalom  sem  részesíti  őket, 
mely  első  sorban  igénybe  veszi  gyermekei  nevelésénél  segítségüket. 
Csakis  később  javul  a  piaristák  sorsa,  midőn  az  1802-iki  ország- 
gyűlés határozata  alapján  a  király  évi  32000  forintot  engedélyez 
számukra  a  tanulmányi  alapból. 

De  ezen  szegénység  dacára  a  rend  hivatásának  oly  magaslatán 

áll,  hogy  még  arra  is  módot  talál,  hogy  jelesebb  tagjait  a  híresebb 
külföldi  iskolákban  képeztesse  ki.  Különösen  utasítást  adnak 
ezeknek,  hogy  más  országok  tanügyi  viszonyait  beható  tanul- 
mány tárgyává  tegyék.  A  két  Cörver,  Bajtay,  Horányi,  Erdős 
bejárják  a  külföldet  s  bő  ismeretekkel  megtelve,  leírják  itthon 
tapasztalataikat.  Ily  tagjait  a  rend  iskoláról  iskolára  küldi,  hogy  a 
többi  rendtársaknak  alkalma  legyen  a  modern  oktatás  vívmányaival 
megismerkedni. 

Természetes,  hogy  ennek  a  nemes  munkának  is  voltak  ellen- 
ségei, s  a  piarista  rendet  oly  oldalról  éri  gáncs  és  támadás,  ahol 
a  szabadszellem  megnyilatkozását  s  a  rend  függetlenségét  nem 
nézték  jó  szemmel.  Elterjesztették  a  hírt,  hogy  a  piarista  rendben 
a  fegyelem  köteléke  megbomlott,  azért  annak  szabályait  szigorítani 
kell  s  szigorú  ellenőrzés  alá  kell  venni  belső  ügyeit.  Az  árulko- 
dók aknamunkáját  azonban  ellensúlyozza  számos  vármegye,  város 
és  befolyásos  főúr  tiltakozása,  s  a  főpapság  dicséretére  szolgál, 
hogy  a  kalocsai  érsek  és  a  nyitrai  püspök  is  a  rend  védelmére 
siet.  Még  Révai  is  megszólal  s  költeményében  ostorozza  a  rágal- 
mazók vádaskodásait. 

A  kegyesrend  tovább  folytatja  nemes  munkásságát  erős  nem- 
zeti alapokon  s  a  józan  haladás  szellemében.  Nem  riad  vissza  a 
szükséges  újításoktól,  melyet  a  kor  szelleme  magával  hoz,  s  nem 
zárkózik  el  attól  sem,  hogy  az  újabbi  reális  alapra  fektetett 
műveltség  tantárgyait  is  felvegye  tanítása  körébe.  így  a  számtant, 
a  hazai  történetet,  a  földrajzi,  a  természettudományokat,  sőt  még 
az  építészetet  is  felveszik  tanításuk  anyagába. 

Ez  a  tanítási  módszer  adja  meg  tehát  a  piarista  rend  nagy 
jelentőségét  s  ehhez  fűződik  folyton  növekvő  terjedésének  és 
tekintélyének  oka.  A  tanítás  anyaga  és  szelleme  egész  más  volt  a 
piaristák  iskoláiban,  mint  bárhol  máshol  s  így  magyarázható  meg 
az,  hogy  a  műveltebb  társadalom  inkább  ennek  a  szegény  rend- 
nek kebelében  nevelteti  gyermekeit,  mint  a  sokkal  gazdagabb  jezsuita 
gimnáziumokban. 

A  XVIII.  század  újításának  szellemét  első  sorban  a  piaristák 
fogják  fel,  s  az  új  bölcseleti  irányzat,  mely  útjára  indult,  termé- 
keny talajra  lel  az  ő  művelt  lelkükben. 

A  német,  olasz  és  lengyel  piaristák  tanügyi  törekvései  nem 
hagyják  hidegen  a  rend  magyar  tagjait  sem.  Ezen  az  alapon  még 

nagyobb  gondot  fordítanak  a  reáltudományok  művelésére  és  ter- 
jesztésére. A  bölcsészet  új  irányával  a  Cörver  bárók  ismerkednek 
meg  Rómában,  s  visszatérve  hazájukba,  hozzáfognak  az  új  tanok 
elterjesztéséhez.  Ugyané  nyomokon  halad  a  nagytudományú  Bajtay 
is,  a  tanügy  terén  kifejtett  nagy  munkásságával.  Ök  honosítják 
meg  a  modern  filozófiát  Magyarországon.  1743-ban  a  pesti  piarista 
tanárok  már  Wolf,  Leibnitz  és  Newton  tanait  hirdetik  az  intézet 
ebédlőjében,  s  ugyancsak  e  falak  közt  hangzik  el  Benyák  Bernát 
érdeméből  az  első  magyar  nyelvű  filozófiai  oktatás. 

A  piaristák  tehát  jóval  előbb  kezdik  meg  a  tanügy  reformá- 
lását,  mint  az  állam,  mely  csak  harminc  évvel  később  fogadja  el 
ezen  alapelveket. 

S  ami  különösen  nemzeti  szempontból  igen  nagy  jelentőséggel 
bír,  a  magyar  nyelv  tanítását  munkálhodásukban  soha  egy  percre 
szem  elől  nem  tévesztik,  dacára,  hogy  a  kormány  azt  nem  köve- 
teli és  a  latin  nyelvnek  sokkal  nagyobb  jelentősége  van,  mint  a 
magyarnak.  A  rendfőnöki  utasítások  azonban  szigorúan  előírják  a 
magyar  nyelv  tanítását  és  a  magyar  iskolai  feladatok  készítését. 
Cörver  rendfőnök  még  e  század  közepén  kimondja,  hogy  illetlen 
és  gyalázatos  volna  a  hazai  nyelvnek  elhanyagolása;  a  magyar 
nyelvet  a  legalsó  osztálytól  a  legfelsőig  a  latin  nyelvvel  párhuza- 
mosan kell  tanítani.  Hogy  minő  nagy  szó  volt  ez  a  szellemi  és 
nemzeti  hanyatlásnak  ebben  az  alacsony  világában,  abban  a  kor- 
ban, midőn  a  müveit  társadalom  legnagyobb  része  elfordul  nyel- 
vétől, azt  bővebben  fejtegetni  szükségtelen. 

A  piaristák  tehát  nemhogy  el  nem  hanyagolták  a  magyar  nyelv 
tanítását,  hanem  volt  idő,  midőn  azt  egyedül  az  ő  iskoláikban  tanítot- 
ták. Főkép  az  állami  beavatkozás  volt  oka  annak,  hogy  a  magyar 
nyelv  tanításának  kérdése  annyira  háttérbe  szorult.  Ugyanígy  a 
bölcseleti  tanítás  is  sokkal  magasabban  állott  ezen  század  közepén, 
mint  az  államosítás  után,  mely  különösen  nemzeti  szempontból 
éppenséggel  nem  adott  kedvező  irányt  a  tanügy  fejlődésének. 

Különösen  súlyosan  érintik  József  rendeletei  a  kegyes  tanító- 
rendet, mely  nem  késik  hazafias  felbuzdulásának  teljes  erejével  a 
németesítő  rendszer  ellen  állást  foglalni.  A  rend  tagjai  nem  is 
szolgálnak  egy  percig  sem  eszközül  az  új  rendszernek  s  a  német 
nyelv  kötelező  tanítását  előíró  rendelettel  ellentétben  tanítványaikba 
oly  gyűlöletet  oltanak  be  a  német  nyelv  iránt,  hogy  még  a  német 

ajkú  és  születésű  tanulók  is  megtagadják  származásukat  s  nem 
akarnak  németül  felelni. 

„Én  ezen  igyekezetnek  ellene  állván  —  írja  Dugonics  a  nyelv- 
rendeletre  vonatkozólag  —  csak  azért  is  algebrát  és  geometriát 
magyar  nyelven  kiadtam,  hogy  megmutassam  az  ország  előtt, 
hogy  a  német  nyelv  sohasem  oly  alkalmatos  a  tanulmányoknak 
kimagyarázásában,  mint  a  magyar  nyelv."  A  kegyes  tanítórendet 
kínosan  érinti  József  császár  rendszere,  melynek  egy  másik  érde- 
mes magyar  tanítórend,  a  pálosoké,  áldozatul  esik.  Sokáig  ők 
maguk  is  azt  hiszik,  hogy  hasonló  sors  éri  őket.  József  halálával  a 
nemzeti  ügygyei  együtt  a  piaristák  hazafias  szelleme  is  felszabadul 
a  nyomás  alól  s  újra  megkezdhetik  műveltségterjesztő  munkájukat. 
Számosan  a  rend  tagjai  közül  hangosan  fejezik  ki  örömüket  József 
halála  fölött.  Egy  Baranyay  Antal  nevű  lelkes  piarista  Selmecen 
tanítványaival  gyakorlatot  készíttet  e  tárgyról,  s  a  dolgozatban  az 
ifjak  örömüknek  adnak  kifejezést,  hogy  Isten  egy  csapástól  men- 
tette meg  a  hazát.  A  helytartótanács  a  veszedelmes  tanárt  meg- 
büntetni óhajtja  s  át  akarja  helyeztetni  Selmecről,  Lipót  király 
pedig  még  a  tanítástól  is  eltiltja.  Perczel  Imre  rendfőnök  nem 
fogadja  el  az  ítéletet  s  a  hazafias  tanárt  nemcsak  meghagyja  állá- 
sában, hanem  még  Selmecről  sem  akarja  elhelyezni,  s  a  helytartó- 
tanács sürgetésére  csak  annyit  tesz  meg,  hogy  saját  felelősségére 
Szegedre  helyezi  át  Baranyait.  Mindenesetre  érdekes  bizonyítéka 
azon  összetartásnak,  mely  a  rend  tagjait  e  korban  a  közös  haza- 
fias érzés  és  együttgondol kozás  szellemével  egybeffizi. 

Ugyanily  magyar  szellemben  működik  a  tanítórend  egyházi 
téren  is.  A  szepesi  püspök  ugyanezen  Perczel  Imre  rendfőnöktől 
német  és  tót  nyelvű  szónokokat  kér,  de  a  hazafias  rendfőnök 
kijelenti,  hogy  kérésének  nem  tehet  eleget,  mert  ő  csak  magyar  hitszó- 
nokokkal rendelkezik.  József  császár  rendeletei  dacára,  a  piarista 
atyák  nem  kaphatók  arra,  hogy  németül  szónokoljanak.  Szerda- 
helyi váci  püspök  1785-ben  felkéri  a  rendfőnököt,  hogy  paran- 
csolná meg  tanárainak  a  német  szónoklatot. 

Az  újjáébredés  szellemének  nem  szükséges  a  piarista  rendet 
Jiazafias  kötelességére  figyelmeztetni.  Rég  tudatában  voltak  ők  már 
ennek,  midőn  jóval  az  ébredés  előtt  a  nemzeti  művelődésnek  és 
haladásnak  ők  a  legkitartóbb  munkásai.  Természetes,  hogy  amidőn 
az  új  idők  szelleme  elsepri  a  nemzeti  géniusz  kifejlődésének  aka- 

dályait,  ők  csak  hatványozott  erővel  folytatják  azt  a  munkásságot, 
melylyel  a  múltban  is  annyi  eredménynyel  szolgálták  a  magyar 
művelődés  ügyét. 

Halhatatlan  munkásságuk  érdemét  dicsérni  majdnem  felesleges. 
Minden  ékes  szónál  többet  mond  az  a  dicső  eredmény,  mely 
verejtékes  munkájuk  nyomán  jár.  Egy  mélyre  sülyedt  korban  ők 
a  hazafias  közszellem  szívós  élesztői  és  fenntartói  s  az  ő  iskolá- 
juknak és  tanítási  módszerüknek  eredménye,  hogy  az  ő  kezeik 
közül  kerül  ki  a  leghatalmasabb  gárdája  az  ébredő  Magyarország 
ifjabb  munkás  nemzedékének,  mely  lelke  műveltségével,  hazafias 
érzelmeivel  mindenképen  méltó  arra,  hogy  az  államépítés  hatalmas 
munkájának  tényezőjévé  váljék. 

Ebből  az  iskolából  kerülnek  ki  még  későbbi  időkben  is  a 
nemzet  jelesei  politikai,  egyházi  s  irodalmi  téren  egyaránt.  S  csak 
magában  a  pesti  rendházban  oly  férfiak  nyernek  oktatást,  mint 
egy  Széchenyi  István,  Vörösmarty  Mihály,  Petőfi  Sándor,  Jósika 
Miklós,  Katona  József,  Toldy  Ferenc,  mint  egy  Almásy  Pál,  Deák 
Antal,  Földváry  Gábor,  Madách  Imre,  Csányi  László,  Horváth 
Mihály,  Haynald  Lajos  és  a  jeleseknek  százai. 

Bacsányi  János  nagy  lelki  műveltségének,  költői  munkásságának 
és  szabadelvű  gondolkozásának  is  ez  a  rend  adja  meg  az  alapot. 

Tovább  időztünk  a  magyar  piarista  rend  történeténél,  hogy  csak 
felette  vázlatosan  is  képét  adjuk  annak  a  hatalmas  munkásságnak, 
melyet  e  rend  a  nemzeti  művelődés  ügye  körül  teljesített.  De  mulasztást 
követne  el  e  korszak  írója,  ha  ki  nem  emelné  az  érdemnek  azt  a 
nagy  jelentőségét,  mely  e  rendet  a  magyar  művelődés  küzdel- 
mes történetével,  a   hálás  nemzeti  kegyelet  emlékeivel  egybefűzi.1 

De  a  többi  szerzetek  s  az  alsó  papság  soraiból  is  kerülnek  ki 
lelkes  munkások,  s  e  korszak  dicsőségével  oly  nevek  vannak 
összeforradva,  mint  egy  Révaié,  Dugonicsé,  Faludié,  Ányosé, 
Virág  Benedeké,  Verseghyé,  mindmegannyi  dicsősége  nemzeté- 
nek s  büszkesége  ama  szerzetes  rendeknek,  melyeknek  hazafias 
szelleme  ily  férfiakkal  ajándékozta  meg  a  nemzetet  épp  akkor, 
midőn  annak  legnagyobb  szüksége  volt  lelkes  bajnokokra  az 
úttörés  feltámasztó  munkájában. 

1  Takáts  Sándor:  Benyák  Bernát  és  a  magyar  oktatásügy.  A  Budapesti 
piarista  Collegium  története. 

40 


AZ  ÉBREDÉS   ELŐTTI   SZÁZAD 


Ezen  társadalmi  osztályok  képezték  az  ország  rendéit  e  korban 
s  csak  egy  osztály  volt,   melynek  jogai   nem  voltak,  a  parasztság. 

Ennek  az  osztálynak  csak  kötelességei  vannak  s  annak  a  vállára 
nehezedik  minden  teher.  Nemcsak  egy  talpalatnyi  földje  nincs, 
hanem  még  két  keze  verejtékes  munkája  sem  az  övé.  A  közteher- 
viselésében pedig  teljesen  ki  van  szolgáltatva  a  hatóságok  önké- 
nyének. 

A  jobbágyi  munka,  ha  meg  is  van  határozva,  korlátozva  nincs, 
mert  hiszen  jogtalanság  esetén  is  kihez  forduljon  a  jobbágy  véde- 
lemért, midőn  még  saját  ügyében  is  földesura  a  bírája.  Jogvéde- 
lemben nem  részesül,  nemes  ember  ellen  nem  tanuskodhatik  s  a 
földes  úr  pallósjoga  még  élete  felett  is  rendelkezik.  Még  a  király 
elé  sem  járulhat  panaszaival  s  a  rendek  nagy  sérelemnek  tekintik, 
ha  a  király  meghallgatja  azokat.  A  korszak  felfogása  nem  képes 
megérteni,  hogy  mennyire  beleütközik  a  jobbágyrendszer  az  állam 
fontos  gazdasági  és  társadalmi  érdekeibe,  s  főleg  a  nemesség  nem 
látja  be  azt,  hogy  az  gazdasági  szempontból  elsősorban  az  ő  érde- 
keit károsítja. 

Egy  mély  gondolkozója  e  kornak,  az  ősnemes  családból  szár- 
mazó Berzeviczy  Gergely  megvilágítja  e  kérdést  a  nemzet  előtt  s 
jellemzően  lefesti  a  parasztság  állapotát  s  a  jobbágyi  rendszer 
gazdasági  hátrányait.  A  nemesség  körében  nagy  a  felháborodás  s 
még  a  kornak  oly  kiváló  szellemei  is  mint  egy  Dessewffy  József,  egy 
Kazinczy  megvetéssel  törnek  pálcát  Berzeviczy  munkája  felett,  mely 
pedig  magasan  kiemelkedik  a  kor  tudatlansága  felett. 

Mária  Terézia  és  a  nemeslelkű  József  császár  intézkedései  sem 
javítanak  a  jobbágyság  helyzetén.  Akadályul  szolgál  ennek  a  köz- 
igazgatás ázsiai  állapota,  mely  első  sorban  az  osztályérdekeknek 
áll  szolgálatában.  Ez  a  társadalmi  osztály  tehát,  mely  anyagilag 
és  szellemileg  a  legalacsonyabb  fokon  állott,  nem  lehetett  ténye- 
zője és  eszköze  a  nemzeti  fejlődés  munkájának. 

És  mégis  ennek  a  társadalmi  osztálynak  fenmaradása  volt  leg- 
nagyobb szerencséje  e  kornak.  A  parasztság  a  legnehezebb  viszo- 
nyok dacára  fajilag  nem  pusztult  el.  Nemzeti  nyelvét,  sajátságait 
és  kiváltságos  jellemvonásait  megtartotta  s  így  abban  a  korban, 
midőn  egy  elnemzetietlenedett  főnemesség,  egy  nyelvéből  kivetkő- 
zött hazafias  kötelességeinek  betöltésére  képtelen  nemesség  s  egy 

jelentéktelen  polgárság  nem  állanak  hivatásuk  magaslatán  a  föld 
népében  marad  meg  az  egyedüli  erős  vára  a  magyarságnak  s  az 
nyelvében,  érzelmeiben,  az  ősi  szokások  apáról  fiúra  szálló  hagyo- 
mányaiban, költészetében  és  dalaiban  megtartja  nemzeti  jellem- 
vonását s  ezáltal  megmarad  a  jövő  nemzeti  fejlődésnek  egy  ősanyaga, 
melynek  gazdag  kincseiből  egy  öntudatra  ébredő  korszak  az  újra- 
építés munkájához  erőt  merít. 

Ez  volt  a  helyzete  Magyarország  társadalmának  abban  a  kor- 
ban, midőn  a  romlás  csiráit  hordta  magában  s  midőn  aggódó 
hazafiak  kétségbeesve  látták  lefelé  rohanni  a  nemzetet  a  lejtőn,  a 
végső  bukás  örvénye  felé. 

E  sötét  kép  azonban  csakis  az  akkori  viszonyok  keretében 
viseli  magán  a  végső  pusztulás  jellegét.  Történelmi  világításban 
ma  már  tisztán  áll  az  a  tény,  hogy  a  meddőségnek  az  a  hosszú 
korszaka,  mely  az  oly  sok  küzdelem  és  vérveszteségtől  elalélt 
nemzetre  majdnem  egy  évszázadra  reáborul,  egyúttal  a  szükséges 
erőgyűjtésnek  volt  munkája,  melyben  a  nemzet  anyagi  és  szellemi 
kincseket  gyűjt  a  bekövetkezendő  nemzeti  államépítés  nagy  művé- 
hez. A  felvidék  népességét  semmi  sem  akadályozza  abban,  hogy 
levonulva  a  hegyekből,  a  megmaradt  magyarság  között  új  hazát 
foglaljon.  A  béke  korszaka  pedig  lehetővé  tette  azt,  hogy  a  nem- 
zet számban  és  anyagi  jólétben  gyarapodjék  s  összeszedje  az 
erejét,  mely  előző  két  század  küzdelmei  és  szenvedései  folytán  a 
végső  elgyengülés  fokára  sülyedt. 

Marczalinak  igaza  van  tehát,  midőn  azt  állítja,  hogy  a  nemzet 
soha  nem  gyűjtött  több  erőt,  gyarapodott  inkább  számban, 
anyagi  jólétben  és  szellemi  műveltségben,  mint  éppen  ezen  nem- 
zetietlennek gúnyolt  időszakban.  Ezért  ő  e  korszakot  a  restauratio 
századának  nevezi. 

De  viszont  ez  a  történelmi  igazság  nem  változtat  ama  tényen, 
hogy  az  akkori  közállapotok  tanúságaiból  levonjuk  a  következte- 
tést a  társadalmi  viszonyokra  az  eseményekre  és  jellemekre  s 
ebből  megállapítsuk  azt  a  szintén  el  nem  vitázható  tényt,  hogy  e 
korszaknak  bűnei  és  gyengeségei,  egy  nemzeti  érzéséből  kivetkő- 
zött főnemesség  s  a  kiváltságos  osztályok  szfiklátkörű  önzése,  még- 
sem egészen  igazságtalanul  ütik  reá  e  századra  a  nemzeti  sülye- 
dés  bélyegét. 

Nem  csoda,  ha  II.  József  császár  az  ország  közállapotaiból 
merít  erőt  és  jogosultságot  arra,  hogy  Magyarországot  is  bevonja 
azon  reformtervezetbe,  melyet  népei  javára  megvalósítani  óhajt 
Hiszen  édes  anyja  1764  óta  nem  hívta  egybe  a  magyar  ország- 
gyűlést s  emiatt  a  legcsekélyebb  elégedetlenség  jelei  sem  mutat- 
koznak a  nemzetben. 

József  császárban  megérlelődik  a  meggyőződés,  hogy  bátran 
mellőzheti  a  magyar  alkotmányt,  melynek  ősi  intézményeihez  a 
nemzet  sem  ragaszkodik  többé  s  mely  különben  is,  mint  annyi 
visszaélésnek  oltalmazója  és  takargatója  akadályul  szolgál  néki 
népeit  boldogítani  szándékozó  reform  törekvéseiben.  A  monarchia 
többi  népeinél  ezen  törekvéseknek  jelentősége  nincs,  mert  hiszen 
az  örökös  tartományokban  úgyis  a  fejedelmi  abszolutizmus  kor- 
mányozott. 

Ez  a  kormányzati  rendszer  uralkodott  akkor  Európaszerte,  mely- 
nek egyúttal  az  volt  irányzata,  hogy  maga  az  államfő  lép  a  szük- 
séges reformok  kezdeményezésének  terére.  Különösen  hatalmas 
képviselője  ennek  az  iránynak  maga  József  császár,  ki  uralkodói 
magasztos  hivatását  kizárólag  népei  jólétének  szenteli  s  az  állam 
kulturális  és  gazdasági  fellendítésének  fáradhatatlan  előmozdításá- 
ban látja  a  kormányzás  legfőbb  kötelességeit.  Felvilágosodása 
messze  túl  szárnyalja  korát  és  kortársait  s  talán  ez  is  rendszerének 
főhibája,  valamint  az  is,  hogy  nem  számol  azzal  az  igazsággal, 
hogy  a  népeket  akaratuk,  jellemök  és  törekvéseik  ellenére  kor- 
mányozni nem  lehet. 

Tény  azonban,  hogy  e  korszakban  nem  a  nemzet,  hanem  a 
királyság  a  reformok  előharcosa.  E  reform  küzdelmekkel  szemben 
a  rendi  alkotmány  igen  előnyös  helyzetbe  kerül,  mert  maguk  a 
rendek,  midőn  kiváltságaikat  védelmezik,  küzdelmüknek  azt  a  lát- 
szatát adják,  mintha  az  ország  alkotmányának  fentartásáért  és  a 
nemzet  igazi  nagy  érdekeiért  folytatnának  harcot.  Hogy  ez  nem  így 
volt,  azt  már  a  rövid  idő  múlva  bekövetkezett  események  igazolják. 

József  császár  halálával  s  az  okos  Lipót  rövid  kormányzása 
után  a  királyság  szakít  a  reformokkal  s  a  reakció  terére  lép. 
♦A  francia  forradalom,  mely  trónokat  foszt  meg,  dinasztiák  létét  s 
az  elavult  rendi  kiváltságok  érdekeit  veszélyezteti,  tomboló  vihar- 
ként száguld  végig  Európán.  A  királyság  s  a  rendi  érdekek  egy 
táborba  kerülnek  s  a  rendek   készséggel   támogatják  a  királyt  a 

forradalom  ellen  s  a  reakció  táborába  tömörülnek  kiváltságaik 
megvédelmezésére.  A  királyság  azonban  hamar  megfeledkezik  arról 
a  háláról,  mellyel  a  rendeknek  tartozik  azért,  hogy  őt  előbb  a 
francia  forradalom,  később  a  nagy  világhódító  ellen  vívott  élet- 
halál harcaiban  megsegítették.  Ez  a  szerencsétlen  politika  még 
jobban  előmozdítja  a  nemzet  és  az  uralkodó  ház  közötti  bizal- 
matlan viszonyt.  Ferenc  király  a  lefolyt  idők  eseményei,  különösen 
a  Martinovics  összeesküvés  hatása  alatt  elfordul  a  nemzettől,  mert 
azt  hiszi,  hogy  Magyarország  nem  ragaszkodik  hűséggel  a  dinasz- 
tiához s  csak  kellő  alkalomra  vár,  hogy  attól  elszakadjon.  Viszont 
a  magyar  nemzetnek  lelkében  sokkal  jogosultabban  gyökerezik 
meg  az  a  hit,  hogy  az  uralkodóházban  bírja  első  sorban  nemzeti 
és  állami  létének  legfőbb  ellenségét.  Hozzájárul  még,  hogy  e  kor- 
ban is  a  szolgai  érzés  szelleme  uralkodik  az  előkelő  társadalmi 
osztályok  lelkületén.  A  királyság  hatalma  és  kegyosztó  tekintélye 
erős  fegyver,  főleg  az  eladósodott  földbirtokosokkal  szemben. 
Rangot,  állást  is  csak  a  királyi  kegy  adhat  s  ily  alapon  módjában 
van  az  udvarnak  a  nemességet  féken  tartani.  A  bécsi  udvar  magu- 
kat a  magyarokat  használja  fel  eszközül  saját  hazájuk  megrontá- 
sára. A  bécsi  rendőri  levéltár  számos  irata  szolgáltat  bizonyítékot 
arra  nézve,  hogy  a  titkos  kémek  és  föladók  egész  serege  maguk- 
ból a  magyarokból  kerül  ki  s  nincs  szükség  idegen  közegek  alkal- 
mazására. 

Müveit,  tanult  emberek  vállalkoznak  a  kémkedés  gyalázatos 
szerepére.  Bacsányi  János  magyar  költő  lépteinek  Kreil  budai 
tanár  és  tudós  a  kéme,  ki  a  jó  barátság  álarca  alanMolakodik  be 
a  költő  családi  szentélyébe,  hogy  besúgja  a  rendőrségnek  tapasz- 
talatait és  mindazt,  amit  a  családnál  a  bizalom  örve  alatt  ki- 
kémlel.1 

De  különben  is  a  nemzet  érzelmeire  a  királyi  kegynek  leg- 
csekélyebb megnyilvánulása  döntő  hatással  van.  Minden  jól  hangzó 
frázist  lelkesedéssel  üdvözöl  a  nemzet,  mely  a  királytól  a  vele 
szemben  tartozó  kötelességek  teljesítését  nem  kívánja.  Ez  az  érzés 
vagy  kihalt,  vagy  nem  mer  moccanni  a  szolgai  érzés  önző  lelkü- 
letében. S  itt  domborodik  ki  annak  a  háromszáz  éves  szerencsétlen 
politikának  jelentősége,   midőn  érthetetlen  az,  hogy  a  nemzet  lel- 

1  Az  erre  vonatkozó  rendőri  jelentésekről  később  lesz  szó. 

kületében  tántoríthatatlanul  élő  alatvalói  hűség  eme  nagy  tulajdon- 
ságait miért  nem  használja  arra  az  uralkodóház,  hogy  trónjának 
hatalmát  és  biztonságát  a  magyar  nemzet  hűségében  és  egy  erős 
alapokon  nyugvó  Magyarország  fejlődésében  és  boldogulásában 
keresse. 

Pedig  a  magyar  nemzet  hűsége  az  uralkodóházhoz  épp  ezek- 
ben az  időkben  állja  ki  a  tűzpróbát.  Martinovics  és  társainak 
összeesküvése  nem  talál  visszhangra  a  nemzet  lelkületében,  melytől 
minden  forradalmi  szándék  távol  áll. 

Még  erősebb  bizonyítékát  adja  hűségének  a  nemzet  a  Napóleoni 
súlyos  harcok  idején,  melyek  Ausztriát  a  végveszély  felé  sodorják. 
A  nemzetnek  egy  pillanatig  sem  jut  eszébe,  hogy  az  uralkodóház 
szorongatott  helyzetét  saját  céljaira  kiaknázza.  Pedig  nem  könnyű 
ellenállani  a  nagy  világhódító  csábításainak,  ki  a  multak  dicső- 
ségét felidézve,  egy  ragyogó  jövő  csábító  képét  tárja  a  nemzet  elé, 
arra  szólítva  fel  azt,  hogy  rázza  le  magáról  a  háromszáz  éves  igát, 
mely  függetlenségét,  nemzeti  fejlődését  és  boldogulását  lenyűgözi. 

Ily  körülmények  között  mind  jobban  meglazulnak  a  bizalom 
szálai  nemzet  és  uralkodóház  között,  s  főleg  a  nemzetben  mély 
gyökeret  ver  az  uralkodóház  ellenséges  indulatának  tudata.  Az  ifjú 
Sándor  Lipót  nádor  halálát  is,  ki  erős  magyar  érzelmeket  táplál, 
az  udvar  cselszövényének  tudja  be  s  ennek  kezét  látja  működni 
abban  a  szerencsétlenségben,  mely  az  ifjú  főherceg  reményteljes 
életének  tűzhalállal  vet  véget.1 

Ily  viszonyok  között  találja  Magyarországot  a  forradalom  áram- 
lata, mely  végig  fut  Európán,  hogy  beleoltsa  a  nemzetek  lelkü- 
letébe az  új  eszmék  csiráit.  Ezek  az  eszmék  azonban  nem  találnak 
befogadásra  a  nemzet  lelkületében,  mely  nagy  átalakulásokra  meg- 
érve nincs  s  mely  mint  a  halálos  betegségből  lábbadozó,  még  nem 
képes  bevenni  az  erőt  frissítő  táplálékot.  A  megújhodás  szelleme 
tehát  nem  indulhat  ki  a  politikából,  mely  ama  felfogás  magasla- 
tára még  nem  tudott  emelkedni,  hogy  csakis  a  nemzeti  érzés  és 
faji  öntudat  eszméjén  épülhet  fel  a  jövő  Magyarország  állami  lété- 
nek biztonsága. 


1  Ezt  a  mendemondát  még  Deák  Ferenc  is  elhitte,  ki  életében  gyakran 
emlegeté,  hogy  az  ifjú  szabadelvű  érzésű  nádor  a  bécsi  udvar  cselszövényei- 
nek  volt  áldozata.  Tóth  Béla:  Mendemondák  114.  1. 

A  nemzet  lantosai  veszik  kezükbe  a  feltámasztás  művét.  Az  ő 
lelkükben  gyúl  ki  először  a  felvilágosodás  szikrája  s  ők  tudnak  e 
korban  először  felemelkedni  arra  a  magaslatra,  honnan  a  nemzet 
elmaradottságának  súlyos  okait  mérlegelve,  megmutatják  a  helyes 
utat,  mely  a  nemzet  számára  a  boldogulás  útját  megnyitja. 

Mindenekelőit  az  elhanyagolt,  megvetett  ősi  nemzeti  nyelv  fel- 
támasztásának és  kipallérozásának  ügyét  karolják  fel  lángoló  lel- 
kesedéssel s  lelkes  törekvésük  első  sorban  odairányul,  hogy  a 
nemzet  térjen  vissza  nyelvéhez,  ha  élni  akar. 

A  nemzeti  megújhodása  nagy  érdeme  és  dicsősége  költőihez 
fűződik,  kik  először  gyújtják  meg  a  fáklyát  a  sötétségben  s  belé- 
oltják  az  öntudatra  ébredő  nemzeti  műveltség  csíráit  egy  tespedt 
nemzet  lelkületébe. 


A  XVIII.  század  humanistái  és  böcsészei  nemcsak  az  emberi 
jogok  nagy  eszméit  dobják  bele  a  történelem  mozgató  kerekébe, 
az  ő  munkásságuk  egyúttal  megteremtője  és  melegágya  azon  hatal- 
mas irodalmi  fellendülésnek  is,  mely  első  sorban  a  német  nemzet- 
nél termi  meg  fejlődésének  gazdag  gyümölcseit.  Ez  alapon  fejlő- 
dik és  indul  hatalmas  fellendülésnek  európaszerte  az  irodalom  ügye, 
midőn  a  művelődés  nemzetei  saját  egyéniségük  alapján  és  saját 
nemzeti  nyelvükön  létrehozzák  a  szellemi   fejlődés   nagy   kincseit. 

Magyarországnak  az  irodalmi  megújhodás  hatalmas  munkájában 
még  hosszú  ideig  szerepe  nem  lehet,  mert  a  nemzeti  érzés,  mely 
alkotója  és  megteremtője  az  irodalmi  termékek  világának,  ki  van 
aludva  a  nemzet  lelkületében.  Hiszen  jól  tudjuk,  hogy  a  nemzeti 
eszmétől  való  elidegenedésnek  nálunk  legsúlyosabb  következménye 
az  volt,  hogy  a  nemzet  nyelvéből  is  kivetkőzött  és  saját  nemzeti- 
ségét azzal  tagadta  meg,  hogy  elfordult  nyelvétől,  melyen  ősei  és 
apái  beszéltek. 

Igaz,  hogy  a  magyar  irodalomnak  nincs  meg  az  a  múltja,  mely 
kiváló  szellemi  termékeket  hagyott  volna  örökül  e  korra.  De  a 
magyar  nyelv  költői  ereje  az  eszmék,  érzelmek  és  gondolatok  kifeje- 
zésére való  alkalmatossága  minden  kétségen  felül  áll. 

Ha  a  magyar  nemzet  sorsa  akként  alakul,  hogy  egy  nyugodt 
államélet  keretében  irodalmában  és  nyelvében  is  tovább  fejlesztheti 
egyéniségét,  bizonyára  meg  lett  volna  a  nemzeti   irodalom   egész- 

séges  fejlődésének  is  logikai  egységes  folyamata.  De  a  bekövet- 
kezett reformáció  harcaiban,  a  török  hódoltság  szomorú  korszaká- 
ban s  egy  idegen  uralkodóház  nemzetellenes  politikája  alatt  nyögve, 
össze  kellett  roskadni  a  nemzeti  géniusz  erejének  s  így  a  nyelv  is, 
mint  annak  legfőbb  kifolyása,  jelentőségében  veszít,  míg  végre 
teljesen  kivész  a  nemzeti  érzés  tudatából.  Csakis  ily  borzasztó 
csapások  súlya  alatt  roppanhat  össze  a  nemzeti  élet  egészséges 
kifejlődésének  ereje. 

A  XVIII.  század  részben  nem  más,  mint  a  multak  szenvedései- 
nek visszahatása.  A  főnemesség,  melynek  tagjai  előző  századokban 
még  az  irodalom  szolgálatában  állottak,  nemzeti  érzéséből  teljesen 
kivetkőzve,  hazájával  szemben  tartozó  kötelességeit  semmi  téren 
többé  nem  ismeri.  Igaz,  hogy  ama  nagynevű  régi  magyar  csalá- 
dok is  pusztulóban  vannak,  melyeknek  tagjai  egyidőben  a  nemzeti 
irodalom  terén  is  maradandó  nyomokat  hagytak  hátra.  A  Zrínyiek 
és  Balassák  ragyogó  nevei  nemcsak  a  nemzeti  küzdelem,  hanem 
az  irodalmi  munkásság  teréről  is  végkép  letűnnek.  De  még  a  köz- 
nemesség is  elfordul  nyelvétől,  a  tudomány,  közélet  s  a  társalgás 
nyelve  kizárólag  latin  lesz. 

Természetes,  hogy  ezzel  az  állapottal  együtt  jár  a  nyelv  elpar- 
lagosodása,  mely  a  kor  igényeinek  s  ízlésének  átalakító  hatását 
be  nem  veszi  s  a  magasabb  műveltséghez  való  alkalmazkodásra 
képtelenné  válik.  A  magyar  nyelv  tehát  oda  jut,  hogy  az  fejlettebb 
nemzetek  nyelvével  nem  tud  többé  versenyt  tartani.  Egygyel  több 
ok,  hogy  a  nemzeti  érzéséből  kivetkőzött  társadalom  könnyű  lelki- 
ismeretességgel tegye  magát  túl  azon.  Nem  is  késik  a  nemzet 
műveltebb  része,  ha  azt  ugyan  a  művelség  fogalmával  egyáltalán 
összefüggésbe  hozni  lehetséges,  kizárni  a  nyelvet  a  nemzet  összes 
közintézményeiből,  valamint  a  családi  és  a  társalgási  életből  egy- 
aránt. S  tette  ezt  anélkül,  hogy  idegen  hatalom  járma  kényszerí- 
tette volna  reá. 

Nem  csoda,  ha  ily  viszonyok  között  József  császár  az  egységes 
birodalmi  nyelvet,  a  német  nyelvet  akarja  a  nemzetre  reáerősza- 
kolni. Szó  sincs  arról,  hogy  a  rendek  a  császár  rendeletében  a 
nemzeti  ügy  sérelmét  látnák.  Ezen  intézkedést  a  rendi  érdekek, 
nem  pedig  a  nemzeti  nyelv  sérelmének  tekintik.  Hisz  jól  látjuk, 
hogy  a  nyelv  ügye  még  hosszú  három  évtizeden  át  minő  nehéz- 
ségeken megy  keresztül,  s  még  jóval  később,  az  1811-iki  ország- 

gyűlésen  kifejezésre  jut  a  hivatalos  magyar  nyelv  behozatalának 
lehetetlensége,  mert  alig  van  valaki  a  nemesség  között,  ki  értene 
magyarul. 

József  császár  erélylyel  hajtja  végre  intézkedését  s  kimondja, 
hogy  akiknek  a  rendelkezés  nem  tetszik,  azok  mondjanak  le  hiva- 
talukról. A  császár  rendelkezése  végre  lesz  hajtva,  hivataláról  sem 
a  magasabb  állású,  sem  a  megyei  hivatalnokok  le  nem  mondanak 
s  a  nemzeti  ellenállás  csak  a  megyék  felirataiban  nyilatkozik  meg, 
nem  pedig  komoly  tettekben.  A  nemesség  ellenállásának  erkölcsi 
jelentőséget  csak  az  a  körülmény  adhatott  volna,  ha  állását  ott- 
hagyva, nem  kapható  arra,  hogy  a  császár  központosító  törekvé- 
seinek nemzetellenes  politikáját  szolgálja.  A  nemesség  azzal  igye- 
kezik menteni  hivatalban  maradását,  hogy  ellenkező  esetben  idegen 
tisztviselők  tömege  lepi  el  a  közhivatalokat.  Ezen  érvelésnek  azon- 
ban önző  szempontja  is  könnyen  megállapítható,  mert  ezen  társa- 
dalmi osztálynak  távozása  a  hivatalokból  megszüntette  volna  azt 
a  befolyást,  mely  a  nemesnek,  mint  köztisztviselőnek,  a  hatalmi 
önkényt  a  jobbágygyal  szemben  biztosítja.  Ha  a  nemesség  hiva- 
talát otthagyja,  könnyen  eleshetik  egy  korrumpált  közigazgatás 
pajtáskodó  érdekszövetségének  előnyeitől.  Félő  volt  egyúttal,  hogy 
idegen  tisztviselők  szigorúan  végrehajtották  volna  a  jobbágyság 
helyzetének  könnyítését  célzó  törvényeket. 

Ennek  az  ellenállásnak  nemzeti  tartalma  tehát  alig  van  és 
komoly  jelentősége  annak  nincs,  hogy  a  nemesség  most  hirtelen 
a  magyar  nyelvhez,  mint  állami  nyelvhez,  ragaszkodik.  Ezen  érve- 
léshez csakis  szorultságból  folyamodik  a  kiváltságos  osztály,  mely 
a  latin  nyelv  megszorításában  a  rendi  érdekek  sérelmét  látja.  Maga 
József  császár  kemény  igazságot  vág  a  nemzet  szemébe,  midőn 
azt  mondja,  hogy  a  nemzet  gyalázatát  jelenti  az,  ha  az  a  köz- 
ügyekben egy  holt  nyelvet  használ  s  ebben  a  körülményben  maga 
a  nemzet  mondja  ki  a  halálos  ítéletet  saját  nyelve  fölött. 

Különben  is  tény  az,  hogy  maga  a  dinasztia  nem  kerékkötője 
a  nyelv  ügyének  s  az  1805-iki  országgyűlés  ama  törvénycikkét, 
mely  a  nyelv  ügyét  szabályozza,  a  király  minden  akadály  nélkül 
szentesíti.  Maga  a  művelt  társadalom  az,  mely  valósággal  fellázad, 
midőn  arról  van  szó,  hogy  a  magyar  nyelv  hivatalos  nyelvvé  váljék. 
Tisztán  áll  tehát,  hogy  mennyire  nem  lehetett  a  magyar  nemesség 
őszinte  József  császár  rendeletével  szemben,   mely  jóval   megelőzi 

azt  az  időt.  midőn  a  kiváltságos  osztályok  nagy  tömege  még 
mindig  makacs  állást  foglal  el  a  magyar  nyelv  ellen. 

A  nemzeti  nyelv  ügyének  nem  az  uralkodóház,  hanem  maga 
a  nemzet  volt  legfőbb  ellensége  s  az  aulikus  főnemesség  nagy 
zöme,  a  hivatalvadászok  és  kegy  hajhászok  szolgalelkű  serege  maga 
szolgáltatja  a  magyar  nyelv  ellen  szóló  érveket. 

De  a  magyar  társadalomban  is  alig  van  gondolkodó  fő,  mely 
a  kérdések  mélyébe  hatolni  képes  volna  s  a  nemzeti  nyelv  ügyé- 
nek jelentőségét  mérlegelni  tudná.  Ritka  kivétel  az  értelmiségnek 
oly  megnyilatkozása,  mint  aminő  a  Décsy  Sámuelé,  ki  a  meggyúj- 
tott száraz  csipkebokor  gyorsan  tűnő  lángjához  hasonlítva  az  1790-iki 
nyelv  körül  folyó  küzdelmet,  már  e  korban  kimondja  azt  az  igaz- 
ságot, hogy  „ha  mi  azt  az  időt,  melyet  a  deák  nyelvnek  tanulá- 
sára vesztegettünk,  a  valóságos  tudományok  gyakorlásában  töltöttük 
volna  el,  sokkal  hasznosabb  tagjai  lehettünk  volna  a  köztársa- 
ságnak".1 

Maga  Kazinczy  Ferenc,  irodalmunk  úttörő  apostola  nem  látja 
a  német  nyelv  behozatalának  veszélyeit,  sőt  kifejezi  örömét  a  felett, 
hogy  minő  kiváló  hasznát  veendi  a  német  nyelvben  való  jártas- 
ságának. 2 

Hogy  mennyire  távol  állott  a  magyar  társadalomtól  e  korszak- 
ban a  nemzeti  szempontokat  mérlegelni  tudó  magasabb  gondol- 
kozás képessége,  ezt  ép  ama  viták  igazolják,  melyek  József  halála 
után  még  majdnem  három  évtizeden  át  a  nyelv  ügye  körül  folynak. 
Az  1790 — 92-iki  országgyűlés  vitái  a  nyelv  ügyére  nézve  alig  jár- 
nak komolyabb  eredménnyel,  csak  annyi  történik,  hogy  a  magyar 
nyelvet  rendes  tantárgygyá  emelik,  s  kimondják,  hogy  egy  bizo- 
nyos idő  múlva  csak  olyanok  nyerhetnek  hivatalt,  kik  a  magyar 
nyelvet  bírják.  Az  országos  bizottság  pedig  arra  utasíttatik,  hogy 
adjon  az  országgyűlésnek  véleményes  jelentést  arra  nézve,  hogy 
miként  lehetneéletbe  léptetni  azt  az  intézkedést,  hogy  a  helytartó- 
tanács a  magyarul  felíró  megyéknek  magyarul  válaszoljon.  Az 
1805-iki  országgyűlés  Ferenc  király  szorongatott  helyzetét  felhasz- 
nálja ugyanarra,  hogy  a  nemesi  felkelés  megszavazásával  kapcso- 
latban  nyelvi   engedményeket  csikarjon   ki  az  uralkodótól,   de  e 


1  Décsy  Sámuel :  Pannónia  Fénix.  142.  és  86.  1. 
*  Kazinczy:  Pályám  emlékezete.  69.  1. 

Horánszky  :  Bacsányi  János  és  kora.  49 


BACSÁNYI  JÁNOS  ÉS  KORA 


kívánságok  felette  szerények  és  semmi  akadálya  nincs  annak,  hogy 
azokat  a  király  törvény  alakjában  szentesítse. 

De  nem  is  az  uralkodó,  hanem  a  magyar  főnemesség  maga- 
tartásában látjuk  a  legnagyobb  akadályát  a  nyelv  ügyének.  Hiszen 
ez  utóbbiak  azok,  kik  nem  szegyeinek  a  legnagyobb  elszántsággal 
harcolni  ama  törekvés  ellen,  mely  a  magyar  közéletből  a  latin 
nyelvet  végkép  száműzni  akarja. 

Az  1807-iki  országgyűlésen  magasabb  arányokban  kezd  kibon- 
takozni a  nemzeti  nyelv  ügye  körül  folyó  harc. 

Alig  van  tanulságosabb  bizonyítéka  e  korszak  viszonyainak,  a 
magyar  főnemesség  szűk  látkörének  s  a  magasabb  nemzeti  szem- 
pontok iránt  való  érzéketlenségének,  mint  az  a  vita-anyag,  mely 
ez  időből  reánk  maradt.  Az  elavult  latin  világ  megvénhedt  nemzet- 
bénító rendszere  itt  ütközik  először  össze  a  nemzeti  megújhodás 
üde,  felfrissítő  szellemével.  A  régi  rendszer  oldalán  Semsey  András 
személynök  vezérlete  alatt  a  főnemesség  aulikus  serege  tömörül, 
míg  az  öntudatra  ébredő  középnemesség  túlnyomó  része  Felső- 
Bükki  Nagy  Pál  vezérlete  alatt  harcba  indul  lángoló  lelkesedéssel, 
a  nemzeti  érzés  fegyvereivel. 

Ez  a  küzdelem  bölcsője  az  eljövendő  nagy  reform-harcnak,  s 
itt  mondatik  ki  először  a  nagy  szó,  hogy  az  ősi  alkotmány  fogal- 
mánál szentebb  a  nemzetiség  eszméje,  mert  csakis  a  nemzeti  érzés 
talajában  izmosodhatnak  meg  a  nemzeti  géniusz  magasratörő  szárnyai. 

Csak  töredékek  és  szájhagyományok  őrizték  meg  Nagy  Pál  elragadó 
szónoklatainak  emlékét,  de  azoknak  szikrázó  és  sújtó  pallosa  még 
azon  száraz  naplókból  is  kirí,  melyek  az  ébredő  nemzeti  eszme 
lánglelkű  megnyilatkozásainak  hatását  eltemetni  akarják. 

E  beszédek  szelleme  azonban  fennmaradt  a  nemzet  közérzüle- 
tében. Eszmei  kifejezései  örökség  gyanánt  szállnak  át  az  ifjú  nem- 
zedékre s  ezen  az  úton,  ezen  hagyományok  fonalát  veszik  fel  majdan 
az  ébredő  reform-korszak  vezérei,  kik,  mint  első  sorban  Kossuth 
Lajos  ebben  az  iskolában  kezdik  pályafutásukat.  A  régi  rendszer 
megérzi  a  veszélyt,  mely  ellene  támad,  sejti,  hogy  az  új  idők  szel- 
leme meghozta  a  megvénhedt  rendi  alkotmány  halálos  csiráit  s 
küzd,  de  immár  hiába  az  enyészet  ellen. 

A  magyar  nemzeti  ellenzék  is  ezen  az  országgyűlésen  születik 
meg,  mely  kialakult  pártcsoportosulásaival  magvát  képezi  a  jövő  par- 
lamenti alkotmány  rendszerének. 

Az  ellenzék  támadásait  és  harcmodorát  előzetesen  magánkörökben 
megbeszélik  és  előkészítik.  Az  ellenzékkel  szemben  kialakulva  látjuk 
az  úgynevezett  udvari,  vagy  miniszteri  pártot  is,  melyhez  egy  Lónyay, 
Rhédey  és  Sümeghi  tartoznak.  Ehhez  az  irányzathoz  csatlakoznak 
a  papság  és  a  felső  tábla  főnemessége,  habár  kivételképen  itt  is 
találkozunk  egy-két  ellenzéki  szellemű  főúrral. 

A  kormány  érzi  a  veszélyt  és  az  udvar  is  erősen  elégedetlen- 
kedik, mert  ezen  országgyűlésben  nem  lát  biztosítékot  arra  nézve, 
hogy  megtalálja  a  kellő  támaszt  és  segítséget  a  magyarokban 
Napóleon  által  szorongatott  súlyos  helyzetében.  A  kormány  az 
országgyűlés  támogatását  a  zilált  pénzügyi  viszonyok  tekintetében 
is  igénybe  óhajtja  venni  A  félelmes  ellenzéki  vezér,  Nagy  Pál,  ad 
audiendum  verbum  regium  Bécsbe  hivatik,  hol  a  királyi  dorgáló 
szó  mély  benyomást  tesz  reá  s  nem  is  hallatja  többé  szavát  a 
következő  országgyűlésen. 

Érdekesek  azok  a  küzdelmek,  melyekben  a  régi  és  új  nemzedék 
élet-halál  harca  megindul.  Az  előbbi  a  rendi  alkotmány  fenntartá- 
sában látja  a  magyar  nemzet  fennmaradásának  biztosítékát,  hivat- 
kozik ősi  szabadságaira  és  kiváltságaira,  melyek  vagyonának  és 
hatalmának  forrását  képezik.  Szerinte  az  országnak  díszét  eddig  is 
csak  növelte  az,  hogy  deákul  tudtak. 

Még  az  1811-ki  országgyűlésen  sem  jut  dűlőre  a  nemzeti  nyelv 
ügye.  A  személynök  tagadásba  veszi  azokat  a  sérelmeket,  melyeket 
a  bizottság  javaslata  feltűntet;  széles  alapon  indul  meg  a  nem 
érdektelen  vita ;  az  ellenzék  régi  idők  okmányait  is  felkutatja  s  még 
az  első  Habsburg  magyar  királyra  is  hivatkozás  történik,  ki  a  magyar 
nyelv  megtartását  és  fejlesztését  a  magyar  nemzetnek  megígérte. 
I.  Ferdinánd  ezen  levelének  tartalmát,  melynek  hitelességét  az 
aulikusok  serege  előbb  kétségbe  vonja,  a  diariumba  is  beiktatják. 

Érdekes  a  felső  megyéknek,  mint  Árva,  Szepes,  Trencsén  állás- 
foglalása, melyből  kitűnik,  hogy  minő  nehézségekkel  jár  a  magyar 
nyelv  behozatala  a  nemzetiségi  vidékeken.  Kifejezést  nyer  az  az  aggo- 
dalom, hogy  ha  a  magyar  nyelv  hivatalos  behozatala  testet  ölt  s  az 
indítvány  törvénnyé  válik,  úgy  a  megyékben  az  összes  hivatalno- 
kokat el  kellene  bocsátani,  mivel  azoknak  túlnyomó  része  nem  tud 
magyarul.  Ilyfajta  vélemények  a  személynök  malmára  hajtják  a 
vizet,  ki  nem  haboz  kimondani  azt,  hogy  a  nemzeti  nyelv  ügye 
nem  függ  össze  a  nemzeti  lét  kérdésével.   Hivatkozik  a  több  száz 

51  4* 


BACSÁNYI  JÁNOS  ÉS  KORA 


éves  mult  gyakorlatára,  midőn  a  deák  nyelv  mellett  eleink  ép  oly 
jó  hazafiak  voltak. 

A  papi  rend  szintén  ellenzi  a  magyar  nyelvet  s  egyszerűen  arra 
hivatkozik,  hogy  a  kispapok  annyira  túl  vannak  terhelve  tudomá- 
nyokkal, hogy  nem  érnek  reá  a  magyar  nyelvet  megtanulni. 

A  kor  felfogása  a  magyar  színház  ügyében  is  érdekes  kifejezést 
nyer  a  személynök  gondolkozásában,  ki  nem  késik  kimondani,  hogy 
eltekintve  a  színművészetnek  az  erkölcsökre  való  hatásától,  kétel- 
kedik abban,  hogy  a  játékszín  a  magyar  nyelv  terjesztése  által 
hatással  bírna  a  nemzeti  jellem  kifejlődésére.  Hivatkozik  arra,  hogy 
a  régi  nemzeteknél  is  a  theatrumok  virágzása  összefügg  a  hanyatlás 
korszakával. 

Az  országgyűlés  többsége  azonban  még  mindig  nem  jut  annak 
belátására,  hogy  hová  sülyedt  a  nemzeti  közérzület  s  csak  kevesen, 
a  korszaknak  kiválóbb  szellemi,  főleg  a  felserkenő  írói  nemzedék 
fiatal  gárdája  tudja   mérlegelni  e  szomoró  viszonyok  jelentőségét. 

Pedig  ezen  állapot  még  hosszú  ideig  tart  s  még  1825-ben  is, 
amikor  már  Vörösmarty  Zalán  futása  az  epikai  költészet  ragyogó 
köntösében  mutatja  be  a  magyar  nyelvet,  aminőn  azelőtt  nem 
csendült  meg  magyar  lant,  a  magyar  nyelv  ügye  még  mindig 
igen  messze  van  a  végső  diadaltól.  Hiszen  még  1826-ban 
is  azt  látjuk,  hogy  a  Rákócziak  és  Kossuthok  vármegyéjében, 
Zemplénben  még  mindig  erős  vita  folyik  arról,  hogy  a  deák,  vagy 
a  magyar  nyelv  legyen-e  a  közélet  hivatalos  nyelve. 

Kevesen  voltak  még  e  korban  még  azok  között  is,  kiknek  lelkü- 
letét fogva  tartja  már  a  nemzetiség  eszméje,  kik  belátják  főleg  azt, 
hogy  csakis  a  ledöntött  rendi  alkotmány  romjain  épülhet  fel  a 
nemzeti  érzület  s  a  faji  öntudat  eszméje.  Vannak  már  sokan,  kik  a 
nemzeti  érzés  ápolásában  s  a  magyar  nyelv  diadalában  látják  a 
jövő  biztosítékait,  de  a  régi  avult  rendszer  formáihoz  még  mindig 
ragaszkodnak.  Érdekesen  képviseli  ez  irányzatot  maga  az  ellenzék 
vezére,  Felső-Bükki  Nagy  Pál,  kinek  lelkét  a  rajongásig  tölti  el  a 
nemzetiségi  eszme  felemelő  tudata,  de  aki  a  régi  bálványt  bedön- 
teni nem  meri,  mert  még  él  benne  a  régi  Magyarország  szellemének 
egy  apáról-fiúra  átöröklött  ősi  hagyománya,  mely  a  régi  alkotmány 
kiváltságos  intézményeiben  látja  biztosítva  az  ezeréves  alkotmány 
sziklavárát. 

Ezeknek  lelkében  dereng  már  a  nemzeti  öntudat  eszméje,  ettől 

várják  az  ébredést,  mely  a  magyar  fajnak  létét,  a  magyar  állameszmé- 
nek győzelmét  biztosítja,  de  a  nemzetiségi  eszme  e  korban  még  nem 
fejlődik  politikai  rendszerré. 

De  kétségkívül  áll,  hogy  ez  a  küzdelem  nyitja  meg  útját  ama 
reformmozgalomnak,  mely  tudatára  ébred  annak,  hogy  a  nemzeti 
állam  jövője  csak  úgy  lehet  biztosítva,  ha  a  rendi  társadalom 
osztályuralmának  ledöntött  romjain  a  nemzeti  uralom  eszméje  diadal- 
maskodik. Be  kell  hozni  a  nemzet  szélsőbb  rétegeit  az  alkotmány 
sáncaiba  s  azoknak  ősi  anyagából  kell  kiválasztani  a  nemzeti  lét- 
fenntartás hatalmas  erőtényezőit,  midőn  a  szabadelvű  nemzeti  politika 
céljaiban  biztosítva  van  a  kifejlődés  az  egyén  számára,  a  köz  javára. 
A  nemzeti  kiépítés  munkájában  szükség  van  minden  erkölcsi,  szel- 
lemi és  anyagi  erőre,  át  kell  tehát  alakulnia  mindennek  az  új  kor 
eszméinek  szellemében,  az  ősiségnek,  jobbágyságnak,  adómentes- 
ségnek és  a  középkori  gazdasági  rendszernek  egyaránt.  Át  kell 
alakulnia  az  igazságszolgáltatás  és  közigazgatás  ósdi  rendszerének, 
mely  csak  eszköze  az  osztályuralom  túlkapásainak.  A  nemzetiség 
eszméje  tehát  legfőbb  csírája,  később  hatalmas  fegyvere  a  modern 
átalakulás  küzdelmeinek,  s  az  1848-iki  alkotások  csak  betetőzik  a 
nemzeti  eszme  és  öntudat  kifejlődésének  ezt  a  folyamatát. 

Ezen  eszmék  megifjító  áramlatában  kel  életre  a  valódi  nagy 
nemzeti  ideálok  eszményi  kultusza,  mely  pezsgő  vérkeringést  visz 
azokba  a  reformküzdelmekbe,  melyekben  a  legtisztább  önzetlen 
harc  folyik  a  nemzeti  állam  újraépítése  körül.  Soha  az  ideálok 
ragyogása,  az  önzetlen  tiszta  jellemek  klasszikus  nagysága  nem 
tündöklött  oly  tiszta  fényben,  mint  ebben  a  korszakban.  A  tiszta 
hazafiság  szent  tüzének  lobogása  magasra  csap  az  ifjú  nemzedék 
lelkületében  s  az  egész  nemzeti  társadalom  lelkületét  is  mindjobban 
és  jobban  áthatja  azon  reformok  tudata,  melyekben  a  nemzet  jövendő 
állami  létének,  tartós  fennmaradásának  biztosítéka  van. 

A  gondviselés  sem  fosztja  meg  a  nemzetet  attól,  hogy  kellő 
pillanatban  ott  legyen  a  hivatott  vezér,  kit  a  reformok  útján  a 
nemzetnek  követnie  kell.  Mint  a  klasszikus  tragédiák  hőse  kellő 
pillanatban  a  színpadra  lép,  úgy  bukkan  fel  a  homályból  a  vezér, 
ki  megmutatja  nemzetének  az  Ígéret  földjét.  A  politikai  megújhodás 
szellemével  egyidőben  a  nemzet  élére  tolják  az  események  gróf 
Széchenyi  Istvánt,  ki  megtapintván  a  nemzeti  élet  elernyedt  ütő- 
erét, a  jövő  nagy  céljait  a  nemzet  elé  tárja,  s  a  multak  bűneinek, 

valamint  a  jövő  kötelességeinek  mérlegéből  megalkotja  a  legigazabb 
politikai  evangéliumot. 

A  nemzet  és  utókor  hálája  azonban  az  úttörők  felé  fordul  s  az 
elismerés  koszorúja  elsősorban  azokat  illeti,  kik  először  gyújtották 
meg  a  nemzeti  öntudat  szerény  mécsét,  midőn  a  nemzet  még  a 
sötétség  pusztájának  járatlan  utain  bolyongott.  A  nemzet  lantosaihoz 
fűződik  első  sorban  az  úttörés  munkájának  halhatatlan  érdeme. 
Az  ezeréves  magyar  nemzet  korhadó  fáján  a  nemzeti  nyelv  és 
irodalom  sarjadzik  először  új  életre  s  az  ő  lantjuk  támasztja  fel 
először  a  nemzeti  érzés  szunnyadó  erejét  a  haldokló  nemzet  lelkü- 
letében. Azok,  kik  hivatva  volnának  a  nemzet  sorsát  intézni,  távol 
állanak  a  munkától,  az  udvar,  a  hivatalos  hatóságok  nemcsak  hogy 
nem  kezdeményezik  azt,  de  meg  sem  értik  az  ébresztő  szózatot 
észre  sem  veszik  a  pitymallatot,  mely  a  feltámadás  s  a  jövendő 
nemzeti  lét  útjait  bevilágítja. 

Alig  mérlegelhető  annak  a  mozgalomnak  jelentősége,  midőn  e 
korban  egy  lelkes  kis  csoport  a  nemzeti  nyelv  és  irodalom  fel- 
támasztásának küzdelmes  útjára  lép  s  arra  az  emberfeletti  munkára 
vállalkozik,  hogy  a  nemzeti  érzéséből  kivetkőzött  társadalmat  ebben 
az  irányban  térítse  vissza  a  nemzeti  öntudat  útjára.  Annál  nagyobb 
az  úttörők  érdeme,  mert  idegen  viszonyok  s  idegen  kultúra  vilá- 
gában ébrednek  annak  tudatára,  hogy  a  nemzeti  géniusz  feltámasz- 
tásának sikere  csak  ezen  az  úton  lehetséges. 

Ha  Bessenyei  és  társainak  lelkében  az  idegen  műveltség  s  az 
idegen  irodalmi  befolyás  fel  nem  ébresztik  ezt  az  érzést,  ha  az 
otthoni  meddő  életből  a  gondviselés  nem  irányítja  lépteiket  Bécsbe, 
bizonyára  ők  sem  lettek  volna  képesek  az  ország  nyomorult  közálla- 
potainak hatása  alatt  egy  magasabb  látókör  világába  felemelkedni. 
Halhatatlan  érdemük,  hogy  ellentétben  a  magyar  társadalom  ama  tag- 
jaival, kik  az  udvari  kegy  fényében  s  egy  idegen  szellemiés  művelt- 
ségi világban  nemzeti  érzésükből  végkép  kivetkőznek,  ők  ép  ezen  ide- 
gen műveltségi  viszonyok  hatása  alatt  edzik  meg  lelkükben  a  nemzeti 
öntudat  erejét.  Ezen  műveltségi  viszonyokkal  ellentétben  áll  hazá- 
juk nemzeti  és  kulturális  elmaradottsága  s  látják,  hogy  a  műveltség 
hiánya  az,  mely  a  nemzeti  tespedés  szomorú  okaival  össze  függ.  Ide- 
gen műveltségre  tesznek  tehát  szert  anélkül,  hogy  nemzeti  jellemük- 
ből kivetkőznének  s  a  világmüveltség  idegen  termékeinek  átültetésé- 
vel, kettős  eszközzel  szolgálják  a  nemzeti  nyelv  és  művelődés  ügyét. 

így  válik  a  nemzetre  áldássá  a  magyar  testőrség  intézménye  s 
így  fordul  vissza  a  fegyver  azokra,  kik  a  jövendőt  nem  sejtve  egykor 
ezen  intézmény  megalkotásában  erős  eszközt  láttak  az  ifjú  Magyaror- 
szág nemzeti  érzületének  elfojtására.  Érdekes  még  a  képzeletnek  is, 
s  művész  ecsetje  volna  méltó  megörökíteni  az  ifjú  magyarság  lelkes 
gárdáját  az  ősi  Burg  falai  között,  midőn  izzó  lelkesedéssel  folyik 
az  úttörő  nemzeti  munka  ott,  a  honnan  évszázadok  óta  a  magyar 
nemzet  sorsát,  jelleme,  törekvése  és  géniusza  ellenében  egy  rövid- 
látó, ellenséges  érzelmű  politika  irányítja. 

Pedig  az  irodalomra  való  hivatottság  távol  áll  az  úttörő  testő- 
rök munkásságától.  Maga  Bessenyei  nem  költői  lélek  s  Báróczy 
fordításai  sem  állják  ki  az  irodalmi  érték  tűzpróbáját.  Amit  írtak, 
az  nem  sok  táplálékot  adhatott  a  kor  szellemi  igényeinek,  de  ők 
azok,  kik  irodalmi  munkásságukkal  fentartják  a  nemzeti  szellem 
haldokló  életét,  szítják  és  elaludni  nem  engedik  a  nemzeti  élet 
kialvó  tüzét.  Halhatatlan  érdemük  abban  áll,  hogy  megnyitják  a 
nemzeti  eszme  és  művelődés  kapuját  az  utánuk  jövő  nemzedék 
számára,  mely  a  nemzeti  nyelv  és  irodalom  ügyét  hivatva  van 
végleg  diadalra  vinni. 

Ők  képviselik  e  korban  a  legnemesebb  ideálok  s  a  nemzeti 
eszme  magasztos  és  önzetlen  kultuszát,  s  ezen  ideálok  fényköréből 
támad  az  a  hatalmas  csillagcsoport,  mely  később  hivatott  vezérei- 
vel dicsőséges  útjára  indul  s  fényével  örök  időkre  beragyogja  a 
magyar  irodalom  egét. 

Külön  úton,  külön  irányban,  de  egy  cél  felé  tör  munkásságuk, 
mely  főleg  idegen  kultúra  hatása  alatt  áll.  Egyik  csoport  a  fran- 
ciás iránynak,  másik  a  deákos  iskolának  híve,  de  nem  hiányzik 
már  az  az  irány  sem,  mely  a  népélet  parlagon  heverő  kincseiből 
vesz  anyagot  munkájához.  De  alkotásuk  szelleme  és  iránya  mégis 
leginkább  idegen  kultúra  hatása  alatt  áll,  mint  ahogy  a  műveltség 
legtöbb  nemzetének  szellemi  fejlődése  és  kultúrája  idegen  művelt- 
ség forrásaiból  táplálkozott. 

Különösen  hivatott  mestere  ennek  az  iránynak  maga  Kazinczy, 
kinek  egyéniségében,  bámulatos  munkásságában  s  hatalmas  agitá- 
tort erővel  párosult  szívósságában  valósággal  testet  ölt  a  nemzeti 
művelődés  ügye.  Csak  a  legnagyobb  bámulattal  lehet  adózni  annak 
a  gyümölcsöző  munkának,  melyet  oly  lelkes  buzgalommal  kifejt  s 
kit  úttörő    munkájában   nyomor,   szenvedés,   börtön   nem  térít  el 

útjáról.  Ő  az,  ki  nemcsak  magyarrá,  hanem  műveltté  is  óhajtja 
tenni  nemzetét  s  bölcs  belátással  számol  azon  igazsággal,  hogy  a 
magyar  nemzet  sorsa  és  fejlődése  mindenkor  szoros  kapcsolatban 
áll  a  nyugati  műveltség  befogadásával. 

Úgy  Kazinczy,  mint  iskolája  német  műveltségből  táplálkozik  s 
így  magyarázható  meg  az,  hogy  József  császár  rendeletei  a  magyar 
írók  körében  nem  támasztanak  ellenállást.  Maga  Révai  Miklós,  a 
nyelvújítás  elévülhetetlen  érdemű  bajnoka,  meg  sem  ütközik  a  német 
nyelv  behozatalán.  S  az  akkori  írók  egyáltalában  József  idevágó  ren- 
deleteit azon  bűnök  kifolyásának  tartják,  melyek  azért  haramiának  a 
nemzetre,  mert  az  saját  maga  önszántából  vetkezett  ki  ősei  nyel- 
véből. 

De  különben  sem  csoda,  ha  a  korszak  művelt  gondolkozói, 
kik  az  ország  szellemi  és  kulturális  elmaradottságát  mérlegelni 
tudják,  a  felvilágosodott  József  császár  emberszerető  és  műveltség- 
terjesztő rendszerével  nem  állanak  ellentétben.  Az  irodalom  munkásai 
látják,  hogy  a  műveltség  haladása  biztosítja  elsősorban  a  magyar 
nyelv  kifejlődését  is  s  viszont  a  németnyelv  tudása  a  műveltségtől 
elválaszthatatlan. 

Különben  jól  látják  az  írók,  hogy  a  József  rendszere  ellen  küzdő- 
ket csakis  a  rendi  kiváltságokhoz  való  önző  ragaszkodás,  nem 
pedig  a  nemzeti  szempontok  irányítják.  Hiszen  ép  a  rendi  társa- 
dalom ama  részével  szemben,  mely  József  rendeleteinek  ellenszegül, 
kell  az  irodalmi  úttörés  munkásainak  még  később  is  a  legnagyobb 
küzdelmet  kifejteniök. 

Ha  ezt  a  társadalmi  osztályt  a  József  császár  elleni  küzdelem- 
benv  erős  nemzeti  szempontok  vezették  volna,  úgy  az  bizonyára  a 
nemzeti  nyelv  és  művelődés  ügyét  is  sikeres  támogatásban  része- 
sítette volna. 

Jól  tudjuk  azonban,  hogy  a  rendek  ellenállása  József  halálával 
megszűnik  s  a  rendi  társadalom  visszasülyed  az  előbbi  állapotba, 
sőt  alig  néhány  év  múlva  ott  látjuk  azt  küzdeni  a  reakció  táborá- 
ban, hol  az  ellenséges  királyi  hatalom  védőszárnyai  alatt  azon 
veszélyek  ellen  tömörül,  melyek  önző  kiváltságait  veszélyeztetik. 

A  magyar  irodalom  munkásait  pedig  ép  e  korban  látjuk  a  leg- 
hevesebb agitáció,  a  fáradhatatlan  munka  útján  anélkül,  hogy 
törekvéseikben  a  magasabb  társadalmi  osztályok  támogatnák  őket. 
Egymásután   látnak  napvilágot  az   irodalmi    termékek    s    számos 

folyóirat  indul  meg,  melynek  célja  a  társadalom  érdeklődését  fel- 
kelteni az  irodalom  ügye  iránt. 

E  korban  látnak  napvilágot  Bessenyei  Jámbor  szándéka, 
Báróczi  Védelmeztetett  magyar  nyelve,  Décsy  Pannónia  Féniksze 
mind  megannyi  a  nemzeti  életre  messze  kiható  fontos  kérdéseket 
tárgyal. 

Ráth  Mátyás  Magyar  Hírmondója  megtöri  az  idegen  nyelvű 
hírlapirodalmat  s  egymásután  keletkeznek  a  Magyar  Kurir,  Magyar 
Hírmondó  s  Magyar  Merkúr  című  folyóiratok,  melyek  természete- 
sen Bécsben  kerülnek  ki  nyomdából. 

Különösen  az  irodalmi  és  tudományos  folyóiratok,  mondhatjuk, 
a  kor  szellemi  mértékéhez  képest  aránytalanul  nagy  tömege  lát  nap- 
világot. ' 

1788-ban  indul  meg  a  Kassai  triász,  Bacsányi,  Kazinczy  és 
Baróti  Szabó  Dávid  folyóirata,  a  Magyar  Múzeum.  A  hatalmas 
folyóirat  szellemi  tartalma  messze  felülemelkedik  az  ország  művelt- 
ségi viszonyain  és  idegen  nemzetbeli  ily  tudományos  munkákkal 
is  bátran  kiállja  a  versenyt.  Itt  méri  először  össze  erejét  a  két 
reformátori  erejű  férfiú,  Kazinczy  és  Bacsányi  s  itt  fogamzik  meg 
irodalmunk  kárára  a  félreértés  és  gyűlölködés  a  két  nagyrahivatott 
irodalmár  lelkületében,  melynek  káros  szellemétől  egy  hosszú 
emberéleten  át  nem  tudnak  megszabadulni.  Ezen  gyűlölködésnek 
rövid  életű  terméke  az  Orpheus,  melyet  az  elvált  Kazinczy  indít 
meg,  amely  azonban  életképtelennek  bizonyul. 

Péczeli  József  Mindenes  gyűjteménye,  a  nagytehetségű  Kármán 
József  Urániája,  később  a  Magyar  Minerva,  mely  Péteri  Takáts 
József  buzgóságának  és  áldozatkészségének  köszöni  létét,  mind  e 
kor  szülöttjei. 

Bámulatos  a  lelkesedés  s  a  nem  lankandó  buzgalom,  mely  az 
úttörő  irodalmárok  lelkében  él.  Egész  életüket  az  irodalom  ügyének 
szentelik  nem  törődve  nyomorral,  fáradozással  s  a  kor  rideg 
közönyével. 

És  ennek  dacára  e  reformátori  munkának  vajmi  kevés  ered- 
ménye van,  mert  alig  van  irodalmi  mű,  melynek  léte  biztosítva 
volna.  A  magyar  társadalom  műveletlensége  és  részvétlensége  foly- 
tán a  magyar  folyóiratok  nagyrésze  alig  tartható  fenn.  Pedig  nincs 
az  az  eszköz,  melyhez  az  irodalom  munkásai  nem  folyamodnának, 
hogy  megnyerjék  a  közönséget  az  irodalom  ügyének. 

S  ha  mindezzel  szemben  azt  látjuk,  hogy  a  magyar  társadalom 
széles  rétegei  érzéketlenek  maradnak  a  nemzeti  nyelv  és  irodalom 
ügye  iránt  s  nemcsak  anyagi  jutalom,  hanem  erkölcsi  elismerés 
sem  jut  osztályrészül  azoknak,  kik  a  magyar  művelődés  ügyét 
szolgálják,  valóban  csak  a  legnagyobb  bámulattal  és  elismeréssel 
adózhatunk  az  úttörők  munkájának,  melyben  a  legnemesebb  ideálok 
s  a  nemzeti  érzés  szent  hevületének  tüze  lángol.  Pedig  minő  cse- 
kély áldozat  az,  mit  az  irodalom  ügye  a  nemzeti  társadalomtól 
megkívánna.  Hiszen  Kármán  József  289  előfizetővel  biztosítani 
tudná  az  Uránia  létét,  400  előfizetővel  pedig  bárminő  folyóirat 
megvan  alapítva. 

De  csoda-e,  ha  az  írói  munkásság  lehetetlenné  válik,  ha  azt 
látjuk,  hogy  a  legelőkelőbb  magyar  folyóiratnak,  a  Múzeumnak 
előfizetői  között  Magyarorszában  és  Erdélyben  összesen  34  főúri 
előfizetője  akad.  Nem  is  ez  a  társadalmi  osztály  istápolója  az  iro- 
dalom ügyének,  habár  akad  itt  is  kivétel,  mint  gr.  Széchenyi 
Ferenc  s  a  szintén  költő  báró  Orczy  Lőrinc,  kiknek  nevei  a  magyar 
művelődés  történetébe  ragyogó  betűkkel  vannak  beírva.  A  közép- 
osztály és  polgárság  lelkében  látjuk  feléledni  a  lelkesedést  az 
irodalom  ügye  iránt.  Ezek  is  képezik  zömét  az  előfizetőknek. 

Azonban  ennyi  küzdelem,  részvétlenség  és  közöny  dacára 
sem  tud  kialudni  a  lelkesedés  tüze  a  magyar  írók  lelkületében, 
s  habár  számosan  kétségbe  esnek,  egymástól  támogatva  és  lelke- 
sítve, önbizalmukban  nem  csüggednek  el,  s  az  ifjú  nemzedék 
hazafiságába  vetik  a  jövő  reményét. 

Pedig  nagy  lelkierő  kell  ahhoz,  hogy  a  nemzet  jövőjébe  vetett 
hitet  megne  ingassa  az  ország  közállapotainak  s  művelődési  viszo- 
nyainak sötét  képe.  A  magyar  főurak  pazar  fényűzése  kiáltó  ellen- 
tétben áll  a  nemzeti  művelődés  mostoha  ügyével  s  kik  ezreket 
pazarolnak  el  fényes  paloták  s  egy  léha,  üres  élet  kényelmi  cél- 
jaira, a  legcsekélyebb  alamizsnát  sajnálják,  mely  az  úttörő  irodalmi 
munkások  nyomorúságának  enyhítésére  szolgálna.  Révai  élete  a 
nyomor  és  szenvedés  holtig  tartó  kálváriája  s  a  többiek  is  csak  a 
legnagyobb  áldozattal  és  nélkülözéssel  képesek  a  magyar  irodalom 
ügyét  szolgálni.  Valóban  e  nagy  szellemek  lelki  erejét  nem  táplál- 
hatja más  érzés,  mint  az  utókor  hálás  elismerésének  tudata. 

Ha  valaki  tiszta  fogalmat  óhajt  nyerni  e  kor  műveltségi  viszo- 
nyairól, az  előkelő  társadalmi  osztályok  minden  eszményi  tartalom 

nélküli  lelki  világáról  s  önző  szűkkeblűségéről,  az  hatoljon  be  a 
Magyar  Tudós  Társaság  szomorú  sorsának  és  hányódásainak  tör- 
ténetébe. 

Közel  ötven  esztendeig  nem  valósul  meg  a  Tudós  Társaság 
eszméje,  dacára  Bessenyei,  főleg  később  Révai  lelkes  agitációjának. 
Az  országgyűlések  nemhogy  felkarolnák,  sőt  időről-időre  lomtárba 
dobják  a  tervet,  s  az  1807-iki  országgyűlés  szűkkeblűsége  annyira 
megy,  hogy  a  milliók  mellett,  melyeket  az  uralkodó  számára  had- 
ügyi célokra  megszavaz,  6000  forintnyi  koldusalamizsnát  megtagad 
a  Magyar  Tudós  Társaság  ügyétől. 

Ugyanily  mostoha  elbánásban  részesül  a  nemzeti  színjáték  ügye 
is,  mely  az  előkelő  magyar  társadalom  részéről  semmiféle  párt- 
fogásban nem  részesül.  A  német  múzsa  ekkor  ünnepli  diadalát  s 
idegen  termékeivel  elhomályosítja  az  ifjan  sarjadzó  nemzeti  irány 
mostoha  gyermekét.  A  nemzeti  érzéséből  kivetkőzött  főúri  osztály 
idegen  múzsa  oltárán  áldozva,  idegen  nyelvű  irodalmi  termékekből 
meríti  műveltségének  táplálékát.  Valóságos  ünnepe  a  német  színé- 
szetnek, midőn  új  fényes  palotáját  Pesten  megnyitják.  Maga  a  zene 
akkor  élő  titánja,  Beethoven,  külön  ez  alkalomra  megírja  „Athén 
romjai"  című  hatalmas  művét  s  ennek  hangjai  mellett  szentelik  fel 
a  német  múzsa  új  díszes  hajlékát. 

Ezzel  szemben  a  nyomorgó  magyar  nemzeti  színészet  rongyok- 
ban jár  az  országban  s  a  fővárosban  a  szó  szoros  értelmében  az 
éhenhalással  küzködik,  míg  végre  fel  kell  adnia  a  harcot  a  jóléttől 
duzzadó  s  immár  legyőzhetetlennek  látszó  idengen  múzsa  ellen. 
Pedig  hol  van  még  az  idő,  midőn  a  magyar  Thália  állandó  lak- 
helyre talál  a  nemzet  szívében. 

Érdekes  e  korban  is  a  vezető  nemzeti  társadalom  képe,  mely 
a  nemzet  jellemében,  habár  talán  csekélyebb  vonásokban,  ma  is 
felismerhető.  A  társadalom  külsőségeiben  felveszi  magára  a  nem- 
zeti önérzet  köntösét,  tüntet  s  a  külső  hangulat  zajos  nyilvánítására 
mindenkor  készen  áll,  de  a  nemzeti  kultúra  nemes  kifejtésében 
szívósan  kitartó  munkára,  áldozatra  képtelen. 

Elmondhatjuk,  hogy  a  magyar  irodalom  munkásainak  lelkes 
<soportja  nem  a  nemzeti  társadalom  segítségével,  sőt  annak  ellenére 
rakja  le  a  magyar  irodalom  és  műveltség  alapjait. 

Dacára  az  úttörők  lelkes  munkájának  a  rendi  kiváltságok  önző 
szűkkeblűsége  még  mindig  nem  törik  meg  az  ébredő  nemzeti  köz- 

érzület  hatása  alatt.  A  haza  iránti  kötelességek  teljesítésének  ideális 
fogalma  még  nem  megy  át  a  társadalom  lelkébe  s  a  régi  közjogi 
felfogás  még  mindig  ellentétbe  kerül  az  egészséges  nemzeti  lét- 
kifejlődés szempontjaival.  Még  mindig  nem  érkezett  el  az  idő, 
midőn  e  nemzet  arra  a  magaslatra  felemelkedni  tudna,  melyről 
megláthatná  és  mérlegelhetné  a  nemzetiségi  eszme  nagy  jelentőségét. 

Habár  a  nemzeti  szellem  újjáébredése  megnyilatkozik  a  magyar 
nyelv  és  irodalom  fejlődésének  lépésről-lépésre  izmosodó  eredmé- 
nyeiben, még  ez  nem  azt  jelenti,  hogy  az  oly  politikai  rendszer- 
változásnak is  képezze  alapját,  mely  a  nemzeti  eszme  győzelmét 
az  egész  vonalon  biztosítja.  Új  korszaknak,  új  nemzedéknek  kell 
jönni,  mely,  szakítva  a  régi  rendszer  ósdi  hagyományaival,  tuda- 
tára ébred  annak,  hogy  csakis  a  régi  korlátok  ledöntésével  juthat 
végleges  diadalra  a  nemzeti  eszme  jelentősége. 

Ez  a  küzdelem  az,  mely  végre  1825-ben  a  legideálisabb  tarta- 
lommal megindul,  s  ennek  a  reformmunkának  sikere  a  magyar 
nemesség  érdemeihez  fűződik,  melynek  hazafias  belátása,  nemes 
áldozatkészsége  saját  kiváltságainak  ledöntött  romjain  építi  fel 
demokratikus  alapokon  az  újkori  Magyarország  épületét. 

Sohasem  érdektelen,  ha  időnkint  napvilágra  került  újabb  ada- 
tok alapján  mind  jobban  és  jobban  bevilágíthatunk  e  korszak 
küzdelmeinek  belső  részleteibe.  S  ha  minél  behatóbban  feltárjuk 
és  megvilágítjuk  ezen  idők  szellemét,  a  jellemeket  és  körülménye- 
ket s  reámutathatunk  az  akadályokra,  melyekkel  az  úttörés  baj- 
nokainak a  nemzeti  ügy  körül  folyó  munkában  saját  létfentartásuk 
érdekeivel  kapcsolatosan  megküzdeniök  kellett.  Eddig  eltemetett 
levéltári  adatok,  melyek  a  modern  történelmi  kutatás  eszközeit 
folyvást  szaporítják,  módot  nyújtanak  arra,  hogy  minél  alaposabb 
betekintést  nyerhetünk  az  események  belső  műhelyébe.  Megismer- 
jük, meglátjuk  és  megbírálhatjuk  a  kor  szellemét  és  küzdelmeit, 
látjuk  a  vezető  férfiakat,  azoknak  hibáit  és  erényeit  s  ebből  meg- 
alkothatjuk az  ő  érdemeiknek  tartozó  hála  és  elismerés   mértékét. 

Ezen  szempontok  irányítanak  bennünket  is,  midőn  az  úttörés 
egyik  legkiválóbb  szellemű  bajnokának,  Bacsányi  Jánosnak,  alakját 
állítjuk  az  utókor  elé,  eddig  napvilágot  nem  látott  adatok  alapján. 
Az  a  világmüveltségi  központ,  melyben  ő  élt,  irodalmi  alkotásai, 
úttörő  érdemei  és  tragikuma  egy  egész  korszakra  ütik  reá  a 
bélyeget. 

Hibáinak  kérlelhetetlen  feltárásában,  érdemeinek,  egyéniségének 
tárgyilagos  méltatásában  meg  szándékozunk  jelölni  a  helyet,  mely 
őt  a  nemzeti  művelődés  nagyjai  között  megilleti. 

A  történelem  pártatlan  ítélete  elfeledett  sírok  mélyéről  is  nap- 
fényre hozza  azokat  az  érdemeket,  melyeket  egy  korszak  részvétlen- 
sége vagy  a  kortársak  szűk  látóköre  a  feledés  homályába  temetett, 
viszont  letépi  a  babért  azoknak  emlékéről,  kiknek  nagysága  a  kor 
gyengeségében  s  nem  a  valódi  érdemek  nagy  erkölcsi  tőkéjé- 
ben rejlik. 

Ezen  felfogástól  vezéreltetve  tárjuk  fel  mi  is  az  utókor  előtt 
Bacsányi  János  emlékét,  abban  a  hitben,  hogy  alkalmas  pillanatban 
állítjuk  a  mai  nemzedék  elé  az  úttörés  egyik  hatalmas  bajnokát 
ki  míg  a  sors  mostohasága  folytán  el  nem  sodortatott  sokat  igérő 
irodalmi  munkásságának  útjáról,  lángoló  lelkesedéssel,  nem  lankadó 
eréllyel  és  kitartással  minden  lépésével  a  nemzeti  nyelv,  irodalom 
és  művelődés  ügyét  szolgálta. 

sekély  távolságra  a  tündérszép  Balaton  zalai  partjá- 
tól, a  bérc  és  erdőkoszorúzta  bájos  magyar  Tempe 
völgyében,1  fekszik  Tapolca  városka,  hol  a  Bacsányi 
név  és  a  Bacsányi-család  a  tizennyolcadik  század 
derekán  az  ismeretlenség  homályából  felbukkan. 
A  régi  lovagkori  Magyarország  romantikus  költői 
levegőjének  bája  adja  meg  jellemét  e  természeti  szépségekben 
gazdag  vidék  hangulatosságának.  Itt  elevenülnek  meg  a  néplélek 
képzeletében  ivadékról-ivadékra  száz  változatban  a  régi  lovag 
erénynek  és  vitézségnek,  a  siralmas  hajdankor  szenvedéseinek  és 
dicsőségének  bájos  álomképei  s  ebben  a  hangulatban  pusztuló 
romok  emlékén  kel  szárnyra  az  a  mondakör,  mely  a  régi  dicsőség 
eltűnésén  kesergő  honfiléleknek  Csobánc,  Tátika,  Szigliget  sorsáról 
s  az  elmúlt  magyar  dicsőség  szép  napjairól  mélabús  történeteket  regél. 
Oly  vidék  s  oly  hagyományok,  melyeknek  hangulatos  világá- 
ban a  régi  dicsőség  elmúlásán  kesergő  múzsa  lantját  s  a  szerel- 
mes költő  lelkét  egy  romantikus  korszak  emlékeinek  ihlete 
szállja  meg. 

A  természeti  szépségeknek  e  bájos  világában,  a  siralmas  haj- 
dankor dicsőségének  és  emlékeinek  e  romantikus  levegőjében  kél 
szárnyra  a  magyar  Petrarca,  Kisfaludy  Sándor  múzsája,  ki  e  vidék 
hangulatából  s  a  népköltészet  kimeríthetetlen  kincsesbányáiból 
veszi  lelkének  ihletét  s  e  mondakört  Regéiben  hagyja  reánk  örökül, 
soha  nem  múló  dicsőségére  a  magyar  nyelv  szépségének  s  a 
magyar  szerelmi  lyra  bűbájos  szavú  zengzetességének. 


1  Koszorús  írónk,  Jókai  Mór  nevezi  el  találóan  így  e  szép  vidéket 

Ebben  az  érzelemgazdag  hangulatban  zengi  el  múzsája  Cso- 
bánc, Szigliget,  Somló  történetét  s  az  ő  lantján  csendül  meg  a 
rég  letűnt  magyar  dicsőség  kesergő  honfibánata,  midőn  a  nép 
ajkáról  önti  dalba  a  bús  történetet,  az  omladék  Tátika 

Vércse-lakta  váráról 

S  két  fiatal  magyar  szívnek 

Szerencsétlen  sorsáról. 

Ennek  a  minden  ízében  magyar  földnek,  magyar  levegőnek 
varázsa  ihleti  meg  a  gyermek  Bacsányi  lelkét,  ki  1 763  május  9-én 
látja  meg  Tapolcán  a  napvilágot  s  kiben  a  haza^zCTéWnSrzelrneiT 
s  a  hazai  földhöz  való  ragaszkodást  korán  életrekeltik  a  szülőföld 
vidékének  szépségei.  Hosszú  évek  múlva  is,  midőn  családi  körül- 
mények hazaszólítják,  meleg  kifejezést  ad  a  költő  ezen  érzelmének 
menyasszonyához,  Baumberg  Gabriellához  intézett  levelében. 

„Három,  négy  napig  kell  még  itt  maradnom  —  írja  a  költő 
1800  augusztus  elsején  kelt  levelében  —  s  azután  sietek  hozzád 
Bécsbe,  hogy  minél  előbb  láthassalak;  nem  tudom,  lesz-e  még 
valaha  alkalmam  visszatérni  ide.  Szent  nékem  a  hazai  földnek 
minden  göröngye,  melyen  napvilágot  láttam  s  melyben  szülőim  és 
szeretteim  hamvai  pihennek.  Nehezemre  esik  az  elválás  azoktól  a 
jó  emberektől,  kik  engem  itt  az  imádásig  szeretnek."  * 

A  költő  lelkében  azonban  ép  ekkor  magasan  lángol  a  szerelem 
tüze,  siet  haza  menyasszonyához  és  távozik  a  szülőföldről,  melyet 
nem  lát  soha  többé.  S  ha  költőnket  a  sors  mostoha  viszonyai  egy 
hosszú  életre  el  is  sodorják  hazájától,  a  világműveltség  központ- 
jaiban sem  vétkezi  le  a  hazaszeretet  forró  érzelmeit  és  szülőföldje 
költői  levegőjének  hatását.  Talán  ezen  érzelmeknek  is  nagy  része 
van  abban  a  meleg  vonzódásban  és  szeretetben,  mellyel  nagynevű 
földije,  Kisfaludy  Sándor  iránt  élete  végéig  viseltetik.  S  talán  nem- 
csak költői  szépségeinél  fogva  tartja  a  Regéket  legjobb  műveinek, 
hanem  az  abban  megelevenedő  ifjúkori  szép  emlékek  s  az  elhagyott 
szülőföld  hangulatának  szépségei  is  fogvatartják  a  hazájától  messze 
elsodort  szerencsétlen  költő  érzékeny  lelkületét. 

Családi  viszonyait  a  kétség  alig  felderíthető  homálya  övezi. 
Ö  maga  származásáról    szintén    nem    nyújt    alapos   tájékoztatást, 


1  Bacsányi  levele  Baumberg  Gabriellához.  Osztr.  belügyminisztérium  levél- 
tára, Bécs. 

habár  a  Spielbergen  lefolyt  pere  alkalmából  nyilatkozik  is  e  kér- 
désről. Nem  lesz  érdektelen,  ha  családi  viszonyairól  szóló  eme 
vallomását  közöljük,  annál  is  inkább,  mert  talán  ez  az  egyetlen 
adat,  melyben  ő  saját  maga  nyilatkozik  ezen  körülményekről. 
Az  elnöklő  biró  kérdésére  a  következő  felvilágosításokat  adja: 

„Nevem  Bacsányi  János,  53-ik  életévemet  fogom  betölteni,  a 
zalamegyei  Tapolcán  születtem,  római  katholikus  vallású  s  nős 
vagyok.  Atyám,  kit  már  hét  éves  koromban  elvesztettem,  Bacsányi 
György  volt,  ki  mint  szabad  polgár  (freier  Privatmann)  vagyonából 
élt  Tapolcán.  Anyámat,  ki  már  szintén  elhalt,  Benes  Katalinnak 
hívták.  Két  testvérem  volt,  Katalin  és  az  idősebb  Anna,  de  már  rég 
nem  hallottam  róluk,  azt  sem  tudom,  hol  tartózkodnak  és  arról 
sincs  tudomásom,  hogy  életben  vannak-e  még.  Fivéreim  nincsesek".1 

Bacsányi  vallomásában  nevének  említésénél  a  nemesi  megjelö- 
lést (von)  használja,  mire  nézve  bővebb  felvilágosítást  kérnek  tőle. 
„Habár  nem  ragaszkodom  nemességemhez,  tény,  hogy  az  vagyok. 
Miután  őseim  Pozsony  megyéből  származnak  s  csak  a  XVIII.  szá- 
zad kezdetén,  az  akkori  zavaros  viszonyok  között,  midőn  a  család 
tartózkodási  helyét  Tapolcára  tette  át,  veszett  el  nemesi  előjogunk. 
Hazai  törvények  szerint  én  is  ahhoz  az  osztályhoz  tartozom,  mely 
a  nemesi  osztályt  megillető  jogokban  és  bánásmódban   részesül." 

Költőnk  vallomása  tehát  a  család  nemességét  minden  kétségen  kívül 
beigazolni  nem  tudja,  habár  valószínű,  hogy  az  a  nemesi  osztályhoz 
tartozott.  Tény  azonban,  hogy  hivatalosan  nem  voltak  nemesek.2 

Különben  Bacsányi  nem  sokat  ad  erre  s  leplezetlenül  feltárja  vallo- 
másában a  nemességre  vonatkozó  véleményét  és  érzelmeit.  Kimondja 
nyíltan,  hogy  ahhoz  nem  ragaszkodik,  ami  elég  bátorságra  vall  e 
korban,  melynek  felfogásában  még  mindig  erős  gyökeret  vernek  a 
nemesi  jogok  kiváltságai.  Ezen  felfogása  annál  kevésbbé  válhatik 
javára  a  bíróság  előtt,  mert  az  könnyen  képezhet  ha  nem  is  döntő, 
de  jellemző  bizonyítékot  a  különben  is  forradalmi  érzelmekkel  és 
felforgató  szándékkal  megvádolt  költő  jellemének  kulcsához. 

Vallomása  egy  körülményben  összeütközésbe  jő  családi  viszo- 
nyainak eddig  ismeretes  adataival.  A  költő  megcáfolja  eddigi  élet- 


1  Bacsányi  spielbergi  vallomásának  jegyzőkönyve,  Bécs.   Osztr.  belügymi- 
nisztérium levéltára,  Bécs. 

*  Dr.  Szinnyey  Ferenc,  Bacsányi  János.  4.  1. 

íróinak  azt  az  állítását,  mintha  családja  a  nélkülözéssel  határos 
szegény  sorsban  tengődött  volna.  Sőt  még  oly  adat  is  közkézen 
forog,  hogy  az  öreg  Bacsányi  György  igen  szegénysorsú  cserző- 
varga lett  volna.  Ezzel  szemben  Bacsányi  azt  vallja,  hogy  atyja, 
mint  szabad  polgár  vagyonából  élt  és  tartotta  fenn  családját.  Bacsányi 
e  vallomása  iránt  nem  lehet  kétség,  mert  hiszen  ő,  ki  bátran  ki- 
mondja véleményét  a  nemesi  előítéletről,  bizonyára  nem  restelkedett 
volna  a  család  szűk  körülményeit  és  atyja  foglalkozását  is  feltárni 
a  bíróság  előtt.  De  Bacsányi  eme  vallomását  több  más  adat  is  igazolja. 

A  költő  már  hét  éves  korában  elveszti  atyját  és  számos  kiskorú 
testvérével  kora  árvaságra  jut.  Már  pedig  alig  képzelhető,  hogy  egy 
szegénysorsú  kézműves  árvája  a  kor  műveltségi  viszonyainak  minden 
tekintetben  megfelelő  oly  iskoláztatásban  részesülhetett  volna,  mint 
aminőben  költőnk  kiképeztetését  nyerte.  Ily  mostoha  anyagi  viszonyok 
között  alig  lehetett  volna  módja  az  ifjú  Bacsányinak  oly  kiképeztetésre, 
mint  aminőben  Keszthelyen,  Veszprémben,1  Sopronban  s  végül  Pesten 
részesült.  Arra  pedig  adataink  nincsenek,  mint  ha  az  ifjú  Bacsányi 
sorsát  és  neveltetését  jólelkű  pártfogók  irányították  volna.  Igaz, 
hogy  Pesten  egy  időben  korrepetitorsággal  maga  tartja  fenn  magát, 
ez  azonban,  mint  egy  igen  bevett  szokása  a  kornak,  alig  képezhet 
döntő  adatot.  Attól  az  időtől  kezdve  pedig,  midőn  a  pesti  egye- 
temen a  jogot  végzi,  mindaddig,  míg  báró  Orczy  Lőrinc  házához 
kerül,  nem  látjuk,  hogy  külön  segélyforrásban  részesült  volna. 

Mindezzel  szemben  azonban  biztos  adatunk  van  arra  nézve,  hogy 
a  Bacsányi-család  az  apa  halála  után  abból  a  kis  vagyonból  él, 
melyet  hátrahagy.  Beszámol  erről  a  fenti  levél,  melyben  a  költő  meny- 
asszonyát édesanyjának  haláláról  és  családja  körülményeiről  értesíti. 
E  levél,  mely  a  költőnek  édesanyja  iránt  érzett  forró  vonzalmáról  s 
önzetlen  nemes  lelkének  szép  vonásairól  ad  tanúságot,  gyönyörű  sza- 
vakkal világítja  meg  az  elhunyt  anya  emlékét  s  a  család  körülményeit. 

„Megérkezésem  előtt  három  nappal  —  írja  tovább  levelében  a 
költő  —  ép  nevednek  ünnepén,  70  éves  édesanyám  beteg  lett. 
Midőn  megérkeztem,  a  halál  küszöbén  állott,  de  egy  időre  magá- 
hoz térítette  az  öröm,  hogy  fiát  oly  hosszú  idő  után  viszontláthatja. 
Boldog  és  megelégedett  volt    szegény   öreg,    mert    betöltve    látta 

1  Bacsányi  négy  éven  át,  1776-tól  1779-ig  volt  a  piaristák  tanítványa 
Veszprémben.  Eberhardt  Béla  tanár  úr  szives  közlése. 

ama  forró  óhajtását,  hogy  fiát,  szívének  kedvencét  még  egyszer  lát- 
hatja az  életben.  Amidőn  meglátott  és  megcsókolt,  könnyes  szemeit  az 
égre  emelve,  így  kiáltott  fel:  most  már  magadhoz  vehetsz,  én  édes  Iste- 
nem !  Igen,  kedves  jó  fiam,  érzem,  hogy  meghalok,  de  a  halál  nem  esik 
nehezemre.  Néhány  óra  múlva  el  is  költözött  és  az  utolsó  pillanatig 
magánál  volt.  Szegény,  szépen  végezte  nehéz,  küzdelmes  életét.  Ma  reg- 
gel 7  órakor  adtuk  át  az  örök  lét  nyugalmának,  megsiratva  gyermekeitől, 
unokáitól  s  összes  ismerőseitől.  Az  én  megjelenésem  itt  szülőföldemen 
a  csoda  érzetét  támasztja  az  emberek  lelkében  és  az  isteni  gondviselés 
kegyelmének  tulajdonítják,  hogy  édesanyám  forró  vágya  teljesült,  mert 
megengedtetett  neki,  hogy  ép  a  kellő  pillanatban  még  egyszer  láthassa 
szeretett  fiát  az  örök  élet  küszöbén.  Én  a  jelen  pillanatban  igen  szomorú, 
ünnepélyes  hangulatban  vagyok  s  e  néhány  sort  iscsakazért  írom  néked, 
hogy  tudassam  veled  a  történteket  s  hogy  még  nem  jöhetek  hozzád. 

Két  testvérem  van  még  életben,  mindkettő  hosszú  idő  óta 
özvegy.  A  végrendeletet,  mely  kis  vagyonúnkról  szól,  ma  vagy 
holnap  felnyittatom ;  én  magamnak  semmit  sem  követelek  e  vagyon- 
ból. Mielőtt  elutazom,  itt  mindent  rendbe  akarok  hozni,  mert  egyik 
testvérem  egy  lelketlen  rossz  nő,  ki  dacára,  hogy  maga  elég  vagyo- 
nos, képes  volna  másik  nemeslelkű  jó  testvéremnek,  ki  édesanyánk- 
nak a  sírig  önfeláldozó  ápolója  volt,  kellemetlenségeket  okozni." 

Ezen  vonzalma  testvéréhez,  ki  nem  lehetett  más,  mint  Katalin,  özv. 
Büky  Imréné,  egész  életén  át  megmarad  s  még  késő  öreg  napjaiban  sem 
feledkezik  meg  róla,  sőt  linzi  száműzetése  idején,  midőn  beteg  nejével 
együtt  nehéz  anyagi  gondokkal  küzködik,  támogatja  öreg  nénjét.1 

Ezek  az  egyedüli  adatok,  melyeket  a  költő  hozzátartozóiról 
tudunk,  kik  leszármazóikkal  együtt  rég  a  feledés  és  ismeretlenség 
homályába  merültek. 

Az  élet  küzdelmeiben  edződik  meg  korán  az  ifjú  Bacsányi 
lelke,  kinek  kiképeztetése  igen  szerencsés  viszonyok  között  törté- 
nik. A  legjobb  iskolákban  nyeri  kiművelésének  alapját,  az  a  két 
év  pedig,  midőn  a  piaristák  pesti  gimnáziumában  a  filozófia  két 
esztendejét  végzi,  döntő  befolyással  van  szellemi  életének  hatalmas 
kifejlődésére.  A  kegyes  tanítórend  nagy  nemzeti  és  műveltség- 
terjesztő hivatása  e  korban  van  tetőpontján  s  munkásságának  szel- 
lemére,  működésének  irányára  oly  férfiak,  mint  egy  Révai,  Dugo- 


1  Dr.  Szinnyey  Ferencz :  Bacsányi  János.  125. 1. 

nics,  mint  egy  Horányi,  Benyák  egyénisége  üti  reá  a  bélyeget. 
A  nemzeti  érzés  ápolása  nemes  összhangba  jő  itt  a  modern  tudo- 
mányok kultuszával  s  a  rend  hazafias  szelleme,  tanításának  módja, 
felvilágosodásának  iránya  mind  hatalmas  eszköz,  hogy  az  ébre- 
dező Magyarország  ifjúságának  lelkületébe  beoltsa  a  nemzeti  fejlődés 
termőképes  csíráit.  Természetes,  hogy  oly  kiváló  tehetségben, 
minővel  a  gondviselés  költőnket  felruházta,  az  elvetett  mag  termő- 
földre talál,  mert  hogy  nem  volt  közönséges  tehetség  az  ifjú  Bacsányi, 
azt  nem  kisebb  tudós  férfiú,  mintJHtorányi  igazolja.  Nem  minden- 
napi dicséret  és  elismerés  egy  ifjúnak,  hogy  egy  európai  hírű  tudós 
tanár  művében  kap  elismerést  és  buzdítást  tehetségének  fejlesztésére.1 

Bacsányi  ifjúsága  még  nem  esik  bele  abba  a  korszakba,  midőn  a 
nemzeti  műveltség  köztudata  az  egész  társadalmat  áthatja  s  kevesen 
vannak  még,  kik  a  kor  szomorú  műveltségi  viszonyait  mérlegelni  tud- 
ják s  kik  az  irodalom  és  a  nemzeti  nyelv  életrekeltésétől  várják 
elsősorban  a  nemzeti  öntudat  s  a  közszellem  ébredését.  Nem  kis 
szerencséje  az  ifjú  Bacsányinak,  hogy  ép  az  akkori  idők  egyik  leg- 
nemesebb úttörőjének,  a  legműveltebb  magyar  főurak  egyikének, 
báró  Orczy  Lőrincnek  házához  kerül,  hol  alkalma  van  ismeretséget 
kötni  azon  lelkes  hazafiakkal,  kik  ideális  lelkük  egész  hevületével 
szítják  a  nemzeti  élet  hamvadó  tüzét  s  annyi  küzdelem  és  csalódás 
dacára  nem  adják  fel  a  feltámadás  reményének  hitét. 

Talán  nem  egészen  a  véletlen  körülményei  irányítják  költőnket 
az  Orczy-házhoz  s  talán  más  fontos  okai  is  lehettek  annak,  hogy 
az  újjáébredés  egyik  hatalmas  úttörője,  korának  egyik  legművel- 
tebb lelke  reá  bízza  fiának,  elvei  s  hagyományai  örökösének  szel- 
lemi irányítását.  A  fiatal  István  gróf  barátságán  kívül,  kivel  együtt 
jogászkodik,  bizonyára  a  költő  kiváló  egyéniségének  és  tehetségé- 
nek is  része  van  abban,  hogy  megnyílik  számára  a  legmagyarabb 
főúr  háziszentélye. 

Bizonyára  nagy  hatással  van  a  szerény,  de  önérzetes  ifjú  lelkü- 
letére az  öreg  Orczy  nagy  egyénisége,  kinek  nemes  gondolkozása, 
nagy  műveltsége  messze  felülemelkedik  a  kor  színvonalán.  Orczy 
ragaszkodik  az  ősi  hagyományokhoz,  de  a  valódi  nemességet  első- 
sorban a  lélek  műveltségében  s  az  igaz  hazafiság  nemes  tulajdo- 
naiban becsüli  meg.  Őszinte,  igaz  barátja  a  népnek,  melynek  rom- 

1  Horányi:  Nova  Memória.  1792. 

latlan  őserejében  és  verejtékes  munkájában  a  nemzeti  létfentartás 
egyik  hatalmas  erőtényezőjét  látja. 

„Vedd  palástod  alá  a  szegény  paraszt  adófizető  népet  —  így 
inti  gróf  széki  Teleky  Józsefet  főispánná  beiktató  beszédében.  — 
Ezen  együgyű,  de  hasznos,  szelíd  Méhetskéket,  kik  közjónak  fen- 
tartására  izzadt  homlokkal  s  véres  verejtékkel  szolgálják  a  hazát, 
oltalmazdd  ezeket,  mint  Ország  legnagyobb  kintsét,  ne  engedd 
sullyos  Terhe  alatt  lenyomattasson. al 

Nem  mindennapi  szavak  az  önző  kiváltságok  korában,  egy 
ősnemes  család  ivadékának  ajkairól. 

Az  Orczy-család  révén  az  addig  szerény  körben  élő  ifjú  előkelő 
ismeretséghez  jut.  De  az  ő  lelkületére  bizonyára  azon  férfiak  isme- 
retsége van  elsősorban  hatással,  kiknek  érdemeit  a  nemzeti  műve- 
lődés ügye  körül  az  ifjú  Bacsányi  művelt  lelke  immár  méltányolni 
tudja.  Itt  jön  össze  a  magyar  irodalom  Nesztorával,  az  öreg  Ráday 
Gedeonnal,  kinek  fiával  a  Magyar  Játszó  Társaság  ügyét  istápolja. 

Ebben  a  körben  ily  benyomások  hatása  alatt  születik  meg  köl- 
tői lelkének  első  terméke,2  bizonyságául  annak,  hogy  már  korán 
tüzet  fog  lelkében  a  nemzeti  művelődés  életrekeltésének  szent 
eszméje.  Érdekes,  hogy  már  az  ifjúban  minő  korán  megkapjuk  azt 
a  jellemképet,  mely  a  költő  gondolkozásának,  elveinek  és  önérze- 
tének alapját  egy  egész  életre  megadja.  Munkája  előszavában, 
melyet  a  fiatal  Orczyhoz  intéz,  büszke  önérzettel  mondja  ki  az 
igazságot,  hogy  a  szív  nemességében,  a  lélek  szép  tulajdonaiban 
nyilatkozik  meg  az  emberi  méltóság,  nem  pedig  az  ósdi  kiváltsá- 
gok hagyományaiban.  Lelkét  eltölti  az  egyén  szabad  kifejlődésének 
jogos  érzete,  melynek  önérzetétől  áthatva,  büszkén  elítéli: 

„A  gyáva,  büszke,  rest 

S  más  érdemével  kérkedő  j\ 

Sok  nemtelen  nemest, 

Ki  nem  tekintvén  hol  s  mikor, 

S  mely  időben  él, 

Dőzsölve  tölti  napjait 

S  barom  gyanánt  henyél.8* 

1  Báró  Orczy  Lőrinc  beszéde  gróf  Széki  Teleky  József  főispáni  beikta- 
tása alkalmából.  Magyar  Nemzeti  Múzeum. 

2  A  magyaroknak  vitézsége  régiek  példáival  megvilágítva.  Pest,  1785 
Báró  Orczy  Istvánnak  ajánlva. 

3  A  magyar  Lantos.  Batsányi  János  poétái  munkái.   Buda,   1835.  3.  old. 

Mint  látjuk,  a  szabadelvű  gondolkozás  a  legerősebb  alapja 
Bacsányi  jellemének,  s  ez  az  irány  fejti  ki  költői  egyéniségét,  de 
viszont  ennek  túlzásai  nyitják  meg  számára  szenvedéseinek  kiapad- 
hatatlan forrásait.  A  szabadelvű  eszmék  túlzásai  képezik  alapját  egy 
nyugtalan  lélek  örökös  háborgásainak,  mely  túlzott  önérzetté  fajulva,, 
úgy  önmagában,  mint  másokban  később  számos  ellenségre  taláL 
Ez  a  jellemvonás  képezi  alapját  lobbanékonyságának,  kedélye  fék- 
nélküli kicsapongásainak,  midőn  az  első  indulat  hatása  alatt  kép- 
telen mérlegelni  cselekedeteinek  jelentőségét. 

Végzetszerű  fordulat  a  költő  életében,  hogy  ifjú  tanítványát,, 
kihez  a  család  és  egy  nemzet  reménye  fűződik,  kora  halál  ragadja 
el  szerettei  köréből.  Bacsányi  érzi  a  veszteséget  s  lantján  siratja  et 
ifjú  barátját,  kihez  az  együtt  töltött  ifjúkor  szép  emlékei  fűzik. 
Nagy  csapás  ez  ő  reá,  ki  az  Orczy-család  atyai  s  baráti  jóindulata 
folytán  nemcsak  az  élet  küzdelmeire  volt  biztosítva,  hanem  azon 
veszélyektől  is  meg  volt  óva,  melyek  végzetesek  voltak  a  később 
egyedül  álló  költő  életére.  Talán  boldogabb  lét,  nyugodalmasabb 
életpálya  jut  osztályrészül  neki  s  költői  egyénisége  is  még  jobban 
kibonthatja  magasratörő  szárnyait,  ha  ily  nyugodt,  boldog  körben 
folyik  tovább  sorsa. 

Az  öreg  Orczy  ugyan  továbbra  is  buzdítója,  tanácsadója  és  támo- 
gatója marad.  De  ez  a  viszony  is  véget  ér,  midőn  1787-ben  Pest- 
ről végleg  távozik  s  Kassára  megy,  hogy  megkezdje  költői  munkás- 
ságának, viszontagságos  életének  változatokban  és  megpróbáltatá- 
sokban gazdag  pályafutását. 


Bacsányit  az  öreg  Orczy  pártfogása  Kassára  is  elkíséri ;  irnokí 
állást  szerez  néki  ott  veje,  báró  Vécsey  Miklós  kamarai  adminisztrátor 
hivatalában.  Gondok  között  nyílik  meg  az  élet  Bacsányi  előtt,  úgy- 
hogy eleinte  reá  van  szorulva  Orczy  anyagi  segítségére  is.  Külön^A, 
ben  szerény,  kevés  igényű  ifjú,  kitől  távol  van  az  ifjúkor  könnyel-  j 
műsége,  mely  néha  kelleténél   többet  merít  a  gyönyör  forrásaiból. 
Különben  is  lelke  inkább  azoknak  barátságát  szomjúhozza,  kiknek' 
munkássága,   életcélja  egy   nyomon   halad  az  övével.  Talán  nem 
lehetetlen,  hogy  ép  azért   megy  Kassára  s  az  öreg   Orczy  is  azért 
küldi  őt  oda,  mert  ott  inkább  van  alkalma  érvényesíteni  tehetségét, 
mint  bárhol  másutt. 

A  kuruc  szabadságküzdelmek  hű  fellegvára,  habár  más  kereté- 
ben a  kor  viszonyainak,  a  derengés  korszakában  is  fontos  pontja 
a  magyar  nemzetiség  ügyének.  Az  erős  nemzeti  érzés,  mely  Rákóczi 
városában  kegyelettel  ápolja  a  múltak  hagyományait,  most  az  úttörő 
irodalmi  munkások  számára  nyújt  vendégszerető  otthont. 

Itt  él  tudós  magányában  Baróti  Szabó  Dávid,  az  öreg  ex-jezsuita, 
ki  művei  révén  ismert  névvel  bír  a  hazában.  Itt  él  Dayka  Gábor 
és  Simái  Kristóf,  a  lelkes  piarista,  de  itt  tartózkodik  főleg  a  nagy 
reformátor,  Kazinczy  Ferenc,  ki  felügyelője  a  kassai  kerület  nem- 
zeti iskoláinak.  Hamar  megtörténik  az  ismeretség  a  kassai  írók  és 
Bacsányi  között.  De  az  őszinte  barátság  meleg  viszonya  csak  az 
öreg  Szabóval  fűzi  őt  szorosabbra,  kihez,  mint  látni  fogjuk,  egy 
egész  életen  át  őszinte,  igaz  vonzalommal  és  kegyelettel  viseltetik. 
A  nagy  korkülönbség  nem  akadály,  hogy  az  öreg  tudós-költő,  a 
hozzáképest  gyermek  Bacsányit  melegen  keblére  szorítsa  s  vele  később 
irodalmi  szövetségre  lépjen. 

Hogy  ezzel  szemben  mi  volt  indító  oka  annak  az  ellenszenv- 
nek, mely  közötte  és  Kazinczy  között  egy  egész  életre  áthidalha- 
tatlan ürt  támaszt  s  melyet  Kazinczy  már  első  találkozása  után 
Bacsányi  iránt  kifejez,  nehezen  állapítható  meg.  Bár  Kazinczy  elő- 
ször még  nem  lép  a  gyűlölködésnek  arra  a  terére,  mellyel  Bacsá- 
nyit később  bírálja,  tény,  hogy  már  az  első  találkozás  alkalmával 
sem  ébredt  fel  bennük  a  kölcsönös  rokonszenv  érzete.  Nincs 
adatunk  arra,  hogy  melyikük  magaviselete  képezte  okát  e  gyűlöl- 
ködésnek, de  semmi  esetre  sem  állapítható  meg,  hogy  Bacsányi 
lett  volna  a  hibás. 

Ha  a  költő  oly  megférhetetlen  természettel  bírt  volna,  mint  a 
minőnek  őt  Kazinczy  mindenkor  rajzolja,  mások  is  érezték  volna 
ennek  súlyát.  Pedig  az  öreg  Baróti  Szabó  Dávid,  mondhatni,  rajon- 
gással szereti,  s  midőn  rövid  időre  távozik  Kassáról,  költeményei- 
ben a  legigazabb  baráti  vonzalom  nyilatkozik  meg  Bacsányi  iránt. 
Barátságuk  egész  életre  kihat  s  annyira  megy  az  öreg  Szabó 
bizalma,  hogy  költői  munkásságában  Bacsányitól  kér  tanácsot,  sőt 
műveinek  átjavítását  és  kiadását  is  reá  bízza.  Bacsányi  forró  szere- 
tettel viszonozza  az  öreg  költő  érzelmeit  s  valóságos  gyermeki 
kegyelettel  csügg  rajta;  a  reábízott  munkát  örömmel  fogadja  el 
s  még  késő  száműzetésében  is  szerető  gondoskodásának  tárgyát 
képezi   az  öreg  költő  műveinek  átjavítása.   Spielbergi  fogságába 

örömsugárként  hat  a  hír,  hogy  nem  igaz  a  halálhír,  melyet  az  öreg 
költőről  terjesztettek. 

Bacsányi  a  legőszintébb  baráti  érzelmekkel  ragaszkodik  a  többiek- 
hez is,  kikkel  lelki  frigyre  lép.  Kisfaludy  Sándorhoz  élete  végéig 
a  legigazabb  barátság  és  tisztelet  érzelmeivel  viseltetik,  a  Bécsben 
élő  öreg  Baróczyhoz,  valamint  Szentjóbi  Szabó  Lászlóhoz  igaz 
baráti  vonzalom  fűzi ;  ez  utóbbival  együtt  raboskodnak  Kufsteinban 
s  midőn  a  szerencsétlen  ifjú  költő  betegségében  nem  képes  elvi- 
selni a  rabság  súlyos  bilincseit  s  meghal,  mielőtt  a  szabadság 
börtönének  ajtaját  megnyitná,  Bacsányi  mélységes  érzelmekben 
gazdag  elégiákban  siratja  el  ifjan  elhunyt,  szerencsétlen  barátját. 

Külföldi  hányódásai  közepett  is  a  kor  legkiválóbb  embereivel 
köt  meleg  barátságot,  s  nem  kisebb  emberekkel,  mint  egy  Maré  t--, 
val,  Napóleon  híres  miniszterével,  egy  M  ü  1 1  e  r  Jánossal,  a  lovaló 
történetíróval,  Fügerrel,  a  bécsi  Belvedere  igazgatójával,  Kinin- 
ger-rel,  híres  képíróval,  Dávid-dal,  a  franciák  történelmi  hírű 
nagy  festőművészével  és  dr.  Gall  világhírű  antropológussal  köt 
ismeretséget  és  meleg  barátságot. 

Az  a  sírig  tartó,  ideális,  fenkölt  viszony  pedig,  mely  a  költőt 
nejével,  a  legnemesebb  lelkű,  balsorsban  is  tántoríthatatlan,  angyali 
jóságú  nővel,  Baumberg-Gabriellával  egybefűzi,  két  szív  egyesülé- 
nek olyan  képe,  aminek  párját  alig  találjuk. 

Semmi  kétség  tehát,  hogy  Bacsányi  mélyen  érző  lélek  volt,  ki 
a  szeretet  és  ragaszkodás  forró  vonzalmával  tudta  viszonozni  a 
vele  szemben  megnyilatkozó  őszinte  érzelmeket.  Nem  állhat  meg 
tehát  Kazinczynak  általánosságban  hangoztatott  ama  vádja,  hogy  ő 
egy  megférhetetlen  természetű,  házsártos,  büszke  ember  volt. 
Bacsányi  kiváló  lelkek  tulajdonságai  szerint  bizonynyal  nem  moz- 
gott a  középszerűség  ama  porondján,  honnan  a  baráti  érzelmeket 
oly  könnyen  osztogatják.  Hiszen  az  az  egyenlő  szellemek  természe- 
téből folyik,  hogy  egy  belsőbb  viszony  és  barátság  közös  érzelmeit 
az  együttérzés  és  együttgondolkozás  szempontjai  irányítják. 

Fátyolt  kell  tehát  vetnünk  arra  a  kérdésre,  hogy  felderíthessük 
annak  a  gyűlöletnek  okát,  mely  a  két  reformátori  erejű,  egymáshoz 
méltó  irodalmi  férfiúnak,  Kazinczynak  és  Bacsányinak  össztevékeny- 
ségét  meghiúsította.  Az  élet  későbbi  küzdelmeiben  e  gyűlölködés 
oly  túlzásba  csap,  amidőn  egyik  félnek  kifakadása  sem  menthető. 
Különösen  Kazinczy  gyűlölködése  az,  mely  az  öregkor  higgadtsá- 

gával  sem  csökken,  holott  a  messze  hazájától  száműzött  Bacsányi, 
egy  összetört  élet  romjain,  elfeledve  ama  megbántásokat,  melyekkel 
őt  Kazinczy  illette,  a  béke  jobbját  nyújtja  feléje.  E  tekintetben 
Kazinczy  ridegsége  egyáltalában  nem  menthető,  ki  még  akkor  sem 
szűnik  meg  ócsárolni  Bacsányit,  midőn  ez  hazájától  messze  elso- 
dortatik  irodalmi  munkásságának  szinteréről.  Valóban  alig  lehet 
elzárkóznunk  annak  megállapítása  elől,  hogy  Kazinczyt  irodalmi 
vezérszerepére  való  féltékenység  is  irányította  Bacsányi  ellen  táp- 
lált gyűlöletében. 

De  hát  mi,  kik  emberek  történetét  írjuk,  nem  pedig  felsőbb 
lényekét,  elzárkózhatunk- e  az  emberi  gyengeségek  lélektana  elől? 
Kazinczy  heves  természete  s  türelmetlensége,  mely  a  legszenvedé- 
lyesebb kitörésekre  volt  képes  őt  ragadni  azok  ellen,  kik  reformá- 
tori  törekvéseinek  útját  állották  s  kik  az  ő  elveivel  ellentétes  meg- 
győződésnek adtak  kifejezést,  csak  azon  emberi  gyarlóságoknak 
képezi  forrását,  melyek  minden  oly  küzdelem  útját  kisérik,  hol 
nagy  átalakulások,  nagy  eszmék  és  alkotások  viharai  dúlnak.  Az 
emberi  szenvedélyeknek  gyarlóságai  csak  akkor  esnek  súlyosabb 
beszámítás  alá,  ha  nem  tiszta  az  a  forrás,  amelyből  azok  fakad- 
nak. Kazinczy  lelkesedésében,  fáradhatatlan  munkásságában  és 
abban  a  küzdelemben,  melyet  a  legnagyobb  önfeláldozással  a 
magyar  nyelv,  irodalom  és  művelődés  ügye  körül  kifejt,  a  legtisz- 
tább ideálok  eszményi  kultusza  jut  kifejezésre.  Az  a  nemes  munka, 
az  a  bölcs  hazafias  előrelátás  s  a  magyar  faj  nagy  kulturhivatásá- 
nak  meg  nem  ingatható  hite,  mely  őt  pályája  küzdelmeiben  vezérli, 
s  melyből  életre  kél  nemzeti  irodalmunk  életerős  fája,  érdemei- 
ben megkoszorúzva  áll  az  utókor  előtt.  Egész  élete  és  munkás- 
sága példányképe  a  hazafias  kötelességteljesítésnek,  mely,  mint 
világító-torony,   fényleni   fog   mindenkor  az  utókor  emlékezetében. 

Különben  sehol  az  elfogultságnak  oly  nagy  szerepe  nincs,  mint 
az  agitátori  munka  gyakran  fanatikussá  váló  küzdelmeiben.  S  így 
természetes,  hogy  míg  egyfelől  az  keblére  öleli  a  véle  együtt  küzdők 
lelkes  seregét,  másfelől  a  kegyetlenségig  képes  harcolni  azok  ellen, 
kjk  törekvéseit,  elveit  nem  osztják  s  előretörő  céljainak  útját  állják. 
A  lelkes  jottista  Kazinczy  itt  is  ellentétben  áll  a  holtig  y-ista 
Bacsányival;  hogy  már  magában  véve  is  ez  mit  jelent,  jól  tudja 
mindenki,  ki  a  nyelvújítási  harc  küzdelmeinek  történetében  csak 
némiképen  is  tájékozva  van. 

Különben  mindettől  eltekintve,  Kazinczy  gyűlölködésének  Bacsányi 
életére  és  irodalmi  kifejlődésére  semmi  hatása  nincs.  S  ha  a  szeren- 
csétlen költőt  a  sors  mostoha  viszonyai  le  nem  térítik  arról  az 
útról,  melyre  ő  Kassán  annyi  hivatottsággal  és  dicsőséggel  meg- 
indult, bizonyára  nem  lett  volna  akadálya  annak,  hogy  Bacsányi 
hatalmas  költői  egyénisége  teljesen  kiforrjon. 

Ily  viszonyok  között  indul  tehát  a  fejlődés  útjára  Bacsányi  nem 
mindennapi  költői  egyénisége.  Az  úttörő  irodalmárok  társasága,  a 
Felvidék  leghazafiasabb  városának  erős  nemzeti  érzéstől  duzzadó 
levegője  úgy  a  lángoló  hazafiság  érzelmeinek,  mint  a  szabadelvűség 
szellemének  melegágya  volt.  Mindkét  érzés  pedig  erősen  lángol 
Bacsányi  lelkében. 

Bár  nincs  reá  adatunk,  de  nem  szenved  kétséget,  hogy  az 
ottani  szabadkőműves-páholyba  is  belép,  mely  nemcsak  a  francia 
forradalom  által  feltámasztott  új  eszméknek,  hanem  az  irodalmi 
törekvéseknek  is  erős  vára  volt.  Az  ott  élő  irodalmi  úttörők 
valamennyien  tagjai  e  páholynak.  A  szabadkőművesség  akkori 
nagy  jelentősége,  melynek  műhelyében  az  újjáébredés  nagy  esz- 
méinek kohója  szítja  a  tüzet,  nem  lehetett  idegen  azon  irodalmi 
úttörők  szellemi  világától,  kik  a  magyar  nyelv  és  irodalom  életre- 
támasztásának egyik  leghatalmasabb  eszközét,  az  emberi  jogok 
eszméinek  kultuszában  látták.  A  francia  forradalom  által  életre  kel- 
tett eszmék  hatalmas  áramlatával  szoros  kapcsolatban  áll  a  nem- 
zeti művelődés  ügye,  s  akik  a  kor  alacsony  színvonalán  felülemel- 
kedni tudnak,  belátják,  hogy  ezen  új  irány  szellemében  kelhet 
életre  a  nyelv  és  irodalom  ügye  s  a  nemzeti  öntudat  eszméje  is. 
Ezen  törekvéseknek  volt  hatalmas  védbástyája  e  korban  a  szabad- 
kőműves páholy,  hol  az  úttörők  munkásságát  nem  béníthatja  meg 
a  hatalom  önkénye,  s  a  kortársak  alacsony  színvonalon  álló  művelt- 
sége. Drága  kincs  volna  az  az  anyag,  mely  feltárná  előttünk  azon 
küzdelmek  világát,  hol  titkos  falakon  belül  az  újjáébredés  munkájá- 
nak eszményi  küzdelme  lefolyt.  A  szabadkőművesség  ezen  akkori 
nagy  jelentőségéből  folyik,  hogy  azoknak  táborában  két  oly  hatal- 
mas úttörő  lélek,  hazájuk  műveltségi  viszonyain  messze  felülemel- 
kedő két  oly  kiváló  szellem,  mint  Kazinczy  és  Bacsányi,  bizonyára 
nem  hiányozhatott. 

Ebben  az  eszmekörben,  ebben  a  szellemi  világban  hatalmas 
szikra  gyúl  lángra,  midőn  Irodalmunk  dicsőségére  1787  november 

13-án  megszületik  a  kassai  magyar  társaság.  Hatalmas  csecsemő, 
mely  a  nemzeti  irodalom  bölcsőjében  pályafutására  indul.  Megala- 
kul a  triász,  Kazinczy  kezdeményezésére,  de  ő  csak  az  eszme  szü- 
lője, a  megvalósítás  érdeme  Bacsányihoz  fűződik.  Az  irodalmi  meg- 
újhodás, s  a  nemzeti  művelődés  hatalmas  fellendülésének  ad  ez  a 
nap  életet,  s  a  fény,  mely  abból  támad,  egy  szebb  jövő  hajnal- 
fénye, mely  a  nemzeti  nyelv  és  irodalom  újjászületésének  eljö- 
vendő verőfényes  napjait  bevilágítja. 

A  történelem  nem  mondhat  méltóbb  bírálatot  e  törekvés  nagy 
érdemeire,   mint  aminőt   maga   Bacsányi   mond:   „Mi  törtük  meg 
a  jeget,  mi  emeltünk  úgyszólván  zászlót  hazafi  társainknak,  nem-  . 
zeti   nyelvünk   szent    ügyének   hathatósb    védelmére,   oly   szeren-  f 
esés    foganattal,   mely  nemsokára  minden  reménységünket  felül-  [ 
haladta".1 

Es  ez  valóban  így  van,  mert  az  úttörés  munkája,  melyet  előző 
idők  lánglelkű  bajnokai  megindítanak,  most  termi  meg  első, 
hatalmas  gyümölcsét,  az  ige  testet  ölt  s  nem  alap  nélkül  állítja 
Guzmics,  hogy  a  kassai  Múzeumnál  kezdődik  irodalmunk  újjá- 
születése. 

Bacsányi  vezéri  működése  már  kezdetben  előre  nyomul  a  tri- 
ászban. Rendkívüli  munkássága,  művelt  lelke,  s  költői  egyénisége 
adja  meg  annak  elsősorban  az  irodalmi  jelentőség  hatalmas  bélye- 
gét. Már  a  folyóirat  elkeresztelése  alkalmával  is  az  ő  felfogása  jut 
érvényre,  midőn  ő  nevezi  azt  el  Kazinczyval  szemben,  ki  azt 
Kassai  Parnassusnak  akarja  keresztelni.  A  folyóirat  megszületése 
tehát  a  triász  megbomlásának  csíráját  is  magában  rejti,  s  tényleg 
nem  is  sokára  az  elhidegülés  Kazinczy  és  Bacsányi  között  szakí- 
tásra vezet.  Kazinczy  lassan  meg  is  szűnik  annak  munkatársa 
lenni.  A  folyóirat  szerkesztésének  munkája  teljesen  Bacsányi  nya- 
kába, szakad,  de  ép  azértaz  érdem  is,  mely  ahhoz  fűződik,  az 
övé  marad. 

Maga  Kazinczy  új  folyóirat  megindítását  tervezi,  s  tényleg  nem- 
sokára napvilágot  lát  Orpheusa,  mely  azonban  halva  született 
gyermek,  bárminő  reményeket  is  fűz  hozzá.  Alig  néhány  hó  múlva 
e  folyóirat  végleg  meg  is  szűnik,  habár  nemcsak  Kazinczy   maga, 

1  Figyelő  1874.  497  lap. 

77 


BACSÁNYI  JÁNOS  ÉS  KORA 


hanem  az  irodalom  számos  munkása  azt  hiszi,  hogy  az  Bacsányi 
Múzeumára  halálos  csapást  fog  mérni. 

Bacsányi  agitátori  erejének  kiváló  jelentőséget  ad  ez  a  körül- 
s  ha  talán  nem  is  írható  ez  Kazinczy  rovására,  mégis  jellemző 
bizonyítéka  Bacsányi  hatalmas  irodalmi  egyéniségének  és  úttörő 
hivatottságának. 

Pedig  a  Múzeum  is  nehéz  akadályokkal  küzködik,  mely  első- 
sorban is  a  kor  részvétlenségében  jut  kifejezésre.  A  társadalom 
alacsony  műveltségi  színvonala,  mely  az  irodalom  nemes  termékeit 
nem  szomjúhozza,  a  tehetősebbek  rideg  közönye  s  az  áldozat- 
készség hiánya  állandóan  Damokles-kard  gyanánt  függenek  a 
Múzeum  léte  felett.  De  Bacsányi  nem  csügged,  fáradhatatlanul 
munkálkodik  s  mindent  elkövet  saját  anyagi  áldozata  árán  is, 
hogy  folyóiratát  biztosítsa.  Valóban  megszégyenítő  a  kornak  szel- 
lemi sülyedése  s  az  áldozatkészség  hiányának  rideg  közönye, 
mely  megnyilatkozik.  Alig  akad  egy-két  tehetősebb  pártfogó  a 
főurak  között,  kik  támogatni  hajlandók  az  irodalom  s  ezzel  kap- 
csolatosan a  Múzeum  ügyét.  De  mindezen  részvétlenség  dacára 
—  s  ebben  áll  Bacsányi  irodalmi  egyéniségének  és  érdemeinek 
nagy  jelentősége  —  a  Múzeum  léte  gyökeret  ver  és  életképesnek 
bizonyul. 

A  folyóirat  anyagi  létét  a  középosztály  áldozatkészsége  bizto- 
sítja, melynek  lelkében  immár  derengeni  kezd  a  nemzeti  érzés 
hevülete.  327  előfizetője  között  csak  23  erdélyi  és  1 1  magyar  főúr 
található.  ~** "•*•■ **»' — ..J«..^»»«n»»«»«^«»-<j-w«w**!<*a*' 

Bacsányi  mindent  elkövet,  hogy  a  Múzeumot  a  kor  műveltsége 
felett  messze  kimagasló  színvonalra  emelje,  s  ezért  körébe  vonja  e  kor- 
szak legkiválóbb  szellemi  munkásait.  Nem  kisebb  emberek  vannak 
a  munkatársak  sorában,  mint  eleinte  Kazinczy,  Földi,  Horváth  Ádám, 
később  Báróczy,  Gvadányi,  Bessenyei  Sándor,  Simay,  Szuhányi 
Aranka  György,  Dayka,  a  testőr  Barcsay  stb.  A  folyóirat,  mint 
látjuk,  az  akkori  irodalmi  irányzat  minden  ágát  képviseli  s  ez  adja 
meg  annak  a  magas  irodalmi  színvonalnak  jelentőségét,  melyen  a 
folyóirat  mindvégig  szerkesztve  van.  Nagy  munka,  amit  Bacsányi 
végez,  de  nagy  eredménye  is  egy  még  alig  megindult  irodalmi 
munkásságnak.  Hová  jutott  volna  ez  a  fejlődés,  ha  útjában  nem 
áll  annak  a  mostoha  sors  szeszélye! 

E  nagy  munkásság  mellett  Bacsányi  önműveléséről  sem  feled- 

kezik  meg,  ekkor  hatol  be  idegen  nemzetek  műveltségének  világába 
s  a  szellemi  fejlődés  oly  fokára  jut,  hogy  az  új  kor  bölcsészeinek, 
humanistáinak  és  kiváló  költőinek  gondolatvilágába  betekintést  nyer- 
het az  eredeti  nyelv  nyomán.1 

Minden  jel  arra  vall  azonban,  hogy  mint  különben  is  örökösen 
háborgó,  nyugtalan  lélek,  nincs  megelégedve  kassai  helyzetével. 
De  ne  kutassuk  az  emberi  gyarlóság  aprólékos  szenvedélyeit,  s  ne 
tépelődjünk  afelett,  hogy  főnökével  volt-e  összeütközése,  vagy  más 
egyéb  körülmények  kedvetlenítik  el?  Hiszen  az  természetes,  hogy 
a  hivataloskodás  egyhangúsága  nehezen  fér  össze  azzal  a  maga- 
sabb szellemi  világgal,  melyben  a  valódi  költői  lélek  örökös  hányó- 
dásai  és  indulathullámai  hamar  összeütközésbe  jönnek  a  való  élet 
rideg  prózájával. 

Magánéletének  csak  egy  epizódja  az,  mely  megörökítésre 
méltó:  első  szerelmének  története,  midőn  lángra  gyúl  szívében  elő- 
ször a  szerelem  tüze.  Megismerkedik  Ilosvay  Krisztinával,  s  a  két 
ifjú  szív  érzelmeit  mihamarabb  összeforrasztja  a  szerelem  érzete. 
Egyesülésüknek  azonban  számtalan  akadálya  van.  A  gazdag,  elő- 
kelő származású  leány  s  a  szegény  költő,  kinek  lantjába  oltott 
isteni  szikráján  kívül  nincs  egyebe,  s  az  előítéletek  rideg,  meg  nem 
alkuvó  világa  mind  oly  ellentétek,  melyeknek  összeütközéseiből  két 
ifjú  lélek  szomorú  tragédiája  válik. 

A  szerelmi  viszony  nem  tart  soká,  mert  a  költői  érzelmek 
hangulatába  hamar  beleszól  az  élet  prózája  s  Krisztina  Sárosy 
András  őrnagy  felesége  lesz  s  boldogtalan  marad  egész  életére. 
A  szerelmi  viszony  később  barátsággá  fejlődik  közöttük,  s  a  bol- 
dogtalan nő,  ki  később  gróf  Tholdy  Ádám  neje  lesz,  nemcsak 
Bacsányihoz,  hanem  annak  későbbi  hitveséhez,  Baumberg  Gabri- 
ellához is  meleg  érzelmekkel  vonzódik.  Ezen  baráti  viszony  emlé- 
két a  költő  hagyatékában  lévő  néhány  elsárgult  levél  őrzi,  mely 
bizonyítéka  egyfelől  Ilosvay  Krisztina  holtig  tartó  boldogtalanságá- 
nak, másfelől,  ama  baráti  viszonynak,  mely  a  költő-pár  és  e  nő 
között  még  a  késő  korban  is  fenmaradt.  Krisztina  éber  figyelem- 
me[  kiséri  egykori  szerelmesének  lépteit,  s  midőn  az  1809-ben 
Bécsből  távozni  kénytelen,  élénken  érdeklődik  sorsa  iránt. 

1  Spielbergi  vallomása  folyamán  elmondja,  hogy  tökéletes  a  magyar,  latin, 
német  és  francia  nyelvben  s  ért  és  olvas  angolul  és  olaszul. 

1810  október   10-éről   keltezve   írja  Bacsányinak   a  következő 

levelet : 

Kedves  Lelki  Barátom ! 

„Nem  mondhatom  ki,  mely  nagy  örömemet  okozta  leveled- 
nek olvasása,  a  te  leveled,  akit  már  magamra  nézve  is  elveszített- 
nek  tartottam  vala,  valamint,  hogy  az  Hazára  nézve  is  elveszíttett, 
vagy,  Kedves  Barátom!  Én  s  mi  mindketten  oly  teljes  lelkünkből 
sajnálunk  tégedet  az,  melyet  ki  sem  magyarázhatunk  füstbe  ment 
az  az  édes  reménység,  hogy  mi  öszve  jővén,  együtt  a  legszíves- 
sebb  szeretettel  s  barátsággal  egymásnak  látásában  gyönyörköd- 
hessünk. De  én  most  is  ászt  remélem,  hogy  nem  örökre  ment  az 
füstbe.  Vissza  fogsz  te  még  hazádhoz  térni,  reménylem  én,  hogy 
egy  oly  tökéletes  szívű,  emberről  az  gondviselés  el  nem  felejtkezik  s 
lehetetlen,  hogy  benned  az  a  nagy  virtus  meg  ne  jutalmaztassék, 
az  a  te  több  rendbeli  ártatlan  szenvedésed,  de  kiváltképpen  ez  a  te 
mostani  szenvedésed,  az,  melyet  oly  terhesen  nyom  a  te  kedves 
Gábrieledtől  való  elválásod  is. 

Beteg  ágyamba  feküdtem,  Szebenbe,  Béldi  István  az  az  gár- 
dánál szolgált  a  te  eltávozásodról  való  hírt  hozta  énnékem,  mond- 
hatom kétszeresen  érzettem  nyavalyámat;  olyan  egyedül  érzettem 
magamat,  midőn  tőlem  elszakadni  láttam  ászt  az  barátomat,  aki 
úgy  mondhatom  ifjúságomnak  tanátsai  s  részvételei  által  vezérlője 
volt,  akivel  egymáshoz  határ  nélkül  való  bizodalommal  viseltettünk, 
úgy  annélkül,  hogy  tsak  egy  hideg  betű  által  sem  vehettem  butsut, 
de  mely  nagy  öröm  ért  akkor  engemet,  midőn  kedves  szívreható 
leveledet  vette.  Ez  a  Béldi,  akiről  emlékeztem  az  tenéked  igaz 
Barátod  velem  együtt  sirt  ő  s  igaz  baráti  könyeket  hulatott,  mikor 
nékem  történetedet  beszélette  enyhülésünket  abban  találtuk,  hogy 
én  férjem  ez  te  barátod,  hogy  együtt  kesereghetünk  s  barátunkat 
közösen  résztvéve  osztozhatnánk  ő  pedig  tsak  onnan  tudta  hogy 
nem  vagy  többé  Bétsbe,  hogy  hozzá  is  elment  az  gubernátor  levele 
mint  Provintzialis  komissariushoz  felkerestetésed  végett. 

Én  azomban  nemsokára  elutazván  itten  az  Tisza  melyéken  tör- 
ténetből hallottam  hogy  teneked  úgy  vélik  az  emberek  hogy  az 
Frantziák  Proklamátzióit  fordítván  magyarra  lett  volna  oka  eluta- 
zásodnak észt  pedig  Majláthtól  az  Referendáriusztól  hallottam 
ugyanitten  Nagy-Károlyban,  találkozván  vele  történetből  egybe  már 
ha  az  Isten  esedezésemet  meghalgatya  s  ezen  levelet  szerentsésen 

kezedhez  veszed,  tudósíts  mi  módon  jöhetnél  még  valaha  vissza 
Hazádba,  hogy  történt  hogy  hazádon  kívül  vagy  és  kedves  felesé- 
ged mindég  Bétsbe  marad  e  vagy  nem,  vagy  ő  elfog  utánnad 
menni  és  te  is  ottan  azon  az  idegen  földön  mitsoda  állapotban 
vagy,  ezeket  én  tőlled  hogy  ezekről  valójában  tudósíts  megvárom 
s  addig  még  nyughatatlanabb  vagyok  állapotod  iránt.  Nem  szük- 
ség énnekem  tégedet  az  elcsüggedéstől  inteni.  Más  mindent  inkább 
leverhet  az  ily  eset  de  tégedet  nem  a  te  nagy  lelked  kiálya  bát- 
ran az  ily  nagy  ostromokat.  Élni  fogsz  te  mindég  az  magyar  nem- 
zet emlékezetében  s  annál  fogva  még  most  az  midőn  vagy  hogy 
felejtkezhessek  el  rolád  oly  sokat  méltatlan  szenvedett  érdemes 
fijáról. 

Kedvesednek  is  irok  ha  veszed  ezen  levelemet  tüstént  tudósíts 
azokról  az  mellyekre  különösen  kértelek.  Kedvesednek  ajánlottam 
hogyha  néki  tetszene  hozzánk  le  jönni  Szebenbe,  itten  minderi 
ocsobb  is  mint  Bétsbe  s  én  minden  töllem  kitelhetőkben  reája 
gondot  viselnék,  közel  lakván  Szebenhez.  Én  magamra  nézve  mond- 
hatom néked  hogy  egyéb  aránt  tűrhetőképpen  vagyok  hanem  az 
sógorom  testvérje  az  Uramnak  az  szüntelen  mindenben  el  vesz- 
tünkön munkálódik  javainkban  károsít  rágalmaz  egy  szóval  engesz- 
telhetetlen elenség  ez  s  az  vele  járó  sok  törvénykezés  minket  is 
eléggé  kinoz.  Egyéb  aránt  egy  kedves  kis  leányka  az  mely  már  fél 
esztendős  az  bajok  között  mosolyog  reánk.  Hoszas  a  levelem  meg 
engedj.  Ély  boldogul  az  idegen  fődön  az  Magyarok  Istene  viseljen 
reád  gondott  s  hozzon  még  karjaink  közzé  s  várja  is  az  Barátod 

Ilosvai  Chrisztina"  * 

Baráti  viszonyukra  még  néhány  jelentéktelen  levél  vet  világot, 
melyek  az  öreg  költő  hagyatékában  Linzben  találtattak. 

Bacsányit  első  szerelmi  csalódása  nem  érinti  oly  érzékenyen, 
mintha  bánatát  rövid  idő  alatt  kiheverni  nem  tudná.  Néhány  versben 
kiönti  ugyan  panaszát,  de  szerelmének  bús  története  nem  képezi 
forrását  oly  költői  termékeknek,  melyek  egy  csalódott  lélek  feldúlt 
érzelmi  világát  maradandó  sorokban  örökítették  volna  meg  számunkra. 
Egy  erős  vonása  tárul  itt  fel  előttünk  jellemének,  mely  elfojtja 
érzelmeit  s  nem  áll  meg  útján,  hogy  panaszkodásaival  egy  hosszú 

1  Illosvai  Chrisztina  levele  Bacsányihoz.  Osztr.  Belügyminisztérium  levél- 
tára, Bécs. 

időre  megtört  lélek  vergődését  tárja  elénk.  De  nem  is  ez  a  szerep 
van  fentartva  számára.  A  végzet  rohamos  léptekkel  irányítja  sorsát 
a  katasztrófa  felé,  mely  nem  mindennapi  megpróbáltatásokat  tart 
készen  számára. 

Rendkívüli  események  s  a  Franciaországban  feltámadó  új  idők 
szelleme  mély  benyomást  tesznek  Bacsányi  lelkére,  s  lángoló  haza- 
szeretete, szabadelvű  eszméinek  erős  hitvallása  lép  előtérbe  a  köl- 
tővel szemben. 

A  hazaszeretet  az  elnyomott  haza  szomorú  viszonyaiból  kel  életre, 
a  szabadelvű  gondolkozó  a  nagy  világszabadság -eszmék  lángoló 
tüzétől  nyer  hevületet. 

Bacsányiban  mindkét  érzés  fennkölten  ragyog.  A  szabadelvű 
gondolkozó  gyűlöli  az  igát,  mely  nemzetét  fojtogatja  s  a  mélyen 
érző  hazafi  lelkét  szorongó  aggodalommal  tölti  el  a  haza  sorsa, 
mely  a  nemzeti  élet  minden  létfeltételétől  megfosztva,  nemzetisé- 
gében, nyelvében  megalázva  az  enyészet  szélén  áll. 

Nagyon  természetes,  hogy  az  ő  lelkét  is  melegebb  érzéssel  tölti 
el  az  új  idők  felfrissítő  szelleme  s  a  József  halála  után  életrekelt 
reformkorszak  mozgalmaiban  eljövendő  szebb  idők  bíztató  remé- 
nyét üdvözli. 

Nem  forradalmár,  mert  hiszen  Batthyányi  Alajost  is  üdvözli, 
kinek  a  monarchia  az  ideálja  a  jogegyenlőség  alapján.  De  lelkese- 
déssel köszönti  a  nagy  forradalom  szellemét,  melynek  vihara  elsöpri 
a  zsarnokok  uralmát  s  meghozza  az  emberiség  számára  a  szabadság, 
egyenlőség  és  testvériség  új  korszakát. 

Ekkor  lát  napvilágot  az  a  szenvedélytől  izzó  költeménye,  melyben 
a  Bastille  bevételét  dicsőítve  a  zsarnokok  uralmának  bukását  üdvözli, 
s  azokat  a  forradalom  sújtó  következményeire  figyelmezteti.  Nem 
csoda,  ha  ezen  merész  eszmék  ily  hatalmas  kitörése  feltűnést  kelt 
az  akkori  hatalom  szemében. 


/ 


Ti,  kiknek  vérét  a  természet  kéri, 
Hív  jobbágyitoknak  felszentelt  hóhéri, 
Jertek  s  hogy  sorsotok  előre  nézzétek 
Vigyázó  Szemetek  Parisra  vessétek. 


Oly  fenyegető  szavak,  és  oly  viharos  érzelmek,  aminőkhöz  a 
hatalom  nem  igen  van  szokva. 

Ehhez  járult  még  az  összeütközés,  mely  közötte  és  főnöke 
Vécsey  között  támadt.   Főnöke  kegyét  végkép  elveszti,   ki  minden 

valószínűség  szerint  maga  az,  ki  Bacsányi  romlására  tör.  Régebbi 
költeményeiért  Sáros  vármegye  föladja  őt,  de  ezúttal  még  elkerüli 
a  nagyobb  bajt,  mert  Abauj  vármegye  erős  támogatásban  része- 
síti ügyét. 

Végre  megtörténik  a  katasztrófa,  mely  Bacsányit  állásától  meg- 
fosztja. Szentjóbi  Szabó  Lászlóhoz  intézett  költői  levele  adja  erre 
az  okot.  A  rosszakaratú  cenzor  a  költő  tiltakozása  dacára  felter- 
jeszti a  költeményt  a  helytartó  tanácshoz,  melynek  különösen  a 
papok  ellen  szóló  erős  kitételei  esnek  súlyos  beszámítás  alá.  Régi 
homályhoz  szokott  gyáva  népnek  minősíti  őket,  kik  üldözik  azokat, 
„kikről  a  józan  okosság  élesztő  tüze  sugárit  tündökölni  látják." 
Az  ostobaság  véres  zászlóihoz  esküdt  vakbuzgóknak  nevezi  őket, 
kik  kelepcét  állítanak  a  szabad  észnek,  hogy  a  népet  járomba 
szorítsák.  Csalfa  képmutatóknak,  a  haza  balsorsának  tartja  őket,  s 
azt  kérdi,  hogy: 

„Ti  boldogságunk  dühös  ellenségi !  sötétség 
Szemtelenül  csevegő  vad  terjesztői !  mikor  lesz, 
S  lesz-e  gonosz  szándéktoknak  valahára  határja" 

S  kérdi  Istent,  a  világok  szent  fejedelmét,  hogy  meddig  tűri 
még  el  e  gonoszok  pusztítását,  s  miért  késik  haragjának  menykö- 
vével sújtani  őket.1  . 

A  már  különben  is  gyanús  Bacsányi  számára  immár  nincs  j 
kegyelem  többé.  Állását  elveszti,  s  mint  gyanús,  lázadó  személy,  I 
felügyelet  alá  helyeztetik. 

Hogy  miben  állott  Bacsányi  összeütközése  a  papsággal  s  mi 
okozta,  hogy  indulatainak  ily  kitörésével  sújtja  őket,  minderre  nézve 
a  legcsekélyebb  adat  és  támpont  hiányzik.  Tisztán  szabadelvű  fel- 
fogásának nem  lehet  betudni  e  valóságos  gyűlöletté  fajult  érzel- 
meket. 

Tény  azonban,  hogy  élete  végéig  megmarad  ezen  felfogásában 
s  bármikor  alkalma  van,  mindenkor  a  legnagyobb  gyűlölettel  szól 
a  papságról,  melyet  szerencsétlen  sorsa  legfőbb  okozójának  tart. 
Adatok  hiányában  nincs  módunkban  megállapítani,  hogy  igazságos-e 
a  költő  ezen  vádja.  Az  bizonyos,  hogy  a  papságot  tartja  elsősorban 
minden  felvilágosodás^  sot  a  nemzet  legfőbb  ellenségének. 

1  Dr.  Szinnyei  Ferenc :  Bacsányi  János,  39.  1. 

Hogy  mennyire  összefüggött  a  Múzeum  léte  és  jelentősége 
Bacsányi  személyével,  mutatja  az  a  körülmény,  hogy  bukásával 
együtt  a  folyóirat  is  azonnal  megszűnik  s  végleg  dugába  dől  az 
a  nagy  reményeket  ébresztő  vállalkozás,  mely  nemzeti  irodalmunk 
kifejlődésének  oly  hatalmas  lökést  adott. 

De  nemcsak  az  irodalom  szenved  súlyos  veszteséget,  magának 
Bacsányinak  hirtelen  magasra  induló  költői  pályája  is  szomorú  for- 
dulatot nyer.  Arra  a  magaslatra,  a  honnan  lezuhant,  soha  többé 
fel  nem  emelkedik  s  azt  az  irodalmi  érdemet  és  dicsőséget,  mely 
néhány  évi  kassai  működéséhez  fűződik,  egy  hosszú  élet  holtig 
tartó  szenvedéseinek  és  megpróbáltatásainak  árán  kell  megváltania. 

francia  forradalom  szelleme,  mely  nemcsak  az  emberi 
jogok  új  eszméinek  csíráit  oltja  bele  Európa  népei- 
nek elsenyvedt  életerejébe,  hanem  annak  roppant 
vihara  trónokat  is  megdönt  s  a  régi  kiváltságok 
jogrendjét  is  felforgatja,  Magyarországon  a  rendi 
állapotok  megcsontosodott  rendszerében  erős  aka- 
társadalom  minden  rétegét  konzervatív  szellem  hatja 
nagy  tömegei   érzéketlenek  maradnak  azon  világ- 


dályra  talál.  A 
át  s  a  nemzet 

átalakító  nagy  eszmék  iránt,  melyek  hivatva  valának  a  művelődés 
népeinek  sorsát  és  fejlődését  új  irányba  terelni,  s  az  állami  létfej- 
lődés alapjait  a  szabadelvű  demokrácia  és  a  nemzeti  öntudat  erején 
újraépíteni. 

Európa  többi  nemzeteinél  is  megvan  az  a  jelenség,  hogy  a 
kiváltságos  osztályok  ellene  próbálnak  szegülni  az  új  idők  áramla- 
tának. Ezen  ellenállás  azonban  legtöbbször  megtörik  az  ébredező 
nemzeti  öntudat  erején  s  főleg  a  polgárság  és  nép  együttes  ellen- 
állásán, mely  társadalmi  osztályok  az  új  eszmék  diadaláért  váll- 
vetett kitartással  megvívják  létfentartásuk  küzdelmének  élet-halál- 
harcát. 

Most  tűnik  ki,  hogy  az  a  hosszú  évszázados  tespedés,  melyben 
Európa  fejedelmeinek  abszolút  kormányzati  rendszere  elnyomja  a  pol- 
gárság erejét  és  öntudatát,  nem  a  meddőség,  hanem  az  egészséges 
erőgyűjtés  munkája  volt.  A  műhelyeire  és  családi  tűzhelyére  vissza- 
vonult polgárság  nem  semmisül  meg  s  a  polgári  öntudat  szikrája 
hamu  alatt  lappangva  egy  évszázadon  át  kohójában  egy  új  érzés 
tüzét  hevíti,  a  nemzeti  érzés  eszméjét.  Ez  a  szikra  gyúl  lángra  a 
francia  forradalom  szellemében,  s  ennek  tüze  pusztítja  el  a  középkori 

kiváltságok  rendszerének  korhadt  épületét,  hogy  annak  romjain  új 
életre  keljen  s  az  emberi  jogok  eszméinek  szárnyain  előre  törjön  a 
nemzeti  állameszme  világot  átalakító  hatalmas  gondolata. 

Ott,  ahol  erősebb  volt  a  nemzeti  öntudat  eszméje  s  ahol  a 
népek  ereje  le  tudta  verni  a  középkori  szolgaság  súlyos  bilincseit, 
ott  diadalmaskodott  a  nemzetiségi  eszme  s  az  emberi  jogok  ügye,  s 
ott  a  tömegek  addig  parlagon  heverő  kincsesbányáiból  egy  új  gaz- 
dag anyag  volt  kiválasztható,  melyből  a  művelődés  nemzetei  sikerre 
megalkották  és  betetőzték  a  modern  államépítés  nagy  művét. 

Magyarország  helyzete  az  új  kor  eszméinek  befogadásával 
szemben  a  lehető  legkedvezőtlenebb  volt.  A  kiváltságaikhoz  ragasz- 
kodó társadalmi  osztályok  a  francia  forradalom  nagy  tanúságaiból 
csak  a  rémület  érzetét  szívják  magukba,  s  a  nemzeti  társadalom 
túlnyomó  része  mélyen  alatta  áll  azon  színvonalnak,  melyen  az  új 
eszmék  jelentőségét  mérlegelni  képes  volna.  A  polgárság  hiánya 
is  e  korban  érezteti  legjobban  káros  hatását  s  a  nép  számbeli  ere- 
jének elenyésző  csekélysége   lehetetlenné   teszi  a   tömegek  harcát. 

Nagyon  természetes  tehát,  hogy  a  nemesség,  melynek  kezében 
az  erő  összpontosul,  ridegen  elzárkózik  az  új  eszmék  hatása  elől, 
mert  attól  fél,  hogy  annak  vihara  első  sorban  az  ő  kiváltságait 
sújtja  porba.  Ezen  érdekek  megvédelmezésének  azonban  legfőbb 
biztosítéka  a  királyi  hatalom  kezében  van  lefektetve;  ezt  kell  tehát 
mindenáron  megnyerni,  mert  hiszen  a  királyi  hatalom  rendelkezik 
a  fegyveres  erővel  s  a  multak  szomorú  tapasztalatai  bizonyítják, 
hogy  ha  ez  a  hatalom  ki  nem  terjeszti  reájuk  védelmét,  úgy  köny- 
nyen  áldozatul  eshetnek  a  nép  dühének  és  kétségbeesésének.  Az 
alig  néhány  év  előtt  lezajlott  Hóra-féle  lázadás  szomorú  következ- 
ményei meggyőzhették  a  kiváltságos  osztályokat  arról,  hogy  mit 
jelent  az,  ha  a  királyi  hatalom  szükség  esetén  megtagadja  tőlük  a 
segítséget  a  néptömegek  fékevesztett  szenvedélyeinek  kitöréseivel 
szemben. 

Természetes  azonban,  hogy  a  királyi  hatalom  védelmének  ép 
nemzeti  szempontból  van  igen  nagy  ára,  mert  hiszen  a  kiváltságos 
osztályoknak  egy  idegen  dinasztia  és  idegen  katonaság  védelmére 
kell  szorulniok,  s  így  az  uralkodó  hatalom  leplezetlenül  maga  előtt 
látja  és  természetesen  ki  is  használja  a  nemzet  gyengeségét  és 
tehetetlenségét. 

Ily  viszonyok  között  mihamarabb  alább   száll  annak  a  hirtelen 

felbuzgó  lelkes  mozgalomnak  nemzeti  jelentősége,  mely  1790-ben 
József  császár  halála  után  oly  magasra  csap.  Erős  bizonyíték 
ez  amellett  hogy  ezen  áramlat  csekély  összefüggésben  volt  a 
valódi  nemzeti  szempontokkal  s  inkább  a  rendi  kiváltságok  ósdi 
szellemének  harca  jut  abban  kifejezésre  azon  modern  átalakítások- 
kal szemben,  melyeket  József  császár  népei  javára  megvalósítani 
óhajtott.  Hiszen  jól  látjuk,  hogy  a  nemzet  valódi  szükségleteivel 
szemben  a  társadalom  minő  szűkkeblűséget  tanúsít.  Az  irodalom 
ügyét  csak  az  úttörő  munkások  lelkesedése  és  áldozatkészsége 
tartja  ébren,  s  a  sok  hangos  tüntetés  zajában  a  külső  cifrálkodás 
és  pazarlás  között  6000  forintnyi  koldusalamizsna  nem  jut  a  magyar 
tudós  társaság  felállításának  céljaira.  Az  akkori  országgyűlés  köve- 
telései között  is  alig  merül  fel  egy  oly  egészséges  reformeszme,  mely 
az  új  idők  irányzatát,  a  valódi  közszükségletektől  áthatott  nemzeti 
felfogást,  avagy  az  elnyomott  néposztályok  érdekeit  képviselné. 

Alig  zárkózhatunk  tehát  el  azon  igazság  elől.  hogy  a  József 
császár  halála  után  hirtelen  magasra  csapó  szalmaláng  nem  a  fel- 
törő nemzeti  öntudat  szívós  tüze  volt,  s  az  a  törekvés,  mely  József 
halála  után  a  királyi  hatalom  megfékezésére  irányul,  minden  jelen- 
tőségét elveszti  s  ép  ellenkezője  történik  annak,  midőn  a  francia 
forradalom  az  érdekeit  féltő  rendi  társadalmat  a  királyi  hatalom 
védőpalástja  alá  kergeti. 

Ily  viszonyok  között  tehát  a  francia  forradalom  eszméi  nem 
lelnek  talajra  Magyarországon.  Annak  tanai  nem  hatják  át  a  köz- 
felfogást és  a  társadalmat,  s  maguk  a  nagy  néptömegek  is  teljesen 
érzéketlenek  maradnak  az  új  idők  áramlatával  szemben.  A  kor 
műveltségi  viszonyai  is  kizárják,  hogy  a  társadalom  az  új  eszmék 
szellemében  fel  tudná  ismerni  a  nemzeti  eszme  újjászületésének 
nagy  jelentőségét. 

Az  a  tűz,  mely  egy  kis  csapatnak  lelkületében  fellángol,  nem 
egy  egész  nemzet  érzelmi  világának  kitörése,  s  a  mozgalom  és 
irány,  mely  Martinovics  és  társainak  összeeskövésében  kifejezésre 
jut,  távol  áll  a  nemzettől.  Hiszen  maga  az  összeesküvés  egyik 
kiváló  tagja,  a  súlyosan  elítélt  Kazinczy  is  távol  áll  minden  forra- 
dalmi szándéktól.  Fellelkesedik  ugyan  a  francia  forradalom  nagy 
eszméinek  tüzétől,  de  felforgató  érzelmekre  fogékonyságot  nem 
mutat.  Mint  művelt  lélek  üdvözli  az  emberi  jogok  új  eszméit,  de 
nem  képzel  irtóztatóbb  csapást,  mint  a  forradalom   pusztító   rom- 

bolását.  Megnyugszik  abban  a  konzervatív  felfogásban,  hogy  „bol- 
dog, ki  őseinek  erős  és  régisége  által  is  tiszteletes,  régisége  miatt 
is  kedves  lakjokban  bátorsággal  élhet  és  örömét  találhatja,  bár 
annak  repedései  igazításokat  kívánnak".1  Kazinczyn  kívül  az  akkori 
idők  művelt  szellemei  közül  is  többen  ugyanígy  ítélik  meg  a  for- 
radalom jelentőségét,  sőt  számosan  még  annak  eszméi  ellen  is 
síkra  szállanak. 

A  Martinovics-féle  mozgalom  tehát  úgy  a  nemzet  érzületétől, 
mint  a  müveit  társadalom  felfogásától  távol  állott  s  a  magyar 
forradalmárok  törekvései  hidegen  hagyják  úgy  a  nemzet  közérzü- 
letének ütőerejét,  mint  ama  tömegeket  is,  melyek  természetszerűleg 
első  sorban  szedhetnék  gyümölcseit  az  új  eszmék  áldásainak.  Az 
ő  törekvésük  teljesen  elszigetelt  megnyilatkozása  egy  álmodozó  kis 
csapat  eszmevilágának,  s  a  legcsekélyebb  részvét  nem  fakad  a 
nemzetben  ama  tragédia  nyomán,  melyet  a  budai  hóhér  bárdja 
fejez  be  a  Vérmezőn. 

Igaz,  hogy  nem  mindenben  a  legideálisabb  szempontok  veze- 
tik a  magyar  forradalmárok  törekvéseit  s  magának  a  mozgalom 
fejének,  Martinovicsnak  alakja  sem  áll  megtisztulva  az  utókor  előtt. 
Mert  őt  nem  az  eszmétől  áthatott,  ha  kell  a  martíriumra  is  kész 
apostol  meg  nem  alkuvó  elvei  és  törekvései  vezették  a  szabad  esz- 
mék szolgálatában,  hanem  vezették  egy  nyugtalan  lélek,  egy  meg 
nem  állapodott  jellem  örökös  hányódásának  gyarlóságai,  kit  végül 
egy  beteges  ambíció  hiúsága  dob  bele  a  szélső  áramlatok  karjaiba. 

Kétségtelen  azonban,  hogy  ők  voltak  az  új  eszmék  első  apos- 
tolai, s  a  vértanúság  mely  emléküket  övezi,  megtisztítja  őket  a 
gyarlóságoktól  és  szentté  avatja  az  ügyet,  melynek  áldozatul  estek. 

A  magyar  forradalmárok  törekvése  és  katasztrófája  azonban 
sem  az  új  eszmék  diadalát,  sem  a  nemzeti  ügyet  nem  viszik  előbbre 
egy  lépéssel  sem.  A  nemzet  távol  áll  még  attól  az  időtől,  midőn 
a  nemzeti  létfentartás  küzdelmének  harcát  a  szabadelvű  eszmék 
jegyében  megindítja. 

A  felfedezett  összeesküvésbe  a  mi  Bacsányink  is  bele  van 
keverve,  ki  már  a  francia  forradalom  kitörésekor  merész  hangon 
ad  kifejezést  érzelmeinek.  Nincs  költőtársai  közül  senki,  ki  ily 
hangon  merészelne  szólani  a  nemzethez. 

•  Kazinczy:  Pályám  Emlékezete.  137.  1. 

Pedig  ő  maga  sem  forradalmár.  Indulatainak  kitörése  mindig 
hevülékeny  lelkének,  nem  pedig  forradalmi  érzelmeinek  kifolyása. 
Ama  kitörések,  melyek  költészetét  is  jellemzik,  nem  függenek  össze 
politikai  meggyőződésével. 

Különben  ha  e  tekintetben  Bacsányi  jellemképét  kellene  adnunk, 
úgy  nem  mondhatunk  mást,  minthogy  ép  a  politikai  meggyőződés 
hiánya  képezi  legfőbb  jellemvonását;  egyénisége  inkább  egy  könnyen 
befolyásolható  lélek  örökös  indulathullámainak,  megállapodás  nélküli 
nyugtalanságnak  viseli  bélyegét,  nem  pedig  a  megállapodott  férfiú 
következetességének.  Jellemének  valódi  képét  e  tekintetben  nehezen 
tudjuk  megkapni;  megakadályozza  ezt  a  végzet,  mely  őt  egész 
életén  át  összeütközések  elé  sodorja,  s  később  egyéniségének  kifej- 
lődését is  végkép  lenyűgözi. 

Ő,  ki  az  imént  még  a  forradalom  kitörését  a  leglelkesebb  for- 
radalmár érzelmeivel  üdvözli,  rövid  időre  reá  a  monarchikus  fel- 
fogás békés  indulatainak  ad  kifejezést,  s  ki  az  imént  még  lázítási 
perben  fejével  játszik  s  forradalmi  eszmékért  visel  súlyos  bilin- 
cseket, nemsokára  a  császári  jóindulattól  várja  kenyerének  biztosí- 
tását. S  tényleg  hosszú  éveken  át,  míg  balsorsa  újabb  katasztrófába 
nem  sodorja,  államszolgálatban  él,  uralkodója  és  a  felsőbb  ható- 
ságok kegyelmére  szorulva. 

Bizonyos  tehát,  hogy  Bacsányi  lelkében  visszhangra  találnak  az 
új  eszmék,  de  egyfelől  nyugtalan  lelke,  másfelől  a  sors  szeszélyei 
akadályát  képezik  annak,  hogy  elvei  és  meggyőződése  megálla- 
podott kifejezésre  jussanak. 

így  jut  bizonyára  összeköttetésbe  a  magyar  forradalmárokkal,  s 
ennek  köszönheti  az  erősen  szabadelvűén  gondolkozó  gróf  Forgách 
Miklós  barátságát  is,  ki  segítségére  siet  abban  a  nehéz  pillanat- 
ban, midőn  kenyér  nélkül  marad. 

Barátságuknak  és  összeköttetésüknek  nemcsak  egy  már  régebbi 
ismeretség,  hanem  az  a  nyílt  levél  is  a  bizonyítéka,  melyet  a  költő 
a  Magyar  Múzeumban  a  felvilágosodott  nyitrai  főispánhoz  intéz. 
A  gróf  Bacsányit  titkárnak  fogadja  maga  mellé,  de  nem  sokáig  tart, 
míg  állását  és  a  nemeslelkű  főúr  vendégszeretetét  élvezheti.  Marti- 
novics és  társainak  összeesküvése  felfedeztetik,  s  úgy  a  magyar 
forradalmárok,  mint  a  bécsiek  elfogatnak. 

Ismeretesek  a  vádak,  amelyek  miatt  költőnk  vizsgálat  alá  kerül. 
De  ma  már  újabban  felszínre  került    adatok    lehetővé  teszik  azt, 

hogy  Bacsányi  részesedését  a  Martinovics-ügyben  bővebben  meg- 
világítsuk azon  vallomások  alapján,  melyeket  ő  később  a  spiel- 
bergi  bíróság  előtt  tesz. 

Bizonyára  nem  lesz  érdektelen,  ha  a  költő  e  vallomását,  mely 
kassai  életének  körülményeire  is  kiterjed,  közreadjuk  itt,  annál  is 
inkább,  mert  az  a  szerencsétlenség,  mely  vele  ekkor  történik,  még 
későbbi  életére  is  kihat. 

Az  elnöklő  biró  azon  kérdésére,  hogy  volt-e  már  valamikor 
vizsgálat  alatt,  ha  igen,  hol  s  mikor,  s  mik  voltak  annak  követ- 
kezményei, így  felel: 

„Mint  Dijonban  tett  vallomásom  alkalmával  mondtam,  kétszer 
voltam  vizsgálat  alatt,  és  pedig  először  1793-ban,  mint  kiadója  és 
szerkesztője  egy  folyóiratnak,  melyet  még  József  császár  uralkodása 
alatt  kezdettem  meg  s  1793-ig,  tehát  három  uralkodó  kormányzása 
alatt  szerkesztettem  az  említett  időpontig. 

Ezen  lap  minden  egyes  példánya  azonban  a  cenzúra  elé  lett 
terjesztve  s  a  nyomtatás  csak  annak  beleegyezésével  lett  meg- 
engedve. 

Az  említett  vizsgálatot  Abaujvármegye  végezte  a  helytartótanács 
rendeletére,  egy  megyei  bizottság  útján.  A  vizsgálatról  szóló  jelen- 
tés a  rendek  gyűléséből  ment  fel  a  helytartótanácshoz.  Ezen  jelen- 
tés minden  vád  alól  tisztázott,  s  úgy  egyéniségemről,  jellememről, 
mint  irodalmi  tevékenységemről  is  a  legjobb  bizonyítványt  állí- 
totta ki.  Ezen  jelentésnek  egy  hivatalos  másolatát  nekem  kiszol- 
gáltatták s  annak  meg  is  kell  lenni  Parisban  lefoglalt  irataim 
között;  szintúgy  ott  kell  lenni  a  kassai  kamarai  hatóság  egy 
bizonyítványának,  mely  szolgálati  érdemeimet  és  használhatóságo- 
mat bizonyítja.  Hivatkozom  egyúttal  mindazokra  a  bizonyítvá- 
nyokra is,  melyek  ama  főnökeimtől  származnak,  kik  alatt  Bécsben 
szolgáltam;  ezeknek  eredeti  példányai  meg  voltak  párisi  papír- 
jaim között.  Egyúttal  hivatkozom  a  legfőbb  pénzügyi  hatóság 
bizonyítványára,  s  mindazon  körökre,  ahol  engem  ismernek  s  ahol 
valamikor  megfordultam. 

A  második  vizsgálat  a  reá  következő  évben,  1794-ben,  illetve 
1795-ben  volt,  s  ez  összefüggésben  van  az  akkor  lefolyt  hírhedt 
Martinovics-féle  összeesküvési  perrel.  Bár  ez  ügyben  is  teljesen 
ártatlan  voltam,  amint  azt  mindazok  jól  tudják,  kik  abba  be  voltak 
avatva,  mégis  fájdalmasan  esik  felidézni  ezen  katasztrófa  emlékét. 

anyi  részesedését  a  Martinovics-ügyben  bővebben  meg- 
\zon  vallomások  alapján,    melyeket    ő    később  a  sj 
róság  előtt  tesz. 
;ra  nem  lesz  érdektelen,  ha  a  költő  e  vallomását ,  mely 
ssaí  életének  körülményeire  is  kiterjed,  közreadjuk  itt,    Mfltf  is 
inkább,  mert  az  a  szerencsétlenség,  mely  vele  ekkor  tö 
későbbi  életére  is  kihat. 

Az  elnöklő  biró   azon  kérdésére,    hogy    volt-e   már  valan 

Jatt,  ha  igen,  hol  s  mikor,   s  mik  voltak  annak   kovet- 
menyei,  így  felel: 

„Mint  Dijonban  tett  n  il  mondtam,   kétszer 

voltam  vizsgálat  alatt,  é$  pe&  an,  minfc  kiadója  és 

szerkesztője  egy  folyót  ikodása 

alatt  kezdettem  meg  s  at  három  uralkodó  kormányzása 

alatt  szerkesztettem  az  pontig. 

Ezen  lap  minden  egyes  p  azonban  a  cenzúra  elé  lett 

te?,  s  %a  nyomtatás   csak   annak   beleegyezésével    lett   meg- 

ít. 

említett  vizsgálatot  Abaujvármegye  végezte  a  helytartótanács 
rendeletére,,  egy  megyei  bizottság  útján.  A  vizsgálatról  szóló  jelen- 
a  rendek  gyűléséből  ment  fél  a  helytartótanácshoz.  Ez< 
minden  vád  alól  tiszti.,  :gy  egyé 

mint  irodalmi  tevékenysége  a  legjo 

totta  ki.  Ezen  jelentésnek  egy  hivatalos   másolatát   ik 
gáltatták   s  annak    meg  ú  tenni    Pár 

között;    szintúgy    ott  kell  a  kassai 

bizonyítványának,  mely  szolgálati  érdemeimet  é-     --     :      v.  :■##&*- 

mat  bizonyítja.    Hivatkozón     egyúttal    mindazokra    a 

nyokra  is,  melyek  ama  fő  1  származnak,  kik  alatt  Bécsben 

■lgáltam;   ezeknek  eredé  myai   meg   voltak  párisi    papir- 

jaii  >tt.    Egyúttal    hivatkozom    a  legfőbb    pénzügyi    hatóság 

yára,  s  mindazon  körökre,  ahol  engem  ismernek  s  ahol 

-vor  megfordultam. 

[at  a  reá  kővetkező  évben,    1794-ben,   illetve 

3i/l3ím  UAHUA8  tóftQgésben  van    az  akkor  lefolyt    hírhedt 

óval  MfidiEív^nöji  i^neaiosicDiri  *fe|  .$gfee5  teo^ei^él.    Bár  ez  ügyben  is  teljesen 

azt  mindazok  föl  tad$ák,  kik  ibbi  t^e  voltai- 
I almásán  esik  felidézni  ezen  katasztrófa  emlékét 

A  dolog  következőképen  történt:  Abban  az  időben  foglalkozás 
nélkül  voltam,  s  mint  vendég,  gróf  Forgách  Miklós  nyitrai  főispán 
házánál  tartózkodtam,  ki  titkárjának  szándékozott  fogadni.  A  leg- 
nagyobb jósággal  és  barátsággal  látott  vendég  voltam  a  háznál. 
A  gróf  bécsi  ágensektől  értesült,  hogy  azon  gyanús  nevek  között, 
melyek  az  összeesküvés  kapcsán  felszínre  kerültek,  az  én  nevem 
is  említve  van.  Én  erre  azonnal  gróf  Forgách  főispán  levelével 
jelentkeztem  a  nádor  Őfenségénél,  s  magas  oltalmába  ajánlva 
magamat,  arra  kértem  őt,  hogy  rendeljen  el  vizsgálatot  ügyemben, 
mely  ki  fogja  deríteni  ártatlanságomat.  Gróf  Eszterházy  József 
jelentett  be,  s  ő  is  mutatott  be  a  nádornak,  ki  igen  kegyesen 
fogadott  s  másnap  délután  3  és  4  óra  között  újból  kihallgatásra 
rendelt,  mint  amikor  majd  meg  fogom  kapni  a  választ  kérvé- 
nyemre. Ennek  dacára  azonban  még  ugyanazon  éjjel  1  és  2  óra 
között  vendéglői  szállásomon  elfogtak  s  onnan  Bécsbe  szállítottak. 
Ott  azonnal  egy  bizottság  elé  állítottak,  mely  gróf  Saurau  Őexcel- 
lenciája elnöklete  alatt  részben  magyarokból,  részben  németekből 
állott.  Nem  kis  meglepetésemre  tapasztaltam,  hogy  a  bizottság 
tagjai  között  van  valaki,  kinek,  mint  halálos  ellenségemnek,  eddigi 
üldöztetésemet  és  szenvedéseimet  köszönhetem.1 

Mindazonáltal  nem  tettem  a  bizottság  ezen  tagja  ellen  semmi 
kifogást,  mert  úgy  gondoltam,  hogy  ép  ez  lesz  talán  a  legjobb 
alkalom  arra  nézve,  hogy  ezt  az  ellenségemet  is  meggyőzzem 
eddigi  kifogástalan  magaviseletemről,  valamint  jellemem  és  maga- 
tartásom tisztaságáról.  Ép  ezáltal  ki  is  fog  tűnni,  hogy  mennyi 
alappal  bír  a  nekem  tulajdonított  gonosz  szándék,  s  eloszlik  a 
gyanú,  mintha  olyat  követtem  volna  el,  mely  maga  után  vonhatná 
Őfelsége  kegyelmének  elvesztését.  S  én  azt  hiszem,  hogy  a  bizott- 
ságnak alkalma  volt  úgy  kihallgatásomból,  mint  a  tények  és  viszo- 
nyok összefüggő  mérlegeléséből  megállapítani  ártatlanságomat  s 
az  én  személyemet  azon  vádlottak  ügyétől  elválasztani,  kik  mint 
bűnösök,  tényleg  el  is  ítéltettek.  A  bizottságnak  módjában  volt  a 
becsületemen  esett  foltot  tisztára  mosni  s  engem  újból  Őfelsége 
kegyeibe  ajánlani. 

Közbe  jött  azonban,  hogy  honfitársaim  kifogás  alá  vették  azt, 


1  A  bizottság  magyar  tagjai  Lányi  József  és  Nagy  József  udv.  tanácsosok 
voltak.  Fraknói:  Martinovics  és  társainak  összeesküvése  250.  I. 

hogy  a  magyar  vádlottak  ügyében  egy  ausztriai  bizottság  folytatja 
a  vizsgálatot  s  arra  kérték  Őfelségét,  hogy  a  vádlottak  ügyében 
magyar  bíróság  folytassa  a  vizsgálatot  és  hazai  törvényeink  alapján 
legyenek  azok  elitélve.  Ez  tényleg  meg  is  történt. 

A  királyi  tábla  megállapította  ártatlanságomat,  amint  azt  az 
akkor  nyomtatásban  megjelent  ítélet  is  igazolja.  A  nádor  Őfensége 
elnöklete  alatt  álló  hétszemélyes  tábla  azonban  egy  évi  fogságra 
itélt,  melynek  következtében  legfelsőbb  parancsra  Kufstein  várába 
vittek  fogságba.  Nem  tehettem  mást,  minthogy  meghajtottam  feje- 
met a  magas  bíróság  ítélete  előtt  és  békés  megadással  tűrtem 
sorsomat.  De  most,  midőn  újból  ily  szerencsétlen,  meg  nem  érde- 
melt helyzetbe  jutottam  s  ismét  ártatlanul  vagyok  vizsgálat  alatt, 
azt  hiszem,  nem  járok  el  helytelenül,  ha  azok  előtt,  kik  hivatva 
vannak  felettem  ítélni,  ezen  körülményeket  felemlítem  annélkül, 
hogy  tiltakozni  akarnék  a  már  különben  is  rég  elhangzott  igazság- 
talan ítélet  ellen. 

Mindezeket  azért  mondom  el,  hogy  a  tisztelt  bizottságnak 
módja  legyen  betekintést  nyerni  az  eseményekbe  s  megítélhesse 
jellememet,  vájjon  képes  vagyok-e  azoknak  elkövetésére,  amikkel 
vádolva  vagyok.  Bátor  vagyok  ezen  ítéletre  azért  is  hivatkozni, 
hogy  mély  tisztelettel  kifejezést  adjak  ama  véleményemnek,  hogy 
ez  nem  képezhette  alapját  egy  összeesküvésben  való  részesség 
vádjának.  Ezen  ítélet  már  rég  elhangzott.  Annak  következményei  s 
az  azzal  összefüggő  események  a  történelem  bírálata  elé  tartoz- 
nak. Én  erre  itt  csak  azért  hivatkoztam,  mivel  mostani  peremben 
a  kérdés  azon  főcselekmény  körül  forog,  vájjon  képes  voltam 
vagy  vagyok-e  oly  bűnt  elkövetni,  ami  a  legnagyobb,  mit  egy 
állampolgár  elkövethet.  Képes  voltam-e  én  a  felségárulás  bűnébe 
esni  s  oly  összeesküvésnek  lenni  részese,  mely  az  állami  rend  és 
közbiztonság  ellen  irányul.  A  kérdéses  összeesküvés  távol  áll 
tőlem,  abban  semmi  tekintetben  részt  nem  vettem  s  bűnös  nem 
vagyok." 

Az  elnöklő  biró  azon  kérdésére,  hogy  minő  körülmények 
között  lépett  ki  a  bécsi  államszolgálatból,  az  előbbi  tárgygyal 
összefüggő  következő  hosszabb  vallomást  teszi: 

„Hogy  ezen  kérdésre  határozott  és  pontos  választ  adhassak,  s 
hogy  az  elmúlt  események  összefüggő  képét  tárjam  a  bíróság  elé, 
még  előző  tényekre   kell  kitérnem.    Mindezen    körülmények   bizo- 

nyara  nem  ismeretesek  a  tisztelt  bíróság  előtt  s  azért  eddigi  vallo- 
másomhoz még  a  következőket  tartom  szükségesnek  pótlólag 
hozzáfűzni. 

Említettem  már,  hogy  én  a  kassai  kamarai  hivatalnál  1894-ig 
mint  írnok  szolgáltam.  Ezen  állásomat  a  mondott  év  elején  leg- 
felsőbb parancs  folytán  elvesztettem  és  pedig  egy  ellenem  be- 
adott ellenséges  jelentés  alapján.  Okot  erre  egy  költői  levél  szol- 
gáltatott, melyet  a  cenzúrának  adtam  át  elbírálás  végett.  Ez  az 
eset  képezte  annak  a  további  zaklatásnak  alapját,  melyet  a  mai 
napig  tűrnöm  és  tapasztalnom  kell.  Csakis  az  ottani  közvélemény 
védelmében  találtam  menedéket,  hogy  már  akkor  áldozatul  nem 
estem  egy  ellenséges  párt  fondor  cselszövényeinek,  mely  felada- 
tául tűzte  ki  azt,  hogy  úton-útfélen  üldözzön  és  rágalmazzon  s 
még  a  felsőbb  bíróságoknál  is,  sőt  legmagasabb  helyen  is  az 
államra  nézve  közveszélyes  lázadónak  tüntessen  fel  engem. 

Ezen  akkori  eseményeket  illetőleg  hivatkozom  nemcsak  azon 
idők  közvéleményére,  hanem  azon  jelentésekre  is,  melyeket  a  hely- 
tartótanács Budáról  az  előbbi  nádor  ő  fenségéhez  —  ki  ekkor 
Bécsben  Ö  Felsége  távolléte  folytán  a  kormányzás  ügyeit  vezette  — 
felterjesztett  kérvényem  ügyében.  Hivatkozom  továbbá  arra  a  ment- 
ségemre szolgáló  körülményre,  hogy  amint  azt  a  még  ma  is  élő 
gróf  Zichy  Károly  államminiszter  úr,  mint  akkori  Judex  curiae  is 
bizonyíthatja,  nemcsak  ő,  hanem  gróf  Haller  József  főkamarásmes- 
ter,  sőt  maga  a  nádor  ő  fensége  is  odanyilatkoztak,  hogy  nékem 
fogalmam  sincs  az  egész  szerencsétlen  ügyről  s  abban  teljesen 
ártatlan  vagyok.  Mindannyian  biztosítottak  magas  közbenjárásukról 
és  pártfogásukról. 

Kifejtettem  előbb,  hogy  dacára  teljes  ártatlanságomnak,  s  az 
azt  bizonyító  körülményeknek,  mégis  egy  évi  fogságra  lettem 
elítélve,  holott  más  időkben  s  oly  körülmények  között,  midőn  egy 
vádlott  a  két  országos  főtörvényszék  valamelyikétől  felmentetik, 
rendszerint  Ő  Felsége  kegyelmében  részesül.  Azért  említem  ezt 
fel,  hogy  bizonyítékot  szolgáltassak  arra  nézve,  hogy  ellenségeim 
rosszindulatú  befolyása  már  akkor  is  minő  hatalmas  és  veszedel- 
mes volt.  Fájdalom!  sikerült  is  nékik  oly  világításban  tüntetni 
fel  engemet  odafenn,  mintha  én  a  legmagasabb  kegyelemre  nem 
volnék  méltó. 

S  itt  időszerű  lesz,  ha  megemlékezem   egy  fontos   körülmény- 

ről,  mely  azt  bizonyítja,  hogy  ezen  per  lefolyása  alkalmával  nem- 
csak becsületem,  hanem  életem  is  veszélyben  forgott  s  azok,  kik 
romlásomra  törtek,  minden  megnem  engedhető  eszközt  felhasznál- 
tak, hogy  én  egy  joggyilkosságnak  '  essem  áldozatul.  Annál  inkább 
szükségesnek  tartom  ezt  megemlíteni,  mert  azt  hiszem,  hogy  szá- 
mos oly  dologról  nincs  tudomása  Ő  Felségének,  ami  akkor  történt ;  s 
én  forrón  óhajtom,  hogy  Felséges  Urunk  minderről  értesülve 
legyen,  kinek  jósága  és  atyai  jóindulata  világszerte  ismeretes  s  kit 
nemcsak  alattvalói  forró  szeretete  környez,  hanem  idegen  államok 
polgárai  is  hódolattal  tisztelnek  és  becsülnek. 

Ezen  tényállás  a  következő : 

Egész  Magyarországon  hírhedt  volt  ebben  az  időben  jellem- 
telenségéről  és  aljaslelkü  rosszakaratáról  Nyéki  Németh  János 
királyi  ügyész,  későbbi  udvari  tanácsos.  Őt,  ki  az  akkori  hétszemé- 
lyes táblánál  volt,  a  következő  vádak  terhelik: 

Már  az  előzetes  vizsgálat  alkalmával  nevezett  királyi  ügyész 
oly  tisztességtelen  ellenszenvvel  viseltetett  irántam,  s  oly  alávaló 
brutális  fenyegetésekkel  illetett,  hogy  az  Almássy  Pál  Ő  Excellen- 
ciája  elnöklete  alatt  működő  vizsgáló-bizottság  egy  tagja  és  pedig 
a  valószínűleg  még  ma  is  élő  Bay  Ferenc,  ki  különben  mint  igen 
szigorú  biró  volt  ismeretes,  tiltakozott  ezen  embernek  jogtalan 
eljárása  és  gyalázatos  magaviselete  ellen.  Emiatt  a  két  úr  között 
oly  heves  összeütközés  keletkezett,  hogy  az  elnöknek  kellett  közbe- 
lépni és  tekintélyével  a  jelenetnek  véget  vetni. 

Ez  az  akkori  királyi  ügyész,  Németh  János,  gyakran  eljött  magános 
fogságomba  s  ott  egyfelől  súlyos  fenyegetésekkel,  másfelől  csábító 
ígéretekkel  akart  kényszeríteni  arra,  hogy  hallgassak  azokról  a  körül- 
ményekről, melyek  ügyem  felderítésére,  s  a  bíróság  előtt  való  védel- 
memre szolgálnak.  Ezen  alkalmakkor  nemcsak  állásának  tekintélyéről 
és  kötelességeiről  feledkezett  meg,  hanem  még  azt  sem  átallotta,  hogy 
a  nádor  ő  fensége,  sőt  még  Ö  Felsége  személyével  is  visszaéljen. 
Minderre  nézve  egy  ily  fenyegetését,  valamint  Ígéreteit  is  saját  szavai 
szerint  idézem.  Ő  elismerte  előttem  teljes  ártatlanságomat,  de  ennek 
dacára  oly  alávaló  módon  sértegetett  és  bánt  velem,  hogy  erre 
nem  is  találok  kifejezést.  S  megvallom,  hogy  lélektani  szempont- 
ból egy  ember  ily  alávalóságának  nem  vagyok  képes  magyarázatát 

1  Justizmord. 

adni.  Ezen  beszélgetések  után  mindig  ezek  voltak  végszavai,  amit 
különben  beszéd  közben  is  gyakran  használt :  Tamen  scimus  quod 
sit  innocens,  sed  non  de  hoc  agitur. 

ígéretei  abban  állottak,  hogy  én  különösen  ki  leszek  tüntetve, 
magas  állásban  és  tisztségben  fogok  részesülni,  s  donációban  öt- 
hat falut  kapok  (quinque-sex  pagos)  Ő  Felségétől,  aki,  mint 
jól  tudom,  a  kegyeknek  forrása  (fons  gratiarum).  Az  én  feleletem 
azonban  mindig  az  volt,  hogy  vallomásom  és  igazolásom  olyan 
lesz,  mint  aminő  a  vád,  mellyel  illetnek. 

Az  itt  előadottak  összekötve  a  már  elmondottakkal  főokát 
képezik  annak,  hogy  a  magas  bíróságok  igazságérzetébe,  pártat- 
lanságába s  a  törvények  védelmébe  helyezett  eddigi  rendíthetetlen 
bizalmam  egész  életemre  megingott.  Ezt  az  őszinte  vallomást 
teszem  itt  Isten  és  a  tisztelt  bizottság  előtt,  nemcsak  azért,  mert 
határozott  óhajtásom,  hogy  Ő  Felsége  megtudja  a  valót,  hanem 
azért  is,  mert  a  tisztelt  bizottság  részéről  felszólítást  nyertem  a 
teljes  igazság  megvilágítására.  S  teszem  ezt  azért  is,  mert  az  igaz- 
mondás jellememben  fekszik,  s  a  valót  csak  ott  hallgatom  el,  ahol 
azt  egy  magasabb  szent  kötelesség  parancsolja;  erről  azonban 
jelen  esetben  nem  lehet  szó.  Különben  is  életem  s  pályafutásom 
tiszta,  s  mindenki  által  ismeretes."1 

így  végződik   a  szerencsétlen  költő  vallomásának  az  a  része, 
mely  a  Martinovics-féle  ügygyei  van  kapcsolatban. 

Mint  tudjuk,  a  vizsgálat  folyamán  a  Bacsányi  ellen  fölmerült 
vádak  nem  nyernek  beigazolást  s  csak  annyi  állapítható  meg,  hogy 
a  kalandor  Martinovics  igazgatói-tisztet  ajánlott  fel  neki  a  refor- 
mátorok társaságában.  Az  ideális  lelkű  Hajnóczyval  való  barátsága 
sem  képezhet  gyanúokot  Bacsányi  bűnösségére  nézve.  Az  új  esz- 
mék legtisztább  jellemű  és  legelőkelőbb  szellemű  bajnokának,  Haj- 
nóczynak  ismeretsége,  kinek  műveltségét  a  költő  bizonyára  méltányolni 
tudta,  egészen  természetes  dolog.  S  ép  ezen  viszony  természetéből 
folyik,  hogy  Bacsányi  elpanaszolja  eddigi  hányódásainak,  s  állásából 
való  elbocsáttatásának  okait.  Különben  Hajnóczy  azt  vallja  Bacsányi- 
ról,  hogy  nem  hiszi,  hogy  ő  a  titkos  társaságokba  felvétetett  volna.* 


1  Bacsányi  spielbergi  vallomásának  jegyzőkönyve.  Osztr.  belügyminisztérium 
levéltára  Bécs. 

*  Fraknói— Martinovics  és  társainak  összeesküvése  257  1. 

Mindenesetre  megállapítható  az  a  tény,  hogy  Bacsányi  vissza- 
utasítja Martinovics  közeledését  s  véle  közösségre  lépni  nem  akar. 

Az  akkori  idők  viszonyai  eléggé  megmagyarázzák  Bacsányi 
elítéltetésének  okait,  dacára,  hogy  bűnösségének  [bizonyítására  a 
legcsekélyebb  jogi  alap  hiányzik.  Az  akkori  hatalom  szemében 
elég  volt  az,  hogy  Bacsányi  múltja  forradalmi  szellem  gyanúja 
alatt  áll,  vallomásaiban  túlzó  nézeteket  hangoztat,  s  ami  fő,  tudo- 
mással bírt  Martinovics  terveiről  s  nem  jelentette  fel  azokat. 

Ezek  az  általános  vádak  képezik  alapját  azon  ítéletnek,  melyet 
a  királyi  tábla  felmentő  ítéletével  szemben  a  hétszemélyes  tábla 
hozott.  Kazinczy  azt  állítja,  hogy  azt  a  kitörő  hangú  költeményt 
is  súlyosbító  körülménynek  vették,  melyet  a  költő  a  királyi  tábla 
felmentő  ítéletének  első  hatása  alatt  lelkesedve,  a  börtön  falára  ír.  \ 
Ha  ez  igaz,  úgy  ez  is  érdekesen  bizonyítja  Bacsányi  hevülékeny 
lelkénekek  könnyelmű  indulatait. 

Bacsányi  vallomása  az  akkori  királyi  ügyigazgató  Nyéki  Németh 
Jánost  illetőleg  csak  azt  a  véleményt  erősíti  meg,  melyet  a  kor- 
társak egybehangzó  ítélete  e  szörnyeteg  emberről  kifejez. 

Bacsányi  idevágó  vallomása  eddig  napvilágra  nem  került  érde- 
kes adatokkal  járul  ezen  lelkiismeretlen,  hitvány  ember  jellemének 
megvilágosításához. 

Ha  Németh  János  jellemtelenségének,  aljas,  kapzsi  lelkületének 
bizonyítékait  nem  bírnók,  úgy  joggal  láthatnánk  benne  megteste- 
sülve a  rendi  felfogás  konzervatív  típusát,  ki  mindenre  képes, 
hogy  az  avult  kiváltságok  világát  megdöntő  forradalmi  szellem 
terjedését  súlyos  igazságtalanságok  árán  is  meggátolja,  s  a  hydra 
fejét  csírájában  eltiporja.  Ha  ily  világításban  állana  előttünk  az 
akkori  királyi  ügyigazgató  jelleme,  úgy  nem  hangzanék  súlyosan 
az  ítélet,  mely  a  szerencsétlen  összeesküvők  kegyetlen  sorsáért  jog- 
gal vonhatja  őt  elsősorban  felelősségre. 

Bacsányi  elfogult,  midőn  csak  a  maga  személyére  állapítja  meg 
az  akkori  ítélet  igazságtalanságát.  Hasonló  felfogásnak  és  eljárás- 


^Szép  a  házért  tűrni,  viselni  rab- 
Láncot  s  halált  szenvedni  dicső  dolog, 
Amely  halandó  el's  vész  érte, 
Nemzeteket  nemesit  nevével 

Szirmay  feljegyzése. 

nak  voltak  áldozatai  a  többiek  is,  kik  sokkal  súlyosabban  megsíny- 
lették cselekedeteik  következményeit. 

Hogy  az  összeesküvők  elítéltetésének  jogi  alapja  nem  volt  és 
nem  lehetett,  az  az  akkori  viszonyokból  folyik,  mert  hiszen  termé- 
szetes, hogy  a  megrémült  uralkodó  a  francia  forradalom  véres  ese- 
ményeinek hatása  alatt  csírájában  fojtja  el  a  forradalmi  törekvések 
szellemét.  A  rendi  állapotok  természetéből  folyt,  hogy  az  uralkodó- 
hatalomnak  e  tekintetben  készséggel  nyújt  kezet  a  rendi  társada- 
dalom, mely  szintén  veszélyeztetve  látja  kiváltságait.  Ez  volt  alapja 
annak  a  kegyetlen  ítéletnek,  melynek  súlyosságát  nemcsak  aljas- 
lelkű,  mindenre  kész  eszközök,  hanem  elsősorban  a  kor  szelleme 
s  az  uralkodó  hatalom  és  a  rendi  kiváltságok  érdekeinek  veszélye 
irányítja. 

Más  megítélés  alá  esnek  azonban  Bacsányi  vallomásának  lélek- 
tani szempontjai  s  teljesen  jogosult  az  a  felfogása,  midőn  annak 
a  nézetének  ad  kifejezést,  hogy  ez  az  ítélet  jogosan  megrendítheti 
minden  állampolgár  lelkében  a  hitet  az  igazságszolgáltatás  pártat- 
lanságában. Erre  joga  volt  bárkinek  is  azok  közül  kik  ezen 
súlyos  ítéletnek  áldozatul  estek. 

S  hogy  Bacsányi  lelkében  mély  gyökeret  ver  ez  a  hit,  s  e 
vallomása  nem  üres  szó,  azt  beigazolják  a  jövő  események,  midőn, 
mint  később  látni  fogjuk,  ép  ezen  tanúságok  hatása  alatt  szánja  el 
magát  oly  lépésre,  mely  későbbi  üldöztetésének  s  végső  szeren- 
csétlenségének is  forrásává  válik. 

í  MARÉT,  BASSANOI  HERCEG 

(A  bécsi  csász.  kir.  hitbizományi  könyvtárban  lévő 
egykorú  metszet  után) 

acsányit  a  kúria  egy  évi  börtönnel  sújtja.  A  kilenc 
hónapi  vizsgálati  fogság  nem  lesz  neki  beszámítva. 
Nemsokára  szétviszik  a  foglyokat  Budáról,  s  már 
augusztus  hó  elején  őt  több  társával,  közöttük 
Verseghy  Ferenccel  és  Szentjóbi  Szabó  Lászlóval 
együtt  a  kufsteini  vár  szomorú  börtönének  vasajtói 
zárják  el  a  világ  elől. 

Itt  töltött  szomorú  napjainak  szenvedéseiről  keveset  tudunk,  s 
csak  két  fontos  esemény  az,  mely  fogságának  ezt  az  idejét  emlé- 
kezetessé teszi. 

E  szomorú  környezetben  nehéz  rabságának  bilincsei  között 
születnek  meg  lantján  e  korszak  legszebb  elégiái,,  melyekhez  fog- 
hatók ezen  időben  nem  látnak  napvilágot,  de  amelyekhez  hasonlót 
az  ő  költészetének  múzsája  sem  termel  többé  egy  hosszú  életen 
át.  Hatalmas  költői  erő  szülöttei  e  sorok,  melyekben  a  szabadság- 
szeretet mélységes  érzelmeinek  kitörése,  s  egy  szerencsétlen  szere- 
tett bajtárs  korai  gyászos  elhunyta  felett  érzett  őszinte  baráti  fáj- 
dalom viszhangja  jut  kifejezésre.  Az  ifjan  elhunyt  Szentjóbi  Szabó 
László  emlékének  szólanak  azok,  ki  nem  képes  elviselni  súlyos 
bilincseit,  s  meghal  a  rabságban,  mielőtt  annak  ajtaját  a  szabadság 
megnyitná  számára. 

A  másik  esemény,  mely  Bacsányi  jövő  sorsára  és  életére  oly 
végzetszerű  befolyással  bír,  Maret-valr  a  későbbi  bassanói  herceg- 
gel való  ismeretsége,  kit  a  sors  a  kufsteini  fogság  falai  között 
hoz  először  véle  össze. 

Ha  csakugyan  lehet  végzetről  szó,  melynek  gyakran  döntő 
szerep  jut  az  ember  életében,   úgy  azt  a  szerencsétlen  költő  sor- 

sában  itt  teljes  hatalmával  látjuk  érvényesülni.  Valóságos  gúnyja 
a  sorsnak,  hogy  midőn  első  szerencsétlenségének  következményeit 
sínyli  meg  a  rabságban,  ép  akkor  hozza  eléje  a  sors  az  akkor 
még  jelentéktelen  francia  diplomatát  s  itt  a  fogságban  szövődik 
közöttük  az  a  barátság,  mely  később  a  költőre  nézve  a  végső 
katasztrófa  forrásává  válik. 

Bizonyára  maga  Marét  sem  álmodik  még  itt  arról  a  fontos 
történelmi  szerepről,  mely  később  néki  az  új  kor  legnagyobb 
hódítója  oldalán  osztályrészül  jut  s  alig  hihette  még  itt,  hogy 
egykor  mint  Napóleon  minisztere  fog  hazája  és  a  világpolitika 
sorsára  elhatározó  befolyást  gyakorolni. 

Marét  szerény  polgári  család  gyermeke  s  atyja  orvos  volt  Dijon- 
ban.  1763-ban,  tehát  ugyanazon  évben  született,  mint  a  mi 
Bacsányink  s  ő  is  azon  idők  viharai  között  nő  fel,  melyeknek  új 
szelleme  végigsöpör  az  ó  világ  avult  rendszerén.  Nem  forradalmi 
jellem  ugyan,  s  az  akkori  mozgalmakban  nem  is  jut  számára 
semmiféle  fontosabb  szerep.  Csendes,  de  nem  tétlen  szemlélője 
az  akkori  eseményeknek;  éles  szemekkel  kiséri  a  mozgalmakat  s 
erős  ítélőképességgel  vonja  le  azoknak  tanúságait.  Ebben  a  szere- 
pében az  alkotmányhozó  gyűlés  első  ülésétől  fogva  megörökíti 
ama  beszédeket,  melyek  a  nagy  forradalom  vezető-férfiainak 
ajkairól  elhangzanak.  Ő  volt  tehát  az  új  eszmék  korszakának  úgyszól- 
ván első  komoly  hírlapírója,  kinek  napi  feljegyzései  elismert  fon- 
tossággal bírtak  s  később  nélkülözhetetlenekké  váltak. 

Nemsokáig  marad  azonban  ebben  a  szerepben,  s  1792-ben 
visszatérve  előbbi  diplomáciai  pályájához,  a  külügyminisztérium 
szolgálatába  áll.  A  kormány  nemsokára,  mint  a  köztársaság  követét 
Nápolyba  küldi  őt,  de  útközben  az  osztrákok  elfogják  s  Kufstein 
várába  viszik  fqgságbat. 

Marét  már  több  éve  rabja  a  fogságnak,  midőn  a  magyar  költő 
odakerül,  s  fogalma  sincs  azokról  a  nagy  eseményekről,  melyek 
azóta  a  külvilágban,  különösen  hazájában  lezajlottak.  Marét 
Bacsányival  baráti  szövetségre  lép,  mely  később  bizalmas  viszony- 
nyá  fejlődik  s  a  börtön  falán  értesítik  egymást  a  franciaországi 
eseményekről. 

Aminő  szerencsétlenség  Bacsányira  nézve  a  francia  diplomata 
ismeretsége,  époly  szerencséje  Maret-nak  a  néhány  évi  kufsteini 
raboskodás,  mert  ez  a  fogság  menti  meg  őt  a  nyaktiló   bárdjától, 

mely  bizonyára  ő  reá  is,  mint  a  feuillantok  egyik  tagjára,  lecsapott 
volna  a  rémuralom  idejében.  1795-ben  a  konvent  a  szerencsétlen 
Marié  Antoinette  leányával  cserében  kiváltja  az  Ausztriában  fogva 
tartott  francia  alattvalókat,  s  így  ér  véget  Marét  fogsága  is,  ki 
már  akkor  tér  vissza  hazájába,  midőn  a  direktórium  kormány- 
zását megkezdi. 

Természetes,  hogy  a  fogság  szenvedései  csak  növelik  Marét 
nimbuszát,  ki  a  közfelfogás  szerint  a  szabadságért  szenvedett 
súlyos  bilincseket.  Ettől  az  időtől  kezdve  gyorsan  emelkedik  a 
későbbi  bassanoi  herceg  pályája.  Kis  hija,  hogy  1797-ben  Delacroix 
után  nem  ő  lesz  külügyminiszter.  Barras  az  elmaradt  miniszteri 
tárcáért  egy  fontos  megbízással  kárpótolja,  midőn  őt  küldi  Liliebe, 
hogy  Angliával  a  béke  felett  tárgyaljon.  Csodálatos,  hogy  ép 
Barras,  ki  Marét  jóakarója  volt,  mennyire  gúny  tárgyává  teszi  őt 
emlékirataiban.  Azt  mondja  ott  és  pedig  bizonyos  gúnynyal,  hogy 
barátja  Rewbell,  Maret-t,  Talleyrandot  és  Semonvillet  a  nyomorult 
cselszövők  triászának  nevezi,  akikből,  ha  egy  mozsárban  össze- 
töretnének, az  igazságnak  egy  porszeme  sem  kerülne  ki. 

Máskép  látszik  azonban  ítélni  Bonaparte,  ki  ép  Barras  szalon- 
jában ismerkedik  meg  Maret-val,  s  éles  szemével  hamar  felismeri 
benne  azon  nagy  tulajdonokat,  melyeknek  alapján  őt  egész  ural- 
kodása idejére  bizalmas  munkatársul  maga  mellé  veszi.  Különösen 
megbecsüli  Marét  jellemében  a  hűség  tulajdonságait,  melyek  foly- 
tán ez  magát  eszközül  teljesen  odaadja  a  nagy  uralkodó  világra- 
szóló terveinek.  Nemsokára  mint  államtitkárt  látjuk  őt  az  első 
konzul  oldalán,  s  ez  időtől  kezdve  Marét  munkatársa  marad 
Napóleonnak  mindvégig.  A  franciák  későbbi  császárja  egy  első- 
rangú, megbízható,  kitűnő  hivatalnokra  tesz  benne  szert,  ki  az 
államügyek  roppant  tömegében  gyakorlott  szemmel  ismeri  fel  azon 
fontos  és  elodázhatatlan  kérdéseket,  melyeknek  megoldása  nem 
tűr  késedelmet.  Munkássága  a  legnagyobb  pontosság  és  rend- 
szeretet, minden  jelentése  a  legnagyobb  alaposság  bélyegét  viseli 
magán,  annélkül  azonban,  hogy  a  legcsekélyebb  mérvben  is  befo- 
lyásolni törekednék  ura  terveit  és  akaratát.  Az  állam  ügyeinek  inté- 
zését mint  gépies  kötelességteljesítést  végzi,  s  távol  áll  a  diplo- 
máciai cselszövényeknek  attól  a  magas  iskolájától,  melynek  Talley- 
rand  utolérhetetlen  mestere. 

A  nagy  cselszövő  miniszter  nincs   is  valami  jó  véleménynyel 

Marét  munkásságáról  s  ennek  ad  kifejezést  az  a  szójáték,  melyet  e 
korból  neki  tulajdonítanak:  „Csak  egy  ostobább  ember  van,  mint 
Marét  —  mondja  6,  s  midőn  azt  kérdik  tőle,  hogy  ki  az,  azt 
feleli,  hogy  —  a  bassanoi  herceg." 

Pedig  hát  ép  Maretnak  ez  a  kigúnyolt  jellemvonása,  köte- 
lességteljesítésnek gépies  jellege,  hűségének  megbízhatósága  és 
titoktartó  természete  a  legbecsesebb  tulajdonságok  Napóleon  sze- 
mében, ki  államtitkárában  mindenre  kész,  megbízható  eszközre 
talál.  Meg  is  jutalmazza  hűségét  s  nemsokára  azzal  tünteti  ki, 
hogy  Champagny  utódjává  teszi  meg,  hol  a  külügyek  vezetésében 
rövid  időre  világpolitikai  jelentőségű  szerepet  tölt  be. 

A  történelem  előtt  Marét  úgy  van  feltüntetve,  mint  Napóleon 
háborús  politikájának  híve,  s  főleg  abban  a  korban  számos  oldal- 
ról terhelte  a  vád,  hogy  ő  volt  az,  ki  a  császár  háborús  szán- 
dékait és  politikáját  sohasem  ellensúlyozta,  s  ép  ezáltal  ő  volt 
legfőbb  oka  Napóleon  bukásának,  kinek  sírját  a  hatalmi  vágy 
elvakultsága  ásta  meg. 

Sőt  Metternich  annak  a  felfogásnak  ad  kifejezést  emlékiratai- 
ban, hogy  Marét  elvakultságának  és  császárja  iránti  hűségének 
köszönhető  az,  hogy  Európa  felszabadult  Napóleon  nyomása  alól. 
Tény,  hogy  a  külvilág  a  bassanoi  hercegben  a  háborús  irány 
képviselőjét  látta,  s  később  azzal  vádolták  meg  őt,  hogy  ő  aka- 
dályozta meg  császári  urát  egy  oly  időszerű  békekötésben,  mely 
trónját  a  bukástól  megmenthette  volna. 

Ez  a  felfogás  bizonyára  magyarázatra  talál  az  akkori  katasztrófa- 
szerű  gyorsasággal  rohanó  eseményekben.  Mert  hiszen  természetes, 
hogy  ép  ott,  hol  nagy  eszmék  és  hatalmas  erők  bukása  rázkód- 
tatja meg  egy  egész  korszak  lelkületét,  s  ahol  egy  egész  rendszer 
bukik  el,  melyhez  országok  és  exisztenciák  sorsa  fűződik,  ott 
gyakran  a  bűnbak  keresés  kicsinyes  szempontja  váltja  fel  a  józan 
kritika  törvényeit. 

Ki  állíthatja  ma  már,  hogy  akár  Marét,  akár  más  befolyá- 
solhatta volna  a  lángeszű  császári  hadvezér  akaratát,  gondolkozását 
és  terveit? 

Eltekintve  attól,  hogy  Napóleon  makacs  természete  egyáltalá- 
ban nem  tűrt  ellenmondást,  vájjon  az  őt  környező  tanácsosok 
közül  melyik  lett  volna  képes  felemelkedni  arra  a  színvonalra, 
ahol  képes  lett  volna  felfogni  a  világhódító   óriás   terveit.    Az  új 

kor  lángeszű  Caesarjának  óriási  egyénisége  s  az  a  fanatikus  hit, 
mely  egész  környezetét  azzal  a  felfogással  tölti  el,  hogy  a  legyőz- 
hetetlen Napóleon  egy  egész  világuralom  sorsának  és  intézésének 
vezetésére  van  hivatva,  oly  mély  különbséget  támasztanak  az  ural- 
kodó és  nálánál  megközelíthetetlenül  mélyebb  színvonalon  álló 
tanácsosai  között,  hogy  az  utóbbiaknak  befolyásáról  beszélni  sem 
lehet.  Vájjon  ki  viselte  volna  a  felelősséget  azért,  s  kiben  lett 
volna  meg  az  előrelátás,  hogy  Napóleont  ép  hatalma  tetőpontján 
előre  figyelmeztesse  arra  a  katasztrófára,  mely  őt  az  orosz  jég- 
mezőkön éri.  Ki  hitte  volna  azt,  hogy  a  Grandé  Armée  színe  és 
virága  nyomorultul  odafagy  az  orosz  pusztákon  s  mire  a  tavasz 
verőfénye  kisüt,  Napóleon  hatalma  is  elolvad  a  távozó  hóval. 

Marét  tehát  csak  külsőleg  viseli  magán  a  háborús  irányzatnak 
ezt  a  bélyegét  s  épenséggel  nem  volt  jogos  az  a  gyűlölet,  mellyel 
kortársai  illették,  kik  őt  tették  első  sorban  felelőssé  Napóleon 
bukásáért.  Marét  érzi  az  uralkodó  közfelfogás  súlyát  és  e  szomorú 
események  kapcsán  súlyos  lelkiismeretfurdalásokat  érez. 

Bizonyára  kevesen  vannak,  kiknek  lelkét  jobban  összezúznák 
azok  a  szomorú  események,  melyek  zárójelenetei  egy  küszöbön 
álló  végső  katasztrófának.  Marét  szorongó  érzéssel  látja,  midőn 
egykori  hatalmas  uralkodója  a  viszonyok  parancsoló  szükségének 
súlyos  nyomása  alatt  Fontainebleauban  lemondását  aláírja,  s 
tanúja  annak  a  megrázó  jelenetnek,  midőn  1814.  április  20-án 
a  száműzetésbe  induló  császár  búcsút  vesz  hűséges  csapataitól. 

Maretnak  az  a  szándéka,  hogy  elkísérje  császárját  a  száműze- 
tésbe, de  ura  kívánságára  mégis  otthon  marad,  ki  jobbnak  látja 
őt  őrszem  gyanánt  hátrahagyni. 

Az  új  idők  Maret-t  óvatosságra  és  visszavonulásra  intik.  Tényleg 
vissza  is  vonul,  nem  avatkozik  semmibe  s  még  azt  is  visszauta- 
sítja, hogy  érintkezést  közvetítsen  a  száműzött  császár  s  néhány 
tábornok  között,  kik  az  új  rendszer  mellőzése  folytán  sértve  érezték 
magukat.  Marét  azonban  nem  adja  fel  a  reményt  s  örömmel  gon- 
dol vissza  arra  az  időre,  midőn  újra  feltűnik  Napóleon  hatalmá- 
nak csillaga ;  erre  meg  is  volt  a  remény  az  új  rendszerben,  mely- 
nek ferdeségei  és  gyengeségei  rövid  idő  alatt  igen  magasra  növel- 
ték a  franciák  elégedetlenségét 

Ezen  viszonyok  hatása  alatt  Marét  nemsokára  egy  találkozást 
közvetít  Napóleon  és  a  Tégi  rendszer  egy  barátja  között,  ki  csakis 

az  egykori  hü  miniszter  segítségével  véli  lehetségesnek  azt,  hogy 
Napóleonnal  Elba  szigetén  találkozhassak.  Marét,  tekintettel  arra, 
hogy  a  gyűlölet  a  Bourbon  kormány  iránt  már  ekkor  tetőpontra 
hágott,  örömmel  teljesítette  Fleury  de  Chaboulon  kérését  s  ez 
alkalommal  lelke  kitörő  indulataival  szólott  a  közállapotokról; 
egyúttal  felhatalmazta  az  illetőt,  hogy  a  császárt  lelkiismeretesen 
értesítse  mindarról  a  mozgalomról  és  hangulatról,  mely  az  ország- 
ban tapasztalható. 

Fleurynek  arra  a  kérdésére,  hogy  mit  feleljen,  ha  a  császár  azt 
kérdezi  tőle,  hogy  eljött-e  már  az  idő  a  visszatérésre,  Marét  így 
felel:  nem  vehetem  magamra  a  felelősséget,  hogy  ily  nagy  hord- 
erejű kérdésben  tanácsot  adjak.  Fejtse  ki  a  császár  előtt  a  hely- 
zetet a  maga  teljes  valóságában,  az  ő  bölcsessége  bizonyára  meg 
fogja  találni  a  helyes  utat.  —  így  Marét  még  egyszer  elhatározó 
befolyást  gyakorol  egykori  uralkodója  sorsára,  s  habár  nem  is 
tanácsolja  világosan  a  visszatérést,  üzenete  bizonyára  erős  befo- 
lyást gyakorol  Napóleonra,  ki  különben  is  régebben  érleli  már  a 
szökés  tervét.  így  következik  be  rövid  idő  múlva  a  történelmi 
száznapos  uralom,  a  haldokló  oroszlán  utolsó  lélegzetvétele. 
Napóleon  dicsőségének  szerencsecsillaga  Waterloonál  végkép  letű- 
nik, s  rövid  időre  reá  befejeződik  a  katasztrófa,  mely  hontalan- 
ságban vet  véget  az  új  kor  legnagyobb  államférfiúi  és  hadvezéri 
pályafutásának. 

A  hü  szolga  immár  osztozni  kénytelen  elbukott  ura  szomorú 
sorsában.  Marét  teljes  mértékben  kompromittálva  van.  A  hazatért 
császár  tanácsában  részt  vett,  s  ő,  kit  még  1814-ben  megtűrtek, 
most  már  kénytelen  távozni  hazájából.  Egykori  munkatársa  s  ba- 
rátja, az  aljas  lelkű  Fouché,  ki  most  XVIII.  Lajos  mindenre  kész 
szolgája,  saját  maga  íratja  fel  őt  a  megbélyegzettek  lisztájára.  Ily 
viszonyok  között  Marét  kényszerítve  van  elhagyni  az  országot. 

És  itt  egy  szép  vonása  domborodik  ki  Marét  jellemének,  mely 
meg  nem  alkuvó  becsületességét  bizonyítja  és  azt  mutatja,  hogy 
ellentétben  azokkal,  kik  nem  késtek  az  új  hatalom  felkelő  napját 
üdvözölni,  egykori  urához  még  bukásában  is  hűséggel  ragasz- 
kodik. A  biztosított  jólét  nyugalma  és  a  hatalom  polca  helyett 
inkább  választja  a  száműzetés  nehéz  kenyerét.  Pedig  csak  az 
akkori  kamara  meghívásának  kellett  volna  eleget  tennie,  mely 
helyet    kinált    neki    az    ideiglenes    kormányban.    Marét    minden 

időkre  Napóleon   híve  marad  és  sohasem  áll  a  Bourbonok  szol- 
gálatába. 

Marét  elfogatásának,  száműzetésének  további  részletei,  későbbi 
hazatérése  s  rövid  szerepe,  melyben  neve  már  öreg  korában  egy 
pillanatra  ismét  felszínre  kerül,  nem  bírnak  többé  azzal  a  törté- 
nelmi jelentőséggel,  mely  nevéhez  és  egyéniségéhez  a  Napóleoni 
uralom  idején  fűződik. 

Érdekes  megemlítenünk,  hogy  száműzetésének  idejét  főleg 
Ausztriában  tölti,  hol  épúgy  felügyelet  alatt  áll,  mint  egykori  rab- 
társa és  barátja,  az  akkor  már  végleges  száműzetésben  Linzben 
élő  magyar  költő,  Bacsányi  János.  Marét  hosszú  időt  töltött  Grácban, 
de  dacára,  hogy  közel  voltak  egymáshoz,  semmi  adatunk  nincs 
arra  nézve,  hogy  bármiféle  érintkezés  történt  volna  az  annyi 
viszontagságon  keresztülment  egykori  két  jóbarát  között.  Miután 
mindketten  rendőri  felügyelet  alatt  állottak  s  az  osztrák  rendőrség 
előtt  is  nagyon  ismeretes  volt  az  a  viszony,  mely  őket  a  múltban 
egybefűzé  s  amely  viszonynak  volt  kifolyása  Bacsányi  életfogytáig 
tartó  száműzetése,  teljesen  bizonyos,  hogy  Napóleon  egykori  hatal- 
mas minisztere  és  a  hontalanságban  élő  magyar  költő  között 
semmi  érintkezés  nem  volt  többé.  Az  egykori  rendőrminisztérium 
levéltára  sem  nyújt  erre  nézve  semmiféle  felvilágosítást. 

A  Marét  és  Bacsányi  közötti  érintkezés  körülményeit  az  ese- 
mények rendje  szerint  fogjuk  megvilágítani,  de  nem  mulaszthattuk 
el,  hogy  már  itt  rövid  vázlatát  adjuk  azon  kiváló  államférfi  életé- 
nek, ki  a  magyar  irodalom  egyik  úttörő  munkásával  benső,  meleg 
baráti  viszonyba  jut. 

Nemcsak  érdekességet  ad  e  körülménynek  az  a  szempont,  hogy 
ép  e  korban  vajmi  kevés  példa  van  arra,  hogy  magyar  ember 
összeköttetésbe  jusson  a  történelem  ama  kiváló  alakjaival,  kiknek 
a  világpolitika  eseményeinek  intézésében  ily  fontos  szerep  jutott, 
hanem  hű  tükre  ez  egyúttal  a  magyar  költő,  Bacsányi  János 
kiváló  egyéniségének  is,  ki  nagy  műveltségénél,  hatalmas  költői  és 
tudósi  egyénisége  nagy  tulajdonságainál  fogva  utat  talál  az  akkori 
világműveltség  kiváló  szellemi  és  politikai  vezéralakjainak  barát- 
ságához.1 

1  Marét  életére  vonatkozó  források:  Eduárd  Wertheimer:  Die  Verbannten 
des  ersten  Kaiserreiches,  Marét.  —   Báron  Ernouf:  Marét,  duc  de  Bassano. 

1796  nyarán  szabadul  ki  Bacsányi  a  kufsteini  vár  börtönéből. 
Hazájába  való  visszatérésre  nem  gondol,  de  nem  is  gondolhat. 
Kiszabadulásakor  határozott  utasítást  kap  arra  nézve,  hogy  Pesten, 
Budán,  Kassán,  Eperjesen  és  egyáltalában  Felső-Magyarországon 
nem  szabad  letelepednie,1  de  mint  a  Martinovics-féle  összeesküvés 
részese,  különben  is  hiába  kopogtatna  bárhol  is,  nemcsak  befolyásos 
barátai  nincsenek,  de  az  akkori  viszonyok  között,  midőn  a  forra- 
dalmi törekvések  megbélyegzett  férfiai  számára  nincs  könyörület, 
hiába  próbálkoznék  kenyeret  találni  a  haza  földjén.  Különben  már 
fogsága  előtt  Bécsbe  vágyódott,  nemcsak  azért,  hogy  ott  keresse 
kenyerét,  hanem  azért  is,  mert  a  legkiválóbb  magyar  írók  Bécsben 
élnek  s  a  magyar  irodalom  nevezetesebb  termékei  is  ott  látnak 
nyomtatásban  napvilágot.  Ott  él  Báróczy  Sándor,  a  testőrök  Nesz- 
tora, Kisfaludy  Sándor,  Décsy  Sámuel,  a  magyar  Kurír  szerkesz- 
tője, Görög  Demeter,  Márton  József  és  még  számosan.  Görög 
lakásán  gyűlnek  össze  a  magyar  írók,  kik  minden  egyes  alkalom- 
mal lelkesen  megünneplik  a  magyar  múzsa  egy-egy  legújabb  ter- 
mékét. 1796-ban  Péteri  Takáts  József  kieszközli  Himfy  dalainak 
kinyomatását.  Ezt  a  nagy  irodalmi  eseményt,  mely  a  magyar  sze- 
relmi lyra  egy  maradandó  termékének  ad  életet,  lelkesedve  ünnepli 
meg  egy  baráti  lakomán  a  magyar  írók  serege.  Részt  vesznek  azon 
Báróczy,  H  órányi,  Révay,  Szentgyörgyi,  Takáts,  Décsy,  s  jelen  van 
azon  mir  a  mi  Bacsányink  is.2  Kiváló  pártfogói  is  akadnak  már 

Az  udvari  kancellária  átirata  a  Hofkriegsrathhoz  Bacsányi  hivatali  áthe- 
lyezése es  fizetésemelése  ügyében  1798  ápr.  15.  Cs.  és  kir.  közös  pénzügyi 
levéltár,  Bécs. 

*  Takáts  Sándor:  Péteri  Takáts  József.  43.  1. 

az  irodalom  ügyének,  mint  Péteri  Takáts  József,  kinek  írói  érde- 
meit messze  felülmúlja  az  a  nagy  áldozatkészség,  mellyel  életében 
egy  egész  vagyont  áldoz  az  irodalom  ügyének.  Bacsányi  hamar 
megköti  az  ismeretséget  a  magyar  írókkal,  köztük  az  öreg  Báróczy- 
val,  kivel  mindvégig  a  legmelegebb  viszony  fűzi  egybe  s  kinek 
rézbe  metszett  képe  alá  ő  írja  meg  az  öreg  testőr  érdemeit  dicsőítő 
kis  költeményt  Ekkor  köt  barátságot  kedves  földijével,  Kisfaludy 
Sándorral  is,  kivel  a  kölcsönös  becsülés  s  a  holtig  tartó  barátság 
érzelmeiben  egyesül. 

Igen  szűk  viszonyok  között  tengődik  eleinte,  mert  a  kis  napi- 
díjas állás,  melyet  a  bankóhivatalnál  elnyer,  alig  elég,  hogy  betevő 
falatját  biztosítsa.  Kazinczy  szerint  állítólag  gróf  Somsich  helytartó- 
sági tanácsos  segíti  pénzzel,  de  e  támogatás  bizonyára  nem  lehe- 
tett olyan,  mely  számára  a  gond  nélkül  való  megélhetést  biztosí- 
tani képes  lett  volna.  Hat  nyomorúságos  esztendőn  át  egy  forintnyi 
napidíjból  tengeti  életét  s  joggal  panaszkodnánk  gróf  Széchenyi 
Ferencnek,  hogy  maholnap  koldustáskára  jut  ezen  a  mostoha  földön. 

Érdekes  világosságot  vet  nyomorúságos  viszonyaira  és  bécsi- 
hivatali alkalmaztatására  nézve  az  a  kérvény,  melyet  1798  aug. 
17-én  gróf  Saurau  kamarai  elnökhöz  intéz,  melyben  arra  kéri  őt, 
hogy  helyezzék  át  a  bankóhivataltól  a  legfőbb  pénzügyi  hatósághoz. 
Kitűnik  abból,  hogy  maga  az  uralkodó  rendeli  el  Bacsányi  alkal- 
maztatását, mikor  Bécsbe  jő. 

„  1796-ban  —  írja  e  folyamodványában  Bacsányi  Saurauhoz  — 
Excellenciád  kegyes  közbenjárására  Ő  Felsége  legkegyelmesebben 
elrendelte,  hogy  az  örökös  tartományokban  alkalmaztatást  kapjak. 
Miután  azonban  ebben  az  időben  semmiféle  hely  nem  volt  ürese- 
sedésben,  ő  Felsége  legkegyelmesebben  elrendelte,  hogy  addig 
míg  üresedés  lesz,  az  alsó-ausztriai  bankóhivatalnál  negyvenöt 
krajcárnyi  napidíj  mellett  nyerjek  alkalmaztatást.  Ő  Felsége,  vala- 
mint Excellenciád  részéről  azóta  a  fenti  igéret  többször  megújíttatott 
azzal,  hogy  alázatos  kérelmem  a  legelső  alkalommal  teljesítve  lesz. 

Immár  két  év  óta  tengetem  magamat  ebben  a  nyomorúságos 
helyzetben,  tele  aggodalommal  és  gondokkal  jövő  sorsom  iránt. 
Tudom,  hogy  egy  embernek  sorsa  nem  igen  jöhet  tekintetbe  egy 
oly  elfoglalt  miniszter  előtt,  kinek  az  állam  felhalmozódott  teendői 
annyi  gondot  és  fáradságot  okoznak,  de  azt  is  tudom,  hogy  az, 
kihez  kérésemet  intézni  szerencsém  van,  bölcs,  nemes  és  igazságos 

férfiú  s  épűgy,  mint  uralkodója,  kit  teljes  odaadással  szolgál,  emberi 
érzéssel  van  eltelve!  Excellenciád  nem  akarhatja  egy  szerencsétlen 
ember  végső  romlását,  ki  öt  éven  keresztül  a  legnagyobb  meg- 
hurcoltatásoknak volt  kitéve  s  aki  minden  reményét  Ő  bele  helyezi. 

Ebben  a  meggyőződésben  mély  alázattal  esedezem,  kegyesked- 
jék Excellenciád  Ő  Felségének  többszörösen  adott  szent  igéretét 
emlékezetébe  hozni  s  ennek  alapján  végső  alkalmaztatásomat  kiesz- 
közölni, vagy  legalább  is,  míg  az  említett  alkalom  el  nem  érkezik, 
elrendelni  áthelyezésemet  a  magas  legfőbb  pénzügyi  hatósághoz, 
melynek  Excellenciád  a  főnöke".1 

Saurau,  ki  Bacsányi  állandó  jóakarójának  bizonyul  későbben  is, 
nem  késik  teljesíteni  kérését  s  már  néhány  nap  múlva  a  követ- 
kező előterjesztést  teszi  az  uralkodónak  Bacsányi  ügyében: 

„Bacsányi  János,  az  ide  mellékelt  kérvény  aláírója,  az  a  Felséged 
által  is  jól  ismert  magyar,  kinek  Felséged  kiállott  büntetése  után 
1796-ban  alkalmaztatását  megígérni  legkegyelmesebben  méltózta- 
tott s  ideiglenesen  45  krajcár  napidíjat  engedélyezni  kegyeskedett. 
Megfelelő  üresedés  hiányában  nevezett  egyén  annak  idején  a  bankó- 
hivatalhoz lett  szolgálattételre  beosztva,  ahol  írásmunkákra  hasz- 
nálják. 

Nevezett  azonban  több  képességet  érez  magában,  s  érezvén 
állásának  nyomorúságos  helyzetét,  végső  alkalmaztatását  óhajtja  s 
az  a  kívánsága,  hagy  a  vezetésem  alatt  álló  legfőbb  hatósághoz 
legyen  beosztva. 

Bacsányi  kiváló  irodalmi  ismeretekkel  bíró  ember,  több  nyelvben 
teljesen  járatos,  kitűnő  a  latinban  s  egyáltalában  egy  gondolkozó  fő. 

Készséggel  javasolnám,  hogy  ő  Felséged  legfőbb  pénzügyi 
hatóságánál  nyerjen  megfelelő  alkalmaztatást,  mert  biztos  vagyok 
benne,  hogy  ott  kiváló  szolgálatokra  lenne  képes.  Miután  azonban 
ez  nem  lehetséges,  hódolatteljes  alázattal  javaslom,  kegyeskedjék 
Felséged  őt  a  bankóhivataltól  azon  rendelkezéssel  áthelyezni,  hogy 
tekintettel  azon  szerencsétlenségre,  mely  ezt  az  embert  érte,  s 
hogy  nevezettnek  súlyos  helyzete  némileg  megkönnyíttessék,  a 
többi  napidíjasokhoz  képest  a  jövőben  egy  forint  napidíj  engedélyez- 
tessék néki. 


1  Bacsányi  folyamodása  Saurauhoz.   Cs.   és  kir.  közös  pénzügyi  levél- 
tár, Bécs. 

Bacsányi  eddigi  magaviselete  nem  hagy  kétséget  politikai  elvei- 
nek megbízhatósága  iránt".1 

Ezen  felterjesztés  alapján  Ferencz  elrendeli,  hogy  Bacsányi  egy 
forint  napidíj  mellett  a  legfőbb  pénzügyi  hatóságnál  mint  napi- 
díjas nyerjen  alkalmaztatást,  ami  némi  megkönnyebbülést  jelent 
eddigi  mostoha  helyzetében. 

Kazinczy  azonban  még  e  sanyarú  viszonyok  dacára  sem  átallja 
őt  meggyanúsítani,  azt  állítván  róla,  hogy  kenyerét  a  „levelek  fel- 
tördelési departementnál  keresi". 

E  vádtól  Bacsányi,  kinek  hivatali  foglalatoskodása  és  annak 
körülményei  tisztázva  vannak,  teljesen  távol  áll.  De  nem  is  férhet 
semmikép  e  gyanú  Bacsányi  jelleméhez,  eltekintve  attól,  hogy  ily 
körülmények  között  megszűnt  volna  az  a  meleg  baráti  viszony, 
mely  őt  az  irodalom  munkásaival  egybefűzé.  Oly  férfiú,  mint  Kis- 
faludy Sándor,  ki  mint  testőrtiszt  az  akkori  gavalléroknak  is  minta- 
képe, bizonyára  nem  ajándékozza  meg  bizalmával  őt,  ha  a  gyanú- 
sítás igaz.  De  nem  is  tűri  el  semmiképen  sem  Bacsányi  jelleme  e 
vádat,  kinek  hibái  ép  a  túlzó  önérzet  kitöréseiben  jutnak  kifejezésre. 
Kazinczy  rossz  néven  veszi  Bacsányitól,  hogy  a  multakra  való 
hivatkozással  megszakítja  vele  a  levelezést.  Pedig  egészen  termé- 
szetes, ha  a  költőt  eddigi  sorsának  szomorú  tanúságai  óvatosságra 
intik  ép  azzal  a  bajtárssal  szemben,  ki  osztályosa  volt  a  szeren- 
csétlenségben. 

Bacsányi  irodalmi  működése  e  korban  óriási  hanyatlást  mutat 
fel.  Mintha  a  kufsteini  börtön  szenvedései  megtörték  volna  múzsá- 
jának oly  magasra  induló  sokat  igérő  szárnyalását.  Egész  mun- 
kássága abból  áll,  hogy  1 798-ban  a  Magyar  Minerva  munkatársává 
szegődik  s  kiadja  ott  Ányos  költeményeit  egy  bevezetéssel  és  jegy- 
zetekkel ellátva.  Alig  néhány  ódáján  és  versén  kívül  irodalmi  mun- 
kássága teljes  meddőségbe  sülyed. 

Mielőtt  azonban  költőnk  sorsának  további  fejleményeit  és  az 
ottani  körökhöz  való  bensőbb  viszonyát  megvilágítanók,  nem  lesz 
érdektelen,  ha  egy  pillantást  vetünk  az  akkori  császárváros  szel- 
lemi életére  s  bővebben  megvilágítjuk  ama  művelődési  és  iro- 
dalmi viszonyokat,  melyek  az  ott  élő  magyar  írók  lelki   művelő- 

1  Saurau  felterjesztése  Ferencz  császárhoz  Bacsányi  kérvénye  ügyében. 
Cs.  és  kir.  közös  pénzügyi  levéltár,  Bécs. 

116 


BLUMAUER 

A  József-féle    szellemi   mozgalom  egyik  vezére. 

Egykorú  metszet  a  bécsi  csász  kir.  hitbizományi 

könyvtárban) 


>RA 


ügy  kétv 


,  felterjesztés  alapján  Ferencz  elren< 


►gy  Bacsái 


.pidíj  mellett 

alkalma 

eddigi  ír  íeJyzi 

Kazinczy  azonban 

öt  meggyanúsítani,  az 

departementi 

körülményei  tisztázva 


mely  őt  az  irocj 
faludy  Síi 
képe, 

De  i 
kinek  hil 


a  iegfőbb   pénzügyi  hatóságnál  mint 
itatást,  ami   némi   megkönnyebbülést  jt 
lében. 

még  e  sanyarú  viszonyok  dacára  sem  átallja 
rván  róla,  hogy  kenyerét  a  „levetek  fel- 

tali  foglalatoskodása  és  annak, 
nm  1  áll.  De  nem  is  férhet 

•ítekintve^ttól,  hogy  ily 
meleg  baráti  viszony, 
gybeffizé.  Oly  int  Kis- 

írt az  akkori  gavalléroknak  is  minta* 
okozza  meg  bizalmával  őt,  ha  a  gyanú- 
én sem  Bacsányi  jelleme  e 
ierzet  kitöréseiben  jutnak  kifejezésre. 
Bacsányitól,  hogy  a  multakra  való 
a  levelezést.  Pedig  egé 
mak  szomorú  tanrn  ?sságra 

-.rémben,  ki   •■-..'" 


fel.  Mii 


e  e  kor?  ;&ya9ás* 

szenvedés*- 
kat  ígérő   s 
í8-ban  a  Magyw 
költeményen  ^etetéssel  és  jegy- 

:1  ellátva.  A  ódáján  ésv<  odalmi  mun- 

ssága  teljes  meddő*  ed 

előtt  azonban  köttónk  sorsának  további  fejleményeit  és  az 
-ökhöz  való  bensőbb  viszonyát  megvilágítanék,  nem  letf 
•  ba  egy  pillantást  vetünk  az  akkori  császárváros 

•ővebben  megvilágítjuk  ama  művelődési  és  iro- 
*lyek  az  ott  élő  magyar  írók  lelki   művelő- 


i 


ivéltár,  Bécs. 
.919S9V  >íi^9  mólosom    irnallasa    aJairbssot  A 
iynBmoNidftri  irt  xasao  \eobd  B  tasataní 
(n£di6lvi(nö>l 


\  ^^££5fe 


^ctu-Y'if/i ■.  +.K'r\:-a£z*rf tfef  c£&6 


A  RÉGI  BECS 


désére  és  úttörő  irodalmi  munkásságára  nem  csekély  befolyással 
vannak.  Hiszen  jól  tudjuk,  hogy  az  idegen  műveltségnek  ebben  a 
világában  kel  életre  a  testőr  íróknak  az  a  mozgalma,  mely  első 
fénysugara  a  nemzeti  megújhodásnak  az  irodalom  terén. 


A  felvilágosodásnak  és  a  szellemi  fellendülésnek  az  a  hatalmas 
korszaka,  mely  József  császár  uralkodásával  Ausztriára  beköszönt, 
nem  egyedül  e  felvilágosodott  uralkodó  kiváló  egyéniségével  van 
összefüggésben;  rég  előkészített  talaja  van  ezen  eszméknek,  melyek 
már  hosszú  idő  óta  hamu  alatt  lappangva,  s  az  új  idők  költői, 
tudósai  és  humanistái  által  szítva,  mind  jobban  és  jobban  kezdik 
áthatni  Európa  művelt  népeinek  lelkületét. 

A  szellemi  felvilágosodásnak  s  a  nemzeti  öntudat  ébredésének 
folyamata  visszanyúlik  még  Mária  Terézia  uralkodásának  idejére, 
midőn  közvetlen  a  hét  éves  háború  lezajlása  után  Ausztria  német- 
sége a  politikai  események  iránt  érdeklődni  kezd  s  ezáltal  a  műve- 
lődés és  felvilágosodás  nagy  kérdéseire  is  fogékonyabbá  válik. 

A  német  irodalom  hatalmas  fellendülése  mihamarabb  utat  talál 
Ausztriába  s  a  német  költők  e  korszakbeli  művei  nemsokára  kiszo- 
rítják a  művelt  társadalomból  az  idegen  műveltség  termékeit. 

Hiszen  jól  tudjuk,  hogy  e  korban  az  egész  társadalmat  idegen 
műveltség  szelleme  hatja  át  s  úgy  az  udvar,  mint  a  társadalom 
még  nyelvében  is  a  francia  és  olasz  kultúra  köntösét  viseli.  Mária 
Terézia  férje,  Ferencz  császár  alig  ért  németül,  s  úgy  neki,  mint 
környezetének  francia  a  társalgási  nyelve.  Ugyanily  jelentősége  és 
szerepe  van  az  olasz  nyelvnek  is  és  állandóan  olasz  költők  befo- 
lyása irányítja  az  udvari  élet  szellemi  világát.  Már  Lipót  császárnak 
Zeno  a  kedvenc  költője,  később,  főleg  Mária  Terézia  korának  művelt- 
ségére a  híres  Metastasio  üti  reá  költői  egyéniségének  bélyegét. 
Az  udvar  köréből  a  német  műveltség  termékei  ki  vannak  zárva, 
csak  a  francia*  és  olasz  irodalom  termékeiből  veszi  az  művelődé- 
sének táplálékát;  de  idegen  irányzat  uralja  a  zenevilágot  is  s  ünne- 
pélyes alkalmakkor  olasz  operák  hangjai  mellett  szórakozik  az 
udvar  és  a  főúri  világ.1 

A  hatalmas  fellendülésnek  induló  német  irodalom  azonban  nem 

1  Caroline  Pichler:  Denkwürdigkeiten  aus  meinem  Lében.  I.  köt.  13—16. 1. 

hagyja  hidegen  Ausztria  németségét  s  Gellert  dalai  és  erkölcsi 
beszélyei,  Klopstock  Messiása  s  hazafias  költészetének  új  iránya 
mihamarabb  utat  találnak  a  müveit  társadalom  lelkületéhez. 

Az  1762-ben  megjelenő  „Die  Welt*  című  folyóirat  már  ennek 
az  irányzatnak  képviselője,  s  nemcsak  a  művelődés,  hanem  a  nem- 
zeti öntudat  életrekeltésének  szempontjából  is  hatalmas  izgatást 
fejt  ki.  A  német  költészet  e  korszakbeli  kiváló  termékei  ebben  a 
folyóiratban  jelennek  meg  s  annak  szerkesztője,  a  lelkes  Klemm, 
reá  bírja  Trattnert,  hogy  kiválóbb  német  költők,  mint  Klopstock, 
Lessing,  Gellert,  Kleist  és  Hagedorn  müveit  kiadja  a  közönség 
számára. 

Klemm  folyóiratában  erősen  sorompóba  lép  a  német  nyelvért, 
ostorozza  az  előkelő  osztályokat,  melyek  franciául  társalognak  és 
nem  akarnak  német  könyveket  olvasni  s  megrójja  a  tudósokat,  kik 
ragaszkodnak  ahhoz  a  felfogáshoz,  hogy  a  tudományok  müvelése 
szoros  összefüggésben  áll  a  latin  nyelv  használatával. 

Klemm  a  színházi  ízlés  megnemesítésére  is  erős  nemzeti  irányú 
mozgalmat  indít.  Háborút  indít  a  korszak  üres  bohóc  komédiái 
ellen,  melyek  a  színművészet  talajában  már  régebb  idő  óta  oly 
erős  gyökeret  vertek  s  amelyek  szerinte  csak  arra  valók,  hogy 
megakadályozzák  a  jó  ízlésnek  s  magasabb  műveltségnek  terjedését. 

Klemm  izgatásával  nem  marad  magára  s  nemsokára  erős 
segítséget  nyer  Sonnenfels  támogatásában,  kinek  „Der  Vertraute", 
később  pedig  „Mann  ohne  Vorurtheil"  cimü  folyóiratai  korszak- 
alkotó jelentőséggel  bírnak  az  elkövetkezendő  szellemi  felvilágoso- 
dás mozgalmára.  A  hetvenes  években  fellépő  Blumauer  ex-jezsuita 
szintén  e  mozgalomhoz  csatlakozik,  s  így  nemsokára  teljes  erővel 
megindul  a  harc,  melyben  a  József-féle  felvilágosodás  korszakának 
ifjú  gárdája  az  új  idők  szellemében  ostorozni  kezdi  a  kor  irodalmi 
és  műveltségi  viszonyainak  ferdeségeit. 

Ez  időtől  kezdve  hatalmasan  nő  a  folyóiratok  száma,  amelyek- 
ben az  új  idők  lelkes  nemzedéke  mindjobban  életjelt  ad  magáról. 
A  hírlapirodalomnak  egy  igen  érdekes  fajtája  is  napvilágot  lát  e 
korban,  midőn  több  folyóirat,  nyelvében  és  gondolkozásában  alkal- 
mazkodva a  néphumor  kedély  világához,  annak  közismert  kedvenc 
típusait  szólaltatja  meg  a  napi  kérdésekről  a  közönségnek.  Ennek 
az  iránynak  szülöttje  a  később  nagy  kedveltségnek  örvendő  „Eipel- 
dauer",  mely  mindenkor  erősen  alkalmazkodva  a  közhangulathoz 

és  a  politikai  viszonyokhoz,  majdnem  négy  évtizeden  át  valóságos 
tükre  a  császárváros  szellemi  és  politikai  életének  és  állandó  szó- 
csöve a  polgárság  és  nép  érzelmeinek  és  felfogásának.1 

Az  új  idők  mozgalmának  nemsokára  meg  is  van  a  komoly 
hatása;  az  egész  müveit  társadalom,  élén  az  udvarral  és  az  elő- 
kelőkkel nagy  lelkesedéssel  karolja  fel  a  német  nyelv  és  iroda- 
lom ügyét. 

Nagyban  emeli  e  mozgalom  jelentőségét  a  „fiatal  udvar"  állás- 
foglalása, mely  a  jövő  uralkodó,  József  vezetésével  lelkesen  ápolja 
a  német  irodalmat.  Lascy  ezredes,  gróf  Rosenberg  udvarmester, 
Clary,  Kinsky  grófok,  a  Lichtensteinek  tartoznak  e  körhöz.  A  leg- 
előkelőbb magyar  főúr,  Eszterházy  herceg  sincs  távol  e  mozga- 
lomtól s  meleg  barátság  köti  őt  Wielandhoz,  a  németek  akkori 
Mres  költőjéhez. 

A  színművészet  terén  is  hatalmas  változást  jelent  az  a  rende- 
let, mely  a  bécsi  Burgszínház  páratlan  dicsőségű  pályafutásának 
veti  meg  alapját,  s  mely  elrendeli,  hogy  a  jövőben  csakis  eredeti 
müvek  és  idegen  színművek  kitűnő  fordításai  kerülhetnek  előadásra 
a  színpadon. 

így  lesz  száműzve  a  silány  bohóckomédiák  irányzata,  melynek 
kiszorításáért  két  évtizeden  át  oly  sokat  küzdöttek  a  felvilágosodás 
hívei,  s  amely  küzdelem  oly  nevezetes  jelentőségre  tett  szert  a  fel- 
világosodás korszakának  történetében.  Sonnenfels  áll  a  színiügy  új 
irányzatának  élére,  s  mint  színházi  cenzor  elsőrangú  szereppel  bír 
az  ízlésnemesítés  s  a  színművészet  fejlesztésének  munkájában. 

Annyira  megy  a  lelkesedés  a  kor  szellemi  mozgalmai  iránt  s 
maga  az  udvar  annyira  szívén  viseli  a  német  irodalom  ügyét, 
hogy  annak  köreiben  még  arra  is  gondolnak,  hogy  a  német  iro- 
dalom akkor  élő  két  leghatalmasabb  képviselőjét,  Lessinget  és 
Klopstockot  Bécsben  telepítsék  le.  Az  eszme  nem  ölt  ugyan  tes- 
tet, de  tény,  hogy  amidőn  Lessing  1775-ben  Bécsbe  jő,  oly  fogad- 
tatásban részesül,  aminő  csak  fejedelmeknek  juthat  osztályrészül. 
A  nagy  német  költő,  kinek  létezéséről  saját  uralkodója  Nagy  Frigyes 
tudomást  sem  vesz,  mindenütt  a  legnagyobb  tisztelet  és  ünneplés 
tárgya.  Maga  az  öreg  fejedelemnő,  Mária  Terézia  bizalmas  eszme- 

1  Briefe  eines  Eipeldauers  an  seinen  Herren  Vetter  in  Kakran  über 
d'Wienerstadt.  1785-1821. 

cserét  folytat  vele  s  kikéri  tanácsát  azokban  a  fontos  irodalmi  és 
művelődési  kérdésekben,  melyek  e  korszakot  uralják. 

A  kor  szellemi  fellendülésének  legfőbb  és  maradandó  hatása 
azonban  a  klasszikus  zene  fejlődésének  terén  nyilatkozik  meg  leg- 
jobban. 

Ez  az  egyedüli  életrevaló  mag,  mely  fogékony  talajra  lel  a  fel- 
világosodás új  korszakának  mozgalmaiban,  s  maga  a  korszak 
bizonyára  alig  sejti,  hogy  nem  költőinek  irodalmi  munkásságához, 
hanem  a  klasszikus  zene  termékeihez  fog  fűződni  egykoron  a  fel- 
világosodás mozgalmának  nagy  kultúrtörténeti  jelentősége. 

Ekkor  indul  útjára  a  pfalzi  származású  Gluck,  ki  1748  óta 
osztrák  állampolgár  s  müvei  révén  nemsokára  kedvence  ügy  az 
udvari  köröknek,  mint  az  egész  müveit  társadalomnak.  Ő  a  meg- 
teremtője a  német  klasszikus  zeneiránynak,  mely  hivatva  van  e 
téren  is  kiszorítani  az  idegen  zene  termékeit.  Két  hatalmas  mes- 
termüve1 már  ezt  az  irányt  szolgálja  s  ennek  útján  haladnak  a 
később  eljövendő  zeneóriások,  kiknek  lángesze  és  teremtő  ereje 
létrehozza  a  klasszikus  zene  gyöngyeit. 

Ekkor  indul  útjára  Haydn  mester,  kinek  az  Eszterházy  hercegi 
család  a  pártfogója  s  ki  a  közel  lévő  Fertő-tó  melletti  kastélyból 
be-belátogat  a  császárvárosba,  hogy  kiváló  alkotásaival  időnkint 
felfrissítse  a  császárváros  pezsgő  szellemi  életét. 

Az  öreg  császárné  utolsó  éveiben  pedig  megjelenik  a  zene 
csodagyermeke,  Mozart,  kinek  bámulatában  egybeolvad  az  egész 
művelt  társadalom.  Nemcsak  az  udvarban  környékezi  őt  bámulat, 
hanem  a  nemesség  és  a  polgárság  is  versenyez  abban,  hogy 
körébe  vonja  a  fiatal  mestert,  ki  zongorajátékával  és  szellemének 
mindjobban  fejlődő  termékeivel  ünneplés  tárgya  mindenütt,  hol 
megjelenik. 

A  polgárság  kiváló  jelentőségének  nem  köznapi  bizonyítéka  e 
korban,  hogy  a  klasszikus  zene  fejedelmének  ebben  a  társadalmi 
osztályban  is  kiváló  pártfogói  akadnak.  Tost  nagykereskedő,  kinek 
már  Haydn  két  vonós-négyest  szentelt,  támogatja  őt  és  Puchberg 
nagykereskedő,  valamint  a  híres  Artaria  műkereskedő  cég  e  kor- 
ban élő  tulajdonosa  szintén  támogatója  Mozartnak,  ki  szívesen 
látott  vendége  az  előkelő  polgári  házaknak  is. 

1  Orpheus  és  Eurydike  (1762),  Alkeste  (1767). 

Minden  téren,  minden  irányban  életjelt  ad  magáról  az  új  idők 
ébredező  szelleme.  Tagadhatatlan,  hogy  Ausztria  ezúttal  a  legelső 
helyen  áll  azon  nemzetek  között,  melyek  felfogják  az  új  eszmék 
áramlatát,  s  ezúttal  nem  nyer  beigazolást  Nicolainak,  Lessing 
barátjának  az  a  mondása,  hogy  a  műveltség  haladásának  szelleme 
Ausztriába  rendszerint  csak  harminc  esztendő  múlva  szokott  meg- 
érkezni. 

A  felvilágosodás  ifjú  nemzedéke  egy  régi  füstös  kis  kávéház- 
ban találkozik,  mely  a  Graben  egy  sötét  mellékutcájában  van 
eldugva  a  világtól.  Reggeltől  estig  gyertyafény  világítja  meg  a 
régi  kopott  helyiséget,  melyben  régi  divat  szerint  szerecsen  gyer- 
mekek szolgálják  fel  az  illatos  mokkanedvet.  Ebben  a  helyiségben 
találkozik  naponkint  az  ifjú  Bécs  nemzedéke,  hogy  megbeszélje  a 
napi  eseményeket,  bírálatot  mondjon  a  fontosabb  kérdésekről  s 
kiadja  a  jelszót,  mely  alatt  harcba  kell  indulni  a  szellem  fegyve- 
reivel. Ayrenhofer,  a  vígjátékíró,  a  szellemes  Blumauer,  Alxinger,  a 
Burgszínház  igazgatója,  Haschka,  a  későbbi  osztrák  néphimnusz 
szövegének  írója,  Denis,  Maffei  tagjai  e  társaságnak,  kik  tele  élet- 
vidámsággal s  nagy  tervekkel,  lelkesedéssel  állanak  a  felvilágoso- 
dás új  irányának  szolgálatába.  Számosan  közülök  a  kolostor  falai 
közül  lépnek  egyenesen  a  szabadkőműves-páholyba,  mely  a  kor 
szellemi  mozgalmaiban  kiváló  jelentőségre  tesz  szert.  Ebben  a 
kötelékben  fejlődik  ki  az  az  odaadó  testvéri  viszony,  mely  a  páholy 
tagjait  minden  téren  egyesíti. 

Alxinger  egy  nagy  örökséget  csinál.  Haschka  kifejezést  ad  óhaj- 
tásának, hogy  bárcsak  abban  része  lehetne.  Alxinger  erre  rögtön 
megajándékozza  10,000  forinttal,  mely  azonban  a  könnyelmű  fiatal 
költő  kezén,  ki  azt  egy  kétes  üzletbe  helyezi  el,  hamar  elúszik. 

Az  ifjú  írói  nemzedék  a  német  költészet  kiváló  szellemeivel  is 
fentartja  az  összeköttetést.  Különösen  Wieland  az,  kit  a  fiatal  gár- 
dához a  meleg  barátság  kötelékei  fűznek.  Ő  küldi  meg  időnkint 
nékik  a  német  múzsa  kiváló  termékeit  s  a  kis  kávéház  asztalánál 
olvassák  fel  először  Schiller  Haramiáinak  szenvedélytől  izzó  sorait, 
melyek  nagy  lelkesedést  keltenek  mindenfelé,  s  hamar  megalapítják 
a  nagy  német  költő  dicsőséges  hírnevét. 

Néhány  kiválóbb  művész  csatlakozik  még  később  a  kis  társa- 
sághoz, melyhez  még  Sonnenfels,  Jaquin,  van  Swieten  tartoznak,  s 
így  nemsokára  teljes  számmal  együtt  van  a  gárda,  mely  a  felvilá- 

gosodás  műveltségterjesztő  munkájában  lelkesedéssel  felvonul. 
A  társaság  mihamarabb  utat  talál  a  művelt  társadalom  szívéhez  s 
már  nemsokára  ott  látjuk  őket  Greiner  udvari  tanácsos  nejének 
szalonjában,  hol  a  Graben  melletti  kis  kávéház  lelkes  társasága 
vendégszerető  otthonra  talál.  Ez  időtől  kezdve  a  felvilágosodás 
bajnokai  szívesen  látott  vendégei  az  előkelő  polgári  házaknak  s 
boldog  az  a  család,  mely  őket  körében  üdvözölheti. 

így  a  családi  élet  tűzhelye  legfőbb  élesztője  az  új  idők  szel- 
lemi mozgalmainak  s  így  magyarázható  meg  az  a  jelenség,  hogy 
az  egész  művelt  társadalom  összeforr  a  szépnek  élvezetében  s 
mindannak  kultuszában,  mely  a  korszak  lelkületét  fogva  tartja. 

Mint  látjuk  tehát,  az  új  idők  mozgalmainak  hullámai  messze 
visszanyúlnak  még  Mária  Terézia  idejére,  kinek  kormányzása  alatt 
kel  életre  az  osztrák  nemzeti  eszme  s  a  történelmi  Ausztria  fogalma. 
Ebben  a  talajban  fogamzik  meg  a  nemzeti  érzés  és  öntudat  csí- 
rája, mely  később  egy  felvilágosodott  uralkodó  kiváló  szellemétől 
áthatott  korszakban  teljes  erővel  kibontja  fejlődésének  szárnyait. 

A  nemzeti  érzésében  egybeforradó  Ausztriának  a  kiváló  uralko- 
dónő  egyénisége  a  legfőbb  összetartó  kapcsa  s  szeretetreméltó 
lénye,  mely,  dacára  az  idegen  nevelésnek,  érzelmeiben,  gondolkozá- 
sában, sőt  nyelvében  is  a  kedélyes  bécsi  jellemvonást  viseli  magán, 
erős  köteléket  képez  ahhoz  a  bizalomhoz  és  szeretethez,  mely  őt  a 
polgársággal  és  néppel  egész  uralkodása  idején  összefűzi. 

Hosszú  idők  után  most  fejlődik  ki  újra  az  uralkodóház  és 
népe  között  az  a  bizalmas,  úgyszólván  családi  viszony,  mely  csak 
valamikor  a  régi  időkben  állott  fönn  a  babenbergi  ház  uralkodása 
idején. 

Mária  Terézia  a  trón  rideg  magaslatáról  leszáll  a  polgársághoz 
és  néphez.  Mint  hitves  és  családanya  pedig  szeretet  és  tisztelet 
tárgya  mindenütt.  Benne  a  polgárság  és  nép  mintaképét  látja  a 
hűséges  hitvesnek  s  a  szerető  családanyának,  ki  gyermekeit  isten- 
félelemben s  valláserkőlcsös  irányban  neveli  s  akinek  szíve  min- 
denkor nyitva  áll  a  szenvedők  és  nélkülözők  számára.  Hű  bécsi 
népével  megoszt  örömet  és  bánatot  s  a  legszegényebb  kunyhóba 
is  leszáll,  hogy  segítségére  legyen  azoknak,  kik  támogatásra  szo- 
rultak. 

Így  az  érintkezés  a  fejedelem  és  népe  között  a  szó  szoros  értelmé- 
ben patriarchálissá  válik  s  ez  utóbbinak  lelkéből  a  dinasztikus  hűséget 

semmi  sem  képes  többé  kiirtani.  Ebben  az  érzésben  olvadnak  össze 
a  különböző  társadalmi  osztályok  s  ez  az  együttérzés  és  egybefor- 
radás  még  a  közös  érintkezésnek  nyelvében  is  kifejezésre  jut.  Az 
uralkodónő  és  a  legfőbb  körök  ugyanazt  a  nyelvet  beszélik,  amit 
a  polgárság  és  a  nép,  amelynek  kiejtése  annyira  jellemzi  az  örökké 
derült  kedélyű,  könnyűvérű  bécsi  típust. 

Természetes,  hogy  Ausztria  németajkú  népei  is  ebben  az  érzés- 
ben és  felfogásban  forradnak  össze,  sőt  a  birodalmi  főváros  szel- 
leme még  az  idegenajkúakat  is  körébe  vonja.  A  bevándorolt  magyar 
cseh,  lengyel,  olasz  polgár  ivadéka,  habár  nevében,  nyelvében  és 
faji  tulajdonságaiban  meg  is  őrzi  jellemét,  mihamarabb  alkalmaz- 
kodik a  császárváros  szelleméhez,  mely  virágzó  kultúrájával,  kedé- 
lyes hangulatával  s  a  néphumor  ellenállhatatlan  varázserejével  min- 
denkire nagy  hatással  bír.  A  császárváros  pezsgő  életének  ez  a 
jellemző  tulajdonsága  ledönti  a  válaszfalat  a  különböző  társadalmi 
osztályok  között,  melyek  mindannak  élvezetében  összeforradnak 
melyet  a  császárváros  nyújt. 

A  brigittenaui  népünnepen,  a  máriabrunni  búcsún,  a  május 
elseji  Práter-ünnepen  a  legelőkelőbb  társadalmi  osztályok  együtt 
mulatnak  a  néppel  s  nem  tapasztalható  az  a  jelenség,  ami  máshol, 
hogy  a  müveit  társadalmi  osztály  csak  bohóckodó  szereplőnek 
tartja  a  népet,  melynek  mulatságait  és  ugrándozásait  elzárkózott 
köréből  úri  kedvteléssel  nézi. 

Az  uralkodóház  és  népe  közötti  viszony  adja  meg  tehát  azt  a 
jelleget,  mely  a  császárvároshoz  fűződik  s  melynek  következtében 
Bécs  fogalma  Ausztria  fogalmával  szoros  kapcsolatba  jut.  A  császár- 
város néprajzi  szempontból  is  hű  képévé  válik  a  nagy  birodalom- 
nak, s  mint  központ,  mint  az  uralkodás  helye,  mint  a  többnyelvű 
államrendszer  szíve,  innen  indul  ki  minden,  politikai,  közigaz- 
gatási, irodalmi  s  művészeti  téren  egyaránt. 

Ebben  a  talajban  fogamzik  meg  az  új  eszmék  csírája,  mely 
később  a  felvilágosodásnak  s  a  szellemi  fellendülésnek  oly  szép 
korszakát  hozza  meg  Ausztriára.  Maga  az  öreg  uralkodónő  alig 
veszi  észre  az  átalakulást,  mely  körülötte  folyik  s  azt  hiszi,  hogy 
csak  néhány  lelkes  író  s  nagyratörő  fia,  József,  képviseli  a  küszö- 
bön álló  új  idők  szellemét.  Különösen  rossz  néven  veszi  fiának  a 
vallási  kérdésekben  elfoglalt  szabadelvű  álláspontját  s  erős  össze- 
ütközései vannak  a  makacs  fiúval,  ki  azonban  szilárdan  megmarad 

felfogása  mellett.  A  leendő  császárnak  különben  sem  tetszik  az, 
hogy  a  haladás  és  felvilágosodás  munkája  ily  lassú  mederben 
halad.  Az  anya  és  fiú  küzdelmében  az  új  idők  szellemének  harca 
folyik  a  múlttal.  A  mindjobban  és  jobban  ébredező  közhangulat 
természetesen  József  pártján  áll,  akié  a  jövő.  Az  öreg  császárnő 
vérző  szívvel  látja,  hogy  az  ő  kora  lejárt  s  azon  töpreng,  hogy 
lemondásával  hamarább  utat  engedjen  fiának  a  trónhoz. 

E  lelki  küzdelem  azonban  nem  tart  soká  s  az  öreg  császárnőt 
súlyos  beteg  állapota  különben  is  arra  inti,  hogy  nemsokára  itt  a 
vég,  mely  lezárja  hosszú  uralkodásának  eseményekben  és  érde- 
mekben gazdag  korszakát.  Mária  Terézia  halála  hamar  be  is  követ- 
kezik s  véle  együtt  sírba  száll  az  a  barokk  korszak  is,  mely  oly 
jellemző  bélyeget  üt  a  felvilágosodás  előtti  régi  Ausztriára. 


„A  császárnő  meghalt,  új  fordulat  küszöbén  állunk",  így  kiált 
fel  Nagy  Frigyes,  midőn  Mária  Terézia  haláláról  értesül.  A  porosz 
király  tényleg  igazat  mond,  mert  egy  csapásra  bevégződik  az  a 
korszak,  melyet  a  nagy  császárnő  oly  szívesen  adott  volna  át 
örökül  fiának.  Ezt  azonban  nemcsak  az  új  uralkodó  felvilágosodott 
lénye,  hanem  az  új  idők  szelleme  is  megakadályozza,  mely  a  müveit 
nemzetek  lelkületébe  erős  csíráit  oltja  bele  a  haladás  törekvéseinek. 

József  császár  mély  gondolkozásának  kiváló  jele,  hogy  meg- 
hallja a  kor  intő  szavát  s  megérteni  és  mérlegelni  tudja  a  mind- 
jobban előretörő  új  eszmék  jelentőségét. 

Egy  jól  értesült  feljegyzése  e  kornak  azt  mondja,  hogy  midőn 
József  császár  még  trónörökös  korában  a  versaillesi  udvarban  járt, 
éles  szemeivel  már  akkor  előre  látta  a  katasztrófát,  mely  testvérével, 
a  szerencsétlen  Marié  Antoinette-lel  együtt  a  francia  királyi  házat 
fenyegette.  Tanuja  volt  az  udvar  őrületes  pazarlásának  s  az  ott  dívó 
feslett  életmódnak,  mellyel  szemben  a  nép  ijesztő  nyomorában  s  az 
annak  nyomán  járó  elégedetlenségben  meglátta  a  romlás  csíráit, 
melynek  vihara  nemsokára  el  fogja  söpörni  a  Bourbonok  ősi  trónját. 

József  lényének  őszinteségével  feltárja  sógora  előtt  véleményét 
az  ottani  viszonyokról  és  sokszor  az  udvari  csőcselék  megbotrán- 
kozására keresetlen  szavakban  adja  elő  nézetét  és  kifogásait  az 
ottani  állapotokról.  Midőn  a  francia  főváros  nevezetességeit  meg- 
szemléli s  az  ottani  viszonyokkal  és  intézményekkel  megismerkedik, 

beszámol  időnként  a  királynak  tapasztalatairól.  József  meglepetve 
látja,  hogy  sógorának  fogalma  sincs  saját  országa  viszonyairól  s 
midőn  egy-egy  ottani  intézményről  van  szó*  a  király  naiv  egy- 
ügyűséggel bevallja,  hogy  ő  mindazokról  sejtelemmel  sem  bír. 

József  élénk  lénye  nem  képes  palástolni  a  meglepetést  és  min- 
den rideg  udvari  szokás  ellenére  nyílt  asztalnál  rójja  meg  a  király 
eljárását,  kinek  kötelessége  volna  mindenről  személyesen  meggyő- 
ződést szerezni  s  minden  intézményt  megszemlélni,  mely  országá- 
ban létesül.  A  királyt  azonban  mindez  nem  hozza  ki  egykedvű 
közönyösségéből  s  mint  iskolás  gyermek  mestere  szidalmait,  szót- 
lanul tűri  császári  sógorának  megrovásait.1 

A  bölcs  fejedelem,  kinek  sehogysem  tetszik  az  a  környezet  s 
ama  szokások,  melyek  a  versaillesi  udvar  romlott  világát  jellemzik, 
nem  késik,  hogy  testvérét  is  figyelmeztesse  a  következményekre; 
nincs  azonban  értesülésünk  arra  nézve,  vájjon  a  szerencsétlen  francia 
királynő  minő  szívvel  fogadta  testvérének  jóindulatú  tanácsait. 

Bizonyára  nagy  iskola  volt  ez  a  látogatás  Józsefre  nézve,  ki  az 
ottani  viszonyok  tanúságait  saját  birodalmának  viszonyaira  és  kor- 
mányzása jövő  irányzatára  levonta.  Nagyban  hozzájárulhatott  ez 
ahhoz  a  felfogáshoz,  mely  benne  azt  a  meggyőződést  érlelte  meg, 
hogy  az  uralkodói  kormányzás  akkor  jár  helyes  úton,  ha  maga  az 
uralkodó,  belátva  a  reformok  szükségét,  inkább  saját  maga  áll  azok 
megvalósításának  élére,  minthogy  bevárja  azt  az  időt,  mikor  a  szen- 
vedélyek kitörése  eltépi  a  fennálló  rend  és  béke  kötelékét. 

József  császárt  ez  az  ideális  felfogás  vezérelte,  midőn  a  szabad 
eszmék  uralmának  terjedése  elé  a  legcsekélyebb  gátat  nem  vetette 
s  maga  teszi  le  alapjait  a  felvilágosodás  amaz  új  irányának,  mely 
úgy  politikai,  mint  vallási  téren  az  ész  jogát  mindenek  fölé  emeli. 

Az  új  irány  mindent  elvet,  ami  a  tiszta  ész  ítélőszéke  előtt  meg 
nem  állhat.  Elavult  erkölcsökre,  szokásokra,  érdem  nélküli  szár- 
mazásra nem  helyez  súlyt,  a  tapasztalat  törvényeit  elveti  s  tekintet 
nélkül  az  emberi  szenvedély  gyarlóságaira,  mindent  saját  törvényei 
alapján  óhajt  rendezni  és  megállapítani. 

Ugyanezen  szempontok  érvényesülnek  vallási  téren  is,  midőn 
ezen  irány  követői  csak  az  észszerű  erkölcs  alapjára  helyezkednek 

1  Ludwig  Brunier :  Marié  Antoinette  Königin  von  Frankreich  und  Na  varr  a. 
II.  Theil  87—104.  1. 

és  semmi  oly  érzelmet  nem  ismernek  el  jogosultnak,  mely  a  val- 
lásos érzés  magasabb  eszményi  világába  emelkedik. 

József  császár  hibája  tehát  ép  ellenkező  túlzása  volt  annak  a 
szerencsétlen  rendszernek,  mely  a  forradalmi  eszmék  születése  helyén 
egy  jólelkű,  de  végtelen  gyenge  és  korlátolt  uralkodó  elzárkózó 
politikájában  megnyilatkozik.  Mert  amíg  a  francia  udvar  ridegen 
elzárkózik  az  ország  nyomorult  közállapotainak  felismerésétől  s  a 
nagy  bajok  mélyreható  orvoslásának  szükségességétől,  József  csá- 
szár minden  irányban  szabad  kezet  engedő  kormányzásában  nem- 
sokára a  korlátot  nem  ismerő  emberi  szenvedélynek  oly  anarchiája 
jut  kifejezésre,  mely  az  állam  létét  viszont  más  érdekeiben  és 
erkölcsi  szempontjaiban  támadja  meg.  # 

József  már  kormányzása  első  idejében  merész  kézzel  belenyúl 
a  vallási  kérdésekbe.  Egymásután  oszlatja  fel  birodolmában  a  szer- 
zetes-rendeket s  eltörli  az  apáca-zárdákat.  Azonban  mindezzel  nem 
elégszik  meg  s  az  egyház  oly  belső  ügyeibe  is  beleavatkozik, 
melyek  a  vallás  szertartásaival  vannak  szoros  kapcsolatban.  Ő 
maga  állapítja  meg  a  szertartások  idejét,  a  meggyújtandó  gyertyák 
számát  s  eltilt  minden  pompát;  azonkívül  betiltja  a  vallásos  kör- 
meneteket, bucsújárásokat,  az  ereklyéket  és  a  fogadalmi  táblákat  s 
más  oly  vallásos  szokásokat,  melyek  hosszú  időn  át  a  népnek  lelki 
szükségét  képezték. 

Ezen  túlszigorú  intézkedéseknek  első  hatása  az,  hogy  a  népben 
elégedetlenség  támad.  A  szerzetesek  és  apácák  elűzése  egyáltalá- 
ban nem  talál  tetszésre  s  míg  a  társadalom  egy  része  közönyösen 
viselkedik,  más  része  nyíltan  állást  foglal  a  kormány  ellen. 

Mint  látjuk  tehát,  eltekintve  az  egyházpolitika  szempontjaitól 
melyek  József  császárt  irányították,  magának  a  vallás  gyakorlatá- 
nak módja,  szertartásai  s  a  népélet  régi,  apáról-fiúra  örökölt  ártatlan 
kegyeletes  hagyományai  is,  melyek  a  nagy  tömegek  vallásos  gon- 
dolkozásával szoros  összefüggésben  állottak,  szintén  oly  megrend- 
szabályozások  alá  kerültek,  melyek  a  nép  elégületlenségének  kitö- 
réseit méltán  felidézhették.  Ezek  a  kérdések  nem  voltak  összefüg- 
gésben azon  fontos  politikai  szempontokkal,  melyeket  József  császár 
magasabb  állami  érdekből  megvalósítani  óhajtott  s  ezen  túlzó 
szabályok  immár  nem  az  állam  érdekeit  szolgáló  helyes  és  észszerű 
intézkedésekké,  hanem  durva  kegyeletsértéssé  fajultak. 

Ily  túlzás  nyilatkozik  meg  azokban  az  intézkedésekben  is,  melye- 

ket  a  temetéseknél  óhajt  keresztülvinni,  midőn  elrendeli,  hogy 
minden  pompa  és  fényűzés  mellőzendő.  Sőt  odáig  megy,  hogy  a 
halottaknak  zsákban  való  eltemettetését  parancsolja  meg  s  rende- 
letet ad  ki,  hogy  oltott  meszet  kell  tenni  az  elhunytak  temetkezési 
helyére. 

Eltekintve,  hogy  József  császárt  mindezen  intézkedéseiben  a 
legnemesebb  szempontok  irányítják,  mindezen  rendeleteiben  a  túl- 
zásnak oly  ferdeségei  jutnak  már  kifejezésre,  amelyek  még  a 
szabadgondolkozás  szempontjaival  sincsenek  többé  összefüggésben. 

Mindezek  az  intézkedések  nem  is  találnak  tetszésre,  sőt  azok 
nyomán,  különösen  a  nép  körében  napról-napra  jobban  tapasztal- 
hatók az  elégedetlenség  jelei.  Csak  a  hivatalnokok  s  az  irodalom 
emberei  látják  örömmel  a  reformokat  s  egy  felvilágosodott  írója  a 
kornak  gáncsolja  a  bécsieket,  hogy  azok  még  mindig  nem  tudnak 
szakítani  vallásos  előítéleteikkel. 

A  túlbuzgó  hivatalnoki  kar  kíméletlensége,  mely  kérlelhetetlen 
szigorral  hajtja  végre  József  rendeleteit,  csak  további  elégedetlen- 
ségnek képezte  forrását.  S  ennek  volt  kifolyása  az  is,  hogy  a  múlt 
időknek  számos  tiszteletreméltó  emlékműve  s  a  drága  mübecscsel 
bíró  kincseknek  egész  tömege  áldozatul  esett  a  gyakran  kímélet- 
lenségig menő  újítás  munkájának. 

Tagadhatatlan,  hogy  József  intézkedései  számos  visszaélésnek 
vették  elejét,  de  ezen  eredmény  sokkal  csekélyebb  volt  azon  káros 
hatással  szemben,  mely  különösen  a  kor  vallás-erkölcsi  felfogásán 
ütött  erős  sebeket. 

Annyira  sülyed  a  vallás  tekintélye,  hogy  újságokban  és  folyó- 
iratokban még  a  vallásos  szertartásokat  is  megbirálás  tárgyává 
teszik  s  a  templomi  szentbeszédekről  a  színházi  tudósításokhoz 
hasonló  bírálatok  jelennek  meg  a  közönség  nem  nagy  épülésére. 
Természetes,  hogy  az  az  egyházférfiú,  kinek  beszéde,  eljárása  hír- 
lapi megbirálás  tárgyát  képezi,  elveszti  a  közönség  előtt  tekintélyét.1 

József  felvilágosodott  politikájának  túlzásai  az  irodalom  terén 
is  számos  kinövésnek  okozója.  A  korlátlan  sajtószabadság  felszínre 
hozza  az  avatatlan  zugíróknak  seregét,  továbbá  a  pamfleteknek  oly 
tömegét,  melyek  kártékonyán   elárasztják  az  egész  társadalmat.  Ez 

1  Caroline  Pichler:  Denkwürdigkeiten  aus  meinem  Lében.  Wien  1844. 
L  kötet  73.  I. 

az  áradat  1784-ben  éri  el  tetőpontját  s  egy  akkori  író  kimutatja 
hogy  magában  Bécsben  435  íróember  él  és  foglalatoskodik,  mire 
nézve  Pezzl  megjegyzi,  hogy  ő  e  számról  nem  tud  semmit,  mert 
az  alkalmi  röpirat-írók  firkász-seregét  nem  lehet  a  komoly  írókkal 
és  tudósokkal  egy  kalap  alá  venni.  Blumauer  az  1782  április 
hótól  1783  szeptember  hónapig  megjelenő  röpiratok  számát  1142-re 
teszi  s  kiszámítja,  hogy  a  tíz  krajcáros  brosúrákra  a  közönség 
39066  forint  40  krajcárt  adott  ki.  Ez  az  összeg  az,  mely  minden 
értéknélküli  fércmunkákra  kiadatott  s  ami  csak  a  kiadóknak  képez- 
het meg  nem  érdemelt  hasznot.1 

Az  akkori  komoly  írók,  kik  nem  így  festették  ki  képzeletükben 
az  új  korszak  felvilágosodásának  áldásos  eredményeit,  elborzadnak 
ezeken  a  jelenségeken,  s  maga  a  kormány  is  kezdi  belátni  a 
rendszernek  tévedéseit.  Ennek  eredménye  az,  hogy  József  már 
1784-ben  elrendeli,  hogy  a  cenzúra  ne  engedje  nyomás  alá  az  oly 
röpiratokat,  melyek  a  tiszta  erkölcs  ellen  vétenek,  vagy  a  vallásra 
és  a  papságra  vonatkozó  szidalmakat  tartalmaznak. 

Nagyon  jellemzően  mondja  e  korról  Goethe  egy  barátja,  gróf 
Sternberg  Gáspár,  ki  különben  nagy  tisztelője  József  személyének, 
hogy  e  rendszer  túlzó  reformjaival  nem  más,  mint  a  jóakarat  zsar- 
nokságának rendszere. 

Eltekintve  azonban  a  rendszer  ferdeségeitől  és  kinövéseitől, 
József  császár  korszaka  a  szellemi  élet  felpezsd ülésének  nagyjelen- 
tőségű korszaka  volt  s  igazat  mond  a  kornak  egy  írója,  hogy 
József  császár  géniuszának  fáklyájából  oly  szikrák  estek  Ausztriára, 
amelyek  kialudni  soha  nem  fognak.2 

Németországban  az  irodalom  hatalmas  fejlődésnek  indul  s  oly 
korszakot  teremt,  melyben  oly  szellemóriások,  mint  Goethe,  Lessing, 
Schiller,  Wieland,  Klopstock,  Herder  zsenije  látnak  napvilágot. 
Hasonló  fellendülés  és  pezsgő  irodalmi  élet  korszaka  támad  fel 
Ausztriában  is,  habár  nem  maradandó  szellemi  képviselőkkel. 
Blumauer,  Alxinger,  León,  Denis,  Haschka  és  a  többiek  csak  az 
irodalmi  úttörés  munkájában  szereztek  érdemet,   műveiknek  mara- 

1  J.W.  Nagl.J.ZeidlerDeutsch-österreichische  Literaturgeschichte.  Schluss- 
band  298.  1. 

8  „Aus  der  Fackel  von  Josephs  II.  Genius  waren  Funken  in  österreich 
gefallen,  die  niewieder  verlöschen  soUten".  Georg  Forster:  Ansichten  vom 
Niederrhein. 

dandósága  eltörpül.  Még  nagyobb  fellendülés  tapasztalható  a  szín- 
művészet terén  s  a  Burgszínház  színpada  a  császár  személyes  fel- 
ügyelete mellett  az  első  helyet  vívja  ki  magának  az  összes  nemzetek 
között.  S  a  többi  színpadokon  is  a  kor  legkiválóbb  művészei  gyö- 
nyörködtetik a  színházi  élvezetekkel  betelni  alig  tudó,  erősen  fejlett 
ízlésű  bécsi  közönséget. 

De  amiben  Bécs  szellemi  életének  fellendülése  leghatalmasab- 
ban  kifejezésre  jut,  az  a  zeneművészet,  melynek  aranykorszaka 
most  kezd  tetőpontjára  emelkedni.  Haydn,  Mozart,  Beethoven  teremtő- 
ereje uralják  a  korszakot,  mely  a  klasszikus  zene  termékeinek 
páratlan  gazdag  kincseit  hagyja  reánk  örökül. 

így  Németország  adja  az  irodalom  és  költészet  maradandó 
szellemóriásait,  de  viszont  a  császárváros  szellemi  felpezsdülésé- 
nek  új  korszakában  gyúl  lángra  a  világ  leghatalmasabb  zeneköltői- 
nek örökké  élő  géniusza. 

A  bécsi  családi  élet  minden  egyes  tűzhelye  a  maga  viszonyai 
között  a  művészet  és  költészet  szikrájának  melengetője;  ennek 
hagyományai  visszanyúlnak  még  Mária  Terézia  korszakának  végső 
idejére,  midőn  hosszú  idő  után  először  kezdenek  mutatkozni  a 
polgári  élet  öntudatraébredésének  jelei. 

A  kor  szellemi  iránya  irodalmi  fellendülésben,  a  művészet  és 
tudomány  pártolásában  jut  kifejezésre  s  ez  a  szellem  a  művelt 
társadalmat  a  legfelsőbb  köröktől  a  polgári  osztályig  áthatja.  A  szép 
és  nemes  iránti  fogékonyság,  párosulva  a  tiszta  ideálok  nemes  kul- 
tuszával, adja  meg  e  bájos  korszak  jellemét,  melynek  egét  a  társa- 
dalmi együttérzés  s  a  népélet  derült  kedélyvilága  aranyozza  meg 
Ebben  a  szellemi  és  tesvéri  összeolvadásban  jut  kifejezésre  az  a 
virágzó  korszak,  melyhez  a  régi  Bécs  fénykorának  legszebb  hagyo- 
mányai fűződnek.  Mintha  eltűnne  e  korszakban  az  élet  sivár  küz- 
delmeinek prózája  s  az  emberi  társadalom  a  szép  és  nemes  esz- 
mék kultuszában  s  valódi  testvéri  együttérzésben  minden  gyarló- 
ságtól megtisztulva  állana  előttünk.  Mindenütt  csak  a  szellemi  élet 
felpezsdülésének  élénk  világa  s  a  derült  életkedély  rózsás  hangu- 
lata jut  kifejezésre.  Mindenki  jókedvű.  Az  élet  küzdelmeinek  nehéz- 
ségeit nem  ismerik,  vagy  nem  akarják  ismerni  s  az  egész  társa- 
dalomnak lényét  nem  tölti  be  más  érzés,  mint  a  kor  szellemi 
mozgalmainak  költői  hangulattól  áthatott  meleg,  derült  világa, 
így  áll  előttünk  ma  a  régi  Bécs  korszakának  rózsákkal  és  nap- 

sugarakkal  megaranyozott  szép  világa  s  szinte  kísértésbe  jövünk, 
hogy  elhigyjük,  mintha  az  az  élet  küzdelmeinek  nehézségeitől  s 
az  emberi  gyarlóság  szenvedélyeitől  meg  lett  volna  tisztulva. 

Pedig  hát  e  rózsáknak  is  megvoltak  a  tövisei  s  az  élet  küzdel- 
meit az  akkori  nemzedék  is  bizonyára  ép  oly  jól  ismerte,  mint  a 
ma  élő  társadalom. 

De  tagadhatatlan,  hogy  az  akkori  életfelfogás  s  a  könnyebb 
megélhetés  lehetősége  is  hozzájárult  ahhoz,  hogy  az  együttérző 
társadalom  egy  magasabb  szellemi  élet  ideális  világában  egyesüljön. 

S  ami  leginkább  kedvezett  ennek  az  iránynak,  azt  a  ritka  jelen- 
séget látjuk  itt  megvalósulva,  amire  példa  igen  kevés  van  a  műve- 
lődés népeinek  történetében,  hogy  a  müveit  társadalmi  osztályok 
között  ledőlnek  a  válaszfalak  s  annak  tagjai  egy  közös  ideál  szel- 
lemi világában  nemesen  egyesülnek.  Bécs  főúri  osztálya  egybe- 
olvad az  előkelő  polgári  társadalommal  s  az  osztrák  főnemesség 
legelőkelőbbjei  áldoznak  a  művészet  és  irodalom  oltárára. 

Az  előkelő  polgári  osztály  estélyein  nem  hiányoznak  az  arisz- 
tokrácia kiváló  szellemi  képviselői  s  viszont  a  főnemes  szalonjá- 
ban osztály-  és  rangkülönbség  nélkül  ott  látjuk  a  polgár-elem 
képviselőit,  kik  a  kor  szellemi  mozgalmaitól  nem  akarnak  hátra- 
maradni. 

Egy-egy  irodalmi  vagy  művészeti  esemény  az  egész  művelt 
társadalomnak  úgyszólván  családi  ügye  s  a  tehetségnek  minden 
megnyilatkozását  jóakarattal  karolja  fel  s  örömmel  üdvözli  a  szép- 
nek élvezetével  betelni  nem  tudó  müveit  társadalom.  Blumauer, 
Alxinger,  Ratschky  egy-egy  költeménye,  Haydn  egy-egy  újabb  zene- 
müve mindennél  fontosabb  eseménye  a  kornak. 

Minden  költőnek  megvan  a  maga  pártfogója  s  minden  pol- 
gári családnak  a  maga  jóakaró  főúri  barátja. 

Arneth,  Mária  Terézia  korának  nagynevű  történetírója,  elbeszéli 
hátrahagyott  emlékirataiban,  hogy  midőn  atyja  menyasszonyával,  a 
híres  Adamberger  színésznővel  egybekel,  az  öreg  Dietrichstein  her- 
ceg az  esküvői  ünnepségek  céljaira  weidlingaui  kastélyát  bocsájtja 
az  ifjú  pár  rendelkezésére,  meleg  sorok  kíséretében.1  Az  öreg  Diet- 
richstein tehát  nemcsak  anyagilag  hálálja  meg  Arneth  szolgálatait, 
ki  fia  mellett  nevelői  állást  tölt  be.   Midőn  pedig  Bacsányi  János 

1  Alfréd  Ritter  von  Arneth:  Aus  meinem  Lében.  I.  kötet  84  1. 

a  magyar  költő,  menyasszonyával,  Baumberg  Gabriellával  az  oltár 
előtt  egybekel,  a  menyasszonynak  egy  O'donnel  grófnő  a  nász- 
asszonya.  Pedig  Gabriella  szülői  már  nem  is  élnek  s  a  szegény 
költőnek,  ki  udvari  fogalmazói  rangban  van,  a  rajtavalóján  kívül 
nincs  egyebe. 

Ezen  magas  pártfogók  jósága  Gabriellát  a  sors  legsúlyosabb 
viszonyai  között  is  kiséri,  sőt  a  legnehezebb  viszonyok  között 
midőn  a  magyar  költő  katasztrófája  a  nemes  lekü  hitvest  a  leg- 
nehezebb viszonyok  közé  juttatja,  O'donnel  grófnő,  Korokosava 
grófnő  a  pártfogója.  Ez  utóbbi  barátnőjeként  bánik  vele,  számta- 
lanszor ebédre  hívja,  lakásán  meglátogatja,  s  szűk  időkben  anyagi 
támogatásban  is  részesíti.  S  amidőn  a  bécsi  rendőrség  árgus  szeme 
a  költő  nejének  lépteit  is  éber  figyelemmel  kiséri,  egy  jelentésből, 
mely  e  korból  reánk  maradt,  azt  látjuk,  hogy  Gabriellának  leg- 
nyomorúságosabb helyzetében  is  Bécs  legelőkelőbb  főúri  házaihoz 
van  bejárása. 

A  költészet  irányát  Blumauer,  Alxinger,  Ratschky  és  társainak 
iskolája  uralja,  s  annak  termékei  a  kor  viszonyai  szerint  költői 
levelekben,  harci  költeményekben  és  néphimnuszokban  jutnak 
kifejezésre. 

Ennek  az  iránynak  kifejezője  az  Almanach-rendszer,  melyhez 
egy  egész  korszak  irodalmi  jelentősége  fűződik.  E  téren  csere- 
viszony van,  amennyiben  német  írók  költeményei  jelennek  meg 
osztrák  almanachokban,  és  viszont  a  német  almanachokat  bécsi 
írók  művei  és  versei  gazdagítják.  De  az  Almanach-rendszer  főleg 
Bécsben  jut  érvényre,  ahol  a  bécsi  Musen-almanachban  az  akkori 
írók  egész  gárdája  felvonul.  Ez  biztosítja  a  folyóirat  létét  is,  mely 
1777-től  1796-ig,  tehát  két  évtizeden  át  a  bécsi  múzsa  termékei- 
nek jellegzetes  tárháza.  Érdekes,  hogy  e  folyóirat  miként  képviseli  a 
fejlődés  irányát,  mely  a  különböző  korszakok  hangulata  szerint 
alakúi  át,  s  végre  abban  a  költői  irányban  jut  kifejezésre,  mely 
az  idők  háborús  viszonyai  folytán  a  hazaszeretet  érzelmeit  a  haza 
védelmének  *nagy  kötelességeivel  hozza  összhangzásba.  Ez  a  han- 
gulat adja  meg  az  osztrák-német  költészetnek  jellemét,  mely  főleg 
abból  a  hűségből  táplálkozik,  mellyel  a  nép,  az  Ausztriát  ért  sok 
csapás  dacára,  a  szorongatott  uralkodóház  iránt  viseltetik. 

Az  osztrák  néphimnusz  akkor  születik  meg,  midőn  Bona- 
parte kardja  vészteljesen  függ  Ausztria  és  az   uralkodóház  sorsa 

felett.  Gróf  Saurau  felszólítására  a  költő  Haschka  írja  meg  a 
himnusz  szövegét,  melynek  zeneileg  remek  hangjait  a  már  európa- 
szerte  bámult  Haydn  mester  alkotja  meg.  1797.  február  12-én, 
Ferencz  születése  napján  hallja  meg  először  a  bécsi  közönség  az 
osztrák  néphimnuszt,  s  maga  az  uralkodó  a  Burg-színház  páholyá- 
ból vesz  először  tudomást  arról  a  dalról,  melyben  népeinek,  főleg 
hű  Bécsének  ragaszkodó  szeretete  iránta  megnyilatkozik.  Bizonyára 
jóleső  balzsam  ez  lelkének,  mely  súlyos  idők  megpróbáltatásainak 
nehéz  napjait  éli  át. 

Az  akkori  idők  költészetének  jellemző  sajátsága,  hogy  a  költő- 
nők egész  serege  felvonul  az  irodalom  porondjára.  Közvetlen  ered- 
ménye volt  ez  annak  a  társaséletnek,  mely  a  családi  élet  tűzhelyén 
az  irodalmi  és  művészeti  körök  bevonásával  ápolta  a  költészet  és 
a  szépmüvészetek  nemes  kultuszát.  A  családi  élet  tűzhelyén  a  kor 
szellemi  és  irodalmi  vezéreinek  hatása  alatt  fejlődnek  ki  e  költő- 
nők.  Ennek  az  iránynak  egyik  kiváló  képviselője  Pichler  Karolina, 
kinek  családi  tűzhelyéhez  a  régi  Bécs  fénykorának  legszebb  hagyo- 
mányai fűződnek.  Már  édesanyja,  Greiner  udvari  tanácsos  neje, 
Mária  Terézia  bizalmas  társalkodónője,  volt  ennek  megalapítója, 
kinek  házánál  nemcsak  a  felvilágosodás  ifjú  gárdája,  hanem  a 
külföld  művelt  társadalmának  előkelőbbjei  is  megfordulnak.  Haschka, 
ki  különösen  nagy  hatással  van  a  fiatal  Karolina  szellemi  fejlődé- 
sére, vezeti  be  a  házhoz  az  új  idők  mozgalmainak  lelkes  gárdá- 
ját, s  ettől  kezdve  a  Pichler-ház  állandó  gyülhelye  a  kor  legkivá- 
lóbb íróinak,  tudósainak  és  művészeinek.  Természetes,  hogy  ebben 
a  körben  a  fiatal  Karolina  tehetsége  hamar  kibontja  szárnyait. 
Nemsokára  megjelennek  költeményei,  s  a  közönség  hamar  meg- 
ismerkedik múzsájának  termékeivel,  melyek  mindenfelé  tetszésre 
találnak. 

Ő  alakítja  meg  azt  a  kört,  melyhez  később  a  tehetséges  írónők 
egész  serege  csatlakozik.  Ide  tartozik  a  magyar  származású  Artner 
Terézia,  költői  néven  Theone,  ki  szintén  szorgalmas  munka- 
társává válik  e  korszak  almanachjainak  és  zsebkönyveinek. 

Ennek  az  irodalmi  társaságnak  barátságos  otthont  nyújt  egy 
magyar  grófnő,  Csömöri  Zay  Mária,  ki  maga  is  költői  lélek  s  az 
említett  költőnőket  szívesen  látja  birtokán.  Az  ifjú  Grillparzer,  a 
későbbi  legnagyobb  osztrák  költő  szintén  e  társasághoz  tartozik, 
s  e  körben  olvassa  fel   először  gasteini  búcsúelégiáját   Pichler 

Karolina  emlékirataiban  meleg  érzelmekkel  örökíti  meg  a  szép 
napok  emlékét,  mely  őt  a  Zay  családhoz  fűzi.1  Aminő  szép  emléke 
ez  az  osztrák  múzsának,  ép  oly  jellemző  az  a  magyar  irodalom 
mostoha  viszonyaira,  midőn  azt  látjuk,  hogy  a  magyar  társadalom 
előkelő  köreiben  az  idegen  német  múzsa  minő  fejedelmi  elbánás- 
ban részesül,  s  a  magyar  múzsa  oltárára  koldus  alamizsna  sem 
telik. 

Ennek  a  társaságnak,  mely  a  Pichler-féle  körhöz  tartozik,  egyik 
legkiválóbb  tagja,  legizmosabb  tehetsége  Baumberg  Gabriella,  ki 
nem  mindennapi  költői  tehetségével,  bájos,  szeretetreméltó  lényével 
mihamarabb  utat  talál  a  régi  Bécs  müveit  társadalmának  szívéhez.' 

Gabriella  egy  igazi  bécsi  polgári  család  gyermeke,  melynek 
feje,  az  öreg  Baumberg  Flórián,  typikus  bécsi  polgár,  s  az  állam- 
nak és  uralkodójának  pontos,  hűséges  szolgája  és  hivatalnoka. 
Eleinte  mint  udvari  fourir  szolgál  császárja  környezetében,  később 
pedig  az  udvari  kamaránál  kap  alkalmaztatást  s  nemsokára,  mint 
udvari  titkár  és  levéltári  igazgató,  szép  állásba  jut.  Az  ő  családi 
életének  tűzhelye  sem  zárkózik  el  attól  az  új  iránytól,  mely  a 
müveit  társadalomban  e  korszakban  kifejezésre  jut.  Háza  nyitva 
áll  költőknek,  művészeknek  és  tudósoknak  egyaránt,  hol  Alxinger, 
Denis,  Blumauer,  Ratschky  költők,  Müller  János,  a  híres  történet- 
író, Fűger,  a  Belvedere  igazgatója,  Kininger,  az  ismert  képíró,  sőt 
még  a  zene  nagy  mestere,  Haydn  is  megfordulnak. 

A  Baumberg-háznak  ifjú,  serdülő  szép  leánykája,  a  bájos 
Gabriella,  e  nagy  szellemek  előkelő  körében  nő  fel,  s  ifjú  kora 
benyomásait  a  költészet  és  művészet  szép  világából  meríti.  Itt 
ébred  fel  benne  a  költészet  iránti  vágy,  melynek  hajlamait  még 
jobban  életre  keltik  azok  a  kiváló  barátok,   kik  gyakori  vendégei 

1  Caroline  Pichler:  Zerstreute  Biatter  aus  meinem  Schreibtische.  Wien, 
1845.  II.  kötet  36-48.  I. 

*  Baumberg  Gabriella  születési  idejét  az  osztrák  irodalomtörténet  tévesen 
állapítja  meg,  midőn  azt  1775-re  teszi.  Gabriella  jóval  idősebb  s  biztos  ada- 
taink vannak  arra  nézve,  hogy  ő  1766  március  24-én  született  Bizonyíték 
erre  magának  a  költőnőnek  kezeírása,  ki  az  uralkodóhoz  intézett  egy  folya- 
modványában születésének  idejét  pontosan  megadja.  1816  március  3-áról  van 
keltezve  ezen  írás,  mely  e  szavakkal  kezdődik: 

Alulírott  folyamodó  március  24-én  tölti  be  életének  ötvenedik  esztendejét 
Ezen  adat  abban  a  gazdag  levelezésben,  mely  közötte  és  férje  között  lefolyik, 
több  oldalról  nyer  megerősítést. 

a  háznak.  Nemsokára  szárnyra  is  kel  múzsája,  mely  nem  minden- 
napi tehetséget  rejt  magában. 

Az  ifjú  lányka  megajándékozza  nevenapjára  édesatyját  egy 
akkori  időkben  divatos  burnót-szelencével,  melyre  a  fiatal  költő- 
leánynak egy  verse  van  felírva.  Az  atya  büszkeséggel  mutogatja 
vendégeinek  a  kedves  ajándékot  s  így  jut  az  az  ünnepelt  író, 
Blumauer  kezébe,  ki  örömmel  üdvözli  a  fiatal  tehetséget,  s  a 
verset  a  legközelebbi  költői  almanachban  kinyomatja.1  így  lesz 
megpecsételve  Gabriella  költői  pályája. 

Az  ifjú  leány  hamar  átmegy  a  költői  lélek  mindazon  indulat- 
hullámain, amelyeken  ily  lelkek  e  korban  átesni  szoktak.  Eleinte 
meglepi  őt  a  világfájdalom  érzete  s  a  kolostor  magánya  után 
vágyakozik,  hogy  távol  a  világtól  s  az  embri  gyarlóságoktól,  fiatal, 
romlatlan  lelkét  előkészítse  az  örök  életre.  Ezen  érzése  azonban  csak 
költői  fellengzésének  kifolyása,  nem  pedig  jellemének  tulajdonsága. 
Épen  nem  a  zárdai  magányra  van  teremtve.  Szíve  tele  érzelmekkel  és 
élénkséggel,  egész  lénye  életvidámsággal,  nagyon  is  arra  termett,  hogy 
az  akkori  vidám  társasélet  benne  egy  kiváló  szellemmel  gazdagodjék. 

Bájos  lényének  és  költői  jellemének  leírását  Pichler  Karolina 
emlékirataiban  ily  szép  sorokban  örökíti  meg: 

„  Gabriella  egy  kedves  teremtés  volt,  kiválóan  müveit  lélekkel, 
kiben  erős  költői  tehetség  lakott.  Bájos  a  társalgásban  s  kiváló 
érzéssel  bírt  minden  szép  és  nemes  iránt.  Gabriella  finom  ízlése 
híres  volt,  s  kitűnően  értett  ahhoz,  hogy  a  természet  által  is  sok 
kellemmel  felruházott  lényét  ízléses  öltözködésével  emelje.  Külö- 
nösen báli  öltönyei,  melyeket  álarcos  Redout-bálok  alkalmával 
viselt,  s  melyeken  az  előkelő  világ  képviselve  volt,  híresek  voltak 
az  ízlésről  és  ügyességről,  melylyel  azok  összeállítva  voltak.  Volt 
idő,  amidőn  a  bécsieket  első  sorban  az  érdekelte,  hogy  miképen 
volt  Baumberg  kisasszony  öltözve  a  Redout-bálokon.  így  ő  való- 
ságos divatot  csinált,  kinek  ízlését  elfogadták  és  utánozták,  öltö- 
zékeit mindenkor  kiváló  ízléssel  és  költői  elevenséggel  választotta 
meg,  s  egyszer  különösen  mint  Capello  Bianca  gyönyörűen  nézett  ki, 
amint  azt  az  akkor  divatos  Meissner-féle  rajzok  meg  is  örökítették". a 


1  Eduárd  Wertheimer:  Aus  dem  Lében  einer  Wiener  Dichterin.  Neue  Fr.  Presse. 
*  Caroline  Pichler:  Denkwürdigkeiten  aus  meinem  Lében.  I.  k.  176 — 77.1. 
.Zerstreute  Blatter"  29.  1. 

Ettől  az  időtől  kezdve  Gabriella  a  bécsi  előkelő  társadalom 
ünnepelt  szépsége  s  utat  talál  azokhoz  a  körökhöz,  melyekben  a  kor 
hangulatának  megfelelőleg  ápolják  a  költészet,  a  művészet  és  a 
nemes  ízlés  kultuszát.  Ezen  a  réven  fejlődik  ki  közötte  és  Pichler 
Karolina  között  az  a  barátság,  melyet  a  régi  Bécs  fénykorának 
egyedüli  emlékírónője  még  élete  végén  is,  öreg  korában  oly  meg- 
ható sorokban  örökít  meg.  1840-ben,  midőn  Gabriella  halálának 
híre  az  agg  költőnő  fülébe  jut,  felidézve  az  elhunyt  egykori  kedves 
barátnőnek  alakját,  így  ír  róla: 

,A  múltak  homályából,  rég  letűnt  idők  emlékén  megelevenedik 
előttem  e  kedves  leány  alakja,  ifjúságának  virágzó  üdeségében. 
Előttem  áll  Gabriella,  akit,  mikor  még  mindketten  ifjak  voltunk, 
oly  sokszor  s  oly  szívesen  láttam  magam  előtt. 

Itt  áll  ő  előttem  karcsú  szép  termetével,  nem  épen  szép,  de 
sokatmondó  arckifejezésével,  lelkes,  kék  szemeivel,  kellemes  hang- 
jával, ízléses,  de  szerény  öltözetével  az  a  leány,  ki  termetének  és 
egyéniségének  varázsával,  főleg  pedig  költői  tehetségével  az  akkori 
időkben  a  XVIII.  század  nyolcadik  tizedében  egész  Bécsben  fel- 
tűnést, csodálatot  keltett." í 

Pichler  Karolina  visszaemlékezik  az  együtt  töltött  ifjúság  szép 
napjaira,  midőn  még  együtt  szedték  koszorúba  a  nefelejtsvirágot, 
elbeszélték  egymásnak  szíveik  titkát  s  együtt  festették  ki  költői 
lényük  melegével  a  jövő  rózsás  derűjét.  Ki  hitte  volna  akkor,  hogy 
a  kedves  Gabriella  számára  a  sors  mostohasága  a  megpróbálta- 
tások és  szenvedések  oly  keserű  poharát  tartja  készen.  Pichler 
Karolina  elmondja,  hogy  baráti  összeköttetésüket  hamar  szétszakí- 
tották az  események,  s  azon  idő  óta,  amióta  Gabriella  az  előkelő 
szellemű  magyar  költővel,  Bacsányi  Jánossal  szerelmi  frigyre  lépett, 
mind  jobban  és  jobban  meglazult  a  kötelék,  mely  őket  egykoron 
a  legtisztább  szeretet  ifjúkori  érzelmeivel  egybefűzé.  S  amidőn 
megemlékezik  a  bécsiek  egykor  ünnepelt  Sapphojának  tragikus 
sorsáról,  ily  gyönyörű  sorokban  végzi  megemlékezését  az  egykori 
kedves  barátnőről: 

.Csendesen,  még  attól  a  világtól  is  elfeledve,  mely  őt  egykor 
bámulta,  aludt  ki  lassan  ez  a  kedves  csillag  az  osztrák  költészet 
egén,  mely  pedig  első  megjelenésekor  annyi  szép  reményt  keltett 

egykoron.  Az  egyedüli  boldogító  tudat,  melyben  a  baráti  részvét 
megnyugodhatik,  az,  hogy  ő  boldognak  érezte  magát  oly  férj  olda- 
lán, kinek  szerelme  kárpótolta  őt  az  élet  szenvedéseiért.  Ragasz- 
kodjunk ehhez  a  fénysugárhoz,  s  higyjük,  hogy  Gabriella,  az  egy- 
kori kedves  leány,  a  tehetséges  költőnő  később  is,  még  a  sors 
mostoha  viszonyai  között  is  megtalálta  a  boldogságot  férje  olda- 
lán. Gyermekei,  mint  tudom,  nincsenek,  de  költői  műveiben  szép 
örökséget  hagyott  vissza  hazájára,  s  kívánatos  volna,  hogy  azok 
érdemük  szerint  megmaradjanak  a  későbbi  korszak  emlékezetében 
is.  Én  szívem  egész  melegével  szerettem  őt  s  ő  is  mindenkor  jó 
volt  hozzám.  Az  ő  gyengéd  szelleme  bizonyára  visszaemlékezik  az 
ifjúkori  játszótársra,  s  azért  fogadja  szelleme  ott,  hol  az  örök- 
világosság birodalmában  révedez,  az  utolsó  forró  üdvözletet  a  földi 
lét  ama  sötétségéből,  melynek  pályafutását  ő  már  megjárta."1 

A  családi  élet  tűzhelyén,  azon  kiváló  szellemek  jótékony  befo- 
lyása alatt,  kik  szívesen  látott  vendégei  a  Baumberg-háznak, 
hamar  fejlődésnek  indul  Gabriella  múzsája.  Költeményei  szétszórva 
jelennek  meg  az  akkori  idők  almanachjaiban  és  zsebkönyveiben, 
míg  végre  maga  a  költőnő  édesatyja,  az  öreg  Baumberg  ösztönzi 
leányát  arra,  hogy  müveit  összegyűjtve  kiadja.  Gabriella  költői 
egyénisége  rövid  idő  múlva  teljesen  kiforrva  áll  előttünk  s  lyrá- 
jának  fővonása  a  komolyság,  mely  az  önállóság  felé  való  törek- 
véssel párosul.  Költői  művei  később  azon  idők  politikai  esemé- 
nyeinek hatását  is  magukon  viselik  s  ő  is  számos  költeménynyel 
szaporítja  az  akkori  hazafias  irányzat  termékeit.  Költői  pályája 
elején  gyakran  töltik  el  lényét  komor  gondolatok,  s  midőn  egy 
időben  a  kolostori  magány  hangulata  fogja  el,  ily  költeményt  ír 
egy  barátnéjához: 

Ruhig  bin  ich,  wie  ein  Grab,  ein  Schatten 
Ist  mein  Lében  und  ein  süsser  Traum, 
Die  Erinnerung  an  Freudén,  die  wir  hatten, 
Und  an  die  Zukunft  denk  ich  kaum. 

Nemsoká  tart  azonban  lelkének  e  fájdalmas  hangulata,  s  hamar 
visszanyeri  valódi  lényének  jellemét,  melynek  vidám,  derült  kedély 
az  alapja.  Ifjú  lelke  telve  van  a  fiatal  kor  boldogságának  rózsás 
hangulatával,  mely  az  akkori  társadalmi  élet  örömeibe,  a  szép  és 

egykoron.  Az  egyede  boldogító  tudat,  melyben  a  bai& 
megr  hogy  ő  boldognak  érezte  magát  oly  fér] 

Ián,  kinek  szerelme  kárpótolta  őt  az  élet  szenvedéseiért.  Ragut* 
kodjunk  ehhez  a  fénysugárhoz,  s  higyjük,  hogy  Gabriella,  az  egy- 
kori kedves  leány,  a  tehetséges  költőnő  később  is,  még  a  sort 
mostoha  viszonyai  között  is  megtalálta  a  boldogságot  férje  olda- 
lán. Gyermekei,  mint  tudom,  nincsenek,  de  költői  műveiben  szép 
örökséget  hagyott  vissza  hazájára,  s  kívánatos  volna,  hogy  azok 
erdemük  szerint  megmaradjanak  a  későbbi  korszak  emlékezetében 
is.  Én  szívem  egész  metefével  szerettem  őt  s  ő  is  mindenkor  jó 
volt  hozzám.  Az  ő  gv  enged  szellem*  bizonyára  visszaemlékezik  az 
ifjúkori  játszótársra,  s  azért  fogati>  szelleme  ott,  <lol  az  örök- 
világosság  birodalmiban  révede2,  az  utolsó  forró  üdvözletet  a  földi 
lét  ama  sötétségébői,  melynek  pályafutását  ő  már  megjárta."1 

A  családi  élei  tűzhelyén,  azon  kiváló  szellemek  jótékony  befo- 
lyása alatt,  esen  látott  vendégei  a  Baumherg-háznak, 
hamar  fejlődéinek  indul  Gabriella  múzsája.  Költeményei  szétszórva 
jelennek  meg  az  akkori  idők  aimanachjaiban  és  zsebkönyveiben, 
míg  végre  maga  a  költőnő  édesatyja,  az  öreg  Baumberg  ösztönzi 
leányát  arra,  hogy  müveit  összegyűjtve  kiadja.  Gabriella  költői 
egyénisége  rövid  idő  múlva  teljesen  kiforrva  áll  előttflr 
janak  fővonása  a  komoh  íy  az  önállóság  fele 
véatel  párosul.  Költői  művei  később   azon  idők  politikai  esemé- 

ek  hatását  is  magukon  viselik  s  ő  is  számos  költemé* 
szaporítja  az   akkori   hazafias   irányzat  termékeit.    Y 
elején   gy  komor  gondolat 

időben  a  kolostort  magány  hangulata  fogja  ei,  ily  költemé 
egy  barátnt 

Ruhig  bin  fch,  wie  ein  Qrab,  ein  Schaften 
Ist  meíF.  {.eben  und  ein  sfisser  Traum. 
Die  Erinncrung  an  Freudén,  die  wir  haften, 
Und  an  die  Zukunít  denk  ich  kaum. 

Nemsoká  tart  azonban  lelkének  e  fájdalmas  hangulata,  s  ha 
visszanyeri  valódi  lényének  jellemét,  melynek  vidám,  derült  kedély 
az  alapja.  Ifjú  lelke  telve  van  a  fiatal  kor  boldogságának  rózsás 
hangulatával,  mely  az  akkori  társadalmi  élet  örömeibe,  a  szép  és 

nemes  szórakozások  zajába  szívesen  elmerül.  Múzsájának  termékei 
összhangban  állanak  azzal  a  pezsgő  szellemi  élettel,  mely  folyvást 
növekszik,  s  amelynek  az  öreg  Baumberg  Flórián  háza  is,  mint  a 
Pichler-ház,  e  korban  jellegzetes  kifejezője.  A  zene,  a  költészet  és 
egyéb  művészetek  kiváló  szellemi  képviselői  épúgy,  mint  a  Pichler- 
háznak,  az  öreg  Baumberg  házának  is  vendégei. 

Mielőtt  Bacsányi  Jánosnak,  a  magyar  költőnek  lépteit  a  sors 
jövendő  élettársával  összehozza,  az  ifjú  Gabriella  szerelmének  első 
regénye  is  lejátszódik.  A  költőleány  lelkében  hamar  életre  fakad  a 
szerelem  első  bimbója.  De  kedvezett  is  Ámornak  mindenben  az  a 
korszak,  melynek  szép  világában  ezernyi  alkalom  nyílt  arra,  hogy 
a  tiszta  női  szív  minden  szépre  és  nemesre  fogékony  lelkületében 
hamar  lángra  gyúljon  a  szerelem  tüze.  Azon  szépségek  és  bájos 
lények  körül,  kik  a  társaságnak  e  korban  központját  képezik, 
valóságos  udvar  fejlődik  ki,  s  a  lelkes  ifjak  egész  serege  verseng 
a  kegyért,  melytől  az  érzelmek  viszonzását  várja.  Ugyanily  udvar 
veszi  körül  a  bájos  Gabriellát  is,  kinek  lelkét  hamar  áthatja  a 
szerelem  érzete.  Pichler  Karolina  írja,  hogy  egy  Eberl  nevű  ifjú, 
kinek  fellépése,  tehetsége  és  ábrándos  lelkülete  erős  hangulatot 
ébreszt  a  női  világban,  mély  vonzalommal  viseltetik  Gabriella 
iránt,  ki  ezen  érzelmeket  viszonozni  is  látszik.  De  ép  akkor,  midőn 
e  vonzalom  mindjobban  fejlődik  közöttük,  az  ifjú  távozni  kényte- 
len Bécsből,  mert  a  sors  úgy  hozta  magával,  hogy  Brüsszelben 
találjon  kenyeret  és  alkalmazást.  A  viszony  tehát  hamar  megsza- 
kad közöttük,  elválnak  egymástól  s  szerelmük  emlékét  csak  az 
az  egy  emléksor  örökíti  meg,  melyet  az  ifjú  távozása  előestéjén 
Gabriella  albumába  beleír.  „Pour  l'eteindre  il  n'a  que  des 
larmes."  Ily  szavakat  ír  az  emlékkönyv  egy  Ámor  képe  alá,  ki 
sírva  azon  fáradozik,  hogy  egy  fáklyát  kioltson.  Midőn  később  a 
Németalföldön  József  császár  reformjai  következtében  kitör  az 
elégületlenség,  Eberl  visszajön  Bécsbe,  de  a  viszony  az  egykori 
szerelmesek  között  nem  újul  meg  többé. 

Ennek  a  szerelmi  csalódásnak  érzete  rövid  ideig  nyomokat 
hagy  Gabriella  lelkületén,  kinek  kezéért  nemsokára  két  szerelmes 
vetélytárs  verseng. 

Mint  azt  a  későbbi  események  valószínűvé  teszik,  az  egyik 
egy  Ohms  nevű  hivatalnok,  ki  később  a  rendőrfőhivatalnál,  mint 
udvari  tanácsos  előkelő  állásba  jut.  Nem  alapnélküli  a  feltevés, 

hogy  ennek  a  szerelmesnek  visszautasítása  jár  oly  szomorú  követ- 
kezményekkel Gabriellára  nézve,  s  talán  ez  az  a  titkos  imádó,  ki 
mellőztetése  folytán  bosszút  áll  Gabriellán  akkor,  midőn  férje 
szerencsétlensége  folytán  ő  is  igen  nehéz  viszonyok  közé  kerül. 
Gabriella  szerencsétlen  helyzetében  nem  átall  egykori  imádójához 
folyamodni,  hogy  urát  a  végső  bukástól  megmentse.  Egy  levél, 
mely  erre  vonatkozik  s  mely  e  tanácsos  címére  szól,  s  melyet  az 
eseményekkel  összefüggően  fogunk  idézni,  hü  tükre  Gabriella  nagy 
és  nemes  lelkének,  ki  ura  érdekében  magát  megalázva  arra  is  képes, 
hogy  ellenségéhez  forduljon  segítségért,  kinek  bosszúálló  indulata 
annyi  keserűséggel  tölti  meg  számára  az  életet. 

Ugyanebben  az  időben  tűnik  fel  a  láthatáron  a  másik  vetély- 
társ, a  magyar  költő,  Bacsányi  János,  ki  minden  bizonynyal  úgy 
jut  be  Baumbergék  házához,  hogy  összeköttetésre  talál  a  bécsi 
író-  és  művészvilág  ama  képviselőivel,  kik  az  irodalom  és  a  művé- 
szet központját  képviselték. 

Müller  János,  a  híres  történetíró,  ki  gyakori  vendége  Gabrielláék- 
nak,  már  ezekben  az  időkben  erős  barátságban  él  a  magyar  költő- 
vel. Nem  lehetetlen,  hogy  a  kiváló  tudós  történetíró  vezeti  be  Bacsá- 
nyit  e  körbe,  s  így  jut  el  ő  Kininger  akkori  híres  képíró  házához 
s  ott  ismerkedik  meg  az  akkor  már  ünnepelt  Gabriellával.1  A  magyar 
költő  érdekes  egyénisége  hamar  felkölti  Gabriella  érdeklődését  s 
nemsokára  kifejlődik  közöttük  az  a  szerelmi  viszony,  mely  őket 
egy  egész  életre  egyesíti.  Hátrahagyott  emlékeiben  Gabriella  így 
jellemzi  a  magyar  költőt:  „Külseje  nem  mondható  szépnek,  de 
kifogástalan  magaviselete  és  szellemes  társalgása  sok  szórakozást 
nyújtott.  Kitűnő  táncos  is  volt,  később  pedig  vallomását  szerény 
nemes  modorban  fejezte  ki,  anélkül,  hogy  előbb  az  anyát  kér- 
dezte volna  meg".2  Gabriella  előtt,  kinek  lényében  életkorával  együtt 
fejlődik  az  önállóság  érzete,  a  magyar  költőnek  nemes  lelki  tulaj- 
donságai messze  túlszárnyalja  a  másik  vetélytárs  értékét. 

Pedig  Gabriella  erős  ostromnak  van  kitéve  anyja  részéről,  ki  a 
szegény  magyar  költővel  szemben  inkább  a  másik  gazdag  vőt  óhaj- 
taná. Azonban  ez  utóbbinak  értéke  annál  inkább  leszáll  az  ideális 


1  Thaly  Kálmán :   Bacsányi  sírja  és   emlékezete  Linzben.  Figyelő,  1877. 
III.  248.  1. 

1  E.  Wertheimer:  Aus  dem  Lében  einer  Wiener  Dichterin.  Neue  Fr.  Presse 

lelkű  Gabriella  előtt,  mert  észreveszi,  hogy  hízelgéssel  és  ármány- 
kodással akarja  megnyerni  anyjának  kegyét. 

A  fenkölt  gondolkozású  leány,  kinek  szemében  csak  a  lelki 
tulajdonságok  jönnek  tekintetbe,  megvetéssel  fordul  el  attól  a  kérő- 
től, ki  imádottja  lelkületére  vagyonával  akar  hatni,  s  ki  még  arra 
is  vetemedik,  hogy  a  leány  szekrényébe  drágaságókat,  sőt  aranya- 
kat is  becsempész,  hogy  ily  úton  próbálja  megnyerni  Gabriella 
érzelmeit.  A  szegény  leány  két  tűz  közé  szorítva  erős  próbát  áll  ki, 
melyben  azonban  végül  szíve  marad  győztes.  Dacára  a  sok  szida- 
lomnak és  üldözésnek,  melynek  anyja  részéről  ki  van  téve  s  amely- 
ről leveleiben  és  életrajzi  adataiban  keservesen  elpanaszkodik, 
szíve  tiszta  érzelmei  diadalmaskodnak  s  szerelmének  egész  hevé- 
vel, fenkölt  nemes  lelkének  gazdag  kincseivel  a  szegény  magyar 
költőt  boldogítja.  így  fejlődik  ki  az  a  páratlan  ideális  szerelmi 
viszony,  mely  hosszú  évek  múlva,  számos  akadályon  keresztül- 
törve, a  házasélet  boldog  révébe  hajózhat.  Egy  pártfogója  van  e 
szerelmi  viszonynak,  maga  a  családfő,  az  öreg  Baumberg,  kinek 
nemes  gondolkozása,  fenkölt  lelkülete  sok  örömet  talál  a  szerel- 
mesek boldogságában;  a  már  különben  is  koros  apa  e  viszony- 
ban nem  vet  számot  az  élet  rideg  valójával  s  nem  gondol  arra, 
hogy  az  aligha  biztosíthatja  forrón  szeretett  leánya  számára  a  jólét 
és  gondnélküli  megélhetés  előnyeit  az  életre.  Pedig  ha  tudná,  hogy 
mit  rejt  magában  a  jövő,  s  minő  sors  vár  egyetlen,  kedves  gyerme- 
kére, kit  e  frigy  egyúttal  egy  hosszú  élet  holtig  tartó  szenvedései- 
nek és  megpróbáltatásainak  eljegyez! 

Az  öreg  Baumberg  Flórián  valódi  típusa  a  régi  Bécsnek,  min- 
den szépnek  és  nemesnek,  irodalomnak,  zenének,  mulatságnak 
pártfogója  és  barátja,  kiben  a  jó  szív  a  derült  kedélyvilág  érzel- 
meivel egyesül.  Az  ily  jellemek  rendszerint  nem  szeretnek  száma- 
dásra kelni  az  élet  valóságaival  s  lelkük  derült  világában  nem 
akarják  meglátni  a  küzdelmek  viharait,  melyekkel  az  életben  sok- 
szor nagyon  is  számolni  kell.  Az  ő  családjától  gond,  küzdelem, 
nélkülözés  távol  áll,  mert  hiszen  előkelő  állása  lehetővé  teszi,  hogy 
míg  él,  családját  tisztességben  eltartsa.  Arra  úgylátszik  nem  gondol, 
mi  lesz  szeretett  leányából  halála  után,  ki  egy  csekélyke  örökség- 
gel élettársává  szegődik  egy  szegény,  idegen  költőnek,  ki  szűk 
napi  díjaiból  tengeti  életét.  Pedig  az  öreg  Baumberg  kiváló  művelt- 
ségű, tanult  férfiú,  szorgalmas  munkás,  ki  általános  megelégedésre 

szolgálja  az  államot.  Egy  akkor  Bécsben  megjelenő  folyóirat  meg- 
emlékezik, hogy  „Baumberg,  levéltári  igazgató  úr,  a  mi  Petrarcái 
költőnőnk  édesatyja,  fáradságos  munkájáért,  mely  Felső-Ausztria 
zálogainak  és  realitásainak  megváltására  vonatkozik,  legfelsőbb 
elismerésben  részesült".1  De  az  öreg  Baumberg  kiváló  egyéniségére 
abból  a  munkából  is  következtethetünk,  melyet  ő  mint  levéltári 
igazgató,  emlékirat  alakjában  megszerkesztett  s  mely  az  akkori 
udvari  kamarai  levéltár  történetére  és  szervezetére  kiváló  értékkel 
bír.  S  hogy  legmagasabb  helyen  is  minő  elismerés  kiséri  az  öreg 
Baumberg  működését,  kitűnik  abból  is,  hogy  rövid  idővel  halála 
előtt,  43  évi  hü  szolgálatainak  jutalmául,  uralkodója  a  nagy  arany 
érdemkereszttel  és  a  lánccal  tüntette  ki.2 

Gabriella  a  legforróbb  érzelmekkel  viseltetik  atyja  iránt,  me- 
lyet az  öreg,  kinek  szemefénye  a  tehetséges  szép  leány,  lelke 
mélyéből  viszonoz.  Ez  a  szeretet  egyedüli  forrása  annak,  hogy  az 
öreg  Baumberg  nem  ellenzi  Gabriella  boldogságát  s  félretesz  min- 
den előítéletet  s  minden  oly  aggodalmat,  mely  viszont  a  számító 
anyában  nem  jogosulatlan  kétkedést  támaszt.  Érdekes  jellemvonása 
ez  az  öreg  Baumbergnek  más  szempontból  is,  ki  mint  az  állam 
hűséges  hivatalnoka,  császárjának  alattvalója,  nem  ütközik  meg 
azon,  hogy  leánya  sorsa  oly  férfiú  életével  fűződjék  egybe,  ki  állam- 
ellenes felforgató  törekvéseiért,  múltjánál  fogva,  megbélyegzett 
ember  volt  a  hatalom  szemében.  Alig  szenved  kétséget,  hogy  csakis 
a  magyar  költő  kiváló  egyénisége,  fenkölt  gondolkodása,  művelt 
poétái  lelke  lehetett  az  érdem,  mely  az  apa  előtt  kedvező  színben 
tünteti  fel  azt  a  férfit,  ki  hivatva  leend  szeretett  leányát  az  életben 
boldogítani. 

Pedig  bizony  inkább  az  anyának  van  igaza,  ki  erősen  számol 
a  való  élet  rideg  szempontjaival,  midőn  leánya  jövőjét  óhajtja  biz- 
tosítani. 

Gabriella  elhatározása  azonban  immár  megmásíthatatlan  s  érzel- 
meivel egy  egész  életre  a  magyar  költőt  ajándékozza  meg.  S  ezzel 
megkezdődik  az  a  változatokban,  szenvedésekben  és  megpróbál- 
tatásokban gazdag  szerelmi,  később  házastársi  és  baráti  viszony, 
melyben  a  szerelmesek  lelke  egy  egész  életre  összeforr,  két  együtt- 

1  Rapport  von  Wien,  1789  február  14.  Bécs  város  levéltárában. 
*  Thallóczy  Lajos  levéltári  igazgató  úr  szíves  közlése. 

érző  nemes  lény  fenkőlt  lelkületének  oly  megragadó  képét  tárva 
elénk,  mely  joggal  számíthat  az  utókor  tisztelő  emlékezetére. 

1798-ban  ismerkedik  meg  Gabriella  a  magyar  költővel  és  a 
következő  esztendő  óta  kezdődik  az  a  levelezés,  mely  szerelmi 
viszonyuknak  képét  gyönyörű  sorokban  hagyta  reánk  örökül.  E  leve- 
lek ma  is  a  legszebb  érzelmek  és  gondolatok  üde  frisseségével 
tárják  elénk  a  költőpár  lényének  gazdag  lelki  világát. 

E  szerelemnek  a  legnagyobb  árát  azonban  Gabriella  adja  meg, 
ki  múzsájával  váltja  meg  azt  a  boldogságot,  melyet  a  magyar  költő 
szerelmében  föltalált. 

Gabriella  múzsájának  lantja  ezután  mind  ritkábban  hallatja 
hangjait  s  míg  végre  teljesen  elnémul  akkor,  midőn  a  magyar 
költővel  frigyre  lép.  Egynéhány  alkalmi  költeményben,  mely  egy- 
egy  fontosabb  művészi  vagy  politikai  eseménynyel  van  kapcsolat- 
ban, megszólal  még  néha-néha,  hogy  lelkesedve  üdvözölje  azokat, 
kikben  a  művészet  és  a  hazaszeretet  érdemeit  ünnepelheti.  Egy  ily 
kiváló  alkalomkor  szólal  meg  lantja  akkor,  midőn  az  öreg  Haydn 
mester  remekműve  „A  Teremtés"  a  bécsi  nemzeti  színházban  elő- 
adásra kerül.  Gabriella  lelkesedéssel  ünnepli  a  nagy  mestert,  a  szülői 
ház  régi  barátját,  a  művelt  zenevilág  büszkeségét  s  a  következő 
alkalmi  költeményben,  mely  külön  lapokra  lenyomatva  jelenik  meg, 
lerójja  hódolatának  és  csodálatának  adóját  a  nagy  mester  iránt : 

An  den  grossen  unsterblichen  Hayden. 

Erquickend  —  sanft  —  wie  alles  Schöne 
Und  feurig  —  wie  gerechter  Wein, 

Ströhmt  oft  der  Zauber  Deiner  Töne 

Durch's  Ohr,  in  unser  Herz  hinein. 

Jüngst  schuf  Dein  Schöpferisches  Werde! 

Den  Donner,  durch  den  Paukenschall ; 
Und  Hímmel  —  Sonne  —  Mond  —  und  Erde, 

Die  Schöpfung  ganz  —  zum  Zweitenmal. 

Gefühlvoll  —  staunend  —  wonnetrunken ! 

Wie  Adam  einst  im  Paradies, 
Am  Arm  der  Eva  hingesunken 

Zwar  sprachlos  den  Erschaffer  pries, 

So  huld'gen  wir  im  Aug  die  Thrüne 

Dem  Kunstwerk  deiner  Phantasie  — 

Der  Allmacht  deiner  Zaubertöne 

Und  Dir,  dem  öott  der  Harmonie!1 

Ez  idő  után  mind  jobban  és  jobban  szünetel  Gabriella  múzsája, 
mintegy  kifejezésképen  annak  is,  hogy  az  a  régi  iskola  is  hanyat- 
lóban van  már,  melynek  szellemi  világában  egykoron  az  ő  géniusza 
megszületett.  József  császár  kora  már  rég  lejárt  s  mindjobban  kezd 
letűnni  a  pezsgő  szellemi  életnek  az  a  korszaka,  melynek  fénykora 
beleesik  Gabriella  ifjúságának  idejébe.  Alxinger  és  Blumauer 
sincsenek  már  életben  s  azt  az  irányt,  mely  iskolájukhoz  fűződik,  egy 
újabb  iskola  váltja  fel,  mely  mindjobban  szakítani  kezd  a  szabad 
fejlődés  hagyományaival. 

De  nem  is  a  múzsa  uralja  e  korban  Gabriella  lelkét ;  szívében 
ekkor  csap  legmagasabbra  a  szerelem  lángja  s  egész  lénye  a 
magyar  költővel  van  tele,  kit  egykor  boldogítani  óhajt. 

A  szerelmesek  gyakran  találkoznak  egymással,  hogy  a  boldog 
együttlét  óráiban  kicseréljék  érzelmeiket.  Ha  pedig  akadályozva 
vannak  abban,  hogy  összejöhessenek,  ami  az  anya  ellenállása 
folytán  gyakran  megtörténik,  írásban  fejezik  ki  egymásnak  szívük 
érzelmeit.  Ezeknek  a  leveleknek  köszönhetjük  azt,  hogy  ma  bepillant- 
hatunk e  két  fenkölt  szellem  lelki  világába,  kik  maradandó  sorok- 
ban hagyták  reánk  egy  gyönyörű  lelki  viszonynak  emlékét. 

1799  november  20-ról  van  keltezve  az  első  levél,  melyet  Bacsányi 
intéz  szerelmeséhez.  A  költő  panaszkodik  a  miatt,  hogy  a  sors  minő 
későn  hozta  őket  össze  az  életben,  ahol  már  annyit  elmulasztottak. 

„Mi  —  írja  ő  —  oly  későn  találtunk  egymásra.  Éveink  elrepül- 
nek anélkül,  hogy  azokat  élveznők  és  kihasználnók.  Már  bekövet- 
kezett az  élet  ősze,  tavasz  és  nyár  rég  elveszett  számunkra.  Ki  tudja, 
nem  következik-e  el  mihamarább,  hogy  észre  sem  vesszük,  a  tél 
szaka.  Napról-napra  közeledünk  a  vég  felé  s  mit  találtunk  eddig 
a  hosszú,  tövissel  telt  utakon?  Mi  lesz  az  eredmény,  amelyre  éle- 
tünk végén  visszatekinthetünk?   Nem   fogunk-e   sajnálni  minden 

1  Baumberg  Gabriella  alkalmi  költeménye  Haydnhez,  midőn  annak  „Terem- 
tés" című  zeneműve  a  bécsi  nemzeti  színházban  1799  március  19-én  először 
előadásra  kerül.  Egykorú  külön  lapon  nyomott  költemény. 

napot,  midőn  a  végső  célnál  visszatekintünk  a  göröngyökkel  és 
tövissel  telt  életpályára,  melyet  rózsákkal  kellett  volna  behintenünk  ? 
Oh  félek,  hogy  egykoron  magunkat  fogjuk  vádolni  s  nem  a  sorsot, 
mely  magában  különben  is  hiú,  értelmetlen  szó„. 

E  sorokban  kifejezésre  jut  az  érzés,  hogy  bizony  egyikük  sem 
fiatal  már  s  elmúlt  a  verőfényes  tavasz,  mely  az  ifjúság  szép  kor- 
szakát bearanyozza.  A  költő  kéri  szerelmesét,  hogy  ismerje  meg 
őt  és  azokat  az  érzelmeket,  melyekkel  irányában  viseltetik  s  így 
folytatja : 

„Én  barátot  és  testvért  találtam  abban  a  lényben,  ki  az  élet 
minden  szenvedéseiért  s  a  világ  bűneiért  kárpótol  s  ki  százszoro- 
san megjutalmaz  engem  fáradozásaimért,  melyekkel  az  előttem 
különben  nem  nagyon  becses  élet  kötelességeit  teljesítem.  Ismerd 
meg  tehát  Önmagad  érdemét  s  ne  kicsinyeld  vallomásomat,  ha  azt 
mondom  Néked,  hogy  Te  vagy  az  a  forrón  szeretett  testvér,  ki 
nemcsak  a  jelent  teszed  nékem  elviselhetővé  és  kellemessé,  hanem  a 
jövőre  nézve  is  kilátást  nyújtasz  arra  nézve,  hogy  együtt  fogunk 
tovább  élni  azon  nemesen  gondolkozó  emberek  emlékezetében,  kik 
hozzánk  hasonlók  s  kik  a  szerencsétlenségben  a  mi  példánkból 
fognak  erőt  és  kitartást  meríteni,  hogy  a  sors  küzdelmeivel  dacol- 
janak és  emlékünket  áldják.  Lehetséges,  hogy  a  rajongás  beszél 
belőlem.  De  ez  az  érzelem  édes,  nagy  és  isteni  szép  s  azt  a  lel- 
kes tüzet,  mely  lényemet  áthatja  s  késő  századok  világába  emel, 
ezt  a  boldogító  érzést,  mely  belsőmet  s  szívem  érzelmeit  felolvasztja, 
ezt  a  boldogságot,  Isteni  leány,  Néked  köszönhetem.  Néked,  ki 
akaratlanul  is  gondolatvilágomnak  álmait  egy  magasabb  eszme- 
körbe vezérled  s  fenkölt  szellemed  remekművei  s  nagy  lelked  égi 
harmóniája  által  figyelmemet  arra  az  erőre  irányítod,  mely  benned 
lakik*.1 

Ugyanezen  év  december  10-éről  keltezve  egy  költemény  kap- 
csán, melyet  Gabriella  megbirálás  végett  elküldött  szerelmesének, 
ily  remek  sorokban  nyer  kifejezést  a  költő  érzelemvilága: 

„Áldás  és  Dicsőség  az  Isteni  költőnőnek  érzelemgazdag, 
lélekemelő  daláért !  Üdv  annak  is,  akihez  az  intézve  van.  Testvér ! 
Ha  így  folytatod,  nemsokára  látni  és  érezni  fogják  a  németek,  hogy 

1  Bacsányi  levele  Baumberg  Gabriellához.  Osztrák  belügyminisztérium 
levéltára,  Bécs. 

ki  volt  az  a  Sappho,  ki  Görögország  gyönyörű  ege  alatt  látott  nap- 
világot. Hazádnak  legjobb  és  legigazibb  fiai  hódolattal,  meghatott- 
sággal és  szeretettel  fogják  említeni  Gabriella  nevét  s  talán  egykor 
amaz  idegennek  porait  is  áldani  fogják,  akinek  ez  isteni  nőben 
a  lappangó  szikrát  életre  kelteni  sikerült  s  akinek  az  a  boldogító 
öröm  jutott  osztályrészül,  hogy  nemzetük  honleányának  kiváló  tehet- 
ségét ő  is  fejleszteni  tudta. 

„De  boldog  vagy  Te  is,  szeretett,  drága  Gabriellám,  hogy  a 
Klopstockok  korszakában  láttál  napvilágot,  midőn  hazátok  nyelvét 
ily  alkotó  zsenik  a  tökéletességre  emelik.  A  népek  nyelve  a  fejlő- 
dés és  változás  törvényeinek  van  alávetve  s  egész  más  lesz  egy- 
koron, mint  századok  előtt  volt.  A  népek  eltűnnek  a  föld  színéről 
az  évek  folyamán,  csak  az  emberiség  nem  hal  ki  az  idők  végéig. 
De  ha  egy  nemzet  abba  a  szerencsés  helyzetbe  jut,  hogy  megneme- 
sítheti és  kiművelheti  saját  egyéniségét  s  ezt  alkotásokkal  bizonyít- 
hatja be  s  azt  a  magaslatot,  amelyre  jutott,  a  szellem  müveivel 
tudja  igazolni  s  oly  férfiakat  és  nőket  mutat  fel  egy  korszakban, 
kik  tetteikkel  és  alkotásaikkal  érdemet  szereztek  arra,  hogy  a  világ 
polgárainak  és  polgárnőinek,  a  felvilágosodottság  előharcosainak, 
nemes  érzelmek  képviselőinek  és  nemük  jótevőinek  neveztetnek, 
akkor  ily  nemzet  nyugodtan  távozhat  el  a  térről  s  adhatja  át  helyét 
későbbi  nemzeteknek  és  ivadékoknak. 

Léte  nem  volt  haszon  nélkül  való,  célját  elérte  s  hivatását 
nemesen  betöltötte.  Neve  örökké  élni  fog  az  utókor  emlékezeté- 
ben s  az  emberek  legjobbjai  s  legnemesebbjei  meg  fogják  tanulni 
a  nyelvet,  mely  az  emberi  szellem  ily  kincseit  hozta  létre  s  azokat, 
kik  azt  megalkották  s  összegyűjtötték,  tisztelettel  és  elismeréssel 
fogják  emlegetni.  Fel  tehát,  Kedvesem,  ebben  a  tudatban  erősítsd 
lelkedet  jövő  pályádra.  Dalolj  tovább,  ami  nékem  tetszik,  ami  lel- 
kemet emeli  s  szívemet  érzelmekkel  eltölti,  az  meg  fog  maradni  s 
tetszeni  fog  minden  időben.  Az  én  buzdításom,  mint  a  szerető 
testvér  szava,  szolgáljon  Néked  útravaló  gyanánt  a  jövőben. 

Én  ismerni  vélem  az  emberi  természetet  s  tudom,  mi  a  művé- 
szet s  hogy  főleg  mi  az  isteni  költészet  művészetének  múzsája, 
melynek  fenkölt  papnője  leszel  te  nemsokára.  Azt  kívánod,  hogy 
megbíráljalak?  Nem,  még  most  nem!  Most  még  nem  vagyok 
másra  képes,  minthogy  élvezzelek,  élvezzem  teljes  mértékben  azt 
a   boldogságot,    mellyel    isteni    költeményed    szívemet,    lelkemet 

eltölti.  Már  negyedszer  olvasom  költeményedet  s  még  többször  is 
át  fogom  nézni  azt,  hogy  kívánságod  szerint  megbírálhassam.  Most 
isten  veled,  vedd  legforróbb  üdvözletemet  és  csókomat  érte  és 
örülj  együtt  velem".1 

Ezen  levélben,  mely  bizonyítéka  annak,  hogy  Bacsányi  befo- 
lyása mennyire  irányítja  Gabriella  költészetének  és  művelődésének 
útját,  a  költő  müveit  lelkének,  magasratörő  széles  gondolkozásának 
nagy  tulajdonai  is  kifejezésre  jutnak.  Ő,  ki  a  német  nyelv  és  műve- 
lődés termékeinek  nagy  kincseit  széles  műveltségével  elbírálni  tudja, 
látja,  hogy  egy  nemzet  nyelve  minő  termékekkel  gazdagíthatja  az 
emberiséget,  ha  az  a  tökéletesedés  magas  fokára  jut  Az  egykori 
úttörő  irodalmár  érzelmei  és  felfogásai  nyilatkoznak  meg  e  sorok- 
ban, ki  a  magyar  nyelv  tökéletesítésének  és  kipallérozásának  céljait 
szolgálta  a  múltban,  maradandó  jelentőségű  irodalmi  törekvéseivel. 

Dacára,  hogy  egy  helyen,  egy  városban  tartózkodnak,  elég  gya- 
kori közöttük  a  levélváltás.  Bizonyára  nem  is  érintkezhetnek  min- 
dennap, aminek  főleg  oka  az,  hogy  Gabriella  anyja  nem  nézi  jó 
szemekkel  a  mindjobban  bizalmasabbá  szövődő  viszonyt. 

Ebben  az  időben  készül  el  a  szerelmesek  arcképe  is,  mind- 
kettő Kininger  művészi  alkotása  s  ebben  az  időben  válik  a  leg- 
bensőbbé az  a  tisztelő  bizalmas  baráti  viszony,  mely  Bacsányit 
Müller  Jánossal,  a  híres  történetíróval  mindvégig  egybefűzi.  Bacsá- 
nyi számos  levélben  idézi  őt  később  is  s  jegyzeteiben  is  gyakran 
hivatkozik  reá,  kit  kora  legnagyobb,  legtudósabb  történetírójának 
tart.  A  Himfy  szerelmeinek  ama  példányában,  melyben  Kisfaludy 
munkáját  átjavítja,  sokszor  hivatkozik  reá,  nemcsak  mint  bizal- 
mas jó  barátjára,  hanem  mint  olyanra  is,  kinek  műveiből  történeti 
tudását  s  ismereteit  meríti.  Müller  János  Gabriellának  is  nagy 
tisztelője  s  a  híres  történetíró  örömmel  nézi  a  viszonyt,  mely  a 
két  költői  lélek  között  szövődik.  Mindketten  barátságuk  és  sze- 
retetük érzelmeivel  ajándékozzák  meg  őt.  Gabriella  Bacsányi  útján 
múzsájának  termékeit  is  megküldi  időnkint  Müllernek  s  egy  ily 
alkalomból  kifolyó  levélváltás  bizonyítéka  annak  a  tiszteletnek  és 
barátságnak,  mellyel  Müller  János  Gabriella  személye  és  múzsája 
iránt  viseltetik. 


1  Bacsányi   levele  Baumberg  Gabriellához.   Osztrák   belügyminisztérium 
levéltára,  Bécs. 

„Midőn  közös  barátunk  —  írja  Mtiller  János  Gabriellának,  — 
átadta  nékem  a  zsebkönyvet,  én  ezt  Kegyed  nagyrabecsülése  jelé- 
nek tartottam  s  az  volt  szándékom,  hogy  azt  hasonlóval  fogom  viszo- 
nozni. Midőn  azonban  művét  elolvastam,  fel  kellett  adnom  a  reményt, 
hogy  én  is  hasonló  ajándékkal  kedveskedhetem.  Én  Kegyednek 
csak  egy  idegen  munkát  küldök.  Az  a  néhány  szép  kép  a  vers- 
koszorúból, melyet  a  közelgő  új  századnak  szentel,  valóban  az 
Ön  nemes  és  mindig  jobban  fejlődő  múzsájának  terméke.  S  most 
már  kötelezve  érzem  magamat,  hogy  ne  csak  bámulója,  hanem 
adósa  is  maradjak  a  jövőben.  Vajha  kiérdemelném,  hogy  ezen 
érzelmem  a  jó  barátság  érzelmébe  olvadna  össze.  A  jóakarat  e 
tekintetben  nálam  hiányozni  nem  fog. 

Fogadja  kisasszony  őszinte  csodálatom  kifejezését,  melylyel 
folyton  erősbödő  tehetsége  iránt  viseltetem  s  egyúttal  azt  a  tisz- 
teletemet, melyet  erényei  tudása  és  nemes  érzelme  iránt  táplálok 
s  amelyeknek  ön  költői  müveiben  is  kifejezést  ad".1 

Gabriella  e  sorokat  meleg  érzelmekkel  viszonozza  s  e  levélben 
is  lelkének  nemessége  szellemes  lényével  összhangba  jut. 

„Bocsánatot  kértem  volna  —  írja  válaszában  Gabriella,  —  hogy 
ily  jelentéktelen  csekélységgel  alkalmatlankodom  testvérem  legmél- 
tóbb barátjának,  ha  néhány  költeményem  nem  vonatkoznék  épp  ő 
reá,  ami  némi  jelentőséget  kölcsönözhet  szerény  adományomnak. 
Csakis  az  átadó  személyében  lehet  oly  értéke  tiszteletem  e  csekély 
jelének,  aminőt  Ön,  nemes  férfiú  annak  tulajdonít.  Büszke  vagyok 
arra  az  elismerésre,  amelylyel  Ön,  mint  a  tudomány  oly  kiváló 
képviselője,  fejlődő  költői  hajlamaimnak  adózik.  Annál  is  inkább, 
mert  ez  az  elismerés  nemes  barátjára  hárul  vissza,  kinek  bölcs 
vezetése  nélkül  a  sötétség  homályában  maradtam  volna  s  akinek 
elsősorban  köszönöm,  hogy  képességeim  ismeretlen  tulajdonságai 
talán  nem  hátrányomra,  napfényre  kerülnek. 

A  viszontajándékért,  az  igen  szép  és  sokkal  érdekesebb  göt- 
tingeni  almanachért  én  vagyok  újólag  az  Ön  adósa,  de  még  inkább 
lekötelezettje  vagyok  barátságának  és  becsülésének  érzelmeiért.  Ez 
a  legnagyobb  ajándék,  melyet  Ön  nékem  adhatott  s  életemnek 
minden  cselekedete  bizonyítéka  legyen  annak,  hogy  mennyire  töre- 

1  Müller  János  levele   Baumberg  Gabriellához,  1801.  január  2.  osztrák 
belügyminisztérium  levéltára.  Bécs. 

kedni  fogok  ezt  a  becsülést  és  barátságot  kiérdemelni.  Római  jel- 
lemű fivéremnek  nemes  egyénisége  annyi  hatással  már  van  reám, 
hogy  minden  igyekezettel  arra  törekszem,  hogy  csekély  erőm  sze- 
rint egy  valódi  római  nőhöz  legyek  hasonló.  Azon  szép  képek 
közül,  melyek  a  felajánlott  zsebkönyvben  foglaltatnak,  nem  Cleo- 
patrát,  hanem  Antonius  nejét  választom  mintaképül.  Octavia  érzel- 
meivel hízelgek  magamnak,  hogy  Caesar  fivéremnek  egykor  becsü- 
letet fogok  szerezni  s  az  ő  révén  meg  fogom  tartani  az  ő  leg- 
méltóbb és  legnemesebb  barátjának  jóindulatát  is.*1 

Müller  János  barátságára  vonatkozik  az  a  levél  is,  mely  1799 
december  28-án  Bacsányi  tollából  kikerül: 

„Lelkem  boldogító  érzetével  látom  —  írja  Gabriellájának  — , 
hogy  benned  nem  csalatkoztam.  Engem  teljesen  megértesz,  vélem 
együtt  érzesz,  s  el  vagy  határozva,  hogy  ama  szép  szövetséghez, 
mely  lelkünket  egybeköti,  örökre  hű  maradsz.  Üdv  néked!  Lelkem 
legszentebb,  legigazabb  érzelmeivel  üdvözöllek.  Egy  ily  nemes, 
fennkölt  lelkű  társnőt  óhajtottam  mindenkor  magamnak.  Végre  meg- 
találtam ezt  az  isteni  lényt!  Életemnek  öröme,  boldogsága,  üdve 
és  reménye.  Áhítatos  megnyugvással,  boldogító  tudattal  fordulok 
immár  Istenhez,  életem  adójához,  sorsom  bölcs  intézőjéhez,  hogy 
így  tartson  meg  Téged  vélem  együtt.  Ma  valóban  boldog  napom 
volt !  Együtt  kaptam  meg  leveledet  Müller  nemes  barátom  soraival, 
ezen  a  reggelen.  Minő  bizonyítéka  ez  a  becsülésnek,  szeretetnek 
és  barátságnak !  S  ilyen  két  lénytől !  Óh  valóban  szép,  isteni  szép, 
s  bőségesen  megjutalmaz,  ha  az  ember  jó,  nemes  és  erényes.  Ha 
az  ember  mindig  elvei  s  meggyőződése  szerint  cselekszik,  anélkül, 
hogy  idegenek  ítéletére  tekintettel  volna,  s  cselekedeteiért  más  jutalmat 
várna,  mint  az  önlelkiismeret  belső,  tiszta  tudatát.  íme,  itt  idézem 
nemes  barátom  sorait;  véled,  lelkem  bizalmas  társával,  bátran  közöl- 
hetem azt.  Te  tudod  és  érzed,  hogy  itt  nincs  kicsinyes  szándékról 
szó,  s  nincs  más  célom,  minthogy  tiszta  érzelmeimet  megosszam 
véled.  Ő  engem  megelőzött  az  újévi  jókívánságokban,  s  a  többek 
között  így  nyilatkozik :  Fogadja  Ön  forró  köszönetemet  azon  boldog 
percekért,  melyekben  barátságával  engem  az  elmúlt  esztendőben 
részesített.   Kívánom,  hogy  a  következőben  is  a  szerencse  kísérje 


1  Baumberg  Gabriella   levele  Müller  Jánoshoz.  1801.  január  2.  Osztrák 
belügyminisztérium  levéltára.  Bécs. 

Önt,  a  mint  azt  teljes  mértékben  megérdemli.  Az  én  érzelmeim  erős 
alapokon  nyugosznak,  s  csak  erősödhetnek  az  évek  számával.  Igen, 
én  mindenkor  boldognak  és  szerencsésnek  fogom  érezni  magamat, 
ha  az  Ön  őszinte,  igaz  barátja  lehetek. 

Ezek  nem  üres  udvariasságok,  kedves  barátnőm.  Én  ismerem 
őt  és  tudom,  hogy  minden  egyes  szó,  melyet  Ő  itt  leír,  lelke  benső- 
ségéből,  s  mélyen  érző  gyöngéd  lelkületéből  fakad. 

És  mit  szóljak  a  te  kedves  leveledhez?  Semmit  drága  lélek. 
A  köszönet  érzelmeit  holnap  magad  fogod  szemeimből  kiolvashatni  s 
részese  lehetsz  boldogságomnak.  Vedd  tőlem  szívesen  ezt  a  zsebkönyvet 
s  ha  azt  néha-néha  kezedbe  veszed,  emlékezzél  arra,  akitől  kaptad. 

Képemet  magam  viszem  el  holnap  hozzád.  Isten  veled,  kedves 
barátnőm  és  testvérem.  Az  álom  istene  szállja  meg  lelkedet,  adjon 
néked  nyugalmat  s  álmodjál  azokról  a  nemes  lelkekről,  kiket  úgy 
a  jelen,  mint  a  másvilágon  legjobban  szeretsz".1 

A  letűnő  évszázad  utolsó  napjai  meghozzák  a  nagy  fordulatot 
a  szerelmesek  számára.  Ekkor  jegyzik  el  végleg  egymást  örökké 
tartó  szerelmüknek.  Erős  viharoknak  kellett  megelőzni  az  eseményt, 
mert  az  a  levél,  melyet  Bacsányi  a  század  utolsó  napján  Gabriellá- 
hoz intéz,  nagy  lelki  küzdelmekről  és  megpróbáltatásokról  beszél. 

„Lelkem  —  írja  a  költő  —  most  már  nyugodtabb,  kedélyem 
megkönnyebbült,  gondolataim  tisztábbak  s  szerelmem  most  még 
erősebb;  lelkem  felkorbácsolt  indulatai  után  ennek  így  kellett 
bekövetkeznie,  mert  volt  erőm,  hogy  a  viharokkal  szembeszálljak. 
Boldog  vagyok,  hogy  mint  férfiú  erős  elhatározással  cselekedhet- 
tem s  meg  tudtam  állani  helyemet  a  nehéz  helyzetben,  örülj  te 
is  győzelmemnek,  mely  a  legnagyobb,  amit  valaha  kivívtam. 

Most,  midőn  erőmnek  tudatában  vagyok,  a  legszebb  kilátások 
boldogító  érzetében,  barátnőm,  testvérem  és  lelkem  Istennője,  örök 
barátságot,  hűséget,  szerelmet  s  el  nem  választható  összetartást 
esküszöm  Néked.  Az  élet  minden  viszonyai  között  szóval  és  tettel 
mindenkor  segítőtársad  leszek.  Vedd  esküvésemet,  mint  a  leg- 
szentebbet és  legistenibbet,  amit  valaha  tettem."8 


1  Bacsányi  levele  Baumberg  Gabriellához.  Osztrák  belügyminisztérium- 
levéltára,  Bécs. 

s  Bacsányi  levele  Baumberg  Gabriellához.  Osztrák  belügyminisztérium; 
levéltára,  Bécs. 

Ez  időtől  fogva  levelezésük  jövendő  boldogságuk  jegyében  folyik 
s  leveleiket  a  boldogságnak  attól  a  napjától  keltezik,  amikor  eljegy- 
zésük történt. 

„Kelt  üdvömnek  első  napján,  a  szellemek  magasztos  órájában 
—  így  kezdi  sorait  Bacsányi. 

Érzelmeim  isteniek,  de  koldusszegény  vagyok  szavakban,  hogy 
azoknak  némikép  kifejezést  tudnék  adni!  Egyedül  Te  magad  nemed 
közül  vagy  képes  arra,  hogy  azokról  fogalmat  alkothass.  Nem 
tudom  Néked  megköszönni  a  mai  napot,  mely  egész  lényemnek  és 
életemnek  üdve  és  boldogsága.  Adósod  maradok  örökre.  Szavak, 
zz  emberi  gyarlóságnak  e  gyenge  eszközei  ne  zavarják  meg  isteni 
érzelmeim  szentélyét.  Nem  hallok,  nem  látok,  most  nem  gondolok 
másra,  minthogy  túlboldog  vagyok  s  én  magam  vagyok  a  boldog- 
ság megtestesülése.  Üdv  és  őrök  áldás  rajtad,  ki  a  mennyországot 
teremtetted  meg  nékem. 

Szerelmünk  jelképét,  a  jegygyűrűt  három  nap  múlva,  boldog- 
ságunk ötödik  napján  fogod  tőlem  megkapni.  Jó  éjt,  Kedvesem! 
A  szerelem  tiszta  érzelmeinek  magasztos  boldogsága  lengjen  álmaid 
felett  s  ez  frissítse  meg  fáradt  lelkedet  isteni  erejével.  Legforróbb 
csókom  kisérje  e  levelet,  mely  holnap,  midőn  felébredsz,  emlékez- 
tessen a  mai  napra  s  szolgáljon  mélyen  érző  lelkednek  biztatásul 
arra  a  jövő  kimondhatatlan  angyaltiszta  boldogságra,  mely  annyi 
szenvedés  után  mindkettőnkre  vár.  Óh  boldog,  százszorosan  boldog 
az  erős,  állhatatos  férfiú,  ki  nem  bukik  el  az  erény  útján,  habár  a 
könyörtelen  sors  szeszélye  sokszor  az  örvény  széléhez  juttatja."1 

Hogy  szerelmük  sok  akadályon  megy  keresztül,  míg  egyesülni 
tudnak,  szintén  kitűnik  több  levélből. 

„Midőn  leveledet  olvastam  —  írja  Bacsányi  1800  jan.  4-én  — 
határtalan  boldogságom  érzetében  könnyeket  hullattam.  5  ily  lel- 
keket akartak  egymástól  elválasztani!  Ez  a  gondolat  villámcsapás- 
ként fut  lelkemen  keresztül  s  egész  lényemet  megrázkódtatja.  Leány! 
öondold  meg  gyakran  és  sohase  felejtsd  el,  míg  élünk,  hogy 
szerelmed  az  üdvösségnek  minő  világába  emelt  fel  engem.  Ha 
mostani  oly  igaz,  oly  mély  szerelmed  valaha  megváltoznék  s  az 
*egy  bizonyára  nem  méltóbb  lény  felé  fordulna  valaha,  tudd   meg 

1  Bacsányi  levele  Baumberg  Gabriellához.  Osztrák  belügyminisztérium 
levéltára,  Bécs. 

már  most,  hogy  akkor  Te  a  halandók  legboldogabbjából  a  leg- 
nyomorultabb, a  legszánandóbb  embert  csinálnád,  kit  mennyorszá- 
gának magaslatából  az  örök  kárhozat  legborzasztóbb  mélységébe 
taszítanál  alá.al 

Midőn  a  költő  Müller  Jánossal  összejő,  rendszerint  Gabriella 
képezi  beszélgetésük  tárgyát,  kit  a  híres  történetíró  a  tisztelet  és 
elismerés  csodálatával  vesz  körül. 

„  Beszélgetésünket  Müller  Jánossal,  mely  egy  egész  órán  keresz- 
tül csak  reád  vonatkozott,  holnap  fogom  véled  közölni  —  írja  a 
költő.  „Nemed  közül  nem  igen  akad  még  más  valaki  e  földön, 
kit  az  a  büszke  tudat  tölthetne  el,  hogy  ily  nagy  szellemű  és  nagy- 
lelkű férfiak  tisztelete  és  csodálata  vesz  körül.  Mindketten  mélyen 
meg  voltunk  hatva  fennkölt  lelked  magasztosságától,  nemes  szíved 
érzelmeitől  és  erényeitől.  Ha  láttál  volna  bennünket,  hallottad  volna 
beszélgetésünket,  ez  az  est  bőven  kárpótolt  volna  mindazért  a  sok 
bánatért  és  szenvedésért,  mely  a  múltban  ért  s  még  jobban  ösztö- 
nözne dicsőséges  pályafutásod  utain."2 

A  szerelmes  pár  között  néha-néha  oly  félreértések  merülnek 
fel,  melyek  magyarázatot  találnak  az  örökösen  feldúlt  kedély  oly 
indulathullámaiban,  amelyektől  ily  szerelmesek  lelki  világa  soha 
sem  lehet  távol.  Különösen  a  magyar  költő  lelkületében  bírnak 
fogékonysággal  az  indulatok  ily  kitörései,  melyek  folytán  érzelmei 
lelkéből  még  erőteljesebb  forrongásban  törnek  elő. 

„Magasztos  érzelmeimet  —  írja  egyik  levelében  menyasszonyá- 
nak —  rajongásnak,  szerelmemet  túlzásnak  minősíted!  Ah,  úgy  én 
nem  vagyok  erre  a  világra  való;  el,  el  innét!  Tehát  lelkem  érze- 
ményei  nem  volnának  természetesek?  S  te  vagy  az,  aki  ebben 
kételkedel?  A  strucmadár  mélyen  repül  a  föld  felett,  a  fecske 
a  háztetők  körül  csapong  s  fészkét  ott  rakja  meg,  a  vércse  magas 
tornyok  körül  repdes  s  összeomlott  hőslakok  romjai  között  tanyáz. 
Még  a  sas  is  hű  marad  övéihez  s  ha  magasabb  légkörbe  felszáll, 
ereje  boldog  tudatában  merész  pillantással  büszkén  néz  a  napba, 
melyet  jobban  szeret,  mint  a  sötét  eget  minden  csillagzataival. 


1  Bacsányi  levele  Baumberg  Gabriellához.   Osztrák  belügyminisztérium 
levéltára,  Bécs. 

2  Bacsányi   levele  Baumberg  Gabriellához.   Osztrák  belügyminisztérium 
levéltára,  Bécs. 

Ne  csalatkozzál !  Tanuld  megismerni  nagy  hivatásodat,  melynek 
a  sors  igazságtalansága  folytán  eddig  tudatára  nem  ébredtél  s  mely 
előtted  idegen  volt.  Te  még  magadhoz  hasonló  lénynyel  nem  talál- 
koztál! Fennkölt  lelked  fényét  eddig  felhők  homályosították  el, 
melyeket  a  mostoha  sors,  az  emberek  irigysége,  igazságtalansága 
és  ostobasága  tornyosított  össze  életed  egén.  Az  isteni  tűz  suga- 
raival, mely  benned  lakik,  szórd  végre  szét  e  hosszan  tartó  ködöt, 
mely  az  én  égi  boldogságom  láthatárát  is  sötétséggel  fenyegeti. 
Te,  csak  Te  vagy  az  én  napom,  melynek  éltető  melege  után  sóvárgó 
lelkem  szomjúhozik.  Ne  vond  meg  attól  a  jótékony  meleget,  mely 
nélkül  az  örök  homályba  sülyedne."1 

Dacára  szerelmi  viszonyuknak,  Gabriella  még  ez  időben  fenn- 
tartja a  baráti  viszonyt  ismeretségének  körével,  sőt  még  mindig 
szereti  élvezni  az  életet,  melyben  örömet  és  szórakozást  talál.  Mint 
menyasszony  is  barátnőivel  együtt  néha-néha  mulatságokon  is 
részt  vesz,  ahová  Bacsányi,  úgy  látszik,  a  családi  perpatvar  feszült 
viszonya  folytán  nem  mindig  kíséri  el.  Erre  vall  legalább  az  a  levél, 
mely  egy  mulatságra  vonatkozik,  melyben  Gabriella  résztvenni 
óhajt,  ki  azonban  előbb  megkérdezi  szerelmesét,  hogy  nem  nehez- 
tel-e, ha  részt  vesz  ily  szórakozásban. 

Bacsányit  a  féltékenység  egyáltalában  nem  gyötri  s  biztos  tuda- 
tában van  annak,  hogy  Gabriellával  való  szerelmi  viszonya  a  forró 
érzelmek  talajában  gyökerezik,  melyből  e  gyökér  ki   nem  téphető. 

.Miért  haragudnék  azért,  hogy  bálba  óhajtasz  menni  —  írja 
Gabriellájának.  Minden  jól  van  és  kedves  nékem,  amit  Te  cselek- 
szel, annál  inkább,  mert  az  egyúttal  mulatsággal  is  jár,  mint  az 
jelen  esetben  bizonyos.  Talán  barátodra  is  vissza  fogsz  egy  pilla- 
natra emlékezni,  ha  meglátod  a  helyet,  ahol  nyolc  nappal  ezelőtt 
véle  együtt  ültél  s  ha  arra  gondolsz,  hogy  az  ő  szelleme  ott  is 
őrködik  feletted.  Menj  tehát  nyugodtan  oda  barátnőiddel  s  ha  ott 
újabb  barátokra  lelsz,  mulass  velük  szabadon,  szíved  érzelmei 
szerint.  Az  •ember  úgy  is  csak  egyszer  él  s  oly  rövid  az  idő,  míg 
élvezni  tudjuk  az  életet.  Én  senki  emberfiát  nem  irigylem  azért, 
ha  valamiben  öröme  telik.  A  Te  mulatságod  pedig  örömmel  tölti 
el  lelkemet,  ha  nem  is  vagyok  melletted  s  nem  is  vehetek  részt 

1  Bacsányi  levele  Baumberg  Gabriellához.  Osztrák  belügyminisztérium 
levéltára,  Bécs. 

abban.  Különben  is  megérdemelted,   hogy  boldog  légy  és  a  te 
örömeid  tiszták,  mint  lelked. 

Űzd  el  tehát  e  gondolatokat  magadtól  s  higyj  abban,  hogy  a 
te  örömed  mindenkor  boldogságot  okoz  nékem.  Szabadon,  boldog- 
nak akarlak  Téged  látni,  mint  ahogy  az  ég  madarai  boldogok  sza- 
badságukban. Bántaná  lelkemet,  ha  tudnám,  hogy  szerelmem  bár- 
miben is  gátolná  lelked  örömeit,  vagy  az  a  szent  szövetség,  mely 
lelkünket  összeköti,  korlátozná  ártatlan  érzelmeidet  s  megbénítaná 
szellemed  szabad  gondolkozását.*1 

Bacsányi  át  van  hatva  Gabriellája  kiváló  költői  tehetségének 
tudatától  és  szerelmesét  a  kor  egyik  legkiválóbb  költőnőjének  tartja, 
de  téved,  midőn  azt  hiszi,  hogy  az  ő  vezetése  és  irányítása  alatt 
fejlődött  ki  a  költőleány  múzsája.  Midőn  Gabriellát  sorsa  a  magyar 
költővel  már  rég  letűnő  ifjúsága  alkonyán  összehozza,  múzsájának 
legszebb  termékeit  már  létrehozta  s  a  többi,  ez  idő  után  megjelenő 
költeményei  emelkedést  alig  mutatnak.  Nagyon  természetes  azon- 
ban, hogy  a  magyar  költő  sokoldalú  nagy  műveltsége  erős  befo- 
lyást gyakorol  Gabriella  lelkületére  és  szellemi  kifejlődésére  s  bizo- 
nyára az  élet  szerencsésebb  viszonyai  kőzött,  egy  nyugodalmas 
családi  tűzhelyen,  gondoktól  és  megpróbáltatásoktól  távol,  talán  nem 
tért  volna  le  Gabriella  múzsája  a  jótékony  fejlődés  amaz  útjáról, 
melyen  annyi  szép  reményt  keltve  megindult.  Bacsányi  tényleg 
nem  szűnik  meg  szerelmesét  biztatni  és  bátorítani.  Hite  erős,  hogy 
Gabriellájában  oly  költői  tehetség  lakik,  mely  maradandó  nyomok 
emlékét  fogja  visszahagyni.  A  jelen  hangulatából  meríti  ítéletét, 
mely  e  feltevést  megerősíteni  látszik.  Gabriellának  még  ezen  idők- 
ben elismert  és  tisztelt  neve  van  mindenfelé,  költeményei  közkézen 
forognak  s  múzsájának  termékeit  elismerő  méltánylásban  részesíti 
főleg  az  a  még  élő  nemzedék,  mely  emlékeivel  össze  van  forrva  a 
régi  Bécs  fénykorának  pezsgő  szellemi  életével. 

„  Idegen  emberek  —  írja  Bacsányi  egy  levelében  —  eddig  meg- 
jelent költeményeid  után  ítélnek  meg  s  elismerésük  helyes  és  igaz- 
ságos. Mi  lesz,  ha  majd  idővel  még  jobban  látni  fogják,  hogy 
minő  költőnő  vagy!  És  mi  lesz  főleg,  ha  majd  késő  időkben,  midőn 
a  jelennek  tekintetei  nem  jönnek  többé  számba,  az  utánunk  jövő 

1  Bacsányi  levele  Baumberg  Gabriellához.  Osztrák  belügyminisztérium 
levéltára,  Bécs. 

emberiség  s  a  művelt  nemzetek  jobbjai  Téged  teljes  fényben  ragyogva 
látnak  maguk  előtt?  Ha  majd  megtudják,  kik  voltunk  s  mik  voltunk 
mi  egymásnak.  Ha  látni  fogják,  hogy  miként  éltünk,  mit  szenved- 
tünk, hogy  szerettük  egymást  tisztán,  nemesen,  mennyire  csüggtünk 
kölcsönös  boldogságunkon  s  mennyit  fáradtunk  a  dicsőségért. 

Minő  kicsinyek  és  szegények  voltak  azok  az  emberek,  akik 
Téged  eddig  láttak.  Szándékosan  mondom,  láttak,  mert  ismerni 
nem  ismert  senki.  Sokkal  alacsonyabb  volt  felfogásuk,  mintsem 
hogy  mérlegelni  tudták  volna  értékedet.  Az  érzékiség  csak  a  testet 
látta,  az  isteni  szikrának  ezt  az  elmúló  külső  mázát,  a  többiek 
elmentek  a  kincsesbánya  mellett,  melyet  nem  vettek  észre.  De  bizo- 
nyára nem  akarod,  hogy  szerelmesed  csodálatának  tárgya  légy. 
Tehát  vedd  tudomásul  és  légy  boldog  abban  a  hitben,  hogy  soha 
nemednek  nem  volt  oly  képviselője,  akit  oly  forrón,  igazán  és 
tisztán  szeretett  volna  egy  halandó,  mint  én  Téged.  Ő  egész 
értéked  után  becsül,  hatalmas  érzelmeinek  egész  erejével  szeret  s 
emberi  méltóságának  magasztos  tudatában  imád  és  örök  változ- 
hatatlan hűséget  esküszik  Néked. 

Barátod  egykor  a  föld  minden  teremtményétől  el  volt  hagyatva 
a  világon.  Nem  volt  egyebe  mint  erénye  s  üldözve  és  halálra  volt 
szánva  azok  részéről,  kik  egy  húsz  millió  emberből  álló  hatalmas 
állam  minden  erejével  rendelkeztek.  A  zsarnokság  fenyegető  kardja 
vészteljesen  függött  feje  felett,  de  a  férfi  nem  reszketett,  nem  kért 
és  nem  siránkozott,  hanem  az  emberi  méltóság  fennkölt  érzetével 
a  megbántott  emberiség  nevében,  az  éghez  fohászkodott. 

A  férfiú  szilárdan  megállotta  helyét  s  megmenekült  a  haláltól 
és  a  megszégyenítéstől.  Most  a  mai  napon  sir  ő  és  könnyei  Néked 
szólnak,  Néked,  Isteni  leány".1 

Bacsányi  következő  levele  szintén  bizonyítéka  azon  forró  érzel- 
mek magasröptű  kitöréseinek,  melyek  lényének  és  költői  egyénisé- 
gének jellemét  megadják  s  tanúsága  ez  egyúttal  oly  magas  művelt- 
ségnek és  széles  gondolkozásnak,  aminővel  csak  a  kor  legkiválóbb 
szellemei  dicsekedhetnek. 

Az  új  időszámítás  második  hónapjának  első  napján,  1800  febr. 
1  -érői  keltezve,  így  ír  szerelmesének: 

1  Bacsányi  levele  Baumberg  Gabriellához  1800  január  30.  Osztrák  bel- 
ügyminisztérium levéltára,  Bécs. 

„Tegnapi  leveled  oly  magasröptű,  mint  szerelmed  maga:  tele 
szívvel,  lélekkel,  erővel  és  bensőséggel,  érzelme  forró  és  lángoló, 
tiszta  és  égi,  mint  nemes  írójának  eszményi  lelkülete.  E  levél  a 
szent  szeráfi  magasztosságnak  attól  a  hangulatától  van  áthatva, 
mely  az  írónő  lelkében  oly  magasra  csap. 

Igen,  mennyire  boldogok  volnának  az  emberek,  ha  ők  maguk 
akarnák!  Ezt  a  gondolatot  az  én  lelkem  mélyéből  vetted,  mert 
már  sokat  töprengtem  ezen  s  idéztem  is  e  szavakat.  De  hát  aka- 
ratra a  legtöbben  nem  képesek. 

Akik  akarni  tudnak,  azok  ama  ritka  teremtések,  kiknek  nemes 
erejét  az  ámítók  és  bárgyúak  ezer  furfangja  nem  tudta  elnyomni, 
mint  a  többi  gyengéket  és  gonoszokat.  Ez  utóbbiak  alig  születnek, 
testben  és  lélekben  hamar  nyomorékká  válnak  s  kivetkőzve  emberi 
méltóságukból,  jobban  elaljasodnak,  mint  maga  az  állat,  mely  ter- 
mészetéhez hü  maradva,  legalább  ösztönét  követheti.  Ellenben  az 
ember  (óh  mily  kevesen  érdemlik  meg  e  nevet)  minden  pillanatban 
összeütközésbe  jő  a  természet  törvényeivel,  megtagadja  józan 
eszét,  melyet  az  Alkotó  vezércsillag  gyanánt  adott  néki,  s  azokat, 
kik  eszüket  nemesen  használni  akarják,  a  teremtés  azon  veszedel- 
mes fajtáinak  tartják,  kiket,  mint  veszedelmes  ellenséget  üldözni 
kell.  De  hát  engedd  meg,  hogy  inkább  hallgassak  minderről.  Szi- 
vem vérzik  s  nem  akarnék  úgy  tűnni  fel  ismét  előtted,  mint  egy 
kesernyés  gúnyolódó,  ki  érzelmeit  és  gondolatát  ily  irányban  ki 
akarja  fejteni.  Boldog  vagy,  ha  az  embereket  és  viszonyaikat  nem 
ismered  s  ha  nem  kutatod  azt  a  forrást,  mely  az  emberiség  rom- 
lásának okozója.  Óvakodjál  a  tudás  eme  fájának  veszedelmes  gyü- 
mölcsétől, mely  a  te  nemes  érzelmekkel  telt  lelkednek  csak  halálos 
szenvedéseket  okozna. 

Engedd  meg,  hogy  inkább  leveled  többi  részére  térjek  vissza, 
s  megkönnyebbítsem  szívemet  s  megvilágítsam  sötét  gondola- 
tokkal telt  lelkemet,  szerelmed  meleg  sugarainál,  ki  életemnek 
napja  vagy. 

Ezt  a  remek  levelet  elviszem  holnap  hozzád,  olvasd  el  azt  még 
egyszer,  hogy  annak  egy  pár  képe  és  gondolata  megmaradjon 
emlékezetedben  s  hogy  azokkal  egykor  felékesíthesd  múzsádnak 
tehetségedhez  méltó  alkotásait. 

Minő  költőnő  lennél  te  már  ma,  hacsak  négy-öt  évvel  ezelőtt 
is  egy  hozzád  méltó  férfiú  szeretett  volna,  aki  figyelmeztetett  volna 

magasabb  hivatásodra,  s  még  jobban  életrekeltette  volna  lelked 
isteni  szikráját.  De  nem! 

Akkor  én  nem  volnék  a  halandók  legboldogabbja.  Akkor  én 
csak  csodáltalak,  becsültelek  és  szerettelek  volna  költői  érdemeidért, 
de  nem  ismertem  volna  soha  meg  azt  az  érzést,  hogy  minő  bol- 
dogító szerelem  juthat  osztályrészül  e  földön  egy  férfiúnak. 

Természetes,  hogy  az  önzés  beszél  belőlem.  De  nem  szégyen- 
lem e  szavakat,  mert  Te,  kit  jobban  szeretek,  mint  önmagamat, 
nem  vesztettél  semmit,  én  azonban  végtelenül  sokat  nyerek.  Amit 
Te  eddig  látszólag  elmulasztottál,  rövid  idő  alatt  be  fogod  hozni. 
Te  már  most  is  nagy  és  biztos  léptekkel  sietsz  célod  felé,  ama 
szép  cél  felé,  amelyhez  nemed  közül  még  kevesen  jutottak  el, 
mióta  halandók  az  istenek  nyelvén  beszélnek  és  halhatatlanságra 
igényt  tartanak.  Ezek  már  most  biztosítják  számodra  a  múzsák 
szerelmét,  kiknek  oltárai  nem  maradhatnak  soha  áldozatok  nélkül, 
míg  az  emberek  legnemesebbjei  érzékkel  bírnak  a  természet,  az 
örök  szép,  az  emberi  szellem  és  erény  nagy  tulajdonságai  iránt. 
Oly  férfiú  mondja  ezt  Néked,  aki  szintén  örömmel  jár  ennek  az 
istenségnek  templomába  s  nem  mindig  tér  meg  onnan  megihletés 
nélkül.  Egy  barát  mondja  ezt,  kinek  ítéletét  nem  vetheted  meg, 
mert  Te  választád  őt  múzsád  bírójának.  Ily  óriási  haladásról 
beszéltem  Néked  legutóbbi  levelemben  is.  Hogy  nyugtalaníthatta 
ez  az  én  aggódó  Gabriellám  nemes,  tiszta  lelkét?  Hogy  nem  tudta 
megérteni  azt,  akit  ő  oly  forrón  és  igazán  szeret  s  akitől  az  imá- 
dásig  viszontszerettetik. 

Felséges  szép  sapphoi  ódádat  nékem  kell  tenmagad  ellen  meg- 
védelmeznem. Te  azt  felette  tökéletlennek  nevezed.  Apollóra  mon- 
dom, nem  az!  Külsőségekben  rászorulna  ugyan  még  a  simításra  s 
a  prozódiai  hiányokat  megmutattam  Néked.  Mondhatom  azonban, 
hogy  ezeknek  száma  nem  nagy  s  egyáltalában  kevés  azon  a  meg- 
változtatni való.  Holnap  látni  fogod  azt  és  visszaveszed  igazságtalan 
ítéletedet.  - 

Tudom  mi  vezetett  ítéletedben  s  meg  is  magyarázom  azt 
rögtön.  Te  ezen  ódánál  azt  látod,  hogy  nem  érted  el  azt  az 
ideált,  mely  lelki  szemeid  előtt  s  a  szerelem  üdvének  magasztos 
világában  csapongó  szellemed  előtt  tisztán  lebegett  s  nem  tudod 
kifejezni  azt  az  érzést,  melyet  lelkesedésed  tüzével  kifejezni  óhaj- 
tottál. Tudd  meg  azonban,  hogy  ez  mindig   így  szokott  lenni  s  a 

holt  betű  sohsem  fejezheti  ki  mindazt,  amit  egy  magasratörő  érzel- 
mes lélek  képzeletvilága  kifest  és  mélyen,  élénken  átérez.  Ehhez  az 
emberi  nyelv  nagyon  szegény.  A  legjobb  beszélő  az,  aki  gondola- 
tokban elég  müveit  és  gazdag,  hogy  ily  ideálokat  és  gondolatokat 
az  emberek  előtt  jellemezni  tudjon  s  odaállítsa  azt,  mint  egy  képet, 
mely  az  emberi  művészet  alkotó  erejétől  van  áthatva  s  mely  egy- 
úttal a  felhasznált  színek  helyességét  is  bizonyítja,  eltekintve  attól, 
hogy  ezt  az  anyagot  maguk  alkották-e  meg,  vagy  már  így  találták 
összekeverve  s  használták  fel  műveikhez.  Költők,  festők,  szobrá- 
szok és  zenészek,  mindnek  szüksége  van  eszközre,  hogy  alkotását 
láthatóvá  tegye  és  azt  másokkal  közölje.  Egyiknek  szüksége  van 
szavakra  (mert  hiszen  a  költő  is  fest,  még  pedig  szavakkal  és  szí- 
vének érzelmeivel  festi  ki  képzeletének  alakjait  és  képeit),  a  másik- 
nak festékre,  a  harmadiknak  kőre  és  márványra,  a  negyediknek 
hangokra,  melyeket  hangszere  által  hoz  létre  és  biztossággal  rendez, 
hogy  az  érzés  által  a  szívre  és  lélekre  hasson,  miután  annak  hatása 
nem  a  szemekre  van. 

Ez  az  anyag  azonban  sokkal  gazdagabb,  mintsem  hogy  arról 
itt  Néked  írhatnék.  Minderről,  ha  kívánod,  szóval  többet  beszél- 
hetünk. Most  csak  azt  mondom,  hogy  sohasem  fogsz  olyan  ódát 
alkotni,  mely  eszményképednek  megfelel.  Legyen  bár  nyelvetek  még 
több  Klopstock  által  kiművelve,  mint  az  van  s  értél  volna  el  bár 
nagyobb  gyakorlatot  és  tökéletességet  a  költészetben  és  versírásban, 
mint  eddig:  amint  ez  a  tökéletesség  halad,  azzal  karöltve  fejlődik 
művelt  szellemed  alkotó  ereje  is  és  így  mindenkori  ideálod  mindig 
magasabban,  szebben  és  igazabban  fog  kifejezésre  jutni,  mintsem 
hogy  azt  a  szavak  színeivel  vissza  tudnád  adni.  De  ez  nem  tesz 
semmit  s  ez  nincs  is  másképen.  Azért  kell  a  szellemet  szorgalma- 
san kiképezni,  tudományokkal  és  ismeretekkel  bővíteni,  a  lelket  az 
igaz,  nagy  és  magasztos  gondolatokhoz  és  alkotásokhoz  szoktatni, 
a  szívet  alacsony  érzelmektől  megvonni  és  azt  méltóbbakra  irányí- 
tani és  boldogságot  találni  abban,  hogy  érzelmeid  nemessége  össz- 
hangba jöjjön  a  műveltség  szellemével.  A  legjobb,  a  legnemesebb 
ember,  kinek  tiszta  feje  s  erényes,  magasztosán  érző  szíve  van, 
az  a  legjobb,  legnagyobb,  leghalhatatlanabb  és  legbecsülésremél- 
tóbb  költő. 

Ilyen  költőnő  vagy  Te,  drága  barátnőm  már  most  és  még 
inkább  az  fogsz  lenni  idővel.  Én  meg  fogom  Néked  mutatni,  miképen 

lehetsz  az.  Őszintén,  testvéri  érzéssel  fogom  kezeidbe  adni  az  esz- 
közt, melyre  e  tekintetben  még  szükséged  van.  De  ha  a  sors  nem 
engedné  meg  nékem,  hogy  a  magas  célhoz  elkísérjelek  s  az  én 
kezem  tegye  fel  fejedre  a  halhatatlanság  koronáját,  ami  bizonyára 
osztályrészül  fog  Néked  jutni,  még  mindig  elég  vigasztalás  és  dicső- 
ség marad  számomra,  hogy  barátod,  testvéred  és  szerető  társad 
voltam.  Az  a  tudat,  hogy  bizalmadat  és  szerelmedet  elnyertem  és 
kiérdemeltem,  már  most  is  sokkal  több  nékem,  mint  a  legelső 
fejedelmi  korona  viselőjének  minden  dicsősége".1 

Ugyanily  fennkölt  gondolkozású,  lángoló  érzelmekben  gazdag, 
gyönyörű  levél  az,  melyet  a  költő  ugyanezen  év  február  2-án  intéz 
szerelmeséhez. 

„Igen,  ébren  vagyok  s  kimondhatatlan  boldogságom  nem  csalóka 
álom.  Ébren  vagyok,  élek,  gondolkozom  és  érzek.  Legyetek  üdvö- 
zölve ti,  az  istenség  első  szülöttei,  üdv  néktek  meghatott  lelkem 
egész  mélyéből,  kiket  már  előbb  is  tisztán  és  állhatatosan  imádtam. 
Szerelem!  —  Ész!  —  Természet!  Szerencsém,  boldogságom,  a  ti 
kezetek  ajándéka. 

Igen,  ő  az  enyém!  Enyém  örökre!  Ő  a  jók,  nemesek  és  fen- 
költek  legjobbja,  legnemesebbje  és  legigazabbja.  Ő  minden  leány 
között  a  legerényesebb,  legszendébb  és  legtiszteletreméltóbb.  Ő  az 
enyém  mindig  és  mindörökre. 

Hogy  köszönjem  meg  ezt  Néked  s  minek  nevezzelek,  aki 
számára  nevet  sem  találok.  Mit  mondjak  Néked  s  mikép  fejezzem 
ki  csak  részben  is  véleményemet,  lelkemnek  világossága,  üdve  és 
boldogsága.  Sohasem  éreztem  magamat  szegényebbnek  és  tehetet- 
lenebbnek mint  most,  midőn  érzelmeimet  szavakban  óhajtanám 
összefoglalni  s  egész  lelkemet  e  papírra  szeretném  reálehelni. 

A  természet  legnemesebb,  legméltóbb,  legbájosabb  leánya  te! 
Miért  takarékoskodtál  velem  szemben  a  boldogsággal  s  miért  vára- 
koztattad barátodat,  akit  már  legelső  pillanattól  kezdve  megismertél 
és  megértettél.  Őt,  ki  Hozzád  oly  hasonló  s  ki  egészen  számodra 
van  teremtve.  Szívem  telve  a  legistenibb,  legmagasztosabb  boldog- 
sággal s  lelkem  előtt  egy  új  világ  támad,  melyet  szerelmed  teremte 
meg  számomra.  A  szív  és  lélek  egy  új  világa  ez,  amelyet  én  még 

1  Bacsányi  levele  Baumberg  Gabriellához.  Osztrák  belügyminisztérium 
levéltára,  Bécs. 

soha  nem  ismertem  soha  nem  láttam  s  amelyről  eddig  sohasem 
hittem  és  álmodtam.  Óh  a  boldogság  és  üdv  nemes,  tiszta  érzései- 
nek perce,  életem  legboldogabb  ideje  jöjj  minél  előbb,  mielőtt  az 
epedés  megöl.  Tudasd  vélem  nemsokára  hol  s  mikor  láthatlak  ismét, 
szóval  is  meg  fogom  néked  mondani,  mily  forrón  s  minő  igaz  és 
örök  érzelmekkel  szeretlek.  Meg  akarom  újítani  mai  esküvésemet  s 
meg  fogom  azt  szentül  tartani  utolsó  lehelletemig  híven,  mint  senki 
a  földön  s  oly  igazán,  amint  óhajtom,  hiszem  és  remélem,  hogy 
az,  ki  bevégzett  földi  pályám  után  egykor  életem  felett  ítélni  fog, 
nem  fogja  lelkünket  eltaszítani  egymástól. 

Jó  éjt!  Nyugodjál  boldogan,  a  legistenibb,  a  legtisztább  szerelem 
karjai  között.  Csókollak  magasztos  lelkem  forró  érzelmeivel.  Én  is 
nyugalomra  térek,  melyet  gyönyörtől  reszkető  Jényem  megkíván, 
hogy  az  álom  karjaiban  is  szellemem  veled  foglalkozhassak  s  meg- 
ittasult lelkem  a  tiéddel  egyesüljön  az  örök  szerelem  halhatatlan 
birodalmában.  Isten  veled!" 

Ebben  a  hangulatban  folyik  az  a  szerelmi  levelezés,  mely 
két  forrón  érző,  egymáshoz  méltó,  fennkölt  gondolkozású  művelt 
költői  lélek  érzelmi  világát  tárja  elénk.  A  nyelv,  melyen  egy- 
máshoz beszélnek,  a  klasszikus  gondolatgazdag  irály,  melyen 
lelkük  örökké  forrongó  érzelmeinek  kifejezést  adnak,  ma  is  teljes 
fényben  ragyogva  üde  frisseségükben  állanak  előttünk  s  észre 
sem  vesszük,  hogy  több  mint  egy  hosszú  évszázad  zajlott  le  már 
azóta,  mióta  két  rég  porladó  nemes  szív  eszményi  viszonyának  e 
magasztos  érzelmei  napvilágot  láttak. 

Méltóan  a  költőhöz,  fejezi  ki  érzelmeit  a  szerető  költőleány  is, 
kinek  soraiban  nemcsak  a  szerelmese  iránt  érzett  forró,  rajongó 
szeretet  és  tisztelet,  hanem  a  hála  érzete  is  megnyilatkozik  ama 
férfiú  iránt,  kiben  nemcsak  lelke  ideálját  és  szerelme  hű  társát, 
hanem  a  barátot,  a  tanítót  s  a  mestert  is  feltalálta,  ki  lelkét  a 
művelődés  s  a  költészet  útjain  is  csiszolja,  nemesíti. 

1799  november  4-én  így  ír  Gabriella  szerelmesének: 

„Tegnapi  beszélgetésünk  elég  világosságot  vet  életem  eddigi 
folyására  s  így  könnyen  megbocsátható  hiúságom,  ha  visszatekintve 
a  múltra,  oly  üvegházi  növénynek  tekintem  magamat,  mely  egy 
konyhakertben  nőtt  fel  s  amelyet,  miután  azzal  bánni  nem  tudtak, 
haszontalan  növénynek  tekintve,  elhanyagoltak.  Napsugártól  és  eső- 
től megfosztva,  száraz,  hideg  földben   e   növény   elhervadt  volna, 

ha  a  sors  vihara  be  nem  töri  az  üvegház  néhány  ablakát  s  azon 
át  nem  hatolt  volna  be  meleg  napsugár  és  jótékony  eső,  mely  a 
szegény  növényt  véletlenül  új  életre  kelti.  Most  a  kertész  üveg- 
házában csodálkozva  áll  a  természet  e  jelensége  előtt  s  az  idege- 
nek is  oda  sereglenek,  hogy  a  növényt  lássák  s  versengés  folyik 
közöttük  annak  leveleiért.  Félek  azonban,  hogy  kevesen  fogják  e 
növény  tulajdonságait  felismerni,  mely  az  életben  csak  egyszer  fog 
virágozni.  De  fődolog,  hogy  csak  ismerője  számára  bírjon  értékkel 
e  virág,  melyet  egy  felsőbb  hatalom  megóvott  attól,  hogy  egy 
anyagias  érzésű  férfi  durvaságainak  legyen  áldozata,  ki  annak  leve- 
leit kíméletlenül  tépte  volna  le. 

De  bezárom  levelemet,  mert  félek,  hogy  egy  szatíra  kerül  ki 
abból  és  minden  egyes  cseppje  e  tintának  pazarlás,  amit  a  multak 
szomorú  emlékeire  vesztegetek."1 

Ugyanezen  év  december  27-én  így  fejezi  ki  érzelmeit  a  költő- 
leány : 

„Utolsó  két  leveled  gyűjteményemnek  legdrágább  kincse.  Mind- 
kettőt újból  és  újból  elolvastam  s  ha  Te  szellemi  egyesülésünk  ez 
isteni  érzéséhez  hű  maradsz,  úgy  még  ahhoz  a  viharhoz  is  hálás 
leszek,  melynek  vad  szeszélye  a  gyenge  sajkát  bizonytalan  hullá- 
mokon a  boldogság  kikötőjébe  sodorja.  Ha  tíz  esztendő  előtt  ismer- 
telek volna  meg  s  ily  érzelmekkel  találkoztam  volna,  úgy  régóta 
angyal  volnék.  De  talán  mindkettőnkre  nézve  szükséges  volt  a 
megpróbáltatás,  melynek  veszélyein  keresztülsodort  az  élet,  mert 
legalább  annak  tudatára  jutottunk,  hogy  a  legjobb,  a  legnemesebb 
ember  is  megbotolhatik,  ha  nem  oltalmazza  meg  egy  magasabb 
hatalom,  vagy  ha  egy  jó  barát  lépteit  nem  kíséri.  A  magasabb 
hatalomnak  köszönöm  azt  előbb,  amiért  most  a  nemes  barátnak 
hálás  vagyok.  Két  utolsó  leveled  örökké  előttem  lesz;  ez  ama 
talizmán,  mely  engem  meg  fog  óvni  minden  gyengeségtől  az  élet- 
ben s  ezeket  fogom  eledbe  tárni,  ha  netalán  később  megfeledkeznél 
arról,  hogy  nékem  írtad  azokat.  Ne  feledd  el  ezt  soha!  Végtelenül 
bántana,  ha- valaha  csalatkoznám  benned.  Váltsd  tehát  ^valóra  az 
én  barátságról  megalkotott  eszményképemet,  melyet  közönséges 
emberek  s  a  rideg  bölcsészet  is  megcáfol:  mintha  a  nő  és  férfi 


1  Baumberg  Gabriella  levele  Bacsányihoz.    Osztrák  belügyminisztérium 
levéltára,  Bécs. 

között  nem  jöhetne  létre  az  együttérzés  és  gondolkozás  nemes 
összhangja.  Bizonyítsd  be  azt  a  magasabb  felfogást,  hogy  a  lélek 
nincs  semmiféle  nemhez  kötve  és  engedd,  hogy  egyesülésünkben 
feltaláljam  azt  a  rég  óhajtott  boldogságot,  melyet  itt  lenn  a  földön 
keresek".1 

Különösen  gyönyörű  az  a  levél,  melyet  boldogságuk  hetedik 
napjáról  keltezve  intéz  Gabriella  a  költőhöz: 

„ Tiszta  érzelmeim  legmagasztosabb  lángjával  légy  üdvözölve 
isteni  napfény,  ki  visszaadtad  nékem  őt,  akit  már  elveszettnek  hittem, 
a  jót,  a  nemeset,  lelkem  legméltóbb  testvérét.  Isten  tartsd  meg  őt 
s  általa  engem  és  erényeimet.  Mert  hol  volna  az  biztos,  ha  nem 
az  ő  kezében,  az  ő  bölcs  vezetése  mellett.  Ö,  ki  saját  magát  le 
tudta  győzni,  bizonyára  meg  fog  óvni  engem  az  elcsüggedéstől. 
Lelkének  boldog  indulatában  ő  sorsomat  Istennek  ajánlotta,  ki  élet 
és  halál  ura  s  én  tovább  fohászkodom:  Uram  intézd  azt  bölcs 
belátásod  szerint,  csak  azt  engedd,  hogy  ő  ne  szenvedjen  s  bol- 
dog legyen  egész  életére.  Lelkem  érzelme  mély  áhítatban  olvad 
fel,  minden  gondolatom  imádság,  szívemnek  minden  dobbanása 
köszönet  és  fohászkodás,  hogy  Ő  megmaradt  nékem  s  hogy  továbbra 
is  megtartva  légyen  számomra.  Hallgassa  meg  az  ég  imámat.  Ebben 
a  hangulatban  találtál  engem.  A  viszontlátás  boldog  pillanata  hatá- 
rozott, Te  jobban  tudod  azt,  mint  én  elmondhatnám,  amit  semmiféle 
nyelven  kifejezni  nem  tudnék. 

Ennek  az  évnek  kezdete  kárpótoljon  Téged  a  kiállott  szenvedé- 
sekért és  védelmezzen  meg  a  jövőben  is  minden  bajtól.  Az  tartson 
meg  nékem  olyan  tisztán,  mint  aminő  nemes  együttérzéssel  lelkünk 
összeforr.  Ha  így  lesz,  úgy  megirigyelhetnek  engem  a  világ  hatal- 
masai."1 

Ugyancsak  ily  szép  az  a  levél  is,  melyet  1800  január  31 -érői 
keltezve  küld  Gabriella  jegyesének: 

„Könnyeid  a  legszebb  jutalom  számomra,  mely  érhet.  Leveled 
végső  sorait  csókkal  illetem,  oly  forrón  és  oly  érzelmekkel,  amelyek 
még  eszményibb  világba  emeltek  fel,  mint  aminőbe  felemelkedni 


1  Baumberg  Gabriella  levele  Bacsányihoz.  Osztrák  belügyminisztérium 
levéltára,  Bécs. 

1  Baumberg  Gabriella  levele  Bacsányihoz,  1800  január  7-én.  Osztrák  bel- 
ügyminisztérium levéltára,  Bécs. 

képes  voltam.  Tehát  sírtál  ?  Köszönet  ezen  könnyekért,  melyek  nem 
válnak  szégyenedre,  mert  nem  női  könnyek  azok,  melyeknek  gyön- 
geség a  forrása.  Ha  egy  oly  férfiú,  mint  te,  egy  nőért  könnyet 
hullat,  az  többet  ér  kelet  minden  gyöngyénél,  s  az  a  női  méltóság 
legszebb  gyémántja.  Miért  nem  csókolhattam  le  e  könnyeket  sze- 
meidről! Magamba  szívtam  volna  azokat,  mint  a  szerény  ibolya, 
mely  a  friss  harmat  nyomán  kedves  illatra  árad.  Óh  Istenem,  minő 
boldogok  lehetnének  az  emberek,  ha  maguk  akarnák. 

Mennyire  örülök,  hogy  boldognak  tudlak,  általam,  s  végtelen 
szerelmem  által  még  boldogabbá  tehetlek.  Kárpótlás  akarok  lenni 
Néked  a  sors  igazságtalanságaiért,  s  ama  sok  bűnért,  melyet  a  világ 
veled  szemben  elkövetett.  Te,  a  szerencsétlenség  szánandó  fia, 
nyugodj  meg  immár  a  remény  kebelén.  Bámulatot  nem  vártam 
tőled,  mert  nem  ez  volt  munkám  célja;  tudom,  hogy  az  mennyire 
tökéletlen,  de  a  kényszerűség,  mely  arra  sarkalt,  hogy  mondjak 
Néked  valamit,  nem  hagyott  időt  reá,  hogy  munkámat  átsimítsam. 
Kételkedem,  hogy  ódám,  győzelmed  ezen  emlékoszlopa,  oly  erősen 
hatott  volna  szívedre  és  fejedre.  Szívesen  alkalmaztam  volna  ked- 
venc metrumodat,  de  még  nagyon  gyakorlatlan  vagyok  e  téren. 

Leveledet  ma  legalább  húszszor  elolvastam,  mert  különben  sem 
volnék  semmire  se  fogékony  a  mai  napon.  Nyugodtabb  állapotban 
nevetnék  a  kincsesbányán  és  az  állati  hasonlaton.  Te  gyakran 
keserűen  szatirikus  vagy.  Különben  igazad  van,  engem  még  nem 
ismert  senki,  s  neked  volt  'elsősorban  az  az  előnyöd,  hogy  úgy 
ismerj  meg,  mint  aminő  valóban  vagyok". 

„Érzem  —  írja  Gabriella  egy  más  helyen  — ,  hogy  az  egyedüli 
teremtés  vagyok  az  egész  világon,  ki  lényedet  felfogja,  óhajtásodat 
kielégíti,  szívedet  és  lelkedet  eltölti.  Szerelmünk  a  kölcsönös  együtt- 
érzés gyermeke,  mely  meg  van  nemesítve  a  valódi  érzelmek  zomán- 
cával: s  azért  a  sors  balsikereivel  szemben  meg  nem  dönthető. 
Csak  arra  törekszem,  hogy  viszonozzam  határtalan  szerelmedet  s 
én  magam  bojdog  vagyok,  ha  abban  a  szerencsében  részesülök, 
hogy  oly  férfiú  élettársa  lehetek,  kinek  érzelme  mindenre  fogékony, 
ami  nagy,  fennkölt,  nemes  és  igaz."1 

Szép  vonásait  tárja  elénk  Gabriella  lelkének  az  a  levél  is,  melyet 


1  Baumberg   Gabriella   levele   Bacsányihoz.    Osztrák   belügyminisztérium 
levéltára,  Bécs. 

jövendő  élettársának  1800  július  26-áról  keltezve  Magyarországba 
ír,  hol  a  költő  abban  az  időben  tartózkodik.  Ebben  a  levélben  a 
költőnő  jövő  házaséletüket  illetőleg  nem  a  maga,  hanem  Bacsányi 
sorsáért  aggódik  s  figyelmezteti  őt,  hogy  fontolja  meg  lépésének 
következményeit. 

„Megérdemelt  alkalmaztatásod  híre  —  írja  Gabriella  —  még 
nagyobb  örömmel  töltene  el  engem,  ha  annak  egyúttal  nem  volna 
egy  lépés  a  következménye,  mely  kiszámíthatatlan  eredménnyel 
járhat  reád  nézve.  S  most  jobban,  mint  valaha,  szükségesnek  tar- 
tom, hogy  figyelmeztesselek,  nehogy  elhamarkodd  lépésedet.  Te 
ármányokkal  keresztül-kasul  szőtt  pályafutásodon  most  teszed  föl- 
felé az  első  lépést.  Ne  engedd  magad  elveidben,  meggyőződésed- 
ben és  terveidben  megakadályozni.  Néked  először  magadért  kell 
gondoskodni,  mielőtt  másokra  gondolsz.  Engedd  meg,  hogy  mint 
barátnő  álljak  oldaladon,  s  visszatartsalak  attól,  hogy  oly  tévútakra 
térj,  melyeket  előbb  nem  láthattál.  —  Engedd,  hogy  mai  helyze- 
tünkben még  egy  ideig  kitartsunk.  Én  már  meglehetősen  hozzá- 
szoktam ahhoz,  hogy  tűrjek  és  a  lemondás  művészetében  kevesen 
vitték  annyira,  mint  én. 

„Barátodnak,  Müller  Jánosnak,  a  Te  oldalad  mellett  kell  állnia 
s  így  kettőtökben  oly  kiváló  férfiakat  fogok  tisztelni,  kiknek  becsü- 
lése és  barátsága  mindenkor  az  én  büszkeségem  leend  s  kiknek 
halhatatlan  dicsősége  buzdítani  fog  engemet,  hogy  mindkettőt  köves- 
sem az  igaz  úton,  s  azt  az  értéket,  melyet  ők  nékem  adnak,  a 
lélek  nemessége  által  méltóságérzettel  emeljem  érvényre  azok  előtt, 
akik  saját  szégyenükre  engem  félreismernek."1 

1800  február  5-éről  keltezve  ily  érzelmes  sorokat  intéz  Gabriella 
a  magyar  költőhöz: 

„A  paradicsom  boldog  lakói  nem  lehettek  ártatlanabbak  és  bol- 
dogabbak, mint  mi  a  mai  napon  voltunk.  Szerelmem  ezen  érzel- 
meimben dacolni  fog  az  idővel  és  az  enyészettel.  Boldogságom 
állandósága  csak  a  Te  kezedbe  van  letéve. 

Egy  elkésett  boldog  pillanat,  egy  elrabolt  szerető  csók,  egy 
kézfogás  s  egy  tekintet,  mely  lelkembe  hat,  mindez  mostoha  hely- 
zetünkben millióknál  többet  ér.  Egy  szerény  estebéd,  mint  a  boldog 

1  Baumberg  Gabriella  levele  Bacsányihoz.  Osztrák  belügyminisztérium 
levéltára,  Bécs. 

1  Baumberg  Gabriella   levele   B*cwUiythoz     Oütrák  belügyminiszter..- 

kis  háztartásnak  jelképe,  jobban  kielégít,  mint  a  dúsan  megrakott 
tálaknak  halmaza,  melyeknek  tartalmát  érzésnélküli  lények  költik  el. 

A  mai  est  azon  megvalósult  aranyálmok  világába  tartozik, 
melyeken  ifjúságomban  oly  gyakran  eltűnődtem.  Ha  Te  csak  félig  oly 
megelégedett  volnál,  mint  én,  ki  érzelmeink  visszhangját  később  is 
élvezem,  midőn  rég  elmúlt  már  a  búcsúvétel  órája.  Csókollak  lelkem 
egész  hevével  s  vagyok  barátnőd,  testvéred,  élettársad,  mindened".1 

Ily  mederben,  ily  érzelmekkel  telve  s  a  tiszta  ideálok  ily 
ragyogó  tökéletességében  folyik  el  számos  esztendő,  míg  számos 
akadályt  legyőzve,  az  élet  küzdelmein  s  a  sors  csapásain  keresztül- 
hatolva, révbe  hajóz  a  boldog  szerelmesek  ügye.  Hat  esztendőn  át 
nem  valósul  meg  egyesülésük  terve,  főleg  eleinte  az  anya  ellen- 
állásán, ki  sehogysem  tud  belenyugodni  abba  a  viszonyba,  mely 
leányát  a  szegény  költővel  egybefűzi.  A  szerelmesek  viszonya  azon- 
ban széttéphetetlen  kötelékkel  van  már  egymáshoz  fűzve,  emberi 
erő  és  földi  hatalom  nem  akadályozhatja  meg  többé  egyesülésüket. 

Nemsokára  azonban  kegyetlen  kézzel  nyúl  bele  a  végzet  a 
Baumberg-család  sorsába,  midőn  1801-ben  rövid  időközben  kiszó- 
lítja az  élők  sorából  a  szülőket,  egyszerre  megfosztva  apától,  anyá- 
tól a  szegény  Gabriellát. 

Előbb  az  öreg  Baumberg  költözik  el  az  élők  sorából  1804 
április  13-án,  életének  71-ik  évében,  mint  ahogy  azt  a  költőpár 
hagyatékában  talált  elsárgult  gyászjelentés  megtört  lélekkel  az  egy- 
kor ünnepelt  család  tisztelőivel  és  barátaival  tudatja.2 

Az  öreg  Baumberg  halálos  ágyán  megáldja  a  magyar  költőt  és 
a  frigyet,  mely  őt  leányával  egyesítendi.  „Maradj  hü  hozzá  —  inti 
leányát  a  haldokló  — ,  ő  egy  becsületes,  igaz  ember."  Az  ifjak  leg- 
erősebb támaszukat  vesztik  el  az  elhunyt  atyában,  kit  Gabriella 
forró  szeretete  a  sírba  is  elkísér.  Múzsája  elkesergi  a  veszteséget, 
mely  őt  érte,  s  az  elhunyt  atya  emlékét,  mint  a  férfiaknak 
ideálját,  örökre  szívébe  zárja.  Már  évekkel  előbb,  midőn  szülői,  kik 
mindketten  egy  és  ugyanazon  napon  születtek,  huszonötéves  házas- 
sági évfordulójukat  ünneplik,  Gabriella  ez  alkalomra  írt  költemé- 


1  Baumberg  Gabriella  levele  Bacsányihoz.  Osztrák  belügyminisztérium 
levéltára,  Bécs. 

1  Baumberg  János  Flórián  elhunyt  levéltári  igazgatóról  szóló  gyászjelentés. 
Bacsányi  és  neje  iratai  között.  Osztrák  belügyminisztérium  levéltára,  Bécs. 

nyében  ily  érzelmekkel  eltelve  rójja  le  atyja  iránt  érzett  szeretetének 
és  tiszteletének  adóját: 

„Führt  einst  mein  Loos  mich  von  den  Beyden, 
Aus  derén  Arm  zu  höhern  Freudén 
Man  doch  mit  Furcht  die  Hánde  reicht: 
So  leite  mich  vom  Traualtare 
Mit  Treu  und  Liebe  bis  zur  Bahre 
Ein  Mann,  der  meinem  Vater  gleicht!* 1 

Nemsokára  elköltözik  az  anya  is  s  dacára,  hogy  elhárult  a  leg- 
nagyobb akadály,  mely  egyesülésüknek  útját  állotta,  még  mindig 
nincs  mód  arra,  hogy  szerelmüket  az  oltár  előtt  megpecsételhetnék. 
Bacsányi  még  mindig  mostoha  anyagi  viszonyok  között  tengődik 
s  nem  képes  arra,  hogy  eltartson  egy  nőt,  kinek  csekélyke  örök- 
ségén kívül  nincs  egyebe. 

Végre  1804  augusztus  30-án,  tehát  nyolc  évi  sanyarú  szűköl- 
ködés után  eléri  a  költő  várva-várt  célját  és  megkapja  kinevezését 
udvari  fogalmazóvá  a  legfőbb  pénzügyi  hatósághoz.  Most  már 
nincs  többé  akadálya  annak,  hogy  a  szerelmesek,  kiknek  érzelmeit 
nem  töri  meg  a  sors  vihara,  az  oltár  előtt  egy  egész  életre  meg- 
kössék a  boldogság  frigyét. 

Az  ősi  Schotten-templomban  1805  június  10-én  tartják  meg 
az  esküvőt  s  Gabriellát  gróf  O'donnel  udvari  kamarai  elnök  neje 
vezeti  oltárhoz,  a  magyar  költőnek  pedig,  Rayner  és  Reichenstein, 
udvari  tanácsosok  a  tanúi.2 

E  nap  boldogságába  Gabriella  múzsája  is  beleszól,  ki  lelke 
kitörő  örömével  szép  költeményben  üdvözli  a  napot,  mely  boldog- 
ságát valóra  váltja,  s  mely  sorsát  odaláncolja  ahhoz  a  férfiúhoz 
kiben  lelkének  ideálját  s  egy  személyben  barátot,  testvért  és  mes- 
tert talált  föl. 

A  legnagyobb  boldogság  érzelmeivel  indul  a  házaséletnek  egy 
végtelen  nemes  emberpár,  mely  immár  az  élet  boldog  nyugalmát 
véli  és  óhajtja  feltalálni  a  családi  élet  tűzhelyén. 

Ugyanezen  év  Gabriellára  nézve  más  szempontból  is  nagy 
jelentőséggel  bír,  mert  ekkor  rendezi  férje  sajtó  alá  verseit,  melyek 

1  Gedichte  von  Gábrielé  Bacsányi  geb.  Baumberg.  Wien,  1805.  Die  Er- 
scheinung  44.  1. 

*  A  schotteni  kerület  plébániájának  esketési  bizonyítványa. 

164 


A  RÉQI  BÉCS 

Bécsben  látnak  napvilágot.  De  ezen  irodalmi  esemény  egyúttal 
Bacsányiné  költői  pályájának  végső  határköve  is.  Lantja  mind  rit- 
kábban hallatja  szavát,  s  nemcsak  múzsája,  hanem  alakja  is  nem- 
sokára végkép  eltűnik  a  kortársak  elől.  A  reá  következő  nemzedék 
szemei  előtt  még  emléke  is  végkép  feledésbe  merül  s  a  későbbi 
korszaknak  sejtelme  sincs  arról,  hogy  a  régi  Bécs  fénykorának 
minő  szép  hagyományai  fűződnek  a  költőnő  annak  idején  oly  sokat 
igérő  múzsájához.  Később  pedig  a  linzi  száműzetésben  elhunyt 
Baumberg  Gabriella  emlékét  valósággal  a  feledés  homályából  kell 
Pichler  Karolinának  feltámasztania,  hogy  reáirányítsa  az  ifjabb 
nemzedék  figyelmét  azon  egyik  legérdekesebb  költőnő  alakjára, 
kinek  ideális  lelkületében,  költészetében  és  egykor  ünnepelt  szép- 
ségében valósággal  meg  volt  testesülve  a  szellemi  ébredés  egykori 
szép  korszaka. 

Bizonyára  Gabriella  költői  pályájának  kifejlődése  és  iránya  ked- 
vezőbb fordulatot  vesz,  ha  sorsa  őt  oda  nem  láncolja  a  magyar 
költő  viszontagságos  életéhez.  Lelki  nagyságának  legkiválóbb  erénye, 
nemes  lelkületének  fennkölt  vonása,  hogy  nem  a  hírnév  és  dicsőség 
útját  választja,  mely  számára  honfitársai,  barátai  tiszteletét,  rokon- 
szenvét és  támogatását  biztosítja,  hanem  szilárdul  megáll  a  magyar 
költő  mellett,  kinek  szenvedéseiben,  üldöztetéseiben  s  későbbi 
száműzetésében  jóságos  angyala,  holtig  tartó  hü  élettársa  lesz. 
A  babér  helyett  a  töviskoszorút  választja  s  osztozik  mindabban  a 
csapásban  s  mindazon  sanyarú  nélkülözésekben,  melyeket  a  sors 
kegyetlen  mostohasága  számukra  kimért. 

A  hálás  nemzeti  kegyelet  tehát  köteles  tisztelettel  kell  hogy 
említse  annak  a  női  erényekben  gazdag,  törhetetlen  jellemű,  páratlan 
szerető  asszonynak  nevét,  ki  az  úttörés  egyik  hatalmas  bajnokának 
az  élet  küzdelmeiben  hűséggel  oldalánál  állott,  megosztva  véle 
szenvedéseinek  keserű  poharát  Az  áldozat,  melyet  ő  szerelmének 
hozott  nagyobb  volt  mint  bárki  másé,  mert  költészetének  dicső- 
séges pályafutásával  váltotta  meg  a  magyar  költő  szerelmét. 

Az  osztrák  irodalomtörténet  lapjai  a  magyar  költővel  való  egye- 
sülésnek tudják  be  Bacsányiné  magasra  indult  költői  pályafutásának 
végzetszerű    fordulatát.1    Illő    tehát,  hogy   azon   feledésből,    mely 

1  J.  W.  Nagel,  J.  Zeidler:  Deutsch-österr.  Literaturgeschichte.  Wien, 
Schlussband  326.  lap. 

ennek  folytán  irodalmi  érdemeire  és  fennkölt  alakjára  borul,  a  magyar 
géniusz  hálás  kegyelete  emelje  ki  őt  s  ez  jelölje  ki  számára  a 
helyet,  mely  őt  Bacsányi  János  oldalán  a  magyar  művelődés  tör- 
ténetében megilleti. 


Néhány  évig  teljesen  visszavonulva,  csöndes  boldogságban  éli 
napjait  a  költőpár  s  alig  áll  rendelkezésünkre  néhány  jelentéktelen 
adat,  mely  reájuk  vonatkozik. 

Végre  1809-ben  Bacsányi  sorsa  oly  nevezetes  fordulóponthoz 
jut,  mely  mindkettőjük  helyzetére  és  jövőjére  végzetes  kihatással 
bír.  Az  a  szerep,  mely  Bacsányinak  ekkor  osztályrészül  jut,  némikép 
történelmi  szereppé  is  válik.  A  kortársak  egybehangzó  véleménye 
szerint  ő  lett  volna  az,  ki  a  franciáknak  a  nagyhírű  schönbrunni 
kiáltvány  megszerkesztése  körül  segédkezett  s  ő  fordította  volna 
le  azt  a  történelmi  nevezetességű  szózatot,]  melyet  a  világhódító 
francia  császár,  Napóleon,  1809  május  15-én  a  magyar  nemzethez 
intézett. 

Ezt  az  eddig  fel  nem  derített  érdekes  kérdést,  mely  oly  sok  felte- 
vésre és  vitára  adott  a  múltban  alkalmat,  óhajtjuk  megvilágítani  a 
következő  fejezetekben,  a  legutóbbi  időben  felszínre  került  adatok 
alapján.  A  régi  osztrák  rendőri  hatóság  levéltárából  napfényre  kerül- 
tek Bacsányi  János  erre  vonatkozó  perének  összes  iratai,  amelyek 
úgy  a  kérdés  megvilágítására,  mint  az  egész  korra,  mely  ezen  ese- 
ményeknek keretét  képezi,  kiváló  fontossággal  bírnak. 

z  a  hatalmas  rázkódtatás,  melyet  Napóleon  politikája 
títJj^VS  az  egész  európai  államrendszerben  előidéz,  legsúlyo- 
pfeVi|wá|  sabban  Ausztriát  s  annak  uralkodóját  érinti,  kinek 
WLmJMfifi  hatalmi  állása  a  nagy  hadvezér  terveinek  és  törek- 
Sjá^l^W  veséinek  legfőbb  akadályát  képezi.  A  római  német 
===J  császári  korona  akadálya  Bonaparte  magasratörő 
terveinek,  ki  csakis  ezen  hatalmi  állás  megdöntésével  lehet  képes 
magához  ragadnia  vezetést,  mely  az  ő  kezében  összpontosítja  az 
európai  politika  kormányzását.  Természetes  tehát,  hogy  törek- 
vése elsősorban  arra  irányul,  hogy  megtörje  a  német  római  császári 
korona  régi  hatalmát  s  ezáltal  súlyos  csapást  mérjen  arra  a  dynasz- 
tiára,  mely  e  politikának  legfőbb  képviselője. 

A  luneville-i  béke  sietteti  Napóleon  eme  törekvésének  sikerét, 
mert  ennek  hatása  alatt  indul  meg  a  bomlásnak  az  a  folyamata, 
mely  a  régi  szent  birodalom  végső  feloszlásához  vezet.  A  béke- 
kötés egyik  pontja  átengedi  Franciaországnak  a  Rajna  bal  partját, 
s  így  megszűnnek  azon  ősrégi  egyházi  fejedelemségek,  melyek  leg- 
főbb támaszai  és  fenntartói  voltak  a  Habsburgok  római  császári 
hatalmának.  Mindehhez  hozzájárul,  hogy  ama  súlyos  csapások  után, 
melyek  Ausztriát  a  hadviselés  mezején  érték,  Európának  a  mo- 
narchia nagyhatalmi  állásába  és  harcképességébe  vetett  hite  is 
megrendül,  s  így  mi  sem  áll  többé  útjában  a  nagy  hódítónak, 
hogy  végső  csapást  mérjen  arra  a  hatalmi  állásra,  mely  a  Habs- 
burgok koronájának  hosszú  évszázadokon  át  a  tekintély  elsőségét 
biztosította. 

Az  1805-ik  év  meghozza  Európára  a  nagy  horderejű  eseményt, 
midőn  Napóleon   politikájának  nyomasztó  súlya  alatt  összeroppan 

az  ezeréves  német  római  császári  korona.  A  bécsi  Hofon  lévő 
templom  erkélye  ugyanezen  esztendő  augusztus  havának  hatodik 
napján  nagy  történelmi  esemény  színhelye.  Császári  biztos  ezen  a 
napon  adja  tudtul  a  világnak,  hogy  a  régi  birodalom  megszűnt 
létezni  s  németrómai  császár  nincs  többé.  Ferenc  császár,  ki  előre 
látva  a  fejleményeket,  még  az  előző  évben  felveszi  az  örökös  ausz- 
triai császári  címet,  immár  kényszerítve  van,  hogy  letegye  fejéről 
azt  a  koronát,  mely  dynasztiájának  annyi  fényt  kölcsönzött  a  múltban, 
s  melyet  Napóleon  nem  hajlandó  többé  elismerni.  Európa  legrégibb 
dynasztiája  tehát  tekintélyében  súlyosan  megalázva,  hódolni  kény- 
telen a  legifjabb  dinaszta  előtt,  ki  alacsony  polgári  sorsból  küzdi 
fel  magát  Európa  leghatalmasabb  uralkodójává,  s  kinek  nagysága 
és  hatalma  annak  a  forradalomnak  bölcsőjében  ringott,  melynek 
vihara  évszázados  kiváltságok  jogait  dönti  le,  s  a  leghatalmasabb 
trónok  ősi  alapjait  ingatja  meg. 

Napóleon  eme  törekvéseinek  sikerét  nemcsak  Ausztria  viszonyai, 
hanem  az  a  körülmény  is  biztosítani  látszik,  hogy  ép  e  legválsá- 
gosabb időkben,  a  nagy  francia  császár  hatalmas  egyéniségével 
erős  ellentétben  a  képzelhető  leggyengébb  fejedelem  ül  a  Habs- 
burgok trónján.  1792  február  29-én  meghal  az  okos  II.  Lipót,  ki 
rövid  kétéves  kormányzásában  jóindulatú,  komoly  s  erős  politikai 
látású  uralkodónak  bizonyult.  Korai  halála  nagy  szerencsétlenség 
nemcsak  kiváló  egyéniségénél  fogva,  hanem  azért  is,  mert  az  abban 
a  pillanatban  következik  be,  midőn  a  forradalom  fékevesztett  viharai 
a  tetőpontra  hágnak,  s  midőn  úgy  a  külügyi  bonyodalmak,  mint  a 
dynasztia  érdeke  a  nehéz  viszonyokhoz  mérten  leginkább  igényelné 
egy  erőskezű,  mély  politikai  belátású,  bölcs  és  tapintatos  kormányfő 
vezetését. 

Lipótot  a  gyenge  Ferenc  követi  a  trónon,  ki  sokkal  kevésbbé 
termett  uralkodásra,  mint  bármelyik  nálánál  jóval  tehetségesebb 
fivérei  közül.  Ferencz  jelleménél  fogva  hideg,  zárkózott,  bizalmatlan, 
nagy  tettekre,  mélyebb  politikai  gondolkodásra  és  belátásra  kép- 
telen. Ezen  tulajdonságaival  szemben  megvan  testesülve  benne 
a  korlátlan  absolut  uralkodásnak  minden  vágya  anélkül  azonban, 
hogy  az  erre  való  tehetségnek  legcsekélyebb  képességével  ren- 
delkeznék. Az  absolut  kormányzás  az  eszményképe,  de  csak  úgy, 
ha  az  semmi  irányban  nem  jár  felelősséggel  s  ha  a  kormányzás 
gondjai   ki  nem   sodorják  őt  abból  az   egykedvű  közönyösségből 

mely  jellemének  legfőbb  vonása.  Elsőrangú  mintaképe  egy  derék 
nyárspolgárnak,  ki  a  családi  élet  örömeiben  találja  legfőbb  bol- 
dogságát, s  maga  is,  mint  családapa  kitűnik  tiszta  erkölcseivel 
és  erős  vallásos  érzelmeivel.  Mint  a  régi  Bécsnek  bármelyik  elő- 
kelő polgára,  a  családi  tűzhelyen  keresi  az  örömet  és  a  szórakozást, 
ápolja  a  művészetek,  különösen  a  zene  kultuszát,  családja  körében 
hangversenyeket  rendez,  hegedűjével  maga  is  közreműködik,  sőt 
színdarabokban  is  játszik,  nejével  a  császárnéval  együtt.  Életmódja 
a  lehető  legegyszerűbb,  családi  köre,  lakása  és  berendezése  szinte 
polgárias  s  egyáltalában  nem  barátja  a  családját  jellemző  hagyo- 
mányos pompának  és  külsőségeknek.1 

Ferenc  szeretettel  ragaszkodik  (népéhez  s  annak  szokásaihoz. 
Részt  vesz  a  nép  mulatságaiban,  sőt  még  családi  élete  körébe  is 
bevonja  azt  a  szellemet,  mely  a  császárváros  pezsgő  életében  e 
korban  kifejezésre  jut.  A  császári  házi  színpadon  állandó  otthonra 
talál  a  bécsi  néphumor,  s  híresekké  válnak  azok  a  víg  esték, 
melyeken  Schuster,  a  bécsiek  utolérhetetlen  komikusa,  a  népélet 
kedélyvilágának  dalokba  öntött  humorával  szórakoztatja  az  uralkodót 
és  környezetét.  Midőn  a  porosz  király  Ferencnek  vendége  Schön- 
brunnban,  a  híres  bécsi  komikus  Hietzing  külváros  utcagyerekeinek 
kíséretével  adja  elő  nevettető  előadásait  a  fejedelmi  vendégek  nem 
csekély  mulatságára. 

Az  alattvalókkal  való  érintkezést  Ferenc  semmiben  nem  korlá- 
tozza, s  ő  hozza  be  először  az  általános  kihallgatások  rendszerét, 
melynek  azonban  alig  van  komoly  jelentősége.  A  kihallgatáson  min- 
denkivel atyai  jósággal  bánik,  a  kérelmezőknek  fűt-fát  igér,  amiből 
azonban  rendszerint  vajmi  kevés  teljesül.  Természetes,  hogy  az 
érintkezésnek  ez  a  módja  mindjobban  növeli  Ferenc  népszerűségét, 
kiben  a  vele  érintkező  bécsi  alattvaló  saját  fajtáját  ismeri  föl,  ki 
még  nyelvében  is  hamisítatlan  kiejtéssel  fejezi  ki  a  derült  kedélyű 
bécsi  nyárspolgárt. 

Ferenc -ezen  tulajdonságai  folytán  őszinte  szeretetnek  örvend 
népe  körében,  mely  csak  fokozódik  ama  csapásokkal,  melyek  vele 
együtt  az  uralkodóházat  egymásután  a  megalázásig  sújtják. 

Mindezzel  szemben  azonban  Ferencben  mindama  szerencsétlen 


1  Wertheimer  Ede :  Ausztria  és  Magyarország  a  tizenkilencedik  század  első 
tizedében.  I.  kötet,  8—13.  lap. 

tulajdonságok  is  megvannak,  melyek  a  legnagyobb  veszélyt  rejtik 
magukban  a  kormányzásra  nézve,  főleg  oly  időkben  midőn  az  ural- 
kodói képességek  a  legkeményebb  próbára  vannak  téve.  Az  új 
uralkodó  nemcsak  mások,  hanem  maga  iránt  is  bizalmatlan,  s  az 
elhatározáshoz  való  önállóság  és  bátorság  legcsekélyebb  képessége 
sincs  meg  benne.  Önálló  véleménye  nincs,  de  arra  is  képtelen, 
hogy  mások  véleményét  megbírálni  tudja.  Bárki  megingathatja  meg- 
győződésében, s  elhatározását  és  véleményét  annyiszor  változtatja, 
a  hány  oldalról  befolyásolják.  A  nagy  összeütközéseket  kerüli,  s  az 
őszinte  határozott  jellemű  tanácsadókkal  szemben  inkább  oly  befolyá- 
soknak ad  előnyt,  melyek  megkerülni,  nem  pedig  egyenesen  és 
határozottan  megoldani  akarják  a  kérdéseket.  Természetes  tehát, 
hogy  az  ily  kormányzati  rendszer  inkább  nyújt  teret  alattomos  csel- 
szövők félrevezető  politikájának,  mint  határozott,  őszinte,  komoly 
tanácsadók  üdvös  törekvéseinek. 

Valóságos  gúnyja  tehát  a  sorsnak,  hogy  ily  uralkodónak  kell 
szembeszállania  az  új  kor  legnagyobb  hadvezérével,  s  ily  jólelkű, 
békés  hajlamú  nyárspolgár  fejedelem  van  hivatva  fegyvert  fogni  és 
megakadályozni  Napóleon  világátalakító  politikáját,  ki  törhetetlen 
erélylyel  és  kitartással  halad  előre  útján,  egymásután  tiporva  el 
a  terveinek  ellenszegülő  akadályokat. 

Alig  lehet  azonban  kétség  abban,  hogy  Ferencnél  sokkal  tehetsé- 
gesebb uralkodó  sem  lett  volna  képes  ellenállani  Napóleon  hódító 
törekvéseinek  s  bizonyára  eljutott  volna  Ausztria  sorsa  Wagramhoz 
akkor  is,  ha  Károly  főherceg  hadvezéri  képességeihez,  vagy 
József  nádor  főherceg  államférfiúi  bölcsességéhez  és  előrelátásához 
hasonló  kormányfő  intézi  a  birodalom  népeinek  sorsát. 

Ausztria  súlyos  helyzetében  azonban  elsősorban  döntő  tényező 
Magyarország  szerepe  és  helyzete,  melynek  állásfoglalásától  füg- 
gött a  monarchia  és  az  uralkodóház  sorsa,  s  Napóleon  Ausztriát 
megsemmisíteni  célzó  törekvéseinek  sikere,  vagy  sikertelensége.  Már 
az  1807-ki  országgyűlés  magára  vonja  nemcsak  a  monarchia,  hanem 
egész  Európa  figyelmét,  melyet  József  nádor  a  Habsburg-ház  ural- 
kodása óta  nem  ok  nélkül  a  legnagyobb  jelentőségűnek  tart.  Nyilván- 
való volt,  hogy  a  magyar  országgyűlés  állásfoglalásától  függött  az 
eredmény,  mely  két  nagy  horderejű  kérdésben,  a  zilált  pénzügyek 
rendbehozatala,  s  a  véderő  megerősítése  tekintetében  volt  hivatva 
határozni.  A  király  kérdést  intéz  a  nádorhoz,  hogy  lehet-e  és  mi 

módon  számítani  arra,  hogy  a  két  fontos  ügyet  a  magyar  ország- 
gyűlés kedvezően  intézze  el.  József  nádor  a  jellemének  alapját  képező 
komoly  lelkiismeretességgel  ad  számot  a  helyzetről,  melyet  épen- 
séggel  nem  tart  kedvezőnek.  Hogy  a  magyar  nemzet  jóindulata 
biztosítva  legyen,  s  a  közhangulat  kedvezőre  forduljon,  a  nádor 
szükségesnek  tartja,  hogy  a  király  saját  jószántából  még  az  ország- 
gyűlés megnyitása  előtt  orvosolja  a  nemzetnek  egy  néhány  fonto- 
sabb  sérelmét.  József  nádor  bölcs  tapintata,  nemes  gondolkozása 
oly  tanácsban  nyer  kifejezést,  mely  szakít  ama  hagyományos  szeren- 
csétlen politikával,  mely  a  nemzet  érzelmeinek  orvoslását  mindenkor 
csak  az  uralkodó  kívánságainak  teljesülésvel  hozta  összefüggésbe. 

Az  uralkodó  politika  a  múltban  mindenkor  abban  a  szerencsétlen 
irányzatban  jut  kifejezésre,  hogy  a  király  nem  a  magyar  nemzet 
érdekeinek  és  boldogulásának  szempontjából  hajlandó  teljesíteni  a 
rendek  kívánságát,  hanem  csakis  szorult  helyzetében,  midőn  a 
magyarokra  szüksége  van,  kész  engedményeket  tenni  a  nemzet 
javára. 

Az  őszinte  jóakarat  hiányának  ez  a  rövidlátó  politikája  szüli 
meg  a  visszahatást  a  magyar  nemzet  lelkében,  mely  annak  belátá- 
sára jut,  hogy  az  uralkodóház  jóindulata  csak  akkor  van  számára 
biztosítva,  ha  annak  érdekei  a  viszonyok  parancsoló  szükségének 
hatása  alatt  a  nemzet  áldozatkészségére  szorulnak. 

Ennek  a  balfelfogású  politikának  hagyományai  teljes  mértékben 
képviselve  vannak  Ferenc  uralkodásában  is,  ki  mint  magyar  király 
addigi  kormányzásával  a  legcsekélyebb  okot  sem  szolgáltatta  arra, 
hogy  szorosabbra  fűződjenek  a  nemzet  és  az  uralkodóház  közötti 
rég  megingott  bizalomnak  szálai.  Ferenc  kormányzása  ép  a  magyar 
nemzetre  nézve  hoz  már  korán  súlyos  csalódásokat.  A  Martinovics- 
féle összeesküvés  hatása  alatt  a  király  oly  politikának  a  karjaiba 
veti  bele  magát,  melynek  alapja  a  gyanakvó  bizalmatlanság  a  magyar 
nemzet  minden  jogos  törekvésével  szemben.  A  király  tanácsosainak 
könnyű  elhitetni  a  gyenge,  félénk  uralkodóval,  hogy  Magyarország 
talaja  az  állandó  összeesküvésre  való  hajlandóság  rossz  szándé- 
kának, s  azért  minden  törekvés,  mely  a  nemzeti  szellem  újjáébre- 
désének és  megnyilatkozásának  legcsekélyebb  jele,  mint  veszélyes 
felforgató  törekvés,  csírájában  fojtandó  el. 

Pedig  ezen  összeesküvés  tanúságai  győzhetnék  meg  Ferencet 
arról,  hogy  épp  e  jellemvonás  mennyire  távol  van  a  nemzet  lelkü- 

lététől  s  ha  ismerné  a  nemzet  jellemét,  tudná,  hogy  a  magyar  nemzet 
nyílt,  őszinte,  közlékeny  természetében,  a  magyar  faj  egyenes  jelle- 
mében mennyire  nincs  talaja  az  összeesküvés  és  titkos  felforgatás 
szándékainak. 

Ily  viszonyok  között  már  Ferenc  kormányzásának  kezdetén  kifej- 
lődik a  kölcsönös  bizalmatlanságnak  trónra  és  nemzetre  egyaránt 
káros  viszonya,  mely  a  nemzetre  nézve  annyi  csalódásnak  és  küz- 
delemnek válik  forrásává  a  jövőben.  Az  uralkodó  ház  a  nemzethez'min- 
denkor  csak  annyiban  közeledik,  amennyiben  azt  érdekei  és  gyakran 
a  végső  szükség  kényszerítő  súlya  parancsolja.  Midőn  az  erősen 
szorongatott  Ferenc  1804-ben  az  osztrák  császári  címet  felveszi, 
biztosítani  kívánja  a  magyar  nemzetet  arról,  hogy  jogait  épségben 
fogja  megtartani.  A  nemzet  azonban  jól  látja,  hogy  épp  az  osztrák 
császári  címben  jut  legfőbb  kifejezésre  az  összbirodalmi  eszme, 
melyben  a  monarchia  népeinek  egyesített  ereje  képezi  a  trón 
alapját  és  biztosítékát. 

„Az  osztrák  császári  cím  —  úgymond  gróf  Stadion,  —  azt  a 
kettős  célt  fogja  szolgálni,  hogy  a  legdicsőségesebb  uralkodóház  külső 
fényéről  gondoskodhatunk,  de  emellett  egy  új,  az  összes  államokra 
nézve  közös  kapocs,  egyesülési  pont,  az  egység  egy  eddig  hiányzott 
jelképe  teremtetik  meg." x  A  király  német  tanácsosai  különben 
nem  is  akarnak  semmit  tudni  arról,  hogy  Magyarország  önálló 
államisága  összefüggésbe  volna  hozható  az  összbirodalom  érdekeivel. 
Érvelésüket  különösen  arra  alapítják,  hogy  a  külső  bonyodalmakkal 
szemben  csak  a  monarchia  egységes  ereje  képes  megvívni  a  sikeres 
harcot 

Ebből  a  felfogásból  még  erősebb  tápot  nyer  a  király  és  nemzet 
között  folyvást  növekvő  bizalmatlanság.  A  magyar  nemzet  uralko- 
dóját nem  tekinti  saját  húsából  s  véréből  való  nemzeti  fejedelemnek, 
mert  hiszen  az  oly  célok  és  törekvések  előharcosa,  melyek  távol 
állanak  a  nemzet  érdekeitől.  A  magyar  királyi  méltóság  is  teljesen 
elhalványul  az  osztrák  császári  méltóság  mellett.  Különben  a  magyarok 
alig  ismerik  és  látják  uralkodójukat.  Annak  a  régi  forró  óhajtásnak 
teljesüléséről  pedig,  hogy  a  magyar  király  időnkint  a  nemzet 
körében  tartózkodjék,  még  csak  beszélni  sem  lehet.  így  fejlődik 

1  Wertheimer  Ede :  Ausztria  és  Magyarország  a  tizenkilencedik  század 
első  tizedében.  II  kötet,  76.  1. 

ki  végleg  a  nemzet  és  királya  közötti  hideg  viszony,  mely  meg- 
teremti ama  helyzetet,  hogy  a  nemzet  végleg  kétségbe  vonja  ural- 
kodójának jó  szándékait,  s  a  királyi  hatalom  minden  intézkedését 
és  óhajtását  rideg  bizalmatlansággal  fogadja. 

József  nádor,  ki  fejedelmi  testvérének  hü  alattvalója,  de  a  magyar 
nemzetnek  is  őszinte,  jóakaró  barátja,  az  okos  közvetítés  politiká- 
jának álláspontjára  helyezkedve  óhajtaná  helyreállítani  a  nemzet  és 
királya  közötti  bizalom  kölcsönösen  áldásos  viszonyát. 

A  nádor  méltányolni  tudja  a  magyar  nemzet  erényeit  és  jó 
tulajdonságait,  melyeknek  okos  felhasználása  épp  az  uralkodóháznak 
volna  legjobban  érdekében.  Ez  a  szempont  vezérli  őt  midőn  az 
1807-iki  országgyűlés  megnyitása  előtt  a  már  említett  óhajtással 
járul  az  uralkodóhoz.  József  azt  kívánja,  hogy  a  király  már  most 
orvosolja  a  nemzet  sérelmeit,  s  személyesen  érintkezésbe  lépve  az 
országgyűlés  főbb  vezérembereivel,  meghallgassa  azoknak  vélemé- 
nyét a  rendek  elé  terjesztendő  javaslatokról.  Ez  tényleg  meg  is  tör- 
ténik és  ezen  a  tanácskozáson  bebizonyul,  hogy  a  nádor  a  viszo- 
nyok helyes  ismerete  alapján  őszintén  és  becsületesen  tájékoztatta 
a  királyt  a  magyar  nemzet  érzelmeiről  és  az  ország  közhangulatáról. 

Kétségtelen  tehát,  hogy  Magyarország  helyzete  és  a  közhangulat 
épenséggel  nem  volt  kedvező  az  uralkodóházra  nézve  azokban  az 
időkben,  midőn  Napóleon  súlyos  csapást  készült  mérni  Ausztriára. 
Nagyon  természetes,  hogy  a  lángeszű  császár  előtt  Magyarország 
helyzete  ép  terveinek  sikere  szempontjából  nem  lehetett  közömbös. 
Ő  mint  a  népek  történetének  alapos  ismerője  és  kutatója,  bizonyára 
megismerkedik  a  magyar  nemzet  háromszáz  éves  küzdelmének  szen- 
vedésekben gazdag  történetével,  melyben  egy  idegen  uralkodóház 
szűk  látkörű  politikája,  önző  hatalmi  célokért  a  legaljasabb  eszkö- 
zökkel vívja  meg  a  magyar  nemzet  önálló  állami  léte  és  nemzeti- 
sége ellen  törő  harcait.  A  nagy  francia  császár  hamar  betekintést 
nyer  a  magyar  nemzet  lelkületébe,  melyben  természetszerűleg 
gyökeret  kell  hogy  verjen  az  idegen  uralkodóház  iránt  való  gyűlölség 
érzete.  Ha  valaki,  úgy  Napóleon,  kinek  szédítő  hadvezéri  pálya- 
futása a  forradalom  méhéből  született,  bizonyára  ismeri  azt  a 
befolyást,  melyet  a  függetlenség  és  szabadság  eszméje  oly  nemze- 
tekre gyakorol,  melyeknek  egész  lénye  és  államisága  az  ősi  alkot- 
mányos szabadság  jegyében  fejleszti  ki  egyéniségének,  jellemének 
és  géniuszának  szárnyait. 

Magyarország  helyzete  és  az  uralkodó  közhangulat  e  korban 
tehát  mindenképen  kedvezni  látszik  Napóleon  politikájának,  ki  a 
legelső  alkalommal  szívesen  fogja  felhasználni  eszközül  az  elége- 
detlen magyarokat  Ausztria  ellen.  Ez  a  politika  különben  sem  új 
nyomokon  halad  s  csak  folytatása  az  a  régi  versaillesi  politikának, 
midőn  már  XIV.  Lajos  és  Richelieu  sikeresen  használták  fel  esz- 
közül Magyarországot  Ausztria  gyengítésére.  A  régi  királyság  levél- 
táraiból bizonyára  tudomást  szerez  Napóleon  mindezen  körülmé- 
nyekről, s  joggal  hiheti,  hogy  ennek  a  politikának  ezúttal  is  meglesz 
a  sikere. 

Alig  szenved  kétséget,  hogy  Napóleon  ugyanezt  a  politikát  szán- 
dékozik megismételni  az  akkori  viszonyok  között,  mert  már  jóval 
előbb  mindent  elkövet,  hogy  Magyarország  helyzetéről  állandóan 
tájékozva  legyen  s  a  magyar  nemzet  törekvéseiről,  sérelmeiről  és 
hangulatáról  pontos  tudomást  nyerjen.  Évek  során  át  diplomaták 
és  megbízottak  állandóan  kimerítő  jelentéseket  küldenek  Francia- 
országba Magyarország  viszonyairól.  A  kép  azonban,  melyet  ezek 
kezdetben  festenek,  nem  kedvez  Napóleon  terveinek.  A  lunnevillei 
béke  után  az  országot  beutazó  megbízottak  azt  jelentik,  hogy  a 
magyar  nemzet  még  mindig  a  Martinovics-féle  kasztrófa  hatása 
alatt  áll  s  az  ország  közhangulata  egyáltalában  nem  olyan,  mintha 
abból  az  uralkodóháztól  való  elszakadás  törekvéseire  lehetne  követ- 
keztetni. Igen  érdekes  és  az  ország  közállapotainak  eléggé  hű  képét 
adják  az  akkori  jelentések,  melyek  arról  a  sülyedésről  és  letargiá- 
ról is  beszámolnak,  mely  a  nemzet  lelkületét  e  korban  fogva  tartja. 
E  jelentések  számot  adnak  a  főnemesség  szolgalelkűségéről,  melyet 
semmi  más  szempont  nem  irányít,  mint  saját  önző  érdeke.  Egy 
1802-ből  származó  ily  jelentés  azt  mondja,  hogy  Magyarország 
csak  távolról  mutatja  azt  a  képet,  mintha  az  ott  dúló  viharokból 
arra  következtetni  lehetne,  hogy  az  országban  könnyen  felgyújtható 
volna  a  felkelés  tüze.  „Épp  e  viharok  —  írja  a  jelentés  —  aka- 
dályozzák a  kitörést.  Mesterséges  viharok  azok,  melyek  távol  attól, 
hogy  egy  forradalmat  készítsenek  elő,  sokkal  inkább  a  lelkek  túl- 
ságosan nagy  hevének  lelohasztására  nyújtanak  alkalmat."1  Ugyan- 
így  nyilatkozik  egy  Bécsben   székelő  francia  diplomata  is,  ki  azt 

1  Wertheimer  Ede:  I.  Napóleon  viszonya  Magyarországhoz.  Budapesti 
Szemle  1883.  évf.  77.  szám. 

mondja,  hogy  a  magyar  ellenzék  gyenge  s  hogy  a  nagyok  leg- 
többje az  udvar  által  nyújtott  élvezetek  folytán  odaédesgetve  Bécs- 
ben él  és  számos  mágnás  már  hazája  nyelvét  sem  érti. 

A  papságot  is  a  trón  támogatói  közé  lehet  számítani  s  a  józa- 
nabbak ellenzékje  belátva  erőlködéseik  hiábavalóságát,  egészen 
visszavonulnak.  Ilyformán  az  országgyűlési  hazafias  párt  mindössze 
néhány  lelkes  fiatal  emberből  áll,  kiknek  élén  öt-hat  becsvágyó 
ember  játszsza  a  vezérszerepet.  Az  egyik  jelentés  reámutat  a  nem- 
zetnek ama  jellemvonására  is,  hogy  a  legelső  hízelgő  királyi  szó, 
mely  a  nemzet  érzelmeinek  húrjait  érinti,  minő  lelkesedést  idéz  elő 
a  közhangulatban.  E  jelentések  kiemelik  József  nádor  egyéniségé- 
nek kiváló  tulajdonságait  is,  ki  egyforma  hűséggel  szolgálja  királyi 
fivérének  és  a  magyar  nemzetnek  érdekeit,  anélkül,  hogy  mind- 
jobban növekedő  népszerűségét  saját  céljaira  kizsákmányolná.1 

Alig  három  év  múlva  azonban  a  francia  jelentések  felfogása 
erős  változáson  megy  keresztül,  a  már  1805-ben  rövid  idővel  a 
háború  kitörése  előtt  a  francia  megbízott  azt  állítja,  hogy  Magyar- 
ország hangulata  éppenséggel  nem  kedvező  az  uralkodóházra  nézve, 
s  hogy  csak  egyes,  az  állampolgárok  legcsekélyebb  számát  képező 
osztályok  vannak  helyzetükkel  megelégedve.  Ezen  jelentés  a  nádor 
véleményével  is  megegyezik,  ki  ugyanígy  számol  be  a  királynak 
az  ország  közhangulatáról.2 

Ettől  az  időtől  kezdve  francia  körökben  mindjobban  megérik 
az  a  felfogás,  hogy  Magyarország  felbujtogatása  volna  a  legerősebb 
eszköz  arra,  hogy  végső  csapást  lehessen  mérni  a  különben  is 
elgyengült  Ausztriára.  1805-ben  azt  írja  egy  francia  diplomata, 
hogy  „Magyarország  elszakítása  és  egy  önálló  királysággá  való 
szervezése  szükséges  avégett,  hogy  az  osztrák  ház  Németország 
kebelében  örök  időkre  semmivé  s  a  gyöngeség  ama  fokára  sülyesz- 
tessék,  mely  Ő  Felsége  tervei  szempontjából  nélkülözhetetlen". 
A  francia  azt  mondja  továbbá,  hogy  Magyarországon  egy  harcias 
népre  és  harcképes  férfiakra  lehetne  még  találni.  A  polgárosodás 
művészetei  ebbe  az  országba  nem  hatoltak  még  be  annyira,  hogy 
a  jellemeket  kiforgatták  volna.  A  főrangúak  kastélyaikban,  a  neme- 

1  Wertheimer  Ede:   I.   Napolen   viszonya   Magyarországhoz.   Budapesti 
Szemle  1883.  évi.  77.  sz. 
•  Ugyanott 

sek  földbirtokaikon  élnek  s  ezek  mindig  lóháton,  felfegyverkezve  van- 
nak. Testgyakorlatok  képezik  mulatságaikat  s  életmódjuk,  ízlésük  és 
olvasmányaik,  szóval  minden  a  háborúra  utalják  őket.  Később  pedig, 
midőn  az  országot  a  francia  megbízott  beutazza,  arra  az  eredményre 
jut,  hogy  eljött  már  az  idő,  midőn  Magyarország  reá  vehető  lesz 
az  Ausztriától  való  elszakadásra.  A  felületes  francia  jelentés  elégnek 
tartja,  ha  egy  tekintélyes,  okos  és  jellemes  tábornok  egy  francia 
sereg  élén  benyomulna  az  országba  s  annak  függetlenségét  kilátásba 
helyezné;  a  magyarok  bizonyára  tömegesen  sietnének  a  zászló  alá.1 

Mindezen  jelentések  mindjobban  megérlelik  Napóleonban  azt  a 
szándékot,  hogy  a  helyzetet  kiaknázva,  a  magyar  nemzet  érzelmei- 
ben felkeltse  a  függetlenségre  való  törekvés  eszméjét  s  ezáltal 
kijátszsza  a  legsúlyosabb  ütőkártyát  Ausztriával  szemben. 

Ezt  a  politikát  a  franciák  bevonulása  után  mihamarább  érvé- 
nyesülni látjuk.  Alighogy  a  franciák  1805  november  7-én  Bécsbe 
bevonulnak,  Davoust  marsall  már  néhány  nap  múlva  Pozsony  előtt 
áll.  A  nemesi  felkelés  vezére,  gróf  Pálffy  Lipót,  a  nádor  tudtával  és 
beleegyezésével  alkudozásba  bocsátkozik  a  francia  tábornokkal. 
Már  ekkor  Davoust  egy  kiáltványban  elismeri  Magyarország  sem- 
legességét. E  kiáltványban  már  nyíltan  ki  van  fejezve  ama  szán- 
dék, hogy  Napóleon  a  nemzet  titkos  reményeit  fölkeltve,  elhintse 
a  viszály  magvát  a  nemzet  és  uralkodóház  között.  Ferenc  csakugyan 
rosszalja  is  a  nádor  és  Pálffy  eljárását.  Ezek  az  események  azt  a 
téves  hitet  keltették  a  közvéleményben,  ami  sokáig  megcáfolatlanul 
is  állott  a  történelemben,  mintha  tényleg  1805-ben  Magyarország 
semleges  álláspontot  foglalt  volna  el  a  francia  háborúval  szemben. 
Különösen  súlyos  gyanú  nyomása  nehezedett  József  nádorra,  kit 
az  események  azzal  látszottak  vádolni,  mintha  a  körülményeket 
felhasználva,  arra  törekedett  volna,  hogy  a  magyar  koronát  sze- 
rezze meg  maga  számára. 

Ismerve  Ausztria  szorongatott  helyzetét,  főleg  az  ügyetlen  Mack 
tábornok  vereségei  után,  a  nádor  kérte  az  uralkodót,  hogy  hacsak 
lehetséges,  kösse  meg  a  békét  Napóleonnal,  mert  a  harc  folytatása, 
melynek  sikerére  a  legcsekélyebb  kilátás  nincs,  nem  eredményezne 
mást,  mint  a  birodalom  végső  katasztrófáját.    A  nádor  meg  volt 

1  Wertheimer  Ede:  I.  Napóleon  viszonya  Magyarországhoz.  Budapesti 
Szemle  1883.  évf. 

győződve  a  siker  teljes  reménytelenségéről  s  azt  írta  a  királynak, 
hogy  „ha  a  dolgok  még  rosszabbra  fordulnának,  nem  haboznék 
felségedért  és  a  hazáért  meghalni,  de  nem  vagyok  képes  nyugod- 
tan még  az  élettől  sem  megválni,  ha  meggondolom,  hogy  sok 
millió  ember  szerencsétlenségének  csupán  mi  vagyunk  okozói".1 
Ugyanígy  látta  a  helyzetet  maga  a  főhadvezér,  Károly  főherceg  is, 
ki  ugyanazon  okoknál  fogva  szintén  a  békét  sürgette.  Ekkor  tör- 
tént, hogy  József  nádor  Pálffy  tábornok  tapintatlan  sága  folytán 
abba  a  nehéz  helyzetbe  került,  mely  a  főherceg  hűségének  és 
jóhiszeműségének  tiszta  szándékait  ferde  világításba  látszott 
helyezni.  József  nádor  november  7-én  parancsot  adott  Pálffy  tábor- 
noknak, hogy  húzódjék  vissza  a  Duna  balpartjára.  Megparancsolta 
továbbá,  hogy  a  francia  tábornokkal  levélben  tudassa,  hogy 
Magyarország  nyugati  határszélén  kordont  húztak  azért,  hogy  a 
marodőrök  bevonulása  lehetetlenné  legyen  téve;  ez  a  katonaság 
azonban  a  franciák  előnyomulásakor  vissza  fog  vonulni,  anélkül 
hogy  ellenségeskedésbe  bocsátkoznék.  A  nádori  parancsban  egy 
szó  sincs  arról,  hogy  Magyarország  semleges  akar  maradni. 

Midőn  a  francia  tábornok  Pozsonyba  bevonul,  Pálffy  szemé- 
lyes találkozást  keres  vele,  dacára,  hogy  ő  csak  azt  az  utasítást 
kapta,  hogy  a  nádor  nyilatkozatát  üzenet  útján  tudassa  a  francia 
tábornokkal.  Azt  állítják,  hogy  Pálffy  Pozsonymegye  küldöttségének 
felszólítására  határozta  volna  el  magát  arra,  hogy  minden  felhatal- 
mazás nélkül,  saját  felelősségére  összeköttetésbe  lép  a  franciákkal. 
A  francia  tábornoknak  Pálffyhoz  intézett  válasza  kétségkívül  azt 
bizonyítja,  hogy  az  utóbbi  tényleg  általlépte  megbízatásának  határait 
s  oly  ajánlatokat  tett  a  franciáknak,  melyek  távol  állottak  a  nádor 
és  a  nemzet  szándékaitól. 

A  francia  tábornok  Napóleon  tudtával  azt  írja  Pálffynak,  hogy 
a  császár  kész  Magyarországnak  semlegességét  tudomásul  venni, 
ha  a  nádor  visszavonja  a  csapatokat,  a  nemesi  felkelést  felosz- 
latja és  Magyarország  Bécset  továbbra  is  élelmiszerekkel  ellátja. 
Davoust  azt  is  követeli,  hogy  a  magyarok  egyezzenek  ki  a  fran- 
ciákkal és  teljes  egyetértés  jöjjön  létre  a  két  birodalom  között.  A 
francia  tábornok  egyúttal  útlevelet  bocsát  a  Napóleonhoz  küldendő 


1  Wertheimer  Ede:   Ausztria  és  Magyarország  a  tizenkilencedik  század 
első  tizedében.  I.  köt.  408.  1. 

követ  rendelkezésére  s  végül  maga  örömének  ad  kifejezést  a  felett, 
hogy  a  magyar  nemzet  érdekében  közremüködhetik.  Midőn  a  nádor 
Pálffy  eljárásáról  tudomást  nyer,  erősen  felháborodik  és  kijelenti, 
hogy  Pálffynak  a  francia  tábornokhoz  küldött  levele  oly  dolgokat 
érint,  melyekre  neki  semmiféle  utasítása  nem  volt.  Egyúttal  súlyos 
szemrehányásokat  téve  neki,  megparancsolja,  hogy  azonnal  közölje 
Davousttal,  hogy  néki  semmiféle  felhatalmazása  nem  volt  ily  tár- 
gyalásokra. A  súlyosan  kompromittált  Pálffy,  kitől  ugyan  távol  van 
a  rosszhiszemű  szándék  s  inkább  csak  meggondolatlanságból  cse- 
lekedett, állásától  elmozdíttatik  s  helyébe  új  ember  kerül. 

József  nádor  önhibáján  kívül  igen  nehéz  helyzetbe  kerül  s 
annál  inkább  kellemetlenné  válik  az  ügy  reá  nézve,  mert  Pálffy 
tárgyalásai  a  franciák  útján  nyomtatásban  is  nyilvánosságra  kerül- 
tek. A  nádor  kénytelen  elhallgatni  a  valódi  tényállást,  mert  joggal 
félhetett  attól,  hogy  a  leleplezések  fel  fogják  ingerelni  Napóleont 
és  meg  lesznek  zavarva  az  alkudozások,  melyeket  Ferenc  Orosz- 
országgal folytatott.  A  franciák  természetesen  ügyesen  kiaknázzák 
maguk  javára  a  helyzetet  s  mindenfelé  terjesztik  Magyarország 
semlegességének  hírét.  József  nádor  igen  kényes  helyzetbe  kerül 
s  a  legsúlyosabb  gyanúsításnak  van  kitéve  minden  oldalról.  Sze- 
rencsére azonban  maga  a  főhadvezér,  Károly  főherceg,  ismerve 
fivérének  odaadó  hűségét,  egyenes  tiszta  jellemét,  segítségére  siet 
s  elégtételt  ad  neki  a  meggyanusításokkal  szemben.  Melegen  érző 
szavakkal  vigasztalja  meg  Józsefet  s  azt  írja  neki,  hogy  semmi 
se  válassza  el  őket  továbbra  se  s  még  a  szerencsétlenségben  is 
vigasztalásukra  fog  szolgálni,  hogy  mindent  elkövettek  a  bajoknak 
elhárítására  s  azokat  közösen  híven  megosztották.1 

Ily  viszonyok  között  először  nyílik  Napóleonnak  alkalma  arra, 
hogy  közvetve  egy  hízelgő  kiáltványt  intézzen  a  magyarokhoz, 
melyben  nékik  függetlenségüket,  alkotmányukat,  vallásukat  és  elő- 
jogaikat biztosítja,  ha  tartózkodnak  minden  ellenségeskedéstől. 

„Magyarok!  Legyetek  tsendességben  és  Vallástok,  Független- 
ségiek, Törvényeitek  és  Privilégiumaitok  épségekben  megtartatnak. 
Őrizkedjetek  a  Felkeléstől,  az  Insurrectiótól  és  egyéb  illyenektől 
és  Ti  mibennünk  erántatok  való  szívességnél  egyebet  nem  fogtok 


1  Wertheimer  Ede:  Ausztria   és   Magyarország  tizenkilencedik  század 
első  tizedében.  I.  köt.  413.  1. 

tapasztalni ;  és  azt  is,  hogy  ez  az  érzés  a  Magyar  Nemzetnek  azon 
nagyrabecsüléséből  származik  bennünk,  melyet  ezen  nemzet  eránt 
már  elégszer  kinyilatkoztattunk".1 

így  végződik  e  kiáltvány,  melynek  gyenge  fordítása  a  Bécsben 
élő  Márton  József  nyelvtanár  munkája.  Különben  e  kiáltvány  nyom- 
tatásban nem  jelenik  meg,  s  a  gyorsan  bekövetkező  események 
megakadályozzák  azt,  hogy  a  magyar  nemzet  ezúttal  meghallja 
Napóleon  csábító  szavait. 

Természetes  azonban,  hogy  Napóleon  ez  időtől  kezdve  még 
nagyobb  figyelemmel  kíséri  Magyarország  viszonyait  és  hangulatát 
A  bécsi  követ  továbbra  is  behatóan  tájékoztatja  a  francia  császárt 
az  ottani  viszonyról  s  azt  állítja,  hogy  Napóleon  dicsősége  erősen 
behatolt  a  magyar  nemzet  lelkületébe,  sőt  a  legműveltebb  nép- 
osztályokat is  áthatja  a  nagy  hódító  dicsőséges  hírneve. 

Nemzetiségi  vidékeken  az  oláhok  Bonaparte-ot  várják,  ki  majd 
igazságot  fog  nekik  szolgáltatni.  Egy  kálvinista  lelkész  azt  mondja, 
hogy  Napóleon  nemcsak  Franciaországé,  hanem  az  egész  emberiségé.2 

La  Rochefoucauldnak  ezen  jelentését  még  jobban  megerősíti 
Lacuée,  ki  azt  állítja,  hogy  a  felbőszült  magyarok  minden  pilla- 
natban elszakadni  készek  Ausztriától.  Magyarország  állásfoglalása 
képezi  tehát  a  helyzet  jövő  kulcsát,  mert  egyedül  ettől  függ  a 
Habsburg  dinasztia  sorsa,  melynek  hatalma  egy  csapásra  meg- 
szűnnék, ha  Magyarország  elszakadna. 

Amint  a  következmények  is  beigazolják,  mindezen  francia  jelen- 
tések, melyek  alapját  képezik  Napóleon  jövő  állásfoglalásának,  nem 
fedik  a  való  tényeket  s  azok  nem  számolnak  be  híven  az  ország 
közhangulatáról.  A  franciák  felületessége  nem  képes  oly  mélyen 
behatolni  a  nemzet  lelkületébe,  hogy  az  ország  helyzetének  való 
képét  megítélni  tudnák.  Nagyon  természetes,  hogy  számosan  van- 
nak, kiknek  lelkében  elfojtva  él  a  keserűség  érzete  s  kik  a 
multak  szomorú  tanúságai  folytán  nem  lelkesednek  az  uralkodó- 
házért, melyben  nem  ok  nélkül  a  nemzet  legfőbb  ellenségét  látják. 
A  közhangulatban  is  tapasztalható  egy-egy  felindulás,  melyben 
megnyilatkozik  az  elégedetlenség  jele.  Midőn  Bihar  vármegye  gyű- 


1  Davoust  tábornok  kiáltványa.  Kéziratban  a  Magyar  Nemzeti  Múzeumban. 
663  fi.  hung. 

*  Wertheímer  Ede :  Ausztria  és  Magyarország  a  XIX.  század  első  tizedében 

lésén  a  jegyző  egy  latin  irat  felolvasásába  fog,  felugrik  egy  magyar 
nemes  s  így  kiált  fel:  „Nem  értjük  amit  a  jegyző  felolvasott,  ez 
deákul  van,  magyarul  kell  lennie,  az  idők  megváltoztak,  nincs 
többé  királyunk,  megszökött.  Senki  sem  tudja  merre  kószál".  Teleky 
Sámuel,  az  erdélyi  kanczellár  a  megrémült  gyülekezet  előtt  azzal 
indokolja  Ferenc  királynak  Olmützbe  történt  elutazását,  hogy  a 
király  uralkodói  kötelességeihez  híven  a  hadsereg  közelében  akar 
tartózkodni.  De  a  köznemes  megint  közbeszól:  „Igenis,  ő  már 
régen  vesztét  érzi".  S  a  feljegyzés  azt  mondja,  hogy  a  főispán 
haragja  s  a  gyülekezet  rémülete  most  még  inkább  fokozódtak,  de 
habár  heringek  módjára  össze  voltak  szorulva,  a  gyülekezet  helyet 
nyitott  a  vakmerőnek,  hogy  elmenekülhessen.1 

Bernáth  Zsigmond,  Ungmegye  alispánja  pedig  nyilvánosan 
annak  a  véleményének  ad  kifejezést,  hogy  a  franciák  nem  volná- 
nak okosak,  ha  Magyarországba  nem  jönnének,  ahol  jó  barátokra 
találnának.2 

Valószínű,  hogy  számosan  voltak,  kik  titokban  örömmel  látták 
volna  Napóleon  beavatkozását.  De  annak  következtetésére  nincs 
komoly  alap,  mintha  főleg  már  ebben  az  időben  megérlelődött 
volna  a  nemzetben  az  elszakadásra  való  szándék.  Igaz,  hogy  úgy 
az  1802-iki,  mint  az  1805-iki  országgyűlések  hangulata  nem  ked- 
vező az  uralkodóházra  nézve,  de  ez  még  távolról  sem  azt  jelenti, 
mintha  a  nemzet  összeségében  a  forradalmi  érzelmeknek  és  törek- 
véseknek legcsekélyebb  jele  is  tapasztalható  volna. 

Nagy  érdeme  van  abban  József  nádornak,  hogy  a  nemzet  elfoj- 
tott keserűsége  nem  csap  magasabb  hullámokba  s  bölcs  tapinta- 
tával  a  magyar  nemzet  erényeit  és  óhajtásait  méltányolni  tudó 
nemes  gondolkozásával  elejét  veszi  annak,  hogy  a  nemzet  elége- 
detlensége nagyobb  kitörésekben  megnyilatkoznék.  A  nemzet  hálás 
érzelmekkel  viszonozza  József  nádor  nemes  szándékait  s  midőn  ő 
a  főrendek  aulikus  seregével  szemben  a  követek  ama  kívánságá- 
nak álláspontjára  helyezkedik,  mely  a  magyar  nyelv  ügyére  vonat- 
kozik, a  nemzetnek  bizalma  teljes  mértékben  megnyilatkozik  a 
nádor  mellett.  A  nádor  nem  is  késik  a  királyt  figyelmeztetni,  hogy 


1  Kazinczy  történelmi  feljegyzései.  M.  Tud.  Akadémia. 
1  Feljelentés   Bernáth  Zsigmond,  ungmegyei   alispán    ellen.    Az    Állam- 
tanácsi iratok  között.  1804.  Házi,  udvari  és  állami  levéltár.  Bécs. 

keresse  a  különben  is  oly  könnyen  feltalálható  bizalomnak  a  nem- 
zet szívéhez  vezető  útját.  Sürgeti,  hogy  jöjjön  hű  magyarjai  közé 
és  tanácsolja,  hogy  „bízza  magát  Felséged  a  magyar  nemzetre, 
mely  uralkodóját  sohasem  fogja  elhagyni  s  az  ellenséggel  folyta- 
tandó egyezkedések  is  sikeresebbek,  ha  Felséged  egyetlen  meg- 
maradt hadserege  közelében  s  egy  hü  nemzet  körében  fog  tartóz- 
kodni.1 

A  nemzetben  erős  gyökere  van  most  is  a  hagyományos  király- 
hűségnek, melytől  távol  áll  az  a  szándék,  hogy  a  dinasztia  szoron- 
gatott helyzetét  kiaknázza.  Midőn  Davoust,  ki  akarja  nyomtatni  a 
magyarokhoz  szóló  kiáltványt  és  követeli  annak  terjesztését,  ez  a 
kívánság  a  pozsonyiak  részéről  határozott  visszautasításra  talál, 
így  a  kiáltványról  csakis  az  1806-iki  év  elején  szereznek  tudomást 
pesti  körökben.8 

Ily  viszonyok  között  következik  be  a  nagy  császártalálkozás 
Austerlitznél,  melyben  a  franciák  császára  fényes  diadalban  mér 
csapást  elleneire,  elsősorban  Ausztriára. 

A  nádort  mélyen  lesújtja  a  katasztrófa  hire  s  nem  lát  más 
menekvést,  mint  egy  elfogadható  béke  megkötését,  amihez  azon- 
ban Napóleon  roppant  győzelme  után  erős  kétség  fűződik.  E  csa- 
pás után  is  felhívja  uralkodóbátyjának  figyelmét  hű  magyarjaira, 
kéri,  hogy  jöjjön  közibük,  mert  „seholsem  lehet  nagyobb  bizton- 
ságban, mint  itt,  ahol  mindenki  s  én  az  elsők  között  szívesen 
fogom  a  védelemre  az  utolsó  csepp  vért  kiontani a.s 

A  magyar  nemzet  hűsége  szilárdan  megáll  tehát  az  uralkodó- 
ház mellett  s  dacára  a  dinasztia  szorongatott  helyzetének,  a  leg- 
csekélyebb jele  sem  mutatkozik  annak,  mintha  a  nemzet  lelküle- 
tében egy  pillanatra  is  megfordulna  az  elszakadásra  való  szándék 
és  törekvés  gondolata.  De  a  csábítás  valódi  nehéz  pillanata  még 
most  nem  is  következett  be.  A  nemzet  nagy  tömegei  még  eddig 
nem  vehettek  tudomást  Napóleon  ama  terveiről,  melyekbe  ő  a 
magyar  nemzetet  is  belevonja  s  a  győző  óriás  még  nem  emelte 
fel  karját  halálos  csapásra,   mely  végső  katasztrófa  elé  sodorja 


1  Wertheimer  Ede:  Ausztria  és  Magyarország  a  XIX.  század  első  tizedé- 
ben. I.  kötet  418  1. 


■  Ugyanott  418.  1. 
*  Ugyanott.  422.  1. 

Ausztria  és  az  uralkodóház  sorsát.  Néhány  év  békéje  bezárja  a 
háborút,  de  csak  azért,  hogy  az  rövid  idő  múlva  újult  erővel  törjön 
ki.  Az  uralkodóház  belátása  azonban  e  súlyos  viszonyok  dacára 
még  mindig  nem  képes  a  helyzet  magaslatára  emelkedni  s  főleg 
a  magyar  nemzettel  szemben  még  mindig  nem  nyilatkozik  meg  az 
előrelátásnak  józan  politikája.  Az  uralkodó  ekkor  sem  keresi  a 
bizalom  útját  a  nemzet  szivéhez  s  idegen  tanácsosai  megakadá- 
lyozzák abban,  hogy  birodalmának  és  dinasztiájának  boldogulását 
a  magyar  nemzettel  szemben  követendő  helyes  politikai  jóakaró 
őszinteségében  keresse  s  a  trón  és  a  monarchia  állandó  bizton- 
ságát elsősorban  a  magyar  nemzet  áldozatra  kész  hűségére 
építse.  •♦ 

Ily  viszonyok  között  következik  be  a  monarchiára  nagy  hord- 
erejű 1809-iki  esztendő,  a  francia  háború  második,  még  súlyosabb 
korszaka.  Nehéz  megpróbáltatásokban  gazdag  év  úgy  a  biroda- 
lomra, mint  a  dinasztiára  nézve.  Dacára  azonban  a  küszöbön  álló 
súlyos  eseményeknek,  az  uralkodó  ezúttal  több  reménnyel  néz  a 
jövő  elé,  mint  az  első  francia  invázió  idején.  Úgy  Ausztria,  mint 
Magyarország  népeiben  a  múlttal  szemben  erős  hangulatváltozás 
tapasztalható.  Különösen  Ausztriában  erős  harcias  érzés  támad  fel, 
mely  át  van  hatva  a  Napóleon  és  a  franciák  iránti  gyűlölettől. 

Nem  minden  ok  nélkül  írja  a  francia  követ  császárjának,  hogy 
Ausztria  fejedelme  ezúttal  szívvel-lélekkel  összeolvad  népével  és 
hadseregével.  A  császárváros  lelkes  mozgalmak  színhelye.  Előkelő 
szalonokban  a  polgárság  és  nép  tűzhelyeinél  nem  beszélnek  más- 
ról, mint  a  háborúról  s  lelkesen  tárgyalják  Németország  felszaba- 
dításának eszméjét.  Első  megnyilatkozása  ez  a  nagy  német  eszmé- 
nek, mely  felrázza  Németországot  hosszú  letargiájából  s  mely  elő- 
hírnöke a  jövőnek,  midőn  a  népek  egyesített  ereje,  a  híres  lipcsei 
csatában  lerázza  Napóleon  zsarnokságának  láncait.  A  császárváros 
már  ez  év  március  hónapjától  kezdve  mozgalmas  képet  mutat. 
Csapatostól  járnak  kelnek  az  utcán  a  besorozott  katonák,  az  utca 
népét  szónokok  tájékoztatják  az  eseményről,  a  hírlapok  tele  vannak 
a  franciákat  és  Napóleont  támadó  cikkekkel  s  a  színházakban  is 
állandóan  olyan  művek  vannak  napirenden,  melyek  alkalmi  vonat- 
kozással bírnak  az  eseményekre.  De  az  érzelmek  nemcsak  üres 
hangulat  nyilvánításokban,  hanem  komoly  áldozatkészségben  is 
megnyilatkoznak.  Testületek,  céhek  zászlóaljakat  állítanak  ki,  gyáro- 

sok,  kézművesek  elbocsátják  munkásaik  nagy  tömegét,  kik  nem 
tartóztathatok  vissza,  hogy  a  haza  védelmére  harcba  álljanak.1 

Tény,  hogy  ezen  esztendő  mozgalmai  nagy  ellentétben  vannak 
az  1805-iki  időkkel,  amidőn  a  nép  nem  érez  együtt  a  háborúval 
s  csak  mint  kíváncsi  szemlélő  nézi  az  eseményeket.  Ezúttal  a  pol- 
gárság öntudata  hatalmas  erővel  nyilatkozik  meg  s  szabad  akara- 
tából vállalkozik  arra,  hogy  nehéz  helyzetében  megmentse  császárját 
és  Ausztriát. 

A  múlttal  szemben  Magyarországon  is  nem  csekély  hangulat- 
változás tapasztalható  a  küszöbön  álló  francia  háború  előtt.  Már 
az  előző  esztendőben  eldőlt  Magyarország  erre  vonatkozó  állásfog- 
lalásának kérdése.  Az  1807-iki  országgyűlés  e  tekintetben  még  nem 
sok  jót  látszott  igérni  s  ennek  viharos  hangulata  nem  igen  helyezé 
kilátásba  az  uralkodó  kívánságainak  teljesülését. 

Az  1808-iki  esztendő  azonban,  midőn  a  magyarok  Mária  Ludo- 
vika  királynét  óhajtják  megkoronázni,  kedvező  viszonyok  között 
nyilik  meg.  József  nádor  azt  hiszi,  hogy  a  koronázási  ünnepségek 
kedvező  hangulatának  hatása  alatt  az  országgyűlés  áldozatkészsége 
nem  fog  elzárkózni  a  véderő  átalakításának  szükségességétől.  Az 
uralkodóház  is  kezdi  belátni,  hogy  Magyarország  nélkül  nem 
vehetné  fel  sikerrel  a  harcot  a  franciák  ellen  s  így  szívesen  látták 
a  nádor  tervét,  kinek  személyében  e  tekintetben  minden  remény 
összpontosult.  Nem  volt  csekélység,  amit  a  király  a  rendektől 
kivánt,  mert  nem  kevesebbről  volt  szó,  mint  arról,  hogy  Magyar- 
ország katonai  szervezete  gyökeresen  átalakíttassák,  s  mint  a 
monarchia  másik  részében,  úgy  Magyarországban  is  életbe  lépjen 
a  tartalék  rendszer  és  állandó  intézménnyé  váljék  a  felkelés,  mely 
addig  csak  időnként,  a  fenyegető  veszély  hatása  alatt  sereglett 
össze.  A  nádor  e  kérdések  megoldására  nézve  nem  helyezett  ked- 
vező eredményt  kilátásba,  de  abban  a  reményben,  hogy  a  király 
több  óhajtása  fog  teljesíttetni,  javasolja,  hogy  az  országgyűlés 
Pozsonyba  .1808.  augusztus  havában  összehivassék.  Habár  ürügyül 
erre  a  királyné  megkoronázása  szolgált,  jól  tudták,  hogy  az  ország- 
gyűlés a  küszöbön  álló  háború  folytán  egyéb  fontos  kérdések 
rendezésére  is  hivatva  lesz.  Természetes  tehát,  hogy  az  európai 
államok,  főleg  Franciaország  éber  figyelemmel  kisérik  az  esemé- 


1  Eugen  Guglia :  Geschichte  der  Stadt.  Wien.  198  1. 

nyék  fejlődését,  mert  mindenütt  természetesnek  tartják,  hogy  a  jövő 
háború  fejleményeire  nézve  Magyarország  állásfoglalása  bír  a  leg- 
nagyobb jelentőséggel.  Ép  ezért  maga  Napóleon  nagyon  jól  látva 
a  rendek  egybehivásának  célját,  rossz  szemmel  néz  a  küszöbön 
álló  magyar  országgyűlés  eseményei  elé.  Az  osztrák  kormány, 
nehogy  idő  előtt  megharagítsa  a  nagy  császárt,  igyekszik  elosz- 
latni Napóleon  bizalmatlanságát  s  Metternich  arra  kéri  Stadiont, 
hasson  oda,  hogy  a  magyar  országgyűlés  kifejezést  adjon  a  Francia- 
országgal és  Napóleonnal  fentartandó  barátságos  viszony  szüksé- 
gének. 

Különben  a  jelen  országgyűlés  az  előbbivel  szemben  gyökeres 
változásokon  megy  keresztül.  A  régi  ellenzéki  férfiak  közül  számosan 
kimaradnak,  a  legfélelmesebb  vezér.  Felsőbükki  Nagy  Pál  pedig 
hosszas  rábeszélésre  maga  eláll  attól,  hogy  részt  vegyen  ezen 
országgyűlés  tanácskozásaiban.  A  követek  hangulatát  a  herceg- 
prímás, estei  Károly  főherceg  igyekszik  kipuhatolni  s  e  tekintetben 
tapasztalatairól  kedvezően  számol  be  a  királynak.  Ily  viszonyok 
között  nyilik  meg  az  országgyűlés  a  király  jelenlétében,  ki  a  nem- 
zeti érzület  húrjait  érintő  meleg  szavakkal  erősen  behízelgő  beszéd- 
ben törekszik  hatni  a  rendek  jóindulatára. 

„Egész  Európa  tekintete  rátok,  magyarokra  van  függesztve 
—  így  szól  Ferenc,  —  alkotmánytokban  van  dicsőségtek  és  bol- 
dogságtok. Büszke  vagyok,  hogy  királyotoknak  nevezhetem  maga- 
mat. Igyekezzetek  jövőre  is  magyaroknak  maradni  és  kitűnő  nem- 
zeti tulajdonságaitokat  megőrizni". 

így  áradoznak  a  királyi  szavak,  melyekkel  az  uralkodó  sohasem 
takarékoskodik,  ha  szorongatott  helyzetében  a  nemzet  hűségére  és 
áldozatkészségére  van  utalva.  Természetes  tehát,  hogy  e  bizalom- 
teljes, hízelgő  szavaknak  nagy  hatása  van  a  rendekre,  mert  hiszen 
a  legelső  jó  szóra  a  multak  szomorú  keserűségeit  elfelejti  a  magyar, 
ki  „ha  bánni  tudnak  véle,  az  ingét  is  od'adja". 

A  lelkesedés  hatása  alatt  a  rendek  engedélyt  kérnek  a  király- 
tól, hogy  a  koronázás  után  az  ország  biztonságának  és  védel- 
mének szükségeiről  gondoskodhassanak.  A  lelkes  hangulatot  még 
jobban  emeli  a  koronázási  pompa  hagyományos  fénye,  mely  alka- 
lommal a  kitörő  lelkesedés  vihara  üdvözli  minden  oldalról  a  kirá- 
lyi párt. 

Valóban   nagy  ellentét  az  előbbi  országgyűlés  viharaival  szem- 

ben,  melyen  a  nemzet  sérelmei  az  elégedetlenség  kitöréseiben 
nyilvánultak.  Nagyban  előmozdítja  a  magyarok  kedvező  hangulatát 
az  a  körülmény  is,  hogy  Napóleonnak  Spanyolországban  viselt 
dolgai  kiábrándítják  azokat,  kik  a  nagy  hadvezérben  mindeddig  a 
francia  forradalom  világátalakító  nagy  eszméinek  előharcosát  látták. 
A  müveit  világ  Napóleon  céljairól,  uralkodói  és  hadvezéri  egyéni- 
ségének jelleméről  tiszta  képet  kap  s  bebizonyul,  hogy  a  forra- 
dalom fia,  a  népek  zsarnoksága  árán  óhajtja  megvalósítani  kény- 
uralmi politikáját.  A  spanyol  példa  megmutatja  azt  is,  hogy  Napóleon 
trónbuktató  politikája  egyértelmű  a  nemzeti  önállóság  megsemmi- 
sítésével is.  Az  osztrák  kormány  ügyesen  használja  ki  e  körül- 
ményeket s  a  magyar  nemzetre  erős  befolyás  gyakoroltatik  abban 
az  irányban,  hogy  ép  Napóleon  egyéniségében  és  rendszerében 
lássa  a  legnagyobb  veszélyt,  mely  alkotmányos  szabadságát 
fenyegeti. 

Különösen  a  nádor  az,  kinek  bölcs  politikájához  s  fárad- 
hatatlan tevékenységéhez  az  országgyűlés  áldozatkészségének  ér- 
deme fűződik.  Tevékeny  munkát  folytat  az  ügy  sikere  érdekében, 
sőt  nem  átallja,  hogy  egy  névtelen  röpiratban  fejtse  ki  a  hely- 
zetet, melyet  különösen  Magyarország  jövője  szempontjából 
érdekesen  vázol.  Különösen  figyelemreméltó  e  röpiratnak  azon 
része,  melyben  az  Ausztria  és  Magyarország  közötti  viszonyt 
tárgyalja  a  dualizmus  alapján.  A  röpirat  óva  inti  Magyarorszá- 
got attól  a  gondolattól,  mintha  Ausztriától  különválva  is  fen- 
maradhatna.  Ha  az  ország  elszakadna,  azonnal  elveszti  régi  jogait 
és  alkotmányát. 

E  veszélyt  csak  Ausztriával  egyesülve  és  egy  célszerűen  szer- 
vezett védelmi  rendszer  birtokában  lehet  elkerülni.  Figyelmezteti 
Magyarországot,  hogy  az  európai  áramlat  hatása  alatt  szakítson 
avult  intézményeihez  való  görcsös  ragaszkodásával  s  hozza  meg 
az  áldozatot,  melyet  a  monarchia  fentartása  igényel  és  szervezze 
a  rendes  haderőt,  mely  az  ország  biztonságának  is  létérdeke.  Utal 
a  legközelebbi  háborúra,  melyben  a  nemzet  harcképes  tömegének 
küzdenie  kell  s  hozzon  meg  minden  áldozatot,  ami  a  bajok  elhárí- 
tására szükséges.  így  a  nemzet  még  akkor  is,  ha  a  küzdelem 
hiábavalónak  bizonyul,  meg  fog  nyugodni  abban  a  tudatban,  hogy 
kötelességét  híven  teljesítette.  „S  ha  el  is  esik  Magyarország,  — 
úgymond  a  röpirat  —  essék  el  becsülettel,  alkotmánya  és  nemzeti 

dicsősége  védelmében ;  érdemelje  ki  a  kortársak  tiszteletét  és  hagy- 
jon dicső  emlékezetet  maga  után  az  utókorra".4 

Ily  viszonyok  és  áramlatok  hatása  alatt  az  ország  hangulata 
tényleg  kedvezően  nyilatkozik  meg  a  király  iránt  s  ez  kifejezésre 
jut  az  országgyűlés  állásfoglalásában  is.  A  rendek  áldozatkészsége 
nagyjelentőségű  eredményben  jut  kifejezésre,  midőn  arra  hatal- 
mazzák fel  a  királyt,  hogy  három  éven  át  az  országgyűlés  előzetes 
egybehívása  nélkül  elrendelheti  a  felkelést.  Ezenkívül  még  20,000 
újonc  szavaztatott  meg  az  állandó  hadsereg  kiegészítésére  azzal 
a  kijelentéssel,  hogyha  az  nem  bizonyulna  elégnek,  egy  újabban 
egybehívandó  országgyűlés  hajlandó  lesz  a  további  segítséget  is 
megadni.  Sőt  maga  a  nádor  is  sokkal  kedvezőbbnek  látja  az  ered- 
ményt, mint  amit  a  legutóbbi  országgyűlés  eseményei  után  elérni 
remélhettek.  Míg  egy  évvel  ezelőtt  az  országgyűlés  ridegen  elzár- 
kózik attól,  hogy  a  király  a  felkelésre  nézve  szabad  kezet  nyerjen, 
most  egyszerre  mintegy  diktátori  hatalommal  ruházzák  fel  őt  s  min- 
den aggodalom  nélkül  korlátlan  rendelkezésére  bocsájtják  egy  bizo- 
nyos időre  a  nemesi  fölkelést.  A  király  nem  is  késik,  hogy  kifeje- 
zést adjon  örömének  a  nem  várt  eredmény  felett  s  egyúttal  a  nem- 
zetnek is  teljesíti  egy  régi  kívánságát,  midőn  megalapítja  neje  nevére 
a  magyar  katonai  akadémiát.  Egyúttal  megígéri,  hogy  az  ország- 
gyűlés egyéb  szükségleteiről  is  gondoskodni  fog.  Hosszú  idő  múlva 
tehát  ismét  helyre  látszik  állani  a  bizalom  király  és  nemzet  között. 
Az  országgyűlés  berekesztése  alkalkalmával  oly  érzelmekben  törnek 
ki  a  királyi  szavak,  hogy:  „Egyek  voltunk,  egyek  vagyunk  és 
maradunk,  míg  a  halál  elválaszt".  Azok,  kiknek  a  nem  várt  kedvező 
eredmény  munkájában  érdemeik  vannak,  elismerésben,  dicséretben 
és  kitüntetésben  részesülnek. 

Míg  a  magyar  országgyűlésen  ezen  események  lejátszódnak,  a 
franciák  továbbra  is  éber  figyelemmel  kisérik  Magyarország  köz- 
hangulatát. 

Gróf  Andreossy  francia  nagykövet  az  1807-iki  országgyűlés 
kedvezőtlen  hangulatából  merítvén  tanúságot,  úgy  tünteti  fel  jelen- 
téseiben a  magyarokat,   mint  akik  az  uralkodóház  iránt  a  legna- 

1  Freymüthige  Gedanken  eines  ungarischen  Patrioten  über  die  Verfassung 
des  Defensiv-Systems  seines  Vaterlandes.  A  röpiratot  Wertheimer  említett 
munkájában  részletesen  ismerteti. 

gyobb  elégületlenséggel  vannak  eltelve,  természetes  tehát,  hogy 
Magyarország  háború  esetén  nem  szívesen  menne  küzdelembe  az 
uralkodóházért. 

Sőt  a  nagykövet  még  azt  is  tudni  véli,  hogy  az  ország  nagy 
többsége  elitéli  a  Franciaország  elleni  háborút.  A  pozsonyi  béke 
után  ismét  bejárják  az  országot  a  francia  megbízottak,  kiknek  céljuk 
az,  hogy  a  kedélyeket  a  franciák  javára  befolyásolják,  s  elhintsék 
a  bizalmatlanság  csiráját  a  kormány  és  az  uralkodóház  iránt.  A 
francia  fővárosban  is  nagy  rokonszenv  nyilatkozik  meg  a  magyar 
nemzet  iránt  s  Kazinczy  írja  Rumynak,  hogy  egy  Parisból  hazatérő 
magyar  ifjú  beszámol  a  lelkes  hangulatról,  mely  a  franciák  fővá- 
rosában a  magyarokkal  szemben  megnyilatkozik. 

Természetes,  hogy  Napolen  figyelmét  nem  kerülik  el  ezen  ese- 
mények s  az  eddigi  jelentések  végkép  megérlelik  benne  azt  a  tervet, 
hogy  az  elégedetlen  Magyarországot  felhasználja  eszközül  Ausztria  és 
az  uralkodóház  ellen  a  küszöbön  álló  háborúban.  Arra  nézve,  hogy 
Napóleon  a  háború  előtt  összeköttetésben  állott-e  egyesekkel,  meg- 
bízható adataink  nincsenek.  A  korszak  feljegyzései  azt  bizonyítják, 
hogy  a  francia  császár  később  haragra  gyúlt  a  magyar  mágnások 
ellen,  kik  felhívásának  nem  engedtek  s  kik  nem  voltak  kaphatók 
arra,  hogy  eszközül  felhasználhatók  legyenek.  Még  ma  is  erősen 
tartja  magát  az  a  felfogás,  hogy  már  az  1805-iki  időkben  Eszter- 
házy  Miklós  herceg  volt  kiszemelve  a  magyar  trónra  s  Napóleon 
mindent  elkövetett,  hogy  megnyerje  az  ősrégi  magyar  család  fejének 
rokonszenvét.  Ezt  látszik  bizonyítani  az  a  körülmény,  hogy  Napóleon 
a  rajnai  szövetség  megalakításakor  a  herceg  apósát,  Lichtenstein 
herceget  is  felveszi  a  tagok  közé,  melyet  ez  azonban  elutasít  magától. 
Midőn  Eszterházy  herceg  kedvence,  Haydn,  a  zene  nagy  mestere 
épp  a  franciák  bevonulása  idején  Bécsben  az  élők  sorából  elköl- 
tözik, a  franciák  emlékére  nagyszabású  halotti  gyászmisét  tartanak  az 
ősi  Schotten- templomban,  melyre  az  összes  francia  tábornokok 
nagy  díszben  kivonulnak.  A  hírlapokban  is,  francia  részről,  nagy 
elismeréssel  adóznak  az  elhunyt  mester  emlékének.  Mindez  állítólag 
arra  irányult,  hogy  a  franciák  megnyerjék  a  magyar  főúr  rokon- 
szenvét, kit  Napóleon  arra  látszott  kiszemelni,  hogy  király- 
választás útján  a  magyar  trónra  juttasson.  Eszterházy  azonban  ellen- 
áll Napóleon  csábításainak  s  egy  pillanatra  sem  esik  kísértésbe, 
hogy  megtagadva  hűségét  az  uralkodóház  iránt,  fel  hagyja  magát 

használni  eszközül  Napóleon  politikájához.  Mintegy  feleletül  Napó- 
leon csábító  kísértéseire,  maga  az  Eszterházy-család  az,  melynek 
grófi  ága  a  tatai  kastélyban  hosszú  időre  menedéket  nyújt  a  szo- 
rongatott uralkodócsaládnak  s  maga  Miklós  herceg  is  a  háborús 
idők  zavaros  viszonyai  között  ott  tartózkodik.1 

Nem  csoda  azonban,  ha  a  francia  diplomaták  folyvást  kedvezőbb 
jelentései  Napóleonban  mind  jobban  megérlelik  azt  a  nézetet,  hogy 
Magyarország  fölkeltése  ily  viszonyok  között  alig  fog  többé  aka- 
dályba ütközni.  A  francia  császár  meg  volt  győződve  arról,  hogy 
néhány,  a  nemzeti  önállóságot  és  függetlenséget  hangoztató  frázis 
elég  lesz  arra,  hogy  az  egész  magyar  nemzet  felkeljen  Ausztria 
és  az  uralkodóház  ellen.  Napóleon  biztosra  vette,  hogy  a  legcse- 
kélyebb ellenállás  nem  fog  mutatkozni  a  nemzet  részéről,  mely 
nem  késik  felhasználni  a  kedvező  alkalmat,  hogy  lerázza  magáról 
egy  idegen  uralkodóház  gyűlölt  igáját.  Ebben  a  feltevésben  s  a 
biztos  siker  tudatában  bocsátotta  ki  ama  híres  kiáltványát,  melyet 
1809  május  15-én  a  schönbrunni  főhadiszállásról  a  magyarokhoz 
intézett. 

S  itt  merül  fel  ama  fontos  kérdés,  hogy  mérlegelve  a  viszo- 
nyokat s  főleg  tekintetbe  véve  az  uralkodóház  szorongatott  hely- 
zetét, Napóleonnak  az  egész  világuralomra  kiterjedő,  immár  meg- 
ingathatatlannak vélt  roppant  hatalmát,  s  a  multak  ama  keserűségeit, 
melyek  éppenséggel  nem  erősíthették  meg  a  bizalmat  a  nemzetben 
az  uralkodóház  iránt,  vájjon  mi  lehetett  oka  annak,  hogy  a  csábító  kiált- 
vány, melynek  lelkes  hangja  művészi  kiszámítással  a  nemzeti  köz- 
érzület minden  húrján  végigjátszik,  nem  talált  visszhangra  a  nemzet 
lelkületében. 

Igaz,  hogy  a  legutóbbi  országgyűlés  nem  kedvez  Napóleon 
politikájának,  de  nagy  kérdés,  hogy  az  az  álláspont,  mely  ott 
kifejezésre  jut,  hü  tükre  volt-e  a  közhangulatnak  és  a  nemzeti 
társadalom  felfogásának.  Ez  utóbbit  kell  tehát  vizsgálat  tárgyává 
tennünk,  ha  ítéletünknek  helyes  képét  megkapni  óhajtjuk.  Mert  itt 
elsősorban  ama  fontos  kérdés  merül  fel,  vájjon  nem-e  a  kiáltvány 
terjesztésének  helytelen  módja,  a  terjesztők  tájékozatlansága  vagy 
más  egyéb  okok  játszottak  közre  abban,  hogy  a  nemzet  a  világ- 

1  Ferdinánd  Stróbl  von  Ravelsberg:  ,  Metternich  und  seine  Zeit  1773—1859.* 
II.  kötet.  192.  sz. 

hódító  Napóleon  ama  csábításaival  szemben  hidegen  marad,  mely 
a  legragyogóbb  jövő  képét  tárja  a  nemzet  elé. 

Alig  szenved  kétséget,  hogy  azon  súlyos  veszteségek,  melyek 
Ausztriát  legutóbb  érték  s  melyek  a  birodalmat  sokszor  a  meg- 
semmisülés örvényéhez  juttatták,  nem  maradhattak  hatás  nélkül  a 
nemzet  lelkületére.  A  magyar  nemzet  azt  látja,  hogy  a  hatalmas 
dinasztia,  mely  a  nemzet  sorsát  annyi  évszázadon  át  ellenállhatat- 
lanul kezében  tartja,  most  maga  is  szörnyű  csapások  súlya  alatt 
roskadozik.  Ezzel  szemben  feltámad  Napóleon  óriási  egyénisége, 
ki  egy  új  világot  van  hivatva  alkotni  a  régi  helyére  s  ki  államokat 
és  trónokat  dönt  meg,  hogy  azoknak  romjain  felépítse  és  meg- 
szilárdítsa világpolitikájának  uralmát.  Ennek  a  politikának  egyik 
legnagyobb  sikere  szoros  összefüggésben  van  a  Habsburgok  súlyos 
erkölcsi  vereségével,  midőn  a  régi  német-római  császárság  bukása 
folytán  megdől  az  a  fényes  hatalmi  állás,  mely  a  dinasztiának 
eddig  a  tekintély  elsőségét  biztosította.  Oly  idők  ezek,  melyekben 
emberfeletti  fordulatok  vannak  napirenden.  Miért  ne  lehetne  tehát 
Napóleonnak  hatalmában,  régi  fényében  a  régi  független  Magyar- 
országot feltámasztani  ?  Lehetetlen,  hogy  hazafiasán  érző  lelkekben, 
melyekben  a  jelen  sivár  viszonyai  feltámasztják  a  multak  dicsősé- 
gének emlékét,  meg  ne  forduljon  ama  rég  elrejtett  titkos  vágy 
gondolata,  vájjon  nem  jött-e  el  az  alkalmas  pillanat,  midőn  a 
nemzet  lerázva  egy  több  százéves  uralom  gyűlölt  igáját,  hosszú 
idők  után  ismét  intézője  lehet  saját  sorsának. 

Kétségtelen  bizonyítékok  vannak  arra  nézve,  hogy  a  műveltebb 
társadalom,  főleg  a  nemzet  kiválóbb  szellemei,  erősen  érdeklődnek 
a  kérdés  iránt  s  mérlegelik  Napóleon  győzelmének  jelentőségét 
az  országra  nézve.  Gróf  Dessewffy  József  hiszi  a  franciák  győzelmét, 
de  nem  kívánja  azt.  Csodálattal  adózik  Napóleon  dicsőségének, 
bámulja  Nagy  Frigyest  és  Péter  cárt,  de  azért  egyiknek  sem 
óhajtana  jobbágya  lenni.1  Az  erdélyi  Cserey  Miklós  azt  írja 
Kazinczynak,  hogy  „némelyek  nem  remélik,  mások  nem  is  óhajtják 
Napóleon  győzelmét  sokat  lehetne  mondanom,  mert  itt  is  fenforog 
ez  a  tárgy.  Sokan  vannak,  akik  azt  hiszik,  hogy  Napóleon  plánu- 
mával  a  nemzetek  politikai  szabadsága,  nevezetesen  pedig  a 
magyar  nemzet  ősi  constitutiója  egybe  nem  fér,  s  bizonyosnak 

1  Gróf  Dessewffy  József  és  Kazinczy  levelezése  1820  okt  22. 

tartják,  hogy  mihejt  az  északi  nagy  hatalom  meggyengül,  az  egész 
Európa  békóba  verődik,  a  magyar  nemzet  szabadsága  pedig  első 
áldozat  lesz.  Én  ezekről  máskülömben  vélekedem,  de  az  elter- 
jesztett közítéletet  megfordítani  nem  egy  erőtlen  ember  dolga.01 
Cserey  véleménye  érdekesen  fejezi  ki  Erdély  közhangulatát  e  kér- 
désben, de  magára  nézve  kételyt  hagy  fenn  az  iránt,  mintha  a 
többiekkel  egyformán  gondolkoznék.  Bizonyítéka  ez  annak,  hogy 
e  kérdésben  a  müveit  társadalomnak  nem  igen  lehetett  egyöntetű 
véleménye. 

Horváth  István  az  Österreichische  Zeitung  egy  erre  vonatkozó 
értekezésére  azt  a  megjegyzést  teszi  naplójában,  hogy  „ebben 
magasztaltatik  a  magyarság,  hogy  Napóleon  proclamátiójára  nem- 
csak nem  hajolt,  hanem  bosszúságra  is  gerjedett.  Mézes  madzagot 
akar  a  ravaszság  szájunkon  által  vonni  e  szavaival.  Csak  most 
mondatik  ez,  hogy  fel  ne  támadjunk,  majd  elválik,  mi  történik 
velünk,  ha  Károly,  ami  nem  igen  hihető,  győzedelmeskedni  talál . . . 
Tapasztaltuk  mi  több  ízben,  hogy  ez  a  Sanctum  Verbum  Regium, 
quod  vos  nunquam  fallit,  bennünket  mindig  régi  ínségünkben 
hagyott,  nem  könnyítvén  állapotunkon.  Elkeseredik  ilyenre  a  magyar 
szív,  s  minthogy  látja  önönmagának  tehetetlenségét,  inkább  az 
ellenségtől  óhajt  sorsán  segíttetni". 

Mint  látjuk  tehát  az  uralkodóház  iránti  bizalmatlanságnak  is 
számos  kifakadásaira  találunk  e  korban,  s  az  országgyűlésen  meg- 
nyilatkozó hűség  érzelmei  nem  találnak  mindenütt  viszhangra  a 
nemzeti  társadalom  lelkületében,  melyben  e  korszakban  is  erősen 
hullámzik  a  multak  keserűségeinek  indulata.  Hiszen  korának  oly 
kiváló  higgadt  gondolkozója,  mint  gróf  Dessewffy  József,  a  leg- 
nagyobb elkeseredéssel  fakad  ki  azon  mostoha  bánásmód  és  ama 
méltatlanságok  miatt,  melyeket  a  nemzetnek  állandóan  tapasztalnia 
kell  s  abban  a  felkiáltásban  tör  ki,  hogy  „meg  kell  döbbenni 
mind  szerencsétlenségünkön,  mind  pedig  gyávaságunkon.  Mind  az 
ég,  mind  a  föld  mindent  elkövetett  érettünk,  valamint  azok,  akik 
minket  századok  óta  izgatnak,  mindent  elkövetnek  ellenünk". 

Horváth  István  Virág  Benedekkel  az  ország  közállapotairól 
beszélget  s  reménységüket  fejezik  ki,  hogy  Napóleon  legyőzi 
Ausztriát  s  megszabadítja  az  országot  a  német  hatalomtól.  Mind- 

1  Cserey  levele  Kazinczyhoz  1812  dec.  28.  M.  T.  Akadémia. 

ketten  megegyeznek  abban,  hogy  a  legszerencsésebb  megoldás  az 
volna,  ha  a  nemzet  Ausztriától  elszakadna.  „A  legjobban  tennénk 
—  úgymond  Horváth  István  — ,  ha  egy  követség  által  királyt  kér- 
nénk Napóleontól  országunknak.  A  büszke,  atyafiait  szerfölött  elő- 
segítő Corsus  örömest  teljesítené  kérésünket.  Ez  által  a  nagy 
francia  erővel  szorosabb  egyességre  lépnénk  és  könnyen  megnyer- 
hetnők  Szervia,  Bosnia,  Dalmácia  és  Bulgáriának  hozzánk  kapcsolta- 
tását.  így  nagy  darab  termékeny  földet  és  az  Adriai-  meg  a 
Fekete-tengeren  szép  kereskedést  szerezhetnénk.  Feléledvén  bennünk 
a  nemzetiségi  érzés,  mi  dicső  polcra  nem  emelkedhetnék  országunk. 
Arra,  kávés  vagy  kukta  volt-e  királyunk  nem  figyelmezek.  Senki  a 
fejedelemséggel  elejentén  nem  született.  Valóságos  király  előttem  az, 
ki  megérdemli,  hogy  népeken  uralkodjék.  Az  ausztriaiakkal  mi 
boldogulni  soha  nem  fogunk." 

Igaz,  hogy  e  sorok  írója  egyike  azon  kevés  felvilágosodott 
szellemű  s  művelt  lelkű  hazafiaknak,  kikben  nemcsak  a  honfiérzés 
keserűsége  dúl,  hanem  akinek  lelkében  már  a  nemzeti  érzés  esz- 
méje is  erős  gyökeret  ver,  s  bizonyára  kevesen  lehettek  e  korban, 
kik  magasabb  szempontból  mérlegelték  az  ország  szomorú  köz- 
állapotait s  elmélkedtek  a  jövő  nagy  feladatairól.  Alig  szenved 
azonban  kétséget,  hogy  a  művelt  társadalom  széles  rétegeit  áthatja 
az  elégületlenség  érzete,  mely  természetes  következménye  ama 
ferde  kormányzati  rendszernek,  mely  Magyarország  érdekeit 
állandóan  lábbal  tiporja.  A  nemzet  joggal  panaszkodhatik  az  ural- 
kodóház rideg  bánásmódja  miatt,  mely  akkor,  midőn  érdekeiben 
támogatására  nem  szorul,  a  legcsekélyebb  fáradságot  sem  veszi 
magának  arra,  hogy  behatoljon  a  nemzet  lelkületébe  s  megismerje 
ama  jó  tulajdonságokat,  melyeknek  elsősorban  a  dinasztia  vehetné 
hasznát,  ha  őszintén  keresné  az  utat  a  nemzet  közérzületéhez. 
Még  a  kormánykörökben  is  megnyilatkozni  látjuk  e  korban  azt  a 
véleményt,  hogy  a  Magyarországgal  szemben  követett  politika  a 
viszonyok  nem  ismerésén,  illetve  a  magyar  nemzet  félreismerésén 
alapul. 

Egy  rendkívül  érdekes  jelentést  bírunk  e  korból,  melyet  egy 
előkelő  osztrák  hivatalnok  gróf  Wallis  kamarai  elnökhöz  intéz  abból 
az  alkalomból,  midőn  Magyarországon  tett  tapasztalatairól  beszámol. 
Stahl  Fülöp  a  következőket  jelenti  az  elnöknek:  „Be  kell  szá- 
molnom  Excellenciádnak  arról,   hogy  minő   szempontokra  építem 

én  reményeimet  Magyarországot  illetőleg.  Legutóbbi  kilenc  havi 
tartózkodásom  alatt  Budán  és  Pesten  főcélul  tűztem  ki  magamnak 
azt,  hogy  ezt  a  nemzetet,  annak  szokásait  és  erkölcseit,  alkot- 
mányos életét  és  főleg  nemzeti  törekvéseit  úgy  a  saját  maga 
szempontjából,  mint  az  örökös  tartományokhoz  való  viszonyát 
illetőleg  tanulmányozzam.  Mindent  elolvastam,  amit  ezen  kérdésekről 
elolvashattam.  Megismertem  a  kiválóbb  vezérférfiakat  minden  pártból, 
beható  és  érdekes  beszélgetésbe  ereszkedtem  velük  úgy  alkotmá- 
nyukról, mint  a  pénzügyeket  illetőleg.  És  én  megvallom  őszintén, 
hogy  én  egy  véghetetlenül  jobb  fogalmat  nyertem  magamnak  ezen 
emberekről,  mint  aminőt  bent  a  minisztériumban  volt  alkalmam 
róluk  megalkotni.  Higyje  el  Excellenciád,  szavamra  mondom,  hogy 
ennek  a  nemzetnek  jelleme  és  értéke  van  s  tisztára  a  mi  hibánk, 
ha  az  a  monarchiára  nézve  nem  az,  ami  talán  lehetne.  Termé- 
szetes, hogy  a  legutóbbi  francia  forradalmi  idők  és  a  mi  ellen- 
ségeskedésünk Franciaország  iránt  e  tekintetben  nem  volt  kedvező."1 

Dacára  azonban  a  kedélyek  titkon  forrongó  hangulatának,  a  nem- 
zetben a  legcsekélyebb  szándék  is  hiányzik  arra,  hogy  eleget 
tegyen  Napóleon  ama  felhívásának,  mely  a  nemzetet  fölkelésre  és 
az  uralkodóháztól  való  elszakadásra  csábítja.  S  hogy  erre  alap 
nem  volt  és  nem  lehetett,  többféle  körülményben  lel  magyarázatot. 
Mindenekelőtt  kétségtelen,  hogy  Napóleon  egyéniségében  nem  volt 
már  meg  többé  a  bizalom  és  a  biztosíték  arra  nézve,  hogy  a  nem- 
zettel szemben  megtartja  igéretét  és  őszintén  segédkezet  nyújt  arra, 
hogy  az  a  kedvező  pillanatot  felhasználva  visszaszerezhesse  régi 
önállóságát  és  függetlenségét.  A  spanyolországi  dolgok  miatt  erősen 
kompromittált  Napóleon  gyanús  lehetett  bárki  előtt,  ki  az  ő  ajkáról 
hallotta  megnyilatkozni  a  népeknek  szabadságot  hirdető  igét.  Hisz 
épp  ezen  események  igazolták  Napóleon  önkényuralmi  törek- 
véseit, ki  a  trónok  megdöntésével  rendszerint  a  nemzeti  önálló- 
ságra is  súlyos  csapást  mér. 

Ezzel  szemben  azonban  nem  fogadható  el  ama  feltevés  sem, 
mintha  a  politikai  éleslátás  és  eszélyesség  lett  volna  alapja  annak 
az  ellenállásnak,  mely  Napóleon  felszólításával  szemben  kifejezésre 
jutott.  Az  ország  sülyedt  közállapota  egyfelől,   a   rendi  érdek  fen- 

1  Stahl  Fülöp  jelentése  gróf  Wallis  kamarai  elnökhöz.  Brünn,  1811  ápr.  15. 
Cs.  és  kir.  közös  pénzügyilevéltár. 

tartásához  való  ragaszkodás  másfelől  világosan  megmagyarázza 
e  felszólításnak  sikertelenségét.  A  nemzet  lelkétől  távol  áll  a 
magasabb  célokért  való  küzdelem  tudata  s  a  nagy  politikai  kér- 
désekben való  állásfoglalás  ítélőképessége.  Az  országnak  nincsenek 
kimagasló  vezéregyéniségei,  a  rendi  társadalom  pedig  saját  érde- 
keinek és  kiváltságainak  fentartásában  látja  a  küzdelem  egyedüli 
célját.  Ami  e  tekintetben  sérelmet  képez,  az  felizgatja  a  kedélyeket 
s  küzdelemre  egyesíti  az  erőket,  ami  ezen  kívül  esik,  az  a  társa- 
dalom lelkületéből  és  eszmevilágától  is  távol  áll.  Az  udvar  ép 
e  körülményt  fel  is  használja  arra,  hogy  a  rendi  érdekek  védel- 
mének jelszava  alatt  segítséget  kérjen  ama  Napóleon  ellen,  ki  a 
kiváltságokkal  szemben  a  forradalom  eszméjét  képviseli.  Amig 
tehát  a  társadalom  műveltebb  része  s  a  nemzet  kiválóbb  szellemei, 
kiknek  lelkét  nem  hagyhatták  érintetlenül  e  csábítások,  ép  azért 
fordulnak  el  a  zsarnok  Napóleontól,  mivel  nem  bíznak  benne,  hogy 
siker  esetén  a  nemzet  vágyait  és  törekvéseit  támogatni  fogja,  addig 
a  szűklátkörű  rendi  társadalom  kiváltságaihoz  való  szívós  ragasz- 
kodásában azért  fordul  el  tőle,  mivel  benne  a  forradalom  képvise- 
lőjét s  ezáltal  kiváltságainak  legfőbb  veszélyét  látja.  A  népben 
szintén  nincs  meg  csírája  a  felkelés  szellemének,  mert  az  jobbágyi 
sorsában  nem  ismerhette  fel  Napóleonban  a  szabadítót;  különben 
sem  hozzá  intézte  felszólítását  a  francia  császár. 

Narbonne  francia  tábornok  Berthiérhez  intézett  tudósításában  azt 
állítja,  hogy  a  kiáltvány  sikertelenségének  egyik  főoka  az  volt,  hogy 
az  a  legalsóbb  néposztályok  érdekeit  nem  érintette.  Kutatásai  nyomán 
azt  hallotta,  hogy  tekintettel  a  parasztok  rabszolgai  helyzetére,  egy 
felhívás  az  utóbbiakhoz  könnyebben  előmozdíthatta  volna  egy  nép- 
felkelés sikerét.  Ez  azonban  alaptalan  feltevés.  Annyival  inkább  nem 
lehetett  sikere  a  nép  felkelésének,  mert  a  királyi  hatalom  és  a 
kiváltságos  osztályok  együttes  ellentállása,  mely  tényezőknek  érdekei 
ismét  egy  táborba  kerültek,  lehetetlenné  tett  volna  minden  ily 
mozgalmat.  A  helyzet  pedig  e  pillanatban  ép  az  volt,  hogy  úgy 
a  királyi  hatalom,  mint  a  nemesség  együttes  érdeke  szükségessé 
tette  a  vállvetett  küzdelmet  Napóleon  törekvéseivel  szemben.  Ezen 
áramlatok  összeütközésében  szenved  hajótörést  Napóleon  szándéka 
s  főleg  ezekben  a  körülményekben  rejlik  oka  annak,  t  hogy  az  a 
kiáltvány,  melyet  a  franciák  hatalmas  császára  a  magyar  nem- 
zethez intézett,  dacára,  hogy   annak  hangja  művészi  kiszámítással 

akar  a  nemzet  lelkületére  hatni,    mint  kiáltó   szó  hangzik  el  a 
pusztában. 

Semmiképen  meg  nem  állhat  tehát  az,  mintha  kizárólag  a  nemzet 
józan  belátásán  törtek  volna  meg  Napóleon  törekvései  s  így  való- 
színűtlenné válik  az  a  feltevés  is,  mintha  siker  koronázta  volna  e 
felszólítást,  ha  az  mélyebben  hatol  be  az  ország  szívébe,  hová 
annak  híre  el  nem  jutott.  Azok  a  jelenségek,  melyek  e  korban 
a  Napóleon  iránti  rokonszenv  megnyilatkozásait  bizonyítják,  épen- 
séggel  nem  hozhatók  összefüggésbe  a  közhangulattal.  Bizonyítékot 
képez  erre  nézve  az  a  körülmény  is,  hogy  a  kiáltvány  terjesztése 
teljesen  hajótörést  szenved,  holott  pedig  ha  az  országban  csak 
részben  is  megvan  a  felkelés  talaja,  valahol  csak  tapasztalható  lett 
volna  a  készség  és  érdeklődés  a  kiáltvány  terjesztése  körül.  Ennek 
a  jelenségnek  azonban  még  csak  halvány  nyomát  sem  látjuk 
e  korszakban.  Pedig  épenséggel  nem  áll  az,  mintha  a  franciák  nem 
gondoskodtak  volna  a  kiáltvány  terjesztése  miatt,  sőt  azt  látjuk, 
hogy  francia  cirkáló  csapatok  igyekeztek  azt  több  ezer  példányban 
a  lakosság  közé  juttatni.  Sőt  Napóleon  kitűnő  kémrendszere  minden 
eszközt  felhasznált  arra  nézve,  hogy  a  kiáltvány  Magyarország  leg- 
távolabbi vidékeire  is  eljusson.  Különösen  használható  eszközöknek 
bizonyultak  itt  a  francia  fogságból  visszatért  tisztek  s  néhány 
francia  barát.  Egy  orvos,  ki  már  a  Martinovics-féle  fölkelés  idején 
ellenséges  indulatot  táplált  az  uralkodóház  iránt,  úgy  nyilatkozik, 
hogy  „vajha  jönne  már  a  francia,  ki  a  magyarok  Megváltója, 
Krisztusa  lesz".1  Mindez  csak  néhány  ritka  megnyilatkozása  a 
franciák  iránti  rokonszenvnek,  anélkül,  hogy  bárhol  is  a  kiáltvány 
terjesztésének  lelkes  szándékát  tapasztalnók.  Pedig  még  a  magas 
állású  francia  tisztek  is  igyekeztek  ott,  ahol  lehetett,  terjeszteni 
a  kiáltványt.  Maga  Narbonne  tábornok,  midőn  Győr  város  küldött- 
ségének tisztelgését  fogadja,  sajátkezűleg  osztja  szét  a  proklamációt 
a  jelenlevők  között  s  beszédében  figyelmezteti  őket,  hogy  kövessék 
Napóleon  felszólítását.  „Mi  a  dib-dábot  zsebünkbe  dugtuk  hidegen, 
—  írja  e  jelenetről  Hohenegger  Lőrinc  naplójában  —  vállainkat  hall- 
gatva ugyan,  de  elegendő  értésre  adással  vontuk.  Ami  ábrázatunkon, 
mert  sok   szavakat  váltani   nem   volt   tanácsos,  a   hajdani   bölcs 

1  Wertheimer  Ede:   I.  Napóleon  viszonya   Magyarországhoz.    Budapesti 
Szemle  1883.  évf.  77.  szám  167.  1. 

hadminiszter  könnyen  láthatta,  hogy  mi  inkább  idehaza  maradunk, 
mint  Rákos  mezejére  menjünk  egy  király  választására,  ki  minden 
esetre  csak  királyocska,  mint  a  kafarnaumi  és  egy  francia  teremtés 
lett  volna.  Ő  mindazonáltal  igen  nyájasan  eresztett  el  minket  és 
egész  a  lépcsőig  kísért,  sok  meghajtások  és  némely  aranyigé- 
retek közt."1 

De  az  akkori  idők  is  mindenképen  franciaellenes  hangulattól 
vannak  áthatva.  Ép  a  legmagyarabb  megyékből  seregestül  gyüle- 
keznek össze  a  felkelők  s  a  vármegyék  élelmiszerekkel  és  egyéb 
adományokkal  támogatják  a  nemesi  fölkelést.  József  nádor  alig 
néhány  napra  a  znaimi  fegyverszünet  után  azt  írja  Ferenc  király- 
nak, hogyha  szükséges,  48.000  embert  is  harcba  tud  állítani. 
Inkább  kezdje  meg  újra  a  király  a  háborút,  mintsem  hogy  tovább 
tűrjék  Napóleon  zsarnokságát.2  Még  az  irodalom  munkásai  is  ebben 
az  irányban  csinálnak  hangulatot,  mint  arról  Kisfaludy  Sándor  és 
Berzsenyi  ezen  időkből  származó  hazafias  buzdító  szózatai  tanús- 
kodnak. S  Kulcsár  István  azt  mondja  lapjában,  hogy  „a  nemzet 
jobb,  kimüveltebb,  megvilágosodott  részének  gondolkozása  egyenlő 
és  mindenütt  egyaránt  utálja  ő  a  közönséges  ellenséget".  S  még 
Dessewffy  József  is  örömének  ad  kifejezést,  hogy  „nemzetünk  között 
nem  találtattak  sem  vétkesek,  sem  gondatlanok". 

A  kiáltvány  terjesztése  tekintetében  állítólag  egy  Tóth  nevű 
egykori  temesi  táblabíró  játszta  a  főszerepet.  Ez  egyúttal  az  egyedüli 
ember  is,  kiről  be  van  bizonyítva,  hogy  a  franciák  leveleinek  és 
kiáltványainak  terjesztésével  meg  volt  bízva.  Nevezett  egyént 
azonban  elfogták,  de  az  iratokat  nem  találták  meg  nála,  „mert  ő 
azokat  még  Prellenkirchennél  a  kútba  dobta.  Midőn  az  elfogott 
embert  Győrbe  viszik,  a  dolog  óriási  feltűnést  kelt  s  maga  az 
uralkodó  rendel  el  szigorú  vizsgálatot  az  ügyben.  Tóth  azt  állította, 
hogy  csakis  a  kényszer  nyomása  alatt  vállalkozott  e  megbízásra. 
Bécsben  volt  a  Fehér  farkas  című  fogadóban,  hol  egy  francia 
tábornok  is  be  volt  szállásolva.  A  tábornok  környezetében  több 
magyar  ember  volt.  Ez  utóbbiakkal  megismerkedik,  mire  nemsokára 
egy  őrnagy  látogatja  meg  s  megkérdezi,  vájjon  magyar  születésű-e. 

1    Sasvári    Ármin :    I.    Napóleon    kiáltványa    a   Magyarokhoz.    Budapest 
1878.  26.  1. 

*  Ugyanott  27.  1. 

Igenlő  válasza  után  azt  mondják  neki,  hogy  rövid  idő  múlva 
szükség  lesz  reá.  Nemsokára  meg  is  jelenik  nála  Marét  titkára 
s  elvezeti  őt  a  miniszter  szállására,  hol  Andreossy  is  jelen  van. 
Marét  egy  tolmács  útján  közli  Tóthtal,  hogy  néhány  lepecsételt 
levelet  fognak  neki  átadni,  melyeket  a  címzett  fő-  és  alispánok 
kezeihez  kell  juttatnia.  Egyúttal  felszólítják  arra  is,  hogy  útközben 
mindenfelé  terjeszsze  a  kiáltványt.  Tóth  azt  állítja,  hogy  ő  haladék- 
talanul felkereste  gróf  Bissingen  kormányfőnököt,  Schiller  rendőr- 
igazgatót, sőt  a  bécsi  érseket  is,  hogy  tudtukra  adja  a  franciák 
kiáltványát.  Ezek  azonban  megrémülve  azt  mondták  néki,  hogy  ne 
menjen  többé  hozzájok,  mert  szerencsétlenségbe  dönti  őket.  Rá- 
beszélik, hogy  az  iratokat  adja  át  a  császárnak,  vagy  Károly 
főhercegnek,  sőt  a  bécsi  érsek  azt  akarja,  hogy  az  iratokat  egy- 
szerűen égesse  el.  Hager  rendőrigazgató  nagyon  regényesnek  tartja 
Tóth  vallomását  s  azt  hiszi,  hogy  az  csak  a  kelepcéből  akar  ily 
módon  menekülni.  Annyi  bizonyos,  hogy  Tóth  egy  csomagot 
bedobott  a  kútba,  melyben  báró  Wesselényi  Miklóshoz  Erdélybe 
intézett  levelek  voltak.  E  levelekben  egy  nagykállói  Kállay  György 
nevű  egyén,  kit  Hager  a  franciák  főemberének  tart,  felhívja  Wes- 
selényit, hogy  működjék  közre  erdéiyben  Napóleon  érdekében  úgy, 
mint  ő  azt  Magyar-  és  Erdélyországban  teszi. 

Mindezen  iratokhoz  egy  Nobilis  Hungarus  ad  Hungaros  című 
lázító  röpirat  is  van  mellékelve,  mely  nem  egyéb,  mint  bővebb,  nép- 
szerűbb és  felette  éles  ismertetése  a  magyarokhoz  szóló  kiáltványnak. 
E  röpirat,  melynek  fordításával,  illetve  szerzőségével  szintén  Bacsányi 
van  megvádolva,  erős  kutatás  és  vizsgálat  tárgyát  képezi  a  bécsi  rend- 
őrségnél. De  nem  is  csoda,  mert  hiszen  az  hangban,  lazításban  és 
sérelmekben  jóval  fölülmúlja  magát  a  kiáltványt,  mely  szintén  nem 
valami  hízelgő  módon  ad  kifejezést  Ausztria  és  az  uralkodóház 
iránti  nézetének.  E  röpirat,  melyről  még  többször  lesz  szó,  ma 
már  úgyszólván  híréből  ismeretes,  mert  bizonyára  volt  gondja  a 
hivatalos  köröknek  arra,  hogy  megsemmisítsék  ama  néhány  pél- 
dányt, mely  talán  véletlenül  napvilágot  látott,  s  alig  kétséges, 
hogy  azon  két  példányon  kívül,  mely  Bacsányi  perirataihoz  van 
csatolva,  ezen  röpirat  még  valahol  föltalálható  volna.  Nem  lesz 
tehát  érdektelen,  ha  azt,  mint  az  akkori  idők  egy  érdekes  termékét, 
közreadjuk. 

EGY  MAGYAR  NEMES  A  MAGYAROKHOZ. 

Itt  van  a  legfőbb  ideje  annak,  hogy  a  sorsüldözött  haza  segít- 
ségére siessünk.  A  franciák  császára,  a  győzelmes  nagy  Napóleon, 
aki  az  elmúlt  századok  uralkodóit  és  vezéreit  dicsőségével  és 
győzelmeivel  felülmulta,  miután  az  osztrák  császár  jogtalanul  meg- 
támadta, elfoglalta  Ausztriát  és  hadseregével  az  ország  határán 
áll,  kegyes  és  jó  szándékkal  a  nemes  magyar  nemzet  iránt;  nem 
ellensége  a  magyaroknak,  hanem  mint  atyánk  óhajt  bennünket 
keblére  ölelni,  felajánlja  nekünk  a  békét,  jogaink  és  kiváltságaink 
épségben  tartását,  teljes,  nem  színleges  szabadságot,  intézményeink 
állandóságát,  végül  hazánk  és  kapcsolt  részeinek  teljes  független- 
ségét. Nem  ellensége  a  nagy  Napóleon  a  magyaroknak,  testvéreim, 
akiknek  vitézségét  nagyra  becsüli.  Bármi  ilyet  mondanak  is  felőle, 
hamis  koholmány;  az  osztrák  hercegek  találnak  ki  ilyet,  akik  a 
veszedelem  idején  ragaszkodnak  a  magyar  nemzethez,  hogy 
vérünkkel  a  trónt  megtarthassák.  Soha  nem  volt  még  uralkodó  és 
hadvezér,  aki  akkora  sereggel  készült  volna  ősi  alkotmányunkat 
megvédeni  és  megtartani.  Arra  törekszik,  hogy  hazánk  az  osztrák 
járomtól  szabad  legyen  és  minden  idegen  befolyástól  ment,  ami 
a  Schönbrunnban  f.  évi  május  hó  15-én  kiadott  proclamációja  is 
bizonyít. 

Testvéreim!  Szent  István,  a  mi  első  királyunk,  szabad  hazát 
alapított,  amely  a  magyar  Mátyás  király  alatt  virágzott  fel,  mert 
az  ő  uralkodása  idején  a  magyar  Ausztria  fővárosát,  Bécset  is 
bírta  s  egész  Európa  becsülte  a  magyart.  De  mi  történt  Mátyás 
óta?  Sok  küzdelem  után,  főleg  az  osztrák  királyok  korában, 
bekövetkezett,  hogy  a  szabad  választó  országból  örökösödési  lett 
és  hazánk,  főuraink  viszálykodásai  következtében,  annak  a  tarto- 
mánynak szolgál,  amely  valamikor  hadizsákmánya  volt.  Ebből  az 
időből  ered  nemzetünk  súlyos  rabsága,  mert  a  nem  jogosan  ural- 
kodó osztrák  ház  hazánkat  nem  független  államnak,  hanem  tarto- 
mánynak tekintette;  bizonyságul  szolgálnak  erre  az  országgyűlési 
iratok,  amennyiben  a  karok  és  rendek  annyi  országgyűlési  határo- 
zatának nem  tettek  eleget,  a  meghozott  törvényeket  az  udvar  nem 
hajtotta  végre  és  nem  veszi  semmibe  most  sem,  úgy  hogy  ország- 
gyűlést tartani  már  szinte  hiábavaló,  mert  a  szólásszabadságnak 
hűtlenségi  per  a  következménye,  a  törvény  végrehajtását  ha  kívánjuk 

és  evégből  a  törvényhatóságokkal  levelezünk,  azt  mondják,  hogy 
zavart  szítunk.  Elnyomják  a  nemzet  szavát,  szabadságát  és  jogait. 
Ezt  az  igát  a  mi  eleink  közül  többen  le  akarták  rázni,  hogy  mást 
ne  említsek,  a  Recrudescunt  Vulnera  is.  Még  Zrínyit,  Frangepánt 
és  Nádasdit  nevezem  meg,  akik  a  bakó  keze  által  dísztelenül  haltak 
meg  hazájuk  szabadságáért 

IAz  osztrák  ház  uralkodási  elve  megmaradt:  Magyarország  tar- 
tomány, s  nekünk  a  szabadságnak  csak  látszatát  hagyják  meg, 
mert  egészen  nem  tudják  azt  elvenni ;  kizártak  bennünket  nemcsak 
a  szabad  kereskedelelemből,  hanem  a  közhivatalokra  is  idegeneket 
alkalmaznak  honfitársaink  helyett.  A  gyalogság  és  lovas  katonaság 
tisztjei  az  ország  nyelvén  nem  értő  idegenek,  váraink  parancsnokai 
se  honfiak,  a  had  fővezérei  szintén  idegen  emberek,  a  bécsi  udvari 
haditanács  intézi  a  magyar  katonaság  ügyeit  is.  Innét  van,  hogy 
kevés  a  magyar  hadvezér,  akiket  az  osztrákok  gyülölsége  leszorít 
az  előkelőbb  állásokról,  hiába  vágytak  az  osztrák  hadseregnél  fel- 
állított tábornoki  és  törzstiszti  állásokra  is ;  ámbár  Magyarország 
és  részei  a  monarchiának  legnagyobb  és  legerősebb  részét  alkotják, 
vájjon  a  most  folyó  háborúban  hány  hazája  és  királya  előtt 
érdemes  magyart,  erdélyit  vagy  horvátot  neveztek  ki  tábornokká, 
tábornagygyá  ?  Könnyen  elszámlálhatjuk  őket.  Ausztria  hazánk 
fiait  mindig  utolsó  helyre  sorozta,  de  főleg  a  katonai  állásokból 
igyekeztek  kizárni  és  nemzetünknek  katonai  alkalmaztatásban  nem 
is  volt  méltó  része,  noha  vitézségét  egész  Európa  ismeri.  Ezt 
bizonyította  az  uralkodóház  e  mostani,  vajha  utolsó  háborújában 
és  nagy  veszedelmében!  Vájjon  mit  várhatunk  Ansztriától  béke 
idején  ?  Úgy  látjuk,  hogy  az  alsóbb  hadvezetőségi  állásokból,  a  hadi 
biztosságokból,  a  hadi  pénztárból  és  bírságokból  is  ki  vagyunk 
zárva.  A  kiválóbb  követségektől  és  ehhez  hasonló  fontosabb  hiva- 
taloktól, amelyek  a  független  államok  díszei,  megfosztattunk.  Bányá- 
szatunkat mindig  a  bécsi  kamara  igazgatta,  idegenekkel  volt  meg- 
rakva, mintegy  különválasztatott  az  ország  jogaitól  s  innen  van, 
hogy  mi,  az  arany-  és  ezüstbányákban  bővelkedő  ország  lakói, 
a  váltópénzben  szükséget  látunk  és  nyomorúságos  helyzetbe  taszítva 
siratjuk  sorsunkat  a  gazdag  országban.  Ki  rakott  meg  bennünket 
ennyi  és  ilyen  nagy  sebekkel,  testvéreim?  Talán  az  osztrák  ház? 
Úgy  van !  Sérelmeinket  1790-től  már  annyi  országgyűlésen  akartuk 
elmondani,  de  az  osztrák  ház  magánérdekei    elérésére    különböző 

ürügyek  által  azoknak  tárgyalását  a  jelen  óráig  elhalasztotta,  s  még 
csak  reményünk  sincs,  hogy  valamikor  behatóan  segíthetünk 
rajtok. 

Testvérek!  Ausztria  abban  a  helyzetben  van,  hogy  elveszti 
összes  örökölt  tartományait.  Nem  történik  semmi  az  isteni  elhatá- 
rozás nélkül.  Minden  egyes  osztrák  herceg  magyar  királyivá  való 
koronázásakor  esküvel  fogadja,  hogy  törvényeinket  sértetlenül  meg- 
őrzi. Vájjon  volt-e  egy  is  a  királyi  eskühöz  hű?  Nem,  jogot  nem 
tisztelő  és  hűtelen  főhercegek  iránt  a  nemzet  se  tartozik  hűséggel ! 
Hűtlenség  az,  ha  hamisan  esküszik  valaki,  méltatlan  az  uralomra 
az  a  herceg,  akit  ilyennel  vádolnak;  már  pedig  az  egész  Európa 
látja  az  osztrák  ház  hűtlenségét  Magyarország  iránt,  mely  Ausztriában 
mostoha  anyjára  talált.  A  határon  áll  a  nagy  Napóleon,  békét  és 
függetlenséget  kínálva  hazánknak,  Magyarország  szabadságának 
második  atyja  és  helyreállítója,  aki  Mátyás  király  idejét  akarja 
nekünk  visszaidézni.  Menjetek  testvérek  a  császár  elébe,  aki 
benneteket  atyai  jóindulattal  fogad,  hívjátok  be  őt  hazánkba,  mert 
ő  titeket  és  gyermekeiteket  fegyvereivel  minden  támadás  ellen  meg 
fog  oltalmazni;  füleiteket  zárjátok  be  az  osztrák  hercegek  hamis 
súgásai  elől  és  azt  a  házat,  amely  annyi  magyar  főnemest  űzött 
ki  hazájából,  mely  csak  saját  érdekei  után  törekedett,  nemzetünk 
dicsőségéért  és  díszéért  azonban  keveset  tett,  az  ország  alkotmá- 
nyának feldúlására,  amelynek  fentartását  királyi  esküvel  Ígérték 
meg,  kabinetjeikben  az  osztrák  miniszterekkel  rejtett  terveket  ková- 
csolnak, amely  alkotmánynak  csak  látszatát  bírja  az  ország,  —  űzzétek 
ki  örökre  hazánkból.  Sok  és  valóban  nagy  ok  van  arra,  hogy  a 
magyar  nemzet  felinduljon,  amelyeket  most  nem  mondhatok  el, 
de  amelyeket  a  hazája  ügyeiben  foglalatos  minden  hazafi  ismer. 
Ébredjetek  végre  testvéreim  az  álomból,  amelybe  titeket  az  osztrák 
ház  helyezett.  Itt  az  ideje,  hogy  szemeitek  a  világosságba  s  ne 
a  sötétségbe  nézzenek.  Az  osztrák  házat  fenyegető  veszélyek  idején 
hazánk  volt  á  menedékük,  amint  most  is  az;  mihelyt  azonban 
jobb  napokra  virradtak,  a  magyarok  alig  bocsáttattak  Bécsben  a  király 
elébe.  Könnyezik  most  Ferenc  király  a  királynéval,  a  nádor  főherceg 
a  prímással,  könnyezik  a  többi  osztrák  főherceg,  tőletek  könnyek  és 
ígéretekkel  segítséget  kérvén:  kiváló  nemzetnek  szólítanak,  kegyeket 
osztogatnak  és  egész  hazátokat  könnyekkel  és  sírással  átkulcsolják 
és  segélyt  kérnek  atyátok  a  nagy  Napóleon,  jótevőtök  és  párt- 

fogótok  ellen,  aki  mit  se  óhajt  mást,  minthogy  függetleneknek 
lásson  benneteket,  hogy  szabadokká  és  szerencsésekké  és  igazi 
magyarokká  tegyen,  aki  fegyvereivel  megvédeni  s  nektek  a  szabad 
királyválasztás  jogát  megadni  kész  s  ezt  az  említett  proclamációban 
maga  adja  tudtotokra.  Rakjátok  le  a  fegyvert,  melyet  az  osztrák 
ház  hamis  vádaskodására  pártfogótok  ellen  fogtatok.  Ezt  a  nagy 
császárt  és  hadvezért  még  eddig  nem  győzték  le,  a  ti  fegyvereitek 
az  ő  győzelmeit  és  dicsőségét  nem  homályosítják  el.  Hogy  a 
hadban  járatlan  osztrák  hadvezérek  mit  érnek  erő  és  tehetség 
tekintetében  vele  szemben,  több  példa  áll  előttetek.  Gondoskod- 
jatok testvéreim  hazátok  alkotmányáról  és  kedves  zálogaitokról, 
mert  ez  a  nap  s  az  időnek  ez  a  mozzanata  soha  nem  fog  számo- 
tokra visszatérni.  Mert  tudjátok  meg  és  higyjétek,  ha  a  nagy 
Napóleont,  a  ti  jótevőtök-  és  védőtöket  elmellőzitek,  akkor  ellen- 
ségesen kényszerül  hazánkba  törni,  amelyet  legyőzvén,  hadi  zsák- 
mány gyanánt  tart  meg.  A  békét  tehát,  melyet  kínál  és  hazánk 
függetlenségét  fogadjátok  el  tőle,  így  fog  saját  királya  alatt  hazánk 
végre  felvirágozni  és  nemzetünk  régi  dicsőségét  Európa  országai 
előtt  visszaszerzi.  írtam  szeretett  hazám  iránti  buzgóságból,  ker- 
temben 1809  május  19-én.1 

Különben  ezen  érdekes  röpirat  a  lehető  legközönségesebb  latin- 
sággal van  megszerkesztve,  s  ez  a  körülmény  is  szolgál  legfőbb 
mentségül  Bacsányinak,  mert  ki  van  zárva  annak  lehetősége,  hogy 
ez  a  röpirat  a  latin  nyelvben  járatos  irodalmi  ember  műve  volna. 
Igaz  ugyan,  hogy  annyira  megy  a  gyanúsítás  a  szegény  költővel 
szemben,  hogy  azt  hozzák  fel  érvül  ellene,  hogy  épp  azért  használ 
munkájában  ily  pongyola  nyelvet,  mert  ezáltal  akarta  magától 
elhárítani  a  szerzőség  gyanúját. 

Ez  a  nyakatekert  vádaskodás  azonban,  amint  látni  fogjuk,  teljes 
mértékben  cáfolatot  nyer  a  vizsgálat  folyamán  s  minden  kétséget 
kizárólag  bebizonyul,  hogy  a  költőnek  a  röpirat  megszerkesztéséhez 
semmi  köze  nincs. 

Amint  látjuk  tehát,  komolyan  még  csak  beszélni  sem  lehet  arról,  hogy 
Napóleon  kiáltványának  bármiféle  hatása  lett  volna  is  a  nemzetre, 

1  A  röpirat  eredeti  két  példánya  a  spielbergi  vizsgálat  irataihoz  van 
csatolva.  Cs.  kir.  osztr.  belügyminisztérium  levéltára,  Bécs.  Másolatban  a 
Magyar  Nemzeti  Múzeumban. 

dacára  annak,  hogy  a  franciák  mindent  elkövetnek  a  kiáltvány  terjesz- 
tésének sikere  érdekében.  Kétségtelen  tehát,  hogy  a  magyar  társadalom 
nagy  részének  lelkületében  erős  gyökeret  ver  a  multak  keserűségéből 
kifolyó  elégületlenség,  de  mindez,  mint  fentebb  kifejtettük,  épenséggel 
nem  jelenthette  azt,  hogy  visszhangra  találjanak  Napóleon  csábí- 
tásai. Érdekesen  világítják  meg  a  kor  művelt  gondolkozóinak  állás- 
pontját Kazinczy  szavai/^aki  azt  írja  Rumynak,  hogy  „Magyar- 
ország büszke  lehet,  hogy  mi,  félreismertek,  az  oly  sok  köszönettel 
tartozó  osztrákok  által  oly  sokszor  bántalmazottak,  mitsem  tettünk 
olyast,  mit  irigyeink  és  ellenségeink  talán  megvártak  volna"  Igaz, 
hogy  e  szavak  a  kor  egyik  legműveltebb  gondolkozójának  szavai, 
de  bizonyos,  hogy  az  azokban  megnyilatkozó  higgadtság  és  józan 
felfogás  áthatotta  azokat  a  művelt  lelkeket  is,  kik  joggal  féltették 
az  országot  egy  mindent  kockáztató  kalandor-politika  vészes  követ- 
kezményeitől. Horváth  István  figyelmezteti  barátait,  hogy  ne  ragad- 
tassák el  magukat,  s  ne  vessék  magukat  oly  megvalósíthatatlan 
ábrándok  karjaiba,  melyeket  a  bekövetkező  események  mihamarabb 
füstbe  oszlatnának.  Hiszen  az  alig  egy  évtized  előtt  lezajlott  össze- 
esküvés súlyos  tanulságai  is  intésül  szolgálnak  arra  nézve,  hogy 
óvakodjanak  oly  kísérletezéstől,  mely  első  sorban  a  szereplők  rom- 
lását vonná  maga  után.  A  műveltebb  hazafiak  be  is  látják  az  ily 
eljárás  veszélyeit  és  fel  tudnak  emelkedni  arra  a  magaslatra,  honnan 
mérlegelni  tudják  azt,  hogy  még  Ausztria  teljes  veresége  esetén  is 
nagyon  kétséges  az,  vájjon  biztosítható  volna-e  a  nemzet  boldo- 
gulása. Megtudják  ítélni  a  helyzetet  s  belátják,  hogy  Napóleon  a 
legelső  esetben,  midőn  érdeke  kívánja,  ép  oly  lelkiismeretlenséggel 
dobja  félre  Magyarországot,  mint  aminővel  azt  előbb  tervei  szem- 
pontjából eszközül  fel  akarta  használni. 

„Mi  lenne  akkor  a  magyar  írók  sorsa,  ha  Ferencz  király  meg- 
tudná, hogy  ép  ezek  szították  ellene  az  elégedetlenséget",  így  kiált 
fel  Horváth  István,  ki  a  jóslás  tehetségével  még  azzal  az  eshető- 
séggel is  számol,  hogy  Ferenc  király  még  rokoni  összeköttetésbe 
is  kerülhet  az  új  francia  császári  házzal.  Ennek  pedig  nem  lenne 
más  következménye,  minthogy  a  Habsburgok  trónja  ép  a  francia 
sas  védőszárnyai  alatt  találná  meg  biztonságát  a  jövőben. 

Pedig  a  csábításnak  és  hízelgésnek  azzal  a  művészi  tökéllyel 
megszerkesztett  szózata,  melylyel  Napóleon  a  magyar  nemzet  lelkü- 
letére hatni  akar,  oly  hatalmas  erővel  nyilatkozik  meg,  hogy  valóban 

nehéz  annak  ellenállani.  Hiszen  még  a  mai  kor  emberének  lelkét 
is  megfogja  e  felszólítás  elkábító  tartalma  és  hangja  s  majdnem 
lehetetlen,  hogy  ép  azokban  az  időkben  mozgásba  ne  hozta  volna 
az  a  multak  dicsőségén  elmerengő  s  a  jelen  sivár  viszonyain  elcsüg- 
gedő lelkek  érzékeny  húrjait.  Három  évszázad  nehéz  küzdelmeinek 
és  szenvedéseinek,  a  régi  dicsőségen  kesergő  honfi-bánat  ezernyi 
panaszának,  régóta  rejtve  tartott  titkos  vágyaknak,  s  egy  boldogabb 
jövő  reményeinek  visszhangja  e  szózat,  melynek  hangja  és  tartalma 
nem  idegen  a  nemzet  előtt.  A  régi  vezérek  küzdelemre  hívó  szózata 
az,  mely  felszólítja  a  nemzetet  arra,  hogy  rázza  le  magáról  az 
egyedüli  ellenséget,  mely  nemcsak  alkotmányos  fenmaradásának, 
hanem  nemzeti  létének  is  legfőbb  kerékkötője.  Ez  az  a  fájó  seb, 
mely  állandóan  sajog  a  nemzet  testén,  s  ez  a  rés  az,  melyen  át 
könnyű  megtalálni  az  utat  a  nemzet  szívéhez.  A  nagy  csábító  is 
erről  az  oldalról  kezdi  meg  tehát  az  ostromot,  hogy  felkorbácsolja 
egy  nemzet  érzelmeinek  titkon  háborgó  szenvedélyeit. 

„Magyarok !  Eljött  az  a  szempillantás,  melyben  visszanyerhetitek 
régi  függetlenségieket ;  fogadjátok  el  a  békességet,  melyet  ajánlok : 
maradjon  fenn  egész  épségben  Országotok  és  szabadságtok;  maradjon 
fenn  Hazátoknak  konstitutiója  akár  azon  állapottyában,  amint  eddig 
I  vala,  akár  pedig  azon  változtatásokkal,  amelyeket  abban  Ti  magatok 
teljes  tetszéstek  s  kényetek  szerént  az  időknek  mostani  környül- 
állásaihoz  képest  jóknak  és  saját  polgártársaitok  hasznára  nézve 
talán  szükségesnek  ítélni  fogtok.  Semmit  sem  kívánok  Én  Titőletek, 
egyedül  tsak  azt  akarom  látni,  hogy  szabad  és  valósággal  független 
Nemzetté  legyetek." 

Ily  szavakat  intéz  a  nagy  francia  császár  a  magyar  nemzethez. 
Nem  kíván  mást,  mint  hogy  szabadnak  és  függetlennek  lássa  a 
nemzetet.  Hatalmas  szózat,  de  ha  a  lelkesedés,  mely  a  szívekben 
tüzet  fog,  csillapulni  kezd,  hamar  szembeötlik  a  csalfaság,  mely  a 
jószándék  mögött  rejlik.  Mert  hogy  Napóleon  szívének  egyedüli 
óhajtása  csak  az  lett  volna,  hogy  a  magyar  nemzet  boldogulását 
elősegítse,  s  azt  szabaddá  és  függetlenné  tegye  anélkül,  hogy  bár- 
miféle viszontszolgálatot  kérjen  tőle,  azt  bizonyára  ép  Napóleonnak 
senki  el  nem  hiheti. 

E  felszólítás  kapcsán  felidézi  a  nemzet  régi  sérelmeinek  emlékét, 
biztos  kézzel  reátapint  a  hosszú  idő  óta  vérző  sebekre  s  a  nemzet 
elé  tárja  szerencsétlenségének,  eddigi   hiábavaló   küzdelmeinek   s 

elmaradottságának  okait  oly  szavakban,  aminők  a  leglelkesebb 
szabadságvezér  izgatásainak  is  becsületére  válnának. 

„Az  Ausztriával  való  egyesíttetés  volt  a  Ti  szerencsétlenség- 
teknek  főbb  oka;  Ausztriáért  folyt  a  ti  véretek  messze  országok- 
ban ;  és  legbetsesebb  javaitok  szünetlenül  annak  örökös  tartományai 
miatt  voltának  feláldozva.  A  Ti  Országotok  tette  az  Ausztriai  Biro- 
dalomnak legszebb  részét;  és  mégis  úgy  nézték  Hazátokat,  mint 
valamely  meghódoltatott  tartományt,  olyan  indulatok  s  melylyékes 
tekéntetek  által  igazgattatván  mindeddig,  melyek  Ti  reátok  nézve 
idegen  természetűek  voltak." 

S  a  nemzet  sérelmeinek  felidézése  után  reámutat  a  felszólítás 
arra,  hogy  minő  úton  keresse  a  nemzet  jövő  boldogulását  s  hogy 
a  szenvedélyek  viharait  a  végsőre  felkorbácsolja,  odadörgi  a 
nemzet  fülébe  háromszáz  év  elfojtott  keserűségeinek  panaszát  s 
kifejezést  ad  annak  az  érzésnek,  melyet  az  ónodi  országgyűlés  óta 
csak  elrejtett  szívek  mélyén  ápol  a  régi  dicsőség  után  sóvárgó 
honfiérzés. 

„Vágynak  még  Tinéktek  nemzeti  tulajdon  erköltseitek ;  vagyon 
nemzeti  Nyelvetek;  és  ditső  eredeteteknek  régiségével  méltán  ditse- 
kedhettek. 

„Szerezzétek  most  vissza  nemzeti  léteteket;  legyetek  újra,  akik 
valaha  voltatok;  válaszszatok  olyan  Királyt,  aki  érettetek  orszá- 
gollyon,  aki  hazátoknak  kebelében  Ti  közöttetek  lakjék,  és  akit  a 
Ti  polgártársaitok  s  katonáitok  végyenek  körül. 

Magyarok!  Ez  az,  amit  Európa  Tőletek  vár,  mely  most  reá- 
tok néz. 

„Ezt  kívánom  Tőletek  én  is:  Állandó  bizonyos  békességet, 
kereskedésbéli  szabad  közösülést  velem  és  tökéletes  függetlenséget 
és  bátorságot.  Ily  jutalom  vár  Titeket,  ha  ditső  Eleitekhez  és  önön- 
magatokhoz  méltók  akartok  lenni. 

Nem  fogjátok  Ti  ezen  jó  szándékból  eredő  és  a  Ti  saját  java- 
tokra tárgyazó  ajánlásimat  megvetni ;  nem  fogjátok  tovább  haszon- 
talanul ontani  véreteket  oly  gyenge  Fejedelmekért,  kiket  szünetlenül 
megvesztegetett  Miniszterek  igazgattak,  oly  Miniszterek,  kiket  Anglia, 
Európának  ezen  közellensége  pénzzel  fizetett  s  e  szerént  a  maga 
gazdagságát  az  egyedül  való  kereskedésre  és  a  mi  viszálkodásainkra 
építette. 

Gyülekezzetek  azért  össze  Rákos  mezejére,  régi  Őseitek  szokása 

szerint;  tartsatok  ott  igaz  nemzeti  gyűlést!  és  adgyátok  tudtomra 
végzéseiteket."1 

így  végződik  a  hatalmas  szózat,  melynek  minden  egyes  szava 
a  nemzet  érzelmeinek  húrjait  érinti,  s  mely  arról  tanúskodik,  hogy 
annak  szerzője  nemcsak  az  ország  akkori  közállapotairól,  hanem  a 
nemzet  múltjáról,  törekvéseiről,  jelleméről  is  a  legapróbb  részletekig 
tájékozva  van. 

Épp  azért  a  kiáltványnál  már  első  pillanatra  szembeötlik  az, 
hogy  annak  nyelve,  észjárása,  iránya  minő  szorosan  összefügg  a 
magyar  közjog,  a  magyar  történelem  s  a  magyar  nemzet  jellemének, 
ősi  szokásainak  ismeretével. 

Nem  csoda,  ha  épp  emiatt  különösen  az  utóbbi  időben  erős 
kétely  kezd  fűződni  az  eddigi  felfogáshoz,  mely  szerint  a  kiáltvány 
Napóleon  vagy  egyáltalában  a  francia  körök  műve  lett  volna.  Már 
Sayous,  ki  e  szempontból  erős  bonckés  alá  veszi  a  kiáltványt, 
annak  a  nézetének  ad  kifejezést,  hogy  annak  készítője  csakis  egy, 
a  magyar  viszonyokkal  teljesen  ismerős  tudós  ember  lehetett. 
A  kiváló  francia  történész  nem  ok  nélkül  megütközik  azon  a  rész- 
letes tájékozottságon,  melyben  a  magyar  nemzet  legbensőbb  viszo- 
nyainak ily  alapos  ismerete  kifejezésre  jut.  Ő  Horváth  Mihály 
nyomán  szintén  Bacsányi  János  magyar  költőt  tartja  a  fordítónak, 
ki  a  kiáltványba  még  egynéhány,  a  magyar  lélekhez  hü  oly  kifeje- 
zést beleiktatott,  mely  idegen  ember  előtt  nem  lehetett  ismeretes.2 

Az  utóbbi  időben  különösen  Tóth  Béla  száll  erősen  szembe  az 
eddigi  történelmi  felfogással  s  erős  érvekkel  fejtegeti,  hogy  a  kiált- 
vány nem  lehetett  idegen,  legkevésbbé  francia  ember  munkája, 
mert  szerinte  ép  a  franciákról  nem  lehet  feltételezni  a  magyar  tör- 
ténelemben és  viszonyokban  való  jártasságnak  azt  a  nem  köznapi 
mértékét,  mely  e  kiáltványban  kifejezésre  jut.  „Kicsoda  hiheti 
—  írja  Tóth  Béla  — ,  hogy  ezek  a  jövevények  Rákóczi  „Recrudes- 
cunf-jának  hangján  tudjanak  szólani  a  magyarhoz,  belefoglalván 
a  kiáltványba  a  nemzet  sérelmeit,  emlegetvén  az  ősi  nyelv,  az  ősi 
eredet  dicsőségét  s  a  Rákos  mezejét.  Ezt  az  igazán  magyar  ember 


1  I.  Napóleon   kiáltványa  a  Magyarokhoz.   Eredetije   a  Magyar   Nemzeti 
Múzeumban. 

2  Édouard  Sayous :  Histoire  des  Hongrois    et  de  leur  littérature  politique 
de  1790  a  1815.  Paris,  1872.  229.  1. 

206 


NAPÓLEON  KIÁLTVÁNYA  A  MAGYAROKHOZ 


szája  íze  szerint  való  felhívást  nem  írhatta  idegen ;  legkevésbbé 
pedig  francia."  ' 

Tagadhatatlan,  hogy  ezen  okoskodásnak  sok  alapja  van,  s  külö- 
nösen ha  a  kiáltvány  magyar  szövegének  egységes  szerkezetét 
tekintjük,  majdnem  kénytelenek  vagyunk  hitelt  adni  ama  felfogás- 
nak, hogy  a  magyar  szöveg  képezte  az  eredetit  s  így  az  először 
magyar  nyelven  is  lett  megfogalmazva.  Ebből  pedig  természetesen 
az  következnék,  hogy  a  kiáltványnak  eredetileg  magyar  ember  is 
volt  a  szerzője. 

Azonban  bárminő  erős  érvek  is  támogatják  ezt  a  felfogást,  nem 
szabad  figyelmen  kívül  hagynunk  a  másik  álláspont  mellett  szóló 
legalább  is  ugyanily  fontos  szempontokat  és  bizonyítékokat  sem. 

Mindenekelőtt  ne  feledjük,  hogy  a  magyar  sérelmi  politika  isme- 
rete még  a  régi  francia  királyok  idejére  visszanyúlik  s  Napóleon 
csak  az  egykori  versaillesi  politika  hagyományait  újítja  fel  midőn 
az  elégedetlen  Magyarországot  eszközül  akarja  felhasználni  Auszt- 
riával szemben.  Egészen  természetes  tehát,  hogy  a  nagy  francia 
császár  előtt,  kinek  hatalmas  egyéniségéhez  tartozik  a  népek  tör- 
ténetének és  jellemének  tanulmányozása,  nem  lehetett  ismeretlen 
az  a  viszony,  mely  a  felkelő  Rákóczit  XIV.  Lajossal  egybefűzé. 

Hiszen  jól  látjuk,  hogy  Napóleon  már  évek  óta  minő  súlyt 
fektet  arra,  hogy  Magyarország  viszonyairól  s  az  ott  uralkodó 
közhangulatról  állandóan  tájékozva  legyen.  Már  a  lunevillei  béke 
óta  megbízottai  állandóan  figyelemmel  kísérik  Magyarországot  és 
sűrű  jelentéseikben  számolnak  be  az  ott  tapasztaltakról.  Annál  ter- 
mészetesebb, hogy  a  nagy  hadvezér  még  jobban  belemerül  a  magyar 
nemzet  viszonyainak  tanulmányozásába,  midőn  Ausztriával  oly 
háborúba  keveredik,  melynek  sikere  elsősorban  Magyarország 
állásfoglalásától  függött. 

Ami  pedig  a  kiáltványt  illeti,  melynek  csábító  hangja  és  tar- 
talma épp  a  siker  érdekében  a  magyar  nemzet  lelkületére  volt 
hivatva  hatni,  ez  csak  azokhoz  a  már  ismert  szózatokhoz  sorako- 
zik, melyeket  Napóleon  dicsőséges  hadvezéri  útján  a  különböző 
nemzetekhez  és  népekhez  intézett  s  amelyekben  a  magyar  kiáltvány 
jellemző  tulajdonságai,  iránya  és  észjárása,  sőt  még  egyes  kifeje- 
zései is  feltalálhatók. 

1  Tóth  Béla:  Mendemondák.  Budapest,  1896.  115—119.  L 

Hogy  pedig  a  kiáltvány  lefordításánál  elsősorban  a  magyar 
szöveg  játszotta  a  főszerepet,  az  a  dolgok  természetéből  folyt  s 
így  nagyon  természetes  az  is,  hogy  a  fordító,  ki  Napóleon  szándé- 
kát és  törekvéseit  megérti,  egy  tökéletes,  s  még  a  szerkezetben  is 
egységes  munkára  törekszik  s  nem  ragaszkodik  szószerint  az  ere- 
deti fogalmazvány  szövegéhez. 

De  még  ha  nem  is  tételezzük  fel  Napóleonról  a  magyar  viszo- 
nyoknak azt  az  ismeretét,  mely  a  kiáltványban  kifejezésre  jut  s  ha 
nem  is  tudjuk  elképzelni  azt,  hogy  ő  idegen  létére  annyira  tájé- 
kozva lehetett  volna  a  magyar  nemzet  érzelmeiről,  gondolkozásá- 
ról és  szokásairól,  mindez  még  nem  zárja  ki  azt,  hogy  ezekre  nézve 
tájékozást  nem  szerezhetett  volna  akkor,  midőn  a  kiáltvány  kibo- 
csátását elhatározta. 

Hogy  pedig  Napóleonnak  erre  módja  és  alkalma  volt,  azt  nem- 
csak a  puszta  feltevés,  hanem  közismert  tények  igazolják.  A  fran- 
cia császár  1809  május  13-án  vonul  be  Bécsbe  s  híres  kiáltvá- 
nyát csak  15-én  bocsájtja  ki.  így  tehát  elég  ideje  van  arra,  hogy 
még  magyar  részről  is  a  szükséges  tájékozást  megszerezze.  A  régi 
rendőri  levéltár  számos  jelentése  beszámol  e  korból  arról,  hogy 
amidőn  Napóleon  Bécsbe  bevonult,  rögtön  több  magyar  igyekezett 
hozzáférkőzni,  hogy  szolgálatait  néki  felajánlja.  Sőt,  mint  később 
látni  fogjuk,  az  egyik  rendőri  jelentés  határozottan  meg  is  jelöli  a 
kiáltvány  fordítóját,  kivel  Napóleon  előbb  hosszas  tárgyalásokat 
folytatott.  Természetes  tehát,  hogy  a  francia  császárnak  módjában 
lehetett  tudomást  szerezni  mindarról,  ami  a  magyar  nemzet  törté- 
nelmére, benső  viszonyaira  és  ősi  szokásaira  vonatkozik. 

Különben  mindezekre  nézve  vizsgáljuk  meg  az  akkori  idők  fel- 
fogásait is  s  hallgassunk  meg  egy  olyan  tanút,  ki  nemcsak  mint 
tudós  és  íróember,  széles  műveltségénél  és  nagy  nyelvtudásánál 
fogva,  hanem  mint  a  kiáltvány  ügyének  úgyszólván  egyedüli  és 
legalaposabb  ismerője  s  mint  szereplő  egyéniség,  leghivatottabb 
arra,  hogy  véleményt  mondjon  e  kérdésben.  Ez  pedig  senki  más, 
mint  maga  Bacsányi  János,  ki  a  spielbergi  bíróság  előtt  így  adja 
elő  ezen  kérdés  megvilágítására  vonatkozó  fontos  és  sok  tekintet- 
ben döntő  érveit: 

„Aki  Napóleon  császár  jellemét,  valódi,  nagy  ismereteit,  sajá- 
tos jellemző  stílusát  ismeri  és  megítélni  tudja,  s  aki  olvasta  valaha 
mindama  kiáltványokat,  melyeket  ő   hosszú   katonai   és  uralkodói 

pályája  folyamán  különböző  országokban,  amelyeken  átvonult, 
kibocsátott,  az  be  fogja  látni,  hogy  ő  ezen  kiáltvány  megszerkesz- 
tése tekintetében  ép  úgy  nem  szorult  segítségre,  mint  mindazoknál, 
melyeket  ő  Egyptomban,  Syriában,  Itáliában  és  más  országokban 
számos  és  különböző  népekhez  intézett. 

Épp  úgy  ismeretes,  hogy  első,  leghatalmasabb  minisztereinek 
vagy  tábornokainak  bármelyike  sem  merészelt  volna  tanácsot  adni, 
vagy  a  változtatásra  nézve  javaslatot  tenni  neki  abban,  amit  ő  egy- 
szer átgondolt,  elhatározott  és  kivitelre  szánt  és  pedig  azért,  mert 
köztudomású,  hogy  ő  mennyire  ragaszkodott  elhatározásaihoz." 

Egy  másik  helyen  Bacsányi  a  kiáltványra  vonatkozólag  azt 
mondja,  hogy  „abban  vonatkozások  voltak  mindarra  nézve,  ami 
régi  idő  óta  összefüggésben  van  az  ország  panaszaival  és  sérel- 
meivel s  melyek  egyfelől  a  történelemből,  másfelől  az  országgyű- 
lésen történtekből  ország-világ  előtt  ismeretesek  s  így  ismeretesek 
azok  az  európai  államok  kormányai  előtt  is. 

S  itt  különösen  Franciaországot  és  Napóleont  illetőleg  kidom- 
borodik ama  nem  kevésbbé  fontos  tény,  hogy  Franciaország  már 
XIV.  Lajos  korában  minden  iránt  érdeklődött,  ami  Magyarországon 
történik.  A  francia  levéltárakban  bizonyára  számos  oly  okmány  és 
levél  őriztetik,  mely  azon  küzdelmes,  szomorú  időkben  látott  nap- 
világot, midőn  felkelések  és  zavarok  voltak  Magyarországon.  Tudva- 
levő, hogy  a  Bourbon-dinasztia  ezen  felkelések  fejeit  gyakran 
pénzzel  és  hadsereggel  látta  el  s  mindent  elkövetett,  hogy  a  mo- 
narchia nyugtalanításával  az  uralkodóház  helyzetét  megnehezítse  s 
ott  az  egyenetlenséget  szítsa". 

„A  magyar  alkotmány  s  a  magyar  viszonyok  —  vallja  egy 
másik  helyen  Bacsányi  —  nem  ismeretlenek  a  müveit  külföld  előtt 
sem  s  különösen  Napóleonra  nézve  meg  kell  jegyeznem,  hogy 
neki  mindig  kedvenc  foglalkozása  volt  a  népek  és  államok  törté- 
neteinek szokásainak  és  viszonyainak  tanulmányozása.  Annál 
kevésbbé  tételezhető  fel  róla,  hogy  épp  ő  ne  tanulmányozta  volna 
egy  oly  állam  és  nemzet  viszonyait  és  szokásait,  melynek  kormá- 
nyával háborúba  keveredett. 

Ami  már  most  különösen  a  magyar  nemzet  kivételes  viszonyait 
és  ősi  szokásait,  valamint  a  kiáltvány  ama  felszólítását  illeti,  hogy 
jöjjenek  össze  a  magyarok  Rákos  mezején  országgyűlésre,  ez  a 
körülmény  csak  egyezik  ama  megtévesztő  politikával,  mely  Napóleon 

rendszerét  az  egyes  nemzetekkel  szemben  jellemzi.  így  történt 
ez  abban  a  kiáltványban  is,  melyet  1815  március  13-án  Lyonból  a 
francia  nemzethez  és  hadsereghez  intézett.  Ebben  is  Napóleon  a 
Mars-mezőre  igéri  egybehívni  országgyűlésre  a  francia  nemzetet. 
Az  ő  rendszere  tehát  itt  is  ugyanígy  megnyilatkozik".1 

Csak  a  főbb  érveket  emeltük  ki,  melyeket  Bacsányi  a  spielbergi 
vizsgálóbizottság  előtt  a  kiáltványra  nézve  jegyzőkönyvbe  mond,  s 
mi  inkább  osztjuk  ezt  a  felfogást,  mint  azt  az  álláspontot,  mely 
a  kiáltvány  szerzőségét  a  franciáktól  megtagadja  s  amely  főleg 
Napóleon  lángeszű  egyéniségével  s  az  akkori  idők  és  az  események 
kivételes  viszonyaival  nem  számol. 

Elérkeztünk  tehát  ahhoz  a  ponthoz,  midőn  a  rendelkezésünkre 
álló  anyagból  vizsgálat  tárgyává  tehetjük  azt  a  régóta  megoldásra 
váró  fontos  kérdést,  hogy  ki  volt  e  híres  kiálványnak  fordítója. 
Természetes,  hogy  Bacsányi  János  magyar  költő  egyénisége  lép  itt  elő- 
térbe, mert  hiszen  nemcsak  a  kortársak  és  az  egész  nemzet  körében 
él  az  a  felfogás,  hogy  néki  volt  a  legfontosabb  szerepe  a  kiáltvány 
megszerkesztésében,  hanem  majdnem  egy  évszázadon  át  úgyszólván 
a  mai  napig  fentartotta  magát  az  a  hit,  hogy  ő  volt  fordítója  a 
schönbrunni  szózatnak,  s  ezt  a  cselekedetét  kellett  megfizetnie  egy 
holtig  tartó   száműzetés  és  üldöztetés  szenvedéseivel. 

Igaz,  hogy  az  újabb  időkben  többször  képezte  e  kérdés  komoly 
vita  tárgyát,  s  erős  érvek  kezdték  megingatni  az  addig  Bacsányi 
ellen  oly  bizton  hangoztatott  vádat.  Különösen  Wertheimer  Ede 
érvekben  gazdag  történelmi  tanulmánya  adott  új  irányt  e  kérdésnek.2 

A  komoly  történetíró  fontos  érvei  azonban  végeredményben  a 
kérdés  eldöntése  szempontjából  nem  bírtak  jelentőséggel,  mert 
hiszen  azokat  mindeddig  a  legcsekélyebb  megbízható  adat  sem 
támogatta.  Végre  a  régi  bécsi  rendőrhatóság  levéltárából  napfényre 
került  Bacsányi  János  Spielbergen  lefolyt  ezen  ügygyei  kapcso- 
latos perének  anyaga,  mely  eddig  nem  ismert  adatok  nyomán 
úgy  e  kérdésre,  mint  az  azzal  kapcsolatos  eseményekre  érdekes 
világosságot  vet. 

1  Bacsányi  János  sommás  és  rendes  kihallgatásának  jegyzőkönyvei.  A  cs.  k. 
osztr.  belügyminisztérium  levéltárában,  összes  vallomásait  a  következő  feje- 
zetekben összefüggően  közöljük. 

8  Wertheimer  Ede:  I.  Napóleon  viszonya^Magyarországhoz.  Budapesti 
Szemle  1883.  évf.  77.  szám. 

Mielőtt  azonban  ezen  anyagot  feltárnók,  s  az  azzal  kapcsolatos 
eseményeket  megvilágítanék,  vegyük  fel  a  magyar  költő  életének 
fonalát  s  azon  pillanattól  kezdve,  midőn  életében  a  franciákkal 
való  összeköttetés  első  szála  felderíthető,  kisérjük  őt  lépésről-lépésre 
mindaddig,  míg  e  váddal  terhelten  a  spielbergi  vizsgáló  bizottság 
előtt  áll.  Világítsuk  meg  magaviseletének,  eljárásának  és  szökésének 
körülményeit,  külföldi  tartózkodásának  eseményeit  és  azt  a  levele- 
zést, melyet  nejével  folytat,  mert  csakis  ezen  az  úton  jutunk  el 
bizton  ahhoz  az  eredményhez,  hogy  úgy  az  előző  eseményekből, 
mint  a  brünni  per  anyagából  a  való  tényállást  megállapíthatjuk,  s 
egyúttal  ama  történelmi  jelentőségű  kiáltványnak  eddig  ismeretlen 
körülményeit  is  megvilágíthatjuk,  mely  az  új  kor  legnagyobb  hódí- 
tóját dicsőséges  hadvezéri  útján  egy  alkalommal  a  magyar  nem- 
zettel szorosabb  érintkezésbe  hozza. 

francia  háborús  idők  viszontagságai  között  nemcsak 
a  politikai  eseményektől  távol,  hanem  a  nyilvános- 
ságtól is  teljesen  visszavonulva  él  Bacsányi  Bécs- 
ben, ki  1805-ben  épp  akkor  élvezi  a  házasélet 
boldog  mézes  heteit,  midőn  a  francia  hadsereg  első 
alkalommal  Ausztria  fővárosába  bevonul.  A  magyar 
költőt  egyáltalában  nem  látszanak  érdekelni  az  események,  a  franciák- 
kal való  összeköttetést  nem  keresi  s  nem  óhajtja  a  találkozást 
egykori  fogolytársával  és  barátjával,  Maretval  sem,  ki  immár 
Napóleon  oldalán  az  európai  politika  intézésében  nagyfontosságú 
szerepet  tölt  be.  A  hatalmas  francia  államférfiúnak  nincs  gondja 
arra,  hogy  egykori  rabtársáról  tudomást  vegyen,  de  bizonyára 
sejtelme  sincs  arról,  hogy  Bacsányi  Bécsben  él  és  hivatali  szol- 
gálatban keresi  kenyerét.  Minden  kétséget  kizárólag  bizonyos,  hogy 
a  kufsteini  raboskodás  után  semmiféle  összeköttetés  nem  áll  fenn 
az  egykori  két  barát  között.  Bacsányi  pere  tárgyalása  alkalmával 
pedig  határozottan  bebizonyul,  hogy  Maretval  az  1805-iki  francia 
megszállás  idején  nem  találkozott. 

A  költő  házasságának  e  néhány  esztendeje  nyugalomban  telik 
s  későbbi  adatok  csak  azt  bizonyítják,  hogy  mint  nyugtalan,  az 
élet  viszonyaival  semmiféle  körülmények  között  megalkudni  nem 
tudó  ember,  sorsával  és  hivatalával  megelégedve  nincs.  De  hiszen 
ez  természetes  is;  költői  egyéniségétől  távol  áll  a  hivatalnokos- 
kodás  prózája,  makacs,  megalázkodni  nem  tudó  jellemével  nem 
fér  össze  az  alkalmazkodó  képesség,  mely  egyik  legfőbb  feltétele 
a  hivatali  ranglétrán  való  előhaladásnak. 

A  családi  élet  boldog  visszavonultságában  találják  őt  az  1809-iki 
év  nevezetes  eseményei   is.  A  franciák  május  13-án  vonulnak  be 

Bécsbe  s  teljes  hat  hónapon  át  tartják  megszállva  a  császárvárost. 
Végre  1809  október  hóban  a  várvavárt  béke  befejezi  a  háborút 
s  nemsokára  reá  a  francia  seregek  is  kivonulnak  Bécsből.  Fontos 
esemény  ez  Ausztria  sorsában,  de  még  fontosabb  a  Bacsányi- 
család  életében,  melynek  boldog  nyugalmát  egy  csapásra  szét- 
dúlják az  események.  A  francia  sereggel  együtt  eltávozik  a  magyar 
költő  is  és  távozása  mindenképen  a  szökés  jellegét  viseli  magán. 
Természetes,  hogy  gyors  távozása  mindenféle  mende-mondára  és 
feltevésre  ad  alkalmat  és  súlyos  gyanú  merül  fel  arra  nézve,  hogy 
a  franciákkal  való  szövetsége  késztette  őt  arra,  hogy  a  reá  váró 
büntetés  elől  szökéssel  meneküljön.  Annyi  bizonyos,  hogy  Bacsányi 
elkövetett  valamit,  amiért  tudatában  van  annak,  hogy  biztonsága 
veszélyeztetése  nélkül  nem  maradhat  többé  a  császárvárosban. 
Fontos  eseményeknek  kellett  őt  arra  bírni  s  valami  nagy  dolognak 
kellett  véle  történni,  hogy  futásban  keressen  menekülést  ő,  kit 
nejéhez  a  boldogság  széttéphetetlen  köteléke  fűzi  s  ki  mint  teljesen 
vagyontalan  ember,  egy  biztos  állás  kenyérkeresetét  dobja  el 
magától  s  ezáltal  oly  lépést  követ  el,  mely  mindkettőjüket  egy 
nehéz  gondokkal  telt  jövő  bizonytalansága  elé  állítja.  Hiszen  leg- 
utóbbi hivatali  állásában  már  ezer  forintnyi  jövedelméből  biztosít- 
hatja mindkettőjük  gondnélküli  megélhetését.  Nem  képzelhető  tehát 
részéről  az  a  könnyelműség,  hogy  otthagyja  biztos  állását  minden 
komolyabb  ok  nélkül. 

Alig  hogy  rejtélyes  távozásával  feltűnést  kelt,  annak  nyomán 
rögtön  feltámad  a  gyanú  is,  mely  a  kortársak  egybehangzó 
véleménye  szerint  abban  összpontosul,  hogy  ő  lett  volna  az, 
ki  lefordította  Napóleonnak  a  magyarokhoz  intézett  híres  kiált- 
ványát s  azért  kellett  neki  futásban  keresni  menedéket  a  büntetés 
sújtó  keze  elől.  Magyarországon  is  elterjedt  a  költő  szökésének 
híre.  Kazinczyt  Márton  József  értesíti  Bacsányi  távozásáról  s  ezen 
az  alapon  nemsokára  mindenütt  elterjed  a  magyar  költő  szeren- 
csétlenségének híre.1  Kazinczy  szerint  Bacsányi  távozása  a  követ- 
kező okok  miatt  történt:  Midőn  a  francia  hadsereg  bevonult 
Bécsbe,  Marét  bassanói  herceg  le  akarta  fordíttatni  a  magyarokhoz 
szóló  ismeretes  kiáltványt.  Ezen  szolgálatra  Décsyt,  a  Magyar 
Kurir  szerkesztőjét   ajánlották  neki,  de  ez,  betegségére  hivatkozva, 

1  Kazinczy  levelezése  VII.  311.,  382.,  443. 

Márton  Józsefre  hárította  a  dolgot,  hogy  ezáltal  neki,  ki  ellensége 
volt,  kellemetlenséget  okozzon.  Márton  azonban,  alattvalói  hűségét 
emlegetve,  szabadkozott  és  nem  akarta  a  reábízott  munkát  elvégezni. 
Erre  Marét  egykori  kufsteini  rabtársa,  Bacsányi  János  után  tuda- 
kozódik, ki  a  felszólításra  le  is  fordítja  a  kiáltványt,  sőt  még 
valami  röpiratfélét  is  írt  Hungarus  ad  Hungaros  címen  és  a  császárt 
is  szidalmazta.  Ebben  az  alakban  terjed  el  a  hír  Bacsányi  szöké- 
séről és  ez  a  felfogás  nemcsak  az  akkori  időkben,  hanem  még 
ezután  is  igen  hosszú  ideig  fentartotta  magát.  Minden  való- 
színűség arra  mutat,  hogy  Mártonnak  az  elbeszélése  képezte  a 
forrást,  melyből  a  hír  kikerült  Hogy  minő  alapon  terjeszti  e  hírt 
Márton  s  mennyire  jöhet  az  a  megbízhatóság  szempontjából  tekin- 
tetbe, azt  később  fogjuk  látni,  midőn  Márton  József  szerepét  is 
meg  fogjuk  világítani  ezen  ügyben. 

Bármi  történt  is  azonban,  tény  az,  hogy  Bacsányi  szökésben 
keres  menekülést  s  ezen  lépésével  maga  szolgáltat  okot  a  gyanúra. 
De  ő  maga  is  tudatában  van  annak,  hogy  a  történtek  után  nem 
maradhat  Bécsben  s  ezen  felfogásának  már  abban  a  levélben  is 
kifejezést  ad,  melyet  szökése  első  állomásáról  intéz  nejéhez. 

„Úgy  érzem  magamat  —  írja  Münchenből  1809  december 
4- érői  keltezve  — ,  mintha  ujjászülettem  volna,  mióta  kiszabadultam 
börtönömből.  Remélem,  hogy  lemondásomat  már  benyújtottad.  Ha 
ez  nem  történt  volna  meg,  úgy  tedd  azt  haladék  nélkül.  Ha  alkalmad 
volna  az  elnök  úrral,  vagy  magával  gróf  O'donnellel  beszélni, 
mondd  meg,  hogy  szóval  is  óhajtottam  volna  közölni  vele  lemon- 
dásom rendkívül  fontos  elhatározó  okait.  Miután  azonban  ő  nem 
volt  Bécsben  s  utazásomat  életem  veszélyeztetése  nélkül  már  nem 
halaszthattam  tovább,  úgy  nem  fogom  elmulasztani,  hogy  írásban 
világosítsam  fel  Ő  Excellenciáját  a  velem  történt  csudálatos  dol- 
gokról és  körülményekről;  annál  is  inkább,  mert  végtelen  sokat 
helyezek  az  ő  becsülésére  s  rendkívül  fájdalmas  volna  reám  nézve, 
ha  kegyéből  kiesnék.  Különben  megmondhatod,  hogy  bármily 
viszonyok  közé  is  kerüljek  s  bármi  sors  várjon  is  reám,  sohasem 
fogok  máskép  cselekedni,  mint  az  jellememhez  s  egy  tisztességes 
ember  elveihez  méltó.  Sokkal  jobban  becsülöm  magamat,  mint- 
semhogy  valaha  olyat  tegyek  vagy  írjak,  ami  miatt  szégyelnem 
kellene  magamat.  Aki  rólam  máskép  gondolkozik,  az  engem  nem 
ismer  és  csak  maga  után  ítél  meg. 

Rayner  udvari  tanácsos  urat  üdvözöld  szívélyesen  nevemben. 
Ő  jellememet  régóta  és  alaposan  ismeri;  ne  engedje  tehát  magát 
véleményében  a  rágalmazók  beszédeitől  félrevezetni.  Ugyanezt 
közöld  nevemben  a  derék  gróf  Nádasdyról  is. 

Üdvözlet  és  csók  barátainknak  és  barátnőinknek.  Ezek  bizonyára 
nem  fognak  engem  félreismerni.  Ha  néha-néha  összejöttök,  bizalmas 
beszélgetéseitek  közepette  gondoljatok  reám !  Szellemem  ott  lesz  közöt- 
tetek és  láthatatlanul  is  viszonozni  fogja  a  ti  szíves  barátságtokat. 

De  te,  kedves  lélek,  légy  erős  és  okos  cselekedeteidben,  óvatos, 
türelmes  és  szerény  beszédeidben.  Óvd  egészségedet  és  kerüld, 
ami  lelkedet  bántaná  s  ami  testednek  árthatna.  Úgy  viselkedjél 
mindenkor  és  mindenütt,  amint  az  hozzám  és  hozzád  méltó. 
Gondold  meg  mindenkor  és  mindenütt,  hogy  te  az  én  szeretett 
nőm,  az  én  drága  Gabriellám  vagy.  Az  elválás  remélhetőleg  nem 
fog  hosszú  ideig  tartani  s  talán  hamarabb  fogjuk  egymást  viszont- 
láthatni, mint  sejtenénk.  De  mindez  Isten  kezében  van,  ki  sor- 
somat láthatóan  irányítja,  ki  nem  hagy  leroskadni  s  nem  engedi, 
hogy  ostoba  és  rosszakaratú  ellenségeimnek  áldozata  legyek. 

Lassacskán  rendezd  egymásután  dolgaidat,  de  mindenekelőtt 
írjál  s  tudósíts  mindarról,  ami  engem  illet.  Még  egyszer  légy 
okos,  szerény  és  elővigyázó  s  ne  félj  semmiféle  halandótól  ezen 
a  világon.  Csókollak  egész  lelkemből  s  mindenkor  és  mindenütt 
a  tied  vagyok."1 

December  10-én  érkezik  meg  a  költő  Parisba  s  a  következő 
napon  hosszabb  levélben  ad  életjelt  magáról: 

„Csak  tegnap  este  érkeztem  meg  nagy  fáradsággal  ebbe  a  rop- 
pant nagy  városba.  Mit,  mikor  és  hogyan  fogok  neked  írni,  most 
még  magam  sem  tudom,  de  nem  is  lehet  mindazt  megírni  ami 
az  embernek  mondani  valója  volna.  Leveleidre  nagyon  kíváncsi 
vagyok  és  első  soraidat  epedve  várom.  Kedélyed  nyugalma  és 
egészséged  nagyon  a  szívemen  fekszik  és  sorsod  éjjel-nappal  nyug- 
talanítja lelkemet  mindaddig,  míg  pontos  hírt  kapok,  s  megtudom, 
hogy  miként  vagy.  Ami  engem  illet,  sorsom  nem  sokat  bánt.  Nyugodt 
vagyok,  s  mindenre  készen  állok  még  a  legrosszabbra  is,  ami  egy 
halandót  az  én  helyzetemben  érhet.  Semmi  sem  fogja  lelkemet 
megrázkódtatni,  és  semmi  sem  fog  nyugalmamból  kizavarni.  A  leg- 

1  Bacsányi  levele  nejéhez.  Osztr.  belügyminisztérium  levéltára.  Bécs. 

rosszabbat,  ami  egy  becsületes  embert  és  hazafit  érhet,  azt  mind 
átéltem  és  ellenségeimnek  iskolájában  megtanultam  magamat  ismerni 
és  becsülni.  Ilyesmi  nem  történhetik  meg  velem  többé,  ebben  biztos 
vagyok  s  ez  nekem  elég. 

Különben  Isten  kezében  vagyok  és  oly  országban  tartózkodom, 
ahol  a  magamfajta  embereket  nemcsak  hogy  nem  üldözik,  és  el 
nem  nyomják,  hanem  ellenkezőleg,  keresik  és  értékük  szerint 
becsülik  meg. 

Azért  te  is  kedves  lélek!  légy  erős  és  ne  engedd,  hogy  bátor- 
ságod elhagyjon.  Te  nőm  vagy  és  nevemet  viseled.  Gondold  meg 
ezt  jól,  és  várd  el  nyugalommal  és  csendes  megadással,  hogy 
mit  fog  az  ég  felettünk  határozni.  A  sorsom  feletti  elhatározás  nem 
lehet  már  messze ;  talán  már  oly  napokban  élek,  midőn  az  eredmény 
közel  van;  a  veszély  napjai  hál'  Istennek  már  elmultak. 

Kicsinyes  bosszantások  felett  térj  napirendre  és  csendes  meg- 
vetéssel illesd  azokat,  kik  ilyen  fegyverekkel  harcolnak  ellened. 
Remélhetőleg  nem  fogják  megengedni  maguknak  azt,  hogy  téged 
üldözzenek,  s  véled  igazságtalanul  bánjanak  csak  azért,  mert  nőm 
vagy;  ez  nagyon  kicsinyes,  alávaló,  de  egyúttal  céltalan  eljárás  is 
volna,  s  nemcsak  a  kortársak  szemében,  hanem  az  utókor  előtt  is 
megszégyenítő  volna.  A  történelem  istennője  őrködik  mindket- 
tőnk felett  még  pedig  sokkal  éberebben,  mint  azt  hinnénk  és 
sejthetnénk.  Egy  ily  barbár  eljárás  engem  is  felingerelne  és  emlé- 
keztetne nemcsak  saját  egyéni  értékemre,  hanem  arra  is  amit  Mira- 
beau  ismert  szavai  jelentenek: 

Et  ma  tété  est  aussi  une  puissance . . . 

De  egy  jobb  géniusz  őrizzen  meg  bennünket  és  ellenségeinket, 
ily  túlkapásoktól.  Én  nem  is  hiszem,  hogy  az  idáig  fog  fejlődni.  Ámen! 

És  most .  élj  boldogul,  szeretett  Gabriellám,  üdvözöld  nevem- 
ben mindazokat,  kik  jó  szívvel  vannak  hozzánk.  Én  e  nemes 
lelkeket  bajosan  fogom  már  az  életben  viszontlátni;  de  én  sem 
fogom  elfelejteni  a  távolból,  hogy  jó  szívvel  viseltettek  hozzám,  s 
szívből  jövő  barátságomat  hasonló  érzelmekkel  viszonozták. 

Te  azonban  kedvesem  légy  nyugodt  és  remélj  és  bízzál  jelle- 
memben. A  többit  várjuk  el  az  időtől  és  az  isteni  gondviseléstől. 
Csókollak  egész  lelkemmel  és  örökre  a  tied  vagyok  !a  ■ 

1  Bacsányi  levele  nejéhez.  Az  osztr.  belügyminisztérium  levéltárában,  Bécs. 

Még  érdekesebb  az  a  levél,  melyben  Maretval  való  találkozá- 
sáról, a  bassanoi  herceg  környezetéről,  s  a  jövő  viszonyairól  és 
kilátásairól  részletesen  beszámol. 

1809  december   13-áról   keltezve  a  következőket  írja  nejének: 

„Most  már  biztosabbat  irhatok  neked  s  még  jobban  megnyug- 
tathatlak dolgaimról.  Tényeket  közlök  véled,  amelyekből  te  magad 
is  levonhatod  a  következtetést,  s  megítélheted,  hogy  helyes  útra 
vezérelt-e  csillagom,  avagy  megcsalt  várakozásomban. 

A  szeretet  karjai  közül  (a  te  karjaid  közül  kedves  Gabriellám) 
a  barátság  révébe  vezérelt  sorsom.  Ezen  két  istennő  közül  az  egyik 
megmentett  engem  bosszúálló  ellenségeim  vak  dühétől,  ami  ellen 
az  igazság  istennője  többé  engem  megvédelmezni  nem  tudott. 

Te  jól  tudod  és  egész  hazámban  ismeretes  az  a  körülmény, 
hogy  már  régi  idő  óta  minő  igazságtalansággal  bántak  el  velem 
és  az  igazság  örve  alatt  minő  dühvel  törtek  életemre,  kigúnyolva 
ártatlanságomat,  melyet  tagadni  nem  lehetett.  Ezek  az  örültek  most 
ismét  találtak  egy  látszatot  ellenem,  amibe  belekapaszkodhattak.  De 
térjünk  a  dologra.  Tegnapelőtt  Írásban  tudattam  megérkezésemet, 
s  kértem  az  időpont  meghatározását,  amidőn  tiszteletemet  tehetem. 
A  herceg  rögtön  válaszolt  a  legnemesebb  barátság  legszívélyesebb 
kifejezéseivel,  hogy  felette  örül  szerencsés  megérkezésemnek  és 
tárt  karokkal  haladéktalanul  elfogadna,  de  ép  most  levelem  vételekor 
a  császárral  vidékre  kell  mennie,  ahol  együtt  tölti  el  a  napot 
0  Felségével.  Jöjjek  tehát  másnap  egy  órakor  délben  hozzá.  Addig 
is  sokszoros  barátságáról  biztosít. 

Én  tehát  másnap  elmentem  a  herceghez  és  íme  mindkét  régi 
nagynevű  barátom  a  legszívélyesebb  érzelmekkel  közeledtek  felém, 
egyik  a  másik  után  megölelt  és  megcsókolt  s  mindketten  végtelenül 
örültek  majdnem  hihetetlen  és  már  alig  remélt  megérkezésemnek. 
A  herceg  (mert  mindenütt  így  hívják  őt,  s  így  is  írta  magát  alá 
hozzám  intézett  válaszában,  hogy  bassanoi  herceg),  oly  jó  volt, 
hogy  megjegyezte,  hogy  mennyire  boldognak  érzi  magát,  hogy  velem 
mint  barátjával  állhat  szemben  anélkül,  hogy  félnie  kellene  attól, 
hogy  engem  kompromittál.  Este  hat  órakor  ismét  el  kellett  mennem 
hozzá  egy  családi  ebédre,  amidőn  majd  be  fog  mutatni  nejének. 
Ezután  megjegyezte,  hogy  most  már  itt  az  idő,  midőn  ismét  együtt 
kell  dolgoznia  a  császárral.  Én  este  elmentem,  s  a  belépésnél  azt 
mondták,  hogy  a  herceg  mindjárt  fog  jönni,  de  ő  parancsot  adott, 

hogy  addig  is  Theremin,  Marét  titkára,  akit  te  is  ismersz,  itt 
tartózkodásomról  értesítve  legyen  és  vélem  együtt  meg  legyen  híva 
ebédre.  Alig  közölték  ezt  velem,  már  jött  haza  a  herceg.  Ő  mindjárt 
karon  fogott,  s  bevezetett  a  szalonba,  ahol  a  hercegnő  a  társasággal 
együtt  tartózkodott.  Ő  engem  bemutatott  oly  lekötelező  modorban, 
s  oly  megjegyzésekkel  kisérve,  hogy  én,  ki  a  nagy  világhoz  nem 
vagyok  szokva,  s  a  francia  nyelvben  sem  birom  még  a  kellő  gya- 
korlatot, majdnem  zavarba  jöttem. 

Mégis  csak  szép  kedves  Gabriellám,  ha  az  embernek  ily  barátai 
vannak.  Ez  megvigasztalja  a  félreismert  és  üldözött  embert  és  kár- 
pótolja az  élet  sok  igazságtalanságáért.  Ez  fentartja  és  megerősíti 
az  emberekben  való  hitében  és  az  erényben,  mert  különben  ezer- 
szer kellene  az  embernek  kétségbeesnie.  Az  ebédnél  a  herceg  maga 
jelölte  ki  a  helyemet,  s  így  kerültem  felesége  egy  szép  ifjú,  szel- 
lemes és  szeretetreméltó  nő  és  a  herceg  apósa  Lejats  szenátor  közé. 
Jobbra  a  ház  úrnőjétől  ült  a  szász  udvar  francia  követe  Bourgoing, 
ki  a  Tableaux  d'Espagne  című  híres  műnek  szerzője.  Emellett  ült 
a  hercegnő  nagybátyja,  a  párisi  érsekség  helynöke,  ki  most  maga 
a  párisi  érsek  (az  öreg  kilencven  éves  herceg-érsek  most  nem  rég 
halt  meg).  A  többieket,  akik  jelen  voltak  nem  ismerem,  de  nem 
voltak  sokan. 

A  társalgás  szellemes  és  tanulságos  volt,  de  ezt  csak  szóval 
lehet  elbeszélni. 

Csak  azt  jegyzem  meg  néked,  hogy  itt  államügyekről  társalgás 
egyáltalában  nem  folyik  és  ez  nagyon  jól  és  helyesen  is  van  egy 
miniszter  házánál.  Különben  sokkal  jobban  becsülnek,  mintsemhogy  a 
legcsekélyebb  kérdést  intézzék  hozzám  annak  az  államnak  kormányára 
és  viszonyaira  vonatkozólag,  ahonnan  én  való  vagyok.  Mint  min- 
denütt, itt  is  felhasználják  ugyan  az  árulást,  de  megvetik  az  árulót, 
sőt  itt  még  jobban,  mint  bárhol  máshol;  habár  itt  nem  kevesen 
fordulnak  meg,  mert  hiszen  itt  van  a  művelt  világ  fővárosa,  ahonnan 
Európa  többi  államai  az  irányítást  kapják.  Már  ebből  is  megítél- 
heted, minő  nyomorultak  és  ostobák  azok  az  emberek,  kik  saját 
természetük  és  aljasságuk  után  ítélve  rágalmaznak  anélkül,  hogy 
ők  tudnák,  hogy  nyomorult  rágalmazók. 

Klopstock,  Schiller,  Wieland,  Goethe,  Voss  s  több  mások  a 
német  irodalom  említése  alkalmával  tisztelettel  hozattak  szóba.  Mert 
a  tudós  követ  Bourgoing  jól  ismeri  nyelveteket  és  irodalmatokat, 

s  azért  ő  a  hercegtől  mindjárt  az  ebédnél  megbízást  kapott  arra 
nézve,  hogy  engem  színházba  elkísérjen,  s  lehetőleg  mindenütt 
megismertessen  a  helyi  szokásokkal.  Magának  a  hercegnek  szép 
ismeretei  vannak.  Meglehetős  jól  ismeri  a  müveit  államok  irodalmát, 
s  oly  ítéleteket  mond,  aminők  a  ti  nagybölcsességű  szobatudósai- 
toknak becsületére  válnának.  Még  reám  nézve  is  meglepő,  aki  őt 
ismerem,  hogy  miként  lehetséges  az,  hogy  ily  magas  állású  és 
nagyelfogulaltságú  államférfi  ily  sokat  ily  alaposan  tudjon. 

Egyszerre  csak  ő,  a  nemes  lélek,  elkezdte  az  én  szeretett  Gabriellám 
költői  és  hitvesi  tulajdonságait  és  erényeit  lefesteni,  s  tette  ezt  oly 
szivélyességgel  és  bensőséggel  s  egyúttal  oly  finomsággal  és  helyes 
jellemzéssel,  hogy  én  bensőmben  mélyen  meg  voltam  hatva. 

A  jóbarát  a  másik  jóbarát  nejének  erényeiről  és  szellemi  képes- 
ségeiről beszélt  egy  valódi  ismerő  tájékozottságával  s  egy  oly  világfi 
előkelő  finomságával,  ki  minden  tekintetben  méltó  arra,  hogy  a 
nagy  Napóleon  oldalán  részt  vegyen  annak  világraszóló  reformmun- 
káiban. 

A  hercegnő  minden  tekintetben  méltó,  hogy  ily  férfiúnak  legyen 
hitvese.  Három  szeretetreméltó  gyermekük  van.  Egy  ily  nemes 
házaspár  valóban  megérdemli,  hogy  minden  tekintetben  boldog 
legyen,  annál  is  inkább,  mert  hiszen  elég  gazdagok  és  hatalmasak 
arra,  hogy  gond  nélkül  láthatják  el  családjukat.  A  legbensőbb  rész- 
véttel kérdeztek  engem,  hogy  én  veled  együtt  részese  vagyok-e 
ily  boldogságnak.  Én  félig  meglepetve  azt  feleltem,  hogy  te  igen 
sok  szellemi  magzattal  rendelkezel,  de  én  mai  helyzetemben  inkább 
vigasztalásomat  lelem  abban,  hogy  gyermekeim  nincsenek.  Mind- 
ketten meg  voltak  hatva. 

Ebéd  után  a  herceg  hét  éves  fia  átadta  nekem  a  jegyeket  a 
császári  színház  páholyába.  Egy  kedves  gyermek,  telve  szellemmel 
és  életvídámsággal.  Napóleonnak  hívják,  s  legidősebb  testvérei  között. 

A  színházban  a  La  Vestale  című  híres  operát  adták.  Kedves 
Nőm!  Neked  Parisba  kell  jönnöd,  hogy  egyszer  az  életedben  egy 
igazi  színházat  láss.  A  mellettünk  lévő  páholyban  Cambacéres,  a 
birodalmi  főkancellár  ült."1 

Mindenesetre  fontos  körülmény,  hogy  Bacsányit  Marét  és  kör- 
nyezete minő  kitüntető  szívességgel  fogadja.  Alaposan  megdönti  ez 

1  Bacsányi  levele  nejéhez,  osztr.  belügyminisztérium  levéltára,  Bécs. 

azt  a  feltevést,  mintha  Bacsányi  a  franciáknak  bármiféle  természetű 
aljas  szolgálatokat  tett  volna.  Bacsányi  levelében  kifejezést  ad  annak 
a  felfogásnak,  hogy  mint  mindenütt,  úgy  itt  is  felhasználják  az 
árulót,  de  a  tett  szolgálatok  után  nincs  többé  helye  annak  azok 
között,  kik  ily  szolgálatot  felhasználnak  és  megfizetnek. 

Ha  Bacsányinak  szökése  összefüggésben  volna  azzal,  hogy  elkö- 
vetett bűnös  szolgálatainak  díját  a  francia  kormánytól  Parisban 
elnyerje,  úgy  bizonyára  ő  is,  mint  annyi  más,  megkapta  volna 
valamiféle  alakban  jutalmát.  Nagyon  természetes  azonban,  hogy  ily 
esetben  nem  tapasztalhatta  volna  azt  a  becsülést  és  barátságot, 
mellyel  őt  Marét  és  környezete  kitünteti,  s  nem  képzelhető,  hogy 
Napóleon  hatalmas  minisztere  családi  körébe  bevezessen  és  előkelő 
vendégeivel  egy  asztalhoz  ültessen  egy  olyen  embert,  ki  áruló  szol- 
gálataiért, mint  ember  és  állampolgár,  egyaránt  kompromittálva  van. 

Bacsányi  további  leveleiben  is  foglalkozik  oly  körülményekkel, 
melyek  szökésével  összefüggésben  vannak,  s  habár  távozásának 
közvetlen  okát  nem  adja,  az  a  tény  hamar  kidomborodik  előttünk, 
hogy  ellenségeinek  üldöztetése  és  bosszúállása  elől  keres  futásban 
menedéket. 

„Éjjel-nappal  reád  gondolok  szeretett  Gabriellám  —  írja  1810 
február  4-ikéről  keltezve  nejének  —  s  epedve  várom  tudósításaidat. 
Nincs  nyugalmam  addig,  míg  meg  nem  tudom,  hogy  miként  vagy. 
Egészséges,  nyugodt  vagy-e  s  meg  vagy-e  kímélve  a  bosszantá- 
soktól és  üldöztetésektől.  Én  meg  vagyok  győződve  arról,  hogy 
minden  nemes  ember,  aki  viszonyaimról  tájékozva  van,  részvéttel 
kíséri  sorsomat  és  méltányolja  ama  lépésemet,  melyet  meg  kellett 
tennem,  hogy  vérszomjas  ellenségeim  vak  dühétől  meneküljek.  Egész 
Magyarország  régóta  tudja,  hogy  minő  nehéz  volt  megszabadulnom 
azon  joggyilkosság  elől,  melyet  már  a  múltban  el  akartak  rajtam 
követni,  s  amelyet  megelőzőleg  is  már  oly  számos  igazságtalan- 
ságban részesültem  egész  nemzetem  szemeláttára. 

Ez  a  botrányos,  semmi  által  nem  menthető  üldözési  történet 
országszerte  ismeretes,  és  bármit  beszéljenek  is  a  rosszakaratú 
szájaskodó  emberek,  a  tények  tények  maradnak,  melyeket  maga  az 
Isten  sem  tehet  már  meg  nem  történtekké.  Ez  idő  óta  folyvást  és 
mindenütt  keresték  az  okot,  hogy  az  igazság  bizonyos  látszatával 
romlásomra  törjenek.  Hogy  ezek  az  emberek  ma  távozásom  miatt 
tombolva  dühöngnek,  könnyen  érthető.  Azok  a  hatalmasabb  ellen- 

ségeim  azonban,  akik  most  boszúmtól  félnek  és  akik  égbekiáltó 
igazságtalanságuknak  tudatában  vannak  és  akik  azt  hiszik,  hogy 
időmet  és  tollamat  kicsinyes  módon  fel  fogom  használni  ellenük, 
azok  saját  magukat  csalják  meg  és  bebizonyítják,  hogy  mit  tennének 
ők  az  én  helyemben,  ha  tollammal  és  tapasztalataimmal  rendel- 
keznének. Ezek  az  urak  nem  ismernek  engem  és  csak  saját  maguk 
után  ítélnek  meg.  Amit  én  külföldön  teszek,  írok  és  beszélek,  azt 
igazolni  tudom  mindenkor  magam  előtt,  s  azokért  úgy  a  jelen, 
mint  az  utókor  előtt  bátran  viselem  a  felelősséget. 

Üdvözöld  kedvesem  nevemben  régi  nemes  barátainkat,  akik 
minket  ismernek  és  még  reám  emlékeznek.  Mondd  meg  nékik 
egyúttal,  őrizkedjenek  attól,  hogy  engem  most  dicsérjenek  és  védel- 
mezzenek. Nekem  az  nem  használna,  s  nekik  csak  árthatna.  Egykor 
az  igazság  napfényre  fog  jönni  s  diadalmaskodni  fog  az  elnyomott 
érdem  és  talentum,  s  meg  fogja  bosszulni  magát  a  rágalmazókon 
és  üldözőkön.  Ezeket  nemsokára  el  fogják  temetni  és  felejteni, 
vagy  még  életükben  szégyen  és  megvetés  fogja  őket  kísérni. 

Amit  megváltoztatni  nem  lehet  —  így  fejezi  be  költőnk  levelét,  — 
azt  türelemmel  és  bátorsággal  kell  elviselni.  Az  ember  sohasem 
egészen  szerencsétlen,  ha  nemes  és  erényes  marad  és  a  sorssal 
szemben  nem  adja  meg  magát.  Egykoron  kétszeresen  fogunk  örülni 
a  szép  életnek,  s  azt,  ki  ezt  így  intézte,  a  viszontlátás  boldog 
érzelmei  között  áldani  és  dicsőíteni  fogjuk.  Ne  add  fel  hitedet  még 
akkor  sem,  ha  úgy  látod,  hogy  hiába  reméltél.  Mikor  az  ember 
nem  is  hinné,  akkor  jön  tízszeresen  az  Isten  áldása.  Őrizd  meg 
nekem  szíved  épségét.1 

„Hogy  hatalmas,  engesztelhetetlen  ellenségeimnek  útjából  kitérjek 
—  írja  1810  február  6-án  — ,  nem  volt  más  választásom,  mint 
Bécsből  távozni,  vagy  Magyarországba  utazni,  ami  a  multak  tapasz- 
talatai után  a  legnagyobb  vigyázatlanság  lett  volna.  Minő  kevés 
hiányzott,  hogy  már  előbb  nem  váltam  véres  áldozatává  gyanútlan 
bizalmamnak.  A  választás  tehát  nem  volt  nehéz,  sőt  mi  több,  nem 
is  lehetett  más  választásom.  Én  azt  tettem,  amit  a  józan  emberi  ész 
parancsolt,  s  amit  az  önfentartás  kötelessége  tanácsolt.  Orgyilkosok 
tőre  itt  és  mindenütt  megtalálhat,  de  másodszori  joggyilkosságnak 
nem  akartam  magamat  kitenni. 

1  Bacsányi  levele  nejéhez,  osztr.  belügyminisztérium  levéltára,  Bécs. 

Biztos  és  megbízható  értesülések  és  barátságos  intelmek  után 
azonban,  melyeket  minden  oldalról  nyertem,  nem  is  lehetett  más 
választásom.  Már  előre  örvendeztek  és  fenyegetőztek  vérszomjas 
elvakult  ellenségeim,  s  már  találkoztak  mindenre  használható,  szol- 
gálatkész emberek  is,  kik  mindenféle  dolgot  tudtak  rólam  elbeszélni, 
sőt  még  saját  számból  is  véltek  egyet-mást  hallani,  nem  is  említve 
azt  a  nyomorult  fércnyomtatványt,  melynek  létezéséről  is  alig  hal- 
lottam, melyet  azonban  teljes  biztonsággal  nekem  tulajdonítanak.1 
Miután  ez  a  nyomtatvány  sokkal  silányabb,  mintsem  hogy  azt  az 
igazság  és  hitelesség  látszatával  nekem  lehetne  tulajdonítani,  úgy 
azt  állították,  hogy  én  szándékosan  csináltam  így  azokat,  nehogy 
bennem  a  szerzőt  megismerjék !  . .  .  Természetesen  ez  ellen  nem 
lehet  érvelni.  Nyilvánvaló,  hogy  mindezek  az  urak  most  bosszan- 
kodnak távozásomon,  hiszen  egy  roppant  kedvező  alkalom  siklott 
ki  kezükből,  midőn  igyekezetüket  kimutathatták  és  a  nekik  járó 
szép  jutalmat  megkaphatták  volna.  Talán  már  többen  számítottak 
közülök  a  Lipót-rendre,  mert  hiszen  én  magyar  vagyok!  De  vannak 
olyanok  is  bizonyára,  kik  örülnek  távozásomnak,  mert  ezáltal  eddigi 
rágalmaik  és  gyűlölködésük  most  a  való  igazság  színében  tünteti 
fel  őket.  Miután  kivándorlásom  valódi  okait  Bécsben  és  Ausztriában 
nem  mindenütt  tudhatják,  s  a  kevés  beavatott,  akik  őket  leleplez- 
hetnék, óvakodni  fognak  azt  hangosan  hirdetni,  vagy  a  velem  tör- 
tént számos  igazságtalanságot  feltárni,  így  most  ostoba,  könnyelmű 
és  rosszakaratú  embereknek  tág  tere  nyílik  a  rágalmazásra  és  arra, 
hogy  kíváncsi,  könnyen  hívő  embertársaikat  az  én  rovásomra  min- 
denféle kigondolt  mesével  félrevezessék.  Engem  ugyan  régóta  hidegen 
hagy,  hogy  az  ily  fajta  emberek  hogyan  vélekednek  és  mit  beszél- 
nek. (Habár  igen  nagy  száma  és  hatalma  van  Bécsben  a  könnyen 
hívő,  tudatlan,  szájaskodó  népségnek),  most  még  kevésbbé  veszek 
róluk  tudomást,  mert  mérges  nyilaik  nem  érhetnek  el  engemet. 
Okosan  gondolkozó,  nemes  emberek  talán  nem  engedik  magukat 
megtéveszteni,  nem  fognak  ily  beszédekre  hallgatni  és  elhamar- 
kodottan nem  fognak  véleményt  mondani  oly  dolgokról,  melyeknek 
valódi  okait  nem  képesek  látni.  De  ha  ez  mégis  megtörténik,  annál 
szomorúbb  reájuk  nézve,  hogy  a  józan  gondolkodásról  oly  könnyen 
lemondanak.  Ami   polgártársaim  és  honfitársaim  véleményét  illeti, 

1  A  Nobilis  Hungarus  ad  Hungaros  című  röpiratot  érti. 

biztos  vagyok  benne,  hogy  ezekkel  nem  lesz  könnyű  elhitetni  azt, 
ami  nem  igaz.  —  Nevem,  jellemem,  életem  története,  szenvedé- 
sem valódi  okai  és  üldözőim  gyűlölködése  ott  régóta  általánosan 
ismeretesek.  Régóta  ismerik  ott  ellenségeimet  és  pedig  nem  elő- 
nyükre, mert  ezek  többnyire  az  országnak  is  közismert  ellenségei, 
kik  az  igazságtalanság  szolgálatában  állanak,  kik  önző,  gyáva 
szolgái  a  papi  uralomnak,  s  kiket  csendes  megvetés  és  gyűlölet 
környékez.  Ezek  az  emberek  legfőbb  okai  annak,  hogy  hazámat 
Bécsben  és  Ausztriában  nem  ismerik.  S  ilyen  tanácsadók  az  okai, 
hogy  a  közjó  előmozdítása  lehetetlenné  válik  és  pedig  azért,  mert 
a  vélemények  és  intézkedések  részben  hamis,  célellenes,  sőt  meg- 
rontó irányelveken  alapulnak.  # 

Ezren  és  ezren  tudják  ott,  hogy  a  legégbekiáltóbb  igazságtalan- 
ságok és  üldöztetések  után,  melyek  más  civilizált  államban  lehe- 
tetlenek volnának,  annyira  mentek  velem  szemben,  hogy  birói  úton 
akartak  megölni.  S  miután  ez  törvényes  biróság  útján  nem  volt 
lehetséges,  egyik  országból  a  másikba  vasra  verve  hurcoltak  s 
huszonegy  hónapig  hagytak  fogságban  nyomorogni  s  még  azután 
is,  mint  egy,  az  államra  veszélyes  gonosztevővel  bántak  velem. 
Ha  tudná  Ferenc  császár,  hogy  minő  ajánlatokat  tettek  nekem  az 
ő  nevében,  bizonyára  nem  kevéssé  csodálkoznék  s  talán  gondos- 
kodnék arról,  hogy  meg  legyen  könnyítve  az  igazság  útja  trónjához 
és  az,  ami  velem  történt,  nem  ismétlődnék  meg  többé  más  emberrel. 
De  térjünk  a  dologra. 

Ennyi  évi  ilyen  tapasztalat  után,  mint  említem,  a  legutóbbi 
idők  különleges  viszonyai  között  nem  lehetett  helyzetemben  más 
teendő,  minthogy  önfentartásomra  gondolva,  távozzam  abból  az  állam- 
ból, ahol  22  évi  hű  szolgálatom  után,  nemcsak  hogy  munkás- 
ságomért elismerésben  és  méltánylásban  nem  részesültem,  hanem 
igazságra,  sőt  személyem  biztonságára  sem  számíthattam  többé. 

Hiába  reméltem,  hogy  az  elnök  úrnak  jelentést  teszek  ama 
körülményekről,  melyek  az  állásomról  való  lemondásra  késztettek. 
Nem  volt  több  vesztegetni  való  időm  s  a  viszonyok  nem  engedték 
meg,  hogy  megvárjam  visszajövetelét.  Most  nem  tudok,  de  nem 
is  akarok  neki  írni,  amit  különösen  a  küszöbön  álló  politikai  ese- 
mények miatt,  melyekről  nemsokára  értesítve  lesztek,  még  kevésbbé 
óhajtok  tenni.  Könnyen  az  a  színezete  volna  a  dolognak,  mintha 
az  események  most  nem  remélt  fordulata  miatt  tenném  azt.  Külön- 

ben  oly  tapasztalt  bölcs  férfiú,  mint  gróf  O'donnel,  eleget  fog 
megtudni  abból  a  két  emlékiratból  is,  melyet  én  már  1804  április 
és  augusztus  hóban  elődjének  átadtam.  Bizonyára  megvannak  még 
ezek  az  elnöki  kancelláriában.  Legyen  szíves  ezen  okmányokat 
kikerestetni  és  azokat  figyelmesen  átolvasni.  Ez  után  nem  lesz  többé 
talány  Ő  Excellenciája  előtt  mindaz,  ami  velem  történt,  habár  ő, 
mint  gróf  Zichy,  ki  annak  idején  a  hétszemélyes  táblánál  egyik 
biró  volt,  nincs  úgy  beavatva,  mint  az  említett  gróf  úr,  az  én 
csodálatos  történetem  titkaiba. 

A  többi  között  itt  azt  is  meg  fogja  ő  találni,  hogy  azok,  kik 
gyalázatos  igazságtalanságuk  tudatában  féltek  távozásom  és  bosszú- 
álló tollam  miatt,  hiábavaló  aggodalmat  csináltak  maguknak  s  az 
én  jellememet  hibásan,  saját  maguk  után  ítélték  meg.  Ha  szándé- 
komban lett  volna  a  bosszúállás  s  ezen  urakat  át  akartam  volna 
adni  az  európai  közvélemény  szigorú  s  meg  nem  vesztegethető 
ítéletének,  úgy  bizonyára  ott  is  lett  volna  módom  és  eszközöm 
arra,  hogy  célomat  elérjem.  Tudasd  egyúttal,  hogy  nem  szeretném, 
ha  ő  engem  félreismerne,  habár  bajosan  fogok  még  egyszer  az 
életben  abban  a  szerencsében  részesülni,  hogy  őt  viszontlássam,  s 
személyesen  adjak  kifejezést  tiszteletemnek,  mely  őt,  mint  volt 
főnökömet  megilleti. 

De  te  szeretett  nemeslelkű  hűséges  barátnőm !  te  és  mindazok, 
kik  az  én  szomorú,  megpróbáltatásokban  gazdag  történetemet  jól 
ismeritek,  ti  bizonyára  nem  vártok  tőlem  bővebb  magyarázatot  egy 
oly  lépésről,  melyet  csak  azért  tettem,  mivel  azt  tennem  szükséges 
volt.  Az  első  hír,  mely  távozásomról  szólott,  csak  megnyugtatásul 
szolgálhatott  néktek.  Ha  valaki  távozásom  okát  kérdi,  bátran  és 
őszintén  felelhetsz.  Őszinte  határozottság,  egészséges,  egyenes  gon- 
dolkozás a  leghelyesebb  eljárás  és  eszköz  a  te  helyzetedben  ; 
különben  remélem,  *  hogy  miattam,  kinek  különben  sincs  szándé- 
komban a  távol  lévő  ellenségeket  ingerelni,  s  nincs  más  óhajtásom, 
mint  a  jövő  napok  nyugalmát  biztosítani,  nem  fognak  téged  cél- 
talan kihallgatásokkal  és  egyéb  bosszantásokkal  zaklatni,  s  meg- 
adják néked  a  kíméletet  és  tiszteletet,  mellyel  nemednek,  jellemednek 
s  mai  helyzetednek  tartoznak.  Különben  is  mostanában  sok  szem 
figyelme  irányul  az  én  hátrahagyott  nőmre.  És  Németország  leg- 
jobb, legigazibb  költőnője,  az  én  nemeslelkű  jó  Gabriellám  meg- 
marad az  emberek  és  népek  emlékezetében   akkor  is,  ha  azok  az 

apró,  lényegtelen  teremtmények,  kik  most  magukat  nagyzási  hóbort- 
jukban nagyoknak  és  hatalmasaknak  gondolják  rég  eltemetve,  s 
egész  országukkal  együtt  feledve  lesznek,  vagy  mint  a  XVIII.  század 
barbárjait  megvetéssel  illetik. 

Élj  boldogul,  szeretett  Gabriellám.  Emelkedjél  fel  a  szerencsét- 
lenségben s  ne  hagyd  magad  megingatni  bátorságodban  és  önérze- 
tedben. Gondolj  saját  lényednek  valódi  maradandó  értékére  s  nemes, 
magasztos  hivatásodra.  Őrizd  meg  önbizalmadat  s  erősítsd  lelkedet 
nehéz  órákban  magasztos  gondolatokkal  s  a  jövő  szebb  kilátásai- 
val. Óvd  meg  nagy  és  tiszta  jellemed  értékét  a  megpróbáltatások 
e  nehéz  korszakában  úgy  a  világgal  szemben,  mint  magad  előtt,  s 
felejtsd  el,  amennyire  lehetséges,  nemed  közönséges  lényeinek  aljas- 
ságát és  gyengeségeit,  valamint  az  én  nemtelen  ellenségeim  nyo- 
morult eljárását,  kik  saját  gyalázatukra  gyűlölik  és  üldözik  mind- 
azokat, kik  nem  oly  rosszak  és  nyomorultak,  mint  ők.  Maradj  min- 
denkor méltó  önmagadhoz  és  hozzám  s  légy  az  én  Gabriellám  s 
gondolj  jogos  büszkeséggel  nevünkre.  Ezt  a  szózatot  intézem  hozzád 
az  európai  műveltség  fővárosából  egész  lelkemből  s  csókollak  leg- 
bensőbb érzelmeimmel."1 

Igen  szép  és  érdekes  az  a  levél  is,  mely  a  költő  tollából 
1810  február  26-án  kikerül,  s  mely  nemcsak  az  ő  dolgaira,  hanem 
a  nagy  politika  eseményeire  és  a  hazai  viszonyokra  is  érdekes  fej- 
tegetéseket tartalmaz. 

„Mindenütt  Isten  kezében  vagyok  —  írja  a  költő  —  s  ő  és 
az  én  itteni  barátom  volt  az,  ki  legtöbbet  fáradott  azon,  hogy  sok 
év  előtt  történt  jóslásod  bekövetkezett  és  Mária  Lujza  császárné  lett. 

E  két  hatalmas  ház  szövetsége,  mely  Napóleon  politikájának 
remekműve,  bizonyára  minden  pártot  egyesíteni  fog,  melyeket  eddig 
előítélet,  hamis  elvek  és  szenvedélyek  elválasztottak.  Ez  végre 
meg  fogja  szüntetni  az  örökös  háborúskodást,  helyre  fogja  állítani 
a  biztonságot,  egyetértést  és  meg  fogja  erősíteni  az  új  rend  korszakát. 

Hogy  oly  időben,  midőn  ily  dolgok  történnek,  egy  egyszerű 
ember  sorsa  nem  jön  tekintetbe,  bármi  fontos  legyen  is  az,  köny- 
nyen  érthető. 

S  hogy  az  illető  egyén  nem  lehet  szerénytelen  s  el  kell  várni 
türelemmel  sorsát,  az  is  magától  értetődő  dolog.  Különben  ilyesmit 

1  Bacsányi  levele  nejéhez.  Osztr.  belügyminisztérium  levéltára,  Bécs. 

nem  lehet  kierőszakolni.  Különösen,  ha  valakinek  oly  kevés  igénye 
és  érdeme  van,  mint  nekem.  Mert  csakis  az  urak  Bécsben  képzelik 
azt,  hogy  én  Isten  tudja  miféle  nagyfontosságú  szolgálatokat  tet- 
tem a  franciáknak.  ...  De  különben  megjegyzem  megnyugtatá- 
sodra, hogy  a  miniszter,  illetve  a  császár  elhatározását  naponkint 
várom,  s  az  aligha  fog  soká  késni.  Valami  fényes  kilátásaim  nin- 
csenek, de  ilyenek  nem  is  voltak  sohasem.  Különben  már  eleve 
nagyon  keveset  kívántam  és  még  kevesebbet  vártam  és  reméltem. 
Különben  bármint  dűljön  is  el  sorsom,  én  a  viszonyokhoz  alkal- 
mazkodni fogok  anélkül,  hogy  jellememhez  és  meggyőződésemhez 
hűtlen  maradnék.  Ha  sorsom  jobbra  fordul,  örülni  fogok  főleg  azért, 
hogy  azt  véled  megosztva,  téged  oldalamon  ismét  boldognak  és 
megelégedettnek  láthatlak.  Ha  azonban  várakozásom  nem  üt  ki 
kedvezően,  s  itteni  nagy  pártfogóim  és  jóembereim  is  igazságtala- 
nul és  méltánytalanul  bánnának  velem,  és  itt  is  csalatkoznék  remé- 
nyeimben, úgy  ezt  is  türelemmel  és  megadással  fogom  viselni,  s 
nehéz  órákban  azzal  a  tudattal  fogom  magamat  vigasztalni,  hogy 
jobb  sorsot  érdemeltem  volna.  Szomorú  vigasztalás,  de  mégis  csak 
vigasztalás,  mely  megnyugtató,  lélekemelő  gondolatot  ád,  amitől 
engem  megrabolni  nem  lehet.  Rosszakaratú,  gyenge  emberek  ítéle- 
téről és  véleményéről  nem  veszek  tudomást  s  a  rágolom  nyilai 
engem  többé  el  nem  érhetnek.  Korán  vagy  későbben  meg  fogják 
ismerni  az  emberek  a  mi  valódi  értékünket,  habár  akkor  már  mi 
nem  leszünk  többé.  Bármit  hallj  rólam  és  bármit  tapasztalj,  ne 
boszankodjál  s  ne  kínozd  magad,  ami  különben  is  csak  örömére 
szolgálna  ezeknek  az  embereknek.  Te  magad  nagyon  jól  tudod, 
hogy  kik  vagyunk  mi,  s  ehhez  alkalmazkodjál.  Vigyázz  egészsé- 
gedre és  kedélyed  nyugalmára,  légy  okos  és  óvatos  beszédedben  és 
magaviseletedben  úgy  otthon,  mint  nyilvános  helyen.  Ezt  remélem, 
elvárom  és  követelem  tőled.  Nemcsak  minden  kifogás  nélkül  kell 
viselkedned,  de  még  a  látszatát  is  kerülnöd  kell  annak,  hogy  valami 
félreértésre  adj  okot.  Különben  légy  nyugodt,  ne  aggódjál,  szívem 
és  lelkem  minden  időben  veled  van  s  remélem,  hogy  te  sem  fogsz 
engem  elfelejteni. 

Üdvözöld  nevemben  mindazokat,  kik  őszinték  hozzánk  s  jóaka- 
rattal viseltetnek  irántunk.  Mondd  meg  nekik,  hogy  sohasem  fogom 
őket  elfelejteni,  habár  nincs  reményem  többé  arra,  hogy  őket  még 
valaha  a  földi  életben  viszontlássam.  Névszerint  nem   nevezhetem 

meg  őket,  de  neveik  eltörölhetetlenül  be  vannak  vésve  szívembe, 
hol  szentül  megőrzöm  őket,  míg  élek.  Igen,  nemes  barátim  és  barát- 
nőim !  Mindnyájan,  kik  hozzám  jó  szívvel  vagytok,  kik  engem  tisz- 
teltek és  szerettek  s  talán  most  magatokban  sajnáltok  szomorú 
sorsomért,  legyetek  szívből  üdvözölve  s  biztosítva,  hogy  soha  nem 
felejtlek  el  titeket.  Őrizzétek  meg  emlékemet  és  szeressetek  a  távol- 
ból is.  A  ti  barátságtokba  ajánlom  az  én  Gabriellámat!  Legyetek 
továbbra  is  amik  eddig  voltatok,  nemesen  gondolkozó  jó  emberek, 
őszinte  barátok!  Ne  hagyjátok  el  őt,  ha  támogatástokra  szorul 
és  vígasztaljátok  szomorú  helyzetében.  Ti  ismeritek  őt  és  mindnyá- 
jan tudjátok,  hogy  az  én  szegény,  elhagyott,  szeretett  nőm  becsülés- 
tekre  és  barátságtokra  valóban  méltó.  Saját  jó  lelketek  meg  fog 
ezért  jutalmazni,  s  az,  aki  szeretett  hitvesét  nektek  ajánlja,  min- 
denkor hálásan  fogja  néktek  ezt  megköszönni  és  Isten  áldását  fogja 
reátok  és  hozzátartozóitokra  kérni.  Isten  veletek,  legyetek  boldogok 
és  megelégedettek,  s  bizalmas  óráitokban  gondoljatok  reám,  ki 
titeket  míg  él,  el  nem  felejt. 

Te  pedig,  szeretett  Gabriellám,  ismétlem  légy  nyugodt,  óvd  egész- 
ségedet és  remélj ! 

Gondold  meg,  hogy  sok  nemesen  gondolkozó  jó  ember  van 
még  a  világon,  kik  őszinte  szívből  osztoznak  sorsunkban.  Ezeknek 
becsülése  és  részvéte  vigasztaljon  meg  bennünket,  s  békítsen  meg 
az  emberek  hibáiért,  nehogy  odajussunk,  hogy  saját  magunkban 
és  erényeinkben  kételkedjünk.  Különben  is,  ami  meg  nem  változ- 
tatható, azt  türelemmel  kell  elviselni,  s  nem  szabad  a  nehéz  sorsot 
még  súlyosbbítani,  s  a  kemény  jármot,  melyet  az  reánk  mért,  még 
elviselhetetlenebbé  tenni. 

Fűger  két  nagy  képét  őrizd  meg  jól.  Mindkettő,  mint  tudod,, 
kitűnő  darab,  habár  hasonlatosság  szempontjából  azok  némi  kívánni 
valót  hagynak  hátra.  Eljöhet  az  idő,  midőn  azokat  nemcsak  mint 
mübecsű  alkotásokat  fogják  megbecsülni.  Mert  hiszen  nem  mind- 
azokat, kik  meghaltak,  lehet  örökre  elfeledni  és  eltemetni.  S  mine- 
künk kettőnknek  jobban  mint  valaha  kell  reménykednünk,  és  lel- 
künket az  igazságtalanságok  és  gyűlölködő  szenvedélyek  hatal- 
masaival szemben  azzal  hittel  kell  megerősítenünk,  hogy  utánunk 
jövő  nemesebb  lelkek  képmásainkban  tisztelni  és  becsülni  fogják 
emlékünket. 

Ugyan  él-e  még  Komárom  mellett  a  félig  már  holt  aggastyán, 

vagy  talán  már  megtért  atyáihoz?1  Épúgy  nincs  tudomásom  arról 
sem,  vájjon  a  hátramaradt  négy  éneket  elküldte-e  Bécsbe,  vagy  mit 
csinált  velük  ?  Ha  azok  kezeimhez  jutnának,  úgy  ezeket  is,  mint  a 
három  ki  nem  nyomatott  éneket  átjavítanám,  hogy  a  második  kötet 
is  kinyomatható  legyen.  Ezen  újabbi  javítás  nélkül  nem  szabad  azo- 
kat nyomtatásba  adni.  Ha  a  jó  öreg  földi  pályáját  hamarabb  bevé- 
gezné, mint  én  az  enyémet  és  ezt  az  örömöt  már  nem  érné  meg, 
munkáját  azért  épp  úgy  továbbra  is  simítás  alá  venném  s  gondos- 
kodnék annak  teljes  kiadásáról.  Sok  évi  igaz   barátságom,  változ- 
hatatlan hazaszeretetem  s  fordításának  mai   kinyomott  első  kötete 
biztosítékot  nyújtanak  neki  erre  nézve.  Valamiféle  úton  tudasd  véle, 
hogy  legyen  nyugodt,  én  a  távolban  is  mindenkor  barátja  maradok 
és  Aeneissét  mindenkor  úgy  tekintem,  mint  egy  szegény  árvát,  mely- 
nek sorsa  az  én  lelkiismeretes  gondosságomra  van  bízva,  s  melynek 
szerencsés  megjelenése  a  világban,  mindenkor  szívemen  fekszik — ■ 
Megemlékezik  továbbá  e  levelében  dr.  Gall-lal,  a  híres  koponya- 
tudós orvossal  való   összeköttetéséről  és  barátságáról  is,  melynek 
szálai  még  bécsi  tartózkodásának  idejére  visszanyúlnak,  de  melynek 
nyomait  csak  itteni  levelezéseiben   találjuk   meg  először.  Érdekes 
adat  annak  megvilágításához,  hogy  minő  összeköttetései  vannak  a 
magyar  költőnek  a  kor  kiválóbb  szellemi  képviselőivel,  kiknek  házába 
bejáratos  s  akiknek  körében  művelt  lelke  kielégítést  talál. 

„Dr.  Gall  szomszédságomban  lakik.  A  péntek  estét  rendszerint 
társaságában  töltöm.  Épp  most  dolgozik  hatalmas  munkáján.  Az  első 
kötet  már  megjelent  német  és  francia  nyelven.  Én  most  olvasom 
a  német  eredeti  szöveget.  Ez  egy  remek  munka,  mely  a  szerzőnek 
már  előre  is  halhatatlanságot  biztosít,  dacára  az  ostobaság,  az 
irigység  és  rosszakarat  minden  törekvésének,  mely  eddig  e  mű 
iránt  számos  oldalról  megnyilatkozik.  Most  már  hallgatnak  ellen- 
ségei s  csak  a  belső  düh  emészti  őket.  E  munka  most  már  teljes 
nagyságában  áll  előttünk  s  hangosan  beszél  úgy  a  jelen,  mint  az 
utókorhoz.  Felolvasásait  a  régi  barátság  révén  ingyen  látogathatom. 
Ö  oly  jóságos  volt  hozzám,  hogy  többszörösen  meghívott  azokhoz. 
Az  első  felolvasás  alkalmával  itt  találtam  R.  urat  is,  ki  egészen 
meg  volt  ütközve  jelenlétemen  s  úgy  tett,  mintha  soha  nem  látott 
volna.  Én  természetesen  hasonlót  cselekedtem   s  annál  feszültebb 

1  Az  öreg  Baróti  Szabó  Dávidot  érti. 

figyelemmel  kísértem  a  tudós  fejtegetéseit,  ki  az  emberek  és  állatok 
természetét,  hajlandóságait  és  ösztöneit  a  koponya  alakzatából 
vezeti  le  és  ítéli  meg.  Én  ennek  kapcsán  felvetettem  magamban 
a  kérdést,  vájjon  az  R.  úr  koponyájában  minő  szerv  lehet  az,  mely 
most  működésben  van.  Miután  én  a  Gall-féle  rendszert  és  R.  úr 
egyéni  sajátságait  régóta  alaposan  ismerem,  úgy  az  ő  jelenlegi 
hangulatát  koponyája  alkatának  megvizsgálása  nélkül  is  megálla- 
píthattam volna,  ha  nem  sajnáltam  volna  a  fáradságot,  hogy  a 
kérdéssel  egyáltalában  foglalkozzam.  Ő  különben  elég  okos  és 
óvatos  volt  s  úgy  a  leülésnél,  mint  az  előadás  után  annyira 
igyekezett  a  tömeg  között  elvegyülni,  hogy  egyáltalában  nem  lehetett 
alkalmam  arra,  hogy  a  hallottak  alapján  rajta  vizsgálatot  végezzek 
s  koponyáját  szemlélet  tárgyává  tegyem.  Különben  zavara  és  visel- 
kedése csak  komikus  színben  tüntette  fel  őt,  s  ez  is  azt  bizonyítja, 
hogy  minő  kevés  agyvelő  van  némely  emberi  koponyában  s  mégis 
felhasználják  azokat  állam  ügyekben,  sőt  annyira  mennek,  hogy  ily 
embereket  egy  hatalmas,  nagyműveltségű  nemzet  körébe  is  el- 
küldenek."1 

E  levélből  mindenekelőtt  az  világlik  ki,  hogy  nem  állhat  meg 
az  a  vád,  mintha  ő  határozott  Ígéretek  alapján  ment  volna  Parisba 
azért,  hogy  jutalmát  elnyerje  a  franciáknak  tett  szolgálataiért. 
Hiszen  azt  írja,  hogy  ő  maga  fogalmával  sem  bír  annak,  hogy 
minő  alakban  fogja  jó  barátja,  Marét  jövő  megélhetését  bizto- 
sítani. Tény  az,  hogy  mint  az  pere  tárgyalása  alkalmával  ki  is 
fog  tűnni,  Bacsányi  némi  biztatásokat  nyert  Maret-tól  arra  az  esetre, 
ha  netalán  a  jövőben  Franciaországban  óhajtaná  boldogulását 
keresni,  de  az  nem  áll,  minthogyha  hatái  ózott  Ígéretek  alapján 
hagyta  volna  el  hivatalát  és  az  országot,  ahol  eddig  kenyerét 
kereste.  Habár  mind  e  levelek  nem  derítik  fel  a  közvetlen  okot, 
ami  miatt  távoznia  kell  s  folyvást  csak  ellenségeinek  üldözésére 
hivatkozik,  annyi  bizonyos,  hogy  Bacsányi  elkövetett  valamit,  amit 
ő  maga  azonban  nem  tart  oly  bűnös  cselekedetnek,  ami  rendes 
körülmények  között  reá  nézve  súlyosabb  következményekkel  jár- 
hatna. De  a  multakat  és  kivételes  viszonyait  tekintve,  attól  fél, 
hogy  ellenségeinek  rosszakarata  még  a  látszatból  is  súlyos  vádat 
kovácsolhat  ellene. 

1  Bacsányi  levele  nejéhez.  Az  osztr.  belügyminisztérium   levéltára,  Bécs. 

Egy  későbbi  levelében  azt  írja  feleségének,  hogy  „gondold 
meg,  hogy  életem,  egész  biztonságom  és  becsületem  ezen  gyors 
távozástól  függött  s  hogy  üldözőim  dühe  és  bosszúszomja  határ- 
talan volt.  Váratlan  távozásom  természetesen  még  jobban  fel- 
ingerelte őket.  Hidd  el  ezt  nekem  s  ne  bízzál  a  látszatban.  Mióta 
itt  vagyok,  még  jobban  meggyőződtem  minderről.  Isten  és  a  Gond- 
viselés láthatóan  irányította  ezúttal  is  lépteimet  s  megmentett  e 
veszélytől.  Ö  a  rosszak  terveit  ismét  megsemmisítette  s  nem 
engedte  meg,  hogy  a  már  biztosnak  vélt  szerencsétlen  áldozati 
bárány  ellenségeinek  kezébe  essen.  Örülj  tehát,  mert  barátod  és 
szerető  hitvesed  meg  van  mentve  és  az  ő  szabadsága,  élete  és 
becsülete  nem  függ  többé  azoktól,  kik  már  régebben  ezelőtt  is 
romlására  törtek  s  birói  úton  akarták  őt  meggyilkolni*.1 

Mint  látjuk  tehát,  mind  e  levelek  a  költő  szökésének  okaira 
nézve  semmiféle  közelebbi  felvilágosítást  nem  adnak,  habár  lélek- 
tani szempontból  érdekes  adatokat  nyerünk  azokból  a  költő  jelle- 
mének s  örökké  nyugtalanul  háborgó  lelkületének  kulcsához.  Biztos 
adatokat  e  tekintetben  nem  nyerünk  mindaddig,  míg  az  ellene  fel- 
merült vádakért  a  Spielbergen  lefolyt  pere  alkalmával  felelős- 
ségre vonják. 

Azért  talán  még  érdekesebb  levelezésének  ama  része,  mely 
feleségéhez  való  viszonyára,  párisi  tartózkodására,  baráti  összeköt- 
tetéseire és  a  hazai  viszonyokra  vonatkozik, 

Ez  utóbbiról  nem  feledkezik  meg  szerencsétlenségében  sem. 
Állandóan  érdeklődik  hazája  irodalmi  kérdései  iránt,  régi  barátainak 
és  munkatársainak  sorsát  élénk  figyelemmel  kíséri  s  résztvevő 
lélekkel  osztozik  mindabban  az  örömben  és  bánatban,  mely  a 
szívéhez  közelállókat  éri.  Bizonyítéka  ez  a  költő  mélyen  érző  lel- 
kének, melyet  csak  azok  nem  vesznek  észre,  kikhez  őt  rokonszenv 
nem  fűzi  s  akik  számára  nem  hajlandó  megnyitni  lelke  érzelmeinek 
benső  meleg  világát. 

A  baráti  szeretet,  tisztelet  és  ragaszkodás  ily  érzelmei  nyernek 
kifejezést  abban  a  gyönyörű  levélben  is,  melyet  a  költő  az  öreg 
Báróczy  haldoklási  híre  kapcsán  1810  márc.  10-éről  keltezve 
intéz  nejéhez. 

1  Bacsányi  levele  nejéhez  1810  március  2.  A  cs.  kir.  osztr.  belügyminisztérium 
levéltára,  Bécs. 

„A  jó  öreg  nemeslelkű;  alchimista  ma  már  talán  nincs  is  ezen 
a  világon  többé  —  írja  a  költő.  —  Talán  már  ott  tartózkodik  ő 
azon  hatalmas,  jótékony  szellemek  társaságában,  kik  lelki  szemei 
előtt  itt  lenn  a  földön  oly  sokszor  megjelentek  néki.  Lengjen 
nyugalom  hamvai  fölött  és  áldás  nemes  lelkén. 

Egyike  volt  ő  a  legjobb,  a  legigazabb  embereknek,  akiket 
valaha  ismertem,  s  ő  volt  irodalmi  barátaim  között  a  legöregebb. 
Ha  még  netán  élne,  üdvözöld  őt  lelkem  mélyéből  nevemben. 
Szívből  kívánok  még  neki  egészséges,  hosszú  életet,  telve  meg- 
elégedéssel és  zavartalan  lelki  nyugalommal.  Látogasd  meg  őt 
kedvesem,  bizonyára  örülni  fog  ennek.  Nagyon  jól  tennéd,  ha 
ellátnád  őt  konyhád  táplálékaival  és  tettleg  is  bebizonyítanád, 
hogy  messze  vándorolt  híved  öreg  barátját  nem  felejted  el  szomorú 
magányában,  elgyengült  öregségében.  Mondd  meg  neki,  hogy 
gyakran  gondolok  reá  és  sohasem  fogom  őt  elfelejteni.  Sorsom  ne 
okozzon  néki  szomorú  órákat.  Gondolja  meg  ő  is,  hogy  mindenüt 
Isten  kezében  vagyok,  s  hogy  az  emberiség  és  szeretett  hazánk 
nemtője  őrködik  felettem.  Hogy  élek  s  hogy  oly  számos  rettenetes 
veszélyből  megmenekültem,  nyilvánvalóan  Isten  müve  s  az  ő  gond- 
viselésének jótéteménye.  Erről  én  ma  jobban  meg  vagyok  győződve, 
mint  valaha.  Az  én  menekülésem  valóban  csodálatos,  s  ha  az 
események  és  körülmények  összevágó  láncolatát  figyelmesebben 
vizsgáljuk,  lehetetlen,  hogy  észre  ne  vegyük  egy  láthatatlan  hatalom 
jótékony  kezét. 

Őt,  a  jó  öreg  barátot,  bizonyára  nem  látom  többé  az  életben, 
de  az  elválás  nem  tart  soká  s  később,  avagy  korábban  bizonyára 
találkozni  fogunk  abban  a  jobb  világban,  ahová  egykor  mindnyájan 
elvándorolunk  s  ahonnan  nincs  többé  visszatérés.  Kevés  esztendő 
telik  el  és  én  utána  megyek;  talán  nemsokára,  talán  sokkal 
hamarabb,  mint  én  magam  sejteném.  Napjaim  meg  vannak  szám- 
lálva és  egy  halandó  sem  tudhatja,  mikor  és  hol  végzi  pályafutását. 
Az  én  célom  sem  lehet  már  távol. 

Ne  sirj  Gabriellám,  én  most  nem  hozzád  beszélek,  de  termé- 
szetes, hogy  egy  haldokló  jóbarát  halálos  ágyánál  meg  kell  emlé- 
keznünk a  halálról.  S  ez  a  jóbarát  régen  haldoklik  már,  vagy  jobban 
mondva  már  rég  meghalt  már  reám  nézve  akkor,  midőn  őt  utoljára 
láttam.  Mert  hogy  ez  utoljára  történt,  mélyen  érzem  azt.  Régen  elsirat- 
tam már  őt,  a  nemes,  hű  lelket,  s  reám  nézve  ő  már  odavan  örökre. 

Téged  azonban,  kedves  Gabriellám,  még  viszont  foglak  látni. 
Ezt  a  vigasztalást,  ezt  a  boldogító  reményt  se  Isten,  se  halandó 
ember  ne  vegye  el  tőlem.  Azért  most  ne  sirj,  emeld  fel  lelkedet, 
remélj  és  légy  állhatatos  a  kitartásban.  Isten,  ki  bennünket  egy- 
másnak teremtett  s  kinek  jósága  összehozott  bennünket,  él  még 
felettünk.  Ő  a  mi  atyánk,  ki  jó  és  nemes.  Vessük  alá  magunkat 
az  ő  rendelkezéseinek,  mert  csakis  ő  reá  és  saját  magunkra 
támaszkodhatunk,  nem  pedig  az  emberekre.  Az  ő  hatalmára  és 
segítségére  kell  építeni  utolsó  reménységünket,  hogy  ne  csalatkoz- 
zunk többé  számításainkban,  mert  nincs  e  világon  más  biztonság, 
amiben  menedéket  találhatnánk."1 

Bacsányi  állandóan  érdeklődik  a  Bécsben  történt  dolgok  iránt  is 
s  neje  leveleiből  élénk  érdeklődéssel  vesz  tudomást  mindenről, 
ami  otthon  történik.  Felesége  megküldi  neki  rézbe  metszett  képét, 
mely  az  akkori  kor  híres  metszőjének,  Johnnak  vésője  alól  került 
ki.  A  költő  azonban  a  képpel  nincs  megelégedve,  s  amellett,  hogy 
ezt  igen  komolynak  és  sötétnek  tartja,  azt  mondja  róla,  hogy  azon 
legalább  is  egy  tucat  esztendővel  néz  ki  idősebbnek: 

,Dr.  Gall  ezen  arcképen  —  írja  a  költő  —  először  valami 
fenyegető  vonást  vélt  föltalálni.  Midőn  azonban  azt  a  napvilágnál 
behatóbban  megvizsgálta,  ő  is  csatlakozott  a  többiek  azon  ítéle- 
téhez, hogy  az  nagyon  szépen  és  nagyon  jól  van  metszve,  de 
felette  zord  és  komoly.  Üdvözöld  nevemben  a  kitűnő  művészt  s 
kérd  meg,  hogy  simítsa  át  még  egyszer  a  képet.  Azt  mondják, 
hogy  a  homlok  alsó  részén,  valamint  a  szemöldökök  között  lévő 
sötét  vonást  enyhíteni,  továbbá  a  bal  szem  alatti  részt  gömbölyí- 
teni kell  s  el  kel  tüntetni  a  szemek  alatt  az  úgynevezett  szem- 
zacskóknál az  öregség  feltűnő  jeleit.  Azonkívül  úgy  látszik,  hogy 
a  jobb  szem  nincs  egészen  összhangban  a  ballal." 

A  költőt  neje  arról  is  tudósítja,  hogy  nyilvánosan  is  szellőztetni 
kezdik  már  Bécsből  való  távozásának  okait  s  teszik  ezt  oly  mo- 
dorban, mely  Bacsányit  erősen  felháborítja.  Különösen  a  Vater- 
lándische  Blatter  című  folyóirat  foglalkozik  ezzel  a  kérdéssel  a 
költőre  nézve  nem  hízelgő  módon.  Bacsányi  kéri  nejét,  hogy  küldje 
meg  neki  e  folyóirat  reá  vonatkozó  számait  s  hozzáteszi,  hogy 
„ez  az  ostoba,  nyomorult  és  elhamarkodott  támadás  annál   meg- 

1  Bacsányi  levele  nejéhez.  Cs.  kir.  osztr.  belügyminisztérium  levéltára,  Bécs. 

bocsáthatatlanabb,  mert  azoknak,  kik  ily  olcsó  irodalmi  szolgálatra 
odaadják  magukat,  ezer  okuk  volna,  hogy  hallgatásomat  tiszteljék 
és  méltányolják  az  okokat,  melyek  engem  külföldre  távozni  kény- 
szerítettek. De  ilyen  emberektől  nem  lehet  sem  mérsékletet,  sem  józan 
gondolkozást  várni.  Ezek  addig  folytatják  üzelmeiket,  míg  végre 
körmükre  ütnek,  s  míg  a  szégyen  és  ostobaság  ama  zsákját,  melyet 
ők  maguk  töltöttek  meg,  az  ő  semmiféle  irodalmi  tudással  nem 
bíró  fejükhöz  ütik. 

Ha  valakivel  a  bécsi  titkos  rendőrség  emberei  közül  találko- 
zol, akiről  feltételezed,  hogy  nemesen  gondolkozó,  tisztességes 
ember  és  az  újságokra  befolyással  bír,  mondd  meg  neki,  hogy 
habár  én  sohasem  fogok  ily  szennyes  támadásokra  válaszolni, 
könnyen  megtörténhetik,  hogy  szükség  esetén  az  európai  közvé- 
lemény ítélőszéke  előtt  fogom  megvédelmezni  magamat  s  oly  dol- 
gokat fogok  elbeszélni,  melyek  fenhéjázó  ellenségeimnek  nem  lesz- 
nek kellemesek ;  annál  is  inkább,  mert  vannak  fontos,  országszerte 
ismeretes  oly  tények,  melyeket  holmi  zugírók  nem  volnának  képe- 
sek megcáfolni".1 

Bacsányi  sorsa  azonban  Parisban  még  mindig  a  legnagyobb 
bizonytalanságok  között  hányódik;  ügye  sehogysem  akar  dűlőre 
jutni,  s  még  mindig  állás  nélkül  bolyong.  Folyvást  reménykedik 
s  biztatja  nejét,  hogy  a  megoldás  nem  késhet  már  soká,  ámbár  ő 
maga  nem  táplál  e  tekintetben  vérmes  reményeket. 

„Amint  a  dolgok  most  folynak  —  írja  1810  június  25-én  — , 
már  régóta  kevés  reményem  van.  Az  ég  tudja,  hogy  a  diplomá- 
ciai világban  minő  fontosságot  tulajdonítanak  az  én  csekély  sze- 
mélyemnek. Világosabban  most  erről  nem  beszélhetek ;  annak  ide- 
jén pontosan  meg  fogsz  tudni  mindent.  A  jövőre  vonatkozó  kilá- 
tásaim habár  nem  kétségbeejtők,  de  a  legközelebbi  hónapokra  nem 
a  legjobbak.  Jelenlegi  helyzetem  a  legrosszabb.  Részben,  mivel  a 
sorsom  felett  való  elhatározás  bizonytalansága  már  régóta  tart  és 
szellemi  erőm  csökkenni  kezd,  részben  és  pedig  főleg  azért,  mert 
itteni  tartózkodásom  nagyon  költséges  és  pénzügyeim  állapota  igen 
rossz. " 

Ez  utóbbival  kapcsolatosan  elpanaszkodja,  hogy  útközben  csa- 

1  Bacsányi  levele  nejéhez.  A  cs.  kir.  osztr.  belügyminisztérium  levél- 
tára, Bécs. 

lóknak  is  áldozatul  esett,  s  egy  útitársának  nagyobb  összeg  pénzt 
kölcsönzött,  mely  odaveszett.  Jellemző  adat  a  költő  élhetetlensé- 
géről,  ki  kétségbeeséssel  panaszkodik  azon  tapasztalatokról,  melye- 
ket a  nagyvilágban  az  emberek  rosszaságáról  és  megbízhatatlan- 
ságáról szerez.  így  áll  már  néhány  hónap  után  előttünk  teljesen 
elkedvetlenedve  a  költő,  megcsalatva  az  emberek  üres  Ígéreteitől 
és  kiábrándulva  azokból  a  szép  reményekből,  melyek  lépteit  a 
francia  fővárosba  irányították.  Kétségbeesve  látja,  hogy  azon  vára- 
kozások, melye  kőt  ide  csábították,  még  csak  részben  sem  telje- 
sednek. Annyira  megy,  hogy  már  az  ottartózkodást  is  megelégelve, 
arra  gondol,  hogy  újból  kezébe  vegye  a  vándorbotot  és  tovább 
menjen  más  országokba,  jövőt  és  kenyeret  keresni.  Bacsányi  lelke 
örökké  nyugtalan  hányódásainak  épp  ezek  az  idők  hű  tükrét  mutat- 
ják. Míg  ma  oly  remények  csalóka  képeivel  ringatja  magát,  melyek 
csak  a  naiv  gyermekkedély  világában  bírhatnak  jogosultsággal, 
s  míg  egyik  nap  sorsát,  jövőjét  s  mindenét  reá  képes  bízni  a  leg- 
első ismeretlenre,  ki  eléje  akad,  másnap  már  lelkének  vihara  tom- 
bol az  emberek,  s  a  világ  rosszasága,  s  azon  csalódások  miatt, 
melyek  csak  oly  embert  érhetnek,  ki  az  élet  rideg  valóságával 
számolni  képtelen.  Igaz,  hogy  lelkének  és  jellemének  épp  ily  viszo- 
nyok között  egy  igen  nemes  vonása  domborodik  ki,  mely  abban 
nyilvánul,  hogy  az  élet  küzdelmeiben  és  csalódásaiban  bátor  meg- 
adással s  erős  vallásos  hittel  állja  meg  helyét  a  sors  legnehezebb 
viszonyai  között  is. 

„De  te  —  írja  nejéhez  fenti  levelében  —  légy  nyugodt,  hogy 
semmi  sincs,  ami  lelkemet  megtörné,  s  ami  arra  képes  volna  indí- 
tani, hogy  jellememhez  és  elveimhez  hűtlen  legyek.  Mint  mondám, 
a  sorsom  feletti  elhatározás  küszöbön  áll,  s  így  itt  tartózkodásom 
ügye  is  eldől.  Hogy  hová  forduljak  és  újból  hová  vándoroljak, 
azt  csak  az  tudja,  ki  sorsomat  irányítja.  Már  most  mindenre  el 
kell  készülnöm,  bármi  történjék  is  velem. 

De  egy  kérésem  van  hozzád,  szeretett  nőm,  mert  te  vagy  az 
egyedüli  igaz  barátom.  Ha  mindenki  eltaszít  magától,  te  nem  fogsz 
elhagyni  engemet,  s  te  akkor  sem  fogod  sorsodat  elválasztani  az 
enyémtől.  Én  jól  ismertek,  te  mindenkor  az  én  szeretett  Gabriel- 
lám maradsz.  Én  néhány  hét  múlva  innét  okvetlen  távozom  és  ha 
máskép  nem  lesz  lehetséges,  veszem  a  vándorbotot  és  gyalogosan 
fogok  útrakelni.  Hogy  hová,  azt  Isten  tudja,  én  magam  még  nem. 

Valószínűleg  Németországba  megyek  és  ott  fogom  kenyeremet 
keresni.  Oroszországba  többféle  okból  és  tekintetből  nem  akarok 
menni." 

Feleségétől  pénzsegélyt  kér,  és  midőn  felszólítja,  hogy  támogassa 
őt,  míg  sorsa  el  nem  dől,  így  folytatja: 

„Remélem,  hogy  egykor  és  nem  soká,  köszönettel  fogom  néked 
ezt  az  összeget  visszatéríteni.  De  a  valódi  köszönet  tettedért  szí- 
vemben fog  maradni.  Kimondhatatlan  és  meg  nem  érdemelt  sze- 
rencsétlenségemben vígaszom  marad,  hogy  csakis  a  te  adósod 
vagyok  a  világon.  Mert  téged  szeretlek  és  tisztellek  legjobban  az 
egész  emberi  nemből,  s  mindaddig,  míg  vonzalmadat  és  barátsá- 
godat bírom,  nem  fogok  panaszkodni  kemény  sorsom  miatt.  Hidd 
el,  drága  lélek,  hogy  kevés  örömem  van  már  az  életben,  és  ha  te 
nem  volnál,  nem  tudom,  mikép  volnék  képes  azt  elviselni.  És  mégis, 
te  oly  végtelen  messze  vagy  tőlem !  De  bátorság,  kedvesem.  Mi 
ne  hagyjuk  el  soha  egymást,  s  ne  kételkedjünk  az  örök  bölcses- 
ség és  igazság  végzéseiben.  Ki  tudja,  talán  már  közel  a  boldog 
viszontlátás  órája  és  nemsokára  látjuk  egymást,  ha  nem  is  e  vilá- 
gon, hanem  ott,  a  hol  sem  a  sors,  sem  a  távolság  nem  lesz  képes 
többé  bennünket  elválasztani." 

Bacsányit  mélyen  sújtja  az,  hogy  ellenségei  nem  szűnnek  meg 
őt  továbbra  is  üldözni,  rágalmazni  és  becsületében  gázolni;  foly- 
vást eltávozásának  szükségéről  beszél  és  nem  szűnik  meg  ellensé- 
geit vádolni,  kik  minden  szerencsétlenségének  okozói. 

„Jól  ismerem  hatalmas  ellenségeimnek  eljárását  és  bosszúját 
saját  szomorú  tapasztalataim  alapján ;  nem  akarom,  hogy  megölje- 
nek és  még  az  utókor  előtt  is  meggyalázzák  emlékemet.  Rágal- 
mazzanak, ha  akarnak,  mint  ahogy  ezt  meg  is  teszik  anélkül,  hogy 
tekintetbe  vennék  hallgatásomat  és  önmegtagadásomat.  De  egyszer 
csak~  céltalan  küzdelmük  abba  fog  maradni,  vagy  az  igazság  ki 
fog  derülni." 

Midőn  arról  van  szó,  hogy  felesége  követni  fogja  őt  az  idegen 
földre,  hogy  megossza  véle  a  jó  és  balsorsot,  azt  írja  néki: 

„Ha  tehát  el  vagy  erősen  határozva  arra,  hogy  barátodat  és 
férjedet  kövesd  a  távolba  és  sorsodat  megoszd  velem,  (amit  szí- 
vem kíván  s  aminek  agyam  sem  képes  ellentmondani),  úgy  készülj 
el  e  lépésre  és  várd  el  utasításaimat.  Gondold  meg  azonban  jól 
mert  ez  egy  igen  komoly  elhatározó  lépés,  melyet  érett  megfonto- 

lás  nélkül  nem  szabad  megcselekedni.  Teljesen  szabad  választá- 
sodra bízom  már  most,  hogy  mire  határozod  el  magadat.  Ne  feledd 
azonban,  kedves  Gabriellám,  különösen  azt,  hogy  én  a  te  kitartó 
hűségedért,  barátságodért  és  szeretetedért  nem  tudok  mást  nyúj- 
tani néked,  mint  azt  az  örök  hálát  és  szeretetet,  melyet  te  teljes 
mértékben  megérdemelsz,  s  ami  már  úgyis  régóta  a  tiéd.  A  te 
eddigi  szenvedéseidért,  hűségedért  és  erős  lelkedért  nem  tudok 
néked  semmiféle  kárpótlást  nyújtani  a  megpróbáltatások  e  nehéz 
korszakában.  Téged  csak  Isten  és  saját  tiszta  lelkednek  öntudata 
jutalmazhat  meg.  Ezt  könnyes  szemekkel  mondom  most  néked  s 
meg  vagyok  győződve,  hogy  a  jövőben  egy  szegényes  kunyhóban 
is  gazdag  és  boldog  leszek  véled.  Ezt  mondom  néked,  habár  ma 
már  az  ifjúkor  rajongásaitól  távol  és  síromhoz  közelebb  vagyok."1 

Ily  lelki  küzdelmek  között  folyik  a  költő  élete,  ki  ismét  a  sors 
mostoha  viszonyai  közé  kerülve,  újból  a  megpróbáltatások  nehéz 
napjait  éli  át.  Úgy  látszik,  néha-néha  kap  egy-egy  bíztató  szót  a 
jövőre  nézve,  de  hogy  mi  módon  s  minő  alakban  óhajtják  sorsát 
és  kenyerét  biztosítani,  mindarra  nézve  a  legnagyobb  bizonytalan- 
ságban van.  Augusztus  11-én  kelt  levelében  azt  írja  nejének,  hogy 
tartsa  magát  készen  az  utazásra,  de  hozzáteszi,  hogy  nem  tud  neki 
útbaigazítást  adni  arra  nézve,  vájjon  Parisba,  vagy  máshova  kell-e 
utána  jönnie.  Különben  azt  tanácsolja  nejének,  hogy  úti  készü- 
lődéseit ne  tartsa  titokban  s  ne  törődjék  a  rágalmazókkal,  bármit 
mondjanak  is  azok.3 

Időközben  a  birodalom  külügyminisztere,  Metternich  Parisban 
jár.  Bacsányi  első  dolga,  hogy  magának  kihallgatást  eszközöljön 
ki  a  miniszternél  és  tisztázza  magát  az  ellene  felmerült  vádakkal 
szemben.  Bizonyíték  ez  arra  nézve,  hogy  Bacsányi  nem  érezhette 
magát  bűnösnek  oly  cselekedetnek  elkövetésében,  mely  államföl- 
forgató, sőt  felségsértő  vádaknak  képezheti  jogos  alapját.  Nem 
képzelhető,  hogy  ily  viszonyok  között  Metternich  elé  merjen  járulni, 
kinek  épp  most,  a  két  állam  kőzött  folyvást  erősbbödő  bizalmas 
viszonynál  fogva,  francia  földön  is  meg  lett  volna  a  hatalma  arra, 
hogy  Bacsányit  a  büntető  igazság  kezének  átadja. 

1  Bacsányi  levele  nejéhez.  Cs.  kir.  osztr.  belügyminisztérium  levéltára.  Bécs. 
*  Bacsányi  levele  nejéhez,  a  cs.  kir.  osztr.   belügyminisztérium  levéltárá- 
ban, Bécs. 

1810  augusztus  25-én  kelt  levelében  írja  le  Bacsányi  ezen 
érdekes  kihallgatást,  melynek  kapcsán  Metternichről  a  legnagyobb 
elismerés  és  tisztelet  hangján  nyilatkozik. 

„Hogy  vissza  nem  megyek  többé  semmi  körülmények  között, 
ez  megmásíthatatlan  elhatározásom.  Megmondtam  azt  már  úgy 
itteni  nagynevű  barátaimnak,  mint  néked,  s  kijelentettem  azt  az 
itt  lévő  gróf  Metternichnek  is.  Ez  a  nemes,  kiváló  szellemű  ember 
maga  is  belátta,  hogy  a  körülményeket  tekintve  igazam  van,  ha 
távol  maradok.  Én  neki  élettörténetemnek  egy  részét  elbeszéltem, 
s  állításaimat  okmányokkal  igazoltam;  habár  ezen  történet  már 
külsőleg  is  magán  hordja  az  igazság  bélyegét  és  írásbeli  bizonyí- 
tékok nélkül  is  hitelesnek  tűnhetik  az  fel  minden  ember  előtt,  kinek 
az  emberi  érzés  és  igazság  iránt  érzéke  van.  Ő  Excellenciája  meg- 
ígérte, hogy  mindjárt  intézkedni  fog,  hogy  oly  újságtámadások  és 
piszkolódások,  mint  aminőket  az  a  tiroli  kölyök  (Hormayer)  meg- 
engedett magának,  meg  ne  történjenek  többet,  annál  is  inkább, 
mert  ilyenféle  dolgok  az  ő  terveivel  és  meggyőződésével  ellenkez- 
nek. Az  a  körülmény,  hogy  még  hátrahagyott  nőmet  sem  kímélik 
meg  a  boszantásoktól  különösen  felháborította  e  nemeslelkű  fér- 
fiút. Ő  ezenkívül  megígérte,  hogy  a  maga  részéről  mindent  meg- 
tesz, hogy  minden  tekintetben  a  legnagyobb  kímélettel  járjanak  el 
veled.  Nem  kételkedem,  hogy  ő  szavát  meg  is  fogja  tartani,  mert 
ő  valóban  egy  nemesen  gondolkozó  jellemes  férfiú,  ki  itteni  viszo- 
nyaimmal most  már  tisztában  van  és  jól  tudja,  hogy  egy  nagy 
állam  kormányának  tekintélyét  ily  kicsinyes  dolgok  mennyire  kom- 
promittálják a  világ  előtt.  Én  magam  részéről  nem  is  kértem  mást, 
s  kijelentettem,  hogy  nem  kívánok  egyebet,  mint  nyugalmat.  Felejt- 
senek el  engem  ott,  mint  egy  halottat,  ki  idegen  földön  el  van 
temetve.  Kijelentettem  egyúttal,  egy  saját  értékét  ismerő,  ezer  igaz- 
ságtalanságot elszenvedett  és  elnyomott  tisztességes  ember  szabad- 
ságával, hogy  én  ember  vagyok,  s  nem  vagyok  teljesen  érzéketlen 
s  nem  maradhatok  mindig  néma  az  engem  ért  boszantásokkal  és 
gyalázkodásokkal  szemben.  És  azért  további  üldöztetések  esetén 
én  is  az  önvédelem  fegyvereihez  fogok  nyúlni  és  nyilvánosan  fogom 
magam  megvédelmezni  a  nyilvános  támadások  ellen.  Isten  és  a 
tollam!  — mondom  én  Bernardin  de  Saint  Pierre-el.  Habár  Ő  Ex- 
cellenciája az  én  titkos  történetem  és  szerencsétlenségem  dolgait 
csak  részben  ismeri,   mivel  annak  több  részét  kíméletből  elhall- 

240 


BACSÁNYI  SZÖKÉSE  PARISBA  —  LEVELEZÉSE  NEJÉVEL 

gattam  előtte,  de  már  ez  is  elég,  hogy  annak  rendkívüli,  majdnem 
mesébe  való  körülményeiből  az  egészre  következtessen.  Ezen  bölcs 
ember  bizonyára  belátta  azt  is,  hogy  az  én  jellemem  nem  hason- 
lítható  össze  az  oly  megsértett  írókéval,   kik  bosszúból   förmcd- 
vényekben  támadják  a  kormányt.  Ö  biztosított  távozásomkor,  mi- 
közben egész  az  ajtó  küszöbéig  elkísért,  egy  igazságos  és  érző  ember 
nyíltságával,  hogy   személyes  ismeretségem  igen  megörvendeztette 
őt.  Ugyanezt  mondta  nékem  néhány  nap  múlva  barátom,  dr.  Gall 
is,  ki  gyakran  van  vele  együtt  és  hozzátette,  hogy  Ő  Excellenciája 
örömmel  vette  tudomásul,  hogy  én  téged,  édes  Gabriellám,  meny- 
nyire  szeretlek.   Újabb   bizonyíték  ez  arra,   hogy  gróf  Metternich 
nemesen   érző  férfiú,  ki,  mivel  ő  maga  is  jó    és   nemes,   mások 
értékét  is  meg  tudja  becsülni.  Minő  szerencsétlenség  volna  az  egész 
monarchiára,  ha  valaha  az  ő  szenvedélyes  és  rövidlátó  elleneinek 
Bécsben,  mivel  ő  nem  úgy  nézi  a  világot,  mint  azok,  sikerülne  e 
férfiút  az  ügyek  vezetésétől  eltolni.   De  ez  nem  fog  oly  könnyen 
megtörténni.  Nemsokára  meg  kell  tudnia  a  jó  Ferenc  császárnak, 
hogy  mennyire  nem  méltók  ezek  az  emberek  arra,  hogy  tanácsadói 
legyenek  és  segítséget  nyújtsanak  az  államnak  nehéz  helyzetében. 
Láthatod  tehát,  kedvesem,  hogy  dolgaim  miként  állanak.  A  többiről 
ott  bizonyosan  helyben  fogsz  értesülni.  Várom  a   hírt,  hogy  minő 
intézkedéseket  tettél  már  eddig.  Te  feltétlen  magad  ura  vagy,  amit 
teszesz,  az  jó  és  helyes,  mert  feltételezem,  hogy  meggondolva  cse- 
lekszel. 

Ami  végre  jövő  alkalmaztatásomat  illeti,  biztosan  meg  van  Ígérve, 
hogy  már  legközelebb  egy  nekem  való  tisztességes  állást  fogok 
kapni.  Csak  a  rendelkezés  helye  és  állásom  rangja  ismeretlen  még 
előttem.  Nemrég  nagynevű  barátomnak  írásbeli  nyilatkozatot 
kellett  adnom  arra  nézve,  hogy  mennyivel  elégszem  meg.  0  igazi 
barátságának  és  ismert  jószívűségének  újból  bizonyítékát  adta  s 
hozzátette,  hogy  az  eddigi  késedelem  főleg  azért  történt,  mivel  az 
üresedésben  lévő  állások  részben  igen  nagyok,  részben  igen  kicsi- 
nyek voltak  nekem,  egész  új  állást  pedig  nem  akartak  számomra 
létesíteni.  (Ami  különben  most  nincs  kizárva  és  mégis  egy  új  állásba 
fogok  jutni.)  E  tekintetben  tehát  légy  nyugodt  és  mindenesetre 
készülj  a  közeli  elutazásra.  Azért,  ha  hívlak,  ne  soká  maradj  vissza. 
Ha  tudnám  biztosan,  hogy  hol  kapok  állást  s  hogy  itt  maradok-e 
Parisban,  amiben  kételkedem,  már  most  felszólítanálak  az  utazásra. 


Horánszky :  Bacsányi  János  és  kora. 


241  16 


BACSÁNYI  JÁNOS  ÉS  KORA 


hogy  kikerüld  az  esős  hideg  időt  és  az  azzal  járó  kellemetlen- 
ségeket." 

A  viszontlátás  örömének  boldog  reményében  zárja  sorait  s  hozzá- 
teszi, hogy:  „üdvözöllek  tehát  újból,  mint  újonnan  eljegyzett,  drága, 
egész  becsülésemre  és  szeretetemre  méltó  menyasszonyomat,  kit 
már  most  is  lelkem  gondolatai  öveznek  körül,  s  kit  szívem  mele- 
gével s  legbensőbb  érzelmeim  tisztaságával  fogok  nemsokára  ölelni. 
A  viszontlátás  órája,  ez  a  várva-várt  szent  pillanat  az  üdvösség 
ideje  lesz  számunkra,  mert  amit  mi  egymásban  tisztelünk,  szere- 
tünk és  becsülünk,  az  nem  földi,  mulandó  érzelem.  Ez  az  érzelem 
az,  amit  mi  és  csak  azok  értenek  meg,  kiket  az  Isten  hasonló 
anyagból  teremtett  s  amiről  az  érzékiség  rabszolgáinak  fogalmuk 
sincs.  Sohasem  szerettelek  jobban,  sohasem  tiszteltelek  igazabban, 
mint  most,  s  meg  vagyok  győződve,  hogy  te  ezen  szeretetre,  becsü- 
lésre és  bizalomra  ép  oly  méltó  fogsz  maradni,  mint  eddig  voltál". 

Ugyanezen  levelében  kifejezést  ad  gróf  Saurau  iránti  tiszteleté- 
nek és  becsülésének  is,  kit  nem  számít  az  őt  üldöző  ellenségek 
közé,  habár  gyenge  embernek  tartja  őt,  ki  nem  tudta  őt  megvé- 
delmezni. A  gróf  jól  tudta,  hogy  ő  szerencsétlen  áldozata  az 
államnak,  de  ő  is  azon  a  véleményen  volt,  hogy  a  kormány,  főleg 
a  titkos  rendőrség  csalhatatlanságát  nem  szabad  megtámadni.  De 
szép  tőle,  hogy  róla  ily  nemes  véleményt  táplál,  s  nem  tartja  őt 
képesnek  oly  aljasságra,  mint  aminővel  megvádolják.  „Ezen  köszö- 
netem érzelmei  —  írja  Bacsányi  —  még  akkor  is  olvasva  lesznek 
az  utókor  előtt,  ha  a  gróf  összes  címei  és  rendjelei,  magas  állásá- 
nak hatalma  már  rég  a  feledés  homályába  sülyedtek." 

Újra  hangoztatja,  hogy  nincs  szándékában  Bécsbe  visszatérni. 
Az  ő  egyénisége  nem  illik  bele  abba  a  keretbe,  melyre  az  ottani 
rendszer  szelleme  üti  reá  a  bélyeget.  „Oly  emberek,  mint  én  —  írja 
a  költő  —  ott  csak  gyűlölettel  találkoznak,  vagy  hasznavehetetlenek, 
s  legfeljebb  csak  rosszra  használhatók  fel."  Sietteti  nejét  az  uta- 
zásra, s  kifejezi  reményét,  hogy  az  a  kormány  részéről  nem  fog 
semmi  akadályba  ütközni.  Bízik  Metternichben,  ki  feleségének 
segítségére  lesz.  Különben  miért  is  bántanák  őket,  hiszen  reájuk 
úgy  sincs  ott  már  semmi  szükség. 

„Hiszen  már  mi  nem  kívánunk  ő  tőlük  semmit,  s  a  messze 
idegen  világban  nem  keresünk  mást,  mint  biztonságot  és  nyugal- 
mat hátralévő  napjainkra."   így  kiált  fel  a  költő.  Feleségét  figyel- 

mezteti,  bogy  a  Parisból  hazatávozott  Metternichtől  kérjen  kihall- 
gatást s  adja  elő  az  okokat,  melyek  miatt  hazáját  el  akarja  hagyni.1 

„Te  egy  nemesen  gondolkozó,  okos  embert  fogsz  benne  találni 
—  írja  Bacsányi  ezen  év  szeptember  23-áról  kelt  levelében  — ,  ki 
habár  hamis  hírek,  mesterséges  rágalmak  és  a  külszín  által  félre 
van  vezetve,  jó,  nemes  világtapasztalt  férfiú,  kinek  nem  lehet 
érdeke,  hogy  elfogult  és  igazságtalan  legyen  egy  szegény  terem- 
téssel szemben,  kit  különben  már  közelebbről  is  személyesen  meg- 
ismert. Hiszen  miniszteri  állásában  ő  egykönnyen  nem  vallhatja 
be  azt,  hogy  velem  igazságtalanul  bántak  el.  Ő  téged  tisztel,  s  te 
ennek  bizonyítékát  fogod  látni  úgy  magaviseletében,  mint  beszé- 
dében. Ha  személyesen  megismer  téged,  bizonyára  még  jobban  fog 
becsülni,  s  nem  kételkedem,  hogy  tudatában  lesz  annak,  ki  és 
kinek  neje  vagy."2 

Bacsányi  nagyon  szűk  viszonyok  között  tengődik  Parisban.  Tel- 
jesen felesége  segítségére  van  utalva,  ki  csekély  tőkéjét,  melyet 
erdélyi  bányarészényekben  örökölt  atyjától,  lassacskán  felemészti, 
hogy  férje  sanyarú  helyzetét  megkönnyítse.  Ebből  és  a  bassanói 
herceg  időnkinti  segélyeiből  él  Bacsányi  feleségével  együtt  s  ennek 
maradványai  fedezik  Gabriella  úti  költségeit  Parisba. 

Időközben  a  franciaországi  eseményekről  is  értesíti  Bacsányi 
feleségét  annak  kapcsán,  hogy  immár  Napóleon  oldalán  Habsburg 
nő,  Mária  Lujza  tölti  be  a  császárnői  méltóságot.  Gabriellát  nagy- 
ban érdekli  Mária  Lujza  sorsa,  kit  még  leánykorából  tisztel  és 
szeret. 

„Tegnap  óta  beszélik,  sőt  az  újságok  is  állítják  —  írja  a  leg- 
közelebbi levelében  Bacsányi  —  hogy  az  osztrák  császárt  Fontai- 
nebleau-ba  várják,  ki  néhány  nap  múlva  odaérkezik.  Október  21-én 
ott  nagy  ünnepélyt  rendeznek  s  azt  hiszik,  hogy  ezen  alkalomból 
a  császárnő  áldott  állapota  is  hivatalosan  nyilvánosságra  lesz  hozva ; 
az  udvari  szokások  szerint  ennek  öt  és  fél  hónap  után  kell  meg- 
történni. Azért  írom  ezt  neked,  mert  tudom,  hogy  ezen  szeretetre- 
méltó hercegnőt  már  régóta  mennyire  szereted. 

A  császár  megérkezéséről  szóló  újság  nagyon  fontos.  Szeretném, 

1  Bacsányi  levele  nejéhez.  A  cs.  kir.  osztrák  belügyminisztérium  levéltárá- 
ban, Bécs. 
*  Ugyanott. 

ha  ez  igaz  volna  és  ezen  példa  után  a  többi  hatalmasságok  kép- 
viselői is  ellátogatnánk  ide.  Itt  nagyon  sok  látni  és  tapasztalni  való 
van.  A  mintaszerű  berendezés  s  az  állami  gépezet  hatalmas  művének 
gyors  és  biztos  menete  érdemes  volna  a  többieknek  figyelmére  is. 
A  világ  itt  különben,  sem  olyan,  mint  azt  szerencsétlenségre  ott 
nálatok  gondolják.  Ott  színes  szemüvegen  át  mindent  hamisan 
látnak  és  azt  kívánják,  hogy  más  is  ilyet  tegyen  az  orrára.  Azt  a 
kevés  okos  és  nemes  férfiút,  kik  ott  tanácsolnak  és  parancsolnak, 
jól  ismerem,  és  annál  jobban  becsülöm,  tisztelem  és  sajnálom  őket, 
minél  kevesebb  azoknak  száma.  De  ismerem  azon  kicsinyeket  is, 
kik  alig  képesek  valamire,  s  mégis  felfújják  magukat  és  kiváló 
államférfiak  véleményét  és  terveit  akarják  bírálgatni,  holott  arra  sem 
érdemesek,  hogy  ezeknek  saruit  megoldják.  Nagyon  érthető,  hogy 
oly  miniszter,  mint  Metternich,  ilyen  embereknek  csak  szálka  a 
szemében. 

Még  egy  újságot  akarok  veled  közölni,  mely  reám  vonatkozik. 
Egy  levélben,  melyet  most  kaptam  Németországból,  ezen  szavak 
állanak:  Dalberg  nagyon  sok  szépet  írt  nekem  önről.  Hogy  ki  ez 
a  Dalberg,  nem  szükséges  neked  megmondanom.  Egykor  Bécsben 
volt  s  akkor  még  csak  koadjuktori  állást  viselt.  Ő  a  mi  korszakunk 
egyik  halhatatlana,  kinek  elismerése  és  becsülése  nem  lehet  reám 
nézve  közömbös."1 

Bacsányi  sorsa  azonban  még  mindig  nem  dől  el.  Már  egy  év 
óta  van  francia  földön  és  azon  kilátások,  melyekre  bizton  számí- 
tott, sehogysem  akarnak  teljesedésbe  menni.  Mindazonáltal  nem 
veszti  el  hitét  és  erős  reményeket  táplál,  hogy  itteni  hatalmas  barátai 
és  pártfogói  nem  fogják  őt  cserbenhagyni. 

„Sok  jóbarát  gyakran  nagyon  sokat  igér  —  írja  1810  november 
9-éről  — ,  de  ha  reá  kerül  a  sor,  kevesen  tartják  szavukat.  Azért 
nem  is  támaszkodom  ilyen  Ígéretekre,  ha  nem  ismerem  alaposan 
az  ily  sokat  igérő  barátok  jellemét  és  gondolkozását.  Hogy  ezt 
azonban  ne  itteni  barátaimra  vonatkoztasd,  megjegyzem,  hogy  az 
én  kiváló  barátaimnak  (Marét)  épenséggel  nem  szokása,  hogy  Ígérjen, 
főleg  határozott  időpontra.  Ha  ő  szavát  adta,  azt  meg  is  tartja, 
csak  időre  és  alkalomra  kell  várni,  s  nem  szabad  szerénytelennek 

1  Bacsányi  levele  nejéhez.  A  cs.  kir.  osztr.  belügyminisztérium  levéltárá- 
ban, Bécs. 

és  tolakodónak  lenni.  Nem  rég  valaki,  aki  az  ő  teljes  bizalmát 
bírja,  s  akit  ő  gyakran  államügyekben  a  császárhoz  küld,  azt 
mondta,  hogy  ő  rólam  meleg  szeretettel  és  becsüléssel  szokott  min- 
denkor nyilatkozni.  Ő  csupán  egy  jó  alkalomra  vár,  s  azért  nincs 
szükség,  hogy  bárki  őt  az  én  ügyemre  emlékeztesse.  Főleg  amióta 
írásbeli  nyilatkozatom  kezében  van,  udvariatlanság  volna  őt  ígére- 
tére figyelmeztetni,  s  vele  szemben  bizalmatlanságot  mutatni." 

Bacsányi  párisi  tartózkodása  idején  is  érdeklődik  hazája  iránt, 
szívén  hordja  a  magyar  irodalom  ügyét  és  régi  írótársainak  sorsát, 
kiktől  a  viszonyok  oly  messze  elsodorták.  Párisi  tartózkodása  idején 
az  öreg  Baróti  Szabó  Dávid  műveit  átjavítja  abban  a  reményben, 
hogy  ez  a  magyar  Virgil,  mint  ő  nevezi,  mindenütt  tetszésre  fog 
találni,  s  jellemzően  hozzáteszi,  hogy  „a  dicséret  bizonyára  nem 
fog  hiányozni.  De  senki  sem  fog  arra  gondolni,  még  aki  tehetné 
is,  hogy  hazafias  elismerésének  tettekben  adjon  kifejezést.  Különben 
mi,  Szabó  és  én  ilyenre  soha  nem  is  gondoltunk,  és  arra  igényt 
soha  nem  is  tartottunk". 

Jellemző  felkiáltása  ez  a  régi  irodalmi  úttörő  munkásnak,  ki 
saját  tapasztalatából  ismeri  e  küzdelem  töviseit,  s  visszagondol 
azokra  a  nehézségekre,  melyekkel  néki  irodalmi  pályáján  megküz- 
denie kellett.  Látszik,  hogy  őszinte  érdeklődéssel  viseltetik  most  is 
a  magyar  irodalom  ügye  iránt,  melyre  szeretettel  gondol  vissza. 

„A  nagy  magyar  biblia  Káldy-féle  fordítását  el  ne  felejtsd  magaddal 
hozni  —  írja  nejének.  —  Ennek  a  fordítónak  nyelve  kitűnő,  és 
majdnem  klasszikus.  Olyan  ez  a  mű,  mint  a  hold  a  csillagok  között. 
Valóban  nem  szeretnék  odáig  jutni,  hogy  elfeledjem  saját  édes  anya- 
nyelvemet."1 Jellemző  kitörése  a  költő  lelke  keserűségének,  kit  a  sors 
odáig  üldöz,  hogy  ő,  az  úttörők  egyik  hatalmas  bajnoka,  az  irodalom 
egyik  leghivatottabb  munkása  fél  attól,  hogy  elfelejti  azt  a  nyelvet, 
melynek  kipallérozásán  annyit  munkálkodott  és  fáradott  a  múltban. 

Időközben  megérkezik  feleségének  az  a  levele,  melyben  a  Metter- 
nichhel  folyt  beszélgetését  közli  vele.  Bacsányi  nincs  megelégedve 
az  eredménnyel,  s  azt  találja,  hogy  felesége  erre  vonatkozó  értesítései 
nincsenek  összhangban  azzal  a  beszélgetéssel,  mely  közötte  és  a 
miniszter  között  Parisban  lefolyt. 

1  Bacsányi  levele  nejéhez.  A  cs.  kir.  osztr.  belügyminisztérium  levéltárá- 
ban Bécs. 

„Neked  többet  kellett  volna  mondanod  és  a  multak; történetét 
határozottabban  kellett  volna  feltárnod  —  írja  1810  november  25-iki 
levelében.  De  így  is  jó.  Ő  azt  már  úgy  is  eléggé  ismeri  és  bizo- 
nyára senki  sincs,  ki  jobban  látná  az  én  ügyemnek  nemtelen  és 
botrányos  oldalát.  De  természetesen  ő  ezt  nem  vallhatja  be  néked. 

Nem  volt  nehéz  e  férfiúnak  engemet  az  első  pillanattól  kezdve 
megismerni. 

Én  már  beszélgetésünk  kezdetén  jeleztem,  hogy  úgy  mutatom 
be  magamat  néki  minden  álarc  nélkül,  mint  aminő  vagyok  és  úgy 
beszélek,  mint  ahogy  érzek  és  gondolkozom.  Meg  vagyok  előre 
győződve,  hogy  oly  bölcs  férfiú  mint  ő,  minden  akadály  nélkül 
meg  fogja  érteni  az  igazság  szavát.  Egy  órai  beszélgetés  után 
láttam,  hogy  ő  nem  ismert  engem  félre,  s  nagyon  közönséges 
embernek  kellene  őt  tartanom,  ha  üldözőim  és  elnyomatásom  jog- 
talanságát nem  látta  volna  be.  Ö  oly  nemes  volt,  hogy  kifejezést 
adott  örömének  személyes  ismeretségem  fölött,  s  egyúttal  nagynevű 
barátom  iránt  is  kiváló  tiszteletének  adta  jelét.  Hogy  lehetséges 
tehát,  hogy  az  emberek  véleménye  ily  hamar  megváltozik?  s  nem 
kivánja-e  meg  a  legkisebb  politikai  eszélyesség,  hogy  énbennem 
legalább  ne  sértsék  meg  annak  a  legnagyobb  férfiúnak  legidősebb 
miniszterét,  kit  valaha  Isten  alkotott.  Annál  inkább,  mivel  nem 
lehet  elfelejteni,  hogy  ezt  a  minisztert  is  egykor  bilincsekbe  verve 
vitték  Ausztriába. 

S  bármennyire  is  szeretik  ott  az  olyan  eljárást,  mint  a  bezárás, 
a  vasraverés  és  az  elfogatás,  mégis  kételkedem,  hogy  az  én  mai 
helyzetemben  ilyen  bánásmód  lehetséges  volna.  Én  azt  hiszem, 
hogy^téged  csak  ki  akartak  faggatni,  de  ez  a  szó  szoros  értelmében 
méltatlan  eljárás.  Örömmel  vettem  tudomásul,  hogy  te  nyugodt 
mérséklettel  és  méltósággal  viselkedtél.  Ez  a  legjobb  eszköz  és  az 
egyedüli,  mely  számunkra  fenmaradt . . . 

Nem  kedvesem,  vissza  többé  nem  megyek.  Annyi  igazságtalan- 
ságot követtek  el  velem  szemben,  s  annyira  megaláztak  az  egész 
világ  előtt  becsületemben,  hogy  előbb-utóbb  áldozatává  váltam 
volna  hiszékenységemnek.  Ha  tehát  az  életben  még  egyszer  látni 
akarsz,  s  el  vagy  határozva,  hogy  sorsomat  megosztod,  úgy  követned 
kell  engem  ide  külföldre.  Ott  te  legfeljebb  csak  holttestemet  lát- 
hatnád, mert  csak  halva  volnának  képesek  engem  odahurcolni. 

Mi  nem  kérünk  kegyelmet  többé.  Azt  a  kegyelmet,  melyet  eddig 

velem  gyakoroltak,  halálos  ellenségemnek  sem  kívánom.  Drágán 
fizettem  meg  azt.  Több  mint  22  évi  becsületes,  hasznos  munkás- 
ságomért, szenvedésemért,  eddigi  tevékeny  életemért,  türelmemért 
és  hallgatásomért  ez  a  jutalom!  Mit  kívánnak  még  többet  tőlem? 
Halálom  kielégítené  a  rossz  emberek  bosszúálló  szenvedélyét,  de 
nem  fojtaná  el  az  emberi  érzés  szavát.  A  sírok  hallgatása  még 
nem  némította  el  soha  a  történelem  ítéletét  és  mindazt,  ami  velem 
történt,  sokkal  többen  tudják  már,  mintsem  hogy  az  titokban 
maradhatna.  Bizonyára  egykor  egy  igazságosabb  biró  előtt  fogunk 
állani,  mint  aminőre  üldözőink  most  számítanak.  Ebben  biztos 
vagyok,  s  azért  e  világon  már  semmitől  sem  félek.  Gróf  Metternich- 
nek elutazása  előtt  egy  rövid  iratot  nyújtottam  át,  mely  kapcsolatban 
volt  beszélgetésünkkel. 

Ebben  nem  kértem  mást,  minthogy  nőm  akadály  nélkül,  tisz- 
tességben elutazhassék.  mert  Isten  úgy  teremtett  mindkettőnket, 
hogy  mi  egymás   nélkül   élni  nem  tudunk,   de  nem  is  akarunk . . . 

Ha  bárhol  véletlenül  egykori  főnökeimet,  mint  például  a  mostani 
udvari  kamarai  elnököt  Semseyt,  Rayner  udvari  tanácsost,  vagy 
gróf  Nádasdyt  látod,  add  át  nekik  üdvözletemet  és  mély  tisztele- 
temet. Ne  hagyják  magukat  irányomban  táplált  jó  véleményükben 
megtéveszteni.  Azt  nem  kívánom  tőlük,  hogy  dicsérjenek  és  védel- 
mezzenek. Jól  tudom,  hogy  ők  és  a  hozzájuk  hasonlók  titokban 
nozzám  jóindulattal  vannak,  s  nem  helyeslik  az  ezerszeres  igazság- 
talanságot, mely  velem  történt.  Honfitársaimnak  legjobbjai  és  leg- 
nemesebbjei mind  jó  barátsággal  vannak  irántam. 

Isten  veled,  légy  bátor  és  állhatatos ;  az  elválás  nem  tart  többé 
sokáig,  s  csak  a  halál  választhat  el  bennünket,  de  az  is  csak  igen 
rövid  időre.  Mi  oda  is  hamar  követni  fogjuk  egymást  Ha  te  nem 
volnál,  én  már  talári  nem  is  élnék. 

Isten  veled,  ölellek  és  csókollak  egész  lelkemből." 1 

1810  november  29-én  azt  írja  a  költő  nejének,  hogy  egy  elő- 
kelő barátja  révén  arról  értesült,  hogy  ügye  végre-valahára  a  ked- 
vező megoldás  útján  van. 

E  jóakarója  azt  mondotta  néki,  hogy  épp  szándékában  volt  ügyét 
a  miniszternek  figyelmébe  ajánlani,   midőn  az  szószerint  a  követ- 

1  Bacsányi  levele  nejéhez  A  cs.  kir.  osztrák  belügyminisztérium  levéltárá- 
ban, Bécs. 

kezőket  jelentette  ki:  „Én  most  Bacsányi  ügyével  vagyok  elfog- 
lalva, végre  találtam  valamit  számára  s  hiszem,  hogy  az  örömet 
fog  néki  szerezni".  Bacsányi  nem  tudja  mi  ez  a  megoldás,  de 
miután  a  francia  nyelvben  már  eddig  is  oly  tökéletességre  tett  szert, 
hogy  mindenki  bámulatát  és  elismerését  kivívta,  hiszi,  hogy  ott 
helyben,  Parisban,  fog  alkalmazást  kapni.  Mindenesetre  szeretné,  ha 
Gabriellájának  megmutathatná  a  francia  világváros  számtalan  neveze- 
tességeit, s  főleg  elvihetne  őt  Heloise  és  Abelard  sírjához,  ami  őt, 
mint  költőnőt,  bizonyára  érdekelni  fogja.  Természetes  azonban,  írja 
Bacsányi,  hogy  mindezen  csodálatraméltó  látványosságok  között  a 
legnagyobb  csoda  a  nagy  császár  maga.  Sürgeti  neje  elutazását  és 
kéri,  hozza  magával  Faludi  Ferenc  rég  elhunyt  magyar  költő 
müveit.  Eped  már  a  viszontlátás  és  a  családi  élet  csendes  nyu- 
galma után. 

„Boldog  leszek  —  végzi  levelét  a  költő  —  ha  csendes  magányban 
véled  és  elhunyt  barátaim  emlékével  nyugalomban  és  egyetértésben 
élhetek.  Isten  adja,  hogy  hatalmas,  nemes  és  jó  barátom  végre 
ezúttal  örömet  okozzon  nékem,  s  teljesítse  szerény  kívánságaimat. " 1 

1810  december  14-iki  levelében  azt  írja,  hogy  Theremin  állam- 
tanácsos útján  kapott  üzenetet  a  bassanói  hercegtől,  ki  megnyug- 
tatja őt,  hogy  legyen  türelemmel  és  ne  kételkedjék  az  eredményben. 
Ez  nézete  szerint  csak  magának  a  nagy  császárnak  biztosítása  alap- 
ján lehetséges.  E  nélkül  egy  idegennel  szemben  nem  mernének  ily 
ígéreteket  biztos  kilátásba  helyezni.  Hiszi,  hogy  sorsa  még  újév 
előtt  eldől  s  azért  inti  nejét,  hogy  tartsa  magát  készen  az  utazásra. 
Ismét  megemlékezik  ellenségeiről,  kik  immár  csak  a  szélmalom  ellen 
fognak  harcolhatni.  Roppant  keserűséggel  tör  ki  azon  aljas  embe- 
rek ellen,  kik  egy  távollevővel  szemben  az  egész  hivatalos  világot 
fel  bujtogatják.  Most  bizonyosodik  be,  hogy  nem  követett  el  hibát 
menekülésével.  Hiszen  már  előbb  is  meg  akarták  őt  ölni,  tizennégy 
éven  át  mint  államellenes  gonosztevővel  bántak  vele,  nevét  minden 
gazember  előtt  meghurcolták,  s  az  igazságtalanságnak  kelyhét  napról- 
napra az  igazi  bécsi  hazafiság  dühével  töltötték  meg  számára. 

„Boldog  vagyok  -—  írja  e  levelében  — ,  hogy  kínzóimtól  végre 
megszabadulhatok,  de  boldog  vagy  te  is,  Gabriellám,  ha  menekül- 

1  Bacsányi   levele  nejéhez.    A  cs.  kir.  osztrák   belügyminisztérium  levél- 
tárában, Bécs. 

hetsz  közülök.  Neked  időd  és  alkalmad  volt  ezen  emberek  jellemét 
megismerni.  Hiszen  téged  sem  kíméltek  ők;  jellemedet,  életedet, 
nevedet  meghurcolták,  s  jóakaróid,  kik  titokban  sajnáltak,  nem  vol- 
tak elég  erősek  arra,  hogy  ily  ördögi  eljárás  ellen  megvédelmezze- 
nek. Lehetetlen,  hogy  gróf  Metternich,  ki  a  világot  és  a  viszonyokat 
ismeri,  ily  látvány  előtt  gyakran  ne  csóválja  a  fejét.  Isten  adjon 
néki  és  a  keveseknek,  kik  hozzá  hasonlók,  bölcseséget,  türelmet 
és  bátorságot,  de  egy  Herkules  alig  elég  ahhoz,  hogy  egy  ily  Augias- 
istállót  kisöpörjön. tl 

Úgy  látszik,  hogy  Bacsányi  állami  szolgálatra  számít,  mert  erről 
ír  feleségének  és  erre  alapítja  jövőjét.  Hiszi,  hogy  hivatali  fizetése 
olyan  lesz,  amiből  mindketten  nyugodtan  és  tisztességesen  megélhetnek. 

„Ha  Isten  és  a  nagy  Napóleon  —  írja  egy  későbbi  levelében  — 
és  hozzá  méltó  legidősebb  minisztere  oly  állást  adnak,  ami  bennün- 
ket biztosít,  úgy  hálásak  leszünk  és  tisztelni,  becsülni  fogjuk  őket 
mindvégig.  S  ha  ezután  oldalamon  megelégedettnek  látlak,  úgy  nem 
lesz  más  kívánságom  a  világon,  minthogy  még  sokáig  élvezzük 
együtt  a  családi  élet  nyugalmát  és  a  többi  jó  embert  is  boldognak 
és  megelégedettnek  lássuk.  Én  magam  eddigi  szenvedéseimet  el  fogom 
feledni,  s  el  fogjuk  mondani,  hogy  legyen  harag  és  bosszú  elfeledve, 
s  legyen  bocsánat  ellenségeinknek.  A  mi  adóskönyvünk  legyen  meg- 
semmisítve, s  béke  hassa  át  az  egész  világot. as 

Bacsányi  ezen  utóbbi  leveleit  a  követség  útján  kézbesítik  nejé- 
nek. Ez  a  Metternich  intézkedéséből  kifolyólag  történik,  ki  megígérte 
Bacsányinak,  hogy  gondoskodni  fog  arról,  hogy  levelei  mindenkor 
rendeltetési  helyükre  eljussanak.  Maga  a  követség  szólítja  fel  Bacsá- 
nyit  leveleinek  átadására  és  ez  is  továbbítja  azokat. 

Bacsányi  minden  gondolatát  végső  alkalmaztatása  tölti  el,  s  ren- 
díthetetlenül bízik'  a  hatalmas  császárban,  kinek  erre  vonatkozó 
elhatározását  várja.  Minden  bizonnyal  állami  alkalmaztatásra  számít, 
mert  azt  írja,  hogy  az  állami  hivatalnokok  ebben  az  országban 
fizetésükből  tisztességesen  megélhetnek. 

„Kinek  tehetsége,  ismerete  és  ügybuzgalma  van,  —  írja  a  költő  — 

1  Bacsányi  levele  nejéhez.  A  cs.  kir.  osztrák  belügyminisztérium  levél- 
tárában, Bécs. 

1  Bacsányi  levele  nejéhez  1810  december  hó.  A  cs.  kir.  osztr.  belügyminisz- 
térium levéltárában.  Bécs. 

és  becsületes,  megbízható  ember,  az  itt,  anélkül,  hogy  megaláz- 
kodnia szükséges  volna,  előmenetelre  számíthat.  Ez  itt  rend- 
szer és  az  ellenkezője  a  kivétel.  Azért  itt  minden  tehetséges 
és  tisztességes  ember  örömmel  végzi  kötelességét  és  azért  megy 
ez  a  kitűnően  berendezett  óriási  államgépezet  nyugodt  és  gyors 
mederben,  mint  egy  mesterileg  összeállított  óraszerkezet  működése. 
Ez  oly  jelenség  itt,  amiről  másoknak  a  távolból  fogalmuk  sem  lehet. 
Azért  mondom  ezt  neked,  kedves  Gabriellám,  hogy  az  itteni  viszo- 
nyokról helyes  képet  nyerjél  és  okokkal  meggyőzzelek  arról,  hogy 
nem  lehetetlen  az,  hogy  kipróbált  szorgalmam  által  mindkettőnk 
gondnélküli  megélhetése  biztosítva  lesz.  Habár  itt  idegen  és  ma  már 
oly  életkorban  vagyok,  midőn  nem  lehet  arról  szó,  hogy  itt  még 
nagyobb  előmenetelt  csináljak. 

Egy  biztos  és  tisztességes  megélhetés,  ez  volt  minden,  amit  kíván- 
tam és  kerestem,  s  amit  ott  sem  érdemeimnél,  sem  koromnál  fogva 
el  nem  érhettem." 

Különben  legfőbb  aggodalma  most  a  neje  sorsa,  kit  a  hosszú 
veszélyes  út  fáradalmaitól  félt.  Ha  ellenségei  akadályt  gördítenének 
útjába  az  elutazást  illetőleg,  forduljon  a  császárhoz,  de  vigyázzon, 
nehogy  Ő  Felsége  előtt  védelmére  keljen,  vagy  ügyére  nézve  meg- 
jegyzéseket tegyen.  „Ez  nemcsak  céltalan  volna  részedről,  hanem 
oktalan  és  szerénytelen  eljárás  is.  Nekem  nem  szabad,  hogy  igazam 
legyen,  s  erről  neked  nem  lehet  véleményt  nyilvánítanod.  Ne  szólj 
másról,  mint  a  te  szomorú  helyzetedről  és  elhatározásodról,  mely 
kötelességérzetedből  és  hitvesi  érzelmeidből  folyik.  Semmi  miatt  ne 
panaszkodjál,  még  a  sors  és  a  szerencsétlenség  miatt  sem.  Kérd  ki 
az  utolsó  kegyet,  hogy  távozhass  onnan,  miután  ügyeidet  akadály 
nélkül  rendbehoztad.  Ezt  bátran  kérheted,  jogos  bizalommal,  szeré- 
nyen és  őszinteséggel,  de  egyúttal  komoly  méltóságérzettel  és  ügyed 
igazságának  tudatában  bátor  lélekkel  Isten  előtt,  kinek  tekintete  a 
halandók  lelkületébe  mélyen  behatol,  s  ki  egykor  királyok  felett  is 
fog  ítélni,  mert  ő  igazságos,  s  ő  az  emberiség  atyja  és  a  világrend 
kormányzója." 

Különben  is  bízzék  Metternichben,  ki  nemeslelkü  ember  s  rendbe 
fogja  hozni  ügyét.  „Bízd  magad  az  ő  bölcseségére  és  nemes  lel- 
kére és  légy  meggyőződve,  hogy  ha  veled  és  mindkettőnkkel  újabb 
igazságtalanság  nem  történik,  s  az  ottani  állami  politika  nem  lesz 
még  jobban  kompromitálva,  mint  eddig,  úgy  ezt  mi  mindketten  csak 

neki  és  bölcseségének  fogjuk  köszönhetni.  Egyetlen  egy  tisztességes 
ember  megalázása  mindenkor  folt  marad  a  történelemben.  Ez  az 
igazság  Metternich  előtt  épp  úgy  ismeretes,  mint  ama  halhatatlan 
író  előtt,  ki  nagy  művének  egyik  figyelemreméltó  részét  e  nagy- 
jelentőségű szavakkal  zárja  be.  Ha  ez  a  reményem  is  megcsalna 
és  kérésemet  nem  hallgatnák  meg,  ez  annál  szomorúbb  lenne  rám 
nézve,  mert  azt  látnám,  hogy  ez  a  férfiú  sem  volt  az,  ki  hivatva 
volt  a  politikai  erkölcstelenség  ott  garázdálkodó  szörnyetegét  legyőzni 
és  az  emberek  millióinak  nyugalmát,  sorsát,  biztosítani.  Te  jól  lát- 
hatod, hogy  e  férfiútól  sokat  várok.  Lehet,  hogy  csalatkozom  benne, 
mint  ahogy  meg  vagyok  róla  győződve,  hogy  ő  sem  ismer  engemet 
teljesen.  Ő  már  előre  is  elfogult  volt  irántam,  s  közönséges  embe- 
rek mértéke  szerint  ítélt  meg  és  végre  is  egy  órai  kihallgatásom 
tárgyát  igen  prózai  magánügyeknek  megbeszélése  képezte;  habár 
tagadhatatlan,  hogy  ily  üldözési  történet  kell,  hogy  azt  a  minisztert 
érdekelje,  kinek  országában  ily  aláválóságok  megtörténnek. 

Becsülésemnek  és  bizalmamnak  legfőbb  bizonyítéka,  hogy  mind- 
ezt leírom  és  ezen  levelet  is  futár  útján  küldöm  néked.  Sokkai  nagyobb- 
nak és  nemesebbnek  tartom  gróf  Metternichet,  mintsem  hogy  attól 
féljek,  hogy  házastársak  leveleit  feltöresse ;  oly  házastársakét,  kiket 
erőszakkal  választottak  el  egymástól,  s  kik  már  természetüknél  fogva 
sem  követhettek  el  semmiféle  veszélyes  dolgot  s  akik  számára  ép 
ő  az  érintkezésnek  ezt  az  útját  nemesen  megnyitotta." 

Feleségét  megnyugtatja  a  jövő  kilátásait  illetőleg  és  azt  mondja, 
hogy  ha  a  nagy,  mindenható  férfiú  egyszer  valamit  kimondott,  az  bizto- 
san meg  is  történik.JEnnyi  várakozás  után  most  már  nincs  ok  a  nyug- 
talankodásra.  Ép  a  napokban  mondta  néki  valaki,  hogy  ügye  tizen- 
négy nap  leforgása  alatt  el  fog  dőlni  és  biztos  kilátásai  vannak  a 
kedvező  eredményre.  Ne  nyugtalankodjék  tehát  és  ne  sajnálja,  hogy 
eltávozott  Bécsből.  „Én  magam  legjobban  tudom  és  látom  —  írja 
a  költő  — ,  hogy  miként  kell  viselkednem.  A  siker  is  megmutatja, 
hogy  eddig  semmiféle  hibát  nem  követtem  el.  Ti  egykor  azt  hitté- 
tek, hogy  Bécsben  is  biztonságban  maradhattam  volna,  pedig  már 
akkor  rég  a  föld  alatt  volnék.  Természetesen  egy  hiba,  egy  soha 
meg  nem  bocsátható  nagy  hiba  volt  az  én  kivándorlásom,  egy 
keresztvonás  minden  számításon !  De  ez  a  számítás  nem  tőlem  szár- 
mazott, s  ez  a  hiba  adta  vissza  életemet,  szabadságomat  és  ez  men- 
tette meg  nevemet  úgy  a  jelen,  mint  az  utókor  előtt  s  azért  engedte 

Isten,  hogy  elkövessem  ezt  a  hibát.  Ő  jelölte  ki  számomra  azt  a 
jótékony  nemtőt,  ki  egy  üldözött  élet  szenvedései  és  hányódásai 
között  biztos  kézzel  vezette  sorsomat. " 

Egy  más  helyen  pedig  azt  írja,  hogy  „te  nem  leszel  abban  a 
szomorú  helyzetben,  amiben  én  voltam,  hogy  előzetes  engedély  nél- 
kül kellene  kivándorolnod  azért,  hogy  életedet,  szabadságodat  meg- 
mentsd. Eddig  már  úgy  a  császár,  mint  az  egész  minisztérium 
értesülve  van  arról,  hogy  miért  távoztam  el  és  hogy  miért  nem  aka- 
rok soha  többé  visszatérni."1 

Bacsányi,  a  viszonyokat  tekintve,  nem  tartja  lehetetlennek,  hogy 
a  francia  fővároson  kívül  kap  alkalmaztatást.  Azért  sietteti  nejét  az 
utazásra,  hogy  megmutathassa  még  neki  Paris  nevezetességeit.  Külön- 
ben lehetséges,  hogy  már  addig  is  rendelkeznek  vele,  és  miután  a 
legfőbb  parancsot  ott  teljesíteni  kell,  megtörténhetik,  hogy  megérke- 
zését már  be  sem  várhatja.  De  bármint  legyen  is,  örömmel  gondol 
arra,  hogy  végre  nyugalmat  talál  a  családi  élet  tűzhelyén,  elfeledi 
a  multat  és  élvezni  fogják  az  életet,  mely  annyi  mostohasággal  tagadta 
meg  eddig  a  boldogságot  tőlük. 

„Bölcsen  rendelte  Isten  —  így  sóhajt  fel  levele  végén,  —  hogy 
nem  adott  gyermekeket  nékünk.  A  gond  miattuk  elkeserítené  az 
életnek  még  ama  kevés  örömét  is,  mely  napjainkat  néha-néha  meg- 
édesíti. De  annál  többet  fogunk  ezentúl  szellemi  gyermekeinkről 
gondoskodni.  Ezek  által  élni  fogunk  a  jobb  és  nemesebb  emberek 
emlékezetében,  még  akkor  is,  midőn  hatalmas  ellenségeink  és  aljas 
üldözőink  mindenestül  hatalmukkal  együtt  rég  feledve  vannak,  vagy 
a  történelem  színpadán,  mint  az  események  üres  alakjai  ide-oda 
hányódnak.  Dacolok  azzal,  bárki  légyen  is,  aki  énemnek  ezt  az 
önérzetét  tőlem  megtagadja.  Mindkettőnknek  jogunkban  van,  hogy 
bátran  és  büszkén  megvessük  azokat  a  nyomorultakat,  kik  oly  sok 
rosszat  követtek  el  velünk  szemben  az  életben.  Hogy  még  itt  vagyok, 
hogy  még  élek,  s  hogy  már  kétszer  kikerültem  a  joggyilkosságot, 
az  csak  Isten  csodája  és  saját  érdemem.  Polgártársaim  szeretetét 
párt-  és  valláskülönbség  nélkül,  a  nagy  császár  pártfogását,  legidő- 
sebb miniszterének  jóakaratát,  s  minden  becsületes  ember  tiszteletét 
és  bizalmát,   kik  engem   ismernek,  s  a  te  halhatatlan  szerelmedet 

1  Bacsányi  levele  nejéhez  A  cs.  kir.  osztr.  belügyminisztérium  levél- 
tára, Bécs. 

szeretett  Gabriellám,  mind  saját  magamnak,  saját  értékemnek  és  a 
te  jóságodnak  köszönhetem.  Megvetés  tehát  mindazoknak,  kik  a 
te  hitvesedet  kevésre  akarnák  becsülni.*1 

Ezen  közben  a  költő  neje  megkapja  a  kivándorlási  engedélyt 
Metternichtől.  Természetes,  hogy  Bacsányi  ebben  nemcsak  a  miniszter 
jóakaratát,  hanem  azt  a  körülményt  is  látja,  hogy  Metternich  meg- 
győződött az  ő  ártatlanságáról  és  igazságtalan  üldözéséről.  Való- 
ságos rajongással  nyilatkozik  meg  a  miniszterről,  midőn  hírét  veszi 
annak,  hogy  felesége  kérelmét  teljesítette.  „Isten  adjon,  ki  a  népek 
sorsának  intézője,  erős  férfiakat  az  oldalára,  kik  képesek  és  méltók 
arra,  hogy  terveit  és  törekvéseit  felfogják,  s  együtt  munkálkodhatnak 
vele  azon  nemes  célra,  melyet  ő  maga  elé  kitűzött.  Az  ő  útja  és 
hivatása  nehéz  és  veszélyes,  sokkal  veszélyesebb,  mint  ő  gondolná." 
Ismét  megemlékezik  üldöztetéséről,  melynek  nem  volt  más  alapja, 
minthogy  nem  tudott  egy  oly  állami  rendszerbe  beleszokni,  mely 
rossz,  aljas  és  az  idők  szellemével  homlokegyenest  ellenkező  volt. 

1811  február  8-iki  levelében  azt  az  örömhírt  közli  nejével,  hogy 
Floret,  követségi  titkár,  kit  jóakarói  közé  sorol,  kifejezte  előtte  azt 
a  véleményt,  hogy  Mária  Lujza  császárnő  szeretné  mielőbb  a  költő 
nejét  látni.  Bacsányi  hozzáteszi,  hogy  megvan  győződve  arról,  hogy 
ehhez  a  körülményhez  is  azt  a  pletykát  lógják  fűzni  egykor,  hogy 
Gabriella  a  császárnő  útján  szerzett  alkalmazást  férjének.  Különben 
bánja  is  ő,  fecsegjenek  a  bécsiek,  amit  akarnak.  Utasítja  nejét, 
hogy  bonyolítsa  le  pénzügyeit  és  értékesítse  bányarészvényeit.  Talán 
e  tekintetben  is  segítségére  lesz  Metternich  jóakarata.  „Három  oly 
egyén  —  írja  e  levelében  — ,  mint  a  te  állami  szolgálatban  meg- 
őszült jó  atyád,  továbbá  te  és  én  megérdemlünk  némi  figyelmet  és 
támogatást.  Az  én,  több,  mint  22  évi  szolgálatom  különben  is 
elveszett  már  úgy  reám,  mint  reád  nézve.  Az  én  igényeimet  és 
jogaimat  bármiféle  kárpótlásra  úgy  sem  érvényesíthetem  többé. 
Különben  eddigi  szenvedéseimre  és  a  velem  történt  ezerszeres  igaz- 
ságtalanságra úgy  sincs  kárpótlás  a  világon.  Se  Ferenc  császár,  se 
a  földnek  semmiféle  uralkodója  nem  elég  hatalmas  arra,  hogy  kár- 
pótoljon a  történtekért.* 

Pénzügyei  tekintetében  felhívja  neje  figyelmét  többekre,  köztük 

1  Bacsányi  levele  nejéhez.  A  cs.  kir.  oszt.  belügyminisztérium  levéltárá- 
ban, Bécs. 

Somsich  helytartósági  tanácsosra,  ki  talán  szíves  lesz  néki  csekélyebb 
összeget  előlegezni  bányarészvényeire. 

Ezzel  kapcsolatosan  érdekes  jellemzését  adja  az  akkori  viszo- 
nyoknak és  névszerint  is  megnevezi  azon  ellenségeit,  kikről  eddig 
csak  általánosságban  beszél,  s  kiket  nemcsak  romlása  okozóinak, 
hanem  a  magyar  nemzet  legfőbb  ellenségeinek  is  tart. 

„Jelentsd  néki  —  írja  Bacsányi  — ,  hogy  ügyünk  Bécsben, 
Metternich  jósága  folytán  eldőlt,  s  te  már  Ő  Felségétől  megkaptad 
az  engedélyt  arra  nézve,  hogy  Parisba  mehess  férjedhez.  Mihez- 
tartás végett  azonban  még  néhány  megjegyzést  teszek,  melyeket 
nem  szabad  figyelmen  kívül  hagynod,  de  egyúttal  másokkal  sem 
szabad  közölnöd. 

1 .  Az  említett  férfiú  különben  egy  nemes,  jó  ember,  mondhatom, 
egyike  a  legnemesebben  gondolkozóknak.  Ő  azonban  nagyon  katho- 
likus  érzelmű,  s  már  ifjúságától  fogva  hajlammal  bírt  arra,  hogy  a 
papságnak  előnyt  adjon.  A  papokat  és  szerzeteseket  csak  a  jó 
oldaláról  látja  és  ismeri,  és  ezek  az  urak  hatni  is  tudnak  reá,  ha 
nem  mutatkoznak  együgyűeknek  s  ha  nem  árulnak  el  oly  szándékot, 
mely  az  ő  kötelességérzetével  összeütközésbe  jön. 

2.  Viselkedésében  és  cselekedeteiben  felette  óvatos,  bizalmatlan 
és  a  félénkségig  politikus,  tekintettel  különösen  az  udvarra,  a  magas 
klérusra  és  az  ország,  s  a  monarchia  hatalmasaira.  Ez  a  félelem 
okozhatná,  hogy  ő  a  viszonyok  és  körülmények  hatása  alatt  engem 
is  megtagadna,  vagy  gáncsolna,  amit  én  azonban  neki  nem  vennék 
rossz  néven,  dacára,  hogy  ő  már  régebb  idő  óta  inkább  barátom- 
nak és  pedig  bizalmas  barátomnak  mutatta  magát,  mint  főnöknek 
és  protektornak,  és  dacára,  hogy  ő  legjobban  tudja,  hogy  én  bennem 
hálátlanra  nem  talál  és  az  én  köszönetem  jóságáért  nemcsak  szavak- 
ban rejlett,  hanem  tettekben  is,  midőn  neki  oly  szolgálatokat  tettem, 
melyeket  pénzzel  megfizetni  nem  lehet.  Ebből  több  körülményre 
következtethetsz,  de  amire 

3.  különösen  figyelmeztetni  akarlak,  az,  hogy  az  az  ágens,  ki 
az  ő  ügyeit  Bécsben  lebonyolítja,  olyan  ember,  kitől  minden  becsü- 
letes embernek,  ki  becsületére  ad  valamit,  óvakodnia  kell.  Te  csak 
abban  az  esetben  jutnál  vele  érintkezésbe,  ha  a  jó  Sommsich  hozzá 
utalna  ebben  az  ügyben.  Ez  az  ügyvivő  az  oly  nagy  mérvben  meg- 
gazdagodott és  hírhedt, udvari  ágens,  Janitsch,  aki  a  Kohlmarkton 
lakik;  ugyanebben  a  házban,  a  másik  emeleten  lakott,  egykor  az 

ő  erkölcsi  féltestvére  Németh,  ez  a  gonosz  indulatú,  amellett  minden 
képesség  nélküli  hóhérlegény,  ki  egykor  ártatlanságomban  is  brutá- 
lisan pellengérre  állított,  s  az  uralkodó  és  a  nádor  nevében  meg- 
csalni és  jogilag  meggyilkolni  akart,  s  aki  később  udvari  tanácsos 
és  referendarius  lett  az  udvari  kamaránál  Bécsben,  s  végül  biróvá 
nevezték  ki  hazám  legfőbb  ítélőszékéhez !  . . .  Ez  a  Janitsch,  kihez 
képest  az  öreg  Bujanovitsch  tisztességes,  nemeslelkű  ember,  ez  a 
Németh,  továbbá  a  ti  házatoknál  is  egykor  ismert  Somogyi  nevű 
államtanácsos,  valamint  (amit  alig  fogsz  elhinni)  ama  nyomorult, 
minden  tekintetben  alávaló  mostani  udvari  titkár,  Pieringer  stb., 
ezek  az  aljas,  megvetést  érdemlő  álnok  emberek  képezték  azt  a 
titkos,  gyalázatos  szövetséget  Bécsben,  mely  titkos  utakon  s  elrej- 
tett eszközökkel  oly  dolgokat  művelt,  melyek  felett  Magyarországon 
minden  tisztességes  ember  megbotránkozott.  Ezek  a  nyomorult 
cselszövők  néhány  év  előtt  még  a  császár  kabinetjébe  is  behoztak 
egy  oly  fiatal  cselszövőt,  kinek  útján  ez  a  Pieringer  oly  titkos  dol- 
gokat tudott  meg,  aminőket  még  az  elnököknek  sincs  módjukban 
megtudni. 

Mindezeket  miheztartás  végett  csak  neked  mondom.  Egy  léleknek 
sem  szabad  Bécsben  ezekről  egy  szót  is  elejteni,  mint  te  tudod, 
én  mindent  megvetek,  ami  az  árulkodáshoz  csak  hasonlít  is.- 

Lelkére  köti  tehát  feleségének,  hogy  legyen  óvatos,  ha  ezzel  az 
emberrel  érintkezésbe  kell  lépni  s  egyáltalában  vigyázzon,  nehogy 
még  rövid  ottléte  alatt  oly  lépést  kövessen  el,  mely  hozzá  és  nejéhez 
nem  méltó.  Figyelmezteti,  hogy  az  utazás  viszontagságai  között 
óvakodjék  mindentől,  ami  életét  és  egészségét  veszélyeztetné. 

„Jó  éjt,  kedvesem  —  végzi  meleg  érzelmekkel  a  költő,  —  talán 
még  egyszer  látlak  álmomban.  Azt  mondják,  hogy  a  szerencse  álom 
között  jő.  S  te  az  én  szerencsém  istenasszonya  vagy.  s  az  én  hűséges 
Martnam,  vagy  jobban  mondva,  az  én  jóltévő,  vigaszt  és  segélyt 
hozó  angyalom.  Ma  egész  nap  veled  foglalkoztam  szívem  és 
elmém  csak  véled  van  tele.  Itt  áll  arcképed  szemeim  előtt  és  én 
ébren  is  érzem  szellemednek,  nemes  lelkednek  közellétét.  Remélem, 
te  is  sokszor  érzed  az  enyémet,  legalább  akkor,  ha  Fűger  mesteri 
keze  által  alkotott  arcképemet   hosszasan,  figyelmesen  vizsgálod." 

Különben  e  hosszú  levél  utóirata  oly  hírt  közöl  a  költő  nejével, 
mely  néki  bizonyára  végtelen  kedves  és  érdekes  meglepetést  tar- 
talmaz. Bacsányi  tudatja  Gabriellával,  hogy  az  általa  annyira  imá- 

dott,  fejedelmi  honfitársnő,  a  nagy  Napóleon  méltó  élettársa,  ki 
anyai  örömek  elé  néz,  ő  vele  és  sorsával  foglalkozik.  „Ő  nemcsak 
azt  tudja,  hogy  te  jönni  fogsz,  hanem  ez  a  nagy,  jó  és  nemes  lélek, 
ez  az  általánosan  tisztelt  fejedelmi  nő,  ki  halhatatlan  urához  minden  , 
tekintetben  méltó,  s  kit  a  nagy  császár  forrón  szeret,  befolyásával' 
közreműködött  azon,  hogy  te  minden  akadály  nélkül  nemsokára 
barátodhoz  jöhess."1 

Floret,  a  követség  egyik  derék  hivatalnoka  közli  Bacsányival 
Mária  Lujza  császárnő  ezen  figyelmét,  ki  hazája  költőnőjének  sorsát 
szívén  viseli  és  így  közvetlen  Bacsányi  jövő  sorsára  is  némi  befo- 
lyást gyakorol.  Tehát  a  Bacsányi  pár  jóakarói  még  a  legmagasabb 
fejedelmi  körökben  is  megtalálhatók  s  Mária  Lujza,  a  nagy  császár 
neje,  mint  az  események  később  igazolni  fogják,  akkor  sem  vonja 
meg  jóindulatát  nejétől,  midőn  az  ura  sorsa  feletti  kétségbeesésében 
később  hozzáfordul. 

Bacsányi  jól  tudja,  hogy  Gabriellája  már  gyermek  kora  óta  minő 
szeretettel  viseltetik  az  ifjú  francia  császárnő  személye  iránt,  kit 
a  hü  bécsiek  meleg  részvéte  és  szeretete  kísér  távol  idegen  országba, 
midőn  áldozatul  dobják  őt  a  magas  politika  érdekeinek.  Újeszten- 
dőre  Bacsányi  nejének  egy  imakönyvet  küld  a  fiatal  császárnő 
arcképével  és  hozzáteszi,  hogy  jól  tudja,  hogy  nem  küldhet  neki 
kedvesebb  ajándékot,  mint  szeretett  Lujzájának  képét  Hiszen  ő 
volt  az,  ki  a  fiatal  hercegnő  szerencséjét  még  akkor  megjövendölte, 
midőn  az  messze  volt  attól,  hogy  a  világ  leghatalmasabb  had- 
vezérével a  fejedelmi  trónt  megossza. 

Reá  következő  levelében  azt  írja  nejének,  hogy  siessen  ügyeit 
rendbehozni  és  úgy  készüljön,  hogy  nem  fog  többé  visszatérni 
hazájába. 

„Lehet  —  írja  búskomor  hangulatban  a  költő  — ,  hogy  mint 
egykor  az  a  bizonyos  római  nő,  el  fogsz  jönni  hamvaimért,  hogy 
barátod  földi  maradványait  hazai  föld  kebelébe  temesd  el,  s  a  szerény 
kis  emléket  emléksorokkal  lásd  el.  Vájjon  a  te  nyugvó  helyed  máshol 
lesz-e,  mint  a  hol  barátod  nyugalomra  talál?  Szemem  behatol 
késő  századok  homályába  s  magam  előtt  látom  nyugvóhelyünket. 
Barátságunknak,   szerelmünknek   és    hűségünknek  ez  lesz   végső 

1  Bacsányi  levele  nejéhez.  A  cs.  kir.  osztrák  belügyminisztérium  levél- 
tára, Bécs. 

menedékhelye.  Hazánknak  ifjai  és  leányai  eljönnek  oda,  megáldanak 
bennünket  sírunkban  és  emelkedett  érzéssel  fogják  olvasni  életünk 
történetét  és  költői  műveinket.  El  fognak  gondolkozni  rólunk,  s  meg 
fognak  erősödni  abban  a  hitben,  hogy  jók  és  nemesek  legyenek, 
s  kitartsanak  az  erény  tövissel  telt  útján  álhatatosan  és  bátran, 
míg  ütni  fog  az  óra,  mely  őket  is  egy  jobb  világba  hívja.  Oda, 
hol  mindnyájan  megtaláljuk  egymást  és  épp  ezáltal  elnyerjük  a  leg- 
szebb jutalmat  azért  a  sok  szenvedésért,  mit  itt  a  földön  elvisel- 
nünk kellett. 

Egynélj  több  okom  van,  hogy  ezt  a  jól  meggondolt  s  immár 
meg  nem  változtatható  elhatározásomat  utolsó  levelemben  közöljem 
véled.  Ebben  az  irányban  kell  megtenni  intézkedéseidet,  s  a  jövőben 
soha  semmiféle  helyzetben  nem  szabad  úgy  gondolkoznod  és 
cselekedned,  mely  ezen  elhatározásnak  ellentmondana.  Ezt  egyszer- 
smindenkorra  előre  is  megkövetelem  tőled,  s  ha  valamikor  az  életben 
vágyat  ereznél  Bécs  után  és  meglepne  a  honvágy  betegsége,  úgy 
jól  tudod,  hogy  én  nem  kényszerítelek  semmire,  s  úgy  cseleked- 
hetsz, mint  jónak  látod.  Azt  hiszem  azonban  nem  tévedek,  ha  fel- 
tételezem, hogy  te  sohasem  fogod  óhajtani  az  elválást  és  nem 
keresed  jobb  szerencsédet  attól  a  helytől  [távol,  ahol  én  tartóz- 
kodom. Nagyon  csalatkoznám  benned  és  nem  volnál  többé  az  én 
Gabriellám,  ha  az  ellenkezőjét  tapasztalnám." 

Érdekes  és  jellemző  sorok  Bacsányi  erőszakos  természetére  nézve. 
Szabad  kezet  enged  nejének,  de  oly  erkölcsi  kényszer  elé  állítja, 
melyben  oly  nagylelkű  nő,  mint  Gabriella,  bizonyára  csak  az  ura 
érzelmeinek  és  elveinek  megfelelő  elhatározást  követhet.  Igaz 
azonban,  hogy  a  költőnek  is  nehéz  sorsában  neje  hűsége  az  egyedüli 
menekvése,  s  csakis  ennek  a  szeretetnek  sugarai  aranyozzák  meg 
néha-néha  gondokkal  telt  életének  borús  napjait. 

„Soha  semmi  körülmények  között  nem  térek  vissza  Bécsbe 
—  így  küzd  magával  folyvást  a  költő  —  az  örökös  zarándoklás 
különben  sem  volt  soha  természetem.  Jól  ismerem  a  szellemet, 
mely  ott  uralkodik,  s  ismerem  főleg  hatalmas  ellenségeim  dühét, 
kik  most  bizonyára  sokkal  jobban  tombolnak  ellenem,  mint  bár- 
mikor. A  magamfajta  emberek  számára  ott  nincs  boldogulás,  nincs 
szerencse  és  becsülés,  míg  az  avult  s  ma  is  élő  rendszer  tart 
s  míg  az  az  idők  szelleméhez  s  az  európai  világrend  haladó  köve- 
telményeihez   nem    alkalmazkodik.    Pedig   ez    az   ottani   egyedüli 

boldogító,  mindentől  elzárkózott  politikai  rend  egyhamar  nem  fog 
megváltozni,  bármit  mondjon  is  azon  kevés  nemes  és  okos  ember, 
kik  a  jövőbe  jobban  bele  tudnak  tekinteni. 

Te  azonban  más  helyzetben  vagy,  neked  nem  jelölték  meg  a 
monarchia  határát,  mint  amely  bezárja  az  örökös  börtönt,  honnan 
nincs  menekülés.  Téged  nem  akartak  soha  jogilag  meggyilkolni, 
mert  te  csak  egy  nő  vagy,  habár  az  én  nőm,  ki  neje  egy  épen- 
séggel  nem  bécsi  osztrák,  vagy  cseh-morva  érzelmű  magyarnak. 
Különben  te  nem  vándorolsz  ki  örök  időkre,  s  te  engedélyt  nyertél 
magától  az  uralkodótól,  hogy  engem  az  idegenbe  kövess  és  ott 
addig  maradj,  míg  tetszik,  míg  vonzalom  és  kötelesség  füz  barátod- 
hoz és  férjedhez." 

Sietteti  nejét  az  utazásra,  hogy  megérhesse  azt  a  nagy  törté- 
nelmi pillanatot,  midőn  a  francia  fővárosban  tanuja  lehet  az  új 
trónörökös,  II.  Napóleon  születésének.  Nagy  érdeklődéssel  néz  Paris 
és  a  francia  nemzet  e  fontos  esemény  elé.  Szeretné,  ha  Gabriella 
is  részese  lenne  annak  az  általános  örömnek,  midőn  hőnszeretett 
Mária  Lujzája  egy  jövendő  méltó  utóddal  ajándékozza  meg  a  kor- 
szak legnagyobb  uralkodóját. 

„Óhajtom  —  írja  nejének  — ,  hogy  múzsád  már  előre  is  foglal- 
kozzék ezzel  a  világraszóló  eseménnyel.  A  hatalmas  birodalom 
megalkotójának,  Európa  fejének  kell  hogy  fiúörököse  legyen,  ki 
habár  nem  megmentője,  de  továbbépítője  lesz  az  új  világrendnek. 
Ha  addig  megérkezel,  úgy  bizonyos  vagyok,  hogy  te  itt  helyben 
nemcsak  tétlen  szemlélője  fogsz  lenni  a  dolognak."1 

Bacsányi  bizonyára  számit  arra,  hogy  nejének  Múzsája  méltó 
és  lelkes  érzelmekben  fogja  megörökíteni  ezt  a  fontos  eseményt. 
Levele  további  részében  arról  értesíti  nejét,  hogy  valószínűleg  még- 
sem Parisban,  hanem  Triesztben  vagy  Laibachban,  avagy  talán 
Németországban  fog  jövő  alkalmaztatást  találni.  Úgy  látszik  különben, 
hogy  Bacsányit  ismét  számos  kiábrándulás  éri.  így  ellentétben  azon 
érzelmekkel,  melyeknek  párisi  tartózkodása  elején  a  híres  koponya- 
tudós, dr.  Gall  iránt  kifejezést  ad,  most  egyszerre  a  csalódás  érzel- 
meit látjuk  megnyilatkozni  későbbi  levelében.  Bacsányi  könnyen 
hevülő  lelkének  természetes  kifolyása  ez,  mert  hiszen  az  ember- 
ismeret úgysem  képezi  erős   vonását  jellemének.  E   levélben  azt 

*  Bacsányi  levele  nejéhez.  A  cs.  kir.  osztr.  belügyminisztérium  levéltára,  Bécs 

írja,  hogy  ,dr.  Gall  jő  ember,  de  erősen  önző  természettel  bír  s 
egyike  azoknak,  kik  a  túlságos  erényességet  nem  tartják  életfelté- 
telnek". Azt  állítja,  hogy  dr.  Gall  Metternich  előtt  nem  adott  ő  róla 
helyes  jellemképet,  s  őt  okozza  azért,  hogy  a  kihallgatásnak  nem 
volt  kézzelfogható  eredménye.  Csudálkozik,  hogy  a  rideg  önzés 
még  a  legkiválóbb  képességű  embereket  is  mennyire  megfosztja 
józan  eszétől.  Ilyen  embereknek  nincs  érzéke  a  magasabb  erkölcs 
és  nemesebb  gondolkozás  nagy  szempontjai  iránt  Azért  nézik 
ezek  álmodozóknak  a  nem  mindennapi  színvonalon  gondolkozó 
embereket.  Bizonyára  nehéz  kihámozni  az  igazságot  azon  előző 
állításával  szemben,  midőn  dr.  Gallt  úgy  tűnteti  fel,  mint  a  leg- 
főbb közbenjárót  Metternichnél,  akinek  legtöbbet  köszönhet  abban 
a  tekintetben,  hogy  a  miniszter  egyáltalában  fogadta  őt.1 

Itt  végződnek  a  költőnek  ama  levelei,  melyeket  Parisból  első 
időben  intéz  nejéhez,  míg  az  kiutazik  hozzá,  hogy  a  sorsot  véle 
megossza.  Lélektani  szempontból  elég  érdekes  világosság  derül 
már  itt  is  a  költő  szökésének  körülményeire  és  azon  okokra,  melyek 
őt  távozni  kényszerítik.  Szökésének  okait  azonban  mindeddig  nem 
tudjuk  határozottan  megállapítani,  sőt  arra  a  kérdésre  sem  kapunk 
még  feleletet,  vájjon  egyáltalában  volt-e  neki  oka  oly  lépésre 
ragadtatni  magát,  melyet  ha,  mint  ő  mondja,  meg  nem  tesz,  vég- 
veszélybe dönti  magát.  Tényleg  oly  könyörtelenül  sújtott  volna-e 
le  reá  ellenségeinek  bosszúállása,  amint  azt  oly  sűrűn  emlegeti,  s 
nem-e  egy  örökösen  nyugtalan  lélek  fantasztikus  rémlátásai  képezik 
alapját  a  tetteinek  horderejét  mérlegelni  nem  tudó  költő  meggon- 
dolatlan lépésének,  ki  tulajdonképen  szökése  által  sodorja  magát 
a  legnagyobb  szerencsétlenségbe.  Mert  annyit  már  az  eddig  elő- 
adottakból is  megállapíthatunk,  hogy  Bacsányi  Bécsből  való  szö- 
késének okai  azon  szempontokra  vezetendők  vissza,  melyek  korábbi 
üldöztetésével  és  azzal  az  ítélettel  vannak  szoros  összefüggésben, 
melyből  kifolyólag  ő,  mint  mondja,  már  a  múltban  egy  joggyilkos- 
ságnak esett  áldozatul.  Ha  Bacsányi  azt  látja,  hogy  dacára  a 
Martinovics-féle  összeesküvésben  való  teljes  ártatlanságának,  a  birói 
ítélet  igazságtalanul  börtönnel  sújtotta,  mennyire  volt  oka  a  bünte- 
téstől tartani  a  jelen  körülmények  között,  midőn  a  rosszakarat 
erősen  kihasználhatja  az  ellene  felmerült  gyanú  látszatát.  Mert  hogy 

1  Bacsányi  levele  nejéhez.  A  cs.  kir.  osztr.  belügyminisztérium  levéltára,  Bécs. 

a  franciákkal  összeköttetésben  állott  s  nekik  bizonyos  formában 
szolgálatot  tett,  azt  az  események  sorrendjén  látni  fogjuk.  És  ha 
ártatlanságának  tudatában  volt  is,  ideges  képzelete  bizonyára  ki 
tudta  magának  festeni  azt  a  bonyolult  helyzetet,  melyből  ellen- 
ségeinek boszúszomja  folytán  menekülni  képtelen  leend.  Bizonyára 
lélektani  szempontból  elég  ok  a  menekülésre  annak,  ki  élete 
folyamán  különben  sem  találta  fel  azt  a  szerencsecsillagot,  mely 
másokat  sokkal  nagyobb  bajokból  ment  ki  az  élet  küzdelmei  között. 
Hogy  azonban  az  eseményeknek  összefüggő  képét  adhassuk,  s 
a  körülményeket  bővebben  megvilágíthassuk,  mielőtt  a  költő  lépteit 
továbbra  is  figyelemmel  kísérnénk,  vizsgáljuk  meg  a  bécsi  ható- 
ságok eljárását  ez  ügyben,  s  tekintsünk  be  azon  hivatalos  intéz- 
kedésekbe, melyek  úgy  Bacsányi  szökésével,  mint  a  kiáltvány 
ügyének  felderítésével  szoros  összefüggésben  vannak. 

VIII. 

NYOMOZÁS  A  KIÁLTVÁNY  ÜGYÉBEN 
BACSÁNYINÉ  LEVELEZÉSE 

A  VISZONTLÁTÁS 
A  KÖLTŐ  KATASZTRÓFÁJA 


1809  november  19-én  vonulnak  ki  a  francia  seregek  Bécsből. 
Mindezideig  a  kiáltvány  ügye  az  illetékes  hatóságoknál,  főleg  a 
rendőri  hatóságnál  nem  képezi  kutatás  és  vizsgálat  tárgyát,  ami 
különben  a  francia  megszállás  idején  természetes  is.  Rögtön  azon- 
ban a  franciák  kivonulása  után  kutatni  kezdik  a  kiáltvány  szerző- 
jét és  fordítóját.  A  nyomozás  azonban  nem  Bécsből,  hanem  Pest- 
ről indul  ki,  hol  Erdődy  magyar  kancellár  veti  fel  először  a  kérdést 
egy  hozzá  érkezett  feljelentés  kapcsán.  1809.  november  24-éről  kel- 
tezve a  kancellár  a  következő  átiratot  intézi  Bécsbe  Hager  rendőr- 
igazgatóhoz: 

„Az  udvari  kancelláriához  egy  feljelentés  érkezett,  mely  szerint 
Décsy  Sámuel  azt  állította  volna,  hogy  Márton  József  magyar  nyelv- 
tanár volt  az,  ki  lefordította  a  francia  császárnak  a  háború  idején 
a  magyarokhoz  intézett  kiáltványát.  Kérem  Excellenciádat,  szíves- 
kedjék nevezett  Décsyt  kihallgattatni,  hogy  mindezt  honnan  tudja, 
s  állításait  mivel  igazolja.  Ha  tényekre  és  tanúkra  hivatkoznék, 
méltóztassék  a  vizsgálatot  ebben  az  irányban  is  kiterjeszteni  s 
úgy  Márton  tanárt,  mint  azon  nyomdászokat  is  kihallgattatni,  kik- 
nél a  kiáltvány  nyomva  lett.1 

Ezen  átirat  értelmében  Hager  utasítja  Schüler  rendőrigazgatót, 
hogy  a  vizsgálatot  a  jelzett  irányban  vigye  keresztül  s  hozzáteszi, 
hogy  bizalmas  bécsi  jelentések  szerint  arról  értesült,  hogy  Bacsányi 
János  udvari  fogalmazónak  is  része  lett  volna  a  kiáltvány  lefordí- 
tásában. A  vizsgálat  tehát  erre  a  körülményre  is  kiterjesztendő.2 


1  Erdődy  kancellár  átirata  Hager  rendőrigazgatóhoz.  A  cs.  kir.  osztr.  bel- 
ügyminisztérium levéltárában,  Bécs. 

2  Hager  átirata  Schülerhez,  ugyanott. 

Ezt  megelőzőleg  azonban  a  bécsi  legfőbb  rendőri  hatóság  még 
a  franciák  kivonulása  előtt  vizsgálatot  indít  a  Nobilis  Hungarus  ad 
Hungaros  című  hírhedt  röpirat  ügyében  s  annak  kinyomozása 
céljából  Schmidt  rendőrtitkárt  küldi  Magyarországba,  ki  a  vizsgá- 
lat eredményéről  november  18-áról  keltezve  jelentést  küld  Hagernek. 
A  jelentés  azonban  igen  hézagos  s  az  eddigi  vizsgálat  kevés 
reményt  nyújt  arra  nézve,  hogy  a  szerző  kinyomozása  lehetséges 
volna.  Csak  annyi  derül  ki,  hogy  a  röpirat  először  Győrben  látott 
napvilágot  a  franciák  ott  tartózkodása  idején. 

Schmidt  rendőrtitkár  azt  mondja,  hogy  a  röpirat  kutatásánál 
nagy  elővigyázattal  kellett  eljárnia,  mert  nem  akarta,  hogy  ezen 
„alávaló  fércnyomtatvány"  nyilvánosságra  kerüljön.  Nyomokra  eddig 
nem  talált,  de  két  személyre  ki  óhajt  térni,  kiknek  összeköttetésük 
lehetett  e  röpirattal. 

a)  Egy  1805-ben  megjelent  röpirat,  mely  Patriotische  Bemer- 
kungen  eines  Ungarn  cím  alatt  látott  napvilágot  s  kinek  szerzője- 
ként gróf  Batthyányi  Alajost  emlegetik,  ugyanazon  kifejezéseket 
tartalmazza  s  annak  ugyanaz  az  iránya,  mint  a  Hungarus  ad 
Hungaros  című  röpiratnak.  Azt  lehet  mondani,  hogy  ez  utóbbi 
nem  egyéb,  mint  a  Batthyányi-féle  röpiratnak  népies  kivonata. 
Gróf  Batthyányi  bizonyára  jobban  tud  latinul,  de  kérdés,  hogy 
nem  ismeri-e  ő  a  szerzőt  s  nem  működött-e  közre  e  nyomtat- 
ványban. 

b)  Pozsonyban  a  Mihály-kapunál  van  egy  könyvkereskedő,  ki 
arról  ismeretes,  hogy  tiltott  könyvek  csempészésével  foglalkozik,  s 
ilyeneket  nyilvánosan  is  árul.  Kikutatandó  volna,  vájjon  nem  ka- 
pott-e ő  annak  idején  árusításra  ily  röpiratokat?  Kérdés  azonban, 
lehet-e  Magyarországon  ily  alapon  kutatni  s  nem  veszélyezteti-e 
az  az  illetőnek  kereskedői  hitelét.1 

Ugyancsak  e  jelentéssel  kapcsolatosan  november  19-éről  kel- 
tezve egy  másik  jelentés  is  érkezik  a  bécsi  rendőrséghez,  mely  azt 
mondja,  hogy  az  említett  röpirat  a  legcsekélyebb  port  sem  veri 
fel  s  általában  az  a  nézet,  hogy  annak  szerzője  vagy  fordítója 
nem  volt  irodalmi  ember.  „Az  itt  a  nézet  —  mondja  e  jelentés  — , 
hogy  az  nem   egyéb,    mint   silány  terméke   egy  Bécsben  élő  oly 

1  Schmidt  rendőrtitkár  jelentése  Hagerhez.  A  cs.  kir.  osztr.  belügyminisz- 
térium levéltárában,  Bécs. 

magyarnak,  kit  a  franciák  pénzért  ily  szolgálatok  tételére  felhasz- 
náltak."1 

Úgy  látszik,  e  nyomozásnak  igen  nagy  fontosságot  tulajdoníta- 
nak, mert  maga  Hager  rendőrigazgató  is  ez  időben  Budán  tartóz- 
kodik s  onnan  küld  december  2-áról  keltezve  egy  hosszabb  jelen- 
tést az  uralkodóhoz  a  röpirat  ügyében.  Hager  jelenti,  hogy  egy 
ismeretlen  ember  november  hó  első  felében  Öffner  városi  jegyző 
házában  egy  csomagot  tett  le,  mely  az  említett  röpirat  több  pél- 
dányát és  a  Metternich  és  Champagny  között  lefolyt  diplomáciai 
levelezés  fordítását  tartalmazta.  Több  jel  arra  vall,  hogy  a  csomag 
Győrből  származik.  Öffner  a  nyomtatványokat  azonnal  átadta  Kal- 
márfy  városbírónak,  ki   azokat  Rainer  főhercegnek  szolgáltatta  át. 

„A  röpirat  —  írja  jelentésében  Hager  — ,  mint  Felséged  is  meg- 
győződhetik, nem  más,  mint  bővebb  ismertetője  annak  a  kiáltvány- 
nak, melyet  Napóleon  a  magyarokhoz  intézett.  Ezen  irat  a  leg- 
gonoszabb és  legfelháborítóbb  szellemben,  de  egyúttal  ja  legközön- 
ségesebb nyelven  van  írva  és  május  19-éről  van  keltezve.  De  ép 
ez  a  közönséges  hang  és  alacsony  nyelvezet  adja  meg  a  röpiratnak 
veszedelmes  jellegét,  mert  ép  ezáltal  az  a  magyar  köznemesség 
nagy  tömegére  van  hivatva  hatni,  s  abban  fel  van  halmozva  mindaz, 
amit  az  ország  elégedetlen  rendzavaró  elemei  különböző  időkben 
a  dinasztia  ellen  mint  sérelmeket  hangoztattak. 

Nem  kíméltem  semmi  fáradságot,  hogy  az  itt  rendelkezésemre 
álló  kevés  eszközzel  kikutassam,  vájjon  ezen  röpiratból  jutott-e  más 
úton  több  példány  forgalomba.  Egyúttal  bizalmasan  közöltem  gróf 
Brunsvickkal,  a  Judex  curiae  helyettesével  gyanúmat  a  beküldőt  ille- 
tőleg (a  győri  phisicus,"  Öffner  sógora)  s  kértem  őt,  hogy  kutas- 
son tovább  ezeken  a  nyomokon;  egyidejűleg  a  bécsi  rendőrséget 
is  utasítottam,  hogy  'kutassa  ki  a  szerzőt,  a  fordítót  és  a  nyom- 
tatót is.'2 

A  diplomáciai  levelezésre  nézve  is  azt  mondja  Hager,  hogy  az 
minden  valószínűség  szerint  szintén  bécsi  nyomdából  került  ki  s 
végül  a  röpiratra   nézve   megjegyzi,   hogy  annak  szerzője  nézete 

1  Jelentés  Budáról  a  Nobilis  Hungarus  ad  Hungaros  című  röpirat  nyomo- 
zása ügyében.  A  cs.  kir.  osztr.  belügyminisztérium  levéltárában,  Bécs. 

f  Hager  jelentése  Ferenchez.  A  cs.  kir.  osztr.  belügyminisztérium  levél- 
tárában, Bécs. 

szerint  nem  lehetett  jelentékenyebb  művelt  ember  s  valószínűleg 
nem  is  volt  magyar  születésű. 

Ferenc  a  jelentést  tudomásul  veszi  s  hozzá  azt  a  megjegyzést 
fűzi,  hogy  az  a  körülmény,  hogy  a  röpiratok  a  magistratus  egy 
képviselőjénél  lettek  elhelyezve,  arra  enged  következtetni,  hogy  az 
nem  volt  nyilvános  terjesztésre  szánva,  sőt  ennek  az  a  jele,  hogy 
a  szerző  azt  a  nyilvános  forgalomból  ki  akarta  vonni. 

A  fenti  röpirat  szerzőjének,  mint  látjuk,  teljesen  nyoma  vész. 
Maga  a  rendőrség  sem  kutatja  azt  többé  s  ezen  jelentéseken  kívül 
egyáltalában  nem  merül  fel  más  oly  nyom,  mely  a  szerzőre  nézve 
felvilágosítást  adhatna.  A  nyomdai  vizsgálat  is  ebben  az  irányban 
szintén  eredménytelennek  bizonyul. 

Ezen  idő  alatt  a  bécsi  rendőrség  a  magyar  kancellár  már  előbb 
közölt  átirata  alapján  megindítja  a  vizsgálatot  a  kiáltvány  ügyében. 
A  nyomozás  első  eredményéről  Hager  ugyanezen  év  december  31-én 
a  következő  átiratban  számol  be  a  magyar  kancellárnak: 

„Midőn  a  franciák  bevonultak  Bécsbe,  nemsokára  reá  Marét 
francia  miniszter  és  Andreossy  kormányzó  a  rendőrséghez  fordul- 
tak, hogy  az  állítson  elő  azonnal  egy  embert,  aki  egy  német,  vagy 
francia  szöveget  magyarra  és  latinra  lefordítani  képes.  A  rendőrség 
azonnal  elküldte  egy  emberét  Décsy  magyar  újságíróhoz,  ki  azon- 
ban nagybetegen  ágyban  feküdt.  Décsy  megtudván  miről  van  szó, 
az  ügy  sürgősségére  való  tekintettel,  azt  a  tanácsot  adta  a  hozzá- 
küldött  rendőrbiztosnak,  hogy  forduljon  ebben  az  ügyben  Márton 
József  magyar  nyelvtanárhoz.  Márton,  ki  különben  mint  hű  alatt- 
való ismeretes,  tényleg  ki  lett  rendelve,  s  még  ugyanaz  nap  éjjel 
el  kellett  neki  készítenie  a  kiáltvány  magyar  fordítását.  Ő  ezen 
alkalommal  a  kiáltvány  több  súlyos  kitételét  enyhítette  s  hogy 
minden  kellemetlenséget  kerüljön,  másnap  Thereminnek,  Marét  tit- 
kárának kijelentette,  hogy  érzése  és  meggyőződése  ellen  van,  hogy 
ezen  fordítást  a  kívánt  módon  végezze.  Erre  neki  a  fordítást  vissza- 
adták azzal  a  megjegyzéssel,  hogy  az  nincs  kellő  eréllyel  (Energie) 
megszerkesztve.  Ez  alkalommal  úgy  Marét,  mint  titkára  azt  mond- 
ták, hogy  a  fordítást  Bacsányira  fogják  bízni,  kiről  mint  régi  isme- 
rősről beszéltek. 

Nem  is  kétséges,  hogy  Bacsányi  a  megbízást  elvállalta  s  a 
Nobilis  Hungarus  ad  Hungaros  című  röpiratot  is  lefordította,  mert 
ő  nap-nap  mellett  megfordult  Marét  lakásán,   vele  együtt  ebédelt 

s  egyáltalában  úgy  szerepelt  ott,  mint  Marét  régi  barátja,  kivel 
Kufsteinban  együtt  raboskodott  s  kivel  még  ott  a  fogságban  1795-ben 
barátságot  kötött. 

Az  ügy  ezen  állásából  Excellenciád  meggyőződhetik,  hogy  mennyi 
alappal  bír  Décsynek  Mártonnal  szemben  hangoztatott  vádja.  Décsy 
mint  Márton  halálos  ellensége  ismeretes,  még  pedig  a  magyar 
újság  szerkesztése  idejéből,  melyet  neki  Mártonnak  kellett  volna 
átadni.  Ő  most  Mártont  vádolja,  kit  maga  ajánlott  fordítónak, 
holott  épp  ő  a  francia  hatóságoknál  annak  idején  mindent  elköve- 
tett, hogy  a  magyar  újság  szerkesztése,  mely  tőle  elvétetett,  vissza- 
adassék  néki,  ami  sikerült  is.  Azonban  a  franciák  kivonulása  után 
Décsy  a  szerkesztéstől  újból  eltiltatott  s  most  a  magyar  újság 
szünetel,  míg  Ő  Felsége  rendeletére  intézkedés  nem  történik,  hogy 
Márton  azt  újból  átvegye.  Jelentem  továbbá  Excellenciádnak,  hogy 
0  Felsége  parancsa  folytán  nem  lehetek  abban  a  helyzetben,  hogy 
az  adatokat  betekintés  végett  megküldhessem.  Különben  a  kiált- 
vány nyomását  francia  megkeresésre  az  államnyomda  végezte,  az 
említett  latin  röpiratot  pedig  előbb  az  államnyomda  készítette  s 
később  a  Haidkohl-féle  nyomdában  utánnanyomatták."1 

Ezen  jelentésben  mindenesetre  szembeötlő  az  a  tény,  hogy  a 
rendőrség  minden  előzetesebb  alapos  vizsgálat  nélkül  a  fordítás 
vádját  határozottan  Bacsányira  tolja,  anélkül,  hogy  Márton  elbeszé- 
lésén kívül  a  legcsekélyebb  adat  is  bizonyítaná,  vájjon  volt-e  egy- 
általában Bacsányinak  valami  része  a  kiáltvány  munkájában.  Ezzel 
szemben  a  rendőrség  igen  könnyen  átsiklik  Márton  szerepe  fölött, 
akiről  pedig  be  van  bizonyítva,  hogy  tényleg  része  volt  a  kiált- 
vány lefordításában.  Nagyon  különös  a  jelentésnek  az  a  része  is, 
mely  azt  mondja,  hogy  Mártonnak  a  franciák  azért  adták  vissza  a 
fordítást,  mert  az '  nézetük  szerint  nem  volt  kellő  eréllyel  meg- 
szerkesztve. Hogy  ennek  megbirálására  a  magyarul  nem  tudó  fran- 
ciák mennyire  lehettek  hivatva,  arra  nézve  sem  a  jelentés,  sem 
maga  Márton  nem  nyújtanak  felvilágosítást.  De  hogy  különben  is 
mennyiben  felelnek  meg  ezen  adatok  a  valóságnak,  az  a  per  folya- 
mán ki  fog  derülni,  midőn  Márton  nyelvtanár  szerepe  és  viselke- 
dése is  ki  fog  tűnni. 

1  Hager  átirata  gróf  Erdődy  kancellárhoz.  A  cs.  kir.  osztr.  belügyminiszté- 
rium levéltárában,  Bécs. 

Ezen  átirat  képezi  alapját  és  kiinduló  pontját  annak  az  immár 
mind  határozottabb  alakban  fellépő  vádnak,  hogy  csakis  Bacsányi 
lehetett  a  kiáltvány  fordítója.  Természetes,  hogy  ez  a  vád  tápot 
nyer  abból  az  erősen  terhelő  körülményből,  hogy  Bacsányi  a  fran- 
ciákkal egyidejűleg  engedély  nélkül  távozik  az  osztrák  fővárosból, 
mely  körülmény  kétségkívül  megállapítja  a  szökés  tényét.  Az  akkori 
hivatalos  jelentések  bizonyára  ebből  merítik  és  pedig  nem  minden 
jogosultság  nélkül  azt  a  vádat,  mely  a  költő  ellen  a  legsúlyosabb 
gyanú  látszatával  felmerül. 

A  rendőrség  ezen  az  alapon  megindítja  a  további  nyomozást, 
állandó  szigorú  felügyelet  alá  veszi  a  költő  nejét,  kit  férje  távo- 
zása körülményeire  nézve  ki  is  hallgat  s  egyúttal  megkeresi  Ba- 
csányi hivatali  főnökeit  is,  nyilatkozatra  szólítván  őket,  vájjon 
Bacsányi  tényleg  minden  engedély  nélkül  hagyta-e  el  hivatalát  és 
távozott  Bécsből.  Gróf  O'donnel  válaszában  értesíti  Hagert,  hogy 
Bacsányi  lemondása,  mely  még  1809.  november  1-éről  van  kel- 
tezve, annak  idején  elfogadtatott,  de  miután  kérvényében  kilátásba 
helyezi,  hogy  mindazon  okokat,  melyek  őt  e  lépésre  kényszerí- 
tették, személyesen  fogja  előadni,  a  kérvény  végleges  elintézése 
visszatartatott.  Bacsányi  azonban  ezen  igéretét  nem  váltotta  be, 
dacára,  hogy  az  elnök  többször  hivatta  őt,  hogy  lemondási  ügyét 
véle  megbeszélje.  Miután  azonban  Bacsányi  nem  jelentkezett, 
lemondási  ügyének  szabad  folyást  engedett. 

„  A  decretum  —  írja  O'donnel  — ,  mely  az  udvari  kamara  részé- 
ről elbocsátását  tartalmazta,  már  le  volt  pecsételve,  midőn  Excel- 
lenciád fenti  átiratát  kaptam.  Ennek  következtében  az  iratot  vissza- 
kértem és  visszatartottam,  mert  abban  Bacsányi  működését  illetőleg 
dicséretes  elismerés  foglaltatik.  Ha  Excellenciád  a  jövőben  ezen 
volt  hivatalnok  sorsáról  bővebb  értesülést  nyerne  nagyon  lekö- 
telezne, ha  azt  tudatná  vélem."1 

Ez  az  okmány  is  bizonyítéka  gróf  O'donnel  jóindulatának 
Bacsányi  iránt,  ki  a  költő  ügyének  intézését  húzza  ameddig  lehet,  de 
bizonyítéka  ez  egyúttal  annak  is,  hogy  Bacsányi  még  sem  távozik 
hivatalából  azzal  az  elismeréssel,  mint  állítja,  mert  a  működését  elis- 
merő okmányt  nem  szolgáltatják  ki  néki,  midőn  szökése  hivatalosan 

1  O'donnel  átirata  Hagerhez.  Bécs,  1810  január  4.  A  cs.  kir.  osztrák  bel- 
ügyminisztérium levéltárában,  Bécs. 

tudomásra  jut  Midőn  Bacsányi  feleségének  ezen  okmányt  tévedés- 
ből kézbesítik,  ő  annak  tartalmát,  mint  később  látni  fogjuk,  hirtelen 
leírja  és  közli  férjével.  Midőn  Bacsányi  ily  úton  tudomást  nyer 
ezen  bizonyítványról,  maga  hirdeti  mindenfelé,  hogy  hivatalából  a 
legnagyobb  elismerések  között  távozik.  Ámde  elhallgatja  azt,  hogy 
ezen,  az  ő  működését  elismerő  hivatalos  okmányt  visszavonták, 
midőn  szökése  nyilvánosságra  került.  Természetes  tehát,  hogy  ily 
körülmények  között  megdől  az  a  feltevés,  mintha  Bacsányi  hivatali 
főnökeinek  elismerése  között  távozott  volna  külföldre. 

Ezen  időtől  kezdve  a  rendőrség  nemcsak  a  kiáltvány  ügyének 
megvizsgálására  terjeszti  ki  figyelmét,  hanem  a  költő  nejének  lép- 
teit még  szigorúbban  megfigyelteti.  Még  a  régi  barátokat  is  fel- 
használják erre  a  célra.  Néhány  bizalmas  rendőri  jelentés,  mely  e 
korból  fenmaradt  s  mely  az  akkori  osztrák  rendőrség  kémkedő 
rendszerére  és  eljárására  érdekes  világot  vet,  bizonyítja,  hogy  még 
magasabb  társadalmi  állásban  lévő  művelt  embereket  is  felhasz- 
náltak arra,  hogy  a  rendőri  kutatás  érdekében  kémszolgálatot  végez- 
zenek. Sőt  még  egy  magyar  embert,  a  költő  egy  honfitársát  is 
megnyerik  erre  az  aljas  szolgálatra,  ki  a  jóbarát  álarca  alatt  fér- 
kőzik Bacsányinéhoz,  hogy  belső  dolgait  kikémlelje.  E  jelentések 
igazolják,  hogy  a  rendőrség  Doll  könyvkereskedőt,  Haidkohl  nyom- 
dászt, a  magyar  kancellária  egy  Bajzáth  nevű  fogalmazóját  és  Kreil 
ismert  tanárt  is  igénybe  veszi  e  célra.  Egyik  jelentés  azt  mondja, 
hogy  „Kreil,  ki  irodalmi  működéséből  és  felesége  vagyonából  él, 
beszélte,  hogy  még  szeptemberben  találkozott  Bacsányival,  ki  emlí- 
tette neki,  hogy  az  a  hír  van  elterjedve,  hogy  ő  a  franciáknak 
annak  idején  szolgálatokat  tett,  holott  ő  erre  a  célra  ki  volt  ren- 
delve. Bacsányi  elmondta  néki,  hogy  Magyarországba  szándékozik 
utazni  s  igazolni  akarja  magát  Ő  Felsége  előtt.  Hozzátette  egyúttal  I 
hogy:  Melius  est  provenire,  quam  proveniri} 

Ugyancsak  Bacsányiné  is  anélkül,  hogy  zavarban  látszott  volna 
lenni,  úgy  nyilatkozott  néki,  hogy  férje  Magyarországba  ment.  Kreil 
később  Degen  nyomdaigazgatótól  hallotta,  hogy  Bacsányi  a  fran- 
ciákkal együtt  távozott,  állítólag  egy  francia  tiszt,  vagy  mások 
szerint  a  francia  bécsi  újság  Wittmann  nevű  szerkesztője  kíséreté- 
ben. Biztosat  azonban  az  ügyről  nem   lehet  megállapítani.  De  ez 

1  Jobb  megelőzni,  mint  megelőztetni. 

már  így  szokott  lenni,  ha  valamit  hivatalosan  kutatnak.  Bacsányiné 
itt  van  s  nem  is  tesz  készületeket  az  utazásra.  Neki  magának  van 
vagyona,  mely  javarészt  jövedelmező  bányarészvényekből  áll.  Férjé- 
nek elutazásáról  nem  lehet  tőle  bővebb  részleteket  nyerni.  Bár 
Bacsányiné  vallomásának  hitelt  adni  nem  lehet,  most  még  sem 
volna  értelme  vallatásának.1  Ezeket  jelenti  Schüler  rendőrtanácsos 
a  költő  szökése  után  néhány  héttel.  Egy  későbbi  jelentés  azt  bizo- 
nyítja, hogy  mindazokra,  kik  Bacsányi  távozásának  körülményeire 
némi  felvilágosítást  adhatnak,  ki  lett  terjesztve  a  vizsgálat.  Senki 
sem  tud  azonban  biztosat  mondani;  némelyek  azt  állítják,  hogy 
Magyarországba  utazott,  mások  hogy  Parisba  ment.  Az  előbbi  állítás 
azonban  csak  arra  való,  hogy  félrevezesse  a  nyomozást  Bacsányi 
valódi  tartózkodási  helyét  illetőleg.  E  jelentés  szerint  Kreil  tanár 
azt  a  vallomást  is  tette,  hogy  bár  Bacsányi  látszatra  megadta  nejé- 
nek a  szokásos  külső  tiszteletet,  de  bensőleg  a  két  házastárs  között 
nem  sok  szivélyesség  és  bizalom  uralkodott. 

„Ezen  Kreil  —  jelenti  Schüler  — ,  ki  Bacsányiéknak  bizalmas 
barátja  volt,  egy,  a  rendőrséghez  közel  álló  harmadik  személy  által 
fel  lett  szólítva,  hogy  keresse  fel  Bacsányinét  és  barátságos  szol- 
gálatainak felajánlása  mellett  vegye  ki  tőle  férje  tartózkodási  helyét. 
Kreil  néhány  nap  előtt  ezt  meg  is  tette,  de  Bacsányinét  vigasztalan 
állapotban,  könnyek  között  találta  s  midőn  ennek  okát  kérdezte, 
az  így  nyilatkozott: 

Képzelje  jelen  szerencsétlen  helyzetemet.  Abban  a  hitben  vol- 
tam, hogy  férjem  Magyarországon  van,  mert  mint  elutazása  előtt 
mondta,  oda  akar  menni,  hogy  Ő  Felsége  előtt  igazolja  magát. 
Megvallom,  hogy  távolmaradása  már  nagyon  aggasztott,  mert  idő- 
közben Ő  Felsége  is  visszatért  ide.  De  igyekeztem  magamat  meg- 
vigasztalni. Most  néhány  nap  óta  hallom,  sőt  cselédem  mint  újságot 
hozta  haza,  hogy  mindenfelé  azt  beszélik,  hogy  férjem  a  franciák- 
kal együtt  Parisba  ment.  Sőt  azt  hallom,  hogy  egy  bizonyos  jó 
barátunk,  Hammer  úr,  ki  jelenleg  Parisban  tartózkodik,  valakinek 
azt  írta,  hogy  férjemmel  ott  találkozott  s  beszélt  vele.  Most  epedve 
várom  vissza  Hammer  urat,  hogy  férjem  sorsáról  valamit  meg- 
tudhassak, mert  ezenkívül  még  semmi  hírt  nem  kaptam  róla. 

1  Schüler  rendőrtanácsos  jelentése  1810  január  21.  A  cs.  kir.  osztrák 
belügyminisztérium  levéltárában,  Bécs. 

Ha  meggondoljuk  —  mondja  a  jelentés  — ,  hogy  ezen  Ham- 
mer, ki  egykor  Jassyban  konzul  volt,  tényleg  Parisban  tartózkodik, 
hol  keleti  okiratokat  tanulmányoz,  s  ha  nem  tehető  fel  az,  hogy 
Bacsányiné  Kreil  személyében  a  kémet  látta  s  ha  feltehető  az.  hogy 
Kreil  nem  árulta  el  magát,  úgy  a  valószínűség  megvan  Bacsányiné 
állítása  mellett.  Ellenkező  esetben  ő  elsőrangú  mesternője  volna  a 
tettetés  művészetének". 

A  jelentés  megjegyzi,  hogy  a  rendőrigazgatóság  részéről  e  tárgy- 
ban egyelőre  minden  kutatás  ki  van  merítve  s  jelenleg  csak  arra 
van  szükség,  hogy  Bacsányiné  állandóan  szemmel  tartassék,  ami 
iránt  intézkedés  is  történt.1 

Ügy  látszik  tehát^Jiggy^Bacsáftyiflé  tényleg  gyanakszik  Kreil 
tanárra  s  útára  yan  a  repfiőri  jelentésnek,  midőn  azt  mondja,  hogy 
tettető  szerepet  játszik.  Mert  hogy  férje  tartózkodási  helyéről  biztos 
tudomása  van,  azt  a  tények  minden  kétséget  kizárólag  igazolják. 
Ezen  rendőri  jelentés  1810  február  14-éről  szól,  holott  már  a  szö- 
kés első  napja  óta  sűrűn  folyik  közöttük  a  levelezés,  ami  kétségtelen 
bizonyítéka,  hogy  nemcsak  tudja  férje  tartózkodási  .helyét,  hanem 
még  a  levélbeli  érintkezés  módozataira  nézve  is  még  otthon  meg- 
egyezés történt  közöttük.   Bizonyára   Kreil   alávaló  kémszerepe,  ki 

nem   átalja   még  a   költőpár   rgflláriPFvi'rtriftggágflt  jft   piegrágralmarni 

gyanússá  válik  Bacsányiné  előtt,  s  azért  a  tettető  szerep,  mintha 
férje  szökésének  és  tartózkodásának  körülményeiről  addig  mit  sem 
tudna. 

A  költő  neje  még  szigorúbb  megfigyelés  alá  kerül  s  minden 
ember  aki  körülötte  van,  a  rendőrség  felbérelt  kéme.  A  Schotten- 
hofban  tevő  lakásának  házmestere,  „egy  megbízható,  s  a  rendőr- 
ségnek odaadó  hű  embere"  is  bele  van  vonva  e  szerepbe,  s  midőn 
Bacsányiné  egy  cselédjét  hirtelen  elbocsájtja,  mert  gyanakszik  reá, 
hogy  ő  is  a  rendőrség  bérence,  ezt  a  cselédet  is  erősen  kifaggatja 
a  rendőri  közeg  a  költőnő  viselt  dolgairól.2 

De  Bacsányinéra,  ki  a  rendőri  jelentés  szerint  ravasz  és  bizal- 
matlan, nem  képesek  semmit  kisütni,  s  csak  azt  tudják,  hogy  leve- 

1  Schüler,  Vebra,  Oss  rendőralkalmazottak  jelentése.  1810  február  14.  A 
cs.  kir.  osztrák  belügyminisztérium  levéltárában. 

1  Schüler  jelentése  1810  március  18.  A  cs.  kir.  osztr.  belügyminisztérium 
levéltárában.  Bécs. 

271 


BACSÁNYI  JÁNOS   ÉS   KORA 


lezésben  van  valakivel.  A  levelet  azonban  maga  hozza  el  egy 
ismeretlen  helyről,  s  a  választ  is  ő  maga  közvetíti.  E  jelentések 
csak  azt  állapítják  meg,  hogy  Bacsányiné  a  magasrangúakhoz  is 
bejáratos,  ezeknek  pártfogását  kéri  ura  érdekében.  Sőt  azt  is 
mondja  az  egyik  jelentés,  hogy  Bacsányiné  szorult  helyzetében  a 
magasrangú  főurak  támogatását  is  igénybe  veszi.  Annyira  szemmel 
tartják  őt,  hogy  a  szó  szoros  értelmében  minden  lépését  meg- 
figyelik, amint  erről  egy  1810  május  15-én  kelt  valósággal,  a  komikum 
benyomását  keltő  jelentés  beszámol.  E  szerint  naponkint  eljár 
Wratislaw  grófnő,  egykori  udvarhölgyhöz.  Kétszer  ment  Batthyányi, 
háromszor  Schwartzenberg,  egyszer  Trautmannsdorf  és  egyszer 
Zinzendorff  hercegekhez.  Egyszer  volt  gróf  Kohárynál  s  egyszer 
O'donnel  grófnőnél.  Azonkívül  nyolcszor  megfordult  Lederer  udvari 
tanácsosnál,  háromszor  Klemensberg  tanácsosnál,  kétszer  dr.  Zim- 
mermannál,  kétszer  gróf  Batthyányi  Tivadarnál,  egyszer  gróf  Harrach 
nál,  kétszer  Jezernitzky  udvari  fogalmazónál  s  egyszer  Gerl  úrnál. 
Ezenkívül  sétákat  tett  úgy  a  bel-,  mint  a  külvárosban  s  bol- 
tokba járt  vásárolni.  Templomban  is  volt  s  egyszer  a  Mariahil- 
fen  misét  mondatott.  Volt  néhányszor  a  bástyán  sétálni,  színházban 
s  a  postán,  honnan  leveleket  küldött.  Hogy  éjszakának  idején  elvitette 
volna  magát  egy  titkos  helyre,  az  március  29.  óta  nem  lehetséges 
és  előbb  sem  valószínű,  mert  egy  hordszékben  való  elvitel  nagyobb 
feltűnést  keltene.  A  házmester,  ki  a  rendőrségnek  hü  embere,  mit 
sem  tud  erről.  így  végződik  a  schotteni  kerület  rendőrfőnökének 
jelentése,  mely  a  mai  legmodernebb  dedektivrendszemek  is  becsüle- 
tére válnék.1 

A  legfőbb  rendőri  hatóság  Bacsányi  ügyében  1811  február  21 -érői 
keltezve  már  a  császárnak  is  jelentést  tesz.  Hager  jelenti,  hogy 
ebben  az  ügyben  nehéz  az  eljárás,  mert  Bacsányi  eltűnt  Bécsből, 
s  így  nem  hallgatható  ki  s  egyáltalában  azt  sem  lehet  biztosan 
tudni,  hogy  hol  tartózkodik.  Mint  mondják,  Bacsányi  közvetlen  a 
franciák  távozása  előtt  nagyon  levert  volt  és  kifejezést  adott  ama 
félelmének,  hogy  a  kiáltvány  lefordítása  miatt  bajba  fog  kerülni. 

Azt  mondta,  hogy  igazolása  végett  Magyarországba  akar  menni, 
s  állítólag  az  volt  a  mentsége,  hogy  ő  e  munkára  ki  lett  rendelve. 

1  Praschinger  kerületi  rendőrfőnök  jelentése.  A  cs.  kir.  osztrák  belügy- 
minisztérium levéltárában,  Bécs. 

Elutazásával  azonban  tévedésbe  ejtette  barátait  és  valószínűleg 
feleségét  is,  ki  férje  tartózkodási  helyét  illetőleg  szintén  tájékozás 
nélkül  áll.  A  rendőrigazgató  közli  a  császárral  a  nyomozás  eddigi 
eredményét  és  jelentését,  így  folytatja: 

„  Felséged  a  dolgok  ezen  állásából  meggyőződhetik,  hogy  Bacsá- 
nyit  rossz  lelkiismerete  űzte  el  Bécsből.  Bacsányi  János  udvari 
fogalmazó  annak  idején  bele  volt  keverve  a  Martinovics-féle  össze- 
esküvésbe is  és  Kufsteinba  került  fogságba.  Ugyanekkor  ott  fogva 
volt  Marét  jelenlegi  francia  miniszter  is.  Itt  fejlődött  ki  ez  utóbbi 
és  Bacsányi  között  az  ismeretség.  Állítólag  két  egymás  mellett  lévő 
zárkában  voltak  elhelyezve  s  ez  időtől  fogva  Bacsányi  Marét  minisztert 
barátjának  nevezi,  s  vele  már  1805-ben  Bécsben  gyakran  találko- 
zott. A  franciák  legutóbbi  itt  tartózkodása  idején  Bacsányi  már 
minden  tartózkodás  nélkül  közlekedett  Maretval,  mint  azt  az  ide- 
csatolt jelentések  bizonyítják.  (Itt  irónnal  a  következő  megjegyzés 
van  téve  a  jelentésben:  ezen  két  melléklet  elveszett  és  hosszas 
keresés  dacára  nem  volt  megtalálható.)  De  különösen  igazolhatja 
ezt  Oss  rendőrigazgatóhelyettes,  ki  ismerős  volt  a  Pálffy-házban, 
ahol  Marét  lakott.  Bacsányi  ott  egész  napokat  és  éjjeleket  töltött, 
teke  és  más  egyéb  játékkal  mulatta  magát,  szóval  úgy  viselkedett, 
mint  ahogy  csak  egy  bizalmas  házibarát  viselkedhetik. 

Felséged  előtt  már  bizonyára  több  jelentésből  ismeretes,  hogy 
a  kiáltvány  fordítására  Márton  nyelvtanár  lett  kirendelve,  miután 
azonban  ez  kijelenté,  hogy  meggyőződésével  és  alattvalói  érzel- 
meivel ellenkezik  az,  hogy  a  munkát  végezze,  Marét  és  titkárja 
Theremin  úgy  nyilatkoztak,  hogy  azt  Bacsányival  fogják  elkészít- 
tetni. Hogy  ő  ezt  a  munkát  tényleg  meg  is  csinálta,  kitűnik  saját 
nyilatkozatából,  mert  mint  Felségednek  fentebb  jelentettem,  saját 
szavai  szerint  ez  volt  távozásának  oka.  Nézetem  szerint  tehát 
Bacsányira  nem  annyira  a  fordítás  miatt,  mint  inkább  a  Marét  és 
közötte  fenforgó  bizalmas  viszonynál,  s  a  fordítás  módjánál  és 
körülményeinél  fogva  hárul  a  felségsértés  és  hazaárulás  vádja. 

A  dolgok  ezen  állásából  kifolyólag  elérkezettnek  látom  az  időt, 
hogy  Bacsányi,  ki  mint  „osztrák"  alattvaló  engedély  nélkül  kül- 
földre távozott,  hivatalosan  megidéztessék,  s  ha  a  kitűzött  idő  alatt 
meg  nem  jelennék,  vagyona  zár  alá  vétessék".1 

1  Hager  jelentése  a  császárhoz.  A  cs.  kir.  oszt  belügymin.  levéltárában,  Bécs. 

Ferenc  e  jelentés  alapján  utasítja  Hagert,  hogy  forduljon  ez 
ügyben  a  magyar  kancellárhoz  a  további  lépések  miatt  s  elrendeli, 
hogy  ha  Bacsányi  netalán  a  birodalom  területén  tartózkodnék,  vagy 
arra  lépne,  azonnal  elfogassák  s  neki  erről  rögtön  jelentés  tétessék. 
Ugyanezt  a  rendeletet  közli  a  rendőrigazgatóval  Metternich  is,  ki 
szintén  szükségesnek  tartja  Bacsányi  elfogatását  ha  az  állam  terü- 
letére lépne  és  hozzáteszi,  hogy  a  hivatalos  megidézést  csak  álta- 
lános keretben  kell  megszerkeszteni,  s  minden  egyéb  vonatkozást 
Bacsányi  bűnösségére  nézve  mellőzni  kell.1 

Mindenesetre  fontos  körülmény,  hogy  Bacsányi  elfogatására 
határozott  parancs  adatik  ki,  ami  ellentétben  van  azzal  a  körül- 
ménynyel, hogy  mint  látni  fogjuk,  épp  a  hatóságok  magasrangú 
hivatalnokai  tanácsolják  Bacsányinénak,  hogy  férje  visszatérését 
szorgalmazza.  Beigazolása  ez  Bacsányi  álláspontjának,  ki  jól  sejtve 
hogy  mi  vár  reá,  ha  visszatér,  semmi  körülmények  között  nem  haj- 
landó visszamenni  Bécsbe. 

Ezek  után  néhány  nap  múlva  újabb  jelentés  megy  az  uralko- 
dóhoz, melyben  a  rendőrigazgató  Metternich  átirata  értelmében  azt 
javasolja  néki,  hogy  egyelőre  tekintsenek  el  Bacsányi  egyéb  bűnös- 
ségétől, s  csakis  az  engedély  nélkül  történt  távozás  miatt  adassék 
ki  ellene  a  hivatalos  megidézés.  Párisi  tartózkodási  helyét  biztosan 
megtudandó,  jó  volna  talán  az  ottani  követséghez  fordulni.8  Úgy 
látszik,  hogy  a  rendőrség  a  kiáltvány  ügyében  nem  képes  biztosabb 
nyomokra  akadni  s  Bacsányival  szemben  is  nehéznek  tartja  a  bizo- 
nyítási eljárást,  mert  e  felterjesztés  azt  mondja  az  uralkodónak, 
hogy  »a  neki  tulajdonított  bűnösségre  nézve  nehezen  lesznek  a 
bizonyítékok  beszerezhetők,  mert  mást  alig  lehet  megállapítani, 
minthogy  ő  gyakran  megfordult  Maretnál,  s  hogy  ő,  mint  maga 
bevallotta,  lefordította  a  franciák  kiálványát  a  magyarokhoz,  de  e 
tekintetben  azzal  a  mentséggel  él,  hogy  e  célra  ki  lett  rendelve". 

Ferenc  ezen  felterjesztésre  elrendeli,  hogy  a  törvényes  eljárás 
nem  a  felségsértés  bűntettére,  hanem  csak  az  országból  engedély 
nélkül  történt  távozásra  nézve  teendő  folyamatba ;  erre  nézve  további 


1  Metternich  átirata  Hagerhez  1810  március  24.  A  cs.  kir.  osztrák  belügy- 
minisztérium levéltárában,  Bécs. 

■  A  rendőrigazgató  jelentése  Ferenchez  1810  március  26.  A  cs.  kir.  osztr. 
belügyminisztérium  levéltára,  Bécs. 

bizonyíték  nem  kell,  mert  az  idézésnek  egyszerűen  a  kivándorlás 
ténye  képezi  az  alapját,  aminek  következése,  hogy  a  megidézett  a 
jelzett  idő  alatt  igazolhatja  magát.  A  megidézés  tehát  kizárólag  csak 
az  önhatalmúlag  történt  eltávozásra  vonatkozzék. 

Úgy  látszik  tehát,  hogy  a  hatóságok  azon  fáradoznak,  hogy 
mindenáron  lehetővé  tegyék  Bacsányi  visszajövetelét  s  ezért  úgy 
tűntetik  fel  az  idézést,  mintha  néki  csak  az  engedélynél  kuli  távo- 
zás volna  rováson.  Nem  alapnélküli  a  feltevés,  hogy  a  hivatalos 
hatóságok  ily  módon  akarják  őt  tőrbe  csalni  csak  azért,  hogy 
visszajövetele  után  egy  sokkal  súlyosabb  vád  alapján  vonják  fele- 
lősségre.1 Legalább  az  eddigi  hivatalos  eljárás  is  azt  bizonyítja, 
hogy  Bacsányi  nem  viszi  el  szárazon  a  kiáltvány  körűi  viselt  dol- 
gait. Hiszen  maga  a  rendőrigazgató  az  uralkodóhoz  intézett  felter- 
jesztésében erősen  hangoztatja  Bacsányi  ellen  a  felségsértés  és 
hazaárulás  vádját  Bizonyára  az  osztrák  rendőrségnek  nem  kis  bosz- 
szúságot  okoz,  hogy  a  kiáltvány  ügyében  a  nyomozás  nem  jár  ered- 
ménnyel s  a  rendőrigazgató  helyzete  nem  lehet  kellemes  a  császár- 
ral szemben,  ki  mint  tudvalevő,  a  személye  ellen  elkövetett  sérel- 
meket s  a  felforgatásra  való  törekvés  legcsekélyebb  szándékát 
erősebben  latba  veti,  mint  bárminő  más  bűntettet.  Természetes 
azonban,  hogy  Bacsányi  nélkül,  kit  a  rendőrség  főbűnösnek  tart, 
a  nyomozás  nem  vezethet  eredményre  s  azért  szükséges  őt  még 
a  hivatalos  eljárás  ravaszságával  is  mindenáron  kézrekeríteni.  Ily 
alapon  megtörténik  tehát  Bacsányi  megidézése,  mely  1810  július 
9-éről  kelt  s  mely  csak  azt  tartalmazza,  hogy  Bacsányi  János  egy- 
kori hivatalnok,  ki  már  hosszabb  idő  óta  külföldön  tartózkodik, 
egy  éven  belül  térjen  vissza,  ellenkező  esetben  a  kivándorlási  pátens 
értelmében  fognak  vele  szemben  eljárni.  Ezzel  egyidejűleg  a  magyar 
kancellárhoz  megkeresés  intéztetik  abban  a  tekintetben,  hogy  Bacsá- 
nyinak  Magyarországban  lévő  vagyona  lefoglaltassék.  Erdődy  kan- 
cellár azonban  P  u  k  y  abaujmegyei  alispán  jelentése  alapján  érte- 
síti S  a  u  r  a  u  t,  hogy  Bacsányinak  sem  Abaujmegyében,  sem  Magyar- 
országon semmiféle  fekvő  vagyona  nincs,2  S  a  u  r  a  u  pedig  azt  jelenti, 

1  A  fenti  rendőri  felterjesztés  azt  mondja,  hogy  „az  idézés  csak  későbben, 
ha  majd  a  még  eddig  ki  nem  derített  tényállások  jobban  megvilágíttatnak, 
volna  kibocsátandó." 

*  Erdődy  kancellár  átirata  Saurauhoz  1810  június  4.  A  cs.  k.  osztr.  bet- 
ügyministerium  levéltárában,  Bécs. 

Hagernek,  hogy  néki  még  akkor  sem  volna  jogában  lefoglalni  Bacsá- 
nyinak  Magyarországban  fekvő  vagyonát,  ha  ilyen  léteznék  is. 

„Ami  itt  Ausztriában  lévő  vagyonát  illeti  —  mondja  S  a  u  r  a  u  — 
az  egyáltalában  szóba  sem  jöhet,  mert  Bacsányi  még  feleségét  is 
nélkülözések  között  hagyta  vissza  s  ittmaradt  csekély  ingóságának 
lefoglalása  csak  hosszas  pereskedésre  adna  okot/  Különben  ő 
Bacsányi  hivatalos  megidézését  sem  tartja  helyesnek,  mert  ő  magyar 
születésű  s  így  nincs  kötve  a  német  örökös  tartományok  kivándor- 
lási pátenséhez.1  Mint  látjuk  tehát,  ebben  a  jelentésben  is  meg- 
nyilatkozik gróf  S  a  u  r  a  u  jóakarata  a  szerencsétlen  üldözött 
költő  iránt. 

Ezen  hivatalos  eljárással  kapcsolatosan  legfelsőbb  parancsra 
Bacsányi  felesége  még  szigorúbb  őrizet  és  megfigyelés  alá  vétetik, 
annál  inkább,  mert  a  rendőrségnek  tudomására  jutott,  hogy  Bacsá- 
nyiné  egy  ismerősének  úgy  nyilatkozott,  hogy  nemsokára  el  fog 
utazni ;  az  erre  vonatkazó  jelentés  azt  mondja,  hogy  véle  szemben 
sokkal  nagyobb  elővigyázattal  kell  eljárni,  mint  bárki  mással  szem- 
ben.1 Szegény  Gabriella,  a  bécsiek  egykori  kedvenc  Sapphoja  sem 
hitte  volna  valaha,  hogy  közveszélyes  személynek  minősítik  őt  saját 
szülővárosában,  hol  egykor  annyi  ünneplés  tárgya  volt. 

Ezzel  a  Bacsányi  ügyében  ez  időben  napvilágot  látott  hivatalos 
okmányok  és  jelentések  megszűnnek  s  midőn  Bacsányi  a  megidé- 
zésre  nem  hederít,  az  ügy  nemsokára  végleg  lekerül  a  napirendről. 
Bizonyítéka  ez  annak,  hogy  a  hivatalos  hatóságok  lemondanak 
arról,  hogy  Bacsányit  a  kiáltvány  ügyében  még  valaha  felelősségre 
vonják.  Valószínűleg  végleg  belenyugodnak  abba,  hogy  Bacsányi 
külföldön  marad,  ami  által  lehetetlenné  válik  az,  hogy  erre  a  kér- 
désre valaha  világosság  derüljön.  Még  jobban  feledésbe  megy  az 
egész  ügy,  midőn  Bacsányiné  Metternich  közbenjárására,  a  császár 
engedélyével  az  1811-ik  év  tavaszán  külföldön  tartózkodó  urához 
utazik  azzal  a  végső  elhatározással,  hogy  megosztja  férjével  a  sor- 
sot és  nem  tér  vissza  többé  szülővárosába.  Csak  jóval  később, 
midőn   Bacsányi  előre   nem   látott   körülmények  folytán  Parisban 

1  Saurau  átirata  Hagerhez  1810  június  6.  A  cs.  kir.  osztr.  belügyminiszté- 
rium levéltárában,  Bécs. 

1  Praschinger  kerületi  rendőrfőnök  jelentése  1810  március  29.  A  cs.  kir. 
osztr.  belügyminisztérium  levéltárában,  Bécs. 

osztrák  fogsába   kerül,  perének    tárgyalása   alkalmával    1816-ban 
veszik  fel  újra  az  ügy  fonalát  az  osztrák  hatóságok. 

Erről  azonban  annak  idején  későbben  szólunk;  most  vegyük 
fel  a  fonalat  ott,  hol  elhagytuk,  s  az  eseményekkel  összefüggően 
tekintsünk  bele  Bacsányi  hőslelkű  nejének  férjéhez  intézett  levele- 
zésébe s  ennek  anyagából  is  tárjuk  fel  azon  adatokat,  melyek  úgy 
Bacsányi  távozásának  körülményeire,  mint  a  költő-pár  életére  és 
viszonyára  világosságot  derítenek. 

* 

Bacsányi  feleségének  levelezése  még  a  szökés  napján,  1809. 
november  19-én  kezdődik.  Ezen  első  levél  is  bizonyítéka  annak, 
hogy  Bacsányiné  férje  szökésének  körülményeibe  teljesen  be  volt 
avatva,  sőt  ő  maga  volt  az,  ki  e  lépést  szükségesnek  tartotta.  Ezen 
napon,  egy  vasárnapi  nap  estéjén  ily  sorokat  ír  távozó  férje  után: 

„Kedves  Jánosom !  későn  jöttem  meg  s  téged  nem  találtalak 
többé.  Ez  mélyen  lesújtott.  De  igazad  volt,  jótétemény  volt  ez 
mindkettőnkre  nézve.  Gyorsan  összeszedtem  magamat,  ismét  erős 
vagyok." 

Levelében  továbbá  azt  írja,  hogy  ő  mindenütt  azt  hirdeti,  hogy 
férje  Magyarországba  utazott.  Kérdi  továbbá,  hogy  mitévő  legyen 
azzal  az  okmánnyal,  melyet  íróasztalán  visszahagyott  s  mely  állá- 
sáról való  lemondását  tartalmazza.1 

Bacsányi  szökése  az  első  napokban  egyáltalában  nem  tűnik  fel 
s  hivatalából  való  elmaradását  egyelőre  nem  hozzák  összefüggésbe 
szökése  körülményeivel.  Csak  november  27-én  írja  Gabriella  fér- 
jének, hogy  kezd  már  az  a  hír  elterjedni,  hogy  ő  annak  a  bizo- 
nyos ügynek  szükséges  tisztázása  végett  Magyarországba  utazott. 
Rayner  udvari  tanácsos  azonban  azt  állítja,  hogy  ezt  a  fárad- 
ságot megtakaríthatta  volna  magának,  mert  távolról  sem  tulajdo- 
nítanak ennek  az  ügynek  oly  fontosságot,  mint  amiről  szó  van. 
Ő  egyúttal  elbeszélte,  hogy  Oswald  udvari  tanácsos  is  hasonló 
helyzetben  volt  s  meg  lett  idézve  azért,  hogy  különböző  dolgok- 
ban felvilágosítást  adjon.  Ez  először  gróf  W  r  b  n  á-nál  jelentkezett, 
de  ez  megtiltotta  neki,  hogy  az  idézésre  megjelenjék.  Ez  azonban 
nem  sokat  használt,  mert  erőszakkal   hurcolták  el  őt  a  zsandárok 

bacsányiné  levele  férjéhez.  A  cs.  kir.  osztr.  belügyminisztérium  levéltárá- 
ban, Bécs. 

oda,  ahol  neki  helyt  kellett  állania.  Hogy  minő  ügyben,  azt  nem 
tudják.  Különben  a  lárma  nem  is  oly  nagy  s  inkább  arra  töreked- 
nek, hogy  az  eseményeket  eltussolják.  Mindazonáltal  mégis  jobb 
ma  ezektől  a  dolgoktól  távol  lenni. 

Végre  megérkezik  az  első  kimerítő  levél  a  költő  szökésének 
egyik  állomásáról,  Münchenből.  Gabriella  örömtelt  érzelmekben  tör 
ki  afelett,  hogy  férjéről  végre  hírt  kapott.  December  4-ikéről  kel- 
tezve küld  e  levélre  választ  Paris  felé  utazó  férje  után. 

„Az  isteni  gondviselés  hatalma  legyen  áldva  és  dicsőítve ! ! 
Ezerszeres  köszönet  epedve  várt  soraidért,  melyeket  Münchenből 
megkaptam.  Csodát  gyakoroltak  e  sorok  rajtam,  mert  visszaadtak 
azok  önönmagamnak  abban  a  pillanatban,  midőn  bátorságom  már 
elhagyni  kezdett.  Majdnem  lehetetlenné  teszi  az  öröm,  hogy  írjak 
néked.  Te  kedves,  jó,  s  mint  ma  már  látom,  szerencsés  vándor. 
Örök  hála  legyen  az  Istennek,  hogy  nem  vagy  beteg.  Most  már 
egészen  nyugodt  és  boldog  vagyok,  és  ki  gondolná,  épp  azért,  mivel 
távolabb  vagy  tőlem,  illetve  a  veszélytől. 

Megbízásaidat  pontosan  teljesítettem  s  szerencsére  egy  már 
kész  levelet  csatolhatok  ide,  mely  felvilágosítást  tartalmaz  mindarra 
nézve,  amit  te  tudni  óhajtasz,  s  amit  én  tapasztaltam.  Most  az 
örömmámorban  elfelejtenék  mindent,  ami  elmúlt  s  most  csak  régi 
érzelmeim  boldogságában  ringatom  magam  s  megnyugszom  abban 
a  tudatban,  hogy  élsz,  egészséges  és  megelégedett  vagy  és  reám 
gondolsz.  Csókollak  mindezért  ezerszer.  Ne  vedd  rossz  néven 
azonban,  ha  panaszaimat  is  utánad  küldöm.  Nincs  veszteni  való 
időm  s  a  híreket  nem  írhatom  le  többé,  de  hiszen  láthatod  költői 
csapongásaimat,  melyek  a  bánatból  az  öröm  érzelmeibe  ragadnak 
engem.  Egyet  azonban  még  nem  tudattam  véled.  Egyik  legfontosabb 
foglalkozásom  elutazásod  óta  abban  áll,  hogy  a  régi  papírokat 
válogatom,  ami  elég  dolgot  ad.  A  legutóbbi  napokban  épp  a  kék 
színű  csomagok  kerültek  sorra  és  én  azokat  minden  kímélet  nélkül, 
körülbelül  ötszáz  darabot,  a  lángoknak  dobtam  martalékul.  Alig 
harminc-negyven  darabot  tartottam  meg,  melyek  életünk  történetéhez 
nélkülözhetetlenek.  Most  többet  nem  írhatok  néked,  minthogy  aludni 
térek,  mert  félek,  hogy  még  a  nagy  öröm  is  megártana".1 


1  Bacsányiné    levele   férjéhez.    A    cs.    k.   osztr.    belügyminiszterim   levél- 
tárában, Bécs. 

Még  január  5-iki  levelében  is  ez  az  érzés  tölti  el  Gabriella 
lelkét,  ki  boldog  abban  a  tudatban,  hogy  férjét  biztonságban  érzi. 
„Nyugodt  vagyok  —  írja  urának  — ,  amióta  kedves  leveled  Mün- 
chenből annyira  boldoggá  tett.  Már  százszor  megcsókoltam  azt  s 
épp  oly  gyakran  el  is  olvastam,  mert  az  még  most  is  az  ébredéskor 
első  reggeli  táplálékom,  s  egyúttal  altatóm,  midőn  nyugodni  térek. 
A  kék  csomag  sok  oly  levelet  tartalmazott,  mely  boldogságomat 
egekig  emelte  egykoron.  De  azt  a  boldogító  nyugalmat  egyik  sem 
önté  szívembe,  mint  a  Münchenből  jövő  papírdarab.  Mert  most, 
midőn  biztos  vagyok,  hogy  te  a  nemes  tokaji  borhoz  hasonlóan 
minden  megrázkódtatás  nélkül  lépted  át  az  egyenlítőt,  minden 
bánatom  és  aggodalmam  megszűnt.  Nyugodt,  megelégedett,  egy- 
szóval olyan  vagyok,  aminőnek  te  kívánsz."1 

Majdnem  teljes  egy  hónapig  nem  kutatják  Bacsányit  hivatalában, 
s  nem  teszik  szóvá  távozását,  ami  eléggé  feltűnő  körülmény. 
Gabriella  csak  december  18-iki  levelében  tudatja  férjével,  hogy  az 
elnök  kerestette  őt  a  hivatalban,  hogy  beszélhessen  vele.  Figyel- 
mezteti férjét,  írjon  az  elnöknek  s  tudassa  véle  eddigi  magavise- 
letének okait,  hogy  elnémuljanak  végre  a  rosszakaratú  nyelvek 
folytonos  pletykálkodásai.  Mert  hiszen  természetes,  hogy  a  mende- 
mondák és  rágalmak  most  érték  el  tetőpontjukat.  Gabriella  bizto- 
sítja férjét,  hogy  ő  e  fecsegésekkel  mit  sem  törődik  s  napirendre 
tér  azok  felett.  Különben  tudatja  férjével,  hogy  állását  azóta  már 
be  is  töltötték.  Az  öreg  veterán  magyar  költő,  Báróczy  is  tudako- 
zódott már  azóta  utána,  mert  súlyos  betegen  fekszik.  Gabriella 
néki  is  azt  üzente,  amit  másokkal  ura  sorsára  nézve  közölt  s 
hozzá  teszi,  hogy  legközelebb  meglátogatja  őt,  ha  az  időjárás 
engedi.  Gabriella  ezen  tudósítása  az  öreg  Báróczyról  ad  alkalmat 
azon,  már  az  előbbi  fejezetben  közölt  meleghangú  levélre,  melyben 
az  egykori  úttörő  magyar  költő  az  újjáébredés  első  apostolainak 
egyikétől  megható  sorokban  egy  egész  életre  búcsút  vészen. 
Bacsányi  sejtelme  valóra  is  válik,  mert  tényleg  felesége  már  a  reá 
következő  levelében  tudatja  véle  az  öreg  költő  halálát. 

„Az  öreg  veterán  alchimista  —  írja  Gabriella  —  végre  megtért 
őseihez.    De    nem  akarják    őt  eltemetni,   mert  az  emberek  nem 


1  Bacsányiné    levele  férjéhez.  A  cs.   k.  osztr.  belügyminisztérium   levél- 
tárában, Bécs. 

képesek  meggyőződni  arról,  vájjon  tényleg  halott-e.  Végre  ma,  a 
negyedik  napon  kétségtelenül  be  van  bizonyítva  a  halál.1 

1810  január  4-iki  levelében  Gabriella  férjét  fontos  körülmé- 
nyekről tudatja,  melyek  szökésének  és  lemondásának  körülményeivel 
szoros  öszzefüggésben  vannak. 

„Körülbelül  egy  óra  előtt  jött  egy  szolga  s  egy  neked  szóló 
dekrétumot  hozott.  Én  azt  mondtam,  hogy  te  nem  vagy  itt  s  én 
nem  érzem  magamat  jogosítva,  hogy  hivatalos  okmányokat  fel- 
nyissak. Ő  azonban  biztatott,  hogy  nyissam  fel  azt  s  egy  nyom- 
tatott ívet  helyezett  elém,  hogy  arra  nevedet  aláírjam,  igazolásául 
annak,  hogy  az  okmány  rendben  át  lett  adva.  Én  kijelentettem, 
hogy  semmiféle  ilyen  felelősséget  nem  veszek  magamra,  mert  nem 
tudom,  hogy  a  csomag  mit  tartalmaz.  A  szolga  azonban  azt  mondta, 
hogy  csak  írjam  alá  az  ívet  s  nyissam  fel  a  borítékot,  mert  annak 
tartalma  a  lemondási  ügygyei  van  kapcsolatban.  Én  erre  kinyitottam 
az  okmányt,  reá  írtam  az  ívre  nevedet  s  az  ember  eltávozott.  Én 
rögtön  leültem,  hogy  másolatot  vegyek  az  okmányról  azért,  hogy 
néked  megküldhessem  azt. 

Egy  óra  múlva  a  szolga  futva  jött  vissza,  s  mindenre  kért,  ami 
szent,  hogy  adjam  vissza  az  írásokat,  mert  félreértés  történt;  ő  az 
utalványozó  hivatalnak  a  szolgája,  s  néki  elébb  az  illetékes  ható- 
sághoz kellett  volna  vinni  azokat.  Igazolására  egy  másik  hivatal- 
szolga is  volt  vele.  Én  nagyon  meg  voltam  lépetve,  de  a  szolga 
kijelentette,  hogy  épenséggel  nem  baj,  hogy  én  az  okmányt  fel- 
nyitottam. Ezek  után  az  íven  ki  kellett  törülni  az  aláírást  s  vissza 
kellett  szolgáltatnom  az  okmányt.  Az  erről  vett  másolat  így 
hangzik: 

„Bacsányi  János  udvari  fogalmazónak.  Nevezett  1809  november 
1-éről  kelt  állásától  való  felmentését  kérelmező  folyamodványának 
hely  adatik  s  néki  ezen,  az  ő  szorgalmát,  megbízhatóságát  és  ügy- 
buzgalmát bizonyító  okmányok  azon  utasításai  adandók  ki,  hogy 
hivatalos  esküje  alapján  a  keze  alatt  netalán  lévő  ügydarabokat 
Rayner  udvari  tanácsos  úrnak  szolgáltassa  ki.  Egyúttal  az  illetékes 
pénztár  utasíttatik,  hogy  a  Bacsányi  János  által  húzott  fizetés 
december  5-ikétől,   mint  állásáról   való   lemondásának  elfogadása 

1  Bacsányiné  levele  férjéhez.  A  cs.   kir.   osztr.   belügyminisztérium   levél- 
tárában, Bécs. 

napjától  beszüntettessék,  ami  nevezettnek  miheztartás  végett  tudo- 
mására hozandó.  O'donnel,  elnök." 

Én  nem  tudom,  mit  gondoljak,  de  legvalószínűbb  az,  hogy  ily 
úton  akartak  engem  tájékoztatni,  mert  mindnyájan  abban  a  fel- 
fogásban vannak,  hogy  én  a  fődologról  semmit  sem  tudok.  Ezen 
véleményemben  megerősít,  hogy  O'donnel  grófnő  ugyanebben  az 
órában  tudatta  velem,  hogy  egész  napon  otthon  marad  s  reám 
vár.  Délután  hozzá  megyek  s  látogatásom  eredményét  tudatni 
fogom  veled."  ■ 

Legközelebbi  soraiban  már  azt  is  tudatja  Gabriella  férjével, 
hogy  a  rendőrség  az  ügyben  már  őt  is  zaklatni  kezdi.  Jan.  5-éről 
azt  írja  néki,  hogy  „Ma  igen  meleg  napom  volt.  Tegnapi  látoga- 
tásom O'donnel  grófnőnél  abbamaradt,  mert  ebédközben  a  kerü- 
leti rendőrbiztos,  szerencsére  az  ismerős  Praschinger  járt  nálam, 
hogy  meghívjon  Oss  rendőrtanácsos  elé.  Én  kijelentettem,  hogy 
ezt  az  urat  nem  ismerem  s  nem  tudom  felfogni,  mi  keresnivalóm 
volna  nékem  ott.  Különben  is  beteg  vagyok  (de  ez  nem  igaz  édes 
Jánosom)  s  ily  időjárás  mellett  nem  szabad  kimennem.  Ha  ő  azon- 
ban  minden  áron   beszélni   óhajt  velem,  úgy  fáradjon  el  hozzám. 

Ezzel  a  felelettel  megelégedve,  elment  azzal  a  kijelentéssel,  hogy 
valószínűleg  ő  maga  lesz  az,  ki  ezen  ügyet  elintézi.  Ma  délben, 
1 1  órakor  visszajött,  hóna  alatt  egy  tekercs  papírral  s  megkezdte  a 
hivatalos  eljárást.  Mielőtt  a  tollhoz  nyúlt,  nagyon  barátságosan  azt 
mondta,  hogy  néki  egynéhány  kérdést  kell  intézni  hozzám  s  arra 
kér,  hogy  az  igazságot  mondjam  meg,  mert  feleleteimet  írásba  kell 
foglalnia,  s  ha  azok  nem  felelnek  meg  a  valóságnak,  akkor  számos 
kellemetlenségnek  fogom  magamat  kitenni.  Ez  a  bevezetés  azonban 
nem  hozott  ki  nyugalmamból  s  udvariasan  kijelentettem,  hogy  csak 
kérdezzen,  én  felelni  fogok.  Ezután  a  kérdésekre  került  a  sor  s 
elsősorban  azt  óhajtották  megtudni,  hogy  te  hova  mentél  s  tudom-e 
tartózkodási  helyedet.  Én  egész  nyugalommal  kijelentettem,  hogy 
te  azt  mondtad  nékem,  hogy  különböző  ügyek  miatt  Magyarországba 
utazol. 

Ő:  De  egy  nő  mégis  csak  pontosabban  kell,  hogy  értesülve 
legyen. 


1  Bacsányiné' levele  férjéhez.  A  cs.  kir.   osztr.   belügyminisztérium    levél- 
tárában, Bécs. 

Én:  Egy  nő,  mint  én,  sohasem  kérdezi  urát  ügyeiről. 

Ő:  De  csak  kellett  néki  valamit  magával  vinni,  ruhanemüeket  stb. 

Én :  Fehérneműjét,  magyar  ruháját  magával  vitte,  többet  semmit. 

Ő:  A  postával  vagy  más  alkalmatossággal  utazott-e  el? 

Én :  Azt  nem  tudom,  mert  nem  voltam  idehaza,  midőn  távozott. 

Ő:  Vájjon  nem  kaptam-e  még  tőled  levelet,  melyben  tartózko- 
dási helyedet  megjelölöd. 

Én:  Mindeddig  semmiféle  levelet  nem  kaptam,  amit  a  rossz 
időjárásnak  és  a  zavaros  postajáratoknak]  tulajdonítok.  De  napon- 
ként várom  a  híreket. 

Hozzáfogott  mindezeknek  leírásához,  midőn  még  egyszer  figyel- 
meztetett, hogy  gondoljam  meg  jól,  amit  mondtam,  mert  nékem 
mindezt  aláírásommal  kell  bizonyítani.  Ezek  után  pedig  néki  még 
egy  kérdést  kell  hozzám  intéznie,  mely  ellentétben  van  eddigi  vallo- 
másommal. Én  azonban  nem  hagytam  magamat  félrevezetni,  azt 
mondtam,  hogy  kérdezzen  amit  akar  s  írja  azt,  amit  felelek.  Végre 
egy  kérdést  írt  le  előttem,  melyet  én  egy  külön  lapon  küldök  be 
hozzád. 

Midőn  mindezzel  készen  volt,  alá  kellett  volna  írnom  a  jegyző- 
könyvet, de  én  előbb  kikértem  magamnak  azt,  hogy  az  írást  elolvas- 
hassam. Midőn  azt  elolvastam,  megkérdeztem,  hogy  nevem  mellé 
írhatok-e  még  valamit.  Ő  azt  felelte,  hogy  ez  nem  szokásos,  de  ha 
én  nekem  még  mondanivalóm  volna,  ő  azt  utánam  szórói-szóra 
leírja.  Ezt  az  utóiratot  is  megtalálod  a  mellékleten.  A  legérdeke- 
sebbet azonban  majd  elfeledtem.  Midőn  vallomásom  első  része  le 
volt  írva,  ő  előállott  a  jelzett  utólagos  kérdéssel:  megállok-e  azon 
kijelentésem  mellett,  hogy  tőled  eddig  nem  kaptam  levelet,  s  most 
kiderült,  hogy  biztosan  tudják,  hogy  én  nemrég  leveleket  vettem 
át,  melyek  neked  szólanak,  még  pedig  azzal  a  kijelentéssel,  hogy 
utánad  fogom  azokat  küldeni.  Következésképen  nékem  tudni  kell, 
hogy  te  hol  tartózkodói.  A  kihallgatásomra  vonatkozó  jegyzőkönyv 
így  szól: 

Feleletek  és  nyilatkozatok,  melyek  Bacsányi  Jánosné,  született 
Baumberg  Gabriella  vallomása  kapcsán  felvétettek,  midőn  betegsége 
miatt  nem  hagyhatta  el  lakását. 

A  hozzám  intézett  kérdésekre  nem  felelhetek  mást,  minthogy 
férjem  néhány  hónappal  ezelőtt  elutazott  s  nékem  azt  mondta,  hogy 
különböző  ügyek  miatt  Magyarországba  utazik;  ennek  folytán  fehér- 

neműjét  és  magyar  ruháját  becsomagoltam  néki.  Hogy  ő  honnan 
indult  el  s  micsoda  alkalmatosságai  távozott,  szintén  nem  tudom, 
mert  nem  voltam  otthon,  midőn  elment.  Mostani  tartózkodási  helyét 
sem  tudom  megmondani,  mert  mint  már  mondottam,  eddig  semmi- 
féle levelet  nem  kaptam  tőle.  Ami  azt  illeti,  hogy  én  férjem  nevére 
szóló  leveleket  vettem  át,  azzal  a  megjegyzéssel,  hogy  azokat  utána 
fogom  küldeni,  a  következőkben  felelhetek :  Igaz,  hogy  én  leveleket 
vettem  át  részére,  melyeket  utána  is  fogok  küldeni,  mihelyt  meg- 
tudom, hogy  hol  tartózkodik.  Miután  naponként  várom  a  hírt, 
mely  tartózkodási  helyét  velem  tudatni  fogja,  nem  fogom  elmulasz- 
tani, hogy  azt  azonnal  tudassam  a  legfőbb  rendőri  hatósággal, 
ha  az  arról  mindenáron  meggyőződést  szerezni  óhajt. 

Bacsányi  Gabriella,  született  Baumberg. 

Utóirat:  Én  az  elém  terjesztett  kérdésekre  válaszoltam  s  alá- 
írtam a  jegyzőkönyvet,  hogy  a  törvények  iránti  tiszteletemnek  bizo- 
nyítékát adjam.  Szükségesnek  tartom  azonban  hozzáfűzni,  hogy 
férjem,  mint  udvari  fogalmazó,  eddig  viselt  állásáról  lemondott, 
lemondása  elfogadtatott  s  azért  kérem,  hogy  a  jövőben  minden 
további  kérdezősködéstől  meg  legyek  kímélve. 

így  a  kihallgatás  tanúk  nélkül  véget  ért.  Láttam  rajta,  hogy 
fájdalmasan  esik  néki  az,  hogy  hivatalból  kell  velem  szemben 
eljárnia  s  megígérte,  hogy  magától  el  fog  jönni,  hogy  az  ügy  ered- 
ményét tudassa  velem.  Egyebekben  légy  nyugodt,  az  egész  dolog 
nem  nagyon  izgatott  fel,  habár  az  alaposan  elvette  étvágyamat  az 
ebédtől."  ■ 

Ugyancsak  ily  fontos  körülményekre  vonatkozik  az  a  levél  is, 
mely  arról  a  beszélgetésről  számol  be,  mely  Gabriella  és  O'donell 
elnök  között  Bacsányi  ügyére  vonatkozólag  lefolyik. 

„Most  jövök  az  elnök  úrtól  s  ide  mellékelem  beszélgetésünket, 
melyből  ítéletet  alkothatsz  magadnak.  Ő  Excellenciája  rögtön  elfoga- 
dott, midőn  jelentkeztem  nála.  Részvéttel  viseltetik  az  én  sorsom 
iránt,  de  a  te  ügyedet  illetőleg   kedvezőtlenül  van  hangolva. 

Én:  Epedve  vártam  a  pillanatot,  midőn  tiszteletemet  tehetem 
s  férjem  lemondására  nézve  személyesen  beszélhetek  Excellenciáddal. 
Férjem  az  utolsó  percig  várt  abban  a  reményben,  hogy  Excellenciád 

1  Bacsányiné  levele  férjéhez.  A  cs.  k.  osztr.  belügyminisztérium  levéltárá- 
ban, Bécs. 

283 


BACSÁNYI  JÁNOS  ÉS  KORA 


meg  fog  érkezni  és  személyesen  előadhatja  az  okokat,  melyek  távo- 
zását előidézték.  Miután  ez  nem  volt  lehetséges,  férjem  írásban 
fogja  tudatni  okait.  Ő  nem  várhatta  meg  Excellenciád  jövetelét, 
mert  nem  akarta  életét  másodszor  is  kockára  tenni. 

Elnök:  Az  ön  férje  nagyon  rosszul  teszi,  ha  azt  képzeli,  hogy 
ily  enyhe  kormány  valakinek  az  életére  tör,  annál  is  inkább,  mert 
elegen  vannak  itt,  kikre  ujjal  mutogatnak,  mint  olyanokra,  skik  a 
franciákkal  igen  szoros  összeköttetésben  állottak.  Ő  tehát  saját  maga 
bizonyítja  bűnösségét  azáltal,  hogy  elhatározta  magát  a  távozásra. 

Én:  Az  én  uram,  fájdalom,  a  szerencsétlenség  gyermeke.  S  miután 
ő  már  egyszer  áldozatává  vált  az  ármánykodásnak,  a  tapasztalat 
tette  őt  félénkebbé,  nem  pedig  bűnösségének  tudata.  Bár  én  min- 
denből azt  látom  —  amit  másoktól  is  hallok  — ,  hogy  a  látszat 
ellene  vall,  de  én  még  sem  hihetem  őt  bűnösnek,  mert  ismerem  az 
ő  szigorú  elveit  és  becsületességét. 

Elnök:  Én  nem  ismerem  őt  olyan  alaposan,  s  csakis  hivatalos 
tevékenykedéséről  mondhatok  véleményt,  s  e  tekintetben  mindenki 
igazságot  szolgáltat  neki  arra  nézve,  hogy  ő  egy  nagyon  ügyes, 
szorgalmas  hivatalnok  volt.  De  azt  mondják,  hogy  ő  a  franciák 
itt  tartózkodása  idején  magaviselete  által  felette  gyanússá  tette  magát. 
Nemcsak  fordította  a  kiáltványt,  hanem  megszerkesztette,  sőt  éle- 
sítette azt. 

Én:  Annyit  beszélnek,  hogy  én  épenséggel  nem  csodálkozom, 
ha  Excellenciád  fel  van  háborodva  ellene.  Hiszen  azt  is  mondják, 
hogy  ő  önként  vállalkozott  arra,  hogy  megcsinálja  a  kiáltványt. 
Ez  azonban  nem  igaz,  mert  egy  küldönc  jött  házunkhoz,  s  ő  fel 
lett  kérve,  de  nem  tudhatta,  hogy  mire.  Ő  maga  jelentette,  hogy 
ő  ki  van  rendelve,  s  ez  ellen  nem  tettek  semmi  ellenvetést.  Hogy 
kényszeríthették  a  fordításra,  az  lehetséges,  de  semmi  esetre  sem  ő 
szerkesztette  meg  azt. 

Elnök:  Már  ez  is  bűnössé  teszi  őt,  mert  ha  még  azzal  fenye- 
gették volna  Js,  hogy  lelövik,  még  akkor  sem  lett  volna  szabad  ezt 
tennie.  Hiszen  olvashatta,  hogy  a  kiáltvány  tele  volt  piszkolódással 
az  uralkodó  magas  személye  ellen. 

Én:  Én  erről  nem  mondhatok  ítéletet,  mert  nem  olvastam  azt. 

Elnök:  De  én  igen!  Oly  eszmék  foglaltatnak  benne  Rákosról  és 
ehhez  hasonlókról,  amelyekről  a  franciák  nem  bírhattak  semmi 
tudomással. 

Én:  Megengedi  Excellenciád,  hogy  megmondjam  véleményemet? 
Én  ismerem  férjemet,  szigorú  elveit  és  képességeit.  Ö  talán  belátta, 
hogy  az  semmiféle  hatást  nem  fog  tenni. 

Elnök:  Ezt  nem  lehetett  előre  tudni,  mert  ha  a  franciák  győzedel- 
mesen vonultak  volna  be  Magyarországba,  úgy .  .  .  ekkor  Malvaschini 
tanácsost  jelentették  be. 

Én  mégegyszer  megkértem  Ő  Excellenciáját,  hogy  legyen  kegyes 
megvárni  írásbeli  igazolásodat,  amelyet  te  valószínűleg  már  régeb- 
ben elküldtél.  Attól  félek  azonban,  hogy  azt  épp  úgy,  mint  az  én 
leveleimet  visszatartották,  mivel  az  igazolásodra  szolgálna  s  téged 
mindenáron  bűnösnek  akarnak  tudni. 

Elnök:  Nem  látom  be,  hogy  miért  tartanák  vissza  az  ő  leveleit. 
Különben  úgy  látszik,  hogy  ő  elhagyta  önt,  mert  hiszen  ellenkező 
esetben  magával  vitte  volna. 

Én:  Ez  a  legérvényesebb  bizonyíték  arra  nézve,  hogy  ő  néki 
nem  volt  szándékában  eltávozni.  Hiszen  az  egész  nyáron  át  elég 
időnk  lett  volna  elkészülni  az  utazásra,  de  egyikünknek  sem  volt 
ez  szándékában.  Csakis  a  viszonyok  kényszere  indította  őt  e  lépésre, 
valamint  túlbuzgó  barátok  figyelmeztetése,  kiknek  talán  az  volt 
a  megbízatásuk,  hogy  felköltsék  benne  a  veszély  érzetét,  amitől 
neki  azonban  nem  volt  mit  tartania.  Ő  nem  könnyelmű  ember  s 
a  tőlem  való  elválás  sokkal  nehezebben  esett  neki,  mint  azt  gon- 
dolnák, bármennyire  merészkednek  is  a  mi  benső  viszonyainkba 
avatkozni.  Amíg  tehát  nem  kapok  tőle  levelet,  betegnek  vagy  halott- 
nak kell  őt  tekintenem.  És  már  magában  ez  a  gondolat  is  nagyon 
kínoz  engemet.  Azért  lesznek  az  ő  levelei  visszatartva. 

Elnök:  ön  szükségtelenül  kínozza  önmagát.  Mert  ha  leveleket 
fel  is  törnek  és  elolvasnak,  azokat  mégis  elküldik  rendeltetési  helyükre. 

Én:  Amit  házastársak  egymásnak  mondanak,  az  egy  harmadikat 
nem  érdekelhet.  De  én  egyáltalán  nem  kapok  levelet,  mert  engemet 
azáltal,  hogy  róla  semmit  meg  nem  tudok,  aggodalomba  ejteni  és 
kínozni  akarnak  s  azt  remélik,  hogy  mindenféle  kidobott  hír  folytán 
engem  is  fellázíthatnak  ellene,  ami  azonban  hiábavaló  fáradság. 
Én  ismeaem  az  ő  elveit  és  tisztességes  gondolkodását,  s  azért  nem 
hiszek  semmit. 

Elnök:  Önt  úgy  ismerik,  mint  egy  nagyon  tiszteletreméltó  férfiú 
leányát,  ki  az  államot  nagyon  hűségesen  szolgálta. 

Én:  De  mint  egy   sorsüldözött  ember  neje  gyűlölt  vagyok  jól 

tudom.  S  mivel  nem  tartozom  az  ő  megrágalmazói  közé  s  az  ő 
megtámadott  becsületét  bátor  elhatározással  védem,  azért  én  is 
gyanús  vagyok. 

Elnök:  Lelkemből  sajnálom  Önt,  de  én  ez  egész  ügyben  nem 
tehetek  semmit. 

Én:  Csak  azt  a  kegyet  kérem  Excellenciádtól,  tudassa  vélem 
ha  az  ő  írásbeli  igazolása  megérkezik,  hogy  meggyőződhessem 
arról,  vájjon  életben  van-e  még.  —  Itt  nem  tarthattam  vissza  könnyei- 
met és  ajánlottam  magam. 

Elnök:  Ha  ő  igazolni  tudja  magát,  akkor  mindent  megteszek 
érdekében,  ami  hatalmamban  áll. 

Én:  Ez  volt  legszebb  reményem,  midőn  Excellenciád  elnök  lett 
ki  bizonyára  megjutalmazta  volna  szolgálatait.  Mert  ő  már  rég  udvari 
tanácsos  lehetne,  ha  örökösen  nem  üldözték  volna.  Még  ha  érdemes 
emberekkel  mellőzték  volna  őt,  úgy  türelemmel  viselte  volna  sorsát. 
De  őt  olyanok  szorították  háttérbe,  kik  a  szó  legteljesebb  értelmében 
minden  tekintetben  mélyen  alatta  állottak. 

Elnök:  Nem  tudnám,  hogy  valaki  őt  megelőzte  volna. 

Én:  Most  nem  és  Excellenciád  bizonyára  nem  is  engedte  volna 
meg  ezt.  —  Ekkor  bejött  a  grófnő,  s  mivel  a  kocsi  előállott,  én  aján- 
lottam magam. 

Ezen  adatok  azt  látszanak  bizonyítani,  hogy  Bacsányit  hivatalos 
működésében  is  igazságtalan  mellőzés  és  bántalom  éri,  melyet  jel- 
leme és  túlzó  önérzete  nem  képes  elviselni.  Nem  tudjuk,  hogy  mi 
ebből  a  valóság,  de  bizonyára  feltűnő  körülmény,  hogy  dacára  oly 
gyakran  hangoztatott  kiváló  hasznavehetőségének  és  megbízható- 
ságának, mégis  a  hivatali  ranglétrán  oly  nyomorúsággal  halad  előre, 
hogy  az  joggal  elkeserítheti  őt,  ki  képességeinek  és  hasznos  szol- 
gálatainak tudatában  van.  Hogy  pedig  Bacsányi  komoly,  szorgalmas 
és  ügyes  hivatalnok  volt,  azt  nem  ő,  hanem  főnökei  egyhangúlag 
még  akkor  is  igazolják,  midőn  állását  elhagyva,  már  rég  külföldön 
tartózkodik.  Úgy  látszik  tehát,  hogy  Bacsányit  hivatalában  számos 
oly  sérelmek  érik,  melyek  főleg  oly  lobbanékony  kedélynek,  mini 
ő  volt,  még  könnyebbé  teszik  egy  könnyelmű  lépés  gyors  elhatá- 
rozását. Bizonyára  a  hivatalos  körök  szemében  még  mindig  súlyos 
latba  esik  a  költő  múltja,  mely  őt  a  Martinovics-féle  összeesküvés- 
sel hozza  kapcsolatba.  Ennek  folytán  még  évek  múlva  is  gyanús 
lehetett  személye  azok  előtt,  kik  őt  megbélyegzettnek  tartották  egy 

olyan  összeesküvésben,  mely  a  legmagasabb  uralkodóház  ellen 
irányult.  Lehet-e  ennél  súlyosabb  bűnnel  terhelve  valaki  az  osztrák 
rendszer  szolgái  előtt,  kik  a  mindenható  császár  fogalmában  látják 
megtestesülve  a  földi  hatalom  legnagyobb  tekintélyét. 

Hogy  az  elkeseredés  Bacsányi  iránt  szökése  után  mily  nagy, 
az  abból  is  kitűnik,  hogy  a  hivatalos  körök  nem  átalják  még  a  költő 
nejét,  a  koszorús  osztrák  írónőt  is  mindenféle  alacsony  bántál  mak- 
kal és  bosszantásokkal  üldözni.  „Sorsom  végre  jobb  fordulatot 
kezd  venni  —  írja  a  költőnő  e  levele  végén  — ,  s  anyám  átka, 
mely  eddig  láthatatlanul  körülhálózott,  atyám  áldásával  szemben 
kezdi  erejét  veszteni.  Végre  lakásom  biztosítva  van.  Nagyobb  meg- 
nyugvás ez  nekem,  mint  gondolnád,  mert  láttam  a  hálót  és  az 
ellenem  irányuló  rosszakaratot,  amihez  még  háziuramat  is  fel  akar- 
ták használni;  ő  azonban  erősen  kitette  magát  értem,  s  mint  tőle 
magától  hallottam,  majdnem  bajba  került  e  miatt.  Végre  ma  nyu- 
godtan alhatom,  mert  megkaptam  az  elégtételt,  hogy  nem  kellett 
kihurcolkodnom.  Már  láttam  magamat,  mint  egy  kísértetet,  s  mint 
egy  kiátkozott  személyt,  házról-házra  járni  és  fedelet  könyörögni,  s 
szinte  láttam,  hogy  nevem  említésénél  hogy  csapják  be  az  ajtót 
orrom  előtt.  De  végre  ez  a  veszély  is  elmúlt."1 

Ily  alacsony  bántalmakkal  illetik  a  hivatalos  körök  a  régi  Bécs 
fénykorának  egykor  ünnepelt  költőnőjét,  ki  ezen  időben  a  meg- 
próbáltatások nehéz  napjait  éli  át.  Néha-néha  ugyan  egy  kis  vigasz- 
taló öröm  is  jut  neki  osztályrészül,  főleg  midőn  azt  látja,  hogy 
vannak  még  körök,  ahol  nem  felejtették  el  őt,  s  ahol  elismerő  mél- 
tánylásban részesülnek  költői  munkásságának  érdemei.  Fenti  leve- 
lében örömmel  írja  férjének,  hogy  különböző  iskolák  tanítványai 
élükön  tanáraikkal,  felkeresik  szerény  hajlékát,  hogy  megismerjék 
őt.  Legutóbb  egy  ily  lelkes  kis  csoport  ellepte  lakását  és  mü- 
veinek otthon  lévő  kiadványait  mind  összevásárolták,  úgy  hogy 
egyszerre  negyven  forintot  vett  be  azokból.  Habár  szerény,  de  bizo- 
nyára jóleső  segítség  ez  a  szegény  Gabriellának  a  szűk  napokban. 

Az  1810.  év  első  napján  végre  megkapja  Gabriella  az  első  leve- 
let, mely  férje  Parisba  történt  szerencsés  megérkezéséről  és  egyéb 
viszonyairól  számot  ad.  Természetes,  hogy  a  sorok  nagy  boldog- 
ságot okoznak  néki,   ki  férjét  immár  végleg  biztonságban  tudja. 

1  Bacsányiné  levele  férjéhez.  A  cs.  k.  osztr.  belügym.   levéltárában  Bécs. 

„Hogy  minő  örömmel  vettem  epedve  várt  soraidat  —  írja  vála- 
szában férjének  — ,  egyszerű,  rideg  szavakkal  ki  nem  fejezhetem. 
Istennek  légyen  hála  legforróbb  óhajtásom  teljesítéséért.  Te  szeren- 
csésen és  egészségesen  megérkeztél  s  tárt  karokkal  fogadtak.  Mi 
kellene  több,  hogy  boldognak  érezzem  magamat.  Hogy  ezt  tőled 
magadtól  tudhatom  meg,  ez  a  legfőbb  jutalom  mindazért  a  gondért 
és  bánatért,  melyet  átszenvedtem.  A  világ  csodái  közé  számítom, 
hogy  e  levelet  megkaptam  s  most  már  nem  is  hiszem  többé,  hogy 
leveleinket  kinyitják.  De  édes  szívem,  te  csak  futólag  írsz  két  régi 
barátodról,  s  leveled  folyamán  csak  az  egyiket  említed,  s  nem  szólsz 
a  másikról,  kiről  oly  szívesen  többet  szeretnék  hallani.  De  majd 
kipótolod  ezt  a  jövőben.  Hiszen  te  is  örömmámorban  úsztál,  mint 
leveled  igazolja,  s  nékem  is  fáradságba  kerül,  hogy  mérsékeljem 
boldogságomat,  mely  annyira  elüt  eddigi  bánatomtól.  Bizonyára 
nem  álmodná  senki,  hogy  örömemnek  forrása  kétszáz  mértföldre 
van  tőlem  távol." 

Levele  további  folyamán  megkérdi  urát,  hogy  minő  színből 
készüljön  az  általa  kért  nemzeti  öltöny:  acélzöld  kasmirból-e  vagy 
feketéből?  Úgy  látszik  tehát,  hogy  Bacsányi  még  külsőleg  sem 
akarja  levetkezni  magyarságát  s  erős  nemzeti  érzése  még  a  világ- 
divat fővárosában  is  meg  akarja  tartani  hazája  szokásait.  Gabriella 
levele  végén  férje  ama  felszólítására  is  kitér,  mely  arra  vonatkozik, 
hogy  jöjjön  mihamarabb  Parisba,  ahol  egy  valódi  színházat  láthat. 

„Kedves  Jánosom  —  írja  erre  válaszul  —  a  legutolsó  ok  volna 
az,  mely  engem  egy  ily  kéjutazásra  csábítana.  Annál  kevésbbé 
indítana  erre  környezeted  pompája  és  előkelő  baráti  köröd  fénye, 
mely  téged,  mint  írod,  zavarba  ejtett.  Egy  meleg  szobácska,  egy 
egyszerű  nyugvóhelyecske  fáradt  lelkem  számára,  gondnélküli  ki- 
látás a  jövőre,  mely  az  öreg  kor  napjaiban  a  nélkülözésektől  megóv, 
a  remény  a  viszontlátásra  s  a  boldogság,  melyet  véled  csendes 
magányban  egykor  megoszthatok,  ez  minden,  amire  szükségem 
van  s  amiért  Istenhez  fohászkodom."1 

Minő  szerény  kívánságok,  melyeket  a  szegény  sorsüldözött  nő  a 
jövővel  szemben  táplál,  és  minő  mostohasága  a  sorsnak,  hogy 
mindebből  semmi  nem  teljesül !  Remek  visszhangjai  e  sorok  a  sze- 


1   Bacsányi    levele  férjéhez.  A  cs.   kir.  osztr.  belügyminisztérium    levél- 
tárában, Bécs. 

gény  Gabriella  nagy  lelkének,  kitől  távol  állanak  ma  már  az  élet 
hiúságai  s  ki  a  tiszta  boldogság  való  értékét  nem  a  hírnév 
dicsőségében,  nem  a  fény  és  pompa  külsőségeiben,  hanem  abban 
a  csendes  kis  otthonban  keresi,  hol  a  boldog  nyugalom  ölén  egye- 
dül a  szeretet  kárpótolhatja  őt  azért,  amit  a  múltban  vesztett  és 
szenvedett. 

Az  a  levelezés,  mely  ez  időben  a  költőpár  között  lefolyik,  hű 
tükre  e  bámulatos  nő  törhetetlen  jellemének,  ki  annál  magasabbra 
emelkedik,  minél  nagyobb  a  szerencsétlenség  és  a  megpróbálta- 
tás, melyet  a  sors  reá  mér.  Az  élet  legnehezebb  pillanataiban  nem 
hagyja  el  lelki  ereje  s  nem  lankadó  buzgalommal  és  kitartással 
fáradozik  férje  ügyében  s  a  szerencsétlenségben  biztatja  és  báto- 
rítja őt,  hogy  el  ne  csüggedjen.  Még  kicsiny,  szerény  tőkéjét  is, 
melyet  atyjától  örökölt,  teljesen  felemészti,  hogy  férjét  megóvja  a 
nélkülözéstől  s  az  élet  ama  gondjaitól,  melyekről  a  mi  költőnk 
nem  igen  szeret  tudomást  venni.  Nincs  más  aggodalma,  mint  ura 
sorsa,  s  nem  ismer  más  kötelességet,  minthogy  saját  nélkülözése 
árán  is  megóvja  őta  gondoktól.  S  mindezért  nem  ismer  más 
jutalmat,  mint  férje  szeretetét,  kinek  egy-egy  levele,  melyben  élet- 
jelt ad  magáról,  s  egy-egy  jó  hír,  mely  sorsára  vonatkozik,  fénye- 
sen megjutalmazza  őt  a  legnagyobb  áldozatokért  és  keserűségekért, 
melyeket  miatta  elszenvednie  kell. 

Ily  tükre  Gabriella  fenkölt  lelki  nagyságának  az  a  levél  is, 
amelyet  1810  április  4-éről  keltezve  ír  férjének: 

„Leveledet,  édes  Jánosom,  Isten  küldötte  nékem  vigasztalásul  a 
csüggedés  nehéz  órájában.  A  hiábavaló  várakozás  kezdett  már 
megfosztani  nyugalmamtól.  S  lám,  egy  madárka  berepült  csendes 
kis  szobámba  s  egy  kedves  hír  felvillanyozta  újból  lelkem  gon- 
dolatait. Mond  meg,  kedvesem,  miként  van  ez?  A  sors  megpró- 
báltatásait megadással  tudtam  mindenkor  viselni,  sőt  még  úgy- 
nevezett jóbarátainknak  bosszantásai  sem  hoztak  ki  nyugalmamból. 
De  a  nem  remélt  öröm  lesújt,  mint  ahogy  az  angyalok  térdre  ros- 
kadnak Isten  trónja  előtt.  Majdnem  gyermekes  kedélyben  voltam 
egész  nap,  s  úsztam  a  boldogságban,  mint  egy  szerelmes,  kinek 
érzelmei  meghallgatásra  találnak.  Tehát  minden  levelemet  megkap- 
tad. Ez  várakozásomon  felül  van.  Bár  elég  későn,  mint  látom. 
Bizonyára  olvasták  azokat,  de  ezzel  kevéssé  törődöm.  Fő,  hogy 
azok  kezeid  között  vannak.  Ha  aggodalmaskodó  ellenségeid  nem 

félnek  többé  attól,  hogy  te  tolladat,  mint  egy  lovag  a  fegyverzetét, 
önvédelmedre  felhasználod,  úgy  én  is  hozzájárultam  ahhoz,  hogy 
erre  nézve  megnyugtassam  őket  és  pedig  beszédközben,  melyet 
Ohms  udvari  titkárral  folytattam,  ki  egykor  költeményeimnek  is 
cenzora  volt,  s  kivel  véletlenül  találkoztam.  Meg  kell  adnom  neki 
az  elismerést,  hogy  ő  kiváló  tisztelettel  bánt  velem  és  első  látásra 
meg  tudta  különböztetni  az  embert,  mely  őt  a  hivatalnoktól  elvá- 
lasztja. Ez  a  megkülönböztetés  nagyobb  fontosságot  adott  beszé- 
dünknek, mint  gondoltam  volna,  mert  nemsokára  reád  került  a 
sor,  s  nékem  szép  alkalmam  nyílt  arra  nézve,  hogy  jellemed  érté- 
kéről nyilatkozzam  s  egypár  igazságot  elmondjak  a  legalkalmasabb 
helyen,  ami  sok  tekintetben  kinyithatta  az  ő  szemét.  Ezt  abból  sej- 
tem, ami  ezután  következett.  Szóval  többet  erről,  s  most  csak  any- 
nyit  jegyzek  meg,  hogy  többen  nagy  igyekezettel  akartak  biztosí- 
tani arról,  hogy  egy  hajadszála  sem  görbült  volna  meg,  ha  itt 
maradtál  volna.  (Higyje,  aki  akarja.)  De  szökésedet,  azt  nem  tud- 
ják többé  megbocsátani. 

Kételkedem,  hogy  az  úgynevezett  hazai  hírlapok  a  ti  körötökben 
olvastatnának.  S  ebben  a  feltevésben  talán  nem  fog  ellenedre  lenni, 
ha  tőlem  megtudod,  hogy  ott  rólad  minden  irányban  csak  tisztelettel 
történik  említés.  Maguk  ellenfeleid  bevallják,  hogy  te  egy  kiváló  képes- 
ségű ember  vagy.  De  a  költészet  egén  az  ő  szemecskéikben  nem 
vagy  más,  mint  csak  a  hold,  mely  eddig  is  —  a  naptól  kapta  vilá- 
gosságát. És  a  nap  ?  Az  én  vagyok ! !  Minő  ostobaság ! !  Egy 
jóbarát  adta  nékem  olvasni  a  lapot,  elküldöm  néked,  ha  azt  meg- 
kapom. Még  egyet.  Születésnapomon  kint  voltam  a  Máriahilfen  misét 
hallgatni.  Gyönyörű  tavaszi  nap  volt.  Midőn  a  Glacisn  át  hazafelé 
mentem,  a  Burgkapu  mellett  lévő  fasorban  egy  ismerősömmel  talál- 
koztam, kivel  egy  ideig  beszélgettem.  Egyszerre  csak  a  hátam 
megért  lévő  fasorból  a  császár  jött  felénk.  Én  meghajoltam,  a  csá- 
szár igen  barátságosan  köszönt  s  midőn  már  félig  elhaladt, 
újból  szemügyre  vett.  Valószínűleg  kétségben  volt,  vájjon  én 
vagyok-e  ?  Mert  alakom,  édes  Jánosom,  nagyon  megváltozott.  Nem 
csoda  annyi  baj  után,  ami  a  legutóbbi  időben  ért.  Tartozom  néked, 
hogy  ezt  véled  közöljem,  nehogy  meglepjen  az  annyira  óhajtott 
viszontlátás.  De  hál'  Istennek  egészséges  vagyok.  A  jó  Zimmer- 
mann,  kit  időnkint  meglátogatok,  még  mindig  jókor  kihúzott  a  baj- 
ból. Ö  különösen  szerencsés,  öreg,   már  átépítésre   szoruló   ócska 

épületek  fentartásában ;  bebizonyította  ezt  szülőimnél  is  s  én  az  ő 
személyét  fogom  egykor  legnagyobb  mértékben  nélkülözni! 

Különben  tudatom  veled,  hogy  itt  a  legutóbbi  napokban  halál- 
híredet terjesztették.  Ez  is  azonban  csak  ellenségeinknek  volt  rossz- 
akaratú koholmánya.  Az  ostobák!  Mintha  a  sir  bennünket  elválaszt- 
hatna! Ebben  is  csak  az  ármánykodás  útjait  látom  s  úgynevezett 
jóakaró  barátaid  támadását  tapasztalom,  mely  egészen  hozzám  elér. 
Ugyanezen  forrásból  közölték  velem  azt  a  hírt  is,  hogy  téged  elfog- 
tak és  ide  hurcoltak.  Ez  újév  napján  volt.  Később  nemsokára  azt 
fecsegték,  hogy  te  kormányzó  lettél  az  illyr-tartományokban.  Huhu ! 
Továbbá  barátod,  Marét  miniszter  lebukott,  nem  a  lóról,  hanem 
egyáltalában  arról  a  magaslatról,  amin  volt.  Később  pedig  az  a 
hír  járta  hogy  téged  egészen  mellőztek.  Később  pedig:  te  már 
ezerszeresen  megbántad,  hogy  innen  elutaztál. 

Egy  másik  azt  az  épületes  vigasztaló  körülményt  hozta  fel,  hogy 
mivel  te  oly  régóta  nem  írtál,  bizonyára  magad  fogsz  jönni.  Később 
pedig  arról  volt  szó,  hogy  te  Marét  miniszter  alatt  mint  az  Illyr- 
tartományok  titkára  vagy  alkalmazva  s  jól  érzed  magad.  Azután 
pedig  azt  mondták,  hogy  betegeskedel  s  tegnap  óta  halva  vagy. 
Az  egyedüli  hírt,  hogy  beteg  vagy,  nagyon  szivemre  vettem,  a  többi 
nem  látszott  előttem  lehetségesnek,  bárminő  valószínűvé  akarják  fel- 
tüntetni azt.  Ők  jól  tudják,  hogy  én  régen  nem  kaptam  hírt  rólad, 
s  erre  alapították  szívtelen  terveiket.  Láthatatlan  kézzel  elhintették 
a  pletykálkodás  magvát  az  én  boldogító  reményeim  zöld  vetései 
között.  De  nálam  az  sziklára  talált,  s  nem  hozta  meg  gyümölcseit. 
Az  ő  ármánykodásuk  én  rajtam  megtörik,  mert  az  én  hitem 
Istenre  van  építve,  s  a  gondviselésbe  helyezett  bizalmam  meg- 
ingathatatlan."1 

így  folyik  Gabriella  levelezése  az  élet  nehéz  viszontagságai 
között,  sok  bánatot  és  megpróbáltatást,  de  kevés  örömet  hozva 
reá.  Néha-néha  azonban  bevetődik  egy  kis  fénysugár  is  a  sötét- 
ségbe s  megédesíti  a  költőnő  napjait  a  szomorú  órákban,  mely 
lelkét  főleg  ura  sorsa  miatt  eltölti.  Ily  fénysugár  az,  mely  rövid 
időre  múzsájának  már  elhalványulni  kezdő  emlékeit  új  életre  kelti, 
midőn   egy  világraszóló  esemény  megszólaltatja  lantját,   mely  oly 

1  Bacsányiné  levele  férjéhez.  A  cs.  kir.  osztr.  belügyminisztérium  levéltárá- 
ban. Bécs. 

régóta  hallgat.  A  hatalmas  francia  császár  összeköttetést  keres  egy 
régi  uralkodócsaláddal,  s  tekintete  a  Habsburgok  sarjára  esik, 
kit  trónjához  és  jövő  dinasztiájához  akar  láncolni.  Mária  Lujzára, 
Ferenc  császár  leányára  esik  választása,  kit  meleg  érzelmekkel  övez 
körül  a  bécsiek  szeretete,  s  ki  régóta  Gabriella  tiszteletének  és 
imádatának  tárgya.  Ő  maga  volt  az,  ki  az  ifjú  hercegnő  sorsát  és 
boldogságát  egykor  megjövendölte  s  még  évekkel  ezelőtt  nagyra- 
hivatott szerepet  jósolt  neki  Európa  népeinek  történetében.  Termé- 
szetes, hogy  Gabriella  lantján  nem  tűnhet  el  nyomtalanul  ezen 
fontos  eseménynek  világraszóló  jelentősége,  s  a  legelső  alkalommal 
megragadja  a  pillanatot,  hogy  érzelmeinek  boldog  kitöréseit  dalba 
öntve  lerója  szeretetének  adóját  az  ifjú  kedves  főhercegnő  iránt  s 
egyúttal  kifejezést  adjon  a  népek  örömének  egy  oly  világraszóló 
politikai  tény  felett,  mely  két  hatalmas  dinasztia  szoros  viszonyá- 
ban a  jövő  béke  áldásainak  zálogát  is  biztosítja. 

„Én  néhány  müvet  küldtem  neked  —  írja  Bacsányiné  férjének  — , 
melyek  ezen  népeket  boldogító  eseményre  vonatkoznak  abban  a 
hízelgő  feltevésben,  hogy  te  talán  egyet  abból  le  fogsz  fordítani 
azért,  hogy  a  vőlegény  is  megérthesse  azt. 

Én  is  több  oldalról  kaptam  figyelmeztetést,  hogy  ne  mellőzzem 
hallgatással  ezt  az  ünnepi  eseményt,  sőt  Bedekovics  állam- 
tanácsos látogatást  tett  nálam,  s  elejtett  szavaiból  kivettem,  hogy 
e  tekintetben  tollamtól  várnak  valamit.  Sőt  más  oldalról  azt  is 
mondták,  hogy  még  rossz  néven  is  vehetnék  és  félremagyaráznák 
e  tekintetben  hallgatásomat.  Tehát  mi  volt  teendő,  szívem  úgy  is 
tele  volt  érzelmekkel,  csak  méltó  köntösbe  kellett  öltöztetnem  azokat, 
így  ültem  az  esthomályban  és  költöttem  e  tárgy  felett,  Egyszer  csak 
levél  érkezik  Grácból,  mely  azt  tudatja,  hogy  Teréz1  halálán  van 
s  gondjaimba  ajánlja  gyermekeit. 

Most  már  költeményem  úgyszólván  készen  volt.  Nehogy  azonban 
elutasításnak  tegyem  ki  magamat,  tudakozódtam  ez  iránt  az  udvar- 
nál. Itt  azt  a  választ  nyertem,  hogy  mindaz,  ami  e  tárgyra  vonat- 
kozólag megjelenik,  közvetlenül  a  császár  elé  kerül,  ki  ha  jónak 
látja,  maga  küldi  el  azt  a  menyasszonynak.  Én  Trautmansdorff 
herceghez  mentem,  átadtam  neki  a  kéziratot,  ki  azt  mondta,  hogy 
az  két  óra  múlva  a  rendeltetési  helyén  lesz.  Másnap  meg  is  jött  a 

1  Bacsányiné  közeli  rokona. 

hercegtől  az  írásbeli  engedély  a  költemény  kinyomatására.  Midőn 
azt  megkaptam,  mindent  elkövettem,  hogy  az  szépen  legyen  kinyo- 
matva és  elkészítve.  Csináltattam  egy  díszkiadást  velinpapirra,  egyet 
írópapirra  és  500  példányt  közönséges  nyomtatott  ívre.  Az  eljegy- 
zés után  való  nap  összecsomagoltam  a  példányokat  s  elmentem  a 
márványterembe  s  átadtam  a  következő  példányokat: 

2  példányt  velinre  nyomva,  fehér  atlaszba  kötve; 

4  példányt  ugyanilyet,  papirkötésben ; 

12  példányt  írópapirra  nyomva,  a  menyasszonyhoz  intézve; 

1 — 1  példányt  velinpapirra  nyomva,  cseresznyevörös  atlaszba 
kötve,  a  császár  és  a  császárnő  számára ; 

1  példányt  velin  papirkötésben,  a  trónörökös  számára. 

Mindezt  átadtam  a  császári  szolgának,  hogy  azt  Őfelségének 
kézbesítse.  Épp  tanácskozás  volt  s  ő  arra  kért,  hogy  másnap 
reggel  jöjjek  el,  megtudandó,  vájjon  költeményem  elfogadtatott-e, 
mert  ő  erre  nézve  nem  tud  biztosítani. 

Megvallom,  hogy  ez  a  bizonytalanság  egy  álmatlan  éjszakát 
okozott  nekem,  s  már  reggel  8  órakor  ott  voltam  a  mondott  időben. 

Telve  barátsággal  jött  a  szolga  elém  s  azt  mondta,  hogy  maga 
a  császár  vette  át  költeményeimet,  s  ami  a  főhercegnőnek  szólt,  azt 
Ő  Felsége  parancsára  ő  maga  nyújtotta  át  neki. 

Ez  nekem  elég  volt.  Azt  mondták,  hogy  tíz  nap  múlva  jöjjek 
kérdezősködni  s  kilátásba  helyezték,  hogy  tesznek  valamit  a  gyerme- 
kekért. Csöndes  megelégedésemet  úgy  önmagammal,  mint  boldog- 
ságommal, ím  közlöm  veled." 

Gabriella  tehát  ezt  a  körülményt  is  egy  nemes  célra  hasz- 
nálja fel,  midőn  megjelent  költeményének  jövedelmét  elhunyt  rokona 
gyermekei  javára  óhajtja  fordítani.  S  végtelen  öröme  van,  midőn 
azt  tapasztalja,  hogy  'nemes  tettének  meg  van  a  gyümölcse  és 
ismerősök,  ismeretlenek  sietnek  leróni  a  jótékonyság  adóját. 

A  különben  érdekes  és  szép  költemény,  mely  ma  már  teljesen 
ismeretlen,  így  hangzik: 

Auf  die  Vermahlung  der  Erzherzogin  Louise. 

Die  Welt  war  aufgelöst  in  feindlich  trübe  Massen, 
Und  blutend  fühlt  die  Menschheit  diesen  Streit, 
Sie  wühnt  von  ihrem  Schbpfer  sich  verlassen, 

Und  übergiebt  sich  mit  dem  Strom  der  Zeit; 
Dem  ird'schen  Auge  zeigen  aus  der  Férne 
Und  in  der  Nah'  sich  keine  heitren  Sterne. 

Da  flehn  die  Génien  gebeugter  Nationen 

Zu  dem  Erhabnen,  der  das  Schicksal  lenkt, 

Um  dessen  Strahlensitz  sie  friedlich  wohnen, 

Der  gern  sein  Ohr  den  sanften  Bitien  schenkt 

Verbinde,  flehn  sie,  die  entzweyten  Krüfte 

In  festem  Bund  und  zum  friedlichen  Geschdfte! 

Und  gnüdig  blickt  der  Heilige  nach  Westen 

Und  strekt  die  Segenshand  nach  Osten  aus 

Wahlt  sich  den  Grössten  der  Beherrscher  und  den  Bestén, 

Und  löscht  in  ihrer  Brust  die  Vorzeit  aus. 

Giebt  einen  Welttheil  her  zu  Paradiesen 

Und  weyht  zur  Priesterin  des  Bunds—Louisen ! 

Und  an  dem  Strand  der  Donau  und  der  Seine, 

Vernehmen  frohe  Völker  dieses  Wort: 

„Die  Kraft  des  Bündnisses,  das  ich  vereine, 

Wirkt  segensvoll  auf  Eure  Enkel  fórt, 

Wie  Myrthe  sich  um  Lorbeer  schlingt,  vermahle 

Dem  höchsten  Geiste,  sich  die  Schönste  Seele." 

„Alig  hinnéd,  kedvesem  —  írja  e  költemény  kapcsán  Gabriella 
férjének  — ,  hogy  újólag  mennyit  nyertem  tiszteletben  és  becsü- 
lésben a  közönség  szemei  előtt.  Miden  oldalról  özönlik  az  adomány 
házamba  és  ismeretlenek  versengenek  azért,  hogy  hozzájáruljanak 
a  nemes  célhoz."  Magában  a  bécsi  főnemesség  köreiben  is  meg- 
nyilatkozik a  részvét  s  a  legmagasabb  főúri  családok  tagjai  is 
adóznak  a  nemes  célra. 

„Az  egykori  főudvarmester  nejének,  Wratislav  grófnénak  —  írja 
Gabriella  —  magam  vittem  el  egy  példányt,  ki  arra  kényszerített, 
hogy  kabinetjében  mellé  üljek.  Több  mint  egy  órán  át  társalgott 
és  számtalan  dolgot  elbeszélt,  ami  a  kiváló  vőlegény  részére  meg- 
nyerte a  menyasszony  szívét.  Gróf  Althan  főudvarmester  nejének 
is  átadtam  egy  példányt  tizenkét  példány  kíséretében  ily  cím 
alatt:  Azon  tizenkét  palotahölgy  részére,   kik  a  főhercegnőt  mint 

menyasszonyt  kísérik.  Auersperg  herceg  is,  ki  itt  jelen  volt,  kért  egy 
példányt,  de  mivel  nem  volt  nálam,  kikértem  magamnak  a  szeren- 
csét, hogy  egyet  neki  küldhessek.  Midőn  távozni  készültem,  a 
herceg  karját  nyújtotta,  mit  én  azonban  szerénységből  nem  fogadtam 
el  s  így  ő  a  grófné  szobájából  a  lépcsőig  elkísért,  hol  utaink  elvál- 
tak. Ez  a  megtiszteltetés  zavarba  ejtett  s  majdnem  úgy  jártam, 
mint  te  ott  első  fogadtatásod  alkalmával.  De  valóban,  egy  ily  szép 
pillanat  felemeli  az  embert  a  sok  üldöztetés  és  ármánykodás  után, 
amit  nemtelen  emberek  részéről  elszenvedni  kellett." 

Eldicsekszik  ezután  Gebriella,  hogy  a  herceg  minő  hízelgő 
sorokban  köszönte  meg  a  neki  küldött  költeményt,  amelyhez  egy 
százforintos  bankjegy  volt  csatolva.  Gabriella  lelkét  boldogsággal 
tölti  el  a  nemes  emberek  részvéte  s  különösen  örül,  hogy  az  árvák 
részére  ily  szép  összeget  gyűjthet  össze.  O'donnel  grófnak  és 
grófnőnek  is  átadott  egy  példányt,  kik  azt  örömmel  fogadták  s  a 
grófnő  felkiáltott :  hála  Istennek,  hogy  végre  valami  okosat  kapunk 
olvasni.  Épp  így  Coloredo  grófnő  is  örömmel  fogadja  a  költeményt 
s  a  neki  átadott  példányokért  40  frtot  juttat  az  árvák  részére. 
Valóságos  irodalmi  eseményszámba  megy  Gabriella  verse,  melynek 
híre,  mint  ő  írja,  futótűzként  terjed  el.  Kedves,  de  körülbelül  utolsó 
fellobbanása  ez  Gabriella  múzsájának,  mely  néhány  napig  a  multak 
szép  emlékeinek  boldogságában  s  a  régi  költői  dicsőség  fényében 
sütkérezik. 

„Mindezek  a  dolgok  foglalkoztatnak  most  engem  igen  kelle- 
mesen —  írja  ő  —  és  kárpótolnak  engem  azért  a  várakozásért, 
melyet  leveleid  késése  miatt  kiállók !  S  még  e  boldogság  közepette 
is  csak  férjére  gondol,  midőn  azt  írja  neki,  hogy  abban  a  tudatban 
és  hitben  ringatja  magát,  hogy  amit  ő  itt  ezekért  az  árvákért 
tesz,  talán  megteszi  ott  más  is  azt  ő  érette.1 

Későbbi  leveleiben  Gabriella  osztja  férje  aggodalmát  s  azt 
mondja,  hogy  ő  sem  hiszi  már,  hogy  ura  alkalmaztatást  kap. 
Sohsem  ringatta  magát  ez  iránt  valami  különösebb  reményekben. 
Bámulatos,  amint  urát  nehéz  helyzetében  ily  körülmények  között 
vigasztalja  és  biztatja.  „Mindenütt  vannak  —  így  írja  ő  —  nemesen 
érző,  tisztességes   jó    emberek,   kik  szenvedő  felebarátaikat  nem 


1  Bacsányiné  levele  férjéhez.  A  cs.   kir.   osztr.   belügyminisztérium   levél- 
tárában, Bécs. 

mások  véleménye  után  ítélik  meg.  De  a  legjobb  emberek  elfárad- 
nak, ha  sokáig  tart,  míg  segítséget  kell  nyujtaniok  embertár- 
saiknak. Erre  az  esetre  engedd  meg  nekem,  hogy  erőm  szerint 
megtegyem  mindazt,  amit  az  irántad  való  szeretet  parancsol,  még 
ha  nem  is  volna  kötelességem  tőlem  telhetőleg  segélyt  nyújtani." 

Felajánlja  férjének  kis  tőkéjét,  mely  atyjáról  maradt,  használja 
azt  belátása  szerint,  úgy  mint  jónak  látja.  Legnagyobb  megnyugvását 
látja  abban,  ha  tudja,  hogy  ura  nem  nélkülöz. 

„Lakbérem  —  írja  e  rendkívüli  nő  —  ki  van  fizetve.  Háztar- 
tásom apró  szükségei  fedezve  vannak,  a  fürdőt  pedig  nem  fogom 
használni,  tehát  nem  fog  nekem  hiányozni  semmi.  Istenbe  vetett 
bizalmamat,  mely  megingathatatlan,  senki  sem  rabolhatja  el  tőlem. 
Ez  tartott  fenn  engem  sorsom  legborzasztóbb  viharaiban.  Csakis 
további  erőm  fentartásáért  s  nem  életemért  esdek  a  jóságos 
Atyához.  Isten  gyermekére  nem  fog  oly  terhet  rakni,  melyet  az 
elviselni  képtelen.  Ő,  a  legbölcsebb,  uralkodni  fog  azok  szívén  is, 
kik  hivatva  vannak  a  mi  sorsunkat  eldönteni. 

Számos  vigasztalan  órán  mentem  keresztül  az  életben  de 
mindig  fel  tudtam  emelkedni  a  szerencsétlenségben.  Vigasztalást 
és  enyhülést  találtam  a  szünetnélküli  tevékenységben  és  szóra- 
kozásban és  megtaláltam  magányomban  a  lélek  nyugalmát,  amit 
nem  adhat  meg  a  világ.  Ez  a  magány  volna  most  a  legnagyobb 
vigasztalásom,  ha  téged  boldognak  és  megelégedettnek  tudhat- 
nálak. Kérlek,  írj  mihamarabb,  mert  fogalmad  sincs  arról  az  örömről, 
melyet  egy  tőled  jövő  levél  okoz  nekem."1 

Ura  szünetnélki  megvédelmezésében  is  épp  oly  nagynak  bizonyul 
e  nő,  ki  nemcsak  hű  felesége,  hanem  férje  hírnevének  is  rettent- 
hetetlen védelmezője.  Keserves  hangokban  tör  ki,  midőn  egy 
folyóiratban  már  tünedezni  kezdő  nevéről  ismét  említést  tesznek. 
Ezen  híradás  kapcsán  rosszaló  említés  történik  arról  is,  hogy  Baum- 
berg  Gabriella,  ki  oly  szép  költői  pályafutásnak  indult,  nem  átallotta 
egy  kufsteini  rabnak  nyújtani  kezét.  Hormayer  írja  e  sorokat,  ki 
megfoghatatlan  és  ki  nem  deríthető  okokból  Bacsányi  ellenségeinek 
gárdájához  tartozik.  Bacsányiné  kemény  szavakban  tör  ki  ily  kritika 
ellen  s  azt  mondja,   hogy   „egy   Bacsányi   láncokba  verve  is  tisz- 

1  Bacsányiné  levele  férjéhez.  A  cs.  kir.  osztr.  belügyminisztérium  levéltárá- 
ban. Bécs. 

teletreméltóbb,  mint  ez  a  kölyök,  ki  lovagi  ornátusban  jár**.  Elpanasz- 
kodik e  méltatlanság  miatt  Ohms  udvari  titkárnak,  kit  arra  kér, 
hasson  oda,  hogy  kíméljék  meg  őket  szerencsétlen  helyzetökben. 
Keserű  szavakban  tör  ki  a  Vaterlándische  Blátter  reájok  vonatkozó 
közleményei  miatt  s  midőn  megtudja,  hogy  báró  Hormayer  az,  ki 
azokat  írta,  azt  mondja,  nem  tudta,  hogy  egy  ilyen  éretlen  tacs- 
kónak minden  szabad,  még  az  is,  hogy  tisztességes  emberek  becsü- 
letében gázoljon.  ., Kitörése  kétszeresen  gyáva  és  megvetésre  méltó, 
mert  ő  mindkettőnket  személyesen  jól  ismer.  Ő  többször  találkozott 
veled  Müller  államtanácsosnál  s  jól  tudta  sorsodnak  akkori  körül- 
ményeit ;  különben  egy  Bacsányi  kedvesebb  az  én  szívemnek,  mint 
tíz  ilyen  tökfilkó,  mint  ő.  Ö  azért  látta  szükségesnek  nevemet  itt 
felidézni,  hogy  kitöltse  rajtam  bosszúját,  de  ő  sohasem  volt  meg- 
vetésre méltóbb  mint  most,  s  bizonyára  nem  fog  engem  arra 
ingerelni,  hogy  tollháborút  kezdjek  el  vele  .  .  . 

O'donnel  grófnéval  is  közöltem  ezt  a  famózus  közleményt  s 
ezzel  kapcsolatban  több  dolgot  felhoztam,  mely  az  elnöknek 
kinyitná  a  szemét,  melyet  nemrégiben  a  gyors  halál  lezárt.* 

Tudatja  egyúttal  urával,  hogy  a  württembergi  herceg  is  kegyesen 
fogadta  beküldött  versét  s  hízelgő  levél  kíséretében  küldött  az 
árvák  számára  50  frtnyi  segélyt.  Ugyancsak  herceg  Esterházy  Pál 
is  150  frtnyi  adománnyal  járult  az  adakozáshoz,  a  neki  beküldött 
vers  kapcsán,  sőt  maga  a  császár  is  100  frtot  adott  e  célra,  miből 
azt  következteti,  hogy  az  uralkodó  egy  szót  sem  tud  abból  az 
üldözésből,  melyet  ellene  elkövettek.  Talán  most  már  elmegy  ellen- 
ségeinek kedve  az  ily  bosszantásoktól.  A  sok  üldöztetés  és  csel- 
szövény  hatása  alatt  végül  ily  igaz  szavakban  tör  ki  a  hűséges  nő : 

„Biztosítalak  téged,  hogy  semmiféle  más  nővel  ezen  a  világon 
nem  mehettél  volna  keresztül  ily  megpróbáltatásokon.  Bárki  más 
már  rég  a  bolondok  tornyában  volna  bezárva,  vagy  áldozatává 
vált  volna  az  ármánykodásnak.1  ■ 

Gabriella  egy  percig  sem  szűnik  meg,  hogy  gondoskodók 
férje  sorsáról,  időről-időre  pénzt  küld  neki,  s  a  szó  szoros  értel- 
mében magától  vonja  meg  a  falatot,  hogy  megóvja  őt  a  nélkülö- 
zésektől.   „Most   vagyok  igazán   elememben   —   írja  férjének  — , 


1  Bacsányiné  levele  férjéhez.  A  cs.  kir.  osztr.  belügyminisztérium  levéltárá- 
ban, Bécs. 

hogy  adhatok  és  boldogíthatok.  Mire  van  még  szükség,  hogy  az 
ember  az  istenekhez  hasonló  legyen." 

Érdekes  körülményeket  világít  meg  az  a  levél  is,  melyet  Gabriella 
pünkösd  vasárnapjáról  keltezve  intéz  férjéhez,  s  mely  így  hangzik : 

„Jöjj  Szentlélek,  töltsd  meg  a  benned  hívők  lelkét  s  gyújtsd 
meg  azokban  a  szeretet  tüzét.  így  hangzik  a  mai  nap  fohásza, 
melyet  én  is  lelkem  mélyéből  küldöttem  az  égbe.  Az  én  beszél- 
getésem gróf  Odonnellel  melyet  csak  halála  után  kaptál  kézhez, 
újabb  bizonyítéka  annak,  hogy  mégis  csak  más  valaminek  kell 
beírva  lenni  a  sors  könyvében. 

Ezen  párbeszédből  s  abból  a  körülményből,  hogy  állásod  három 
hónapon  át  betötetlen  maradt  s  lakbéred  esedékes  részletei  is 
április  hóig  visszatartattak,  azt  következtetem,  hogy  a  megboldogult 
elnök  nem  zárkózott  el  attól,  hogy  lehetővé  tegye  számodra  a 
visszatérést,  ha  a  kellő  alkalmat  meg  akartad  volna  ragadni.  De 
igazolásod,  amire  az  elnök  várni  látszott,  nem  jött  meg.  Csak  ne 
távozott  volna  el !  így  szólt  hozzám  Ohms  úr  legutóbb.  Így 
panaszkodnak  azok,  kik  téged  tisztára  mosva  szeretnének  látni  s 
így  nyilatkozott  nékem  Jasniker,  kivel  ma  hosszan  beszélgettem, 
s  ki  megbízható  forrásból  tudja,  hogy  téged  visszkívánnak.  Sőt  ő 
azt  mondja,  hogy  térj  vissza  minden  aggodalom  nélkül,  amit  én 
azonban  néked  nem  javasolhatok. 

Intézz  Metternichhez  egy  emlékiratot !  Ezt  a  figyelmeztetést  tol- 
mácsolom néked  valaki  nevében,  aki  barátod  s  aki  magas  állásban 
van,  s  akit  nem  nevezhetek  meg,  de  akit  könnyen  kitalálhatsz,  ha 
azt  mondom  néked,  hogy  én  az  ő  védelméhez  folyamodtam,  hogy 
meg  legyek  kímélve  minden  további  zaklatástól. 

Én  azt  mondtam  neki  teljes  tisztelettel,  hogy  engem  minden- 
ünnen üldöznek  s  ezt  az  eljárást  nem  tűrhetem  tovább.  Kérdez- 
zenek meg,  ha  valamit  tudni  akarnak.  Ő  értésemre  adta,  hogy 
félnek  levelezésemtől.  Én  ismételtem,  amit  a  megboldogultnak  is 
mondtam,  hogy  annak,  amit  házastársak  egymásnak  mondanak, 
másokra  nézve  nincs  értéke.  Hogy  azonban  bizonyítékát  adjam  határ- 
talan bizalmamnak  Excellenciád  iránt,  mondám  néki,  szíveskedjék 
e  levelet  elolvasni,  melyet  gróf  Metternich  tudtával  az  állami  kan- 
cellária útján  kaptam.  A  levél  felnyittatott  s  elolvasás  után  ily 
szavakkal  adatott  vissza  nekem :  Legyen  nyugodt,  most  ne  tegyen 
semmit,  de  ha  gróf  Metternich  visszajön,  menjen  el  rögtön  hozzá. 

Excellenciád  oly  sok  jóindulattal  osztozik  sorsomban,  feleltem,  hogy 
kötelességem  körülményeimet  bizalmasan  feltárni.  Üldözőim  annyira 
mentek  aljasságukban,  hogy  még  azzal  is  megfenyegettek,  hogy 
eltesznek  láb  alól. 

Azzal  rágalmaztak  meg,  hogy  én,  mint  kém  maradtam  itt  vissza. 
Állítólag  maga  Excellenciád  mondta  volna  ezt  Én  azonban  mind- 
erre azt  válaszoltam,  hogy  gróf  S.1  sokkal  jobban  ismer  engem, 
mintsemhogy  ilyet  mondhatott  volna.  Ez  a  kijelentés  nem  volt 
felesleges. 

Én  mindenből  azt  látom,  hogy  az  egybekelés  sok  mindent  kiegyen- 
lített Az  én  véleményem  e  tekintetben  az  volt,  hogy  a  nagy  Napóleon 
menyasszonya,  ki  a  gyöngéd  odaadást  és  a  hősies  elhatározást 
képviseli,  feláldozta  magát  atyjáért  és  a  közjóért,  bármi  várjon  is 
reá.  Ezt  csak  a  nő  költészete  foghatta  fel  s  csakis  annak  Múzsája 
adhatott  méltó  kifejezést  egy  ily  eseménynek.  Férfiaknak,  kik  a  vak 
sors  esélyein  lovagolnak,  nincs  érzékük  ilyenek  iránt.  De  én  át 
voltam  attól  hatva,  mert  hiszen  én  magam  is  kész  lettem  volna 
halálba  menni  atyámért  és  érted,  ha  valamelyiket  közületek  meg- 
menthettem volna.  Azt  mondták  nékem,  hogy  a  menyasszony  meg- 
hatva olvasta  költeményemet  s  magával  vitte  azt  Parisba.  Legalább 
megparancsolták,  hogy  ez  be  legyen  csomagolva,  ha  ugyan  az  udvari 
ármánykodás  el  nem  felejtette  azt." 

Levele  további  folyamán  utasítja  férjét,  hogy  forduljon  Metternich- 
hez  s  adja  elő  őszintén  dolgait.  Ő  maga  Bécsben  meg  fog  küzdeni 
a  nyomorult  rágalmazókkal,  kik  orozva  támadják  meg  az  embert. 
Bíztatja  férjét,  hogy  ne  csüggedjen  el,  hisz  nem  tarthat  örökké  a 
szenvedés,  mit  a  sors  eddig  reájuk  mért.  „Isten  óvjon  meg  a  kis- 
hitűségtől  —  írja  néki  júl.  10-iki  levelében.  —  Ő  igazságos  s  ural- 
kodni fog  azoknak  szívén,  kik  sorsunk  felett  határoznak.  Bármi 
légyen  is  sorsod,  én  megosztom  véled  azt  s  ha  minden  ember 
üldözne  és  barátaid  mind  elhagynának,  én  hűséggel  kitartok  mel- 
letted és  soha  nem  foglak  elhagyni ;  támogatni  foglak,  amint  tőlem 
telik  s  ha  mostani  javaim  nem  volnának  elégségesek,  szükség 
esetén  még  van  valami  talizmánom:  én  képes  vagyok  hegyeket 
zálogba  tenni." 

Csekély  bányarészvényeit  érti,  melyeket  boldogult  atyjától  örökölt, 

1  Saurau. 

s  melyeket  lassacskán  tényleg  fölemészt  a  sok  nélkülözés,  mellyel 
a  költőpárnak  megküzdeni  kell.  Gabriella  hozzáteszi  derült  humorral, 
hogy  most  még  nemcsak  barátai  vannak,  hanem  ami  ennél  sokkal 
többet  ér,  még  hitele  is  van.  Szívesen  osztja  meg  férjével  mindazt, 
amije  van,  hisz  ő  maga  úgyis  igen  kevéssel  beéri.  így  küzd  a 
szegény  nő  a  sok  szenvedés,  nélkülözés  és  üldöztetés  közepette, 
mely  főleg  néki  osztályrészül  jut.  „Vérzik  a  szívem  a  gondolatra 
—  írja  Gabriella  —  mit  mond  az  utókor,  ha  megtudja,  hogy 
két  oly  ritka  emberi  lélek,  melyekhez  hasonlót  egy  évezreden  át 
nem  hoz  össze  a  végzet,  a  sors  igazságtalansága  által  elválasztva 
arra  vannak  kárhoztatva,  hogy  a  nagy  világban  bolyongjanak  és 
saját  polgártársaik  köréből  kiüldözve,  arra  legyenek  rendeltetve, 
hogy  a  kétségbeesésnek  essenek  martalékul.  Életíróm  el  fogja  egykor 
dobni  a  tollat,  ha  sorsomnak  ehhez  a  pontjához  érkezik.1" 

Ily  igaz  szavakban  tör  ki  e  páratlan  lelkű  nő  érzelmeinek  kese- 
rűsége, s  ha  a  sors  ily  mostohaságával  szemben  a  történetírás 
tényleg  el  nem  dobja  a  tollat,  mint  ő  írja,  annak  oka  főleg  az, 
hogy  az  a  toll  van  hivatva  megörökíteni  egy  oly  páratlan  lelki 
nagyságú  nőnek  vigasztalan  élettörténetét,  ki  mint  a  jellem  nagy- 
ságnak, a  hitvesi  hűségnek  s  a  magasabb  ideálokban  való  rendít- 
hetetlen hitnek  még  az  emberi  gyarlóságoktól  is  megtisztult  tökéletes 
mintaképe,  teljes  mértékben  kiérdemli  az  utókor  tisztelő  emlékezetét. 
Minő  hatalmas  lelki  erőnek  megnyilatkozásai  azon  szavak,  midőn 
levele  további  részében  azt  írja,  hogy  „tenni,  cselekedni  a  nő 
kötelessége  is.  Mint  látod,  Isten  erőt  és  kitartást  ad  nékem,  mert 
itt  állok  üldözőid  között  rendületlenül  és  félelem  nélkül." 2  S  mind- 
ennek a  lelki  nagyságnak  forrása  az  a  rajongásig  menő  szeretet 
és  tisztelet,  mely  őt  a  magyar  költőhöz,  az  örök  hűség  széttéphe- 
tetlen  kötelékével  fűzi  s  melyért  az  életnek  minden  boldogságát, 
költői  hírnevének  dicsőségét  áldozatul  dobja. 

Bacsányiné  epedve  várja,  hogy  férje  végre  megérdemelt  alkal- 
maztatáshoz jusson,  de  mindig  bizonyos  tartózkodással  fogadja 
azokat  a  kedvező  híreket,  melyeket  a  költő  erre  nézve  közöl  vele. 
Gabriella  kevésbbé  ért  a  légvárak  építéséhez,  mint  könnyen   hívő 

1  Bacsányiné  levelei  férjéhez.  A  cs.  kir.  osztrák  belügyminisztérium  levél- 
tárában, Bécs. 
2  Ugyanott. 

férje,  ki  a  legcsekélyebb  biztatást  rögtön  készpénznek  veszi.  Gabriella 
e  tekintetben  nem  ringatja  magát  csalódásokban.  Azt  hiszi,  hogy 
egyáltalában  nem  fog  sikerülni  az,  hogy  férje  ott  az  idegen  viszo- 
nyok között  képességeinek  megfelelő  alkalmaztatást  kapjon.  A  jövő 
ily  bizonytalanságai  között  Gabriella  felveti  azt  a  kérdést  is,  hogy 
nem  volna-e  jó  engedelmeskedni  annak  az  idézésnek,  melyet  ellene 
kibocsátottak.  Ö  maga  mindent  el  fog  követni,  hogy  akadály  nélkül 
visszatérhessen  Bécsbe,  anélkül,  hogy  a  hajaszála  is  meggörbülne 
„Nekem  volt  bátorságom  ahhoz  —  írja  Gabriella  1810  fúl.  25-iki 
levelében  —  hogy  itt  visszamaradjak  abban  a  viharban,  mely  téged 
fenyegetett.  A  legveszélyesebb  pillanatban,  mint  egy  Jeanne  d'Arc 
megállottam  ellenségeid  között,  hogy  megvédjelek  a  rágalmazók 
nyilaitól,  melyek  az  én  mellemről  pattantak  vissza.  Én  már  régen 
megmondtam,  hogy  én  ezt  magamra  veszem."1 

így  bíztatja  és  bátorítja  folyvást  a  hűséges  nő  örökösen  a  szélső 
áramlatok  között  ingadozó  urát,  kit  nemcsak  okos  tanácsaival  támogat, 
hanem  akibe  lelket  is  önt  az  élet  nehéz  viszonyai  között.  Ő,  a 
gyönge  nő,  ki  maga  is  támaszra  szorul,  maga  bíztatja,  vigasztalja 
őt,  hogy  el  ne  csüggedjen.  A  féltő  gondoskodásnak,  a  hitvesi 
hűségnek  s  az  okos  nő  helyes  gondolkozásának  ily  hű  tükre  az  a 
levél,  melyet  július  31-én  intéz  férjéhez  s  melyben  azt  írja,  hogy 
„Téged  feltétlenül  követni  bárhová  is  és  sorsomat  a  tiéddel  meg- 
osztani, mindenkor  elhatározva  vagyok.  Legyen  ez  néked  elég.  Azt 
hiszem,  nem  kell  erről  többet  mondanom. 

De  ismétlem  neked  kedves  jó  Jánosom,  ne  hamarkodj  el  semmit, 
s  ne  hagyd  el  mostani  tartózkodási  helyedet  bizonytalanra.  Ez  mind- 
kettőnket csak  a  legnagyobb  bajba  sodorhatna.  Minő  sokáig  tartana, 
míg  másutt  kenyeret  találnál.  Ott,  hol  most  vagy,  legalább  van 
néhány  ismerősöd  és  barátod,  kik  végül  mégis  csak  fognak  talán 
rólad  gondoskodni,  s  itt  én  is  rendelkezem  eszközökkel,  hogy  időn- 
kint küldjek  neked  oly  összegeket,  melyek  téged  nagyobb  zavarok- 
ból kisegíthetnek. 

Hogy  visszatérj,  azt  nem  akarom  néked  javasolni,  habár  én  a 
magam  részéről  mindent  elkövetnék,  hogy  lehetővé  tegyem  azt.  De 
ha  erre  nincs  szükséged,  úgy  nem  baj ;  én  megtettem  a  magamét. 

1  Bacsányiné  levele  férjéhez.  A  cs.  kir.  osztr.  belügyminisztérium  levél- 
tárában, Bécs. 

Mert,  bizalmasan  szólva,  nekem  úgy  tűnik,  hogy  itt  csak  arra 
vártak,  hogy  én  megmozduljak.  Behivatásod,  melyet  én  14  nappal 
ezelőtt  postával  küldtem  el  néked,  s  melyet  újból  idezárok,  a  leg- 
jobb alkalmat  nyújtja  néked,  sőt  jogot  ad  arra,  hogy  magát  gróf 
Metternichet  felkeresd  s  megbeszéld  vele  személyed  biztonságának 
kérdését.  Mert  csakis  a  legmegbízhatóbb  írásbeli  fedezettel  ajánla- 
nám néked  a  visszatérést.  Vagy  itt  kellene  nékem  átadni  a  pecsétes 
levelet,  mely  biztosítaná  azt,  hogy  te  minden  bántódás  nélkül  ide 
visszatérhetsz.  Ezen  esetben  magam  mennék  futárral  eléd  s  diadallal 
hoználak  vissza  e  falak  közé.  Ha  ezt  létrehozhatnám,  én  volnék 
legboldogabb  e  földön  s  ez  volna  életemnek  legszebb  cseleke- 
dete! ...  De  hát  ez  úgy  látszik,  csak  szép  álom  marad,  melyet 
a  rideg  valóval  szemben  én  építettem  fel  s  melyet  úgy  tekintek, 
mint  egy  kártyavárat."1 

Bizonyára  okosabban  gondolkozik  Gabriella,  ha  férje  visszatéré- 
sének lehetőségét  mérlegeli,  minthogy  megossza  azokat  az  ábránd- 
képeket, melyeket  a  költő  a  jövőre  nézve  magának  kifest.  Talán  ha 
Bacsányi  nem  ragaszkodik  oly  makacsul  azon  elhatározásához,  hogy 
soha  többé  vissza  nem  tér,  Gabriellának,  összeköttetései  révén  mód- 
jában lett  volna  férjének  visszatérését  kieszközölni.  A  kiáltvány 
ügyének  kérdése  úgy  is  kezd  már  végleg  háttérbe  szorulni,  s  a 
számos  ellenség  között  akadnak  jóbarátok  s  hatalmas  pártfogók  is, 
kiknek  befolyása  ellensúlyozná  az  apró  ellenségek  rosszakaratú  csel- 
szövényeit.  O'donnel  halála  után  ideiglenesen  gróf  Saurau  veszi 
át  a  legfőbb  pénzügyi  hatóság  vezetését,  ki  szintén  jóakarója  a  költő- 
nőnek. Gabriella  még  anyagi  ügyeiben  is  támogatóra  talál  benne, 
ki  néki  nehéz  helyzetében  még  pénzbeli  segélyt  is  felajánl.  Gabriella 
azonban  csak  arra  kéri  az  elnököt,  hogy  bányarészvényeinek  egy 
részét  vásárolja  meg,  hogy  férjének  pénzt  küldhessen.  Saurau  a 
kérést  minden  habozás  nélkül  teljesíti,  amiért  Gabriella  hálás  szavak- 
kal adózik  néki  férjéhez  intézett  soraiban. 

„Ezen  alkalommal  —  írja  Gabriella  levelében  —  különböző  dol- 
gokról volt  szó.  Én  több  kérdésről  nyilatkoztam  s  azt  hiszem  nem 
cselekedtem  rosszul,  ha  a  nemes  férfiúnak  határtalan  bizalmam 
jeléül  megmutattam   azt  a  levelet,   mely  főnöködnek  volt  szánva. 

1  Bacsányiné  levele  férjéhez.  A  cs.  kir.  osztrák  belügyminisztérium  levél- 
tárában, Bécs. 

A  habozás  ott  s  az  előzékenység  itt,  két  oly  dolog,  melyből  én  egy 
harmadikat  következtetek,  még  pegig  azt,  hogy  téged  itten  nem 
szívesen  nélkülöznek  ...  Ez  a  nemes  ember  biztosított  engem  arról, 
hogy  nem  ellenséged.  Ha  az  uralkodóval  is  így  beszélhetnék  mon- 
dám, mint  Excellenciáddal,  sok  mindent  tisztázni  lehetne.  Ő  csudál- 
kozott  azon,  hogy  azt  én  már  rég  nem  tettem  meg.  Én  azt  mondtam 
néki,  hogy  úgy  tudom,  hogy  a  császár  nagyon  föl  van  háborodva 
férjem  ellen  és  én  elnémulnék,  ha  Ő  Felsége  nékem  valami  bántót 
modana.  Mire  ő  azt  felelte:  az  előbbit  ne  higyjem,  az  utóbbitól 
pedig  ne  tartsak.  Mit  szólsz  mindezekhez?  Ezt  az  utat  is  meg  kell 
tennem  valószínűleg  a  jövőben,  úgy  a  saját  megnyugtatásomra,  mint 
a  te  igazolásodra.  Ártani  nem  fog  az  semmi  esetre.  így  állanak 
tehát  ügyeink.  De  tenéked  is  kell  tenni  valamit  és  az  ide  mellékelt 
idézéssel  el  kell  menned  gróf  Metternichhoz.  Kérdezd  meg  őt  mind- 
ezekre nézve  s  írd  meg  rögtön  véleményét.  Válaszodat  közölni  fogom 
atyai  barátoddal,  ki  úgy  látszik  erre  vár.  Arra  építem  egész  üdvömet, 
hogy  ő  irántunk  jóindulattal  viseltetik. 

De  ha  időközben  sorsod  kedvező  irányban  dőlt  volna  el,  úgy 
mindezt  tekintsd  részemről  a  jóakarat  megnyilatkozásának.  Abban 
a  kétségbeesett  helyzetben,  amiről  írsz,  nem  cselekedhettem  más- 
képen. Ki  tudja,  mire  volt  ez  jó."1 

Bármint  szándékozik  is  Gabriella  férjével  megosztani  a  sorsot, 
mégis  nehezen  tud  belenyugodni  abba,  hogy  kedves  otthonától 
végleg  elszakadva,  messze  idegen  országban  élje  le  hátralévő  éveit. 
Nem  tesz  ugyan  ellenvetést,  s  szívesen  hozza  meg  ezt  a  legsúlyo- 
sabb áldozatot  is,  de  figyelmezteti  férjét  azokra  a  nehézségekre, 
melyekkel  a  jövőben  idegen  viszonyok  között  esetleg  megküz- 
deniök  kell. 

Gabriella  azt  írja  férjének  ugyanezen  év  augusztus  15-iki  levelé- 
ben, hogy  mindazt,  amije  van,  örömmel  odaadja  néki,  hogy  szük- 
ségleteit fedezze.  „De  ha  nekem  sem  lesz  többé,  mi  tévők  legyünk 
akkor?  Itt  ezernyi  eszköz  áll  rendelkezésemre,  hogy  segítsek  maga- 
mon De  idegen  országba  a  bizonytalanra  kivándorolni  anélkül, 
hogy  tudnánk,  hogy  miből  fogunk  élni,  ily  kilátások,  megvallom, 
aggodalomba   ejtenek.  De  még  mindig  remélem,  hogy  Isten   meg 

1  Bacsányiné  levele  férjéhez.  A  cs.  kir.  osztrák  belügyminisztérium  levél- 
tárában, Bécs. 

fog  segíteni,  s  nem  fog  elhagyni  végkép  bennünket.  Ha  nem  volna 
vallásavilágon,  az  ember  szerencsétlenségében  maga  találna  ki  egyet."1 
Pedig  a  szegény  Gabriella  anyagi  helyzete  mindig  rosszabb 
lesz.  Bányarészvényeit  lassacskán  pénzzé  teszi,  s  a  még  meglevő 
részvényekre  gróf  Saurau  előlegez  neki.  Ez  is  azonban  elfogy,  s 
nemsokára  a  szükség  kezd  kopogtatni  Gabriella  ajtaján.  A  törhetetlen 
jellemű  nő  azonban  ily  nehéz  viszonyok  között  sem  veszti  el  lelki 
erejét,  sőt  még  azt  sem  átalja,  hogy  költészetének  humorával  figu- 
rázza ki  nehéz  helyzetét,  amelybe  jutott.  Szeptember  25-iki  levelében 
ily  humoros  költeményben  festi  le  viszonyait : 

„Mein  Schutzpatron  Gráf  Saurau  ist  nicht  hier 
Der  grosse  Zins  und  Michaeli  vor  der  Thür. 
Nicht  mehr  als  zwei  Butten  Holz  im  Keller 
lm  Kasten  höchstens  zwei  Hundert  Heller. 
Verweigert  wird  mir  das  Geld  von  meinen  Erbstollen, 
Das  ist  eine  Lage  zum  Teufel  hollen. 

„Pénzt  kölcsön  kérni  mindig  irtóztam  —  írja  ő  tovább  — ,  vásá- 
rolni egy  lélek  sem  akar,  s  elkótyavetyélni  nem  akarnám  azt,  amim 
még  maradt.  Az  állam  nem  tesz  semmit  értem,  s  régi  barátainkat 
sem  akarom  próbára  tenni."1 

Valóságos  szerencse,  hogy  Gabriellának  egy  rokona  megbeteg- 
szik, s  ápolásért  hozzá  folyamodik.  A  beteg  nő,  kit  Gabriella  lakásán 
ápol,  kifizeti  a  legközelebbi  lakbérösszeget,  s  így  Gabriella  néhány 
hónapra  meg  van  mentve  a  súlyosabb  anyagi  gondoktól.  Különben 
nehéz  helyzetében  most  már  ő  is  szívesen  foglalkozik  az  elutazás 
gondolatával,  s  belenyugszik  abba,  hogy  idegen  országban  sem 
lehet  rosszabb  sorsa,  mint  hazájában.  Csak  az  utazási  költségek 
okoznak  néki  ismét  nagyobb  gondot,  mert  hiszen  csak  maga  az 
útiköltség  Parisig  15  Louis  d'or-ba  kerül,  ami  az  akkori  árfolyam 
szerint  majdnem  1000  forintot  tesz  ki.  „Talán  velem  is  történik 
egy  csoda  —  írja  keserű  humorral  —  és  az  égből  le  fog  szállni 
egypár  angyal,  kik  mint  egykor  a  lorettói  házat,  engem  is  kofferes- 
től  átvisznek  hozzád." 

1  Bacsányiné  levele  férjéhez.  A  cs.  kir.  osztrák  belügyminisztérium  levél- 
tárában, Bécs. 
a  Ugyanott. 

304 


BACSÁNYI   LEVELEZÉSE   —   A  VISZONTLÁTÁS 


„A  legnagyobb  újság  —  írja  ugyanezen  levelében  — ,  hogy 
Kisfaludy  fivére  itt  van,  s  állítólag  Orsavszkynak  és  Kövinek  azt 
beszélte,  hogy  te  szülőhelyedre  azt  írtad  valakinek,  hogy  Champagny 
miniszter  hivatalában  kaptál  alkalmazást,  s  engem  siettetsz,  hogy 
mielőbb  Parisba  jöjjek.  Egyúttal  azt  is  írtad,  hogy  az  Illyr-tarto- 
mányokban  felajánlott  intendánsi  állást  visszautasítottad.  Az  emberek 
nagyon  csodálkoznak,  hogy  én  hozzád  akarok  utazni,  s  valószínű- 
leg azt  hiszik,  hogy  az  István-torony  nyal  vagyok  összeházasítva. 
Hiszen  az  bizonyos,  hogy  senki  sem  hagyja  el  örömmel  szülőváro- 
sát, s  még  az  idegenek  sem  távoznak  el  szívesen  e  helyről.  De  az 
és  búcsúmat  nagyon  megkönnyítették  azok  az  üldözések  és  bántal- 
mazások, melyekkel  mindkettőnket  illettek." 

Vágyik  már  férjéhez  s  feltételül  szabja,  hogy  távol  minden  világi 
zajtól,  csendesen  elvonulva  és  csakis  egymásnak  élve  töltsék  hátra- 
lévő napjaikat.  „Kímélj  meg  —  úgymond  —  minden  zajtól  és  ven- 
dégeskedéstől a  jövőben.  Én  a  zajos  életet  nem  tudom  többé  elviselni 
s  szívesen  leszek  első  cseléd  házadnál,  de  csak  neked  akarok  élni, 
s  nem  másoknak.  Az  élet  viharai  különben  is  nagyon  meghurcol- 
tak, erőm  ki  van  merítve,  testem,  lelkem  nyugalom  után  vágyik,  s 
«zt  csak  a  te  oldaladon  remélem  feltalálni."1 

Most  már  nyugodtan  nézne  a  jövő  elé,  ha  nem  töltené  el  aggo- 
dalommal az  a  körülmény,  hogy  férje  sorsa  még  mindig  bizony- 
talanságban van,  s  a  jó  barátok  még  mindig  nem  váltották  be  azon 
ígéretüket,  hogy  férjének  tisztességes  kenyérkeresetet  fognak  ott 
kint  biztosítani.  Keserűen  kifakad  a  jóbarátok  ellen  is,  kik  egyfor- 
mák az  ellenségekkel,  mert  hiszen  az  élet  nehéz  viszonyai  között 
ezekre  sem  lehet  számítani. 

„Őszintén  szólva,  kedves  férjem  —  írja  október  14-ikén  kelt 
levelében  —  a  neked  tett  ígéretek  igen  hízelgők,  de  reám  nézve 
azok  csak  az  első  benyomás  alatt  képeztek  megnyugvást.  Nyugod- 
tan átgondolva  a  dolgot,  látom,  hogy  azok  csak  spanyolfalak  .  .  . 
Te  oly  távol  vagy  tőlem,  s  ígéretekkel  mindkettőnket  oly  sokáig 
vezetnek  orrunknál  fogva.  Égbekiáltó  úgy  barátaid,  mint  ellenségeid 
viselkedése.  Ez  utóbbiak  üldöztek,  megrágalmaztak  téged,  s  tíz  évet 
vettek  el  életedből.  Amazok  csak  Ígéretekkel  bíztattak,  reményekkel 


1  Bacsányiné  levele  férjéhez.  A  cs.  kir.  osztrák  belügyminisztérium  levél- 
tárában, Bécs. 


Horánszky:  Bacsányi  János  és  kora.  305 


BACSÁNYI    JÁNOS  ÉS   KORA 


kecsegtettek,  s  egy  év  óta  semmi  olyat  nem  tettek  érted,  ami  azon 
magasztos  fogalomnak  megfelelne,  melyet  én  magamnak  a  barátságról 
alkotok.  Hogy  minő  kedélylyel  távozom  egy  országba,  hol  a  sír 
vár  reám,  azt  könnyen  felfoghatod,  ha  irántad  való  szerelmemet 
mérlegelni  képes  vagy.  De  büszkeségem  lesz,  ha  az  utókor  síromon 
ezen  szavakat  fogja  olvasni :  Nec  Caesar,  nec  patria.  Te  megteszed 
nekem  azt  a  szívességet,  hogy  az  illő  gyászsorokat  megírod  hozzá." 

Mielőtt  eltávozik,  a  császártól  is  búcsúzni  óhajt,  s  el  fogja  mon- 
dani mindazt,  ami  szívén  fekszik. 

Ezzel  is  útját  akarja  vágni  az  utána  maradó  rágalmaknak  és 
cselszövényeknek.  Várja  gróf  Metternichet,  kinek  közbenjárásától 
remél  engedélyt  nyerni  arra,  hogy  minden  akadály  nélkül 
elutazhatik.  Ezzel  egyidejűleg  készülődik  az  utazásra,  összecsoma- 
golja a  multak  ama  régi  emlékeit,  melyek  az  egykori  kedves  szülő- 
ház fénykorára  s  szerelme  boldog  napjaira  emlékeztetnek. 

Szülői,  hozzátartozói  és  szerettei  arcképeit,  levelezését  egy  ládába 
becsomagolja,  s  azt  írja,  hogy  „itt  van  mindenem  egy  koporsóba 
zárva.  Szegény  anyám  sírjában  megfordulna,  ha  tudná,  hogy  neki 
Parisba  kell  utaznia." 

E  levelében  Bacsányiné  azt  a  hirt  közli  férjével,  hogy  Bécsben 
az  van  elterjedve,  hogy  Napóleon  császár  nejét  kormányzó  hata- 
lommal fogja  felruházni,  ha  netalán  fiutódok  nélkül  maradna. 

„Szeretném,  ha  mindaz  igaz  volna  —  írja  Gabriella  — ,  ami 
ezen  szeretetreméltó,  s  általam  rég  tisztelt  s  hőn  szeretett  császárné 
örömére  szolgálna.  Ő  bizonyára  nem  sejti,  hogy  az,  ki  szerencséjét 
már  tíz  évvel  ezelőtt  megjósolta,  s  most  ebben  az  áldásthozó  össze- 
köttetésben jövendölését  teljesülve  látja,  s  az  a  költőnő,  ki  azt  a 
szép  frigyet,  mely  két  hatalmas  birodalmat  egyesít,  életének  leg- 
szomorúbb korszakában  megénekelte,  mindkét  államban  az  egye- 
düli teremtés,  ki  szerencsétlenségében  vígasz  nélkül  áll,  holott  neki 
hatalmában  lenne  egy  szóval  visszaadni  boldogságát.  Úgy  látszik, 
hogy  egyedül  csak  engem  felejtettek  el ! ! !  De  én  ő  tőle  bírok  vala- 
mit, amit  a  nagy  Napóleon  császár  talán  aranynyal  váltana  meg, 
ha  tudná,  hogy  az  birtokomban  van.  Mint  egy  szentséget  fogom 
azt  magammal  hozni." 


1  Bacsányiné   levele  férjéhez.  A  cs.  kir.  osztr  belügyminisztérium   levél- 
tárában, Bécs. 

Végre  megérkezik  Metternich  Parisból,  s  Gabriellának  alkalma 
van  a  híres  államférfiúval  férje  helyzetét  megbeszélni,  s  tőle  az 
elutazásra  nézve  a  szükséges  engedélyt  kikérni.  Metternich  közli 
Gabriellával  azt  a  beszélgetést,  melyet  férjével  Parisban  folytatott, 
s  amelynek  kapcsán  leplezetlenül  elmondja  véleményét  arról  a 
benyomásról,  melyet  reá  a  magyar  költő  egyénisége  tett.  Metternich 
finom  megfigyelő  képességének  és  kiváló  emberismeretének  adja 
bizonyítékát,  midőn  e  beszélgetésből  kifolyólag  meglepően  találó 
képét  adja  Bacsányi  jellemének  és  egyéniségének.  A  fontos  levél, 
mely  Bacsányiék  jövendő  sorsára  is  kihat,  s  mely  szószerint  közli 
azt  a  beszélgetést,  melyet  Gabriella  a  híres  államférfiúval  folytat, 
a  következőképen  hangzik: 

„Kelt  Mindenszentek  napján.  A  halottak  emlékének  megcsendülő 
harangszó  mélabús  hangjainál  kezdem  e  lapot. 

Ez  a  nap  régóta  egyike  a  legszomorúabbaknak  reám  nézve, 
mert  az  oly  sokakra  emlékeztet,  kik  immár  a  nyugalom  hazájába 
tértek.  Úgy  tűnik  fel  nékem,  mintha  e  napon  a  sírok  megnyílná- 
nak, de  egy  sem  lép  ki  a  nyugalom  helyéről,  ki  az  örökéletről 
felvilágosítást  adhatna.  Óh  én  félek,  édes  Jánosom,  hogy  a  te  sor- 
sod is  lejátszódott.  A  te  hited  volt  életed  egyedüli  szerencséjel 
Te  is  megkérdezhetnéd  bölcseidet:  Vájjon  amit  az  élet  megtagadott 
tőled,  visszaadja-e  az  örökkévalóság?  Ezért  hagynak  tehát  téged 
szenvedni,  tűrni  és  nyomorogni,  s  engem  szép  reményeimben  meg- 
csalatkozni!!! 

De  sorsunk  bölcs  intézőjébe  helyezett  bizalmamat  nem  ingat- 
hatják meg  bennem.  Az  ő  hatalma  úgy  fog  rendelkezni  velünk, 
amint  az  legjobban  javunkra  szolgál.  Ez  a  gyermeki  bizalom  erősít 
meg  engem  állhatatosságomban.  Halld  meg  tehát  további  eljárásom 
eredményét  és  szívlelj  meg  minden  egyes  szót. 

Gróf  Saurau  végre  megérkezett.  Tegnapelőtt  rögtön  elmentem 
hozzá,   hogy  a  részvények  számadásait  kézbesítsem  neki. 

Gróf  Metternich  már  megérkezett,  modta  ő  nekem,  mialatt  a 
számlát  aláírta. 

—  Már  tudomásul  vettem,  s  épp  oda  szándékozom  menni.  Csak 
előbb  alázattal  meg  akartam  kérdezni,  vájjon  Excellenciád  beszélt-e 
már  vele. 

—  Nem,  még  nem.  De  menjen  hozzá  és  mondja  meg,  hogy 
tőlem  jön. 

—  Kifejezést  adhatok  ezen  alkalomból  előleges  jókívánságaim- 
nak Excellenciáddal  szemben? 

—  Miért? 

—  Azt  mondják,  hogy  Excellenciád  nem  lesz  sokáig  e  helyen, 
s  legközelebb  miniszterré  nevezik  ki  az  államtanácsban. 

—  Én  erről  nem  tudok  semmit,  Ki  mondta  ezt  önnek? 

—  Különböző  emberek,  kik  örömmel  osztoznak  e  hírben.  Bol- 
dog vagyok,  ha  első  lehetek,  ki  Excellenciáddal  közlöm  ezt. 

—  Ne  legyen  gyermek,  szó  sincs  róla. 

—  Intézkedések  gyakran  igen  gyorsan  történnek.  Kérem  tehát 
azt  a  kegyet,  hogy  egy  útlevelet  kapjak,  hogy  elmehessek,  amikor 
akarok. 

—  Hová  akar  ön  menni? 

—  Hová  máshová,  mint  férjemhez. 

—  Óh  az  nem  megy  olyan  könnyen.  Önnek  ezért  szabály- 
szerűen az  illetékes  hatósághoz  írásban  kell  folyamodnia. 

—  Szükséges  ez? 

—  Feltétlenül,  de  most  menjen  el  gróf  Metternichhez. 

Hogy  én  egyenesen  odamentem,  azt  könnyen  kitalálhatod.  A  szol- 
gának azt  mondottam,  hogy  engem  gróf  Saurau  Ő  Excellenciája 
küld,  s  alázattal  kérdeztetem,  mely  napon  és  mely  órában  lenne 
kegyes  a  miniszter  engem  kihallgatáson  fogadni?  Hogy  a  szolga 
bement,  azt  láttam.  Nemsokára  visszajött  és  várakoztatott.  Alig 
ültem  három  percig,  midőn  egy  fiatal  ember  jött  (valószínűleg 
gróf  Saurau  küldötte),  ki  az  inasnak  valamit  fülébe  súgott,  mire 
őt  rögtön  bebocsátották.  Nemsokára  visszajött  a  szolga  és  igen 
udvariasan  a  következőket  mondta:  ma  Ő  Excellenciája  nagyon 
el  van  foglalva,  de  holnap  11  órakor  elfogadja  önt. 

Ez  előttem  biztató  jelnek  látszott.  Én  tehát  a  szerint  öltözköd- 
tem föl,  mint  azt  egy  ilyen  magas  kihallgatás  megköveteli.  Fekete 
uszályruhát,  s  tollas  kalapot  öltöttem  magamra,  s  magamhoz  vet- 
tem eljegyzési  költeményemnek  egy  díszpéldányát. 

A  kitűzött  óra  ütött.  Midőn  beléptem  az  előszobába,  a  minisz- 
ter előszobájából  az  a  bizonyos  tiroli  kölyök  jött  ki.1  En  úgy 
néztem  végig  rajta,  amint  azt  megérdemelte.  Nem  tudom,  hogy 
megismert-e,  mert  nagyon  rövidlátó.  Rögtön   bejelentettek,  s  nem- 

1  Hormayr. 

sokára  bebocsátottak.   Egy  harmadik  szobába  vezettek  be,    ahol 
várakoznom  kellett. 

Néhány  pillanat  múlva  felnyílt  a  miniszter  írószobájának  ajtaja, 
s  ő  szeretetreméltóan  és  előzékenyen  közeledett  felém.  Odaültetett 
maga  mellé  a  pamlagra,  mialatt  én  a  következőket  mondtam  néki: 

—  Boldog  vagyok,  hogy  személyesen  megköszönhetem  Excel- 
lenciádnak  azt  a  levelet,  melyet  kegyes  közvetítésével  és  engedé- 
lyével kaptam  férjemtől. 

—  Beszéltem  az  ön  férjével.  Ő  a  legszomorúbb  viszonyok  között 
tengődik,  mert  az  emigránsokat  mindenütt  igen  kevésre  becsülik. 
Ó  minden  támogatás  nélkül  él  ott,  s  habár  mint  ön  jól  tudja, 
Marét  barátja  néki,  mégis  kételkedem,  hogy  általa  valaha  alkal- 
maztatáshoz fog  jutni. 

—  Ez  úgy  reá,  mint  reám  nézve  nagyon  szomorú  volna. 

—  Én  sajnálom  őt,  de  ennek  ő  maga  az  oka.  Ő  azok  közé  az 
emberek  közé  tartozik,  kik  semmiféle  helyzetbe  nem  tudnak  bele- 
illeszkedni, s  kik  élénk  képzelődő  tehetségük  által  sok  minden 
olyanra  ragadtatják  magukat;  ami  végeredményben  szerencsétlen- 
ségüket okozza,  mert  mindenhez  erélylyel  fognak  hozzá.  Ilyen  fejek 
számára  egy  külön  birodalmat  kellene  teremteni.  Egy  egész  köz- 
társaság hasonló  emberekről  talán  nagyon  boldog  lehetne. 

Én  mosolyogtam  és  hallgattam. 

—  Nem  mint  miniszter,  hanem  mint  ember  mondom  ezt,  kinek 
alkalma  volt  az  életben  igen  különböző  emberekkel  érintkezni.  Én 
magamhoz  hivattam  őt,  mert  beszélni  kívánt  velem;  több  mint 
félórán  át  szabadon  hagytam  őt  beszélni  csak  azért,  hogy  annál 
közelebbről  tanuljam  őt  megismerni.  De  tüze  elragadja  őt  s  ő  nem 
tud  alkalmazkodni  a  társadalmi  viszonyokhoz,  s  minden  helyzetben 
szerencsétlen  lesz,  mert  nem  tud  semmibe  beleilleszkedni. 

—  így  hát  én  vagyok  az  egyedüli  szerencsés  lény,  ki  vele  ki 
tud  jönni.  Én  ismerem  őt  alaposan.  Ő  a  legnemesebb  férfi  s  a  mi 
házasságunk  egyike  volt  a  legboldogabbaknak. 

—  Ez  inkább  az  ön  érdeme,  mint  az  övé. 

—  Én  minden  kívánságát  igyekeztem  kielégíteni,  s  oly  kelle- 
messé tenni  helyzetét,  mint  az  hatalmamban  állott.  Szerénység 
minden  nőnek  kötelessége.  De  anélkül,  hogy  érdemet  akarnék 
magamnak  abból  kovácsolni,  meg  vagyok  győződve,  hogy  egy  nő, 
ki  zsarnokoskodni  akarna  fölötte,  nem  lenne  boldog  vele. 

—  Kegyed  tehát  ismét  egyesülni  óhajtana  vele. 

—  Legfőbb  és  egyedüli  kívánságom !  S  ez  az  ok,  amiért  Excel- 
lenciádtól  a  kihallgatást  kértem. 

—  Nem  tudom,  hogy  miként  fog  ebben  Ő  Felsége  határozni. 

—  A  császár  nagyon  fel  van  ingerelve  férjem  ellen,  azt  tudom ! 

—  Óh,  igen  nagyon! 

—  Gondolja  Excellenciád,  hogy  magam  elmenjek,  a  császárhoz  ? 

—  Nem,  nem,  még  most  nem,  még  nem  beszéltem  vele. 

—  A  behívást,  ami  az  újságban  állott,  férjemnek  rögtön  meg- 
küldöttem, mert  kétlem,  hogy  azt  ő  más  úton  megtudta  volna.  Többet 
nem  tehettem. 

—  Ha  ez  a  behivó  nem  is  volna,  a  francia  kormány  kiszolgál- 
tatná őt,  ha  mi  kérnők. 

—  Abban  én  nem  kételkedem. 

—  Bilincsek  között  hoznák  őt  vissza,  ha  kívánnók.  Mert  a 
francia  kormány  mindent  megtesz  a  kedvünkért. 

—  Azt  ő  nem  érdemelte  meg. 

—  Mi  tehát  az  ön  kívánsága? 

—  A  józan  ész  szempontjából  ily  viszonyok  között  tehát  nem 
kívánhatom,  hogy  ő  valaha  visszatérjen.  Mert  ha  azelőtt  üldözték 
őt,  mi  történnék  ezután?  Egy  ember  az  ő  képességeivel  máshol  is 
kap  alkalmaztatást. 

—  De  én  mondom  önnek,  hogy  ő  semmiféle  viszonyok  közé 
nem  illik  bele. 

—  Úgy  az  ő  elnökei,  mint  felebbvaló  tanácsosai  azt  a  bizo- 
nyítványt adták  róla,  hogy  ő  munkásságában  megbecsülhetetlen. 
Ha  tehát  csak  a  közönséges  előmenetelt  engedték  volna  meg  neki, 
már  rég  udvari  tanácsosnak  kellene  lennie,  anélkül,  hogy  valakit 
átugrott,  vagy  mellőzött  volna.  De  alig  volt  egy  hely  üresedésben, 
előnyt  adtak  a  legméltatlanabb  teremtéseknek.  Ez  fájdalmas  volt. 

—  Ebben  valami  más  oknak  kellett  közbejátszani. 

Erre  szívesen  feleltem  volna  kimerítően,  de  én  azt  gondoltam, 
hogy  egy  bölcs  férfi  és  miniszter  azt  épp  oly  jól  tudja,  mint  én,  s 
azért  hallgattam  egy  ideig.  Ekkor  így  folytattam: 

—  Nem  elég  hogy  igazságtalanságot  követtek  el  gyakran  vele 
szemben,  még  nyilvánosan,  lapokban  is  rágalmazták  és  becsületé- 
ben támadták  őt.  Az  az  ember,  ki  épp  most  e  szobát  elhagyta, 
engedte  meg  azt  magának. 

—  (Egy  jelentőséges  fejmozdulattal.)  Azt  tudom. 

—  Még  azt  az  alávalóságot  is  megengedték  maguknak,  hogy 
családi  életünket  megrágalmazták. 

—  Ilyfajta  történeteknél  az  mindig  úgy  van,  hogy  a  közönség 
mindenre  megjegyzést  tesz.  De  legyen  nyugodt,  közismert  tény, 
hogy  ön  tisztességes  háztartást  visz. 

—  Még  engem  is  üldöztek  és  sértegettek,  s  csak  arról 
kérdeztek,  hogy  hol  van  ő.  Akkor  én  azt  még  magam  sem  tudtam, 
de  ha  tudtam  volna,  sem  mondtam  volna  meg,  míg  biztonság- 
ban nincs. 

—  Eltávozása  nagy  hiba  volt 

—  Biztosítom  Excellenciádat,  nem  gondolt  volna  arra,  hogy 
távozzék,  de  oly  emberek,  kiket  barátjának  tartott,  mindenféle  hírek- 
kel ostromoltak  minket.  Azt  mondták,  hogy  fejével  játszik,  úgy 
hogy  én  magam  összetett  kezekkel  kértem  őt:  menj  és  mentsd 
meg  magad. 

—  Mi  volna  hát  a  teendő? 

—  Az  igaz  ügy  tudatában  nem  marad  más  hátra,  minthogy 
kikérjem  Ő  Felségétől  azt  a  kegyet,  ami  bárki  másnál  csak  bün- 
tetés számba  menne,  hogy  elhagyhassam  szülővárosomat,  s  távol- 
ban a  sorsot  megosszam  véle. 

—  Ö  Felsége  elé  fogom  ezt  terjeszteni.  Remélem,  hogy  a  csá- 
szár nem  fogja  azt  ellenezni.  Nincs  semmi  hír  férjéről? 

—  Régóta  semmi. 

—  Ha  írni  akar  neki,  adja  át  nekem  a  levelet. 

—  Köszönöm  Excellenciádnak  e  kegyet,  nem  fogom  azt  elmu- 
lasztani. Mikor  engedi  meg,  hogy  újból  kérdezősködjem? 

—  Néhány  nap  •  múlva  jöjjön  el  ismét. 

Távozáskor  átadtam  neki  a  költeményt,  s  kegyeibe  ajánlottam 
magamat.  Sietve  írom  le  neked  e  sorokat,  mert  különben  emlé- 
kező tehetségem  cserben  hagyhatna.  Szeretném,  ha  e  levélnek 
szárnyai  volnának,  hogy  hamarabb  megkapd  azt.1 

így  végződik  ezen  érdekes  levél,  mely  több  körülményre  nézve 
nyújt  felvilágosítást,  s  mely  más  színben  tünteti  fel  a  Metternich 
és  Bacsányi  között  lefolyt  párisi  beszélgetést,  mint  azt  a  költő  elő- 

1  Bacsányiné  levele  férjéhez.  A  cs.  kir.  osztrák  belügyminisztérium  levél- 
tárában, Bécs. 

adja.  Bacsányi  a  miniszter  udvariasságát  és  szívességét  arra  magya- 
rázza, hogy  az  pártfogásának  jele  és  az  igazságnak  elismerése, 
mely  az  ő  oldalán  van,  holott  pedig  az  nem  más,  mint  a  finom 
diplomata  udvariassága.  Metternich  bámulatos  finom  érzékkel  bírálja 
meg  a  költő  jellemét,  oly  képet  adva  róla,  ami  sokban  találó  jel- 
lemzése az  ő  nem  mindennapi  egyéniségének.  S  mindezt  a  meg- 
figyelést egy  rövid  kihallgatás  alatt  teszi  rajta,  ami  érdekes  bizo- 
nyítéka Metternich  emberismerő  érzékének.  Hogy  Bacsányiné  teljes 
hűséggel  közli  Metternich  eme  véleményét,  az  kitűnik  abból  is, 
hogy  még  évek  múlva  is,  midőn  Bacsányi  pere  a  spielbergi  bíróság 
előtt  lefolyik,  s  ez  ügyben  Metternich  herceget  véleményre  szólítják 
fel,  ő  tisztán  emlékezetből  majdnem  szószerint  ugyanazt  mondja 
Bacsányiról,  amit  felesége  közöl  e  levélben  a  miniszterrel  folytatott 
beszélgetés  kapcsán. 

Bacsányiné  elutazása  azonban  többféle  körülmény  folytán  még 
mindig  késlekedést  szenved.  Nagy  akadály  e  tekintetben,  hogy  férje 
alkalmaztatása  folyvást  késik.  Ennyi  bizonytalanság  mellett  Gabriella 
nem  mer  Parisba  menni,  mert  hiszen  mi  lesz  belőlük,  ha  kenyér 
nélkül  kell  ott  kint  nyomorogni.  De  Bacsányit  is  megtörik  már  az 
események,  s  különösen  erős  hatást  tesznek  reá  Metternich  kijen- 
tései,  mert  hiszen  ő  azt  hitte,  hogy  a  hercegben  oly  jóakaró  barátra 
talált,  ki  ügyét  és  érdekeit  szívén  fogja  viselni.  így  áll  a  költő  min- 
den reményében  megcsalatva  idegen  országban,  idegen  viszonyok 
között,  híres  barátjaitól  is  elhagyatva.  Most  már  ő  is  kezdi  föladni  a 
reményt,  hogy  sorsa  ott  künn  kedvezőbb  körülmények  közé  jut. 
Gabriellát  azonban  most  sem  hagyja  el  lelki  ereje,  foly- 
vást vigasztalja  férjét,  s  hogy  felvidítsa  és  jókedvre  hangolja  őtr 
egy  oly  derült  humoros  alakban  kezd  vele  levelezést,  melyben  az 
ő  kis  kutyája,  a  hü  Zemir,  a  költő  Azor  nevű  kedvenc  ebecskéjé- 
vel  közli  az  úrnőjére  vonatkozó  híreket.  Tele  vidámsággal  és  szel- 
lemes humorral  beszéli  el  Zemir  a  velük  történő  eseményeket, 
melyek  napirenden  vannak.  Egyik  levelében  az  írja,  hogy  miután 
Napóleon  zár-rendszere  megfosztja  a  kontinenst  a  gyarmatcikkek 
élvezetétől,  tartani  lehet  attól,  hogy  a  Lerchenfelden  forradalom  fog 
kiütni.  „De  én  sokkal  komolyabb  mozgalomtól  félek  —  mondja 
Zemir  —  és  pedig  a  páncélba  öltözött  kávénénikék  forradalmától. 
Egy  egész  zászlóalj  fog  nemsokára  ezekből  kitelni,  ha  soká  tart 
az  az  állapot,  hogy  nem   lesz   elég  kávé  kapható.  Ezek  már  most 

dühbe  jönnek  s  élezik  nyelvüket  arra  a  hírre,  hogy  künn  Angliá- 
ban a  teheneket  cukornáddal  hizlalják,  míg  mi  itt  a  szárazföldön 
bogáncsból  és  kóróból  szurrogátumot  facsarunk. 

„Úrnőm  és  én  nyugodtan  nézünk  a  dolgok  elé,  mert  mi  a 
disznókkal  reggelizünk,  s  a  majmokkal  vacsorázunk,  ami  annyit 
jelent,  hogy  mi  makk-kávét  iszunk  és  krumplit  eszünk.  Ezt  a  tudo- 
mányt a  kávénénikék  nem  tanulták  meg,  mert  ezeknek  minden, 
nap  legalább  is  egy  tisztességes  nevet  kell  szétvagdalniok  és  egy 
pár  rágalmat  kell  bemártogatniok,  különben  nem  érzik  jól  magukat. 
De  csak  meg  kell  ezeket  rend  szabályozni,  mert  ezek  a  harpiák 
senkit  sem  kímélnek,  s  még  azt  is  merészkedtek  mondani,  hogy 
az  én  uram  faképnél  hagyta  a  feleségét.  Ö  azonban  magaviselete, 
s  azon  becsülés  által,  mellyel  férjéről  mindenkor  beszél,  vissza- 
verte e  támadást  a  feltalálók  szégyenére.  S  most  mi  mindketten 
hagyjuk  a  kutyákat  ugatni."1 

Egy  másik  helyen  Zemir  azt  írja,  hogy  a  legfőbb  rendőri  ható- 
ság egy  átiratot  intézett  a  magyar  kancellárhoz,  melyben  az  ő  jó 
ura  azzal  van  megvádolva,  hogy  ő  egy,  a  múlt  évben  megjelent 
német  röpiratot,  mely  „Napóleon  ellenfelei"  címet  viseli,  latinra 
lefordított  volna.  Úgy  látszik  tehát,  hogy  Bacsányi  állandó  meg- 
gyanúsítása  még  mindig  folyik,  s  oly  veszedelmes  egyéniségnek 
tartják  őt  a  hivatalos  körök,  akinek  bátran  lehet  minden  ily  ter- 
mészetű vádat,  melynek  gazdája  nincs,  nyakába  varrni. 

Egy  időben  nagy  aggodalom  tölti  el  Gabriellát,  mert  hosszú 
ideig  nem  kap  levelet  férjétől.  Szorultságában  dr.  Gallhoz,  a  híres 
antropológushoz  fordul,  kit  mint  férje  barátját  arra  kér,  hogy  tudó- 
sítsa őt,  mi  van  a  költővel,  s  legyen  segélyére,  ha  bárminő  viszo- 
nyok között  is  az  támogatásra  szorulna.  1810  november  30-án  azt 
írja  dr.  Gálinak: 

„Ha  különösnek  találná,  hogy  tőlem  levelet  kap,  mentse  ki  ezt 
egy  aggódó  hitves  nyugtalankodása,  ki  már  régóta  nem  kapott  hírt 
szenvedő  uráról  s  épp  azért  betegnek  gondolja  s  így  arra  kéri  önt, 
hogy  mint  orvos  és  emberbarát,  nyújtson  neki  segítséget. 

Mint  orvos,  bizonyára  tanácsával  segítséget  fog  nyújtani  neki. 
De  egy  betegnek  gyakran  többre  van  szüksége,   mint  orvosságra, 


1  Bacsányiné  levele  férjéhez.  A  cs.  kir.  osztrák  belügyminisztérium   levél- 
tárában, Bécs. 

s  én,  fájdalom,  sokkal  távolabb  vagyok,  hogysem  ápolhatnám,  s  a 
nekem  oly  drága  életének  szükségleteiről  gondoskodhatnám. 

A  mostani  pénzviszonyok  s  a  hallatlan  árfolyam  jelen  pillanat- 
ban lehetetlenné  teszi  nekem,  hogy  ehhez  a  levélhez  váltót  csa- 
toljak. S  azonkívül  nem  ismerek  egy  lelket  sem  egész  Parisban, 
kihez  ebben  az  ügyben  fordulhatnék,  mint  önt,  nemes  férfiú,  ki 
az  én  férjemet  évek  óta  személyesen  ismeri  s  ki  az  ő  becsületes- 
ségéről meg  van  győződve.  Azért  számítok  reá,  hogy  ön  nem 
vonja  meg  támogatását  tőle  s  abban  az  esetben,  ha  ő  netalán 
zavarban  volna,  előleget  ad  neki.  Amim  csak  van,  kezeskedik  önnek 
mindannak  megtérítésére,  mit  ön  az  ő  érdekében  hajlandó  leend 
tenni.  Innen  természetesen  nem  nyújthatok  önnek  más  zálogot, 
mint  egy  fejet,  mely  az  enyém,  s  amelyre  körülbelül  15 — 20  év 
előtt  ön  már  számot  tartott.  Akkor  még  természetesen  testvérek 
között  is  megért  volna  az  ezer  frankot,  de  már  most  az  ama  régi- 
ségek közé  tartozik,  melyek  még  a  múlt  évszázadból   származnak. 

Ezt  a  fejet  én  önnek,  ha  Isten  is  úgy  akarja,  eredeti  sértetlen- 
ségében fogom  Parisba  vinni.  Talán  fölfedez  azon  egypár  új  szer- 
vet, melyet  ott  magasabbra  becsülnek,  mint  itt  nálunk.  Mert  biz- 
tos vagyok  benne,  hogy  az  gazdagon  rendelkezik  tapasztalatokkal, 
s  tele  van  jóindulattal.  S  ha  a  háladatosság  egy  külön  szervet 
képez,  úgy  az  ennek  megfelelő  kidudorodást  meg  fogja  ön  találni, 
mely  úgy  az  ön  rendszerének,  mint  az  én  érzelmeimnek  megfelel. 
Előre  is  örülök  az  ön  felolvasásainak,  melyeket  nagy  figyelemmel 
fogok  kísérni. 

Addig  is  az  ön  oltalmába  ajánlom  az  én  lelkem  barátját.  Üdvö- 
zölje őt  ezerszer  nevemben,  s  gondoskodjék  róla,  hogy  szükséget 
ne  szenvedjen.  Isten  megáldja  önt  ezért  azt   megígérem   önnek."1 

Ugyanekkor  Gabriella  tudatja  férjével,  hogy  Metternich  meg- 
ígérte neki  közbenjárását  Ő  Felségénél  elutazása  miatt.  Reméli, 
hogy  az  uralkodó  teljesíti  kérését,  s  helyzetüket  méltányolva,  nem 
fogja  megakadályozni  két  oly  lény  egyesülését,  kik  csakis  egymás- 
ban találják  fel  a  boldogságot. 

De  mit  használ  mindez,  ha  még  mindig  nincs  remény  arra, 
hogy  az  idegenben  bolyongó   költő   oly  kenyérkeresethez  jusson, 

1  Bacsányiné  levele  dr.  Oallhoz.  A  cs.  kir.  osztr.  belügyminisztérium  levél- 
tárában, Bécs. 

mely  valahára  véget  vet  a  jövő  bizonytalan  helyzetének.  Az  erélyes 
lelkű  Gabriella  férje  nehéz  helyzetében  még  azzal  a  gondolattal  is 
foglalkozik,  hogy  sajátkezüleg  fog  Maretnak  írni,  mert  nem  képes 
megérteni,  hogy  a  hatalmas  francia  miniszter,  ki  nyíltan  férje  barát- 
jának vallja  magát,  miként  tudja  elnézni,  hogy  a  szegény  költő 
oly  szűk  viszonyok  között  tengeti  életét  egy  idegen  országban. 
Ő  azt  mondaná  Maretnak  férje  helyében:  „Uram,  én  megbízom  a 
te  ígéretedben,  de  nyújts  módot  arra,  hogy  be  is  várhassam  remé- 
nyeim teljesedését,  anélkül,  hogy  jó  nőmet  kétségbeesésbe  kerget- 
ném. Ö  már  a  legjobb  akarat  mellett  sem  tud  engem  támogatni, 
anélkül,  hogy  saját  magát  meg  ne  foszsza  attól  a  csekélységtől, 
mely  még  küszöbön  álló  utazására  szükséges.  Ennek  az  embernek 
kőből  kell  lennie,  ha  helyzetünk  meg  nem  indítja  őt,  mert  hiszen 
mi  a  barátság  tényleges  segélynyújtás  nélkül." 

Nemcsoda,  ha  az  üldöztetések,  megpróbáltatások  és  sanyarú 
nélkülözések  súlya  alatt  leroskadva,  e  szegény  nő  levele  végén 
abban  a  sóhajtásban  tör  ki,  hogy :  „elhagyom  az  atyai  házat  köny- 
nyek  nélkül,  s  itt  hagyom  hazámat  sóhajtás  nélkül,  hogy  egyedüli 
barátom  karjaiba  siessek,  aki  még  megmaradt  e  világon".1 

Végre  Gabriella  1811  január  6-iki  levelében  tudatja  férjével, 
hogy  Metternich  közbenjárása  meghozta  a  kívánt  eredményt  s  a 
császár  megadta  az  engedély  neki,  hogy  Parisban  tartózkodó  urá- 
hoz utazhat.  Maga  a  miniszter  tudatta  vele  a  császár  elhatározását. 

Gabriella  elragadtatással  szól  a  miniszterről,  kiben  nem  csaló- 
dott, s  kinek  jóindulatát  az  első  perctől  kezdve  tapasztalta.  Még 
csak  Ő  Felségéhez  óhajt  menni,  hogy  megköszönje  neki  jóságát, 
s  ezután  már  ott  semmi  akadály  nincs  többé,  hogy  férje  után 
siessen  Parisba.  Szjnte  fájdalmas  érzet  tölti  el  a  szegény  Gabriella 
lelkét,  hogy  oly  könnyen  kapja  meg  az  engedélyt  a  végső  távo- 
zásra, s  azt  írja,  hogy:  „úgy  az  udvarnál,  mint  egyáltalában  min- 
denütt tett  szomorú  tapasztalataim  megkönnyítik  nekem  a  búcsúzás 
percét.  Most  már  elhagyhatom  szülővárosomat,  s  követhetlek  oda, 
hová  sorsom  hív.  Mert  ahol  te  vagy,  ott  lesz  jövőben  az  én  hazám c. 

Bacsányiné  még  Bécsben  azt  a  pletykát  hallja,  hogy  férje  alkal- 
maztatása azért  késik,   mert  kihivó   magaviseletével   megsértette  a 

1  Bacsányiné  levele  férjéhez.  A  cs.  kir.  osztr.  belügyminisztérium  levéltá- 
rában, Bécs. 

bassanói  herceget,  ki  ellenségévé  vált.  Bécsben  egy  udvari  taná- 
csos (Roll  von  Hof)  beszélte  Gabriellának,  hogy  férje  sorsa  azért 
nem  dől  el  kedvezően,  mert  ott  Parisban  ellenségei  vannak,  kiknek 
élén  Marét  miniszter  áll.  Bacsányiné  hitelt  ad  e  hírnek,  melyet 
szerinte  Metternich  kijelentései  is  megerősítenek,  ki  azt  mondja 
neki,  hogy  Bacsányinak  legfőbb  hibája,  hogy  tüze  elragadja  őt 
és  nem  képes  a  viszonyokba  belehelyezkedni. 

„Ennek  az  ellenségeskedésnek  forrása  az  volna  —  írja  Gab- 
riella férjének  — ,  hogy  te  állítólag  Marét  miniszternél  ebéden  lévén, 
erősen  kikeltél  a  magyarországi  kálvinisták  ellen,  nem  gondolván 
meg,  vagy  talán  nem  is  tudtad,  hogy  maga  a  miniszter  is  ily 
hitvallású.1  Ez  még  itt  a  Pálffy-házban  történt  volna.  Én  ezt  fogad- 
tatásoddal nem  tudtam  megegyeztetni,  s  eleinte  ezt  csak  mende- 
mondának tartottam.  A  következmények  azonban  azt  mutatják,  hogy 
kell  a  dologban  valaminek  lenni.  Neked  magadnak  kell  legjobban 
tudnod,  hogy  minő  viszonyban  vagy  nagyhírű  barátoddal.  Én  ily 
kicsinyes  bosszúállásra  még  sem  tartom  őt  képesnek."2 

Alig  hihető,  hogy  e  hírnek  valami  alapja  volna.  Ha  Bacsányi 
tett  volna  is  megjegyzést  a  magyar  kálvinisták  viselkedésére,  ez 
nem  érinthette  a  vallást,  melynek  kérdéseiben  Bacsányi,  mint  jól 
tudjuk,  korának  egyik  legszabadelvübb  gondolkozója.  Hiszen  előbbi 
leveleiből  tudjuk,  hogy  ő  mint  katholikus  vallású  férfiú,  minő  elbí- 
rálásban részesíti  saját  egyháza  főpapságát,  mely  nemcsak  az  ő 
szerencsétlenségének  főoka,  hanem  nézete  szerint  hazájának  is 
legfőbb  megrontója.  Az  a  fogadtatás  pedig,  melyben  Parisba  tőr- 
tént megérkezése  alkalmával  Marét  és  környezete,  részesíti,  megcáfolja 
azt,  mintha  Napóleon  híres  minisztere  és  a  magyar  költő  között 
bármiféle  súrlódások  lettek  volna  a  múltban.  Egy  percig  sem  látjuk 

1  Erről  a  körülményről  a  rendőrségnek  egy  névtelen  titkos  jelentése  is 
megemlékezik.  E  szerint  Bacsányi  eljátszotta  Marét  kegyét  azért,  mert  a  magyar 
kálvinistákat  és  protestánsokat  szidta  és  azt  mondta,  hogy  ezek  minden  újí- 
tásnak ellenségei  s  a  legerősebben  küzdenek  a  rendi  alkotmány  mellett.  Ezek 
egyfelől  azt  kívánják,  hogy  az  új  alkotmányban  a  királyi  hatalom  kiterjesztes- 
sék, másfelől  azt  állítják,  hogy  a  nép  terheinek  könnyítése  még  ezidőszerint 
lehetetlenség.  Bacsányi  egyáltalában  a  katholicizmus  mellett  tört  lándsát  s 
nem  gondolta^meg,  hogy  Marét  protestáns.  —  Cs.  kir.  osztrák  belügyminisztérium 
levéltára.  Bécs. 

*  Bacsányiné  levele  férjéhez.  A  cs.  kir.  osztr.  belügyminisztérium  levél- 
tára, Bécs. 

azt,  mintha  e  jó  viszony  a  későbbi  idők  folyamán  is  lazulna  közöttük. 
Bizonyítéka  ennek  az  a  levelezés,  mely  a  két  egykori  fogolytárs 
között  mindvégig  a  legszívélyesebb  hangon  folyik.  Hogy  e  baráti 
viszony  később  teljesen  megszűnik,  az  természetes  magyarázatra 
talál  a  bekövetkező  eseményekben,  melyek  nemcsak  Bacsányi  sor- 
sára bírnak  végzetes  hatással,  hanem  a  nagynevű  minisztert  is  egy 
csapásra  ledöntik  a  hatalom  polcáról.  Különben  Bacsányiné  maga 
is  azt  mondja,  hogy  e  hírek  olyantól  származnak,  ki  mindenkor 
örömét  találja  a  pletykagyártásban. 

A  költőpár  folyvást  a  jövő  eshetőségein  töpreng,  s  maga  Bacsán  y 
azt  sem  tartja  kizártnak,  hogy  Franciaországon  kívül  kap  alkal- 
maztatást, mint  ahogy  számosan  azok  közül,  kik  Napóleonnak  szol- 
gálatot tettek,  főleg  osztrák  alattvalók,  később  az  illyr  tartományok- 
ban kaptak  állást  és  munkakört.  Maga  Gabriella  nem  is  bánná, 
ha  Triestben  volna  jövő  tartózkodási  helyük,  mert  mint  írja,  ott 
legalább  kávét  ihatnának,  ami  Bécsben  ki  van  zárva.  Különben 
most  már  komolyan  készül  az  utazásra,  melyet  a  jövő  április  hóra 
tervez.  Rendbehozza  dolgait,  elbúcsúzik  ismerőseitől,  anélkül,  hogy 
nehezére  esnék  az  elválás.  Csakis  a  jelen  sivár  viszonyai  s  a  multak 
súlyos  megpróbáltatásai  okozzák  azt,  hogy  bécsi  nő  létére  ily  köny- 
nyen  hagyja  el  a  császárvárost,  melynek  egykor  annyira  ünnepelt 
szépsége  volt.  Inkább  a  jövő  iránt  van  eltelve  reménységgel  s  azt 
hiszi,  hogy  Paris  meghozza  számára  a  boldog  együttlét  nyugalmát, 
melyet  férje  távozása  óta  annyi  sanyarúság  árán  kellett  nélkülöznie. 
Boldogan  gondol  arra,  hogy  látni  fogja  szeretett  Mária  Lujzáját, 
fényes  dicsőségének  polcán,  világhódító  császári  férje  oldalán. 

„Mit  gondolsz  kedves  barátom  —  írja  férjének  —  leszek-e  olyan 
szerencsés,  hogy  megérkezésem  után  megláthassam  a  nagy  császár- 
nét és  beszélhetek-e  vele?  Tudom,  hogy  ott  nehezebb  a  trón 
közelébe  jutni,  de  mégis  remélem  azt.  Úgyis  hozok  neki  valamit  a 
hazai  földről.  Szeretném,  ha  Parisban  álarcos  redoutok  volnának, 
én  eljönnék  oda,  mint  zarándok  nő,  s  hoznék  néki  valamit  az  igéret 
földjéről.  Annyi  küzdelem  után  a  mostoha  sorssal  valóban  én  is, 
mint  a  nagy  Napóleon  császár,  azt  kívánom,  hogy  a  szeretet  karjai- 
ban kipihenjem  győzelmeimet."  * 


1  Bacsányiné   levele  férjéhez.   A  cs.  kir.   osztr.  belügyminisztérium  levél- 
tárában, Bécs. 

Különben  biztos  benne,  hogy  beválik  az  a  jóslása,  hogy  a  nagy 
császárnőnek  fia  fog  születni.  Ö  a  jóslások  terén  mindenütt  be  lett 
igazolva,  s  szeret  a  jövendő  titkaival  foglalkozni. 

Végre  márc.  24-én  boldogságtól  sugározva,  írja  férjének,  hogy 
jóslata  beteljesedett,  mert  „Glória  in  excelsis  épp  születésnapomon 
jött  meg  Strassburgból  a  futár  az  előleges  távirati  hírrel,  hogy  szere- 
tett Lujzánk  egy  trónörökösnek  adott  életet.  Istennek  legyen  hála 
érte."  Most  már  örömmel  gondol  az  utazásra,  s  reméli,  hogy  férjét 
is  ily  örömök  között  boldogan  fogja  föltalálni,  s  talán  épp  e  nagy 
esemény  hatása  alatt  az  ő  sorsuk  is  hamarabb  el  fog  dőlni.  Elbú- 
csúzik régi  ismerőseitől  egyenkint,  látogatásokat  tesz  a  legmagasabb 
körökben  is,  hol  régi  jóakarói  és  pártfogói  vannak,  mint  O'donnel 
grófnő,  Wratislav  grófnő.  Sőt  oly  magas  személyiségek  is,  mint  a 
Württembergi  herceg,  sajnálkozó  részvéttel  eresztik  útjára. 

„A  Württembergi  herceg  —  írja  ő  egyik  utolsó  levelében  — , 
kitől  írásban  búcsúztam  el,  azt  izentette  nékem,  hogy  nagyon  saj- 
nálja, hogy  betegeskedése  miatt  nem  szabad  kimennie,  különben 
maga  jött  volna  el  hozzám,  hogy  tiszteletét  tegye  és  Istenhozzádot 
mondjon  nékem.  Sok  szerencsét  kíván  az  útra  és  küldi  nekem  ezt 
az  emléket.  Ez  forrón  szeretett  testvérének,  Eliz  hercegnőnek,  ural- 
kodónk megboldogult  első  nejének  miniatűr  arcképe,  amelyet  saját- 
kezű írásával  küldött  el  nékem  s  amelyre  csak  Parisból  szándékozom 
felelni " i 

Úgy  látszik  tehát,  hogy  azok  a  nehéz  idők,  melyek  Gabriellára 
annyi  szomorúságot,  csapást  és  megpróbáltatást  mértek,  nem.  fosz- 
tották meg  őt  jóakaróinak  és  pártfogóinak  barátságától.  Különösen 
azok  részéről  tapasztalja  a  jóindulatot,  kik  átélték  vele  a  régi  Bécs 
fénykorának  derűs  korszakát  s  kik  épp  oly  fájdalommal  látják 
elrepülni  fejük  felett  azokat  az  időket,  melyek  annyi  szép  emlékkel 
fűzik  őket  a  császárváros  múltjához.  De  Gabriella  hideg  marad 
ezen  érzelmekkel  szemben  és  sokkal  nagyobb  öröm  tölti  el  lelkét 
afelett,  hogy  rég  nem  látott  férjét  nemsokára  karjaiba  zárhatja. 
Különben  is  Paris  felé  van  irányítva  a  müveit  világ  figyelme,  s  a 
római  király  születése  képezi  a  beszéd  és  érdeklődés  tárgyát  min- 
denfelé. Egész  Európa  átérzi  ezen  eseménynek   nagy  jelentőségét, 

*  Bacsányiné  levele  férjéhez.  A  cs.  kir.  osztr.  belügyminisztérium  levél- 
tárában, Bécs. 

Különben  biztos  benne,  hogy  beválik  az  a  jóslása,  hogy  a  nagy 
császárnőnek  fia  fog  születni.  Ő  a  jóslások  terén  mindenütt  be  tett 
-izolva,  s  szeret  a  jövendő  titkaival  foglalkozni. 

Végre  márc.  24-én  boldogságtól  sugározva,  írja  férjének,  hogy 
jóslata  beteljesedett,  mert  .Glória  in  excelsis  épp  születésnapomon 
jött  meg  Strassburgból  a  futár  az  előleges  távirati  hírrel,  hogy  szere- 
tett Lujzánk  egy  trónörökösnek  adott  életet.  Istennek  legyen  hála 
érte."  Most  már  örömmel  gondol  az  utazásra,  s  reméli,  hogy  férjét 
is  ily  örömök  között  boldogan  fogja  föltalálni,  s  talán  épp  e  nagy 
esemény  hatása  alatt  az  ő  sorsuk  is  hamarabb  el  fog  dőlni.  Elbú- 
csúzik régi  ismerőseitől  egyenkint,  látogatásokat  tesz  a  legmagasabb 
körökben  is,  hol  régi  és  pártfogói  vannak,  rtünt  O'donnel 

midőn  az  ifjú  trónörökös  bölcsője  előtt  tiszteleg,  ki  a  Napóleon 
dinasztia  jövő  dicsőségének  nagyságát  és  folytatását  képviseli.  Ki 
hitte  volna  akkor,  hogy  alig  néhány  év  múlva  minő  katasztrófa 
fogja  örökre  lezárni  a  nagy  világhódító  dicsőséges  pályafutását  s 
minő  megrázó  tragédia  fogja  ama  szép  reményeket  megsemmisíteni, 
melyeket  az  egész  világ  az  ifjú  fejedelmi  sarj  jövőjéhez  fűzött. 
Gabriella  jóstehetsége  az  ifjú  római  király  jövőjét  illetőleg,  bizony 
nem  vált  be. 

Bacsányiné  ezen  időkből  származó  levelei  híven  tükrözik  vissza 
a  közhangulatot  és  az  érdeklődést,  mely  e  fontos  esemény  kapcsán 
a  lelkeket  eltölti.  Március  26-iki  levelében  a  következőket  írja 
férjének : 

„Ma  jött  meg  gróf  Tettenborn,  mint  második  futár  lóhalálában 
Parisból  azzal  az  örömteljes  hírrel,  hogy  alkalma  volt  az  újszülött 
gyermeket  az  imádott  anyával  együtt  látni,  kiket  jó  egészségben 
hagyott  vissza.  A  császár  örömét  nem  lehet  leírni.  Isten  oltalmazza 
őt.  Ez  volt  még  az  ^egyedüli  boldogság,  ami  hiányzott  neki,  s  az 
egyedüli  érzés,  mely  eddig  tőle  idegen  volt. 

Itt  azt  beszélik,  hogy  jutalmat  tűztek  ki  az  ezen  eseményt  méltóan 
megörökítő  legjobb  költeményre,  még  pedig  négy  nyelvre ;  francia, 
német,  olasz  és  latin  nyelvre.  Ezért  a  dicsőségért  én  nem  verse- 
nyezhetek. Mostani  lelkiállapotom  nem  alkalmas  a  versfaragásra. 
Ehhez  nyugodtabb  kedély  szükséges. 

Azt  mondják,  hogy  a  szülés  nagyon  nehéz  körülmények  között 
folyt  le,  mert  a  magzat  lábbal  jött  a  világra.  Nekem  azonban 
eszembe  jutott,  hogy  a  szerencse  nagyrahivatott  gyermekei  azok, 
kik  így  születnek.  A  boldog  anya,  mint  mondják,  nagyon  bátran 
viselte  magát,  úgy  hogy  a  császár,  ki  nem  távozott  oldala  mellől, 
így  nyilatkozott:  Elle  se  comporte,  comme  la  femme  d'un  héros! 
Isten  tartsa  meg  s  áldja  meg  az  anyát  gyermekével,  ki  hivatva  van 
arra,  hogy  a  világ  örököse  legyen. 

Gróf  Eszterházy  Ferenc,  ki  arra  volt  kiszemelve,  hogy  a  jó 
kívánságokat  Parisba  megvigye,  s  az  uralkodótól  erre  nézve  a  szó- 
beli megbízást  megkapta,  e  felett  való  örömében  szélhüdést  kapott, 
s  halva  szállították  haza  díszhintajában."  1 

1  Bacsányiné  levele  férjéhez.  A  cs.  kir.  osztr.  belügyminisztérium  levél- 
tárában, Bécs. 

Ez  az  utolsó  fontosabb  levele  Gabriellának  s  legközelebbi  sorai- 
ban már  azt  tudatja  férjével,  hogyha  egyéb  akadály  közbe  nem  jő, 
április  6-án  reggel  útnak  indul  Paris  felé.  Ez  tényleg  meg  is  tör- 
ténik, s  Gabriella  a  mondott  napon  reggel  6  órakor,  könnyű  szívvel, 
a  viszontlátás  örömteljes  reményében  elhagyja  egykor  oly  hőn  szere- 
tett szülővárosát.  Leveleit  ezután  már  útközben  írja  férjéhez,  csakis 
az  utazással  járó  fáradságról  és  az  apróbb  érdektelen  napi  élmé- 
nyekről számolva  be  azokban.  Egyik  levelében  csak  arról  tesz  emlí- 
tést, hogy  a  császártól  is  búcsút  vett,  ki  őt  nagyon  kegyesen,  békés 
hangulatban  fogadta,  s  a  kézcsókot  is  megengedte  néki.  A  kihall- 
gatás folyamán  a  költőről  és  viselt  dolgairól  nem  is  került  szó. 
Különben  még  csak  az  az  újság,  hogy  a  halál  nagyon  beütött  az 
államtanácsosok  közé.  Épp  az  utolsó  napokban  egymásután  haltak 
el,  s  Gabriella  hozzáteszi,  hogy  „ha  ez  így  megy,  hát  még  téged 
fognak  államtanácsossá  kinevezni.  Ezt  csak  nem  utasítanád  vissza." 

Gabriella  utolsó  levele  St.  Nicolából  van  keltezve,  melyben 
eddigi  szerencsés  utazását  jelzi.  Alig  néhány  nap  múlva  megtörténik 
a  találkozás  Meauxban,  hová  férje  elébe  megy.  Nincsenek  adataink 
a  viszontlátás  körülményeire  nézve,  de  bizonyos,  hogy  rég  nem 
érzett  boldogság  perceit  hozza  meg  az  a  költőpárnak,  mely  oly 
hosszú  távollét  és  annyi  megpróbáltatás  után,  újra  egyesülhet. 
Bacsányi  és  Gabriellája  innen  már  együtt  folytatják  az  utat  s  1811 
április  27-én  érkeznek  meg  a  francia  fővárosba. 


A  boldog  viszontlátás  mézesheteit  a  költőpár  nem  soká  élvezi, 
s  a  jövő  szép  reményei  hamar  rombadőlnek,  mert  azok  a  várako- 
zások, melyekhez  boldogulásukat  és  a  jövő  biztonságát  fűzik,  nem 
mennek  teljesedésbe.  Még  április  hó  utolsó  napjaiban  megjő  a 
várva-várt  elhatározás,  mely  arról  szól,  hogy  Napóleon  császár 
2000  franknyi  nyugdíjat  engedélyez  a  magyar  költőnek,  eddigi  iro- 
dalmi munkásságának  érdemeiért.  Szó  sincs  tehát  arról,  hogy  a 
még  élete  javakorában  lévő  munkás  férfiú  oly  állásba  jusson,  mely 
képességeinek  teret  nyújthatna  a  további  érvényesülésre.  Elkeseríti  őket 
ezen  újabbi  csalódás,  mely  csak  további  elégedetlenségnek  forrása. 
Meg  vannak  ugyan  óva  a  nélkülözésektől,  de  ez  az  intézkedés 
nem  olyan,  mintha  abban  a  jövőre  nézve  megnyugvást  találhat- 
nának. Igaz,  hogy  Bacsányit  büszke  önérzettel  tölti  el  az,  hogy  e 

nyugdíjat  irodalmi  érdemei  címén  kapja  s  túlzó  önérzete  könnyen 
elhiteti  véle,  hogy  még  az  idegen  műveltség  legmagasabb  köreiben 
is  méltányolják  irodalmi  működését.  Egy  barátjának  azt  írja,  hogy 
„ez  a  megtisztelő  kitüntetés  minden  ajánlat,  s  minden  magasabb 
pártfogás  nélkül  jutott  osztályrészemül",  ami  jellemző  bizonyítéka 
a  költő  önhittségének  és  elfogultságának.  Alig  szenved  kétséget, 
hogy  egyedül  a  bassanoi  herceg  pártfogása  az,  melynek  ezen 
nyugdíjat  köszönheti. 

A  költőpár  ottani  tartózkodására  és  életmódjára  vonatkozólag 
alig  vannak  adataink.  Úgy  látszik  csendesen,  visszavonulva,  s  tel- 
jesen egymásnak  élnek,  s  ha  a  jövő  bizonytalansága  Damokles 
kard  gyanánt  nem  függne  fölöttük,  mi  sem  zavarná  a  rég  óhajtott 
viszontlátás  boldog  napjait.  Míg  a  költő  a  jövő  bizonytalansága 
felett  töpreng,  addig  Gabriellát  lassankint  kezdi  meglepni  a  hon- 
vágy érzete,  ki  mint  valódi  bécsi  nő,  úgy  látszik  még  sem  tud 
végleg  elszakadni  szülővárosa  kedves  levegőjétől. 

Gabriella  e  nehéz  helyzetben  magához  Mária  Lujza  császárnéhoz 
fordul,  s  kihallgatást  kér  tőle,  hogy  előadhassa  férje  sorsára  vonat- 
kozó kérelmét.  Hivatkozik  arra,  hogy  ő  volt  az,  ki  a  császárné 
eljegyzése  alkalmával  költeményt  írt  hozzá,  melyben  két  nagy  nemzet 
jó  kívánságainak  volt  tolmácsolója.  Kérvényében,  mely  1813  november 
18-án  kelt,  azt  írja,  hogy  „az  a  viszony,  mely  férjemet  a  bassanoi 
herceggel  összekötötte,  alkalmat  nyújtott  neki  arra,  hogy  Parisban 
telepedjék  le.  Mindössze  2000  franknyi  kegydíj  az,  amit  férjem  bír, 
ki  költő  és  kitűnő  politikai  író,  s  tiszta  jellemű  ember.1"  A  kérelem 
azonban  nem  talál  meghallgatásra,  s  Gabriella  párisi  tartózkodása 
idején  nem  jut  Mária  Lujza  császárné  színe  elé. 

Ily  viszonyok  között  nem  tart  sokáig  a  boldog  együttlét  ideje, 
s  Gabriellát  nemcsak  a  honvágy,  hanem  az  a  fontos  ok  is  távo- 
zásra indítja,  hogy  jövőjük  biztonságáról  gondoskodjék.  Három  évi 
együttlét  után  tehát  ismét  elszakad  a  házaspár,  s  Gabriella  vissza- 
utazik Bécsbe.  Nem  tudjuk,  hogy  a  költő  megbízásából  utazik-e 
haza,  de  sejthetjük  azt.  Mert  hiszen  ha  Bacsányi  helyzetébe  végleg 
beletörődött  volna,  úgy  e  hűséges  nő,  kinek  lelki  nagysága  sokkaJ 
több  áldozatra  képes,  bizonyára  le  tudta  volna  küzdeni  a  honvágy 

1  Bacsányiné  kérvénye  Mária  Lujzához.  Fogalmazvány.  A  cs.  kir.  osztr. 
belügyminiszter  levéltárában,  Bécs. 

érzetét,  s  nem  hagyta  volna  el  oly  könnyen  férjét.  Bizonyára 
maga  a  költő  is  megunta  már  a  sok  küzdelmet  távol  idegen 
országban,  s  szívesen  megragadná  az  alkalmat,  hogy  visszatérjen 
kenyeret  keresni  oda,  hol  dacára  az  őt  ért  kellemetlenségeknek, 
mégis  csak  nyugodtabb  életet  élt,  mint  odakint  a  külföldön  idegen 
emberek  és  viszonyok,  s  a  jövő  bizonytalan  kilátásai  között.  Mert 
hiszen  akár  hogy  is  hangoztatja  szökése  utáni  leveleiben,  hogy 
nem  tér  vissza  soha  többé,  több  körülmény  mégis  csak  azt 
bizonyítja,  hogy  szívesen  visszamenne  Bécsbe,  ha  lehetséges  volna. 

Ily  viszonyok  között,  s  ennyi  újbóli  csalódás  után  tehát  nem 
csodálkozhatunk,  ha  azt  látjuk,  hogy  1814  augusztus  elején  Gabriella 
ismét  kezébe  veszi  a  vándorbotot,  hogy  visszatérjen  hazájába.  Ismét 
a  hőslelkü  nő  tehát  az,  ki  az  újabbi  válságos  helyzetben  férje 
ügyét  kezébe  veszi,  s  hazatávozik,  hogy  egyengesse  és  lehetővé  tegye 
a  költő  hazatérését.  Újból  megkezdődik  tehát  a  levelezés  a  költőpár 
között,  mely  viszonyaikra  nézve  világosságot  derít  akkor,  midőn  a 
sors  ismét  arra  kárhoztatja  őket,   hogy  egymástól   elszakadjanak. 

Útközben  hazafelé  azt  írja  Gabriella  Laibachból  férjének,  hogy 
hazája  határához  érkezve  csak  azért  folytak  könnyei,  mert  magánosan 
kellett  visszatérnie.  „Ha  oldalam  mellett  volnál,  én  volnék  a  világ 
legboldogabb  teremtése  e  pillanatban"  —  írja  néki. 

Szeptember  11-én  este  érkezik  meg  Bécsbe,  de  nem  marad 
a  császárvárosban.  Miután  lakása  nincs,  kimegy  egyenesen  Badenbe, 
s  néhány  hónapra  ott  telepedik  le,  hol  egyúttal  megrongált  egész- 
sége helyreállítása  céljából  a  fürdőket  használhatja.  Egyik  első 
levelében  közli  férjével  azt  a  hírt,  hogy  egykori  halálos  ellensége, 
báró  Hormayr,  minő  szerencsétlenül  járt.  Tudvalevő,  hogy  az 
ismert  történetírót  Metternich  parancsára,  még  ma  sem  ismert 
okok  folytán  letartóztatták,  s  tizenhárom  hónapon  át  Munkács 
várában  fogva  tartották.  Állítólag  Metternich  báró  Hormayrt  már 
régebb  idő  óta  veszedelmes  forradalmárnak  tartotta.  Az  osztrák 
kormány  attól  félt,  hogy  Hormayr,  ki  még  a  Napóleoni  háborúk 
óta  megtartotta  összeköttetését  a  tiroli  hazafias  párttal,  János  főherceg 
segélyével  e  hü  tartományt  el  akarja  szakítani  a  birodalomtól.  Mind- 
ezen körülmények  a  mai  napig  nincsenek  földerítve.  Érdekes  azonban, 
hogy  a  két  egykori  ellenségnek,  Bacsányinak  és  Hormayrnak  minő 
közös  sors  jut  osztályrészül.  Hormayr  sorsa  azonban  mihamarabb 
jobbra  fordul,  s  nemcsak  szabadságát  nyeri  vissza,  hanem  fényes 

elégtételben  is  részesül,  midőn  Ferenc  őt  1816-ban  udvari  és  biro- 
dalmi történetíróvá  nevezi  ki.  Pedig  elsősorban  Ausztria  és  Ferenc 
császár  az,  aki  nem  köszöni  meg  Hormayr  történeti  kritikáit,  mert 
az  későbben,  midőn  sorsa  Ausztriától  elszakítja,  oly  művekben 
boszulja  meg  magát  a  multak  szenvedéseiért,  melyekben  a  leg- 
kíméletlenebbül tárja  fel  és  ostorozza  úgy  az  osztrák  uralkodóház, 
mint  a  Metternich-féle  politika  ferdeségeit  és  cselszövényeit.  Külö- 
nösen az  „Anemonen  aus  dem  Tagebuch  eines  altén  Pilgermannes" 
című  munkája  az,  melyben  maró  gúnynyal,  éles  megfigyeléssel  és 
erős  kritikai  érzékkel  megfesti  az  osztrák  kormányzati  rendszer,  s 
az  uralkodóház  lélektanát. 

Bacsányiné  bizonyos  jóleső  megelégedéssel  azt  írja  férjének, 
hogy  még  mindig  oly  nagy  a  felháborodás  Hormayr  ellen,  hogy 
alig  lesz  lehetséges  néki  később  is  a  birodalom  területén  maradni.1 

Már  a  legközelebbi  levelekből  kitűnik  az,  hogy  Bacsányiné  csak- 
ugyan azért  jött  vissza  a  császárvárosba,  hogy  férje  sorsán  segítsen. 
Azt  írja,  hogy  már  volt  Metternichnél  is,  kit  megkért  hogy  legyen 
támogatója  kérelmének,  melyet  a  császárhoz  óhajt  intézni.  Egyúttal 
lefestette  a  miniszter  előtt  szerencsétlen  helyzetüket,  mely  most  azon 
körülmény  folytán  is  sulyosbbá  válik,  hogy  a  Napóleon  által  engedé- 
lyezett nyugdíj  sincs  többé  biztosítva  számukra,  a  világpolitikában 
beállott  váratlan  nagy  fordulatok  folytán.  Metternich  jóakarattal 
hallgatja  meg  Gabriella  panaszait,  és  sajátkezűleg  veszi  át  kérvé- 
nyét, hogy  azt  a  császárnak  pártolólag  előterjessze.  A  kérvény  elin- 
tézése azonban  sokáig  késik,  mert  hiszen  az  európai  politika  nagy 
eseményei  fontosabb  kérdésekkel  foglalkoztatják  a  császárt  és  az 
intéző  köröket,  mintsem  hogy  ily  apró  ügyekre  kiterjedhetne  a 
figyelem.  Bacsányinét,  ki  a  legszebb  reményekkel  telve  tért  vissza 
hazájába,  ismét  súlyos  csalódások  érik.  Már  1814  október  17-ki 
levelében  így  ír  férjének: 

„Ma  van  15  éve  annak,  hogy  először  megláttuk  egymást.  Ha 
akkor  valaki  megjósolta  volna,  hogy  a  sors  egyesíteni  fog  bennünket, 
de  a  véletlen  elválaszt  egymástól ! . . .  Gondolni  sem  akarok  erre, 
mert  különben  zúgolódnom  kellene  a  gondviselés  ellen  azért,  hogy 
ily  kemény   próbára    tesz    oly    embereket,  kik  egymásnak  vannak 

1  Bacsányiné  levele  férjéhez.  A  cs.  kir.  osztrák  belügyminisztérium  levél- 
tárában, Bécs. 

teremtve.  Egyedül  az  a  remény  tart  fenn,  hogy  talán  mégis  csak 
jobbra  fordul  minden.  A  remény  a  halandónak  az,  ami  a  szíverősítő 
a  haldoklónak.  Néhány  pillanatra  életet  ad,  de  nem  táplál.  Sorsom 
még  nem  dőlt  el,  habár  maga  Metternich  herceg  vette  át  Ő  felségéhez 
intézett  folyamodványomat,  melyet   ő  saját  maga  akar  néki  átadni. 

Ha  meggondolom,  hogy  te  mennyire  bánkódol  elutazásom  miatt, 
úgy  már  most  bánni  kezdem  hősi  elhatározásomat,  mely  karjaidból 
kitépett  azért,  hogy  távozásommal  megkönnyítsem  sorsodat.  Ne 
vedd  el  ama  hitemet,  hogy  ezen  lépésemmel  jól  cselekedtem,  s 
mindazt  jóvá  akarom  tenni,  ami  erőmtől  telik! 

Hogyha  tudtam  volna,  hogy  távozásomon  ennyire  bánkódól, 
senki  a  világon  nem  bírt  volna  rá  az  utazásra."1 

Gabriella  biztosítja  férjét,  hogy  ha  az  megnyugvására  szolgál, 
kész  visszatérni  hozzá,  bármennyire  nincs  is  Paris  szivéhez  nőve. 
Úgy  látszik  Bacsányi  kedélyállapota  is  egészen  meg  van  törve 
felesége  eltávozása  miatt.  Ezen  időkben  mint  özvegyével  levelez 
vele,  sejtetve,  hogy  nem  sok  jót  vár  a  még  hátralévő  élettől.  Ter- 
mészetes, hogy  Gabriella  lelkiállapotát  még  jobban  megtörik  a 
költő  zúgolódásai  és  kifakadásai,  s  retteg  attól  a  gondolattól,  hogy 
mi  lesz  férjével,  ha  az  minden  segély  nélkül  arra  lesz  utalva,  hogy 
egyedül  keze  munkájával  tartsa  fenn  magát. 

„Ne  vedd  rossz  néven  —  írja  férjének  — ,  de  a  gondolat,  hogy 
te  miattam  kénytelen  leszel  dolgozni,  fájdalmasan  esik  nekem.  Én 
magam  miatt  nem  volnék  képes  két  sort  írni,  avagy  csak  egy  köl- 
teményt is  létrehozni.  A  hírnév  dicsősége  üres  szó  ma  már  az  én 
fülemnek!  Utókor  és  Haza!  az  előbbi  mit  törődnék  velünk,  ;s  az 
utóbbi  mit  cselekedett  te  érted?  Óh  Coriolan!  megértelek,  de  nem 
utánozlak. 

Már  ismét  öt  hosszú  hónap  telt  el,  s  még  mindig  semmi  sem 
történt.  Én  már  el  vagyok  fásulva,  s  közömbös  is  volnék  a  sors 
iránt,  ha  te  nem  volnál.  A  szegénység  nem  bün,  ha  annak  okai 
nem  vagyunk.  A  szerencsétlenségről  pedig  ki  tehet."2 

Keservesen  panaszkodik  honfitársai  és  egykori  barátai  részvét- 
lensége miatt.  „Ha  tudtam  volna,  hogy  kedves  földieim  így  visel- 

1  Bacsányiné  levele  férjéhez.  A  cs.  kir.  osztr.  belügyminisztérium  levéltárá- 
ban, Bécs. 

*  Ugyanott. 

kednek  velem  szemben,  s  ily  fogadtatásban  részesítenek,  úgy  semmi- 
földi hatalom  egy  órára  sem  tudott  volna  elválasztani  tőled. 
Fájdalom,  hiába  kopogtatok  azoknál,  kik  egykor  házam  vendégei 
voltak,  s  kik  hajdanában  boldog  időkben,  mint  fényes  otthonunk 
vendégei,  barátoknak  nevezték  magukat." 

Ily  érzelmekben  önti  ki  lelke  keserűségeit  a  szegény  Gabriella, 
ki  az  élet  küzdelmei  alatt  összeroskadva,  hitét  és  önbizalmát 
is  kezdi  már  veszteni.  Végre  egy  kis  öröm  is  jut  osztályrészül 
néki  a  sok  bánat  között,  mert  Badenben  alkalma  nyílik  hozzáfér- 
kőzni Mária  Lujza  császárnőhöz.  Gabriella  csak  annyit  kér  tőle, 
hogy  szóljon  néhány  szót  felséges  atyjánál  érdekében,  s  pártolja 
ama  folyamodványát,  melyet  a  császárhoz  benyújtott. 

Férjével  levélben  tudatja  e  fontos  eseményt,  s  azt  írja  néki, 
hogy  ami  után  Parisban  három  éven  át  hiába  törekedett,  az  itt 
sikerült,  mert  alkalma  volt  Mária  Lujzával  találkozni,  akitől  kihall- 
gatást kért.  A  császárnő  Neupperg  tábornokhoz  utasította  őt,  kihez 
másnap  elment,  s  aki  úrnője  nevében  felszólította  őt,  hogy  adja 
tudtul  mindazt,  amit  óhajt,  s  ami  miatt  a  felséges  asszony  segít- 
ségét igénybe  venni  óhajtja.  Gabriella  elmondja,  hogy  férje  nem- 
csak nyugdíját  vesztette  el,  hanem  arra  sincs  kilátása  többé,  hogy 
egy  oly  tisztességes  állásba  jusson,  mely  mindkettőjük  jövőjét  biz- 
tosítaná. Három  éven  át  hiába  óhajtotta,  hogy  Parisban  a  császárnő 
színe  elé  jusson.  Végre  a  beállott  nagy  változások  alkalmával  ki- 
hallgatáson volt  a  Parisban  tartózkodó  Ferenc  császárnál,  kinek 
biztatására  hazautazott  Bécsbe,  s  ki  megígérte,  hogy  gondoskodni 
fog  róla.1 

Kiderül  tehát,  hogy  Bacsányiné  közvetlenül  az  uralkodó  felszó- 
lítására utazott  vissza  Bécsbe,  hogy  úgy  a  maga,  mint  férje  ügyét 
végleg  rendbehozza*  Mindenesetre  fontos  körülmény  ez,  mely 
semmiképen  sem  egyeztethető  össze  a  későbbi  eseményekkel. 
Bacsányiné  csak  azt  kéri  a  tábornoktól,  hogy  a  császárné  járjon 
közbe  felséges  atyjánál,  hogy  úgy  az  ő,  mint  férje  ügye  kedvező 
elintézést  nyerjen.  Neupperg  teljesíti  e  kérelmet,  s  másnap  azt  az 
örömhírt  közli  Gabriellával,  hogy  a  császárné  megígérte,  hogy 
saját  maga  fogja  átadni  atyjának  a  folyamodványt.   E  beszélgetés 

1  Bacsányiné  levele  férjéhez.  A  cs.  kir.  osztr.  belügyminisztérium  levéltárá- 
ban,   Bécs. 

kapcsán  Gabriella  elmondja  a  tábornoknak  azt  is,  hogy  ő  Mária 
Lujza  édesanyja  oldalánál  tíz  éven  át  udvari  szolgálatokat  teljesí- 
tett, ami  eddig  ismeretlen  adat  Gabriella  életéből.  Úgy  látszik, 
Mária  Lujza  közbenjárásának  van  is  némi  csekély  eredménye, 
mert  Gabriella  néhány  hét  múlva  arról  értesíti  férjét,  hogy  a 
császár  egyelőre  némi  segélyben  fogja  őt  részesíteni.  Gabriella 
reménykedik,  hogy  a  császár  kérelmüket  végleg  is  teljesíteni 
fogja,  amire  nagy  szükség  volna  immár  napról-napra  válságosabb 
helyzetükben. 

„Bármennyi  erénynyel  legyen  is  felruházva  —  írja  Gabriella  — , 
s  a  becsületnek  bárminő  példányképe  is  legyen  valaki,  ha  az 
embernek  pénze  nincs,  csak  gúnytárgya  a  többieknek.  Egyedüli 
reményemet  Mária  Lujzára  építem,  ki  egyetlen  szavával  védelmébe 
vehetne.  Schönbrunn  nagy,  talán  akad  ott  egy  szoba,  mely  engem 
befogad.  Minő  elégtétel  volna  reám  nézve,  ha  ez  lehetséges  volna.* 
Ismét  keserűségben  tör  ki  az  emberek  rosszasága  miatt,  s  nem 
hitte,    hogy   egykor   ily  tapasztalatokat  fog    szerezni   az   életben. 

„Egyedül  csak  téged  értelek  meg  —  írja  férjének  — ,  téged, 
ki  mindenem  vagy  az  életben.  Isten  nem  akarhatja,  hogy  még 
sokáig  elválva  éljünk,  kik  csakis  egymásnak  vagyunk  teremtve." 
Gabriella  azonban  a  kétség  bizonytalanságai  között  hányódik  továbbra 
is  szülővárosában,  s  csak  újabb  csalódás  éri,  midőn  azt  látja, 
hogy  kérése  nem  teljesül. 

Gabriella  távozása  után  a  magyar  költő  szintén  kínos  bizony- 
talanságok között  marad  vissza  Parisban,  a  véletlen  sorsra  és  felesé- 
gére bízva  ügyének  elintézését  és  helyzetének  jobbra  fordulását. 
Nagy  kő  esik  le  azonban  szívéről,  midőn  tudtára  adják,  hogy  dacára 
a  nagy  változásoknak,  eddigi  nyugdíját  nem  törölték  el,  s  az  új 
korszak  alatt  is  tovább  lesz  az  folyósítva  számára.  Bacsányit  nagy 
örömmel  tölti  el  ez  a  rendelkezés,  s  ama  büszke  önérzettel,  mely 
a  sors  kedvezőbb  viszonyai  között  mindjárt  túlzásokra  ragadja  őt, 
csakis  kiváló  egyéniségének  és  írói  érdemeinek  tudja  be  a  francia 
kormánykörök  ezen  intézkedését.  Pedig  Bacsányi  nyugdíjának  újbóli 
folyósítása  egyedül  az  ottani  viszonyokban  leli  igen  természetes 
magyarázatát.  Bár  ellenmondásnak  látszik,  tény,  hogy  semmiféle 
országban  nem  respektálják  úgy  a  szerzett  jogokat,  mint  épp  a  köz- 
társasági Franciaországban.  Különösen  áll  ez  a  nyugdíjakra  nézve, 
s  a  köztársasági    kormányok  a  legutóbbi    időkig  minden  akadály 

nélkül  kiszolgáltatják  még  a  régi  monarchia  idejéből  származó 
nyugdíjakat  is.1 

Bacsányi  téved  tehát,  midőn  azt  hiszi,  hogy  kiváló  írói  érdemei 
címén  folyósítják  neki  nyugdíját  az  új  rendszer  alatt.  S  így  nem 
állhat  meg  tehát  az  a  feltevés  sem,  mintha  Bacsányi  ártatlanságát 
bizonyítaná  az  a  körülmény,  hogy  XVIII.  Lajos,  ki  Napóleon  ellen- 
sége volt,  minden  akadály  nélkül  tovább  folyósítja  a  régi  rendszer 
alatt  engedélyezett  nyugdíjat.  Természetes  azonban,  hogy  Bacsányinak 
a  francia  kormány  ezen  intézkedése  nagy  megnyugvására  szolgál, 
mert  hiszen  el  sem  képzelhető  az,  hogy  mi  lett  volna  sorsa  ott 
kinn  idegen  országban,  idegen  viszonyok  között,  ha  ezen  nyugdíjától 
is  megfosztják,  mely  megélhetésének  egyedüli  forrása. 

Úgy  látszik,  hogy  ily  viszonyok  között,  főleg  a  beállott  nagy 
politikai  rendszerváltozás  hatása  alatt,  Bacsányi  végleg  beletörődik 
sorsába.  Legalább  kedélyhangulata  és  levelezése  ez  időkben  azt 
látszik  bizonyítani.  A  Paris  melletti  kies  Bellevillebe  teszi  át  lakó- 
helyét, s  úgy  látszik,  hogy  az  a  szándéka,  hogy  ismét  irodalmi 
munkásságba  fog.  Újból  érdeklődni  kezd  hazája  irodalmi  viszonyai 
iránt,  s  főleg  az  a  szándéka,  hogy  Ossian  fordításával  ajándékozza 
meg  nemzetét.  A  külvilág  eseményei  iránt  nem  érdeklődik  többé, 
s  azt  írja  feleségének,  hogy  semmi  szándéka  többé  beleavatkozni 
a  politikába,  amelyhez  különben  sincs  semmi  köze.  Mint  író  béké- 
ben  akar  élni  az  egész  világgal,  s  nem   törődik  többé   semmivel. 

A  költő  ily  viszonyok  között  már  falun  éli  át  azt  a  nagy  eseményt, 
midőn  Napóleon  elutazik  Elbáról  s  francia  földön  ismét  megjele- 
nik. A  rettegés  érzete  még  egyszer  elfogja  a  lelkeket,  de  az  egy- 
kori nagy  hódító  szerencsecsillaga  nem  akar  többé  felragyogni. 
Alig  néhány   hónapra  reá  Waterloo-nál  végső  jeleneteit  éli  az  a 

1  Épp  a  legutóbbi  időkben  egy  ily  érdekes  nyugdijkérdés  képezte  vita 
tárgyát  a  francia  kamarában.  XIV.  Lajos  véletlen  szerencsétlenség  folytán 
vadászat  közben  egy  Chevalier  Du-Bois  nevű  francia  nemest  halálra  sebzett. 
A  király  a  szerencsétlenül  járt  nemes  utódainak  6000  franknyi  évi  nyugdijat 
adományozott.  Az  utódok  már  majdnem  két  évszázad  óta  húzzák  e  nyugdíjat, 
s  épp  ezért  került  e  kérdés  a  francia  kamara  elé,  hol  e  régi  nyugdíjnak  jogo- 
sultságát kifogásba  vették.  A  fancia  kormány  képviselője  azonban  a  ház  több- 
ségének helyeslése  mellett  kijelentette,  hogy  e  nyugdíj  érvényességét  kétségbe 
vonni  nem  lehet,  mert  minden  kormány  elfogadta  és  respektálta  eddig  az  előbbeni 
rendszerek  kormányai  alatt  folyósított  nyugdíjakat.  A  kérdéses  nyugdíjat  tehát 
nem  lehet  törülni  mindaddig,  míg  az  említett  francia  nemes  utódai  élnek. 

tragédia,  mely  az  új  kor  legnagyobb  hadvezérének  világhódító  pálya- 
futását végleg  lezárja. 

Bacsányi  látja,  hogy  most  már  minden  elveszett,  s  nem  lehet 
más  választása,  mint  megbarátkozni  a  végleges  visszavonulás  gon- 
dolatával. Hiszen  jóakarói  és  nagy  befolyású  párfogói  is  leestek 
arról  a  magaslatról,  hová  Napóleon  dicsőségével  és  nagyságával 
együtt  ők  is  felemelkedtek.  Legfőbb  pártfogója  és  barátja  Marét,  a 
bassanói  herceg,  szintén  letűnik  az  események  színpadáról,  s  miután 
az  új  rendszerrel  megalkudni  nem  tud  és  nem  akar,  a  száműzetés 
sorsa  jut  neki  osztályrészül.  A  magyar  költő  minden  zúgolódás  nél- 
kül beleéli  magát  új  helyzetébe,  s  hamar  megbarátkozik  sorsával, 
mely  talán  mindkettőjük  számára  meghozza  végre  a  boldog  együtt- 
lét nyugalmát.  Hívja  Gabriellát,  hogy  hagyja  ott  végleg  szülőváro- 
sát, törődjék  bele  sorsába,  s  kövesse  őt  a  csendes  falusi  élet 
magányába,  hol  boldog  nyugalommal  fogják  leélni  hátralévő  napjai- 
kat. Hiszen  úgyis  hiába  kopogtat,  úgy  sem  nyitnak  ajtót  sehol 
számukra.  Nekik  csak  saját  magukra  lehet  építeniük,  nem  pedig 
az  önző,  hálátlan  emberek  üres  ígéreteire. 

így  készülődik  Bacsányi  a  falusi  magányba,  hol  mindkettőjük 
számára  szerény  kis  háztartást  akar  berendezni.  Talán  sohasem 
volt  a  szegény  költő  lelke  úgy  eltelve  a  boldog  megnyugvás 
érzetével,  mint  e  napokban,  midőn  a  legszebb  reményekkel  eltelve, 
abban  a  hitben  nézett  a  jövő  elé,  hogy  a  küszöbön  álló  boldogabb 
napok  immár  végleg  le  fogják  zárni  egy  hányatott  élet  szenvedé- 
seinek korszakát. 

Természetes  tehát,  hogy  ily  viszonyok  között  villámcsapásként 
hat  reá,  midőn  1815  augusztus  5-én  reggel  Schwarzenberg  katonái 
Szoikovich  ^főhadnagy  vezetésével  párisi  lakásán  elfogják  őt,  s 
bilincsbe  verve  szállítják  a  Faubourg  Poissonniere-en  lévő  Nouvelle 
Francé  kaszárnyába.  Vele  együtt  papírjait  is  lefoglalják,  s  úgy  bánnak 
vele,  mint  egy  közönséges  gonosztevővel.  Valóságos  gúnyja  tehát  a 
sorsnak,  hogy  a  bosszúállás  keze  akkor  éri  őt  utói,  midőn  azt  hiszi, 
hogy  hosszú  évek  nehéz  küzdelmei  és  megpróbáltatásai  után  egy  bol- 
dogabb élet  nyugalmának  küszöbén  áll. 

acsányi  az  osztrák  katonai  durvaságoknak  minden  szen- 
vedését végig  éli  azon  néhány  nap  alatt,  míg  a  párisi 
Nouvelle  Francé-kaszárnyában  fogva  tartják.  Mint 
maga  írja,  minden  táplálék  nélkül  majdnem  nyolcvan 
órán  át  koplalva,  ágyruha  és  takaró  nélkül  sínylődik 
a  kaszárnya  rút,  nedves  börtönében. l.  Négy  nap 
múlva  Fontainebleaun  át  Dijonba  hurcolják,  hol  már  tisztessé- 
gesebb bánásmódban  részesül.  Már  életjelt  is  adhat  magáról  s 
augusztus  26-án  azt  írja  feleségének,  hogy  jól  érzi  magát  és  ne 
aggódjék  miatta.  Ugyanezen  a  napon  a  katonai  parancsnokság 
megkezdi  Bacsányi  kihallgatását,  melynek  folyamán  megtudjuk 
elfogatásának  közvetlen  okait.  A  vizsgálatot  a  cs.  kir.  főhadsereg- 
parancsnokság  folytatja  Bacsányi  ellen  azon  vád  alapján,  hogy  ő 
a  császárral,  a  magas  minisztériummal  és  az  állammal  szemben, 
mint  közveszélyes  egyén,  tisztességtelen  magaviseletnek  adta  bizonyí- 
tékát. A  kihallgatást  megelőzőleg  Bacsányi  Parisban  lefoglalt  összes 
papírjai  és  levelezései,  sőt  még  irodalmi  iratai  is  vizsgálat  tárgyává 
tétetnek. 

A  vizsgálat  folyamán  Bacsányi  elmondja,  hogy  52  éves,  katho- 
likus,  házas,  gyermektelen.  Foglalkozására  nézve  irodalmi  ember 
(homme  de  lettres),  s  a  tudósok  osztályához  tartozik.  Előadja, 
hogy.  20  évvel  ezelőtt  a  Martinovics-ügyben  vizsgálat  alatt  volt, 
de  ártatlansága  be  lett  bizonyítva,  mint  azt  a  királyi  tábla  akkori 
felmentő  ítelete  igazolja.  Elfogatásának  oka  négy  napig  ismeretlen 
volt  előtte,  s  azt  csak  későbben  hozta  Hess  tábornok  tudomására. 

1  Bacsányi  levele  nejéhez.  1815.  aug.  8.  M.  T.  Akadémia. 

„Az  ok  —  mondja  Bacsányi  saját  szavaival  — ,  hogy  én  Ő  Fel- 
sége legmagasabb  személyével  szemben  illetlenül  viselkedtem  volna, 
őt  sértegettem,  s  az  osztrák  kormányt  szidtam  és  intézményeit  gán- 
csoltam. Ez  azonban  teljesen  valótlan  állítás.  Annál  inkább  rosszul 
esik  ez  nekem,  mert  oly  színben  vagyok  feltüntetve,  mintha  én 
Ő  Felsége  legmagasabb  személye  ellen  vétket  követtem  volna  el, 
holott  pedig  épp  ő  benne  van  minden  reménységem,  s  vele 
szemben  a  hála,  tisztelet  és  alattvalói  hűség  minden  érzelme  kötelez." 

A  hadbíró  tényleg  azt  a  vádat  hangoztatja  Bacsányi  ellen,  hogy 
Ő  Felsége  személye  és  a  minisztérium  ellen  is  izgatott  és  veszélyes 
beszédeket  tartott.  Bacsányi  azonban  hangoztatja  teljes  ártatlan- 
ságát, mert  ő  Ő  Felségéről  és  a  minisztériumról  mindenkor  csak 
a  legnagyobb  tisztelettel  nyilatkozott.  Mivel  a  vád  igen  általános 
keretben  mozog,  kéri,  adják  tudtára,  hogy  minő  bűnnel  van  e  tekin- 
tetben vádolva.  Elmondja  egyúttal,  hogy  a  legutóbbi,  június  hónapig 
a  Paris  melletti  Bellevilleben  lakott,  s  csak  az  angol  és  porosz 
csapatok  bevonulása  után  ment  be  Parisba,  ahol  a  Tuilleriák  mellett 
lakott  a  Quai  des  Malaquais-n.  Ez  azért  volt,  hogy  minden  zajtól 
és  csődülettől  távol  tartsa  magát.1  „Foglalkozásom  —  mondja  ő  — 
úgy  előbb,  mint  utóbb,  irodalmi  természetű  volt.  Hosszabb  idő 
óta  Ossian  magyar  fordításával  foglalkoztam,  s  egy  csomó  hazai 
költemény  gyűjtésén  fáradoztam,  melyet  szándékom  volt  Bécsben 
kiadni.  Parisban  közvetlen  összeköttetéseim  nem  voltak,  de  volt 
ismeretségem,  még  pedig  a  legelőkelőbb  körökből.  Ezek  közül 
felemlítem  a  bassanói  herceget,  Lanjuinnais  képviselőházi  elnököt, 
Blanchard  írót,  akivel  mint  kiváló  derék  emberrel  baráti  viszonyban 
voltam.  Felemlítem  továbbá  dr.  Gallt,  az  ismert  koponyatudóst  és 
Semonville-t,  kit  még  húsz  év  előtti  fogságomból  ismertem."  Elmondja 
továbbá,  hogy  nyilvános  helyeken,  kávéházakban,  s  a  Palais 
Royalban  is  megfordult,  ahová  eljárt  újságokat  olvasni.  Sok  emberrel 
alkalma  volt  beszélni  és  érintkezni,  de  politikáról  sohasem  társalgott 
senkivel,  és  pedig  azért,  mert  azt  egyáltalában  mindig  kerülte  s 
a  párisiak  politikai  fecsegései  őt  csak  untatták  és  bosszantották. 

„Épp  ily  nyilvános  helyeken  történt  az  —  mondja  a  hadbíró  — , 
hogy  ön  Ő  Felsége  magas  személye,  valamint  az  állam  és  a 
minisztérium  ellen  lázító  beszédeket  tartott,  s  ez  tulajdonképen  oka 

1  Ez  ugyan  Bellevilleben  még  inkább  lehetséges  lett  volna. 

az  ön  mostani  fogságának.  Tegyen  tehát  erre  nézve  komoly  val- 
lomást." Bacsányi  erre  határozottam  kijelenti,  hogy  ezen  vádak 
nem  igazak.  Ö  nyilvános  helyen  soha  nem  politizált.  Midőn  a  had- 
bíró hangsúlyozza,  hogy  elfogatása  legfelsőbb  parancsra,  a  már 
említett  okokból  történt,  s  azért  vallja  be  az  igazat,  Bacsányi  azt 
mondja,  nincs  kizárva,  hogy  magántársaságokban,  mint  bárki  más 
is,  véleményt  nyilvánított  a  párisi  dolgokról.  De  az  nem  igaz,  hogy 
ő  ily  veszedelmes  természetű  nyilatkozatokat  tett  volna.  Lehet, 
hogy  valaki  rosszakaratúlag  szavait  elferdítette.  A  hadbíró  kérdé- 
sére továbbá  elmondja,  hogy  ő  sem  Ausztriában,  sem  Francia- 
országban feleségén  kívül  senkivel  levelezést  nem  folytatott.  Annál 
kevésbbé  voltak  politikai  korrespondenciái.  A  nejével  való  levelezés 
is  magasabb  engedéllyel  történt,  s  az  állami  kancellária  futárja 
közvetítette  azt,  amiről  Metternich  herceg  és  Floret  követségi  titkár 
is  bizonyságot  tehetnek. 

A  hadbíró  erre  felmutat  Bacsányinak  egy,  az  irományai  között 
talált  levelet,  mely  egy  Nerveaux  nevű  tiszttől  származik,  s  melyben 
az  Bacsányitól  felvilágosítást  kér  az  általános  politikai  viszo- 
nyokra nézve.1 

„E  levél  írója  —  mondja  Bacsányi  —  francia  tiszt  volt,  vagy 
ma  is  az  s  XVIII.  Lajos  gárdájában  szolgál.  Neve  De  Nerveaux, 
heves  természetű,  de  jó  kedélyű,  valódi  francia  ember.  Foglal- 
kozott irodalmi  és  színházi  dolgokkal,  s  ő  maga  drámaíró  is. 
Tulajdonképen  svájci  ember,  s  mint  ilyen,  erősen  csügg  a  király 
személyén.  Midőn  Napóleon  Elbáról  visszatért,  sokakkal  együtt 
neki  is  vissza  kellett  vonulnia.  Más  egyebet  magánviszonyairól  nem 
tudok.  Ezen  emberrel  édesanyjánál,  Mme  Nerveauxnál  ismerkedtem 
meg,  kit  már  hat  év  óta  ismerek,  ki  igen  jó  családból  való  tisztelt 
nő,  s  kit  mindenkor  csak  tisztelni  tanultam,  annál  is  inkább, 
mert  már  magasabb  korú  asszonyság.  Körülbelül  két  év  előtt 
ismertem  meg  fiát,  ki  azelőtt  tengerész  volt,  s  innen  is  származ- 
nánk heves  természete."  Elmondja,  hogy  ez  az  első  és  utolsó  levél, 
melyet  tőle  kapott.  Különben  e  levélnek  az  a  története,  hogy  az 
illelő  anyja  révén  kérte  őt,  hogy  tudósítsa  őt  az   akkori   párisi 

1  Nerveaux  francia  tiszt  levele  Bacsányihoz.  A  cs.  kir.  osztr.  belügy- 
minisztérium levéltárában,  Bécs.  Az  alig  olvasható  levélből  csak  annyi  betűz- 
hető ki,  hogy  annak  írója  az  uralkodók  személyét  is  érintő  éles  megjegyzéseket 
tesz  a  politikai  viszonyokra. 

viszonyokról.  Ezt  ő  azonban  megtagadta  azzal  a  kijelentéssel,  hogy 
ily  dolgokkal  nem  foglalkozik,  annál  is  inkább,  mert  mint  nem 
francia  polgár,  semmi  köze  az  ottani  viszonyokhoz.  Nemsokára  reá 
kapta  azután  ezt  a  levelet,  amit  ő  Mme  Nerveauxval  közölt  is,  de 
arra,  a  már  mondott  okoknál  fogva  nem  válaszolt,  mert  annak 
tartalmát  maga  is  elítélte.  Ö  afelett  egyszerűen  megvetéssel  tért 
napirendre.  A  levélre  semmi  súlyt  nem  helyezett,  s  azért  nem  is 
semmisítette  meg.  Ebből  az  egy  levélből  tehát  nem  lehet  az  ő 
politikai  levelezéseire  következtetni.  Különben  azért  nem  semmi- 
sítette meg  ezt  a  levelet,  mert  abban  az  időben  háromszor  hurcol- 
kodott, s  arról,  melyet  ő  is  különben  ocsmány  iratnak  tart,  egészen 
megfeledkezett.  A  katonai  bíróság  azonban  ezen  jelentéktelen 
bizonyítékból  mindenáron  fegyvert  akar  kovácsolni  Bacsányi  ellen, 
s  főleg  arra  az  álláspontra  helyezkedik,  hogyha  Bacsányi  ezen  levelet 
tényleg  oly  megvetendő  iratnak  tartotta,  ideje  lett  volna  azt  elfoga- 
tásáig  megsemmisíteni.  „Ebből  kifolyólag  —  mondja  a  biró  — 
súlyos  gyanú  merül  fel,  hogy  ön  is  oly  véleményt  és  elveket  táplál, 
mint  aminők  ezen  levélben  foglaltatnak.  Valószínű  tehát,  hogy  ön 
tényleg  elkövette  azokat  az  izgatásokat  és  gyalázkodásokat,  melyekkel 
vádolva  van.  Bacsányi  erélyesen  utasítja  vissza  e  vádakat,  s  hivat- 
kozik összefüggően  előadott  védelmére,  melyet  e  semmi  komoly 
alappal  nem  bíró  váddal  szemben  előadott.  Tiltakozik  azon  követ- 
keztetés ellen,  melyet  ezen  levélből  vele  szemben  levonnak.  Semmi- 
féle viszonyban  az  illetővel  nem  volt,  s  csak  anyja  révén  ismerte 
meg  őt,  ki  általánosan  ismert  és  tisztelt  nő  Parisban.  S  itt  nem 
minden  páthosz  nélkül  azt  mondja,  hogy  ő  a  neki  tulajdonított 
nyilatkozatot  már  csak  azért  sem  tette,  mert  Nagy  Frigyessel  együtt 
az  a  meggyőződése,  hogy  épp  az  osztrák  kabinet  az,  mely  kül- 
ügyeinek vezetésénél  soha  egy  hibát  el  nem  követett;  „s  ehhez 
járul  még  az  —  mondja  Bacsányi  — ,  hogy  épp  a  külügyminisztérium 
jelenlegi  vezetőjének  kiváló  személyével  szemben  nemcsak  a  mély 
tisztelet,  hanem  az  őszinte  hála  érzelmei  is  köteleznek.  Ezen 
érzelmeim  barátaim  és  ismerőseim  előtt  is  ismeretesek". 

A  hadbíró  kérdésére  ismerteti  előbbi  életét,  szolgálatának  körül- 
ményeit, lemondását,  s  múltját  illetőleg  hivatkozik  gróf  Semsey, 
gróf  Nádasdy,  Mikos,  továbbá  Rayner  udvari  tanácsos  véleményére. 
Hivatkozik  továbbá  gróf  Zichy  állam  miniszterre,  gróf  Koháryra  és 
gróf  Pergenre,   kik    előtt  múlt    szolgálatának  érdemei  és  jelleme 

ismeretesek.  Kivándorlását  illetőleg  hivatkozik  Metternich  hercegre, 
ki  előtt  annak  okait  feltárta.  Ezen  ügy  különben  is  már  régen 
elavult,  s  maga  Metternich  is  meggyőződött  ártatlanságáról,  sőt 
maga  Ő  Felsége  feleségének  Parisban  a  múlt  évben  kijelentette, 
hog  e  régi  dolgokról  nem  óhajt  többé  tudomást  venni.  Ha 
azonban  a  multaknak  eseményeit  vizsgálni  akarják,  Ö  Felsége 
parancsának  engedelmeskedik,  s  annál  szívesebben  feltárja  azokat, 
mert  ő  maga  is  kívánja,  hogy  e  tekintetben  el  legyen  oszlatva  a 
homály,  s  maga  Ő  Felsége  tudomást  nyerjen  a  való  tényállásról. 
Kijelenti  továbbá,  hogy  1809  előtt  semmiféle  összeköttetésben  nem 
állott  a  franciákkal,  sőt  midőn  azok  1805-ben  először  Bécsben 
tartózkodtak,  Marét  bassanói  herceget  fel  sem  kereste,  amiért  az 
később  szemrehányást  is  tett  neki.  A  biró  felmutatja  erre  neki  a 
bassanói  herceg  egy  levelét,  mely  következőleg  szól: 

„Ha  ön  egy  régi  kufsteini  foglyot  látni  óhajt,  akinek  Müller 
János  az  ön  arcképét  átadta,  úgy  ő  boldog  lesz,  ha  önt  átölelheti. 

Gróf  Pálffy  Károly  palotája,  József-tér.  Marét. 

Kelt  május  15-én. 

Utóirat:  Egy  órakor  visszatérek  Schönbrunnba."1 

„Ezen  levél  azt  mutatja  —  mondja  a  biró  — ,  hogy  ön  az 
ellenséggel  még  1809  előtt,  tehát  mielőtt  állásáról  lemondott,  szövet- 
ségben volt.  Nyilatkozzék  erre  nézve." 

„Ezen  levél  —  mondja  Bacsányi  —  a  bassanói  hercegtől  szár- 
mazik, kivel  mint  fogolytárssal  Kufsteinban  ismerkedtem  meg,  s  ki 
bécsi  tartózkodása  alatt  magához  meghívott.  Müller  János,  akiről 
e  levélben  említés  tétetik,  az  ismert  svájci  történetíró,  kivel  régibb 
idő  óta  irodalmi  összeköttetésben  állottam,  s  kinek  becsülését  és 
barátságát  bírtam.  Ez  átadta  a  hercegnek  arcképemet." 

„Elfogadta-e  ön  ezen  meghívást,  s  mi  okból  épp  azokban  a 
nehéz  időkben,  midőn  az  állam  súlyos  helyzetben  volt  az  ellen- 
séggel szemben?" 

1  Si  vous  avez  quelque  desír  de  voir  un  prisonnier  de  Kufstein  á  qui  Jean 
Müller  a  remis  votre  portrait,  il  sera  heureux  de  vous  embrasser. 

Hotel  du  Comte  Charles  de  Palffy,  Place  Joseph.  Marét. 

15  Mai. 

Je  retourne  á  lh  á  Schönbrunn." 

Marét,  bassanói  herceg  levele  Bacsányihoz.  A  cs.  k.  osztrák  belügym. 
levéltárában,  Bécs. 

„E  tekintetben  csak  a  levél  szívélyes  tartalmára  hivatkozhatom, 
melyet  Metternich  herceg  is  olvasott,  s  melyről  kijelenté,  hogy 
annak  politikai  súly  nem  tulajdonítható." 

Ugyancsak  felmutatja  a  hadbiró  a  bassanói  hercegnek  egy  másik 
levelét  is,  mely  1809  dec.  11 -érői  szól,  midőn  a  herceg  tudomást 
nyer  arról,  hogy  Bacsányi  Parisba  megérkezett.  Ebben  a  levélben 
Marét  barátságosan  kéri  Bacsányit,  hogy  másnap  látogassa 
meg  őt.1  Ezen  levélre  nézve  is  ugyanazt  mondja  Bacsányi,  mint  az 
előbbire,  hogy  abban  is  csak  az  a  szíves  barátság  nyer  kifejezést, 
mellyel  a  bassanói  herceg  iránta  mindig  viseltetett.  Megemlékszik 
egyúttal  nyugdíjának  ügyéről  is,  és  letelepedéséről  Parisban,  mely 
1810-ben  történt,  még  pedig  a  bassanói  hercegnek  Napóleon  tud- 
tával tett  ígérete  alapján.  Nyugdíjaztatása  csak  két  év  múlva 
1811-ben  történt,  s  az  előző  két  évet  Parisban  arra  használta  fel, 
hogy  ott  a  viszonyokkal  megismerkedjék,  hogy  ezáltal  a  franciák- 
nak mint  polgár  és  tudós  irodalmi  ember,  alkalomadtán  szolgála- 
tokat tehessen.  Midőn  azt  kérdik  tőle,  hogy  a  hivatalos  megidé- 
zésre  miért  nem  tért  vissza  hazájába,  hivatkozik  Metternichre,  kinek 
az  erre  vonatkozó  okokat  feltárta.  Kéri  a  bíróságot,  hogy  erről  csak 
akkor  kelljen  nyilatkoznia,  ha  az  elkerülhetetlen  szükséges  volna. 
Egyáltalában  minden  tekintetben  hivatkozik  Metternichre,  kinek 
iránta  való  kegyes  jóindulatát  tapasztalta,  s  kihallgatását  ezen  szavak- 
kal végzi: 

„Mindenekfelett  azonban  Ő  Felsége  atyai  jóságához  folyamodom, 
ki  a  jólelkű,  igazságos  fejedelmeknek  mintaképe.  Lehet,  hogy  csele- 
kedetemben az  emberi  gyarlóságok  által  vezéreltetve,  főleg  ifjú 
koromban,  fiatal  észszel  követtem  el  meggondolatlanságokat.  Én 
tévedhettem,  de  aljas  bűn  elkövetésére  képes  nem  voltam  és  nem 
leszek  soha,  mint  azt  Magyar-,  Német-  és  Franciaország  nemesen 


1  „Mon  cher  Batsányi,  je  serais  charmé  de  vous  voir.  Je  vous  donnerais 
rendez-vous  aujourd'hui  si  je  n'allais  passer  la  journée  á  la  campagne  avecl 
l'Empereur.  Je  vous  attendrai  demain  á  1  heure. 

mille  amitiés 

Lundi  11  Xbre. 

„Le  duc  de  Bassano." 

Maretlevele  Bacsányihoz.  Acs.  k.osztr.  belügyminisztérium  levéltárában,  Bécs. 

gondolkozó  férfiai  bizonyítják,  kik  engem  ismernek,  s  kiknek  bizo- 
nyítványára mindenkor  nyugodt  lélekkel  hivatkozhatom."1 

így  végződik  Bacsányi  kihallgatása  Dijonban  s  a  jegyzőkönyv 
hozzáteszi,  hogy  egyéb  bizonyítékok  hiányában  ott  a  vizsgálat 
széles  mederben  nem  volt  folytatható.  A  kihallgatási  jegyzőkönyv 
különben  azt  mondja  a  fogoly  vallomására  nézve,  hogy  az  a  fon- 
tos kérdésekre  gyakran  kitérő  választ  ad ;  különben  tisztességesen 
viselte  magát,  s  a  kihallgatás  folyamán  sokszor  meghatottság,  gyak- 
ran meglepetés  volt  nála  tapasztalható. 

Időközben  a  legfőbb  rendőri  hatóság  érintkezésbe  lép  Schwarzen- 
berg  tábornagygyal,  a  hadsereg  főparancsnokával,  Bacsányi  ügye 
miatt.  Schwarzenberg  tudatja  ugyanis  a  rendőrséggel,  hogy  eleget 
tett  Ő  Felsége  parancsának,  s  elfogatta  Bacsányit  Parisban,  azon 
vád  alapján,  hogy  nevezett  „a  párisiak  közhangulatát  rossz  irány- 
ban befolyásolta,  s  lázító  beszédeiben  a  császár  magas  személyét 
sértésekkel  illette.-  Erre  a  rendőrség  tudatja  Schwarzenberggel, 
hogy  Bacsányi  a  császár  parancsára  Mainzba  szállítandó,  s  ott 
szigorú  őrizet  alatt  fogva  tartandó.  Egyúttal  ismerteti  Bacsányi 
előéletét  és  mindazt,  ami  a  küszöbön  álló  bűnvizsgálat  anyagára 
vonatkozik.  Elmondja  részességét  a  Martinovics-ügyben,  hol  tudo- 
mása és  része  volt  azon  felforgató  és  felségáruló  tervekben,  melyek- 
nek az  volt  a  céljuk,  hogy  Magyarországon  egy  jakobinus  irányú 
forradalmat  támasszanak.  Ezért  Bacsányi  elítéltetett  s  néhány  évet 
töltött  a  kufsteini  fogságban.  De  mint  megtévedt  fiatal  embernek 
megkegyelmeztek  neki,  sőt  azt  is  megengedték,  hogy  államszolgá- 
latba lépjen,  ahol  fogalmazóságig  vitte.  Az  átirat  ismerteti  Maréi- 
val való  viszonyát,  mely  e  fogságból  származik  s  azt  állítja,  hogy 
már  1805-ben  közlekedett  Bacsányi  Napóleon  miniszterével.  1809-ben 
már  oly  bizalmas  volt  Marét  és  Bacsányi  között  a  viszony,  hogy 
ez  utóbbi  napokat  és  éjjeleket  töltött  Maretnál,  s  ott  oly  otthonos- 
nak érezte  magát,  mint  egy  bizalmas  barát.  Ismerteti  továbbá  a 
kiáltvány  fordításának  történetét,  melyet  Márton  szabadkozása  után 
Bacsányi  végezett.  Ezt  Bacsányi  be  is  vallotta.  Elmondja   továbbá 

1  Bacsányi  dijoni  kihallgatásának  jegyzőkönyve.  Felvétetett  a  cs.  kir.  főhad- 
sereg-parancsnokság  részéről  1815  aug.  26.  A  cs.  kir.  osztr.  belügyminisztérium 
levéltára,  Bécs. 

1  Schwarzenberg  átirata  a  legfőbb  rendőri  hatósághoz  1815  augusztus  16. 
A  cs.  kir.  osztr.   belügyminisztérium  levéltárában,  Bécs. 

Bacsányi  szökésének,  állásáról  való  lemondásának  történetét,  meg- 
idéztetését,  párisi  tartózkodását,  ahol  Marét  közbenjárására  nyug- 
díjat kapott.  Ami  Parisban  elkövetett  állítólagos  bűneit  illeti,  arra 
nézve  a  rendőrhatóság  Schwarzenbergtől  kér  felvilágosítást,  mert 
e  tekintetben  a  rendőrség  tájékozatlanul  áll.  Egyúttal  javasolja  a 
rendőrigazgató,  hogy  legjobb  lesz  Bacsányit  Mainzból  egy  tarto- 
mányi erősségbe,  talán  a  brünni  Spielbergre  szállítani,  hogy  pere 
ott  letárgyaltassék.  Sőt  az  akkori  osztrák  igazságszolgáltatásra  jel- 
lemzően még  azt  is  javaslatba  hozza,  hogy  „talán  Ő  Felsége  a 
Bacsányi  ellen  eddig  felmerült  okokat  elégségesnek  tartja  arra,  hogy 
nevezett  rabot  minden  előzetes  vizsgálat  nélkül,  mint  romlott  és  köz- 
veszélyes egyént,  mint  felségsértő  hazaárulót,  egy  erősségbe  zárassa 
és  ott  őriztesse.  Excellenciád  jól  tenné,  ha  Ő  Felsége  parancsát  ebben 
az  irányban  kikérné."1 

Ezen  átirat  érdekes  világosságot  vet  az  osztrák  rendőri  viszo- 
nyokra, s  az  akkor  uralkodó  igazságszolgáltatás  szellemére,  mely 
még  attól  sem  riad  vissza,  hogy  a  katonai  hatalom  befolyásával 
minden  előzetes  vizsgálat  és  ítélet  nélkül  tegye  el  láb  alól  Bacsányit. 

Időközben  Bacsányit  tényleg  Mainzba  szállítják.  Itt  azonban 
nem  sokáig  marad,  mert  Ferenc  császárnak  Hagerhez  intézett 
átirata  értelmében,2  mely  szerint  Mainz  egy  német  szövetséges 
erősség  jellegét  fogja  a  jövőben  képviselni,  Bacsányit  egy  más 
helyre  kell  szállítani  őrizet  végett.  Ez  nemsokára  meg  is  történik, 
s  október  21-én  érkezik  Bacsányi  a  Spielbergre,  hogy  ott  további 
sorsát  elvárja.  A  tartományi  kormányzó,  gróf  Mittrowsky  azonnal 
jelentést  tesz  Bécsbe  a  fogoly  megérkezéséről,  mely  az  átirat  szerint 
az  egész  városban  nagy  feltűnést  keltett,  s  mindenütt  csak  erről 
beszéltek.  A  lakosság  azonban  nem  volt  tájékozva  arról,  hogy  ki  a 
fogoly  és  mivel  van  vádolva.  Különben  a  jelentés  azt  mondja, 
hogy  Bacsányi  majdnem  egészen  lerongyolva,  a  legszükségesebb 
ruhakészlet  nélkül  érkezett  meg  és  sürgősen  ellátandó  volna  meleg 
ruházattal.  Egy  rossz  kalap,  egy  komisz  köpönyeg,  egy  kabát,  két 
nyári  nadrág,  öt  elhasznált  rongyos  ing,  öt  zsebkendő,  ugyanannyi 


1  A  legfőbb  rendőri  hatóság  átirata  Schwarzenberg  herceg  tábornagyhoz. 
Bécs,  1815  aug.  29.  A  cs.  kir.  osztr.  belügyminisztérium  levéltárában,  Bécs. 

1  Ferenc  sajátkezű  levele  Hagerhez,  Basel  1815  október  10.  A  cs.  kir. 
osztr.  belügyminisztérium  levéltárában,  Bécs. 

pár  harisnya,  s  egy  pár  cipő  a  szegény  fogolynak  egész  ruhakész- 
lete, s  mindössze  24  krajcár,  amit  készpénzben  nála  találtak.  A  fogház- 
igazgató a  Bacsányi  számára  rendelt  1  frt  30  krajcárnyi  napi  ellátást 
kevésnek  tartja,  s  miután  a  fogoly  előrehaladott  korára  való  tekin- 
tettel erősítésül  bort  és  sört  is  kér,  s  csak  burnótra  naponkint 
13  krajcárt  vesz  igénybe,  kéri,  hogy  az  ellátási  díj  emeltessék  fel.1 
Hager  minderre  felhatalmazást  ad,  úgy  hogy  Bacsányi  ellátása  a 
viszonyokhoz  képest  kielégítőnek  mondható.  A  fogságon  kívül  semmi 
meg  nem  vonatik  tőle,  ami  egészségére,  vagy  ellátására  hátrányos 
volna.  Délben  leves,  főzelék,  húsétel  és  tészta,  este  leves  és  egy 
darab  hús  a  tápláléka,  melyhez  egy  fél  liter  sör,  vagy  bor  járul. 
A  rendőrfőnök  felhatalmazást  ad  arra,  hogy  szükség  esetén  Bacsá- 
nyinak  ellátására  még  nagyob  összeg  is  kiutalható.  Annál  súlyosabb 
azonban  az  a  rendelkezés,  mely  Bacsányit  fogságában  a  világtól 
teljesen  elzárja.  Míg  a  bizottság  kinevezve  nincs,  mely  ügyét  tár- 
gyalja, addig  Bacsányi  még  attól  is  eltiltatik,  hogy  feleségével 
levelezzen.2  Annál  kegyetlenebb  e  rendelkezés,  mert  Bacsányiné 
urát  Mainzban  szem  elől  téveszti,  s  fogalma  sincs  arról,  hogy 
melyik  erősség  az,  ahol  most  őt  a  monarchia  területén  fogva 
tartják. 

Még  mielőtt  Bacsányi  Brünnbe  érkezik,  a  legfőbb  rendőri  ható- 
ság már  szeptember  16-án  előterjesztést  tesz  az  uralkodónak  Bacsányi 
perének  letárgyalása  ügyében.  Hager  jelenti  a  császárnak,  hogy 
parancsa  szerint  Schwarzenberg  tábornagygyal  érintkezésbe  lépett, 
s  ismertette  vele  a  Bacsányi  előbbi  életére  vonatkozó  adatokat. 
Mostani  elfogatásának  tulajdonképeni  oka  azonban  előtte  is  isme- 
retlen. Bár  a  főhadiszálláshoz  beosztott  Langswerth  titkár  közölte 
vele  Bacsányi  izgatásait,  melyekben  Ő  Felsége  személyét  sem  kímélte, 
de  hogy  mikor,  hol,  s  mi  módon  történt  ez,  erre  vonatkozólag 
hiányoznak  a  közelebbi  részletes  adatok.  Átnézte  azonkívül  a  Bacsá- 
nyival  Dijonban  folytatott  vizsgálat  jegyzőkönyvét,  de  az  szerinte 
minden  fontos  kérdés  tekintetében  igen  hézagos  és  felületes,  mert 
még  a  vizsgálatot  vezető  katonai  hatóság  előtt  is  ismeretlenek  azok 


1  Gróf  Mittrowsky  tartományi   főnök  átirata   Hagerhez.  A  cs.  kir.  osztr. 
belügyminisztériumi  levéltárában,  Bécs. 

1  Hager  átirata  Mittrowskyhoz   1815  október  29.  A  cs.  kir.  oszt  belügy- 

miniszterium  levéltárában,  Bécs. 

az  adatok,  melyek  Bacsányi  említett  párisi  bűnösségét  megvilágíta- 
nák. Kéri  tehát  Ő  Felségét,  hogy  a  Bacsányi  elleni  erre  vonatkozó 
feljelentés  a  vizsgáló- bizottsággal  minden  részleteiben  közöltessék. 

Ami  Bacsányi  1809-iki  dolgait  illeti,  arra  nézve  vádlott  azt 
állítja,  hogy  ezen  ügy  már  rég  be  van  fejezve,  s  az  akkori  dol- 
gaiért állítólag  már  rég  bocsánatot  nyert  volna.  S  itt  minden  bizo- 
nyítás nélkül  Metternich  hercegre  hivatkozik.  Hager  kéri  a  császárt, 
hogy  utasítsa  a  minisztert  nyilatkozattételre,  mely  nézete  szerint 
Bacsányira  nézve  nem  lesz  kedvező,  s  rendelje  el  ügyében  a 
szigorú  vizsgálatot.1  Érdekes  tehát,  hogy  sem  a  legfőbb  rendőri 
hatóság,  sem  a  hadsereg  főparancsnoksága,  melyre  Bacsányi  elfo- 
gatása bízatott,  nem  bír  tudomásával  annak,  hogy  mi  képezi  tulaj- 
donképeni  okát  Bacsányi  letartóztatásának.  Bizonyítékot  képez  ez 
arra  nézve,  hogy  Bacsányi  elfogatása  nem  a  bécsi  rendőrségtől  indult  ki. 

Hager  egyidejűleg  Metternichhez  is  átír,  s  azt  mondja,  hogy 
Bacsányi  dijoni  kihallgatása  alkalmával  reá  hivatkozott,  mint  aki 
a  vele  folytatott  beszélgetés  alkalmával  azt  mondta  neki,  hogy  ő 
azon  vádak  miatt,  melyek  őt  a  múltból  kifolyólag  terhelik,  bocsá- 
natot nyert.  Kéri  tehát  Metternichet,  hogy  nyilatkozzék  ebben  a 
kérdésben.2  A  külügyminiszter  Parisból  felel  Hager  átiratára,  s  azt 
mondja,  hogy  előtte  is  teljesen  ismeretlen  az  ok,  amiért  Bacsányi 
Parisban  elfogatott.  Különben  ő  Bacsányiról  csak  annyit  tud,  hogy 
az  1814-ben  azzal  a  kéréssel  fordult  hozzá  Parisban,  hogy  eszkö- 
zölje ki  Ő  Felsége  bocsánatát  azért  a  bűntettért,  melyet  ő  az 
1809-ki  francia  megszállás  idején  elkövetett.  Ő  Bacsányinak  erre 
vonatkozó  kérvényét  be  is  küldte  az  illető  hatósághoz,  s  ezt  mint 
osztrák  alattvalónak  annál  inkább  nem  tagadhatta  meg,  mert  ő  erős 
megbánást  is  mutatott. 

„De  hogy  az  általa  említett  megkegyelmezési  tényről  szó  sem 
lehetett  —  írja  Metternich  — ,  bizonyítja  az  a  parancs,  mely 
Bacsányi  elfogatását  és  a  Spielbergre  való  szállítását  rendeli  el 
azért,  hogy  ott  pöre  letárgyaltassék.  * 3 

1  Hager  felterjesztése  Ferenc  császárhoz.  A  cs.  kir.  osztrák  belügyminisz- 
térium levéltárban,  Bécs. 

*  Hager  átirata  Metternichhez.  1815.  október  16.  A  cs.  kir.  osztrák  bel- 
ügyminisztérium levéltárában,  Bécs. 

1  Metternich  átirata  Hagerhez.  Paris,  1815  nov.  3.  A  cs.  kir.  osztrák  bel- 
ügyminisztérium levéltárában,  Bécs. 

Hager  egyúttal  megkeresi  Langswerth  rendőrtitkárt  is,  ki  a  szö- 
vetséges seregek  bevonulása  idején  a  főhadiszálláson  Schwarzen- 
berg  mellé  volt  beosztva,  s  kinek  titkos  jelentései  képezték  az 
alapját  annak  az  elfogatási  parancsnak,  melyet  Ferenc  saját  elhatá- 
rozásából közvetlenül  Bacsányi  ellen  kiadott.  Hager  felszólítja  Langs- 
werthet,  hogy  tegyen  részletes  jelentést  Bacsányi  elfogatásának 
körülményeiről,  s  nevezze  meg  a  tanukat  és  bizalmas  közegeket, 
kiknek  feljelentései  alapján  ő  előterjesztését  megtette.1 

Erre  Langswerth  rendőrtitkár  már  1815  november  l-jén  a  követ- 
kező jelentést  teszi  az  ügyről  Hagernek: 

„Midőn  Parisba  érkeztem,  minden  eszközt  felhasználtam  arra 
nézve,  hogy  az  ott  lakó  nevesebb  és  előkelőbb  osztrák  polgárok 
tartózkodási  helyéről  tudomást  szerezzek.  Ezek  között  elsősorban 
Bacsányit  említették  nekem,  kit  mint  elégedetlen  embert  festettek 
le  előttem.  Én  megbíztam  egy  bizonyos  Vernier  nevű  egyént  (egy 
bizalmas  embert,  kit  Langenau  tábornok  már  régóta  ismer),  hogy 
figyelje  meg  Bacsányit.  Ő  már  ismerte  őt.  s  jelentette,  hogy  az 
főleg  dr.  Gálinál,  minden  alkalommal  a  legégbekiáltóbb  sértésekkel 
illeti  Ő  Felsége  magas  személyét,  őt  gyönge,  rövidlátó,  rosszakaratú, 
bosszúálló,  szószegő,  alávaló  embernek  nevezi,  ki  maga  semmiről 
meg  nem  győződik,  s  csak  környezete  befolyása  után  indul. 

Én  Verniernek  továbbra  is  megbízást  adtam,  hogy  figyelje  meg 
Bacsányit  ezentúl  is,  sőt  utasítást  adtam,  hogy  alkalom  adtán  figyel- 
meztesse őt;  én  azonkívül  Bacsányit  más  igen  derék,  okos  embe- 
rekkel (!)  is  megfigyeltettem,  de  több,  mint  hat  heti  idő  után  ismét 
csak  ugyanezen  eredménnyel  számoltak  be  nekem.  Vernier  azelőtt 
az  erdőszakmában  magasabb  állásban  dolgozott,  s  nem  vettem 
észre,  hogy  őt  jelentéseiben  egyoldalúság,  vagy  szenvedély  vezette 
volna.  Kiterjedt  ismeretsége  van  Parisban,  s  ebből  következtetem, 
hogy  ítélőképessége  van,  s  elfogulatlan  ember.  Ezért  Bacsányit 
illető  jelentései  megfelelnek  a  valóságnak  annál  is  inkább,  mert 
mint  állítá,  vele  semmiféle  ellenséges  viszonyban  nincs." a 

Ezen  jelentéssel  azonban  Hager  nincs  megelégedve,  s  utasítja 

1  Hager  átirata  Langswerth  rendőrtitkárhoz.  1815  október  29.  A  cs.  kir. 
osztrák  belügyminiszerium  levéltárában,  Bécs. 

1  Langswerth  jelentése.  A  cs.  kir.  osztrák  belügyminisztérium  levéltárá- 
ban, Bécs. 

Langswerthet,  hogy  bővebb  adatokat  szolgáltasson  be.  Miután  kizá- 
rólag ezen  jelentések  alapján  történt  Bacsányi  elfogatása,  s  a  későbbi 
vizsgálatra  nézve  is  igen  fontos,  hogy  ezen,  az  osztrák  kormányra 
és  Ö  Felségére  vonatkozó  nyilatkozatok  egyenkint  körülményesen 
előadassanak,  szükséges,  hogy  Langswerth  jelentését  a  legapróbb 
részletességgel  tegye  meg.  S  miután  ő  nemcsak  Vernier  által,  hanem 
bizonyos  más,  állítólagos  megbízható  közegek  által  is  megfigyel- 
tette őt,  reméli,  hogy  ezen  illetőknek  jelentéseit  is  közölni  tudja 
vele.  Utasítja  tehát  őt,  hogy  nemcsak  ezen  adatokat,  hanem  mind- 
azon jelentések  másolatát  is  terjeszsze  be  hozzá,  melyeket  ő  annak 
idején  Ő  Felsége  elé  tárt.1 

Langswerth  erre  a  következő,  a  Bacsányi  elfogatási  idejéből 
származó,  Schwarzenberg  herceghez  szóló  régi  jelentések  másolatait 
terjeszti  be  Hagernek. 

Az  első  jelentés  1815  július  24-ről  szól. 

„Mint  olyan  embert,  ki  a  legalávalóbb  rágalmakkal  illeti  ural- 
kodónkat, egy  bizonyos  Bacsányi  nevű  magyar  nemes  embert 
neveztek  meg  nekem,  ki  két  év  óta  mint  író  itt  Parisban  tartóz- 
kodik, s  Bellevilleben  Rue  de  la  Maré  261.  szám  alatt  lakik." 

Reá  alig  három  napra  Langswerth  következő  jelentése  lát  nap- 
világot: 

„Az  említett  magyar  nemes,  Bacsányi,  folytatja  a  rossz  hangulat 
szítását  és  Ö  Felsége  magas  személyének  rágalmazását,  kit  ő  jel- 
lemtelennek és  bosszúállónak  nevez.  Kiadtam  a  parancsot,  hogy 
őt  továbbra  is  szigorú  megfigyelés  alatt  tartsák,  s  ha  rossz  szán- 
déka bebizonyosodik,  a  legszigorúbb  eljárást  fogom  vele  szemben 
alkalmazni". 

A  harmadik  jelentés  1815  augusztus  5-ről  így  szól: 

„Ő  Felsége  kegyes  volt  csekély  fáradságomat  legmagasabb 
figyelmében  részesíteni,  aminek  következménye,  hogy  bizonyos 
intézkedések  tétettek,  amelyek  bizonyára  lelkiismeretes  jelentéseim- 
nek következményei.  Ezeknek  egyik  eredménye,  hogy  az  Excellen- 
ciád (Schwarzenberg)  előtt  már  jelentéseimből  ismert  magyar 
nemes,  Bacsányi  elfogatott,  s  valószínűleg  Bécsbe,  s  onnan  Magyar- 
országba szállíttatott.  Nevezett  egyén  egy  megkegyelmezett  állam- 


1  Hager  átirata  Langswerthhez.  1815   nov.  5.   A  cs.   kir.   osztrák   belügy- 
minisztérium levéltárában,  Bécs. 

342 


A  SPIELBEROI  FOGSÁG 


ellenes  gonosztevő  (begnadigter  Staatsverbrecher),  s  rossz  maga- 
viselete által,  mely  abban  állott,  hogy  Ő  Felsége  ellen  itt  a  hangu- 
latot szította,  méltán  újból  kiesett  Ő  Felsége  kegyelméből".1 

Ezen  régi  jelentések  kapcsán  még  a  következő  jelentést  terjeszti 
be  Langswerth  Hager  rendőrigazgatónak: 

„Párisi  titkos  szolgálataim  alkalmával  kétféle  emberek  szolgá- 
latát vettem  igénybe:  tulajdonképeni  bizalmas  megbízottakét,  kik 
havi  fizetésért  írásbeli  jelentéseket  adtak  nekem,  továbbá  általánosan 
tisztelt  emberekét,  kik  csakis  az  igaz  ügy  érdekében,  s  az  osztrák- 
ház iránti  ragaszkodásból,  s  irántam  való  bizalomból,  fizetés  nélkül 
közölték  velem  a  híreket. 

Egy  oly  időben,  midőn  Fouché  hamar  kikutatta,  ha  a  franciák 
közül  valaki  a  szövetségeseknek  szolgálatot  tett,  s  amidőn  épp  e 
híres  rendőrminiszter  a  szövetségeseknek  tett  bármiféle  szolgálatért 
a  Bicétrebe  záratta,  s  örökös  fogsággal  sújtotta  az  illetőket,  amikor 
a  francia  saját  testvérét  ölte  meg,  ha  az  a  legcsekélyebb  rokon- 
szenvet árulta  el  a  szövetségesek  iránt,  oly  időben  ily  tisztességes, 
önzetlen  embereket  csak  úgy  lehetett  megnyerni,  ha  az  illetőkkel 
szemben  becsületszóval  köteleztem  magamat  arra,  hogy  őket  soha 
meg  nem  nevezem,  bajba  nem  hozom,  s  nevüket,  viszonyaikat 
Örök  időkre  elhallgatom. 

Vernier  a  megfizetett  bizalmasok  közül  való.  Azért  meg  is  nevez- 
hetem őt.  De  érzelmeimnek  ellentmond,  s  becsületem  ellen  köve- 
tett merénylet  lenne,  ha  azon  tisztességes,  önzetlen  embereket  meg- 
nevezném, akiket  nem  lehet  a  megfizetett  egyének  közé  sorolni, 
kik  még  hozzá  a  királyság  környezetéből  is  valók,  s  akiket  nem 
lehet  hálátlansággal  megfizetni  bizalmukért,  s  főleg  nem  lehet  őket 
honfitársaik  szemrehányásainak  és  üldözéseinek  kitenni.  Kérnem 
kell  tehát,  hogy  ezeket  ne  legyen  szükséges  megneveznem. 

Eljárásom  e  jelentésekkel  az  volt,  hogy  az  eredeti  rapportokat 
megőriztem.  De  hogy  biztosítsam  azt,  hogy  e  bizalmas  megbizot- 
taim  bajba  ne  kerüljenek,  ezen  jelentések  leírás  után  az  illetőknek 
visszaadattak.  Folytonos  utazgatásaim  között  úgysem  tudtam  volna 
e  jelentéseket  biztosan  megőrizni. 

E  jelentésekkel  szemben  nem  tudtam  helyesebb  eljárást  követni, 


1  Langswerth  titkos  jelentései  Schwarzenberg  herceghez,  Paris.  A  cs.  kir. 
osztrák  belügyminisztérium  levéltárában,  Bécs. 

mert  nem  volt  tanácsos  ezen  iratokat  megőrizni,  s  dolgaimba  eset- 
leg betekintést  hagyni,  annál  inkább,  mert  tudomást  nyertem,  hogy 
a  francia  hatóságok  alkalmat  keresnek  arra,  hogy  papírjaimat 
átkutassák.  Az  általam  leírt  jelentések,  melyeket  Ő  Felségének 
beküldöttem,  teljesen  azon  osak  voltak  az  eredetiekkel.  Ezeneljárást 
követtem  a  Bacsányi-féle  jelentésekkel  is. 

A  Bacsányi-féle  ügyhöz  még  csak  azt  fűzhetem  hozzá,  hogy 
Vernier  fültanúja  volt  ama  nyilatkozatoknak,  melyeket  Bacsányi 
dr.  Gálinál  tett,  s  egyúttal  eskü  alatt  bizonyíthatom,  hogy  az  emlí- 
tett bizalmas   közegek  is  tanúságot  tettek  ezen  nyilatkozatokról*.1 

A  per  folyamán  is  reá  fogunk  térni  ezen  nagyhangú  jelentések 
tarthatatlanságára,  midőn  egyszerűen  a  vizsgáló  -  bizottság  véle- 
ményére utalunk,  mely  e  jelentésekben  foglalt  ellentmondások  alapján 
azoktól  a  bizonyító  erőt  megtagadja. 

1815  július  24-ről  van  keltezve  az  első  jelentés,  melyben  Langs- 
werth  Bacsányi  állítólagos  lázító  magaviseletéről  beszámol.  A  har- 
madik jelentés  pedig  augusztus  5-ről  szól,  melyben  a  rendőrtitkár 
tudatja  Schwarzenberggel,  hogy  Bacsányi  elfogatása  a  már  általa 
felhozott  vádak  alapján  megtörtént.  E  jelentések  szerint  tehát  Bacsányi 
mindössze  néhány  napon  át  van  megfigyelés  alatt,  holott  Langs- 
werth  a  Hagerhez  utólag  intézett  jelentésében  azt  állítja,  hogy  hat 
héten  keresztül  figyeltette  meg  öt.  Szembeötlő  tehát  az  ellent- 
mondás. 

Ez  alatt  Hager  rendőrigazgató  sürgetni  kezdi  a  császárnál 
Bacsányi  perének  tárgyalását.  Ferenc  azonban  húzza,  halasztja  a 
dolgot,  s  azt  kívánja,  hogy  a  rendőrség  a  legapróbb  részletekig 
összeszerezzen  minden  adatot,  mely  az  ügy  megvilágítására  szük- 
séges. Hager  azonban  arra  kéri  az  uralkodót,  hogy  közölje  vele 
részletesen  Bacsányi  elfogatásának  közvetlen  okait,  melyek  az  eddig 
beszerzett  adatokból  teljes  világossággal  nem  derülnek  ki.  A  rendőr- 
igazgató leplezetlen  őszinteséggel  tárja  föl  Ferenc  előtt  a  helyzetet 
és  azt  mondja,  hogy  az  eddigi  vizsgálat  hiányos  adatai  és  hézagai 
kétségessé  teszik  az  ügy  sikeres  letárgyalását.  Azok  az  adatok, 
melyeket  ő  Bacsányi  elfogatására  nézve  Langswerth  rendőrtitkártól 
kapott,  alig  bírnak  komolyabb  jelentőséggel.  Miután  azonban  több 


1  Langswerth  jelentése.  A  cs.  kir.   osztrák  belügyminisztérium   levéltárá- 
ban, Bécs. 

adat  nem  lesz  beszerezhető,  kéri  Ferencet,  hogy  rendelje  el  a 
vizsgálat  megkezdését,  hogy  Bacsányi  pere  mielőbb  letárgyalható 
legyen.1  Végre  1815  december  23-án  Mantuában  Ferenc  meghozza 
Bacsányi  perének  letárgyalására  vonatkozó  határozatát,  és  a  követ- 
kező rendeletet  adja  ki  Hager  rendőrigazgatónak: 

„Bacsányi  perének  megvizsgálására  egy  külön  bizottság  állí- 
tandó össze,  mely  a  morva-sziléziai  felebbező  tanács  elnöklete  alatt 
két  brünni  vizsgálóbíróból  és  egy  fogalmazóból  álljon.  Az  elnöklő 
birót,  valamint  a  bizottság  többi  tagjait  a  felebbező  tanács  elnöke, 
gróf  Auersperg  nevezze  meg.  A  vizsgálatnak  főtárgya  Bacsányi  ama 
cselekedeteire  is  kiterjesztendő,  melyeket  ő  1809-ben,  a  francia  meg- 
szállás idején  elkövetett.  Egyúttal  kivándorlási  ügye  is  vizsgálat  tár- 
gyává teendő.  Az  ezen  vizsgálathoz  szükséges  adatok  beszerzésére 
ön  az  összes  rendelkezésre  álló  eszközöket  és  forrásokat  felhasz- 
nálja, s  azokat  a  bizottságnak  rendelkezésére  bocsájtja. 

Ezen  pont  megvizsgálása  után  a  bizottság  Bacsányit  arra  nézve 
hallgatja  ki,  ami  az  ő  párisi  elfogatásának  okaira  vonatkozik;  az 
ehhez  szükséges  adatokat  Langswerth  rendőrbiztos  terjessze  elő. 

Amint  a  vizsgálat  ki  van  merítve,  anélkül,  hogy  a  bizottság 
ítélethozatalba  bocsátkoznék,  a  vizsgálati  jegyzőkönyv  az  összes 
okmányokkal  együtt  önhöz  beterjesztendő,  melynek  megtörténte 
után  ön  az  egész  anyagot,  saját  véleményes  jelentésével  együtt, 
hozzám  felterjeszti."2 

Mialatt  a  magyar  költő  perének  letárgyalásához  szükséges  adat- 
szerzés és  nyomozás  munkálatai  folynak,  azalatt  Bacsányiné  a  férje 
sorsa  miatti  kétségbeesés  gondteljes  napjait  éli  át  Bécsben.  Dijonból 
és  Mainzből  még  kap  tőle  hírt,  de  midőn  ez  utóbbi  helyről  elszál- 
lítják és  a  Spielbergre  viszik  fogságba,  férjének  nyoma  vész,  s  nem 
tudja,  hogy  mi  lett  további  sorsa.  Gabriella  a  rendőrséget  ostro- 
molja kéréseivel,  de  Hager  egyelőre  még  azt  sem  engedi  meg, 
hogy  véle  férje  tartózkodási  helyét  közöljék.  Végre  hosszas  rimán- 
kodásra  a  rendőrigazgató  megenged  néki  annyit,  hogy  férjének 
írhasson.    E   levelezés  azonban   csakis  a  rendőrség  közvetítésével 


1  Hager  felterjesztései  a  császárhoz  1815  október  16-án  és  november  21-én. 
A  cs.  kir.  osztrák  belügyminisztérium  levéltárában,  Bécs. 

2  Ferenc  császár  parancsa  Hagerhez.  A  cs.  kir.  osztrák  belügyminisztérium 
levéltárában,  Bécs. 

történhetik,  mert  nincs  megengedve  az,  hogy  Gabriella  férje  tartóz- 
kodási helyéről  tudomással  bírjon,  s  viszont  a  költőnek  sincs  meg- 
engedve az,  hogy  leveleiben  hollétét  tudassa. 

Bacsányiné  a  kétségbeesés  aggodalmai  között  az  uralkodóhoz 
fordul  segítségért  és  kegyelemért  fogoly  ura  számára.  Számos  ily 
folyamodványa  van  a  per  irataihoz  csatolva,  melyeket  még  hosszú 
idő  után  sem  lehet  megindulás  nélkül  olvasni.  Gabriella  lelke  még 
jobban  megedződik  abban  a  szerencsétlenségben,  melyet  a  sors 
újból  reájuk  mért.  Nem  veszti  el  lelki  erejét,  s  nem  esik  kétségbe, 
hanem  oly  nemes  elszántsággal,  melynek  csak  a  forró  hitvesi 
szeretet  és  hűség  adhat  erőt,  felveszi  a  harcot  mindenütt,  hogy 
férjét  szerencsétlen  helyzetéből  kimentse.  Füt,  fát  megmozgat,  egyik 
hatóságtól  a  másikhoz  futkos,  sőt  meg  nem  szűnik  folyamodásaival 
és  kérelmeivel  ostromolni  magát  a  császárt,  kivel  szemben  oly  igaz- 
ságokat hangoztat,  melyeket  csak  az  mer  a  trón  előtt  tolmácsolni, 
kit  a  szeretet  és  hűség  érzelmeiben  a  mindenre  kész  önfeláldo- 
zás vezet. 

„Felséged  igazságérzetébe,  s  jóságos  kegyelmébe  vetetthitem  — írja 
egyik  folyamodványában,  —  oly  nagy,  aminő  a  szerencsétlenség,  mely 
az  én  szegény,  félreismert,  üldözött  férjemet  újra  sújtotta,  s  amely  az 
ő  életét  veszélybe  sodorta,  s  az  én  lelkem  nyugalmát  feldúlta. 

E  szerencsétlen  félreismert  ember,  az  Isten  tudja  mióta,  átszenvedte 
a  nyomor,  a  bánat  és  a  szükség  minden  küzdelmét.  Látta  feje  fölött 
elvonulni  a  sors  viharait,  s  az  ő  szegény  hitvese  nem  tehetett  érte 
semmit,  nem  nyújthatott  segítséget  néki,  mert  ő  maga  is  reá  volt 
utalva  idegen  emberek  jóakaratára  és  támogatására. 

Ez  az  ujabbi  szerencsétlenség,  mely  bennünket  váratlanul  oly 
időben  ért,  midőn  én  minden  percben  Felséged  kegyelmét  epedve 
vártam,  csak  több  okot  adna  arra,  hogy  Felséged  kegyes  jóságát 
megkétszerezze,  s  atyai  jóságával  ellensúlyozza  a  sors  igazság- 
talanságát, melyet  20  esztendei  szenvedés  reánk  mért,  s  egye- 
síthetné ismét  e  hitves  társakat,  s  hatalmas  birodalmában  meg- 
jelölne egy  helyecskét  számukra,  hol  Felséged  kegyelmét  áldva, 
hátralévő  napjainkat  boldog  nyugalomban  eltölthetnénk. 

Felséged  angyali  jósággal  vett  részt  eddigi  sorsomban,  méltá- 
nyolta mindazt  az  áldozatot,  melyet  a  viszonyok  folytán  hitvesi 
kötelességemnek  meghoztam,  s  megígérte,  hogy  atyailag  fog  rólam 
gondoskodni  a  jövőben. 

De  a  jelen  pillanata  fontosabb  ma  mindennél.  Minden  perc 
veszteség  reám,  minden  óra  egy  évszázad,  s  a  messze  távolság,  mely 
férjemtől  elválaszt,  egy  örökkévalóság. 

Ezért  borulok  Felséged  lábai  elé  reménynyel  és  bizalommal 
telve,  s  mint  Istent  az  égben  kérem  Felségedet,  adjon  kegyelmet, 
szabadságot  és  kenyeret.  Szabadságot  annak,  ki  nékem  mindenem  e 
világon." x 

Ily  megrendítő  sorokban  tolmácsolja  a  császár  előtt  Gabriella 
lelke  kétségbeesését,  s  midőn  e  szívmeleg  sorok  a  legfelsőbb  helyen 
nem  találnak  visszhangra,  s  a  kérvényt  az  uralkodó  sajátkezű  ad  acta 
jelzésével  félre  teszi,  a  hű  nő  rövid  idő  múlva  újból  kérelmeivel 
ostromolja  őt.  Keservesen  panaszkodik,  hogy  nem  elég,  hogy  szeren- 
csétlen urát  Parisból  a  legborzasztóbb  nélkülözések  és  szenvedések 
között  hurcolták  mai  fogságába,  még  azt  a  kegyetlenséget  is  el- 
követik, hogy  eltitkolják  tartózkodási  helyét.  „Felséged  atyai  jósága 
nem  fogja  megengedni  —  írja  ő  — ,  hogy  gonoszlelkű  emberek 
rágalmai  egy  szegény  szerencsétlen  nőt  az  őrületbe  kergessenek. 
Bizalomteljes  reménynyel  várom  Felségedtől  a  szabadság  boldogító 
ajándokát,  s  a  kegyelem  nemes  szavát,  mely  csak  az  uralkodónak 
van  hatalmában,  s  ami  az  egyedüli,  mely  engem  megbántott  becsüle- 
temben kárpótolni  képes." 3 

Ugyanily  érzelmekkel  ostromolja  Gabriella  Hager  rendőrigazgatót 
is,  ki  maga  közvetíti  a  levelezést  közötte  és  a  fogoly  költő  között. 

„Kérem  Excellenciádat  mindenre,  ami  szent,  —  írja  Gabriella 
a  rendőrigazgatónak  — ,  engedje  meg,  hogy  hozzámenjek,  bárhol 
legyen  is.  Szent  jogom  van  ezt  kérni.  Ö  nekem  mindenem,  egyetlen 
barátom,  szeretett  férjem,  s  egyedüli  hivatásom  és  kötelességem, 
hogy  támogassam  őt  az  életben,  mellé  álljak  és  segítséget  nyújtsak 
néki,  mint  tőlem  télik.  Ha  ő  beteg  volna  s  elveszne  számomra, 
nem  volna  többé  életemnek  egy  nyugodt  órája. 

Ezért  ismétlem  sürgős  kérésemet,  engedjen  hozzá,  neki  szüksége 
van  egy  hü  szívre,  jóságos  bánásmódra  és  ápolásra.  Engedje  meg, 
hogy  én  legyek  megmentője.  Senki  sem  fog  erről  megtudni  semmit, 


1  Bacsányiné  folyamodása  Ferenc  császárhoz.  Gumpendorf  1815  szeptember 
10.  A  cs.  kir.  osztrák  belügyminisztérium  levéltárában,  Bécs. 

s  Bacsányiné  folyamodása  Ferenc  császárhoz.  A  cs.  kir.  osztrák  belügy- 
minisztérium levéltárában,  Bécs. 

s  én  megnyugvásomat  fogom  találni  abban,  ha  legszentebb  köte- 
lességeimet teljesíthetem.  Csak  késő  ne  legyen!  Életemnek  üdve 
forog  kockán,  könyörüljön  meg  Excellenciád  egy  szegény  szeren- 
csétlen nőn,  nehogy  a  kétségbeesésbe  legyen  kergetve." * 

Bacsányiné  Rainer  főherceghez,  mint  az  uralkodó  helyetteséhez 
is  fordul  kegyelemért  és  segítségért.  Azt  írja  néki,  hogy  Ő  Felsége 
még  februári  kihallgatása  alkalmával  azt  a  reményt  nyújtotta  neki, 
hogy  férje  minden  akadály  nélkül  visszatérhet.  S  néhány  napra 
reá  gróf  Neupperg  által  azt  üzentette  neki,  hogy  írhat  férjének  és 
félszólíthatja  a  hazajövetelre.  Ő  ezt  meg  is  tette,  de  férje  a  Fran- 
ciaországban akkor  uralkodó  zavaros  állapotok  miatt  nem  kapta 
meg  levelét,  mert  abban  az  időben,  midőn  Napóleon  visszatért 
Elbáról,  még  a  postaforgalom  is  el  volt  zárva.  Midőn  Ő  Felsége 
később  Parisba  érkezett,  férje  épp  Metternich  hercegnél  akart 
jelentkezni,  hogy  Ő  Felsége  kegyét  kikérje  de  ebben  megakadá- 
lyozta elfogatása.  Bacsányiné  azt  mondja,  hogy  ez  csakis  az  itteni 
hatóságok  tévedéséből  származhatott.  Kéri  a  főherceget,  hozza 
Ő  Felségének  emlékezetébe  ezen  körülményeket  és  enyhítse  szen- 
vedésüket, melyet  már  egyikük  sem  képes  elviselni.* 

Ezen  folyamodásokra  azonban  legfelsőbb  helyről  válasz  nem 
érkezik,  s  a  legcsekélyebb  hajlandóság  sincs  egyelőre  arra,  hogy 
a  kegyelem  megnyissa  Bacsányi  számára  a  spielbergi  fogság  ajta- 
ját. Bevégzett  tény,  hogy  Bacsányi  perének  tárgyalása  el  fog  ren- 
deltetni, s  csakis  ezen  az  alapon  dőlhet  el  a  szerencsétlen  fogoly 
jövendő  sorsa. 

A  magyar  költő  sorsát  ez  idő  alatt  nemes  megadással  tűri. 
Lelke  indulatai  minden  gyarlóságtól  megtisztulnak,  s  az  isteni  gond- 
viselés végzéseiben  való  megnyugvás  szilárd  hitével,  férfias  erővel 
viseli  a  csapást,  mely  a  szenvedések  poharát  újabbi  keserűséggel 
tölti  meg  számára.  Most  domborodik  ki  a  költő  jellemének  egy 
szép  vonása,  a  szilárd  hit,  melyben  az  erős  lélek  egy  pillanatig 
sem  kételkedik  s  az  emberméltóság  érzete,  mely  fenkölt  lelkek 
erejét  csak   megerősíti    az  élet   küzdelmeinek   igazi   nehéz    pilla- 


1  Bacsányiné  levele  Hager  rendőrigazgatóhoz  1815  november  22.  A  cs.  kir. 
osztr.  belügyminisztérium  levéltárában,  Bécs. 

8  Bacsányiné  folyamodása  Rainer  főherceghez.  1815.  nov.  25.  A  cs.  kir. 
osztr.  belügyminisztérium  levéltárában,  Bécs. 

nataiban.  A  magyar  költő  ez  időkben  valódi  méltó  párja  a  törhe- 
tetlen jellemű,  eszményi  lelkületű  hitvesnek,  kihez  talán  sohasem 
tudott  úgy  felemelkedni  a  múltban,  mint  itt  fogságában,  nyomortól, 
szenvedéstől  megtörve,  egy  bizonytalan  sors,  s  kevés  szépkilátással 
kecsegtető  jövendő  küszöbén. 

Épp  úgy,  mint  a  hűséges  nőnek  férje,  neki  is  szeretett  hitvese 
minden  gondolata,  aggodalmának  egyedüli  tárgya.  Csak  őt  vigasz- 
talja és  bíztatja,  hogy  ne  essék  kétségbe  a  szerencsétlenségben,  s 
reméljen  egy  szebb  jövőt,  midőn  fel  fog  virradni  reájuk  a  rég 
óhajtott  boldog  együttlét  korszaka.  Mintha  a  sors  viharaiban  meg- 
erősödött lelkének  magasztos  érzelmei  költői  erejével  együtt  meg- 
edződnének a  börtön  magányában,  mert  oly  érzelemteljes,  eszme- 
gazdag szép  sorokban  még  sohasem  fejezte  ki  lelke  indulatait,  mint 
aminőket  ez  időben  feleségéhez  intéz.  Október  21-én  érkezik  fog- 
ságába, s  már  másnapról  keltezve  a  következő  jevelet  írja  nejének: 

„Szeretett  nőm!  Tegnap  óta  itt  vagyok.  Mindeddig  azonban 
nem  tudom,  hogy  mi  fog  velem  történni.  De  bármint  légyen  is,  s 
bárhol  legyek  is,  mindig  és  mindenütt  Isten  kezében  vagyok. 

A  hosszú  és  fárasztó  utazás  alatt  sok  mindenféle  kellemetlen- 
ségnek voltam  kitéve. 

Ki  vagyok  merülve,  sok  erőt  vesztettem,  de  azért  egészségem 
alapjában  nincs  megrongálva.  Isten  segítségével  remélem,  hogy 
nemsokára  helyre  fogok  állni.  Egyedüli  aggodalmam  s  forró  óhaj- 
tásom csak  az,  hogy  végre  hírt  kapjak  rólad,  s  megtudhassam, 
hogy  miként  érzed  magad,  s  életben  vagy-e. 

Mainzból  írtam  neked,  hogy  megkaptam  augusztus  3-án  kelt 
leveledet.  Minden  akadály  nélkül  utánnam  küldték  azt  Parisból.  Ez 
idő  óta  azonban  semmit  sem  hallottam  rólad,  s  épp  ez  az,  ami 
végtelenül  nyugtalanít,  éjjel-nappal  kínoz,  s  mint  mérges  kígyó, 
marja  lelkemet.  Attól  félek,  hogy  különben  is  gyenge  egészségi 
állapotod  mellett  nem  volt  erőd  és  bátorságod,  hogy  ezt  a  várat- 
lan kemény  csapást  elviselni  tudd.  Legutóbbi  leveleidnek  bánatos 
hangulata,  s  gyakran  nyilvánított  egyedüli  kívánságod,  hogy  csak 
egyszer  óhajtasz  még  az  életben  látni,  s  akkor  meghalhatsz,  csak 
megerősíti  bánatomat  és  aggodalmamat  éretted,  nemes,  jó  lélek! 
Szinte  azt  kívánom,  hogy  bár  ne  szeretnél  annyira,  hogy  ne  érez- 
néd a  kemény  csapást  és  a  megaláztatást,  mit  a  sors  reám  mért. 

Mainzban  a   nemes    és  joggal   oly   nagyra  becsült  és  tisztelt 

Károly  főherceg  oly  kegyes  volt,  hogy  a  legnemesebb  és  legjósá- 
gosabb  bánásmódban  részesíttetett.  Még  azt  az  engedélyt  is  meg- 
adta számomra,  hogy  naponkint  a  szolgálattévő  hadnagygyal  sétálni 
mehettem.  Egy  oly  jótétemény,  miért  őt  Isten  meg  fogja  áldani, 
s  amiért  őt  a  jelen  és  utókor  mindazon  nemesen  gondolkodó  fiai 
tisztelni  fogják,  kik  valaha  a  mi  szomorú  sorsunkban  részt  vesznek. 

Te  tudod  azt,  hogy  mennyire  szeretlek,  s  mennyire  aggódom 
miattad.  Most  tehát  egy  percet  se  mulassz  el,  s  nyugtasd  meg  fel- 
dúlt kedélyállapotomat  ebben  a  bizonytalanságban.  Talán  csak 
nem  fogják  néked  a  levélírást  megtiltani,  s  megengedik  azt  is, 
hogy  ide  Brünnbe  utazhassál  s  velem  találkozhassál.  Miután 
Ő  Felsége  és  Metternich  herceg  nincsenek  Bécsben,  fordulj  ezen 
kérelemmel  a  rendőrminiszter  úrhoz.  Mindenekelőtt  azonban  vála- 
szolj levelemre,  s  nyugtass  meg,  hogy  sorsomat  könnyebben  és 
nyugodt  megadással  viselhessem. 

És  most  Isten  veled,  szeretett  nemes  barátnőm!  Tűrd  el  csen- 
des megadással  azt,  ami  meg  nem  változtatható,  s  ne  kínozd 
magad  rossz  gondolatokkal  az  én  szenvedéseim  miatt.  Nyugodj 
bele  az  ég  kifürkészhetetlen  intézkedéseibe,  s  igyekezzél  bátran, 
megadással,  és  nemes  méltóságérzettel  megállani  ezen  újabbi  meg- 
próbáltatások között.  Bárminő  kemény,  váratlan  és  meg  nem  érdemelt 
is  ez  a  csapás,  erős  a  hitem,  hogy  az  utolsó  fog  lenni.  Hiszen  van 
Isten !  van  egy  igazságos,  jóságos  Isten,  ki  láthatatlanul  eddig  is  meg- 
oltalmazott, ki  lelkemet  megerősíti,  s  bátorságomban  nem  hagy  elcsüg- 
gedni. Egyedüli  bánatom,  egyedüli  aggodalmam  most  csak  te  vagy!1 

így  aggódik  hitvese  sorsáért  börtöne  falai  között  a  szerencsét- 
len költő.  Végre,  de  jósokára  megjő  Gabriellájának  levele,  mert 
soká  tart,  míg  az  a  számos  vizsgálaton  keresztül  Bacsányi  kezeihez 
jut.  Ha  csak  egy  kétértelmű  sor  is  van  leveleikben,  úgy  azokat  a 
rendőrség  visszatartja,  sőt  számos  levelet,  mely  bármiféle  tekintet- 
ből gyanút  kelt,  nem  kézbesítenek  nekik.  A  fenti  levél  azonban 
eljut  Gabriellához,  ki  arra  válaszul  a  következőket  írja  férjének: 

„Emlékezel  arra  a  képre  a  múzeumban,  amelyen  az  oroszlán 
elrabolja  az  anyától  a  csecsemő  gyermeket?  ím  ez  a  képe  a  fáj- 
dalomnak és  aggodalomnak,  melyet  jelen  szerencsétlen  sorsod  óta 


1  Bacsányi  levele  a  fogságból  nejéhez.  A  cs.  kir.  osztr.  belügyminisztérium 
levéltárában  Bécs. 

hallgatagon  tűrök  csak  azért,  hogy  a  rossz  világ  még  jobban  ki 
ne  gúnyolja  fájdalmamat."  Azt  mondja  férjének,  hogy  mindent 
elkövet  érdekében  s  minden  bizalma  az  uralkodóban  van,  kinek 
atyai  jóságától  sorsuk  jobbrafordulását  várja.  Csak  az  fáj  neki 
hogy  férje  tartózkodási  helyét  nem  tudja,  s  csak  azt  engedik  meg 
neki,  hogy  ily  úton  levelezzenek.  Segélyt  küld  neki,  mert  értesült 
róla,  bogy  minő  állapotban  érkezett  meg  a  fogságba. 

„Kérlek  mindenre  —  írja  levelében  — ,  írd  meg  nékem,  hogy 
mire  van  szükséged.  Ha  szükséges,  éjjel-nappal  dolgozom,  s  még 
arra  is  képes  vagyok,  hogy  saját  szomorú  sorsomat  balladába 
öntve,  eladjam  azt  a  legelső  utcai  énekesnek.  Szánalomból,  vagy 
azért,  hogy  e  szomorú  történet  végét  ne  hallják,  talán  alamizsná- 
ban fogjnak  részesíteni." 

A  gondos  nő  férjének  ruházatot  is  küld  börtönébe,  s  könyvek- 
kel is  ellátja  őt,  hogy  elűzze  magától  a  börtön  nyomasztó  unal- 
mát. Különben  a  sok  baj  között  egy  vigasztaló  hírt  is  közöl  fér- 
jével és  pedig  azt,  hogy  három  ismeretlen  nemeslelkű  nő,  kik 
magukat  megnevezni  nem  akarják,  versenyeznek  abban,  hogy  segít- 
ségére legyenek  a  szükölködésben.  Ez  különösen  azért  boldogító 
reá  nézve,  mert  így  mindennel  elláthatja  urát,  amire  szüksége  van. 
Különben  most  már  meg  van  kissé  nyugtatva,  mert  Hager  rendőr- 
igazgató,  ki  nemeslelkfl,  jó  ember,  megvigasztalta  őt  bánatában. 
Ö  is  vigasztalja  urát,  hogy  ne  csüggedjen  el  a  szerencsétlenség- 
ben. Bíztatja,  bátorítja  őt,  s  azt  mondja  néki,  hogy  mindenét  képes 
feláldozni,  hogy  segítve  legyen  rajta. 

„Mit  érdekelnek  engem  gyémántjaim  és  földi  javaim  —  írja  ő 
más  helyen  e  levelében  —  csak  te  légy  megmentve.  Nincs  más 
kívánságom  ezen  a  világon,  minthogy  téged  megszabadítsalak.  Vagy 
azt  hiszed,  hogy  az  ily  lelkiállapot,  aminő  az  enyém,  soká  tarthat? 
Óriásnak  kellene  lennem,  ha  mindezen  küzdelmeket  sokáig  tudnám 
viselni.  És  mi  okozza  szerencsétlenségünket?  —  Talán  csak  egy 
elhamarkodott  balfogás,  mely  a  dolgok  nem  ismeretéből  származik. 
Ki  lehet  az  a  gonosz  ember,  ki  az  uralkodó  jóltevő  kezét,  mely 
áldólag  terjeszkedik  ki  a  népek  sorsa  fölött,  szívtelen  közbelépé- 
sével megakadályozza  abban,  hogy  két  életet  újra  egyesítsen."1 

1  Bacsányiné  levele  férjéhez.  Wieden  1815  nov.  23.  A  cs.  kir.  osztrák 
belügyminisztérium  levéltárában,  Bécs. 

Egy  igen  érdekes  tartalmú  levelet  intéz  Bacsányiné  férje  érdeké- 
ben a  már  ismert  Ohms  udvari  tanácsoshoz,  mely  az  előző  idők 
viszonyaira  és  szenvedéseire  is  kiterjed.  A  levél,  mely  Gabriella 
költői  lelkének  is  hü  tükre,  így  hangzik: 

„Szerencsétlen  férjem  mostani  helyzete  hasonló  egy  eltévedt 
vándoréhoz,  kit  a  véletlen  beletaszít  a  vízbe,  kit  a  hullámok  tova- 
ragadnak, s  ki  sziklák  közé  jutva,  akadályozva  van  abban,  hogy 
parthoz  érjen.  A  parton  kezeit  tördelve  áll  neje,  s  hiába  pazarolja 
utolsó  erejét  arra,  hogy  kihúzza  őt  azon  borzasztó  sziklák  közül, 
melyeken  küszöbön  álló  szerencséje  és  utolsó  reménye  szétzúzódott. 

Ez  a  valódi  képe  az  ő  helyzetének.  Ön  tanácsos  úr  száraz 
lábbal  áll  a  hídon,  mely  a  tovarohanó  folyam  fölött  áll.  Önnek 
közre  kellene  működnie  abban,  hogy  megmentse  az  elmerülőket, 
s  mégis  oly  kevéssé  hajlandó  erre. 

Ön  mindig  az  1809-iki  évről  beszél  s  elfeledi,  hogy  már  15-öt 
írunk  s  hogy  már  hét  esztendő  folyt  le  azóta,  és  senki  nem  gon- 
dol a  múltra. 

Hja,  miért  távozott  el  ?  Kérdi  ön.  S  én  már  harmadszor  felelem, 
hogy  annak  egyedül  én  voltam  az  oka  s  hogy  engem  sürgettek: 
ha  ön  szereti  férjét,  hasson  oda,  hogy  ő  távozzék  innen.  S  én 
szerencsétlen  így  is  cselekedtem. 

Gróf  Saurau,  akkori  helytartó  ugyanezt  mondta  nékem,  s  én 
azt  feleltem,  hogyha  ő  saját  jószántából  nem  távozott  volna,  úgy 
tettem  volna,  mint  a  weinsbergi  nők:  magam  hurcoltam  volna  el 
őt.  Ő  mosolygott,  s  ezt  nagyon  természetesnek  találta. 

Ő  idézve  lett;  jó;  ezt  az  idézést  rögtön  be  is  küldtem  neki, 
s  ez  alkalmat  adott  neki  arra,  hogy  Parisban  Metternich  hercegnél 
tisztelegjen,  s  távozásának  körülményei  miatt  igazolja  magát.  Ez  is 
tehát  rég  elmúlt  dolog. 

Időközben  megtörtént  Napóleon  egybekelése  Mária  Lujzával,  s 
ezen  ünnepélyes  frigykötés  megszüntetett  minden  ellenségeskedést. 
Maga  Metternich  herceg  járt  közben  Ő  Felségénél  az  engedélyért, 
hogy  férjemhez  kimehessek  Parisba,  ahol  mi  három  gondterhes 
esztendőt  éltünk  át. 

Ellenállhatatlan  honvágyam  csak  fokozódott,  mikor  a  császár 
Parisba  érkezett.  Ő  Felsége  igen  kegyesen  fogadott,  kétszer  vol- 
tam kihallgatáson  nála,  s  alkalmam  volt  helyzetünket  feltárni 
előtte.  A  császár,  ha  szabad  mondanom,  atyai  részvéttel   osztozott 

sorsomban,  mindazt  az  áldozatot,  melyet  én  a  körülményeknek  és 
hitvesi  kötelességemnek  hoztam,  legmagasabb  elismerésével  jutal- 
mazta, s  megígérte,  hogy  sorsomról  gondoskodni  fog.  Ami  férjemet 
illeti,  az  ő  sorsa  nem  Parisban  volt  eldöntendő.  Az  ő  ügyének 
Bécsben  kellett  eldőlni.  Ily  viszonyok  között  én  útiköltséget  kaptam, 
s  ideérkeztem. 

A  kongresszus  lezajlása  után  ismét  kihallgatást  nyertem.  Ez 
február  28-án  volt.  Miután  előbb  a  francia  császárné  felséges  atyjá- 
nak saját  maga  adta  át  kérvényemet,  négy  nap  múlva  gróf  Neup- 
pergnél  jelentkeztem  utasításért.  Ez  utóbbi  biztosított  engemet,  hogy 
jelen  volt  akkor,  midőn  a  császárné  átadta  a  császárnak  kérvényemet, 
ki  azt  elolvasván,  így  nyilatkozott:  hiszen  én  megengedtem  neki, 
hogy  jöhessen,  s  nagyon  csodálkozott,  hogy  férjem   még  nincs  itt. 

Gróf  Neupperg  ezen  szavakkal  a  következő  megbízást  adta  nékem : 
írjon  rögtön  férjének,  hogy  jöjjön.  Ezt  én  azonnal  meg  is  tettem. 

Ön  tudja  azután,  hogy  Napóleon  távozása  Elbáról  mindenféle 
utazást  lehetetlenné  tett,  s  még  a  posta  is  el  volt  zárva,  s  így 
mindaddig,  míg  a  császár  Parisba  nem  érkezett,  minden  tudósítás 
nélkül  voltam  férjemről. 

Talán  egy  levelemet  mégis  megkaphatta,  mert  épp  az  volt  szán- 
dékában, hogy  Metternich  hercegnél  jelentkezzék,  midőn  erőszakkal 
megfosztották  szabadságától  s  megakadályozták  szándékában. 

De  dacára  ennek,  biztosan  hittem,  hogy  legalább  Mainzban 
szabadlábra  engedik,  s  onnan  vissza  fog  térni  karjaim  közé.  Kép- 
zelje azonban  fájdalmamat,  midőn  láttam,  hogy  mindennek  ellen- 
kezője történt. 

Ön  tanácsos  úr  az  előadó  ebben  az  ügyben,  mely  életem  bol- 
dogságát tartja  kezében;  vájjon  reszketés  nélkül  tartja-e  ön  azt  a 
mérleget,  melyen  sorsom  elintézése  nyugszik!?  Ön  bizonyára  azt 
fogja  találni,  hogy  mindaz  a  vád,  melylyel  a  fogoly  terhelve  van, 
rég  ellensúlyozva  van  húsz  évi  szenvedéssel.  Mire  való  most  a 
múlt  idők  homályából  kiásni  egy  követ,  ami  hátrányára  volna. 
Legyen  ön  elnéző  nemes  barátom,  mert  ha  én  mindazt  a  szenve- 
dést, melyet  oly  régóta  hallgatással  tűrök,  a  mérleg  másik  serpe- 
nyőjébe vetem,  úgy  az  mélyen  fog  alászállani,  s  a  felesleges  súly 
agyonnyomja  lelkemet. 

Ez  nem  lehet  az  uralkodó  akarata,  kinek  kegyelmére  teszek  fel 
mindent,  s  melyre  nézve  a  reményt  nem  adom  fel.  Csak  önön  for- 

dul  meg,  hogy  miként  terjessze  elő  az  ügyet.  Mert  ha  ön  egy 
angyalt  feketére  fest,  s  azt  mondja  a  császárnak,  hogy  az  egy  szere- 
csen, ugy  a  császárnak  el  kell  azt  hinni,  hogy  az  egy  szerecsen. 
Mert  hiszen  nem  az  uralkodó  dolga  ezt  a  látszólagos  szerecsent 
tisztára  mosni,  s  meggyőződni  az  ellenkezőről.  Bocsássa  ön  meg 
költői  képzelődésemet,  mely  rendesen  képekben  beszél.  Ön  láthatja 
ebből,  hogy  mennyire  meg  vagyon  győződve  arról  a  befolyásról, 
mellyel  önnek  az  uralkodó  akaratát  irányítani  hatalma  van."  Bacsányiné 
abban  a  reményben  zárja  sorait,  hogy  férje  ügye  igazságos  elbánás- 
ban fog  részesülni.1 

Bacsányi  azt  írja  fogságából  nejének,  hogy  a  viszonyokhoz 
képest  elég  jó  dolga  van.  Ellátása  kielégítő,  sőt  étkezés  alkalmával 
bort  is  adnak  neki,  mely  erejét  felfrissíti.  Panaszkodik  azonban 
feleségének,  hogy  annál  csekélyebb  szellemi  táplálékban  részesül, 
mert  nem  kap  semmit  olvasni,  ami  szórakoztatná.  Pedig  erre,  mint 
tudós  és  író  ember,  még  jelen  helyzetében  is  igényt  tarthat. 

„Mindenekelőtt  szeretném,  ha  hazai  irodalmunkból  kaphatnék 
valamit.  Különösen  négy  költőnek  a  műveit  szeretném  olvasni: 
Szabó  Dávid,  Rajnis,  Virág  és  Kisfaludy  müveit.  De  jól  figyelj, 
csak  a  költeményeket,  s  nem  a  többi  müveket.  Lehetséges,  hogy 
Rajnis  távozásom  óta  kiadott  valamit.  Tudakozódjál  ez  iránt,  s  tudd 
meg  egyúttal,  hogy  a  három  utóbbi  költő  életben  van-e  még? 
(Az  öreg  Szabóra  nézve  már  régebben  azt  a  hírt  kapta,  hogy  már 
nincs  életben.)  Legelső  sorban  is  szeretném  a  három  kis  kötetet,  mely 
Himfy  szerelmeinek  új  kiadását  tartalmazza.  A  te  költeményeidnek 
is  egy  példányát  küld  be  nékem.  Szeretném  azon  újabbi  verseket 
is  megkapni,  melyek  a  gyűjteményben  nincsenek,  s  melyek  később 
egyenkint  jelentek  meg.  Kedves  újévi  ajándék  volna  nékem,  ha  te  ezen 
utóbbi  darabokat  üres  óráidban  egymásután  leírnád, s  egy  füzetbekötve 
elküldenéd.  Szeretném  azokat  együtt  tartani.  Tedd  meg  ezt  nékem, 
drága  szívem;  nagyon  boldog  leszek,  ha  halhatatlan  géniuszod 
kedves  termékeit  együtt  bírhatom,  ha  már  téged  nem  láthatlak,  s 
nem  beszélhetek  veled."1 


1  Bacsányiné  levele  Ohms  udvari  tanácsoshoz.  1815  nov.  25.  A  cs.  kir. 
osztr.  belügyminisztérium  levéltárában,  Bécs. 

1  Bacsányi  levele  a  fogságból  nejének.  A  cs.  kir.  osztr.  belügyminisztérium 
levéltárában,  Bécs. 

Felesége  szívesen  teljesíti  a  költő  kérelmét,  s  elküldi  neki  a 
kívánt  könyveket.  így  jut  el  a  költő  fogságába  Kisfaludy  Himfy 
szerelmeinek  az  a  példánya,  melyet  Bacsányi  egy,  a  költőnek  tett 
régebbi  Ígérete  alapján  átjavít  és  később  lelke  barátjának,  a  magyar 
Jyra  büszkeségének,  meleghangú  sorok  kíséretében  visszaküld. 
Bacsányi  fogságában  úgy  a  Himfy  szerelmeinek  mindkét  részét, 
mint  a  Regéket  is  átjavítja.  Fájdalom  azonban  ezen  kötetek  közül 
csak  a  Kesergő  szerelem  látott  legújabban  napvilágot,  a  másik  két 
kis  kötet  szorgos  kutatás  dacára  nem  volt  feltalálható.  De  már  ez 
az  átjavított  kis  kötet  is  érdekes  és  eddig  nem  ismert  bizonyítéka 
Bacsányi  hatalmas  kritikai  erejének,  széles  tudásának  és  nagy  müveit- 
ségének.  Az  a  gyönyörű  levél  pedig,  melynek  kíséretében  kedves 
földijének  a  munkácskát  visszaküldi,  hü  tükre  a  költő  mélyen  érző 
kikének,  s  annak  a  holtig  tartó  hü  baráti  ragaszkodásnak,  őszinte 
csodálatnak  és  tiszteletnek,  mellyel  az  élte  fogytáig  száműzött 
költő,  a  magyar  Petrarca  iránt  mindvégig  viselkedik.  Aki  ily  szív- 
meleg sorokban,  a  szeretet  ily  bensőségével  tudja  kifejezni  lelke 
érzelmeit,  az  nem  lehetett  oly  házsártos,  rideg  ember,  mint  aminő- 
nek őt  ellenségei  állítják. 

Bacsányi  figyelmezteti  feleségét,  hogy  ne  küldjön  neki  pénzt, 
mert  a  foglyoknak  nem  szabad  e  felett  rendelkezni.  Gondoskodjék 
-csak  saját  magáról.  Hálátlan  szülővárosa  úgy  sem  törődik  azzal, 
hogy  egykori  dicsőséges  költőnője  minő  viszonyok  között  tengeti 
életét.  Annál  csúnyább  ez,  mert  tudják,  hogy  férje,  ki  elevenen  el 
van  temetve,  úgy  sem  gondoskodhatik  róla. 

„Egykoron,  ha  már  nem  leszünk  többé  —  írja  szép  szavakkal 
az  elérzékenyült  költő  — ,  s  ha  a  szenvedélyek  lecsillapodtak,  ott 
is  másképen  fognak  gondolkozni,  s  majdan  jóvá  akarják  tenni,  amit 
vétkeztek,  mint  az  gyakran  máshol  és  más  időkben  is  történt. 
De  az  ily  késői  belátás  és  elismerés  nem  oltalmazza  meg  az  élő 
félreismert  tehetséget  és  érdemet  a  jelen  nélkülözéseitől. 

Te  pedig,  kedves  lélek,  most  már  tudod  mindazt,  ami  szüksé- 
ges. Ne  aggódjál  túlságosan  miattam.  Én  mindenütt  Isten  kezében 
vagyok;  gondoskodjál  mindenekelőtt  egészségedről,  lelked  nyugal- 
máról, kövesd  példámat,  s  viseld  türelemmel  és  bátorsággal  azt, 
ami  meg  nem  változtatható. 

Csak  Isten  tudhatja,  hogy  miért  kell  nekünk  oly  sokat  szenved- 
nünk, s  minő  soká  tart  még  e  kemény  megpróbáltatás.  A  mi  tör- 

ténettink  valóban  több,  mint  regényes,  s  az  egy  balladához  is  érde- 
kes anyagot  szolgáltatna.  De  hagyjuk  ezt  azokra,  kik  utánunk  jön- 
nek. Mi  magunk  részéről  tovább  fogjuk  vívni  az  élet  harcait,  a 
balgák  fecsegései  mellett  nyugalommal  és  hideg  megvetéssel  fogunk 
elhaladni,  s  ellenségeinknek  azt  kívánjuk,  hogy  legyen  nyugodalmas 
haláluk  órája.  Bizonyára  jobb  sorsot  kívánunk  a  nemes  jó  embe- 
reknek, mint  aminő  nekünk  osztályrészül  jutott. 

Isten  veled,  nemes  jó  barátnőm,  szeretett  nőm.  A  jóságos,  igaz- 
ságos Isten  adjon  neked  erőt,  bátorságot  és  kitartó  türelmet.  Ő  oltal- 
mazzon meg  téged  a  kislelküségtől  és  az  embergyülölettől.  Gondolj 
mindenkor  magasabb  hivatásodra,  emeld  föl  lelkedet  egy  magasabb 
világba,  s  ne  tégy,  ne  gondolj,  ne  beszélj  olyat,  mely  hozzád  és 
hozzám  méltó  nem  volna.  Gondolj  lelki  frigyünkre,  mely  az  örökké- 
valóságé; üldözőinknek  nincs  hatalmában,  hogy  bennünket  örökre 
elválasszanak.  Nemsokára  üt  a  megváltás  órája.  Közel,  igen  közel 
vagyunk  már  a  kapuhoz,  mely  bennünket  egy  szebb  világba  az 
örök  szabadság  birodalmába  vezérel.  Mert  valóban 

Es  ist  kein  leerer  schmeichelnder  Wahn, 
Erzeugt  im  Gehirn  der  Thoren, 
lm  Herzen  kündet  es  laut  sich  an, 
Zu  was  Besserem  sitid  wir  ge borén. 
Und  was  die  innere  Stimme  spricht, 
Das  tauscht  die  hoffende  Seele  nicht. 

Isten  veled,  szeretett  nőm,  légy  nyugodt  s  ne  aggódjál  miattam. 
Itt  is  vannak,  mint  mindenütt,  jó  emberek,  a  rosszakat  pedig 
amennyire  lehetséges,  feledjük  el.*1 

így  végződik  ezen  érzelemgazdag  gyönyörű  levél,  mely  Bacsányi 
lelkivilágának,  fenkölt  gondolkozásának  érdekes  képét  tárja  elénk. 
Kiválóbb  költői  egyéniségének,  nemes  gondolkozásának  különös 
jelentőséget  ad,  hogy  akkor  emelkedik  legmagasabbra  a  mély  érzel- 
mek, s  a  magasztos  gondolatok  világában,  midőn  a  végzet  kegyet- 
lensége a  legsúlyosabb  megpróbáltatások  elé  állítja. 

De  a  hűséges  nő  sem  szűnik  meg  ezalatt  a  császárt  szünetlen 
kérelmeivel  ostromolni,  s  habár  azok  meg  nem  hallgattatnak,  egyik 

1  Bacsányi  levele  nejéhez.  A  cs.  kir.  osztr.  belügyminisztérium  levéltárá- 
ban, Bécs. 

folyamodást  a  másik  után  intézi  a  legfelsőbb  helyre,  férje  szaba- 
dulásáért. 

„Felséged  egyetlen  szava  minden  szenvedésemet  örömmé  változ- 
tathatja, —  írja  ő  1815  december  8-iki  folyamodványában  —  Felsé- 
ged minden  egyéni  szenvedély  felett  áll,  s  legmagasabb  hivatása, 
hogy  halandókat  boldogítson.  A  legkegyelmesebb  uralkodónak  egy 
tollvonása  elég  arra,  hogy  népeket  tegyen  boldoggá,  annál  könnyebb 
tehát,  hogy  ismét  egyesítsen  két  elválasztott  hitvestársat,  kik  a  sors 
mostoha  körülményei  folytán  kétszeresen  igényt  tarthatnak  a  feje- 
delmi kegyre."3 

Bacsányi  szerencsétlen  sorsában  a  tartományi  kormányzósághoz 
is  fordul,  hogy  helyzetén  segítsen  és  perének  letárgyalását  siettesse. 
Őt  hónapja  már,  hogy  fogságban  sínylődik,  s  még  meg  sem  kezd- 
ték ügyének  tárgyalását.  Köszönetet  mond  az  emberi  bánásmódért, 
melyben  részesítik,  s  arra  kéri  a  kormányzót,  hogy  a  hosszú  éjsza- 
kákra való  tekintettel,  több  gyertyavilág  bocsáttassék  rendelkezésére, 
hogy  a  börtön  nyomasztó  unalmát  olvasásokkal  és  tanulmányokkal 
elűzhesse.  Egyúttal  engedélyt  kér  arra,  hogy  Metternich  herceghez, 
vagy  a  legfőbb  rendőri  hatóság  elnökéhez  írásban  fordulhasson  és 
siettethesse  pőrének  tárgyalását. 

„Szegény  nőmnek  felette  szomorú  és  vigasztalan  sorsa  nem 
hagy  nyugodni  —  írja  gróf  Mittrowsky  tartományi  kormányzónak. 
Fájdalommal  látom  és  érzem,  hogy  az  ő  gyenge  szervezete,  épp 
azért,  mert  ő  nem  mindennapi,  s  nem  alacsony  gondolkozású  nő, 
mostani  sorsát  nem  lesz  képes  soká  viselni.  Annál  is  inkább,  mert 
minden  reménye,  mellyel  ő  Franciaországból  szülővárosába  vissza- 
tért, a  legrettenetesebb  csalódásra  vált.  E  szerencsétlen,  nemes- 
lelkű, jó  asszony  most  a  kétségbeeséshez,  vagy  a  halálhoz,  vagy 
ami  ennél  is  borzasztóbb,  az  őrülethez  van  közel. 

Ha  Excellenciád  azt  gondolná,  hogy  minden  kérelmem  immár 
hasztalan  volna,  esedezem,  szíveskedjék  legmagasabb  helyen  oda- 
hatni, hogy  nőmnek  az  a  tisztelet  és  kímélet  megadassék,  melyet 
neme,  jelleme  és  szerencsétlen  helyzete  méltán  megkövetel. 

Életem,  sorsomMsten  kezében  van,  s  gyermeki  megadással  nyug- 
szom meg  az  ő  rendelkezéseiben.  Amit  ő  és  az  emberek  reám 


1  Bacsányiné   folyamodása  Ferenc  császárhoz.  A   cs.   kir.  osztr.  belügy- 
minisztérium levéltárában,  Bécs. 

mérnek,  tűrni  fogom  utolsó  leheli  etemig,  míg  erőm  és  önérzetem 
el  nem  hagy.  De  a  míg  élek  és  mozogni  tudok,  gondoskodni  kell 
még  e  helyről  is  nőm  sorsáról,  annál  is  inkább,  mert  úgy  látszik 
elfelejtik  azt,  hogy  ki,  és  mi  ő !  Ha  nőmet  és  engemet  mindenáron 
el  akarnak  veszíteni,  tegyék  azt.  Csak  ez  a  lassú  halál  ne  volna 
fájdalmas  reánk !  Mi  ketten,  nőm  és  én,  áldozatul  eshetünk  és  való- 
színűleg fogunk  is  esni  nemsokára  a  gyűlőlségnek  és  tévedésnek, 
ha  felülről  segélyt  nem  kapunk,  s  akkor  bizonyára  az  emberek 
hallgatagon  fognak  a  mi  szerencsétlenségünk  felett  napirendre  térni. 

De  él  az  Isten !  Más  korszak,  s  más  nemzedék  fog  jönni !  s  az 
igazság  és  emberi  érzés  szava  egykor  sírunkból  is  ki  fog  törni,  s 
az  utókor  előtt  hangosan  meg  fogja  vádolni  azokat,  kik  velem  és 
egy  ily  nővel  így  bántak  el.  Velem,  ki  rég  elkerültem  az  ő  érde- 
keik útját,  s  nőmmel,  ki  Németország  legjobb  és  leghíresebb  költő- 
nője, s  kinek  nincs  más  bűne,  minthogy  megosztja  velem  a  sors 
szenvedéseit,  és  hűséges  társa,  s  barátnője  egy  oly  embernek,  kit 
vég  nélkül  gyűlölnek,  üldöznek  és  rágalmaznak  csak  azért,  mert 
nem  ismerik,  vagy  őt  erővel  félreismerni  akarják. 

Esedezem,  hallgassa  meg  Excellenciád  kérésemet,  s  ne  hagyja 
figyelmen  kívül  egy  nő  sorsát,  kinek  tiszta,  nemes  jelleme  nemének, 
szellemi  alkotásai  nemzetének  még  a  külföldön  is  dicsőséget  sze- 
reznek. Én  sorsomat  minden  emberi  lehetőség  szerint  türelemmel 
és  megadással  fogom  viselni,  s  teljes  nyugalommal  nézek  a  vég 
elé,  de  szeretett  nőm  meg  nem  érdemelt  sorsa  szétzúzza  lényemet, 
összetöri  lelkemet."1 

Ily  érzelmek,  hangulatok  és  lelki  küzdelmek  között  folyik  a  sze- 
gény költő  élete  a  börtön  szomorú  magányában.  Nincs  egyéb  öröme 
és  szórakozása,  mint  könyvei  és  klasszikusai,  kiknek  remekeibe 
egész  lelkével  belemerül,  s  az  a  levelezés,  melyben  nejének  szíve 
érzelmeit  kiönti.  Egész  napokat  tölt  el  levélírással,  s  van  oly  levele, 
melyet  40  oldalon  át,  több  napon  keresztül  ír  hűséges  hitvestársá- 
hoz. Lelke  immár  megnyugszik  a  szerencsétlenségben,  s  férfias  meg- 
adással néz  a  jövő  elé,  bármi  várjon  is  reá.  Nem  marad  más  szá- 
mára az  életben,  mint  erős  vallásos  hite,  mely  megóvja  őt  az  össze- 
roskadástól,  s  hűséges  hitvestársa,  kihez  még  a  jövő  szebb  reményei 

1  Bacsányi  folyamodása  Mittrowsky  tartományi  kormányzóhoz.  Brünn,  1815 
dec.  11.  A  cs.  kir.  osztr.  belügyminisztérium  levéltárában,  Bécs. 

fűzik.  Egészségi  állapotát  megviseli  a  fogság,  habár  a  rossz  bánás- 
mód miatt  nem  lehet  oka  panaszra.  Hiszen  megengedik  neki,  hogy 
hü  kis  kutyája  megossza  vele  a  magányt,  s  kedves  rigómadara 
megélénkítse  füttyével  börtönének  szomorú   csendjét. 

„Lassacskán  ébredez  bennem  a  reménység  —  írja  ő  — ,  hogy 
nemsokára  szebb  napokat  látok.  Lelkem  teljesen  meg  van  nyugodva, 
s  ha  az  égnek  tetszenék,  hogy  mihamarabb  elszólítson  a  földről, 
tiszta  lelkinyugalommal  követném  ama  jótékony  nemtő  intését,  ki 
elvezérelne  egy  szebb  világba,  s  véget  vetne  egy  már  különben 
is  összetört  élet  keserves  szenvedéseinek.  Adja  a  jóságos  ég,  hogy 
az  én  meg  nem  érdemelt  szomorú  sorsom  legalább  más,  nemesen 
gondolkozó  embereket  megváltson  a  szerencsétlenségtől  és  hasonló 
üldöztetéstől." 

Reméli  különben,  hogy  az  uralkodó  kegyelme,  melyben  reménye 
összpontosul,  megnyitja  számára  a  börtön  ajtaját  s  a  császár  be 
fogja  látni,  hogy  ő  nem  az  a  nemtelen  gonosztevő,  aminőnek  ellen- 
ségei őt  kifestették.  Nemsokára  a  császár  és  a  becsületesen  gon- 
dolkozó emberek,  kik  gyűlölik  az  igazságtalanságot  és  üldöztetést, 
tapasztalni  fogják  azt,  hogy  mennyire  meg  nem  érdemelte  sorsát 
Hogy  is  lehetne  ő  rossz  ember,  ki  egész  életében  költő  volt,  s 
abban  a  magasabb  eszményi  világban  élt,  hová  nem  ér  fel  az  emberi 
romlottság  salakja.  Ami  a  költőnek  hibája,  az  csak  abból  származ- 
nánk, hogy  őt  sokszor  nem  értik  meg  az  emberek. 

„Aber  Menschen  —  Angesichter: 
Meint  nicht  gleich,  ich  wőre  schlecht, 
Oute  Leute  und  die  Dichter 
Die  versteht  man  selten  recht* 

így  versel  a  költő,  s  hozzáteszi,  hogy  ezt  az  igazságot  kétsze- 
resen érzi  az,  aki  jó  ember  és  költő,  habár  a  két  fogalom  majd- 
nem egy,  mert  nem  fér  össze  a  valódi  nagy  költő  és  egy  gonosz 
ember  fogalma;  „nemcsak  az  én  felfogásom  szerint,  hanem  a  tör- 
ténelem tanúságai  alapján  is.  Jól  mondja  egy  kiváló  gondolkozó, 
hogy  a  magasra  törő  lélek  büszkesége,  mely  minden  földi  salakot 
eltaszít  magától,  az  a  költő  géniusza.  Miként  lehet  valaki  nagy, 
mint  költő,  ha  kicsiny  mint  ember.  Igaz,  hogy  a  költőnek  ritkán 
jut  elismerés  osztályrészül.  De  a  messze  jövőben  megjön  az  ered- 
mény, s  oda  a  távolba  irányítsa  figyelmét". 

Levelezése  folyamán  érdekes  irodalmi  kérdések  fejtegetésébe  is 
bocsátkozik,  s  Ossiánjának  sorsáról  is  hallunk,  melyet  oly  epedve 
várnak  a  kortársak,  többek  közt  hű  barátja,  Kisfaludy  Sándor.  Ma 
sincs  tájékozva  az  irodalomtörténet,  miért  nem  szaporítá  költői  érde- 
meit e  munkával,  melyre  honfitársai  őt  tartották  leghivatottabbnak. 

„Ezen  vállalkozásomat  is  —  írja  a  költő  —  csak  a  sors  szeszélye 
akadályozza.  Parisból  történt  elutazásod  után  szünet  nélkül  Ossián 
fordításán  akartam  dolgozni,  s  még  ugyanazon  évben  legalább  egy 
kötetet  akartam  elkészíteni,  előzetes  munkáim,  s  az  eddig  össze- 
gyűjtött anyag  nyomán.  Ebben  az  időben  azonban  kedélyállapotom 
lehetetlenné  tette  a  munkát,  mert  távozásod  erős  befolyással  volt 
lelkem  hangulatára.  A  reákövetkező  tavasz  ébredésével  azon 
szándékkal  mentem  ki  a  falura,  hogy  távol  minden  városi  zajtól, 
élvezzem  a  szabad  természetet  és  sikeresen  szenteljem  magamat  e 
munkának.  Közbejöttek  azonban  a  nagy  események,  melyek  átala- 
kították a  világot,  s  elhoztak   engem  is  ide,  engem!  —  e  helyre! 

Miután  ezen  fordítás,  sőt  mindaz,  amit  eddig  kidolgoztam,  nem 
oly  állapotban  van,  hogy  az  nyomtatásba  volna  adható,  már  most 
is  előre  arra  az  esetre,  ha  itt  idő  előtt  összeroskadnék,  felszólítalak, 
hogy  mindazt,  amit  Ossián  fordítására  vonatkozólag  papírjaim  között 
feltalálsz,  sajátkezüleg  dobd  tűzre  és  semmisítsd  meg,  tekintet  nélkül 
bármiféle  ellenvetésre,  bárhonnan  jöjjön  is  az.  Remélem  azonban, 
hogy  ez  nem  fog  bekövetkezni,  s  még  alkalmam  lesz  arra,  hogy 
megfeleljek  honfitársaim  régi  óhajtásának." 

Kéri  feleségét  újból,  hogy  küldje  meg  verseit,  s  küldje  el  neki 
egyúttal  Mantua  című  régi  költeményét  is,  melyet  nemeslelkü  orvo- 
sának, dr.  Kaisernek  akar  felajánlani. 

„Ez  a  költemény  —  írja  —  különösen  kedvező  fogadtatásra 
talált  Franciaország  tudósainál,  épp  úgy,  mint  Olaszországban, 
18  évvel  ezelőtt.  Különösen,  mióta  az  ottani  legjobb  latin  költő, 
Lemaire,  azt  nagy  lelkesedéssel  mindenütt  dicséretekkel  halmozza 
el,  s  annak  szerzőjét  Európa  első  latin  költőjének  tartja.  Én  az  ő 
ismeretségére  csak  elutazásod  után  tettem  szert.  Ő  egyik  legtehet- 
ségesebb és  legnemesebb  fia  Franciaországnak.  Ő  különben  az 
egyetem  tudósa,  s  a  becsületrend  tisztje,  kit  mindenütt  szeretnek 
és  nagyrabecsülnek.  Találkozásunk  alkalmával  egy  negyed  óra  lefo- 
lyása alatt  oly  bizalmas  barátságot  kötöttünk,  mintha  már  éveket 
töltöttünk  volna  együtt  a  régi   Rómában  s  annak  halhatatlanait 

személyesen  ismertük  volna.  Egész  irodalmi  ismeretségem  alatt  nem 
találkoztam  olyan  tudóssal,  kivel  a  régi  nagy  klasszikus  világra 
és  Horatius  legnehezebb  részeire  nézve  annyira  megegyeztünk  volna. 
Én  egy  ajánlatot  is  tettem  neki,  a  müveit  világ  ezen  kedvenc  köl- 
tőjére vonatkozólag,  mely  nagyon  tetszett  neki,  s  melyet  meg  is 
valósítottunk  volna,  ha  a  viszonyok  megengedik,  hogy  még  hosszabb 
ideig  tartózkodhatom  abban  az  országban.  Ez  a  terv  abban  állott, 
hogy  mi  egy  valódi  lelkiismeretesen  átvizsgált,  s  minden  meg  nem 
engedett  hibától  megtisztított  Horatiust  adtunk  volna  a  művelt  világ- 
nak, mely  minden  magyarázat,  s  minden  tudákos  fecsegés  nélkül 
jelent  volna  meg  nyomtatásban,  nevünkkel  és  egy  bevezetéssel  ellátva. 

A  Wanderbourg-féle  kiadás  hibái  és  hiányai  tekintetében,  mely 
a  párisi  könyvtárban  lévő  18  kézirat  után  készült,  teljesen  meg 
voltunk  egyezve.  Miután  ezen  halhatatlan  költő  müveinek  szorgal- 
masan összeállított,  hibanélküli  kiadása  még  mindig  hiányzik,  nagyon 
sajnálom,  hogy  nem  valósíthattuk  meg  tervünket  s  nem  pótolhattuk 
a  hiányt.  Ezen  munkáért  és  fáradságért  nemcsak  saját  magunk 
lettünk  volna  megjutalmazva,  hanem  hálára  kötelezte  volna  az  e 
nagy  költő  minden  tisztelőjét." 

Különben  azt  írja  e  hosszú  levele  végén,  hogy  nyugodtan  várja 
sorsát,  s  egyedüli  bizalma  az  uralkodóban  van,  kit  eljárásában 
eddig  is  csak  ellenségeinek  rosszakarata  vezetett.  Biztatja,  vigasz- 
talja Gabrielláját,  hogy  tartson  ki  e  megpróbáltatások  között,  melyekért 
a  jövő  szebb  napjai  fogják  őket  kárpótolni.  Ha  megszabadul  súlyos 
helyzetéből,  hátralévő  életüket  csakis  egymásnak  fogják  szentelni, 
s  egymás  szerelmében  fognak  kárpótlást  keresni  az  élet  eddigi 
szenvedéseiért. 

„Amit  az  én  szeretett  Gabriellámban  becsülök  és  tisztelek  — 
írja  mély  érzelmekkel  eltelve  a  költő  —  az  nincs  semmiféle  válto- 
zásnak alávetve.  Ő  örökifjú,  örökszép  és  kedves  marad  előttem 
mindörökre,  s  ezen  újabbi  súlyos  megpróbáltatás  után  jobban,  mint 
valaha  !a  * 

Megköszöni  feleségének  szerető  gondoskodását,  ki  figyelmében 
annyira  megy,  hogy  urát  mindennel  ellátja,  amire  csak  szüksége 
van.  Nemcsak  pénz  és  ruhaneművel,  hanem  mindenféle  más  egyébbel 

1  Bacsányi  levele  a  fogságból  nejéhez.  A  cs  kir.  osztr.  belügyminisztérium 
levéltárában,  Bécs. 

is  kedveskedik,  amivel  csak  a  legcsekélyebb  örömet  is  szerezheti 
neki.  Mindenféle  nyalánksággal  ellátja,  befőttet,  édességeket  küld 
neki,  születésnapján  pedig  egy  nagy  kalácscsal  és  farsangi  fánkkal 
örvendezteti  meg,  ami  azonban  csak  összevagdalva  jut  a  költő  elé, 
mert  a  fogház  parancsnoka  gyanút  táplál,  hogy  azokban  meg  nem 
engedett  tárgyakat  akarnak  a  fogolyhoz  becsempészni.  Meg  is  teszi 
reá  Bacsányi  gúnyos  észrevételeit  nejéhez  intézett  levelében,  mely 
azonban  épp  e  miatt  nem  lesz  kézbesítve  neki. 

„Midőn  a  farsangban  —  írja  nejének  —  kalácsot  és  fánkot 
küldtél,  nem  gondoltál  arra,  hogy  mi  fog  azokkal  történni,  mielőtt 
nekem  átadják.  Az  egyik  kétfelé,  a  másik  8  drbra  volt  széttörve. 
Ez  már  itt  így  szokás,  s  ez  a  szép  szabály  uralkodik  itt  minden 
fogolyra  nézve.  Bárhonnan  jönnek  is  ezen  adományok,  akár  Japán- 
ból, Amerikából,  vagy  Afrikából,  akár  Parisból,  vagy  magából  a 
menyországból,  ezeknek  gyanúsaknak  s  veszedelmeseknek  kell  lenni, 
bármi  történjék  is.  Szegény  fánkok !  nagyon  alkalmas  eszközök  épp 
arra,  hogy  a  foglyokhoz  titkos  híreket  becsempészszenek.  Ha  meg- 
kérdezhetném, anélkül,  hogy  még  nagyobb  gyanúba  keverednék, 
szeretném  megtudni,  miféle  természetű  titok  lehet  az,  melyet  az  én 
Gabriellám  fánkokban  akarna  juttatni  hozzám. 

Eddigi  levelednek  számos  része  nem  kevéssé  ejtett  aggodalomba 
és  szomorúságba.  Ezen  nyomorult  hét  hónap  után  már  minden 
közömbössé  vált  előttem  a  világon.  Számos  oly  órát  éltem  át,  midőn 
örömmel  üdvözöltem  volna  azt  a  bizonyos  jótevőt,  a  kialudt  és 
lefelé  forduló  fáklyával.  De  a  te  szerencsétlen  helyzeted,  szenve- 
déseid s  méltatlan  sorsod  szülővárosodban,  keserűen  érint,  s  szét- 
tépi lelkemet,  ha  reágondolok.  Óh  mennyire  tévednek  azok  az  urak 
bölcsességükben,  ha  azt  hiszik,  hogy  a  rajtam  és  nőmön  elkövetett 
égbekiáltó  igazságtalanságot  majd  jóváteszik  hátramaradt  özvegye- 
men, s  így  akarják  Istent  és  a  világot  megcsalni!  Németország 
költőnője  bizonyára  nemsokára  követi  barátját,  s  nem  marad  sokáig 
vissza  e  világon,  s  oly  országban,  hol  a  tehetség,  a  becsület,  s 
minden  magasabb  és  nemesebb  emberi  érzés  ily  jutalomra  és  bánás- 
módra talál.  A  jóságos  Isten  adjon  neked  még  továbbra  erőt  és 
kitartást,  s  Ő  legyen  pártfogónk,  ha  mindenki  elhagy  bennünket. 
Építsd  bizalmadat  Őreá;  Ö  mindent  lát  és  hall  és  mindent  tud. 
Ö  bírája  és  megbosszulója  minden  igazságtalanságnak,  s  nem  hiába 
oltá  be  az  emberi  szívbe  az  igazság,  ész  és  nemesség  érzelmeit. 

Hangulatom,  habár  nyugodt  és  megállapodott,  de  mint  látod, 
szomorú  érzelmekkel  van  eltelve.  Egész  lelkemmel  epedek  ismét 
te  utánad.  Téged  adott  nekem  az  isteni  gondviselés,  kárpótlásul  a 
sok  szenvedésért,  s  téged  hagyott  nekem  most  is,  egyedüli  vigasz- 
talásul nehéz  helyzetemben.  Ő  bizonyára  meg  fogja  nekünk  engedni 
azt,  hogy  ezen  hosszú  és  szomorú  távollét  után  élvezzük  a  viszont- 
látás isteni  érzelmeit  Ő  meg  fogja  még  őrizni  egy  ideig  életemet, 
vissza  fogja  adni  egészségemet  és  szabadságomat,  s  nem  fogja 
engedni,  hogy  nyomorultan  elpusztuljak  mostani  helyzetemben.  Mert 
nemsokára  szabadon,  becsületben  és  másutt  kell  téged  viszont- 
látnom, szeretett  Gabriellám,  vagy  inkább  soha  ne  lássalak  e  világon. 
De  viszontlátni  fogjuk  egymást  még  egyszer  bizonyára,  ha  nem  is 
itt,  egy  más  világban,  amely  után  már  oly  gyakran  kívánkoztunk. 
A  mi  lelki  frigyünk,  mint  eddig,  továbbra  is  szent  és  örökös  marad. 
Azt  semmiféle  elválás,  a  sors  és  az  emberek  hatalma  nem  lesz 
képes  elszakítani.  Azok,  kik  sem  az  erényben,  sem  az  ember  hal- 
hatatlanságában nem  hisznek,  ezt  a  reménységünket  és  bizalmunkat 
agyrémnek  nézhetik,  vagy  gyenge  fejek  nevetséges  álmodozásainak 
tarthatják.  De  ez  az  érzés  engem  és  téged  vigasztalással  fog  kisérni 
egész  pályafutásunk  végéig,  s  nem  fog  elhagyni  utolsó  lehelletünkig. 
Légy  és  maradj  az  én  jó,  nemes,  erőslelkű  hitvesem,  az  én  hűséges, 
kitartó,  semmitől  a  világon  vissza  nem  rettenő  élettársnőm,  az  én 
hősnőm,  amint  az  mindig  voltál,  valahányszor  arról  volt  szó,  hogy 
becsületünket  és  nevünk  dicsőségét  megőrizd."  x 

Különben  bízik  ügye  igazában,  s  teljesen  biztosra  veszi,  hogy 
nemcsak  rövid  idő  múlva  kiszabadul  súlyos  helyzetéből,  hanem 
fényes  elégtételt  is  fog  kapni  a  vele  szemben  elkövetett  igazság- 
talanságokért. Lehetetlen,  hogy  ezt  meg  ne  adja  neki  az  uralkodó, 
ha  tudomására  jut  az  a  méltánytalan  meghurcoltatás,  melyben 
részesült. 

„Már  most  is  remélhetsz  —  írja  feleségének  —  és  biztos  nyu- 
galommal elvárhatod,  hogy  el  fog  tőlünk  fordulni  az  a  szerencsét- 
lenség, melyet  rossz  emberek  zúdítottak  reánk,  és  sorsunk  máskép 
fog  eldőlni,  mint  ők  azt  szerették  volna,  s  nemsokára  Isten  után 
egyedüli  oltalmazónknak,  az  uralkodónak  atyai  szive  örömét  fogja 

1  Bacsányi  levele  a  fogságból  nejéhez,  Spielberg,  1816  febr.  16.  A  cs.  kir. 
osztr.  belügyminisztérium  levéltárában,  Bécs. 

találni  abban,  ha  méltónak  találhatja  kegyelmére  két  hűséges  alatt- 
valóját. 

Tudd  meg  —  írja  más  helyen  —  mielőtt  meghalnék,  hogy  ha 
az  uralkodó  mindenről  tudomással  bírhatna,  ami  velem  történt, 
nemcsak  azonnal  elrendelné  szabadonbocsáttatásomat,  hanem  öröm- 
mel intézkednék  arról  is,  hogy  fényes  elégtételt  kapjak  meghur- 
coltatásomért. Majdnem  kísértésbe  jövök,  hogy  azt  kívánjam,  bár 
Isten  magához  venne,  s  véget  vetne  szenvedéseimnek,  talán  akkor 
tekintettel  volnának  a  te  szomorú  helyzetedre.  De  jól  tudom,  hogy 
ezzel  nem  használnék  néked,  mert  az  én  halálom  maga  után  vonná 
a  te  pusztulásodat."1 

Dacára  Bacsányi  vigasztaló  sorainak  s  a  biztatásnak,  hogy  várja 
el  nyugodtan  az  eredményt,  mely  sorsuknak  mihamarább  kedvező 
fordulatot  ad,  Gabriella  egy  percig  sem  szűnik  meg,  hogy  minde- 
nütt és  minden  alkalommal  befolyásolja  az  illetékes  köröket  férje 
érdekében,  és  siettesse  mihamarabbi  kiszabadulását.  Valóságos 
réme  a  hatóságoknak,  melyeknek  fejeit  szüntelenül  kérelmeivel, 
sürgetéseivel  ostromolja.  Miután  az  uralkodóhoz  nem  tud  férkőzni, 
állandóan  folyamodásaival  ostromolja  őt,  hogy  fogoly  ura  számára 
kegyelmet  kérjen.  E  folyamodványaiban,  mint  előbb  láttuk,  meg- 
indító sorokban  nyilatkozik  meg  az  aggódó  hitves  szeretete  férje 
iránt,  ki  neki  mindene,  s  aki  ha  elvész,  szerencsétlenségének  romjai 
alá  temeti  az  ő  boldogságát  is.  Különösen  szép  az  a  folyamodása, 
melyet  eddigi  sikertelen  kérelmezései  után  1816  március  3-án 
intéz  a  császárhoz,  s  amely  hü  tükre  a  kipróbált  hűség  és  önfel- 
áldozás erényeinek. 

Felséges  Úr! 

Alulírott  folyamodó  e  hó  24-én  tölti  be  életének  ötvenedik  esz- 
tendejét. Ezen  hosszú  idő  alatt  többet  tapasztalt,  többet  szenvedett 
és  vesztett  el,  mint  amit  egy  gyönge  nő  ereje  elviselni  képes. 

Tapasztalatairól  épp  úgy,  mint  szenvedéseiről,  nem  óhajt  rész- 
letesen számot  adni.  Oly  végtelen  az,  mint  a  tenger.  Engedje  meg 
azonban  Felséged,  hogy  beszámoljon  azokról  a  veszteségekről, 
melyek  őt  az  életben  érték. 


1  Bacsányi  levele  a  fogságból  nejéhez.  1816.  június  25.  A  cs.  kir.  osztr. 
belügyminisztérium  levéltárában,  Bécs. 

Egyetlen  év  leforgása  alatt,  1800-ban,  egy  csapásra  elveszte  ő 
mindkét  szülőjét,  s  minden  rokonát. 

Tiszteletreméltó  atyja,  egy  hetvenkétéves  aggastyán,  42  eszten- 
dőn át  önfeláldozással  szolgálta  az  államot,  s  ama  vigasztalással 
szállott  sírjába,  hogy  a  császár  Ő  Felsége  nem  fogja  elhagyni  for- 
rón szeretett  egyetlen  gyermekét. 

Ő  az  idők  folyamán  elveszte  egész  vagyonát!  S  most  élete 
alkonyán  elveszti  azt  is,  ki  neki  mindene:  forrón  szeretett  hitves- 
társát, szenvedésteljes  életének  egyetlen  hü  kísérőjét!!! 

Rágalmazó  nyelvek  rosszakarata  megrabolta  férjét  mindentől, 
amitől  egy  embert  megfosztani  lehet:  szabadságától,  jogaitól,  egészsé- 
gétől, mely  párisi  elfogatásának  kegyetlenségei  folytán  teljesen 
megtört;  szabadságának  erőszakos  megfosztása  elrabolta  tőle  egy- 
úttal becsületes  életének  tisztességes  kenyerét,  melyet  mint  az 
irodalom  embere,  idegen  országban,  idegen  uralkodó  kegyéből 
élvezett. 

így  aluírott  folyamodó  magára  van  hagyva  az  egész  teremtés- 
ben. Immár  nem  maradt  más  neki,  mint  uralkodójának  kegyelme 
és  atyai  jósága. 

Térdre  omolva  ehhez  fohászkodik  ő,  férje  mielőbbi  megszaba- 
dításáért, azért,  hogy  öreg  napjaira  visszanyerje  életének  hű  társát, 
s  ötvenedik  születésnapját  ünnepnappá  avassa  a  népek  atyjának 
jóságos  kegyelme. 

Gyermeki  bizalommal  és  erős  hittel  eltelve  a  legkegyesebb  ural- 
kodó jósága  iránt,  térdepel  Felséged  lábainál  leghűségesebb  alatt- 
valója 

Baumberg  Gabriella."1 

Hager  rendőrigazgatót  is  szüntelenül  ostromolja  kérelmeivel,  s 
arra  kéri,  engedtessék  meg  neki  legalább  az,  hogy  felkeresse  férjét 
börtönében,  megossza  véle  annak  magányát  s  ápolja,  gondozza 
őt  súlyos  helyzetében.  Hisz  ő  beteg,  s  annál  jobban  igényli  a 
szerető  hitves  ápoló  gondoskodását.  Elviszi  Hagerhez  költeményei- 
nek egy  példányát,  s  kéri  őt,  hogy  olvassa  át  a  gyűjtemény  két 
utolsó  versét.  Abból  fogalmat  alkothat   magának  azon  férfiú  jelle- 

1  Bacsányiné  folyamodása  Ferenc  császárhoz.  A  cs.  kir.  osztr.  belügymi- 
nisztérium levéltárában,  Bécs. 

mérői,  kit  ő  imád.  ítélje  meg,  hogy  egy  ily  ember  megérdemli-e 
azt  a  sorsot,  mely  neki  osztályrészül  jutott.1 

Ezalatt  leérkezik  az  uralkodó  parancsa,  mely  elrendeli  Bacsányi 
ügyének  letárgyalását.  Hager  közli  ezt  a  morva-sziléziai  fellebbező 
tanács  elnökével,  gróf  Auersperggel,  ki  válaszában  értesíti  a  rendőr- 
igazgatót, hogy  a  császár  parancsa  alapján  megtette  az  intézkedé- 
seket és  Bacsányi  ügyének  tárgyalása  1816.  január  19-én  fog  a 
Spielbergen  megkezdődni.8 

Erre  Hager  gróf  Auersperggel  tudatja  a  Bacsányi-ügy  állását  és 
körülményesen  megvilágítja  mindazt,  amire  a  vizsgálatnak  kiter- 
jeszkedni kell.  Ismerteti  vele  a  költő  előéletét,  a  Martinovics- 
ügyben való  részességét,  párisi  elfogatását  és  mindazon  nyomozá- 
sokat melyeket  a  szükséges  adatok  beszerzése  végett  a  rendőrség 
folytatott.  A  rendőrigazgató  intézkedik  az  iránt  is,  hogy  Bacsányi 
a  per  tárgyalása  folyamán  csakis  a  vizsgáló-bizottság  tudtával  és 
beleegyezésével  levelezhet  nejével  s  a  levelek  kézbesítés  előtt  átvizs- 
gálandók.  Végül  Hager  tudatja,  hogy  minden  anyagot  összeszerzett, 
amit  a  rendőri  nyomozás  ezen  ügyben  összeszedhetett,  s  a  legfőbb 
jendőri  hatóságnak  nincs  módjában  több  oly  adattal  szolgálni, 
mely  az  ügyre  nézve  bővebb  felvilágosítást  nyújtana.3 

Végre  leérkezik  Metternichnek  azon  fontos  átirata,  melyet  a 
miniszter  közvetlenül  az  uralkodóhoz  intéz  Bacsányi  ügyében. 
Ezen  fontos  okmány,  mely  a  költő  perének  letárgyalására,  s  némi 
tekintetben  az  abban  hozott  ítéletre  nézve  is  döntő  befolyást 
gyakorol,  így  hangzik: 

„A  Bacsányi-ügy  nézetem  szerint  két  külön  részre  oszlik. 

A)  Az  1809-iki  dolgokra,  melyekkel  kivándorlása,  a  francia  nyug- 
díj ügye,  s  az  az  állítás  kapcsolatos,  mely  szerint  ő  mindezen 
bűneiért  kegyelmet  kapott  volna. 

B)  Azon  vádakra,  melyek  őt  Felséged  1815-iki  párisi  látoga- 
tása alkalmával  terhelik. 


»  Bacsányiné  levele  Hagerhez.  1815.  |dec.  27.  A  cs.  kir.  osztr.  belügy- 
minisztérium levéltárában,  Bécs. 

»  Gróf  Auersperg  átirata  Hagerhez.  Brünn,  1816  január  8.  A  cs.  kir.  osztr. 
belügyminisztérium  levéltárában,  Bécs. 

'  Hager  átirata  gróf  Auersperghez.  Bécs,  1816.  janár  2.  A  cs.  kir.  osztr. 
belügyminisztérium  levéltárában,  Bécs. 

Az  első  részt  illetőleg  Bacsányi  reám  hivatkozik,  azért  előadom 
a  tényállást,  mely  a  közöttünk  lefolyt  beszélgetésre  vonatkozik. 

Midőn  1809-ben  visszatértünk  Bécsbe,  rögtön  értesültem  a 
Bacsányi  ellen  felmerülő  ama  gyanúról,  hogy  ő  lett  volna  ama  hír- 
hedt kiáltványnak  a  fordítója,  melyet  Napóleon  a  magyarokhoz 
intézett.  Parisba  történt  szökése  meg  is  látszott  erősíteni  a  gyanút, 
s  egyáltalában  előéletének  körölményei  is  valószínűvé  tették  e  vádat. 
Midőn  1810-ben  Parisba  utaztam,  Bacsányi  nemsokára  dr.  Gall 
útján  kihallgatást  kért  tőlem,  még  pedig  azon  a  címen,  hogy  fel 
akarja  tárni  a  Bécsben  történteket  azért,  hogy  ártatlanságát  min- 
den kétséget  kizárólag  bebizonyítsa.  Én  erre  Bacsányit  magamhoz 
hivattam,  s  ezen  beszélgetésnek  eredménye,  valamint  a  benyomás, 
melyet  Bacsányi  reám  tett,  a  következő  volt: 

Világos,  hogy  Bacsányi  a  kiáltványt  vagy  maga  fordította,  vagy 
pedig,  mint  maga  is  megjegyezte,  a  hibákkal  telt  fordítást  átnézte  és 
átjavította.  Ezen  munkára  a  bassanói  herceg  kérése,  valamint  az 
is  indította,  hogy  attól  félt,  hogy  szigorú  rendszabályokkal  fogják 
őt  e  munkára  kényszeríteni.  Ha  nem  csalódom,  a  bassanói  her- 
ceghez való  viszonyát  azzal  indokolta,  hogy  régebbi  barátság 
fűzi  őket  össze,  még  abból  az  időből,  midőn  Kufsteinban  együtt 
raboskodtak. 

Ezen  alkalmat  Bacsányi  felhasználta  arra  is,  hogy  meggyőző- 
désének tisztaságát,  valamint  alattvalói  hűségének  őszinte  érzelmeit 
is  hangoztassa,  s  kifejezze  egyúttal  hódolatát  Felséged  legmagasabb 
személye  iránt.  Panaszkodott  szerencsétlen  sorsa  miatt,  mely  őt 
kora  ifjúságától  üldözi,  s  szóvá  tette  azt  a  hamis  és  téves  felfogást, 
mellyel  az  ő  jóhiszemű  cselekedeteit  magyarázzák.  Panaszkodott  a 
a  kíméletlenségről,  mellyel  vele  szemben  eljárnak,  ahol  minden 
hivatás  és  foglalkozás  nélkül  a  bassanói  herceg  időnkint  kiutalt 
apró  segélyeiből  kell  tengődnie.  Kifejezést  adott  azon  óhajtásának, 
vajha  Ő  Felsége  megbocsátana  neki,  hogy  hazatérhessen. 

Én  benne  egy  megtört  embert  láttam,  ki  kétségkívül  azon  embe- 
rek sorába  tartozik,  kik  éles  észszel,  erős  képzelődő  tehetséggel  és 
akaraterővel  vannak  felruházva,  de  alapelvek  nélkül,  azért  kedély- 
világuk örökösen  változó  hullámzásnak  van  kitéve,  s  így  soha  semmi- 
féle viszonyok  keretébe  nem  illenek  bele,  s  húszszor  elkövetik  ugyan- 
azt a  hibát,  abban  a  tudatban,  hogy  helyesen  cselekedtek. 

Ezen  véleményemnek  vele  szemben  is  kifejezést  adtam,   s  azt 

tanácsoltam  neki,  hogy  igyekezzék  jövő  magaviseletével  a  róla  eddig 
táplált  véleményt  eloszlatni,  melyet  múltja  igazolni  látszik.  Egyúttal 
kilátást  nyújtottam  neki,  hogy  visszatérhet  hazájába  is. 

Erre  látszólag  igen  meghatva  távozott  tőlem,  hangsúlyozta  leg- 
jobb szándékait,  s  azt  állította,  hogy  ellen  fog  állani  minden  oly 
rossz  cselekedetnek,  amit  az  akkori  francia  kormány,  hazája  és 
nemzetisége  érdekeivel  ellentétben,  tudásától  és  képességeitől  meg- 
követelne. Rám  bízott  leveleket,  hogy  kézbesítsem  azokat  feleségé- 
nek, amely  levelek  megvizsgáltatván,  nem  tartalmaztak  mást,  mint 
keserves  panaszokat  szerencsétlen  helyzete  miatt  és  forró  óhajtást 
a  hazájába  való  visszatérésre. 

Midőn  visszaérkeztem  Bécsbe,  Bacsányi  neje  gyakran  eljött 
hozzám.  Megköszönte,  hogy  férjét  meghallgattam,  s  ez  időtől  kezdve 
részben  tanúja,  részben  közvetítője  voltam  ama  sok  kegynek  és 
jóságnak,  mellyel  Felséged  ezen  sajnálatra  méltó  nőt  elhalmozni 
kegyeskedett.  Felséged  előtt  bizonyára  emlékezetes  az  is,  hogy 
Bacsányiné  1811-ben  arra  is  engedélyt  kapott,  hogy  kiutazzék  fér- 
jéhez Parisba,  sőt  Felséged  részéről  e  tekintetben  anyagi  támoga- 
tásban is  részesült.  Miután  pedig  ő  nem  volt  képes  Parisban  meg- 
élni, Felséged  1814-ben  kegyes  volt  őt  az  udvari  kísérettel  együtt 
visszaküldeni  Bécsbe. 

Ha  Bacsányi  azt  állítja,  hogy  ő  az  1809-iki  dolgokért  bocsána- 
tot kapott,  s  e  tekintetben,  mint  tanúra,  reám  hivatkozik,  úgy  ezen 
véleményét  nem  annyira  a  velem  történt  beszélgetésre,  mint  inkább 
arra  alapítja,  hogy  1814-ben,  midőn  Felséged  először  Parisban  volt, 
nem  történt  semmi  bántódása.  Ugyanekkor  feleségével  együtt  kihall- 
gatáson volt  nálam,  amikor  nagyon  panaszkodott  mostoha  sorsa  és 
helyzete  miatt,  mely  a  Franciaországban  beállott  változások  folytán 
csak  rosszabbodott.  Ugyanakkor  kifejezte  forró  háláját  azért  a 
kegyességért,  mellyel  Felséged  nejét  elhalmozta  és  ismételten  kife- 
jezést adott  ama  kívánságának,  hogy  megkaphassa  az  engedélyt  a 
visszatérésre. 

Ha  jól  emlékezem,  Bacsányi  2000  franknyi  nyugdíjáról  is  beszélt, 
s  azt,  mint  a  bassanoi  herceg  utolsó  jótéteményét  tüntette  fel,  habár 
az  őt  minden  alkalmazás  nélkül  hagyta. 

Ami  a  második  főkérdést,  Bacsányi  1815-iki  párisi  elfogatásának 
okait  és  körülményeit  illeti,  erre  nézve,  semmiféle  felvilágosítást 
nem  tudok  adni.  Ezen   elfogatási  csak  jóval   később   Felségedtől 

tudtam  meg,  s  ha  az  ügy  előbb  jut  tudomásomra,  mint  azelfoga- 
tás  történt,  bizonyára  bátor  lettem  volna  Felséged  előtt  felvetni 
a  kérdést,  vájjon  ezen  ember  letartóztatása  nem  okoz-e  több  kellemet- 
lenséget és  bonyodalmat  az  államnak,  mintha  öt  továbbra  is  kül- 
földön hagyjuk.  Természetesen  ezen  kérdésre  csak  úgy  adható  meg 
a  válasz,  ha  ismeretesek  az  okok  és  körülmények,  melyeknek  alap- 
ján az  elfogatás  történt. 

Ez  a  tényállás,  melyet  ez  ügyben  Felséged  legmagasabb  tudo- 
mására hozni  kötelességem."1 

Mindenesetre  érdekes  körülmény,  mely  Metternich  átiratából 
kiviláglik,  hogy  ő  maga  úgy  látszik  nem  helyesli  Bacsányi  elfoga- 
tását.  A  miniszter  ezt  finom  diplomáciával  fejezi  ki  a  császárnak 
javaslata  végén. 

így  hangzik  Metternich  fontos  átirata,  melyről  még  többször 
lesz  szó  a  per  folyamán. 

A  fellebbezési  tanácselnöke,  gróf  Auersperg  nemsokára  megkapja 
a  legfőbb  rendőri  hatóság  útján  a  Bacsányi-ügyre  vonatkozó  összes 
riatokat.  s  így  nincs  többé  akadálya  annak,  hogy  a  vizsgálóbizott- 
ság a  per  letárgyalását  megkezdje.  De  Auersperg,  ki  az  iratokat 
maga  is  áttanulmányozza,  már  eleve  kifejezést  ad  ama  meggyőző- 
désének, hogy  közvetlen  bizonyítékok  hiányában  igen  nehéz  lesz 
Bacsányi  1809-iki  dolgait  kinyomozni.  „Bacsányi  nejéhez  intézett 
leveleiben  —  írja  Auersperg  Hagernek  —  tagadja  a  kiáltvány  szerző- 
ségét. Ha  más  bizonyíték  nincs,  úgy  a  vizsgálat  a  fővád  tekinteté- 
ben sikertelen  lesz.  Bacsányi  nem  tesz  mást,  mint  tagad,  s  mikép 
lehessen  ellene  bizonyítani?  Az  összevágó  tényekből?  Felette  hiányos, 
s  nagyon  veszedelmes  bizonyítási  mód.  Bacsányi  kivándorlását 
illetőleg,  mely  az  ellenséges  csapatok  védelme  alatt  történt,  már 
könnyebb  a  helyzet.  "Ezen  felelősség  alól  a  vádlott  nem  menekül- 
het. Viszont  ez  azonban  nem  képezhet  oly  vádat,  mely  a  büntető- 
törvénykönyvbe ütköznék.  Ami  a  vizsgálat  második  tárgyát,  a  párisi 
elfogatás  körülményeit  illeti,  e  tekintetben  is  a  bizonyítékok  felette 
hézagosak.  ■ 2 

1  Metternich  felterjesztése  Ferenc  császárhoz  1816  január  24.  A  cs.  kir. 
osztr.  belügym.  levéltárában,  Bécs. 

a  Auersperg  átirata  Hagerhez.  Brünn,  1816  január  9.  A  cs.  kir.  osztr.  bel- 
ügyminisztériumi levéltárban,  Bécs. 

Auersperg  tudatja  egyúttal  Hagerrel,  hogy  az  ügy  letárgyalá- 
sát egy  igen  kiváló  bizottságra  bízta.  A  bizottság  elnökévé  lovag 
Vorbringer  felebbezési  tanácsost  nevezte  ki,  ki  egy  kiválóan  ügyes, 
s  bűnügyekben  járatos,  képzett  biró.  Melléje  a  brünni  büntetőtör- 
vényszék szintén  két  kiváló  bíráját  Petula  Tamást  és  Wilimek  Vin- 
cét rendelte  ki.  A  jegyzőkönyv  vezetésére  Zwey  János  fogalmazót 
utasította.  Végül  kérdést  intéz  arra  nézve,  vájjon  Bacsányi  pere 
nyilvánosság  mellett  a  brünni  városházán,  avagy  annak  kizárásával 
a  spielbergi  várban  legyen-e  letárgyalva? 

Hager  rendőrigazgató  ezen  átirat  alapján  utasítja  Auersperget, 
hogy  Bacsányi  ügyét  a  Spielbergen  kell  a  nyilvánosság  kizárásával 
letárgyalni.  Értesíti  egyúttal  az  elnököt,  hogy  a  vizsgálatra  nézve 
több  adatot  nem  szolgáltathat  be,  s  kéri,  hogy  a  kijelölt  brünni 
bizottság  az  eddig  beszerzett  iratok  és  adatok  alapján  dolgozza  fel 
és  tárgyalja  le  Bacsányi  perét  és  hozza  meg  ítéletét.1 

A  brünni  vizsgálóbizottság  Hager  ezen  rendelete  alapján  azon- 
nal megkezdi  működését,  s  már  néhány  nap  múlva  Bacsányi  János 
birái  előtt  áll,  hogy  számot  adjon  a  múltban  elkövetett  cselekede- 
teiről. 


1  Hager  átirata  Auersperghez.  1816  január  25.   A  cs.  kir.  osztr.  belügyin, 
levéltárában,  Bécs. 

1816.  január  13-án  ül  össze  először  a  Spielbergen  a  vizsgáló- 
bizottság, hogy  megszerkessze  a  jegyzőkönyvet,  s  megállapítsa  a 
per  letárgyalásának  sorrendjét. 

A  jegyzőkönyv  azt  mondja,  hogy  a  per  Ó  Felsége  legmagasabb 
parancsára  és  a  legfőbb  rendőri  hatóság  erre  vonatkozó  rendelete 
alapján  indíttatik  meg,  és  pedig  kettős  vád  alapján: 

1.  Azon  vád  alapján,  hogy  Bacsányi  a  franciáknak  1809-ben 
Bécsbe  történt  ellenséges  betörése  (Einfall)  alkalmával  visel- 
kedésével magát  gyanússá  és  felelőssé  tette. 

2.  Azon  vádak  alapján,  melyek  az  ő  1815-ben  Parisban  történt 
elfogatását  előidézték. 

Mindenekelőtt  megállapítandó  tehát,  hogy  mindezek  a  vádak  a 
büntető-törvénykönyvbe  ütköző  bűncselekményt  képeznek-e. 

I.  Az  első  pontot  illetőleg  a  jegyzőkönyv  a  következőkben  állítja 
fel  a  vádat  Bacsányi  ellen. 

a)  A  franciák  rögtön,  Bécsbe  történt  bevonulásuk  után  egy  igen 
csábító  kiáltványt  intéztek  a  magyarokhoz,  kik  abban  felszólíttatnak, 
hogy  foszszák  meg  a  tróntól  a  felséges  uralkodóházat,  s  válasz- 
szanak  saját  kebelükből  új  királyt.  Ezen  kiáltvány  lefordítására  a 
Bécsben  lakó  Márton  nyelvmestert  keresték  meg,  ki  a  fordítást 
ugyanazon  éjjel  meg  is  kezdette.  Midőn  azonban  ő  a  kiáltvány 
tartalmából,  annak  veszedelmes  irányáról  meggyőződött,  másnap 
reggel  kijelentette,  hogy  alattvalói  hűségével  nem  tartja  összefér- 
hetőnek,  hogy  a  munkában  közreműködjék,  s  a  fordítást  megtagadta. 
Erre  Marét  francia  miniszter  az  említett  munkára  Bacsányi  Jánost 
utasította,  ki  azt  nemcsak  a  kívánt  módon  végezte,  hanem  abba  a 
magyar  nemzetnek  a  felséges  uralkodóházzal  szemben  hangoztatott 

némely  panaszát  is  belevette,  s  több,  a  magyar  történelemmel 
összefüggő  oly  sérelmes  kifejezést  is  bele  toldott,  melyek  csakis 
előtte,  mint  magyar  ember  előtt  lehettek  ismeretesek. 

b)  Ezen  váddal  még  a  következő  körülmények  vannak  kapcso- 
latban: Bacsányi  János  magyar  nemes  ember  már  az  1794-iki 
Martinovics-féle  összeesküvésbe  is  bele  volt  keverve,  amikor  bebizo- 
nyult, hogy  legalább  is  tudomása  volt  arról;  ezért  várfogságra 
ítéltetett,  s  néhány  évig  Kufsteinban  volt  fogságban,  de  mint  félre- 
vezetett fiatal  ember,  később  Ő  Felségétől  kegyelmet  nyert. 

c)  Bacsányi  Kufsteinban  ismeretséget  kötött  Marét  francia 
miniszterrel,  a  későbbi  bassanói  herceggel,  ki  Konstantinápolyba 
való  utazása  közben  elfogatott,  s  Kufsteinba  vitetett.  A  két  fogoly 
szobája  egymás  mellett  volt,  s  itt  ismerkedtek  meg  és  bizalmas 
barátságot  kötöttek. 

d)  Bacsányi  a  nevezett  miniszterrel  1809-ben  minden  tartózkodás 
nélkül  közlekedett,  annak  lakásán  napokat  és  éjjeleket  töltött,  s 
mindenféle  játékkal  mulatta  magát. 

e)  A  békekötés  után,  midőn  a  franciák  Bécsből  kivonultak, 
Bacsányi  titokban  velük  szökött  és  Parisba  ment,  lemondási  kér- 
vényét azonban  hátrahagyta  nejének,  született  Baumberg  Gabriellá- 
nak, az  ismert  és  tisztelt  költőnőnek,  hogy  az  azt  az  udvari  kama- 
ránál benyújtsa. 

f)  A  közötte  és  felesége  között  lefolyt  levelezés,  mely  az  iratok- 
hoz van  csatolva,  beigazolja  gyűlöletét  és  kifogásait  az  osztrák 
intézmények  iránt,  valamint  azt  a  szándékát,  hogy  többé  vissza 
nem  tér.  Az  ellene  kiadott  idézésre  nem  is  hederített,  sőt  inkább 
Marét  miniszter  barátságába  helyezte  minden  bizalmát,  s  ottani  alkal- 
maztatásért fáradozott.  Tényleg  három  év  után  az  alkalmaztatás 
helyett  Napóleon  császártól  2000  franknyi  évi  remunerációt  kapott 
teljesített  szolgálatokért,  s  feleségét  is  maga  után  hozatta. 

II.  a)  Habár  Bacsányi  ezek  után  emigráns  lett,  s  Ő  Felségétől 
kegyelmet  nem  kapott,  az  osztrák  államokkal  többé  semmiféle  érint- 
kezése nem  volt,  de  a  győzedelmes  szövetséges  csapatok  bevonulása 
után  1815-ben  már  nem  maradt  elrejtőzve,  mint  azt  első  ízben, 
1814-ben  tette.  Ekkor  már  minden  tartózkodás  nélkül  közlekedett, 
sőt  bizalmas  rendőri  jelentések  szerint  nyilvános  helyeken  beszé- 
deiben a  párisi  lakosság  hangulatát  rossz  irányba  befolyásolta  a 
szövetségesek  ellen.  (Durch  Reden  an  öffentlichen  Orten  auf  die 

Stimmung  der  Pariser  Einwohner  gegen  die  Alliirten  übel  ein- 
gewirkt.)  Sőt  sértő  nyilatkozatokkal  illette  Ő  Felsége,  a  császár 
legmagasabb  személyét.  Bizonyító  okmányokul  szolgálnak  erre  nézve 
Langswerth  rendőrtitkár  jelentései,  ki  ezen  időben  Schwarzenberg 
herceg  tábornagy,  főparancsnok  főhadiszállásához  volt  beosztva. 
Ezen  jelentések  szerint  Bacsányi  minden  alkalommal,  főleg  dr.  Gall 
környezetében  a  legégbekiáltóbb  sérelmekkel  illette  uralkodónkat, 
őt  gyenge,  rövidlátó,  rosszakaratú,  bosszúálló,  szószegő  embernek 
nevezte,  ki  maga  semmiről  meg  nem  győződik,  s  környezete  által 
befolyásoltatja  magát.  Mindazon  bizalmas  emberek  közül  csak  egy 
V  e  r  n  i  e  r  nevezetű  van  megnevezve,  mint  fizetett  egyén,  a  többiek 
megnevezését  Langswerth  nem  tartja  tanácsosnak,  s  lelkiisme- 
retével összeférhetőnek,  mert  ez  utóbbiaknak  eskü  alatt  szavát 
adta,  hogy  nem  nevezi  meg  őket. 

Mindezen  említett  bizonyítékokból  a  következő  jogi  következte- 
tések folynak. 

ad  I.  Egy  cs.  kir.  alattvalónak  közreműködése  az  említett  lázító 
kiáltvány  megszerkesztésében,  felségárulás  bűntettét  képezi.  (Ver- 
brechen  des  Hochverrates)  s  a  büntető  törvényköny  52.  §-ának 
b)  szakaszába  ütközik. 

ad  II.  Ugyanannak  sértései  az  állam  fejével  szemben  az  58.  § 
szerint  az  állam  belső  nyugalmának  megzavarására  vonatkozó  bűn- 
tettnek képezi  alapját.  (Das  Verbrechen  der  Stöhrung  der  inner- 
lichen  Ruhe  des  Staates.)  E  tekintetben  Paris  és  a  franciák,  mint 
alattvalók  viszonyát  nem  lehet  kétségbe  vonni,  mert  abban  az  idő- 
ben a  magas  szövetséges  hatalmak  az  országot  és  a  francia  fővárost 
megszállva  tartották  s  ezen  idő  alatt  Paris  lakosai  az  állam  ngugalma 
és  biztonsága  szempontjából  ugyanazon  alattvalói  engedelmeséggel 
tartoztak  a  szövetségesekkel  szemben. 

Az  első  vádpontot  illetőleg  a  magyar  és  latin  kiáltvány,  vala- 
mint a  Nobilis  Hungarus  ad  Hungaros  című  irat,  s  a  legfőbb  rend- 
őri hatóság  ama  jelentései,  melyek  ezen  utóbbi  irat  terjesztésének 
meggátlására  vonatkoznak,  a  tényállás  megállapítására  szolgálnak. 

A  második  vádpontot  illetőleg  azonban  a  tényállás  megállapítása 
kettős  szempontból  hézagos. 

a)  Mert  a  vád  oly  beszédekre  van  alapítva,  melyek  bővebben 
megvilágítva  nincsenek. 

b)  Az  egyedüli  tanú  Vernier,  ha  eskü  alatt  tenné  is  vallo- 

mását,  szavahihetősége,  mint  fizetett  emberé,  nem  bírhat  bizonyító 
erővel.  S  ha  még  mint  tanú  elfogadható  volna  is,  a  btk.  409.  §-a 
értelmében  csakis  két  jogi  tanú  eskü  alatt  tett  vallomása  képezhet 
hizonyító  erőt.  Arra  pedig  nincs  kilátás,  hogy  egyéb  tanúvallomások 
beszerezhetők  volnának,  mert  maga  dr.  Gall,  kinél  Bacsányi  állítólag 
hat  héten  át  ily  nyilatkozatokat  tett,  maga  is  bűntársnak  volna  minő- 
sítendő, mert  saját  házában  ily  beszédeket  eltűrt,  ezekhez  alkalmat 
nyújtott,  s  ha  nem  is  vett  részt  e  szidalmakban,  hallgatásával  bele- 
egyezésének és  helyeslő  véleményének  adott  kifejezést.  Mint  cs. 
kir.  alattvaló,  ily  viszonyok  kőzött  ő  a  tanúskodásra  képtelen. 
A  társaság  többi  tagjaira  is,  ha  azok  cs.  kir.  alattvalók  voltak,  ugyan- 
ezen szempont  az  irányadó,  ha  pedig  az  illetők  francia  alattvalók 
voltak,  ezek  bizonyára  nem  fognak  Bacsányi  ellen  vallani.  De  mind- 
ettől eltekintve,  személyek  megnevezve  nincsenek. 

Az  első  vádpontot  illető  gyanúokok  Bacsányi  János  személyével 
oly  szoros  összefüggésben  állanak,  hogy  az  ő  közreműködése  a 
kiáltvány  megszerkesztése  körül  jogilag  bebizonyíthatónak  látszik,  s 
erre  nézve  véle  a  sommás  kihallgatás  haladék  nélkül  meg  fog  indít- 
tatni, ha  a  bizottság  a  periratokkal  teljesen  elkészült.  Ugyanekkor 
a  bizottság  a  vád  másik  pontjára  is  ki  fog  terjeszkedni.1 

így  szól  a  tényálladék  felvételének  jegyzőkönyve.  A  vizsgáló- 
bizottság néhány  nap  alatt  a  periratok  feldolgozásával  elkészül,  s 
így  semmi  akadálya  nincs  többé  annak,  hogy  Bacsányi  ügyének 
letárgyalása  megkezdődjék.  Ez  néhány  nap  múlva  meg  is  történik, 
s  Bacsányi  1816  január  19-én  jelenik  meg  először  kihallgatáson  a 
vizsgáló-bizottság  előtt. 

Bacsányinak  az  általános  kérdésekre  előadott  nyilatkozatait,  vala- 
mint családi  viszonyaira  és  életkorára  vonatkozó  egyéb  vallomásait 
e  munka  elején  már  közöltük,  midőn  egyúttal  kassai  életére  és  a 
Martinovics-ügyre  vonatkozó  vallomásait  is  ismertettük. 

Az  általános  kérdéseknél  elmondja  még,  hogy  ő  maga  teljesen 
vagyontalan  ember,  csak  feleségének  van  néhány  erdélyi  bánya- 
részvénye. Ami  nemzetiségét  illeti,  azt  mondja,  hogy  anyanyelve  a 
magyar,  de  azonkívül  tökéletesen  bírja  a  latin,  francia,  német  nyelvet 
is.  Ért  és  olvas  angolul  és  olaszul.  Midőn  az  elnöklő  biró  meg- 

1  A  vizsgáló-bizottság  által  felvett  jegyzőkönyv.  Brünn,  1806  január  13. 
A  cs.  kir.  osztr.  belügyminisztérium  levéltárában,  Bécs. 

kérdezi,  hogy  hivatalán  kívül  volt-e  egyéb  foglalkozása,  szószerint 
így  felel  : 

„Én  a  tudósok  osztályához  tartozom  s  mindazzal  foglalkozom, 
ami  ezzel  jár.  Foglalkozom  az  újabb  nemzetek  irodalmával,  továbbá 
filozófiával,  történelemmel  és  statisztikával,  s  mint  magyar  és  latin 
költő,  ismert  nevem  van.  Főtörekvésem  azonban  mindenkor  az  volt, 
hogy  mint  hü,  s  hasznavehető  tisztviselő,  szolgáljam  az  államot, 
s  ezen  hivatásomnak  irodalmi  munkásságomat  mindenkor  aláren- 
deltem." 

Vallomása  további  folyamán  előadja,  hogy  1796-ban,  kitöltött 
fogsága  után  Pestre  ment,  ahol  szabadlábra  helyezték.  Innen  nem- 
sokára Bécsbe  ment,  hol  úgy  gróf  Saurau,  mint  gróf  Pergen,  akkori 
rendőrminiszter,  valamint  gróf  Clary,  a  legfőbb  igazságügyi  hatóság 
elnöke,  igen  szívesen  fogadták.  Hálával  megemelékezik,  hogy  maga 
Ő  Felsége  kegyeskedett  alkalmaztatása  iránt  intézkedést  tenni,  s 
eleinte  napidíjat  rendelt  megélhetésére.  Végre  a  legfőbb  pénzügyi 
hatóságnál,  mint  udvari  fogalmazó  végleges  alkalmazást  nyert.  Ebben 
a  minőségben  6  évig  szolgált,  s  legutóbb  már  1000  frtnyi  fizetése 
volt.  Ami  azt  illeti,  hogy  miért  mondott  le  állásáról,  arra  nézve 
csak  azt  mondhatja,  hogy  azon  szomorú  tapasztalatoktól  indíttatva, 
melyeket  a  múltban  szerzett,  s  melyek  összefüggésben  vannak  a 
Martinovics-féle  perben  történt  ártatlan  elítéltetésével,  kénytelen  volt 
1809  november  hóban  állásáról  lemondani  és  kivándorolni.  Vallo- 
mását azután  így  folytatja: 

„Már  dijoni  kihallgatásom  alkalmával  hivatkoztam  ezekre  nézve 
Metternich  herceg  bölcsességére  és  igazságszeretetére,  kinek  ügyemet 
Parisban  előadtam.  Rég  elmúlt  események  már  ezek,  melyeknek 
következményei  is  régóta  megszűntek.  S  itt  még  néhány  megjegy- 
zéssel óhajtanám  kiegészíteni  vallomásomat,  mert  szeretném,  ha  az 
ügy  véglegesen  meg  volna  világítva,  s  lehetőleg:  ez  lenne  utolsó 
kihallgatásom.  Eddigi  fogságom  szenvedései,  főleg  a  kegyetlen 
bánásmód,  melyben  párisi  elfogatásom  alkalmával  részesültem,  egész- 
ségemet aláásták,  lelkiállapotomat  megtörték.  Szeretnék  ennek  a 
zaklatásnak  véget  vetni,  s  azért  igazolásomra  még  a  következőket 
hozom  fel: 

Metternich  herceg  előtt,  kinél  Parisban  több,  mint  egy  órai 
kihallgatáson  voltam,  őszintén  feltártam  a  történteket,  mire  ő  nyíltan 
kijelentette  előttem  s  ezt  ő  hercegsége   bizonyítani  is  fogja,  hogy 

ártatlanságomról,  valamint  jellemem  tisztaságáról  meg  van  győződve, 
s  ama  sok  szerencsétlenséget  illetőleg,  mely  engem  ért,  arra  a 
következtetésre  jutott,  hogy  én  is  ama  sorsüldözött  emberek  sorába 
tartozom,  kiket  saját  végzetük  üldöz,  amire  az  ember  az  életben 
elég  szomorú  példát  lát.  Ugyanígy  nyilatkozott  a  herceg  a  neki  is 
ismerős  dr.  Gálinak,  ki  bejelentette  nála  kihallgatásomat,  s  ki  ezt, 
ha  becsületes  ember,  bizonyíthatja  is.  Épp  dr.  Gall  mondta  el 
nekem,  hogy  a  herceg  saját  szájából  hallotta  azt  a  kijelentést,  hogy 
ő  meg  van  győződve  ártatlanságomról  és  becsületességemről,  s  ő 
maga  nem  átallaná  még  vagyonát  is  reám  bízni.  Tényleg  a  herceg 
kegyes  volt  Ő  Felsége  előtt  oly  pártolólag  előadni  ügyemet,  hogy 
Ő  Felsége  megengedte  feleségemnek,  hogy  minden  akadály  nélkül 
hozzám  utazhat  Parisba." 

Midőn  Bacsányi  vallomásában  ily  általános  keretben  mozog,  s 
tényekre  ki  nem  terjeszkedik,  az  elnöklő  biró  a  második  napon 
reátér  a  kiáltvány  ügyének  vizsgálására,  s  ebben  az  irányban  vallatja 
őt  tovább. 

Elnök:  Közismert  tény,  hogy  midőn  az  ellenséges  csapatok 
1809-ben  Bécsbe  bevonultak,  a  franciák  egy  igen  csábító  kiáltványt 
intéztek  a  magyarokhoz.  Adja  elő,  mit  tud  erről? 

Bacsányi:  Hogy  ezen  kérdésre  válaszoljak,  részletesebben  kell 
a  történteket  megvilágítanom.  Mint  legfelsőbb  helyen  tudva  van,  s 
mint  azt  a  már  életben  nem  lévő  Schilling  udvari  tanácsostól 
tudom,  a  legfőbb  rendőri  hatóságnál  is  már  húsz  év  óta  ismeretes, 
hogy  a  bassanói  herceg  (ekkor  még  családi  nevén  Marét),  vala- 
mint Semonville  a  paires-ek  házának  mai  elnöke  1795-ben  Kuf- 
steinban  rabtársaim  voltak.  Erre  nézve  azonban  már  előre  is  ki 
kell  jelentenem,  hogy  velük  semmiféle  közelebbi  összeköttetésben, 
vagy  szorosabb  viszonyban  nem  voltam,  úgyannyira,  hogy  amidőn 
a  bassanói  herceg  1805-ben  először  Bécsben  volt,  s  én  is  akkor 
ott  tartózkodtam,  őt  akkor  nem  is  láttam,  s  tőle  semmi  meghívást 
nem  kaptam.  Ez  a  tény  hozzám  intézett  ama  leveléből  is  kitűnik, 
mely  már  dijoni  kihallgatásom  alkalmával  fel  lett  mutatva.  Ezen 
levélben  egykori  kufsteni  rabtársának  nevez  s  egyúttal  azt  is  írja, 
hogy  egy  rézmetszetű  képemet  bírja,  melyet  Berlinben,  az  én  bará- 
tomtól, az  egykori  osztrák  udvari  tanácsostól,  Müller  János  híres 
történetírótól  kapott.  Ez  a  levél,  mint  emlékszem,  1809  máj.  15-éről, 
s  nem  a  megszállás  első  napjairól  van  keltezve. 

Midőn  én  ezen  levelet  a  bassanói  hercegtől  a  mondott  napon 
körülbelül  a  deli  órákban  megkaptam,  az  abban  foglalt  szíves  meg- 
hívást nem  utasíthattam  vissza,  habár  előre  tudtam,  hogy  ellen- 
ségeim ezen  ártatlan  látogatást  is  fel  fogják  használni  arra,  hogy 
ellenem  bujtogassanak.  A  herceg  tényleg  rendkívül  szívesen  foga- 
dott, ami  tekintve,  hogy  egykor  társak  voltunk  a  szerencsétlenség- 
ben, természetes  is. 

Az  idő,  midőn  őt  láttam,  később  volt,  mint  az  óra,  amit  ő 
Schönbrunnba  való  kiutazására  nézve  megjelöl ;  délután  három 
óra  lehetett,  midőn  találkoztunk,  s  igen  szívélyes,  de  rövid  beszél- 
getés után  ő  Schönbrunnba  ment,  én  pedig  haza  távoztam.  Nem 
emlékezem  már  biztosan,  de  meg  kell  említenem,  hogy  talán  egyszer 
ott  is  marasztott  ebédre  s  egyúttal  meghívott  egyszer  s  mindenkorra 
magához,  míg  Bécsben  tartózkodik.  Ezt  a  megtisztelő  meghívást 
megköszöntem,  de  nem  éltem  vele  többé. 

Ugyanezen  estén  egy  fegyveres  küldönc,  még  pedig  egy  bécsi 
polgár,  kinek  nevét  nem  tudom,  felszólított,  hogy  azonnal  menjek 
el  a  miniszterhez.  Én  elmentem,  de  a  miniszter  nem  volt  otthon. 
Különböző  embereket  találtam  ott,  s  az  egyik  tudata  velem  Napóleon 
császár  ama  parancsát,  hogy  én  ki  vagyok  rendelve  azon  célból, 
hogy  a  kiáltvány  kész  magyar  fordítását  nyelvezet  és  helyesség 
szempontjából  átvizsgáljam. 

Mielőtt  ezen  kiáltványt  olvastam,  s  a  megbízást  elvállaltam 
volna,  határozottan  kijelentettem,  hogyha  csakugyan  ki  vagyok  ren- 
delve (mert  hiszen  nem  ezen  célból  történt  meghívásom,  hanem  a 
miniszter  hivatott,  ki  nincs  otthon),  ezt  a  munkát  nem  végzem 
máskép,  mint  az  osztrák  hatóságok  jóváhagyásával,  főleg  pedig  az 
akkori  bécsi  Hofkommissar  gróf  Wrbna  tudtával  és  beleegyezésével. 
Az  osztrák  Hofkommissariat  által  kiállított,  s  a  francia  hatóságok 
által  láttamozott,  igazolásomra  szolgáló  ezen  eredeti  iratnak  meg 
kell  lenni  Parisban  lefoglalt  irataim  között.  Ha  nem  volna  meg, 
úgy  hivatkozom  Metternich  hercegre,  ki  ezen  iratot  a  hozzá  tartozó 
összes  okmányokkal  együtt  Parisban  eredetiben  látta. 

A  kérdéses  kiáltvány  lefordítva,  készen  lett  elém  téve,  s  tőlem 
csak  azt  kívánták,  hogy  én  a  fordítást  az  eredetivel  hasonlítsam  össze. 
A  fordítást,  amelyet,  mint  nékem  mondták,  egy,  a  bécsi  rendőrség  által 
kirendelt  egyén  végzete,  néhány  stiláris  javítást  leszámítva,  rendben 
találtam. 

Ami  ezen  kiáltvány  tartalmát  illeti,  arra  nézve  elsősorban  köte- 
lességem eloszlatni  a  tévedést,  ami  ahhoz  fűződik,  s  amely  nem- 
csak reám,  hanem  az  egész  magyar  nemzetre  árnyékot  vetne,  mintha 
annak  hatása  tényleg  oly  nagy  és  mélyreható  lett  volna,  mint  azt 
sokan  hiszik. 

A  fordítás  szükséges  átjavítását  illetőleg  legfőbb  okul  azt  hozták 
fel,  hogy  Napóleon  császár  azért  helyez  oly  nagy  súlyt  ezen  kiált- 
vány helyességére,  mert  már  egyszer,  1797-ben  megtörtént  vele, 
hogy  midőn  Stájerországból  a  magyarokhoz  egy  kiáltványt  intézett  (?) 
azt  a  nevetségességig  rosszul  fordították  le  magyarra.  Ennek  nem 
akarja  magát  újólag  kitenni.  Itt  bátor  vagyok  továbbá  megjegyezni, 
hogy  a  francia  és  magyar  szövegű  kiáltványnyal  együtt  a  kész  német 
szöveg  is  elém  lett  téve.  Latin  nyelvű  fordítást  azonban  itt  nem 
láttam  s  ilyet  csak  a  Degen-féle  nyomdában  találtam  a  nyomás 
alkalmával.  Ebbe  a  nyomdába  a  szintén  kirendelt  tulajdonossal, 
Degennel  együtt  nekem  is  el  kellett  mennem,  hogy  a  magyar  kor- 
rekturát végezzem  és  ellenőrizzem. 

Ezen  háromnyelvű  kiáltványra  nézve  még  megjegyzem,  hogy 
habár  meg  voltam  győződve  arról,  hogy  az  semmi,  vagy  csak  igen 
csekély  befolyással  leend  nemzetem  érzületére,  abból  mégis  elvittem 
magammal  annyit,  amennyit  elvihettem.  Tettem  ezt  főleg  abból  az 
okból,  mert  ha  abból  nagyon  sok  példány  került  volna  forgalomba, 
az  egyesekre,  főleg  azon  helyekre  való  tekintettel,  melyek  Ausztria 
határaihoz  közel  vannak,  s  amelyeket  az  ellenséges  csapatok  meg- 
szállottak, ebből  még  sok  baj  származhatott  volna. 

Hogy  mi  módon  volt  lehetséges,  hogy  annyi  példányt  és  pedig 
néhány  százat  magamhoz  vehessek,  ennek  oka  az  volt,  hogy  azt 
mondtam,  hogy  azokat  terjeszteni  fogom,  holott  pedig  én  a  nyom- 
tatványokat hazavittem  lakásomra  s  bizonyos  alkalmakkor  lassan- 
kint elhasználtam  (salva  venia),  úgy  hogy  csak  néhány  példány 
lehet  még  azokból  papírjaim  között.  Én  azonban  egyetlenegy  pél- 
dányt sem  adtam  ki  kezeim  közül,  nemhogy  azokat  terjesztettem 
volna.  Annál  kevésbbé  volt  ez  lehetséges,  mert  épp  akkor  Magyar- 
országgal semmiféle  összeköttetésben  nem  voltam. 

Különben  a  példányokat  a  francia  minisztérium  hivatalnokaitól 
kaptam. 

Elnök:  Mi  tudomása  van  önnek  arról,  hogy  a  kiáltványok  miként 
lettek  terjesztve. 

Bacsányi:  Erre  nézve  csak  annyit  mondhatok,  hogy  hallottam 
abban  az  időben,  hogy  Bécs  külvárosaiban  a  templomajtókra  szö- 
gezték e  kiáltványokat,  amit  én  magam  azonban  nem  láttam. 

Épp  úgy  hallottam  a  fegyverszünet  után,  midőn  a  rendes  for- 
galom Magyarországgal  helyreállott,  hogy  mindama  kerületekből, 
községekből  és  hatóságoktól,  ahová  a  kiáltványokat  tartalmazó  cso- 
magokat terjesztés  végett  megküldötték,  mindenünnen  felküldtek 
azokat  a  nádorhoz. 

Elnök:  Tudta  még  valaki  francia,  vagy  osztrák  részről,  hogy 
ön  a  kiáltvány  oly  sok  példányát  kézhez  vette? 

Bacsányi:  Francia  részről  tudták,  mert  hiszen  onnan  kaptam  a 
példányokat.  Ha  ezen  kifejezés,  hogy:  a  franciák  részéről,  azt  jelenti, 
hogy  más  francia  körök  is  tudtak  erről,  mint  amelyek  a  bassanoi 
herceg  környezetéhez  tartoztak,  úgy  kijelentem,  hogy  senki  mással 
ez  ügyben  dolgom  nem  volt.  Hogy  osztrák  részről  tudták-e,  arra 
nézve  megjegyzem,  hogy  tisztán  hazafias  szándékból  vettem  magam- 
hoz a  kiáltványokat,  s  nem  akartam  magamnak  ebből  érdemeket 
kovácsolni.  így  nem  is  volt  okom,  hogy  bárkivel  közöljem  azt. 

Miután  a  tisztelt  bizottság  által  felvetett  eddigi  összes  kérdé- 
sekre legjobb  tudásom  és  lelkiismeretem  szerint  megfeleltem,  még 
egy  körülményre  vagyok  bátor  kitérni,  ami  csak  Parisban  jutott 
tudomásomra.  Ez  a  következő:  még  öt  évvel  ezelőtt  hallottam 
Metternich  hercegtől,  hogy  bécsi  körökben  az  a  hír  van  elterjedve, 
hogy  én  nemcsak  a  kiáltvány  magyar  fordítását  végeztem,  hanem 
hogy  én  volnék  annak  eredeti  szerzője. 

Aki  Napóleon  császár  jellemét,  valódi  nagy  ismereteit,  sajátos 
jellemző  stílusát  ismeri  és  megítélni  tudja,  aki  olvasta  valaha  mind- 
ama kiáltványokat,  melyeket  ő  hosszú  katonai  és  uralkodói  pályája 
folyamán  különböző  *  országokban,  amelyeken  átvonult,  kibocsátott, 
az  be  fogja  látni,  hogy  ő  ezen  kiáltvány  megszerkesztése  tekinte- 
tében épp  úgy  nem  szorult  segítségre,  mint  mindazon  kiáltványok- 
nál, melyeket  ő  Egyptomban,  Syriában,  Itáliában  és  más  országokban 
számos  és  különböző  népekhez  intézett. 

Épp  úgy  ismeretes,  hogy  első,  leghatalmasabb  minisztereinek, 
vagy  tábornokainak  bármelyike  sem  merészelt  volna  tanácsot  adni, 
vagy  a  változtatásra  nézve  javaslatot  tenni  neki  abban,  amit  ő  egy- 
szer átgondolt,  elhatározott  és  kivitelre  szánt,  és  pedig  azért,  mert 
köztudomású,  hogy  ő  mennyire  ragaszkodott  elhatározásaihoz. 

Mint  az  előbbi  részletekből  kitűnik,  jelen  esetben  még  fizikailag 
is  lehetetlen  lett  volna,  hogy  bármiféle  előzetes  tanácsot  is  adhat- 
tam volna  e  kérdésben,  annál  kevésbbé,  mert  hiszen  Napóleon 
1809  május  15-ike  előtt  bajosan  szerezhetett  tudomást  arról,  hogy 
én  létezem  a  világon.  Az  oly  sokat  emlegetett  kiáltvány  pedig  még 
ugyanezen  éjjel  nyomtatás  alá  került. 

Elnök:  Alit  tartalmazott  a  kiáltvány? 

Bacsányi:  Annyi  esztendő  után  s  jelen  helyzetemben,  midőn  az 
immár  hat  havi  fogság  lelkemet  is  megtörte  s  emlékezőtehetségem 
is  gyöngülni  kezd,  mindenre  már  nem  emlékezhetem  vissza.  Csak 
általánosságban  annyit  mondhatok,  hogy  ebben  a  kiáltványban 
vonatkozások  voltak  mindarra  nézve,  ami  régi  idők  óta  összefüg- 
gésben van  az  ország  panaszaival  és  sérelmeivel,  s  melyek  egyfelől 
a  történelemből,  másfelől  az  országgyűlésen  történtekből,  ország- 
világ előtt  ismeretesek,  s  így  ismeretesek  azok  az  európai  államok 
kormányai  előtt  is. 

S  itt  különösen  Franciaországot  és  Napóleont  illetőleg,  kidom- 
borodik ama  nem  kevésbbé  fontos  tény,  hogy  Franciaország  már 
XIV.  Lajos  idejében  minden  iránt  érdeklődött,  ami  Magyarországon 
történik.  A  francia  levéltárakban  bizonyára  számos  oly  okmány  és 
levél  őriztetik,  mely  azon  küzdelmes,  szomorú  időkben  látott  nap- 
világot, midőn  felkelések  és  zavarok  voltak  Magyarországon.  Tudva- 
lévő, hogy  a  Bourbon-dinasztia  ezen  felkelések  fejeit  és  vezéreit 
gyakran  pénzzel  és  hadsereggel  látta  el,  s  minden  alkalmat  fel- 
használt arra,  hogy  a  monarchia  nyugtalanításával  az  uralko- 
dóház helyzetét  megnehezítse,  s  ott  az  egyenetlenséget  még  job- 
ban szítsa. 

Elnök:  A  Metternich  és  Champagny  között  lefolyt  levelezés  szintén 
lefordíttatott  magyarra  és  nyilvánosságra  került  a  franciák  útján. 
Mit  tud  ön  erről? 

Bacsányi:  Erről  semmiféle  tudomásom  nincs. 

Elnök:  Ugyanekkor,  néhány  nappal  később,  egy  latin  nyelvű 
nyomtatvány  is  napvilágot  látott,  mely  hasonló  felhívást  tartalmazott 
-a  magyarokhoz. 

Bacsányi:  Az  említett  estén  Marét  miniszter  lakásán  láttam  ugyan 
egy  ily  iratot,  melynek  azonban  sem  címére,  sem  tartalmára  nem 
emlékezem,  s  ahhoz  nem  is  volt  semmi  közöm.  A  példány  nyom- 
tatva volt. 

Elnök:  Ezen  hírhedt  röpirat  címe:  Nobilis  Hungarus  ad  Hun- 
garos.  Mit  tud  ön  erről? 

Bacsányi:  Hivatkozom  előbbi  válaszomra.  Különben  csak  egy 
példányt  láttam  ott,  s  nem  tudom,  korrekturára  volt-e  ez  szánva,  vagy 
egyike  volt  a  már  kész  példányoknak. 

Elnök:  Miért,  mikor,  mi  módon,  s  kinek  előzetes  tudomásával 
távozott  ön  Bécsből?  Miért  ment  ön  Franciaországba,  holott  más 
országba  is  mehetett  volna? 

Bacsányi:  1809  november  hóban  mentem  ki  egy  Clapiers  nevű 
francia  megbízottal.  Kemmelbachig  mentünk  együtt,  ott  ő  elvált 
tőlem  s  Bajorországba  ment.  Innen  folytattam  utamat  Parisba  egy 
Wiedemann  nevű  ismert  bécsi  íróval,  kit  névleg  ismertem.  Együtt 
mentünk  Chateau  Thierryig,  de  itt  elváltam  tőle,  ettől  a  hozzám 
nem  méltó  embertől,  kivel  valóban  csak  balvégzetem  hozott  össze. 
Ezen  ember,  mint  mindenki  tudja,  a  franciák  bécsi  tartózkodása 
idején  a  Wiener  Zeitung  szerkesztője  volt.  Igen  óhajtottam  volna 
bevárni  gróf  O'donnel  kamarai  elnököt,  de  a  körülmények  folytán 
ez  nem  volt  lehetséges.  Szerettem  volna  Ő  Excel  lenciája  előtt 
feltárni  kivándorlásaim  okait,  habár  ehhez  nem  volt  szokásos  enge- 
délyt kérni.  Különben  már  ekkor  állásomról  való  lemondásomhoz 
a  szükséges  lépéseket  megtettem,  s  az  udvari  kamara  a  reá  követ- 
kező első  ülésben  lemondásomat  el  is  fogadta. 

Ami  azt  a  kérdést  illeti,  hogy  miért  mentem  Franciaországba,  s 
nem  egy  más  országba,  arra  nézve  a  következőket  jegyzem  meg: 

Mint  az  eddig  elmondottakból  következik,  szerencsétlen  sorsom- 
nak és  helyzetemnek  legfőbb  oka  a  bassanói  herceggel  való  isme- 
retségem volt.  Neki,  mint  Franciaország  egyik  leghatalmasabb 
miniszterének,  s  mint  kiváló  jóakarómnak,  elsősorban  volt  mód- 
jában szerencsétlen  *  helyzetemen  segíteni,  s  nekem  a  történtekért 
kárpótlást  nyújtani.  Ebben  nem  is  csalatkoztam.  Más  országba,  külö- 
nösen pl.  Oroszországba  azért  nem  mentem,  mert  még  1804-ben 
egy  alkalommal  tapasztaltam,  hogy  azt  Bécsben,  különösen  a  leg- 
felsőbb helyen,  nem  jó  szemmel  nézik. 

Elnök:  Mondta  ön  a  bassanói  hercegnek  Bécsben,  hogy  ön 
Franciaországa  szándékozik  menni? 

Bacsányi:  Bár  a  bassanói  herceg  előtt  nem  hallgattam  el,  hogy 
úgy  az  ő  barátsága,  mint  a  Napóleon  által  történt  kirendeltségem 
súlyosan  kompromittál,  s  veszélyes  helyzetbe  hozott,  nem  emléke- 
iéi- 

zem,  hogy  arra  nézve  határozottan  nyilatkoztam  volna,  hogy  ki 
fogok  vándorolni.  Jól  tudom  azonban,  hogy  később  midőn  nékem 
irodafőnöke  útján  azt  az  ajánlatot  tette,  hogy  hajlandó  volnék-e 
az  Illyr-tartományokban  egy  állást  elfogadni,  (mely  ajánlatot  Paris- 
ban is  megismételte)  ezt  határozottan  visszautasítottam,  s  a  vissza- 
utasítást azzal  indokoltam,  hogy  egy  oly  országban,  mely  egykor  a 
monarchiához,  illetve  Magyarországhoz  tartozott,  nem  vállalok  állást, 
mert  ez  csak  a  legrosszabb  véleményre  szolgáltatna  okot  velem 
szemben. 

Elnök:  Tudott  valaki  az  ön  kivándorlásáról? 

Bacsányi:  Biztosan  nem  tudom,  én  mindenütt  azt  mondtam, 
hogy  Magyarországba  szándékozom  utazni.1 

Itt  végződik  Bacsányi  kihallgatásának  első  része,  mely  január 
19-étől  22-ig  folyik.  A  vizsgáló-bizottság  működésében,  illetve  Bacsányi 
további  vallatásában  egyelőre  szünet  áll  be,  mert  a  bizottság  szük- 
ségesnek látja,  hogy  ama  még  élő  tanuk  kihallgattassanak,  akikre 
Bacsányi  vallomásaiban  hivatkozik,  s  akik  a  kiáltvány  ügyére  nézve 
még  felvilágosítást  adhatnak.  A  fellebbezési  törvényszék  elnöke  felír 
a  legfőbb  rendőri  hatósághoz,  hogy  az  a  következő  körülményekre 
nézve  terjeszsze  ki  a  vizsgálatot  és  a  nyomozást. 

-  Elsősorban  kiderítendő  volna,  vájjon  Bacsányi  járt-e  tényleg 
oly  gyakran  a  Pálffy-házba  Marethez,  mire  nézve  Oss  rendőr- 
igazgatóhelyettest kellene  kihallgatni,  kinek  erre  vonatkozó  akkori 
jelentése  elveszett. 

Ki  kellene  továbbá  hallgatni  Márton  tanárt  arra  nézve,  hogy: 

a)  ő  fordította-e  a  kiáltványt   egészen,  vagy  csak   részleteiben, 

b)  több  nyelven  szólott-e  az,  s  melyik  nyelvre  kellett  azt  neki 
lefordítania, 

c)  melyek  voltak  abban  a  magyar  történelemre  vonatkozó 
részek, 

d)  ő  lett-e  megbízva  a  Metternich  és  Champagny  között  lefolyt 
diplomáciai  levelezés  lefordításával  és 

e)  mit  tud  a  Nobilis  Hungarus  ad  Hungaros  című   röpiratról? 
Kihallgatandó,  továbbá  Degen  államnyomda-igazgató,  a  kiáltvány 

nyomtatásának  körülményeire  nézve,  úgyszintén  Haidkohl  nyomdász, 

1  Bacsányi  sommás  kihallgatásának  jegyzőkönyve.  1818  január  19— 22-ig. 
cs .  kir.  osztr.  belügyminisztérium  levéltárában,  Bécs. 

kinél  az  említett  röpirat  először  nyomtatva  lett.  Úgyszintén  Kreil 
budai  tanár,  ki  most  Bécsben  lakik,  kihallgatandó  volna  arra  nézve, 
vájjon  igaz-e,  hogy  neki  Bacsányi  1809  szeptember  hóban  azt 
mondta,  hogy  Magyarországba  utazik  azért,  hogy  a  császár  előtt 
igazolja  magát. 

A  vádlott  hivatkozik  egy,  a  bécsi  Hofkommissariat  által  kiállított 
igazolványra,  mely  neki  a  fordításra  engedélyt  adott.  Ezt  az  okmányt 
állítólag  Metternich  herceg  is  látta.  Miután  ez  az  irat  a  per  irataihoz 
csatolva  nincs,  valószínűleg  a  dijoni  jegyzőkönyvhöz  volt  mellé- 
kelve. Ha  ez  ott  sem  volna  megtalálható,  úgy  Metternich  herceget 
kellene  megkeresni  arra  nézve,  hogy  emlékezik-e  egy  ily  igazol- 
ványra, melyet  néki  Bacsányi  kihallgatása  alkalmával  bemutatott.1 

Ezen  átirat  alapján  a  legfőbb  rendőri  hatóság  megkeresi  Lum- 
pért bécsi  alpolgármestert,  hogy  intézkedjék  az  említett  kihallgatások 
iránt,  s  állítsa  elő  a  nevezett  tanukat.  Ez  meg  is  történik,  s  a  tanuk 
kihallgatása  a  városházán  a  városi  hatóság  útján  folyamatba  tétetik. 

Az  említett  Oss  rendőrtitkár  azonban  már  nincs  az  élők  sorában, 
s  így  nem  hallgatható  ki  arra  nézve,  vájjon  Bacsányi  járt-e  csak- 
ugyan abban  az  időben  oly  gyakran  a  Pálffy-házba  Marethoz. 

Márton  József  kihallgatása  1816  február  22-én  folyik  le  a  bécsi 
városi  hatóság  előtt.  Általánosságban  elmondja,  hogy  46  éves, 
Zalamegyében  Keweskálon 2  született,  református  vallású ;  a  magyar 
nyelvnek  és  irodalomnak  tanára  a  bécsi  egyetemen.  Megidéztetése 
okát  nem  tudja. 

Az  elnök  felteszi  neki  a  kérdést,  hogy  1809-ben,  az  ellenséges 
megszállás  idején,  tett-e  a  franciáknak  valamiféle  írásbeli  szolgá- 
latot, s  mily  irányban? 

„A  franciáknak  1809-iki  bécsi  bevonulása  után  —  vallja  Márton 
szószerint  —  negyed,  vagy  ötöd  napra  éjjel  11  és  12  óra  között 
felvertek  lakásomon.  A  bécsi  rendőrség  két  megbízottja  jött  hozzám, 
kik  felszólítottak,  hogy  azonnal  menjek  velük.  Én  engedelmesked- 
tem s  ők  elvezettek  engem  a  József-téren  lévő  Pálffy-házhoz  egy 
őrjárat  kíséretében,  mely  részben  francia  katonákból,  részben  bécsi 
polgárokból  volt  összeállítva. 


1  Gróf  Auersperg  átirata  Hager  rendőrigazgatóhoz.  Brünn,  1816  január  21. 
A  cs.  kir.  osztr.  belügyminisztérium  levéltárában,  Bécs. 
1  Valószínűleg  Köveskállán. 

Midőn  a  megbízott  urakkal  a  Pálffy-házba  megérkeztem,  ezek 
az  udvari  lépcsőn  felvezettek  egy  szobába,  hol  Oss,  akkori  rendőr- 
igazgatóhelyettes tartózkodott.  Midőn  beléptem,  ő  azt  mondta,  hogy 
le  kell  fordítanom  valamit  magyarra,  még  pedig  a  rendőrség  fele- 
lősségére. Rögtön  bevezetett  a  mellékszobába,  ahol  ha  jól  emlék- 
szem Theremin  államtanácsos  lakott.  Ez  utóbbi  rögtön  elém  tett 
egy  fogalmazványt,  mely  felhívást  tartalmazott  a  magyar  nemzet- 
hez. A  fogalmazvány  egy  ív  papíron  két  oszlopban  francia  és  német 
nyelven,  előttem  ismeretlen  kéz  által  volt  megfogalmazva,  s  ha  jól 
emlékezem  Marét  miniszter  és  Napóleon  császár  aláírásával  volt 
ellátva. 

Hogy  a  francia  és  német  szöveg  egyforma  kézírás  volt-e,  azt  nem 
tudom.  De  azt  hiszem,  hogy  a  német  szöveget  maga  Theremin  fordí- 
totta le  franciából,  mert  habár  ő  jól  tudott  németül,  a  német  szöveg 
néhány  kifejezése  nem  vallott  egy,  a  nyelvet  teljesen  uraló  fordító 
munkájára. 

Thermin  felszólítására  a  kiáltványt  az  ő  szobájában  azonnal  le 
kellett  fordítanom  magyarra.  Hozzá  is  fogtam  rögtön  a  munkához, 
de  miután  a  kiáltvány  Ő  Felsége  magas  személyét  érintő  sértő 
kifejezéseket  tartalmazott,  Thereminnek  kijelentettem,  hogy  lehetet- 
len, hogy  veszélybe  sodorjam  magamat  ezeknek  lefordításával. 
A  magam  és  családom  biztonságát  tenném  ezáltal  kockára,  mert 
én  számos  főúri  családnál  tanítással  keresem  kenyeremet,  s  ezek 
méltán  rossz  néven  vehetnék  eljárásomat. 

Erre  Theremin  megengedte,  hogy  a  sérelmes  részek  lefordítását 
mellőzzem  és  hogy  hagyjak  helyet  azok  számára.  Körülbelül  reggel 
négy  óra  volt,  midőn  fordításommal,  az  említett  sérelmes  részek 
kihagyásával  elkészültem.  Ezután  még  hét  óráig  voltam  Theremin 
szobájában,  midőn  ő  Marethoz  bevezetett.  Theremin  megmutatta 
Maretnak  a  fordítást  és  hosszabb  ideig  tanácskoztak  együtt,  de  nem 
értettem,  hogy  mit  beszélnek,  mert  messze  állottam  az  ajtónál. 
A  beszélgetés  után  hozzám  fordult  Theremin,  s  azt  mondta,  hogyha 
találkozik  más  valaki,  ki  a  fordítást  végleg  megcsinálja,  úgy  engem 
elbocsátanak. 

Nemsokára  Marét  is  odajött,  s  Theremin  által  kérdeztette  tőlem, 
hogy  ismerem-e  Bacsányit?  Igenlő  válaszom  után  tudakozódott, 
hogy  itt  tartózkodik-e  Bécsben?  Válaszomra,  hogy  ezt  nem  tudom, 
Marét  azt   mondta,  hogy  elküld   Bacsányiért,   s  ha  ő  eljön,  én  el 

vagyok  bocsátva.  Ezután  Maret  egy  polgári  küldöncöt  küldött  levéllel 
Bacsányihoz,  ki  alig  fél  óra  múlva  megérkezett. 

Midőn  ő  a  billiárd-szobában,  ahol  tartózkodtam,  meglátott,  azt 
kérdezte  tőlem,  hogy  mit  csinálok  én  itt?  Mire  én  azt  feleltem, 
hogy  valamit  fordítanom  kellett,  ami  azonban  nem  sikerült. 

Anélkül,  hogy  kérdezte  volna,  mi  volt  e  fordítás,  megmutatta 
nékem  Maretnak  hozzá  intézett  levelét,  mely,  mint  emlékszem,  szó- 
szerint  következőleg  hangzott: 

Mon  cher  ami !  Si  vous  voulez  embrasser  le  prisonnier  de  Kufstein, 
votre  ami,  venez  toute  suite  chez  moi.  Maret. 

Midőn  e  levelet  elolvastam,  Bacsányi  elmondta  nékem,  hogy 
ő  Maret  minisztert  már  régóta  ismeri,  de  hosszú  idő  óta  nem 
látta.  Elbeszélte  továbbá,  hogy  vele  együtt  raboskodott  Kufsteinban, 
hol  a  börtön  falán  át  kopogtatással  tudatta  vele  a  franciaországi 
eseményeket.  Ezután  anélkül,  hogy  további  megszólításra  érdeme- 
sített volna,  egy  fél  óráig  büszkén  alá  s  fel  sétált  a  szobában,  míg 
végre  behívták  Marethoz.  Ezután  nemsokára  tudatták  velem,  hogy 
nincs  többé  reám  szükség.  Nem  sok  idő  múlva  elmentem  Theremin- 
hez,  s  kértem  őt,  hogy  adná  vissza  fordításomat,  melyre  úgy  sincs 
többé  szükség.  Ő  ezt  minden  akadály  nélkül  meg  is  tette,  s  én  azt 
Oss  úrnak  adtam  át.  Nem  tudom,  hogy  később  mi  lett  vele. 

Midőn  hosszabb  idő  múlva  a  magyarokhoz  szóló  kiáltvány 
nyomtatásban  megjelent,  annak  átolvasásánál  három  oly  részt  talál- 
tam, mely  az  én  elém  tett  fogalmazványból  hiányzott. 

Az  egyik  rész  úgy  szólott,  hogy  a  magyarok  válasszanak  maguk- 
nak tetszés  szerint  alkotmányt,  vagy  változtassák  meg  a  már  meg- 
lévőt. A  másik  rész  arra  vonatkozott,  hogy  a  magyarok  jöjjenek 
össze  Rákos  mezején  országgyűlést  tartani.  A  harmadik  megvál- 
tozott részre  már  nem  emlékezem. 

Hogy  ki  által  eszközöltettek  ezen  változások,  nem  tudom,  de 
nem  csalódom,  ha  azt  állítom,  hogy  ez  következménye  volt  a  Maret 
és  Bacsányi  közötti  későbbi  tárgyalásnak. 

De  egyáltalában  megjegyzem,  hogy  habár  az  említett  három 
rész  kivételével  a  nyomtatott  kiáltvány  tartalma  ugyanaz  volt,  az 
én  fordításomból  az  talán  egyetlen  egy  szót  sem  tartalmazott. 

Itt  még  megjegyzem,  hogy  egy  napra  reá,  midőn  a  Pálffy-házból 
elbocsátottak,  Bacsányi  neje  felkeresett  lakásomon  s  kérdezte,  hogy 
nem  tudom-e  hol  van  férje,  miután  az  tegnap  óta  nem  volt  otthon. 

Én  azt  feleltem,  hogy  nem  tudom,  de  tudakozódni  fogok  és  érte- 
sítem őt. 

Erre  elmentem  Thereminhez,  ki  kérdésemre  azt  válaszolta,  hogy 
Bacsányi  az  államnyomdában  van.  Hogy  erről  meggyőződjem,  elmen- 
tem oda,  s  őt  ott  fel  is  találtam.  Megmondtam  neki,  hogy  felesége 
aggódik  hosszas  elmaradása  miatt,  mire  ő  arra  kért,  hogy  nyug- 
tassam meg  őt,  s  azt  mondta,  hogy  nemsokára  haza  fog  menni. 
Ezt  meg  is  tettem.11 

Midőn  azt  kérdik  Mártontól,  hogy  mik  voltak  azok  a  részek 
a  kiáltványban,  melyeket  ő  sérelmesnek  talált,  azt  feleli,  hogy  ő  oly 
kifejezésekre  emlékszik,  mint  „gyenge  uralkodó,  hamis  esküvő 
miniszter,  s  hogy  Napóleon  eljött  őt  megbüntetni."  Ezen  általa 
kihagyott  és  fordításra  megtagadott  részek  azonban  később  bent- 
foglaltattak a  nyomtatott  kiáltványban. 

Márton  elmondja  továbbá,  hogy  a  kiáltványnak  ama  részeire 
nem  emlékszik,  melyek  a  magyar  történelemre  vonatkozással 
bírnak,  de  ha  egy  példányt  kezébe  adnak,  meg  tudja  jelölni, 
hogy  melyek  voltak  azok,  melyek  a  fogalmazványban  is  bent- 
foglaltattak. 

Különben  a  kiáltvány  terjesztéséről  csak  annyit  tud,  hogy  az 
számos  példányban  ki  lett  függesztve  Vas-  és  Sopron  megyében, 
de  a  felhívásnak  semmiféle  hatása  nem  volt  az  emberekre.  Hogy 
mi  módon,  s  kik  által  lett  a  kiáltvány  terjesztve,  arra  nézve  nem 
tud  semmiféle  felvilágosítást  adni. 

Ő  a  franciáknak  más  írásbeli  szolgálatot  nem  teljesített,  csak 
rövid  idő  múlva  a  kiáltvány  fordítása  után,  azon  alkalomból,  hogy 
gyakran  járt  a  Pálffy-házba  a  fiatal  gróf  nevelőjéhez,  Theremin 
egyszer  egy  fél  ív  terjedelmű  magyar  fogalmazványt  nyújtott  át 
neki,  megkérvén  őt,  hogy  olvassa  el  azt.  Ezen  irat  a  magyar- 
országi parasztság  rabszolgahelyzetéről  szólt,  de  oly  rosszul  volt 
az  megfogalmazva,  hogy  lehetetlen,  hogy  annak  magyarul  tudó 
ember  lett  volna  a  szerzője.  E  fogalmazvány  kézírása  előtte  isme- 
retlen volt,  s  nem  is  tudja  ma  sem,  hogy  ki  lehetett  annak  szer- 
zője. Ő  ezen  iratról  jelentést  tett  Ossnak,  s  közölte  vele  annak 
tartalmát.  Oss  erre  azt  mondta  neki,  hogy  egy  ily  fajta  röpirat, 
bár  nem  hasonló  tartalommal,  latin  nyelven  is  napvilágot  látott. 
Megnevezte  a  nyomtatvány  címét:  ad  Hungaros,  mit  később  olvas- 
tam is,  de  nem  emlékszem,  ki  adta  azt  nekem  ide.   Ezen  röpirat- 

nak  Oss  szerint,  Geistinger  könyvkereskedő  lett  volna  kiadója,  vagy 
közvetítője.  A  részletekre  különben  nem  emlékszik. 

A  Metternich  és  Champagny  között  lefolyt  levelezésről,  melyet 
Ohms  titkárnál  rossz  magyar  fordításban  látott,  csak  annyit  hallott, 
hogy  az  gróf  Battyányi  Tivadar  egy  volt  hivatalnokától  származnék, 
kinek  nevére  azonban  nem  emlékezik.  Ezen  egyén  állítólag  a  fran- 
ciáktól az  Illyr-tartományokban  alkalmazást  is  kapott  volna. 

Márton  kihallgatása  végén  elmondja,  hogy  Bacsányit  1802-ben 
vagy  1803-ban  ismerte  meg,  a  már  életben  nem  lévő  Engel  udvari 
fogalmazó  útján,  ki  irodalmi  okokból  ismertette  meg  őt  vele.  Ö 
azonban  mindössze  talán  kétszer  volt  nála.  Miután  1809-ben  csakis 
egyszer  Maretnál,  egyszer  pedig  az  államnyomdában  jött  vele  össze, 
nem  volt  alkalma,  hogy  hosszasan  beszéljen  vele,  s  megismerje 
érzelmeit  és  gondolkozását.  Erről  ő  közelebbit  nem  mondhat,  csak 
annyit  hallott,  hogy  Maretval  még  az  előbbi  időkben  levelezésben 
állott  volna.  Nem  tudja,  hogy  ez  az  állítás  bír-e  valami  alappal. 
Különben  előbbi  vallomását  oda  kell  módosítania,  hogy  ő  reggel 
3  órakor  a  fordítás  bevégzése  után  hazament,  s  hét  órára  vissza- 
jött és  így  nem  várakozott  Maretnál  az  említett  ideig. 

Mártonnak  ezután  felmutatnak  egy  példányt  a  kiáltványból,  s 
felszólítják  őt,  hogy  mutasson  reá  azokra  a  részekre,  melyeknek 
fordítását  ő  megtagadta  s  jelölje  meg  azokat  a  helyeket,  melyek 
az  elébe  tett  fogalmazványból  hiányoztak.  Erre  ő  ezt  megteszi. 
Ugyanazok  a  kifejezések  azok,  melyekről  vallomása  folyamán  em- 
lítést tesz,  s  amelyek  a  magyar  nemzet  történelmével  és  sérelmei- 
vel vannak  szoros  összefüggésben.  Vallomásához  még  hozzáteszi, 
hogy  midőn  ő  Bacsányinak  azt  mondta,  hogy  őt  a  rendőrség  állí- 
totta elő,  ő  szintén  azt  felelte  neki,  hogy  ha  Marét  bármire  fel 
akarja  is  őt  használni,'  kérni  fogja,  hogy  a  rendőrségtől  kérje  ki 
számára  az  erre  vonatkozó  engedélyt. 

Különben  vallomásait  jóhiszeműleg  és  az  igazságnak  megfele- 
1  ően  tette  meg,  s  kész  arra  hitet  tenni.  Ez  tényleg  meg  is  történik, 
s  Mártont  vallomásaira  megesketik.1 

Ezután  Degen  államnyomda-igazgató  kihallgatása  következik, 
ki    már   vallomása   elején    beismeri,   hogy  a  kiáltvány  az  állam- 


1  Márton  József  tanár  kihallgatásának  jegyzőkönyve.  Bécs,  1816  febr.  22. 
A  cs.  kir.  osztrák  belügyminisztérium  levéltárában,  Bécs. 

nyomdában  lett  nyomatva.  Előadja,  hogy  1809  május  13-án  a  bécsi 
rendőrség  egy  megbízottja  jött  el  hozzá    a  Mariahilfre,   a  francia 
hadsereg  Lebrault  nevű  nyomdaigazgatójával.  A  rendőrség  közege 
azt  a  rendeletet  adta  ki  neki,   hogy  kövesse  nevezett  nyomdaigaz- 
gató mindazon  utasításait,  melyek  Andreossy  tábornok  rendeletéből 
hozzáérkeznek.  Ő  követte  a  parancsot,   mert   már   előzőleg   úgy 
Barbier  udvari  tanácsostól,  valamint  Bergen  alelnöktől  rendeletet 
kapott,  hogy  kötelessége  a  bevonult  csapatok  parancsnokságának 
nyomdai  munkálatokat  teljesíteni.  Ez  időtől  fogva  mindenféle  nyom- 
tatványokat kellett  a  franciák  számára  készíteni,  míg  végre  május  16, 
vagy  17-én  éjjel  11  órakor  négy  francia  gránátos  jött  érte,  s  elvitték 
őt  a  Pálffy-házba  Marethez.  Ő  ott  másnap  reggelig  hiába  várt,  s 
akkor   parancsot   kapott,   hogy   ugyanaz   nap   délelőtt   menjen  ki 
Schönbrunnba,  a  hol  Marét  tartózkodik.  Ő  ki  is  ment,  s  négy  órai 
várakozás  után  Marét  a  kastélyban  átadta  neki  a  francia  nyelvű 
kiáltványt  azon  rendelettel,  hogy  abból  10—12.000  példányt  nyo- 
masson ki  és  szállítsa  a  Pálffy-házhoz.  Ugyanaz  nap  megkapta  a 
kiáltványt,  latin  és  magyar  nyelven  is  Marét  titkárjától  azon  utasí- 
tással, hogy  a  háromnyelvű  kiáltványt  egy  íven  három    oszlopban 
nyomassa  ki.  Ezt  meg  is  tette,  s  a  nyomtatványokat  Marethoz  be 
is  szolgáltatta.  A  kiáltványnak  egyik  nyelvű  fogalmazója  sem  volt 
aláírva.  Ő  a  fogalmazványokat  nem  vizsgálta  át,  s  nem  tud  arról 
felvilágosítást  adni,  hogy  kinek  kezeírásától  származtak  azok.  0  a 
kiáltvány  nyomása  ügyében  háromszor,  vagy  négyszer  volt  Maréi- 
nál, s  emlékszik,  hogy  számos  franciával  egyetemben  többször  ott 
látta  Bacsányit,  kit  már  régebben   ismert.   Ott  látta  néhányszor  a 
magyar  újság  szerkesztőjét  is,   kinek  nevét  azonban   nem  tudja. 
Hallotta,  hogy  mindketten  a  fordításon  dolgoztak,   de   egyiküknek 
munkájával  sem  voltak  megelégedve.  A  Pálffy-ház  Binderitsch  nevű 
titkára,  kitől  mindezt  hallotta,  felvilágosítást  adhat  mindezekre  nézve. 
Bacsányira  nézve  még  megjegyzi,  hogy  midőn  először  a  Pálffy-házban 
beszélt  vele,  ez  azt  mondta  neki,  hogy  őt  iderendelték,  de  ő  gróf 
Bissingentől  felhatalmazást  kért.  Többször  nemis  beszélt  vele. 

Habár  Bacsányival  később  sem  jött  többé  össze,  s  elveiről, 
szándékáról  meggyőződést  nem  szerezhetett,  tekintettel  arra,  hogy 
az  már  a  Martinovics-féle  ügybe  is  be  volt  keverve,  szándékai  nem 
lehettek  a  legjobbak.  Miután  Bacsányi  tudta,  hogy  ő  értesülve  van 
az  ő  múltjáról,  s  a  Martinovics-összeesküvésben  való  részességéről, 

talán  ezért  mentegette  magát  előtte.  Ezt  a  feltevését  azonban  nem 
tudja  bizonyítani.  Hogy  a  nyomdában  Bacsányi  gyakran  tartózkodott 
ez  idő  alatt,  arra  nézve  Ackermann  főnyomdász  adhatna  felvilágo- 
sítást. Tudomása  van  arról,  hogy  a  kiáltvány  átjavítása  Marét  irodájában 
lett  végezve,  s  a  kézirat  a  nyomás  után  oda  visszavitetett  Erre  a 
vallomására  az  államnyomda  igazgatója  szintén  leteszi  az  esküt.1 
Ezután  Kreil  Antal,  a  pesti  egyetem  nyugalmazott  tanára,  kinek 
csúnya  kémkedő  szerepéről  már  egy  előbbi  fejezetben  számot 
adtunk,  hallgattatik  ki  az  ügyben.  Kreil  elmondja,  hogy  Bacsányit 
1793  vagy  94  óta  ismeri  még  Pestről.  Gyakran  érintkezett 
vele  s  össze  is  jártak  mindaddig,  míg  Bacsányi  kivándorolt  Parisba: 
Levelezett  is  vele,  de  csakis  irodalmi  dolgokban.  A  mi  Bacsányi 
meggyőződését  és  érzelmeit  illeti,  tény  az,  hogy  ő  a  francia  állam 
intézményeit  dicsérte  s  Napóleon  lángeszének  bámulója  volt.  Az 
itteni  rendszert  azonban  nem  támadta,  kivéve,  hogy  igazságtalan- 
ságokról panaszkodott,  melyek  kassai  elbocsátásából  s  a  Martino- 
vics-féle ügyből  kifolyólag  vele  történtek.  Bacsányi  elbeszélte  neki, 
hogy  Maretval  és  Semonville-el  együtt  raboskodott  Kufsteinban,  s 
ez  alapon  újította  meg  vele  a  francia  miniszter  Bécsben  a  barát- 
ságot, s  bízta  meg  őt  a  Napoleon-féle  kiáltvány  fordításával,  illetve 
a  már  kész  fordítás  átjavításával.  Midőn  Bacsányi  szabadkozott, 
Marét  megígérte  neki,  hogy  az  osztrák  hatóságoktól  bizonyítványt 
szerez,  mely  kirendeltségét  igazolja.  Erre  nézve  meg  is  tették  a  jelentést 
valamelyik  osztrák  hatóságnál.  Erre  Bacsányi  Marét  megbízását 
teljesítette,  s  ha  jól  emlékszik,  a  nyomtatásról  is  ő  gondoskodott. 
A  latin  fordításra  nézve  Bacsányi  azt  mondta,  hogy  azt  egy  magyar 
ügyvéd  csinálta,  ki  ezért  később  az  Illyr-tartományokban  a  fran- 
ciáktól állást  is  kapott;  mint  hallotta,  Bacsányinak  a  fordítás  után 
nem  volt  többé  oly  szabad  bemenete  Marethoz.  Nem  emlékszik, 
hogy  Bacsányi  félt  volna  az  osztrák  hatóságoktól.  Arra  sem  emlék- 
szik, hogy  Bacsányi  előtte  azt  mondta  volna,  hogy  azért  megy 
Magyarországba,  hogy  a  király  előtt  igazolja  magát,  s  megelőzze 
ellenségei  aknamunkáját.  Különben  ő  is  azt  mondja,  hogy  a  kiált- 
vány semmiféle  hatást  nem  tett  a  magyarokra.3 

1  Degen  Vince  államnyomda-igazgató  kihallgatásának  jegyzőkönyve.  A  cs. 
kir.  osztrák  belügyminisztérium  levéltárában,  Bécs. 

'  Kreil  Antal  nyűg.  tanár  kihallgatásának  jegyzőkönyve,  1816  febr.  14.  A 
cs.  kir.  osztrák  belügyminisztérium  levéltárában,  Bécs. 

A  Haidkohl-féle  nyomda  főnyomdászának  kijelentése  után,  ki 
azt  állítja,  hogy  a  Nobilis  Hungarus  ad  Hungaros  című  röpirat 
nem  náluk  lett  nyomatva,  gróf  Pálffy  József  Binderitsch  nevű 
magyar  születésű  titkára  kerül  kihallgatásra.  Ez  azt  vallja,  hogy 
Bacsányi  1809-ben  többször  közlekedett  Maretval  és  embereivel, 
s  tudja,  hogy  egyszer  Bacsányi  ott  is  ebédelt.  A  ház  pitvarnoka,  ki 
Marét  asztalánál  felszolgált,  azt  mondja,  hogy  Bacsányi  többször 
ebédelt  ott,  s  gyakran  látta  őt  Marét  dolgozószobájában. 

A  franciák  bevonulása  utáni  első  napokban  Marét  főhivatalnoka, 
Theremin,  este  10  óra  felé  hivatta  őt,  s  azt  az  utasítást  adta  neki, 
hogy  Marét  kívánságára  kerítse  elő  Márton  magyar  nyelvtanárt. 
Ő  erről  rögtön  jelentést  tett  a  házban  lakó  Oss  rendőrigazgató- 
helyettesnek. A  rendőrség  erre  melléje  adott  egy  ismeretlen  embert, 
kivel  együtt  Márton  felkeresésére  indultak.  Már  nem  emlékszik  reá, 
hogy  Márton  otthon  volt-e,  vagy  üzenetet  hagytak  neki  hátra,  de  bizo- 
nyos, hogy  Márton  még  ugyanazon  este  megjelent  Thereminnél.  Nem 
tudja,  mi  okból  történt  Márton  meghivatása,  de  annyit  hallott,  hogy  őt 
még  ugyanazon  éjjel  felváltották  Bacsányival.  A  kiáltvány  létezéséről 
tud,  valamint  az  említett  hírhedt  röpiratról  is.  Ez  utóbbiból  még  egy 
nagy  csomagot  találtak  Marét  szobájában,  a  franciák  kivonulása  után.1 

Ezen  kihallgatás  révén  megidézik  a  Pálffy-ház  említett  Kasimir 
nevű  pitvarnokát,  ki  elmondja,  hogy  Bacsányit  onnan  ismeri,  hogy 
az  az  ifjú  gróf  Kovács  nevű  nevelőjét  többször  meglátogatta. 
Bacsányi  nevét  csak  néhány  nap  előtt  tudta  meg  a  titkártól.  Bacsá- 
nyit ő  a  saját  korából  való  35  éves  férfinak  tartja,  ki  magas  növésű, 
kerek,  szőkeképü,  feketehajú  ember,  s  fekete  pofaszakállat  visel. 
A  franciák  bevonulása  után  Bacsányi,  nem  tudni  mi  okból,  bejárt 
a  Pálffy-házba,  s  ott  mindennapos  lett.  Marét  szobájában  gyakran 
dolgozott,  de  azt  nem  tudja,  hogy  mit.  Gyakran  látta  őt  reggelinél, 
melyet  Marét  titkárával  együtt  költött  el.  Beszélgetéseikről  nem  tud 
semmit  mondani,  mert  nem  tud  franciául.  Bacsányi  elveiről  sincs 
tájékozva,  mert  ritkán  volt  alkalma  vele  érintkezni.  Marét  emberei 
részéről  jó  bánásmódban  részesült,  s  gyakran  együtt  billiárdoztak 
reggeli  után.  Éjszaka  nem  látta  őt  soha  Marét  lakásán.8 

1  Binderitsch  Károly  kihallgatásának  jegyzőkönyve,  1816  febr.  15.  A  cs. 
kir.  osztr.  belügyminisztérium  levéltárában,  Bécs. 

1  Kasimir  András  kihallgatásának  jegyzőkönyve,  1816  febr.  15.  A  cs.  kir. 
osztr.  belügyminisztérium  levéltárában,  Bécs. 

Kasimir  pitvarnok  vallomása  után,  ki  minden  kétséget  kizárólag 
egy  oly  egyén  személyleírását  adja,  ki  semmikép  sem  lehetett 
Bacsányi,  a  Degen-féle  nyomda  Ackermann  nevű  főnyomdásza 
kerül  vizsgálat  alá,  ki  előadja,  hogy  a  kérdéses  kiáltvány  tényleg 
náluk  lett  nyomatva.  A  francia  korrekturát  a  franciák  emberei,  a 
németet  ő,  a  latint  és  magyart  pedig  Bacsányi,  udvari  fogalmazó 
és  egy  ismeretlen  egyén  végezték.  Ez  utóbbi  Bacsányival  nyelvi 
vitát  folytatott,  s  azért  hiszi,  hogy  ez  is  magyar  volt.  Bacsányi  ezen 
ismeretlen  egyénnel  csak  egyszer  volt  a  nyomdában,  este  10  órától 
reggel  3  óráig,  s  együtt  is  mentek  el.  Ő  Bacsányit  még  1797-ből 
ismeri,  mert  sok  munkát  nyomatott  az  Albert-féle  nyomdában,  hol 
ő  akkor  alkalmazva  volt.  A  Nobilis  Hungarus  ad  Hungaros  című 
röpiratot  illetőleg  az  a  gyanúja,  hogy  az  a  francia  hadsereg  nyom- 
dájában lett  nyomatva.1 

Geistinger  könyvkereskedő  és  Haidkohl  nyomdász  jelentéktelen 
vallomásainál  sokkal  fontosabb  a  fiatal  Pálffy  grófok  nevelőjének, 
az  egri  születésű  Kovács  Jánosnak  vallomása,  mely  mindenben 
megcáfolja  Kasimir  pitvarnok  állításait.  Elmondja,  hogy  ő  Bacsányit 
egyáltalában  nem  is  ismeri,  s  csak  annyit  hallott,  hogy  az  gyakran 
járt  a  Pálffy-házba  Marethoz,  Oss  rendőrigazgató  tudtával.  Bacsá- 
nyit soha  nem  látta,  mert  ő  a  palota  azon  részében  lakott,  hol  a 
franciák  nem  voltak  beszállásolva.  Oss  rendörigazgató  mondta  neki, 
hogy  Bacsányi  és  Márton  tanár  valami  fordítás  végett  voltak  oda- 
hívó. Egy  szó  sem  igaz  Kasimir  azon  állításából,  hogy  öt  Bacsányi 
gyakran  látogatta.  A  pitvarnok  valószínűleg  eltéveszti  a  személyt.3 

Ezzel  véget  érnek  Bécsben  a  tanúvallomások  Bacsányi  ügyében, 
s  a  brünni  vizsgáló-bizottság  február  26-án  megkapja  az  erre  vonat- 
kozó jegyzőkönyveket.  Egyidejűleg  leérkezik  a  bécsi  rendőrségtől 
a  dijoni  jegyzőkönyv*  is,  úgy  hogy  március  1-én  a  bizottság  újra 
felveszi  a  per  tárgyalásának  fonalát  Ugyanezen  napon  ismét  meg- 
jelenik a  magyar  költő  birái  előtt,  kiről  az  újabbi  rendes  kihall- 
gatás megkezdésével  kapcsolatosan,  a  következő  személyleírást 
veszik  fel: 

Bacsányi  János,  zalamegyei  születésű,  magyarországi  illetőségű, 

1  Ackermann  János  kihallgatásának  jegyzőkönyve,  1816  febr.  16.  A  cs. 
ldr.  osztr.  belügyminisztérium  levéltárában,  Bécs. 

1  Kovács  János  kihallgatásának  jegyzőkönyve,  1816  febr.  16.  A  cs.  kir. 
osztr.  belügyminisztérium  levéltárában,  Bécs. 

római  katholikus,  házas,  gyermektelen.  Termete  igen  magas,  sovány. 
Arca  kerekded,  hosszúkás,  mely  barna  színből  haloványba  megy 
át.  Ajkai  előreállók,  orra  hosszú  és  kissé  széles.  Szemei  feketék, 
épp  úgy  hajzata  is,  mely  azonban  már  erősen  kezd  őszbe  vegyülni. 

Viselete  hosszú  sötétszürke  posztó  felsőkabát,  ugyanily  színű  gom- 
bokkal, hasonló,  de  világosabb  hosszú  pantalló,  téglaszínű  mellény, 
keskeny  fehér  és  kék  csíkokkal.  Kerek  kalapot  és  cipőket  visel. 

Több  nyelvet  teljes  fogékonysággal  beszél  és  pedig  magyar 
anyanyelvét,  valamint  a  latin,  német  és  francia  nyelveket.  Beszéde 
gyorsmenetű,  nyomatékos.1 

Ezekután  Bacsányi  rendes  kihallgatása  újból  megkezdődik.  Az 
elnöklő  biró  elsősorban  megkérdezi  tőle,  emlékszik-e  múltkori  vallo- 
másaira, mire  ő  azt  feleli,  hogyha  a  részletekre  nem  is,  de  miután 
akkor  is  csak  az  igazságot  vallotta,  úgy  mindazzal,  amit  akkor 
mondott,  mostani  vallomásaival  sem  jöhet  ellentétbe.  Az  elnök  azt 
kérdezi  tőle,  hogy  ismeri-e  Márton  József  tanárt,  ki  a  bécsi  egye- 
temen a  magyar  nyelvet  és  irodalmat  adja  elő? 

Bacsányi  elmondja,  hogy  ily  minőségben  ismeri  őt,  de  szemé- 
lyesen csak  1809-ben  kötött  vele  ismeretséget. 

„Közelebbről  megismertem  őt  —  vallja  szószerint  Bacsányi  — 
Bécsben  a  Schottenhofban  levő  lakásomon  1809  május  15-én,  a 
déli  órákban,  mert  ő  volt  az,  aki  a  bassanói  herceg  említett  levelét 
hozzám  elhozta,  s  amelyet  én  az  első  pillanatban  Müller  János 
történetíró  levelének  néztem. " 

Az  elnök  erre  közli  Bacsányival  Mártonnak  eskü  alatt  tett  vallo- 
mását, s  reámutat  azokra  az  ellentmondásokra,  melyek  az  ő  és  a 
Bacsányi  vallomása  között  fenforognak.  Márton  azt  állítja,  hogy 
egy  polgári  küldönc  lett  kiküldve  Marét  levelével  Bacsányihoz,  ki 
arra  egy  félóra  múlva  meg  is  jelent.  Elmondja  az  elnök  a  billiárd- 
szobában  történt  találkozásukat  és  szóváltásukat  úgy,  mint  azt 
Márton  vallomásában  előadta. 

Ezek  szerint  Márton  csak  ekkor  olvasta  volna  Marét  levelét, 
melyet  Bacsányi  néki  a  Pálffy-házban  átadott. 

Bacsányi:  Hogy  a  jó  Márton  tanár  alaposan  téved,  s  részben 
teljesen  alaptalan,  részben  pedig  koholt  dolgokat  állít,  a  már  elmon- 

1  Bacsányi  János  személyleírása.  Brünn,  1816  március  8.  A  vizsgálati  jegyző- 
könyvhöz csatolva.  A  cs.  kir.  belügyminisztérium  levéltárában,  Bécs. 

dottakból  következik.  Abban  nem  kételkedem,  hogy  Marét  kérde- 
zősködött utánam,  mert  mint  már  a  múltkor  említem,  bizonyára 
csodálatosnak  tűnhetett  fel  előtte  az,  hogy  mint  a  szerencsétlen- 
ségben régi  bajtársa,  még  1805-ben  nem  kerestem  fel  őt,  s  mostani 
második  bécsi  tartózkodása  idején  sem  adtam  életjelt  magamról. 
Ez  a  kérdezősködés  nem  a  Márton  által  említett  okból  történt. 
Azon  állítás,  hogy  polgári  küldönc  hozta  el  nékem  Marét  levelét, 
tévedésen  alapul,  mert  azt  maga  Márton  tanár  kézbesítette  nékem 
ez  említett  napon,  a  déli  órákban.  A  billiárd-szobában  történtekre 
vonatkozó  elbeszélése  is  tévedésen  alapul.  Nem  vonom  kétségbe, 
hogy  ő  ott  volt  Marét  szobájában  a  többi  polgári  és  katonai  kiren- 
delt egyénekkel,  de  azt  tévesen  állítja,  hogy  én  ott  vele  Marét 
leveléről  beszéltem.  Annyi  esztendő  után  emlékezőtehetsége  bizo- 
nyára megromlott  Az  sem  áll,  hogy  ő  ott  valami  fordításról  beszélt 
volna  nekem,  ami  nem  sikerült.  Erről  tudomásom  nincs,  s  csak 
az  a  tényállás,  hogy  én  az  említett  levelet  otthon  előtte  felbon- 
tottam, s  vele  tartalmát  közöltem. 

Az  elnök  erre  figyelmezteti  Bacsányit  Márton  azon  állítására, 
hogy  ez  őt  még  1802-ben,  vagy  1803-ban  ismerte  meg  és  érint- 
kezés is  volt  közöttük  irodalmi  kérdésekben.  Itt  is  ellentmondás 
forog  fenn,  tehát  közöttük. 

Bacsányi:  Hogy  irodalmi  ügyben  találkozhattam  Mártonnal 
néhai  Engel  udv.  fogalmazó  lakásán,  nem  vonom  kétségbe,  mert 
tényleg  abban  az  időben  megfordultam  nevezett  tudósnál.  De 
hogy  ő  azelőtt  valaha  nálam  lett  volna,  sőt,  mint  állítja,  kétszer  laká- 
somon is  felkeresett,  nem  felel  meg  a  valóságnak.  Engem  igen 
gyakran  felkerestek  bel-  és  külföldi  tudósok,  de  Márton  tanár  ezek 
között  nem  volt. 

Elnök:  Múltkori  kihallgatása  alkalmával  ön  azt  állította,  hogy 
a  kiáltvány  francia  szövegével  együtt  a  német  és  magyar  szöveg 
is  ön  elé  lett  terjesztve,  de  ön  csakis  a  magyar  fordítás  átjavítására 
kapott  felszólítást.  Ebből  az  a  természetes  feltevés  következik,  hogy 
ezen  alkalommal  felmerült  a  kérdés,  amiről  ön  tudomást  is  nyer- 
hetett, hogy  ki  volt  a  kiáltvány  fordítója. 

Bacsányi:  Mint  már  említem,  nevezett  nap  estéjén,  (1809  máj.  15) 
három  kéziratot  tettek  elém :  a  francia  eredetit,  egy  német,  továbbá 
egy  magyar  fordítást. 

Mindhárom  kézirat  ismeretlen  volt  előttem.  Én  nem  kérdeztem, 

s  nékem  nem  is  mondták,  hogy  kik  annak  szerzői.  Ez  már  késő 
éjjel  történt,  mert  sokáig  érkezett  meg  az  osztrák  Hofkommissariat 
azon  engedélye,  mely  válaszul  szolgált  a  francia  hatóságok  azon 
hivatalos  megkeresésére,  melyben  az  osztrák  hatóságnak  tudomá- 
sára hozatott,  hogy  én  Napóleon  császár  parancsára  a  május 
15—16  közötti  éjjelre  ki  vagyok  rendelve.  Ezen  engedélyirat  nekem 
jövő  igazolásomra  át  is  adatott.  Ezen  okmány  az  irodafőnök  alá- 
írásával volt  ellátva,  s  annak  meg  kell  lenni  Parisban  lefoglalt 
papírjaim  között.  Ha  elveszett  volna,  hivatkozom  Metternich  hercegre, 
ki  ezen  okmányt  látta. 

Az  elnök  azt  mondja,  hogy  tényleg  az  osztrák  hatóságok  tudtával 
lett  Márton  felszólítva  a  fordítás  elkészítésére.  De  miután  az  Ő  Fel- 
ségére oly  sértő  kifejezéseket  tartalmazott,  hogy  ő  megtagadta 
ezeknek  lefordítását,  nyilvánvaló,  hogy  a  teljes  fordítás  nem  Mártontól 
származik.  Ezzel  szemben  Bacsányi  azt  állítja,  hogy  ő  elébe  már 
egy  teljesen  kész  kiáltvány  lett  téve  átjavítás  végett.  Ha  sem  ő,  sem 
Márton,  ki  volt  tehát  a  fordító? 

Bacsányi:  Az  igazságnak  megfelelően  vallottam  már  az  előbb, 
hogy  a  háromnyelvű  fordítás  teljesen  készen  lett  elém  téve.  Miután 
Márton  írását  nem  ismerem,  nem  tudom  megmondani,  hogy  tőle, 
vagy  mástól  származik-e  az? 

Elnök:  Miután  Márton  eskü  alatt  állítja,  hogy  ő  a  magyar  for- 
dítást végezte,  az  abban  foglalt  sérelmes  részeket  kivéve,  melyekre 
ő  üres  helyeket  hagyott  vissza,  kérdem  önt,  hogy  ily  hézagos  for- 
dítást tettek-e  ön  elé? 

Bacsányi:  Anélkül,  hogy  a  nevezett  tanár  úr  szavahihetőségét 
kétségbe  vonnám,  állítom : 

1 .  hogy  az  elém  tett  kiáltvány  egy  és  ugyanazon  kéztől  származott ; 

2.  abban  semmi  hézag  és  kihagyás  nem  volt ;  azt  azonban  ter- 
mészetesen nem  állítom,  hogy  az  azonos  lett  volna  Márton  for- 
dításával. 

Az  elnök  szerint  Márton  és  Bacsányi  vallomásából  az  követ- 
kezik, hogy  nem  Márton  a  fordító.  Ezt  Márton  azzal  is  megerősíti, 
hogy  a  később  nyomtatásban  is  megjelent  kiáltvány  számos  helyen 
eltért  az  ő  általa  szerkesztett  szövegtől,  s  abban  több  oly  rész  is 
volt,  ami  a  Márton-féle  szövegből  teljesen  hiányzott. 

Bacsányi:  Hogy  Márton  volt-e  a  fordító  vagy  más,  arra  sem 
igent,  sem  nemet  nem  mondhatok.   Elém   egy  teljes  háromnyelvű 

kiáltvány  lett  téve,  mely  ama  bizonyos  sérelmes  részeket  is  tartal- 
mazta, melyekről  Márton  mit  sem  akar  tudni.  Előttem  sem  Márton, 
sem  azon  írás,  melyen  a  háromnyelvű  kiáltvány  írva  volt,  nem 
ismeretes,  s  én  senkit  a  magam  igazolására  vádolni  nem  akarok. 
De  amit  állítok,  az  tény  és  megfelel  az  igazságnak.  Különben  az 
egész  ügynél  nem  egy  új  fordításról,  hanem  csakis  arról  volt  szó, 
vájjon  a  három  fordítás  helyes-e,  s  egymással  megegyezik-e? 

Elnök:  Miután  Márton  a  nyomtatásban  megjelent  kiáltványt  az 
általa  fordított  szövegtől  eltérőnek  találta,  s  hitelt  kell  adni  ama 
vallomásának,  hogy  az  említett  sérelmes  részeket  nem  ő  fordította, 
mindebből  az  következik,  hogy  egy  harmadik  személynek  kellett 
erre  vállalkoznia ;  miután  pedig  Márton  fordításával  a  franciák  nem 
voltak  megelégedve,  s  Marét  önt  hivatta,  s  ön  bevallja,  hogy  fel- 
szólítást kapott  arra.  hogy  a  fordítást  esetleg  átjavítás  szempontjából 
vizsgálja  át,  tehát  ismét  felmerül  az  a  gyanú,  hogy  a  nyomta- 
tásban megjelent  kiáltványt,  a  franciák  teljes  megelégedésére,  ön 
fordította,  illetve  szövegezte. 

Bacsányi:  A  dolgok  eddigi  összefüggő  előadásából  világosan 
kitűnik,  hogy: 

1.  én  semmiféle  fordítás  végett,  hanem  csakis  mint  a  miniszternek 
egykori  rabtársa,  kaptam  meghívást; 

2.  az  említett  levelet  nem  küldönc  hozta,  hanem  Márton  tanár, 
ki  május  15-én  délben  lakásomon  a  levéllel  megjelent; 

3.  bizonyos,  hogy  Márton  vallomása,  főleg  pedig  az,  ami  a 
billiárd-szobában  történtekre  vonatkozik,  nem  felel  meg  a  való- 
ságnak, s  ami  legfőbb,  ehhez  járul  még  az,  hogy  a  fordítási  mun- 
kához szükséges  idő  még  fizikailag  sem  állott  volna  rendelkezé- 
semre. Mert  a  háromnyelvű  kiáltvány  csak  késő  este,  teljesen  készen 
adatott  kezeimhez  átvizsgálás  végett,  s  még  ugyanazon  éjjel  azt  a 
nyomdába  kellett  küldeni  nyomtatás  végett.  De  különben  is  senki 
sem  mert  volna  Napóleon  parancsának  ellenszegülni,  s  abban, 
amit  ő  közzétenni  óhajtott,  senki  sem  mert  volna  lényeges  változá- 
sokat tenni.  Az  adott  esetben  pedig  csakis  javításról,  nem  pedig 
tartalomváltoztatásról  lehetett  szó. 

Ami  pedig  azt  a  feltevést  illeti,  hogy  én  a  francia  körök  meg- 
elégedésére végeztem  volna  ezt  a  munkát,  arra  nézve  megvallom, 
nem  vagyok  képes  felfogni,  hogy  miként  lehetett  volna  szó  a 
francia  hatóságok  megelégedéséről,  midőn  a  magyar  nyelvet  egyik 

sem  bírta,  s  így  a  fordítás  helyes,  vagy  helytelen  voltát  megítélni 
nem  lehettek  képesek.  Hiszen  épp  azért  hivattak  engem  Napóleon 
parancsára,  hogy  a  fordítás  helyességét  átvizsgáljam. 

Az  idő  rövidségére  nézve  még  azt  a  körülményt  is  felhozom, 
hogy  midőn  a  francia  hatóságok  megkeresésére  az  osztrák  Hof- 
kommissariattól  a  válasz  megérkezett,  s  az  nekem  kézbesíttetett, 
már  késő  este,  körülbelül  tíz  óra  lehetett,  amidőn  nemsokára  rá  a 
nyomdászért  küldtek,  hogy  a  kiáltvány  a  nyomdába  adassék. 

Az  elnök  erre  Bacsányinak  felolvassa  a  kiáltványt,  s  megjelöli 
azon  sérelmes  helyeket,  melyek  a  Márton  elé  tett  szövegben  is 
bennefoglaltattak,  valamint  azokat  is,  melyek  Márton  szerint  csak 
a  későbbi  fordításban  láttak  napvilágot.  Ez  utóbbiakat  tehát  egy 
későbbi  személynek  kellett  a  kiáltványba  beleszőni. 

Bacsányi:  A  kiáltvány  ezen  teljes  szövegében,  az  említett 
sérelmes  részekkel  együtt,  három  nyelven  lett  elém  téve  az  említett 
éjszakán.  Újból  hangsúlyozom,  hogy  szó  sem  volt  a  kiáltvány  tar- 
talmáról, hanem  csakis  a  magyar  fordítás  helyességéről ;  ha  a  magyar 
részben  pótlás  történt  volna,  ugyanezt  utána  kellett  volna  javítani 
úgy  a  német,  mint  a  francia  szövegben  is.  Ezt  pedig  nemcsak  a 
dolog  természete,  hanem  az  idő  rövidsége  s  Napóleon  ellentmondást 
nem  tűrő  jelleme  is  kizárja. 

Megjegyeztem  már,  hogy  én  sem  Márton  tanárt,  sem  senki  mást 
nem  gyanúsíthatok;  határozottan  hangsúlyozom  azonban  újra  azt 
az  igazságot,  hogy  én  teljesen  kész  munkát  kaptam  kézhez,  s  hozzá- 
teszem, hogy  abban  a  szóbanforgó  kényes  és  sérelmes  részek  is 
bennfoglaltattak,  s  oly  pontosan  voltak  azok  lefordítva,  hogy  azok 
semmiféle  tekintetben,  még  stiláris  szempontból  sem  szorultak 
átjavításra. 

Elnök:  Ki  volt  aláírva  a  háromnyelvű  kiáltványon? 

Bacsányi:  Mindhárom  kézirat  Napóleon  császár  és  a  neuchatteli 
herceg  [aláírásával  volt  ellátva  épp  úgy,  mint  az  nyomtatásban 
megjelent  példányok.  Hogy  ezek  voltak-e  az  eredeti  iratok,  azt 
nem  tudom  ;  különben  minden  szöveg  külön  ív  papíron  volt,  való- 
színűleg azért,  hogy  a  nyomdai  munka  gyorsabban  elkészüljön,  s 
minden  kéziratnak  külön  szedője  legyen,  mert  a  nyomtatásnak  már 
másnap  reggelre  készen  kellett  lenni. 

Az  elnök  erre  a  latin  fordításra  nézve  intéz  kérdést  Bacsányihoz, 
mert  ezen  a  nyelven  is  nyomtatásban  napvilágot  látott  a  kiáltvány. 

Bacsányi:  A  kérdéses  latin  fordítást  akkor  nem  is  láttam.  Mint 
bárki  más,  én  is  csak  nyomtatásban  láttam  azt  később.  Nem  is 
hiszem,  hogy  az  akkor  éjjel  nyomatott  volna;  én  csak  azt  tudom, 
hogy  az  említett  háromnyelvű  kiáltvány  lett  akkor  nyomásba  adva, 
s  három  külön  szedő  szedte  ki  azokat 

Az  elnök  figyelmezteti  Bacsányit  előbbi  vallomására,  mely  szerint 
ő  a  latin  fordítást  a  nyomdában  látta,  ahová  neki  a  kirendelt 
nyomdatulajdonossal  kellett  menni  a  magyar  nyelvű  kiáltvány 
korrektúrája  végett.  A  nyomdatulajdonos  azonban  azt  állítja  vallo- 
másában, hogy  nincs  tudomása  arról,  hogy  Bacsányi  ezen  idő 
alatt  a  nyomdába  ment  volna.  Ezen  két  körülményre  nézve  adjon 
felvilágosítást. 

Bacsányi:  Hogy  a  nyomdász  nem  emlékszik  arra,  hogy  a 
május  15 — 16  közötti  éjjelen  a  Pálffy-házból  kocsin  mentünk  az. 
Alserstrassen  lévő  nyomdába,  az  lehetséges.  Hiszen  nincs  kizárva, 
hogy  annyi  esztendő  után  nem  tud  visszaemlékezni.  Ez  azonban 
tényleg  így  történt.  Épp  ő  reá  kellett  oly  sokáig  várnom,  hogy 
még  arra  sem  volt  mód,  hogy  feleségemnek  hosszas  távollétem 
miatt  megnyugtató  üzenetet  küldhettem  volna.  Amint  ő  megjött, 
rögtön  vele  mentem  el. 

Ami  már  most  a  latin  fordítást  illeti,  arra  nézve  megjegyzem,  hogy 

1.  a  latin  fordítást  én  a  Pálffy-házban  nem  láttam; 

2.  ha  azt  talán  a  nyomdában  valamelyik  szedőnél  munkaközben 
láthattam  is,  ami  nem  lehetetlen,  az  csak  úgy  történhetett, 
hogy  az  véletlenül  akadt  kezembe,  mint  ahogy  az  nyomdában 
gyakran  előfordul,  hogy  az  ember  munkában  lévő  különböző  kéz- 
iratokat megpillanthat.  Azt  azonban  állítom,  hogy  a  latin  fordítást 
csak  a  későbbi  nyomtatásból  ismertem  meg  részletesen.  Nekem 
akkor  a  magyar  fordítás  átjavítására  volt  gondom,  melyet  a  német 
és  francia  szöveggel  kellett  összeegyeztetnem,  még  pedig  egy  lapon, 
hol  a  fordítások  három  oszlopban,  egymás  mellé  lettek  lenyomatva. 

Az  elnök  erre  figyelmezteti  Bacsányit,  hogy  előbbi  kihallgatása 
alkalmával  azt  vallotta,  hogy  néhány  jelentéktelen  nyelvbeli  javítást 
eszközölt  a  kiáltványon,  s  a  nyomtatás  idejében  a  magyar  fordítás 
átjavításával  foglalkozott.  Ackermann  nyomdász,  mint  tanú,  azon- 
ban azt  állítja,  hogy  ő,  Bacsányi,  egy  ismeretlen  férfiúval  a  latin 
korrektúrán  is  dolgozott.  Mik  voltak  tehát  a  kisebb  javítások,  s  ki 
volt  az  említett  ismeretlen  egyén? 

Bacsányi:  Amit  eddig  mondtam,  teljesen  megfelel  a  valóságnak. 
Ami  az  apróbb  javításokat  illeti,  azok  a  pontos  fordításra  vonat- 
koznak. Itt  elsősorban  tekintettel  kellett  lenni  azon  nyelv  sajátsá- 
gaira, amelyre  a  fordítás  történt.  Ami  a  latin  fordítás  korrektúráját 
illeti,  arra  nézve  Ackermann  tanú,  ki  különben  becsületes,  kiváló 
szakértelmű  ember,  ezúttal  annyi  év  után  bizonyára  téved.  A  kér- 
déses latin  fordítást  nem  vettem  közelebbről  figyelembe,  annál 
kevésbbé  javítottam  azt.  Ebbeli  munkám  annál  inkább  is  felesleges 
lett  volna,  mert  mint  tudom,  az  említett  főnyomdász  maga  képes 
arra,  hogy  latin  és  francia  nyelvű  korrekturát  végezzen.  Épp  úgy 
helytelen  ama  feltevés,  mintha  nekem  bármiféle  latin  nyelvű  mun- 
kánál egy  harmadik  személy  segítségére  volna  szükségem. 

Ami  ezen  harmadik  idegen  személyt  illeti,  nem  emlékszem,  hogy 
a  nyomdaszemélyzeten  kívül  más  ott  lett  volna,  mint  épp  Márton 
tanár.  Ez  utóbbi  már  fényes  nappal  jött  a  nyomdába,  hogy  meg- 
tudja mi  van  velem,  s  aggódó  feleségemnek  hírt  vihessen  hosszas 
elmaradásomról.  Márton  a  Pálffy-házban  tudta  meg,  hogy  hol  vagyok 
található. 

Délután  fél  hat  órakor  végződik  az  első  napon  Bacsányi  valla- 
tása, mely  tekintettel  arra,  hogy  reggel  kilenc  órakor  kezdődik,  s 
így  majdnem  kilenc  órán  át  tart,  elég  fáradságos  a  fogoly  költőre 
nézve.  Úgy  látszik  ily  úton  is  szeretnék  őt  megtörni,  hogy  vallo- 
másra bírják.  Bacsányi  azonban,  mint  látjuk,  erős  határozottsággal 
és  teljes  szellemi  frisseségével  mindvégig  igen  ügyesen  védelmezi 
magát,  anélkül,  hogy  vallomásában  csak  egy  pillanatra  is  meg- 
inogna és  ellentmondásokba  keverednék.  Vallomásának  néhány 
része  pedig,  különösen  midőn  meggyőző  érvekkel  azt  bizonyítja, 
hogy  a  fordítás  elkészítésére  még  csak  fizikailag  sem  lehetett  ideje, 
erős  bizonyítékokat  képeznek  állításai  mellett.  Ami  pedig  a  Bacsányi 
és  Márton  között  felmerült  ellenmondásokat  illeti,  mint  látni  fogjuk, 
Márton  későbbi  kihallgatása  folyamán  kényszerítve  lesz  Bacsányi 
legfőbb  állításainak  igazat  adni.  Bacsányi  teljesen  összefüggően,  oly 
egyenes  határozottsággal  adja  elő  vallomásait,  hogy  a  bíróság  alig 
képes  hozzáférkőzni  és  megtámadni  azokat.  A  tárgyalást  vezető  biró 
többször  apró  ellentmondásokból  akarna  bizonyítékokat  kovácsolni 
ellene,  de  Bacsányi  mindenkor  nyilt  fejjel,  meggyőző  érvekkel 
sokszor  erélylyel  veri  vissza  e  támadásokat.  Dacára  a  fárad- 
ságnak, mellyel   a   hosszas   kihallgatás  jár  (sokszor  órákig  állva 

kényszerítik  őt  vallomástételre),  nem  hagynak  neki  pihenést  s  már 
másnap  folytatják  ellene  a  vizsgálatot. 

Az  elnök  arra  nézve  kér  tőle  felvilágosítást,  vájjon  igaz  e  hogy 
ő  Ackermann  vallomása  szerint  tíz  órakor  jött  a  nyomdába  egy 
ismeretlennel,  s  három  órakor  reggel  távozott  vele  együtt.  Mire 
Bacsányi  a  következőket  mondja: 

Degen  nyomdatulajdonossal  jöttem  a  nyomdába,  de  az  órát, 
hogy  az  mikor  volt,  nem  tudom  megmondani.  Lehet,  hogy  Degen 
előbb  lakásába  ment,  s  így  Ackermann  nem  láthatta,  hogy  együtt 
jöttem  főnökével.  A  nyomdába  kocsin  mentünk,  mert  már  sötét 
éjszaka  volt.  A  velem  jött  állítólagos  idegenre  nézve  csak  annyit 
mondhatok,  hogy  Degen  igazgatón  kívül  senki  sem  jött  velem. 
Téves  az  az  állítás,  mintha  én  10 — 11  óra  közötti  időben  mentem 
volna  a  nyomdába.  Épp  ez  az  idő  az,  midőn  megkezdettem  a  for- 
dítás átvizsgálását  a  Pálffy-házban.  Még  ezután  igen  sokáig  kellett 
a  kirendelt  nyomdászra  várnom,  úgy  hogy  ez  idő  alatt  még  egy 
jót  is  aludtam  egy  karosszékben.  Nem  is  tudom  megmondani,  hogy 
mikor  jött  meg  a  nyomdász,  de  azt  jól  tudom,  hogy  már  elmúlt 
éjfél  Ez  május  15.  és  16-ika  közötti  éjszakán  volt.  Nem  kételke- 
dem a  főnyomdász  igazmondásában,  de  azt  hiszem,  hogy  annyi 
év  után  összezavarodtak  emlékezetében  az  események,  s  így  az 
említett  harmadik  idegenre  nézve  is  téved  állításaiban. 

Az  elnök  erre  kijelenti,  hogy  mindezekre  nézve  Degen  ki  fog 
hallgattatni,  de  Ackermannak  az  az  állítása,  hogy  ő  csak  egyetlen- 
egyszer volt  a  nyomdában  egy  ismeretlen  egyénnel,  kivel  ott  még 
nyelvi  vitákat  is  folytatott,  erős  gyanút  képez  Bacsányi  ellen. 

Bacsányi:  Igaz,  hogy  csak  egyszer  voltam  a  nyomdában.  Soha 
nem  állítottam  az  ellenkezőt.  De  hogy  ez  abban  az  időben  lett 
volna,  mint  Ackermann  állítja,  az  tévedés.  Semmiféle  idegen  nem 
jött  velem,  ha  csak  nem  Degent  tekinti  annak,  kivel  együtt  jöttünk. 
Lehet,  hogy  annyi  idő  óta  a  mellékkörülmények  tekintetében  téve- 
dek, de  a  főbb  cselekményekre  nézve  biztos  vagyok  állításaimban. 
Biztosan  tudom,  hogy  semmiféle  idegen  nem  jött  velünk,  s  még 
arra  is  emlékszem,  hogy  panaszkodtam  Degen  igazgatónak  ezen 
szerencsétlen  kirendeltségem  miatt.  Ami  a  nyelvhelyességre  vonat- 
kozó beszélgetést  illeti,  biztosan  állítom,  hogy  az  semmi  körülmé- 
nyek között  nem  volt  az  esti  tíztől,  reggel  három  óráig  terjedő 
időben,  mert  Márton  tanár  már  a  reggeli  világosságnál  jött  a  nyom- 

dába,  s  ezen  állítólagos  nyelvi  vita  mással  nem  folyhatott  le,  mint 
éppen  ő  vele. 

Az  az  állítás,  hogy  a  mi  kettőnk  feladata  lett  volna  a  latin  és 
magyar  fordítás  korrektúrájáról  gondoskodni,  oda  módosítandó, 
hogy: 

1.  a  latin  fordítással  nemcsak  nem  lettem  megbízva,  de  arról 
eddig  tudomásom  sem  volt, 

2.  a  magyar  fordítás  átjavításánál  nem  volt  semmiféle  segítő- 
társam, 

3.  a  latin  korrektura  épp  oly  kevéssé  volt  reám  bízva,  mint  a 
francia  eredetié  és  a  német  fordításé. 

Elnök:  Ismeri  ön  1809-ből  a  magyar  újság  szerkesztőjét  ?  Hogy 
hívták  azt,  s  össze  jött-e  ön  vele? 

Bacsányi:  Mint  tudom,  Bécsben  akkor  csak  egy  magyar  újság 
volt,  melynek  azonban  két  kiadója,  illetve  munkatársa  volt.  Az  egyik 
volt  úgylátszik  a  főszerkesztő  és  laptulajdonos,  egy  a  müvei  révén 
közismert  tudós  és  író,  dr.  Décsy.  A  másik  munkatárs,  akit  csak 
név  szerint  ismertem,  valami  Pánczél  nevű  egyén  volt. 

Az  előbbi  tudós  újságírót  hosszú  idő  óta  személyesen 
ismertem.  Ő  gyakran  eljárt,  még  pedig  majdnem  hetenkint  a 
Schottenhofba,  egy  ottlakó  magyar  udvari  tanácsoshoz,  ki  az  ő  lap- 
tának  cenzúrájával  volt  megbízva.  Néha,  de  nagyon  ritkán,  meg- 
történt, hogy  ily  alkalommal  felkeresett  lakásomon.  Épp  így  meg- 
történt, hogy  a  Práterben,  az  Augartenban,  s  a  Lipótvárosban  tett 
sétáim  alkalmával,  a  dunai  hídhoz  közel  lévő  lakásán  én  is  fel- 
kerestem őt.  Az  ellenséges  megszállás  idején,  mely  tudvalevőleg 
több  hónapon  át  tartott,  szintén  többször  láttam  őt.  Ekkor  hallot- 
tam róla,  hogy  mennyire  örült  annak,  hogy  betegsége  folytán  nem 
kellett  neki  a  bécsi  rendőrség  felszólításának  eleget  tenni. 

Elnök:  Degen  azt  állítja,  hogy  ön  ezen  akkori,  előtte  ismeret- 
len magyar  újságíróval,  Marét  lakásán,  a  Pálffy-házban  kétszer 
találkozott. 

Bacsányi:  Degen  nem  láthatott  engem  egyik  újságíróval  sem 
együtt  egy  időben.  Lehetséges,  hogy  midőn  én  nem  voltam  ott, 
láthatta  valamelyiket.  Arról  azonban,  hogy  ő  egypárszor  Maretnál 
talált  volna  engem,  semmit  nem  tudok,  mert  mint  előbbi  kihallga- 
tásom alkalmával  említem,  én  csak  egyszer  voltam  ott  ebédre  meghíva. 

Elnök:  Ismeretes,  hogy  a  franciák  1809   május   9-én   vonultak 

be  Bécsbe.  Márton  azt  állítja,  hogy  őt  ezután  körülbelül  négy-öt 
nap  múlva  éjjel  11 — 12  óra  között  két  rendőri  meghatalmazott  a 
Pálffy-házba  kísérte  a  francia  kiáltvány  lefordítása  végett. 

Ez  tehát  május  13-án,  vagy  14-én  lett  volna,  amidőn  éjjel  kel- 
lett neki  a  magyar  fordítást  megcsinálni,  amit  ő  az  említett  sérel- 
mes részek  kihagyásával  meg  is  csinált,  s  amellyel  reggel  négy 
óráig  el  is  készült  Ekkor  azután,  miután  a  franciák  a  fordítással 
megelégedve  nem  voltak,  küldtek  el  önért.  Az  ön  vallomása  szerint 
pedig  a  magyar  fordítás  a  május  15 — 16  közötti  éjjelen  lett  be- 
szolgáltatva nyomás  végett  a  Degen-féle  nyomdába.  így  tehát  egy 
teljes  napi  ideje  volt  önnek  a  fordítás  elkészítésére,  s  így  elesik 
az  a  mentsége,  mintha  ezen  célból  nem  állott  volna  önnek  elég 
idő  rendelkezésére.1 

Bacsányi:  Ezen  kérdésnél  elsősorban  a  már  eddig  előadottakra, 
továbbá  a  Maret-féle  levél  világos  tartalmára,  valamint  a  cs.  kir. 
osztrák  Hofkommissariat  által  kiállított,  s  a  franciák  által  láttamo- 
zott kirendeltségi  igazolványra  hivatkozhatom,  melyben  világosan 
ki  van  fejezve,  hogy  én  május  15  és  16  közötti  éjszakára  lettem 
Napóleon  császár  parancsára  kirendelve.  Egyáltalában  hivatkozom 
eddigi  összefüggő  vallomásomra,  melynek  adatai  az  igazságnak 
mindenben  megfelelnek. 

S  ha  a  Hofkommissariat  említett  bizonyítványa  netalán  elveszett 
volna,  vagy  az  bármi  okból,  de  semmiesetre  sem  az  én  hibámból 
megsemmisült  volna,  s  az  nem  volna  többé  lefoglalt  papírjaim 
között,  úgy  kénytelen  vagyok  újból  és  őszinte  bizalommal  Metter- 
nich hercegre  hivatkozni,  ki  nemcsak  eredetiben  látta  és  olvasta 
ezen  okmányt,  hanem  a  bassanói  hercegtől  kapott,  különben  tel- 
jesen ártatlan  leveleimet  is  olvasta.  Bátor  vagyok  tehát  Őhercegsége 
bizonyítványát  most  már  annál  inkább  sürgősen  kikérni,  mert  ő 
nemcsak  ottani  viszonyaimról,  hanem  mindama  kürülményeimről 
is  tájékozva  van,  melyek  nem  kerültek  nyilvánosságra,  s  ki  főleg 
az  én  évek  óta  tartó  üldöztetésem  okait  is  körülményesen  ismeri 
és  méltányolni  tudja. 

Metternich  herceg  előtt  ismeretes  az  a  tény,  hogy  minő  köz- 
tiszteletben állottam  Parisban.  Nem  tudom,  hogy  az  a  becsülés  és 


1  A  franciák  1809.  május   13-án  s  nem  mint  az  elnök  állítja  9-én  vonul- 
tak be  Bécsbe.  így  az  egész  okoskodás  elesik. 

pártfogás,  melyet  ott,  tekintet  nélkül  minden  rendszer-  és  kormány- 
változásra, élveztem,  miként  egyeztethető  össze  ama  súlyos  cselek- 
ményekkel, melyekkel  ma  vádolva  vagyok,  s  ami  miatt  hét  teljes 
hónapon  át,  mint  valódi  gonosztévőt,  egyik  országból  a  másikba 
hurcolnak,  s  melynek  folytán  itt  e  fogságban,  hol  rablókhoz  és 
gyilkosokhoz  méltó  bánásmódban  részesülök,  a  legszigorúbb  vizs- 
gálattal kínoznak.  (Ámbár  mostani  helyzetem  valódi  megváltás  ama 
kegyetlen  bánásmódhoz  képest,  melyet  a  múltban  átéltem.)  Metter- 
nich herceg,  mint  külügyminiszter,  elég  bölcs  és  igazságos,  hogy 
a  tényállás  ismerete  mellett  ügyemben  igazságosan  ítéljen,  annál 
is  inkább,  mert  az  én  letartóztatásom  tisztán  politikai  természetű 
ügy,  s  ez  az  ő  hatásköréhez  tartozik,  neki  pedig  nem  lehet  célja, 
hogy  egy  szegény  halandót  ily  nyomorult  viszonyok  között  veszni 
hagyjon.  Ő  bebizonyíthatja  ezen  okmány  létezését,  melyről  szólot- 
tam, s  mely  igazolásomra  szolgál.  Neki  legjobban  van  módjában 
bizonyítani  azt,  hogy  én,  Bacsányi,  csakugyan  ily  bűnös  gonosztevők 
közé  tartozom-e. 

Én,  ki  idegen  országban  több  évig  laktam,  hat-hét  különböző 
kormány  megtisztelő  támogatásában,  s  minden  párt  részéről  becsü- 
lésben részesültem,  s  kit  ma  már  az  a  nemzetközi  egyezmény  sem 
véd  meg,  melyet  a  szövetséges  hatalmak  1815  július  3-án  meg- 
hoztak, s  melynek  értelmében  kivétel  nélkül,  személy-  és  vagyon- 
biztonság helyeztetik  kilátásba  a  hozzám  hasonlóknak. 

Miután  úgy  itt  a  tisztelt  bizottság  előtt,  valamint  dijoni  kihall- 
gatásom alkalmával  is  oly  súlyos  vádak  merültek  fel  ellenem, 
melyek  engem  egy  gonosztevő  színében  tüntetnek  fel,  úgy  nem 
fogja  a  tisztelt  bizottság  rossz  néven  venni,  ha  védelmemre  még  a 
következőket  hozom  fel: 

1.  Felszólítok  minden  tisztességesen  gondolkozó  embert,  aki 
engem  ismer,  vájjon  képesnek  tart-e  arra,  hogy  én  egy  nem  létező 
okmányról  költött  dolgokat  beszélek.  Aki  jellememet  csak  távolról 
is  ismeri,  jól  tudja,  hogy  becsülöm  magamat  annyira,  hogy  kevésbbé 
jelentékeny  dolgokban  sem  hazudom. 

2.  Mint  már  Dijonban  jegyzőkönyvbe  mondtam,  Ő  Felsége  aka- 
rata volt  az,  hogy  ez  a  már  rég  elévült  ügy  ne  képezze  többé 
beszéd  tárgyát,  s  mi  több,  én  a  jövőben  e  miatt  többé  ne  legyek 
felelősségre  vonható. 

3.  Ha  valóban   oly  gonosztevő  volnék,   mint  aminőnek  most 

szándékosan  feltüntetni  akarnak,  akkor  egy  oly  hatalmas  kormány- 
nak, mint  az  osztrák  államé,  bizonyára  ezer  módja  és  alkalma  lett 
volna  bármely  más  ország  kormányánál  kiadatásomat  kieszközölni. 

E  helyett  a  bölcs  és  magas  osztrák  kormány  helyesebbnek  és 
méltóbbnak  találta,  hogy  midőn  magamat  igazoltam,  s  midőn  Met- 
ternich hercegnek  egy  ötnegyed  órás  kihallgatáson  mindazt  elmond- 
tam, ami  ártatlanságomat  bizonyítja,  s  ezeknek  valódiságáról  a  kor- 
mány meg  is  győződött,  jóakaratú,  kegyes  támogatásában  részesített. 

Sőt  a  kormány  még  azt  is  megtette,  hogy  Ö  Felsége  határozott 
parancsára  feleségemet  útlevéllel  ellátta,  s  neki  az  engedélyt  megadta, 
hogy  utánam  kijöjjön  Parisba,  velem  a  sorsot  megosztani.  Sőt  levelezé- 
semet egész  elfogatásomig  az  állami  posta  akadálytalanul  közvetí- 
tette Bécsbe.  A  párisi  osztrák  nagykövetség  tanácsosa,  Floret  úr, 
feleségem  érkezése  előtt  gyakran  tisztelt  meg  látogatásaival,  s  nem- 
csak felebbvalóinak,  hanem  Metternich  hercegnek  kegyes  jóakara- 
táról is  gyakran  biztosított.  Hozzám  igen  sokan  jártak  Ö  Felsége 
közvetlen  környezetéhez  tartozó  urak  is;  egyikük  röviden  elfogatá- 
som  előtt  is  hozott  hozzám  levelet  feleségemtől ;  mindezek  az  urak, 
ismerve  Ő  Felsége  álláspontját,  a  legszívesebb  és  legkegyesebb 
modorban  bántak  velem  nyilvánosan,  urak  és  hölgyek  társaságá- 
ban. Ezek  előtt  a  rövid  idő  múlva  bekövetkezett  elfogatásom  körül- 
ményei s  a  velem  való  bánásmód  bizonyára  csodálatot  és  meg- 
lepetést keltett. 

Végül  megjegyzem,  hogy  1814-ben,  midőn  a  hatalmak  először 
Parisban  voltak,  a  külügyminisztérium  részéről  hozzám  küldték 
dr.  Gallt  oly  különböző  ajánlatokkal,  melyek  azt  bizonyítják,  hogy 
Bécsben  mennyire  nem  veszik  komolyan  ezt  az  ügyet,  s  nem 
hisznek  bűnösségemben.  Ez  azt  bizonyítja,  hogy  kifogástalan,  tisz- 
tességes embernek  tartottak. 

Az  elnök  Bacsányi  eme  vallomásával  szemben  felmutatja  Met- 
ternich hercegnek  1815  november  3-áról  kelt,  már  fent  közölt  át- 
iratát, melyben  a  miniszter  azt  mondja,  hogy  nem  áll  az,  mintha 
Bacsányinak  1809-iki  dolgai  megbocsáttattak  volna,  dacára,  hogy 
ő  Parisban  egy  folyamodványt  nyújtott  át,  melyben  addigi  elköve- 
tett bűneiért  bocsánatot  kér.  Mint  láttuk,  Metternich  ezen  átiratában 
egyáltalában  nem  mutat  hajlandóságot  arra,  hogy  kiadja  Bacsányinak 
azt  a  kedvező  bizonyítványt,  melyre  ő  oly  nagy  súlyt  helyez. 

Metternich  ezen  átirata  felette  lesújtja  Bacsányit,  annyira,  hogy 

vallomását  alig  képes  folytatni.  Úgylátszik,  erre  építette  minden 
reményét,  s  bizton  hitte,  hogy  Metternich  kedvező  nyilatkozata  ki 
fogja  őt  szabadítani  súlyos  helyzetéből. 

„Meg  kell  vallanom  —  mondja  Bacsányi  —  s  a  tisztelt  bizottság 
figyelmét  sem  kerülte  ki,  hogy  Metternich  hercegnek  imént  felolvasott 
átirata  teljesen  megzavarja  agyamat,  annál  is  inkább,  mert  annak 
tartalmát,  s  néhány  megjegyzését  sem  az  eddigi  általam  ismert 
tényekkel,  sem  azzal  a  nagyrabecsüléssel  és  mély  hódolattal  össze- 
egyeztetni nem  tudom,  melyet  a  herceg  iránt  táplálok,  azóta,  mióta 
szerencsém  volt  őt  személyesen  megismerni.  Én  párisi  tartózkodásom 
idején  bizonyítékot  szolgáltattam  arra,  hogy  minden  alkalommal 
csak  legnagyobb  tiszteletemnek  adtam  kifejezést  az  ő  kiváló  böl- 
csessége és  nemes  jelleme  iránt.  Épp  azért  mélyen  fájlalom,  hogy 
ily  nehéz  helyzetbe  jutottam,  s  hogy  kényszerítve  vagyok  kinyilat- 
koztatni, hogy  Ő  hercegségének  ezen  váratlan  kijelentéseit  nem 
magyarázhatom  másra,  minthogy  talán  akkor  még  Parisban  tartóz- 
kodó feleségem,  ki  többször  Ő  Felségénél,  Metternich  hercegnél, 
valamint  gróf  Wrbna  főkamarásmesternél  ügyemben  eljárt,  nemcsak 
szóval  járhatott  közbe,  hanem  írásban  is  fordulhatott  a  herceghez, 
amiről  nekem  tudomásom  nincs,  s  amelyben  oly  kifejezések  is 
lehettek,  melyek  a  tévedést  okozták,  s  a  valószínűség  színében  tün- 
tetik fel  ama  következtetéseket,  melyekről  itt  szó  van.  Ezen  felte- 
vések ellen  azonban  itt  a  tisztelt  bizottság,  valamint  az  Isten  színe 
előtt,  ki  mindnyájunk  birája,  ünnepélyesen  tiltakozom. 

Egyúttal  meg  kell  jegyeznem,  hogy  fájdalmasan  esik  szívemnek, 
hogy  e  következményeket  feleségemnek  kell  terhére  rónom,  habár 
tudom,  hogy  ő  ártatlan.  Az  ő  eszéről,  nemes  jelleméről,  valamint 
határtalan  szerelméről  meg  vagyok  győződve,  s  ő  mostani  nehéz 
helyzetemben  is  az  én  egyedüli  vígasztalásom.  Az  ő  hűsége  megóv 
engem  az  embergyülölettől  és  lehetővé  teszi  azt,  hogy  továbbra  is 
tengessem  ezt  az  én  nyomorult  életemet.  Azért  megvallom,  nagyon 
kíváncsi  vagyok  látni  és  olvasni  az  említett  kérvényt. 

Én  teljes  biztonsággal  és  lelkiismeretességgel  csak  a  követ- 
kezőket állíthatom: 

1.  Nekem  semmiféle  elkövetett  bűncselekményről  (vagy  bárminek 
is  nevezzük)  semmiféle  tudomásom  nincs. 

2.  Azon  kihallgatás  után,  melyen  1810-ben  Metternich  her- 
cegnél voltam  Parisban,  vele  többé  nem  találkoztam. 

Én  azt  hiszem,  hogy  Ő  hercegsége  az  államügyek  akkori  számos 
gondja  között  nem  emlékszik  személyemre,  hanem  csakis  a  kér- 
vényben előadott  ügyre. 

Én  megvallom,  hogy  ezt  a  váratlan  talányt  szeretném  megfejteni, 
s  hozzáteszem,  hogy  viszontagságos  életem  hányódásai  alatt  soha 
nem  voltam  nehezebb  helyzetben,  mint  a  jelen  pillanatban.  Nincs 
más  hátra,  minthogy  immár  csakugyan  higyjek  a  végzet  ki  nem 
kerülhető  rendelkezéseiben,  a  melyet  Ő  hercegsége  is  érintett  párisi 
kihallgatásom  alkalmával,  midőn  vele  először  és  utolszor  találkoztam. 

A  kihallgatásnak  ez  a  része  oly  izgalmat  kelt  Bacsányi  lelkében, 
hogy  az  elnök  azt  befejezi,  s  a  fogolynak  pihenést  enged  harmad- 
napig, midőn  a  vizsgálat  március  4-én  a  következő  mederben  folyik 
tovább  : 

Elnök:  Miután  Márton  tanár  állítása  szerint  a  franciák  az  ő 
fordításával  megelégedve  nem  voltak,  amit  az  is  bizonyít,  hogy 
önért  küldöttek,  s  ön  maga  sem  tagadja,  hogy  a  kiáltvány  javítá- 
sával meg  lett  bízva,  a  fordítás  vádja  mindaddig  fennforog  ön 
ellen,  míg  ön  be  nem  bizonyítja,  hogy  azt  egy  harmadik  személy 
csinálta. 

Bacsányi:  Mielőtt  ezen  felvetett  kérdésre  válaszolnék,  legyen 
szabad  arra  a  kérdésre,  melyre  tegnapelőtt  megzavart  lelkiállapotom 
miatt  kielégítő  felvilágosítást  adni  nem  tudtam,  még  a  következőket 
előadni : 

1.  Ami  azt  illeti,  hogy  egy  elkövetett  bűnért  kértem  volna 
kegyelmet,  vagy  bocsánatot,  arra  nézve  január  hóban  tett  vallo- 
másomra, valamint  a  dijoni  kihallgatás  jegyzőkönyvére  hivatkozom. 

Sohasem  emlékezem,  hogy  olyasmit  mondottam  volna  jegyző- 
könyvbe, mintha  egy  állítólag  elkövetett  bűnös  cselekményre  nézve 
kértem  volna  kegyelmet.  Ha  erről  szó  lehet,  az  csak  úgy  értendő, 
hogy  életemben  mindenkor  számítok  nemeslelkü  uralkodóm  s  hazám 
alkotmányosan  megkoronázott  királyának  atyai  jóságára  és  kegyel- 
mére. Erre  a  kegyelemre  minden  időben  számítani  remélek,  mert 
nem  adtam  okot  arra,  hogy  az  valaha  megvonassék  tőlem.  Ezt  újra 
szükségesnek  tartom  hangsúlyozni. 

2;  Tisztelettel  azt  kérem,  hogy  nekem  az  a  kérvény  megmutat- 
tassák, melyet  Metternich  herceghez  én,  vagy  nevemben  másvalaki 
benyújtott.  Erre  annál  inkább  is  szükség  van  mert  a)  könnyen  meg- 
történhetik,  hogy  mai  beteges  állapotomban,   szerencsétlen  fogsá- 

gombán  el  is  pusztulhatok,  amihez  közel  is  voltam  a  múlt  évi 
december  30-ának  éjjelén,  b)  Mert  tudom,  hogy  feleségemnek  soha- 
sem adtam  más  utasítást,  mint  hogy  csak  arra  kérje  ki  Ő  Felsége 
kegyes  jóságát,  hogy  azon  esetben,  ha  az  osztrák  tartományokba 
visszatérnék,  a  jövőben  védelmet  és  biztonságot  találjak. 
Ami  már  mostan  a  kérdéses  kiáltvány  fordítását  illeti,  úgy 

1.  hivatkozom  eddigi  összefüggő  vallomásomra. 

2.  Hogy  Márton  fordításával  a  franciák  meg  voltak-e  elégedve 
vagy  nem,  arról  tudomásom  nincs.  Ezen  feltevésből  azonban  nem 
lehet  ellenem  vádat  kovácsolni. 

3.  Amit  már  ezekre  nézve  előbb  vallottam,  az  mindenben  meg- 
felel a  valóságnak.  Nem  tagadtam,  hogy  én  végeztem  a  kiáltvány 
átjavítását,  mint  reám  kényszerített  kötelességet.  Épp  úgy,  mint  ahogy 
a  nyomás  egy  erre  a  célra  kirendelt  nyomdásznak  volt  a  feladata. 

4.  Nem  állítom,  s  nem  is  állítottam,  hogy  a  már  elembe  tett  kiált- 
vány akár  Márton  tanárnak,  akár  másnak  kezeírása  lett  volna. 

Megjegyzem  itt  továbbá,  hogy  bárki,  vagy  bárkik  lettek  volna 
azok,  kik  én  előttem  a  május  15  és  16  közötti  éjjelen  a  fordítással 
meg  voltak  bízva,  nézetem  szerint,  aki  ismeri  Napóleon  jellemét,  s 
katonás  eljárását,  kizártnak  kell  hogy  tartsa  azt,  hogy  a  franciák 
könnyen  elfogadtak  volna  egy  oly  összetákolt  fércmunkát,  melyben 
oly  sok  s  oly  jelentékeny  hézag  találtatott,  s  egy  kirendelt  egyénnel, 
mint  fordítóval,  oly  kímélettel  bántak  volna  el,  mint  azt  Márton 
állítja. 

Én  csak  ismételhetem  azt,  s  álláspontomon  meg  is  maradok, 
hogy  az  elém  tett  munka  teljes  volt,  s  nem  voltak  hézagai. 

Elnök:  Márton  azt  állítja,  hogy  a  már  nyomtatásban  megjelent  kiált- 
vány számos,  a  magyar  alkotmányra  és  viszonyokra  vonatkozó  oly  kité- 
teleket tartalmazott,  melyek  az  ő  fordításában  nem  voltak  benne. 
Annál  inkább  hitelt  kell  adni  vallomásának,  mert  hiszen  ő,  ki  a 
fordításra  hivatalosan  ki  volt  rendelve,  bátran  hivatkozhatnék  arra, 
hogy  ő  ezeknek  lefordítására  kényszerítve  volt.  S  miután  e 
részek  a  magyar  alkotmányra,  s  más  egyéb  oly  különleges  magyar 
viszonyokra  vonatkoznak,  melyeknek  ismeretében  ön,  mint  született 
magyar  s  irodalmi  ember,  teljesen  járatos,  csak  újból  megerősödik 
a  gyanú,   hogy  az  említett  teljes  szövegű   kiáltványt  ön  fordította. 

Bacsányi:  Itt  elsősorban  januári  kihallgatásomra  hivatkozom, 
midőn   e  kérdésre  a  választ  megadtam.   Ami   az   ellenem  újólag 

felmerült  vádat  illeti,  megjegyzem,  hogy  a  kiáltványban  foglalt 
sérelmes  részek  nem  mások,  mint  mérges  túlzásai  amaz  állandó 
bajoknak  és  panaszoknak,  melyek  nemcsak  az  otthoni  művelt  és 
olvasott  hazafiak  előtt,  hanem  a  külföld  előtt  is,  sőt  az  európai 
kormányok  előtt  is  ismeretesek,  mint  ahogy  mi  előttünk  is,  kik 
magasabb  műveltségre  igényt  tartunk,  a  külföldi  államok  viszonyai 
is  többé-kevésbbé  ismeretesek. 

Ami  azon  állítást  illeti,  hogy  ezen  fordításhoz,  valamint  annak 
sérelmes  részletei  tekintetében  úgy  az  irodalmi  viszonyokban,  mint 
az  alkotmány  ismeretében  járatos,  s  a  nemzeti  szokásokban  tájé- 
kozott emberre  volt  szükség,  arra  nézve  elsősorban  megjegyzem, 
hogy  ha  a  fordítás  helyességéről  volt  szó,  úgy  a  kérdéses  kiáltvány 
eredeti  fordítója,  bárki  is  volt  az,  nem  lehetett  tudatlan,  műveletlen 
ember.  Ezt  a  következtetést  azonban  semmikép  sem  vonhatom  le 
egyedül  magamra  nézve,  mert  hiszen  minden  művelt  állampolgártól, 
akár  magyar  legyen  az,  akár  más,  elvárhatjuk  azt,  hogy  hazája 
alkotmányáról  s  nemzete  viszonyairól  és  szokásairól  legalább  is 
nagyjából  tájékozva  legyen.  A  magyar  alkotmány,  s  a  magyar  viszo- 
nyok nem  ismeretlenek  a  művelt  külföld  előtt  sem,  s  különösen 
Napóleonra  vonatkozólag  meg  kell  jegyeznem,  hogy  neki  mindig  ked- 
venc foglalkozása  volt  a  népek  és  államok  történeteinek,  szokásainak  és 
viszonyainak  tanulmányozása.  Annál  kevésbbé  tételezhető  fel  róla, 
hogy  épp  ő  ne  tanulmányozta  volna  egy  oly  állam  és  nemzet 
viszonyait  és  szokásait,  melynek  kormányával  háborúba  keveredett. 

Ami  már  most  különösen  a  magyar  nemzet  kivételes  viszonyait 
és  ősi  szokásait,  valamint  a  kiáltvány  ama  felszólítását  illeti,  hogy 
jöjjenek  össze  a  magyarok  Rákos  mezején  országgyűlésre,  ez  a 
körülmény  csak  egyezik  ama  megtévesztő  eljárással,  mely  Napóleon 
politikáját  az  egyes  nemzetekkel  szemben  jellemzi.  így  történt  az 
abban  a  kiáltványban  is,  melyet  ő  1815  március  13-án  Lyonból  a 
francia  nemzethez  és  hadsereghez  intézett.  Ebben  is  Napóleon  a  Mars- 
mezőre igéri  összehívni  országgyűlésre  a  francia  nemzetet.  Az  ő  rend- 
szere itt  is  ugyanúgy  megnyilatkozik. 

Ami  azt  illeti,  hogy  Márton  tanár  azt  mondta  volna,  hogy  csakis 
kényszer  folytán  fordította  le  a  kiáltványt,  arra  nézve  megjegy- 
zem, hogy: 

1 .  Nem  kutatom  és  nem  is  kutathatom,  hogy  mit  mondott  vagy 
mondhatott  volna. 

2.  Az  a  feltevés,  mely  Mártonnal  szemben  fennáll,  nem  képezhet 
vádat  velem  szemben.  Nem  lehet  ez  bizonyíték  ily  nagyhorderejű 
perben,  oly  súlyos  vád  beigazolására,  mint  aminővel  én  szem- 
ben állok. 

3.  Nekem  kötelességem  a  tényeket  az  igazságnak  megfelelően 
úgy  előadni,  ahogy  azok  történtek,  s  ahogy  én  azokra  emlékszem. 

Elnök:  Maretnak  önhöz  intézett  hízelgő  levele,  mely  1809  május 
15-én  kelt,  s  a  további  körülmények,  hogy  ön  ezen  miniszter  által 
szívesen  fogadtatott,  nála  ebédre  volt  híva,  gyakran  járt  hozzá,  s 
hivatalnokaival  is  jó  viszonyban  volt,  mint  azt  gróf  Pálffy  titkára 
állítja,  azt  bizonyítja,  hogy  ön  egy  alkalmat  sem  mulasztott  el  arra, 
hogy  kimutassa  szolgálatkészségét  a  franciák  iránt;  ön  közre  is 
működött  a  kiáltvány  megszerkesztésében,  továbbá,  mint  bevallotta, 
azokból  Marét  lakásán  egy  csomó  példányt  kapott  kézhez  azzal 
az  utasítással,  hogy  azokat  terjessze. 

Bacsányi:  Maretnak  említett  levelére  már  elmondtam  nézetemet, 
s  hangsúlyoztam,  hogy  azt  egész  váratlanul  kaptam  kézhez,  s  abban 
ártatlan  vagyok,  mint  a  levél  tartalma  is  bizonyíja,  melyhez  én  okot 
nem  szolgáltattam.  Ami  a  levél  szíves  hangját,  s  a  barátságos 
fogadtatást  illeti,  melyben  részesültem,  azt  hiszem,  hogy  az,  más 
egyéb  körülményektől  eltekintve,  a  franciák  udvarias  modorában  is 
magyarázatot  lel.  Ezt  a  szíves  fogadtatást  tapasztaltam  Parisban  is 
hosszas  ott  tartózkodásom  idején,  s  tapasztaltam  ezerszer  is,  vala- 
hányszor a  franciákkal  érintkezésem  volt.  Az  is  tény,  hogy  Maréi- 
nál egyszer  ebédre  voltam  híva,  ami  szintén  csak  az  ott  dívó 
udvarias  szokásokra  vezethető  vissza.  Látogatásom  Maretnál  nem 
történt  gyakran,  miután,  mint  már  említem,  az  ebédre  való  meg- 
hívást is  csak  egyszer  fogadtam  el  tőle.  Ezután  egész  hónapok 
teltek  el  anélkül,  hogy  láttam  volna  őt,  holott  oly  nagy  volt  irányom- 
ban figyelme,  hogy  gyakran  elküldte  irodafőnökét  hozzám,  hogy  az 
én  és  feleségem  hogylétéről  tudakozódjék. 

Ami  a  hivatalnokaival  való  barátságomat  és  közlekedésemet  illeti, 
megjegyzem,  hogy  tényleg  igen  szíves  viszonyban  voltam  velük, 
mint  az  főnöküknek,  Maretnak  irántam  tanúsított  jóindulatából  is 
folyik.  Bizalmas  viszonyban  azonban  nem  voltam  velük;  én  minden- 
kor tiszteletet  tapasztaltam  részükről,  s  hozzáteszem,  hogy  csak  az 
irodafőnök  úr  lehetett  volna  az,  kivel  a  bizalmas  viszonyt  ápol- 
hattam volna. 

Épp  ezen  szíves  bánásmódot  tapasztaltam  Parisban  azon  osztrák 
hivatalnokok  részéről  is,  kik  részben  az  ottani  követségnél,  részben 
Ő  Felsége  kíséretében  voltak.  A  Pálffy-ház  titkárának  állításával 
tehát  nem  jutok  ellentétbe.  Arról  semmit  sem  tudok,  hogy  a  francia 
uraknak  bármiféle  szívességet  tettem  volna. 

Ami  azon  vádat  illeti,  hogy  a  francia  kiáltvány  fordításában 
részem  volt,  arra  nézve  eddigi  vallomásaimra  hivatkozom,  melyeket 
az  igazságnak  megfelelően  jegyzőkönyvbe  mondtam.  Nem  tagadom, 
hogy  a  nyomtatott  kiáltványokból  tényleg  elvittem  annyit,  amennyit 
veszély  nélkül  elvihettem,  de  hogy  ezt  jóhiszeműleg,  a  legártatla- 
nabb szándékból,  sőt  hazafias  szempontból  "tettem,  kitűnik  abból, 
hogy  ezen  tényt  saját  magam  előadtam,  ami  kizárja  a  rossz  szándék 
lehetőségét.  Az  én  cselekedeteimnek  mindenkor  az  volt  a  rugója, 
hogy  csendben  és  titokban  elhárítsam  a  rosszat,  anélkül,  hogy 
magamnak  érdemeket  akartam  volna  szerezni,  s  lármát  akartam 
volna  ütni. 

Végül  a  kiáltvány  terjesztésének  vádjára  nézve  újból  megjegy- 
zem, hogy  távol  volt  tőlem  az,  hogy  azokat  terjesszem.  Azokból 
igen  kevés  maradván  nálam,  valószínűleg  papírjaim  között  csak 
néhány  darab  található  még  föl. 

Elnök:  Ön  azzal  is  bebizonyította  erős  ragaszkodását  és  össze- 
köttetését a  franciákkal,  hogy  a  francia  csapatok  kivonulása  után 
1809-ben  otthagyta  szolgálatát,  s  az  osztrák  hatóságok  tudta  nélkül 
távozott  velük,  hogy  a  boldogulást  náluk  keresse.  Továbbá  egy 
értesülés,  mely  1810  február  21 -érői  kelt,  azt  mondja,  hogy  ön  a 
franciák  kivonulása  előtt  nagyon  le  volt  verve,  búskomor  hangulat- 
ban járt-kelt  mindenfelé,  s  bizalmas  barátainak  panaszkodott,  hogy 
fél,  hogy  a  kiáltvány  fordítása  miatt  bajba  fog  kerülni,  s  Ő  Felsége 
után  szándékozik  menni  Magyarországba,  hogy  magát  előtte  igazolja, 
mert  ön  ki  volt  e  célra  rendelve,  s  kényszerítve  volt  a  fordítást 
megcsinálni.  Akkor  mondta  ön  azt,  hogy:  „Melius  est  provenire, 
quam  proveniri",  miáltal  ön  azt  a  szándékát,  hogy  Franciaországba 
fog  utazni,  így  takargatta,  s  ezáltal  az  embereket  félrevezette.  Ezen 
tények  kapcsán  ismét  felmerült  a  gyanú,  hogy  a  kiáltványnak  ön 
volt  a  fordítója. 

Bacsányi:  A  franciákhoz  való  viszonyomról  részletesen  nyilat- 
koztam előbbi  vallomásom  folyamán,  s  előadtam,  hogy  tulajdon- 
képen összeköttetésem  a  szó  szoros  értelmében  nem  volt. 

Hogy  nem  rögtön,  hanem  csakis  a  végső  szükség  esetében 
folyamodtam  a  kivándorlás  szomorú,  de  szükséges  eszközéhez,  épp 
azt  bizonyítja,  hogy  tiszta  volt  lelkiismeretem.  Bizalmam  Ő  Felsége 
atyai  jóságában,  s  hitem  a  magas  minisztérium  igazságérzetében 
és  bölcsességében  (dacára  a  Martinovics-ügyben  történt  meghurcol- 
tatásomnak) oly  határtalan  volt,  hogy  nem  is  ügyeltem  barátaim 
intésére  és  a  más  egyéb  oldalról  jövő  számos  figyelmeztetésre. 
Az  volt  a  szándékom,  hogy  megvárom  gróf  O'donnel  elnök  úrnak 
visszajövetelét,  kinek  bölcsességében,  nemes  igazságérzetében  meg- 
bíztam, s  kinek  részéről  mindenkor  a  kegyes  atyai  jóságnak  s  a 
barátságnak  jeleit  tapasztaltam.  Ő  neki  óhajtottam,  mint  közvetlen 
feljebbvalómnak,  elmondani  mindazt,  ami  ezen  szerencsétlen  ügyre, 
a  franciákkal  való  ismeretségemre,  s  Marét  miniszterrel  való  össze- 
köttetésemre vonatkozott.  Az  említett  igazolásomra  szolgáló  okmá- 
nyokat is  be  akartam  neki  mutatni,  aminthogy  azt  később  Parisban 
Metternich  hercegnek  is  fel  mutattam.  De  miután  az  elnök  nem  jött,  s 
a  veszély  is  nagyobb  lett,  s  ellenségeim  már  előre  örültek  romlá- 
somnak, s  őket,  fájdalom,  mindenre  képesnek  tartottam,  és  az  ese- 
mények kapcsán  visszaemlékeztem  a  multaknak  szomorú  tapaszta- 
lataira, előbbi  üldöztetésem  körülményeire,  nem  maradhatott  más 
hátra,  minthogy  kezembe  vegyem  a  vándorbotot,  s  az  önfentartás 
ösztönétől  vezérelve  meneküljek  ellenségeim  bosszúálló  dühe  elől. 

Mielőtt  azonban  ezen  nehéz,  s  csakis  a  végső  szükség  által 
indokolt  lépést  megtettem  volna,  nem  mulasztottam  el,  hogy  beadjam 
kérvényemet  állásomról  való  lemondásom  miatt  azon  hatósághoz, 
ahol  szolgálatban  voltam.  Ebben  lemondásom  elfogadását  kérel- 
meztem, ami  az  első  ülésben  meg  is  történt. 

Ami  a  kivándorlás  tényét  illeti,  arra  nézve  igazán  nem  hihettem, 
hogy  bűnt  követek  el.  De  különben  miután  ezen  fontos  kérdésben 
terjedelmesen  és  kimerítően  óhajtanék  válaszolni,  s  a  legfőbb  kér- 
désekre úgyis  megfeleltem,  tisztelettel  kérem,  hogy  tekintettel  már  is 
hosszan  tartó  kihallgatásomra,  s  beteges  állapotomra,  mindezekre 
nézve  a  felvilágosításokat  a  következő  ülésben  adhassam  meg. 

Este  fél  8  órakor  végződik  Bacsányi  kihallgatása,  mely  a  sze- 
gény rabot  kemény  megpróbáltatásoknak  teszi  ki.  Az  elnök  Bacsá- 
nyinak  egy  német  fogalmazványt  ad  át  azon  rendelettel,  hogy  azt 
latin  nyelvre  fordítsa  le.  Ily  módon  óhajt  a  bizottság  meggyőződést 
szerezni  arra  nézve,  vájjon  Bacsányi   stílusa  és   latin   nyelvtudása 

megfelel-e  a  Nobilis  Hungarus  ad  Hungaros  című  röpirat  szövegé- 
nek, s  így  bír-e  a  vád  komoly  alappal  arra  nézve,  hogy  ennek  is 
Bacsányi  lett  volna  fordítója. 

Március  7-én  folytatja  a  bíróság  a  vallatást,  midőn  az  elnök 
felszólítja  Bacsányit,  hogy  legutóbbi  vallomásához  kapcsolatosan 
adja  elő  még  ama  részleteket,  melyeknek  előadását  kilátásba 
helyezte. 

Bacsányi:  Hogy  én  Franciaországban  boldogulásomat  keressem, 
s  ott  kenyér  után  lássak,  ez  a  dolgok  természetében  rejlett.  Vagyo- 
nom nem  volt,  amiből  függetlenül  megélhettem  volna,  s  így  bár- 
melyik országba  megyek,  mindenütt  reá  lettem  volna  utalva, 
hogy  saját  tisztességes  munkámmal  keressem  meg  kenyeremet. 

Azon  okmányok  azonban,  melyek  elfogatásomkor  is  papírjaim 
között  voltak,  azt  bizonyítják,  hogy  én  csak  1811-ben  jutottam  egy 
biztosabb  keresethez,  mire  nézve  azonban  meg  kell  jegyeznem,  hogy 
az  ezen  évben  engedélyezett  nyugdíjösszeg  Marét  által  az  előbbi 
1810-ik  évre  is  kiutal ványoztatott.  Az  én  boldogulásom  érdeke  és 
Marét  kívánsága  is  az  lett  volna,  hogy  valami  irodalmi  foglalatos- 
sággal járó  álláshoz  jussak.  Az  1811-iki  év  elején  már  majdnem 
biztos  kilátásom  volt  arra,  hogy  elnyerjek  egy  könyvtárnoki  állást, 
mely  Denina  ismert  olasz  tudós  elhalálozása  folytán  megüresedett. 
A  bekövetkező  kormányváltozás  azonban  e  reményemet  is  meg- 
semmisíté.  Politikai  állást  azonban  semmiféle  körülmények  között 
nem  fogadtam  volna  el  a  franciáktól. 

Mindezen  nyugdíjügy  körülményeire  nézve  a  következő  okmá- 
nyok vannak,  illetve  voltak  elfogatásomkor  papírjaim  között: 

a)  A  bassanói  herceg  egy  levele  1811  április  hóból,  melyben 
tudtomra  hozza  az  engedélyezett  nyugdíjat,  s  a  francia  pénzügy- 
minisztérium vezértitkárához  utasít. 

b)  A  pénzügyminisztérium  egy  átirata,  melyben  a  Napóleon 
császár  által  kegyesen  engedélyezett  nyugdíj  tudomásomra  hozatik. 

c)  Egy  kivonat  az  államadósságok  könyvéből,  melyben  a  Bour- 
bon-kormány nyugdíjamat  megerősítő  határozata  foglaltatik. 

d)  A  párisi  IV.  kerület  elöljáróságának  egy  bizonyítványa,  mely 
arra  vonatkozik,  hogy  ennyi  és  ennyi  év  óta  tartózkodom  ott,  az 
adózási  lajstromba  be  vagyok  írva,  s  egy  idő  óta  polgári  jogokat 
élvezek. 

e)  Egy  párisi   közjegyző   azonossági   bizonyítványa,   mely   az 

413 


BACSÁNYI  JÁNOS  ÉS  KORA 


1815    június    22-én    esedékessé   vált   1000    frankos    nyugdíjamra 
vonatkozik. 

f)  Itt  volt  továbbá  Marét  miniszternek  már  sokszor  említett, 
1809  május  15-éről  szóló  levele. 

g)  A  cs.  kir.  osztrák  Hofkommisariat  már  említett  fontos  iga- 
zolványa, ugyanezen  év  május  15.  és  16-iki  éjszakáról,  mely  okmányt, 
mint  említem,  Metternich  herceg  1810-ben  eredetiben  látta. 

Ami  azt  illeti,  hogy  én  az  akkori  időkben  levert  és  búskomor 
hangulatban  voltam,  arra  nézve  megjegyzem,  hogy: 

a)  Midőn  jövendő  bizonytalan  sorsom  képe  előttem  állott,  s 
ama  fontos  lépés  előtt  voltam,  hogy  ki  kellett  mennem  idegen 
országba  kenyeret  keresni,  már  ez  a  körülmény  sem  adott  okot 
arra,  hogy  valami  rózsás  kedélyhangulatban  lehettem  volna. 

b)  Ezen  akkori  kedélyállapotom  is  bizonyítja,  hogy  talán  még- 
sem annyira  a  franciák  iránti  rokonszenvből,  mint  inkább  az  ese- 
mények parancsoló  szüksége  folytán,  s  nehéz  szívvel  folyamodtam 
a  kivándorlás  keserű  kenyeréhez.  S  itt  újból  megjegyzem,  hogy 
semmiféle  fenyegetés  és  elrettentés  nem  hatott  volna  reám,  s  nem 
vándoroltam  volna  ki,  ha  ennek  szükségét  a  multak  keserű  tapasz- 
talatai nem  indokolták  volna. 

Ami  azt  illeti,  hogy  én  ismerőseimmel  szemben  kifejezést  adtam 
volna  annak,  hogy  én  félek  a  kiáltvány  fordításának  következmé- 
nyeitől, úgy  hivatkozom  mindarra,  amit  ezen  ügyre,  főleg  kirendelt- 
ségemre vonatkozólag  vallottam.  Hogy  ki  az,  vagy  kik  azok,  kik- 
nek besúgásai  képezik  az  ellenem  felmerülő  vád  alapját,  nem  tudom, 
de  ezek  csak  akkor  mondanak  igazat,  ha  kivándorlásomnak  általam 
előadott  való  okait  megerősítik.  Aki  azt  állítja,  hogy  saját  szám- 
ból hallotta  azt,  hogy  én  csináltam  a  fordítást,  s  félek  annak  követ- 
kezményeitől, az  teljes  valótlanságot  állít,  s  számolni  tartozik  egy- 
kor ezért  Isten  és  saját  lelkiismerete  előtt.1 

Több  valóság  van  abban,  hogy  én  Magyarországba  akartam 
menni  Ő  Felségéhez  igazolásom  végett,  amint  egy  időben  tényleg 
ez  a  szándékom  meg  is  volt,  amint  1794-ben  is  hasonló  lépést 
tettem,  midőn  akkor  a  nyitrai  Újlakról  Budára  mentem  a  Nádor 
Ő  Fenségéhez,  hogy  saját  magam  kérjem  a  törvényes  vizsgálatot 
az  ellenem  felmerülő  váddal  szemben. 

1  Ezzel  a  váddal  épp  Kreil  tanár,  ki  Bacsányiék  kéme  volt,  illeti  őt. 

Ami  végre  azon  kifejezést  illeti,  hogy  „Melius  est  provenire 
quam  proveniri",  nincs  kizárva,  hogy  ezen  gyakran  használt  köz- 
mondással éltem,  de  ennek  csak  annyiban  lehetett  jelentősége, 
hogy  meg  akartam  előzni  ellenségeim  ama  hazug  vádaskodásait, 
melyekkel  Ö  Felsége  előtt  befeketíteni  akartak.  Tényleg  szándé- 
komban volt  Ő  Felsége  elé  járulni,  s  Magyarországba  utazni,  de 
útközben  értesültem,  hogy  az  felesleges,  mert  ellenségeimnek  sikerült 
megelőzni  engem.  Ily  körülmények  között  nem  tartottam  szüksé- 
gesnek kivándorlásomat  nyilvánosságra  hozni. 

Elnök :  Ön  a  franciákhoz  való  rokonszenvét  nem  cáfolhatja  meg, 
mert  hogy  e  nemzet  önnek  igazán  szívén  feküdt,  bizonyítja  az  a 
levél,  melyet  az  ön  lefoglalt  iratai  között  találtak,  melyet  ön  1814 
december  16-án  a  párisi  rendőrfőnökhöz  intézett.  Ezen  levél  azt 
tartalmazza,  hogy  ön  azért  jött  Franciaországba,  egy  határo- 
zott igéret  alapján,  mert  önnek  tisztességes  megélhetést  helyeztek 
kilátásba,  s  ott  végleg  letelepedni  szándékozik.  E  levélben  az  is 
áll,  hogy  párisi  tartózkodása  idején  mindent  elkövetett,  hogy  új  hazá- 
jának használjon,  s  hogy  ön  tényleg  tett  is  szolgálatot  a  franciák- 
nak s  magát  egyáltalában  francia  állampolgárnak  tekinti.  Azért  eddigi 
ide  vonatkozó  vallomásai  nem  felelnek  meg  a  valóságnak,  s  azért 
felmutatom  önnek  e  levelet.1 

Bacsányi:  Ezen  levél  ama  részére  nézve,  mely  így  hangzik: 
Eljöttem  Franciaországba  az  1810.  év  elején  azon  határozott  igéret 
alapján,  hogy  ott  alkalmas  módon  sorsomról  gondoskodni  fognak 
már  előző  kihallgatásom  alkalmával  részletesen  nyilatkoztam,  amely 
a  következő: 

Midőn  1809-ben,  gondolom  október  hónapban,  a  franciák  ki- 
vonulása előtt  Marét  miniszternél  —  kit  már  akkor  hónapok  óta 
nem  láttam  —  búcsúlátogatást  tettem,  elmondtam  neki,  hogy  az 
ő  nagybecsű  ismeretsége,  s  főleg  a  május  15  és  16  közötti  éjjelen 
történt  kirendeltségem  nagy  bajt  hozott  reám,  mert  a  bécsi  körök- 
ben az  a  hír  van  elterjedve,  hogy  én  voltam  a  kiáltvány  fordítója, 
s  ezáltal  gyanúba  keveredtem.  Elmondtam  neki,  hogy  félek  ellen- 
ségeim  bosszúállásától,   kik  mindent  el  fognak  követni  elveszté- 

1  Bacsányi  kérvénye  a  párisi  rendőrfőnökhöz,  melyben  az  ott  tartózkodás- 
hoz szükséges   biztonsági   kártya  (Carte  de  sűreté)  kiadását  kéri.  Paris,  1814. 


dec.  16.  A  cs.  kir.  osztr.  belügym.  levéltárában,  Bécs. 

semre.  Marét  miniszter  megütközve  hallgatta  előadásomat,  s  ily 
nyilatkozatban  tört  ki:  „ez  életemnek  legnagyobb  szerencsétlensége 
volna"  (C'est  serait  le  plus  grand  malheur  de  ma  vie),  s  hozzá- 
tette, hogy  ha  tényleg  ily  szerencsétlenség  várna  reám,  mit  ugyan 
nem  tart  valószínűnek,  számítsak  mindenkor  barátságára  és  támo- 
gatására, sőt  szükség  esetén  jövő  sorsomról  is  gondoskodni  fog 
Franciaországban.  Ezen  igéretét  irodafőnöke  utján  is  megismételte, 
s  később  kérdést  intéztetett  hozzám,  hogy  hajlandó  volnék-e  az 
elcsatolt  Illyi -tartományokban  egy  állást  elfogadni.  Ezen  ajánlatot 
azonban,  melyet  Marét  Parisban  is  gyakran  megújított,  mindenkor 
visszautasítottam. 

Ami  franciaországi  letelepedésemet  és  ott  tartózkodásomat  illeti, 
nem  tagadom,  hogy  én  azt  újabbi  hazámnak  tekintettem.  De 
jószándékomat  bizonyítja  ama  körülmény,  hogy  dacára,  hogy  már 
Parisban  letelepedve  teljes  biztonságban  voltam,  s  ellenségeim 
bosszúállásától  nem  kellett  többé  tartanom,  mindent  elkövettem, 
hogy  a  császár  Ő  Felsége,  valamint  a  magas  minisztérium  előtt 
kivándorlásom  miatt  igazoljam  magamat,  s  eloszlassam  ama  váda- 
kat, melyekkel  rágalmazó  ellenségeim  befeketíteni  akarnak.  Módom- 
ban is  volt  Metternich  herceg  külügyminiszter  úr  előtt,  ki  akkor 
Parisban  tartózkodott,  előadni  ügyemet,  mely  alkalommal  arra  kér- 
tem őt,  hogy  világosítsa  fel  Ő  Felségét  is,  s  kérje  ki  legmagasabb 
jóakaratát  számomra.  Ugyanily  úton  óhajtottam  igazolni  magamat 
O'donnel  elnök  úrral  szemben  is. 

Ami  azon,  állítólag  fontos  szolgálatokat  illeti,  melyeket  én 
Franciaországnak  tettem  volna,  arra  nézve  a  következőket  mond- 
hatom : 

1.  Általánosságban  megjegyzem,  hogy  midőn  egy  kérvényről 
van  szó,  melynek  kapcsán  egy  óhajtásunk  teljesülését  kérelmezzük, 
bizonyára  használunk  oly  kifejezéseket  is,  melyeket  nem  szabad 
hajszálnyi  pontossággal  mérni. 

2.  Itt  más  egyéb  szolgálatokról  nem  lehetett  szó,  mint  olya- 
nokról, aminőket  minden  becsületes  ember  bármely  országban,  bár- 
minő viszonyok  között  a  tisztesség  határai  között  megtehet.  Tisz- 
tességtelen szolgálatokat  nem  is  tettem  soha,  s  tőlem  ilyeneket 
nem  is  kívántak.  Akik  ismernek,  tudják,  hogy  én  ily  aljas  eljárásra 
képes  nem  vagyok.  Marét  miniszter  barátságát,  mint  irodalmi  ember, 
teljes  mértékben  bírtam,  s  minden  kormány   mint  közbecsülésben 

álló,  tisztességes  emberrel  bánt  velem.  Hogy  minő  volt  az  a  szol- 
gálat, amit  néha  a  franciáknak  tettem,  arra  nézve  a  következő  pél- 
dát hozom  fel: 

A  dohánykezelés  Franciaországban  hosszú  évek  óta  magán- 
emberek és  társaságok  vállalkozását  képezte.  Ezt  a  fontos  jöve- 
delmi forrást  azonban  néhány  év  óta  a  francia  kormány  egy  külön 
rendelet  alapján  saját  kezelésbe  vette,  s  e  célból  azt  máskép  ren- 
dezte be.  Midőn  ezen  kezdeményezés  előmunkálatai  folytak,  a 
kormány  tudni  óhajtotta,  hogy  miként  történik  más  államokban 
ezen  fontos  jövedelmi  ágnak  kezelése.  Ama  feltevésben,  hogy  én 
az  osztrák  állam  erre  vonatkozó  kezelési  rendszerével  ismerős 
vagyok,  mint  más  államoknak  meghívott  tanácsadói,  én  is  fel  let- 
tem szólítva,  hogy  adjam  elő  tapasztalataimat  e  téren.  A  kérdés 
megvitatásánál  csakis  a  rendszerről,  s  a  kezelés  alapelveiről  volt 
szó,  nem  pedig  részletekről. 

Miután  én,  mint  nem  szakértő,  e  kezelésről  alaposabban  tájé- 
kozva nem  voltam  és  különben  is  semmiféle  irányban  nem  akar- 
tam az  osztrák  viszonyok  részletes  ismertetésébe  bocsátkozni,  álta- 
lánosságban csak  azt  a  tanácsot  adtam,  hogy  leghelyesebb  lesz  az 
ezen  kezelésre  vonatkozó  közismert  törvényeket  és  rendeleteket 
beszerezni.  Erre  felszólítottak,  hogy  ezen  nyomtatásban  megjelent 
rendeleteket  és  törvényeket  szerezzem  be. 

Ezen  nyomtatványok  sem  a  párisi  könyvkereskedésekben,  sem 
a  császári  könyvtárban  nem  voltak  találhatók,  s  így  nem  maradt 
más  hátra,  minthogy  általános  utasításokat  adjak  e  kérdésben, 
anélkül,  hogy  az  osztrák  kormány  érdekeit  a  legcsekélyebben  is 
érintettem  volna.  Különben  nem  hiszem,  hogy  akadna  bárki  is,  ki 
csak  egyetlenegy  oly  tényt  hozhatna  fel  párisi  tartózkodásom  ide- 
jéből, mely  erre  vonatkozólag  bűnösségemet,  vagy  csak  helytelen 
eljárásomat  is  igazolná. 

3.  Az  említett  kérvénynek  nem  volt  más  célja,  minthogy  meg- 
kapjam a  rendőrségnek  biztonsági  kártyáját,  mely  a  párisi  tartóz- 
kodáshoz szükséges.  Nem  lehetett  szándékomban  más  kedvezményt 
elérni  e  kérvénynyel.  Különben  is  annak  megszerkesztése  tekinte- 
tében egy  barátomtól  kértem  tanácsot,  ki  járatos  volt  abban,  hogy 
minő  szokásos  formában  kell  azt  benyújtani. 

Elnök:  A  kiáltványnyal  egyidejűleg  egy  latin  nyelvű  röpirat  is 
látott  napvilágot   Nobilis    Hungarus   ad   Hungaros  címen,  amiről 

önnek  már  említés  tétetett  a  kihallgatás  folyamán.  Ezekből  Maret- 
nál  a  Pálffy-házban  számos  példány  találtatott.  Miután  ön  járatos 
volt  a  Pálfry-házba,  tekintettel  arra,  hogy  ezen  röpirat  a  kiáltvány 
tartalmával  és  irányzatával  megegyezik,  adjon  bővebb  felvilágosí- 
tást arra  nézve,  hogy  mit  tud  erről,  s  ki  annak  szerzője. 

Bacsányi:  Én  csak  eddigi  kihallgatásomra  hivatkozhatom.  Hogy 
egész  csomagok  voltak  ezen  iratból  ott,  azt  most  hallom  először, 
s  erre  nézve  nem  tudok  többet  mondani. 

Elnök:  A  bizottság  ezen  kiáltványból  önnek  egy  német  részt 
adott  át  azon  célból,  hogy  azt  latinra  lefordítsa.  Ezen  latin  fordí- 
tásnak számos  kifejezése  és  mondata  egyezik  a  röpiratéval.  Ön  e 
fordításhoz  pótlólag  megjegyezte,  hogy  azt  máskép  is  tudná  eszkö- 
zölni, s  főleg,  hogy  ön  az  általánosan  használt  nyelvet  alkalmazta, 
ami  az  egész  országban  szokásos.  De  épp  ezen  röpirat  ily  közön- 
séges latinsággal  van  írva,  mintegy  arra  számítván,  hogy  azt  az 
irodalmilag  nem  müveit  nép  is  megértse,  s  felbujtogatható  legyen 
a  felséges  uralkodóház  ellen. 

Abból,  hogy  ön  is  képes  volna  ezen  közönséges  latin  nyelvet 
használni,  s  tekintettel  ama  nyilatkozatára,  hogy  ezen  fordítási  próba 
egy  már  ön  által  ismert  latin  mondat  alapján  történt,  a  bizottság 
felszólítja  önt,  hogy  vallja  meg,  mi  része  van  ebben  a  munkában, 
mert  ön  semmikép  sem  tagadhatja  azt,  hogy  ezen  röpiratról  tudo- 
mása van. 

Bacsányi:  Midőn  itt  elsősorban  a  t.  bizottság  parancsára  készí- 
tett fordításra  hivatkozom,  s  határozottan  kijelentem  az  igazságnak 
megfelelőleg,  hogy  a  felmutatott  fércmühöz  semmi  kőzöm,  sem 
közvetlen,  sem  közvetve  azt  nem  fordítottam,  s  ahhoz  segédkezet 
nem  nyújtottam,  kérem  egyúttal,  hogy  a  jövőben  hasonló  termé- 
szetű írásbeli  próbáktól  meg  legyek  kímélve. 

Bacsányit  ez  utóbbi  nyilatkozatára  az  elnök  rendreutasítja,  mert 
a  vizsgálat  természetéből  folyik,  s  úgy  a  törvény,  mint  a  legmaga- 
sabb parancs  is  előírja  szükség  esetén  a  vizsgálat  e  módjának  és 
eszközének  alkalmazását.  Vádlott  ezen  tiltakozásából  az  következik, 
mintha  a  bizottság  megfeledkeznék  kötelességéről,  s  nem  a  törvé- 
nyek, hanem  saját  önkénye  szerint  vezetné  a  vizsgálatot.  Vádlott 
tartozik  minden  kérdésre  felelni  és  nincs  neki  megengedve,  hogy 
a  vizsgálat  módját  kifogásolja  és  arra  megjegyzéseket  tegyen. 

Elnök:  Látta  ön  Marét  irodájában,   vagy  bárhol  a  Metternich 

és  Champagny  között  lefolyt  diplomáciai  levélváltás  magyar  fordí- 
tását? 

Bacsányi:  Nem. 

Elnök:  Nem  önt  használták  fel  a  fordításra? 

Bacsányi:  Nem  ismerem  ezen  iratot 

Elnök:  Itt  van  az,  s  kérdem,  nem  tudja-e,  ki  a  fordító? 

Bacsányi:  Nem  tudom,  s  fájdalmasan  esik,  hogy  minden  rosszat 
nekem  tudnak  be. 

Elnök:  Ez  a  diplomáciai  irat  együtt  jelent  meg  az  említett  röp- 
irattal, s  együtt  lett  azzal  Magyarországon  terjesztve.  Mi  tudomása 
van  erről? 

Bacsányi:  Semmi. 

Elnök:  Emlékezik  ön  még  dijoni  vallomására? 

Bacsányi:  Általánosságban  igen. 

Elnök:  Ott  egy  bizonyos  Nerveaux  nevű  tisztnek  levele  mutat- 
tatott fel  önnek  s  az  abban  foglalt  veszedelmes  dolgokért  felelős- 
ségre lett  vonva;  ezt  a  hadnagyot  már  két  év  óta  ismerte  ön. 
Hogy  köthetett  barátságot  egy  ilyen  emberrel? 

Bacsányi:  Mint  Dijonban  vallottam,  ezen  levél  első  és  utolsó 
volt,  mit  tőle  kaptam.  Továbbá  megjegyzem,  hogy  ezen  embernek 
sohasem  voltam  barátja. 

Elnök:  Hogyan  van  az,  hogy  ez  a  király  mellett  szolgáló  gárda- 
tiszt  Bordeauxba  lett  elhelyezve? 

Bacsányi:  Midőn  ő  ezen  levelet  írta,  már  rég  nem  volt  a  gár- 
dánál. Akkor  még  Napóleon  Parisban  volt.  Hogy  miért  ment  Bor- 
deauxba, nem  tudom.  Hogy  azonban  XVIII.  Lajos  szerette  őt,  s  ő 
híven  szolgálta,  több  megjegyzéséből  tudom,  s  többszőr  hallottam 
tőle  a  királyra  vonatkozó  tiszteletteljes  megjegyzéseket. 

Bizalmas  lábon  nem  is  állhattam  vele,  mert  csak  minden  husza- 
dik szót  értettem  meg  beszédéből.  Oly  gyorsan  beszélt,  s  úgy 
elharapta  a  szavakat,  hogy  képtelen  voltam  megérteni  beszédét, 
melyet  legtöbbször  anyja,  vagy  testvére  tolmácsolt. 

Az  a  politikai  nyilatkozat,  mely  a  levélben  ki  van  fejezve,  csak 
egy  indulatos  kedélyállapotnak,  s  részben  a  francia  jellemben  rejlő 
könnyüvérűségnek  bizonyítéka. 

Ezzel  végződik  a  kihallgatás  ama  része,  mely  Bacsányinak 
1809-iki  dolgaira  vonatkozik,  s  a  bizottság  kimondja,  hogy  az  ezen 
részre  vonatkozó  kihallgatás  ki  lévén  merítve,  jövő  alkalommal  meg- 

kezdődik  a  második  pont  tárgyalása,  mely  az  állam  belső  nyugal- 
mának megzavarására  irányuló  bűncselekménynek  vádját  képezi 
Bacsányi  ellen. 

Március  8-án  reggel  10  órakor  kezdi  meg  a  bizottság  a  máso- 
dik vádpontra  vonatkozó  vizsgálatot,  midőn  elsősorban  is  az  elnök 
azt  a  kérdést  intézi  Bacsányihoz,  van-e  tudomása  arról,  hogy  mi 
volt  oka  Parisban  történt  elfogatásának. 

Bacsányi:  Legjobb  tudomásom  és  tiszta  meggyőződésem  szerint 
egészen  1815  augusztus  8-ig,  vagyis  akkori  fogságom  negyedik  nap- 
jáig, mindaddig,  míg  Hess  tábornoktól  erre  nézve  felvilágosítást 
nem  nyertem,  nem  volt  tudomásom  elfogatásom  okáról. 

Elnök:  Rögtön  az  osztrák  hadsereg  bevonulása  után  Parisba, 
midőn  az  ott  lakó  jelentékenyebb  osztrák  állampolgárokra  a  rendőri 
megfigyelés  ki  lett  terjesztve,  ön,  mint  különösen  gyanús  ember 
lett  megjelölve,  minek  folytán  rögtön  szigorú  megfigyelés  alá  került. 
A  beérkezett  jelentésekből  kitűnt,  hogy  dacára,  hogy  bizalmas  úton 
megintetett,  több,  mint  hat  héten  keresztül  úton-útfélen,  főleg  dr.  Gall 
társaságában,  mindent  elkövetett,  hogy  a  párisi  közvéleményt  izgassa 
és  rossz  irányban  befolyásolja.  Különösen  a  legégbekiáltóbb  sérel- 
mekkel illette  ön  Ő  Felsége  legmagasabb  személyét.  Önnek  tehát 
kötelessége  számot  adni  lelkiismeretesen  arról,  hogy  mi  adott  önnek 
okot  ezen  elkeseredésre,  s  bevallani,  hogy  mik  voltak  ezek  a  felség- 
sértő kifejezések. 

Bacsányi:  Mindaz,  ami  a  kérdés  kapcsán  ellenem  felhozatik, 
nem  egyéb,  mint  a  legaljasabb  rosszakaratú  becstelen  cselszövény 
és  rágalom,  amelyből  egyetlen  egy  szó  sem  igaz.  Eltekintve  attól, 
hogy  nem  is  lehetett  okom  ily  elkeseredésre,  mindenkor  a  legmé- 
lyebb hódolattal  viseltettem  Ő  Felsége  legmagasabb  személye  iránt, 
nemcsak  mint  hazám  és  nemzetem  megkoronázott,  alkotmányos 
királya,  hanem  az  ő  magán  személye  iránt  is;  s  ha  nem  akarnék 
szerény  lenni,  együtt  kiáltanám  Gibbon  híres  történetíróval,  ki  ezt 
az  ő  épp  oly  alkotmányos,  nemes  uralkodójáról  mondta:  Ő  egy 
erényes  férfiú!  Legutóbb  Parisban  is  alattvalói  hűségem  és  hódo- 
latom érzelmeit  követve,  mindig  kerestem  az  alkalmat,  hogy  O 
Felségét  láthassam.  Számtalanszor  elmentem  a  Boulevardra,  a  Hotel 
Neuchatel  elé,  ahol  Ő  Felsége  lakott,  hogy  legalább  akkor  láthassam 
őt,  mikor  kikocsiz,  vagy  kilovagol.   Eljártam  a  katonai  szemlékre, 

hogy  láthassam  őt,  aminthogy  sikerült  is  egyszer  a  XV-ik  Lajos- 
téren a  Champs-Elysées  bejáratánál  látni  őt,  az  angol  csapatok  szem- 
léje alkalmával,  midőn  nem  messze  állottam  tőle,  s  alkalmam  volt 
őt  hosszabb  ideig  látni  és  megfigyelni.  Ma  is  előttem  áll  a  kép, 
midőn  Ő  Felsége  egyik  oldalán  az  orosz  cár,  a  másik  oldalán  a 
híres  Wellington  állott.  Azért  újból  a  legaljasabb  rágalomnak  kell 
mondanom  azt  a  vádat,  hogy  Ő  Felsége  legmagasabb  személyét 
szidalmaztam  volna,  annál  is  inkább,  mert  jelen,  meg  nem  érdemelt 
szerencsétlen  helyzetemben,  dacára,  hogy  elfogatásom  legfelsőbb 
parancsra  történt,  Isten  után  elsősorban  ő  Felsége  atyai  jóságában 
keresem  a  legfőbb  támaszt  és  bizalmat,  ki  pártfogóm  és  megmentőm 
lesz  a  szerencsétlenségben,  s  kiszabadít  szörnyű  helyzetemből. 

Különben  is,  mint  német  és  francia  ismerőseim,  mindenkor 
bizonyíthatják,  én  párisi  tartózkodásom  idején  még  megjegyzéseim- 
ben is  a  legóvatosabb  magaviseletet  tanúsítottam,  s  nemcsak  Ő 
Felsége,  hanem  minden  más  uralkodó  személyéről  is  mindenkor 
a  legnagyobb"  tisztelettel  nyilatkoztam,  mint  ahogy  az  művelt  ember- 
től máskép  nem  is  várható. 

Ami  azt  a  vádat  illeti,  hogy  minden  alkalmat  felhasználtam  arra, 
hogy  a  párisi  népet  rossz  irányban  befolyásoljam,  ez  annál  inkább 
légből  kapott,  alaptalan  koholmány,  mert  én  minden  nyilvános  alka- 
lommal legfeljebb  csak  a  néma  szemlélő  szerepére  vállalkoztam. 
Soha  nyilvánosan  nem  politizáltam,  magán-társaságokban  pedig 
mindenkor  figyeltem  arra,  hogy  még  csak  vélemény-különbségbe 
se  jussak  senkivel,  s  bele  ne  menjek  szélsőségekbe.  S  ha  sokszor 
fel  is  szólítottak  véleményadásra  a  napirenden  lévő  politikai  kér- 
désekben, rendesen  azzal  tértem  ki,  hogy  mint  nem  honos,  idegen 
államok  dolgaiba  és  politikájába  nem  avatkozom.  Feleségemtől  is 
megkívántam,  hogy  ne  politizáljon,  se  szóval,  se  írásban,  amint 
azt  leveleim  is  bizonyítják. 

Ami  a  dr.  Gall  társaságában  állítólag  történtekre  vonatkozik, 
arra  nézve  megjegyzem,  hogy  azon  különböző  társadalmi  állású 
egyének,  kik  hozzá  jártak,  rendesen  felolvasásai  miatt  látogatták  őt. 
Néha  egy-két  embert  meg  is  hívott  ebédre.  De  e  felolvasások  alkal- 
mával, hol  én  is  gyakran  jelen  voltam,  a  politika  teljesen  ki  volt 
zárva.  A  társaságban  rendesen  a  háziúr  vitte  a  szót,  s  még  csak 
nem  is  emlékszem,  hogy  ott  az  osztrák  viszonyok  egyáltalában 
valaha  szóba  kerültek  volna. 

421 


BACSÁNYI  JÁNOS  ÉS  KORA 


Elnök:  Ismer  ön  valami  Vernier  nevezetű  egyént? 

Bacsányi:  Vernier,  mint  emlékszem,  Parisban  a  postánál  volt 
alkalmazásban.  Blanchard,  párisi  könyvkereskedőnél  ismertem  meg 
őt  néhány  hóval  elfogatásom  előtt;  jó,  de  korlátolt  embernek  tar- 
tották. Szó  volt  arról,  hogy  Blanchardné  tanácsára  koszton  és 
kvártélyon  nála  lakjam.  Arra  is  emlékszem,  hogy  könyvtáramból 
egy  több  kötetből  álló  müvet  eladtam  neki.  Bécsben  is  járt.  Laká- 
sán is  voltam,  mely  2—3  szobából  állott  s  piszkosan,  szegényesen 
volt  berendezve. 

Elnök:  Ez  a  Vernier  volt  az,  ki  önt  feladta,  hogy  Ő  Felségét, 
a  császárt  szidalmazta,  s  ennek  kapcsán  ön  oly  megjegyzéseket 
tett,  hogy:  a  császár  gyenge,  rövidlátó,  rosszakaratú,  bosszúálló, 
szószegő,  alávaló  ember,  ki  maga  semmiről  meg  nem  győződik,  s 
környezete  befolyása  alatt  áll.  Ily  nyilatkozatot  hallottak  más  pár- 
tatlan emberek  is  az  ön  szájából.  Ön  megítélheti,  hogy  az  ily  vesze- 
delmes beszédek  minő  hatással  lehettek  a  könnyen  lobbanékony 
francia  népre. 

Bacsányi:  Hivatkozom  a  már  elmondottakra.  Bárminő  okból, 
bárkinek  befolyása  alatt  állította  rólam  ezen  gyalázatos  rágal- 
makat Vernier,  úgy  nemcsak  gyengefejű,  buta  embernek,  hanem 
alávaló,  rosszakaratú,  hazug  rágalmazónak  és  árulkodónak  kell  őt 
tartanom.  Ami  pedig  a  XVIII.  Lajos  környezetéhez  tartozó  árul- 
kodók ugyanily  állításait  és  feljelentéseit  illeti,  kijelentem,  hogy  a 
francia  király  Ő  Felsége  környezetéből  egyetlen  egy  embert  sem 
ismerek. 

Elnök:  Hogy  gondolja  ön,  hogy  egészen  közömbös  emberek 
örömet  találnának  abban,  hogy  egy  ártatlan  embert  alaptalanul 
vádoljanak.  E  vádnak  mégis  csak  alappal  kell  bírni. 

Bacsányi:  Hogy  az  emberek  lelkében  mi  lakik,  s  a  világon  mi 
minden  történhetik,  azt  csak  Isten  tudja,  ki  a  lelkekbe  lát,  s  ki 
tetteink  felett  egykor  ítélni  fog.  Én  jelen  szerencsétlen  helyzetem- 
ben nem  vagyok  képes  e  titkot  felderíteni,  nem  tudom  e  talányt 
megfejteni,  s  az  emberi  rosszaságnak  ezen  cselszövényeibe  képtelen 
vagyok  bevilágítani.  Hiszen  épp  úgy  megfoghatatlan  talány  előttem 
sok  oly  esemény,  mi  23  év  óta  velem  történt.  Valóban  minden- 
napos imám  lesz  ezentúl  Istenhez,  hogy  szabadítson  meg  minél 
hamarább  ebből  a  gonosz  világból,  ahol  ilyenek  megtörténhetnek. 
Többet  e  tárgyban  nem  mondhatok. 

422 


BACSÁNYI   KIHALLGATÁSA 


Elnök :  Eltekintve  vallomásától,  a  következőkben  mégis  megvan 
az  alap  arra,  hogy  ön  e  gonosz  megjegyzéseket  tette: 

1.  Az  ön  viselkedése  a  francia  kiáltványnál. 

2.  Utána  bekövetkezett  kivándorlása  Franciaországba,  valamint 
a  bassanói  hercegre  épített  reményei. 

3.  Feleségének  levélben  tett  kijelentése,  hogy  nem  tér  többé 
vissza 

4.  A  2000  franknyi  évi  nyugdíj. 

5.  Nerveauxnak  már  említett  veszélyes  tartalmú  gyanús  levele. 

6.  A  párisi  rendőrfőnökhöz  intézett  levele,  melyben  teljesített 
fontos  szolgálatokról  van  szó,  —  mindezek  az  ön  gonosz  szándé- 
kát bizonyítják. 

Bacsányi:  Nem  vonom  kétségbe,  hogy  mindezen  tények  mester- 
séges összeállításával  a  látszat  ellenem  szól.  De  miután  az  előttem 
feltett  kérdésekre  teljes  összefüggéssel  és  alapossággal,  s  az  igaz- 
ságnak megfelelőleg  mindent  megmondtam,  amiről  tudomásom  volt, 
megvallom  nem  értem,  hogy  logikusan  miképen  lehet  így  vádat 
kovácsolni  ellenem. 

Azért  nem  tehetek  mást,  minthogy  a  t.  bizottság  bölcs  belátá- 
sára, nemes  szivére,  emberi  érzésére  és  igazságszeretetére  hivatko- 
zom. Hivatkozom  továbbá  mindazoknak  jóérzésére,  kik  valaha  ezen 
periratokba  betekinteni  fognak. 

S  ezután  még  csak  néhány  észrevételt  óhajtok  tenni  a  felhozott 
vádpontokra  nézve. 

Mint  született  magyar,  a  kivándorlást  nem  tarthattam  bűnnek. 
Úgyszintén  elmondtam  már  azon  szükséges  okokat,  melyek  a  kiván- 
dorlásra kényszerítettek.  Épp  üldöztetésem  volt  az  oka  kivándorlá- 
somnak, s  ez  kényszerített  arra  is,  hogy  az  osztrák  kormány  idé- 
zésének ne  tegyek  eleget. 

Midőn  azonban  később  értesültem,  hogy  Ő  Felsége  nőm  előtt 
jóakaratú  kegyességgel  nyilatkozott  rólam,  elhatároztam,  hogy  vissza- 
térek Ausztriába.  Épp  azért,  midőn  Metternich  herceg  1815  július 
második  felében  Parisba  érkezett,  dr.  Gall  útján  augusztus  6-ára 
kihallgatást  kértem,  hogy  visszatérésem  dolgában  segítségéhez  folya- 
modjam. Ezt  azonban  megelőzte  augusztus  5-én  történt  elfogatá- 
som.  Ami  tehát  a  feleségemmel  történt  levelezés  e  részére  vonat- 
kozik, az  még  az  1810—  11-iki  eseményekkel  van  összefüggésben. 

Elnök:  Az  ön  állítólagos  jó  szándékával  ellentétben  áll  az,  ami 

a  feleségével  való  levelezésből  kiviláglik,  hogy  ön  elégedetlen  volt 
az  osztrák  kormánnyal,  s  kifejezést  is  adott  annak,  hogy  az  nem 
is  lesz  jobb,  míg  a  mai  rendszer  alapjában  meg  nem  változik.  Hivat- 
kozom e  tekintetben  1811-iki  levelére. 

Bacsányi:  Méltóztassék  itt  meggondolni,  hogy  e  levelezésben 
egy  hosszú  éveken  át  ártatlanul  halálra  üldözött,  s  már  nem  fiata- 
lon kivándorló,  családjától  és  szeretteitől  elszakított,  idegen  világba 
messze  elsodort  szerencsétlen  ember  keserűsége  nyilatkozik  meg 
hű  feleségével  szemben.  5  már  természetemnél  és  jellememnél  fogva 
is,  mint  magyar  költő,  tüzes  érzelmeim  és  gondolkozásom  el  szok- 
tak ragadni.  Azon  részleteket  illetőleg  pedig,  melyekre  hivatkozás 
történik,  egy  szó  sincs,  mely  gonosz  szándékot  bizonyítana. 

Ami  a  rendszert  érintő  megjegyzéseimet  illeti  az  csak  néhány  egyénre 
vonatkozik    kik  nem  szűntek  meg   engem   igazságtalanul  üldözni. 

Elnök:  Van  még  valami  mondanivalója? 

Bacsányi:  Más  mondanivalóm  nincs,  minthogy  hálás,  forró  alatt- 
valói köszönetemet  fejezem  ki  Ő  Felsége  legmagasabb  színe  előtt 
azon  jóságos  atyai  kegyért,  hogy  kegyes  volt  ügyemben  egy  pár- 
tatlan bíróságot  kirendelni,  s  ezáltal  nekem  alkalmat  adni,  hogy 
a  terhemre  rótt  vádak  tekintetében   elmondhassam   véleményemet. 

A  vallomás  hitelesítése  után  a  vádlott  négy  órakor  délután  fogsá- 
gába visszavitetik.  A  bizottság  kijelenti  a  vádlott  előtt,  hogy  fogsá- 
gának ideje  alatt  magát  tisztességesen  viselte.  A  vizsgálati  jegyző- 
könyv elmondja,  hogy  azon  vádak  felsorolásánál,  melyek  arra 
vonatkoznak,  hogy  a  vádlott  Ő  Felsége  személyét  súlyos  sérelmek- 
kel illette,  Bacsányi  rendkívüli  kedélyizgalmakon  ment  keresztül. 
Midőn  a  bíróság  közli  vele  ezen  vádpontokat,  heves  zokogásban 
tör  ki,  s  alig  képes  visszanyerni  nyugalmát.  Kétségbeesése  össze- 
függ azzal  a  feltevéssel,  hogy  jelenlegi  szomorú  sorsának  s  a  vád- 
nak, mellyel  illetik,  oly  következményei  lesznek,  melyek  kihatnak 
egész  életére.1 

Időközben  a  bíróság  bevégezvén  Bacsányi  kihallgatását,  újabbi 
tanúkihallgatásokat  rendel  el  azon  ellenmondások  tisztázására, 
melyek  Bacsányi  vallomása,  s  a  tanúk  vallomásai  között  felmerültek. 
Ily  éles  ellentét  merül   fel   elsősorban   Márton   vallomása   körül, 

1  Bacsányi  rendes  kihallgatásának  jegyzőkönyve.  A  cs.  kir.  osztrák  belügy- 
minisztérium levéltárában,  Bécs, 

melyre  nézve  a  bíróság  utasítást  ad  a  legfőbb  rendőrhatóság- 
nak, hogy  Bacsányi  ügyében  Mártont  újból  hallgassa  ki.  Ez  tény- 
leg meg  is  történik  a  bécsi  városi  hatóság  színe  előtt  1816  már- 
cius 15-én. 

Mártont  figyelmeztetik,  hogy  előbbi  kihallgatásánál  azt  állította, 
hogy  nem  fordította  le  a  kiáltvány  sérelmes  részeit,  s  azok  szá- 
mára üres  helyet  hagyott.  Állította  továbbá,  hogy  a  fordítással 
körülbelül  három  órakor  reggel  lett  készen,  s  hogy  az  ő  fordítá- 
sából egy  szó  sem  volt  a  megjelent  nyomtatványban.  Bacsányi 
ezzel  szemben  azt  állítja,  hogy  1809  május  15-én  késő  este  a  kiált- 
vány német  és  magyar  nyelven  teljes  szövegében  lett  elébe  téve, 
s  neki  csak  a  magyar  szöveg  nyelvezetét  és  helyességét  kellett  meg- 
állapítania. A  fordításban  tehát  semmiféle  hézag  nem  volt.  Márton 
erre  a  következő  vallomást  teszi: 

„Az  említett  kiáltvány  német  és  francia  szövegben  volt  megfogal- 
mazva. Ha  jól  emlékszem,  én  a  magyar  fordítást  egy  külön  ív  papí- 
ron végeztem.  Ha  Bacsányi  azt  állítja,  hogy  ő  1809  május  15-én 
későn  este  a  magyar  és  német  fogalmazványt  készen  kapta  a  fran- 
ciáktól, s  abban  hézagok  nem  voltak,  úgy  nyilvánvaló,  hogy  ezt 
egy  harmadik  személy  csinálta,  mert  újból  állítom,  hogy  én  a  sérel- 
mes részeket  nem  fordítottam  le,  hanem  azok  számára  helyet 
hagytam." 

Midőn  Mártont  figyelmeztetik  Bacsányi  amaz  állítására,  hogy 
igenis  a  sérelmes  részek  a  kiáltványban  benfoglaltattak,  Márton 
hivatkozik  első  vallomására,  s  azt  állítja,  hogy  ily  körülmények  között 
nem  az  ő  fordítását,  hanem  egy  más  fogalmazványt  tettek  Bacsá- 
nyi elé. 

Figyelmeztetik  egyúttal  Mártont  Bacsányi  ama  vallomására,  hogy 
nem  egy  küldönc,  hanem  ő  maga,  Márton,  vitte  el  Bacsányi  laká- 
sára Marét  levelét  1809  május  15-én  délben.  Ott  ismertette  meg 
vele  Bacsányi  a  levél  tartalmát. 

„Most  már  jól  emlékszem  —  Mondja  Márton  — ,  hogy  miután 
Bacsányi  lakását  tudtam,  tényleg  én  mentem  el  hozzá  a  polgár- 
őrséggel, és  pedig  Marét  levelével.  De  hogy  én  adtam-e  át  ott  neki 
a  levelet,  vagy  a  küldönc,  azt  már  szintén  nem  tudom.  Arra  sem 
emlékszem,  hogy  otthon  lakásán  mutatta-e  meg  nekem  Marét  leve- 
lét, vagy  a  Pálffy-házban ;  megengedem,  hogy  Bacsányinak  igaza 
van,  hogy  ő   mutatta  meg  azt  lakásán.  Ha  ma  eltérőleg  vallok  a 

múltkor  mondottakkal  szemben,  ez  csak  azért  van,  mert  Bacsányi 
segítségemre  jött,  s  most  már  jobban  emlékszem  a  körülményekre. 

Tény  az  is,  hogy  én  Bacsányit  a  Degen-féle  nyomdában  fele- 
sége megbízásából  felkerestem.  De  arra  igazán  nem  emlékszem, 
hogy  az  május  16-án  reggel  volt-e.  ■  Egyebekben  Márton  előző  vallo- 
mását fentartja.4 

Újból  kihallgatják  Degen  nyomdászt  is,  ki  azt  mondja,  hogy 
nem  emlékszik,  mintha  Bacsányival  együtt  ment  volna  a  nyomdába 
kocsin.  Bacsányi  nem  a  kocsiban,  hanem  még  a  Pálffy-háznál 
panaszkodott  kirendeltsége  miatt.  Azonkívül  még  Ackermann  fő- 
nyomdász  lesz  újólag  kihallgatva,  ki  azt  állítja,  hogy  Bacsányi  a 
magyar  és  latin  szöveget  korrigálta  át.  Az  ismeretlennel  folytatott 
vitából  azt  következteti,  hogy  ez  utóbbi  járatosabb  volt  a  magyar 
nyelvben,  mint  Bacsányi,  ami  kissé  furcsa  állítás,  mert  hiszen  a 
főnyomdász,  ki  magyarul  nem  tudott,  nem  igen  lehetett  képes 
megítélni  másnak  a  magyar  nyelvben  való  jártasságát.  Vallomása 
különben  sem  mehet  komoly  számba,  mert  pl.  azt  állítja,  hogy  a 
két  férfi  magaviseletéből  és  mozdulatából  következtetett  arra,  hogy 
közöttük  nyelvi  vita  volt.2 

Ezen  újabbi  tanúkihallgatások  alapján  május  18-án  Bacsányi 
még  egyszer  a  vizsgálóbizottság  elé  kerül,  hogy  még  néhány  jelen- 
téktelen kérdésre  nézve  számot  adjon. 

Az  elnök  figyelmezteti  Bacsányit,  hogy  úgy  Márton  tanár,  mint 
Degen  nyomdaigazgató  és  Ackermann  főnyomdász  megmaradtak 
eddigi  vallomásuk  mellett,  s  tudatja  egyúttal  vele,  hogy  az  illetékes 
hatóságok  megkerestetvén,  sehol  oly  kérvénye  nem  találtatott,  mely 
arra  vonatkoznék,  hogy  ő  az  1809-iki  dolgaiért  bocsánatot  és  kegyel- 
met kért  volna.  Az  elnök  különösen  hangsúlyozza,  hogy  1809-ben, 
az  ellenséges  megszállás  idején,  az  akkor  felállított  Hofkommission 
részéről,  sem  közvetve,  sem  közvetlenül  utasítás  nem  adatott  ki 
arra  nézve,  hogy  ő  a  kiáltvány  lefordítására  szolgálatait  a  franciák 
rendelkezésére  bocsáthatja.  Épp  így  Metternich  herceg  sem  tud 
semmit  e  kirendeltségről.  Mindezekre  nézve  az  elnök  még  egyszer 
felvilágosítást  kér  Bacsányitól. 

1  Márton  József  második  kihallgatásának  jegyzőkönyve  1816  március  15. 
A  cs.  kir.  osztrák  belügyminisztérium  levéltárában,  Bécs. 

*  Degen  és  Ackermann  második  kihallgatásának  jegyzőkönyve  1816  már- 
cius 15.  A  cs.  kir.  osztrák  belügyminisztérium  levéltárában,  Bécs. 

Bacsányi  e  kérdésekre  nézve  a  következőkben  felel: 

A)  Ami  az  említett  tanuk  vallomásait  illeti,  kijelentem,  hogy 
én  is  vallomásomat  legjobb  tudásom  szerint  tettem  meg  és  semmi 
okom  arra  nincs,  hogy  azt  megváltoztassam. 

B)  Hogy  az  említett  kérvény  a  hatóságoknál  nincs  és  nem  is 
lehet,  azt  előre  tudtam,  s  az  teljes  megnyugtatásomra  szolgál. 

C)  Ami  a  Hofkommissariat  engedélyokiratát  illeti,  arra  nézve 
megjegyzem,  hogy  azt  a  francia  hatóságok  átküldték  a  nevezett 
hatósághoz,  s  onnan  az  egy  kísérő  irattal,  mely  báró  Brettfeld  titkár 
aláírásával  lett  ellátva,  jött  vissza.  Ugyanezen  eredeti  irat  volt  az, 
melyet  párisi  kihallgatásomkor  Metternichnek  átadtam,  ki  ama  figyel- 
meztetéssel adta  vissza  nekem,  hogy  őrizzem  meg  azt.  Ugyanekkor 
alkalmam  volt  a  herceg  előtt  ügyemet  előadni  és  szerencsétlen 
sorsomnak,  valamint  üldöztetésemnek  körülményeit  megvilágítani. 
Egy  óráig  tartott  a  kihallgatásom,  s  az  utánam  jövő  báró  Eskeles 
bankár  panaszkodott  is,  hogy  oly  sokáig  kellett  várakoznia. 

Nekem  nagyon  fájt,  hogy  Parisban  történt  elfogatásom  után 
rögtön  nem  lettem  kihallgatva,  midőn  tények  és  bizonyítékok  alapján 
azonnal  kimutattam  volna,  hogy  nincs  másról  szó,  mint  ellensé- 
geim rágalmazásairól. 

Bacsányi  vallomását  a  következő  szavakkal  végzi: 

„Ezen  tízhavi  vizsgálati  fogság  testben-lélekben  megtört,  s  azért 
alázatosan  és  bizalommal  esedezem,  méltóztassék  siettetni  ügyemet, 
hogy  vége  legyen  már  súlyos  helyzetemnek,  s  lehetővé  legyen  téve 
az,  hogy  visszaadassam  az  emberi  társadalomnak." 

Ezzel  véget  ér  Bacsányi  kihallgatása  a  vizsgáló-bizottság  előtt,  s  a 
jegyzőkönyv  azzal  a'  megjegyzéssel  végződik,  hogy  a  vádlott  könnyes 
szemekkel,  mély  érzelmekkel  eltelve,  meghatva  végezte  vallomásait.1 

A  bíróság  a  vallomások  alapján  két  hó  leforgása  alatt  feldől  gozza 
Bacsányi  ügyét,  s  megalkotja  ítélet  nélkül  a  legfőbb  rendőri  hatósághoz 
felterjesztendő  véleményes  jelentését,  mely  következőleg  hangzik: 

Büntetőjogi  szakvélemény, 

mely  az  Ö  Felsége  legmagasabb  parancsára  kijelölt  vizsgáló-bizottság 
által  Bacsányi  János  spielbergi  államfogoly  ügyében  megalkottatott, 

1  Bacsányi  rendes  kihallgatásának  jegyzőkönyve,  Brünn,  1816  május  18. 
A  cs.  kir.  osztrák  belügyminisztérium  levéltárában,  Bécs. 

427 


BACSÁNYI  JÁNOS  ÉS   KORA 


s  a  morvaszilézia  felebbezési  törvényszék  elnökének,  gróf  Auersperg 
József  Ő  Excellenciájának  utasítására  a  cs.  kir.  rendőrigazgatóság 
elnökéhez,  báró  Hager  Ő  Excellenciájához  felterjesztetett. 

A  franciák  megszállása  idején,  1809-ben,  az  ugyanezen  év  május 
15-én  a  magyarokhoz  intézett,  s  nyomtatásban  megjelent  francia, 
német,  magyar,  valamint  francia,  latin,  magyar  kiáltvány,  melynek  értel- 
mében az  illető  nemzet  arra  szólíttatik  fel,  hogy  az  uralkodóház  ellen 
felkeljen  és  saját  kebeléből  új  királyt  válasszon,  közvetlen  eredménye 
a  franciák  azon  politikájának,  mely  egyik  főeszközét  a  kedélyek 
felizgatására  és  a  forradalmi  eszmék  felkavarására  azon  célzatból 
és  szándékból  alkalmazta,  hogy  az  ellenség  legyőzetése  biztosabb 
legyen.  Ezt  a  jakobinusok  által  kezdeményezett  háborúviselési 
módszert  —  mely  a  legerősebb  trónok  megdöntésére  ádáz  dühvel 
tör  —  Napóleon  is  alkalmazásba  vette.  Az  ő  parancsa  és  teremtő 
befolyása  nélkül  sem  alattvalói,  sem  az  általa  legyőzöttek  semmit 
maguktól  nem  kezdeményezhettek,  úgy  hogy  az  ő  parancsait  és 
rendeleteit  minden  egyes  esetben  őneki  magának  kell  betudni.  Miután 
az  európai  államokban  ezen,  a  népjogokat  kigúnyoló  módszere  a 
hadviselésnek  nincs  elfogadva,  s  azt  helyeselni  nem  is  lehet,  ezen 
szempontból  az,  tekintet  nélkül  a  kezdeményezőre,  egy  bűnös 
cselekedet,  s  ha  a  büntető  hatalomnak  a  viszonyok  a  kezdeményezőt 
kezébe  szolgáltatják,  ez  a  megsértett  hatalommal  szemben  ezen 
eljárásáért  felelősséggel  tartozik. 

Ha  tehát  egy  ily,  a  magyarokhoz  szóló  kiáltvány,  mely  a  dicsőséges 
uralkodó  császári  háznak  ezen  évszázadok  óta  hű  alattvalóit  felkelésre 
szólítja,  elsősorban  magát  a  hadviselő  ellenfelet  állítja  pellengérre, 
s  ezen  eljárás  a  népjogok  elleni  cselekedetet  képez,  úgy  egy  itteni 
alattvalónak  ebben  való  közreműködése,  akár  közelebbről,  akár 
távolról  legyen  is  abban  része,  nem  egyéb,  mint  a  felségárulás 
büntetendő  cselekménye. 

A  tényállást  megállapító  jegyzőkönyv  szerint  a  kiáltvány  ténye, 
s  az  ugyanoly  szellemben  megszerkesztett  és  terjesztett  Nobilis 
Hungarus  ad  Hungaros  című  röpirat,  mely  1809  május  15-ről  szól, 
jogilag  bebizonyítottnak  tekintendő. 

A  Bacsányi  János  ellen  felhozott  és  a  bizottság  kezére  adott 
adatok,  melyek  nevezettnek  bűnrészességét  voltak  bizonyítandók, 
szükségessé  tették,  hogy  a  sommás  és  rendes  kihallgatás  a  büntető- 
törvénykönyv 287.   és  350.  szakaszai  szerint  folyamatba  tétessék. 

Ezen  eljárás  tekintetében  a  bizottság  figyelmét  arra  irányította : 

a)  hogy  a  vádlott  bűnössége,  vagy  ártatlansága  úgy  megállapít- 
tassék,  hogy  az  ítéletozatal  igazságosan  történjék, 

b)  hogy  ezen  vizsgálat  a  legalaposabban  ki  legyen  merítve. 

/.  tárgy. 

A  vizsgálat  tárgyát  képező  ama  váddal,  mely  szerint  a  kiáltvány 
megszerkesztésében  való  bűnrészesség,  s  a  felségárulás  ténye  volt 
megállapítandó,  egyúttal  össze  volt  kapcsolva  Bacsányi  Jánosnak 
Franciaországba  való  kivándorlási  ügye  is  (ez  utóbbi  azonban, 
mint  a  tényeket  megvilágító  körülmény,  nem  pedig  mint  külön 
bűntény),  s  miután  a  vizsgálat  alatt  lévő  szabadon,  saját  jószán- 
tából kezdett  beszélni  és  felelni,  úgy  a  kérdések  egymásután, 
egyenkint  és  összesítve  lettek  előtte  feladva,  amelyekre  ő  felelt  is. 

Az  1816  január  16-án  kelt  jegyzőkönyvben  a)—h)-\g  felállított 
vádpontok  tekintetében  a  vizsgálat  alatt  lévő  a  következőkben  adott 
felvilágosításokat. 

A  franciák  ellenségként  1809  május  9-én  vonultak  be  Bécsbe. 
A  vádlott  csak  15-én  kapott  a  déli  órákban  Marét  francia  minisztertől 
egy  levelet,  ki  őt,  mint  régi  kufsteini  fogolytársát,  magához  meg- 
hívja s  kéri,  látogassa  meg  azonnal,  mert  később  Schönbrunnba  megy. 

Ő  elment  hozzá.  Első  találkozásuk  szívélyes,  de  rövid  volt,  mert 
Marét  nemsokára  Schönbrunnba  ment,  ami  körülbelül  három  órakor 
történhetett. 

Ugyanezen  este  a  vádlotthoz  egy  fegyveres  bécsi  polgár,  mint 
küldönc  jött  azzal  a  szóbeli  üzenettel,  hogy  jöjjön  azonnal  Marét 
miniszterhez.  Ö  rögtön  elment,  s  midőn  oda  megérkezett,  a  miniszter 
irodájába  vezették,  hol  több  francia  ember  volt,  de  ahol  Marét 
nem  volt  jelen.  Ezek  közölték  vele  a  francia  császának  azon  parancsát, 
hogy  az  asztalon  lévő,  már  franciából  lefordított,  kész  kiáltványt 
a  fordítás,  s  a  nyelvezet  helyességének  megállapítása  szempontjából 
vizsgálja  át,  s  állapítsa  meg,  hogy  a  francia  szöveg  megegyezik-e 
a  magyar  fordítással. 

Bacsányi  ezen  munkára  csak  azon  feltétellel  vállalkozott,  hogy 
ha  arról  a  cs.  kir.  Hofkommisariat  értesítve  lesz  s  ehhez  bele- 
egyezését adja.  Erre  neki  nevezett  hatóság  egy  átiratát  kézbesítették, 
mely  egy  titkár  aláírásával  volt  ellátva  (a  névre  nem  emlékszik), 
s  mely  hivatva  volt  eljárását  igazolni.  Erre  ő  minden  gondolkozás 

nélkül  átvizsgálta  a  fordítást,  s  néhány  nyelvbeli  jelentéktelen 
javítástól  eltekintve,  s  annak  tartalmán  mit  sem  változtatva,  a  for- 
dítást a  francia  eredetivel  megegyezőnek  találta.  Erre  még  ugyan- 
azon éjjel  a  szintén  kirendelt  Degen  nyomdaigazgatóval  ennek  az 
Altervorstadton  lévő  nyomdájába  ment,  hol  neki  a  magyar  nyom- 
tatvány helyességét  kellett  ellenőrizni.  Bacsányi  eljárásának  igazolá- 
sára és  a  vád  megcáfolására  a  következő  részleteket  mondotta 
jegyzőkönyvbe. 

Marét  meghivó-levelének  tartalma  bizonyítja,  hogy  ő  e  miniszterrel 
előbb  össze  nem  jött,  s  annak  meghívását  megindokolja  a  kufsteini 
fogságban  1795-ben  kötött  ismeretségükkel.  Ebből  kifolyólag  történt 
a  látogatás,  melyet  ily  körülmények  között  nem  utasíthatott  vissza. 
Ezen  rövid  látogatási  tény  nem  képezheti  egy  oly  vádnak  alapját, 
mely  neki  e  tekintetben  terhére  róható  volna. 

Hogy  ő  saját  elhatározásából  Marét  ismeretségét  nem  kereste, 
arra  nézve  hivatkozik  magaviseletére,  s  különösen  arra  a  körül- 
ményre, hogy  midőn  az  1805-iki  első  francia  megszállás  idején 
Marét  miniszter  először  tartózkodott  Bécsben,  őt  fel  sem  kereste, 
sőt  nem  is  látta. 

Ezen  tényállás  Marét  leveléből  is  megerősítést  nyer,  melyben  ez 
a  kitétel  foglaltatik:  „Két  egykori  bajtárs  a  szerencsétlenségben". 
Maretnek  nem  lett  volna  szüksége  arra,  hogy  ily  régi  eseményekre 
hivatkozzék,  ha  már  azóta  többször  találkozott  volna  vele. 

Habár  a  vizsgáló-bizottságnak  a  legfőbb  rendőri  hatóság  azt 
az  értesítést  adta,  hogy  még  1805-ben  volt  érintkezés  Marét  és 
Bacsányi  között,  mégis  erre  bizonyíték  nincs.  Ezen  csak  általános- 
ságban felmerülő  vád,  melynek  beigazolására,  mint  a  legfőbb  rendőri 
hatóság  maga  is  megjegyzi,  minden  bizonyíték  hiányzik,  a  vizsgálat 
alatt  lévő  védekezése  után  végleg  elejtettnek  tekintendő. 

Az  említett  első  látogatás  1809-ben  ártatlan,  megengedhető 
cselekmény  volt.  Márton  József  tanár  vallomása  szerint  pedig,*  be 
van  bizonyítva,  hogy  Bacsányi  ő  előtte  nem  kereste  fel  Marét 
minisztert,  mert  ez  őt  csak  május  15-én  kérdezte  meg,  hogy 
Bécsben  tartózkodik-e  Bacsányi ;  erre  Marét  kijelentette,  hogy  utána 
fog  küldeni,  s  meghivó-levelével  Mártont  küldé  Bacsányihoz,  mint 
az  utóbbi  ezt  állítja.  Ezen  tényállásnak  Márton  először  ellene  mond, 
de  második  kihallgatásában  mégis  elismeri,  hogy  a  dolog  úgy  áll, 
mint  azt  Bacsányi  mondja.  Tény  az  is,  hogy  Bacsányi  Márton  után 

jött,  s  ő  ennek  Marét  levelét,  nem  tudni  hol  s  mikor,  fel  is  olvasta. 
Mert  a  helyre  és  időre  vonatkozó  ellentmondás,  mely  Márton  és 
Bacsányi  között  fenforog,  nem  dönti  meg  azt  az  igazságot,  hogy 
Marét  levele  május  15-én  kelt  és  küldetett  Bacsányihoz. 

Hogy  Bacsányi  egy  polgári  küldönc  útján  lett  elhíva  és  kiren- 
delve a  franciákhoz  szolgálattételre,  az  iránt  semmi  kétség  nincs, 
de  hogy  ő  azért  lett-e  kirendelve,  hogy  a  franciák  által  elébe  tett, 
már  kész  fordítást  átvizsgálja,  az  nem  állapítható  meg. 

Bacsányi  azt  állítja,  hogy  ő  e  munkát  mindaddig  megtagadta, 
míg  ahhoz  az  osztrák  hatóságok  jóváhagyását  meg  nem  kapta ;  ez 
meg  is  történt,  s  Bacsányi  azt  mondja,  hogy  ezen  igazolvány  meg 
is  volt  párisi  papírjai  között.  Állítja  továbbá,  hogy  Metternich 
herceg  is  látta  ezen  okmányt,  kinek  azt  megmutatta,  midőn  1810-ben 
kihallgatáson  volt  nála. 

A  legfőbb  rendőri  hatóság  erre  vonatkozó  átiratai  bizonyítják, 
hogy  a  cs.  kir.  Hofkommisariat  hivatalosan  semmit  sem  tud 
Bacsányi  kirendeltségéről,  s  a  fordításra  nem  is  adott  engedélyt, 
továbbá,  hogy  Metternich  herceg  ezen  állítólagos  igazolványt 
nem  látta. 

Hogy  a  kiáltvány  magyar  fordítását  a  kirendelt  Márton  nyelv- 
mester és  a  statisztika  tanára  teljesen  végezte,  azt  nevezettnek 
február  12-én  eskü  alatt  tett  vallomása  bizonyítja.  Ő  azonban  a 
Napóleon  által  aláírt,  a  német  és  francia  szövegben  foglalt,  Ő  Fel- 
sége legmagasabb  személyét  sértő  kitételeket  nem  fordította  le, 
hanem  azok  számára  üres  helyet  hagyott,  amit  Theremin  állam- 
tanácsos Mártonnak  meg  is  engedett.  Azon  kifejezések,  melyek  egy 
újonnan  választandó  alkotmányra,  s  a  Rákos  mezején  tartandó 
országgyűlésre  vonatkoznak,  szerinte  az  elébe  tett  francia  szövegben 
nem  foglaltattak,  s  ő  azokat  csak  a  később  nyomtatásban  megjelent 
kiáltványban  olvasta. 

Mindezen  állításoknak  Bacsányi  ellentmond,  úgy  a  sommás, 
mint  a  rendes  kihallgatás  folyamán,  s  Márton  állításaira  nézve  a 
következőket  mondja: 

Ö,  mint  be  van  bizonyítva,  nem  reggel  7—8  óra  tájban,  mint 
azt  Márton  állítja,  hanem  1809  május  15-én  este  lett  kirendelve, 
s  miután  a  nyomtatás  a  15-ikéről  16-ikára  következő  éjszakán 
megtörtént,  az  idő  rövidsége  miatt  fizikai  lehetetlenség  lett  volna, 
hogy  ő  a  fordítást  egész  terjedelmében  elkészítse.   A  magyar  tör- 

ténelemre  vonatkozó  kitételek  tekintetében  hivatkozik  a  magasabb 
politikai  szempontokra,  melyek  folytán  az  államoknak  érdekében 
áll,  hogy  a  szomszéd  országok  belső  viszonyairól  tudomást  szerez- 
zenek. Különösen  XIV.  Lajos  francia  király  óta  az  Ausztria  nagy- 
ságára mindenkor  féltékeny  francia  kabinet  szükségesnek  látta, 
hogy  a  magyar  nemzet  mozgalmairól,  érzelmeiről,  sőt  a  magyar 
országgyűlés  eseményeiről  is  tudomást  szerezzen.  Ebből  kifolyólag 
a  franciák  épp  oly  tájékozást  szerezhettek  a  magyarországi  viszo- 
nyokról, mint  ennek  az  országnak  bármelyik  polgára,  annál  is 
inkább,  mert  mindezek  a  dolgok  nyomtatásban  is  megjelentek,  az 
ezekre  vonatkozó  történelmi  könyvek  minden  ország  könyvtárában, 
így  a  francia  nemzeti  könyvtárban  is  feltalálhatók. 

Hivatkozik  azonkívül  Napóleon  sajátos  jellemére,  ki  a  népekhez 
intézett  felszólításait  az  ő  különleges  nyelvén  szokta  megfogal- 
mazni, s  ki  eljárásában  alárendelt  tanácsosai  javaslataira  nem  szorult, 
s  így  senki  sem  merészelte  volna  megcselekedni  azt,  hogy  változtatá- 
sokat eszközöljön  azon  eredeti  fogalmazványon,  melyet  az  ő  aláírása 
szentesített. 

A  pótlólag  felvett  kihallgatások  alkalmával  Márton  tanár  meg- 
maradt azon  első  állítása  mellett,  hogy  a  sértő  részeket  nem  ő 
fordította  le,  anélkül  azonban,  hogy  megvádolná  Bacsányit  a  kiált- 
vány lefordításával.  Mindebből  azon  feltevés  következik,  hogy  a 
magyar  fordítást  egy  harmadik  személy  csinálta,  ami  még  való- 
színűbbé válik,  ha  tekintetbe  vesszük  Kasimir  tanú  vallomását,  ki 
egy  harmadik  személyről  beszél,  akit  ő  Bacsányinak  tart,  s  kit  ő 
gyakran  látott  dolgozni  Marét  szobájában.  Ezen  tanúnak  a  Bacsányi 
személyét  illető  tévedése  azonban  alább  ki  fog  tűnni. 

A  Nobilis  Hungarus  ad  Hungaros  című  latin  röpiratra  nézve 
Bacsányi  a  szerzőséget  határozottan  tagadja,  s  ezen  vád  megcáfo- 
lására a  következőket  hozza  fel. 

A  fogalmazvány  oly  rossz,  hogy  azt  egy  tudós  munkájának 
—  melynek  ő  magát  tartja  —  semmi  esetre  sem  tekinthető. 

A  vizsgáló-bizottság  ezen  röpiratra  nézve  szükségesnek  tartja 
megjegyezni,  hogy  a  kihallgatás  folyamán  vádlottnak  átadott  egy 
oly  német  fogalmazványt  latinra  való  fordítás  végett,  mely  e  röp- 
irat 9-ik  oldalának  egy  részére  vonatkozik,  s  melyről  nem  vehető 
rögtön  észre,  hogy  az  ezen  röpiratból  való.  Célja  ennek  az  volt, 
hogy  kideríhető  legyen,  vájjon   e  röpirat  tényleg   Bacsányi   mun- 

kája-e.  Minden  bizonyíték  azonban  amellett  szól,  hogy  ő  nem  lehet 
ezen  röpirat  szerzője. 

Az  első,  s  legfőbb  vád,  mely  Bacsányit  terheli,  az,  hogy  ő  a 
kiáltványt  összes  sértő  részleteivel  lefordította ;  ezen  részek  a  követ- 
kezők :  hálátlan,  esküszegő  fejedelem,  gyenge  fejedelmek,  kik  meg- 
vesztegetett miniszterek  befolyása  alatt  állanak  stb.  Ehhez  járulnak  még 
a  már  említett  történelmi  vonatkozású  részek  is.  Ezen  vád  Márton 
tanár  vallomása  alapján  merül  fel,  ki  azt  állítja,  hogy  ő  az  osztrák 
hatóságok  engedélyével  csinált  fordításból  ezen  részeket  nem  for- 
dította le,  hanem  azok  számára  üres  helyet  hagyott.  Ő  utána  pedig 
Bacsányi  Jánost  rendelték  ki.  Ezután  pedig  a  nyomtatásban  meg- 
jelent kiáltvány  az  összes  említett  sértő  kitételeket,  s  a  történelmi 
vonatkozású  részeket  is  tartalmazta.  Mindez  arra  a  feltevésre  enged 
következtetni,  hogy  a  munkát,  mint  tudós  ember,  Bacsányi  végezte. 

Márton  tanár  nem  volt  szemtanuja  Bacsányi  fordítói  munkás- 
ságának. Ő  bevallotta,  hogy  a  magyar  fordítást  a  sértő  kifejezések 
kihagyásával  teljesen  végezte.  Ő  a  rendőrség  részéről  fel  volt  hatal- 
mazva arra,  hogy  a  fordítást  teljes  egészében  végezze,  s  ezt  minden 
felelősség  nélkül  meg  is  tehette  volna.  A  legfőbb  rendőri  hatóság- 
hoz beérkezett  jelentések  szerint  Márton  mint  hűséges  alattvaló 
viselkedett,  ki  megtagadta  a  teljes  szövegű  fordítás  elkészítését,  s 
ezen  vonakodását  kihallgatása  folyamán  azzal  indokolta,  hogy  ezen 
eljárásából  nagy  baj  származhatott  volna  családjára,  mert  ő  számos 
oly  magyar  főúri  családdal  áll  összeköttetésben,  hol  rossz  néven 
vették  volna  ezen  cselekedetét. 

Az  illetékes  tanuk,  mint  Bindertsch,  Degen,  Kreil,  Haidkohl, 
Klötzl,  Ackermann,  Bacsányival  szemben  semmi  terhelő  vádat  nem 
tudtak  felhozni.  Ezen  tanuk  és  a  Bacsányi  tanúvallomása  közötti 
ellentétek  kiegyenlítésére,  s  a  tényállás  bővebb  megvilágítására 
szükségesnek  látta  a  bizottság  az  előbbiek  újabbi  kihallgatását,  kik 
közül  Ackermann  tanú  megmaradt  amaz  első  állítása  mellett,  hogy 
Bacsányi  egy  idegen  emberrel  jött  a  Degen-féle  nyomdába,  kivel 
együtt  végezték  a  latin  kiáltvány  korrektúráját. 

Kasimir  András,  gróf  Pálffy  József  pitvarnoka,  előadta,  hogy 
ő  Bacsányit  majdnem  mindennap  látta  dolgozni  Marét  dolgozó- 
szobájában; ő  minden  hivatalnokkal  ott  jó  lábon  állott,  sokszor 
volt  reggelire  meghíva  oda  s  többször  tekejátékkal  mulatta  magát. 
Ezen  tanú  leírta  Bacsányi  személyét  is.  Ezen  személyleírás  Bacsá- 

nyit  35  éves,  magas  termetű,  barna,  kerek  képű,  feketehajú  férfiú- 
nak mondja,  ki  oldalszakállt  viselt.  Ő  mindig  magyarnak  tar- 
totta őt. 

Ezen  személyleírás  azonban  a  vizsgálat  alatt  lévő  Bacsányira 
semmiképen  sem  illik.  Bacsányi  ugyan  magas,  sovány  termetű 
ember,  de  már  52  éves.  Barna,  hosszúkás  arcú,  szürkeruhás  férfiú, 
s  pofaszakállat  sohasem  viselt.  Kovács  János  nevelő,  akire  Kasimir 
hivatkozott,  kijelentette,  hogy  Bacsányit  nem  is  ismeri,  s  hogy  itt 
személycserének  kell  fenforogni.  Ily  körülmények  közt  Kasimir  tanút 
a  bécsi  vizsgáló-bizottság  meg  sem  eskette  vallomására,  s  így 
büntetőjogi  szempontból  nevezettnek  tanúvallomása  nem  vehető 
figyelembe. 

A  Nobilis  Hungarus  ad  Hungaros-féle  folyóirat  szerzősége  és 
terjesztése  tekintetében  a  vizsgálat  alatt  lévő  Bacsányi  Jánossal 
szemben  nem  merült  fel  oly  gyanú,  mely  bűnösségét  igazolná, 
annál  kevésbbé,  mert  még  az  sem  volt  bebizonyítható,  hogy  ezen 
röpirat  melyik  nyomdában  lett  nyomatva,  s  így  a  szerző  kikutatása 
teljesen  lehetetlenné  válik.  Azért  a  vizsgálat  alatt  lévővel  szemben 
felmerült  emez  általános  vád,  annak  védekezése  után  elejtetett. 

Maretval,  a  későbbi  bassanói  herceggel  Kufsteinban  kötött  isme- 
retsége magában  véve  semmi  törvénybe  ütköző  cselekedetet  nem 
képez. 

Az  említett,  de  elveszett  hivatalos  átirat,  mely  Oss,  akkori  rendőr- 
igazgató-helyettes által  volt  kiállítva,  csakis  ezen  nevezett  hivatal- 
noknak vallomása  alapján  volna  megvilágítható.  Azonban  ezen 
hivatalnok  nem  lévén  már  az  élők  sorában,  nem  volt  kihallgatható. 
A  másik  tanú  Kasimir,  ki  reá  mutatott  az  ezzel  összefüggő  körül- 
ményekre, mint  nagyon  kétséges  tanú,  vallomásával  nem  vehető 
tekintetbe,  azért  ezen  tanúskodást  a  büntető-törvénykönyv  271.  és 
274-ik  szakaszai  értelmében  érvénytelennek  kell  tekinteni. 

Bacsányi  ezen  váddal  szemben  a  határozott  tagadás  álláspontjára 
helyezkedik,  s  ezekre  nézve  csak  annyit  ismer  be,  hogy  bár  őt 
Marét  tényleg  mindennapra  meghívta  magához,  ő  ezen  meghívásnak 
ily  formában  eleget  nem  tett,  s  csak  egyetlen  egyszer,  midőn  azt 
nem  volt  már  képes  visszautasítani,  fogadott  el  meghívást  ebédre. 
Ezen  kívül  soha  nem  volt  nála,  s  annál  kevésbbé  volt  lehetséges 
az,  hogy  ő  éjjel-nappal  ott  tartózkodott  volna,  ott  mindenféle  játékkal 
mulatott,  s  a  személyzettel  szórakozott  volna. 

Bacsányi  titkos  kimenekülése  a  franciák  kivonulása  után,  s  állá- 
sáról való  lemondása  képezi  a  főváddal  kapcsolatosan  legerősebb 
alapját  az  elkövetett  bűnös  cselekmény  gyanújának. 

Miután  azonban  a  felségárulás  fővádja  meg  van  döntve,  úgy 
ezen  körülmény  is,  mint  a  vádnak  legfőbb  támpontja,  megdől,  annál 
is  inkább,  mert  ezen  menekülés  más  okból  is  történhetett,  ameny- 
nyiben,  mint  azt  a  vizsgálat  alatt  levő  állítja,  az  üldöztetéstől  való 
félelem,  s  Maretval  való  viszonyának  ferde  megvilágítása  indította 
őt  a  kivándorlásra;  annál  is  inkább,  mert  abban  a  nézetben  van, 
hogy  már  első  kufsteini  fogsága  a  Martinovics-ügyben  igazságtalan 
volt,  s  már  akkor  áldozatul  esett  ellenségei  ármánykodásának. 

Azon  feltevésben,  hogy  az  ember  a  dolgokat  sokszor  nem  úgy 
mérlegeli,  amint  azok  állanak,  hanem,  mint  látszanak  lenni,  s  fel- 
fogását az  előbbi  szempont  irányítja,  s  ily  alapon  ítél,  úgy,  habár 
a  vádlott  ezen  nézete  az  akkori  ítéletek  alapján  bizonyára  meg- 
dönthető  volna,  megengedhető,  hogy  ezen  felfogás  képezhette  alapját 
későbbi  félelmének,  s  ez  a  lelkiállapot  irányította  magaviseletét. 

Ezen  félelemtől  üldözött  kedélyállapot  megadja  a  valószínűséget 
vallomásának,  s  feltehető',  hogy  tényleg  nem  az  ellenségnek  tett 
államellenes  szolgálatokért  kívánt  jutalomképen  Parisban  alkal- 
maztatást, hanem  mert  kivándorlása  után  kényszerítve  volt  oly 
állás  után  nézni,  mely  fentartását  biztosítja.  Ezen  állás  elnyeré- 
sében ama  remény  táplálta,  hogy  miután  szerencsétlenségének  oka 
az  volt,  hogy  őt  Napóleon  parancsa  kirendelte,  Marét  közbenjárása 
folytán  módot  fog  találni  arra,  hogy  kárpótolva  legyen  veszteségeiért. 
Ezen  félénk  kedélyállapot  kifolyása  volt  az  is,  hogy  a  kiván- 
dorlási idézésnek  nem* tett  eleget. 

A  vádlott  és  neje  közötti  levelezés,  melyben  Bacsányi  elégedet- 
lensége kifejezésre  jut,  a  bizottság  előtt  szintén  vizsgálat  tárgyát 
képezte,  főleg  azért,  hogy  betekintve  nevezettnek  érzelmi  és  gon- 
dolatvilágába, megalkotható  legyen  a  felfogás  a  vádlott  alapjelle- 
méről. Ezen  levelezés  azonban  nem  bizonyítja  a  rossz  szándékot, 
sőt  abban  számos  alkalommal  vádlott  lelkére  köti  feleségének  a 
tisztességes  magaviseletet  és  a  hallgatást.  S  ezzel  kapcsolatosan 
kihallgatása  folyamán  kijelentette,  hogy  a  levelezésben  megnyilat- 
kozó elégületlenség  nem  az  általános  viszonyokra,  hanem  csakis 
egyes  emberekre  vonatkozik,  kik  okot  adtak  neki  az  elégedetlen- 
ségre. 

Alulírott  alázatos  bizottság  a  vád  első  főpontjára  nézve  a  követ- 
kezőkben mondja  ki  véleményét. 

Miután  ezen  vád  jogi  bebizonyítására  nézve  sem  a  tanúvallo- 
másokból, sem  az  egybevágó  körülményekből,  mihez  a  büntető 
törvénykönyv  412.  §-a  által  előírt  szükséges  jogi  bizonyítékok 
hiányzanak,  meg  nem  állapítható,  hogy  Bacsányi  János  lett  volna 
az,  aki  ama  francia  kiáltványt  magyar  nyelvre  lefordította,  melynek 
teljes  szövegében  való  lefordítását  Márton  József  nem  vette  magára, 
ezzel  szemben  Bacsányi  János,  ki  nevezett  után  kirendelve  lett, 
anélkül,  hogy  az  osztrák  hatóságok  erre  vonatkozó  igazolványát 
felmutathatná,  harmadik  személyt  megjelölni  nem  tud,  ki  e  fordítást 
végezte  volna,  s  ezáltal  az  ellene  felmerülő  fordításban  közreműködő 
gyanút  kellően  eloszlatni  nem  tudta,  mégis  azon  értelemben,  mint 
azt  Brünn  város  büntetőtörvényszéke  a  büntető  törvénykönyv 
221.  §-a  alapján  kimondotta  volna,  a  vád  jogi  bizonyítékok  hiá- 
nyában elejtendő  volna. 

II.  vizsgálati  tárgy: 

Az  állam  belső  nyugalmának  megzavarása.  A  megállapított 
tényállás,  s  kellő  jogi  feljelentések  hiányában  a  Bacsányi  János 
ellen  felmerült  eme  vád  nevezettnek  kihallgatása  és  védekezése  után 
elejtettnek  tekintendő,  s  a  büntető  törvénykönyv  273-ik  §-a  szerint 
az  ellene  folytatott  vizsgálat  e  tárgyban  beszüntetendő. 

És  pedig,  mert: 

A  vád  az  iratokhoz  csatolt  hivatalos  rendőri  jelentéseken  alapul ; 
ezeknek  pedig  csak  egy  megfizetett  Vernier  nevű  alkalmazott  véle- 
ménye, továbbá  meg  nem  nevezett  személyek  jelentései  képezik 
az  alapját. 

Hivatkozással  a  vizsgáló-bizottságnak  a  tányállást  meghatáro- 
zandó I.  számú  naplójára,  megállapíttatik,  hogy  nemcsak  a  vizs- 
gálat alatt  levőnek  határozott  tagadása,  hanem  a  bizonyítékok  hiánya 
folytán  is,  ezen  vád  beigazolása  nem  volt  lehetséges. 

A  védelem  folyamán  Bacsányi  a  vele  szemben  fölmerülő  eme 
vádpontot  illetőleg,  a  legnagyobb  mértékben  meg  volt  lépetve;  a 
vádlott  heves  zokogásban  tört  ki,  s  midőn  hosszú  idő  múlva  vissza- 
nyerte nyugalmát,  hivatkozással  Ő  Felsége  magas  személyével  szem- 
ben mindenkor  tanúsított  hűségére  és  tiszteletére,  a  felmerült  vádat 
határozottan  tagadta. 

A  bizottság  kötelességének  tartja,  hogy  a  vád  alapjául  szolgáló 

jelentések  hitelessége   tekintetében   véleményét  büntetőjogi   szem- 
pontból a  következőkben  alkossa  meg : 

A  rendőrség  első  jelentése  Parisból  1815  július  24-éről  van 
keltezve,  s  azt  tartalmazza,  hogy  Bacsányi  a  legalávalóbb  rágal- 
makkal illette  Ö  Felsége  magas  személyét. 

Mialatt  Bacsányi  szoros  felügyelet  alatt  állott,  ezen  jelentésre 
következő  három  nap  múlva,  július  27-én  megjelent  a  másik  jelentés, 
mely  azt  mondja,  hogy  Bacsányi  tovább  folytatja  az  izgatást  Ö  Fel- 
sége ellen,  s  őt  „jellemtelen,  boszúállóa  jelzőkkel  illeti.  Ezen  jelentés 
egyúttal  azt  is  tartalmazza,  hogy  intézkedés  történt  Bacsányi  további 
szigorú  megfigyeltetésére  s  ha  tényleg  rossz  indulata  bebizonyo- 
sodik, a  legszigorúbb  hivatalos  eljárást  kell  vele  szemben  alkalmazni. 

Ez  után  több  jelentés  nem  lát  napvilágot.  De  miután  Bacsányi 
elfogatása  augusztus  5-én  tényleg  megtörtént,  úgy  ez  vagy  az  emlí- 
tett jelentések,  vagy  későbbi  rapportok  alapján  történt. 

Bármelyik  álláspontra  helyezkedjünk,  ezen  jelentések  büntetőjogi 
szempontból  nem  képeznek  határozott  és  nyílt  bizonyítékot,  miután 
ezek  nem  alapítják  meg  közvetlenül  a  tényleges  bűncselek- 
ményt, s  a  vád  alapját  csak  bizalmas  feljelentések  képezik;  ezen 
jelentések  csak  hallomáson  alapulnak,  anélkül,  hogy  a  tényállás 
határozottan  megállapítva  volna.  Még  feljelentő  tanukról  sem  lehet 
szó,  mert  ilyeneknek  nevei  megemlítve  sincsenek. 

Langswerth  rendőrtitkár  ellenmondásai  erősen  megdöntik  e  jelen- 
tések hitelképességét,  ki  határozottan  jelenti  rapportjában,  hogy  ő 
Bacsányit  hat  héten  át  figyeltette  meg,  s  mások  által  figyelmez- 
tette, holott  ezen  időpontra  nézve  megállapíttatott,  hogy  mindezen 
jelentések  három  napon  belül  láttak  napvilágot 

Ha  tehát  ezen  bűncselekménynek  további  vizsgálata  szükséges- 
nek mutatkoznék,  akkor  elsősorban  nevezett  rendőrhivatalnokot  fel 
kellene  hívni  arra,  hogy  az  említett  tanukat  névszerint  nevezze  meg. 
Ezen  esetben  úgy  ezeknek,  mint  dr.  Gálinak  kihallgatása  volna 
szükséges. 

Ez  utóbbi  kihallgatandó  volna  abban  az  irányban,  hogy  kikből 
állott  az  ő  magántársasága,  tettek-e  ott  nála  politikai  nyilatkoza- 
tokat, s  hallott-e  ő  Bacsányi  részéről  gyalázó  kifejezéseket  Ő  Fel- 
sége magas  személye  ellen. 

Továbbá  Vernier  feljelentő  tanú  felszólítandó  volna,  hogy  mikor, 
hol,  s  kik  előtt  tette  Bacsányi  az  említett  bűnös   nyilatkozatokat. 

Végre  Blanchard  könyvkereskedő,  vagy  más  hiteles  tanú  útján 
kiderítendők  volnának  nevezett  Vernier  viselt  dolgai  és  szükségletei 
az  1815  július  és  augusztus  hónapokban. 

Ezen  jogi  vélemény  után  engedje  meg  Excellenciád,  hogy  alul- 
írott vizsgálóbizottság  a  büntetőtörvénykönyv  455-ik  §-a  alapján 
elmondja  észrevételeit  és  véleményét  a  vizsgálat  alatt  tapasztalt 
ama  jelenségekre  nézve,  melyeket  nevezettnek  látszólagos  vérmes, 
hirtelen  fellobbanó  természetére,  gondolkozására,  kedélyállapotára 
és  jellemére  nézve  megfigyelni  alkalma  volt. 

Mindenek  előtt  tudós  hírnevének  büszkeségében,  jellemének  a 
parancsoló  természet  az  alapja ;  az  ö  felfogása  a  nemes  érzésről  és 
az  erkölcsről,  melyre  szünetlenül  hivatkozik,  zsinórmértékül  szolgál- 
nak nála  arra  nézve,  hogy  másoknak  erkölcsösségét,  vagy  erkölcs- 
telenségét megállapítsa.  Saját  véleményéről  és  meggyőződéséről,  ellen- 
tétben a  másokéval,  úgy  beszél,  mint  egy  diktátor.  Heves  vélemény- 
nyilvánításai, merész  gondolatai,  gyakran  nyers  és  szerénytelen  nyi- 
latkozatai sok  ellenséget  szerezhettek  neki,  kik  ellen  gyakran  han- 
gosan felemeli  szavát. 

De  meggyökerezett  gonosz  embernek,  s  az  államra  veszélyes 
egyénnek  alulírott  vizsgálóbizottság  ezen  megtévedt  embert  lélektani 
megfigyelések,  s  feleségével  folytatott  levelezései  alapján  nem  tart- 
hatja. 

Kitűnően  jellemzi  őt  az  a  nyilatkozat,  melyet  Metternich  Wine- 
burg  herceg  a  nála  kihallgatáson  levő  feleségének  róla  tett,  s  melyről 
felesége  őt  1810  november  22-én  kézbesített,  s  ugyanezen  év  mind- 
szenteknapjáról kelt  levelében  értesíti;  ezen  nyilatkozat  szerint  a 
herceg  sajnálja  őt,  de  őt  magát  tartja  hibásnak  mindabban,  ami 
őt  eddig  érte,  mert  ö  azon  emberek  közé  tartozik,  akik  semmi- 
féle formába  bele  nem  illenek,  s  élénk  képzelődő  tehetségük  által 
sok  oly  dologba  keverödnek  bele,  ami  szerencsétlenségüket  okozza, 
annál  is  inkább,  mert  mindenhez  eréllyel  fognak  hozzá.  Ilyen  embe- 
rek számára  egy  külön  országot  kellene  teremteni. 

Ugyanily  nyilatkozatot  tesz  Bacsányiról  a  herceg  Ő  Felségének, 
melynek  másolata  a  bizottság  előtt  volt. 

De  miután  az  állam  biztonságának  magasabb  szempontja  a 
körülményekhez  képest  szigorú  előrelátást  parancsol,  s  újabban 
bekövetkezhető  veszélyek  a  jövőben  a  köznyugalmat  ismét  fenye- 
gethetik,  Felséged   éleslátása  nem  fogja  figyelmen   kívül   hagyni 

ama  körülményt,  hogy  bölcsességével  és  kegyes  jóságával  megha- 
tározza a  szerencsétlen  fogoly  jövendő  sorsát.1 

így  végződik  a  brünni  vizsgálóbizottság  véleményes  jelen- 
tése Bacsányi  ügyében,  melynek  alapos,  és  lelkiismeretes  meg- 
alkotásához jogi  szempontból  alig  fűződhetik  kifogás.  A  brünni 
vizsgálóbizottság  döntő  bizonyítékok  hiányában  elejtettnek  jelenti 
ki  a  Bacsányival  szemben  felmerülő  mindkét  vádpontot.  A  bizott- 
sági véleménynek  még  azt  a  részét  is  el  kell  fogadnunk,  mely 
Bacsányi  egyéniségének  és  jellemének  képét  adja,  mert  hiszen  a 
bizottság  nem  helyezkedhetik  bele  abba  a  kedélyvilágba,  melyben 
Bacsányi  költői  egyéniségének  és  nyugtalan  lelkének  indulatai 
mozognak.  Az  egész  ítélet  hű  tükre  egyúttal  annak  az  emberbaráti 
bánásmódnak,  melyben  Bacsányi  úgy  a  vizsgálóbizottság  részéről, 
mint  egész  fogságának  ideje  alatt  részesül. 

Kétségtelen  tehát,  hogy  ha  a  brünni  vizsgálóbizottság  fel  van 
hatalmazva  arra,  hogy  Bacsányi  perében  ítéletet  hozzon,  az,  a 
bizottság  szakvéleményét  véve  alapul,  csak  kedvező  lehetett  volna 
a  vádlottra  nézve. 

Ámde  jól  tudjuk,  hogy  a  császár  rendelete  akkép  szól,  hogy  a 
brünni  vizsgálóbizottság  minden  ítélethozatal  nélkül  alkossa  meg 
véleményét,  s  terjessze  azt  fel  a  legfőbb  rendőri  hatósághoz. 

Ez  utóbbi  kapja  meg  a  parancsot  arra  nézve,  hogy  a  brünni 
jelentés  kapcsán  adjon  véleményt  Bacsányi  ügyében,  melynek  alap- 
ján azután  a  császár  végleg  dönteni  fog  az  ügyben.  Bizonyos  tehát, 
hogy  ily  körülmények  között  a  rendőrminiszter  kezébe  van  Bacsányi 
sorsa  letéve. 

A  sors  Bacsányinak  e  tekintetben  sem  kedvez,  mert  épp  rövid 
idővel  ezelőtt  hagyja  el  állását  a  jóindulatú  Hager  rendőrigazgató, 
s  felváltja  helyét  az  a  férfiú,  kinek  nevéhez  egy  későbbi  hosszú 
korszakon  át  Metternich  titkos  rendőri  kémrendszerének  gyászos 
emlékei  fűződnek.  Ez  a  férfiú  gróf  Sedlnitzky  József,  a  hirhedt 
rendőrminiszter,  Metternich  rendőrállamának  typikus  képviselője,  s 
léleknélküli,  mindenre  kész  vak  eszköze  annak  a  rendszernek,  mely- 
nek a  rendőri   kémkedés  és  a   cenzúra  volt  legfőbb  támasza  és 

1  A  brünni  vizsgálóbizottság  büntetőjogi  szakvéleménye.  Brünn,  1816  május 
20.  A  cs.  kir.  osztr.  belügyminisztérium  levéltárában,  Bécs. 

éltető  levegője.  Ez  a  rendszer  volt  az,  mely  a  népakarat  min- 
den megnyilvánulását  lázadásnak  minősítette,  minden  természetes 
haladást  felforgatásnak  nézett  s  a  tehetség  legcsekélyebb  meg- 
nyilatkozását a  magasabb  államérdek  szempontjából  már  eleve  gya- 
núsnak ítélte  s  csírájában  elfojtandónak  vélte. 

Maga  az  osztrákok  legnagyobb  költője,  Grillparzer,  jellemző 
ítéletet  mond  e  rendszer  felett,  midőn  úgy  nyilatkozik,  hogy  egy 
osztrák  költőt  többre  kell  becsülni,  mint  mást,  mert  aki  ily  viszo- 
nyok között  el  nem  veszti  bátorságát,  az  csak  egy  hős  lehet.  Ennek 
a  rendszernek  volt  egyik  feje  és  végrehajtó  eszköze  gróf  Sedlnitzky 
rendőrminiszter,  kihez  képest,  Castelli  szerint,  az  öreg  Hager  való- 
ságos angyal  volt.1 

Ez  a  férfiú  volt  tehát  hivatva  a  magyar  költő  jövő  sorsát  eldön- 
teni, s  véleményével  és  javaslatával  az  uralkodó  elhatározását  befo- 
lyásolni. Sedlnitzky  a  brünni  vizsgálóbizottság  szakvéleménye  alap- 
ján rövid  idő  múlva  fel  is  terjeszti  javaslatát  a  császárhoz  Bacsányi 
ügyében. 

1816  június  12-én  a  rendőrminiszter  hosszas  jelentést  tesz 
0  Felségének,  melynek  bevezetésében  elmondja,  hogy  parancs  sze- 
rint a  rendőrség  a  vizsgálóbizottságnak  mindenben  kezére  járt, 
beszerezte  az  ezen  ügyre  vonatkozó  adatokat  s  kihallgattatta  ama 
még  élő  tanúkat,  kik  ezen  ügyben  felvilágosítást  adhatnak.  Ismer- 
teti a  Bacsányi  ellen  felmerült  vádakat,  s  Bacsányi  vallomásait  úgy, 
amint  arról  a  brünni  vizsgálóbizottság  jelentése  beszámol.  Utal  a 
bizottság  szakvéleményére,  s  ennek  kapcsán  a  következő  javasla- 
tot teszi  az  uralkodónak : 

Legkegyelmesebb  Császár ! 

Nem  lehet  kétség  a  felett,  hogy  a  vizsgálóbizottság  a  Bacsányi 
ellen  felmerült  vádakat  és  gyanúokokat  lelkiismeretes  vizsgálat  tár- 
gyává tette,  s  a  kihallgatás  alkalmával  minden  törvényes  eszközt 
felhasznált  az  igazság  felderítésére.  Az  eredmény  azt  mutatja,  hogy 
Bacsányi  bűnössége  sem  a  felségárulás  vádja,  sem  pedig  az  állam 
belső  nyugalmának  megzavarására  vonatkozó  vád  tekintetében  nem 
volt  jogilag  bebizonyítható. 

Lelkiismeretes  kötelességemnek  tartom,  hogy  magamévá  tegyem 

1  J.  F.  Castelli :  Memoiren  meines  Lebens'  Gráf  Sedlnitzky  und  die  Cen- 
sur.  I.  kötet,  278.  1. 

a  bizottság  e  véleményét,  s  ennek  kapcsán  bátor  vagyok  a  Bacsányi 
ellen  felmerült  felségsértési  vád  tekintetében  egy  oly  újabbi  körül- 
ményre reámutatni,  mely  a  vizsgáló  bizottság  előtt  nem  volt  ismeretes. 

Midőn  Napóleon  császár  seregével  1809.  évben  Bécsbe 
bevonult,  egy  Kermelics  nevű  magyar  ember  tolakodott  hozzá,  kivel 
a  francia  császár  Schönbrunnban  gyakori  és  hosszas  tárgyalásokba 
bocsátkozott.  Nagyon  valószínű,  hogy  ez  a  különösen  elégedetlen 
magyar  szolgáltatta  amaz  adatokat,  melyek  a  magyar  történelemre, 
és  a  magyar  alkotmányra  vonatkoznak,  s  amelyek  a  kiáltványban 
foglaltatnak,  sőt  valószínű,  hogy  az  illető  maga  csinálta  a  fordítást, 
melynek  elkészítését  sem  Márton,  sem  Bacsányi  nem  veszik  magukra. 

Ha  tehát  a  bizottság  ezek  után  felállította  ama  kérdést,  hogy  ki 
volt  tehát  a  kiáltvány  fordítója  —  miután  Márton  és  Bacsányi  tagad- 
ják, hogy  ők  csinálták  volna  — ,  úgy  azzal  vélek  felelni,  hogy  minden 
valószínűség  szerint  Kermelics  volt  az,  ki  ezt  a  gonosztettet  elkövette. 

Ez  az  ember  naponta  megfordult  Marét  miniszter  lakásán,  irodájá- 
ban dolgozott,  s  a  békekötés  után  meg  is  kapta  bűnös  cselekedeteinek 
jutalmát,  mert  alkalmazást  kapott  az  elcsatolt  Illyr  tartományokban  mint 
praefectus,  s  még  ma  is  Parisban,  ahol  él,  francia  nyugdíjat  élvez.1 


1  A  régi  rendőri  hatóság  iratai  szerint,  ezen  Kermelics  Károly  nevű  egyén 
Vasmegyéből  származik,  hol  előbb  a  Batthyány-családnak  volt  jószágigazgatója. 
Midőn  Napóleon  bevonult  Bécsbe,  Kermelics  az  elsők  között  volt,  ki  néki 
szolgálatait  felajánlotta.  A  franciák  különösen  nagy  nyelvtudásának  vették 
hasznát,  s  ezért  alkalmazta  őt  Marét  saját  irodájában.  Midőn  a  franciák 
kivonultak  Bécsből,  Kermelics  megkapta  szolgálatainak  jutalmát  s  mint 
adminisztrátor  és  főispán  'alkalmazást  kapott  az  elcsatolt  Illyr  tartományokban. 
Eleinte  Károlyvárosban  volt  a  székhelye,  de  később  elhelyezték  onnan,  mivel 
összeütközése  volt  Marmont  tábornokkal.  Egy  jelentés  szerint  Kermelics  Napóleon 
és  Mária  Lujza  egybekelésére  1811-ben  Parisba  utazott,  ahol  úgylátszik,  vég- 
kép le  is  telepedett,  mert  már  alig  néhány  év  múlva  két  fiát  a  francia  had- 
seregben látjuk  szolgálni.  Ez  utóbbiak  közül  az  egyiket,  Kermelics  Sándort 
mint  katonaszökevényt,  1815-ben  az  osztrákok  letartóztatták,  midőn  álnév  alatt 
és  hamis  útlevéllel  Ausztria  területére  lépett.  Az  erre  vonatkozó  rendőri  jelentés 
megemlékezik  az  öreg  Kermelicsről  és  viselt  dolgairól  is,  s  mint  egy  nyugtalan 
életű  kalandort  jellemzi  őt.  Ezen  jelentés  után  Kermelicsnek  végkép  nyoma 
vész.  A  Batthyány  hercegi  család  körmendi  levéltára  semmi  felvilágosítást  nem 
nyújt  Kermelicsre  és  családjára  nézve.  L.  a  legfőbb  rendőri  hatóság  elnöki 
előterjesztései:  Jelentések  a  francia  Horvátországból.  Hager  rendőrigazgató 
jelentése  Kermelics  Sándor  ügyében.  1815  december  4-én.  A  cs.  kir.  osztrák 
belügyminisztérium  levéltárában,  Bécs. 

A  tanuk,  kik  Bacsányi  és  Marét  összeköttetésére  felvilágosítást 
adhatnának,  azóta  meghaltak.  így  Oss  rendőrigazgatóhelyettes,  ki 
mint  a  Pálffy-ház  barátja  ott  gyakran  megfordult,  [továbbá  nevezett 
grófi  háznak  Kertzmayer  nevű  udvarmestere,  ki  szintén;  tudott 
mindarról,  ami  a  megszállás  idején  Maretnál  történt,  s  ki  jól  ismerte 
az  ott  ki-  s  bejáró  bécsi  lakosokat,  már  nincsenek  az  élők  sorában. 
A  Pálffy-ház  Kasimir  nevű  pitvarnoka  pedig  kétségtelenül  téved, 
ha  azt  a  magyar  embert  állítja  Bacsányinak,  akit  nap-nap  mellett 
látott  dolgozni  Marét  irodájában.  Ezen  magyar  ember  nem  volt  más, 
mint  Kermelics.  A  pitvarnok  személyleírása  ezen  emberről  nem 
illik  Bacsányira. 

Habár  Bacsányi  jogilag  bűnösnek  nem  találtatott,  s  következéskép 
a  neki  tulajdonított  vádak  tekintetében  bűnösnek  nem  tekinthető, 
azért  teljesen  még  sem  igazolta  magát,  s  még  mindig  gyanús  egyén 
marad,  ki  az  ellene  oly  gyakran,  s  különböző  időben  felmerülő 
vádak  és  gyanúokok  alapján,  a  rendőrség  állandó,  éber  megfigye- 
lését igényli. 

Ha  ő  azon  jellemzés  után,  melyet  úgy  a  vizsgáló-bizottság,  mint 
Metternich  herceg  véleménye  ad  róla,  nem  is  bizonyul  az  államra 
nézve  veszedelmes  egyénnek,  mégis  alapos  a  feltevés,  hogy  gon- 
dolkozásának iránya,  tudós  hiúsága,  s  nyugtalan  természetének 
félszegségei,  okozhatnak  az  államnak  bajt,  ha  ő  nincs  szigorú  őrizet 
és  megfigyelés  alatt. 

Ha  tehát  Felséged  parancsa  kegyeskednék  őt  fogságától  —  amire 
jogi  alap  nincs  —  megszabadítani,  a  korlátlan  szabadság  még  sem 
volna  néki  visszaadható. 

Az  én  igénytelen  véleményem  szerint  két  út  van  arra  nézve, 
hogy  Bacsányit  az  államra  nézve  ártalmatlanná  tegyük:  vagy  egy 
erősségbe,  vagy  egy  oly  tartományi  fővárosba  kellene  őt  küldeni, 
ahol  egy  jó  rendőrigazgatóság  székel.  Alapos  meggondolás  után 
Linz  városát  tartanám  legalkalmasabbnak  Bacsányi  jövő  tartózko- 
dási helyéül,  hacsak  Felséged  bölcsessége  nem  tartaná  helyesebb- 
nek őt  személyes  szabadságának  fentartása  mellett,  egy  cseh 
erősségbe  száműzni.  A  visszatérés  Bécsbe,  vagy  hazájába,  sem 
magasabb  állami,  sem  pedig  rendőri  szempontokból  semmiféle 
körülmények  között  nem  volna  neki  megengedhető. 

Brünn,  ahol  fogságban  ült,  Graz,  hol  Marét  száműzetésben  él 
és   Prága,  ahol   több   száműzött  francia  polgár  tartózkodik,  egyik 

sem  alkalmas  hely  erre.  Bátor  vagyok  tehát  Felségednek  alázatos 
hódolattal  e  tekintetben  Linz  városát  javaslatba  hozni,  ahol  én  őt 
a  tartományi  főnök,  s  a  rendőrigazgató  legszigorúbb  őrizete  és 
megfigyelése  alá  fogom  helyeztetni. 

Ha  Felséged  ezen  legalázatosabb  javaslatomat  elfogadni  kegyes- 
kednék, még  felmerül  az  a  kérdés,  hogy  miként  kellene  Bacsányiról 
gondoskodni.  Ő  tudvalavőleg  vagyontalan  ember,  s  jelenleg  még 
azon  anyagi  módtól  is  meg  van  fosztva,  hogy  a  legszükségesebb 
ruhaneműeket  megszerezhetné  azon  célból,  hogy  legalább  az  emberek 
között  tisztességes  öltözetben  jelenhessék  meg. 

Mint  tudós  és  volt  hivatalnok,  a  jelen  viszonyok  között  kevés 
kilátása  nyílik  arra,  hogy  állást  kapjon,  s  miután  az  sem  képzel- 
hető, hogy  ő  ma  egy  magánalkalmazásba  jusson,  azért  tekintetbe 
kell  venni  azt,  hogy  a  mai  viszonyok  között  nincs  módjában  az, 
hogy  kenyerét  tisztességes  úton  megszerezhesse.  Viszont  ezzel  szem- 
ben eddigi  élete  és  viselt  dolgai  sem  engedik  meg,  hogy  az  állam 
részéről  nyugdíjra,  vagy  más  egyéb  támogatásra  tarthatna  igényt. 

A  dolgok  ily  állásában  bátor  vagyok  Felségednek  a  következő 
alázatos  javaslatot  tenni: 

Bacsányi  neje,  az  ismert  költőnő,  Baumberg  Gabriella,  ki  leánya 
egy  tiszteletreméltó  hivatalnoknak,  ki  Felséged  hű  szolgálatában 
halt  meg.  E  nő,  mint  Bacsányi  szerencsétlen  hitvestársa,  méltó 
Felséged  szánalmára.  Nevezett,  mint  költőnő,  már  gyakran  kiérde- 
melte Felséged  kegyét.  Ő  egy  nemeslelkű  nő,  ki  mintaképe  a  hűséges 
hitvestársnak,  s  aki  mint  eddig  is,  ezután  is  meg  fogja  osztani  fér- 
jével a  sorsot. 

Ha  Felséged  atyai  jósága  kegyes  volna  Bacsányi  nejének  évi 
400  frt  nyugdíjat  adományozni,  ily  módon  ezen  házaspár  fontos  szükség- 
leteiről egyelőre  gondoskodva  volna,  s  egyúttal  lehetővé  volna  téve, 
hogy  az  így  főkép  neje  által  eltartott  Bacsányinak  módjában  lesz 
egy  megengedett  kenyérkereset  után  látni. 

Felséged  bölcsességétől  várom,  hogy  e  tekintetben  minő  paran- 
csokat kegyeskedik  nékem  adni.1 

Ezen  előterjesztésre  1816.  augusztus  8-áról  keltezve  Ferencz 
sajátkezűleg  aláírott  következő  rendelkezése  van  reávezetve: 

1  Sedlnitzky  felterjesztése  Ferenc  császárhoz.  Bécs,  1816  június  12.  A  cs. 
kir.  osztr.  belügyminisztérium  levéltárában,  Bécs. 

„Bacsányi  jelenlegi  brünni  fogságából  azonnal  kibocsátandó, 
számára  jövő  tartózkodási  helyül  Linz  város  jelölendő  ki,  ahol 
nevezett  egyén  a  tartományi  főnök  és  a  rendőrigazgató  szigorú 
őrizte  és  megfigyelése  alá  helyezendő. 

Egyebekben  ezen  előterjesztés  tartalmát  tudomásul  veszem. 

Ferenc." 

így  végződik  Sedlnitzky  előterjesztése,  s  ennek  kapcsán  a 
császár  rendelkezése,  mely  Bacsányiék  sorsát  végleg  megpecsételi 
és  számukra  a  sírig  tartó  hontalanság  és  száműzetés  nehéz  kenyerét 
kiméri.  A  rendőrminiszter  javaslata  dönti  el  tehát  a  költő  sorsát, 
nem  pedig  a  brünni  birói  szakvélemény  enyhébb,  igazságos  fel- 
fogása. Ezen  ítéletben  teljes  mértékben  megnyilatkozik  az  új  korszak 
iránya  és  szelleme,  melyben  a  Metternich — Sedlnitzky-féle  rendszer 
durva  önkénye  csírájában  fojtja  el  mindazt,  amiből  nézete  és  fel- 
fogása szerint,  az  államra  a  legtávolabbról  is  bármiféle  hátrány 
vagy  zavar  származnék.  Csakis  az  akkori  rendszer  felfogásában  és 
irányában  lelhet  magyarázatot  egy  ily  joggyilkosság,  melynek 
Bacsányi  áldozatul  esik. 

Eltekintve  attól,  hogy  a  Spielbergen  lefolyt  vizsgálat  Bacsányi 
bűnösségét  semmiféle  tekintetben  beigazolni  nem  tudta,  a  brünni 
vizsgáló-bizottság,  sőt  maga  a  rendőrminiszter  is  annak  a  véle- 
ményének ad  kifejezést,  hogy  Bacsányi  jelleménél  fogva  nem  tekint- 
hető oly  közveszélyes  egyénnek,  kinek  érzelmei,  gondolkozása  az 
államra  nézve  veszélyt  rejtene  magában.  Ha  tehát  őt  sem  bűnösnek, 
sem  az  államra  nézve  veszélyes  egyénnek  nem  tartják,  minő  alapon 
sújtják  őt  egy  életfogytig  tartó  száműzetés  kegyetlen  ítéletével. 

Tetézi  a  legfőbb  rendőrhatóság  lelkiismeretlen  eljárását  és 
felfogását  az  a  körülmény,  hogy  maga  a  rendőrminiszter  egyenesen 
rámutat  arra,  kit  a  kiáltvány  megszerkesztésében  bűnösnek  tart, 
s  ezáltal  maga  mondja  ki  az  ítéletet,  midőn  a  Bacsányival  szemben 
felmerülő  vádat  teljes  határozottsággal  egy  másik  személyre  tolja. 
S  ami  különösen  feltűnő  körülmény,  az,  hogy  a  rendőrminiszter  a 
brünni  vizsgáló-bizottságnak  ezt  a  fontos  körülményt  tudomására 
sem  hozza  s  azon  számos  adat  mellett,  melyet  a  vizsgálat  szem- 
pontjából beszerez  és  a  bizottságnak  rendelkezésére  bocsát,  a 
Kermelicsre  vonatkozó  fontos  adatokat  elhallgatja.  Sednitzky  csak 
a  császárhoz  intézett  jelentésében  nevezi  meg  határozottan  Ker- 
melicset,  mint  aki  egyedül  bűnös  a  magyar  kiáltvány  megszerkesz- 

tésében.  Miért  hallgatta  tehát  el  a  rendőrség  ezt  a  fontos  körül- 
ményt a  vizsgáló-bizottsággal  szemben? 

A  másik  igen  gyanús  körülmény  az,  hogy  a  Spielbergen  lefolyt 
vizsgálat  egész  tartama  alatt  el  van  tüntetve  az  a  fontos  igazolvány, 
melyre  Bacsányi  folyvást  hivatkozik.  Ez  az  irat  pedig  az  osztrák 
hatóságok  által  láttamozott  azon  igazoló-jegy,  melyet  a  franciák 
bizonyítvány  gyanánt  állítanak  ki  Bacsányi  részére,  annak  igazolá- 
sára, bogy  ő  Napóleon  császár  parancsára  a  kiáltvány  átvizsgálása 
céljából  ki  volt  rendelve.  Mint  a  per  folyamán  láttuk,  Bacsányi 
számtalanszor  hivatkozik  ezen  igazolványra,  de  miután  az  az  iratok 
között  fel  nem  található,  a  vizsgáló-bizottság  azt,  mint  bizonyítékot, 
nem  veheti  tekintetbe.  Csodálatos  azonban,  hogy  ez  az  igazoló- 
jegy később  előkerül,  s  midőn  Bacsányi  már  linzi  száműzetésében 
más  egyéb  okmányokkal  együtt  azt  is  sürgeti,  a  rendőrség  a  többi 
keresett  irattal  együtt  ezt  a  fontos  okmányt  is  kézbesíti  néki. 

Alapos  gyanú  merül  tehát  itt  fel  a  rendőrség  eljárásának 
rossz-hiszeműségére,  s  ily  körülmények  között  még  az  a  feltevés 
is  jogos,  hogy  a  rendőrség  készakarva  tünteti  el  a  bíróság 
szemei  elől  a  Bacsányi  mentségére  szolgáló  legfontosabb  bizo- 
nyító okmányt. 

Ezen  igazoló-jegy  minden  kétséget  kizárólag  azt  bizonyítja, 
hogy  Bacsányi  nem  önszántából  ajánlotta  fel  szolgálatait  a  fran- 
ciáknak s  csakis  az  osztrák  hatóságok  tudtával  és  beleegyezésével 
volt  hajlandó  ezen  feladatot  végezni.  Mint  ezen  igazoló-jegy  bizo- 
nyítja, a  franciák  ezen  célból  megkeresték  az  akkor  Bécsben  fel- 
állított Hofkommissariatot,  melynek  titkára,  báró  Brettfeld  igazolja, 
hogy  a  franciáktól  ebben  az  ügyben  egy  átiratot  kapott.  Igaz,  hogy  a 
titkár  ezen  átirat  tartalmáról  nem  tesz  említést,  de  Theremin 
államtanácsos  reá  vezeti  ezen  igazoló-jegyre  azt,  hogy  ezen  átirat 
Bacsányi  kirendeltségére  vonatkozik.  Bizonyos  tehát,  hogy  az  osztrák 
hatóságok  tudomással  bírtak  Bacsányi  kirendeltségéről,  s  ez  ellen 
épp  úgy  nem  tehettek  kifogást,  mint  ahogy  Márton  tanárnak, 
Degen  nyomdaigazgatónak  és  másoknak  minden  akadály  nélkül 
megadták  az  engedélyt  arra,  hogy  szolgálatokat  tegyenek  a  fran- 
ciáknak. S  ha  mindazoknak,  kik  a  franciáknak  bármiféle  alakban 
segédkeztek,  igazolásukra  szolgál  az,  hogy  az  osztrák  hatóságok 
tudtával  végezték  a  reájok  kényszerített  munkát,  miért  nem  képez 
ez  mentséget  Bacsányival  szemben,  ki  feladatát  épp  úgy  a  viszonyok 

kényszerítő  súlya  alatt  parancs  folytán  végezte,  mint  mindazok, 
kik  ki  voltak  rendelve   szolgálattételre  a  franciákhz. 

S  ha  ezek  után  tekintetbe  vesszük,  hogy  Bacsányi  elfogatása 
Parisban  minő  igazságtalanság  alapján  történik,  s  maga  a  vizsgáló- 
bizottság, sőt  még  a  legfőbb  rendőri  hatóság  is  végleg  elejti  az 
erre  vonatkozó  vádpontot,  mely  másnak,  mint  légből  kapott  kohol- 
mánynak, s  néhány  kétes  egyéniség  rosszakaratú  cselszövényének 
nem  minősíthető,  úgy  végleg  előttünk  áll  Bacsányi  ártatlan  meg- 
hurcoltatásának s  egy  oly  igazságtalan  ítéletnek  rosszakaratú  bűnös 
ténye,  melyet  más  elnevezéssel,  mint  joggyilkossággal  nem  minő- 
síthetünk. 

Még  az  akkori  rendszer  iránya  s  az  igazságszolgáltatás  szelleme 
sem  igazolhatja  teljesen  ezt  az  igazságtalan  ítéletet,  úgy  hogy 
kénytelenek  vagyunk  helyt  adni  Bacsányi  ama  sokszor  hangoztatott 
panaszának,  hogy  ellenségeinek  és  rosszakaróinak  köszönheti  éle- 
tének legfőbb  szerencsétlenségét.  A  költő  ezen  felfogását  ezen 
ítélet  teljesen  beigazolni  látszik,  s  amíg  első  szerencsétlensége,  s 
ama  következmények,  melyek  őt  a  Martinovits-ügyből  kifolyólag 
bajba  keverik,  összefüggésben  vannak  a  kor  felfogásának  és  az 
akkori  idők  irányzatának  szellemével,  az  a  lelkiismeretlen  ítélet, 
melynek  ezúttal  áldozatul  esik,  nem  egyéb,  mint  egy  lelkiismeretlen, 
erkölcstelen  rendszer  önkényének  minden  jogszolgáltatást  lábbal 
tipró  durva  igazságtalansága. 

1816  aug.  8-án  kelt  a  császárnak  legfelsőbb  rendelkezése, 
mely  végleg  eldönti  Bacsányi  sorsát.  Ez  az  elhatározás  is  köz- 
vetlenül a  hűséges  hitvestárs  közbenjárásának  eredménye,  ki 
aug.  7-én  az  uralkodóhoz  megy  kihallgatásra  s  úgy  szóval,  mint 
írásban  előadja  kérelmét,  hogy  annyi  huzavona  után  adja  meg 
végre  férjének  az  elégtételt  s  nyittassa  meg  börtönének  ajtaját. 

„Az  Isten  szerelmére  kérem  Felségedet  —  így  ír  Gabriella  e 
folyamodványában  — ,  döntse  el  mihamarabb  sorsunkat. 

Tegnap  óta  egy  teljes  esztendeje,  hogy  szerencsétlen  férjem 
szabadságától  megrabolva,  másodszor  volt  a  halálhoz  közel,  lelki- 
ismeretlen rágalmazók  embertelen  üldözései  folytán. 

Térdre  omolva  ismétlem  sürgős  kérelmemet  mielőbbi  meg- 
szabadításáért, hogy  ne  ott  s  ne  ilyen  módon  veszítsem  el  őt, 
s  élvezzem  azt  a  boldogító  tudatot,  hogy  ismét  ápoló  gondjaim 
közé  vehetem  őt  s  kárpótolhatom  mindazért,  amit  az  emberek  rossza- 
sága vele  szemben  elkövetett."1 

A  folyamodás  végre  meghallgatásra  talál  s  már  másnap  meg- 
hozza a  császár  elhatározását,  mely  visszaadja  Gabriellának  férjét. 
Aug.  14-én  szabadul  ki  a  költő  fogságából,  de  örömét,  mely  a  rég 
nem  élvezett  szabadság  folytán  lelkét  eltölti,  mihamarabb  keserűség 
váltja  fel,  midőn  megtudja  a  legfelsőbb  döntést  ügyében.  Bacsányit 
felháborítja  és  szomorúsággal  tölti  el  ez  a  rendelkezés,  mely  a 
helyett,  hogy  ártatlan  meghurcolásáért  elégtételt  adna  néki,  csak 
újabbi  büntetéssel  és  megalázassál   sújtja  őt.  Kiszabadulása  után 

1  Bacsányiné  folyamodása  Ferenc  császárhoz.  Bécs  1816  aug.  7.  A  cs.  kir. 
osztr.  belügyminisztérium  levéltárában,  Bécs. 

tiszteleg  és  látogatásokat  tesz  a  kormányzóságnál,  hol  udvariasan 
fogadják  s  megdicsérik  tisztességes,  komoly  magaviseletéért,  melyet 
fogsága  idején  tanúsított.  Bacsányi  a  fogságban  várja  be  nejét,  mert 
nincs  pénze,  hogy  a  szálloda  költségeit  megfizesse.1  Bacsányinénak  a 
rendőrség  megengedi,  hogy  férjéhez  utazzék  s  elkísérje  őt  a  linzi 
száműzetésbe.  A  rendőrség  egyúttal  utasítja  a  várkormányzóságot, 
hogy  lássa  el  Bacsányiékat  útiköltséggel  s  még  azonkívül  Mittrowsky 
tartományi  kormányzó  javaslatára  segélyt  utalnak  ki  Bacsányi 
sürgős  szükségleteinek  beszerzésére.  Végre  megérkezik  a  hűséges 
feleség  s  az  altbrünni  külvárosban  lévő  Kék  Oroszlán-vendéglőben 
várja  férjét  találkozásra.2  Hogy  minő  érzelmekkel  telt  viszontlátás 
lehetett  ez  két  évi  elszakadás  s  az  aközben  történt  szerencsétlen 
események  után,  azt  elképzelhetjük.  Boldogságuk  újra  felragyogó 
napját  azonban  nehéz  felhő  sötétíti  el :  a  bizonytalan  jövő  nyomasztó 
képe,  mely  nem  sok  jóval  kecsegteti  őket  jövő  száműzetésük  ide- 
jére. Alig  néhány  napig  maradnak  Brünnben,  mert  Mittrowsky 
kormányzó  már  29-én  jelenti,  hogy  a  Bacsányi  házaspár  Znaimon 
és  Kremsen  keresztül  elutazott  Linzbe.  A  kormányzó  200  frtot  utal 
ki  útiköltségre  s  egyéb  apró  szükségletekre  nekik.3  Szept.  2-án 
érkeznek  Linzbe  s  bizonyára  alig  képzelik,  hogy  ez  lesz  viszon- 
tagságos életük  végső  állomása.  Hoch  rendőrigazgató  már  másnap, 
szept.  3-án  báró  Hingenau  tartományi  elnökhöz  jelentést  tesz  Bacsá- 
nyiék  megérkezéséről. 

„A  legfelsőbb  parancs  szerint  Linzbe  internált  Bacsányi  János 
—  mondja  a  jelentés  —  nejével  együtt  tegnap  délben  kocsin  meg- 
érkezett s  az  Aranytehén-vendéglőben  szállott  meg. 

Bacsányi  délben  jelentkezett  nálam  s  kérdést  intézett  hozzám, 
hogy  elintéztetett-e  már  az  a  kérvénye,  melyben  ők  a  badeni  für- 
dők használatára  kérnek  Ő  Felségétől  engedélyt. 
|  Ez  alkalommal  nagy  hangon  elbeszélte,  hogy  ő  már  kora  ifjú- 
iágától áldozata  ellenségeinek,  kik  a  magyar  főpapság  között  talál- 
íatók  fel  s  kik  őt  állandóan  ártatlanul  üldözik.  Minden  ok  nélkül 

\ 

1  Mittrowsky  tartományi  kormányzó  jelentése  Sedlnitzkyhez.  Brünn,  1816 
aug.  17.  A  cs.  kir.  osztr.  belügyminisztérium  levéltárában,  Bécs. 

2  Dr.  Szinnyey  Ferenc:  Bacsányi  János  122.  1. 

3  Mittrowsky  tartományi  kormányzó  átirata  Sedlnitzkyhez.  Brünn,  1816  aug. 
29.  A  cs.  kir.  osztr.  belügyminisztérium  levéltárában,  Bécs. 

egy  előtte  ismeretlen  cselszövény  alapján  tavaly  Parisban  elfogatott, 
épp  abban  a  pillanatban,  midőn  Metternich  herceghez  akart  menni 
kihallgatásra.  Ő  Felsége  azonban,  amint  igazságérzetétől  és  bölcs 
jóságától  máskép  nem  is  volt  várható,  meggyőződött  ártatlanságáról 
s  kiszabadította  őt  fogságából. 

Reméli,  hogy  itteni  tartózkodása  nem  nyúlik  hosszú  időre, 
miután  nincs  más  kívánsága,  mint  hogy  a  francia  király  nyugdíját 
továbbra  is  folyósítsa,  amikor  is  Parisba  szándékozik  menni,  hogy 
ott  végleg  letelepedjék.  Mindaddig  azonban,  míg  e  nyugdíjat  meg 
nem  kapja  —  miután  vagyona  nincs  — ,  reméli,  hogy  az  állam 
támogatni  fogja  őt  s  én  neki  segélyt  utalok  ki. 

Miután  erre  felhatalmazásom  nincs,  kérek  ez  irányban  utasítást. 
Jelentem  egyúttal,  hogy  Bacsányit  szigorú  megfigyelés  alá  helyez- 
tettem."1 

Hingenau  tartományi  elnökjelentiSedlnitzkynekBacsányiék  megér- 
kezését s  tudatja  egyúttal  súlyos  anyagi  helyzetüket  s  erre  nézve 
sürgős  intézkedést  kér;  „ha  e  hó  15-ig  értesítés  nem  jő  —  írja 
az  elnök  — ,  kénytelen  leszek  Bacsányiéknak  a  titkos  kiadási 
alapból  segélyt  engedélyezni."2 

Sedlnitzky  nem  késik  értesíteni  a  tartományi  elnököt,  s  úgy  a 
badeni  fürdőbe  való  utazásra,  valamint  az  anyagi  támogatás  meg- 
adására nézve  az  engedélyt  megtagadja.  A  rendőrminiszter  tudatja 
az  elnökkel,  hogy  Ő  Felsége  még  Bacsányi  nejének  sem  engedé- 
lyezte az  általa  javasolt  kegydíjat,  annál  kevésbbé  tehető  fel,  hogy 
férje  részesüljön  abban,  ki  épenséggel  nem  került  ki  folt  nélkül 
(mackellos)  a  vizsgálatból. 

„Bacsányi  hencegő  magaviselete  helyett  —  írja  Sedlnitzky  — 
jobban  tenné,  ha  becsületes  munka  után  látna.  Örüljön,  hogy 
kötelességszegő  magaviselete  által  megmenekült  a  veszélytől."3 

Hoch  rendőrfőnök  azonban  pártolólag  terjeszti  elő  Bacsányi 
ügyét,  s  jelenti,  hogy  orvosi  rendelet  folytán  van  szükségük  nekik  a 
badeni  fürdőre.  A  költségeket  illetőleg  is  szükséges  valami  intéz- 

1  Hoch  linzi  rendőrfőnök  jelentése  Hingenau  tart.  elnökhöz.  Linz,  1816 
szept.  3.  A  cs.  kir.  osztr.  belügyminisztérium  levéltárában,  Bécs. 

1  Hingenau  átirata  Sedlnitzkyhez.  Linz,  1816  szept.  4.  A  cs.  kir.  osztr. 
belügyminisztérium  levéltárában,  Bécs. 

3  Sedlnitzky  átirata  Hingenauhoz.  1816  szept.  10.  A  cs.  kir.  osztr.  belügy- 
minisztérium levéltárában,  Bécs. 

kedést  tenni.  Bacsányi  a  szállodában  még  mindig  hitelre  él  s  e 
tekintetben  reá  hivatkozik,  ki  a  költségeket  kiutalni  fogja ;  különben 
Seitz  óráson  kívül  senkivel  sem  érintkezik  s  az  egész  napot  otthon 
tölti.1  A  felsőausztriai  hatóságok  sürgetéseire  Sedlnitzky  Bacsányit 
illetőleg  bővebb  átiratot  küld,  a  melyben  megszabja  az  intézkedé- 
seket, melyeket  a  hatóságoknak  túllépniök  nem  szabad.  Ezen  átirat 
újra  kitér  Bacsányi  előbbi  életére  és  viselt  dolgaira  s  úgy  jellemzi 
őt,  mint  egy  képzelődő,  megférhetetlen  kalandort. 

„Ha  a  brünni  vizsgálat  —  írja  Sedlnitzky  —  nem  is  bizonyí- 
totta reá  az  ellenséggel  való  bűnös  viszonyt,  mégsem  találtatott 
teljesen  ártatlannak,  mint  ő  állítja.  Ezért  ő  nem  tarthat  igényt  állam- 
segélyre; arcátlanság  tőle,  ha  ő  úgy  állítja  fel  a  kérdést,  hogy  őt 
az  osztrák  állam  tartozik  eltartani  mindaddig,  míg  ő  meg  nem  kapja 
a  francia  nyugdíjat,  melyet  Napóleon  utalt  ki  számára  s  melyet 
Parisban  akar  élvezni. 

A  mód,  amivel  ő  a  volt  francia  császártól  e  nyugdíjat  ki  tudta 
eszközölni,  felette  gyanússá  teszi  viszonyát  hazájához,  Ausztriához. 
Különben  próbálja  meg  a  mai  viszonyok  között  megújítani  a  nyug- 
díjat. Azt  hiszem,  neki  is  az  lesz  a  sorsa,  mint  Napóleon  számos 
többi  hívének,  különösen,  ha  a  franciák  jobban  meg  fogják  vizs- 
gálni ezen  nyugdíj  eredetét. 

Ő  Felsége  Bacsányit  sorsára  bízza;  s  mint  szigorú  titoktartás 
leple  alatt  közölhetem,  Ő  Felsége  még  ama  javaslatomat  is  elvetette, 
hogy  a  kincstár  ártatlan  nejének  utaljon  ki  csekély  évi  segélyt. 
Nagy  felelősséget  vennék  tehát  magamra,  ha  ezen  házaspárnak 
kiutalnék  valamit  a  nyugdíjalapból. 

A  Bacsányi  házaspár  igyekezzék  fentartását  megengedett  úton, 
becsületes  munkával  biztosítani.  E  tekintetben  kérem,  hogy  a  linzi 
rendőrség  járjon  kezükre. 

Különben  Bacsányi  csak  maga  van  Linzhez  kötve,  neje  nem; 
a  legfelsőbb  ítélet  csak  az  előbbire  vonatkozik.  Ha  tehát  Bacsányiné 
egyedül  akar  Bécsbe  vagy  Badenbe  utazni,  számára  az  útlevél  ki- 
állítandó. Bacsányinak  azonban  Linzet  elhagynia  nem  szabad."2 

1  Hoch  rendőrfőnök  átirata  Hingenauhoz.  Linz,  1816  szept.  11.  A  cs.  kir. 
osztr.  belügyminisztérium  levéltárában,  Bécs. 

s  Sedlnitzky  átirata  Hingenauhoz.  1816  szept.  13.  A  cs.  kir.  osztr.  belügy- 
minisztérium levéltárában,  Bécs. 

A  tartományi  elnök  erre  értesíti  Sedlnitzkyt,  hogy  midőn  átiratát 
kapta,  a  linzi  rendőrség  már  kiutalt  Bacsányiéknak  50  frtnyi  segélyt 
s  164  frtra  rugó  vendéglői  számlájukat  is  kiegyenlítette.  Kéri  Sedl- 
nitzkyt, hogy  ezen  összegek  a  titkosrendőri  alapból  számoltassanak 
el.  Különben  mint  tudja,  Brünnben  is  a  tartományi  kormányzóság 
fizette  ki  útiköltségüket,  amiből  az  következik,  hogy  az  állam,  mely 
Bacsányit  egy  helyen  való  tartózkodásra  kényszeríti,  annak  ellátásá- 
ról is  gondoskodni  fog.1 

E  jelentés  Sedlnitzkyt  ugyancsak  felpaprikázza,  s  a  tartományi 
főnökhöz  intézett  válaszában  ingerülten  tiltakozik  az  ellen,  hogy 
további  bármiféle  címen  is  segélyt  utaljanak  ki  Bacsányiéknak. 
Már  ezért  is  kellemetlen  helyzetbe  fog  jutni  Ö  Felségével  szemben. 
Mérges  átiratát  azzal  a  kifakadással  végzi,  hogy  „a  tolakodó,  tehet- 
ségére hiú,  képzelődő  Bacsányival  szembem  nem  hangsúlyozható 
eléggé,  hogy  ne  tegye  ölébe  a  kezeit  s  ne  éljen  mások  költségére, 
hanem  nézzen  tisztességes  életfentartás  és  munka  után."2 

Ezalatt  Bacsányi,  Hoch  kormánytanácsos  és  linzi  rendőrigazgató- 
hoz egy  hosszabb  memorandumot  intéz,  melyben  kiöntve  lelke 
keserűségét,  néhány  kéréssel  fordul  hozzá. 

Elmondja,  hogy  Ő  Felsége  atyai  jósága  gyanánt  tekintette  azt 
az  intézkedést,  hogy  egy  külön  vizsgáló-bizottságot  küldtek  ki  ügyé- 
nek megvizsgálására,  s  bár  minden  védelmi  eszköztől  megfosztva, 
testben  lélekben  összetörve,  s  párisi  elfogatása  folytán  a  pusz- 
tulás szélére  jutva,  majdnem  áldozatul  esett  ama  szerencsét- 
lenségnek, mely  őt  érte,  s  habár  még  Metternich  herceg  is  meg- 
vonta tőle  pártfogását,  kinek  hatalmas  szava  pedig  megmenthette 
volna  őt,  mégis  az  ellene  felmérőit  vádakkal  szemben  a  dolgok 
egyszerű  előadásával  képes  volt  ártatlanságát  bizonyítani. 

„Lelkemben  meg  vagyok  győződve  —  írja  Bacsányi  — ,  hogy 
az,  ki  úgy  a  dijoni,  mint  a  brünni  jegyzőkönyv  iratait  pártatlan 
igazságérzettel,  elfogulatlanul  áttanulmányozza,  az  egybevágó  körül- 
ményeket mérlegeli,  s  nyilatkozataim  értelmét  helyesen  magyarázza, 
az   be  fogja  látni,   hogy   habár  egy  szerencsétlen   emberrel    van 

1  Hingenau  átirata  Sedlnitzkyhez.  Linz,  1816  szept.  18.  A  cs.  kir.  osztr. 
belügyminisztérium  levéltárában,  Bécs. 

3  Sedlnitzky  átirata  Hingenauhoz.  1816  szept.  22.  A  cs.  kir.  osztr.  belügy- 
minisztérium levéltárában,  Bécs. 

dolga,  kinek,  mint  bárki  másnak,  megvannak  a  maga  gyengéi,  de 
azon  gonosztettekre,  melyekkel  vádolva  voltam,  képes  nem  vagyok, 
s  azokat  el  nem  követtem. 

De  igaz  és  tagadhatatlan,  hogy  abban  a  helyzetben,  amelybe 
jutottam,  úgy  az  ártatlanság,  mint  az  erény  arcul  lett  ütve,  s  abban 
a  veszélyben  volt,  hogy  az  kíméletlenül  áldozatul  fog  esni. 

A  láthatóan  működő  isteni  gondviselés  s  a  császár  atyai  jósága 
és  igazságszeretete  megmentettek  a  veszélytől.  Ez  a  belső  hit  és 
meggyőződés  tart  fenn  és  vígasztal  ma  is  engem.  Ez  amaz  erős 
szikla,  melyben  egy  ily  hajótörés  után,  s  az  életnek  még  mindig 
tomboló  viharában  megkapaszkodhatom,  s  amelyhez  törhetetlen 
gyermeki  bizalommal  nehéz  helyzetemben  mindvégig  ragaszkodom. 

Elhagytam  Brünnt  feleségem  kíséretében,  engedelmeskedve  a 
legfelsőbb  parancsnak,  s  idejöttem  Linzbe,  hogy  bevárjam  sorsomat. 
Mindketten  epedő  reménnyel  vártuk  Ő  Felsége  legkegyelmesebb 
beleegyezését,  hogy  megrongált  egészségünk  helyreállítása  céljából 
elutazhatunk  a  badeni  fürdőbe.  Ezen  legfelsőbb  engedélyt  nőm  még 
aug.  17-én  írásban  kérelmezte. 

Hogy  mily  váratlan  és  lesújtó  volt  reám  és  szegény  feleségemre 
az  a  végzés,  melyet  Ön,  kormánytanácsos  úr,  f.  hó  19-én  közölt 
velem,  azt  saját  maga  is  tapasztalhatta. 

Ön  látja  helyzetünket,  látja  elhagyatottságunkat  és  kétségbe- 
esésünket. Bizonyára  Önnek  sem  lehet  kellemes  e  látvány,  s  bizton 
hiszem,  hogy  bensejében  nem  is  tagadja  meg  részvétét  irántunk. 
Az  én  szegény,  drága  jó  nemeslelkű  nőm,  ki  már  a  kétségbeesés- 
hez van  közel,  összeszedte  utolsó  erejét,  elhagyta  betegágyát,  s 
vérző  szívvel  mégegyszer  elvált  tőlem,  most  még  forróbban  szeretett 
és  becsült  urától,  s  félholtan,  magánosan  útrakelt  szülővárosába  s 
Badenbe.  Ma  kell  neki  megérkeznie  Bécsbe,  hacsak  oly  beteg  nem 
lett  útközben,  hogy  útját  nem  tudta  folytatni. 

Ily  viszonyok  között  immár  nem  marad  más  támaszunk,  mint 
az  isteni  gondviselés  mindenütt  őrködő  jósága,  s  a  császár  kegyessége. 

Ezenkívül  még,  mint  jótékony  meleg  napsugár,  az  a  remény 
táplál,  hogy  a  magas  rendőrhatóság,  mely  maga  határozottan  kije- 
lentette, hogy  dacára  a  szigorú  vizsgálatnak,  semmi  sem  bizonyult 
reám,  igazságérzetéhez  híven,  talán  mégis  megszívleli  szerencsétlen 
sorsunkat,  s  nem  fogja  továbbra  is  megvonni  tőlünk  mindenható 
befolyását  s  támogatását,  s  nem  fog  romlásba  dönteni  két  szeren- 

esetlen  embert,  kiket  mindenütt,  hol  ismernek,  tisztelnek,  becsülnek 
és  szánnak,  de  akiken  ily  viszonyok  között  senkinek  sincs  kedve 
vagy  bátorsága  segíteni. 

A  magas  rendőrhatóság  annál  inkább  tehetné  ezt,  s  megsürget- 
hetné a  segítséget  a  jóságos  császárnál,  mert  előtte  minden  órában 
szabad  az  út  a  legmagasabb  trónhoz.  A  magas  rendőrhatóságnak 
módjában  volt  különben  is  az  ártatlanságomat  bizonyító  mindazon 
iratokba  beletekinteni,  melyekből  kitűnik,  hogy  minden  időben 
méltónak  bizonyultam  Ő  Felsége  kegyére  és  jóságára.  Habár  az 
iratokból  nem  tűnik  ki  az,  hogy  én  minden  alkalmat  felhasználtam 
arra  a  külföldön,  hogy  a  monarchia  kormányának  javára  és  dicső- 
ségére működjem,1  mégis  inkább  megérdemelném  azt,  hogy  ily 
bánásmód  helyett  elégtételben,  s  érdemeimért  jutalomban  részesüljek. 

Ami  párisi  nyugdíjamat  illeti,  melyet  elfogatásomig  becsülettel 
élveztem,  arra  nézve  a  következőket  jegyzem  meg: 

1 .  Ezen  Franciaországban  szokásos,  s  mindenütt  az  egész  tudós 
világban  igen  megtisztelőnek  elismert  nyugdíjat  1811  tavaszán 
kaptam  meg.  Ez  épp  azon  napokban  történt,  midőn  nőm  legfel- 
sőbb engedelemmel,  s  az  államkancellária  útlevelével  jött  ki  hoz- 
zám. Ö  Felsége  fenkölt  lelkű  leánya,  Mária  Lujza,  már  akkor  dicső- 
ségének teljes  fényében  ült  a  francia  trónon,  s  a  két  hatalmas 
monarchia  között  akkor  a  legjobb  egyetértés  uralkodott. 

2.  Ezen  nyugdíjam  későbbi  elfogatásomig  nemcsak  minden  utána 
következő  rendes  vagy  ideiglenes  kormány  által  is  meg  lett  erősítve, 
hanem  megújította  Lazt  a  későbbi  Bourbon-kormány  is,  amelyről 
úgy  írásbeli,  mint  szóbeli  értesítést  kaptam,  amidőn  is  ezen  meg- 
erősítés a  legnemesebb  módon  és  formában  lett  tudomásomra 
hozva.  Mindezen  iratok  ma  is  a' bizottsági  iratokhoz  vannak  csatolva. 
Én  azokat  Brünnben  saját  szemeimmel   láttam  s  reájuk  ismertem. 

1  Bacsányinak  néhány  ily  elejtett  nagyhangú  nyilatkozata  már  a  múltban 
gyanút  szolgáltatott  arra  nézve,  hogy  ő  párisi  tartózkodása  idején  az  osztrák 
kormánynak  titkos  szolgálatokat  tett  volna,  s  állítólag  Metternichnek  volt  kéme. 
Hogy  ez  a  gyanúsítás  minden  alapot  nélkülöz,  azt  nemcsak  a  költő  jelleme, 
hanem  párisi  tartózkodásának  teljesen  felderített  körülményei,  s  az  osztrák 
kormányhoz  és  Metternichhez  való  viszonya  kétségkívül  bizonyítják.  Ha  ez 
igaz  volna,  nem  részesült  volna  ily  bánásmódban  az  osztrákok  részéről. 
Bacsányi  súlyos  helyzetében,  kihallgatása  folyamán,  bizonyára  hivatkozott  volna 
mentség  gyanánt  ezen  szolgálataira,  ha  ilyeneket  az  osztrák  kormánynak 
tett  volna. 

Azért  nem  is  értem,  hogy  ezen  reám  nézve  oly  fontos  és  hízelgő 
királyi  igazolványra  miért  mondják  azt,  hogy  az  állítólagos. 

Ha  a  magas  rendőrhatóság  kutatná,  látná,  hogy  állításaim  nem 
alaptalanok.  Nem  állítanám,  ha  nem  így  volna.  Különben  is  többre 
becsülöm  magamat  s  az  igazságot,  minthogy  saját  magam  előtt 
lealacsonyítsam  magamat. 

Különben  azon  vigasztaló  reményben  voltam,  hogy  mindaddig, 
míg  Ő  Felsége  jövőm  iránt  nem  intézkedik,  nem  lesz  megtagadva 
tőlem  addig  sem  a  sorsomról  való  gondoskodás,  annál  is  inkább, 
mert  szegény,  szerencsétlen  beteg  nőmmel  együtt  tönkre  kellene 
mennünk,  mivel  én  mindentől  megfosztva,  tesíben-lélekben  meg- 
törve, képtelen  vagyok  arra,  hogy  magamat  és  szegény  nőmet  fen- 
tartsam.  Nemcsak  pénzem,  de  még  tisztességes  ruházatom  sincs. 
Mint  a  mindennapi  kenyér,  oly  szükséges  volna  a  badeni  fürdő, 
de  erre  sem  engedélyem,  sem  anyagi  módom  nincs. 

Beláthatja  tehát  kormánytanácsos  úr,  hogy  bennünket  jelen  sor- 
sunkban, ily  viszonyok  közt  nem  támogatni,  épp  annyi,  mint  engem 
s  szegény  nőmet  a  kétségbeesésnek,  s  a  biztos  halálnak  kiszolgál- 
tatni. Bízom,  hogy  az  isteni  gondviselés  jósága,  a  császár  kegye, 
s  a  rendőrhatóság  bölcs  igazságérzete  megfog  bennünket  ettől  kímélni. 

Önnek,  tisztelt  kormánytanácsos  úr,  igaz  szívből  köszönöm  jóságát 
és  készségét,  mellyel  e  városban  segítségemre  óhajt  lenni.  Hiva- 
talos elfoglaltságának  szigorúságai  között  is  megismertem  az  ön 
jó  szívét,  s  tudom,  hogy  bensejében  nem  tagadja  meg  részvétét 
irántunk.  Az,  ki  ott  fenn  belát  a  lelkekbe,  s  látja  az  emberek 
cselekedeteit,  jutalmazza  meg  önt  egykoron  jóságáért,  idelenn  pedig 
őrizze  meg  minden  bajtól  és  szerencsétlenségtől."1 

Hoch  rendőrigazgató  átteszi  Bacsányi  memorandumát  a  tarto- 
mányi főnökséghez,  s  kérdi,  mitévő  legyen.  Tudatja,  hogy  Bacsányi 
napról-napra  elhalmozza  őt  keserű  panaszaival,  melyek  szánalmat 
érdemelnek,  s  melyek  elől  kitérni  képtelen.  A  rendőrhatóság  leg- 
utóbbi végzése  annál  inkább  fájdalmasan  érinti  őt,  mert  ezáltal  végleg 
el  van  zárva  útja  a  magasabb  hatóságok  előtt,  s  ily  körülmények 
között  még  feleségének  sem  lesz  ezentúl  megengedve,  hogy  kérel- 
meivel Ö  Felsége  elé  járuljon.  Különben  Bacsányi  három  nap  óta  ott- 

1  Bacsányi  memoranduma  Hoch  rendőrigazgaíóhoz.  Linz,  1816  szept.  24. 
A  cs.  kir.  osztr.  belügyminisztérium  levéltárában,  Bécs. 

hagyta  a  szállodát  és  Seitz  órás  útján,  ki  egyedüli  ismeretsége,  a 
haranghoz  címzett  házban  (Haus  zur  Glocke)  vett  ki  egy  szobát, 
ugyanott,  hol  Seitz  órás  lakik.1 

Sedlnitzky,  Hingenau  tartományi  elnökhöz  néhány  nap  múlva 
ismét  átiratot  intéz,  mely  ujabbi  válasz  azon  előterjesztésekre, 
melyeket  a  felsőausztriai  hatóságok  Bacsányi  tarthatatlan  helyzete 
miatt  a  bécsi  központhoz  intéznek. 

„Eddigi  átirataimból  —  írja  Sedlnitzky  Hingenauhoz, —  meggyőző- 
dést méltóztatott  szerezni,  hogy  Bacsányinak  nem  utalhatnék  ki  nyug- 
díjat annélkül,  hogy  felelőssé  ne  tegyem  magamat  Ő  Felségével 
szemben.  Bacsányi  egy  tolakodó,  s  elkényeztetett  koldus,  ki  maga 
éppúgy,  mint  neje,  mások  nyakán  akar  élősködni,  s  ezt  kényelme- 
sebbnek találja,  minthogy  maga  dolgozzék. 

Ő  e  tekintetben  nem  fog  megjavulni,  s  nem  fog  kereset  után 
látni  mindaddig,  míg  igénybeveheti  mások  jószívűségét.  Időközben 
neje  Bécsbe  érkezett,  s  szokásához  híven  igyekszik  magas  és 
alacsonyabb  körök  szánalmát  felébreszteni,  s  ez  által  pénzt  szedni 
össze." 

Sedlnitzky  továbbá  azt  mondja,  hogy  szeretné,  ha  Bacsányiné 
megkapná  nyugdíját,  de  míg  ez  meg  nem  történik,  nem  adható 
neki  segély.  A  linzi  rendőrigazgató  járjon  kezére  Bacsányinak  abban, 
hogy  valami  tisztességes  állást  kapjon.  Ha  ez  sem  sikerülne,  akkor 
tegyen  a  rendőrség  jelentést  Bacsányi  szorult  anyagi  helyzetéről, 
anélkül  azonban,  hogy  említés  tétetnék  arról  a  segélyről,  melyben 
őt  eddig  a  linzi  rendőrség  részesíté.  „Azután  Ő  Felségéhez  fogok 
fordulni  —  mondja  Sedlnitzky  —  s  megkísértem,  lehetséges  volna-e 
nevezettek  számára  égy  állandó  jellegű  segélyt  kieszközölni.03 

Ezenközben  Bacsányiné  a  császárhoz  fordul,  azon  kettős  kére- 
lemmel, hogy  engedtessék  meg  urának  —  kinek  egészsége  igen 
megrongálódott  a  vizsgálati  fogság  idején  —  hogy  Badenben  a  für- 
dőket használhassa,  továbbá,  hogy  utaljon  ki  számukra  kegydíjat, 
mert  férje,  mint  keresetképtelen  beteg  ember,  képtelen  arra,  hogy 
eltartsa  családját.   Ezen   kérvényt  a  császár  leküldi  Sedlnitzkyhez 

1  Hoch  átirata  Hingenauhoz  1816  szept  28.  A  cs.  kir.  osztr.  belügy- 
minisztérium levéltárában,  Bécs. 

*  Sedlnitzky  átirata  a  tartományi  elnökséghez.  1816  szept.  25.  A  cs.  kir. 
osztr.  belügyminisztérium  levéltárában,  Bécs. 

véleményadás  végett.  Ferenc  csak  az  utóbbi  kérelemre  óhajtja  tudni 
a  rendőrminiszter  véleményét,  mert  azt  a  kérelmet,  hogy  Bacsá- 
nyiék  Badenbe  mehessenek,  egészségük  helyreállítása  céljából,  a 
rendőrhatóság  megkerülésével,  saját  jószántából  engedélyezte  nekik. 

„Felséged  hozzám  utasítá  Bacsányiék  kérvényét  —  írja  vála- 
szában Sedlnitzky.  Bár  Bacsányi  az  orvosi  jelentés  szerint  tény- 
leg beteg,  én  ezen  utazást,  midőn  e  kérelmével  hozzám  fordult, 
nem  tartottam  megengedhetőnek.  Felséged  határozottan  parancsolta, 
hogy  Bacsányi  Linzben  szigorú  megfigyelés  alá  helyezendő  s  én 
azon  véleményen  voltam,  hogy  hasonló  természetű  fürdőket  Linz- 
ben is  használhat. 

Miután  azonban  Metternich  herceg  idecsatolt  jegyzéke  szerint 
Felséged  a  badeni  utazást  Bacsányiéknak  megengedte,  a  kérvény 
e  pontja  tárgytalanná  válik. 

Sem  Bacsányi,  sem  neje  nem  rendelkeznek  vagyonnal,  mely 
ellátásukat  biztosítaná.  Bár  Bacsányiné  örökölt  néhány  bánya-rész- 
vényt, mely  eleinte  hozott  is  valamit  (1814-ben  43*5  dukátot  jöve- 
delmeztek azok),  de  a  jövedelem  akkor  onnan  származott,  hogy  a 
Szent  Barbara-  és  Franciska-tárnák  tulajdonosai  a  reájuk  eső  részt 
szánalomból  e  szerencsétlen  nőnek  adományozták;  ezt  tette  pl. 
báró  Heinke  kormánytanácsos.  Néhány  év  óta  azonban  a  jövede- 
lem majdnem  semmi.  Sorsuk  nagyon  nyomasztó  s  alig  képesek 
magukat  fentartani. 

Linzben  sem  barátjuk,  sem  ismerősük  nincs,  s  miután  Bacsányi 
kopott  ruházata  folytán  tisztességgel  sehol  meg  nem  jelenhet,  nem 
veszik  be  őket  a  társaságba  s  így  még  arra  sincs  mód,  hogy  képes- 
ségeiknél fogva,  mint  nevelők  kapjanak  alkalmazást. 

Bár  megbíztam  a  linzi  rendőrigazgatót,  hogy  e  tekintetben  jár- 
jon Bacsányi  kezére,  de  mindenki  tartózkodik  attól,  hogy  bármi- 
féle összeköttetésbe  lépjen  a  gyanús  és  hírhedt  Bacsányival. 

E  házaspár  helyzete  kétségbeejtő  volt,  mert  bármily  szerényen 
éltek  is  a  szállodában,  képtelenek  voltak  lakásukat  és  ellátásukat 
fizetni  s  adósságra  éltek.  Báró  Hingenau  tartományi  főnök  aggódik, 
hogy  ha  Bacsányi  az  államtól  nem  kap  támogatást,  a  kétségbeesés 
vagy  öngyilkosságra,  vagy  lopásra  és  csalásra  fogja  kényszeríteni. 

Felséged  Bacsányi  ügyének  átvizsgálása  után  arra  a  meggyő- 
ződésre jutott,  hogy  sok  váddal  terhelt  életfolyása  őt  gyanús  egyé- 
niséggé teszi,  s  ily  körülmények  között  az  állam  részéről  nem  érde- 

mel  támogatást.  Felséged  ezen  határozata  előtt,  mely  elsősorban 
is  a  fontos  kormányzati  elveket  tartja  szem  előtt,  alázatos  tisztelettel 
hajlok  meg.  De  más  megítélés  alá  esik  Bacsányi  ártatlan  neje,  ki 
becsületes  hivatalnokcsaládból  származik;  ennek  a  szegény  nőnek 
4 — 500  frt  nyugdíj  engedélyezhető  volna. 

Kegyeskedjék  Felséged  ezen  alázatos  előterjesztésemet  elfogadni, 
hogy  ezáltal  a  Bacsányi-pár  kimondhatatlan  nyomora  enyhíttessék 
s  így  abba  a  helyzetbe  juthassanak,  hogy  összeköttetéseket  keresve, 
sorsukról  saját  maguk  gondoskodhassanak."1 

A  császár  sok  huzavona  után  végre  elfogadja  Sedlnitzky  eme 
javaslatát,  s  ennek  fenti  előterjesztésére  okt.  25-éről  keltezve  a 
következő  írásbeli  rendelkezést  adja  ki: 

„  Bacsányi  nejének  magánpénztáramból,  évi  500  frt  kegydíjat 
engedélyezek  mindaddig,  míg  vagy  az  ő,  vagy  neje  vagyoni  viszo- 
nyai akként  alakulnak,  hogy  ezen  segélyt  nélkülözhetik." 

Bacsányi  ezt  megelőzőleg  újból  Hoch  rendőrfőnökhöz  fordul, 
kinek  átiratára  ismét  egy  memorandumban  önti  ki  panaszait. 

Ezen  kérvénye  összefügg  ama  rendelettel,  melyben  a  bécsi 
rendőrhatóság  azt  a  parancsot  adja  ki  a  linzi  rendőrségnek,  hogy 
ez  szorítsa  Bacsányit  arra,  hogy  becsületes  munkával  saját  maga 
gondoskodjék  létfentartásáról. 

„Az  én  bizalmam  Istenhez  —  írja  Bacsányi  —  ki  a  halandók 
tetteit  és  cselekedeteit  látja,  s  kinek  gondviselő  jósága  oly  gyakorta 
megóvott  engem  az  élet  utain  a  bukástól,  s  bizalmam  Ő  Felsége 
a  császár  és  király  világszerte  ismert  igazságszeretetében  és  atyai 
jóságában,  ma  is  határtalan  és  megingathatatlan.  Ha  a  császár  és 
a  magas  minisztérium  meggyőződik  a  valóról,  bizonyára  jobban, 
igazságosabban  és  emberileg  fognak  velem  bánni,  s  nem  fogják 
megengedni  azt,  hogy  úgy  én,  mint  nőm,  kik  hazánkra  és  nem- 
zetünkre még  az  idegenben  is  dicsőséget  hoztunk,  a  kétségbeesés- 
nek és  az  éhenhalásnak  legyünk  kitéve. 

Ezen  hitben  és  meggyőződésben  óhajtok  élni  és  meghalni,  s 
ezen  benső  hitemet  és  bizalmamat  csak  az  élettel  együtt  vehetik  el 
tőlem ;  én  képtelen  vagyok  máskép  gondolkozni,  s  nem  akarom  ott 
fent  megbántani  az  Istent,  kinek  jóságára  és  támogatására  a  jövő- 


1  Sedlnitzky  felterjesztése  Ferenc  császárhoz,  1816  szeptember  26.  A  cs. 
osztr.  belügyminisztérium  levéltárában,  Bécs. 

ben  is  számítok,  s  kinek  ítélőszéke  előtt  egykor  mindnyájan   meg 
fogunk  jelenni. 

Hogy  miként,  mely  téren  és  formában  érvényesíthetném  képes- 
ségeimet és  tudásomat  jövőben  az  állam  szolgálatában,  ha  egész- 
ségem helyreáll,  ennek  megítélésére  ma  képtelen  vagyok.  Ez  egye- 
dül az  uralkodó  bölcsességétől  és  jóságától,  s  a  kormány  jóaka- 
ratától függ.  Vannak  még  Bécsben  tekintélyes,  hitelt  érdemlő  embe- 
rek, kik  bizonyíthatják  azt,  hogy  minő  állami  hivatalnok  voltam 
s  mi  mindenre  voltam  képes  és  használható. 

Tizennégy  évig  szolgáltam  Bécsben  magát  az  államot  s  mond- 
hatom, hogy  ott  ma  már  nem  vagyok  ismeretlen  egyéniség  s  nem 
akadt  még  ember,  kinek  ítéletére  és  becsületére  valamit  adok,  a 
kinek  bátorsága  lett  volna  jellememet  és  erkölcsömet  tisztességes 
emberek  jelenlétében  kifogásolni. 

Bizonyítványaim  a  bizottsági  iratok  mellett,  munkálataim  a  magas 
udvari  kamarai  és  pénzügyi  hatóság  levéltárában  megtalálhatók. 
Az  illető  legfőbb  hatóság  mindez  iránt  megkérdezhető.  Én  kész 
vagyok  oda  bármikor  visszamenni  s  életem  hátralevő  napjait  az 
uralkodó  és  az  állam  szolgálatainak  szentelni,  bárminő  módon  és 
hatáskörrel  kapjak  is  ott  alkalmazást. 

De  most,  jelenlegi  kétségbeesett  helyzetemben,  midőn  teljesen 
kimerült  és  beteg  vagyok,  tisztára  lehetetlenség  az,  amit  tőlem  kíván- 
nak, hogy  már  most  keressem  meg  kenyeremet  mindennapos  mun- 
kával. 

Azért  ismét  sürgősen  kérem  s  bizalommal  várom,  hogy  kegye- 
sek lesznek  nekem  az  engedélyt  és  anyagi  támogatást  megadni 
arra,  hogy  teljesen  megrongált  egészségemet  ápoljam  s  az  orvo- 
sok véleménye  alapján  szükséges  fürdők  használatát  megkezd- 
hessem. 

Ezt  a  természetes  s  könnyen  teljesíthető  kérelmet  továbbra  is 
megtagadni,  azt  rossz  magaviseletű  eljárásnak  tekinteni,  sőt  még 
azt  sem  engedni  meg,  hogy  ezen  kérelmem  az  uralkodó  elé  ter- 
jesztessék, ez  nem  jelent  mást,  mint  engem  szegény  beteg  nőm- 
mel együtt  áldozatul  dobni  a  biztos  romlásnak.  S  megtenni  ezt 
egy  oly  igazságos  uralkodó  kormányzása  alatt,  kit  atyai  jóságá- 
nál és  igazságérzeténél  fogva  minden  igaz  ember,  mint  a  kegyes 
jóságú  Isten  látható  képmását  tiszteli  itt  a  földön. 

Hát  azért,  amit  tőlem  elvettek,  azért,  amit  velem   szerencsétlen 

ártatlan  emberrel  elkövettek,  semmi  kárpótlás  és  elégtétel  nincs? 
Ennek  megítélését  tiszta  lelkiismerettel  bízhatom  minden  halandó 
embertársam  belátására,  s  azért  megnyugvással  várom  jövendő  sor- 
som elintézését.  De  már  itt  eleve  tiltakozom  Isten  és  ember  előtt 
az  ellen,  hogy  egyszerű  igazságos  szavaim  értelme  s  kérelmem 
rosszakaratúlag  félremagyaráztassék." x 

Végre  megjön  az  engedély  a  badeni  fürdő  használatára  s  leér- 
kezik az  uralkodó  ama  rendelete  is,  mely  a  Bacsányinénak  enge- 
délyezett kegydíjról  szól.  Mindkettő  Metternich  herceg  közbenjárá- 
sának köszönhető,  ki  ismét  jó  szívvel  felkarolja  Bacsányiék  ügyét 
ott,  ahol  lehet.  A  legfőbb  rendőrhatóság  rideg  eljárását  Metternich 
herceg  jószívűsége  ellensúlyozza,  s  Metternich  eme  jóindulatát 
később  sem  vonja  meg  Bacsányiéktól. 

Mielőtt  azonban  a  költőpár  Linzből  a  badeni  fürdőbe  eltávoz- 
nék, megtörténik  a  nyomozás  azon  okmányok  miatt,  melyek 
Bacsányi  Parisban  lefoglalt  iratai  közül  elvesztek,  s  amelyekre,  mint 
fontos  bizonyítékokra,  Bacsányi  brünni  kihallgatása  folyamán  oly 
gyakran,  de  hiába  hivatkozott. 

Még  Bacsányi  fogsága  idején  a  költő  neje  egy  kérvényt  nyúj- 
tott be  a  legfőbb  rendőri  hatósághoz,  melyben  panaszt  tesz,  hogy 
férje  lefoglalt  iratai  között  egy  1815  június  22-ről  kiállított,  ese- 
dékes nyugdíjrészletről  szóló  nyugtatvány  foglaltatott,  egy  erre 
vonatkozó  közjegyzői  okirat  kíséretében.  Az  utalvány  ezer  frankról 
szólott  s  rövid  idő  múlva  esedékessé  vált  volna,  de  annak  bevál- 
tásában férjét  elfogatása  megakadályozta.  Kéri  Bacsányiné,  hogy 
vizsgálják  meg  a  dolgot  s  vonják  felelősségre  azon  tiszteket,  kik 
Bacsányi  elfogatásaval  voltak  megbízva.  A  rendőrhatóság  ezen 
értelemben  még  annak  idején  átír  Schwarzenberg  tábornagyhoz  s 
arra  kéri  őt,  hogy  úgy  ezen  ezer  frankos  utalvány  miatt,  mint  azon 
igazoló-jegy  miatt  is,  mely  a  kiáltvány  ügyében  Bacsányi  kirendelt- 
ségére vonatkozik,  vonassa  felelősségre  a  Bacsányi  elfogatásaval 
megbízott  tiszteket.  Schwarzenberg  azonban  azt  válaszolja,  hogy 
az  összes  lefoglalt  papírok  a  rendőrséghez  tétettek  át.  A  rendőrség 
erre  megkeresi  Langswerth  egykori  rendőrtitkárt,  ki  most  már 
kerületi  főnökké  van  előléptetve,  hogy  adjon  számot  azon  iratokról, 


1  Bacsányi  memoranduma  Hoch  rendőrfőnökhöz.  Linz,    1816  október  24. 
A  cs.  kir.  osztr.  belügym.  levéltárában,  Bécs. 

melyeket  Schwarzenberg  annak  idején  őhozzá  átküldött.  Langs- 
werth  azonban,  ki  mint  azelőtt,  úgy  most  is  ezen  ügyben  igen 
kétes  szerepet  játszik,  értesíti  Sedlnitzkyt,  hogy  semmit  sem  tud 
az  említett  iratokról. 

A  linzi  rendőrség  ezek  miatt  Bacsányit  maga  elé  idézi  s  azon 
állítólag  eltűnt  két  okmányra  nézve  kihallgatja,  melyeknek  egyike 

a)  azon  igazolvány,  mely  a  Napoleon-féle  kirendeltségre  vonat- 
kozik, s  a  melynek  értelmében  megkapta  volna  1809-ben  a  Hof- 
kommissio  engedélyét  a  kiáltvány  fordítására,  s  a  másik 

b)  egy  elveszett  ezer  frankos  utalvány,  mely  elfogatásakor  tárcá- 
jában volt. 

Az  első  pontot  illetőleg  Bacsányi  elmondja,  hogy  sohasem  állí- 
totta azt,  hogy  az  osztrák  Hofkommissio  közvetlen  engedélyt  adott 
volna  neki  a  kiáltvány  fordítására,  hanem  a  franciák  írtak  át  ezen 
ügyben  az  osztrák  hatósághoz  május  15-én  este.  Ezen  iratnak 
átvételéről  báró  Brettfeld  titkár  elismervényt  adott.  Ez  az  elismer- 
vény jött  vissza  s  erre  lett  reávezetve  Napóleon  császár  kirendelt- 
ségi parancsa. 

Bacsányi  nagyon  sajnálná,  ha  ezen  irat  elveszett  volna,  mert 
ez  megerősítené  ártatlanságát.  Kéri  egyúttal,  hogy  kutassák  a  Hof- 
kommissio aktái  között  a  franciák  megkereső  átiratát.  Báró  Brett- 
feld, ki  azt  átvette,  felvilágosítást  adhatna  erről. 

A  másik  pontra  nézve  elmondja,  hogy  az  elveszett  ezer  frankos 
nyugta  együtt  volt  egy  közjegyzői  azonossági  bizonyítvánnyal  iratai 
között.  Ezen  közjegyzői  iratra  volt  rávezetve  az  ezer  frankos  nyug- 
tatvány.  Ezen  iratok  igazolnák,  hogy  a  francia  nyugdíjra  vonatkozó 
állításai  megfelelnek  a  valóságnak. 

Bacsányi  ezen  kijelentéseire  a  rendőrség  hivatalnoka  előmutatja 
a  báró  Brettfeld  titkár  által  kiállított  1809  május  15-ről  szóló  átvé- 
teli elismervényt,  mely  a  következőleg  szól: 

„Ezennel  igazolom  egy,  Marét  államminiszter  úr  Őexcellenciájától, 
báró  Wöber  elnök  úrhoz  intézett  levél  vételét. 

1809  máÍUS  15-  Báró  Brettfeld 

titkár. 

Ezen  átvételi  elismervényre  a  következő  megjegyzés  van  reá- 
vezetve: 

A  fentnevezett  levél  összefüggésben  van  Bacsányi  János  udvari 

hwarzenberg  annak   idején   őhozzá   áikttict«"  - 

werth  azonban,   ki   mint  azelőtt,   úgy   most  is  ezen  ügyi- 
új  szerepet  játszik,  értesíti   Sedlnitzkyt,  hogy  semmit  ser 

"<  2'      lz  említett  iratokról. 

2  P  A  linzi  rendőrség  ezek  miatt  Bacsányit  maga  elé  idézi  s  azon 

T  cvj  állítólag  eltűnt  két  okmányra  nézve  kihallgatja,  melyeknek  egyike 
u  Ui  a^  azon  igazolvány,  mely  a  Napoleon-féle  kirendeltségre  vonat- 

§  q     kőzik,  s  a  melynek  értelmében   megkapta  volna   1809-ben  a  Hof- 
>  gj     kommissio  engedélyét  a  kiáltvány  fordítására,  s  a  másik 
~~  —  b)  egy  elveszett  ezer  frankos  utalvány,  mely  elfogatásakor  U 

^^     jában  volt. 

O  <  Az  első  pontot  illetőleg  Bacsányi  elmondja,  hogy  sohasem  állí- 

h  >'  totta  azt,  hogy  az  osztrák  Hofkommissio  közvetlen  engedélyt  adott 
^  [j  volna  neki  a  kiáltvány  fordítására,  hanem  a  franciák  írtak  át  ezen 
O  §     ügyben   az  osztrák  hatos  Ezen  iratnak 

átvételérő!  báró  Brettfeld  titkár  elismervényt  adott.   Ez  az 
vény  jött  vissza  s  erre  iett  wávezetve  Napóleon  csász  ielt- 

ségi  parancsa. 

Bacsányi  nagy  !ná,   ha  ezen   irat  elveszett  volna,  mert 

ez  me  :iságát.  Kéri  egyúttal,  hogy  kutassák  a  Hof- 

kommissio aktái  k  megkereső  átiratát.  Bár 

fekl,  ki  azt  átvei  st  adhatna  erről. 

iondja,  hogy  az  elveszett  ezt 
nyugta  eg;  jegyzői  azonossági  bizo;  atai 

kőzött.  ^jegyzői  iratra  volt  rávezetve  az  ezer  frankos  nyűg- 

tatvány.  Ezen  nák,  hogy  a  francia  nyugdíjra  vonatkozó 

állításai  megfelelnek  a  valóságnak. 

Bacsányi  ezen  kijelentéseire  a  rendőrség  hivatalnoka  előmutatja 
a  báró  Brettfeld  titkár  által  kiállított  1809  május  15-ről  szóló  átvé- 
teli elismervényt,  mely  a  következőleg  szól: 

.,  Ezennel  igazolom  egy,  Marét  állam  miniszter  úr  Öexcellenciájától, 
báró  Wőber  elnök  úrhoz  intézett  levél  vételét. 

1809  máÍUS  15-  Beró  Brettfe.d 

titkár. 

Ezen  átvételi  elismervényre  a  következő  megjegyzés  van  reá- 
vezetve : 

A  fentnevezeit  levél  összefüggésben  van  Bacsár  vari 

fogalmazó  úr  kirendeltségével,  ki  Ő  Felsége  a  császár  és  király  szol- 
gálataira vonatkozó  munkálatokat  illetőleg  az  1809  máj.  15—16-ika 
közötti  éjjelre  kirendeltetett. 

Az  államminiszterium  osztályfőnöke 

Theremin.u  * 

Bacsányi  meglepetve  látja,  hogy  ezen  irat  azonos  azon  igazoló- 
jegygyei, melyet  eddig  elveszettnek  hitt,  s  a  melyre  a  per  folyamán 
oly  gyakran  hivatkozott. 

„Ezen  okmány  ugyanaz  —  mondja  Bacsányi  — ,  a  miről  előbb 
szólottam,  s  nagyon  vigasztaló  reám  nézve,  hogy  az  megkerült; 
ebből  mindenki  láthatja,  hogy  dacára  rossz  emlékezőtehetségemnek, 
mely  a  sok  szenvedés,  betegség  és  nélkülözés  folytán  meg- 
gyengült, nem  mondok  és  nem  mondtam  olyat,  ami  a  valóságnak 
meg  nem  felelne." 

A  rendőrségen  azt  az  ellenvetést  teszik,  hogy  ezen  átvételi 
elismervény  egy  ismeretlen  tartalmú  okmányra  vonatkozik  s  azt 
kérdik  tőle,  tudja-e  ezt,  mi  volt  annak  tartalma. 

„Azon  ellenvetést  —  mondja  Bacsányi  — ,  hogy  ezen  elismer- 
vényben nincs  megjelölve  az  említett  irat  tartalma,  én  is  megtettem 
a  bassanói  herceg  irodafőnökével  szemben,  s  nem  is  elégedtem 
meg  ezzel,  s  kívántam,  hogy  ezen  átirat  tartalma  igazolva  legyen. 
Épp  ez  indította  az  irodafőnököt  arra,  hogy  az  illető  magyarázatot 
az  iratra  reávezesse  s  azt  nevével  hitelesítse. 

Az  átküldött  iratról,  mely  a  Hofkommissiohoz  volt  intézve,  csak 
annyit  tudok,  a  mennyit  erről  nekem  mondtak.  Magát  az  írást  nem 
láttam  s  épp  azért  kértem  is,  hogy  az  a  Hofkommissio  aktái  között 
kerestessék  meg.  Különben  természetes,  hogy  fentnevezett  írás  arra 
a  kirendeltségemre  vonatkozik,  mely  a  francia  császár  parancsából 
történt. 

A  második  pontot  illetőleg  tudtára  adják  Bacsányinak,  hogy  a 
kérdéses  nyugta  nem  találtatott  meg  s  alig  hihető,  hogy  az  az 
említett  kísérő  okmányokkal  együtt  papírjai  között  lett  volna. 

„Hogy  ez  hihető-e  vagy  nem  —  pattog  önérzetesen  Bacsányi  — , 
azzal  nem  törődöm.  Megnyugszom  ítéletében  azoknak,  a  kik  engem 
ismernek  s  méltóságomon  alulinak  tartom  védeni  magamat  abban 

1  Bacsányi  kirendeltségére  vonatkozó  igazoló-jegy.  A  cs.  kir.  osztr.  bel- 
ügyminisztérium levéltárában,  Bécs. 

a  tekintetben,  hogy  képes  vagyok-e  én  egy  jogtalan  pénz-  vagy 
más  egyébféle  követeléssel  előállani.  Hogy  állításaim  igazak,  bizo- 
nyítja az  imént  napvilágra  került  okmány,  mely  eddig  szintén  el 
volt  veszve." 

Erre  azt  az  ellenvetést  teszik  neki,  hogy  azon  a  kis  jegyzéken, 
melyet  1815  augusztus  8-án  Parisban  visszahagyott  iratairól  össze- 
állított, ezen  utalvány  feljegyezve  nincs.  Ebből  az  következik,  hogy 
a  nyugta  nem  is  volt  papírjai  között.  Bacsányi  egész  természetes- 
nek tartja,  hogy  ez  a  jegyzék  nem  lehet  tökéletes.  Testileg-lelkileg 
kimerülve  s  a  fogságban  szenvedett  durva  bánásmód  által  meg- 
törve, egy  őrnagy  sürgetésére  készítette  e  jegyzéket.  Ehhez  pótlás 
is  volt  fűzve,  a  mi  azt  mutatja,  hogy  csak  hevenyészve  állította 
azt  össze. 

„De  ha  ezen  jegyzékre  oly  nagy  súly  helyeztetik  —  mondja 
Bacsányi  — ,  úgy  most,  midőn  abba  betekintek,  nagyon  csodála- 
tosnak tűnik  előttem,  hogy  az  odaragasztott  pótjegyzék  le  van  sza- 
kítva, s  e  jegyzéknek  csak  egy  elszakított  része  van  odaragasztva, 
úgy  hogy  nem  lehet  látni,  hogy  az  első  ponton  kívül  volt-e  még 
valami  feljegyezve.  Nem  lehetetlen  tehát,  hogy  ezen  nyugtatvány  is 
fel  volt  sorolva.1 

Különben  ez  iratban  meg  van  mondva,  hogy  Blanchard  könyv- 
kereskedő eladott  bútoraim  árából  törlessze  apró  adósságaimat. 
Ezen  adósságom  abból  ki  is  telt,  s  így  nem  volt  értelme,  hogy  az 
ezer  frankos  nyugtát  is  felsoroljam.  Blanchard  tényleg  meg  is  írta 
feleségemnek  azt,  hogy  eladott  bútoraim  árából  fedezte  apró  tar- 
tozásaimat." 

Bacsányi  azt  mondja,  hogy  fáj  neki  az  ezer  frank  elvesztése, 
de  erkölcsi  szempontból  még  rosszabbul  esik  neki,  hogy  nincs 
meg  ezen  nyugta,  mert  így  azt  gondolhatnák,  hogy  valótlanságot 
állít.  Dijonban  e  nyugtáról  nem  volt  szó.  Két  tárcája  volt  hátra- 
maradt holmijai  között :  egy  kisebb,  vörös  bőrből,  s  egy  nagyobb, 

1  Bacsányi  sajátkezű  kimutatása  Parisban  visszamaradt  ingóságairól  s 
apróbb  tartozásairól.  A  kimutatáshoz,  mint  tisztán  látható,  egy  másik  jegyzék 
volt  pótlólag  hozzáragasztva.  Ez  azonban  le  van  szakítva,  s  a  pótjegyzék  első 
pontjából  csak  néhány  sor  olvasható.  A  szándékos  leszakítás  az  erős  vastag 
papiron  kétségkívül  megállapítható.  A  kimutatás  1815  augusztus  8-án,  tehát 
Bacsányi  letartóztatásának  harmadik  napján  kelt.  A  cs.  kir.  osztrák  belügy- 
minisztérium levéltárában,  Bécs. 

aranynyal  kivarrva,  ily  felírással:  Konstantinápoly,  1777.  Különben 
Bacsányi  elmondja,  hogy  a  kirendeltségére  vonatkozó  elismervény- 
ről  is  azt  állították,  hogy  az  nincs  meg,  s  íme  egy  év  múlva,  mikor 
pere  véget  ér,  az  egyszerre  csak  előkerül. 

Elmondja  Bacsányi  a  kihallgatás  folyamán  azt  is,  hogy  az  ő 
nyugdíja,  dacára  a  rendszerváltozásnak,  igen  kegyes  módon  meg 
lett  hosszabbítva.  Ez  iránt  folyamodást  adott  be,  ami  minden  nyug- 
díjasnak kötelessége  volt,  hogy  kimutassa,  hogy  ott  lakik  és  be 
van  vezetve  az  adózási  lajstromba  A  nyugdíj  megerősítésére,  nem 
pedig  az  esedékes  részlet  felvételére  vonatkozik  az  a  két  átirat, 
melyet  itt  neki  felmutatnak. 

Bacsányitól  ekkor  azt  kérdezik,  hogy  miként  lehetett  az,  hogy 
az  ezer  frankos  nyugta  június  22-ről  szólott,  s  ő  azt  elfogatásáig, 
augusztus  5-ig,  tehát  hat  héten  keresztül  be  nem  váltotta.  Bacsányi 
erre  megjegyzi,  hogy  az  ottani  államkezelésből  folyik,  hogy  a 
nyugdíjak  a  sorszám  szerint  lesznek  kifizetve,  s  hetenkint  lesznek 
ama  nyugdíjak  előírva,  melyek  a  következő  héten  napról-napra 
folyósítva  lesznek.  Eltekintve,  hogy  a  waterlooi  ütközet  után  az 
államgépezetben  is  zavar  állott  be,  még  rendes  körülmények  között 
sem  jött  volna  reá  a  sor.  Nem  hat  hétig,  de  három  hónapig  is 
eltartott  volna  az  akkori  viszonyok  között,  míg  nyugtája  esedékessé 
vált  volna. 

A  rendőri  közeg  gyanús  körülménynek  tartja,  hogy  ő  annyi- 
val korábban  állít  ki  egy  nyugtát  az  esedékesség  előtt,  mire  Bacsányi 
megjegyzi,  hogy  a  nyugdíjasnak  semmi  dolga  a  nyugta  kiállításá- 
val, a  kormány  azt  készen  beküldi  a  közjegyzőhöz  s  ott  kell  azt 
aláírni.  Különben  még  az  sem  lehet  terhelő  körülmény,  hogy  egy 
nyugtát  az  ember  előbb  állít  ki,  pl.  nem  várt  halálesetre  való 
tekintettel.  A  rendőrség  furcsának  tartja,  hogy  ha  valakinek,  mint 
neki,  pénzre  van  szüksége,  ott  hever  a  fiókjában  hosszú  ideig  egy 
be  nem  váltott  utalvány.  Pedig  nagyobb  összegű  adósságai  is 
voltak,  mint  pl.  a  dr.  Gálinak  tartozó  200  frank.  Bacsányi  erre 
azt  mondja,  hogy  a  dr.  Gálinak  tartozó  adósság  is  kikerült  eladott 
bútorainak  árából,  nem  is  említve  azt  a  körülményt,  hogy  ez  az 
adósság  nem  volt  égető  reá  nézve,  mert  hiszen  dr.  Gall,  mint 
gazdag  ember,  nem  szorult  a  pénzre. 

Mindezen  vallomások  dacára  a  rendőrség  fejébe  nem  megy 
bele,  hogy  miért  állított  ő  ki  egy  nyugtát  jóval   korábban  az  ese- 

dékesség  előtt.  Mire  Bacsányi  ismétli   az  előbbi  indokokat,  melyek 
főleg  az  ottani  állami  kezelési  rendszerrel  vannak  összefüggésben. 

Midőn  Bacsányi  e  vallomását  végzi,  hozzáteszi,  hogy  élve  a 
szólás  szabadságával,  következőket  tartja  szükségesnek  megje- 
gyezni : 

Az  első  pont  alatt  említett  kirendeltségi  ügy  nem  oly  eljárásra 
vonatkozik,  a  minőt  neki  tulajdonítani  akarnak,  hanem  vonatkozik 
arra,  hogy  ő  a  már  elébe  tett,  teljesen  kész  francia  kiáltvány  magyar 
fordítását,  melyet  valószínűleg  egy,  a  bécsi  rendőrség  által  előállí- 
tott egyén  végezett,  az  esetleges  hibák  miatt  vizsgálja  meg  s  a 
Degen-féle  nyomdában  a  nyomtatásról  gondoskodjék. 

Reményli  s  kéri,  hogy,  mint  ország-világ  előtt  ismert  becsületes 
emberrel,  igazságosan  fognak  vele  eljárni  s  nem  gázolnak  többé 
becsületében.  Erre  kéri  bizalommal  Ő  Felsége  kormányát.  A  nyug- 
tára nézve  pedig  megjegyzi,  hogy  habár  ezer  frank  különösen  mai 
nehéz  viszonyai  között  igen  nagy  összeg,  s  azt  keservesen  nélkü- 
lözi, mégis  inkább  az  említett  okmány  erkölcsi  jelentősége  fonto- 
sabb  reá  nézve.1 

így  végződik  Bacsányi  kihallgatása  az  elveszett  iratok  ügyében, 
mely  a  kirendeltségére  vonatkozó  igazolvány  megkerülése  folytán 
részben  kedvezően  végződik  reá  nézve.  Hoch  rendőrfőnök  jelenti 
a  vizsgálat  eredményét  a  tartományi  főnöknek,  ki  viszont  Sedl- 
nitzky  rendőrminiszternek  tesz  a  kihallgatás  eredményéről  jelentést. 
Báró  Hingenau  tudatja  Sedlnitzkyvel,  hogy  Bacsányi  azt  vallotta, 
hogy  ő  sohasem  nyilatkozott  úgy,  mintha  ő  az  osztrák  Hofkom- 
missio  közvetlen  felhatalmazására  segédkezett  volna  a  franciáknak. 
A  megkeresést  a  franciák  intézték  az  osztrák  hatóságokhoz  s  ezen 
átiratról  állította  ki  báró  Brettfeld  azt  az  átvételi  elismervényt, 
melyre  Bacsányi  igazolása  miatt  hivatkozik.  A  kérdéses  ezer  frankos 
nyugtára  nézve  is  megmarad  Bacsányi  azon  állítása  mellett,  hogy 
az  tényleg  megvolt  Parisban  lefoglalt  papírjai  között. 

„Különben  —  írja  báró  Hingenau  —  nagyon  nehéz  a  vizs- 
gálati okmányok,  főleg  a  franciák  említett  megkereső  átirata  nélkül 
az  ügyről  véleményt  mondani.   Ezen  ember  (Bacsányi)  eljárásából 


1  Jegyzőkönyv  Bacsányi  elveszett  iratai  ügyében.  Felvette  a  linzi  rendőr- 
igazgatóság 1816  október  17-én.  A  cs.  kir.  osztrák  belügyminisztérium  levél- 
tárában, Bécs. 

azonban  világosan  következik,  hogy  ő  akár  könnyelműségből,  akár 
szükségből  vagy  rossz  szándékból,  mégis  félre  hagyta  magát  vezetni 
s  hűtlen  cselekedetet  követett  el  hazája  ellen. 

Jó  volna  a  párisi  követség  útján  tudakozódni  aziránt,  hogy 
kifizette-e  a  francia  állampénztár  a  szóbanforgó  ezer  franknyi 
nyugdíjösszeget. u  * 

Időközben  Bacsányi  felesége  útján  egy  emlékiratot  nyújt  be  Metter- 
nich herceghez,  melyben  súlyos  panaszt  emel  a  legfőbb  rendőri 
hatóság  eljárása  és  bánásmódja  miatt,  mellyel  az  ügyében  eljárt. 
Metternich  átteszi  ezen  iratot  a  rendőrhatósághoz,  s  ennek  kapcsán 
Sedlnitzkynek  Metternichhez  intézett  válaszából  megtudjuk,  hogy 
mik  azok  a  sérelmek,  amelyek  miatt  Bacsányi  panaszt  emel. 

„Hercegséged  átadta  nekem  azon  folyamodást —  írja  Sedlnitzky  — , 
melyet  Bacsányi  felesége  útján  benyújtott. 

Ha  ezen  mesterségesen  összeállított,  részben  igaz,  azonban 
nagyrészt  valótlan  adatokat  jól  megértettem,  úgy  Bacsányi  panasza  a 
rendőrség  ellen  a  következőkben  foglalható  össze: 

1 .  Hogy  ő  minden  tekintetben  teljesen  ártatlan  s  a  brünni  vizs- 
gálatból teljesen  tisztán  került  ki. 

2.  Hogy  a  bécsi  rendőrség  rövidlátó,  lelkiismeretlen  közegei, 
mint  ő  magát  kifejezte,  ennek  dacára  is  folyton  inzultálják,  zak- 
latják őt,  mint  gyanús  egyénnel  bánnak  vele  s  útját  még  a  leg- 
magasabb trónhoz  is  elzárják. 

3.  Hogy  épp  a  bécsi  rendőrség  közegei  egy,  az  ő  ártatlanságát 
bizonyító  okmányt  elsikkasztottak  s  ezt  a  brünni  vizsgáló-bizottság 
többszöri  felszólításai*  dacára  visszatartották. 

4.  Hogy  elfogatása  alkalmával  párisi  papírjai  között  egy,  az  ő 
személyét  igazoló  okmány  és  egy  ezer  frankról  szóló  nyugta  lett 
visszatartva,  minek  folytán  ő  nem  képes  ezen  esedékes  nyugdíjat 
felvenni. 

Az  1 .  és  2.  pontot  illetőleg  tisztelettel  idezárjuk  ama  véleményes 
jelentést,  melyet  a  legfőbb  rendőri  hatóság  a  brünni  vizsgáló- 
bizottság jelentésével  kapcsolatosan  Ő  Felségének  felküldött. 

A  legfőbb  rendőri  hatóság  semmi  más  befolyást  Bacsányi  perére 
nem   gyakorolt,  mint  hogy  az    Ő   Felsége  által   kijelölt  vizsgáló- 

1  Hingenau  átirata  Sedlnitzkyhez.  Linz,  1816  okt  21.  A  cs.  kir.  osztr.  bel- 
ügyminisztérium levéltárában,  Bécs. 

bizottság  részére  a  szükséges  okmányokat,  adatokat  és  felvilágosí- 
tásokat rendelkezésre  bocsátotta. 

A  brünni  vizsgáló-bizottságnak  teljesen  szabad  keze  volt  s 
önállóan  járt  el. 

Habár  Bacsányi  részességét  a  francia  kiáltvány  magyar  fordítá- 
sában, továbbá  Bécsből  való  szökését  s  az  idézés  dacára  meg  nem 
jelenését  s  végül  a  Bonaparte-kormánytól  teljesített  szolgálatokért 
kapott  nyugdíját  nem  tagadhatta,  illetve  cáfolhatta  meg,  mégis  a 
bizottság  arra  az  álláspontra  helyezkedett,  hogy  Bacsányi  bűnös- 
sége a  felségárulási  vád  tekintetében  jogilag  nem  volt  bebizonyít- 
ható. Ezen  álláspontot  a  legfőbb  rendőri  hatóság  Ő  Felségéhez 
intézett  átiratában  támogatta  s  a  vizsgáló-bizottsággal  egybehang- 
zóan ama  véleményének  adott  kifejezést,  hogy  Bacsányi,  ki  minden 
tekintetben  hiú,  félszeg,  képzelődő  embernek  bizonyult,  kiszabadu- 
lása után  rendőri  felügyelet  alá  helyezendő.1 

Ő  Felsége  ezen  értelemben  legfelsőbb  elhatározásával  döntött 
Bacsányi  ügyében.  De  e  legfőbb  rendőri  hatóság  javaslatait, 
melyek  Bacsányi  szegénységét  és  szűkölködő  viszonyait  tartották 
szem  előtt,  nem  fogadta  el. 

Hercegséged  az  ügyek  ezen  állásából  meggyőződhetik,  hogy 
Bacsányi  a  legfőbb  rendőrhatóság  részéről  a  legenyhébb  és  leg- 
kíméletesebb méltányos  eljárásban  részesült,  úgy  hogy  Bacsányi  és 
tolakodó,  fellengző  neje,  rágalmazóknak  bizonyulnak,  ha  az  ő  törvény- 
ellenes eljárásaiknak  okait  a  legfőbb  rendőrhatóság  szigorúságának 
és  önkényének  tudják  be. 

Bacsányi  merészségében  annyira  megy,  hogy  a  legfőbb  rendőr- 
hatóságot azzal  is  megvádolja,  hogy  az,  egy  ártatlanságát  bizonyító 
fontos  okmányt  a  brünni  bizottság  előtt  visszatartott;  biztosítom 
Hercegségedet,  hogy  ezen  okmány  Bacsányi  más  egyéb  irataival 
egyetemben  átadatott  a  brünni  bizottságnak ;  ezen  bizottság  nevezett 

1  Ez  nem  áll.  A  brünni  vizsgáló-bizottság  az  uralkodó  jóságára  bízza 
Bacsányi  jövő  sorsának  intézését  s  habár  'kifejezést  ad  annak,  hogy  talán 
szükséges  a  jövőre  Bacsányi  magaviseletét  figyelemmel  kísérni,  e  véleményében 
szó  sincs  arról,  hogy  őt  egy  idegen  helyre  száműzni  kell,  s  oly  szigorú  fel- 
ügyelet alatt  kell  tartani,  mint  azt  Sedlnitzky  elrendeli.  A  brünni  bíróság 
igazságos  véleménye  ellentmond  e  durva,  kegyetlen  eljárásnak  és  intézkedés- 
nek. A  rendőrhatóságnak  módjában  lett  volna  Bacsányi  sorsáról  gondos- 
kodni, úgy,  hogy  Bacsányi  lépteit  továbbra  is  megfigyeltetheti,  anélkül,  hogy 
ily  kegyetlen  büntetéssel  kellett  volna  őt  sújtania. 

okmányra  valószínűleg  azért  nem  helyezett  súlyt,  mert  az  épp  azt 
nem  bizonyítja,  amit  Bacsányi  állít,  hogy  tudniillik  ő  az  akkori 
hatóságok  tudtával  és  felszólítására  dolgozott  a  kiáltványon,  s 
továbbá,  hogy  Bacsányi  ellen  nemcsak  a  kiáltvány  ügye,  hanem 
más  egyéb  vád  is  felmerült. 

Bár  igaz,  hogy  a  brünni  vizsgáló-bizottság  ama  Hofkommissio 
tagjait,  mely  a  franciák  megszállása  idején  fel  volt  állítva,  felkérte 
nyilatkozattételre,  vájjon  Marét  kérésére  állítottak-e  ki  Bacsányi 
számára  ily  igazolványt  de  az  erre  vonatkozó  felelet,  mint  a 
mellékelt  okmányok  bizonyítják,  tagadólag  hangzott.  Csak  később, 
midőn  Bacsányi  kérésére  a  kabinetirodából  lejött  papírjai  átvizs- 
gáltattak, került  meg  báró  Brettfeldnek,  az  akkori  Hofkommission 
titkárának  egy  elismervénye,  mely  egy  átirat  átvételéről  szólt, 
amelynek  tartalma  azonban  nincs  megjelölve ;  ez  az  okmány  azonban 
bizonyítékot  nem  képezhetett. 

Még  arra  vonatkozólag  kell  jelentést  tennem,  ami  az  állítólag 
elveszett  azonossági  igazolványt  és  az  ezer  frankos  nyugtát  illeti. 
Bacsányi  elfogatása  tudvalevőleg  a  katonai  hatóság  útján  történt  s 
ezen  az  úton  lett  ő  papírjaival  együtt  Dijonba  szállítva.  Az  ott 
alkalmazott  összes  katonák,  főleg  Hess  tábornok  és  Lorenz  hadbíró 
határozottan  kijelentették,  hogy  ott  ezen  papírokat  nem  találták  s 
nem  látták.  Közvetve  be  is  igazolják,  hogy  ezen  papírok  nem 
lehettek  ott,  mert  Bacsányi  felszólíttatott,  hogy  rendelkezzék  hátra- 
maradt papírjai  miatt  s  ő  akkor  ezen  ezer  frankos  nyugtát  nem 
említette. 

Miután  Bacsányi  maga  mondja,  hogy  ezen  pénzt  fel  nem  vette, 
úgy  nem  szükséges  más,  mint  hogy  ha  arra  ma  is  igényt  tart, 
kísértse  meg  a  nyugdíj  folyósítását  s  kérjen  a  francia  kormánytól 
egy  újabbi  azonossági  bizonyítványt,  melynek  kapcsán  a  nyugdíjat 
felveheti.  Ez  azonban  kizárólag  az  ő  dolga. 

Ezen  előterjesztés  értelmében  engedje  meg  Hercegséged,  hogy 
azon  kívánságomnak  adjak  kifejezést,  hogy  a  Bacsányi-házaspár 
egyszersmindenkorra  figyel  meztettessék  arra  nézve,  hogy  a  ható- 
ságoknak hagyjanak  békét  s  szüntessék  be  örökös  tolakodásaikat 
s  kérelmezéseiket. 

Hosszú  idő  óta  hozzá  vannak  ezek  szokva,  hogy  idegenek  segít- 
ségéből éljenek,  s  a  míg  remélhetik,  hogy  koldulásaiknak  talaja 
van,  addig  nagyon  kétséges,  hogy  valami  kenyérkereset  után  látnának. 

Fenti  panaszukban  nemcsak  elégedetleneknek,  hanem  felette 
hálátlanoknak  is  bizonyulnak.  A  legfőbb  rendőrhatóság  nem  kapott 
felhatalmazást  arra  Ő  Felségétől,  hogy  az  Bacsányinak  kiszaba- 
dulása után  segítséget  adjon,  sőt  ellenkezőleg,  Ő  Felsége  a  legfőbb 
rendőrhatóság  ebbeli  javaslatait  elvetette.  Ennek  dacára  Bacsányinak, 
ki  teljesen  pénz  nélkül  volt,  a  Brünnből  Linzbe  való  utazásra  és 
egyéb  költségekre  400  frt,  nejének  pedig  Brünnbe  való  utazására 
100  frt  lett  kiutalva.  A  linzi  rendőrség  elsőízben  164  frt  26  krt, 
később  150  frtot  előlegezett  nekik,  mit  egykor  megtéríteni  tartoznak.1 

Ezenkívül  Bacsányi  neje  Ő  Felsége  kabinetirodájában  egy  külön, 
ha  nem  tévedek,  400  frtnyi  segélyt  kapott,  később  pedig  egy 
500  frtnyi  nyugdíj  lett  neki  engedélyezve.  De  mindezen  jótétemények 
nem  elégítik  ki  ezen  elégedetlen  munkakerülő  embereket. 

Sedlnitzky."* 

E  durva  hangú  átirat,  mely  még  a  szerencsétlen  költőpár  becsü- 
letét sem  kíméli  s  a  való  tények  mesterséges  elferdítésével  igyekszik 
Metternich  előtt  feltárni  a  Bacsányi-ügy  részieleit,  jellemző  világot 
vet  az  akkori  rendszer  minden  emberi  érzést  lábbal  tipró  erkölcs- 
telen és  kíméletlen  eljárására.  A  rendőrminiszter  azt  állítja,  hogy 
a  Bacsányi  kirendeltségére  vonatkozó  igazoló-jegy  hozzá  volt 
csatolva  a  per  irataihoz,  holott  pedig  kétségtelenül  bebizonyult, 
hogy  ezen  irat  az  egész  idő  alatt  el  volt  tüntetve  a  bíróság  szemei 
elől.  Hiszen  jól  tudjuk,  hogy  Bacsányi  számtalanszor  hivatkozik 
kihallgatása  folyamán  ezen  iratra,  de  a  bizottság,  mely  az  ügy- 
iratokat a  legnagyobb  lelkiismerettel  átnézi,  nem  képes  annak 
nyomára  akadni.  Már  pedig  ezen  igazoló-jegy  nem  oly  jelenték- 
telen papírdarab,  hogy  annak  fontossága  az  első  pillanatban  fel- 
ismerhető nem  volna.  Hiszen  világosan  ki  van  tüntetve  azon,  hogy 
Bacsányi  a  francia  császár  parancsára  az  1809  május  15 — 16-ika 
közötti  éjszakán  ki  van  rendelve  szolgálattételre  a  franciákhoz. 
Lehet,  hogy  a  brünni  vizsgáló-bizottság  sem  fogadta  volna  el 
döntő  bizonyítékul  ezen  iratot  Bacsányi   ártatlanságára  nézve,   de 


1  Mindezen  segély  azonban  nem  a  bécsi  rendőrhatóság  utasítására,  sőt 
annak  ellenére  lett  Bacsányiéknak  kiutalva.  Ezt  persze  a  rendőrminiszter  Met- 
ternich előtt  elhallgatja. 

*  Sedlnitzky  átirata  Metternichhez,  1816  dec.  14.  A  cs.  kir.  osztr.  belügy- 
minisztérium levéltárában,  Bécs. 

470 


A  LINZI   SZÁMŰZETÉS  EVEI 


bizonyára  a  kihallgatás  folyamán  valamiféle  alakban  szóba  került 
volna  az,  ha  az  oda  van  csatolva  a  többi  iratokhoz. 

De  hogy  Bacsányiék  ügyében  minő  durva  önkénnyel  s  szívtelen 
lelkiismeretlenséggel  jár  el  a  legfőbb  rendőri  hatóság,  bebizonyul 
főleg  akkor,  midőn  az  még  az  uralkodó  jóakaró  óhajtása  ellenére 
is  megtagadja  a  Bacsányi  becsületét  helyreállító  bizonyítvány  kiállí- 
tását. Ez  időben  Bacsányiné  ugyanis  a  következő  kérvényt  intézi  az 
uralkodóhoz  : 

„Kötelességszerűig  követve  Felséged  ama  parancsát,  melyet  a 
január  16-iki  kihallgatás  alkalmával  számomra  szóval  kiadni  leg- 
kegyelmesebben méltóztatott,  nem  mulasztottam  el,  hogy  elmenjek 
azonnal  gróf  Sedlnitzky  Ő  Excellenciájához  s  megkérjem  öt  arra, 
hogy  állítsa  ki  számomra  a  férjem  becsületét  helyreállító  hivatalos 
nyilatkozatot;  most,  hogy  újból  Bécsben  vagyok,  ezen  kérelmemet 
megismételtem. 

Miután  Ő  Excellenciája  azt  izente  nekem,  hogy  erre  nézve  még 
írásbeli  megbízást  nem  kapott,  kérem  Felségedet,  kegyeskedjék 
Sedlnitzky  gróf  úr  Ő  Excellenciájának  ily  utasítást  adni ;  esedezem, 
kegyeskedjék  Felséged  megszívlelni  szomorú  sorsunkat  s  valahára 
véget  vetni  szenvedésekben  és  zaklatásokban  nehéz  helyzetünknek, 
amelyben  csakis  az  isteni  gondviselésben  s  Felséged  atyai  jósá- 
gában van  egyedüli  bizalmunk."3 

Ferenc  azonnal  kiadja  a  rendeletet  Sedlnitzkynek,  hogy  intézze 
el  Bacsányiné  eme  kérvényét,  mire  a  rendőrminiszter  a  következő 
felterjesztést  teszi  az  uralkodóhoz: 

„Bacsányiné  született  Baumberg  Gabriella  kérvényében  arra  kérte 
Felségedet,  hogy  kegyeskedjék  a  legfőbb  rendőri  hatóságnak  uta- 
sítást adni,  melynek  értelmében  az  állítson  ki  férje  számára  egy,  a 
becsületét  helyreállító  bizonyítványt. 

Felséged  kegyes  volt  ezen  kérvényt  hozzám  leküldeni,  s  ha  én 
annak  tartalmát  jól  fogtam  fel,  kérvényező  azt  kívánja  a  legfőbb 
rendőri  hatóságtól,  hogy  az  jelentse  ki  azt,  hogy  férje  a  Brünnben 
lefolyt  vizsgálatból  teljesen  ártatlanul  került  ki,  s  a  vele  szemben 
felmerült  államellenes  és  felségsértési  vád  alaptalannak  bizonyult. 

Hogy    Felséged   a  kérvényező   óhajtását    mérlegelhesse,   bátor 

3  Bacsányiné  folyamodása  Ferenc  császárhoz.  Baden,  1817  március  4. 
A  cs.  kir.  osztr.  belügyminisztérium  levéltárában,  Bécs. 

vagyok  elsősorban  is  az  összes  erre  vonatkozó  vizsgálati  okmá- 
nyokat a  brünni  vizsgáló-bizottság  véleményével,  valamint  az  én 
erre  vonatkozó  javaslatommal  együtt  felterjeszteni. 

Ezen  vizsgálati  okmányok  alapján  Bacsányi  János  azzal  vádol- 
tatott, hogy  része  volt  azon  lázító  kiáltvány  megszerkesztésében, 
melyet  a  franciák  1809-ben  innen  Bécsből  a  magyarokhoz  intéztek; 
bizonyítja  ezt  az  a  körülmény,  hogy  amidőn  az  erre  a  célra  felszó- 
lított Márton  nyelvtanár,  mint  hű  alattvaló,  a  munkát  megtagadta, 
a  bassanói  herceg,  kivel  Bacsányi  még  kufsteini  fogsága  idején 
ismeretséget  kötött,  elhivatta  őt,  s  ő  gondoskodott  ama  gyalázatos 
kiáltvány  kinyomatásáról,  mely  Felséged  detronizálását  célozta. 

Bacsányi  ezzel  szemben  azt  állította,  hogy  ő  a  nyomtatásnál 
csak  a  korrekturát  végezte,  s  ezt  is  ama  kényszerűségből,  hogy 
ki  lett  rendelve  a  franciák  által;  ennek  ellenkezőjéről  nem  volt  jogi 
bizonyíték. 

De  miután  Bacsányi  a  franciák  kivonulása  után  titokban  kiszö- 
kött, s  Parisba  ment,  miután  továbbá  az  engedély  nélküli  kiván- 
dorlás folytán  ellene  kiadott  hivatalos  idézésre  nem  is  hederített, 
sőt  ellenkezőleg  nejéhez  intézett  leveleiben  is  kifejezést  ad  Ausztria 
iránti  ellenszenvének,  s  végül  a  Bonaparte-kormánytól  kétezer  frank 
nyugdíjat  kapott  a  franciáknak  tett  szolgálatokért:  mindezekből 
kifolyólag  a  brünni  vizsgáló-bizottság  azon  véleményének  adott 
kifejezést,  hogy  bár  Bacsányi  államellenes  cselekedete,  s  felségsértő 
eljárása,  főleg  pedig  részessége  a  magyar  kiáltvány  megszerkesztése 
tekintetében  jogilag  beigazolva  nincs,  ezen  vádakat  még  sem  volt 
képes  teljesen  tisztázni. 

Bacsányi  meg  lett  vádolva  továbbá  azzal,  hogy  1814-ben,  Fel- 
séged párisi  tartózkodása  idején,  sértő  és  lázító  beszédeket  tartott 
Felséged  felkent  személye  és  a  szövetségesek  ellen.  Ezen  vád  a  párisi 
rendőrség  bizalmasának,  egy  Vernier  nevű  egyénnek  vallomásán, 
valamint  Langswerth  rendőrtitkár  jelentésein  alapult,  ki  abban  az 
időben  Schwarzenberg  herceg  vezérkarához  volt  beosztva,  s  ki 
Felségedhez  intézett  jelentéseiben  azt  mondja,  hogy  Vernier  ezen 
állításait  más  bizalmas  emberek  is  megerősítik. 

A  brünni  vizsgáló-bizottság  ezen  vádat  be  nem  bizonyítottnak 
jelentette  ki,  s  véleményének  abban  adott  kifejezést,  hogy  a  Bacsányi 
elleni  vizsgálat  jogi  bizonyítékok  hiányában  beszüntetendő. 

Felséged  a  dolgok  ezen  rövid  előadásából  megygőződhetik,  hogy 

Bacsányinak  a  becsületét  helyreállító  bizonyítvány  oly  formában, 
amint  ö  kérelmezi,  ki  nem  adható.  Ő  távolról  sem  bizonyította  be 
teljes  ártatlanságát.  Ellenkezőleg,  1809-iki  titkos  menekülése,  ezen 
idő  óta  tanúsított  magaviselete,  egész  életfolyása,  a  korábbi  Marti- 
novics-ügygyel  való  kapcsolata,  mind  ellene  szólanak,  s  azt  bizo- 
nyítják, hogy  állandóan  elégedetlen  volt  az  osztrák  kormánynyal,  s 
heves  jellemétől,  különc  egyéniségétől,  a  jövőben  is  állandóan  lehet 
tartani;  ebből  kifolyólag  Felséged  múlt  év  aug.  8-án  kelt  legmaga- 
sabb parancsa  a  legfőbb  rendőri  hatóság  kötelességévé  tette,  hogy 
Bacsányi  állandó  szigorú  rendőri  megfigyelés  alá  helyeztessék,  s 
ebből  a  célból  lett  Linz  városa  jövő  tartózkodási  helyéül  kijelölve. 

Bár  Bacsányi  a  Spielbergről  való  kiszabadulása  óta  a  rendőrség 
megrovására  okot  nem  adott,  mégis  úgy  maga,  mint  felesége  azóta 
úgy  Felségedet,  mint  a  hatóságokat  állandóan  zaklatják,  aminek  ez 
a  kérvény  is  újabb  bizonyítéka. 

Miután  Felséged  ezen  két  egyén  jövő  sorsáról  már  eddig  is 
atyai  jósággal  gondoskodott,  úgy  itt  az  ideje,  hogy  ezek  a  magas 
udvar  és  a  legfőbb  hatóságok  zaklatásától  határozottan  el  legyenek 
tiltva,  s  erre  vonatkozólag  kérem  Felséged  parancsát,  hogy  nevezet- 
teket immár  egyszersmindenkorra  nyugodt  viselkedésre  inthessem. 

Ezen  alkalommal  Bacsányiékra  nézve  egy  további  ügyből  kifolyólag 
kérek  alázatos  utasítást. 

Felséged  a  múlt  őszkor  megengedte  nekik  azt,  hogy  Badenbe 
mehessenek  az  ottani  fürdők  használata  végett.  Bacsányi  az  egész 
télen  ott  tartózkodott,  s  figyelmeztetésem  dacára  mindeddig  nem 
tett  intézkedést  arra  nézve,  hogy  Linzbe  visszatérjen. 

Miután  a  badeni  fürdő-idény  küszöbön  áll,  amikor  is  számos 
belföldi  és  idegen  látogatja  azt,  s  midőn  Felséged  is  a  magas 
udvarral  ott  szokott  tartózkodni,  ily  körülmények  között  azt  hiszem, 
hogy  Bacsányit  nem  lehet  soká  otthagyni.  Azért  az  illető  kerületi 
kapitánynak  meghagytam,  hogy  csak  április  hó  közepéig  van  neki 
megengedve  az  ott  tartózkodás,  azután  pedig  utasítani  kell  őt,  hogy 
térjen  vissza  tartózkodási  helyére,  Linzbe. 

De  miután  a  Bacsányi-házaspár  eddigi  magaviseletéből  azt  követ- 
keztetem, hogy  ők  a  fő-  és  székváros  szomszédságát,  hol  ők  kol- 
dulásaik és  tolakodásaik  miatt  jól  érzik  magukat,  nem  szívesen 
hagyják  el,  kérek  Felségedtől  utasítást  arra  nézve,  hogy  megfelelek-e 
Felséged  kívánságának,  ha  ezen  házaspárt  a  Badenből  való  elutazásra, 

s  a  Linzbe  való  visszatérésre  határozottan  utasítom  és  megsür- 
getem".1 

Mint  látjuk  tehát,  ismét  itt  a  pillanat,  midőn  újból  a  rendőr- 
miniszter  kezébe  van  letéve  a  szerencsétlen  költőpár  sorsa.  Sedl- 
nitzky  kedvező  véleménye  elég  volna  arra,  hogy  Ferenc  megköny- 
nyítse  e  sorsüldözött  emberpár  nehéz  helyzetét.  E  reményt  azonban 
hamar  rombadönti  a  rendőrminiszter  szívtelen  és  felületes,  a  való 
tényeket  ferde  világításba  helyező  felterjesztése,  melyet  a  gyenge 
uralkodó,  ki  tehetetlen  báb  a  rendőrség  kezében,  minden  szó 
nélkül  jóváhagy.  A  gyenge,  akaratnélküli  uralkodóval,  ki  az  össze- 
esküvésektől és  a  felforgató  törekvésektől  állandóan  retteg,  könnyű 
elhitetni  annak  az  egyedül  üdvös  rendszernek  mindenhatóságát, 
mely  a  legcsekélyebb  gyanú  alapján,  csírájában  akar  minden  ily 
veszélyt  elfojtani.  Ez  a  helyzet  adja  meg  képét  és  jelentőségét 
annak  a  rendszernek,  mely  a  legnagyobb  hatalmat  a  rendőrség 
kezében  összpontosítja,  s  mely  fölényét  még  az  uralkodói  akarattal 
és  hatalommal  szemben  is  biztosítani  tudja. 

Természetes,  hogy  a  rendőrhatalom,  mely  épp  az  uralkodó 
gyengesége  folytán  nő  nagyra,  minden  alkalmat  felhasznál,  hogy 
még  a  legnagyobb  igazságtalanságok  árán  is  erősítse  állását, 
s  az  uralkodóban  megszilárdítsa  azt  a  hitet  és  felfogást,  hogy 
az  abszolút  uralkodói  hatalom  fentartásának  legfőbb  biztosítéka 
a  rendőrség  kémkedő  éberségén  és   kérlelhetetlen   szigorán  épül. 

Arra  a  kriptára  tehát,  mely  Bacsányiékat  egy  egész  életre  a 
száműzetés  sírjába  zárja,  Sedlnitzky  ezen  felterjesztése  hengeríti 
reá  az  utolsó,  legnehezebb  követ. 

Tehát  még  az  egykor  ünnepelt  bécsi  híres  költőnő  érdemeinek 
koszorúja  sem  akadályozhatja  meg  azt  a  tragédiát,  mely  e  sze- 
rencsétlen emberpár  sorsát  egy  holtig  tartó  száműzetés  keserveinek 
és  lelki  szenvedéseinek  eljegyzi.  Sőt  a  hivatalos  hatalom  még  attól 
sem  riad  vissza,  hogy  durva  sérelmekkel  illesse  azt  a  nőt,  kinek 
egykoron  ünnepelt  múzsájához  a  császárváros  fénykorának  leg- 
szebb hagyományai  fűződnek.  Tolakodó  koldusnak  minősíti  a  rendőr- 
állam szűklátkörű  erkölcstelen  rendszerének  feje  azt  a  nemeslelkü, 
törhetlen  jellemű  nőt,  ki  önmagát  láncolja  ahhoz  a  kereszthez, 
melyet  férje  egy  küzdelemteljes  életen  át  visel. 

1  Sedlnitzky  felterjesztése  a  császárhoz  1817  március  19.  A  cs.  kir.  osztr. 
belügyminisztérium   levéltárában,  Bécs. 

Ha  valami,  úgy  ez  az  eljárás  érdekesen  jellemzi  az  akkori  rendszer 
irányát  és  szellemét,  mely  az  önkény  durvaságával,  s  az  uralkodói 
hatalom  tehetetlenségével  párosulva,  jellemző  bélyeget  üt  a  Met- 
ternich— Sedlnitzky-féle  hírhedt  rendőr-korszakra. 

Pedig  úgylátszik,  mintha  Metternich  maga  sem  nézné  jó  szem- 
mel az  osztrák  rendőri  kémrendszer  visszaéléseit,  mert  csodálatos- 
képen épp  azt  tapasztaljuk,  hogy  Bacsányiék  ügyében,  s  az  üldöz- 
tetésben, melyben  részesülnek,  maga  az  államminiszter  nem 
azonosítja  magát  a  legfőbb  rendőri  hatóság  igazságtalan  és  szív- 
telen eljárásával. 

Maga  Metternich  többször  fordul  Sedlnitzkyhez  Bacsányiék  érde- 
kében. Kéri  a  rendőrséget,  hogy  legyen  méltányos  e  szerencsétlen 
emberek  ügyében  s  kövessen  el  mindent,  hogy  megkerüljenek  azon 
okmányok,  amelyek  nélkül  Bacsányi  nyugdíját  nem  reklamálhatja 
meg.  Figyelmezteti  egyúttal  Sedlnitzkyt,  hogy  Bacsányiék,  mint 
teljesen  vagyontalan  emberek,  képtelenek  anyagi  támogatás  nélkül 
Linzbe  visszatérni.  „Kérek  —  írja  Metternich  átiratában  —  külö- 
nösen az  első  pontot  illetőleg  méltányos  eljárást  az  ügyben."1  Mire 
Sedlnitzky  a  nála  megszokott  hangon  és  modorban  azt  feleli,  hogy 
Bacsányiék  tolakodó  arcátlan  eljárására  nézve  Ő  Felségétől  parancsot 
kapott,  hogy  ezeket  egyszersmindenkorra  rendre  intse.  Ügyükben 
nem  tehet  semmit,  mert  az  általuk  sürgetett  okmányok  nem  voltak 
feltalálhatók.  Azt  természetesen  elhallgatja  az  átiratban,  hogy  épp 
ő  adta  az  uralkodó  tollába  ezt  a  kegyetlen  rendelkezést  s  hogy  a 
császár  maga  Bacsányinénak  hajlandó  lett  volna  kiadatni  a  férje 
becsületét  helyreáHító  nyilatkozatot.  Úgy  látszik  tehát,  hogy  a  rendőr- 
miniszter hatalmával  szemben  maga  Metternich  sem  elég  erős  arra, 
hogy  óhajtásait  keresztülvigye,  s  a  költőpár  nehéz  helyzetén  köny- 
nyítsen. 

Bacsányiék  megkapják  Badenben  a  traiskircheni  kerületi  parancs- 
nokság útján  Sedlnitzky  ama  rendeletét,  melyben  Bacsányi  kérelme 
visszautasíttatik  s  amelyben  egyszersmindenkorra  eltiltatnak  attól, 
hogy  az  uralkodót  és  a  rendőrséget  kérelmeikkel  továbbra  zaklassák.2 

1  Metternich  átirata  Sedlnitzkyhez.  1817  ápr.  23.  A  cs.  kir.  osztr.  belügy- 
minisztérium levéltárában,  Bécs. 

1  Sedlnitzky  átirata  a  traiskircheni  kerületi  főnökhöz.  1817  május  5. 
A  cs.  kir.  osztr.  belügyminisztérium  levéltárában,  Bécs. 

Súlyos  csapás  ez  a  rendelet  a  szegény  emberekre,  mert  ezzel 
romba  dől  minden  reménységük  a  jövőre  nézve.  Most  már  látják, 
hogy  csak  üres  Ígéret  volt  az,  amivel  Bacsányit  brünni  kiszaba- 
dulása után  kecsegtették,  s  az  ideiglenes  tartózkodási  helyül  kijelölt 
Linz  nem  egyéb,  mint  örökös  száműzetésük  helye,  ahol  le  kell 
morzsolniuk  hátralévő  napjaikat.  Füstbe  megy  tehát  Bacsányinak 
ama  terve,  hogy  kivándoroljon  végleg  a  francia  fővárosba  s  ott, 
a  világmüveltség  e  hatalmas  központjában,  hatványozott  erővel  foly- 
tassa eddig  félbehagyott  írói  és  tudósi  munkásságát. 

„Higyjük  és  reméljük  —  írja  a  költő  1817  június  20-án  Baden- 
ből  nejének  Bécsbe  — ,  hogy  a  jövő  nem  lesz  rosszabb,  mint  a 
jelen.  Különben  jobb  sorsunk  volna  Törökországban,  mint  itt  a  te 
hazádban,  hová  téged  a  honvágy  kergetett  vissza,  engem  pedig 
bajonettek  között  hurcoltak  vissza. 

Ennyi  ember  között  végre  is  csak  fog  akadni  valaki,  kinek 
bátorsága  lesz  megmondani  az  igazat  erről  a  sok  hazugságról  és 
piszkos  pletykálkodásról."1 

Bacsányiék  badeni  tartózkodása  hosszas  kérésre  április  végéig 
meghosszabbíttatik,  s  midőn  orvosi  vélemény  igazolja,  hogy  szük- 
ségük van  a  fürdőre  még  tovább  is,  engedélyt  adnak  nekik,  hogy 
még  néhány  héttel  megtoldják  ott  tartózkodásuk  idejét.  Sedlnitzky 
azonban  nem  jószívűségből,  hanem  mint  átiratában  mondja,  azért 
hosszabbítja  meg  négy  héttel  badeni  tartózkodásukat,  hogy  idejük 
legyen  a  szükséges  útiköltséget  előteremteni.  „A  rendőrség  —  írja 
Sedlnitzky  —  bár  nem  óhajtja  Bacsányiékat  kímélni,  de  per  sub 
sem  akarja  őket  hazatoloncoltatni.  Másképen  pedig  az  államnak  a 
hazautazás  költséges  volna." 

Végre  július  első  napjaiban  otthagyják  Badent  s  visszatérnek 
immár  végső  száműzetésük  helyére,  Linzbe.  Sedlnitzky  július  4-ről 
kelt  átiratában  értesíti  erről  báró  Hingenau  tartományi  kormányzót 
s  egyidejűleg  utasítást  ad  arra  nézve,  hogy  Bacsányiék  végleges 
letelepedése  után  minő  intézkedéseket  tartson  szem  előtt  a  linzi 
rendőrség.  Értesíti  a  kormányzót,  hogy  Bacsányiék  július  4-én 
indultak  el  Bécsből  s  ha  megérkeznek  Linzbe,  újból  rendőri  meg- 
figyelés alá  helyezendők.  Azon  okmányok,  amelyek  miatt  Bacsányit 


1  Bacsányi    levele  nejéhez.  A  cs.   kir.   osztr.   belügyminisztérium    levél- 
tárában, Bécs. 

még  Linzben  kihallgatták,  nem  találtattak  meg.  Bacsányi  megtette 
a  lépést  a  francia  nyugdíj  további  folyósítására,  de  ez  kizárólag  az 
ő  ügye  s  abban  járjon  el  ő  saját  maga.  A  rendőrség  nem  hajlandó 
ebben  segítségére  lenni.  A  becsületét  helyreállító  igazolvány  nem 
lett  neki  kiszolgáltatva,  amiről  az  április  27-iki  legfelsőbb  határo- 
zattal tudósítva  is  lett;  ennek  kapcsán  Bacsányi  meg  is  intetett, 
hogy  úgy  ő,  mint  neje  tartózkodjanak  minden  további  tolakodástól 
és  zaklatástól. 

„Ebből  látható  —  írja  Sedlnitzky  — ,  hogy  Bacsányi  badeni 
tartózkodása  idején  is  folyton  tolakodó  módon  viselkedett  s  fel- 
tehető, hogy  jövőre  Linzben  is  terhére  lesz  a  hatóságoknak.  Ezért 
szükségesnek  tartom  a  hatóságokat  figyelmeztetni,  hogy  Bacsányiék 
jogtalan  kéréseit  utasítsák  vissza.  Különösen  nem  tartom  többé 
megengedhetőnek,  hogy  a  jövőben  pénzsegély  utaltassék  ki  számukra, 
annál  kevébbé,  mert  Bacsányiné  500  forint  évi  kegydíjat  kapott  a 
császártól.  A  könnyen  hivő  embereket  figyelmeztetni  kell,  hogy  ne 
adjanak  kölcsön  Bacsányiéknak.  Hogy  jobban  megélhessenek, 
lássanak  foglalkozás  után  s  legyen  ebben  a  rendőrség  segít- 
ségükre. 

Még  csak  megjegyzem,  hogy  csakis  Bacsányi  van  Linzhez  kötve, 
s  nejének  módjában  áll  férje  sorsát  megosztani  vagy  meg  nem 
osztani."1 

Végre  egy  kis  örömsugár  hatol  be  a  költőpár  szűkölködő  nap- 
jainak sötétségébe,  mert  a  reákövetkező  augusztus  hónapban  tudo- 
másukra hozzák  azt,  hogy  Bacsányi  nyugdíját  a  francia  kormány 
újból  folyósította.  Metternich  herceg  tudatja  ezt  először  Sedlnitzky- 
vel,  s  úgy  átiratának  tartalma,  mint  egyéb  okok  joggal  engednek 
következtetni  arra,  hogy  ő  maga  járt  közbe  a  francia  minisztérium- 
nál a  siker  érdekében.  Bizonyítja  ezt  az  a  körülmény  is,  hogy 
Bacsányinak  tehetetlen  helyzetében  alig  lehetett  volna  módjában, 
hogy  maga  járjon  közbe  az  ügyben ;  azt  pedig  láttuk  fentebb,  hogy 
a  rendőrség  ebben  nem  hajlandó  neki  segítségére  lenni.  Ha  pedig 
tekintetbe  vesszük,  hogy  az  akkori  zavaros,  nehéz  viszonyok  között 
éppenséggel  nem  lehetett  oly  könnyű  ily  ügynek  fonalát  újra  fel- 
venni, s  Bacsányi  hatalmas  francia  pártfogói  is  rég  letűntek  már 

1  Sedlnitzky  átirata  Hingenauhoz.  1817  július  4.  A  cs.  kir.  osztr.  belügy- 
minisztérium levéltárában,  Bécs. 

az  események  szinteréről,  bizonyosra  vehető,  hogy  Metternich  volt 
az,  kinek  hatalmas  befolyása  kedvezően  dönti  el  Bacsányi  nyug- 
díjának ügyét. 

„Richelien  herceg  francia  külügyminiszter  úr  egy  levele  —  így 
szól  Metternich  erre  vonatkozó  átirata  Sedlnitzkyhez  — ,  mely  a 
követség  útján  érkezett,  tudatja,  hogy  a  király  Ő  Felsége  Bacsányi 
János  kérelmének  helyt  adott  s  nevezettnek  megszüntetett  kétezer 
franknyi  nyugdíja  tovább  is  folyósíttatni  fog. 

A  titkos  udvari  és  államkancellária  kéri  Excel lenciádat,  hogy  az 
idezárt  azonossági  bizonyítvány  kiszolgáltatása  mellett  értesítse  és 
nyugtassa  meg  e  hírrel  a  Bacsányi-párt ;  méltóztassék  egyúttal  tudo- 
másukra hozni,  hogy  jelöljenek  ki  egy  párisi  üzletembert,  s  adja- 
nak annak  megfelelő  meghatalmazást  a  nyugdíj  felvételére."1 

Sedlnitzky  ennek  kapcsán  tudósítja  báró  Hingenau  kormányzót 
s  kéri,  tudassa  ezeket  Bacsányiékkal.  Hozzáteszi  azonban,  hogy  a 
rendőrség  ez  irányban  Bacsányinak  nem  hajlandó  segítségére  lenni. 
S  hogy  a  rendőrminiszter  ezúttal  is  kimutassa  foga  fehérét,  s  korán 
megrontsa  a  szerencsétlen  emberek  örömét,  kijelenti,  hogy  a  francia 
nyugdíj  folyósítása  kapcsán  immár  meg  fogja  szüntetni  a  császár 
évi  segélyét,  mely  csak  addig  adatott  nekik,  míg  Bacsányi  meg- 
élhetése más  oldalról  nincs  biztosítva.2 

Hingenau  tartományi  kormányzó  azonban  figyelmezteti  Sedl- 
nitzkyt,  hogy  Bacsányi  osztrák  nyugdíját  egyelőre  nem  lehet  beszün- 
tetni még  akkor  sem,  ha  megkapják  a  francia  segélyt.  „E  szeren- 
csétlen emberpár  —  írja  Hingenau  —  oly  sanyarú  viszonyok  között 
tengődik,  hogy  semmi  berendezésük  nincs  s  még  ruházatukra  is 
alig  telik.  Tartozásuk  is  van  a  múltból,  melyet  ily  viszonyok  között 
nem  tudnak  törleszteni.  Azért  legalább  is  egy  időre  még  az  osztrák 
nyugdíjra  is  reá  vannak  szorulva,  mert   hallatlanul   nélkülöznek."3 

Bacsányiék  anyagi  helyzetére  súlyos  csapást  mér  az  is,  hogy 
csekély  bányarészvényeik  jövedelme  végleg  megszűnik.  Mert  egy 
felhőszakadás  úgy  megrongálta  az  illető  bányát,  hogy  a  kár  többre 

1  Metternich  átirata  Sedlnitzkyhez.  1817  aug.  28.  A  cs.  kir.  osztr.  belügy- 
minisztérium levéltárában,  Bécs. 

*  Sedlnitzky  átirata  Hingenau  kormányzóhoz.  1817  aug.  31.  A  cs.  kir. 
osztr.  belügyminiszterim  levéltárában,  Bécs. 

3  Hingenau  átirata  Sedlnitzkyhez.  Linz,  1817  szept.  29.  A  cs.  kir.  osztr. 
belügyminisztérium  levéltárában,  Bécs. 

megy  24000  forintnál.  Hosszú  időre  nincs  tehát  kilátás  arra,  hogy 
Bacsányiék  bányarészvényeik  után  jövedelemhez  jussanak.  A  rend- 
őrség a  viszonyok  kényszerítő  súlya  alatt  egyelőre  nem  intézkedik 
az  iránt,  hogy  Bacsányiné  osztrák  nyugdíja  beszüntettessék,  ami 
azonban  nem  a  hivatalos  körök  jószívűségének,  hanem  annak  a 
kényszerhelyzetnek  eredménye,  hogy  ha  Bacsányiéktól  ez  megvona- 
tik,  a  rendőri  titkos  alapból  kellene  esetleg  számukra  segélyt  kiutalni. 

Ily  gondok  között  nyílik  meg  Bacsányiék  linzi  élete,  habár 
eddigi  súlyos  helyzetüket  némileg  megkönnyíti  a  jövő  ama  bizto- 
sabb kilátása,  hogy  a  nyugdíj  folyósítása  folytán  legalább  meg 
vannak  mentve  a  súlyosabb  anyagi  gondoktól.  Ha  valaha,  úgy 
most  következik  be  az  az  idő,  midőn  csakis  egymásnak  s  annak 
a  boldogságnak  élhetnek,  mely  egyedüli  fentartójuk  és  támaszuk 
volt  az  élet  reájuk  nehezedő  küzdelmeiben.  Nem  is  érintkeznek 
senkivel,  teljes  visszavonultságban  élnek,  amint  azt  az  az  utolsó 
rendőri  jelentés  igazolja,  mely  a  Bacsányiékra  vonatkozó  iratok  és 
jelentések  halmazát  az  egykori  legfőbb  rendőri  hatóság  levéltárában 
hosszú  időre  lezárja.  E  rendőri  jelentés  azt  mondja,  hogy  Bacsányi 
Badenből  való  visszaérkezése  óta  teljesen  visszavonulva  él  nejével  és 
semmiféle  ismeretséget  eddig  nem  kötött.  Nem  közlekednek  mással, 
mint  egy  Seitz  nevű  színésznővel,  kinek  férjével,  egy  ottani  óra- 
üzlet tulajdonosával,  még  a  múlt  évben  megismerkedtek.  Bacsányi 
egész  levelezése  csak  Blanchard  párisi  könyvkereskedőre  és  Kinin- 
ger  akadémiai  tanárra  szorítkozik.  Ez  utóbbi  nyugdíjügyében  is 
eljárt  s  több  apróbb  szolgálatot  teljesített  nekik.1 

Ezzel  a  rendőri  .jelentéssel  hosszú  évekre  bezáródik  Bacsányi 
szereplése  a  hivatalos  hatóságok  előtt;  úgy  látszik,  hogy  sorsába 
beletörődve  s  a  változhatatlan  végzet  rendelkezéseiben  megnyugodva 
nem  zaklatja  többé  a  hatóságokat,  mert  az  úgyis  hiábavaló  volna. 
Francia  nyugdíjának  ügye  is  eldőlt,  s  megkerült  azon  igazoló  okmány 
is,  mely  a  kiáltvány  ügyében  ártatlanságának  bizonyságára  szolgál, 
s  amely  alapon  a  császártól  a  becsülete  helyreállítását  igazoló 
bizonyítványt  kérte.  Ez  nem  történt  meg  s  így  sem  ebben,  sem 
más  ügyben  nincs  többé  semmi  oly  kívánsága,  mely  érintkezésbe 
hozhatná  őt  a  hivatalos  hatóságokkal. 

1  Hoch  rendőrfőnök  jelentése.  1817  szept.  22.  A  cs.  kir.  osztr.  belügy- 
minisztérium levéltárában,  Bécs. 

Különben  is  egy  emberélet  viharai  vonultak  el  feje  felett.  Hat- 
vanadik éve  felé  jár,  s  mi  várnivalója  lehet  még  a  jövőtől?  Azt 
bizonyára  alig  sejti,  hogy  a  sors,  mintegy  gúnyképen,  még  egy  igen 
hosszú  élet  szenvedéseit  és  megpróbáltatásait  tartja  készen  számára. 

Az  a  helyzet,  mely  a  világrendben  beállott,  sem  kecsegtetheti  őt 
a  remény  ama  szebb  kilátásaival,  hogy  nemsokára  eljöhet  az  idő, 
midőn  az  abszolút  rendszer  nyomasztó  szellemét  elsöpri  a  szabad 
eszmék  felfrissítő  áramlatának  újabbi  tisztító  vihara. 

Bacsányi  száműzetésének  ideje  belenyúlik  abba  a  korszakba, 
midőn  a  szent  szövetség  nyomasztó  szelleme  reánehezedik  Európa 
művelt  nemzeteinek  lelkületére.  Három  évtized  súlyos  megrázkód- 
tatásai s  a  hosszantartó  háborús  idők  örökös  forrongásai  után, 
melyek  egy  egész  korszak  életerejét  elszívják,  szívesen  üdvözlik  a 
népek  is  az  állandó  béke  rég  óhajtott  nyugalmát.  Az  a  politika 
tehát,  mely  a  forradalom  hagyományaival  szemben  a  kormányzás 
súlypontját,  a  rend  és  béke  tartós  megszilárdítását  az  abszolút  feje- 
delmi hatalom  és  tekintély  helyreállításában  keresi,  támaszra,  segítségre 
talál  a  multak  küzdelmeiben  kimerült  népek  béke  és  nyugalom 
után  sóvárgó  megnyugvásában. 

Annál  könnyebb  e  politikának  sikere,  mert  hiszen  a  művelt  világ 
azt  látja,  hogy  a  forradalmi  eszmék  annyi  vér  és  áldozat  árán  meg- 
szerzett örökségét  épp  azok  fecsérlik  el  elsősorban,  kik  egykor  az 
új  eszmék  jelszavai  alatt  lelkesen  harcba  indultak  az  emberi  jogok 
diadaláért.  Maga  a  forradalom  nagy  szülötte,  Bonaparte,  ki  a  for- 
radalmi eszmék  s  a  zsarnoki  önkény  két  nagy  szélsősége  között, 
a  jakobinus-őrülettől  a  cézári  hóbort  hatalmi  gőgjéig  az  újkor 
legnagyobb  államférfiúi  és  hadvezéri  pályáját  megfutja,  bizonyíté- 
kot szolgáltat  arra  nézve,  hogy  a  forradalom  anarchiája  az  a  híd, 
mely  a  szolgasághoz  vezet,  s  a  forradalom  eszméinek  megvalósí- 
tása nem  hozható  összhangba  az  államfentartás,  a  közrend  és  békés 
fejlődés  nagy  érdekeivel. 

Még  könnyebb  az  uralkodó  hatalom  álláspontja  és  helyzete  oly 
nemzeteknél,  melyeknek  lelkületébe  a  forradalmi  eszmék  szelleme 
behatolni  egyáltalában  nem  tudott.  Ahol  az  uralkodót  népeivel 
szemben  semmiféle  Ígéret  nem  kötelezte,  ott  nem  is  volt  mit  vissza- 
vonni, s  ott  könnyű  volt  az  uralkodó  rendszernek  a  múltra  hivat- 
kozni, melyet  a  bekövetkezett  események  beigazoltak. 

Természetes  azonban,  hogy  e  visszahatás  csak  oly  rendszer  által 

tartható  fenn,  mely  könyörtelen  szigorral,  csírájában  fojtja  el  a  for- 
radalmi eszmék  hagyományait,  s  elzár  minden  zsilipet  ott,  hol  a 
magasabb  művelődés  eszközei  bevihetnék  a  szabad  gondolkodás 
irányát  és  szellemét  a  nemzetek  lelkületébe. 

Ezt  a  képet  viseli  e  korszak,  melyre  a  szent  szövetség  iránya 
és  szelleme  üt  jellemző  bélyeget. 

Vigasztalan  kép  azok  előtt,  kik  az  új  eszmék  küzdelmeit  egykor 
átélve,  csalódva  látják  rombadőlni  mindazt,  amitől  egykor  az  ébre- 
dés új  korszakát  várták.  Látják,  hogy  a  régi  uralom  a  forradalmi 
hagyományok  ledöntött  romjain  építi  fel  újból  hatalmát,  az  abszolút 
uralkodói  hatalom  mindenhatóságát  és  megdönthetetlenségét  hir- 
detve a  világnak.  Hiszen  még  ott  is,  hol  a  felszabadult  tömegek 
indulatainak  fékevesztett  vihara  alig  két  évtizeddel  előbb  vérbe 
fojtja  a  királyi  hatalmat  s  eltörli  a  monarchia  utolsó  emlékeit  is, 
még  oda  is  diadallal  vonul  vissza  a  trónra,  annak  a  régi  dynasz- 
tiának  egy  gyenge  ivadéka,  melynek  ártatlan  áldozatát,  mint  hosszú 
évszázadok  bűneinek  mártírját,  a  tömegek  durva  átkozódása  és 
gúnykacaja  kísérte  egykor  a  nyaktilóra.  A  régi  dynasztiák  új  fény- 
ben ragyognak,  s  felszabadul  a  veszély  alól  a  Habsburgok  tekin- 
télyben megnövekedő  trónja  is,  melyet  előbb  a  forradalom  régi 
kiváltságokat  megdöntő  vihara,  később  Napóleon  győzedelmes  kardja 
végső  pusztulással  fenyegetett 

Hogy  minő  súlylyal  nehezedhetik  e  korszak  oly  művelt  lelkekre, 
mint  a  Bacsányié,  azt  elképzelhetjük.  Ki  ifjú  korában  lelkes  üdvözlő 
bajnoka  az  új  eszmék  feltámadó  hajnalának,  élemedett  férfikorá- 
ban közvetlen  tanuja  és  részese  annak  a  világátalakító  rendszer- 
változásnak, melytől  a  felvilágosodás  művelt  gondolkozói  az  állam- 
fentartás  és  a  haladás  előretörő  munkájában  az  új  eszmék  sikeres 
megvalósítását  várták,  most  élete  alkonyán  összedőlni  látja  az  egész 
épületet,  mely  egy  egész  korszak  verejtékes  munkáját  és  törekvéseit 
romjai  alá  temeti.  Az  úttörés  egykori  lelkes  bajnoka,  az  új  eszmék 
korszakának  művelt  lelkű,  szabadelvű  gondolkozója,  most  egy  hosszú 
üldözött  élet  küzdelmei,  a  börtön  szenvedései  után,  a  hatalom  önké- 
nyének kiszolgáltatva,  egyéniségében,  cselekvési  szabadságában 
megbénítva,  látja  a  sötétséget,  mely  hosszú  éjszaka  gyanánt  reá- 
borul a  művelődés  népeinek  lelkületére.  Szomorú  kép,  mely  bizo- 
nyára még  keservesebbé  teszi  a  sorsüldözött  költő  alkonyodó 
életét. 

Ily  szomorú  kilátások  között  nyílik  meg  Bacsányiék  előtt  a 
száműzetés  és  hontalanság  nehéz  gondokkal  telt  új  korszaka,  mely 
még  az  öreg  kor  megérdemelt  nyugalmától  is  megfosztja  őket  s 
állandó  keserűséggel  tölti  meg  számukra  az  életet.  Nem  is  élet  ez 
már,  hanem  egy  hosszú,  lassú  haldoklás  kezdete,  mely  a  még  soká 
késlekedő  vég  előtt  a  feledés  és  részvétlenség  sírjába  temeti  őket. 
A  magyar  költő  maga  is  látja  és  érzi  az  elmúlást,  mely  körülveszi, 
s  mely  őt  korával  együtt  lassanként  végkép  félretolja  az  események 
színpadáról. 

Eleinte  arra  gondol,  hogy  felvegye  egykor  sokat  igérő  irodalmi 
munkásságának  fonalát  s  szellemének  még  néhány  termékével  meg- 
ajándékozza hazája  irodalmát,  melynek  sorsa  és  boldogulása  most 
is  szívéhez  van  nőve.  Két  ily  alkalom  összehozza  őt  még  egyszer 
a  hazai  irodalommal,  de  nincs  köszönet  benne.  Egyik  kis  érteke- 
zése, mely  a  nagytekintélyű  Kazinczyt  és  iskoláját  támadja1  s 
összegyűjtött  verseinek  kiadása2  csak  arról  győzik  meg  őt,  hogy 
ez  a  korszak  mely  rég  nem  hallott  szavát  meghallja,  nem  az  ő 
kora  többé  s  az  a  nemzedék,  mely  őt  bírálja,  nem  annak  az  isko- 
lának szülötte,  melyben  az  ő  irodalmi  pályafutása  egykor  meg- 
indult. Megbántott  lelke  elborulva  fordul  el  az  ifjabb  írói  gárdától, 
mely  az  öreg  költőben  egy  érdemes  múlt  emlékét  sem  becsüli  meg. 
A  fiatal  Toldy,  kinek  lelkét  Kazinczy  szelleme  és  iskolája  tölti  el, 
s  ki  hivatott  örököse  mesterének,  annak  erényeivel  és  hibáival 
egyetemben  később  igazságtalanul,  sőt  kíméletlenül  bírálja  őt,  meg- 
tagadván tőle  még  a  költészetre  termett  hivatottságát  is.3 

De  a  kor  sem  érti  meg  az  egykori  úttörőt,  kit  verseinek  régi 
magyarsága  miatt  nem  méltányol  többé  az  új  nemzedék.  A  zom- 
bori  főispáni  beiktatáson  műveiből  egy  példány  sem  kel  el,  s 
panaszkodva  írja  neki  régi  barátja,  Juranics,  hogy  „ilyen  most  a 
világ,  hiába  böstörködünk,  de  már  nincs  haszna.4 

Az  egyedüli  balzsam  az  öreg  költő  megbántott  lelkének,  hogy 
megszólalása  révén  reá  emlékeznek  a  régi  jóbarátok,  kikkel  még  a 

1  Bacsányi  János:  A  Magyar  Tudósokhoz.  Pest,  1821. 

2  Bacsányi  János  versei.  Pest,  1827.  Műveinek  második  bővített  kiadása, 
Batsányi  János  poétái  munkája  címen  1835-ben  jelent  meg  Pesten  a  költő 
arcképével. 

3  Bajza :  Kritikai  Lapok  1836.  évfolyam. 

*  Dr.  Szinnyey  Ferenc:  Bacsányi  János.  143.  1. 

mult  időkből  benső  viszony  fűzi  egybe.  Ifjúkori  barátja,  Juranics 
László  pécsi  kanonok,  siet  megújítani  vele  a  régi  jó  viszonyt  s 
Fejér  György,  Thaisz  András,  Vitkovics,  Trattner  és  mások  levélben 
keresik  fel,  hogy  őt  üdvözöljék.  Régi  lelki  barátja  és  földije,  Kis- 
faludy Sándor  is  örömmel  vesz  tudomást  róla,  de  nem  levelezhet 
vele,  „mert  felsőbb  helyen  intették  erre".  A  régi  barátok  megkísér- 
tik azt  is,  hogy  lehetővé  tegyék  a  száműzött  költő  hazajövetelét  s 
Kisfaludy  1827-ben  „némely  követek  által  sürgeti  is  azt".  Bacsányi 
azonban  nem  kéri,  s  más  okoknál  fogva  is,  főleg  azért,  mert  azt 
senki  nem  sürgeti  többé,  a  kérdés  végleg  feledésbe  merül.1 

Bacsányi  látja,  hogy  kora  lejárt,  s  neki  nincs  többé  mit  keresni 
ott,  hol  az  új  idők  felserkenő  nemzedéke  más  irányban  halad,  mint 
az  ő  régi  iskolája,  melyet  már  senki  meg  nem  ért.  Elkeseredve 
teszi  le  tollát,  az  új  korszak  munkásait  és  törekvéseit  epés  igaz- 
ságtalansággal bírálja,  s  végkép  félreteszi  irodalmi  munkásságát, 
mely  számára  ezúttal  is  csak  csalódást,  keserűséget  hozott. 

A  világtól  teljesen  elzárkózva,  könyveibe  és  kedvenc  klasz- 
szikusaiba  merülve,  éli  ezután  napjait  a  költő,  hűséges  hitvese 
oldalán.  Helyzetük  nem  mondható  rossznak,  s  ha  a  hontalanság 
fájó  érzése  nem  nyomná  lelküket,  boldog  nyugalomban  élhetnének 
Felső-Ausztria  kies  fővárosában,  mely  jólelkű,  derült  kedélyű 
népével,  természeti  szépségeivel  még  az  idegennek  is  kellemes  ott- 
hont nyújt.  Különösen  javul  helyzetük,  midőn  a  felvilágosodott 
szellemű  Lamberg  herceg  lesz  Felső-Ausztria  helytartója,  ki  félre- 
téve minden  előítéletet,  a  nagyműveltségű  tudós  magyar  költővel 
szorosabb  viszonyba  lép.  A  herceg  estélyeire  mindenkor  hivatalos 
a  Bacsányi-pár  is,  ami  természetesen  csak  növeli  az  öreg  költő 
tekintélyét,  ki  lassankint  ismert  és  tisztelt  egyéniséggé  válik  a 
linziek  előtt.  Sőt  Hoch  rendőrfőnök  is,  ki  Bacsányi  felügyeletével 
meg  van  bízva,  barátságot  köt  vele.2  Különben  a  rendőrfőnök  már 
eleitől  kezdve  jólelkű  embernek  bizonyul,  ki,  úgy  látszik,  nem 
mutat  hajlandóságot  arra,  hogy  az  uralkodó  rendszer  szellemében 
állandóan  üldözze  és  keserítse  a  költő  életét. 

Bacsányi  a  linzi  társadalom  kiválóbb  alakjaival  is  ismeretséget 

1  Dr.  Szinnyei  Ferenc :  Bacsányi  János.  131.,  139.,  141.,  143.  1. 
1  Thaly  Kálmán:  Bacsányi  sírja    és   emlékezete    Linzben.  Figyelő    1877. 
III.  247.  1. 

köt,  mint  például  Bauernschmied  akkor  hírneves  novellaíróval,  de 
a  bizalmas  barátság  meleg  viszonya,  dacára  a  nagy  korkülönb- 
ségnek, csak  az  ifjú  Hafner  Józseffel  fűzi  őt  egybe,  ki,  mint  a  bécsi 
Képzőművészeti  Akadémia  tanítványa,  egyik  híres  tanárának1  ajánló- 
levelével keresi  fel  a  költőt,  midőn  tanulmányai  után  szülővárosában, 
Linzben  végleg  letelepedik.  Ez  időtől  kezdve  Bacsányi  és  Hafner 
között  a  viszony  mindinkább  bizalmasabbá  válik.  Az  öreg  költő 
atyai  jósággal  viseltetik  az  ifjú  iránt,  kit  jószívvel  felkarol,  oktatja, 
buzdítja  őt,  ellátja  könyvtárából  olvasmányokkal  s  beleoltja  lelkébe 
a  szép  és  nemes  iránti  fogékonyságot.  Az  ifjú  Hafner  nem  hálátlan 
e  sok  jóságért  s  valósággal  gyermeki  szeretettel  csügg  az  öreg 
költőn  és  nején,  kiknek  bizalmasa  és  kedvence  marad  mindvégig.2 

Az  utókor  elismeréssel  tartozik  e  derék  férfiúnak,  ki  a  hontalan 
költőpárt  a  fiúi  gondoskodás  szerető  érzelmeivel  veszi  körül,  s  még 
haláluk  után  is  kegyelettel  ápolja  emléküket.  Nemcsak  azt  köszön- 
hetjük néki,  hogy  a  magyar  költő  linzi  száműzetésének  idejéről  és 
eseményeiről  részletes  adatokat  bírunk,  hanem  egyenesen  az  ő 
érdeme,  hogy  Bacsányi  érdekes  és  nagybecsű  irodalmi  hagyatéka, 
s  a  linzi  temetőben  porladó  két  nemes  lélek  nyugvóhelye  épségben 
megőriztetett  számunkra.  A  kuruc  idők  nagyérdemű  krónikása, 
Thaly  Kálmán,  midőn  a  hetvenes  években  a  linzi  sírnál  kegyeletes 
látogatást  tesz,  maga  jegyzi  fel  azon  adatokat  és  emlékeket,  melyeket 
Hafner,  öreg  korában  a  rég  elhunyt  Bacsányiékról  tollba  mond. 
Hafner  még  öregségében  is  forró  szeretettel  és  kegyelettel  emlékezik 
meg  a  nemes  lelkű  Bacsányiról  és  angyali  jóságú  nejéről  s  még 
hosszú  idő  után  is  előtte  áll  a  végtelen  nemes  kifejezésű,  éles 
tekintetű,  magas  termetű,  érdekes  és  általánosan  tisztelt  magyar 
költő,  ki  80  éve  dacára,  felemelt  fővel  és  egyenes  testtartással  járt.3 

így  folyik  a  költőpár  élete  Linzben,  hol  tisztelet  és  becsülés 
veszi  őket  körül  mindenütt,  hol  megfordulnak.  A  hivatalos  ható- 
ságok tisztességes  elbánásban  részesítik  őket,  s  a  linzi  rendőrség 
később  sem  érezteti  velők  súlyos  helyzetüket,  midőn  a  derék  Hoch 
után  Graff  rendőrfőnök  veszi  át  az  ottani  rendőrség  vezetését.  Ez 


1  Minden  valószínűség  szerint  Kininger,  Bacsányi   egykori   barátja  volt 
ajánlója. 

2  Thaly  Kálmán:  Bacsányi  sírja  és  emlékezete   Linzben.  Figyelő  1877  HL 
a  Ugyanott. 

azonban  nem  azt  jelenti,  mintha  a  bécsi  központ  felfogása  is  meg- 
változott volna,  s  Sedlnitzky  hajlandó  volna  enyhíteni  a  rendőri 
felügyelet  szigorát,  s  a  száműzetés  bilincsét,  mely  a  költőre  élete 
fogytáig  nehezedik.  E  felügyelet  egy  percig  meg  nem  szűnik,  s  a 
legcsekélyebb  alkalom,  midőn  Sedlnitzky  kopói  bárminő  jelentéktelen 
eseményt  kiszaglásznak  Bacsányira  vonatkozólag,  elég  arra,  hogy  a 
rendőrminiszter  megkettőztesse  véle  szemben  a  kémkedő  felügyelet 
szigorát.  Néhány  érdekes  rendőri  jelentés,  mely  Bacsányi  utolsó 
éveiből  fenmaradt,  érdekes  világosságot  vet  arra  a  rendszerre, 
mely  a  maga  durvaságával  és  gyakran  komikus  benyomást  keltő 
ferdeségeivel  arról  az  üresfejű,  nagyképű  férfiúról  is  jellemző  képet 
nyújt,  ki  mint  rendőrminiszter,  ellenállhatatlan  befolyásával  és  hatal- 
mával, három  évtizeden  át,  egy  egész  korszak  szellemi  mozgalmaira 
és  szabad  fejlődésére  lidércnyomásként  nehezedik. 

Drasztikus,  de  jellemző  szavakban  fejezi  ki  az  akkori  idők  szel- 
lemi munkásainak  hangulatát  és  felfogását  e  rendszerről  az  öreg 
Castelli,  ki  mint  író  a  rendőrséggel  és  a  cenzúrával  számtalanszor 
összeütközésbe  jön.  „Ha  a  régi  cenzúra  iratai  megőriztettek  volna 
—  írja  hátrahagyott  emlékirataiban  — ,  úgy  azok  ma  az  ostoba- 
ságnak, az  önkénynek,  s  a  szellemi  élet  lenyűgözésének  érdekes 
anyagát  képeznék.  Jobb  volt  azonban  megsemmisíteni  azokat, 
nem  ugyan  Sedlnitzky  kímélése  végett,  hanem  azért,  hogy  ezt  az 
Augias-istállót  eltakarjuk  az  utókor  szemei  elől,  s  megkíméljük 
magunkat,  türelmes  birkákat  attól,  hogy  a  sírban  megforduljunk, 
valahányszor  unokáink  szívből  kacagva  felkiáltanak :  Óh  Egek !  és 
mindezt  a  mi  tiszteletreméltó  őseink  nyugodtan  eltűrték."  x 

Ennek  a  rendszernek  súlyos  nyomását  a  szerencsétlen  költő 
mindvégig  tapasztalja,  s  a  bécsi  központ  még  késő,  tehetetlen  agg 
korában  is  oly  veszedelmes  felforgatónak  és  forradalmárnak  tekinti 
őt,  ki  a  hatóságok  éber  megfigyelését  állandóan  igényli. 

Egy  ily  átiratban  1833  június  30-áról  keltezve  a  rendőrminiszter 
a  következő  felszólítást  intézi  gróf  Ugarte  tartományi  elnökhöz: 

„Megbízható  forrásból  érkezett  hozzám  egy  feljelentés,  mely 
szerint  a  Linzben  élő  egykori  udvari  kamarai  fogalmazó,  Bacsányi 
János,   számos   külföldön   megjelent    lázító  röpiratnak  van    birto- 


1  J.   F.   Castelli:    Memoiren    meines    Lebens.   Gráf  Sedlnitzky    und    die 
Censur.  I.  k.  277.  1. 

kában,  s  most  azon  fáradozik,  hogy  terjessze  azokat,  amihez 
ugyancsak  a  Linzben  tartózkodó  Metz  nyugalmazott  százados 
állítólag  segédkezet  nyújt  neki. 

Mint  ismeretes,  nevezett  Bacsányi  azért  vesztette  el  állását,  mert 
lefordította  magyarra  Napóleon  Buonaparte  ama  kiáltványát,  melyet 
az  1809-ben  a  magyarokhoz  intézett,  amiért  is  legfelsőbb  parancsra 
Linzbe  száműzetett,  hol  rendőri  felügyelet  alatt  él.  Mindezeknél 
fogva  az  említett  feljelentés  a  legnagyobb  mértékben  valószínűnek 
tűnik  fel.  Kérem  azért  Excellenciádat  megfelelő  intézkedések  mellett 
gondoskodni  arról,  hogy  ezen  gyanús  egyéniség,  valamint  nevezett 
százados  viselt  dolgai  és  cselekedetei,  valamint  levelezésük  és 
összeköttetésük  szigorúan  megfigyeltessék,  s  az  említett  feljelentés 
lelkiismeretes  vizsgálat  tárgyává  tétessék."1 

Az  elnök  Sedlnitzky  átiratát  leküldi  a  linzi  rendőrséghez,  mely 
az  ügyben  vizsgálatot  indít.  A  nyomozás  azonban  semmit  sem 
képes  kideríteni,  s  teljesen  biztosra  vehető,  hogy  a  vádak  nem  is 
bírtak  komoly  alappal.  A  már  akkor  hetven  éves  Bacsányinak  alig 
lehetett  célja  és  kedve  bármiféle  oly  veszedelmes  természetű  vállalko- 
zásba fogni,  mely  legfeljebb  csak  helyzetét  súlyosbbította  volna. 
Érdekes  azonban,  hogy  az  öreg  költőnek  még  mindig  vannak 
ellenségei,  kik  lépteit  figyelemmel  kísérik,  s  kik  rágalmaikkal  őt 
még  a  hontalanság  szomorú  magányában  is  üldözik.  Ezt  a  vizs- 
gálatot is  csak  valami  rosszakaratú  besúgás  alapján  indíttatja  meg 
ellene  Sedlnitzky,  mert  hogy  e  feljelentés  nem  a  linzi  rendőrség 
útján  jut  el  a  bécsi  központba,  azt  az  átirat  tartalma  világosan 
mutatja. 

Még  érdekesebbek  azonban  ama  rendőri  jelentések,  melyek 
1843-ból  keltek  s  melyek  egy  a  pozsonyi  országgyűlés  környeze- 
téből jövő  feljelentés  kapcsán  foglalkoznak  még  egyszer  a  már 
akkor  agg  Bacsányi val.  A  rendőrség  egy  bizalmas  közege  Pozsonyból 
1843  november  15-ikéről  keltezve  jelenti  a  következőket  a  bécsi 
legfőbb  rendőri  hatóságnak: 

„Beöthy  Ödön  a  karácsonyi  ünnepek  alatt  Ausztriába  szándé- 
kozik menni,  hogy  a  vasút  miatt  tájékozást  szerezzen,  s  egy- 
idejűleg meglátogassa  Bacsányi  nevű  honfitársát,  ki  ott  már  régóta 

1  Sedlnitzky  átirata  gróf  Ugarte  tartományi  elnökhöz.  A  cs.  kir.  osztrák 
belügyminisztérium  levéltárában,  Bécs. 

száműzetésben  él.  Amint  múltkor  az  ellenzék  néhány  tagja  nyilat- 
kozott, Bacsányi,'  mint  régi  hazafi,  még  a  Martinovics-időkből  isme- 
retes. Ő  volt  az,  ki  Berthier  megbízásából  lefordította  magyarra 
Napóleon  kiáltványát,  s  azután  Parisba  szökött,  ahonnan  a  szövet- 
ségesek bevonulása  után  Ő  Felsége,  a  boldog  emlékezetű  Ferenc 
császár  parancsára  Linzbe  száműzetett. 

Mint  mondják,  ifjúságában  az  irodalom  terén  sok  szépet  alko- 
tott, de  amióta  Linzben  él,  azóta  Magyarországon  teljesen  elfeledték. 
Csakis  a  legutóbbi  években  kezdtek  róla  megemlékezni,  sőt  a 
„Magyar  Tudós  Társaság"  legutóbbi  ülésében  megválasztotta  őt 
tagjának. 

Bacsányi  már  túl  van  a  nyolcvanadik^  éven,  de  mint  mondják, 
még  mindig  tüzeslelkű  hazafi,  ki  hazája  fejlődését  és  viszonyait 
állandóan  figyelemmel  kíséri.  Az  itteni  hazafiak  épp  azért  annál 
melegebben  érdeklődnek  iránta,  s  Beöthy  személyesen  akarja  őt 
megismerni.  Mint  állítják,  Bacsányi  a  francia  udvartól  nyugdíjat  húz." * 

így  hangzik  ezen  érdekes  jelentés,  mely  bizonysága  annak,  hogy 
az  újkori  Magyarországért  folyó  nagy  küzdelem  lelkes  harcosai 
kezdenek  megemlékezni  az  öreg  bajnokról,  ki  az  akkori  felfogások 
szerint  még  késő  aggkorában  is  a  szabadelvű  eszmékért  viseli  a 
száműzetés  rabbilincseit.  A  küszöbön  álló  forradalmi  idők  szelleme 
üdvözli  a  rég  elfelejtett  öreg  forradalmárt,  kiben  a  reformharcok 
lelkes  nemzedéke  azon  eszmék  mártírját  látja,  melyek  körül  a 
nemzeti  létfentartás  és  államépítés  nagy  küzdelme,  immár  két  évtized 
óta,  hatványozott  erővel  s  nem  lankadó  kitartással  folyik.  Ezt  a  fel- 
fogást tükrözi  vissza*  a  pozsonyi  jelentés,  mely  beszámol  arról,  hogy 
az  országgyűlés  hazafias  ellenzéke  megemlékezik  az  öreg  költőről, 
ki  az  új  eszméknek,  s  az  ébredés  korszakának  első  bátor  üdvözlő 
dalnoka  volt,  s  ki  elveinek  és  meggyőződésének  volt  áldozata  egy 
üldözött  emberéleten  át. 

Természetes,  hogy  e  jelentésnek  megvan  az  eredménye,  s  a 
rendőrminiszter  azonnal  intézkedéseket  tesz  arra  az  esetre,  ha  Beöthy 
csakugyan  meglátogatná  az  öreg  honfitársat  száműzetése  helyén. 
Sedlnitzky  minderről  értesíti  Graff  linzi  rendőrfőnököt  s  elmondja, 
hogy  Beöthy  Ödön  alispán,  bihari  követ,  az  ellenzéki  pártok  ismert 

1  Titkosrendőri  jelentés.  Pozsony,  1843  december  15.  A  cs.  kir.  osztrák 
belügyminisztérium  levéltárában,  Bécs. 

korifeusa  és  a  kormány  ellenese,  december  23-án  Bécsből  Linzbe 
utazik,  azért,  hogy  az  ottlakó  magaskorú  Bacsányit,  „ki  a  francia 
megszállás  idején  irodalmi  képességeit  a  franciáknak  eladta,  meg- 
látogassa, s  ezen  ember  rég  elfeledett  nevét,  mint  magyar  hazafiét 
újra  feltámassza".  A  miniszter  utasítja  a  rendőrigazgatót,  hogy 
Beöthy  és  Bacsányi  viselkedését  kísérje  éber  figyelemmel,  úgy 
szóbeli,  mint  írásbeli  érintkezésüket  kémleltesse  ki,  s  tegyen  gyors 
jelentést  a  tapasztaltakról.1 

A  linzi  rendőrség  teljesíti  a  parancsot,  s  Graff  rendőrigazgató 
már  december  30-án  a  következő,  nem  minden  komikum  nélküli 
jelentésben  számol  be  Sedlnitzkynek  a  megbízatásról: 

„Beöthy  Ödön  alispán  és  bihari  követ,  kit  excellenciád  magas 
rendeletével  különösen  figyelmembe  ajánlani  méltóztatott,  december 
24-én  déli  12  órakor  gyorskocsin  ideérkezett  Bécsből.  Megérkezése 
alkalmával  egy  bizonyos  J.  K.  nevű  hölgy,  egy  bécsi  orvos  elvált 
neje,  ki  egy  nappal  előbb  érkezett  Gmundenből,  az  Arany-Sas- 
vendéglőben várta  őt.  Másnap  reggel  mindketten  vasúton  Gmun- 
denbe  utaztak,  hol  nevezett  hölgynek  egy  falusi  háza  van.  Tegnap 
délután  Beöthy  visszaérkezett  Gmundenből  J.  asszonysággal,  kivel 
állítólag  már  öt  év  óta  bizalmas  viszonyt  folytat,  s  ma  visszautazott 
gyorskocsin  Bécsbe. 

Ezen  találkozáson  kívül  Beöthy  semmiféle  látogatást  nem  tett, 
s  így  az  ismert  Bacsányival  sem  jött  össze,  kit  úgy  látszik  szemé- 
lyesen nem  is  ismer.  Mindezekután  bizonyos,  hogy  nem  politikai 
okokban,  hanem  az  említett  bizalmas  viszonyban  rejlik  Beöthy  ide- 
utazásának egyedüli  magyarázata/2 

Ilyenfajta  derűs  epizódok  jellemzik  azt  a  minden  legcseké- 
lyebb szabad  mozgást  felforgatásnak  néző,  s  minden  bokorban 
összeesküvést  szaglászó,  utálatos  kémrendszert,  mely  a  maga  durva- 
ságával és  komikumával  híven  jellemzi  azokat  is,  kik  annak  min- 
denre kész  eszközei  voltak. 

Ezen  jelentés  kapcsán  később  Graff  linzi  rendőrfőnök  1844 
május  26-ról  keltezve,  egy  átiratot  intéz  Sedlnitzkyhez,   melyben 


1  Sedlnitzky  átirata  Graff  linzi  rendőrfőnökhöz.  1843  dec.  20.  A  cs.  kir. 
osztr.  belügyminisztérium  levéltárában,  Bécs. 

s  Graff  rendőrigazgató  átirata  Sedlnitzkyhez.  A  cs.  k.  osztr.  belügyminisz- 
térium levéltárában,  Bécs. 

elmondja,  hogy  néhány  nap  óta  két  magyar  nemes  ember,  név- 
szerint  Erdélyi  táblabíró  és  Máriássy,  ott  tartózkodnak  Linzben, 
s  Bacsányi  lakása  után  is  tudakozódtak.  Erdélyi  tényleg  meg  is 
látogatta  őt  s  a  látogatás  egy  teljes  óráig  tartott.  A  beszélgetés 
tartalmáról  azonban  semmiféle  felvilágosítást  nem  adhat,  mert  az 
magyar  nyelven  folyt  le  s  így  azt  a  rendőrség  bizalmas  közegei 
nem  tudták  kikémlelni.1 

Erre  a  jelentésre  Sedlnitzky  Ferstl  kormánytanácsoshoz,  a  leg- 
főbb rendőri  hatóság  egyik  főemberéhez  bizalmas  átiratot  intéz, 
melyben  utasítja  őt,  hogy  a  megnevezett  két  magyarról  szerezzen 
be  tudósításokat,  s  intézkedjék,  hogy  azokra  a  rendőri  felügyelet 
kiterjesztessék,  ha  Magyarországba  visszatérnek.  Különösen  a  Bacsá- 
nyival  folytatott  levelezés  szigorú  ellenőrzés  alá  veendő. 2 

Erre  a  felszólításra  néhány  hónap  múlva  Ferstl  kormánytanácsos 
egy,  a  bécsi  rendőrhatóságnak  a  magyar  viszonyokra  vonatkozó 
értesüléseit  és  felfogásait  is  érdekesen  jellemző,  következő  hosszabb 
jelentésben  számol  be  az  ügyről  Sedlnitzkynek : 

„Excellenciád  magas  rendelete  folytán  beszereztem  az  adatokat 
az  említett  Erdélyi  és  Máriássy  nevű  magyar  nemesekre  vonatkozó- 
lag, kik  átutazásuk  alkalmával  a  Linzben  élő  Bacsányi  Jánost  meg- 
látogatták, és  vele  hosszas  beszélgetést  folytattak.  A  beszerzett 
adatok  a  következő  eredményt  mutatják. 

Az  említett  Erdélyi  Ungmegyéből  származik,  s  a  sárospataki 
kollégiumból,  hol  egy  alapítványi  hely  jótéteményében  részesült, 
közvetlenül  Berzéthére,  Gömörmegyébe,  Máriássy  Zsigmond  egykori 
alispán  házához  került,  mint  nevelő,  annak  Béla  nevű  fia  mellé. 
Midőn  4 — 5  év  múlva  tanítványának  atyja  meghalt,  s  az  özvegy 
fiával  együtt  Pestre  költözött,  Erdélyi  is  velők  ment,  s  addig  maradt, 
mint  nevelő,  Máriássy  Béla  mellett,  míg  ez  jogi  és  filozófiai  tanul- 
mányait elvégezte.  Ezután  az  újságírásra  adta  magát,  s  együtt  adta 
ki  Garayval  a  Regélőt,  s  később  megházasodott.  Neje  azonban 
nemsokára  meghalt,  s  hátrahagyott  egy  gyermeket,  kit  egykori  tanít- 
ványának édesanyja  gömöri  birtokán   elhelyezett,  ami  bizonyítéka 


1  Graff  rendőrfőnök  jelentése  Sedlnitzkyhez.  A  cs.  kir.  osztrák  belügy- 
minisztérium levéltárában,  Bécs. 

!  Sedlnitzky  átirata  Ferstl  kormánytanácsoshoz.  1844  június  11.  A  cs.  kir. 
osztr.  belügyminisztérium  levéltárában,  Bécs. 

azon  jó  viszonynak,  mely  Erdélyi  és  a  Máriássy  család  között 
állandóan  fennáll. 

Tanítványa,  Máriássy  Béla,  ezidőszerint  a  20  éven  felül  van; 
tanulmányai  bevégeztével,  Nagy  Károly  gömöri  főjegyző  oldalán 
gyakornokoskodott,  s  azután  Pozsonyba  ment.  Azonban  nem  tudott 
ellentállani  azon  óhajtásának,  hogy  utazást  tegyen  a  külföldön,  s 
kiment  Német-,  Francia-  és  Angolországba,  Erdélyi  kíséretében, 
kit,  mint  tapasztalt  barátot  és  tanácsadót,  melléje  adtak.  Az  anya 
nyilatkozata  szerint  ezen  utazásnak  nincs  más  célja,  mint  fia  kiké- 
peztetése,  hogy  az  annál  eredményesebben  szolgálhassa  egykor 
hazáját.  Máriássy  hazajövetelét  a  jövő  hóra  várják,  amidőn  Erdélyi 
valószínűleg  Pesten  fog  maradni,  az  előbbi  pedig  meg  fogja  kezdeni 
Gömör-megyében  politikai  pályáját. 

Úgy  Erdélyi,  mint  Máriássy  szabadelvű  gondolkozású  emberek. 
Az  előbbi  gömöri  tartózkodása  idején  nem  játszott  politikai  szerepet, 
s  valószínűleg  csak  Pesten,  hírlapírói  működése  idején  forrott  ki 
politikai  meggyőződése. 

Az  ifjú  Máriássy  már  egynéhányszor  nyilvánosan  is  szerepelt 
a  gömöri  megyegyüléseken,  s  eddigi  fellépéseiben  elég  szép  szónoki 
tehetségnek  és  olvasottságnak  adta  bizonyítékát,  habár  túlzó  szabad- 
elvű nézetei  gyakran  elragadják  őt.  A  társalgásban  nem  tesz  jó 
benyomást,  mert  igen  hiú  és  képzelődő,  ki  támaszkodva  anyja  tekin- 
télyes vagyonára,  mely  öt-hatezer  forintot  jövedelmez,  igen  fenn- 
héjázó is.  Erdélyi  azonban  teljesen  vagyontalan  ember.  Különben 
nem  ismeretes,  s  nem  is  volt  kinyomozható,  vájjon  Erdélyi  és 
Máriássy  voltak-e  már  előbb  valamiféle  összeköttetésben  a  Linzben 
élő  Bacsányival,  s  valami  pártérdekből  kifolyólag  történt-e  közöttük 
az  említett  beszélgetés?  Ezen  látogatásnak  valószínűleg  az  lehetett 
az  oka,  hogy  az  illetők  kíváncsiak  voltak  megismerni  az  öreg  honfi- 
társat, kinek  előbbi  sorsa  egész  Magyarországon  ismeretes.  Intéz- 
kedés tétetett  aziránt,  hogy  az  említett  két  magyar  viselkedése 
visszajövetelök  alkalmával  is  megfigyeltessék." 1 

1845  január  21 -érői,  vagyis  alig  néhány  hónappal  az  agg  költő 
halála  előtt  kelt  ezen  utolsó  rendőri  jelentés,  mely  a  Bacsányira 
vonatkozó  iratok  és  jelentések  tömegét  a  régi  legfőbb  rendőri  ható- 

1  Ferstl  kormánytanácsos  jelentése  Sedlnitzkyhez.  1845  január  21.  A  cs. 
kir.  osztr.  belügyminisztérium  levéltárában,  Bécs. 

ság  levéltárában  végleg  lezárja.  E  jelentés  bizonyságot  képez  arra 
nézve,  hogy  a  költő  élete  végéig  szigorú  rendőri  felügyelet  alatt 
állott,  s  Sedlnitzky  nem  átallja,  hogy  még  egy,  a  sír  szélén  álló, 
82  éves,  tehetetlen,  agg  embert  is  üldözzön  és  a  felforgatásra  való 
törekvés  rossz  szándékával  meggyanúsítson.  Kell-e  még  jellemzőbb 
adat  az  akkori  rendszer  hű  megvilágításához? 

A  fenti  jelentés  azt  az  eddig  ismeretlen  adatot  tárja  fel  előttünk, 
hogy  Szalay  László  után,  ki  1843-ban  meglátogatta  Bacsányit, x 
Erdélyi  János  költő  volt  az  utolsó  magyar  ember,  ki  Bacsányival 
a  halál  küszöbén  találkozott,  s  kivel  az  öreg  költő  utoljára  beszélt 
az  oly  rég  nem  hallott  édes  hazai  nyelven.  Hogy  mi  volt  ezen 
beszélgetésnek  tartalma,  s  minő  érzelmekben  önthette  ki  utoljára 
lelke  keserűségét  az  öreg  Bacsányi,  arról  mit  sem  tudunk,  mert 
sem  az  előző  évben  nála  járó  Szalay  László,  sem  Erdélyi  János 
nem  számolnak  be  ezen  találkozásukról. 

Mint  látjuk  tehát,  nemcsak  az  írói  körökben,  hanem  a  hazai 
társadalomban  is  mindjobban  érdeklődni  kezdenek  az  öreg  költő 
iránt,  kinek  emlékét  a  feledés  homályából  életre  kelti  az  új  idők  s 
új  eszmék  folyvást  előretörő  szelleme.  De  az  öreg  költő  fáradt 
lelke  nem  áhítozza  többé  a  hírnév  és  elismerés  babérait.  Bizonyára 
jól  esik  neki  honfitársainak  megemlékezése,  de  nem  keresi  többé 
az  utat  azokhoz,  kik  őt  egykor  maguktól  ridegen  eltaszították.  Rég 
pihenő  lantját  még  honfitársai  kívánságára  sem  veszi  fel  többé,  s 
azt  írja  Jankovich  Miklósnak,  ki  az  új  pesti  magyar  színház  meg- 
nyitására hízelgő  sorok  kíséretében  emlékverset  kér  tőle,  hogy  e 
megtisztelő  felhívásnak  nem  tehet  eleget,  mert  a  vers-szerzésnek 
véget  vetett,  s  nem  bír  „azon  madarak  természetével,  melyek  nem- 
csak a  tavaszi  és  nyári  hónapokban,  hanem  decemberben  is  egyre 
énekelnek."  2 

Az  egyedüli  fénysugár,  mely  az  öreg  költő  alkonyodó  életét 
bevilágítja,  fenkölt  lelkű  hitvesének  soha  nem  lankadó  forró 
szeretete  és  hűsége.  Ezen  boldogságon  csügg  ő  ma  is  lelke  ifjú 
hevével,  s  ennek  a  páratlan  nőnek  lelki  nagysága  óvja  meg  őt  az 
embergyűlölettől  s  tartja  fenn  hitében  az  élet  súlyos  megpróbáltatásai 

1  Dr.  Szinnyey  Ferenc,  Bacsányi  János  152.  1. 

*  Bacsányi  levele  Jankovich  Miklóshoz.  Fogalmazvány.  Dr.  Szinnyey  Ferenc. 
Bacsányi  János  153.  1. 

és  csalódásai  között.  Négy  évtized  emberfeletti  küzdelmei  és  szen- 
vedései nem  törték  meg  ennek  az  öregségében  is  bájos  lénynek 
vasjellemét,  ki  örök  ifjú  lelkének  dús  kincseit  épségben  megőrizte 
az  öreg-kor  napjaira  is.  Pedig  a  szegény  Gabriella  sorsa  még 
mostohább,  mint  a  magyar  költőé,  mert  neki  még  az  a  vigasztaló 
tudat  sem  jut  osztályrészül,  hogy  hazája  és  honfitársai  elismerésé- 
ben leljen  vigasztalást  és  kárpótlást  a  multak  szenvedéseiért.  A  régi 
Bécs  fénykorának  egykor  ünnepelt  Sapphojára  végkép  ráborul  a 
feledés,  s  a  későbbi  korszak  részvétlensége  költői  érdemeinek  emlékét, 
sőt  egykor  ismert  és  tisztelt  nevét  is  végkép  eltemeti.  És  mindezt 
azért,  mert  híven  megosztja  a  magyar  költővel  a  megpróbáltatások 
keserű  poharát! 

Ő  azonban  hitében  meg  nem  ingatva,  régi  szerelmében,  lelke 
fenkölt  érzelmeiben  meg  nem  fogyatkozva,  panasz  nélkül  viseli  a 
hitvesi  hűség  keresztjét,  s  ápolója,  vígasztalója,  jótékony  őrangyala 
marad  mindvégig  a  magyar  költőnek,  kit  az  élet  nehéz  pillanatai- 
ban megoltalmaz  a  kétségbeeséstől.  Pedig  őhozzá  is  beköszönt  az 
öregkor  súlyos  terhével  és  szenvedéseivel,  s  hosszú,  fájdalmas 
betegség  gyötri  éveken  át,  mielőtt  az  örök  élet  nyugalma  megváltja 
őt  egy  gondterhes  élet  kegyetlen  igazságtalansággal  kimért  szen- 
vedéseitől. 

De  még  a  roskadozó  porhüvely  is  mindvégig  megőrzi  egy  kris- 
tálytiszta lélek  épségét,  s  egy  pillanatra  sem  lazul  meg  annak 
az  eszményi  frigynek  köteléke,  mely  egykor  a  két  szerelmest  egy 
fenkölt  viszony  legtisztább  érzelmeivel  egybefűzé.  Az  öreg  Gabriella 
a  régi  érzelmek  boldog  emlékeivel  csügg  öreg  hitvestársán,  s  még 
rég  hallgató  lantját  is  megszólaltatja  néha-néha,  hogy  üdvözölje  és 
dicsőítse  azt  a  férfiút,  ki  egyedüli  boldogsága  és  eszményképe,  s 
ki  mindenért  kárpótolta  őt,  amit  az  életben  elvesztett. 

Ja,  mit  Sehnsacht  hang  ich  an  dem  Lében, 
lm  Besitz  so  vieler  Seligkeit 
Doch  für  Dich,  für  Dich  es  hinzugeben, 
Findest  Du  mich  Theurer!  stets  béreit1 


1  Die  Bundesfeyer.  Kiadatlan  költemény,  Bacsányi  és  neje  hagyatékában. 
M.  Tud.  Akadémia. 

Ily  szavakban,  a  régi  érzelmek  melegével  önti  ki  lelkét  a  hü 
Gabriella  férjének,  midőn  házasságuk  egyik  évfordulója  alkalmával 
üdvözli  őt.  Még  melegebben  és  meghatóbban  fejezi  ki  szíve  érzel- 
meit abban  a  kis  költeményben,  melyben  férjét  65-ik  születése- 
napján üdvözli.  Mélabús  költői  hangulatban,  a  boldog  múlt  emlékeit 
felidézve,  gondol  a  közelgő  végre,  de  nincs  más  kívánsága,  mint- 
hogy annak  a  férfiúnak  keblén  leheljen  utolsót,  ki  mindene  volt 
a  világon. 

Am  9-ten  Mai,  1828. 

Das  Schicksal  hat  mich  ganz  in  deine  Macht  gégében; 

Schon  mehr,  als  einmal  risst  Du  mich  ins  Lében, 

Auf  halbem  Weg  vom  Schattengang  zurückü 

Und  noch  einmal  begrüsst  mein  trüber  Blick 

Den  schönen  Tag,  den  noch  Erinnerungen  umschweben, 

Von  meinem  Himmels  Traum,  und  meinem  Erdenglück. 

Doch  Monde  wechseln,  und  die  Jahre  fliehen, 

Und  ein  Geschenk  isi  jeder  Augenblick;  — 

Die  Parzen  habén  Dir  mich  nur  geliehen, 

Und  fordern  nachstens  mich  vielleicht  zurück. 

Drum,  wenn  sie  meder  mir  den  schnellen  Bothen  senden, 

Der  langst  schon  über  mich  die  grausen  Flügel  dehnt, 

So  sei  mir  ('s  steht  bei  Dir)  —  wie  könnt  ich  schöner  enden, 

Vergönnt  still  zu  vergehen,  an  deiner  Brust  gelehnt} 

Ily  érzelmes,  megható  költeményekben  szólal  meg  néha-néha  az 
öreg  Gabriella.  Utolsó  fellobbanásai  ezek  az  egykor  ünnepelt  költőnő 
múzsájának.  Ezek  után  alig  hallatja  már  szavát,  s  mindjobban  súlyo- 
sodó,  kínos  betegsége,  mely  az  utolsó  években  állandóan  a  szobá- 
hoz láncolja  őt,  még  életében  végkép  lezárja  egykor  ünnepelt  költői 
pályafutását.  Az  öreg  költő  aggódó  szeretettel  ápolja  hitvesét,  s 
azon  fáradozik,  hogy  müveinek  összegyűjtésével  és  kiadásával  életre- 
szólítsa az  új  nemzedék  előtt  a  régi  Bécs  egykor  ünnepelt  Sappho- 
jának  rég  feledésbe  merült  emlékét.  De  a  sors  még  ezt  a  kis  örö- 
met is  megtagadja  a  szegény  Gabriellától,  ki  néhány  nappal  előbb, 
mielőtt  a  cenzor  engedélye  megérkezik,  1839  július  24-én  elköltö- 
zik az  öröklét  boldogabb  világába. 

1  Kiadatlan  költemény.  Ugyanott. 

így  tűnik  el  előlünk  annak  az  eszményi  nőnek  bájos  költői 
alakja,  kitől  oly  nehéz  megválnunk,  s  ki  egy  egész  korszakot,  a 
régi  Bécs  fénykorának  költészetben  és  szellemi  kincsekben  gazdag 
korszakát  viszi  magával  sírjába.  Az  a  nemes  viszony,  mely  őt 
Bacsányi  Jánossal,  az  úttörő  magyar  költővel  egybefűzé,  még  köze- 
lebb hozza  őt  a  mi  szívünkhöz,  s  a  magyar  géniusz  hálás  kegye- 
lete annál  inkább  köteles  ápolni  tiszteletreméltó  emlékét,  minél 
nagyobb  hazájának  és  nemzetének  hálátlansága,  mely  épp  a  szám- 
űzött magyar  költő  iránt  viseltetett  odaadó  hűségéért  tagadja  meg  őt. 

Hogy  mit  érezhetett  az  öreg  költő,  midőn  a  sors  lelkének  felét, 
szenvedésteljes  életének  egyedüli  boldogságát  elrabolta  tőle,  azt 
csak  azok  tudják  mérlegelni,  kik  tanúi  az  őket  egész  életükben 
összefűző  fenkölt  lelki  frigynek.  S  hogy  az  élet  küzdelmeiben  inga- 
dozó Bacsányinak  kije  volt  e  nő,  arra  csak  az  az  önfeláldozó  hűség, 
s  az  a  hőslelkü,  az  élet  legsúlyosabb  viszonyai  között  helytállani 
tudó  jellemnagyság  adja  meg  a  feleletet,  mely  a  magyar  költőnek 
egyedüli  gyámolítója,  s  legfőbb  támasza  volt  az  életben. 

Az  öreg  költő  átérzi  súlyos  veszteségét,  s  alig  várja,  hogy  az 
öröklét  boldogságában  egyesüljön  annak  a  nemes  lénynek  szelle- 
mével, aki  nélkül  nincs  mit  keresnie  többé  a  világon.  Ezeknek  az 
érzelmeknek  visszhangja  az  a  megható  sír-vers,  mely  elhunyt  neje 
emlékkövére  van  felírva,  s  mely  megrázóan  fejezi  ki  az  öreg  költő 
feldúlt  lelkének  komor  indulatait. 

Fern  von  allén,  die  uns  lieben, 
Die  Bluth  und  Freundschaft  uns  verband, 
Hier,  wo  mir  nichts,  als  Du  geblieben, 
Hier  ist  mein  letztes  Vaterland.1 


Egy  élet  tragédiája  van  megírva  e  bús  sorokban!! 

Hogy  mily  igazak  az  öreg  költő  érzelmei,  bizonyítja,  hogy  utolsó 
éveiben   elzárkózott  magányában    teljesen   visszavonul   mindentől. 

Nem  érdeklődik  többé  semmi  iránt  s  bár  hazája  viszonyait  figye- 
lemmel kíséri,  végkép  szakít  otthoni  összeköttetéseivel  is,  s  mun- 
kában, klasszikusaiban  keres  szórakozást  és  vigasztalást.  Pedig 
a  haza  nem  feledte  el  őt,  s  a  mindjobban  ébredező  nemzeti  szel- 

1  A  linzi  síremlékről  vett  feljegyzésem. 

lem,  mely  a  régi  munkásokról  kegyelettel  megemlékezik,  tisztelettel 
adózik  az  ő  úttörő  érdemeinek  is.  Egykori  ellenfele,  Toldy  Ferenc, 
ki  megbántotta  őt,  fényes  elégtételt  szolgáltat  neki,  midőn  akadémiai 
taggá  választását  indítványozza.  A  Magyar  Tudóstársaság  1 843  okt. 
7-én  tényleg  levelező  tagjává  választja  őt,  oly  férfiak  ajánlatára, 
mint  Horváth  Mihály,  Szontagh,  Vásárhelyi,  Péczely,  Czuczor, 
Vörösmarthy,  Fáy  András,  Schedel,  kik  sietnek  leróni  a  kegyelet 
és  elismerés  adóját  az  ébredés  korszakának  egy  még  élő  érdemes 
munkása,  a  magyar  irodalom  Nesztora  iránt.1  Az  agg  költő  azon- 
ban nem  sokat  törődik  ezen  elismeréssel,  a  Tudóstársaságot,  hol 
Kazinczy  iskolája  győzedelmeskedik,  nem  becsüli  sokra  s  több- 
szörös sürgetés  dacára  sem  válaszol  arra  a  kitüntetésre,  mely  néki 
az  elismerés  koszorúját  oly  elkésve  nyújtja. 

Ily  lelkiállapotban,  s  az  aggkor  szomorú  magányában  találja  őt 
a  halál,  mely  1845  május  12-én  rövid  betegség  után  megváltja  őt 
az  élet  súlyos  terhétől.  Utolsó  perceiben  a  hűséges  Hafner  ápolja 
őt,  az  ő  karjai  között  adja  ki  lelkét,  s  ő  kíséri  ki  utolsó  útjára  a 
linzi  temetőbe,  hol  szeretett  Gabriellájával  a  sír  örök  nyugalmában 
egyesül. 

Honfitársai  csak  később  értesülnek  az  öreg  költő  haláláról,  mely- 
nek hírét  Toldy  1847-ben  viszi  meg  a  hazába.  Az  egykori  ellenfél, 
ki  azért  járt  Linzben,  hogy  személyesen  kibéküljön  az  egykor  meg- 
bántott költővel,  szép  emlékbeszédben  méltatja  az  elhunyt  Bacsányi 
érdemeit,  hogy  ezzel  is  „kibékítse  árnyékát  maga  iránt",  s  később 
összegyűjtött  müveit  is  kiadja.-  De  a  másik  nagy  ellenfél,  a  koráb- 
ban elhunyt  Kazinczy  nem  tud  megbékülni  az  egykori  méltó  vetély- 
társsal, s  ridegen  elutasítja  magától  azt  a  békejobbot,  melyet  a 
linzi  száműzött,  egy  összetört  élet  romjain  nyújt  felé.3 

1  Bacsányi  János  urat,  a  magyar  irodalom  egyik  érdemteljes  veteránját 
levelező  tagul  ajánlja:  Horváth  Mihály,  Bugát,  Szontagh  Gusztáv,  Vállas, 
Vásárhelyi,  Péczely,  Balogh,  Kiss  Károly,  Jerney  János,  Tarczy  Lajos,  Luczen- 
bacher,  Czuczor,  Gebhardt,  Vörösmarty,  Sztrokay  Antal,  Fáy  András,  Schedél. 
1843  október  7-én  volt  a  tagválasztás.  Levelezőnek  első  szavazásra  Bacsányi 
János  31  szavazattal.  L.  Viszota  Gyula.  Tagajánlások  az  Akadémiában.  (Aka- 
démiai Értesítő  203.  füzet  1906  november.) 

2  Bacsányi  János  költeményei  válogatott  prózai  írásaival  egyetemben.  Kiadta 
Toldy  Ferenc.  Pest,  1865. 

3  Enyhülés  című  költeményében.  Toldy-féle  kiadás.  63.  lap. 

Bacsányi  hagyatékát  Hafner  őrzi  meg,  s  adja  át  később  a  magyar 
származású  Kantz  Zsigmondnak,  ki  azt  rendezi,  és  egy  életrajzi  váz- 
lattal kibővítve,  megőrzés  végett  a  Magyar  Tudományos  Akadémiá- 
nak beküldi.  Hafnerék  gondosan  összeszednek  minden  ereklyét, 
ami  az  elhunyt  költőre  vonatkozik,  s  így  ma  már  a  legcsekélyebb 
emlék  sem  várja  a  kegyeletes  látogatót,  mely  az  egykor  száműzött 
költő  nevét  ott  hirdetné.1  De  nincs  is  senki  ma  már  Linzben,  ki 
Bacsányira  nézve  bármiféle  felvilágosítást  adhatna.  Hafner,  Kantz 
rég  elhaltak,  sőt  Hafner  fia,  kinek  atyja  a  költőpár  nyugvóhelyé- 
nek gondozását  lelkére  kötötte,  sincs  már  az  élők  sorában.2  A  mai 
nemzedék  előtt  még  a  költő  neve  is  végleg  feledésbe  merült,  s  a 
dunaparti  kies  városkában  azt  sem  tudja  jóformán  senki,  hogy 
Baumberg  Gabriella,  a -régi  Bécs  Sapphója  is  ott  porlik  hű  élet- 
társa mellett  a  kis  linzi  temetőben. 

Ez  a  némán  panaszkodó  sír  az  egyedüli  emlék,  mely  ott  a 
multakból  fenmaradt,  de  az  is  inkább  az  enyészet  gyorsan  pusz- 
tító munkájának,  mint  két  jobb  sorsra  érdemes  nemes  lélek  emlé- 
kének kegyeletes  hirdetője.3  Az  idegen  világ,  mely  őket  körülveszi, 
nem  az  ő  világuk,  s  nem  ehhez  a  nemzedékhez  szól  a  linzi  sír 
felhívó  szózata,  mely  a  múlt  hálátlanságával  szemben  az  igazsá- 
gosabb utókor  pártatlan  ítéletétől  várja  egy  sorsüldözött,  de  tiszta 
élet  munkás  érdemeinek  elismerését. 

„Die  Mitwelt  mag  neidisdi  oder  undankbar, 
Aber  die  Nadiwelt  wird  geredit  sein." 


1  A  ház,  ahol  Bacsányi  meghalt,  megvan  még  a  Landstrassén  (28.  szám 
alatt),  de  fogalma  sincs  ott  senkinek  arról,  hogy  a  magyar  költő  valaha  ott 
lakott. 

2  Midőn  Linzben  a  Hafner- család  után  tudakozódtam,  a  temetőigazgató 
közié,  hogy  úgy  az  öreg,  mint  az  ifjú  Hafner  nincsenek  már  az  élők  sorában. 
Az  öreg  Hafner  a  80-as  évek  elején  s  hozzá  méltó  derék  fia  a  90-  es  évek 
végén  férfikorában  véletlen  szerencsétlenség  folytán,  mely  munka  közben  érte, 
halt  meg. 

3  1904  szeptember  hóban  látogatást  tettem  a  sírnál  s  azt  erősen  pusztuló 
állapotban  találtam.  Habár  a  sírt  a  Magyar  Tudományos  Akadémia  megvál- 
totta, annak  gondozására  nézve  intézkedés  nem  történt.  A  linzi  temetőigazgató 
kezeim  között  lévő  értesítése  szerint  1908  július  hó  12-ig  van  a  sír  meg- 
váltva. 

Hazájához  intézi  e  felszólítást  a  messze  idegenben  nyugvó  költő 
szelleme,  s  a  nemzet  részben  teljesíté  is  ezen  óhajtást,  midőn  már 
eddig  is  igazságosan  megjelölte  számára  a  helyet,  mely  őt  az  úttörés 
küzdelmeinek  halhatatlan  munkásai  között  a  magyar  nemzet  Pan- 
theonjában  megilleti. 

De  a  hálás  nemzeti  kegyelet  megfeledkezett  a  pusztuló  linzi 
sírról,  s  adós  maradt  a  poraiban  is  hontalan  Bacsányinak  azzal, 
a  mit  a  múlt  hálátlansága  megtagadott  tőle.  A  költő  nyugvóhelyére 
reátette  kezét  az  enyészet,  s  pusztuló  félben  van  az  a  mohos 
emlékkő  is,  melyet  eddig  sem  a  nemzet  tisztelő  megemlékezése, 
hanem  egy  derék,  nemeslelkű  idegen  hálás  kegyelete  emelt  és 
őrizett  meg  számunkra.1 

Az  utókor  kötelessége,  hogy  jóvá  tegye  a  mulasztást,  s  a 
nemzet  kegyeletéhez  méltóan  gondoskodjék  a  linzi  száműzöttek 
porairól. 

Megköveteli  ezt  tőlünk  Bacsányi  irodalmi  munkásságának  úttörő 
érdeme,  s  annak  az  alapvető  nagy  korszaknak  felemelő  emléke, 
mely  nem  az  olcsó  hazafiság  mit  sem  kockáztató  üres  jelszavai- 
nak, hanem  az  önfeláldozó,  verejtékes  munka  emberfeletti  küzdel- 
meinek juttatta  a  valódi  érdem  és  elismerés  babérait. 

Különösen  kötelessége  ápolni  és  fentartani  ezen  hagyományok 
emlékét  oly  nemzetnek,  mely  legnagyobb  erkölcsi  tőkéjét  elhunyt 
nagyjainak  emlékében  bírja,  s  melynek  létfentartása  nehéz  küzdel- 
meiben, egyéniségének,  géniuszának  kifejtésében,  állandóan  nagy 
szüksége  van  a  komoly,  önfeláldozó,  hazafias  munka  követendő 
példáira. 

Ennek  az  alapvető,  nagy  korszaknak,  mely  tanúságaival, 
s  az  eszményi  hazafiság  klasszikus  példáival  erkölcsi  örökül 
reánk  maradt,  volt  egyik  lánglelkű  bajnoka,  nehéz  időkben  szántó- 
vető munkása  Bacsányi  János,  ki  míg  a  sors  szeszélye  hazájától 
el  nem  sodorta,  lelkes  kitartással  s  a  magyar  faj  nagy  kulturhiva- 
tásába  vetett  törhetetlen  hittel  szolgálta  az  ébredő  nemzeti  iro- 
dalom és  művelődés  ügyét  Nemcsak  egyike  volt  ő  e  korban  azon 
keveseknek,  kik  széles  tudásukkal,  nagy  műveltségükkel  fel  tudtak 
emelkedni  egy,  a  nemzet  elmaradottságának  okait  helyesen  elbí- 
rálni tudó  magasabb  látókör  világába,  hanem  egyik  legelső  volt  ő 

1  Thaly  Kálmán :  Bacsányi  sírja  és  emlékezete  Linzben.  Figyelő  1877,  III. 

kora  művelt  gondolkozói  között,  ki  az  újkor  eszméinek  szárnyain 
előtörő  nemzeti  gondolat  hatalmas  jelentőségét,  korán  megérteni  és 
mérlegelni  tudta. 

„Bacsányi  egyike  volt  költőinknek  —  írja  Toldy  Ferenc  — ,  kik 
a  népek  bajait  legmélyebben  érezték,  a  magyar  nemzetiség  felüdü- 
lését világos  öntudattal  és  lángoló  hévvel  óhajtották;  egyike  azon 
kevés  íróinknak,  kiknek  az  irodalom  tudomány  és  művészet  volt, 
s  kik  széptani  tanok  által,  melyeket  fejtegettek  és  sürgettek,  s 
korukban  mintaszerű  prózájokkal  mély  befolyást  gyakoroltak.  Ezek 
mellett  Bacsányinak  tág,  Bessenyeivel  és  Kazinczyval  minden  kor- 
társainál tágabb  látóköre  volt.1 

Bacsányi  úttörő  munkásságát  a  végzet  derékon  törte  ketté,  s 
az  a  sokat  ígérő  pálya,  melyen  ő  annyi  hivatottsággal  megindult, 
akkor  zuhant  le  a  magaslatról,  midőn  ahhoz  a  fejlődés  legszebb 
reményei  fűződtek.  De  Bacsányi  hatalmas  egyéniségének  kiforra- 
dását  nem  gátolja  meg  az  a  tragédia  sem,  mely  őt  egy  üldözött 
élet  holtig  tartó  küzdelmeinek  és  szenvedéseinek  oly  korán  eljegyzi. 
Hatalmas,  művelt,  tudós  egyénisége,  folyvást  gyarapodó  nagy  isme- 
retei, széles  gondolkodása  tápot  nyer,  fejlődik,  izmosodik  abban  a 
világműveltségi  központban,  hol  őt  sorsa  a  nyugati  nemzetek  müveit 
gondolkozóival  összehozza.  De  ő  ebben  az  idegen  környezetben  is 
mindvégig  megőrzi  erős  magyarságát,  s  minden  gondolatával,  szí- 
vének minden  dobbanásával,  szeretettel  csügg  hazája  és  nemzeti- 
sége irodalmi  és  művelődési  viszonyain.  Ennek  a  hatalmas  egyéni- 
ségnek hű  tükre  az  a  levelezés,  melyet  feltártunk,  s  mely  az  úttörés 
korszakának  egyik  nagyra  hivatott  bajnokában,  korának  legműveltebb 
magyarját  állítja  elénk. 

Bacsányi  János  hosszú  élete  felöleli  azt  a  nagy  korszakot,  mely- 
nek küzdelmeiben  a  társadalom  lelkületét  mindjobban  átható  nem- 
zetiségi eszme,  lépésről-lépésre,  felségesen  kibontja  fejlődésének, 
géniuszának  szárnyait.  Ezen  eszméknek  csíráit  az  úttörés  lelkes 
munkásai  oltják  bele  az  új  nemzedék  lelkületébe,  s  ők  azok,  kik 
a  tespedés  hosszú  éjszakájában  először  meggyújtják  a  fáklyát  a 
sötétségben,  s  a  nemzeti  nyelv  és  irodalom  feltámasztásával,  életre- 
keltik a  faji  öntudat  eszméjét. 

•  Bacsányi  János  költeményei,  válogatott  prózai  írásaival  egyetemben. 
Kiadta  Toldy  Ferenc.  Előszó  3.  lap. 

Nagy  és  dicső  volt  a  munka,  melyet  ők  végeztek,  de  méltó 
volt  a  siker  is,  mely  azt  koronázta,  mert  az  ő  eszméik,  törekvéseik 
és  önfeláldozó  munkásságuk  nyomán  indul  harcba  az  utánuk 
jövő  nemzedék,  mely  gondviselésszerű  hivatással  felruházott  vezé- 
reivel az  élén,  lángoló  lelkesedéssel,  nem  lankadó  kitartással  és 
önfeláldozással,  dicsőségesen  megvívja  az  újkori  Magyarország 
eszményi  küzdelmét. 

1807-ben  jelenik  meg  Kisfaludy  Sándor  műveinek  azon  három 
kis  kötete,  mely  Himfy  szerelmeinek  mindkét  részét  s  a  Regéket 
tartalmazza.  Kisfaludy  mindhárom  kis  kötetet  megküldi  Bacsányinak, 
egy  régebbi  megállapodás  értelmében,  mely  szerint  Bacsányi  ígé- 
retet tett  neki  arra  nézve,  hogy  adandó  alkalommal  át  fogja  javítani 
és  bírálatban  fogja  részesíteni  múzsájának  termékeit. 

„Köszönöm  —  írja  Kisfaludy  Bacsányinak  még  1800  július 
24-én  kelt  levelében  — ,  hogy  a  Quintiliusságot  felvállalnád  verseimre 
nézve;  előadandó  alkalmatossággal  meg  is  fogom  néked  azokat 
mutatni."1 

Kisfaludy  tényleg  el  is  küldi  a  három  kis  kötetet  Bacsányinak, 
ki  azokat  kijavítva  s  biráló  jegyzeteivel  ellátva,  közvetlen  linzi 
száműzetése  előtt,  a  nagy  magyar  lyrikusnak  visszaküldi. 

Fájdalom,  a  három  kötet  közül  az  utóbbi  időkben  csak  a  Kesergő 
szerelem  került  elő,  a  másik  két  kis  kötet  sem  Kisfaludy  Sándor 
könyvtárában,  sem  másutt  nem  volt  föltalálható.  Hogy  pedig  Bacsányi 
mindhárom  kötetet  bírálatában  részesíti  és  javításaival  ellátja,  az 
nemcsak  a  Kesergő  szerelemhez  fűzött  jegyzeteiből,  hanem  abból 
az  érzelemgazdag  szép  levélből  is  kitűnik,  melynek  kíséretében  a 
szerencsétlen  száműzött  költő  a  kis  kötetet,  szeretett  honfitársának 
és  barátjának  visszaküldi. 

E  levél,  melynek  minden  sora  egy  sorsüldözött  ember  szen- 
vedéseinek s  egy  nemes  lélek  fenkölt  érzelmeinek  megrázó  vissz- 
hangja, így  szól : 


1  Kisfaludy  Sándor  levele  Bacsányihoz.   A  cs.  kir.  osztrák  belügyminisz- 
térium levéltárában,  Bécs. 

„ímhol  a  Regék  utánn  a  Dalok  is.  Vedd  jó  névenn  és  ollyan 
szívességgel  fáradságomat,  amillyennel  én  tettem! 

A  sok  repetitiót  látván,  meg  se  ütközzél  rajta.  Beteges  állapot- 
ban, fogságomban,  és  külömbféle  időkben  Írogatván  jegyzéseimet, 
nem  figyelmezhettem  arra,  mit  jegyzettem  meg  már  másutt,  mit  nem. 

Isten  velünk!  Én  egynéhány  nap  múlva  feleségemmel  egygyütt 
Lintz  várossába  megyek  vissza.  Ott  vagyon  lakóhelyem,  maradásom. 
Beteg  vagyok ;  és  Isten  tudgya,  meddig  élek.  Ugyan  azért  nem  is 
várhatom  meg  a  kívántt  tudósíttást,  ha  kezedhez  jutottak-e  már  a 
Regék,  vagy  sem.  Hihető,  hogy  azon  eggy  alkalmatossággal  fogják 
hozzád  küldeni  mind  a  három  kis  kötetet.  Óhajtom  egyszersmind, 
hogy  munkáid  új  kiadását  megelőzhessem. 

Alig  reméllhetem,  hogy  ezenn  a  Világon  láthassalak  többé;  de 
amíg  élek,  tisztelni,  betsülni,  s  szeretni  foglak,  mint  Hazámnak  igaz 
jó  fiját,  Nemzetemnek  egygyik  fődíszét,  halhatatlan  Poétáját.  Hidgyük, 
édes  jó  földim,  kedves  jó  barátom!  hidgyük  erős  hittel,  reménységgel, 
hogy  majd  ama  jobb  Világban  megláttyuk  egymást  s  kitürtt  földi 
bajainkról  bőven,  szabadon  beszéllgethetünk!  Vigasztald  ezzel  maga- 
dat, ha  majd  halálomnak  hírét  hallod,  és  az  idegen  messze  földön 
bujdosó  Magyar  Költőnek  ezelőtt  már  több  esztendővel  szerzett 
kilentzedik  (utolsó)  Énekét,  mellyben  bútsút  vészen  tőled,  olvasni 
s  szavainak  értelmét  megilletődve  még  világosabban  látni  s  érezni 
fogod ! 

Isten  hozzád,  lelkem  jó  Barátom!  Isten  hozzád,  talán  már  örökre! 
Hidd  el  hogy  nem  szeretett  s  tisztelt  Tégedet  tisztább  és  iga- 
zabb lélekkel  senki,  mint 

Bacsányi. 

Postscriptum.  Hunyadi  Jánosodnak  szép  hírét  hallottam,  de 
még  mindeddig  nem  tehettem  szert  reá.  Most  hozattya  meg  szá- 
momra egy  Bétsi  könyvárros  Pestről.  Igen  örülök  már  előre,  hogy 
ismét  olvashatok  valamit  tőled,  tudván,  hogy  feltalálom  elmédnek 
ezen  új  alkotmánnyában  mind  lelkedet,  mind  szívedet.  Vajha  láthatnám 
már  egyszer  legalább   rajzoltt  vagy  rézbe  metszett  képedet  is."1 

1  Bacsányi  levele  Kisfaludy  Sándorhoz.  A  levél  a  Kesergő  Szerelem 
ama  kötetének  belső  címlapjára  van  írva,  melyet  Bacsányi  átjavítva  és  jegy- 
zeteivel ellátva  Kisfaludynak  visszaküld.  A  kis  kötet  a  szerző  tulajdoná- 
ban van. 

így  hangzik  e  szép  levél,  mely  a  szerencsétlen  költőnek  Kis- 
faludy Sándor  iránt  táplált  mély  és  igaz  vonzalmáról,  valamint  arról 
is  tanúságot  tesz,  hogy  élete  legnehezebb  korszakában,  a  sors  leg- 
mostohább viszonyai  között  is,  állandóan  figyelemmel  és  szeretettel 
kíséri  hazája  irodalmi  és  művelődési  viszonyait. 

Bacsányi  ezen  vonzalma  Kisfaludy  iránt  az  egész  bírálaton 
végigvonul,  melyben  munkáját  részesíti,  és  a  legszigorúbb  kriti- 
kában is,  melyben  őt  gyakran  a  kíméletlenségig  részesíti,  meg- 
nyilatkozik az  elismerés  és  a  tisztelet,  mellyel  nagynevű  honfitársa 
múzsája  iránt  viseltetik.  „Ha  krízisemet  néhol  igen  keménynek  ítéled 
—  írja  Bacsányi  már  az  első  lapon  — ,  meg  ne  ütközzél  rajta. 
Nem  lévén  helyem  és  időm  a  hosszas  explicatióra,  néha  keményen 
kellett  kitennem  értelmemet.  De,  Isten  láttya  lelkemet,  megsérteni  nem 
akartalak!  És  mások  előtt  nem  úgy  szóllanék  fogyatkozásaidról,  — 
amint  Te  ezt  nemsokára  majd  talán  magad  is  nyilván  tapasztalni 
fogod.  Vajha  úgy  keménykedhetnél  Te  is  az  én  Múzsám  szülemé- 
nyeivel, azaz,  vajha  közölhetném  azokat  veled,  és  hallhatnám  irántok 
való  egyenes  ítéletedet." 

Ugyancsak  ily  érzelmekről  tesz  tanúságot  az  a  bírálat  is,  melyet 
Bacsányi  az  első  Énekhez  fűz  s  mely  a  következőképen  szól: 

„Ez  az  első  Ének  igen  szép,  és  igen  ideiilik.  Bevezetés  gya- 
nánt és  mint  poétái  Előszó.  Hihető,  hogy  (ugyan  e  végre)  későbben 
és  már  érettebb  elmével  szerzettek ;  mert  a  maturitas  mindenképpen 
kitetszik  belőle!  De  ugyan  azért  keményen  kell  vele  bánnom  és  a 
hibákat  mindenütt  szorgalmatosan  kijegyeznem  szintúgy,  mint  a 
többiben.  Mert  most  ezt  a  kötelességet  vállaltam  magamra,  a  leg- 
jobb, legszívesebb  szándékból  és  a  legtisztább,  legszentebb,  és  leg- 
igazabb barátságbéli  szeretetből.  Ahol  ditsérnem,  magasztalnom  kellett 
mind  poétái  nagy  érdemeidet  s  Geniusodat,  mind  emberi  s  hazafiúi 
szép  s  példás  charakteredet  megditsértem  s  felmagasztaltam,  egész 
Magyar  szívességem  s  poétái  tehetségem  szerint;  —  úgy  hogy 
(ha  nagyon  nem  tsalatkozom  és  ha  világosságra  jöhet  valaha  abbéli 
nagy  munkám,)  látni  fogják  még  a  késő  századokban  is,  melly  igen 
nagyra  betsültelek,  s  melly  igaz,  melly  tiszta  és  buzgó  szívből 
szerető,  tisztelő  hazafitársad  s  jó  barátod  voltam! 

A  most  említett  nagyobb  költeményben  a  Te  hozzád  intézett 
strófák  száma  többre  megy  ötvennél.  Engedgye  a  Magyarok  Istene, 
hogy  még  annyi  boldog  esztendőket  tblthess  szép  és  jó  hölgyeddel. 

Kisfaludy  az  előszóban  át  nem  tudja  látni,  miért  kell  „az  oskolai 
regulákhoz  eskünnünk,  s  a  Régiek  rabja  s  majma  lenni"  s  azoknak 
nyomán  járni?  Gyalázatnak  s  gyöngeségnek  bélyegzi  „magukat  a 
Régiekhez  kötni  és  önkényesen  menni  nem  merni",  s  azt  mondja, 
hogy  „ha  az  én  lelkem  mást  s  viszont  más  az  enyémet,  ha  egy- 
mást nem  értytik,  mi  dolgunk  legyen  s  lehetne  egymással". 

Erre  Bacsányi  hosszabb  fejtegetésbe  bocsátkozván,  széljegy- 
zeteiben a  következőket  mondja :  „Ami  ama  két  kérdést  illeti,  úgy- 
mint 1.  az  originalitást  és  az  imitatiót,  2.  azt  a  praetensiót, 
mintha  bizony  szoros  metrum  és  bizonyos  prozódiai  mérték  nélkül 
nem  lehetne  poézis  a  versben,  és  amit  eziránt  Vérségi  (aki  maga 
úgysem  született  poézisra  és  aki  mindnyájatokat,  akik  metrummal 
élni  nem  akartok,  tsupa  Hangegygyeztetöknek  nevez)  tsúfol- 
kodva  és  tsupán  némelly  német  Auctorok  állításait  magyarul 
repetáivá,  bővebben  előhoz:  ezen  két  kérdésre  nézve  azt  kell 
mondanom, 

ad  1.  amit  az  imitatióról  és  eredetiségről  mondasz,  igaz 
ugyan  magában  és  általlyában  véve  és  így  én  is  egyértelemben 
vagyok  veled,  általlyában  szólva;  mindazáltal  nagyon  tsalatkozol, 
ha  azt  véled,  hogy  Homéres,  Oszszián,  Pindarus,  Moyses,  Herodotus 
egészen  Originálok  és  hogy  praedecessorok  nélkül  mentek  vagy 
mehettek  olly  nagy  tökélletességre.  Erre  nézve  előadom  itt  előbb 
a  késő  századok  legnagyobb,  legtudósabb,  legértelmesebb  Histori- 
kusának szavaival  azt,  amit  erről  én  is  ítélek;  mert  mi  azon  tárgyról 
élőszóval  is  gyakran  értekeztünk,  s  nem  is  lehetett  volna  külömböző 
értelemben  lennünk  (veritas  historica  et  philosophica  lévén  a  dolog- 
ban, szinte  az  evidentiáig); 

Ad  2.  hogy  én  mint  Vérségi  s  mások  említett  praetensió- 
jokról  mindamaz  ellenkező  értelemben  levő  Magyarok  viselkedéséről 
(mint  Kreskai  s  mások),  akik  többnyire  magok  sem  tudván  miért, 
a  prozódiabeli  mértéknek  s  metrumos  magyar  versnek  nagy  ellen- 
ségei, —  hogy  én  mondom  mind  a  két  félnek  ebbeli  viselkedéséről 
már  azon  Bevezetésemben  bőven  és  világosan  szóllottam,  amelyről 
Regéid  praefatioja  alatt  Pag.  XIV.  emlékeztem.  Addig  is,  amíg  ezt 
talán  majd  valaha  olvashatnád,  itt  azt  mondom:  hogy  mind  a  két 
ellenkező  fél  igen  hibásan  vélekedik  és  hogy  az  afféle  exclusiv- 
praetensio,  kemény  vád,  amellyel  egygyik  a  másikat  tsúfolva  üldözi, 
semmit  sem  ér.  És  ebben   úgy  látszik  Te  is  egygyetértesz  már  is 

velem.  ímhol  mármost  boldogultt  jó  barátomnak  Müller  Jánosnak 
említett  szavai  Homerus,  Moyses,  Herodotus  s  több  más  illyen 
rendbeli  nagy  elmékről,  Auctorokrul: 

„Allé  transalpinische  Gelehrsamkeit  ist  von  den  Römern,  die 
römische  von  den  Griechen,  von  den  Hebraern,  bey  welchen  bey- 
den  Völkern  sie  sich  in  unbekannte  Zeiten  verliert  Moses  und 
Homer  sind  keine  Elementarschriftsteller :  ihre  Werke  tragen  einen 
Stempel  der  Vollendung,  als  Resultate  mannigfaltigen,  früheren 
Fleisses.  Ohne  bekannte  Vorganger,  ohne  unmittelbare  Nachfolger 
von  ahnlicher  Grösse  stehen  sie  in  einsamer  Majestát  da.  Ebenso 
bewunderungswürdig  ist  in  dem  áltesten  griechischen  Geschicht- 
schreiber  Herodot  die  nach  ihm  unerreichte  Vollendung  der  Kunst, 
seiner  Anlage  und  seines  Vortrags  und  jené  Füllé  wichtiger  Nach- 
richten, derén  Gehalt  bey  jeder  neuen  Untersuchung  steigt.  So 
unterrichtet  und  geleitet  unter  dem  glücklichsten  Himmel  im  Schoosse 
der  freigiebigsten  Natúr,  voll  Sinn  für  allé  Arten  ihrer  Schönheit, 
in  zwanglosen  Verfassungen  und  Sitten  ausnehmend  geschickt  in 
Veredelung  eines  jeden  Stoffs,  und  der  Bruchstücke  fremder  Weisheit, 
bildeten  die  Griechen  ihre  Literatur.  Höher,  weit  rauher,  nicht  so 
mannigfaltig,  ebenso  wirksam  war  Israelitische  Art  und  Kunst. 
Durch  eine  mehr  als  tausendjáhrige  (von  Moses  bis  Meleachi,  dem 
letzten  althebráischen  Auctor)  Sammlung  von  Originalwerken,  lehrte 
sie,  dass  der  Selbstandige  alléin  Gott,  hierauf  milder,  dass  Er 
Erbarmung  und  Liebe  ist." 

Ezen  idézethez  Bacsányi  még  a  következő  fejtegetéseket  fűzi: 
„Az  itt  hátralévő  üres  helyet  hasznomra  fordítván,  ide  írok  még 
egynéhány  szót,  hogy  értelmemet  s  poétái  és  kritikabéli  ítélettételei- 
met annál  világosabban  általláthasd  s  a  Te  saját  ideáiddal  össze 
hasonlítván,  önként  és  a  dolognak  igaz  mivolta  szerint  megítélhesd ; 
ehhez  képest  per  puncta: 

1.  Mindenekelőtte  valamelly  nemzetben  vagy  országban  egy 
Homerus  támadhasson,  szükséges  hogy  abban,  és  ott,  elébb  Orpheu- 
sok,  Linusok,  Amphionok,  Musaeusok  legyenek,  és  mind  a  nem- 
zeti nyelvet,  mind  magát  a  nemzetet  előre  s  mintegy  gráditsonként 
felemel lyék  s  arra  a  tökélletes  állapotra  lassankint  felemellyék, 
amellyet  semmiféle  emberi  elme  nem^  teremthet  egyszerre.  Oszszián 
előtt  (a  Druidákat  nem  is  említvén)  a  Bárdok  szinte  egész  Ordó- 
ban  seregesen  voltak  s  énekeltek,  és  ezen  nemzeti  Éneklők  között 

már  olly  főrendü  nagy  elmék  is  találtattak,  mint  Ullin,  Carril  s 
több  mások,  akikről  ez  a  halhatatlan  nagy  Poéta  olly  gyakran  és 
olly  szíves  tisztelettel  emlékezik. 

2.  A  regulákról,  tudomány  s  szép  mesterségbeli  törvényekről 
nem  kellene  olly  nagy  megvetéssel  minden  szükség  nélkül  szólla- 
nod,  meggondolván  legalább  azt,  hogy  Aristoteles,  Longinus,  Horatius, 
Vida,  Boileau  s  több  mások,  nem  voltak  gyáva,  tudatlan  és  értel- 
metlen emberek,  kik  a  dologról  vaktában  szóllyanak  és  velut  caecus 
de  colore  ítéllyenek!  A  regula,  törvény,  a  disciplina  szükséges 
és  szinte  belső  természeti  dolog,  minden  tudományban,  mesterség- 
ben és  mind  a  Poétára,  Oratorra,  mind  pedig  az  Olvasóra  nézve. 
Oft  ist  das  Genie  ein  Edelstein  —  úgymond  Herder  igazán  és 
bölcsen  — ,  der  tief  im  Schacht  liegt  in  einer  harten  Rinde  begraben; 
die  Rinde  muss  gesprengt,  der  Edelstein  von  der  Hand  des  Künst- 
lers  bearbeitet  werden.  Die  Griechen  gleichsam  vom  Instinkt  geleitet, 
erfanden  Gestalt  und  Wissenschaft,  Maass,  Ziel  und  Umriss.  Nicht 
nur  das  Zuviele,  das  Ungehörige,  sonderten  sie  ab;  auch  dem 
Bleibenden,  der  Gestalt  selbst,  gaben  sie  Füllé,  Lében  und  Anmuth." 

Bacsányi  tehát  Kisfaludyval  szemben  a  regula,  a  törvény  és 
disciplina  szükségét  hangoztatja,  amely  nélkül  nincs  tökéletesség 
sem  a  költészetben,  sem  a  művészetben. 

Lássuk  azonban  most  sorban  az  egyes  énekeket  s  az  azok- 
hoz fűzött  megjegyzéseket,  melyekben  Bacsányi  Kisfaludy  mun- 
káját nyelvi,  stilisztikai  és  verstani  szempontból  bírálja.  Mind  ezen 
jegyzetek  és  fejtegetések  Bacsányi  nagy  műveltségéről,  erős  nyelv- 
érzékéről, kiváló  nyelvtudásáról  s  az  ó  és  új  klasszikus  irodalom 
terén  szerzett  nem  mindennapi  ismereteiről  tesznek  tanúságot. 

Mindjárt  az  első  dal  elején  Bacsányi  megértetni  óhajtja  magát, 
hogy  Petrarca  után  indulva,  mi  a  Dal  és  az  Ének  közötti  különb- 
ség, s  mik  annak  követelményei. 

„Meg  kell  jegyeznem  mindjárt  itt  és  előre,  hogy  Tenálad  a  Dal 
és  az  Ének  ugyanaz  lévén,  ami  más  nemzeteknél  és  különösen  az 
olaszoknál,  névszerint  pedig  Petrarcánál  a  sonetto  és  a  canzone;  az 
efféle  sonet-forma  rövid  költeménynek  ismeretes  és  mindenképen 
szükséges  regulájit  annál  inkább  és  méltóbban  meg  kell  követned, 
mennél  kevesebb  számú  szillabák  találtatnak  egy  sorban  és  mennél 
kevesebb  rövid  sorokból  áll  az  egész  kis  munka ;  minthogy  a  leg- 
kisebb hiba  és  a  legtsekélyebbnek  látszó  akármiféle  hijánosság  is  leg- 

ottan  szembetűnik  s  az  olvasónak  gyönyörűségében  tsorbát  okozván, 
az  egésznek  érdemét  meghomályosíttya.  Evégett  igen  nagyon  és  igen 
méltón  megkívántatik  a  versek  tökéletességére  s  az  egész  Dalnak 
mind   külső  formájára,  mind  belső  mivoltára  nézve: 

1.  hogy  az  egymáshoz  tartozó  páros  verseknek  véghangzattyai 
tökélletesen  megegygyezzenek ; 

2.  hogy  azok  a  szók  és  igék,  amellyek  egyszer  már  előjöttek 
többször  elő  ne  fordullyanak.  A  hiatusról  tsak  azt  mondom,  hogy 
az  egyébbféle  versben  is  tilos;  annál  inkább  ilyenben." 

Leírás,  nyelv,  mondatszerkezet  és  más  egyéb  tekintetben  a  követ- 
kező megjegyzéseket  olvassuk  Bacsányi  fejtegetései  között. 

/.  Ének.  „Egy  gőgös  szép  megsebzetté."  Bacsányi  megjegyzése : 
„Gőgös  ha  Kedvesedről  s más  akármellyik  jeles  asszonyi  személy- 
ről emlékezel  verseidben,  nem  tanátsos  ezen  szóval  élned ; 
éppen  nem  jó  az  értelme  és  inkább  a  courtisanne  forma 
asszony  személyekhez  illenék.  Ezt  azért  kell  többször  is  említ- 
tenem,  mivel  igen  sokszor  előfordul  verseidben. 

„Vidám  szemem  megsáppadott."  Bacsányi  megjegyzése:  „Jó  ige, 
de  itt  erőssebb,  mintsem  kellene.1 

„Vagy  hogy  könnyem  elolthatná."  Bacsányi  megjegyzése :  „A  lacryma 
nevének  magyarul  szinte  bőségében  vagyunk. 

ez  mind  a  három  jó  és  igaz  magyar  szó  s 
mind  a  hárommal  lehet  élnünk,  arra  vigyáz- 
ván egyedül,  hogy  suo  loco  helyeztessük  ezt 
vagy  amazt. 

De  sohasem  könny,  és  ezzel  az  igaz  jó  és  tiszta  Magyarok 
közül  soha  senki  nem  is  élt;  noha  ezt  ama  vakmerő,  szeles 
és  ízetlen  Ujjító  még  B.  Szabó  Dávid  jóbarátomra  is  az  egész 
Világ  előtt  reáfogta  és  engemet  is  szemtelenül  vádolván  (mintha 
t.  i.  ezen  jóbarátom  tsak  az  én  kedvemért  nem  élne  vele 
többé)  ezen  szó  miatt,  melly  tsak  az  ő  bomlott  agyából  szár- 
mazott, mindkettőnket  vaktában  megtámadni  nem  szégyenlett ; 
anélkül,  hogy  mi  őtet  valaha  valamelly  feleletre  méltattuk 
volna." 

1  Kisfaludy  a  .megsáppadott*  szót  „beapadott"  szóra  javítja  ki. 

5.  dal.  ,,'S  nincs  mód  se  ki,  haj!  sebe."  Bacsányi  javítása :  „Sem, 

hajh !  sem  bé",  s  hozzáteszi :  „ez  ugyan  rossz  mindenképpen  ; 
és  így  tellyességgel  meg  nem  maradhat".1 

6.  dal.  A  „reménylhetvén"  szót  Bacsányi  „reméllhetvén"-re  javítja  ki.8 

7.  dal.  „A  Vadász  mord  fegyvere."  Bacsányi  javítása :  „A  vadász- 

nak, ez  a  mord  itt  éppen  szükségtelen  és  úgyis  sokszor  elő- 
fordul".3 

8.  dal.  „A  világot  futosom."  Bacsányi  javítása:  „Világ  =  mundus, 

világ  =  lux,  lumen". 

9.  dal.   Ehhez   Bacsányi  ily  megjegyzést  füz:    „Jó  és  hibátlan  a 

versificatio  s  ez  a  darab  különben  is  jó,  szép". 
//.  Ének.  „Nem  derítt'nek,  komorítt'nak."  Bacsányi  megjegyzése: 
„Az  úgynevezett  apostrophe  szükségtelen  az  illyen  igékben; 
mert  tsak  az  a  vocalis  marad  el,  amellyet  tsak  az  euphonia 
kedvéért  szoktunk  közbe  vetni  s  amelly  nem  volt  essentiális 
része  az  igének,  hogy  elmaradását  különös  jel  által  ki  kellene 
jelentenünk."  4 

1 1 .  dal.  „Lett,  de  minő !  A  távozás."  Bacsányi  megjegyzése :  „millyen ! 

így  az  hiatus  is  kimarad,  és  ez  a  tsonka  provintialis  szó  is, 
amellyel  tsak  nagy  szükségből  és  igen  ritkán,  vagy  inkább 
sohasem  kellene  élnetek;  főképp  illy  rövid  tsinos  kis  költe- 
ményekben." 5 

12.  dal.  „A  nagy  Tenger  és  szigetek."  Bacsányi  megjegyzése:  „A 

nagy  tenger  magyarban  annyi,  mint  Oceanus.  Még  eddig  nem 
hallottam,  hogy  Te  túl  voltál  volna  a  nagy  tengeren." 

13.  dal.  „szívessen."    Bacsányi   így  javítja   ki  e  szót:   „szívesen". 

Ilyfajta  javításaival  számos  helyen  találkozunk  s  oly  szavakat, 
mint  „csoportossan,  kétségessen,   mérgessek,   kínossak",  egy 
s-re  javít  ki.6 
17.  dal.  „Mellyet  lelkem  Tiránnyának."    Bacsányi  e  kifejezést   így 
javítja  ki:  „Szívem  bálvánnyának". 

1  Kisfaludy  e  szavakat  így  változtatja  meg:  Hatalmának  kényébe. 

s  Amit  Kisfaludy  el  is  fogad. 

3  Himfy  írója  ezt  is  elfogadja. 

*  Kisfaludy  versét  e  szerint  módositja. 

5  Kisfaludy  a  „minő"  szót  tényleg  „milyen"  szóval  cseréli  fel. 

6  Kisfaludy  e  módosításokat  mind  el  is  fogadja. 

egyszer  mar. 


///.   Ének.    „Kevély  mellyé  baljában."    Bacsányi    így   javítja    ki : 
„Ballvábán". 

A  „Jóikor"  szót  egész  helyesen   „jókor" -ra  javítja.   Úgyszintén  az 

„egyébb"  szót  „egyéb" -re. 
23.  dal.  „Mellyet  ennen  neveltem."  Bacsányi  javítása:    „ennen"  a 

magam  nélkül  nemigen  jöhet  ám  elő".1 
A  49.  dal  utolsó  soránál  a  „Kössünk  frigyet  egyszer  már"  helyett 
a  következő  kifejezéseket  ajánlja : 
Békülljünk  meg 
Alkudjunk  meg 
Szövetkezzünk 
Egyezzünk  meg 

Nékem  ez  az  utolsó  legjobban  tetszenék",  mondja  Bacsányi.2 
Az  50.  dalban  a  „hányat"  szót  „hanyatt"ra, 
az  56.  dalban  a  „talám"  szót  „talán"-ra, 
az  58.  dalban  a  „ködgyébe"  szót  „ködébe"  szóra, 
s  az  59.  dalban  a  „halálossan"  szót  „ halálosan "-ra  javítja  ki.3 
A  61.   dalban,    midőn  a  költő   „kedveséről"    szól,  ajánlja,   hogy 

Lizára  való  tekintetből  azt  nagy  betűvel  írja. 
A  64.  dalban  a  „Grácziákat"  haragosan  javítja  ki  „Gratiak"-ra 
s  azt  mondja,  hogy  az  eredeti  szó  lévén,  a  ez  betűnek  itt 
nincs  helye.  Majd  a  következő  gúnyos  megjegyzést  fűzi  e 
dalhoz:  „Az  első  versben  a  fák  (a  Gratiáknak  ezen,  különös 
kengyelfutóji)  tűrhetőbbek  volnának,  ha  töstént  az  egész  min- 
dennel oly  véletlenül  összve  nem  ütközvén,  legalább  Flóra 
gyermekeinek  is  helyet  adhatnának.  Nézd  a  fákat,  nézd  a 
virágokat.  Hlyen  formán  legalább  tűrhetőbbek  volnának  s  nem 
emlékeztetnék  olly  igen  indiserete  az  Olvasót  arra,  hogy 
tsupán  tsak  a  véghangok  kedvéért  s  tsak  azért  küldettek  előre, 
hogy  harangozzanak  s  akol  mondgyanak,  mint  a  Bétsi  Redoute- 
ban  gyakran  hallottad:  place!  place!,  hol  a  Gratiak  helyett 
sokszor  éppen  ellenkező  rendbéli  alakos  személyeket  kellett 
látnod." 4 


1  Kisfaludy  e  sort  így  módosítja:  Mellyet  magam  neveltem. 

s  Kisfaludy  e  legutóbbi  kifejezést  el  is  fogadja. 

3  Kisfaludy  mindezeket  elfogadja. 

*  Kisfaludy  e  szerint  a  „Gráczia"  szót  „Gratiára"  módosítja. 

A  65.  dalban  e  kifejezésnél  „Egek!  minő  hatalom?"  Bacsányi  így 
kiált  fel :  „Minő ! !  Ugyan  kérlek,  a  Magyar  Múzsák  és  Gratiák 
szeretetére !  hogyan  élhetsz  olly  sokszor  ezen  rút  szóval, 
mellyet  a  legnagyobb  kéntelenség  is  állig  tehetne  menthetővé?! 
Akármiként  tekintsd,  rút  és  ízetlen  szó. 1 

A  68.  dalban  „Se  eszem,  se  negédem"  kifejezést  Bacsányi  így 
javítja  ki:  „Sem  eszem,  sem  negédem".2 

A  70.  dalban  e  kifejezéshez:  „S  minden  szívtől  uzsorával  szedegeti 
a  vámot",  Bacsányi  azt  a  megjegyzést  fűzi,  hogy  „uzsora  és 
vám,  ezek  nem  correlatumok,  semmi  közük  sints  egymással, 
a  vámnál  nem  szoktak  uzsorát  sem  kérni  vagy  kívánni,  sem 
adni  vagy  fizetni." 

A  VIII.  Énekben  e  szavakat  „kő  szálai"  helyesen  egy  szóban  „ kő- 
szálai  tt-ra  javítja. 3 

A  71.  dalban  e  kifejezést  „kicsoda  Ő  s  micsoda  a  Szerelem"  így 
javítja  ki:  „ki  légyen  Ő  s  mi  légyen  a  Szerelem",  s  hozzá 
teszi,  hogy  a  magyar  nyelvben  „ez  a  kitsoda,  mitsoda  éppen 
nem  szép  és  versben  még  rútabb." 4 

A  82.  dalban  „A  Világnak  vígassági"  helyett  „vígasági"  szót  ajánl, 
mert  „nem  mondatik  vigas,  hogy  a  súg  suffixum  által  vígasság" 
lehetne  belőle.5 

A  91.   dalban   „a  kinek  a  mely"   kifejezéshez  azt  a   megjegyzést 

fűzi,   hogy:   „íme!   bizony   Rájnis  még  Tégedet  is  például 

nevezhetne  ezen  hibájának  mentségére". 
A  XI.  Énekben  e  kifejezést  „szőke  fürti  elbomolva",  Bacsányi  egész 

helyesen  így  javítja  ki:  „szőke  fürti  felbomolva".6 
A  102.  dalban  e  sorokat 

„Ismerjed  meg  mivoltodat, 

Ismerjed  meg  nagyságodat", 

Bacsányi  így  javítja  ki: 


1  Kisfaludy  e  módosítást  is  elfogadja. 

'  Kisfaludy  ezt  is  elfogadja. 

a  Kisfaludy  ily  értelemben  meg  is  változtatja  e  szavakat. 

*  Az  újabbi  kiadásban  ezt  a  javítást  is  megtaláljuk. 

6  Kisfaludy  e  szót  is  ily  értelemben  módosítja. 

6  Amit  Kisfaludy  szintén  elfogad. 

„Ismerd  igaz  mivoltodat, 
Ismerd  már  meg  nagyságodat".1 

A  110.  dalban  a  „legmerészszebb"  szót  „legmerészebbére,  a  „leg- 
édessebb"  szót  „ legédesebb u-re  javítja.  Úgyszintén  a  115.  dal- 
ban a  „ kedvessen ■  szót  „kedvesen" -re  javítja,  hozzáfűzvén,  hogy 
„a  kettőztetés  a  versnek  harmóniáját  s  mértékét  is  elronttya".2 

A  XIII.  Énekben  e  sorokban: 

„Ámorhoz  én  így  szóllottam, 
Ki  körültem  repedezett", 

a    „repedezett"   szót   Bacsányi   „enyelgett",    „lebegett"    vagy 
„lebelgett"  szavakkal  óhajtaná  helyettesíteni.3 
Ugyancsak  ezen  ének  következő  soraihoz: 

„Lelke  csupa  Sympathia, 
Harmónia  érzése, 
Szava  csupa  melódia, 
A  Sf éráknak  zengése". 

Bacsányi  a  következő  megjegyzést  fűzi:  „Az  illyen  hasónlít- 
tások  s  rajzolatokról  lásd  Schiller:  Über  Bürgers  Gedichte 
(Vermischte  und  kleine  prosaische  Schriften,  IV.  Theil).  Schil- 
lernek ezen  nevezetes  Recensióját  más  tekintetben  is  kell 
ajánlanom.  Megegygyezek  vele  mindenben,  amit  mond  ;  és 
reménylem  egyszersmind,  hogy  az  én  rövid  jegyzéseimnek 
igaz  értelmét  is  jobban  szívedre  fogod  venni  és  elhitetni 
magaddal,  hogy  éppen  nem  „Schülerwissenschaft",  amellyről 
fellyebb  (Pag.  XIV.)  emlékezet  vagyon". 

A  141.  dal  ezen  kifejezéséhez:  „Ha  nem  érteszsz  engemet"  Bacsányi 
a  következő  hosszabb  fejtegetést  fűzi :  „Érteszsz  —  ez  ugyan 
a  jó  Szabó  Dávid  hibás  vélekedését  s  szokását  erősíttené; 
de  a  magyar  igék  saját  hajtogatásbéli  tulajdonsága  ellen 
vagyon;  és  azért  azon  jó  barátomnak  ebbéli  példája  éppen 

1  A  későbbi  kiadásokban  e  sorok  így  hangzanak: 

„Esmérd  igaz  mivoltodat, 

Esmérd  meg  hát  nagyságodat". 
*  Mindezen  javításokat  az  új  kiadásban  szintén  megtaláljuk. 
■  Kisfaludy  ez  utóbbi  szót  fogadja  el. 

nem  követésre  méltó.  A  harmadik  személybéli  verbumhoz  p.  o. 
lát,  a  másodiknál  tsak  egy  simplex  sz  adatik:  látsz;  a  t  és 
sz  betűk  közé  tsak  az  euphonia  vetteti  a  vocalist  és  tsak  az 
ollyan  igékben,  amellyeknek  harmadik  személybeli  terminatiója 
kettős  tt  betűvel  vagy  több  consonanssal  végződik :  p.  o.  hall, 
botsátt,  serkentt;  ezektől  a  második  imígy  formáltatnék:  hallsz, 
botsáttsz,  serkenttsz;  de  e  helyett  az  euphonia  (melly  a 
magyar  nyelvben  méltán  uralkodik)  imiilyen  meglágyíttását  s 
könnyebbíttését  kívánnya  az  összvejött  sok  consonansnak : 
hallasz,  botsáttasz,  serkenttesz;  és  a  Te  versedben  nem 
érteszsz,  hanem  értesz;  ebből  ért  és  esz;  hogy  ne  legyen 
értsz.  Láthatod,  hogy  itt  mind  az  usus,  mind  a  ratio  ugyan- 
azt javallya ;  és  hogy  az  sz  megkettőztetésének  éppen  nints  s 
nem  is  lehet  helyes  oka.  Az  efféle  jó  és  már  meg  is  hatá- 
rozott tulajdonságait  nemzeti  nyelvünknek  nem  kell  felzavar- 
nunk s  megrongálnunk;  sőt  azonn  kell  lennünk,  hogy  inkább 
segítthessünk  rajta  lassanként  és  mindenütt,  ahol  szükséges, 
tanátsos  és  lehetséges,  —  szorgalmatosan  elkerülvén  az  erő- 
szakos és  ízetlen  ujjítást  vagy  keveríttést." 

142.  dalban  e  kifejezést:  „A  földhez  sújtott",  Bacsányi  így 
javítja  ki:  „földhöz  sújtott,  mert  az  ö  nem  e  hanem  ő  betűt 
kíván. ? 

144.  dalban  e  kifejezést:  „Ki  e  kínt  megbírhattya",  így  javítja 
ki:  „Ki  mindezt  kiállhattya",  s  hozzá  teszi,  hogy  ez  a  szó 
kín  minden  formája  's  változásaiban  úgyis  minden  szám  és 
mértéknélkül  előfordul  verseidben.  Licet  uti,  sed  non  abuti."1 

153.  dalban  e  kifejezésnél :  „Hogy  elsődször"  Bacsányi  figyel- 
mezteti barátját,  hogy  nincs  „elsőd",  valamint  nincs  „elsődik" 
szó.  Ez  tehát  „először"-re  javítandó  ki.  Ugyancsak  ebben  az 
énekben  e  kifejezést:  „Majd  kilölt  a  forró  hideg",  így  javítja 
ki:  „Majd  kilelt  a  forró  hideg"  s  hozzá  teszi,  hogy:  „íme! 
ez  az  a  Balaton  mellyéki  ö,  vagyis  o-re  változtatott  e  betű, 
mellyet  Te  olly  gyakran  és  hibásan  egybe  keversz  a  más 
rendbéli  s  egészben  különböző  hangzatú  e  betűvel  a  sorok 
végső  szillabáiban ;  azt  vélvén,  hogy  ezáltal  a  verseket  összve- 

1  Kisfaludy  e  sort  így  módosítja:  „Ki  mindezt  megbirhattya." 

párosíthatod,  —  még  a  tsupa  suffixumokban  is;  holott  nyilván- 
való, hogy  p.  o.  el  és  fel  (föl)  tellyességgel  meg  nem  egygyez 
és  nem  egyformán  hangzik.1 

A  XVII.  Énekben  a  „gőgös"  szót  ismét  erősen  kifogásolja  s  hozzá 
teszi,   hogy   „ezzel   igen  ritkán   és  vigyázva   kellene   élned 
szerelmed   szűz  tárgyáról   énekelvén.   La  délicatesse  l'exige 
impérieusement". 

A  XVIII.  Énekben  e  kifejezést:  „Egymással  felosztani",  így  javítja 
ki:  „Egymással  megosztani,  valamint  ebben  a  kifejezésben: 
„S  így  szív  szívbe  elmerülve",  a  „szívbe"  szót  „szívben"-re 
javítja  s  például  idézi : 

elmerül  a  vízben 
vízbe  merülni 
vízbe  elmerülni 

A  176.  dalban  e  mondatot:  „Bús  lantom  bús  hangjait",  így  javítja 
ki :  „Az  én  lantom  hangjait",  mert  nem  kell  ide  most  semmi- 
féle epithethum.2 

A  180.  dalban  e  kifejezésben:  „Hunnia!  azt  kérdezem",  a  „Hunnia" 
helyett  a  „Szép  hazám"  vagy  „Óh  hazám"  szavakat  ajánlja, 
mert  így  egyúttal  a  hiatus  is  elkerülhető.3 

A  189.  dalban  ezen  kifejezéshez:  „Vagy  segítsd  ki  e  hínárból", 
Bacsányi  csak  ennyit  jegyez  meg:  „triviale!"4 

A  XXI.  Ének  ezen  sorához:  „Annyi  vándor  árnyéka",  azt  jegyzi 
meg,  hogy: 

1.  „Ez  az  idegen  Wanderer  vagy  Wandrer  és  vándor 
tsak  olyan  á  peu  prés,  mint  ezek:  Glas  vagy  Klázli,  vagy 
Kalázli. 

2.  A  fa  nem  árnyék!  és  itt  effectus  pro  causa  annál 
kevésbbé  vétetődhetik,  mennél  bizonyosabb  az,  hogy  az  árnyék 
a  fának  nem  is  inhaerens  attribútuma,  hanem  minden  egyéb 
test  vagy  matériáié  objectum  okozhat  árnyékot,  mint  p.  o.  az 

1  Kisfaludy  ezen  kifogasolt  szavakat  is  ily  értelemben  megváltoztatja. 

1  A  későbbi  kiadásban  e  javitást  is  teljesen  elfogadja  Kisfaludy. 

'  Kisfaludy  e  sorokat  ily  értelemben  javítja. 

*  E  sor  a  későbbi  kiadásokban  így  hangzik:  „Vagy  segítsd  ki  láncaiból". 

a  ház  is,  amellyben  lakol.  Más  volna,  ha  mondanád :  hajléka, 
aki  olly  sok  fáratt  utasnak  adtál  árnyékot  vagy  voltál  árnyék- 
adó hajléka. 

* 

Bacsányi  erős  nyelvérzékének  különösen  érdekes  bizonyítékai  a 
következő  javítások: 
A  101.  dal  ezen  kifejezésében:   „Gyakran  repdez  elmém  előtt", 

Bacsányi  a  „repdez"  szót  Jebega  szóra  javítja.1 
A   106.   dalban   e  kifejezést:   „És  testemben,  és  lelkemben"  így 

javítja  ki:  „S  mind  testemben,  mind  lelkemben".2 
A  119.  dalban  ezt  a  sort:  „Hogy  azt  szóvá  tehetném",  Bacsányi 

ily  megjegyzéssel  kíséri:  „Szóba  vehetnem,  foglalhatnám,  szóval 

kifejezhetném,  lerajzolhatnám,  de  nem  szóvá  tehetném".3 

A  XIII.  Énekben  ezt  a  kifejezést : 

„Beszéllésre  pattantaná 
A  némáknak  nyelveket", 

így  javítja  ki: 

„A  némának  nyelvét  is",  vagy 

„Még  a  némák  nyelvét  is". 
Ugyancsak  ugyanott  e  sorokat: 

„És  lángokba  lobbantaná 

A  véneknek  kebleket", 

így  óhajtja  változtatni: 

„Még  a  vénnek  keblét  is",  és 
„Még  a  vének  keblét  is".4 

A  144.  dalban  e  sorokhoz: 

„S  gőgje  hegyes  fullánkjával 
Imígy  viszsza  döfettni", 
Bacsányi  a  következő  megjegyzést  fűzi:  „A  fulánk  szúrhat, 
tsíphet,  de  nem  döfhet  és  még  kevesebbé  döfhet  vissza. 

1  Kisfaludy  elfogadja. 

2  Ez  a  javítás  is  feltalálható  az  újabbi  kiadásokban. 

3  Az  új  kiadásban  e  helyen  ezt  a  kifejezést  találjuk:   „Hogy  szóval  ki- 
ejthetném." 

4  Mindezen  javításokat  Kisfaludy  el  is    fogadja. 

XVI.  Énekben  e  kifejezést: 

„Hol  lelkemet  nem  szoríttyák 
Semmiféle  törvények", 

Bacsányi  így  óhajtja  javítani:   „Semmi   kemény  törvények". 
Ugyanezen  énekben  e  sorokban : 
„Mint  akkor,  hogy  a  Szerelem 
Bubája  megkötözött", 
Bacsányi  a  bubája  szót  „lántzával"  óhajtja  felcserélni. 

Ugyancsak  e  kifejezésben  az  „öldöklő  villámok"  Bacsányi 
az  „öldöklő"  szót  „tsattogó"  szóval  óhajtja  helyettesíteni.1 
159.  dalban  e  szót  „gazdálkodtam",  Bacsányi  a  „gazdáskodtam" 
szóval  óhajtaná  felcserélni  s  álláspontját  úgy  magyarázza, 
hogy:  „Ezen  két  magyar  epithethum  között  gazdálkodó  és 
gazdáskodó  épp  az  a  különbség  van  az  értelemre  nézve, 
amellyet  látsz  ímezen  német  ugyanazt  jelentő  adjectivumok 
között:  wirthlidi  és  wirthschaftlich". 
163.  dalban  e  szavakat:  „Átkom  essen  reátok!"  Bacsányi  így 
javítja  ki :  „Szálljon  átkom  reátok",  amit  Kisfaludy  el  is  fogad. 

165.  dalban  e  sort:  „ínségem  bús  éjjében",  Bacsányi  így  változ- 
tatja meg :  „ínségem  éjjelében",  s  hozzáteszi,  hogy  víg  éjjé  az 
Ínségnek  úgy  sem  lehet.2 

166.  dalban  ezt  a  kifejezést:  „Rettenetes  gondolatok",  Bacsányi 
így  módosítja:  „Sötétlő  balgondolatok". 

185.  dalban  ezt  a  kifejezést:  „S  a  szív  bennem  csikorgott",  a 
költő  haragosan  keresztülhúzza  s  így  kiált  fel:  „la  voila  encore- 
une  fois  cetté  mandite  phrase !" 


A  dal  külső  formájára  nézve  Bacsányi  különösen  két  irányban 
gyakorol  szigorú  bírálatot  és  pedig,  mint  ő  maga  meg  is  mondja, 
„a  véghangzók  egygyezése  és  az  ismétlések"  tekintetében.  A  repe- 
titiót  megengedi,  de  csak  akkor,  ha  azok,  „különös  mesterséggel" 
vannak  egybeszerkesztve. 


1  Kisfaludy  mindhárom  módosítást  elfogadja. 

1  Kisfaludy  e  sort  így  változtatja  meg:  „Búmnak  komor  éjjében". 

Bacsányi  különösen  üldözi  a  hiatusokat,  melyek  a  szó  szoros 

értelmében  kihozzák  sodrából   az   akkor  különben  is  megviselt, 

izgékony,  beteg  költőt.   Eleinte   megjegyzéseket  füz  azokhoz,  de 

később  már  csak  aláírásaival  jelzi  ezen  kifogásait. 

Már  az  /.  Énekben  így  fakad  ki:  „Két  dupla  hiatus,  egy  hármas 
és  egy  simplex;  mind  ezen  egygyetlen  egy  szerencsétlen 
strófában". 

A  3.  dalban  e  kifejezésben:  „S  bámulandó  omladékit",  Bacsányi 
az  omladékit  szót  romladékival  óhajtja  helyettesíteni,  „mert  az 
illy  dupla  hiatus  tűrhetetlen  még  egyéb-féle  költeményben  is. 

A  33.  dal  végén  a  költő  valósággal  elkeseredik  a  folyton  ismét- 
lődő rímelés  miatt  s  azt  mondja,  hogy  „lásd  par  curiosité 
mind  a  12  sor  végét.  Hat  om,  négy  em,  két  ima. 

A  40.  dalban  e  sornál:  „Ha  szeretne  ő  engemet",  így  kiált  fel: 
„Hármas  hiatus! \u 

Az  V.  Énekben  ehhez  a  kifejezéshez:  „S  könytől  kidagatt  szeme- 
met", azt  a  megjegyzést  fűzi,  hogy  nincs  benne  caesura,  s 
azért  a  verset  így  javítja  ki:  „S  könytől  dagart  két  szeme- 
met". Hozzá  teszi  egyúttal,  hogy  ez  a  két  nem  szükséges 
ugyan,  de  nem  is  rossz  és  eltsúszhat  szükségből11.1 

A  43.  dalban  e  kifejezést :  „Ellenmérge  e  méregnek",  Bacsányi  így 
javítja  ki:  „illy  méregnek".  így  kerülöd  1.  a  dupla  hiatust 
és  2.  az  egész  vers  nem  áll  tsupa  e  vocalisból."2 

A  IX.  Ének  végén  Bacsányi  a  metrumot  illetőleg  ily  uta- 
sítást ad  barátjának:  „Hogy  verseidet  szoros  mértékhez  szab- 
jad, azaz  hogy  a  görög,  deák  és  magyar  prozódia  szerint  (mert 
tsak  ennek  a  három  nyelvnek  van  igaz,  tökélletes  prozódiája), 
metrummal  élly,  —  ezt  sem  én  nem  kívánom  meg  Tőled, 
sem  más  akárki  nem  kényszerítheti  a  Magyar  Poétát  arra, 
ha  magának  nints  kedve  reá;  kivévén  a  tulajdonképpen  úgy- 
neveztetett és  valósággal  éneklésre,  muzsikára  szántt  énekeket! 
minthogy  ezekben  a  hangmérséklés,  a  metrum,  legalább  a 
német,  olasz,  anglus  prozódia  szerint  szükséges,  az  accentuáltt 
és  a  rövid   hangoknak  helyes  alkalmaztatása  végett.   De  azt 


A  javítást  Kisfaludy  elfogadja. 
Kisfaludy  e  sort  ily  értelemben  kijavítja. 

mind  én,  mind  akárki  más  és  mindenik  tudósabb,  értelme- 
sebb Olvasó,  méltán  megvárhattyuk  talán,  hogy  legalább  ott 
ne  kerüld  el  a  metrumot,  ahol  szinte  magától  és  önként  az 
éneklésre,  muzsikára  szerzett  ének  metrum  nélkül  nem  is 
énekelhető  és  így  nem  is  ének;  habár  per  abusum  úgy  nevez- 
tetik is.  Az  afféle  éneklésre,  muzsikára  szántt  darabokban 
még  a  Frantziák  is  megkívánnyák  már  a  metrumot.  Mar- 
montel,  Hoffmann,  Ségur  s  mások  Operájiban  az  énekek 
metrumra  vannak  véve.  —  Figarót  Ségur  fordította:  ímhol 
van  amaz  ismeretes  áriának:  Voi  che  sapete  francia  fordíttása, 
ugyanazon  muzsikai  és  versbeli  mértékre: 

„Mon  coeur  soupire, 

Qui  peut  me  dire: 

Si  c'est  Vamom?" 
Ennek  metruma,  mértéke,  tactussa :  kettős  jambus,  egygy 
sillabával  a  két  első  sorban  meghosszabbítva. 
A  84.  dalban  a  két  sot  vége  ezen  rímekre  megy  ki:  se,  tehesse' 
Bacsányi  erre  azt  mondja:  „Ebben  az  egy  se-ben  kettő  a  hiba 

1.  Ez  a  se  valóságos  prohibitivum,  önn  önmaga  se 
ismerje  magát;  ide  tellyességgel  sem  kívántatik. 

2.  Se  nem  egygyez  meg  ezzel :  tehesse,  mert  ennek  más- 
féle hangja  vagyon,  és  így  ez  a  két  sor  páratlan.  Quod  erat 
demonstrandum,  Dixi! 

A  91.  dalnál  Bacsányi  a  széljegyzetben  így  kiált  fel:  „Hét  hiatus, 
még  pedig  hárma  kettős!  Már  ez  ugyan  szörnyűség  a  poé- 
zisben!"1 

A  113.  dalban  e  kifejezéshez:  „Ég,  föld  tűnne  előlem",  Bacsányi 
e  megjegyzést  fűzi:  „Tűnnék  előlem.  így  az  ige  is  jobb,  és 
a  kettős  hiatust  is  kikerülöd.  Szinte  azt  vélhetné  az  ember, 
hogy  szánttszándékkal  keresed  ezeket  a  fertelmes  hiatusokat!"* 

A  115.  dalban  e  sort:  „A  bú  ködgyét  lehellete",  Bacsányi  így 
javítja  ki :  „A  bú  ködét  lehellete.  —  Tökéletes  szép  metrum ! 
Miért  rontod  el  ezen  haszontalan  és  már  magában  is  nehe- 


1  Kisfaludy  megszívleli   a  haragos  bírálatot  s  a  szórend  megváltoztatásá- 
val több  helyen  enyhíti  a  hiatusokat. 
s  Kisfaludy  a  javítást  elfogadja. 

zebben  hangzó  dgy  által?  —  így  rontod  meg  számtalanszor 
verseidnek  metrumát,  azaz  természeti  és  kellemes  menetelét, 
poétái  muzsikáját!"1 

A  XIII.  Énekben  e  soroknál: 

„Bajnokoknak  és  Bölcseknek 
Hódolniok  kellene" 

így  kiált  fel:  „Szörnyű  vers!  Idegenek  előtt  olvasni  sem  mer- 
ném, sőt  mutatni  sem !  -Ok,  -ok,  -ak,  -ek,  -nek,  egy  sorban, 
egymás  mellett,  egymás  hátán".2  Ugyanezen  ének  utolsó  sorá- 
hoz „S  kaczagva  elrepült  volt",  Bacsányi  ezt  jegyzi  meg: 
„Ez  a  volt  tsupa  folt,  holott  ez  fejezi  bé  az  egész  munkát." 3 

A  134.  dalnál,  melyben  e  szavak:  kínnya,  kínom,  kínomat,  több- 
szörösen előfordul,  Bacsányi  így  kiált  fel:  „Már  ez  ugyan 
több  mint  sok,  egyszerre  egygy  illy  kisded  költeményben. 

A  137.  dalban  három  egymásután  következő  sor  £s-sel  kezdődik, 
mire  Bacsányi  megjegyzi:  „Ez  a  zsidós  három  És  éppen  nem 
szépítti  verseidet".  Kisfaludy  megszívleli  a  tanácsot  s  e  költe- 
mény sorait  annak  értelmében  módosítja. 

A  138.  dalnál  valósággal  dühbe  jő  a  költő  s  így  kiált  fel:  „Öt 
hiatus !  és  ketteje  dupla,  más  ketteje  pedig  azon  egy  sorban  ! 
Egy  illyen  kis  sonnett-forma  költeményben  tűrhetetlen  szörnyű 
hibák;  nem  tsak  az  oskolai  regulák  miatt,  hanem  a  poézis  és 
a  versszerzés  egész  természete,  géniussa  s  theoriája  ellen  lévén. 

A  140.  dalban  e  sornál:  „Szívem  sebjét  vájkálom",  Bacsányi  így 
szól:  „Sebét,  ez  az  egy  szükségtelen  és  kellemetlen  jotta 
megronttya  itt  az  önként  jövő  metrumot,  a  versnek  termé- 
szeti muzsikáját.4 

A  159.  dalban  Bacsányi  az  ott  előforduló  -tam,  -tem,  -hassam, 
-tassam,  sokszoros  ismétlődését  kifogásolva,  azt  írja:  „Ha 
még  ez  sem  sok,  tehát  nem  tudom,  mi  elég!  12  rövid  kis 
sorban  16  -tam,  -tam  és  még  két  -am,  -am. 

1  Ezt  a  javítást  is  megtaláljuk  az  új  kiadásban. 

1  Kisfaludy  elfogadja  a  tanácsot  s  a  „bajnokoknak"  szót  vitézeknek  szó- 
val helyettesíti. 

*  Kisfaludy  ezen  kifejezést  így  javítja  ki :  „S  kaczajjal  elrepűle". 
4  Kisfaludy  elfogadja  a  javítást. 

A  162.  dalban  ezen  sort:  „Szabad  voltam,  fürge  és  gyors",  Bacsányi 
ily  megjegyzéssel  kíséri:  „Ez  a  hiatus  okozza,  hogy  a  vers 
se  nem  fürge,  se  nem  gyors".,1 

A  199.  dalban  e  sort:  „Nyílly  meg  ó  föld,  Roppanny  rám  Ég", 
Bacsányi  így  javítja  ki:  „Szakadgy  rám  ég."2 

A  XXI.  Énekhez  mint  töredékhez  Bacsányi  azt  mondja,  hogy  „Miért 
tsak  töredék?  Egynéhány  strófával  bé  kellene  rekesztened  és 
úgy  az  egész  kötetet  illendőképen  elvégezned;  —  amit  köny- 
nyen  meg  is  tselekedhetnél!  —  Ne  legyen  töredék,  hanem 
inkább  ollyan  egy  Canzone,  mint  ama  szép  és  híres:  Chiare, 
fresche,  e  dolci  acque  etc.  Igen  kívánatos  és  illendő  való- 
jában, hogy  a  kesergő  szerelmet  illyen  egy  bánatos  bútsúzó 
énekkel  fejezd  bé  s  hogy  ezt  a  szép  kis  költeményt  így 
félbe  ne  szakaszd,  minekelőtte  tellyes  értelme  volna;  holott 
a  Situatio  már  olly  jól  el  van  előre  készíttve." 

Bacsányi  számos  helyen  kifogásolja  a  sok  ismétlést, 
melyek  úgy  szavakban,  mint  kifejezésekben  gyakran  elő- 
fordulnak. 

Az  /.  Énekben,  hol  a  kin,  kínok,  kínlódom  szavak  gyakran  elő- 
fordulnak. Bacsányi  változatosság  kedvéért  a  gyötrődöm  szót 
ajánlja  barátjának.  Épp  úgy  a  teremtő  szó  helyett  az  alkotó 
szót  ajánlja  néki  a  41.  dalban.3 

Bacsányi  erős  érzéke  az  eufoniára  is  kiterjed  s  e  tekin- 
tetben sokszor  megrója  barátját. 

A  //.  Énekben  e  kifejezésnél :  „Álmokba  nem  merülök",  Bacsányi 
ajánlja  az  „álomba"  szót,  hozzátévén,  hogy  „úgyis  temérdek 
sok  a  k  egy  strófájában,  szintté  17!" 4 

A  ///.  Éneknél  e  soron :  „Azok,  kiknek  sok  ezerek",  igen  meg- 
botránkozik s  azt  mondja,  hogy:  „Egy  kis  sorban  hat  k, 
tedd  a  sok  helyett  több".5 


1  Kisfaludy  a  hiatust  megszünteti  s  így  javítja  ki  e  sort:  „fürge  s  olly 
gyors". 

*  Kisfaludy  elfogadja. 

s  Kisfaludy  ezen  értelemben  módosítja  a  kifogásolt  sorokat. 

4  Kisfaludy  elfogadja. 

■  E  módosítást  is  elfogadja  Kisfaludy. 

Az  V.  Éneknél  e  kifejezés:  „És  kártékony  kénnyére",  sehogy  se 
tetszik  Bacsányinak  s  azt  mondja :  „-ká,  -té,  -kó,  -ké,  -kony, 
-kény  etc.  Az  efféléket  nem  lehet  eléggé  kikerülni,  olly  rútul 
hangzanak".  Ugyanebben  az  énekben  ezen  sorhoz :  „Mintegy 
gyászolt  engemet",  Bacsányi  megjegyzi:  „Eggy-gyá  így  együtt 
szinte  fogát  töri  a  kimondásban  még  a  született  Magyar- 
nak .is".  Ugyanily  természetű  javítást  igen  sokat  találunk 
Bacsányi  megjegyzései  között  s  Kisfaludy  azokat  túlnyomó 
részben  el  is  fogadja. 

Különösen  a  rímek  megítélésében  Bacsányi  szigorúan, 
sokszor  túlszigorúan  jár  el. 

A  8.  dalban  például  kifogásolja  e  rímeket :  természet  —  elenyészett. 
Pedig  azok  három  szótagban  egyeznek  meg.  Ugyanott  kifogá- 
solja e  rímeket:   szerelem,   velem  s  azt  mondja,  hogy  velem 
és  kebelem  igenis. 
A  ///.  Énekben  nem  tetszenek  neki  ezen  kifejezések : 
„Ó  Természet  fordully-el, 
Illy  sérelem,  —  illy  gyötrelem, 
Emberiség  borzadgy-fel." 
„Ez  a  három  vers  televan  hibával"  —  mondja  Bacsányi. 
„Fordully-el,  borzadgy-fel  nemcsak   hogy  tsupa  suffixum,  de 
még  tsak  az  sem  egygyez  meg  a  hangjában,  az  e  betű  két- 
féle lévén !  Ez  is  roszsz  :  sérelem,  gyötrelem,  mert  az  egyenlő 
két-két  szillaba  ketté  szakasztván  a  sort,  elronttya  a  verseket. 
Ez  tilos  és  hiba" 

Ugyancsak  a  III.  Énekben  kifogásolja  ezeket  a  sorokat: 

„Értvén  Ő,  hogy  oda  Híve, 

Nem  küzdhetik  kinnyavű/, 

Meghal,  —  mer  meghasad  szíve, 

S  a'mi  benn'  van,  vele  hal." 
s  hozzá  teszi :  „Vajha  a  három  „ával"  helyett  inkább  ennek 
„kinnyával"  volna  párja!  mert  ennek  az  „ával"-nak  ugyan 
meg  nem  felel  ám  a  „vele  hal".  Az  illyetén  szűkölködő 
gazdagság  vagy  szegény  bőség  annál  szembetűnőbb,  minél 
tehetősebb,  nagyobb  s  jobb  a  Poéta. 

Bacsányi   a  rímbirálatban   néha    határozottan    túlzásba 

csap,  midőn  kifogástalalan  rímeket  is  kritika  tárgyává  tesz. 
Kifogásolja  például  ezeket  a  rímeket: 

képzelem  —  velem, 

tenger  —  nem  mer, 

s  azt  mondja,  hogy  azok  nem  egyeznek  meg. 

* 

Bacsányi  a  Himfy  dalainak  tartalmára,  gondolataira  s 
úgy  külső,  mint  belső  formájára  nézve  még  a  következő  egyéb 
érdekes  megjegyzéseket  teszi: 
A  2.  dal  szépségét  és  formatökélyét  Bacsányi  ily  szavakban  dicséri 
meg:  „Ez  a  Dal  szép,  jó  s  tökélletes,  a  versificatióra 
tekintve  is!  Azonn  kell  lenned,  hogy  a  többi  is  úgy  legyen. 
Akkor  Te  magad  sem  örülhetnél  talán  jobban  rajta,  mint  én ; 
mind  a  nemzeti  litteratura  hasznára  s  díszére,  mind  a  Te 
magad  dicsőségére  nézve. 
A  15.  dalban  e  sorokhoz: 

„De  ah!  Téged  szeretvén, 
Még  élni  kívánok  én/' 
Bacsányi  három  felkiáltó  jelet  tesz  s  azt  mondja:   „Ollyan 
hadi  környülállásokban  ez  itt  igen  váratlan  mérges  epigramma ! 
Ezt  a  szót,  ezt  a  vallástételt  (noha  tsupa  szerelembéli  áldo- 
zatból teszed),  még  a  szép  és  okos  Liza  maga  sem  örömest 
hallhattya  vitéz  férje  szájából.1 
A  16.  dalban  a  következő  sorokat  kifogásolja: 
„Ámor'  rabja,  's  most  Mársé-is, 

Duplázva  van  kötelem. 
Erre  vivél  álnok,  hamis; 
Kínnal  élő  szerelem!" 
s  azt  kérdi :  „Vájjon   Ámor  tett-e  Téged   hadi  rabbá,  nem 
pedig  a  szerelem?"  S  ugyancsak  e  dalban,  e  sorokhoz: 
„Nézd!  az  inség  keserűség, 
Értted  esvén  gyönyörűség", 
azt  írja,  hogy  bizonytalan  az  értelme,  mert   ha  gyönyörűség, 
mit  panaszkodol? 

1  Kisfaludy  e  sorokat  így  változtatja  meg : 

„De  hajh !  téged  szeretvén, 
Nem  bánom,  hogy  élek  én." 

A  17.  dalban  e  kifejezést:  „S  mellyem  szinte  megfakad",  —  így 
óhajtja  kijavítani :  „Szívem  szinte  megszakad",  s  azt  mondja, 
hogy  „nékem  ez  a  mellyem  megfakad  igen  physikai  expres- 
siónak  lenni  látszik  s  daganatra  mutat". 

A  18.  Dalhoz,  mely  e  kifejezést  tartalmazza: 

„Számtalan  szív  már  megfűle, 

Szerelmemnek  hevétől," 
csak  annyit  jegyez  meg :  „ Vallyon !  mit  mond  erre  a  szép  és 
hív  Liza?"1 

A  ///.  Ének  bevezető  két  sorára,  mely  így  hangzik: 
„Mars  mord'  dühe,  a'mit  ér,  vág, 
Bont,  dönt,  tör,  ront,  dúl,  sújt,  öl", 

ily  szavakban  fejezi  ki  Bacsányi  véleményét :  „Keresve 
keresett,  nem  önkényt  jövő  vagy  könnyen  talált  és  tsupa 
monosyllabás  szókból  álló,  akadékos,  lassú,  rossz  vers ! 
Ha  ugyan  tsak  vers,  —  nem  lévén  sem  párja,  sem  mértéke. 
Ne  vedd  rossz  néven,  ha  nevén  nevezem  meg  a  gyermeket. 
Ez  a  három  sor,  azaz  az  első  (Mars  mord  miatt),  a  második 
és  negyedik  szinte  sír  a  segítő  kéz  után!2 

Ugyancsak  a  ///.  Énekben  megjegyzéseket  fűz  a  következő  sorokhoz : 
„Róma!  te  ki  a'  világnak 
Hajdan  sorsot  osztottál, 
Be  sanyarú  szolgaságnak 
Igájába  jutottál." 
„Róma,  ez  a  specificum    itt   a  Generalék  közé  tellyességgel 
nem  illik.  Vagy  a  világ-oltával  kezdődő  négy  sor  utánn  kell 
ezt  helyezned,  vagy  egészen  kihagynod  és  helyébe  más  négy 
új  verset  szerezned.  (Úgy  sem  a  mái  idők  juttatták  Rómát  a 
sanyarú   szolgaságra,   benne  volt  ő   már  régtől  fogva,  úgy 
pedig,  hogy  tsúfosabb  állapotba  állig  juthatott  volna  többé.) 
Egy  szóval  Róma  semmiképpen  nem  illik  ide;  amint  tudod, 

1  Kisfaludy  a  „Szerelmemnek"  szót  „Érzelmemnek"  szóval  cseréli  fel. 
s  Kisfaludy  elfogadja  a  kemény,  de  igazságos  kritikát   s  e   két  sort  így 
változtatja  meg: 

„Mars  vad  dühe  bont,  dönt,  dúl,  vág, 

Amerre  jár,  s  öldököl". 

én  már  1799-ben  Világtsúfjának  neveztem,  „fabula  mundi". 
Ez  a  világ  mindenkori  nyomorgatója  külömben  sem  érdemli 
meg  részünkről  a  jajgatást." 

Ugyanezen  énekben  az  „Ott  egy  falu"  kezdetű  versben 
egyik  sor  így  hangzik:  „Trója,  te  is  így  vesztél",  mire 
Bacsányi  megjegyzi:  „—  mint  egy  falu?  ne  bolygasd  így 
szegény  Trójának  hamvait!" 

„A  Világnak  bomlása"  sorra  pedig  ezt  jegyzi  meg: 
„A  Világ  bomlása  után  egy  falura  nagy  az  ugrás!  Ez  való- 
ságos salto  mortale.  Lásd  Senecát  Ovidiusnak  illyenforma 
hibájáról.  Devorato  őrbe  terrarum." 

Különben  is  az  egész  II.  Ének  utolsó  versszakára  azt 
írja:  „Ezt  az  egész  toldalék  strófát  újra  kell  öntened,  másképp 
nehezen  fogsz  rajta  segíthetni:  igy  pedig,  amint  most  van, 
tellyességgel  nem  maradhat."1 
A  33.  Dalban  e  kifejezések:  „Őt  szomjúzom,  éhezem",  ezt  jegyzi 
meg :  „Ez  már  nagyon  is  materiális,  éhes  mohó  szerelem  volna! 
Ha  nékem  nem  alcarnál  hinni,  fordítsd  ezt  próbául  akármelly 
más  versre ;  majd  meglátod,  mi  leszsz  belőle". 
A  41.  dalban  ezt  a  sort:  „S  Hella  tüzes  Leányára",  így  javítja  ki: 
„Ditső  Leányára",  s  hozzá  teszi  „ditsérd  meg  egyszer !  Úgyis 
igen  kevesen  tudgyák  még  a  tudósok  köztt  is,  melly  nagy 
lélek  volt  Sappho.  Ovidius,  ez  a  lascivus  Poéta,  legtöbbet 
ártott  talán  neve  ditsősségének  a  későbbi  századokban ;  holott 
a  régi  bölts  Görögország  oltárokat  emelt  s  pénzt  veretett 
tiszteletére  s  őtet  tizedik  músa  gyanánt  nézte".2 
A  79.  dalban  kifogásolja  e  sorokat: 

A  „Teremtő"  tehetségét, 

A  természet  ditsőségét 

Ti  bennetek  csudálom, 

Ti  gyönyörű  halálom!" 
s  a  vers  utolsó  sorát  így  javítja  ki:  „S  tőletek  jő  halálom!" 
vagy  másképpen  jobban,  szebben!  mert  úgy  amint  van,  inkább 

1  Kisfaludy  ezen  Éneket  az  újabbi  kiadásban  tényleg  átdolgozza  s  külö- 
nösen a  versszakok  sorrendjének  megváltoztatásánál  alkalmazkodik  Bacsányi 
bíráló  véleményéhez. 

8  Kisfaludy  e  javítást  elfogadja. 

szemfényvesztő,   mintsem  igaz  és  helyes  phrazis.  Legalább 

nékem  úgy  látszik  s  nem  igen  tetszik. 

Rien  n'est  beau  que  le  vrai;  le  vrai  seul  est  aimable! 

Boileau."1 
A  82.  dal  e  soraihoz: 

„így  fázom  a  melegben 
És  égek  a  hidegben", 
a  következő  észrevételt  fűzi:  „Megbotsáss,  édes  jó  bará- 
tom! de  ezek  s  több  effélék  nem  egyebek,  hanem  ollyatén 
játékos  elméskedések,  mellyek  többnyire  Olaszországban  vol- 
tának szokásban  és  a  concetti  név  alatt  ismeretesek.  Ifjú  korod- 
ban jóknak  tarthattad  az  efféléket,  most  tudod  kétségkívül, 
hogy  nem  emelik  érdemét  és  ditsőségét  gyűjteményednek". 
A  83.  dalban  Bacsányi  nem  ok  nélkül  igen  megharagszik  a  követ- 
kező hasonlatra: 

„S  Istennéje  szép  szeméből 
ír  hull  égő  sebjére, 
Mint  Auróra  szemérméből 
Harmat  a  völgy  füvére." 

Bacsányi  három  felkiáltó  jellel  jelöli  meg  e  sorokat  s  meg- 
botránkozásának ily  szavakban  ad  kifejezést:  „Quelle  idée, 
mon  cher  Ami!  Ezenn  ugyan  a  Bibliának  minden  olvasói 
elpirulnak  s  megbotránkoznak.  Lásd  Moyses  III.  könyv  XVIII. 
rész  6 — 18.  vers. 

Sajnálom  a  szép  Aurórát,  kinek  szemérmét  irgalmatlanul 
felfedezted  a  világ  előtt.   Ezért  Moyses  Legislatiója  szerint 
nagy  büntetést  érdemelnél,  édes  Barátom.2 
A  85.  dalban  az  első  versszak  utolsó  sorát: 
„Szerelmek  közt  termettél0 
Bacsányi  így  javítja  ki: 

„S  általa  neveltettél". 
Ezen  ige  termettél  már  az  előbbi  háromban  bent  foglaltatik 
(fogantattál,  születtél,  tápláltattál)  és  így  haszontalan.  Fődolog 
az  értelem  minden  versben,  a  mint  jól  tudod. 

1  Kisfaludy  e  sorokat  ily  értelemben  módosítja. 

2  Kisfaludy  az  „Auróra"  szót  „hajnal"  szóval  cseréli  fel. 

A  86.  dal  eme  soraira :  „Szíve  tárgyát  bálványozni, 

Egyébb  mindent  megvetni", 
Bacsányi  csak  annyit  jegyez  meg :  „Ezt  ugyan  a  szép  és  okos 
Liza  maga  sem  kívánnya." 
A  XI.  Énekben  ily  sorok  foglaltatnak: 

„Ott  egy  major  a  Vadonban, 

Hah  látom  már,  amott  van, 

Tekintsük  meg,  mit  mivel  Ő, 

Jer  óh  képzelő  erő." 
Bacsányi  az  utóbbi  kifejezést:  „Jer  óh  képzelő  erő"  a  vers- 
szak elejére  teszi  s  javításához  ezt  a  megjegyzést  fűzi :  „Ehhez 
képest  a  képzelő  erő  1.  vagy  igen  későn,  vagy  2.  szükség- 
telenül hivattatik;  mert  vagy  ott  volt  már,  minthogy  láttad  is 
a  majort  és  a  Kedvesedet  is  azon  egyúttal;  ha  eddig  nem 
volt  reá  szüksége  repülő  s  mindent  jól  látó  lelkednek,  már 
ezután  sem  lesz!  Nem  kell  hát  most  itt  hínod". 

Ugyancsak  ezen  énekben  e  kifejezést:  „S  gerjedelem 
szívében"  így  javítja  ki:  „Milly  érzemény  szívében",  amit 
Hymfy  írója  el  is  fogad. 

Ugyancsak  ezen  énekben  e  sorokat: 

Óh  vakmerő  érzemények, 

Óh  ti  merész  remények, 

Ezen  boldog  gondolatban 

Idvességem  ebben  van", 
így  javítja  ki: 

„Óh  szép  s  kedves  érzemények, 

Óh  biztató  remények" 
hozzá  tévén,  hogy  „a  vakmerő  és  merész  éppen  nem  boldog; 
nem  lehet  benne  üdvösséged  és  nem  volna  transitio  arra,  ami 
következik. ■ 
A  109.  dalban  kifogásolja  e  sort: 

„Két  könycseppnek  gyöngyében" 
s  azt  mondja:  „Durum!  holott  igen  könnyen  folyó  gyengéded 
vers  kellene  ide."1 


Kisfaludy  e  sort  így  változtatja  meg: 

„Néhány  könycsepp  gyöngyében." 

A  118.  dal  ezen  soraihoz: 

„Szájának  olly  édes  szava, 

Mint  a  méze  Hyblának" 
ily  észrevételt  fűz:  „Itt  és  több  más  ilyen  alkalmatosságokban 
az  Olvasónak  kedve  jő  azt  kérdezni  a  Magyar  Poétától:  ha 
vallyon!  evett-e  vagy  látott-e  valaha  már  életében  illyen, 
Görögországi  (hajdan  híres)  mézet?  És  ha  vallyon  azt  véli-e. 
hogy  a  maga  saját  honnyában  termő  méz  nem  édes?  S  ha 
szükséges-e  valóban,  hogy  az  efféle  hasonlatosságokat  a  régi 
görögök  hazájában  keressük?  Nem  mythologia  vagy  poétái 
világbéli  tárgyakról,  hanem  a  természet  országbéli  s  minálunk 
magunknál  is  feltalálható  dolgokról  lévén  a  beszéd?  Nem 
volna-e  ez  a  reflexió  legalább  arra  méltó,  hogy  az  a  jeles 
Magyar  Poéta  megfontollya,  akinek  valóban  szép,  sőt  halha- 
tatlan munkájiban  Somlyó,  Badatson,  Tsobántz,  Tátika,  a 
Bakony,  Sümeg  s  a  Szálának  és  Balatonnak  majd  egész 
vidéke  már  is  mint  egy  classica  terra  lett?"1 

A  XIII.  Énekben  e  sorokat: 

„A  szelídség  szilajságával 
Vegyül  tüzes  szemében" 
kifogásolja  s  megjegyzi,  hogy  „a'  tüzes  szemben  a  szilajság 
nem  moderáltatik  elegendőképpen  a  „szelídség"  által,  —  ama 
két  hathatós  szó  erőssebb  ennél  s  van  itt  valamely  je  ne  sais 
qaoi  a'mi  nekem  nem  igen  tetszik  s  a'mit  én  egy  kedves 
Szűznek  szemeiről  még  Ámor  szájából  sem  örömest  hallok." 

A  132.  Dal  e  soraihoz: 

NB.  1.        „A'mit  tesz  Ő,  szép,  nagy  's  dicső, 

Nagyszívűség,  's  kegyesség; 
NB.  2.        Szép,  jó,  's  édes,  a'mit  mond  Ő, 

Mélly  értelem  's  bölcsesség", 
ily  észrevételt  fűz:  „Ez  a  két  NB.  arra  való,  hogy   eszedbe 
juttassam,  melly  igen  jó,  sőt  szükséges  dolog  volna,  hogy  az 

1  Kisfaludy  megszívleli  barátjának  e  figyelmeztetését,  s  ennek  értelmében 
így  változtatja  meg  a  kifogásolt  sorokat: 

„Édes,  méz,  széphangú  szava, 
Bibor  színe  ajkának." 

olly  sok  szép,  nagy  és  ditső-bö\,  amit  tesz  Ő,  és  abból  az 
olly  sok  szépből,  jóból  és  édesből,  amit  mond  ő,  legalább 
néha  valami  keveset  mivelünk  is  köziénél,  hogy  ekképpen 
mink  is  láthatnók  és  hallhatnék  legalább  egy  részetskéjét 
annak,  ami  tégedet  olly  gyakran  (noha  kétségkívül  igen  mél- 
tán) extasisba  hoz.  Nem  lehet  nem  tudnod,  s  gyakran  magad 
is  tapasztaltad,  hogy  az  Olvasónak  szíve  igen  különös,  igen 
akaratos  állat!  Az  illyetén  Poétái  fösvénységet  vagy  Szeretői 
félytést,  nem  örömest  bocsáttya  meg.  Mutasd  meg  néki  imádva 
szeretett  Kedvesedet!  hadd  lássa,  hallya,  ismerje,  tsodállya, 
tisztellye,  szeresse,  imádgya  veled  egygyütt  ő  is !  akarattya  ellen 
is!!  Híjába  ditséred,  magasztalod  nékem  a  délben  ragyogó 
Napot,  ha  engem  zárhelyemből  ki  nem  bocsáttasz;  és  az  Égen 
tündöklő  ditső  fényt  magam  nem  láthatom!  Hallyad  Schillert 
az  aszszonyi  szépségről :  Wo  sie  sich  zeige,  sie  herrscht, 
herrschet  bloss,  weil  sie  sich  zeigt!" 

A  143.  dalban  kifogásolja  e  végsorokat: 

„Csak  szárnyait  veté-el, 
'S  ülve  harczol  véremmel a, 

s  azt  kérdi,  hogy  „a  véreddel  hartzol  ?  és  a  Te  szíves,  tiszta, 
szent  szerelmed  a  véredben  van?  Távol  légyen  Tőled  ez  a 
káromláshoz  hasonlíttó  vallástétel \ 

A  150.  dalban  e  sorokat: 

„Úgy  fogdozza  a  szíveket, 
Mint  a  fecske  a  legyeket", 

ugyancsak  megrója  s  azt  mondja :  „Ez  a  hasonlatosság  tessék, 
a  kinek  tetszhetik;  nekem  nem  kell!  De  én  még  a  Poesis 
határjain  kívül  sem  vagyok  nagy  baráttyok  a  legyeknek ;  látom 
már  több  ízben,  hogy  Néked  nagy  bajod  van  vélek". 

A  XVI.  Ének  általánosságban  megnyeri  a  biráló   költő  tetszését  s 
ily  érdekes  megjegyzésekkel  kíséri  azt: 

„Ez  az  Ének  mutatis  mutandis  et  correctis  corrigendis 
szép,  jó,  derék  és  nevezetes  költemény  leszsz  poétái  munkáid 
sorában.  Megérdemli  mindenképpen,  hogy  szorgalmatosan  meg- 
jobbítgasd,  olly  szorgalmatosan,  mint  Petrarka  és  minden  nagy 
Poéta  (Virgilius,  Horatius  etc.)  meg  szokták  volt  jobbítgatni 

verseiket!  Tudod,  mit  ért  ez  az  utolsó  ezen  szavaival :  limae, 
labor  et  mora.  így  és  amint  Herdertől  már  fellyebb  előhoz- 
tam, dadarch  was  man  sagt,  und  wie  man  es  sagt,  lehet 
bizonyos  reménységed,  hited,  bizodalmat,  ewig  zu  werden! 
Én  azt  mondom  Schillernek  ama  szavaival:  Ich  habé  das 
Meinige  gethan,  Thun  Sie  das  Ihreu. 

Ugyanezen    dalban    kifogásolja  ezt  a  kifejezést :    „így 
dühödtek  indulatim",  s  hozzáfűzi :  „valóban  dühödtek  és  való- 
ban tsak  (testi)  indulatok  voltak !  Az  igaz,  tiszta  emberi  főbb, 
szentebb  szerelem  nem  ismeri  az  olly  vad  indulatoknak  ollya- 
tén  dühösködését,  melly  tsak  az  egoismusból  származhatik, 
és  a  Te  jó,  nemes  szívednek  éppen  nem  lehet  tulajdona ;  — 
tsupa  elmefuttatásból   és  poétái   exaggeratióból   káromlod  s 
rágalmazod  szerelmedet :  —  a  mi  azonban  éppen  nem  poétái 
tselekedet,  éppen  nem  szép  mesterségbeli  böltseség,  vagy  (a 
mint  a  Németek  nevezik)  Künstlerweisheit!" x 
Ugyanezen  Énekben  ezen  sorokhoz: 
„Ámor  nélkül  békességben 
Élhetnénk  mi  emberek", 
ily  észrevételt  fűz:    „Élnének  az  emberek!   De  ez  sem  igaz! 
mert  a  temérdek  sok  háborúnak  nem  mindenkor  a  szerelem 
volt  fő  indíttó  oka". 

Kisfaludy  úgy  látszik  annyira  megszívleli  e  bírálatot, 
hogy  az  egész  versszakot  ezen  énekből  kihagyja,  úgy  hogy 
az  újabbi  kiadásokban  hiányzik  ezen  ének  következő  vers- 
szaka : 

„Úgy  tesz  Ámor  az  emberrel, 

Úgy  játszik  a  szívekkel, 

Mint  a  szélvész  a  tengerrel, 

Az  engedő  vizekkel. 


Szélvész  nélkül  csendességben 
Nyúgosznak  a  tengerek, 
Ámor  nélkül  békességben 
Élhetnénk  mi  emberek". 


1  Kisfaludy  elfogadja  a  tanácsot  s  e  sort  így  javítja  ki 
.Felzúdulván  indulatim". 

A  152.  dalhoz  megjegyzést  fűz  ezen  sorokhoz: 

„Ennek  hordom  még  lánczát, 

S  járom  még  kínos  tánczát". 
„Kár,  hogy  ezenn  két  utolsó  vers  által  Olvasódnak  eszébe 
juttatod  a  lántzoltt  medve  tántzát!  holott  nem  tsak  magad 
hordod  itt  a  lántzot  és  járod  a  kínos  tántzot,  hanem  mindgyárt 
a  második  páginán  (236.  1.)  még  a  kedvesedet  is  valósággal 
megtántzoltatod." x 

A  XVIII.  Énekben  kifogásolja  a  következő  sorokat: 

„Élni  Hymen  lánczában 

Egymás  egész  bírásában, 

A  Természet  szép  karjában", 
s  ezt  mondja,  hogy  „az  illyen  hármas  egyenlőség  már  magá- 
ban is  hiba;  jobb  volna  bezzeg,  ha  a  2-dik  versnek  volna 
igaz  párja!   mert  ez  a  sovány  és  helytelen  bővelkedés  ezt 
semmiképpen  ki  nem  pótolhattya". 
A  171.  dalban  nem  tétszik  neki  e  kifejezés: 

„Magamból  kikoptam  én", 
s  azt  mondja,  hogy  az  „triviális  expressio  s  nem  illyen  köl- 
teménybe való".8 
A  177.  dalban  kifogásolja  e  sort: 

„Sappho  nem  írt  ilyeneket" 
s  megjegyzi,  hogy  „írt  ám  szebbeket".3 

Ugyancsak  e  dal  utolsó  sorát,  mely  így  hangzik: 

„E  nap  homályt  hoz  rátok" 
ily  bírálatban  részesíti:   „A  mint  már  megjegyzettem,  a  Nap 
nem  hoz  homályt  vagy  setétséget;  sőt  elűzi  azt.  Hibás,  hely- 
telen szóllásmódgya  ez,  melylyel  Tenéked,  Poétának  nem  kell 
élned,  ha  mások  talán  így  beszélnének  is".4 

1  Kisfaludy  munkája  következő  kiadásaiban  e  sorokat  már  így  látjuk  kijavítva 
„Ennek  hordom  lánczát  még, 
Véle  nincs  még  békesség." 

*  Kisfaludy  ezen  szót  „kifogytam"  szóval  cseréli  fel. 

*  Hímfy  írója  e  sort  így  javítja  ki: 

„Sappho  írt  csak  ilyeneket". 

*  Az  újabbi  kiadásban  e  sort  így  találjuk  kijavítva : 

„Lantya  homályt  hoz  rátok." 


531  34* 


BACSÁNYI  JÁNOS  ÉS  KORA 


A  XIX.  Énekben,  melyben  Hímfy  Lizájának  szép  tulajdonságait 
megénekli,  Bacsányinak  semmikép  sem  tetszenek  a  következő 
sorok : 

„Tekintet,  melly  meghasíttná 

A  követ  is  élével, 

És  az  éjt  megvilágíttná 

S  felderíttné  tüzével", 
s  azt  mondja,  „vallyon  mit  mond  erre  a  szép  Liza?  Hanem 
ha  az  elmének  éjjeléről,  homályáról  volna  a  beszéd,  akkor  igen 
is !  de  ez  itt,  a  mint  most  van,  —  botsáss  meg !  —  a  matska 
szemnek  tulajdonságára  emlékeztet.  Tsudatévő  erőt  tulajdo- 
níthatsz néki  in  moralibus  et  abstractis  aut  intellectualibus,  ad 
libitam;  de  ne  tselekedd  ezt  quod  effectum  physicumí 
Ugyanott  bírálatban  részesíti  ezen  sorokat: 

„Kebel,  melynek  látásában 
Minden  csepp  vér  felfordul, 
És  szerelmes  olvadtában 
A  szív  szinte  elcsordül; 
Mellynek  fénylő  téjhabjában 
Ámor  magát  rengeti; 
Boldog  szív,  melly  két  halmában 
Kedve  sírját  lelheti" 

s  azt  mondja,  hogy  „szűz  leány  mellyéről  szólván,  ne  beszélly 
tejről,  kivált  ha  már  a  szív  szinte  eltsordult".1 

Különben  Bacsányi  az  egész  énekre  azt  a  megjegyzést 
teszi,  hogy  Himfy  igen  furcsa  sorrendben  írja  le  Lizájának 
szép  tulajdonságait,  s  hozzáteszi,  hogy  „vallyon  hogy  jöhet 
a  kebel  és  lábak  közé  a  szemöldök?  Ennek  fellyebb  volt 
volna  igaz  helye". 

Ugyanott  a  „Tánc,  amellynek  látására"  kezdetű  vers- 
szak utolsó  sorára  „Ötször  öt  is  kevés  még",  Bacsányi  ily 
megjegyzést  tesz:  „Dehogy  kevés.  Az  ilyen  bizonyos  és  a 
természettől  már  meghatároztatott  számú  dolgokban  az  olvasó 
ezt  is  sokallya". 

1  Kisfaludy   az  ötödik   sort   így   javítja   ki :    „Mellynek  fénylő  gyöngy- 
habjában". 

A  XX.  Énekhez  jelmondat  gyanánt  Bacsányi  ajánlja  Petrarca  követ- 
kező szavait: 

„Beaté  e  chi  non  nasce". 
Ugyanezen  ének  eme  soraihoz: 
„Most  tudom  már,  miként  fekszik, 
A  féreg  a  virágban" 
Bacsányi  ily  megjegyzést  fűz:  „Ezt  ugyan  már  gyermekkorod- 
ban tudhattad."  S  ezen  kifejezésre: 

„Ha  eszünket  felökleié 
A  Szerelem  .  .  .  ." 
azt  mondja :  „Igen  erős  ez  Ámorról !  Vannak  szárnyai,  nyilai 
etc,  de  szarvakat  még  nem  adtak  néki  (sem  a  görögök,  sem 
mások)."1 
A  192.  dal  utolsó  két  sorára,  mely  így  hangzik: 
„Egy  szerelmes  halványság, 
Mi  ez,  ha  nem  kívánság" 
Bacsányi  ily  megjegyzést  tesz:   „Különös  ez  a  kérdés!   ha 
már  előre   megmondod,  hogy  szerelmes  a  halványsága!   Ne 
nevezd,  ne  kereszteld  meg  a  gyermeket,  születése  előtt."3 
A  198.  dal  kezdő  sorára: 

„Sokat  modtam  szépségéről" 
a  következő  észrevétele  van :  „Igaz,  hogy  sokat  mondtál  erről, 
de  jobb  lett  volna  még,  ha  magát  is  megmutattad  volna,  vala- 
melly  szavait,  tetteit  élőmbe  adván,  s  nem  tsak  mindég  róla 
beszéllvén!  Látni,  hallani  akarnók  mi  is  Őtet  magát;   mint 
Laurát  ama  virágzó  fa  alatt.  Abban  áll  Homerusnak  legnagyobb 
mestersége,  hogy  minden  személyt  szinte  élőnkbe  állít. 
Ezzel  véget  ér  Bacsányi   bíráló   munkássága,  melyet  lehetőleg 
alaposan  és  teljes  hűséggel  igyekeztünk  feltárni.  Azon  észrevéte- 
leken és  javításokon  kívül,  melyeket  ismertettünk,   még  számos 


1  Kisfaludy  e  sort  így  javítja  ki : 

„Mihelyt  magát  befészkelé 
A  szerelem  .  .  .  ." 

s  Himfy  írója  e  sorokat  így  javítja  ki : 

„Egy  lankadó  halványság, 
Mi  ez,  ha  nem  kívánság." 

apró  megjegyzést,  nyelvi  és  szerkezeti  módosítást  találunk  ezen 
érdekes  kis  kötetben,  melyek  Bacsányi  irodalmi  tudását,  kiváló 
nyelvérzékét,  klasszikus  műveltségét  és  széles  ismereteit  érdekesen 
jellemzik.  Nem  szándékozunk  Bacsányi  ezen  biráló  munkásságát 
nyelvi  és  irodalmi  szempontból  további  bővebb  fejtegetés  tárgyává 
tenni.  Ezt  alaposan  kifejteni,  megvilágítani  és  kellően  méltányolni, 
erre  hivatott  szakférfiaink  feladata. 

Tagadhatatlan,  hogy  e  bírálat  ma  már  nem  mindenben  állhatja 
meg  helyét  s  számos  részleteiben  magán  viseli  az  ama  régi  iskola 
felfogását  és  bélyegét,  mely  az  új  idők  szellemével  s  az  új  iránynyal 
megbékülni  nem  tud  és  nem  akar,  s  mely  az  új  írói  nemzedék 
törekvéseit  elfogult  egyoldalúsággal  bírálja. 

Mindez  azonban  nem  képezi  akadályát  annak,  hogy  Bacsányi 
hatalmas  írói  és  tudósi  egyéniségét  s  nagy  műveltségét  e  munká- 
ból is  megítélni  tudjuk.  E  munka  bizonysága  egyúttal  annak  is, 
hogy  Bacsányi  mindvégig  mennyire  szívén  viseli  a  magyar  iro- 
dalom ügyét. 

Ami  azonban  a  szerencsétlen  magyar  költő  ebbéli  munkásságá- 
nak különösen  súlyt  kölcsönöz,  az,  hogy  e  bírálat  nem  vész  el 
nyomtalanul  a  magyar  szerelmi  lyra  egy  oly  termékében,  melynek 
gyöngysorai  a  magyar  géniusz  teremtő  erejét,  s  a  magyar  nyelv 
szépségét  minden  időkre  dicsőségesen  hirdetik. 

